
RijeČ Čitatelju 


Držim da bi nekoliko informacija o ovoj knjizi i o autoru pomoglo njezinu boljem razumijevanju, a 
možda i približilo autora čitateljima. 

Po obrazovanju sam pravnik, a doktorirao sam ekonomske znanosti. Međutim, stjecajem brojnih 
okolnosti i osobne sklonosti, put me je odveo u historiografska istraživanja suvremene povijesti. 

Rat i poslijeratni angažman omeli su me u redovitu školovanju. Nakon dvije godine školovanja u 
franjevačkoj klasičnoj gimnaziji u Sinju i tri godine u Realnoj gimnaziji u Osijeku (1936-1941), ratovao sam 
u slavonskim partizanskim jedinicama od 1941. do 1945. Po skraćenom programu na večernjem tečaju za 
oficire završio sam 1946. gimnaziju. 

Iz redova srednjoškolaca i nesvršenih studenata — oni su činili većinu tzv. partizanske inteligencije — 
izabirani su predavači u višim i visokim vojnim školama. Po tom sustavu sam 1956. godine, nakon završetka 
Više vojne akademije, imenovan za nastavnika povijesti II. svjetskog rata i NOR-a. To je bio početak 
istraživanja suvremene povijesti. Ponijela me znatiželja da izučavam rat u kojemu sam sudjelovao. 

Istovremeno sa skrivenom željom da napustim JNA, “ilegalno" sam završio pravni fakultet. Vojne 
vlasti su, naime, zabranjivale studiranje kako bi spriječile odljev svojih kadrova. Za četiri godine “tajnog? 
studiranja ni jednoga sata nisam bio na predavanju. 

Po izlasku iz vojske, 1. ožujka 1962, dobio sam zaposlenje u Saveznom sindikatu. Počeo sam raditi 
na istraživanju globalnoga društvenog sustava s težištem na radničkom samoupravljanju. U tim 
istraživanjima nagomilala se empirija o konfliktima između realnoga života radnika i globalne 
državno-birokratske strukture. Tu empiriju i saznanja sistematizirao sam na dvogodišnjemu 
poslijediplomskom studiju, što sam oblikovao u doktorskoj disertaciji obranjenoj 1965. godine. Teza 
doktorske disertacije bila je: može li se aplicirati tržišni mehanizam iz razvijenoga kapitalizma i tako 
izgraditi samoupravni socijalizam bez privatnog vlasništva nad sredstvima za proizvodnju. Disertacija je 
usporedila suvremeni kapitalizam i tadašnji globalni sustav u Jugoslaviji, pri čemu je genezi i jednoga i 
drugog dano najviše prostora. Zapravo, disertacija je davala argumente za privrednu reformu 1965. u kojoj 


sam sudjelovao kao član projektantskoga tima za njezinu pripremu i provedbu. 


Početkom 1967. imenovan sam direktorom Instituta za historiju radničkoga pokreta Hrvatske i od 
tada do danas suvremena je povijest moja glavna preokupacija. Kasnije sam izabran za člana CK SKH i 
zastupnika u Saboru. Iz tih foruma sam 1982. “ispušten' jer sam plimu “Jugoslavena? iz popisa 1981. 
označio “društvenom bolešću, s tezom da će tu plimu razbiti davno formirane nacije koje se ne mogu 
pretopiti u neku novu naciju. 

Prva moja knjiga koja je imala karakter historiografskoga rada bila je Borba za samoupravni 
socijalizam 1945-1969. u izdanju IHRPH-a u Zagrebu. U knjizi je prikazan državno-centralistički sustav i 
njegova evolucija na ideji samoupravljanja. Na tom radu sam “stekao? ciničnu etiketu “ukaznog 
povjesničara“ (V. Bakarić). Povjesničari me, naravno, nisu primili u svoje društvo pa sam, kao profesor 
Fakulteta političkih znanosti, tretiran “politologom"?. 

Drugi obimniji rad koji nosi ime “historija? jest Historija SFRJ - glavni procesi 1918-1978, odnosno 
drugo izdanje “1918-1985", u izdanju Školske knjige, Zagreb. 

Treći rad pisan historiografskom metodom bila je knjiga Jugoslavija poslije Tita 1980-1985, u 
izdanju Globusa iz Zagreba. 

Sudjelovao sam 1 u timu povjesničara za izradu Povijesti SKJ. Višegodišnji rad na toj knjizi uvjerio 
me je da se nije mogla pomiriti znanost s politikom i ideologijom, pa sam se zato više posvetio svome 
autorskom radu na Historiji SFRJ. 

Sredinom 1980-ih našao sam se pred dva izazova: Predsjedništvo SKH imenovalo me voditeljem 
tima za izradu historije SKH, koja se odlagala skoro dvadeset godina. Odustao sam od toga projekta uvjeren 
da se u danim političkim okolnostima još ne može napisati povijest koja bi bila znanstveno utemeljena. 
Osim toga smatrao sam da je društveno opravdanije da se u tome smislu napiše suvremena hrvatska povijest. 
Na inicijativu Školske knjige i skupine povjesničara dogovoreno je da se izradi takva povijest u kojoj bi 
Ljubo Boban napisao razdoblje 1918-1941, Ivan Jelić 1941-1945, a ovaj autor 1945-1985. Nažalost, prva 
dva člana toga tima uskoro su umrla. No, ostala je društvena potreba da se takva povijest napiše. 

Uz navedeni, jače je djelovao drugi motiv da napišem Hrvatsku modernu povijest. Radi se o želji i 
nakani da završim svoje skoro pedesetogodišnje istraživanje s knjigom koja sistematizira stečena saznanja, 
iskustva i životnu praksu skupljenu dugim sudjelovanjem u društvenom životu. 

Nastupile su povijesne okolnosti u kojima je moguće slobodnije iskoristiti nove izvore i saznanja. 
Uz to slomom “svijeta komunizma" u Europi i raspadom Jugoslavije i njezina poretka nastala je preko noći 
vremenska distanca bez koje nije moguće istraživati duboke društvene procese. Da je kojim slučajem stari 
režim dugo evoluirao prema demokraciji i ustroju građanskoga društva, takva bi se distanca morala čekati 
desetljećima. 

Središnji dio knjige Hrvatska moderna povijest čini razdoblje 1941-1991/92. Unutar toga, razdoblje 


1941-1980. temeljitije je obrađeno osloncem na vrela i literaturu, jer je autoru poznatije i za obradu relativno 

lakše. Za razdoblje nakon Titove smrti vremenska je distanca mala, a i izvori su manje dostupni. Razdoblje 
koje obuhvaćaju prve tri glave priređeno je na temelju literature. Obrada toga razdoblja bila je u ovoj knjizi 
neophodna jer suvremenu hrvatsku povijest treba početi s onim razdobljem u kojemu se hrvatski 
narod-demos oblikovao kao nacija sa svojom nacionalnom ideologijom i pokretom, kako bi se prikazao 
kontinuitet borbe za nacionalnu državu. Otuda prva glava “Hrvatska u Habsburškoj Monarhiji" 1 druga 
“Hrvati u Kraljevini SHS", služe kao uvod. Tako je knjiga dobrim dijelom i povijest obiju Jugoslavija. 
Što se tiče završetka knjige, moglo se stati na trenutku međunarodnoga priznanja Hrvatske i prijama 

u OUN početkom 1992. Međutim, tu sam “podlegao pretpostavljenoj želji čitatelja da ga se “dovede? do 
dana izdanja knjige; stoga je dodan “Epilog" koji, na publicističko-historiografski način, daje pregled 
daljnjih 7 godina, 1992-1999. 

Knjiga je tako strukturirana da se svaka od 17 glava može čitati kao samostalna cjelina. To vrijedi čak i 
za podnaslove glava kojih ima oko stotinjak. Uz ovaj “horizontalni" pregled moguće je pojedina područja i 
probleme “vertikalno" pratiti “izučavanjem'" određenih komponenata kao što su npr. politika, ekonomija, 
demografija, međunarodni odnosi itd. Jednako je tako moguće izdvojiti pojedine aspekte djelovanja važnih 


ličnosti iz cjeline njihova života, npr. Titove političke inicijative i akcije. 


Svladavanje izvora — bibliografija, arhivi, memoaristika itd. — iznimno je težak problem. Čudesna 
inflacija dokumenata ogleda se i u tome da u svakom desetljeću dvadesetoga stoljeća nastaje više 
dokumenata nego u šest tisuća godina nakon izuma pisma. U novije doba moderna historiografija pribjegava 
tzv. matematizaciji povijesti — pomoću suvremenih računala, banaka podataka, statističkih serija itd. kako bi 
svladavala tu golemu građu. 

Interpretacija dokumenata, osobito onih koji govore o političkim borbama, lako dovodi do krivih 
prosudbi. Radi se, naime, o tome da akteri političkih borbi jedno misle, drugo govore, a treće čine. Autori 
izlaganja često su višesmisleni, služe se ezopovskim govorima, a i namjerno obmanjuju svoje protivnike i 
javnost. Ponekad to i sami priznaju. Tako je npr. E. Kardelj 12. studenog 1965, govoreći na tajnoj sjednici 
državno-partijskog vrha, apelirao da se “otvore karte" jer se tako govori da će se budući povjesničari pitati 
“jesmo li bili normalni ljudi". Zato otkrivanje pravoga cilja mora ići putem analiza konkretnih okolnosti i 
politike dužega razdoblja. 

Nesavladivo mnoštvo izvora čini povijest “rijekom bez obala". Uvijek ostaju viđena, a 
neobuhvaćena, neka područja kako zbog nagomilanih događaja, tako i mnoštva različitih interpretacija o 


njihovu karakteru i značenju. 


Interpretator događaja ima mogućnosti manipuliranja potpuno suprotnim sudovima. Uzmimo za 


primjer stvaranje samostale Hrvatske 1991/92. Taj se čin može prikazati kao djelo vrhunske državničke 

mudrosti, djelo heroizma naroda, školski primjer diplomatske vještine pojedinca itd. Ali, jednako se tako 
može prikazati i kao “zreli plod" sloma europskoga komunizma, točnije pada velikoga “ruskog carstva" pod 
imenom SSSR-a, i kao rezultat svjetski prihvaćenoga načela prava naroda na samoodređenje svih, pa i onih 
malih, što je omogućilo da su državu ostvarili i oni koji tome nisu ni težili (slučaj Bjelorusije). Naravno, 
autore takvih manipulacija u tumačenju povijesti diskvalificira opća i znanstvena kritika. Ipak, mogući 


raspon u tumačenju povijesti daje za pravo onima koji drže da nema jedne povijesti. 


Historiografija bivših komunističkih zemalja našla se u vrlo delikatnoj situaciji. Neki smatraju da 
komunizam ne zavređuje historiografska istraživanja jer se radi o “mraku? i o “mrtvom svijetu. Takav 
“ideološki antikomunizam" znanost ne prihvaća. Ona istražuje “mrakove? i “svjetlost", “prosperitete? i 
“dekadencije". Druge je zahvatila strast nacionalističke historiografije, a treći, bez ideologijskih naočala, 
teže nadoknaditi svoje stvarno ili pretpostavljeno zakašnjenje. U tom smislu apsurdno je odbaciti takve teme 
kao što su tranzicija primitivnoga agrarnog u industrijsko društvo, Titova politika nesvrstanosti i miroljubive 
koegzistencije, stabilnost državnih granica — što je danas postalo kamenom temeljcem svjetskoga poretka. 
Ili, ideja samoupravljanja, koju je blokirala državno-partijska moć. Jer, samoupravljanje je riznica iskustava 
iz društvenih procesa, što može biti poučno za daleku budućnost koja mora doći jer ljudi neće pristati da 


trajno budu “robovi'' menedžerskih i birokratskih struktura. 


Dužan sam skrenuti pažnju čitatelja da je jedan od izvora ovog rada i moj vlastiti politički život. 
Počeo sam ga 1939. kao član komunističke omladine, a doživio i čast da me 1990. Sabor izabere za člana 
Predsjedništva Republike Hrvatske. Na tom životnom putu od 60 godina skupila su se određena politička 
iskustva i saznanja. Ona su i oblikovana u dnevnicima, u dokumentaciji, u knjigama i u preko 500 članaka, 
eseja, komentara u raznim časopisima i novinama. 

Svjestan sam da su iskustva iz političkog života, dnevnici koje sam vodio, doživljaji, sjećanja, mač s 
dvije oštrice. Poznata je nepouzdanost memoara. Opasna je i sklonost uveličavanju vlastite važnosti i 
nepogrešivosti u političkom životu. I nostalgija je teško svladiva. Svjestan svega toga nastojao sam ne upasti 
u te opasne “zamke. Samo na jednom mjestu citirao sam dio svoga govora u predizbornoj kampanji 1990. 

Navedena svijest o opasnosti od subjektivizma ne bi me spasila da nisam u glavi trajno nosio “virus" 
skepse u pokret, u ideologiju i politiku, kojoj sam pripadao i kojoj sam služio. To bi se lako moglo dokazati 
analizom tekstova koje sam objavio i analizom sukobljavanja s praktičnim iracionalnim političkim akcijama. 
Lako je to danas tvrditi ali, ipak, to su činjenice — akter, koji 50 godina stoji na rubu disidentstva. Jedan je 


visoki partijski lider rekao da je Bilandžić “naš interni partijski disident". 

Razumljiva je znatiželja autora glede odjeka njegova djela u javnosti. Pišući ovaj rad imao sam pred 
očima širi krug čitateljstva. Događaji se smjenjuju s interpretacijama, koje su također dane na popularan 
način, što ide na štetu znanstvenosti, pregnantnosti, uopćenosti i “filozofijskom" aspektu povijesti. 

Autor je svjestan koliko je delikatno “suditi čovjeku pojedincu, a kamoli akterima povijesti, 
političkim pokretima, društvenim slojevima i klasama, strankama i narodima, ideologijama i državama. 
Svijest o tome pritišće ponekad kao mora. 

S obzirom na tragične podjele u ratu 1941-1945, na iskustva u obje Jugoslavije, a posebno na 
današnje političke podjele u hrvatskom narodu, ova knjiga mora izazvati različite reakcije u hrvatskoj 
javnosti, jer su teme i sudovi o nedavnoj prošlosti stalno predmetom aktualnih političkih obračuna u borbi za 
vlast. 

Dovoljno je podsjetiti da su se komunisti i ustaše međusobno optuživali za nacionalnu izdaju, 
tvrdeći i jedni i drugi da su bili u pravu i tražeći, svaki za sebe, legitimitet nacionalnih procesa za stvaranje 
hrvatske države. 

Sljedbenici braće Radića i V. Mačeka prosuđivat će sa stajališta politike HSS-a, optužujući svoje 
političke protivnike — ustaše i komuniste — za njihov kobni politički avanturizam, za totalitarizam, teror i 
zločine koje su učinili u vrtlogu surovoga rata i u vrijeme svoje vladavine, smatrajući sebe pravom 
demokratskom i humanističkom vertikalom u hrvatskomu narodu u dvadesetom stoljeću. 

I hrvatski “proljećari" vjerojatno će reagirati na novu interpretaciju hrvatskoga nacionalnog pokreta 
početkom sedamdesetih godina. 

Iako će knjiga izazvati određen interes stare partizanske generacije, od njih kao ni od današnje tzv. 
hrvatske ljevice ne očekujem gnjevnu reakciju, jer su ti ljudi u većini svjesni da je komunizam odigrao svoju 
povijesnu ulogu i da je on danas neobnovljiv, “mrtvi svijet", te priznali povijesni poraz pa su se jedni 
reformirali u socijaldemokrate (SDP), drugi u ostale političke stranke, a treći se pasivizirali. Naravno, 
pojedinci iz stare generacije očekuju da im se “prizna? ono što je u njihovu djelu bilo racionalno i pozitivno. 

Nasuprot ljevičarima, tzv. desničari, nošeni na krilima nacionalizma, radikalno isključivi, uvjereni 
da su jedino oni “pravi? 1 “veliki Hrvati, koji imaju monopol na hrvatstvo, odbit će svaku kritičku tezu o 
NDH, o “svojoj naciji", “svojoj politici"? i “svojoj prošlosti". Desničari će u svakoj rečenici vagati je li autor 
“pravi Hrvat", jer je to njihov jedini kriterij. 

Možda će biti najmanje onih koje će ova knjiga u potpunosti zadovoljiti. 

Ali, vidjet ćemo! 

Moguće je da sam se i zatrčao u anticipaciji kritike knjige. 

Na kraju, nakon ovoga pisma svome čitatelju, moram priznati da Hrvatska moderna povijest nije 
dovršeno djelo. Ako moja životna dob izdrži bitku s vremenom i ako bude interesa javnosti, nastavit ću rad 


na preuređenom i dopunjenom izdanju. Očekujem inspiracije i stimulanse od javne, napose stručne, kritike. 

Posebice želim da i drugi autori napišu djela na istu temu. Samo na taj načina ima nade da se “dogodi" prava 


nacionalna povijest. 


Zagreb, u ljeto 1999. 


Dušan Bilandžić 

Glava I. 
HRVATSKA U HABSBURŠKOJ MONARNHIJI 


Poglavlje 1. 
BORBA ZA UJEDINJENU I SUVERENU HRVATSKU 


1. Uspon nacionalizma u Europi 


Gotovo su svi europski narodi — veliki i mali, razvijeni i zaostali — u revolucijama 1848/49. 
(“proljeću naroda") manifestirali svoju nacionalnu svijest i ciljeve u rasponu od zahtjeva za priznanjem 
svoga jezika do zahtjeva za konstitucijom svoje samostalne države. Bujanje nacionalizma u Europi sredinom 
XIX. stoljeća rezultat je vrlo širokoga i složenog procesa “odumiranja' feudalizma, otvaranja puta 
kapitalističkoj industrijalizaciji, širenju građanske klase i klase oslobođenih seljaka, širenju pismenosti, 
kulture i znanosti te uspostavljanju institucija parlamentarne građanske demokracije (razdioba vlasti, 
političke stranke) sa sve slobodnijim i sve masovnijim tiskom. Rađanje nacionalizma bilo je vrlo brzo i 
eruptivno. Povjesničari su utvrdili da, na primjer, u doba Napoleona u Njemačkoj i Italiji gotovo da 1 nije 
bilo nacionalnog osjećaja, a već u revoluciji 1848/49. izbio je u prvi plan. Nacije su se “rodile' za manje od 
pola stoljeća. 

Europski nacionalizmi XIX. stoljeća u ozračju liberalizma unijeli su u političku dinamiku i u 
međunarodne odnose najeksplozivniju energiju — ideju 1 zanose stvaranja nacionalnih država. Nacionalni su 
pokreti donijeli smrtnu opasnost srednjovjekovnim državnim strukturama, kako onima koje je feudalizam 
podijelio na više državica (njemačke i talijanske zemlje), tako i onima koje su kao feudalne monarhije 
postale višenacionalne. Prve će biti ujedinjene u nacionalne države, a druge će se s vremenom raspasti 
također na nacionalne države. 1 

Svaka je nacija, bez izuzetka, u procesu nastajanja oblikovala svoju nacionalnu ideologiju u kojoj je 
stvaranje nacionalne države na što većem teritoriju i sa što brojnijim stanovništvom bilo središnja misao i 
glavni cilj. Svaka je nacija težila da granicama države prije svega obuhvati svoje suplemenike, pa i one 
najudaljenije etničke ogranke koji su živjeli u drugim, najčešće susjednim zemljama. Uz to, često se tražilo 
da u granice nacionalne države uđu i etnički nepripadajuća područja, ali koja su nekada, npr. u srednjem 


vijeku, bila u sastavu starih država. Uz ta dva načela — etničko i povijesno — tražilo se da _ se anektiraju i 

neka područja iz razloga “sigurnosti", a zapravo se radilo o ekspanziji i osvajanju drugih naroda i tuđih 
teritorija. Ekspanziji država novu je snagu dao krupni kapital, koji je ušao u borbu za osvajanje novih izvora 
sirovina i tržišta. Iz spomenutih i drugih korijena i uzroka nastale su koncepcije velikih nacionalnih država. 
Poznata je koncepcija Velike Njemačke, Velike Italije, Velike Francuske, Velike Rusije itd. Takve su 
koncepcije zahvatile i male nacije 1 u to su ime vođeni i ratovi, npr. za Veliku Mađarsku, Veliku Bugarsku, 
Veliku Srbiju itd. Upravo te borbe za što veće nacionalne države i imperije glavni su kontekst povijesti 


hrvatskoga naroda u XIX. i XX. stoljeću. 


2. Hrvatski nacionalni pokret u Habsburškoj Monarhiji 


Po svim bitnim obilježjima hrvatski nacionalni pokret bio je vrlo sličan pokretima velikih europskih 
naroda. Od sredine XIX. stoljeća Hrvati su težili kako stvaranju svoje nacionalne države, tako i izgradnji 
modernoga građanskog društva. Borba za ta dva glavna cilja vodila se u okvirima Habsburške Monarhije. 
Specifičnost te borbe bila je u tome što se vodila više legitimnim političkim i diplomatskim sredstvima, a 
manje sredstvima otvorene oružane borbe. 

Legitimitet borbe za svoj suvereni put Hrvati su imali u državno-pravnom statusu Hrvatske. Naime, 
od nastanka Hrvatskoga kraljevstva početkom desetog stoljeća i od ulaska u državnu zajednicu s Ugarskom 
1102. godine (“Pacta Conventa"), hrvatski se državni suverenitet sve do 1918. nije nikada potpuno ugasio. 
Čak i u XVI. i XVII. stoljeću kada je turskim i mletačkim osvajanjima bila smanjena na oko 50.000 km2 a 
potom na svega 16.800 km2 (“ostaci ostataka nekada slavnog kraljevstva“),2 Hrvatska je sačuvala bitne 
institucije države: ime — Kraljevina Hrvatska, Slavonija i Dalmacija, teritorij, Sabor i bana, ali je trajno 
priznavala ugarske odnosno austrijske vladare koji su bili krunjeni i kao hrvatski kraljevi (personalna unija). 
I hrvatsko se plemstvo stalno borilo za suverenitet svoje kraljevine. Čuvena je u tom pogledu intervencija 
hrvatskoga bana Ivana Erdodyja koji je na ugarskom saboru 1790, odbivši pristati na posezanje Mađara u 
hrvatski suverenitet, rekao: “Regnum regno non praescribit leges" — kraljevstvo (ugarsko) kraljevstvu 
(hrvatskom) ne propisuje zakone. Upravo na tom priznatom, ugovornom suverenitetu Hrvati su punih 800 
godina vodili borbu za samostalnost 1 vlastitu državu. Moć i snaga hrvatskoga kraljevstva bila je osvajanjima 
tragično smanjena — godine 1409. ugarski kralj Ladislav Napuljski prodao je hrvatsku Dalmaciju Veneciji za 
100.000 dukata. S turskim osvajanjima u XVI. i XVII. stoljeću Hrvatska je smanjena na jednu trećinu svog 
teritorija. Borbe s Turcima koje su trajale oko 250 godina prisilile su Hrvate da se stave pod zaštitu Europe, 
što je tada značilo ući u sastav Habsburške Monarhije kojoj je pripala uloga sprečavanja prodora Osmanlija s 
Balkana u srce Europe. Na taj su način hrvatske zemlje, od početka XVI. do početka XVIII. stoljeća, 


pretvorene u granične oblasti i ratno poprište dvaju velikih carstava. Jednom uklopljena u sastav Habsburške 

Monarhije (od 1527), Hrvatska će u njoj ostati sve do 1918. godine. Hrvatski nacionalni pokret će se sve do 
1918. boriti za taj suverenitet po slovu i u duhu one politike koju je ban Ivan Erdody tako pregnantno 


formulirao davne 1790. godine. 


3. Hrvatski suverenitet u Habsburškoj Monarhiji ili izvan Monarhije 


Da bi se razumjela osnovna dilema političke elite mlade hrvatske nacije u borbi za nacionalnu 
državu u sklopu Habsburške Monarhije ili izvan nje, valja poći od geopolitičkog položaja Hrvatske i od 
etničke strukture Monarhije i, u svezi s time, od odnosa snaga i moći što, na kraju krajeva, određuje sudbinu 
svakoga naroda, a posebno maloga. 

Geopolitički položaj prostora na kojemu Hrvati žive od doseljenja takav je da su na njihove zemlje 
trajno nasrtale moćnije države; od Jadrana do Panonske nizine s jednim dugim krilom na moru, a s drugim 
kraćim na Dunavu, stoljećima je taj prostor neprekidno izložen nadiranju jačih hegemonističkih snaga sa 
sjeverozapada, sjevera, istoka i juga. Zahvaćen velikim olujama sukobljenih velikih sila, prisiljen boriti se ne 
samo za opstanak već i držati korak sa svjetskim civilizacijskim i modernizacijskim dostignućima, maleni je 
hrvatski narod pokazao iznimnu vitalnost i sposobnost prilagođavanja. U svojoj borbi za opstanak hrvatski je 
narod bio prisiljen prihvatiti i borbe i ratove, ali je više težio politici prilagođavanja, diplomatskim 
vještinama i smirenom suživotu s drugim narodima, stvarajući tradiciju življenja u velikim složenim 
državnim formacijama. Nije mu bilo strano ni “lukavstvo povijesnog uma" samo da bi opstao i ostvario ono 
što je bilo moguće. To se uglavnom odnosi na osam stoljeća državno-pravnih odnosa s Ugarskom i 
Austrijom. 

Spomenuti geopolitički položaj i odnos njegovih snaga s protivničkim snagama prvi je argument 
teze da su Hrvati osam stoljeća nastojali steći suverenitet unutar okvira međudržavnih odnosa s Ugarskom 
odnosno Austrijom. 

Drugi argument teze da Hrvati nisu mogli izaći iz sastava Habsburške Monarhije jest njezina etnička 
struktura, jedinstvena na europskom kontinentu, pa čak i u cijelom svijetu. Za razliku od imperija u kojima 
je jedan narod brojčano, vojno, ekonomski, kulturno i civilizacijski izrazito nadmoćan, kao npr. u slučaju 
Rusije i Turske, u Habsburškoj Monarhiji takvu poziciju nisu imali ni Nijemci ni Mađari. 

Prema popisu pučanstva iz 1910. godine u Austro-Ugarskoj je bilo 51.356.465 stanovnika. Od toga 
je Nijemaca bilo 12.010.699, Mađara 10.067.922, Čeha i Slovaka 8.475.292, Poljaka 5.019.496, Ukrajinaca 
3.998.872, Slovenaca 1.349.222, Hrvata 2.900.945, Muslimana 612.137, Srba 2.032.449, Rumunja 
3.224.755, Talijana 804.271, te drugih različitih naroda 860.365.3 Austrijski Nijemci, kao vladajući narod, 


činili su tek nešto više od jedne petine ukupnoga pučanstva Monarhije, a zajedno s Mađarima, drugim 

vladajućim narodom, 42,9%; Slaveni su imali udio 47,8%, a ostali 9,3%. Hrvati su, uključivši i one u BiH od 
1878. godine, činili 5,65% pučanstva Monarhije. To je dovoljnim razlogom da Hrvati nisu mogli ni maštati 

o tome da vlastitim snagama silom ostvare svoju državu izvan Austro-Ugarske. Jedini je put bio borba za što 
potpuniji suverenitet u okviru te države. 

Austro-Ugarska je dakle bila višenacionalni konglomerat u kojemu su Slaveni činili većinu; to je 
stalno ugrožavalo hegemoniju vladajućih naroda i otvaralo perspektive za suverenitet potlačenih naroda u 
Monarhiji ili izvan njezinih okvira. Takva etnička struktura i perspektive potakle su češkog političara F. 
Palackog da u revolucionarnoj 1848/49. godini izjavi da bi Austriju valjalo stvoriti kada je ne bi bilo. 
Mogućnosti da dva vladajuća naroda Monarhije svoju hegemoniju nad slavenskom većinom pretvore u 
trajno stanje definitivno su propale kada se proces formiranja njezinih naroda u nacije završio u drugoj 
polovini XIX. stoljeća. 

Višeetnički sastav prisiljavao je Monarhiju da stalno oscilira između carskog apsolutizma i 
autonomije svojih zemalja i naroda pa je zato i federacija bila trajno živa tendencija. 

Unutrašnje državno-pravno uređenje Habsburške Monarhije bilo je proturječno. S jedne strane ona 
je bila autokratska carevina s ustavno neograničenim monarhom, a s druge strane je imala i elemente 
federacije, pa i konfederacije. Nakon revolucije 1848/49, kada su Mađari kao, uz Nijemce, najbrojniji narod 
istupili iz Monarhije, i nakon austrijskog poraza u ratu s Pruskom i Italijom 1866, oslabljeni car Franjo Josip 
je 1867. pristao na tzv. dvojnu monarhiju (dualizam) koja se sastojala od dviju država: Austrije i Ugarske 
(Austro-Ugarska), pod jednim vladarom (personalna unija). Austrija je bila upravno podijeljena na 17 
pokrajina s pokrajinskim saborima i vladama, ali ne po nacionalnom već po geoekonomsko-političkom i 
povijesnom kriteriju. Ugarska je vlada svojim teritorijem upravljala centralistički preko županija, osim 
Hrvatskom i Slavonijom s kojima je 1868. potpisala tzv. Hrvatsko-ugarsku nagodbu po kojoj Pešta Hrvatima 
priznaje državni entitet, ali je hrvatski suverenitet ograničen sustavom mađarske hegemonije, posebno u 
gospodarstvu. Osim toga Dalmacija, Istra i Boka kotorska ostale su pod vlašću Austrije. 

Što se tiče statusa Hrvatske u Habsburškoj Monarhiji, ona je bila jedina slavenska zemlja koja je bila 
priznata kao kraljevina čiji kralj je bio austrijski car, tako da je njezin položaj bio na višem stupnju 
suverenosti od npr. Češke, Slovačke, Galicije i drugih zemalja, ali je s druge strane bila podčinjena vlastima 
Ugarske i Austrije koje su bile vladajuće zemlje Carstva. 

Osim te relativno povoljne državno-pravne pozicije, koja je bila legitimitet za proširenje suverenosti 
Trojedne kraljevine, svi Hrvati su se aneksijom BiH 1908. našli u jednoj državi, pa je ta činjenica iskorištena 
da se ideja hrvatske države proširi tako da obuhvati sve Južne Slavene u Monarhiji, da ih okupi oko 
Hrvatske u jednu državnu zajednicu u okvirima Carevine. To je bila suština koncepcije pretvaranja dvojne 


monarhije u trojnu, dualizma u trijalizam, koncepcije koja je dobila ideološko ime austro-slavizam. Po toj 

državnoj ideji pod hrvatsku zastavu ušle bi Hrvatska, Slavonija, Dalmacija, a bilo je nagovještaja da se 
uključe i Slovenija i Vojvodina, te od aneksije 1908. i BiH. 

Na putu ostvarivanja hrvatske državne ideje ujedinjenja Južnih Slavena Austro-Ugarske pod 
hrvatsku zastavu valjalo je prvo svladati razdvojenost samih hrvatskih zemalja. Naime, Trojedna je 
kraljevina bila razdvojena u tri državno-pravna entiteta: Kraljevina Hrvatska i Slavonija bila je pod Peštom, 
Kraljevina Dalmacija s Bokom i markgrofovija Istra pod Bečom. UZ to, tzv. Vojna krajina koja je 
obuhvaćala gotovo pola Banske Hrvatske bila je pod vojnom upravom. Jednodušan cilj svih hrvatskih 
stranaka i programa bio je sjedinjenje Dalmacije i Vojne krajine s Banskom Hrvatskom. Taj se cilj mogao 
postići samo političkom borbom, koja se mogla pozivati na činjenicu da je Habsburška Monarhija virtualno 
priznavala povijesno pravo na takvo sjedinjenje. Odnos snaga u Monarhiji i njezina relativna stabilnost, te 
relativno stabilan odnos među europskim velesilama u drugoj polovici XIX. stoljeća, nisu dopuštali niti 
pomisao na revolucionarnu oslobodilačku borbu za rješavanje hrvatskoga nacionalnog pitanja rušenjem 
carevine i stvaranjem hrvatske države s potpunim suverenitetom. Takav bi čin bio samoubilačka avantura; to 
su u praksi potvrdili poraz mađarske revolucije 1848/49, te u krvi ugušena Rakovička buna 8-11. listopada 
1871. u kojoj je Eugen Kvaternik mačem pokušao osnovati neovisnu hrvatsku državu. Umjesto takva 
revolucionarnog puta Hrvati su se opredijelili za evolutivni put kojim se težilo jačanju vlasti središnjih 
državnih organa — Sabora, bana i vlade — i ujedinjenju hrvatskih zemalja u jednu državno-pravnu cjelinu, 
nadajući se federalizaciji Monarhije za koju će se boriti i ostali, prije svega slavenski narodi — Česi, Slovaci, 
Poljaci, Slovenci pa i Mađari, tako da bi Hrvatska stekla državno-pravni status sličan Austriji i Mađarskoj. 

Istodobno s idejom o rješenju hrvatskoga nacionalnog pitanja u obliku federativnog uređenja 
Habsburške Monarhije, nastala je i ideja o južnoslavenskoj državnoj zajednici, kao druga opcija 1 alternativa 
Austriji. Obje su nastale sredinom XIX. stoljeća — prva u revoluciji 1848-49, a druga u okviru preporodnog 
pokreta. Južnoslavenska opcija, danas bismo rekli pričuvna varijanta, u svom najromantičnijemu i 
najdalekosežnijem obliku, razvijenom u šezdesetim i sedamdesetim godinama XIX. stoljeća, polazila je od 
etničke srodnosti svih Južnih Slavena. Budući da je Hrvatska tada bila najrazvijenija južnoslavenska zemlja 
— Bugarska 1 Srbija još su bile vazalne turske kneževine — protagonisti te ideje smatrali su da upravo 
Hrvatska kraljevina treba biti središnja zemlja i “Pijemont? stvaranja velike zajedničke južnoslavenske 
države. U ime toga cilja Hrvati su bili spremni odreći se i svoga imena u korist zajedničkoga (Iliri). 

Uskoro je ta južnoslavenska vizija “odumrla". Srbi i Slovenci nisu prihvatili zajedničko ilirsko ime, 
a Bugarska i Srbija okrenule su leđa jugoslavenskoj ideji i umjesto toga krenule u borbu za Veliku Srbiju i 
Veliku Bugarsku, koristeći agoniju Turskoga carstva (“bolesnik na Bosporu"). Ideja o zajednici 
južnoslavenskih zemalja Habsburške Monarhije te Srbije i Crne Gore, neće uhvatiti korijene jer će Srbi 


prigrabiti velikosrpsku ideju, a Hrvati trijalizam sve do sloma Austro-Ugarske. Do 1918. ta se ideja nije 

realizirala jer su se tome protivili Nijemci i Mađari, a posredno i ostali narodi Monarhije jer su tražili isti 
status kojemu su težili i Hrvati. 

Treću opciju u rješenju hrvatskoga nacionalnog pitanja formulirala je Stranka prava. Njezin je 
osnivač i doživotni vođa Ante Starčević — nakon sloma Jelačićeve ideje o hrvatskoj državi pod habsburškom 
krunom i sloma državne ideje pod zastavom ilirizma i jugoslavenstva, te saznanja da se despocija 
Habsburške Monarhije ne može nikada demokratizirati pa se zato mora razbiti — formulirao ideju stvaranja 
potpuno nezavisne države. On je istodobno razradio tezu o velikosrpskoj opasnosti, kojoj je suprotstavio 
ideju Velike Hrvatske. Tako je Ante Starčević otvorio istodobno tri fronte: protiv Austrije, protiv Ugarske i 
protiv velikosrpstva. Za borbu na tri fronte hrvatski narod nije imao dovoljno snage. Zato su Starčevićeve 
pristaše kasnije prihvatili ideju trijalizma. 

Sve tri varijante rješavanja hrvatskoga nacionalnog pitanja — trijalizam, jugoslavizam i potpuna 
državna nezavisnost — bile su racionalne i imale su uporište u hrvatskomu nacionalnom biću. Prva varijanta 
je primjerena dugovječnom životu Habsburške Monarhije, druga njezinu raspadu i stvaranju južnoslavenske 
države, a treća za stjecaj sretnih okolnosti kao konačno rješenje. Takva nacionalna ideologija, s tri opcije, 
izražava “lukavstvo uma" hrvatske političke elite unatoč žestokim sukobima među njihovim protagonistima. 

Na kraju, ma koliko izgledala pa i bila naivna, ideja hrvatske države u federaliziranoj Habsburškoj 
Monarhiji nije bila bez nade. Jer, i sama Monarhija, za razliku od npr. ruskoga ili turskog carstva, nije 
stvarana osvajanjima već uglavnom ugovorima raznih zemalja i naroda s vladarskom kućom. Tako je bilo i s 
Kraljevinom Hrvatskom od 1102. (“Pacta Conventa"), od prihvaćanja habsburške krune 1527. do 
Hrvatsko-ugarske nagodbe 1868. Politički odnosi i procesi u toj državnoj zajednici odvijali su se borbom za 
čuvanje, obranu ili izmjene međudržavnih sporazuma. Treba naglasiti da su se u toj carevini sporazumi i 


dogovori više poštivali nego u bilo kojoj drugoj velesili Europe. 


4. Hrvatska modernizacija u Habsburškoj Monarhiji 


Borba za hrvatski državni suverenitet u okviru Habsburške Monarhije ispreplela se s borbom za 
nacionalnu integraciju putem razvijanja hrvatskoga jezika, kulture, prosvjete, znanosti te gospodarskoga 
razvoja na temelju industrijalizacije zemlje. Ta dva cilja bila su integralni dijelovi stvaranja i razvijanja 
moderne hrvatske nacije. 

Nakon ukidanja kmetstva u revoluciji 1848/49, intenziviran je proces razvoja modernoga hrvatskog 
društva čija suština je tranzicija staleškog u građansko društvo, građenje nacionalnog identiteta u prosvjeti, 
kulturi, znanosti, stvaranje kapitalističkih poduzeća i kapitalističkih društvenih odnosa i radništva, razvitak 


seljaštva s tipičnim malim gospodarstvima. Intenzitet i domet cijeloga tog procesa ovisio je o 

industrijalizaciji kao lokomotivi cjelokupnoga društvenog razvoja. To je razdoblje rađanja višestranačja i 
modernog parlamentarizma 

Na početku procesa modernizacije u gospodarstvu rađali su se obrti, trgovina i banke. Već 1846. u 
Zagrebu je osnovana Prva hrvatska štedionica, koja će sve do velike ekonomske krize (1930/31) biti najveća 
banka na slavenskom jugu. Do 1901. osnovano je na području Hrvatske i Slavonije 19 banaka, 75 štedionica 
i oko 100 kreditnih udruga.4 

Godine 1860. izgrađena je i prva željeznička pruga; 1862. puštena je u promet pruga Zidani Most — 
Zagreb — Sisak, a 1873. Rijeka — Pešta — Beč preko Zagreba. Željeznička mreža se, međutim, gradila za 
potrebe austrijskoga i mađarskog kapitala. Zbog toga se npr. pruga Zagreb — Split, počela graditi tek 1913, a 
završit će se 1925. 

Od industrije razvijale su se uglavnom drvna, tekstilna i prehrambena. Proces industrijalizacije 
dramatično je zaostajao za ostalim zemljama Monarhije, što pokazuju podaci iz 1890. godine. 


Tako je na 100 stanovnika živjelo:5 


od poljoprivrede od industrije, rudarstva i 
(%) obrta (%) 
Donja Austrija 24.78 41,79 
Češka 40,65 40,14 
Hrvatska i Slavonija 84,64 8,39 
Dalmacija 86,12 4,39 


Zaostajanje industrijalizacije Hrvatske djelomično je posljedica njezina perifernog položaja u 
odnosu na glavne valove koji su iz ekspanzivne Njemačke išli dolinom Dunava u Austriju, Mađarsku i 
Češku, a djelomično i zato što su Beč i Pešta za državne potrebe i vojsku angažirali više svoju, a manje 
hrvatsku industriju. Pa ipak, potlačenost Hrvatske nije glavni uzrok njezina zaostajanja. To dokazuje slučaj 
Češke čiji je državno-pravni položaj u Monarhiji bio niži od hrvatskoga a ona je, unatoč tomu, postala 
ekonomski najrazvijenije područje Carstva. Hrvatska, nažalost, nije imala velike rudnike ni ugljena ni 
željeza, kao dvije najvažnije pretpostavke za početnu industrijalizaciju. Siromašna Dalmacija bila je u 
najgoremu položaju — gotovo sav je prekomorski promet išao preko Trsta i Rijeke koje su razvijali Nijemci i 
Mađari. 

Usporeni razvoj industrije doveo je seljaštvo u vrlo tešku situaciju. Blizu 90% seljaštva živjelo je na 
gospodarstvu veličine do 10 jutara što nije bilo dovoljno ni za prehranu obitelji, koje su u prosjeku imale 8,2 


članova. Zato se seljaštvo počelo masovno iseljavati. Od 1880. do 1913. iz Hrvatske i Slavonije iselilo je 

više od 300.000 ljudi, iz Dalmacije oko 100.000, iz Istre oko 40.000, iz BiH oko 20.000,6 no po evidenciji 
iseljeničkih udruga od 1900. do 1913. iz tih se krajeva iselilo 529.025 stanovnika.7 

Većina je Hrvata iselila zato što radom nisu mogli doći do kruha, a to im je mogla osigurati samo 
nova industrija. Taj se veliki društveni problem neće riješiti sve do naših dana. 

Presudan dio procesa modernizacije i razvitka nacije jest područje obrazovanja, prosvjete, kulture i 
znanosti. Ono je išlo čak i ispred razvitka kapitalističkih odnosa i industrijalizacije. 

Hrvatski jezik, glavni element identiteta nacije, odolio je svim nasrtajima germanizacije, 
mađarizacije, talijanizacije te ga je Hrvatski sabor 1847. godine proglasio službenim jezikom u javnom 
životu. 

Nacionalna se svijest širila iz Zagreba prema provincijama, zatim u Dalmaciju, Istru te u BiH, i od 
elite prema širim slojevima naroda. U Dalmaciji je do 1883. gradska uprava u svim gradovima prešla u 
hrvatske ruke i time je konačno potvrđeno hrvatstvo Dalmacije nakon tisućgodišnje borbe između Hrvata i 
Talijana za Jadransko more. 

Središnje kulturne, obrazovne i znanstvene institucije, kao simboli nacionalnog identiteta, osnovane 
su tijekom XIX. stoljeaa, i to: Matica ilirska 1839, preimenovana u Maticu hrvatsku 1874; Jugoslavenska 
akademija znanosti i umjetnosti 1861, zamišljena kao središnja institucija za sve narode slavenskoga juga, 
dakle za Hrvatsku, Srbiju, Bugarsku, Sloveniju, BiH i Vojvodinu, što je bio izraz ne samo jugoslavenizma 
kao ideologije već i činjenice da je Zagreb bio najjači kulturni centar spomenutih zemalja. Staro Zagrebačko 
sveučilište pretvorilo se 1874. u modernu instituciju toga vremena. 

U nacionalnoj se književnosti 1871. pojavio i prvi moderni (hrvatski) roman, Zlatarevo zlato 
Augusta Šenoe. 

Zakonom o školstvu donesenom u Saboru, za bana Ivana Mažuranića, uvedeno je obvezno osnovno 
školovanje od 7. do 14. godine — 4 razreda i dvije godine “opetovnice". 

Promjene nastaju i u klasno-socijalnoj strukturi: plemstvo gubi svoje političko i ekonomsko 
značenje, a rastu i jačaju građanska klasa i inteligencija, koje od plemstva preuzimaju vodstva političkih 
stranaka, postaju autori nacionalnih programa, inicijatori novih ideja i pokreta — Starčević, biskup 
Strossmayer, Rački, Mažuranić, Supilo, Trumbić, Radić itd. — prihvaćajući moderne ideje liberalizma i 
nacionalizma. Razvija se i državna uprava koja se pod banom Mažuranićem modernizirala prema visokim 
europskim kriterijima. Zato će ju narod u budućoj Jugoslaviji spominjati kao uzor pravne države. 

Unatoč velikim rezultatima u procesu nacionalne homogenizacije i modernizacije, najveći društveni 
problem i prepreka za dovršenje tih procesa bila je potpuna isključenost seljaštva iz političkoga života. A 
ono je početkom XX. stoljeća činilo preko 80% hrvatskoga naroda. 

U Hrvatskoj je već oko 60 godina djelovala mreža političkih stranaka, održavani su izbori za Sabor, 


ali seljaštvo u tome nije sudjelovalo. Pravo je glasa do 1910. bilo ograničeno na oko 2% pučanstva. Jaz je 

između seljaštva i građanstva bio velik. Na seljake se gledalo s prezirom. Vladko Maček navodi kako su u 
svakom gradiću gostionice imale dvije odijeljene prostorije — jednu za gospodu, a drugu za seljake. U prvu 
su ulazili oni koji su nosili građansko odijelo, a tamo nije smio ući ni najinteligentniji seljak.8 Taj će 
socio-politički, mentalno-psihološki 1 klasni zid između građanstva i seljaštva razbiti braća Radić, koji će 
1904. osnovati seljačku stranku i razviti masovni seljački pokret, uvući seljaštvo u politički život i time 
dovršiti proces nacionalne homogenizacije, davši tome pokretu pečat socijalne pravde, humanizma, 
demokracije i mirotvorstva. 

Ulazeći u XX. stoljeće, Hrvati su definitivno uspjeli izbjeći opasnost gubitka nacionalnog identiteta 
u tisućgodišnjoj borbi s jačim zemljama i narodima s kojima su od 1102. do 1918. živjeli u državnim 
zajednicama. Ušli su u novo stoljeće s razvijenom nacionalnom sviješću, razvijenim nacionalnim 
književnim jezikom, nacionalnom kulturom i znanošću, posebno historiografijom, zatim s inicijalnom 
industrijalizacijom, polustoljetnim iskustvom višestranačkoga političkog života, koji jest bio nasilno 
prekidan carskim dekretima, ali nikada iskorijenjen; sve to uz postojanje državnih institucija — Sabora, bana i 
vlade — koje jesu bile pod režimom ograničenoga suvereniteta, ali nikada ustavno-pravno likvidirane. S 
takvim ukupnim rezultatima u povijesnom razvitku nije više bilo moguće zaustaviti ili slomiti hrvatski 
nacionalni pokret prema stvaranju nacionalne države. Jednom rođena, nacija se više ne može ni asimilirati ni 
razbiti, osim fizičkim uništenjem (genocidom). 

U takvu povijesnom razvoju u sastavu Habsburške Monarhije glavna je pretpostavka za stvaranje 


nacionalne države — ali to neće više bitno ovisiti o samom narodu, već o međunarodnim okolnostima. 


5. Otpor Austro-Ugarske rješenju hrvatskoga nacionalnog pitanja 


Borba, težnje i nade hrvatskoga nacionalnog pokreta od sredine XIX. stoljeća da s jedne strane 
ostvari državni suverenitet Trojedne kraljevine, da Dalmaciju i Istru pa i BiH sjedini s Banskom Hrvatskom, 
a s druge strane da ostvari liberalno-demokratski sustav — višestranačje, slobodu tiska i trodiobu vlasti — na 
čemu je Sabor stalno inzistirao, naišle su na beskompromisan otpor vladajućih krugova Austro-Ugarske. 
Hrvatski je Sabor cijelo vrijeme, sve do 1918, iz zasjedanja u zasjedanje zahtijevao ukidanje uzurpatorskih 
prava i uspostavu ustavnoga stanja po kojemu Hrvatska ima svoj državno-pravni subjektivitet. 

Međutim, koliko je jačao hrvatski pritisak za suverenitet i ujedinjenje hrvatskih zemalja, još više je 
jačao pritisak austrougarskih vladajućih krugova, što je i razumljivo kada se znade da se proces formiranja 
svih triju nacija — hrvatske, mađarske i njemačke u Austriji — vremenski uglavnom poklapao i da se radilo o 
trima suprotstavljenim državnim idejama. Žestina sukoba tih triju državnih ideja još je pojačana ulaskom u 


borbu radništva 1 seljaštva, koje se na prijelazu stoljeća organiziralo u svoje političke stranke 

(socijaldemokratska 1894 i Radićeva seljačka stranka 1904.). Sve do propasti 1918, velikomađarski 
imperijalizam nije odustajao od jedinstvene države na prostoru od Karpata do Jadrana. Austrija kao kopnena 
država htjela je držati Dalmaciju kako bi imala status pomorske zemlje. Tri austrijska cara — Franjo I, 
Ferdinand I. i Franjo Josip I. — obećala su ujedinjenje Dalmacije s Hrvatskom, ali do propasti Carevine to 
nikada nisu dopustili. I kada je 1867. stvorena Austro-Ugarska kao dvojna monarhija, Trojedna je kraljevina 
ostala podijeljena tako da su Dalmacija i Istra ostale pod upravom Beča, a Hrvatska i Slavonija došle su pod 
upravu Pešte. Hrvatska je jedva uspjela 1881. priključiti Vojnu krajinu. 

Tijekom XIX. i početkom XX. stoljeća bilo je nekoliko situacija da se ostvari ujedinjenje hrvatskih 
zemalja u okviru Habsburške Monarhije. Navedimo neke: 

— Nakon sloma Mletačke Republike 1797. i Napoleonove Ilirije 1813-1814, Hrvati su se ponadali da 
će austrijski car, koji je nosio i hrvatsku krunu, Dalmaciju priključiti Hrvatskoj. Umjesto takva pravednog 
rješenja i poštivanja ustava po kojemu je Dalmacija ne samo stvarno već i državno-pravno dio Hrvatske, 
odlukom Beča ona je postala austrijska pokrajina. Ne samo to! Beč je stalno poticao autonomaštvo u 
Dalmaciji kako njezin sabor ne bi donio odluku o priključenju Hrvatskoj. 

— Godine 1848. Hrvatska je proglasila svoju samostalnost i cjelovitost i prekinula državno-pravne 
odnose s Ugarskom, sudjelovala sa svojom vojskom u gušenju mađarske revolucije radi spašavanja 
Habsburškog carstva, u nadi da će car, s titulom hrvatskoga kralja, osnažiti državnost Hrvatske i 
federalizirati Monarhiju. Umjesto toga uveden je režim carskog apsolutizma pa je Hrvatska, za “nagradu", 
dobila ono što je Mađarskoj dano kao “kazna".9 

— Godine 1867. kada se uvodilo dualističko uređenje Monarhije, kojim su Mađari i Austrijanci 
postali vladajući narodi, Beč 1 Pešta nisu ni pitali Hrvate već su sami odlučivali o njihovoj sudbini. 

— Prigodom aneksije BiH 1908. hrvatski je Sabor, u ime činjenice da je dio hrvatskoga naroda 
živio u toj zemlji, a da Mađari i Austrijanci nisu imali nikakve slične osnove, zatražio sudjelovanje Hrvatske 
u upravi BiH, ali je taj zahtjev odbijen uz carevu opomenu da je hrvatski Sabor “prekoračio svoje ovlasti. 

Bilo je, doduše, nekih sitnih ustupaka na crti jačanja hrvatskoga suvereniteta. Tako se npr. 
uspostavom “Stola sedmorice" (Vrhovnoga suda) zaokružio pravosudni sustav i time se izjednačio s istim 
institucijama u nezavisnim državama. Međutim, borba Sabora za reviziju Nagodbe iz 1868, kao glavnog 
ustavnog akta, ostala je bez uspjeha sve do 1918. kada će ju Sabor poništiti. U pogledu 
državno-pravnoga statusa Trojedne kraljevine i njezina realnog funkcioniranja valja uzeti u obzir nadustavni 
položaj austrijskog cara, odnosno hrvatskoga kralja Franje Josipa Habsburga. On je u krajnjoj liniji bio 
vrhovni nosilac i zakonodavne i izvršne vlasti; imao je pravo donositi izvanustavne odluke, suspendirati 
ustav, smjenjivati i postavljati vlade u Austriji, Ugarskoj, Hrvatskoj i ostalim zemljama Carevine; bio je 
vrhovni zapovjednik vojske; i vanjska je politika bila u njegovim rukama. Riječju, on je bio nosilac 


apsolutne vlasti, mada se mora priznati da je njegov apsolutizam imao blaži oblik. 

Uprkos carskom apsolutizmu, te trajnom pritisku njemačko-austrijskog i mađarskog imperijalizma, 
Hrvati su od revolucije 1848/49. do 1918. trajno inzistirali na ujedinjenu svih hrvatskih zemalja — Hrvatske, 
Slavonije, Dalmacije, Rijeke, Međimurja, Istre, Vojne krajine i Srijema — u jednu političku zajednicu u 
okviru Habsburške Monarhije ili izvan nje. 

Taj projekt nazvan trijalizmom odbijali su, kao što je rečeno, ostali narodi. Nijemci i Mađari, koji su 
podijelili zemlje Južnih Slavena, ostali su pri svojim imperijalističkim ciljevima. Česi su odbijali trijalizam 
jer bi to značilo da bi u austrijskom parlamentu Nijemci imali većinu budući da bi ostali bez hrvatskih i 
slovenskih glasova. I oni i Poljaci bi stvaranjem južnoslavenske države oslabili svoju poziciju u Monarhiji. 
Austrijski Talijani su također bili žestoki protivnici jer bi jaka hrvatska država u sastavu Monarhije mogla 
spriječiti njihovo jačanje u Trstu i Istri i otežati ujedinjenje s Italijom. Zato se taj hrvatski nacionalni 
program mogao ostvariti samo u sklopu pretvaranja Monarhije u federalno-konfederalnu zajednicu svih 
zemalja Carevine. 

Međutim, taj projekt, koji je s vremena na vrijeme imao pristaše čak i na carskom dvoru, naišao je 
na nepremostive prepreke. Monarhija neće ići tim putem već će se sve više priklanjati Njemačkoj i upregnuti 


u ratnu avanturu u I. svjetskom ratu. 


6. Srpski faktor u hrvatskoj politici 


Zbog svoje brojnosti i opredijeljenosti svoje duhovne i građanske elite za velikosrpsku politiku, Srbi 
u Hrvatskoj bitno su utjecali na rezultat borbe hrvatskoga naroda protiv austrougarskog režima. Najbolje je 
to uočio Frano Supilo koji je 25. veljače 1907. naveo riječi dr. Lovre Montija: “Sa Srbima možemo mnogo, 
bez Srba malo, a protiv Srba ništa". 10 

Prvi izvor moći srpske etničke zajednice u Hrvatskoj jest njezina brojnost. U 1840. godini u 
Hrvatskoj i Slavoniji bilo je 1.075.627 Hrvata (66,99%), a Srba 564.179 (31,90%).11 Još je veći udio Srba 
bio u vojnim krajinama: u Hrvatskoj krajini Hrvata je bilo 258.454 (51,8%), a Srba 240.493 (48,2%); u 
Slavonskoj je bilo 127.326 (49,44%) Hrvata, a Srba 122.853 (47,20%).12 

Drugi faktor moći Srba u Hrvatskoj njihov je iznadprosječni udio u organima vlasti. Tako je npr. u 
sastavu Hrvatskoga sabora 1848. bilo blizu 50% zastupnika srpske nacionalnosti. 13 Sličan udio Srba bio je i 
u drugim institucijama politike, prosvjete i gospodarstva. 

Doduše, broj Srba stalno se smanjivao — 1910. na 24,6% — ali se njihova uloga i moć nije srazmjerno 
smanjivala. 


Kako je tekao proces razdvajanja između Hrvata i Srba u Trojednoj kraljevini? 

Početkom XIX. stoljeća, kada nacionalna svijest još nije zavladala pukom, jedina podjela između 
Hrvata i Srba bila je ona vjerska. Ali, upravo je preko pravoslavlja dolazila i nacionalna svijest. Radilo se o 
tome da je ideja srpske srednjovjekovne države — one cara Dušana — nastavila svoj život kroz život Crkve. 
“Srpska je crkva kanonizirala kraljevsku lozu Nemanjića... Njihova se imena spominju u bogoslušanju 
svakog dana tijekom stoljeća podsjećajući i najubogije vjernike da su sveti kraljevi srpske krvi i jezika 
jednom vladali njima i da bi možda opet mogli vladati...?14 

Ideju srpske države Pravoslavna je crkva, nakon velikih seoba, ponijela sobom i širila je među 
svojim narodom u Habsburškoj Monarhiji. Ona je uspjela osigurati ne samo “duhovnu vlast" već i udio u 
upravnoj vlasti nad svojim vjernicima. Prijenosom Pećke patrijaršije u Srijemske Karlovce, takvom ulogom 
Crkve stvorena je neke vrste parapolitička crkvena vlast nad srpskim stanovništvom u Monarhiji. Tako su s 
jedne strane povijesnom paradržavnom ulogom Srpske pravoslavne crkve, a s druge strane uspostavom 
Kneževine Srbije 1830, nastala dva centra srpske državnosti koje je povezivala ideja Velike Srbije. 

Presudan utjecaj na razvijanje srpske nacionalne svijesti među svim Srbima, pa tako i među Srbima 
u Hrvatskoj, imala su dva dokumenta koja su definirala koncepciju Velike Srbije. Radi se o djelu Vuka 
Stefanovića Karadžića 1 Ilije Garašanina. 

Poticaj velikosrpskim idejama V. S. Karadžića dala je njemačka lingvistička škola koja je tumačila 
da naciju čini samo njezin jezik — jedan jezik kao duša naroda čini jednu naciju. Medu takvim je autorima 
presudan bio P. J. Šafarik. On je 1826. godine postavio tezu da se svi Južni Slaveni koji govore štokavski 
zovu Slavosrbi. Hrvati su samo oni koji govore kajkavski i čakavski. To je značilo da se Hrvatska prostire na 
samo tri županije — zagrebačku, varaždinsku i križevačku. 

Polazeći od Šafarikovih teza, V. S. Karadžić je 1849. napisao raspravu Kovčežić za istoriju, jezik i 
običaje Srba sva tri zakona (vjere) u kojoj kaže: 

“... zaista se zna da Srbi sada žive u današnjoj Srbiji... u Metohiji..., u Bosni, u Hercegovini, u Zeti, 
u Crnoj Gori, u Banatu, u Bačkoj, u Srijemu, u desnom Podunavlju od više Osijeka do Sentandrije, u 
Slavoniji, u Hrvatskoj, u Dalmaciji, u svome Adrijatičkom primorju od Trsta do Bojane..." 

S obzirom na to da i velika većina Hrvata i svi muslimani govore štokavski, Karadžić taj problem 
lako rješava. Budući da su Hrvati katolici, on ih naziva “katolički Srbi", navodeći da će teško prihvatiti da se 
zovu Srbima, ali oni “će se pomalo naviknuti na to da se zovu Srbima, jer ako neće da budu Srbi, onda 
uopće nemaju narodnog imena".15 Muslimane također tretira Srbima islamske vjeroispovijesti. 

Ali još i prije V. S. Karadžića, dr. Jovan Subotić je 1839. pisao: “... Dalmatinci, Bosanci, 
Hercegovci, Slavonci, hrvatski Srbi, Srbijanci — sve su to pravi Srbi. A što su Hrvati? I oni su Srbi.?16 

Drugi programski dokumenat Velike Srbije napisao je Ilija Garašanin (1812-1874), predsjednik 
srpske vlade i njezin ministar. To su čuvene “Načertanije" iz 1844. godine. On se poziva na srednjovjekovnu 


srpsku državu pa kaže da Srbija “... ima svoj osnov i temelj u carstvu srpskom... Car Dušan Silni primio je 

već grb carstva grčkog. Dolaskom Turaka prekinuo je takav razvoj, ali ... sad treba da počne isti onaj duh 
dejstvovati... i prekinuti posao na novo nastaviti..." 

On projektira stvaranje velike srpske države aneksijom svih južnoslavenskih zemalja koje su pod 
Turcima: Crne Gore, BiH i Makedonije, te sjeverne Albanije “radi izlaska na more". 17 

U skladu s teorijama V. S. Karadžića, nastavljači srpske nacionalne ideologije kasnije su u granice 
Velike Srbije uključili i BiH te veći dio Hrvatske. Prema tim teorijama koje su tvrdile da su samo čakavci i 
kajkavci Hrvati, Siidland je procijenio da bi sredinom XIX. stoljeća od oko 2.900.000 bilo samo 200.000 do 
300.000 Hrvata, a i oni bi bili na putu asimilacije — prvi u Srbe, a drugi u Slovence. 18 

Karadžićevo djelo položilo je etničke, a Garašaninovo povijesne temelje kojih će se držati srpska 
nacionalna ideologija od sredine XIX. stoljeća do naših dana. 

Odnosi među Hrvatima i Srbima prolazili su kroz faze približavanja i faze razdvajanja pa i žestokih 
sukoba. 

U revoluciji 1848/49. Srbi su se zdušno borili u sastavu Jelačićeve vojske protiv Ugarske. U istoj 
revoluciji proklamirana je bila i autonomna Vojvodina srpska, koja je stupila u savez s Hrvatskom, 
Slavonijom 1 Dalmacijom, ali su Srbi izdvojili Srijem iz Hrvatske i uključila ga u Vojvodinu. 

Kako su se i hrvatska i srpska nacionalna svijest sve više razvijale, bilo je neizbježno da se njihove 
državne ideje sukobe. S jedne strane Srbi su se plašili pokatoličenja 1 hrvatiziranja, a Hrvati srpskoga 
svojatanja njihove zemlje i naroda, te negiranja hrvatske državne ideje i prijelaza na stranu austrougarskog 
režima protiv Hrvata. S obzirom na veliki udio u pučanstvu Trojedne kraljevine, Srbi su tražili status naroda 
kao konstitutivnog elementa državnog ustrojstva i podjelu vlasti. 

Na sjednici Hrvatskoga sabora 1861. prvi je put postavljeno srpsko pitanje na intervenciju patrijarha 
Rajačića, koji u pismu pobija stavove povjesničara I. Kukuljevića po kojemu “u Vojnoj krajini žive 
isključivo Hrvati..." kao politički narod i tvrdi sasvim suprotno da, naime, tamo “...žive isključivo Srbi...? 
Konflikt je riješen Rezolucijom po kojoj Hrvatski sabor “od srca želi da Srbi i Hrvati kao najbliža i 
jednorodna braća jedan drugog ime i pleme kao narodne svetinje ljubi i počituje i kao dosad, tako i 
unapredak u bratskoj slozi ostane."?19 

Na zahtjev srijemske županije, Hrvatski je sabor ponovno 11. svibnja 1867. jednoglasno zaključio: 
“Sabor Trojedne Kraljevine izjavljuje svečano da Trojedna Kraljevina priznaje srbski narod koji u njoj živi 
istovjetnim i ravnopravnim s hrvatskim narodom''.20 

Saborskim odlukama Srbi su zakonski priznati kao politički narod u Hrvatskoj i Slavoniji. 

Kada je 1860-ih godina srpska nacionalna ideologija pustila korijen među Srbima u Hrvatskoj, i to u 
pogledu stvaranja Velike Srbije, svaka hrvatska globalna politika morala je, osim višestoljetne borbe protiv 
austrougarskog režima, odgovoriti i na taj srpski izazov koji je ugrožavao stvaranje hrvatske države. 


Odgovarajući na tu trostruku opasnost, hrvatska je politika oblikovala dvije koncepcije: Starčevićevu, koja 

se opredijelila za potpunu državnu nezavisnost u borbi protiv svih triju opasnosti, i Strossmayerovu, koja je 
otvorila dvije mogućnosti — samostalnost i nezavisnost bilo u sastavu Habsburške Monarhije bilo u 
južnoslavenskoj federaciji, ali nije isključivala ni mogućnost potpune nezavisnosti. To znači da su oba 
protagonista težila istom cilju, hrvatskoj državi, ali su im putovi bili različiti, što je njihove političke stranke 
— Starčevićevu Stranku prava i Strossmayerovu Narodnu stranku — dovelo u oštre sukobe. Prvom 
koncepcijom snažno se razvijala hrvatska državna ideja, stvarajući zid otpora infiltraciji ilirizma, slavizma i 
jugoslavenstva, a drugom se stvarao manevarski prostor za sve eventualne mogućnosti koje će otvarati 
budući veliki događaji na europskim prostorima. 

Ante Starčević je naglašavao kako su Hrvati od doseljenja na Jadran “vlasnici" svojih zemalja na 
kojima su stvorili svoju državu. Ta država nikada nije bila osvojena, već je slobodnim izborom — ugovorima 
— prihvatila ugarske i austrijske vladare kao svoje, pa zato ima i pravo takve ugovore i raskinuti. Kada se 
uvjerio da Beč neće prihvatiti federaciju Monarhije, što je dokazao zavođenjem apsolutizma nakon 
revolucije 1848/49, Starčević je započeo borbu za rušenje carevine ističući da se “despocije ne popravljaju, 
već propadaju?'.21 

Starčevićeva ideja hrvatske države uključivala je sve Južne Slavene osim Bugara, uz tumačenje da 
su Slovenci “planinski Hrvati", a Srbi “nečista pasmina" raznih etničkih vrsta te kao takvi nisu u stanju 
stvoriti državu. Takva Starčevićeva Velika Hrvatska bila je odgovor na ideju Velike Srbije. 

Istovremenom borbom i protiv Austrije i protiv Mađarske i protiv srpstva, Starčević je izišao iz 
okvira male snage hrvatskoga naroda. Njegov ga je jednostrani radikalizam odvratio od angažmana na 
problemima unapređivanja gospodarstva, kulture, obrazovanja i dr. koliko se najviše moglo u okvirima 
danog režima. 

Najveća je Starčevićeva zasluga bila u tome što je u narod unio ideju o hrvatskoj državi i time s 
jedne strane nadahnjivao buduće naraštaje za borbu za nacionalnu državu, a s druge strane razvio svijest o 
opasnosti velikosrpske penetracije na hrvatske prostore. 

Starčevićeva je Stranka prava bila glavni predvodnik borbe protiv velikonjemačkog i 
velikomađarskog imperijalizma, ali jednako tako i protiv velikosrpstva. Ona je bila politička stranka koja je 
“premrežila' sve hrvatske zemlje: Hrvatsku, Slavoniju, Dalmaciju, Istru i BiH.22 

—akovački biskup Josip Juraj Strossmayer, Franjo Rački, prvi predsjednik JAZU-a, i drugi 
protagonisti ideologije slavenstva bili su ljudi širokih obzora. Njihova ideologija ima i svoju ekonomsku 
dimenziju.23 Oni su s pravom pošli od činjenice da su Hrvatska i Zagreb u njihovo doba bili na višoj razini 
od ostalih zemalja Južnih Slavena i da im pripada uloga kulturnoga i znanstvenog hegemona. Zato su 


Zagrebu namijenili ulogu središta znanosti, umjetnosti i kulture za sve Južne Slavene, uključivši i Bugare. 

Suprotno Starčeviću, protagonisti jugoslavenstva priznavali su srpski i slovenski narod, ali su tražili 
da se i oni bore za Trojednu kraljevinu kao svoju domovinu. Ideolozi jugoslavenstva računali su i s 
federacijom zajedno sa Srbijom i Crnom Gorom, u slučaju raspada Austro-Ugarske. 

Obje političke koncepcije, pravaška i narodnjačka, evoluirat će i međusobno se približavati. U borbi 
s austrougarskim režimom pravaši će na kraju čak odustati od negiranja srpstva u nadi da ih pridobiju za 
saveznike protiv Pešte. Jednako tako će oni odustati od ideje uništenja Habsburške Monarhije i prihvatiti 
mogućnost hrvatskoga suvereniteta u njoj — kao bazi trijalizma, što znači rekonstrukciju dvojne carevine u 


trojnu tako da se uz Austriju i Mađarsku uspostavi Hrvatska kao treći član složene države. 


7. Neuspjeh mađarizacije i slom mađarsko-srpske 


politike u Hrvatskoj 


“Zlatno doba? liberalizma (1860-1880) smijenilo je autokratsko “sivo doba" Khuena Hedervaryja 
(1883-1903). Oba će razdoblja trajati po dva desetljeća. Liberal Ivan Mažuranić, autor djela Smrt Smail-age 
Čengića, kancelar, predsjednik Sabora, prvi ban pučanin, postavio je temelje za prijelaz od staleške u 
modernu građansku Hrvatsku.24 U njegovo se doba sudbena vlast odvojila od državne uprave, a sucima je 
zajamčena neovisnost. Zakonom od 14. siječnja 1875. dana je sloboda sastajanja, sloboda tiska i druge 
demokratske slobode. Mažuranić je izveo takvu reformu školstva da je ona ocijenjena jednom od najboljih u 
Europi. Škole su oslobođene od nadzora crkvenih vlasti, čemu se veoma žilavo suprotstavila Crkva, posebno 
pravoslavna. Zakonom je osigurana ravnopravnost Židova. Intenziviran je proces čišćenja ostataka feudalnih 
odnosa itd. Već je rečeno da je 1874. stvoreno moderno sveučilište. 

Hrvatskoj je nametnut dualizam (1867) i Hrvatsko-ugarska nagodba (1868). Mađari, koji su 1849. 
nakon rata za nezavisnost bili okupirani, brzo su se oporavili i — koristeći poraz Austrije u ratu s Pruskom 
1866. — već 1867. Nagodbom s carem postali, uz Nijemce, vladajući narod u Monarhiji. Po toj nagodbi 
Hrvatska i Slavonija uključene su u sastav Ugarske, a Istra i Dalmacija u sastav Austrije. Zadovoljstvo tom 
podjelom mađarski barun Bela Arezy izrazio je u pismu austrijskom kancelaru Beustu 28. listopada 1869. 
uvjerenjem kako će Nijemci u Austriji nadzirati “svoje slovenske barbare, a u Ugarskoj Mađari svoje 
slavenske barbare". 

Nakon što su se oporavili od poraza 1849. i dobili na upravu pola Carevine, Mađari su vrlo brzo 
krenuli sa svojim agresivnim nacionalizmom. Godinu dana nakon uspostave dualizma, 1868. godine, Mađari 
su donijeli Zakon o narodnostima s odredbama da svi ugarski državljani — dakle, Rumunji, Slovaci, Nijemci, 
Hrvati, Srbi itd. — pripadaju “jedinstvenoj ugarskoj naciji", što znači da se nije priznavalo postojanje 


nemađarskih naroda. Iz toga shvaćanja slijedila je politika pomađarenja drugih naroda. Ali kako mađarski 

nacionalizam nije znao. 

Najprivlačniji cilj mađarskoga nacionalizma bila je Hrvatska. Uspostava Mađarske od Karpata do 
Jadrana postao je mađarski san. Neodoljiva privlačnost mora! Već 1868. kada se potpisivala 
Hrvatsko-ugarska nagodba, Pešta je uspjela odvojiti grad i kotar Rijeku od Hrvatske i pripojiti ju Ugarskoj. 

Naleti mađarskoga nacionalizma na Hrvatsku izazvali su hrvatski obrambeni nacionalizam. Nasrtaji 
na jezik, škole, državnu upravu u cilju mađarizacije digli su Hrvate na prosvjede i demonstracije u većem 
dijelu zemlje, pa je zato 24. kolovoza 1883. zavedeno izvanredno stanje, a 1. prosinca iste godine za bana 
postavljen slavonski veleposjednik Khuen He&dervary, veoma agilan, sposoban, lukav i vrlo vješt 
vlastodržac. 

Khuen nije ukinuo ustavno stanje.25 Dapače, zadržao je 1 Sabor i političke stranke, ali ih je uspio 
tako instrumentalizirati da su radile ono što je on diktirao. Njegova glavna metoda bila je kombinacija 
“mrkve 1 štapa“, korupcija novcem, unosnim mjestima u državnom aparatu, kupovanje istaknutijih političara 
i stručnjaka, a pravo majstorstvo pokazao je u korištenju sukoba Hrvata i Srba. Naime, Mažuranićeve 
liberalne reforme, posebno ukidanje monopola Crkve u prosvjeti, “naljutile" su srpsku političku javnost, 
koja je sve više “upijala" antihrvatska i protukatolička stajališta. Lukavi je Khuen znao da su Srbi “Ahilova 
peta" hrvatske politike. Zato je odmah krenuo na jačanje srpskoga faktora u Hrvatskoj te na mađarizaciju u 
prosvjeti, državnoj upravi i željeznici. Korupcijom je razoren tek izgrađeni pravni sustav. 

Smišljenom politikom Khuen je jačao srpstvo — pomažući otvaranje škola za svećenike, uvođenje 
ćirilice u gimnazije, izjednačavanje ćirilice s latinicom, promjenu imena hrvatski u hrvatsko-srpski jezik, 
izjednačavanje srpskih s hrvatskim zastavama, otvaranje vrata u državnu upravu sve do najviših funkcija, za 
predsjednika Sabora doveo je Srbina Vasu \urđevića, itd. — te novčanom potporom pridonosio razvijanju 
srpskih gospodarskih institucija itd. Sažeto rečeno, za Khuenova banovanja Srbi su dovršili proces izgradnje 
gotovo svih institucija jedne nacije: kulturna, prosvjetna i sportska društva, uspješna poduzeća u 
gospodarstvu, vjerske škole itd. I na kraju, svoja glasila i političke stranke kao sredstva borbe za političku 
vlast. Srbima nije trebalo puno da prihvate Khuenovu politiku. Već indoktrinirani srpstvom s jedne i 
hrvatskim negiranjem s druge strane, shvatili su da će lako doći do vlasti, raznih privilegija i nacionalnih 
prava ako se oslone na Peštu i Beč, kojima su potrebni u njihovu “hrvanju? s Hrvatima kao pravim 
protivnicima austrougarske hegemonije. 

Khuenova je politika odnose Hrvata i Srba dovela do usijanja. O tome svjedoči slučaj poznatog 
članka u “Srbobranu". Da li zbog provokacije ili bahatosti, srpsko nacionalno glasilo, zagrebački “Srbobran? 
od 9. i 10. kolovoza 1902. prenio je iz beogradskoga “Srpskog književnog glasnika", od 1. kolovoza 1902, 


članak N. Stojanovića pod genocidnim naslovom “Do istrage vaše ili naše". Glavna teza članka glasi: Hrvati 

nisu ni narod ni nacija pa im je i zato jedini put da se utope u Srbe kao superiornu 1 vitalnu naciju. Zaključna 
rečenica toga pamfleta glasi: 

“Hrvati, dakle, nisu i ne mogu biti posebna narodnost. Uzimanjem srpskog za svoj književni jezik, 
učinili su najvažniji korak sjedinjenja... proces stapanja se polako, ali stalno vrši. Čitanjem svake srpske 
knjige, svake narodne pjesme, pjevanjem svake srpske arije, prelazi i atom svježe srpske demokratske 
kulture u njihov organizam..." 

Govoreći o tome kako će se sukob Srba i Hrvata završiti, “Srbobran tvrdi: 

““Ta se borba mora voditi do istrage naše ili vaše. Jedna stranka mora podleći. Da će to biti Hrvati, 
garantira nam njihova manjina, geografski položaj, okolnosti što žive svuda pomiješani sa Srbima i proces 
opće evolucije po kojem ideja srpstva znači napredak... 

“Srbobranu" je odgovorio hrvatski zagrebački list “Obzor' upozorenjem: “Ovo je jasno rečeno. Naši 
Srbi hoće da nas izbrišu sa lica zemlje..."26 

Učinak je “Srbobranova" članka bio strahovit. Razjarene mase građana nasrnule su na zgrade 
srpskih ustanova i trgovina koje su razbijale i palile. Tvrdi se da se tada prvi put pojavila parola “Srbe na 
vrbe". Antisrpske demonstracije brzo su se okrenule protiv cijeloga tadašnjeg režima. Stjepan Radić je u 
žaru sukoba uzviknuo, “ako ste junaci, pođite sa mnom pred zagrebački kolodvor na kojem se protuzakonito 
vije mađarska zastava“, spasivši tako mali dućan jednog Srbina. 

Mađarsko-srpski pritisak izazvao je hrvatsku reakciju. Desetljeće nakon Khuenova dolaska na vlast 
stasala je nova generacija s radikalnijom politikom. Izraz toga su i studentske demostracije 1895. priređene 
pred licem cara Franje Josipa koji je došao na svečanost otvaranja Hrvatskoga narodnog kazališta u Zagrebu. 
Tada su studenti zapalili mađarsku zastavu i srušili mit o pacificiranoj Hrvatskoj. 

Hrvati su iz saveza Mađara i Srba izvukli veliku pouku. Tek nastupajući mladi naraštaj političara — 
Frano Supilo u 21. godini ulazi u politički život, Ante Trumbić u 25. godini postaje članom vodstva Stranke 
prava i drugi — oblikovao je nove ideje i započeo novu politiku poznatu pod imenom “novi kurs". Došli su 
na genijalnu zamisao: kako od neprijatelja i protivnika kakvi su Mađari i njihovi saveznici Srbi, vještim 
manevrom napraviti takve saveznike koji će podržati hrvatski nacionalni program — ujediniti podijeljene 
hrvatske zemlje, ojačati suverenitet Trojedne kraljevine te demokratizirati politički život. 

S obzirom na to da su se starije političke vođe “ukopale" u neplodne pozicije — južnoslavenstvo 
(nasljedstvo Strossmayerovo) ili u hrvatski radikalizam (nasljedstvo Starčevićevo) — stvorena je pat pozicija 
koja je išla u prilog režimu Khuena Hedervaryja. “Proboj? iz tih pozicija morao se učiniti pridobivanjem 
Srba za hrvatsku politiku. Bez Srba se nije moglo ništa učiniti, tim prije što se ni u mašti još nije vidjela 
propast Austro-Ugarske. 

Nova politika prema Srbima značila je napuštanje oštre antisrpske retorike, isticanje zajedničkih 


interesa, etničke srodnosti 1 istoga jezika itd. Poslije udarca koji su dobili u povodu članka u “Srbobranu"', i 

Karađorđevića 1903, te u vezi s time prijelaz s proaustrijske na antiaustrijsku politiku, obvezivali su Srbe u 
Monarhiji da slijede hrvatsku politiku. Na tim novim političkim tendencijama stvoren je 1905. savez 
hrvatskih i srpskih stranaka pod imenom Hrvatsko-srpska koalicija (HSK). 

Glavni je cilj HSK-a bilo rušenje Khuenova režima bezakonja i korupcije i sjedinjenje Dalmacije s 
banskom Hrvatskom. 

Koalicija je aklamirala tezu o narodnom jedinstvu po kojoj su Hrvati i Srbi jedan narod. Ta teza će 
se sve više širiti među liberalima i socijalistima pa čak i među klerikalcima i pravašima. Hrvati su ovim 
savezom pridobili Srbe za svoju politiku ujedinjenja hrvatskih zemalja, a Srbima je potvrđen status 
ravnopravnoga naroda. 

Hrvatima je teza o jedinstvenom narodu mogla poslužiti i za aspiracije na BiH. Jer, ako su Hrvati i 
Srbi u Hrvatskoj jedan narod, onda je njezino pravo na BiH legitimno. 

Kako je došlo do HSK-a 1905. godine? 

Manevrirajući između Beča i Pešte, mladi su hrvatski političari procijenili da se Mađari okreću od 
Habsburške Monarhije i idu prema nezavisnosti sve do odcjepljenja. I zaista, u to je doba mađarski 
nacionalizam snažno nasrnuo na habsburšku dinastiju sa zahtjevima za posebnu vojsku, za carinsko 
razdvajanje Ugarske od Austrije — što je sve moglo biti smrtonosno za Monarhiju. Takva politika mađarske 
opozicije, koja sigurno dolazi na vlast, otvara izglede da se očekivani konflikt Beča i Pešte iskoristi za 
ujedinjenje Dalmacije s Hrvatskom. Sporazum sa Srbima bio je uvjetom za takav povijesni korak. 

Lideri mađarske opozicije su 1905. u razgovorima s Franom Supilom čak pristali podržati 
ujedinjenje Dalmacije s Banskom Hrvatskom. Naime, očekujući sukob s Austrijom, možda čak i novi rat 
kao onaj 1848/49, Mađari su morali osigurati svoj južni bok, da im preko Drave ne krene hrvatska vojska na 
čelu s nekim novim Jelačićem. 

Pretvorivši tako oba dojučerašnja protivnika — i Mađare i Srbe — u saveznike, Supilu, Trumbiću i 
drugima izgledalo je da se Trojedna kraljevina nalazi pred povijesnom pobjedom: bilo pretvaranjem 
dualizma u trijalizam, bilo konstitucijom srednjoeuropske podunavske konfederacije pod žezlom Habsburga, 
a možda čak i s punom nezavisnošću — tko zna!? 

HSK, koju čine Hrvatska stranka prava i Hrvatska napredna stranka s jedne strane te Srpska narodna 
i Srpska radikalna stranka s druge strane, u proglasu od 27. studenoga 1905. zalaže se za reformu Monarhije 
prema što potpunijemu hrvatskom suverenitetu i uspostavljanju sloboda parlamentarne demokracije. 

Na prvim izborima 1906. HSK je porazila promađarsku Narodnu stranku i uz privolu Pešte preuzela 
vlast u Hrvatskoj. Odmah je delegacija HSK-a pošla u Peštu pregovarati o obećanom sjedinjenu Dalmacije. 
Nažalost, mađarska opozicija, došavši na vlast 1906, nije odgovorila silom na silu, nakon upada carskih 


vojnika u parlament, već je kapitulirala pred carem. Odustala je kako od osamostaljenja Ugarske, tako i od 

liberalnih reformi, posebno od općeg prava glasa jer se uplašila da bi ono stvorilo takav ugarski parlament u 
kojemu bi Mađari bili manjina. Od 1906. pa dalje Ugarska će se sve više vezati uz Veliku Njemačku kao silu 
koja će joj jamčiti da i dalje vlada nemađarskim narodima. 

Došavši na vlast 1906, lideri mađarske opozicije pristali su na dualizam, a Hrvatsku su “nagradili? 
umekšanim režimom HSK, koja će im sve do 1918. biti lojalna opozicija. 

Tako je propala Supilova vizija oslobađanja i ujedinjenja hrvatskih zemalja uz očekivanu pomoć 
Mađara i Srba. 

Nakon propasti Supilove ideje 1906. godine, Hrvati su doživjeli još jedno razočaranje — 
Austro-Ugarska je 1908. anektirala BiH odbivši zahtjev Sabora da se u budućnosti ona priključi Kraljevini 
Hrvatskoj. 

Razočarani neuspjehom, a videći da se, nakon međunarodne krize izazvane aneksijom BiH, 
Habsburška Monarhija opet učvrstila i da se na obzoru ne opaža nova šansa za rješenje hrvatskoga pitanja, 
HSK je odustala od borbe protiv Nagodbe (1868) i prešla na oportunističku politiku koju će voditi do 1918. 
godine. Veliki reformator, vizionar i borac Frano Supilo zato je napustio HSK i dio krivice za kapitulaciju 
HSK pred Peštom uputio na njezino srpsko krilo, kojemu je na čelu bio Svetozar Pribićević koji je preuzeo 
Koaliciju u svoje ruke. 

Supilo 8. svibnja 1911. piše: 

“Politika koalicije je skrahirala ne radi Hrvata — kakvi su da su bili bi izdržali — nego radi hrvatskih 
Srba. Oni su bili navjek navikli na račun protuhrvatske politike imati sve moguće pogodnosti od vlade i oni 
nisu mogli izdržati u opoziciji... Zato su ostavili borbu...?27 

Razumljivo je da Srbi nisu mogli biti beskompromisni borci za Hrvatsku, jer su imali svoju državnu 
ideju — Veliku Srbiju. Tako se pokazalo da “hrvatski sporazum" u HSK-u nije izdržao svoju prvu probu. 
Podjela je i dalje ostala ista. O tome je Supilo 1907. pisao: 

“Srba ... imade u Hrvatskoj oko 650.000, te sačinjavaju četvrtinu pučanstva. Zimi godine 1907. 
vodili su u hrvatskom Saboru frankovci veliku opstrukciju da se iz koalicione adrese izbriše naziv “srpski 
narod". U ... raspravi, koja je... do kasne noći i do rana jutra trajala skoro mjesec dana raspravljalo se o 
Srbima u Hrvatskoj sa svim mogućim gledištima i argumentima... 

Jedni su dokazivali da Srba u Hrvatskoj uopće nema, da je pravoslavni element... od iskona bio 
hrvatski, dok ga nisu popovi... naučili na srpsko ime... Drugi su dokazivali da je Srba u Srijemu bilo od kad 
se zna za naš narod... u ... Slavoniji i... Hrvatskoj da su se ti pravoslavni elementi naselili kao Srbi... Na 
koncu njihovih agrumentacija bilo je da su oni Srbi, hoće da budu Srbi i — dosta... 

...Suvišno je i spominjati da niti je tko koga uvjerio niti se pitanje raščistilo, nego je svaki ostao pri 
svome stanovištu...'28 


I tako će ostati — vječno! 

8. Habsburška Monarhija — okvir za društveni razvoj Hrvatske 


Prethodno smo već utvrdili kako Austro-Ugarska trajno, sve do svoga sloma 1918, nije pristala ni na 
federalizam ni na trijalizam, te da nije poštivala ni hrvatska ustavna prava utvrđena u takvim aktima kao što 
je Hrvatsko-ugarska nagodba iz 1868. godine. Uvjerljiv je primjer takva stajališta Habsburške Monarhije 
sprječavanje da se Dalmacija ujedini s Hrvatskom iako je ona u dokumentima Carevine stavljena u naslov 
Trojedne kraljevine. Ima isuviše uvjerljivih argumenata da su i Nijemci i Mađari vodili antihrvatsku 
politiku. Pa ipak, kada se u obzir uzmu povijesne okolnosti, zatim alternativa koja će se realizirati nakon 
sloma Austro-Ugarske, te rezultati društvenoga razvoja, otvara se pitanje revizije nekih važnih prosudbi 
naše historiografije o položaju Hrvatske u Austro-Ugarskoj. 

Većina radova jugoslavenske historiografije, posebno one srpske provenijencije, argumentirala je 
tezu kako je Habsburška Monarhija kao vodeća zemlja katoličkoga konzervativizma, država carskog 
apsolutizma i despocije, bila tamnica naroda, posebno Južnih Slavena. Takve teze o Habsburškoj Monarhiji 
često su natopljene emocijama čiji su izvori u povijesnom sukobu Srbije i Austrije, koja joj je 1903. 
nametnula carinski rat, 1908. “otela Bosnu i Hercegovinu, na koje je Srbija polagala pravo, te na kraju 
izvršila agresiju 1914. godine. Taj povijesni konflikt dviju država utjecao je na jugoslavensku, posebno 
srpsku historiografiju. Ovome treba dodati i utjecaj ideologije panslavizma, koja je u Nijemcima vidjela 
glavnoga protivnika slavenstva. Istovremeno, u Austro-Ugarskoj širio se strah od ruske hegemonije u 
Europi. 

Ipak, u svjetlu onoga što će se s Hrvatskom desiti od 1914. do 1992, morat će se revidirati neki 
povijesni sudovi. Uostalom, već je 1946. veliki britanski državnik Winston Churchill zažalio za 
Habsburškom Monarhijom kao silom koja bi možda spasila Europu od dva najveća europska zla — fašizma i 
boljševizma. 

Dakle, kakve je mogućnosti pružala Habsburška Monarhija za društveni razvoj Hrvatske? 

Od začetka procesa formiranja hrvatske nacije do sloma Austro-Ugarske magistralno opredjeljenje 
hrvatskih političara, inteligencije, svećenstva i političkih stranaka nije bilo ni stvaranje nezavisne hrvatske 
države — jer je to, ma koliko bilo blisko srcu svakoga nacionalnog borca, bilo nerealno — ni stvaranje 
Jugoslavije, jer ta ideja nikada, pa ni 1918/19. u narodu nije prevladala, već je dominantna opcija bila 
ujedinjenje svih hrvatskih zemalja u Trojednoj kraljevini u sastavu Monarhije. Dakle, nacionalni je cilj bio 
hrvatska (federalna) država u habsburškoj (kon)federaciji — od 1848. do 1918. To je značilo ujediniti 


Dalmaciju i Istru s Banskom Hrvatskom i raskinuti Nagodbu iz 1868. 

Za ujedinjenje Dalmacije i Istre bila je svladana vrlo važna prepreka do kraja XIX. stoljeća. Radilo 
se naime o tome da je hrvatska nacionalna svijest ovladala masama u obje te zemlje. Osim toga već tada su 
hrvatske političke stranke, kojih su sjedišta bila u Zagrebu, osnivale mreže svojih organizacija u Dalmaciji i 
Istri. Prva je to ostvarila Stranka prava (SP). Takav bi proces hrvatske nacionalne homogenizacije mogao 
prisiliti vlastodršce u Beču i Pešti da dopuste ujedinjenje koje je i u samom imenu Hrvatske bilo određeno. S 
obzirom na višestoljetni uobičajeni put stvaranja i mijenjanja državne strukture Monarhije, bilo je nade da se 
Dalmacija i Istra ujedine s Banskom Hrvatskom. 

Međutim, hrvatski je nacionalni program težio priključenju BiH u sastav Kraljevine Hrvatske. Taj je 
cilj, naravno, bio kudikamo upitniji nego onaj prvi. Tu se radilo i o tome da je Kraljevina Srbija više puta 
deklarirala BiH kao “središnje srpske zemlje", o čemu će kasnije biti govora. Za sada valja samo reći da 
srpske pretenzije nisu bile problem, jer je Habsburška Monarhija bila apsolutna prepreka prijelazu Srbije 
preko Drine. 

Problem je bila austrougarska koncepcija rješenja bosanskog pitanja kao i etnička struktura BiH. U 
BiH je 1910. bilo 32,25% muslimana, 43,49% pravoslavnih i 22,87% katolika.29 

Austrougarski guverner BiH, B. Kallay, nakon okupacije 1878, stvarao je oslonac u vjerskim 
zajednicama da bi lakše vladao, jer tada nije još bilo političkih stranaka. Radi toga je car Franjo Josip uspio 
od carigradskog patrijarha 1880. dobiti pravo imenovanja pravoslavnih metropolita i vladika, a 1881. od 
Vatikana pravo imenovanja nadbiskupa i biskupa, te na kraju 1882. pravo na imenovanje islamske vjerske 
hijerarhije. 

Uz intenzivan proces modernizacije veoma zaostale BiH, Kallay je pokušao izbjeći proces 
nacionalne homogenizacije triju vjerskih zajednica pa je lansirao ideje bošnjaštva, ali su ga demantirali 
izbori 1910. koji su se pretvorili u upisivanje ljudi u svoje nacionalne stranke kao što će se to desiti i 1990. — 
Srbi su dobili 31, muslimani 24, a Hrvati 16 mandata u saboru BiH. 

Za vrijeme austrougarske vlasti od 1878. do 1914. u BiH je doselilo oko 180 do 200 tisuea Hrvata, 
Slovenaca, Eeha i drugih, a iselilo oko 150.000 uglavnom muslimana, pa je zato njihov udio u pučanstvu 
pao s 38,73% u 1879. na 32,25% u 1910.30 

Hrvatska vjerojatno ne bi izdržala proces modernizacije koji je izvela Monarhija. Daljnji razvoj BiH 
nakon aneksije vjerojatno bi išao prema statusu Banske Hrvatske ili sjedinjavanju s Hrvatskom. 

Iz prethodne analize, a polazeći od etničke strukture mnogonacionalne Monarhije, Hrvatima je 
“sudbina? bila živjeti u Monarhiji, boriti se za što potpuniju suverenost i modernizaciju svoje zemlje — što su 
i radili — i čekati da se Monarhija u nekoj budućnosti reformira u demokratsku srednjoeuropsku podunavsku 
konfederaciju ili da se raspadne. No, na njezinu sudbinu maleni hrvatski narod nije mogao bitno utjecati. Pa 


ipak, što je značilo produžiti život u Habsburškoj Monarhiji, to se uglavnom znalo, a kako bi Hrvatska 

prošla u južnoslavenskoj zajednici, o tome se više moglo maštati nego znati. Uostalom, narodi kao i 
pojedinci ostvaruju, osim u specifičnim povijesnim prilikama, ono što mogu, a ne ono što žele. 

Već smo rekli, i time ćemo zaključiti, Monarhija se nije federalizirala već će pod vodstvom 
Njemačke krenuti u ratnu avanturu i nestati u vrtlogu rata. Iako će rat prekinuti sve procese, važno je pitanje 
jesu li se u strukturama društva rađale pretpostavke za svestranu modernizaciju i rješenje nacionalnog 
pitanja hrvatskoga i drugih naroda Austro-Ugarske. 

Odgovor na postavljeni problem nalazi se u totalitetu modernizacije koja je pretežno ovisila o 
industrijalizaciji. 

U procesu industrijalizacije krajem XIX. stoljeća nastale su nove društvene snage. Glavna među 
njima je industrijsko radništvo koje je stvorilo svoje socijalističke stranke: austrijsku 1889, 
hrvatsko-slavonsku 1894, bosanskohercegovačku 1909. itd. Te su se stranke stavile u zaštitu nacionalnih 
kultura. A poznato je da kulturni identitet vodi kulturnoj autonomiji, a ova osnažuje tendenciju prema 
nacionalnoj političkoj autonomiji. 

Približno u isto doba rađaju se i masovne seljačke stranke koje će u političku borbu uvući novih 
80-85% pučanstva koje je do tada “spavalo". Tek kada se taj seljački div probudi, može se smatrati da je 
nacija ušla u političke borbe svojom punom snagom. Upravo to su učinila braća Radić početkom XX. 
stoljeća. Ove se nove masovne političke stranke ne mogu uspoređivati s malim strankama koje su računale 
samo s 2% pučanstva koji je imalo pravo glasa. Tek je 1910. broj glasača u Hrvatskoj povećan s oko 50.000 
na oko 190.000. 

Uoči I. svjetskog rata na “dnevnom redu" u svim zemljama Habsburške Monarhije bilo je uvođenje 
općega prava glasa. Može se samo zamisliti kakve bi političke promjene nastale kada bi u zajedničkom 
parlamentu i zatim u austrijskom i ugarskom većinu imali slavenski narodi, kao najbrojniji u Monarhiji. 
Nema sumnje da bi u tom slučaju carevina postala federativna 1li se pak raspala. Posebno bi ohrabrujuće 
šanse imali Hrvati nakon aneksije BiH jer su se svi našli u jednoj državi. 

Na kraju valja, u vezi sa statusom 1 perspektivama Hrvata u Monarhiji, ukazati na dvije činjenice: 
prva, biti u Habsburškoj Monarhiji značilo je biti u srednjoeuropskom civilizacijskom krugu, ali bez šanse 
da ostvare svoju samostalnu i nezavisnu državu i drugo, upravo je ta pozicija osigurala Hrvatima da su u 
procesu stvaranja građanskoga društva i bili uvijek ispred svih ostalih južnoslavenskih zemalja, posebno na 


kulturno-umjetničkom, prosvjetnom i znanstvenom polju. Rat će, međutim, sve to zaustaviti. 


Poglavlje 2. 

HRVATSKA U I. SVJETSKOM RATU — SLOM HABSBURŠKE MONARHIJE I STVARANJE 
KRALJEVINE SHS 


1. Dramatičnost geopolitičkog položaja Hrvatske uoči rata 


Habsburška Monarhija, s povijesnom ulogom sprečavanja turske invazije u srce Europe u XVI. i 
XVII. stoljeću, s dvjestogodišnjom “misijom' održavanja državne zajednice srednjoeuropskih i podunavskih 
zemalja kao potencijalne jezgre za šire europsko okupljanje, ušla je bezglavo u I. svjetski rat, u njemu 
pokopala 1.200.000 svojih vojnika i raspala se ne toliko voljom svojih naroda koliko vojnom snagom 
velesila Antante, koje su je slomile, iako su je sve do sredine 1918. željele održati. 

Iz današnje perspektive odluka cara Franje Josipa I. i vladajuće elite Austro-Ugarske da — nakon 
ubojstva prijestolonasljednika Ferdinanda i njegove supruge, na koje je 28. lipnja 1914. atentat izveo 
bosanski Srbin Gavrilo Princip — izvede agresiju na Srbiju i time započne Prvi svjetski rat, izgleda 
nerazumna kada se zna da je odnos snaga između Antante (Rusija, Velika Britanija i Francuska, kojima će se 
1915. priključiti Italija, a 1917. SAD) 1 Centralnih sila bio vrlo nepovoljan. U procjeni odnosa snaga i ishoda 
rata kobno su promašili politički, vojni i diplomatski stratezi Centralnih sila. 31 

S izbijanjem rata ljeta 1914. hrvatski su se političari našli pred pitanjem kako bi se rat mogao 
završiti, tko su hrvatski prijatelji i saveznici, a tko neprijatelji 1 protivnici, i što bi Hrvati mogli učiniti s 
obzirom na to da će odluke pasti u sudaru milijunskih armija velesila.32 

Već je rečeno da su Hrvati vjerovali u dugovječnost Habsburške Monarhije. To je uvjerenje bilo 
kako u glavama nepismenih seljaka,33 tako i u razvijenoj povijesnoj svijesti većine intelektualaca. 

Na ovom mjestu valja citirati što je Stjepan Radić, kasnije kultni vođa hrvatskoga naroda, rekao u 
času izbijanja rata 1914. o njegovu ishodu: 

“Za nas Hrvate bit će jedina sreća ako i u ovom ratu bude Austro-Ugarska potpuno poražena, ali da 
nakon toga ostane na okupu. Pobjeda Austro-Ugarske u savezu s Njemačkom cara Vilima, bila bi katastrofa 
za sve narode Austro-Ugarske, izuzev Nijemce i Mađare. Rasap Austro-Ugarske pak bila bi katastrofa za sve 
narode Monarhije, uključivši čak i Nijemce i Mađare."34 

I narod i njegov vođa (od 1920), dakle, podjednako su željeli tako oslabljenu Monarhiju kako bi ona 
morala pristati na federaciju država svojih brojnih naroda, što bi omogućilo konstituciju Hrvatske kao države 
u koju bi bile uključene Dalmacija i Istra, a eventualno i BiH. 

Prvi je svjetski rat aktualizirao dvije latentne opasnosti za hrvatsku budućnost. Riječ je o talijanskom 
i srbijanskom imperijalizmu, kojima Hrvati nisu poklanjali potrebnu pažnju, prvo zato što su oba bila 


nemoćna da nasrnu na Habsburšku Monarhiju koja je svojim snagama bila na Drini i Piav1 i vladala 

Jadranskim morem, i drugo zato što se, posebno u slučaju Srbije, radilo o imperijalizmu maloga seljačkog 
naroda, imperijalizmu opanka, a talijanskoj bi se opasnosti Hrvati i sami mogli oduprijeti. Međutim, uz 
potporu velesila Antante oba bi imperijalizma postala veoma opasna. 

U prvom dijelu teksta argumentirali smo tezu da je Srbija od sredine XIX. stoljeća stalno uključivala 
hrvatske zemlje i BiH u svoje buduće državne granice. Da je Srbija ozbiljno mislila na taj svoj nacionalni 
program, dokazuje činjenica da ga je unosila u svijest svih slojeva naroda, od dječjih generacija do vojnih 
obveznika i visokih škola, tako da će srpski narod ne samo u Srbiji već i u Hrvatskoj, BiH i Vojvodini 
slijediti velikosrpsku politiku tijekom cijeloga jednog stoljeća.35 

Sustavnu indoktrinaciju koju je Srbija provodila u narodu analizirao je Charles Jelavich, američki 
znanstvenik koji je rezultate publicirao u studiji Južnoslavenski nacionalizmi.36 

Američki je istraživač analizirao 350 srpskih, hrvatskih i slovenskih gramatičkih, zemljopisnih, 
povijesnih i književnih udžbenika koji su se koristili tijekom 50 godina prije Prvoga svjetskog Tata. 
Analizirao je i 25 kalendara kao važne izvore koji su se nalazili u gotovo svakoj kući. 

U udžbeniku za zemljopis iz 1883. u srpske su zemlje uključene sve zemlje buduće Jugoslavije osim 
Slovenije. U istom udžbeniku se npr. navode narodi jugoistočne Europe, i to: Srbi, Slovenci, Slovaci, 
Nijemci, Mađari, Rumunji, Albanci, Grci, Bugari i Talijani — ali Hrvata nema.37 

Srpske zemlje prikazivane u udžbenicima pokazuje zemljopisna karta (v. zemljovide). 

U Atlasu srpskih zemalja iz 1891. piše da su Hrvatska, Slavonija i Srijem “... srpske zemlje, jer u 
njima žive Srbi ... Sedam osmina su pravi Srbi koji govore srpski kao god i mi. Srbi koji žive oko Zagreba 
zovu se još i Hrvatima."38 Petnaest godina kasnije, 1906, udžbenik za IV. razred kaže: 

“Trojedna kraljevina se zove zemlja koju čine tri srpske kraljevine: Hrvatska, Slavonija i Srem."?39 
Udžbenik za zemljopis 1912. kaže da su stanovništvo Dalmacije “sve sami Srbi od kojih je većina 
katolika".40 Međutim, u to vrijeme u Dalmaciji je bilo 82,6% Hrvata, 16,22% Srba i 2,01% Talijana — 
prema austrijskom popisu iz 1900. godine.41 

Izvanredno jasan izvor srpskih namjera dao je Stanoje Stanojević, sveučilišni profesor i 
enciklopedist početkom 1909, u pismu hrvatskom povjesničaru Ferdi Šišiću objavljenom u bosanskom 
dnevniku “Narod", pa ćemo ga zbog važnosti opširno citirati: 

“Kad sam pročitao Vašu knjigu, u kojoj tražite Bosnu i Hercegovinu za Hrvate na temelju 
poviestnih prava, sjetio sam se jedne značajne i poučne epizode iz prošlosti. Kad nekoĆ Gali pođoše na Rim, 
ne mogahu Rimljani, dobro podkovani u pravnoj znanosti, razumjeti, kako mogu Gali navaljivati na Rim, 
kad nemaju za takav postupak nikakav pravni temelj. Poslanik rimskog naroda i senata zapitao je stoga s 
patosom galskog vojskovođu: “Kakovo je Vaše pravo na Rim? — “Naše pravo nalazi se na vršku naših 


mačeva', odgovori galski vojskovođa. 

Taj isti odgovor dat će Srbi Hrvatima onoga dana, kad će doći do velike borbe o Bosnu i 
Hercegovinu. Naše pravo je naša narodna snaga. - Pravo naše narodne snage i pravo naših bajuneta bit će 
važnije i snažnije od Vašeg prava, koje se može vagnuti vagom. 

Vi Hrvati jedva ćete pojmiti tu borbu čitavog jednog naroda za svoj život i obstanak, jer je prošlo 
gotovo već stotinu godina odkako ste zaboravili, kako se umire i odkako branite Vaša prava samo riečima i 
govorima. Jedan narod, koji je kao što sami priznajete “od svoje volje izabrao kraljem ugarskog kralja 
Kolomana, ne može shvatiti velike narodne borbe o obstanak. 

Borba srbskog naroda u Bosni i Hercegovini bit će velika narodna borba. Vi i Vaši gospodari ne 
padajte u zabludu. Kad naš narod i naša vojska stupi u taj veliki sveti rat, ne ulazimo u to klanje, da 
osvajamo zemlje ili branimo prava. Ne, mi polazimo u tu borbu, da branimo naš život. Jer bez Bosne i 
Hercergovine nema života Srbiji i Crnoj Gori. Jer Bosna i Herecegovina — upamtite dobro i Vi i Vaši 
gospodari — srbskome narodu isto su što i Srbija i Crna Gora..." 

“Vi i Vaši gospodari toga ne razumijete i zato Vam se čini smiešnim, preuzetnim i ludim, kad se 
Srbija i Crna Gora spremaju uhvatiti se ukoštac s velikim carstvom. Kad ta borba započne, onda će se tek 
vidjeti, da pripojenje Bosne ne predstavlja “konačno rješenje državno-pravne pripadnosti tih zemalja? kao što 
to Vi mislite". 

“Poznato Vam je, prijatelju, da sam ja, kao što i Vi, oduševljen prijatelj srosko-hrvatske sloge i 
suradnje, a poznato Vam je također, da sam to bio i onda, kad još ne bijaše popularno time se izticati. No 
velim Vam u ime svih prijatelja srosko-hrvatske sloge, da pod cienu Bosne i Hercegovine među nama ne 
može biti prijateljstva.? 

“Za vrieme tih 800 godina odkako ste izgubili Vašu državnu samostalnost, bili ste stalno klinom u 
tuđoj ruci. Nebrojno puta do danas Vi ste to uvidjeli i požalili, ali bilo je prekasno. Vi i danas služite strancu 
i podupirete interese neprijatelja, iako to ne osjećate. Velika borba između Iztoka i Zapada, koja se na 
Balkanu vodi već više tisuća godina, svedena je danas na borbu o obstanak srbskog naroda. U toj borbi će 
srbski narod možda i podleći, ali Srbi ni u Srbiji ni u Crnoj Gori ni u Bosni i Hercegovini ne će nikada 
svojevoljno i iz vlastite pobude izabrati kraljem cara austrijskog i kralja ugarskog, kao što su to po Vašem 
vlastitom priznanju učinili Hrvati pred 900 godina".42 

Jovan Cvijić, svjetski priznat antropogeograf, profesor beogradskog sveučilišta i Sorbonne te 
predsjednik SANU-a i počasni doktor i akademik mnogih stranih sveučilišta i akademija, napisao je 1909. 
studiju Aneksija BiH 1 srpski problem. 

Na osnovi demografskih podataka o BiH, taj svjetski priznati stručnjak izrekao je ove glavne teze: 

a) BiH su “centralna oblast jezgre srpskog naroda". One, dakle, nisu za Srbiju 1 srpski narod ono 
što su Elzas i Lotaringija za Francuze ili Trenta i Trst za Talijane ... već ono što je oblast Moskve za 


Rusiju..."43 


39 


b) Po njegovim podacima 1895. je u BiH bilo 34,99% muslimana, 42,94% pravoslavaca i 21,31% 
katolika. Kako, međutim, muslimane i katolike smatra Srbima, kao i ostale štokavce, CvijiĆ je ustvrdio da 
naroda srpskog jezika na Balkanu ima 9.656.200, iako je Srbija tada imala 2.750.000 stanovnika.44 Budući 
da je bilo teško “sakriti? postojanje Hrvata, CvijiĆ je svih 9 i pol milijuna svrstao pod rubriku 
“Srbo-Hrvati*'. 

c) “BiH ... su ključ srpskog problema. One su najvažnija oblast i za rješavanje srpsko-hrvatskog i 
time jugoslavenskog pitanja..."45 Očigledno Cvijić vidi veliku srpsku državu u koju će uz BiH ući i 
Hrvatska. 

d) Cvijić smatra da se na prostoru od Trsta do Soluna, od južnih njemačkih granica do Carigrada 
nalazi etnička južnoslavenska masa čiju glavninu čini srpski narod. Na tom “prostoru nema još ustaljenih 
država i formiranih naroda. Sve je to u stvaranju, ali se sada stvara, i težnje srpskog naroda za nacionalnom 
cjelinom dobile su u svim njegovim dijelovima precizan oblik... 

I na kraju Cvijić kaže: “Srpski se problem mora riješiti silom..." Srbi će prvu “priliku upotrijebiti da 
raspravljaju srpsko pitanje s Austro-Ugarskom..."46 

I zaista, 6 godina nakon Cvijićeve studije desio se atentat u Sarajevu, a zatim je Austro-Ugarska 
napala Srbiju 1 svjetski je rat počeo... 

Iste 1908, kada je Cvijić objelodanio svoju studiju, hrvatski političar Stjepan Radić također je, u 
povodu aneksije BiH, napisao svoju studiju pod naslovom Živo hrvatsko pravo na BiH. I Radise, naravno, 
nije bio usamljen u tezama da su Bosna i Hercegovina hrvatske zemlje. Nije bilo ni jedne političke stranke, 
ni institucije, kao ni relevantnog pojedinca u Hrvatskoj koji je drukčije mislio. Pa ipak, ne može se hrvatski i 
srpski stav o BiH potpuno izjednačiti. To ćemo argumentirati tezama dvaju najvećih hrvatskih političara 
toga doba. 

Frano Supilo, vođa Hrvatsko-srpske koalicije, najveće političke grupacije u Hrvatskoj, izjavio je 
1907, dakle uoči aneksije: “Ako sreća padne pa da BiH izađu iz okvira ove Monarhije, onda ćemo sretni biti 
da nađu rješenje sa Srbijom i Crnom Gorom, ako pak, sreća odluči da padnu u okvir ove Monarhije, onda 
braća Srbi trebaju biti sretni da one nađu rješenje s Hrvatskom...?47 

I Stjepan Radić je do aneksije mislio slično Supilu, ali je aneksiju podržao s tezom da je sada ojačan 
slavenski faktor u Monarhiji i da će se lakše doći do konačnog rješenja. 

Radić se, naime, usprotivio srpskom prijedlogu da se BiH vrati Turskoj pa kaže da je “bolje neka 
Bosna bude i Srbiji, nego da opet dođe pod Tursku"48, iako, po Radiću, i Europa u svojim knjigama veliki 
dio Bosne imenuje “Turskom Hrvatskom". Nema spora da su bosanskohercegovački muslimani bili i ostali 
Slaveni, po Radiću Hrvati, pa on zato izvlači zaključak da oni zajedno s Hrvatima čine većinu, što Hrvatskoj 
daje pravo na BiH. Druga ključna Radićeva teza odnosi se na kulturno-civilizacijsku problematiku. Naime, 


Radić tvrdi da je za 30 godina austrougarske vlasti u BiH nestalo kaosa, bezakonja 1 nasilja, a ostvarena 

“takva javna sigurnost osoba i imetka, takav je opći red i poredak, takvi su vanjski uvjeti za gospodarski i 
kulturni rad i napredak — željeznice, ceste, škole, uprave, sudstva — kao i svagdje drugdje u Europi"'.48 
Zatim, nakon aneksije, BiH je ušla u ustavno stanje — uveden je sabor i vlada — naravno, pod vrhovništvom 
Habsburške Monarhije slično ostalim zemljama. Takav razvoj je već razvio intelektualnu i kulturnu razinu 
da se Sarajevo može mjeriti s Ljubljanom, Zagrebom, Beogradom i Sofijom. Najveće zasluge za takav 
napredak Radić pripisuje doseljenju Hrvata, Čeha, Poljaka, Slovenaca. Kako Hrvatska s tri strane okružuje 
BiH, dugovječni će razvoj organski povezati te dvije zemlje. Radić, dakle, izlazi s civilizacijskom misijom 
prema BiH, što nije mala razlika prema Cvijićevoj koncepciji. Jasno je međutim da Radić vidi BiH u 
budućoj Velikoj Hrvatskoj. 

Sukob Hrvata i Srba oko BiH jedinstven je u Europi. Sve su tri zemlje podjednake veličine — BiH 
ima 51.129 km2, Hrvatska 56.538 km2, a Srbija (bez pokrajina) 55.968 km2. Srpska teza o BiH kao 
središnjem prostoru Srbije na prvi je pogled apsurdna, jer se BiH nalazi zapadno od Srbije, a istočno od 
Hrvatske, međutim, kako bi se po projektu Velike Srbije Hrvatska također našla u njezinu okviru, BiH u tom 
projektu zaista postaje središnja zemlja te države. Aspiracije jedne i druge strane na BiH potaknute su i zbog 
njezina etničkog sastava. U BiH ni jedna etnička zajednica nije imala apsolutnu većinu, a pokušaj 
Austro-Ugarske da razvija bošnjaštvo kao naciju, nije uspio. I srpska i hrvatska nacionalna ideologija 
uključile su muslimane u svoje nacije kako bi dobile “legitimitet? za prisvojenje BiH. I Srbi i Hrvati su 
dovršenje procesa stvaranja svojih država vidjeli u priključenju BiH. Spor oko BiH nikada se nije mogao 
riješiti sporazumom, ne samo zato što je BiH bila pod vlašću Turske odnosno Austro-Ugarske već zato što 
su sukobljene strane polagale pravo na istu zemlju. Hrvati su bili svjesni da bi u sastavu Habsburške 
Monarhije mogli ujediniti Hrvatsku i BiH, što je jedan od razloga mirenja s tom velesilom, a Srbi, nasuprot, 
bili su svjesni da samo razbijanje Austro-Ugarske omogućuje prodor Srbije preko Drine na zapad i aneksiju 
BiH te su zato željno čekali obračun s Bečom. 

Uza Srbiju, druga sila koja je aspirirala na dio hrvatskoga teritorija bila je Italija. U toj zemlji se 
krajem XIX. stoljeća razvio iredentistički pokret za pripajanje Italiji Trentina, Južnog Tirola, Julijske 
Venecije, Trsta, Istre, Rijeke, a kasnije i čitave Dalmacije na koju nisu imali nikakva prava jer je u njoj bilo 
svega nekoliko postotaka Talijana. Međutim, Italija je isticala povijesno višestoljetno vladanje Dalmacijom, 
kao i pravo zbog kulturnoga blaga koje je u njoj stvoreno od antičkog Rima do Mletačke Republike. 

O pretenziji Mađara da integriraju Hrvatsku i Slavoniju u Veliku Ugarsku bilo je dovoljno govora, 
kao i o njemačkim imperijalističkim aspiracijama da ne puštaju iz ruku Jadransko more koje čini 
Habsburšku Monarhiju i pomorskom silom. 

Da zaključimo: maleni narod Hrvata bio je u Prvomu svjetskom ratu izložen njemačkom, 
mađarskom, talijanskom i srpskom imperijalizmu. Sudbina je toga naroda ovisila o obračunu među 


velesilama. Vlastodršci oba ratujuća bloka vjerovali su da će biti pobjednici, inače ne bi pošli u rat. Hrvati, 

međutim, nisu smjeli svoju sudbinu vezati isključivo za jednu stranu. Oni su “duhovno? bili i na jednoj i na 
drugoj strani. Ali se time njihova dramatičnost, neizvjesnost i opasnost nije mogla izbjeći, jer, pravog, 
pravednog, demokratskog, racionalnog rješenja uopće nije bilo niti je moglo biti. Naime, ako bi pobijedile 
Centralne sile, silno ojačana Austro-Ugarska koja stoljećima nije pristajala na objedinjavanje hrvatskih 
zemalja u državnoj zajednici pod austrijskim carem, odnosno hrvatskim kraljem, dovela bi u opasnost 
dotadašnji status Hrvatske. Ako bi pak došlo do sloma Habsburške Monarhije, Hrvatska bi mogla biti 
podijeljena između Velike Srbije i Italije, koje su to već javno obznanile. 

Takva je konstelacija bila uoči Prvoga svjetskog rata. 


2. Hrvatska politika u I. svjetskom ratu 


Hrvatska se politika oblikovala u hrvatskom višestranačkom Saboru. U njemu je na osnovi izbora 
1913. godine Hrvatsko-srpska koalicija (HSK), koja je imala apsolutnu većinu (48 zastupnika), a slijede ju 
Starčevićeva Stranka prava (SSP) s 14, Hrvatska stranka prava — frankovci (HSP) s 9, Hrvatska pučka 
seljačka stranka (HPSS) s 3, te “unionisti' (mađaroni) s 12 zastupnika. Hrvatsko-srpska je koalicija, dakle, 
vladala Saborom. Inicijative i vodeću ulogu tijekom rata imala je SSP. Nakon skoro jednogodišnjeg prekida, 
Sabor se 14. lipnja 1915. sastao na prvo ratno zasjedanje. S obzirom da je režim tolerirao prilično slobodne 
političke rasprave, čak i one koje su pogađale same temelje Monarhije, hrvatska je ratna politika realno i 
jasno očitovana. 

Odmah nakon ubojstva Franje Ferdinanda, na komemoraciji u Saboru (30. lipnja 1914), frankovci su 
žestoko napali HSK upućujući joj riječi prijetnje kao što su: “Dolje ubojice!, Van Pribićević, van svi Vlasi!, 
Veleizdajnici, ubojice, dolje Srbi ubojice, gospodine bane, raspustite Sabor, pretražite koalicionaše i naći 
ćete bombe, sa srpstvom se mora u Hrvatskoj obračunati, srpstvo... je samo po sebi veleizdaja, ... odzvonilo 
vam je..." itd. itsl. Zastupnici SSP-a su šutjeli, a oni iz HSK nisu se branili.49 

Zastupnici su radili pod veoma teškim bremenom ratnih žrtava, hrvatske zemlje su za rat dale oko 
pola milijuna ljudi, od kojih je oko 100.000 poginulo.50 Budući da je rat bio totalan, materijalne su žrtve 
također bile velike. 

Ratne saborske teme i pozicije političkih stranaka spram problema nisu se bitno razlikovale od onih 
predratnih sve do početka 1918. godine, što znači da se 1 u ratu vodila borba za suverenost Kraljevine 
Hrvatske. 

Na prvom ratnom zasjedanju Sabora, 14. lipnja 1915, Stjepan Radić s ushićenjem hvali junaštvo 
“naše hrvatske vojske" i “starodrevnu nepobijeđenu i nepobjedivu monarhiju" pa ističe da “nitko pod 
suncem ne bi svladao Habsburge" kad bi “svi njeni narodi bili posve ravnopravni..." Na osnovi takve 


odanosti Hrvata, Radić je zatražio da kruna osigura “gospodarsko-financijalnu samostalnost Kraljevine 

Dalmacije-Hrvatske-Slavonije...51 Radić je ustvari ponovio ono što je Sabor permanentno zahtijevao od 
vremena Nagodbe 1868. 

Na sjednici Sabora 23. prosinca 1915, SSP uz ideju trijalizma predlaže i varijantu rekonstitucije 
Monarhije na osnovi saveza država njezinih naroda. HSK je tu ideju odbila. Ona je uporno branila dualizam 
— dvojnu Monarhiju — tumačeći da odnos snaga ne daje druge šanse osim revizije Nagodbe i priključenja 
Dalmacije Banskoj Hrvatskoj. Inače, i oni su zapravo za što potpuniji suverenitet Trojedne kraljevine, ali i 
realni političari koji znaju što se može postići. 

Majska deklaracija 1917, zastupnika austrijskog parlamenta iz Slovenije, Dalmacije i Istre kojom se 
zahtijeva konstitucija južnoslavenske države u sklopu Habsburške Monarhije, izazvala je gotovo jednodušnu 
potporu u Hrvatskom saboru. Na sjednici Sabora 13. srpnja 1917, SSP (starčevićevci) je zatražila “da se sve 
hrvatske zemlje i svi dijelovi hrvatskog naroda ujedine na temelju historijskog državnog prava u jedinstvenu 
hrvatsku državu od Triglava do Drine pod žezlom... Habsburške dinastije"?.52 Čak je i srpski prvak Srđan 
Budisavljević, iz HSK, podržao tu ideju rekavši da se “Slovenci, Hrvati i Srbi ujedine u ... nezavisno 
državno tijelo...?53 I Stjepan Radić je izjavio kako Majska deklaracija “znači najsretniju i najpotpuniju 
formulu našeg ... državno-pravnog demokratskog programa...",54 dodavši da se ta ideja može ostvariti u 
Monarhiji, ali “ako to ne bude moguće onda ćemo to provesti i bez nje".55 

I dr. Živko Petričić, u ime SSP-a, tumači Majsku deklaraciju kao zahtjev za “uspostavu hrvatske 
države", a ne “neke jugoslavenske države...?56 

Na zasjedanju Sabora 3. kolovoza 1917. ponovno se raspravljalo o budućnosti Hrvatske. S. Radić je 
izlagao kako je Antanta bila pristala na “Veliku Srbiju", ali da je ruska revolucija donijela “novo svjetlo" 
koje daje nadu da se granice u srednjoj Europi neće mijenjati, pa će zato “u monarhiji biti Kraljevina 
Hrvatska slobodna i ujedinjena", a izvan Monarhije obnovit će se Srbija i ostati Bugarska.57 Kao refren, na 
sjednici Sabora 9. kolovoza 1917. starčevićanac D. Hrvoj ponavlja: 

“... Starčevićeva stranka prava traži ujedinjenje svih slavenskih zemalja na jugu monarhije 
Habsburga u jedno jedinstveno državno-pravno tijelo, u državu Hrvatsku, na temelju hrvatskog državnog 
prava i u ime načela narodnosti, uz potpuno respektiranje svih vjersko-kulturnih individualiteta... 
Starčevićanci ... kao predstavnici jugoslavenske ideje ne tražimo hegemoniju niti nad Slovencima, niti nad 
Srbima... nego politički paritet, potpunu jednakost sviju u svakom pogledu...?58 

Pravaš frankovac A. Horvat je 10. kolovoza 1917. oštro napao jugoslavenstvo Starčevićeve Stranke 
prava povezujući ga s velikosrpskim jugoslavenstvom A. Belića, J. Banjanina, F. Potočnjaka i M. 
Marjanovića, rekavši da je “jugoslavenska ideja pogibeljna" sa stajališta “čistog hrvatstva'.59 

Na zasjedanju Sabora 25. rujna 1917. Stjepan je Radić evoluirao u svojim stavovima, rekavši: 

“Danas smo mi još svi jednodušni ... naročito radi držanja Italije ... kao i radi srpske vanjske 


politike" da se “ujedinjenje Hrvata, Srba i Slovenaca, ne dirajući u Srbiju 1 Crnu Goru, može provesti u 

monarhiji, ali ako se bude ovako dalje s nama radilo, ja ću biti prvi, koji se neću bojati vješala i koji će 
vikati: dolje Habsburg."60 

Vođa starčevićanaca, Ante Pavelić, na sjednici Sabora 3. prosinca 1917. oštro je napao 
austrougarskog ministra vanjskih poslova, oduzimajući mu pravo da govori u ime Slavena Monarhije, 
naroda koji čine većinu u Carevini. 

U ovomu dramatičnom povijesnom trenutku Stjepan je Radić uzimao u obzir i Rusku revoluciju i 
Lenjina koji su ga se duboko dojmili. Nije odobrio brutalnosti prema svrgnutoj vladajućoj klasi, ali je rekao: 

“...neće više biti gospodujućih i podložnih naroda, neće više biti na jednoj strani spahija, a na drugoj 
kmetova, nego će svi narodi biti posve jednaki... bez obzira na to jesu li veliki ili mali...? I dalje: “Ruska 
revolucija je promijenila temelje međunarodnog prava... koje će osigurati slobodu i sreću svakome iole 
svjesnom i slobodnom narodu...?61 

Radić, čovjek velikih emocija i impresija, očigledno se zalijetao, ali je iu ovom velikom događaju 
vidio nove mogućnosti borbe za svoj populistički seljački pokret. 

Mora se, ovdje, radi njegova velikog značenja, makar spomenuti da je Sabor 19. prosinca 1917. 
usvojio Zakon o uvođenju općeg, izravnog i tajnog prava glasa za parlamentarne izbore. Jedino su frankovci 
kritizirali zakonski članak o izbornim kotarima jer da on Srbima omogućuje pobjedu u gotovo polovini 
izbornih jedinica. 

A. Pavelić uspostavio je preko uglednika msgr. Frana Barca, osnivača Bogoslovne akademije i 
rektora Sveučilišta te Svetozara Rittiga, župnika crkve Sv. Marka, komunikaciju s Antom Trumbićem. 
Istodobno je redovito komunicirao s jugoslavenskim klubom zastupnika u austrijskom parlamentu. U 
dogovoru s tim institucijama SSP je forsirao HSK da se priključi stvaranju bloka svih stranaka radi potpore 
Majskoj deklaraciji. Budući da su HSK i Radićeva HPSS to odbili, Pavelić je drugoga i trećeg ožujka 1918. 
u Zagrebu okupio desetak drugih stranaka 1 političkih grupa iz Hrvatske, Slovenije i BiH, koje su objavile 
deklaraciju o stvaranju jedinstvene narodne južnoslavenske države, ispuštajući iz nje riječ “monarhija? i 
tražeći pravo “sudjelovanja na budućem mirovnom kongresu*',62 što bi moglo značiti da se zapravo mislilo 
na stvaranje države pod hrvatskim vodstvom izvan Monarhije i bez Srbije. 

U proljeće 1918. Stjepan Radić je promijenio i strategiju i taktiku. Impresioniran Wilsonovim 
programom mira i SAD-om kao lučonošom demokracije, oduševljen Ruskom revolucijom, češkim narodom 
i njegovim vođama s kojima je redovito komunicirao, okrenuo je leđa Monarhiji. Na toj se crti odvojio od 
pravaša frankovaca, zbližio se s pravašima SSP-a _A. Pavelića, a oštro napadao HSK, optužujući ne samo 
njezina lidera S. Pribićevića, nego i širi krug srpskih političara za sluganstvo prema Ugarskoj. 

Vjerojatno najžešći politički sukob, koji je bio na granici fizičkog obračuna, među zastupnicima 
Sabora desio se u ljeto 1918. Tema debate je, kao 1 na prethodnim sjednicama, bila hrvatska politika u I. 


svjetskom ratu. 

Na sjednici Sabora 10. svibnja 1918. SSP je žestoko napala vladajuću HSK čiju politiku je 
poistovjetila sonom Khuena Hedervaryja, a sebe proglasila glavnom snagom “općeg velikog pokreta za 
narodno oslobođenje" od Pešte i Beča. Prigovorio im je frankovac I. Frank s tezom da su starčevićanci izdali 
oca domovine Antu Starčevića i usvojili jugoslavenstvo. Istodobno su napali i HSK i sintagmu “narodno 
jedinstvo Srba i Hrvata", aludirajući na vezu s prosrpskim unitarizmom, upozoravajući Sabor kako su se 
“stari naši dušmani Talijani i Srbi složili" o podjeli hrvatske zemlje, čemu na ruku idu oni koji zagovaraju 
“narodno srpsko-hrvatsko jedinstvo". 

Reagirao je ban Mihalovich, optužujući frankovce da su od Beča tražili zabranu “parlamentarnog i 
konstitucionalnog života u Hrvatskoj uvođenjem vojničkog komesarijata", naglašavajući da o tome zahtjevu 
ima dokument s potpisima I. Franka i A. Horvata. (Povici iz klupa Sabora: krvnici, sramota, pfuj, pfuj, 
hoćete ovdje vladati Potiorekovom sabljom itd.).63 

Frankovac Horvat replicirao je starčevićancima ovim riječima: “Vaše cijelo jugoslavenstvo nije 
ništa drugo nego srpstvo i služba tome srpstvu...", ana frankovce napadaju “jer mi ovdje ne poznamo 
nikakvog drugog naroda do hrvatskog..." 

I dalje: “...uvađate izborni red, na temelju koga sa vaša dvadeset i četiri postotka imate ovdje većinu 
u Saboru... Vi se borite — za jednu ideju, ta je srpska, a mi se borimo za drugu ideju — to je hrvatska".64 

Braneći politiku HSK kako od frankovaca tako i od starčevićanaca, Bertić kaže da su oni realisti i da 
će se za Hrvatsku naći rješenje u Monarhiji “kad odlučujući narodi ove monarhije (Nijemci i Mađari, D. B.) 
išibani bičem ovog velikog svjetskog zla (rata) budu umekšani ... i dođu do uvjerenja da ne koristi ni jednom 
narodu, da nadvlada drugi... jer je to izvor vječitih zala i vječitih ratova..."65 Ovom je tezom HSK 
opravdavala lojalnost prema Ugarskoj, a istodobno obećavala hrvatski suverenitet kada se promijeni odnos 
snaga... 

Frankovci su ponovno iznijeli da je “srpska ruka umorila u Odesi 1 bacila u Crno more? ... “desetke 
tisuća hrvatskih vojnika". Replicirajući, starčevićanac I. Peršić je rekao: “Nema sumnje... da su ovo grozote i 
strahote što su ih pretrpjeli neki naši sunarodnjaci u Rusiji, ali, gospodo, ovaj je čitav rat jedna užasna 
grozota 1 strahota za čitav svijet, za čitavo čovječanstvo, još veća za Slavene, a najveća za Slavene ove 
monarhije.?66 

Frankovci su uočili da se neki u Saboru sve manje pozivaju na “hrvatsko državno pravo, sve manje 
traži hrvatska država, a sve više ističe slobodna i ujedinjena država Hrvata, Srba i Slovenaca", slično onome 
što se govori i u inozemstvu — aludirajući na veze SSP-a s Jugoslavenskim odborom i srpskom vladom u 
inozemstvu.67 

Polemika je svrstala zastupnike u bezuvjetne podanike Beča (frankovci), na čelu s njihovim vođom 


A. Horvatom, u nosioce pokreta za ujedinjenje Južnih Slavena u Monarhiji ili izvan nje (pretežno 

starčevićanci na čelu s njihovim prvakom A. Pavelićem), i u pasivne ugarofilske nagodnjake — HSK — na 
čelu sa Svetozarom Pribićevićem, koji će se uskoro pretvoriti u jugounitariste. 

Vrlo značajan događaj za proces diferencijacije i koncentracije uoči sloma Austro-Ugarske bio je 
govornički dvoboj između Ivana LorkoviĆa, prvaka hrvatskoga krila HSK i Svetozara PribiĆeviĆa, šefa i 
srpskog krila i cijele Koalicije. Naime, na sjednici Sabora 8. srpnja 1918. Lorković je istupio iz HSK 
pozivajući ostale stranke da se ujedine na jugoslavenskoj ideji u duhu Majske deklaracije jugoslavenskog 
kluba u austrijskom parlamentu, naglasivši da je “jugoslavenska ideja... zahvatila elementarnom snagom 
čitav naš narod ... obuhvativši i one naše krugove, koji su ... do rata ... stajali po strani ... izjasnivši se za 
slobodnu narodnu državu Hrvata, Srba i Slovenaca.''68 

Moglo se očekivati da će Svetozar Pribićević, u situaciji kada se već vidi kraj rata, podržati 
“svenarodni pokret" koji zagovara I. Lorković. Pribićević je, međutim, to odbio veoma kategorično, 
založivši se za status quo — za stabilnost vlasti koju drži HSK, aludirajući da ekstremni hrvatski elementi 
(frankovci) zaoštravaju hrvatsko-srpske odnose u Saboru i u javnosti pa bi, opet aluzivno, “svaki masovni 
pokret mogao provocirati ukidanje ustavnog stanja". Usput je izložio svoje poglede na odnose Hrvata i Srba, 
navodeći kako su u prvoj fazi rata mnogi Srbi, pa i on sam, bili šikanirani. No, zahvaljuje Hrvatima u HSK-u 
što su u toj grupaciji stvorili zdravo stanje, rekavši da se u njihovu društvu osjeća kao i u srpskom. 

Konstatirajući sa žaljenjem “da su Hrvati odvojeni u hrvatske političke stranke, Srbi u srpske, da 
imamo posebne srpske škole... posebne čitaonice Srba i Hrvata, posebna društva, čitaonice itd... da se Srbi i 
Hrvati dijele jedni od drugih na svim linijama i na svim područjima narodnog života, na svakom koraku, 
umjesto da vide da su jedan narod, da se zajedničkom voljom mogu da izgrade kao jedan narod...", držeći 
“da će se naš narodni život unificirati na svim područjima, da će nestati svakog separatizma i na školskom, 
književnom, društvenom i ekonomskom području..."?69 

Može se razumjeti da je S. Pribićević na osnovi svoje procjene o latentnoj konfliktnosti izbjegavao 
pokretanje masa u političku borbu. Međutim, može se Teći i da je predviđao da će za nekoliko mjeseci 
nastupiti slom Austro-Ugarske, nakon čega dolazi srpska vojska..., a za takav razvoj događaja masovni bi 
pokret bio više štetan nego koristan... Uostalom, Nikola Pašić je i prije rata sugerirao srpskim prvacima u 
HSK-u da budu kooperativni s Peštom budući da će Srbija i Rusija Tiješiti “jugoslavensko pitanje ...? 

U pokret osnivanja narodnih vijeća u svim slavenskim zemljama, predvođen Pragom, a na 
slavenskom jugu Ljubljanom i Splitom, uključivale su se gotovo sve političke snage, od klerikalaca do 
socijalista, pa je u Zagrebu 6. listopada 1918. osnovano Narodno vijeće (NV), ali se HSK kao vladajuća 
stranka Sabora nije dala uključiti. Slovenci su, pak, uporno inzistirali na tome, nekoliko puta dolazili u 
Zagreb, jer su tvrdo nastojali da Zagreb bude središte nove države koja će se stvarati. Ali, uzalud! 

Trebalo je pridobiti HSK i zato što ona nije uključivala Sloveniju u svoj projekt rješenja 


jugoslavenskog pitanja, već je poštivala dualizam i očekivala da se “jednog dana" i BiH pripoji Hrvatskoj, 

dok su starčevićanci i lider slovenskih klerikalaca uključili i Sloveniju u južnoslavensku državu pod 
vodstvom Hrvata, a u okviru Habsburške Monarhije. HSK, posebno njezino krilo na čelu sa Srbima S. 
Pribićevićem i Dušanom Popovićem, bilo je lojalno ugarskoj vladi, a bez HSK Narodno vijeće za sve 
južnoslavenske zemlje ne bi imalo dovoljan legitimitet. I tek na pritisak svih ostalih stranaka i kada je bilo 
očigledno da se Austro-Ugarska raspada, HSK je 19. listopada 1918. ušla u Narodno vijeće kao vladu za 
Hrvatsku, Sloveniju, Dalmaciju, Trst, Istru, BiH i Vojvodinu. Međutim, takva, vjerojatno nerežirana podjela 
uloga, pokazala se veoma korisnom; jer, dok je jedan dio političkih prvaka ulazio u vladu, drugi dio im je, 
svojom lojalnošću Pešti i Beču, čuvao leđa. 

U NV, njegov Središnji odbor, ušli su delegati Hrvatskoga sabora te bosanskog, zatim 
Jugoslavenskoga zastupničkog kluba iz austrijskog parlamenta; tako je to tijelo moglo nastupati s punim 


legitimitetom i pred velesilama Antante i pred vladom Kraljevine Srbije. 


3. Politika Srbije i Jugoslavenskog odbora u I. svjetskom ratu 


Srbija je tek nakon četiri mjeseca uspješnog ratovanja, 4. prosinca 1914, objavila svoj glavni ratni 
cilj u tzv. Niškoj deklaraciji u kojoj kaže da se ona bori za “oslobođenje i ujedinjenje sve naše neoslobođene 
braće Srba, Hrvata i Slovenaca". Međutim, nije rekla hoće li to oslobođenje biti isto onakvo kakvo se desilo 
Makedoncima dvije godine prije. 

U svakom slučaju, vlada Srbije je sebe odredila kao jedinog aktera za rješenje tzv. jugoslavenskog 
pitanja. 

Potkraj 1915. 1 početkom 1916. udružene snage Centralnih sila — Njemačke, Austro-Ugarske i 
Bugarske — slomile su otpor Srbije i Crne Gore i uspostavile okupacijski režim. Ostaci vojske su preko 
Albanije prebačeni na solunsko bojište, a vlada Srbije smještena je na grčkom otoku Krfu. 

U međuvremenu je skupina političara 1 intelektualaca (Ante Trumbić, Frano Supilo, Ivan Meštrović, 
i dr.) iz Austro-Ugarske emigrirala u Italiju 1 30. travnja 1915. formirala Jugoslavenski odbor (JO) sastavljen 
od Hrvata (većina), Srba i Slovenaca. Jugoslavenski se odbor proglasio legitimnim predstavnikom Južnih 
Slavena iz Habsburške Monarhije, koji su si samovlasno odredili misiju da se sa Srbijom bore za stvaranje 
južnoslavenske države na razvalinama Austro-Ugarske. 

S obzirom na to da je Antanta odlučila sačuvati Habsburšku Monarhiju, ova mala skupina u kojoj su 
dominirali Dalmatinci, krenula je zapravo u političku avanturu jer se Jugoslavija ne može stvoriti bez 
rušenja Austro-Ugarske, a nju saveznici žele održati. 

Svojim formiranjem i strastvenim političkim djelovanjem JO se uz Srbiju nametnuo kao drugi 


činitelj rješavanja raspleta jugoslavenskog pitanja. Monopolni položaj Srbije bio je time ugrožen. Naravno, 

uz ta dva centra postojao je i politički centar u Zagrebu koji se nadao da će uz Hrvatsku vezivati Sloveniju, 
Istru i BiH, kao državu članicu zajednice pod habsburškom krunom. JO je imao vezu s oba centra — Krfom i 
Zagrebom — koji, međutim, nisu međusobno komunicirali. Pokretačka snaga rada JO-a bio je Frano Supilo. 
On je tijekom 1915. i 1916. uspio impresionirati ne samo istaknute intelektualce već i ministre u vladama V. 
Britanije, Francuske, Rusije i Italije. Ukrštavao je “koplja? i s Nikolom Pašićem, predsjednikom vlade 
Kraljevine Srbije. Iz svih tih kontakata Supilo je saznao da Srbija uz pomoć saveznika sprema Hrvatima i 
Slovencima veliko zlo. On je, naime, otkrio Londonski tajni ugovor i saznao o podjeli Dalmacije i aneksiji 
dijela hrvatskih i slovenskih zemalja Italiji i Srbiji. Zato je Supilo sve do smrti vodio žestoku kampanju da se 
ponište ugovori o aneksijama. Međutim, njegova je intimna drama nastala kada je otkrio da Pašićeva vlada 
hoće Veliku Srbiju u kojoj bi se utrnula državnost i autonomnost svih ostalih južnoslavenskih naroda. 

U Jugoslavenskom odboru Supilo je odlučno nastupio protiv velikosrpskog projekta, a za 
Jugoslaviju. Uvjerivši se da je projekt Srbije veoma opasan i ne želeći snositi povijesnu odgovornost za 
buduće velike odluke, na plenarnoj je sjednici JO-a u Parizu 22. veljače 1916. izložio svoju političku 
koncepciju Jugoslavije. Polazna Supilova teza kaže da se Zagreb razvio u povijesno političko središte 
zapadnog, a Beograd političko središte istočnoga dijela tzv. troimenog naroda — Hrvata, Srba i Slovenaca — i 
da te dvije političke cjeline moraju biti ravnopravne u budućoj državi i graditi novu zajednicu. Tu će 
koncepciju Srbi napasti kao model odnosa po uzoru na Austriju i Ugarsku, što je bilo točno, ali što je za 
njih apsolutno neprihvatljivo, jer da se tamo radilo o dvije nacije, a u slučaju Jugoslavije o jednom narodu pa 
zato on ne može “sam sa sobom pregovarati" i sklapati međudržavne sporazume. 

Slovenci — dr. N. Županič, dr. G. Gregorin, dr. B. Vošnjak — nisu se izjašnjavali o budućemu 
državnom uređenju. 

Idejno oblikovan u pravaškom duhu, Supilo je odlučno ušao u borbu s Pašićem da osigura državnost 
ostalim južnoslavenskim zemljama. Taj ga je tvrdi stav doveo čak 1 u sukob s većinom u JO-u. Naime, iako 
su bili odani jugoslavenskoj ideji, članovi su Odbora izbjegavali jasno se odrediti o državnom uređenju. 
Srpski su članovi tog odbora — N. Stojanović,70 D. Vasiljević i drugi — po sugestiji vlade Kraljevine Srbije 
bili protiv federalizma. Ante Trumbić, predsjednik JO-a, pravaš, bio je ustvari federalist, ali je znao da to 
Srbija neće prihvatiti te da je zato mudrije odložiti taj problem za povoljnije vrijeme. 

U svome je memorandumu Frano Supilo upozorio JO da buduća sudbina Hrvata može biti čak i gora 
nego u Habsburškoj Monarhiji, pa kaže da bi “ogromna većina Hrvata i Slovenaca odmah pretpostavila i ono 
tužno austrijsko ropstvo, negoli stanovište tih odredaba...?71, tj. namjera Europe i Srbije o rješenju tzv. 
jugoslavenskog pitanja. 

Podnoseći svoj memorandum, Supilo je istupio iz JO-a kako bi mogao slobodnije djelovati protiv 


projekata velesila i Srbije o budućemu europskom poretku. 

Držeći se svoga kursa stvaranja Velike Srbije, Nikola Pašie je dvije i pol ratne godine odbijao bilo 
kakav obvezujua&ei sporazum s JO-om, jer je smatrao da samo Srbija ima pravo govoriti o sudbini Južnih 
Slavena u Austro-Ugarskoj. On je skupinu emigranata koristio samo za propagandu, za razne informacije 1 
usluge Srbiji, a nikada ih nije tretirao kao partnere u predstojećemu velikom povijesnom preokretu. 
Međutim, sredinom 1917. nastupile su velike promjene koje će smekšati Pašićevu tvrdoću, isključivost i 
aroganciju 1 koje bi mogle ugroziti njegovu ideju Velike Srbije. 

Srbija se našla u teškoj situaciji. Već su dugo JO i opozicija tražili od Pašića sporazum s JO-om, što 
je on odbijao, oslanjajući se na carsku Rusiju, Veliku Britaniju i Francusku koje su stoljećima prakticirale 
podjelu interesnih sfera i politiku prekrajanja tuđih zemalja i kolonija. U Rusiji je, međutim, oboren carizam, 
najpouzdaniji oslonac Srbije, a 2. travnja 1917. SAD su objavile rat Njemačkoj, što je značilo da na 
europsku scenu stupa demokratska zemlja, koja je postala i najveća svjetska sila, koja neće tolerirati staru 
imperijalističku praksu interesnih sfera i aneksija. Uz to, Antanta se još držala politike održavanja 
Habsburške Monarhije, a Hrvati i Slovenci, ginući na bojištima, pokazuju da su joj još uvijek lojalni. 

U Austro-Ugarskoj režim 1917. naglo popušta. U svibnju je obnovljen rad parlamenta, što Slovenci, 
Dalmatinci i Istrani, njih 29, iskorištavaju i izdaju Deklaraciju kojom traže konstituciju treće po redu države 
— uz Austriju i Ugarsku — tj. pretvaranje dualizma u trijalizam. Mjesec dana nakon toga (5. lipnja 1917) 
pojedini se političari i političke stranke pridružuju Jugoslavenskom klubu u Beču s istom idejom. Tako je 
nastala kampanja stvaranja južnoslavenske države u Habsburškoj Monarhiji, i to pod vodstvom Hrvata, sa 
Zagrebom kao glavnim gradom. Realizacija bi toga projekta značila da ne samo Dalmacija već ni BiH ne bi 
pripale Srbiji, što je za Pašića i njegovu vladu bilo upravo strašno. 

Bojeći se stvaranja nove južnoslavenske države u Habsburškoj Monarhiji te slabljenja pozicije među 
saveznicima, Nikola Pašić je pristao na sporazum s JO-om da bi ojačao i međunarodni i unutarnji položaj 
Srbije — i tako je došlo do tzv. Krfske deklaracije. 

Krfska deklaracija je sporazum koji su 20. srpnja 1917. potpisali JO iz Londona i vlada Kraljevine 
Srbije, kojim se utvrđuje da će se stvoriti država pod imenom “Kraljevina Srba, Hrvata i Slovenaca" kao 
“ustavna, demokratska i parlamentarna monarhija na čelu s dinastijom Karađorđevića". Ideologijska je 
osnova te države bila u tezi da su Srbi, Hrvati i Slovenci “troimeni narod jedan isti po krvi, po jeziku 
govornom i pisanom, po osjećajima svoga jedinstva, po kontinuitetu i cjelini teritorija...?72 

Bitno je konstatirati da su potpisnici najviše raspravljali o problemu konstitucije nove države. Kako 
se o tomu nisu mogli složiti, u Krfsku je deklaraciju ušla točka koja kaže da će to Tiješiti buduća 
Ustavotvorna skupština, kvalificiranom većinom.73 

Nakon Krfske deklaracije JO je u savezničkim zemljama nastavio propagandnu i političku 


djelatnost. Da bi ideja Jugoslavije bila u skladu s proklamiranim načelom “jedna nacija-jedna država“, svuda 


49 


se ponavljalo kako su Jugoslaveni jedna nacija koju čine tri plemena. Tako je ideološka maska igrala ulogu 
glavnog argumenta za međunarodno priznanje buduće države. 

Drugo područje djelovanja JO-a bilo je njegovo međunarodno priznanje kao predstavnika Južnih 
Slavena i njihove vojske u obliku dobrovoljačkih postrojbi. JO se nadao da će ga Antanta priznati za 
saveznika, kao što je to učinila s Česima i Poljacima. Međutim, Nikola Pašić je ne samo sugerirao 
savezničkim silama da to ne učine, već je pokušao rušiti Odbor iznutra, nagovarajući njegove srpske članove 
da 1z njega istupe, nudeći im ministarske položaje, što je Odbor odbio. Odnosi između JO-a i vlade Srbije 
ostali su do kraja rata jako poremećeni unatoč potpisanom sporazumu. Pašićeva vlada je i dalje ostala pri 


koncepciji Velike Srbije, a Trumbić i JO nemoćno su čekali kraj rata. 


4. Austrougarska politika u času sloma Carevine 


Franjo Josip I, car Austrije, apostolski kralj Ugarske, kralj Češke, Dalmacije, Hrvatske i Slavonije, 
kralj Jeruzalema, itd., potpisao je akt o ratu bez jasnih ratnih ciljeva. 

Austrougarski vlastodršci “koji su izazvali rat ... pojma nisu imali što žele postići. Razmatrane su 
svakakve opcije: kaznena ekspedicija..., aneksija dijela Srbije, podjela Srbije s Bugarskom i Rumunjskom, 
priključenje Srbije kao zavisne kraljevine Habsburškoj Monarhiji". Nasuprot takvim smušenim ratnim 
ciljevima, mađarski su vlastodršci prihvatili rat protiv Srbije pod uvjetom da “Austro-Ugarska ne prisvoji 
nikakav srpski teritorij".74 

Ne videći “dalje od nosa", vlastodršci nekada moćnog carstva gurnuli su u rat državu od 51 milijun 
ljudi, slijepi na odnos snaga zaraćenih sila. Težnja za obnovom ugleda posrnulog carstva i reakcije na 
uvredu zbog ubojstva prijestolonasljednika te sasvim pogrešna procjena da će se ratna avantura završiti 
kaznenom ekspedicijom za nekoliko mjeseci, završit će 1918. slomom Carstva. 

Kako se, u završnici rata, snalazilo vrhovništvo Austro-Ugarske? 

Kao što povijest potvrđuje, vlastodršci posljednji postaju svjesnima da se njihov režim raspada, a 
često i nakon gubitka vlasti žive u iluzijama da su, s malim “popravcima“, mogli spasiti svoju vlast. Tako je 
bilo i s vlastodršcima Habsburške Monarhije. 

“Istočni grijeh" vladajućih klasa Centralnih sila bila je kriva procjena odnosa snaga i uvjerenja 
njihovih vlada da za nekoliko mjeseci mogu dobiti rat. Ali, ovdje nije riječ o tome, već o katastrofalnim 
promašajima na kraju rata, posebno glede slavenskoga juga. 

U Wilsonovu se projektu mira, 9. siječnja 1918, od Austro-Ugarske traži samo to da svojim 
narodima osigura najširu autonomiju. Tih dana i vlada Velike Britanije izjavljuje da “komadanje 


Austro-Ugarske nije sastavni dio naših ciljeva rata..." U takvoj situaciji N. Pašić izjavljuje da bi bio 

zadovoljan s “malim rješenjem", tj. stvaranjem Velike Srbije.75 Međutim, jedna jaka frakcija austrijskih 
Nijemaca 1 mađarski vlastodršci nastavili su s ratom svesrdno prateći imperijalističku kliku Velike 
Njemačke umjesto da iskoriste ideju saveznika o održavanju Habsburške Monarhije. Takva je politika, a 
napose zbivanja u Rusiji, izazvala Antantu te su SAD 28. lipnja 1918. izjavile da se zalažu za 
samoopredjeljenje naroda Habsburške Monarhije, što je značilo smrtnu presudu Austro-Ugarskoj. 

Ratom oslabljeni vlastodršci Monarhije pokušavali su riješiti tzv. južnoslavensko pitanje kako bi 
prije svega zadovoljili Hrvate. Na konferenciji ugarske vlade 4. ožujka 1918. general Stjepan Sarkotić, 
zapovjednik i zemaljski poglavar BiH, založio se da se Dalmacija smjesta pripoji Hrvatskoj, kojoj treba 
odmah staviti u izgled i priključenje BiH te revidirati Nagodbu iz 1868. u korist Zagreba.76 Isti je prijedlog 
izložio 6. ožujka 1918. i caru Karlu. Car se načelno složio, ali je bio neodlučan rekavši kako njemački car i 
njegovi generali još vjeruju u pobjedu. 

Na sjednici Krunskog savjeta 30. svibnja 1918. ugarski je predsjednik vlade (Wekerle) pristao da se 
Dalmacija (konačno!) ujedini s Hrvatskom, ali da ta Trojedinica ostane u sastavu Ugarske te da se ukine 
dvojno upravljanje BiH, a da se i ona kao “corpus separatum preda Pešti na izravno upravljanje. 
Predsjednik austrijske vlade Seidler zahtijevao je da Dalmacija i dalje bude pod upravom Beča. Hrvatski ban 
Mihalovich i general Sarkotić predložili su da se Dalmacija i BiH pripoje Hrvatskoj. Car je zaključio 
odlukom da obje vlade (u Beču i Pešti) nađu kompromisno rješenje. 

U audijenciji 26. srpnja 1918. Car je prihvatio Sarkotićevu ideju o priključenju Dalmacije i BiH 
Hrvatskoj, ali se požalio da se bečka i peštanska vlada ne mogu dogovoriti. U razgovoru sa Sarkotićem 3. 
kolovoza Car je rekao da neće odobriti mađarsku varijantu rješenja. Sarkotić se, po Carevu nalogu, 31. 
kolovoza priključio sastanku predsjednika dviju vlada. On je tumačio Mađaru da se velikosrpskoj ekspanziji 
treba suprotstaviti stvaranjem “Velike Hrvatske", što je podržao i predsjednik austrijske vlade. Zaslijepljeni 
imperijalist male nacije, mađarski predsjednik Wekerle, tražio je odgodu rješenja za 6 tjedana, da bi se, osim 
ostalog, konzultirao s HSK-om — posebno s grofom Kulmerom, te Pribićevićem i Popovićem, vođama 
njegova srpskog krila. Sarkotić je upozorio Mađare da se okrenu od HSK 1 da surađuju s frankovcima. 

Vidjevši da Mađari odlažu rješenje, a da mu se carevina opasno ljulja, Karlo je 7. rujna 1918. uputio 
najjačega mađarskog političara, Istvana Tiszu, u hrvatske zemlje i u BiH da ispita stanje i Caru predloži 
rješenje. Tisza je posjetio Zagreb, Split, Mostar i Sarajevo, ali nigdje nije našao nikoga tko bi prihvatio 
mađarsku koncepciju rješenja “jugoslavenskog pitanja". U Sarajevu je 28. rujna čak došlo i do oštre svađe s 
bosanskohercegovačkim prvacima, kada je iznervirani Tisza rekao: “Mi možda možemo propasti, ali prije 
nego propadnemo ... možemo sve ... (vas) ... da zgnječimo.?77 

Čuvši za držanje bosanskih prvaka u razgovoru s Tiszom, Anton Korošec je, ovlašten od čeških, 
poljskih, slovenskih i hrvatskih zastupnika u bečkom parlamentu, čestitao na “muževnom držanju bosanskih 


Srba i Hrvata, a naročito pojedinih muslimanskih vođa", naglasivši da “to držanje dolikuje zastupnicima 

demokracija i sloboda prema zastupniku umirućeg sistema".78 Sredinom listopada Tisza će reći javnosti da 
je rat izgubljen. 

Carska je kuća bila nemoćna. Ona je još prije rata, a pogotovo u ratu, postala duhovni zarobljenik 
politike Velike Njemačke, pavši gotovo na poziciju njezina satelita. S druge strane, iracionalni mađarski 
nacionalizam blokirao je reformu Monarhije time što je tvrdo težio unitarnoj državi od Karpata do Jadrana. 

Doduše, valja priznati da je car Karlo, svega nekoliko dana nakon smrti cara Franje Josipa, tajno 
pregovarao s Antantom o miru. Pregovori su završili neuspjehom 12. listopada 1917. pod pritiskom 
Njemačke i njoj odanih članova dvorske kamarile, koji su razotkrili tajnost pregovora i prisilili Cara da se 
iz njih povuče. Uvidjevši bezizalnost, Austro-Ugarska je 14. rujna 1918. predložila Antanti mirovne 
pregovore. Već sutradan je probijen Solunski front, a 27. rujna i njemačka obrana na zapadu. 

Na sjednici Krunskog vijeća 27. rujna 1918. konstatirano je da se svakoga časa očekuje kapitulacija 
saveznice Bugarske, napad Rumunjske, presijecanje veza s Turskom, pobuna u Srbiji, daljnje 
rasplamsavanje pokreta Slavena u kojemu je jak i onaj pod vodstvom Korošca, zatim totalno ekonomsko 
propadanje zemlje, nezaustavljive ofenzive savezničkih armija itd.; zaključilo se da se zatraži da Njemačka 
pristane na zaključenje mira, a da spor oko Dalmacije i BiH riješe dvije vlade — austrijska i ugarska. Išlo se 
dakle u slom, ali nije bilo smjelosti da se Monarhija još prije odvoji od Njemačke i sama zaključi mir. 

Pred sam je slom Monarhije predsjednik vlade Austrije u parlamentu, 1. listopada 1918, najavio 
spremnost za sklapanje mira, na što je pristala i carska Njemačka. Predsjednik je izjavio da je Austrija 
spremna osigurati svojim narodima pravo na punu ravnopravnost i samoopredjeljenje. Na sjednici je također 
izjavio da državne granice između Bosne, Hrvatske i Dalmacije više ne odgovaraju opravdanim zahtjevima 
stanovništva tih zemalja, koje teži ujedinjavanju u jednu državnu cjelinu, a Austrija nije i ne može biti protiv 
tih težnji. Tako je Austrija na umoru ispunila želje svih naraštaja Hrvata XIX. stoljeća — pristala je na 
trijalizam u okviru Habsburške Monarhije. Ugarska, međutim, iako također na umoru, nije našla snage da 
slijedi Austriju. 

U raspravi u parlamentu A. Korošec je, u ime Slovenaca, Hrvata i Srba, ukorio austrijske vođe da 
slijepo slijede Njemačku i da ne pokazuju istinsku i jaku volju da djelima slijede svoje riječi, a u nastavku je 
rekao da “u petoj godini rata* s toliko prolivene krvi više nema nikoga tko bi ostao u Monarhiji pa je 
zaključio: “Mi Slovenci, Hrvati i Srbi... hoćemo biti zajedno....?, a onima koji hoće rješavati “jugoslavensko 
pitanje dovikujemo: ostavite nam naše tlo i naš narod potpuno na miru! Našu kuću sami mi ćemo 
urediti...?79 

Priznavši slom, oba carstva su 4. listopada 1918. od predsjednika Wilsona zatražila mir. Osam dana 
nakon toga, 12. listopada, Car je predstavnicima naroda Austrije ponudio Habsburšku konfederaciju od 7 


država, ali su slavenski narodi to odbili. 

Iako su jedna za drugom propadale sve nade za spas Monarhije, neki krugovi u Londonu, Parizu i 
Vatikanu teško su se mirili sneminovnom propašću. Ti su utjecajni krugovi diplomatskim kanalima apelirali 
na Cara da se ne samo odvoji od Njemačke već da javno, odlučno i što oštrije osudi njezin imperijalizam 
kako bi pred zapadnom javnošću ublažio ogorčenje zbog agresije 1914. i tako dugoga i slijepog savezništva 
s Njemačkom. Car je 15. rujna 1918. na sjednici Krunskog savjeta podupro ideju pretvaranja Austrije u 
savez država, ali je ugarski premijer odbio to isto učiniti u svojoj polovini države. Pa ipak, 18. listopada u 
odgovoru Caru, Wilson je ostavio slamku spasa rečenicom da nije sebi uzeo pravo presuditi o odnosima 
Monarhije prema njezinim narodima već traži da ti narodi sami odluče o svojoj sudbini. Carevi su savjetnici 
procijenili da bi velesile Antante pristale da se Monarhija spasi ako bi postigla sporazum s potlačenim 
narodima. Međutim, Narodno vijeće je 17, 18. i 19. listopada, nakon što mu je prišla i HSK, počelo 
preuzimati vlast tako da su već do odgovora Wilsona Česi, Poljaci, Slovaci, Slovenci, Srbi i Hrvati — dakle 
većina — faktički izašli iz sastava Carevine. 

Četiri dana nakon Wilsonova odgovora, na sjednici Krunskog savjeta 22. listopada, ugarska vlada je 
popustila samo toliko da pristaje na spajanje Hrvatske i BiH u jednu državu, ali samo pod mađarskom 
krunom sv. Stjepana, dok je austrijski premijer tražio da se “svi Jugoslaveni ujedine u ... nezavisnu državu" 
pod krunom Habsburga, i to mimo i Ugarske i Austrije. Ni Car ni krunski savjet nisu imali volje ni hrabrosti 
osuditi njemački imperijalizam, vjerojatno i zato što su Austrijanci pripadnici njemačke nacije kojoj su bili 
privrženi još prije rata, a poglavito u ratu. 

U odgovoru Wilsonu, Austro-Ugarska je 29. listopada 1918. prihvatila sve što je vlada SAD-a 
tražila, a to je značilo da daje punu slobodu samoopredjeljenju narodima Monarhije. Istoga je dana Hrvatski 
sabor raskinuo državno-pravne veze s Austro-Ugarskom. To su učinili i ostali slavenski narodi Monarhije. 
Dva dana nakon toga, 31. listopada 1918, Car je ponudio svoje usluge za neki sporazum o suradnji između 
nezavisnih država, koje su bile u fazi formiranja (Čehoslovačka, Poljska, mala Austrija, još manja Mađarska 
i Država Slovenaca, Hrvata i Srba). Već 4. studenoga Austro-Ugarska je potpisala ugovor o primirju. Tako 
je propala višestoljetna tvorevina u kojoj je sudbina 50 milijuna ljudi bila u rukama cara i njegove kamarile. 

Habsburšku Monarhiju i Njemačku slomile su 1918. nadmoćne savezničke armije zato što su imale 
znatno veće materijalne i ljudske resurse. Iako je bilo dezertera, hrvatski su vojnici bili lojalni Monarhiji sve 


do njezina sloma. Hrvati su zaustavljali talijanske postrojbe čak i nakon primirja. 


5. Stvaranje Države Slovenaca, Hrvata i Srba (SHS) 


Ubrzana i sve potpunija demokratizacija od proljeća 1917. do sloma Habsburške Monarhije, nastala 


zbog slabljenja režima, izvela je sve političke snage na otvorenu političku scenu. Moglo se očekivati da će 

Sabor i političke stranke izvesti dramatičan zaokret s obzirom na otvoreni proces raspadanja režima 
Monarhije. No, to se nije dogodilo. Sve su se političke stranke koncentrirale na staroj koncepciji stvaranja 
države Južnih Slavena pod hrvatskim vodstvom. Nijedna nije zagovarala ujedinjenje s Kraljevinom Srbijom, 
već ujedinjenje Hrvatske, Slovenije i BiH, preciznije rečeno, svih slavenskih zemalja pod habsburškom 
krunom. 

Po ugledu na Češku, u našim je zemljama krenuo pokret stvaranja državnih organa pod imenom 
“narodna vijeća". Prvo, Narodno vijeće za Dalmaciju, stvoreno je 2. srpnja 1918, zatim 14. srpnja za 
Hrvatsko primorje i Istru, a potom 16. kolovoza za Sloveniju itd. Najviše tijelo nove države pod imenom 
Narodno vijeće Slovenaca, Hrvata i Srba, konstituirano je 5. 1 6. listopada 1918. To tijelo je 8. listopada 
objavilo da je ono “političko predstavništvo svih Slovenaca, Hrvata i Srba koji žive u Hrvatskoj, Slavoniji s 
Rijekom, u Dalmaciji, Bosni i Hercegovini, Istri, Trstu, Kranjskoj, Goričkoj, Štajerskoj, Koruškoj, Bačkoj, 
Banatu, Baranji i Međimurju i po ostalim krajevima jugozapadne Ugarske s programom ujedinjenja ... u 
narodnu slobodnu i neovisnu državu“80. Imenovanjem zemalja i pokrajina određena je 1 veličina države u 
nastajanju. U raspravama i dokumentima o novoj državi Srbija se još ne spominje. Ova državna ideja 
identična je s onom koja se od polovine XIX. stoljeća stalno ponavlja u Hrvatskom saboru, zalaganje za 
ujedinjenje Trojednice i BiH i koju bismo mogli smatrati idejom “Velike Hrvatske". 

Na sjednici Predsjedništva Narodnog vijeća 19. listopada 1918. izabran je državni vrh nove države 
na čelu s predsjednikom Slovencem dr. Antonom Korošcem i potpredsjednicima dr. Antom Pavelićem, 
vođom Starčevićevih pravaša i Svetozarom Pribićevićem, čelnikom Srba u Hrvatskoj. Kampanja stvaranja 
odbora Narodnog vijeća uspjela je do kraja listopada 1918. pokriti veći dio teritorija nove države, ali bez 
svoje vojske 1 policije tako da je uprava ostala i dalje u rukama poglavarstva starog režima. 

Istog dana, 19. listopada, Narodno vijeće je istupilo s prvim državnim aktom međunarodnog 
značenja. Radilo se o odgovoru caru Karlu kojim Vijeće odbija njegov carski Manifest od 16. listopada 
1918. o rekonstrukciji Austrije u “saveznu državu", tj. federaciju. Dakle, sada car pristaje na zahtjev bana 
Jelačića iz 1848, ali bilo je prekasno. Umjesto toga, Narodno je vijeće formiralo suverenu državu izvan 
sastava Carevine. 

Proces formiranja nove države ipak još nije bio formalno-pravno završen. Tek 28. listopada 1918. 
car Karlo je prihvatio Wilsonove uvjete mira, a to znači da je “otpustio" sve narode Carevine. Time je 
omogućio formiranje nacionalnih država i priznao Državu SHS. Istoga dana, 28. listopada 1918, 
proglašena je Čehoslovačka Republika. Sutradan će to učiniti i Sabor Kraljevine Hrvatske, Slavonije i 
Dalmacije. 

Narodno vijeće je 28. listopada raspravilo o formalno-pravnoj proceduri proglašenja nove države. 
Jedan se dio Vijeea zalagao za radikalan raskid državno-pravnih veza s Austro-Ugarskom, a drugi je dio 


predlagao da se “ne dira u krunska prava" Habsburške Monarhije, što je značilo da ideja trijalizma još živi 

kod nekih političara. Prije odluke neki članovi Vijeea, odani tradiciji lojalizma, tražili su da se trojica 
carskih generala očituju glede proglašenja države. Nakon što su hrvatski generali dobili carsko razrješenje 
zakletve, Sabor je mogao bez opasnosti od vojske proglasiti novu državu. 

Sada se može postaviti pitanje zašto je dio hrvatskih političara odlagao svoju povijesnu odluku o 
raskidanju državno-pravnih veza s Austro-Ugarskom. Historiografija na to još nije dala odgovor, ali bi se on 
mogao naslutiti. Čini se da se radi o dva glavna razloga: prvi bi mogao biti u tradicionalnoj privrženosti 
hrvatske političke elite principu legaliteta. Naime, Hrvati su stoljećima prakticirali proces pregovaranja kao 
način da se održe u okruženju velikih sila (tijekom više od tisuću godina). Drugi razlog je vjerojatno bio u 
neizvjesnosti sudbine hrvatskoga naroda u Jugoslaviji 1 u nadi da bi se ipak Habsburška Monarhija mogla 
preobraziti u federaciju ravnopravnih naroda, kao bolja opcija za Hrvatsku. 

U tim dramatičnim i sudbonosnim danima, svom svojom odlučnošću Vijeću se nametnuo Svetozar 
Pribićević, stvarni vođa HSK, potpomognut predsjednikom Sabora dr. Bogdanom Medakovićem, također 
Srbinom, kojima su sve više prilazili političari iz Dalmacije i Slovenije zbog opasnosti upada talijanske 
vojske. Pribićevićevi su pristaše nadvladali i upravljali procesima do samoga kraja procedure. 

Na zasjedanju Sabora 29. listopada 1918. donesena je Odluka čija glavna stavka glasi: 

“Dalmacija, Hrvatska i Slavonija sa Rijekom proglašuju se posve nezavisnom državom prema 
Ugarskoj i Austriji, te prema modernom načelu narodnosti pristupa u zajedničku narodnu suverenu Državu 
Slovenaca, Hrvata i Srba na cijelom etnografskom području toga naroda, bez obzira na ma koje teritorijalne i 
državne granice u kojima narod Slovenaca, Hrvata i Srba danas živi.?81 

Na istom zasjedanju Sabor je suverenitet prenio na Narodno vijeće ovim zaključkom: 

“Sabor kao predstavnik Kraljevine Hrvatske, Slavonije i Dalmacije... izjavljuje da priznaje 
Narodnom vijeću Slovenaca, Hrvata i Srba vrhovnu vlast."82 Tako je osnovana nova južnoslavenska država. 

Država SHS počela se graditi kao federacija. Za tri-četiri dana konstituirana su vijeća (parlamenti) 
za Sloveniju, BiH i Dalmaciju. Ostalo je otvoreno pitanje hoće li se sjediniti Hrvatska i Dalmacija pod 
jednim vijećem (Saborom); tako bi država imala tri federalne jedinice. Ostalo je neriješeno pitanje 
Vojvodine koja je u početku bila vezana za Narodno vijeće u Zagrebu. Sve će to, međutim, presjeći Srbija, 
uz pomoć svesrpskoga pokreta u BiH i Hrvatskoj i uz pristanak sila Antante. 

Nakon formiranja Države Slovenaca, Hrvata i Srba (SHS), Narodno vijeće je pokušavalo 
organizirati svoju vojsku i dobiti međunarodno priznanje. Prvo međunarodno priznanje došlo je 30. listopada 
od strane Mađarske, a očekivalo se i od Čehoslovačke. Srbija je također priznala Državu SHS i sugerirala 
članicama Antante da i one to učine. Vlada - NV je, uz suglasnost cara Karla, 31. listopada 1918. preuzela 


ratno brodovlje Austro-Ugarske, i to na svečani, gotovo paradni način. 

Mase su u Zagrebu nazdravljale “republici? i “Narodnom vijeću“, i jedinicama koje su se stavile na 
raspolaganje Narodnom vijeću i pjevale “Lijepu našu". Ime Srbije i Jugoslavije još se uvijek na 
manifestacijama nigdje ne spominje. 

Rješavanje “jugoslavenskog pitanja" osnivanjem Države SHS stavilo je velesile Antante i Srbiju 
pred najtežu dilemu. Jer na putu stvaranja Velike Srbije našla se nova država, dvostruko veća i po teritoriju i 
po stanovništvu — 4 prema 8 milijuna. Četverogodišnja aktivnost Jugoslavenskog odbora saveznicima je 
otkrila da se radi o veoma kompliciranom problemu. S jedne strane stvorio se dojam kako se radi o etnički 
istim ili sličnim narodima, ali i o povijesno različitim narodima po kulturi, pismu i vjeri. U takvim 
okolnostima saveznici su vršili pritisak na obje strane da moraju doći do nekoga kompromisa. 

Ne mogavši dalje odgađati probleme, delegacije Kraljevine Srbije te Države SHS i Jugoslavenskog 
odbora pregovarale su 9. studenoga 1918. u Ženevi i potpisale dokument poznat pod imenom “Ženevska 
deklaracija" u kojemu se, osim ostalog, kaže: 

“Predstavnici vlade Kraljevine Srbije 1... predstavnici Narodnog vijeća u Zagrebu, predstavnici 
Jugoslavenskog odbora u Londonu... sretni su što mogu jednodušno, svečano i pred cijelim svijetom 
konstatirati svoje ujedinjavanje u državu Srba, Hrvata i Slovenaca..." 

Deklaracija, dalje, priznaje postojanje dviju zasebnih država — Kraljevine Srbije i Države SHS pa 
kaže: 

“Vlada Kraljevine Srbije i Narodno vijeće u Zagrebu produžit će otpravljati poslove svaki u svom 
unutrašnjem i teritorijalnom djelokrugu... dok Velika skupština (konstituanta) ... ustavom ne propiše 
definitivno ustrojstvo države... 

Konferencija je zaključila da se formira “zajedničko ministarstvo" za vanjsku politiku i vojne 
poslove i za pripreme konstituante. Ona priznaje stvorene vlade u zemljama Države SHS. 

Pregovori dviju državnih delegacija u Ženevi mogli su biti model za budući državni život složene 
države u kojoj bi se odluke donosile konsenzusom. 

Ženevska konferencija je, via facti, priznala postojanje dviju država i njihovo pravo na dobrovoljno 
udruživanje. Zato se može reći da se radilo o konfederaciji dviju država, pri čemu je Srbija bila centralistička 
monarhija, a Država SHS federacija južnoslavenskih zemalja bivše Austro-Ugarske. Okupljanjem oko sebe 
upravo tih zemalja, Hrvatska je ostvarila svoj nacionalni program, ne, naravno, u Habsburškoj Monarhiji već 
u novoj, također multinacionalnoj južnoslavenskoj državi. 

Dokumenti i političke rasprave o raskidu državno-pravnih veza Hrvatske s Austro-Ugarskom i 
stvaranju Države SHS ne spominju Jugoslaviju i ujedinjenje sa Srbijom. Ne može se dokazati da se to nije 
smjelo zbog aktualnog režima, jer se on već bio raspao 1 nije uopće reagirao na očigledne oštre napade na 
temelje Habsburške Monarhije. Već u svibnju 1917. u austrijskom parlamentu su slovenski, dalmatinski i 


istarski zastupnici slobodno govorili o stvaranju države Južnih Slavena u Monarhiji. 

Svi dokumenti iz vremena o kojemu govorimo potvrđuju da su mase bile protiv ulaska Hrvatske u 
Jugoslaviju, posebno protiv srpske dinastije. Uostalom, teško je i očekivati da bi hrvatski narod koji je 
stoljećima živio u sređenoj srednjoeuropskoj zajednici brojnih naroda, a u četiri ratne godine bio lojalan 
Habsburškoj Monarhiji, odjednom mogao prihvatiti Srbiju protiv koje je ratovao od 1914. do 1918. 

U pregovorima hrvatskih i srpskih političara 1918. o formiranju zajedničke države sudarala su se 
dva gotovo nepomirljiva svijeta. Hrvatska politička elita oblikovala se u borbi za nacionalnu državu protiv 
mađarskoga i njemačkog nacionalizma, ne pristajući na manje od onoga što je kao autonomiju imala u 
Austro-Ugarskoj. Ona se oblikovala u procedurama dogovaranja i sporazumijevanja. Nasuprot takvoj 
političkoj kulturi, Hrvati su se sukobili s novim protivnicima čiji stil je bio sila, arogancija i diktat. Među 
srpskim političarima nije bilo republikanaca, svi su oni bili monarhisti. Opijeni trijumfalizmom koji se 
razvio u tri pobjedonosna rata vođena u proteklih 6 godina (1912-1918), Srbi, skloni militarizmu, razvijali su 
kult jedinstvene centralističke države, a Hrvati, većinom skloni pacifizmu, željeli su konfederaciju. 

Srbi su se odnosili prema zemljama i narodima — Hrvatima i Slovencima — kao prema Kosovu i 
Makedoniji 1912. Nisu im pristupali kao formiranim nacijama i povijesnim zemljama, već su to sveli na 
tehničku operaciju priključenja Srbiji, čemu slijedi uspostavljanje državnog aparata kojim se centralistički 
upravlja iz Beograda. Jednom riječju, radilo se ne samo o sudaru dviju državno-pravnih koncepcija veze i o 
dva kulturno-civilizacijska mentaliteta, da ne spominjemo dvije vjere i dva različita pisma. 

Slovenska nacionalna svijest također je bila formirana u XIX. stoljeću i uglavnom je bila slična 
hrvatskoj ideologiji i političkoj kulturi. Razlika je bila u tome što Slovenci nisu imali svoju kraljevinu niti 
državno-pravni legitimet kao Hrvati, pa su se oslonili na Hrvatsku preko koje bi realizirali svoje nacionalne 
ideje; to znači da kao formirana nacija također nisu mogli prihvatiti unitarizam i centralizam kao trajno 
stanje. 

Štoviše, Slovenci su odigrali 1917-1918. inicijalnu ulogu u formiranju Narodnoga vijeća i stvaranju 
Države SHS. 

Sljedeća je bitna razlika bila i u tome što su i Hrvati i Slovenci s oduševljenjem prihvatili duh 
novoga doba — demokraciju i pravo naroda na samoopredjeljenje — koji su deklarirale SAD i Lenjinova 
Rusija. Srpska elita koja se rađala u okolnostima oslobodilačkih ratova, ekspanzije i osvajanja, nije se 
osvrtala na ideje svijeta koji se rađao na porazima imperijalističkih velesila, a kamoli ih uvažavala. 

Nepremostive ideološke, političke i ostale razlike između vodećih političkih i vojnih aktera Srbije i 
južnoslavenskih zemalja Austro-Ugarske imale su svoj dublji korijen 1 u razlikama među nacijama. 

Srbijansko seljaštvo u zanosu stvaranja nove dvostruko veće države slijedilo je svoju vladajuću 
klasu; u Hrvatskoj pak, ono je bilo ošamućeno u času raspada višestoljetnoga sustava, zadojeno rušilačkim 
nabojima protiv državne vlasti i protiv “otuđene gospode", protiv militarizma i feudalnih ostataka — nošeno 


spontanom željom ne samo razaranja staroga režima već i protiv nametanja novoga režima. Tako goleme 

razlike između Srbije i ostalih južnoslavenskih zemalja nisu se mogle “premostiti? osim silom. Uostalom, u 
javnom su se životu čuli samo glasovi društvene elite — političara, književnika, sveeenika, intelektualaca, 
birokrata; seljaci su jedva znali za postojanje Srbije. Sve se to odvijalo pod vrlo nepovoljnim međunarodnim 


okolnostima koje su ih prisiljavale da prihvate stvaranje Jugoslavije 


6. Srpski udar na Državu SHS 


Čim je saznala za “Ženevsku deklaraciju", srpska je vlada, bez dileme, odlučila da se Država SHS 
mora razbiti radi ostvarenja velikosrpske ideje u obliku države Jugoslavije. 

Dok su predstavnici Države SHS, Ante Trumbić i Anton Korošec, iz Ženeve otputovali u Pariz da 
od savezničkih sila izmole međunarodno priznanje nove države, vlada Kraljevine Srbije, čim je saznala za 
sporazum s Državom SHS, poništila je “Ženevsku deklaraciju". U telegramu srpske vlade S. Pribizeviau, 
vodi Srba u Hrvatskoj, kaže se da se radi o “odvajanju Srbije i Crne Gore od ostalih zemalja..." 1 da je to 
“obična kopija odnosa Austrije i Ugarske". 

Izložen žestokom napadu svoje vlade, Nikola Pašić je napisao pokajničko pismo izjavivši kako je 
njegov potpis na sporazum bio “najteži trenutak u njegovu životu? i da moli svoje drugove da shvate 
njegovu “tešku unutrašnju borbu? što je popustio “na štetu ugleda Srbije i svoga lično".83 

Ženevska deklaracija nije uzrok udara Srbije na Državu SHS već samo povod, jer je Srbija, kako je 
to prije argumentirano, već od sredine XIX. stoljeća oblikovala svoj velikosrpski nacionalni program. U 
duhu toga programa Srbija je nakon proboja Solunskog fronta uputila svoju vojsku preko Drine, Dunava i 
Save u zemlje poražene Austro-Ugarske (u BiH, Vojvodinu, Hrvatsku i Sloveniju). 

Stanje u Državi SHS bilo je katastrofično. U zemlji se raspao stari režim, institucije vlasti su se 
povlačile pred naletom masa koje su krenule u pljačku vojnih skladišta, privatnih trgovina, plemićkih 
dvoraca itd. Međutim, u tomu masovnom naletu javile su se i revolucionarne ideje slične onima u 
boljševičkoj revoluciji u Rusiji. Mase su davale odušak mržnji prema gospodi koju su okrivljavali zbog 
krvavoga četverogodišnjeg rata 1 svoga života uopće. Zavladala je panika pripadnika vlasničke klase i 
bogatijih ljudi. 

Uz opasnost od anarhije i kaosa nastalog raspadom režima, na teritorij Države SHS prodirala je 
talijanska vojska odmah nakon kapitulacije Austro-Ugarske 3. studenoga 1918. 

Talijanska se vojska približavala Ljubljani, a prodirala u Istru i Dalmaciju i preko one crte koja je 
bila određena Londonskim ugovorom. Tek stvorena država našla se pred mogućim slomom. 

Akcije spašavanja Države SHS poklopile su se s akcijama Srbije u tom smislu da je i Narodno vijeće 


pozvalo srpsku vojsku, koja je već ušla na njezin teritorij, da zaustavi bunt masa i da spriječi prodor 

talijanske vojske u Sloveniju, Istru i Dalmaciju. Isti poziv je 4. studenoga 1918. upućen i saveznicima i u 
njemu se kaže: 

“opstanku nezavisne države SHS prijete raspuštene mase od više stotina tisuća vojnika koji se 
*valjaju' s balkanskog i talijanskog Tatišta preko teritorija države SHS".84 

Istoga dana Narodno vijeće šalje delegaciju u Beograd, dva Srbina i jednog Hrvata, s pismom u 
kojemu se traži da srpska vojska izbije na crtu Osijek-Šamac. Međutim, S. Pribićević je “šapnuo? srpskim 
članovima delegacije da usmeno traže da srpska vojska dođe “najmanje do Zagreba".85 Po pozivu S. 
Pribićevića Srbija je uputila svoje trupe prema Zagrebu, Dubrovniku, Splitu 1 Rijeci. Istodobno njezina 
vojska nastupa u BiH i Vojvodini. U Zagreb je kao delegat srpske vojske stigao potpukovnik Dušan 
Simović86 koji je s Narodnim vijećem upravljao dislokacijom srpske vojske na teritorij Države SHS. Na 
prvom sastanku s članovima Narodnog vijeća, 12. studenoga 1918, nakon što je Ivan Lorković, prvak 
hrvatskoga krila HSK, objasnio kako je na teritoriju odcijepljenom od Austro-Ugarske stvorena Država 
SHS, priznata i od srpske vlade, Simović je odgovorio: “Kao vojnik, mogu Vam reći ovo: Srbija, koja je u 
ovom ratu dala jedan i pol milijun žrtava... ne može ni u kom slučaju dozvoliti, da se na njenim granicama 
formira neka nova država, koja bi u svoj sastav uzela sve njene sunarodnike ... i sve plodove ... Srbiji — po 
pravu oružja... pripada... Banat... Bačka... Baranja... Srem i Slavonija do linije željezničke pruge 
Osijek—akovo-Šamac; cijela BiH i Dalmacija do rta Planka. Van te teritorije, možete se opredijeliti po volji: 
da idete sa Srbijom ili formirate zasebnu državu...?87 

Ustvari, crta razdvajanja Srbije i Hrvatske išla je dalje prema zapadu. Pukovnici Simović i 
Antonijević su članovima Narodnog vijeća na karti crvenom olovkom nacrtali ovu crtu: 
Barč-Ilova-Jasenovac-Una-Knin-Jadransko more blizu Šibenika.88 

Uz srpsku i savezničku vojsku, koje su početkom studenoga 1918. upale na teritorij Države SHS, 
drugi činitelj raspleta sukoba dviju država — Kraljevine Srbije 1 Države SHS (u stvari Hrvatske) — bila je 
etnička struktura. U Državi SHS bilo je nešto malo više od 2 milijuna Srba: u Hrvatskoj 763.702, tj. oko 
25%, u Vojvodini 401.386 ili oko jedne trećine, u BiH 827.829 ili oko 44%.89 

Srbi iz Srbije (Srbijanci) i Srbi iz Austro-Ugarske (“prečani") tijekom XIX. stoljeća homogenizirali 
su se na osnovi jedinstvene državne ideje (Velike Srbije) 1 pravoslavlja. Na osnovi svoga nacionalnog 
jedinstva srpski je narod u presudnom momentu 1918. djelovao kao homogena idejna politička snaga. 
Pobjednički zanos Srbijanaca i sveopći masovni pokret Srba u Državi SHS stopili su se, upravljani iz 
Beograda. Srpski političari na teritoriju Države SHS više su djelovali po uputama iz Beograda nego što su 
slušali Narodno vijeće u Zagrebu, čije je kormilo S. Pribićević uzeo u svoje ruke. On je presjekao veze 
Narodnog vijeća s Vojvodinom čuvenom porukom njezinoj skupštini: “Kidajte veze sa Zagrebom!"90 


Skupština Vojvodine u sastavu: 578 Srba, 89 Hrvata, 62 Slovaka, 21 Rusin, 6 Nijemaca i 1 Mađar, 25. 


... ve 

Frapantna je činjenica da je u Vojvodini bilo Nijemaca i Mađara zajedno dva puta više od Srba, a da 
su oni imali 7, a Srbi 578 delegata.91 

Vještom političkom tehnologijom i nasiljem Srbija je uspjela da Velika narodna skupština Crne 
Gore odluči 26. studenoga 1918. o neposrednom priključenju Srbiji. 

Narodno vijeće u Zagrebu u danima “prevrata' uopće nije moglo utjecati na razvitak situacije. S oko 
44% udjela u stanovništvu, uz suglasnost dijela Hrvata i muslimana, srpski lokalni političari u BiH ovladali 
su situacijom pa su gradovi masovno izjavljivali lojalnost dinastiji Karađorđevića i Srbiji. 


Sada je došla na red i odluka Narodnog vijeća u Zagrebu. 

Glava II. 
HRVATI U KRALJEVINI SHS 


1. Hrvati u Kraljevini SHS 


U jesen 1918. hrvatska politička elita suočila se s najtežim i najsudbonosnijim problemom povijesne 
važnosti. Taj je problem bio sličan onom iz 1102. kada je Hrvatska stupila u državno-pravne odnose s 
Ugarskom, i onom iz 1527. kada je plemstvo pristalo na Habsburge kao svoje kraljeve, također onome iz 
1868. kada je potpisana Hrvatsko-ugarska nagodba. Radilo se naime o tome hoće li se održati tisućljetno 
hrvatsko kraljevstvo, ostvariti državni suverenitet barem u obliku onoga u Habsburškoj Monarhiji ili će sve 
to propasti, a Hrvatska se utopiti u maglama neizvjesnosti. 

Početkom studenog, odmah nakon raskida državnih veza s Austro-Ugarskom, u Narodnom se vijeću 
vode dvije politike. Jedna u nadi da se održi Država SHS i dalje traži međunarodno priznanje — A. Korošec i 
A. Trumbić su u tom cilju nakon završetka Ženevske konferencije 9. listopada 1918. otputovali u Pariz. 
Drugi dio Vijeća, na čelu sa S. Pribićevićem, forsira priključenje Države SHS Srbiji. Toj frakciji se 16. 
studenoga 1918. priključuje dalmatinska pokrajinska vlada 1 vlada iz Sarajeva. One istupaju s dva 
argumenta: opasnost od Italije, koja s vojskom tih dana okupira dio Slovenije, Istru i dio Dalmacije, i 
opasnost anarhije i pobune naroda, posebno seljaštva. U takvim se okolnostima Narodno vijeće sastalo 23.1 
24. studenoga. 

Na sjednici je prevladalo mišljenje da se mora i treba poći na pregovore u Beograd, ali su se 
izdiferencirale tri opcije. Veći dio HNV-a na čelu s S. Pribićevićem podržao je priželjkivanu koncepciju 
zemaljske vlade koja je pošla od teze o “jedinstvenom narodu Srba, Hrvata i Slovenaca" koji stvara 
zajedničku državu, spajanjem Države SHS sa Srbijom i Crnom Gorom, priznaje srpsku dinastiju, imenuje 
zajedničke privremene državne organe koji će voditi zajedničke poslove a zatim izabrati Ustavotvornu 
skupštinu koja će odlučiti o državnom uređenju na idejama Krfske deklaracije. 

Idejna je osnova bila unitaristička, a državna je ideja bila centralizam. 

Socijaldemokrati su podržali pribićevićevsko-dalmatinski koncept, ali su odbili monarhiju, a tražili 
republiku. Slovenci i predstavnik Trsta (Slovenac) rekli su da su za ujedinjenje da bi iščupali svoje krajeve 
iz talijanske okupacije. 

Voda Starčevieevih pravaša A. Paveliae, bojeai se srbijanske hegemonije, tražio je odlaganje 
ujedinjenja, tvrdeei da položaj Države SHS nije tako ugrožen ni izvana ni iznutra kako to neki prikazuju. 

Stjepan Radić, vođa HPSS-a, izložio je svoj projekt po kojemu bi se stvorila zajednička država 


konfederativnog tipa. Po njemu bi vrhovni državni organ imao 3 člana: srpski kralj, hrvatski ban i 

predsjednik Slovenskoga narodnog vijeća. Saveznu vladu činila bi 3 ministra: za vanjske poslove, za 
narodnu obranu i za narodnu prehranu. Narodno vijeće (parlament) sastojalo bi se od po 10 članova iz 
Hrvatske, Srbije i Slovenije, 4 iz BiH, po 2 iz Dalmacije i Crne Gore, Istre i Vojvodine. 

Šest federalnih jedinica — Slovenija, Hrvatska, Srbija, BiH, Dalmacija i Vojvodina — imalo bi svoje 
parlamente i vlade uz primjerena autonomna prava. 

Većina Narodnog vijeća odbila je Radićev projekt videći u njemu “krajnji separatizam", a delegat iz 
Srijema, član Srpske radikalne stranke, zaprijetio je da će njegova stranka priključiti Srijem, Bačku i Banat 
mimo Vijeća, ako se bude govorilo onako kako govori S. Radić. 

Radić nije ostao dužan svojim protivnicima, rekavši da oni vode “politiku bez naroda i protiv 
naroda" i da u Vijeću postoji “socijalističko-buržoaska oligarhija". 1 

Također je očajnički apelirao: “Još nije prekasno! Ne srljajte kao guske u maglu!... Nemojte tako 
postupati da se bude moralo danas-sutra kazati da ste i vi Slovenci i vi Srbi Vojvođani i Bosanci, i vi naši 
Hrvati Dalmatinci, a nadasve vi naši domaći hrvatski Srbi, da ste se svi skupili danas ovamo samo zato da 
izvršite jedno urotničko djelo protiv naroda, napose protiv Hrvatske i Hrvata...?2 

Na kraju je Vijeće 24. studenoga 1918. izglasalo da njegova delegacija ode u Beograd na pregovore 
sa Srbijom, davši joj tzv. “Naputak" po kojemu ostaje zatečeno zakonodavstvo i upravne organizacije, a 
vladarsku vlast obavlja regent Aleksandar, na čelu uprave da bude državna vlada u kojoj uz ministra trebaju 
biti i državni tajnici kao predstavnici pokrajina, funkciju privremenoga parlamenta obavljalo bi državno 
vijeće sastavljeno od srpske skupštine i Narodnog vijeća. 

Nakon završenih pregovora između srbijanske vlade i delegacije Narodnog vijeća, objavljeno je 
ujedinjenje 1. prosinca 1918. u obliku svečane izjave vođe delegacije A. Pavelića, adresirane na regenta 
Aleksandra, i njegova odgovora u kojemu je rekao da će se držati Ustava i “biti kralj samo slobodnim 
građanima". 

Naravno, obje su izjave bile uglavnom nazdravičarskog karaktera. Put u velikodržavni centralizam 
pod hegemonijom Srbije bio je otvoren. Tisućljetno je hrvatsko kraljevstvo nestalo, a hrvatski nacionalni 
program XIX. stoljeća odložen, pa će se borba nastaviti u još žešćem obliku. 

U analizi povijesnih okolnosti izlaska Hrvatske iz sastava Habsburške Monarhije i ulaska u 
Jugoslaviju valja reći i nekoliko riječi o odnosu njezina naroda spram toga sudbonosnog procesa. 

Sve odluke rečenog procesa djelo su skupine od nekoliko stotina političara i intelektualaca. Nije bilo 
niti je moglo biti izravnog izjašnjavanja kao što je referendum ili nešto slično. Hrvatski narod tijekom 
trinaest stoljeća nije imao nikakvih takvih odnosa sa Srbijom da bi stekao bilo kakva iskustva o eventualnom 
zajedništvu. On je uglavnom pasivno slijedio svoju elitu, koja je više bila orijentirana prema narodima 


srednje Europe, Podunavlja i Mediterana s nadom da će u nekom eventualnom europskom 

“commonwealthu" osigurati svoju budućnost, mada je, zbog austrougarskog i talijanskog imperijalizma, 
računao i na južnoslavensko zajedništvo. 

Politička ideja, društvena svijest, zanosi, nade i očekivanja društvenih elita bile su ne samo 
isprepletene već i sukobljene do isključivosti. Srbijanska politička elita nije priznavala Hrvate kao 
narod-naciju već kao braću koju treba osloboditi iz “austrougarskog ropstva? ne pitajući ih za taj čin, ili pak 
kao svoje protivnike koje treba svladati i njihovu zemlju anektirati u sastav Velike Srbije. Takva je 
ideologija izgledala vrlo maglovita jer je s jedne strane deklarirala kako su Srbi i Hrvati braća, jedan narod s 
dva imena, a s druge se strane javno govorilo i pisalo da će borba među njima ići sve do “istrage vaše ili 
naše", s “proročanskom' uvjerenošću u nadmoć srpstva nad hrvatstvom. 

Hrvatski odgovor na srpsku nacionalnu ideologiju nije bio ni jedinstven ni jasan. Široke mase nisu 
uopće imale nikakva saznanja o toj problematici. Hrvatska elita, međutim, na tome se pitanju podijelila. 
Znatan njezin dio podcjenjivao je mogućnost srpskog prodiranja na zapad, kako zato što su i Srbi mali narod 
kao i Hrvati, tako i zato što Austro-Ugarska ne bi nikada dopustila širenje Srbije, pogotovo na zapad gdje je 
ona graničila s Habsburškom Monarhijom na Dunavu, Savi i Drini. Dapače, njezin “Drang nach Osten? išao 
je izravno preko Srbije. Ako bi, ipak, došlo do zajedničke države, vjerovalo se da će Hrvatska, s osloncem 
na znatno višu razinu svoga razvitka, moći sporna pitanja riješiti u svoju korist. 

Nema sumnje da je među hrvatskim protagonistima jugoslavenske ideje bilo nade da će Hrvati 
odigrati ulogu hegemona na polju kulture, znanosti i ekonomije i tako osigurati povoljan status Hrvatske u 
zajedničkoj državi, a manji broj njih vjerovao je i u proces stvaranja jugoslavenske nacije, iako je ta ideja 
osuđena na propast jer se jednom formirane nacije ne mogu stapati. 

Sve u svemu, hrvatska politička elita nije bila dovoljno svjesna zamršenosti i složenosti glede 
hrvatsko-srpskih odnosa. To se jedino ne može Treći za frankovce, zadojene mržnjom prema srpstvu, ali oni 
od svoga osnivanja 1895. do 1918. nisu postali respektabilna snaga u svome narodu. 

U sudaru ideja jugoslavenstva, srpstva i hrvatstva pokazalo se da jugoslavenstvo nije bilo toliko 
snažno da potisne i neutralizira hrvatstvo, niti se je ovo drugo bilo toliko osnažilo da prisili jugoslavenstvo 
na odstupanje. I jedno i drugo je djelovalo, ali ne u masama već u glavama intelektualaca i političara. Borbe 


među tim ideologijama nastavit će se 1 u političkom životu obiju Jugoslavija. 


2. Stvaranje dvaju antagonističkih blokova 
Čim je s vojskom i policijom preuzela kontrolu u Hrvatskoj, Sloveniji, BiH i Vojvodini (tzv. 


“prečanski krajevi"), prije toga i u Makedoniji, Kosovu (južna Srbija) i Crnoj Gori, srbijanska je vladajuća 


klasa odmah gradila centralističku državu, nadajući se stvaranju organske cjeline od tako raznorodnih 

elemenata. Otpore na koje će nailaziti lomila je vojno-policijskim metodama i osloncem na srpsko pučanstvo 
u nesrpskim zemljama. 

Glavni problem u stvaranju centralističke države bili su Hrvati, kao najjača nacija. Teza V. 
Karadžića, J. Cvijića i drugih da su Hrvati i muslimani dijelovi srpskog naroda druge konfesije i da se 
moraju pretopiti u Srbe potisnuta je, a aktivirana parola o jednom troimenom narodu koji će zajednički kao 
“rođena braća" graditi svoju državu. Ta unitaristička jugoslavenska teza čini apsurdnom ideju autonomije, a 
pogotovo “države u državi“. Nasuprot tome hrvatski narod s neprekinutim “tisućgodišnjim ograničenim 
suverenitetom" nije kao zrela nacija mogao prihvatiti ništa manje od onoga što je imao u Habsburškoj 
Monarhiji, što znači da bi prihvatio federaciju, mada je stvarno težio državnoj samostalnosti. U takvu 
povijesnom kontekstu za Srbe je utrnuće Kraljevine Hrvatske i stvaranje centralističke Jugoslavije bio 
vrhunac ostvarenja nacionalne ideje, a za Hrvate apsolutno neprihvatljivo rješenje. 

Sukob dviju državnih ideja, srpske i hrvatske, nastao sredinom XIX. stoljeća, zaoštrio se dakle u 
času stvaranja nove države 1918. godine. 

Novom državom, posebno srbijanskim vojno-policijskim metodama vladanja, nisu bili zadovoljni ni 
ostali nesrpski narodi i nacionalne manjine. Iz takva stanja nastala su dva antagonistička bloka: 
centralističko-unitaristički i federalistički. Na čelo antisrpskoga bloka odmah su stali Hrvati kao najveća i 
razvijena nacija. 

Borba za hrvatsku državnost nije ni prekidana u danima stvaranja nove države. Pet dana prije čina 
“ujedinjenja", 25. studenoga 1918, HPSS je deklarirala da će se boriti za “Neutralnu seljačku republiku 
Hrvatsku" u sklopu složene jugoslavenske države. Nekoliko dana nakon “ujedinjenja, SP je također 
deklarirala da će se boriti za hrvatsku republiku “u savezu ... država Slovenaca, Hrvata i Srba".3 

Starčevićevi pravaši, iako je njihov vođa A. Pavelić predvodio delegaciju u Beograd, nisu željeli 
centralističku Jugoslaviju pa su i oni odmah istakli federalizam kao osnovu državnog uređenja. Tako se, bez 
diskontinuiteta, nastavila borba vođena u Habsburškoj Monarhiji, s gotovo istim programom i istom 
retorikom. 

Usporedno s deklaracijama političkih stranaka, javljaju se i zahtjevi iz naroda za hrvatsku republiku. 
To je na vrlo tragičan način potvrdilo i krvoproliće na Jelačićevu trgu 5. prosinca 1918. kada su 
projugoslavenske snage ubile 13, a ranile 17 demonstranata koji su aplaudirali hrvatskoj republici. Preko 
noći je nastao hrvatski nacionalni pokret. U tom se pokretu začeo i element socijalne revolucije boljševičkog 
tipa, koji će se 1919. konstituirati u komunističku partiju. 

Iako se moglo očekivati da će zbog nesređene situacije vodstvo Srbije u početku taktizirati, ono je, u 
zanosu ratne pobjede, išlo otvoreno i brutalno. Tako su npr. u prvoj vladi, formiranoj 20. prosinca 1918, 
ministri bili: 13 Srba, 4 Hrvata, 2 Slovenca i 1 musliman, iako su Srbi u zemlji bili manjina (40:60). I dalje! 


Svi zaostali lokalni organi Narodnoga vijeća bili su 29. prosinca raspušteni. I dalje! Srpski parlament je 29. 

prosinca 1918. ratificirao akt ujedinjenja, ali to nije učinio ni hrvatski, ni bosanski ni neki drugi pokrajinski 
parlament ili pak Narodno vijeće koje je u ime Države SHS sklopilo sporazum sa Srbijom. Novi se režim 
bojao izaći pred Sabor koji bi vjerojatno odbio ratifikaciju. Osim toga srpski političari, kako oni u Beogradu, 
tako i oni u Zagrebu (S. Pribićević), odnosili su se prema Hrvatskoj i “prečanskim' zemljama kao 
anektiranom teritoriju i zato su prema njima postupali kao i prema Kosovu i Makedoniji 1912/13. godine. 

U borbi za “neutralnu i mirotvornu seljačku republiku Hrvatsku" HPSS je tijekom 1919. uspjela 
stvoriti općenarodni pokret kao reakciju na novo stanje. 

Nikada se nitko nije tako i toliko približio i stopio sa seljaštvom, dakle s 80% naroda, kao braća 
Antun i Stjepan Radić. Neumornim su misionarskim radom za prosvjetno, kulturno i političko razvijanje 
seljaštva stekli slavu njegovih apostola. Njihova stranka je prva, a bit će i posljednja stranka seljaštva, na 
koje su građanske stranke gledale s omalovažavanjem kao na primitivni i nepismeni društveni sloj. Radići su 
djelovali potpuno suprotno. Oni su toga diva probudili iz letargije. Nikada još, od vremena seljačke bune 
Matije Gupca 1573, seljaštvo nije pokazalo toliku organiziranost, snagu i odlučnost. Radić im je razvio 
pravašku nacionalnu svijest, ali bez nacional-šovinizma. Klasna mržnja i borbenost protiv “gospode? nije 
puno zaostajala za komunističkom, ali kao duboko narodni pokret, Radićeva je stranka bila imuna od 
boljševičkog intelektualnoga globalizma i nacionalnoga nihilizma, a oslanjala se na europske liberalne i 
demokratske zemlje. Sinteza socijalnog, nacionalnog i mirotvornog izražena je u sintagmi “neutralna 
seljačka republika Hrvatska"; ta bi država bila otvorena za svestranu suradnju sa svim ostalim europskim 
narodima, prije svega susjednim. Takva parola nakon višestoljetnoga tlačenja i užasnoga četverogodišnjeg 
Tata stvorila je “preko noći“ hrvatski svenarodni socijalni i nacionalni pokret. Od marginalne strančice do 
1918, Radićeva je stranka na parlamentarnim izborima 28. studenoga 1920. četverostruko potukla hrvatske 
građanske stranke, iako su one imale i brojne listove i novac. 

Glede stvaranja nove jugoslavenske države Radić nije bio za, odnosno protiv Jugoslavije pod svaku 
cijenu. Inzistirao je da se Hrvatska konstituira kao republika, a zatim da može ulaziti u različite 
državno-pravne odnose s državama ostalih južnoslavenskih naroda — dakle, ista politička formula kao i ona 
trijalistička u Habsburškoj Monarhiji. U skladu s takvom politikom Radić je 24. studenoga 1918. na sjednici 
Narodnoga vijeća rekao: “Ne srljajte kao guske u maglu!" 

U stilu narodnoga pokreta, sutradan nakon odluke da se ide u Beograd, dakle 25. studenoga, u 
Zagrebu su prva velika skupština HPSS-a i 2.832 delegata deklarirali stvaranje “neutralne seljačke republike 
Hrvatske".4 

Međutim, delegacija Države SHS, dakle formalno Hrvatske, BiH i Vojvodine, prvoga je prosinca 
1918. potpisala akt ujedinjenja sa Srbijom, bez sporazuma o tipu državnog uređenja. S hrvatske strane u 
delegaciji su političari iz Starčevićeve stranke prava (A. Pavelić), HSK (S. Pribićević) i drugi političari iz 


Dalmacije i Istre. Potpisnici akta ujedinjenja ušli su u privremeni parlament i vladu nove države. S. 

Pribićević, stekavši najveće zasluge za stvaranje Kraljevine, postao je miljenik kralja i, uz Pašića, jedan od 
najmoćnijih vlastodržaca nove države. 

Akt stvaranja Kraljevine SHS 1. prosinca 1918. nije priznala HSP, što je odmah sutradan obznanila, 
kao ni HPSS. Na skupštini svoje stranke, 3. veljače 1919, pred 6.872 delegata koji su zastupali četiri petine 
hrvatskoga naroda, S. Radić rekao je i ovo: 

“... neki govore... da nismo vrijedni slobode, da nas je oslobodio srpski kundak. To... je potlačivanje 
i nametanje tuđe volje i sile. Nad nama stoji sada vlada bezbožnih tirana... u.... su do gola ljude... batinama 
tukli. Isto se dogodilo u Severinu, Rači, Popovači, Grubišnom Polju — svugdje su ljude batinali i to samo za 
povik “živila republika. Treba znati da to nije zabluda pojedinaca, već je to sistem srpske kraljevske vlade. 
To je sistem braće Pribićevića...? 

Ovako drastična osuda razumljiva je kada se uzme u obzir da je pravna država u Habsburškoj 
Monarhiji davno odbacila batinanje građana, a sada, za samo dva mjeseca, vojni i policijski organi 
Kraljevine SHS tu su praksu ponovno uveli. U nastavku govora, odbivši priznanje nove države, Radić je 
rekao: 

“Republika je država bez žandarske sile. Vlast pripada samo puku. Narod je jedini suveren... Mi 
smo 4 petine hrvatskog naroda i... zahtijevamo hrvatsku republiku... Hoćemo federativnu republiku Srba, 
Hrvata, Slovenaca i Bugara... Oslobodit ćemo ženu i dat ćemo joj ista prava kao što ih ima i muškarac...?5 

U istom govoru S. Radić je kritizirao Slovence da su u velikom strahu “bez pameti jurnuli u 
centralizam..."6, pa zato u tom času ne inzistira na državnom zajedništvu7 Hrvatske sa Slovenijom. 

Iako je Jugoslaviju od prvoga dana potresala teška politička kriza, ona nije započela s diktaturom 
vee s parlamentarizmom, i to onim tipom koji je Srbija postavila 1903, a koji je bio prilično liberalan, mada 
je praksa bila više nego tmurna.8 

Izbori za Ustavotvornu skupštinu (konstituantu) održani su 28. studenoga 1920; ona treba “konačno? 
ustavom utvrditi državno i društveno uređenje nove države. 

Na izbore su osim “starih" stranaka Kraljevine Srbije i zemalja bivše Habsburške Monarhije izašle i 
nove, među kojima je bila i KPJ, zatim Demokratska stranka nastala iz dviju srbijanskih stranaka i dijela 
HSK, pretežno Srba iz Hrvatske i BiH, obje osnovane 1919. 

Vodeća stranka velikosrpskoga državnog programa bila je Narodna radikalna stranka, na čelu s 
Nikolom Pašićem (“Bajom'). Druga jaka stranka centralističke koncepcije bila je Demokratska stranka na 
čelu sa S. Pribićevićem kojemu se priključio Lj. Davidović. Obje su se te srpske stranke raširile po cijeloj 
Jugoslaviji, uključujući uglavnom Srbe i projugoslavenske elemente ostalih naroda. Obje će trajno biti 
stupovi državnoga centralizma. 

U najjaču hrvatsku stranku za skoro godinu dana izrasla je HPSS, glavni nositelj i hrvatske političke 


kulture i državne ideje. Ona je zapravo postala glavni nositelj cjelokupnoga društvenog života, nastojeći da 

seljaštvo podigne na višu kulturnu i obrazovnu razinu i tako ga učini glavnom političkom snagom. Taj cilj je 
Radiću bio važan koliko i sama država, koju je strasno želio ali ju nije fetišizirao. Prema bogatašima Radić 
je razvijao “klasnu? mržnju i u tome nije jako zaostajao za komunistima. Držao je da je inteligencija otuđena 
od naroda. I prema svećenstvu je bio veoma kritičan. Borio se s njim kako bi svoju ideologiju što više “ulio? 
u seljačke glave, pa je u crkvenoj hijerarhiji gledao ne malu prepreku. Sve su ostale stranke Radiću bile 
gospodske, samo je njegova bila narodna. Ostale hrvatske stranke, njih pet, postale su u nekoliko godina 
marginalne. 

HPSS — od 8. prosinca 1920. Hrvatska republikanska seljačka stranka (HRSS) — nije priznavala ni 
čin likvidacije Trojedne kraljevine u smislu suverenosti Hrvatske kao države, ni čin stvaranja Jugoslavije 1. 
prosinca 1918, već je zahtijevala da se Hrvatska konstituira kao država, a tada se odredi spram svih mogućih 
modaliteta udruživanja sa susjednim zemljama, ističući da u obzir dolazi i federacija, odnosno konfederacija 
sa Srbijom i Slovenijom. Na velikoj skupštini stranke 8. prosinca 1920. sudionici su položili zakletvu kojom 
se obvezuju da će: 

“... svakim pravednim načinom raditi na tome da svoju svetu i dragu domovinu Hrvatsku uredimo 
kao neutralnu seljačku republiku na temelju prava narodnog samoodređenja, a u pravednom sporazumu sa 
svim Južnim Slavenima. ..?9 

Jasno je, dakle, da i po programu i po imenu HRSS nije priznavala stvaranje Kraljevine SHS 1918. 

KPJ, osnovana 20—23. travnja 1919, imala je pozitivan stav o stvaranju Jugoslavije, ali je veoma 
jasno i glasno, usmeno i pismeno u svojim brojnim glasilima, otvoreno deklarirala da nikada neće prihvatiti 
ni monarhiju ni vlast buržoazije već da će revolucijom srušiti kapitalistički društveni poredak i uspostaviti 
sovjetski sustav po uzoru na ruske boljševike. Programski je ona dakle bila za federalizam, ali bi globalni 
društveni sustav bio centralistički kao i u Rusiji. 

Slovenci su u početku imali više stranaka, no za nekoliko ih je godina borba okupila uglavnom u 
jednoj, Slovenskoj ljudskoj stranci koja je već na izborima 1923. postala općenarodna stranka. 

Jugoslavenski režim u praksi nije tolerirao slobodno političko organiziranje drugih naroda i 
nacionalnih manjina. Makedonci čak nisu smjeli svoju zemlju zvati Makedonijom već Južnom Srbijom, a 
sebe Srbima. Nastava na makedonskom jeziku bila je strogo zabranjena. U svjetlu podjele između Srbije, 
Bugarske i Grčke 1912/13, Makedonci su zažalili za Otomanskim imperijem u kojemu su se nadali ujediniti 
na osnovi autonomije kako bi očuvali svoju teritorijalnu cjelovitost. Posvemašnja obespravljenost okrenula 
ih je protiv Jugoslavije sve do njezine propasti. 

Albanci su 1912. došli u još težu situaciju od Makedonaca. Njih je režim stalno držao pod puškom. 

Od ostalih etničkih skupina jedino su muslimani Bosne i Makedonije stvorili svoje političke stranke, 
“krijući"? se pod znakom vjere i jugoslavenstva. Riječ je o Jugoslavenskoj muslimanskoj organizaciji (JMO) 


u Bosni te Džemijetu, organizaciji Turaka u Makedoniji. 

Valja naglasiti da se ni u jednoj od jugoslavenskih zemalja nije razvila liberalna stranka niti se iole 
ukorijenio liberalizam u ostalim strankama. Sve su one bile nacionalne. S obzirom na visoki intenzitet 
međunacionalnih borbi, svaka nacija je težila jednom programu, jednoj stranci i jednom vođi koji postaje i 
vođa nacije. Zato su pripadnici stranaka podredili svoju individualnost volji kolektiva. 

Sve u svemu, za samo dvije godine političkoga života dovršio se proces svrstavanja političkih 
stranaka uglavnom na nacionalnoj osnovi, osim u slučaju KPJ. Na izbore za Konstituantu 28. studenoga 
1920. izašle su 23 stranke, ali su se samo četiri potvrdile kao velike, i to: radikali sa 17,7%, HPSS 14,3%, 
demokrati s 19,9% i komunisti s 12,4%; tri su bile srednje veličine: zemljoradnici s 9,4%, JMO s 6,9% te 
Slovenska ljudska stranka s 3,7%, ali će na idućim izborima narasti na oko 6%. 

Na izborima se 1.607.265 glasača oštro podijelilo na dva bloka. Radikalna i Demokratska stranka 
kao stubovi centralizma dobile su 44% glasova. Na suprotnom je polu bila HRSS koja je s ostalim hrvatskim 
strankama imala oko 23%. Ako kao anticentralističke, ali neodlučne, tretiramo KPJ, JMO, SLS i Džemijet, 
onda bi, što tvrđe, što mekše, za federalizam bilo više od polovice glasača. To će potvrditi i rezultati 
glasovanja za Ustav 1921.10 

U raspravi o ustavu koja je trajala više od pola godine (od 12. prosinca 1920. do 28. lipnja 1921) 
“otkrila se? sva konfliktnost političkoga života Jugoslavije. 

Srpske političke stranke, podržane od unitarista nesrpskih naroda, stale su na stranu vladinoga nacrta 
ustava, koji je pogazio i povijesne i nacionalne teritorijalne entitete i stvorio centralističku državnu 
organizaciju podijeljenu na oblasti, okruge, kotareve (gradove) i općine, primjereno samo jednonacionalnoj 
državi. Protiv tog projekta digli su glas čak i unitaristi iz Hrvatske. Zastupnik Mate Drinković rekao je i ovo: 

“Gospodo, vi svi vrlo dobro znate kuda vodi ovakav ustav. To znate i mnogi su vam to kazali, a ja 
ću još samo da vam kažem to da je ovakav centralizam imala silna Rusija i da je najviše radi toga propala, 
da je ovakav centralizam imala Austrija, 1 da je i ona propala, premda je imala uzornu stogodišnju upravu i 
vojsku... 

Takav centralizam je veoma pogibeljan za našu državu, jer uslijed samovolje njegove mora silom 
prirodnih zakona da se razvije protiv nje organizovan otpor, koji može dovesti do veoma ozbiljne 
pogibelji...?11 

Tako je govorio političar koji je inače stajao na unitarističkim pozicijama “jednoga naroda 
sastavljenog od triju plemena". O takvim i sličnim argumentima vlada nije željela raspravljati, već je pristaše 
decentralizacije, a pogotovo federalizma, sve češće počela nazivati razbijačima jedinstva i separatistima. 

Ante Trumbić, tada također jugoslavenski unitarist, ističe: 

“Ovaj Ustav će još jače zaoštriti plemenske sporove, koji su danas više zaoštreni nego ikada pod 
Austro-Ugarskom.? 


Očigledno, Trumbić još nema spoznaje da se radi o nacijama, a ne o plemenima. 

Rasprava u parlamentu bila je oštra pa i surova. Centralisti su federaliste proglašavali separatistima, 
antidržavnim elementima, saboterima, Habsburgovcima, frankovcima itd. I dok su se federalisti, navikli na 
pravnu proceduru u Austro-Ugarskoj, borili za popravak Ustava amandmanskim detaljima, vlada je 
proceduru koristila za politički obračun uvjerena da će dobiti 210 od 419 glasova zastupnika, što je 50% + 
jedan. 

Međutim, dan uoči glasovanja vlada nije imala većinu. U vatri sukoba 58 komunističkih zastupnika 
napustilo je skupštinu, 50 radićevaca nije priznalo novu državu pa nije ni sudjelovalo na zasjedanjima, a 
protiv Ustava su bili i socijaldemokrati, zemljoradnici i republikanci; tako uoči glasovanja vlada nije imala 
niti 50% pa je “kupila" 32 muslimanska zastupnika iz Makedonije, Kosova i BiH te 10 zastupnika iz 
Slovenije. 

Ustav je izglasan, ali je parlamentarizam poražen. Pokazalo se da se novom državom neće moći 
vladati sustavom parlamentarne demokracije. Prvi stup države nije se mogao niti postaviti. O drugom stupu, 


kapitalizmu slobodne konkurencije, bit će riječi. 


3. Internacionalizacija hrvatskoga pitanja 


U skladu sa svojom unitarističko-centralističkom koncepcijom, Kraljevina SHS je podijeljena na 33 
oblasti. Hrvatska je kao teritorijalna cjelina u upravnom smislu nestala. Podijeljena je na 6 oblasti: 
Zagrebačku, Karlovačku, Osječku i Vukovarsku, te Splitsku i Dubrovačku. Kotor je izdvojen iz Dalmacije i 
pripojen Zetskoj oblasti, Kastavština Ljubljani, a Međimurje Mariborskoj oblasti. 

Po Ustavu, u javni život uveden je “srpsko-hrvatsko-slovensk1" jezik. Novi zamah je dobila 
kampanja unifikacije pravnoga sustava i gospodarstva. Pojačan je vojno-žandarski režim. 

Mjesec dana nakon donošenja Ustava, Zakonom o zaštiti države od 1. kolovoza 1921, zabranjena je 
KPJ, zatvoreno njezinih 58 zastupnika, zaplijenjena sva imovina, a uveden tzv. bijeli teror protiv “crvenih 
boljševika". Pritisak se režima, međutim, nije ograničio na komuniste već se sve više širio i na ostale 
opozicijske stranke. 

Odbijajući i dalje priznanje Kraljevine SHS, njezina ustava, S. Radić je u otporu režimu jačao 
nacionalni pokret, ali ne na crti revolucioniranja masa, već na jačanju njegove ideologije, humanizma, 
mirotvorstva i borbenosti demokratskim i pravnim sredstvima. U tom smislu narodu se daje politička 
orijentacija. Ustav Neutralne seljačke republike Hrvatske od 26. lipnja 1921. navješćuje da bi ona bila 
neutralna, mirotvorna i da u njoj ne bi bilo stajaće vojske. Kako bi se smanjile klasne razlike i ojačalo 


seljaštvo, ustav je predvidio ukidanje privatnih, crkvenih i državnih veleposjeda. Nijedan posjed ne može 

biti veći od najvećega seljakova posjeda u istoj županiji. U viziji budućnosti Hrvatska se vidi kao država u 
“velikoj svjetskoj saveznoj državi". 

Obraćajući se međunarodnoj i domaćoj javnosti, Klub hrvatskih zastupnika u memorandumu 14. 
siječnja 1922. uz ostalo kaže: 

“Mi smo Hrvati u europsku povijest ušli kao već organiziran i civiliziran narod... 

Hrvatski narod i država primili su svoje političko i književno obrazovanje od Zapadne Europe... a 
svoju ekonomsku i socijalnu organizaciju od Srednje Europe — Austrije, Njemačke i Češke... 

Politička nezavisnost nije pravno nikada prekidana...? 

Memorandum dalje kaže da je sada Hrvatska balkanizirana te zaključuje: 

“Srpski političari nemaju nikakve svijesti o dvjema glavnim europskim idejama — o miru, voljnom, a 
ne nametnutom, te o pravnom poretku, a ne nasilju. Oni su kao očarani idejom jake države, koja u sebe 
apsorbira i domovinu i crkvu i narod... koja oko sebe ugušuje i sravnjuje sve što nije srpsko i pravoslavno. 
Zato su u Hrvatskoj inaugurirali jednu hrvatoždersku politiku pod etiketom jugoslavenskog narodnog 
jedinstva. To je politika čiji je glavni i očigledni cilj da prosto 1 čisto uništi etnički narod Hrvatske.? 

Memorandum završava zahtjevom za stvaranjem “hrvatske države u zajedničkim granicama 
međunarodne zajednice Srba, Hrvata i Slovenaca". Borba za takvo rješenje hrvatskoga nacionalnog pitanja 
nastavit će se svim sredstvima, “izuzimajući oružanu pobunu. 12 

Budući da je Kraljevina SHS, na osnovi ratnih zasluga Srbije u Prvomu svjetskom ratu, ušla u 
mehanizam europskoga poretka u kojem su vladale Francuska, Velika Britanija 1 Italija, njezina je 
međunarodna pozicija bila zaštićena. Njoj je namijenjena i uloga karike u lancu zemalja kako protiv 
eventualnoga novog njemačkog imperijalizma, tako još više protiv ekspanzije boljševičke Rusije. Pri takvoj 
međunarodnoj konstelaciji bile su male šanse za internacionalizaciju hrvatskoga pitanja. Međutim, S. Radić 
se nije mirio s takvim stanjem stvari već je polazio od uvjerenja da Hrvati kao stari europski narod s 
tisućgodišnjim državnim kontinuitetom mogu zainteresirati europsku demokratsku javnost. Osim toga novi 
europski poredak, iz kojega su se SAD povukle, uspostavio je nepravedne granice Hrvatskoj i Sloveniji, ali 
vlada Kraljevine SHS nije bila dovoljno zainteresirana da se taj problem internacionalizira. 

U momentu kada su se na Pariškoj mirovnoj konferenciji 1919. određivale granice, talijanska vojska 
je odmah nakon primirja s Austro-Ugarskom, 3. studenoga 1918, prešla i preko crte Londonskoga 
sporazuma ušavši i u Rijeku, koja tim sporazumom nije bila predviđena za Italiju. Sporazum Beograda i 
Rima 12. studenoga 1920. u Rapallu utvrdio je granice tako da je Italija dobila cijelu Istru, otoke Cres, 
Lošinj, Lastovo i grad Zadar, a Rijeka je dobila status nezavisne države. Tim ugovorom Italija se usidrila na 
Jadran i stavila pod svoju vlast oko 600.000 Hrvata i Slovenaca. Hrvatski političar A. Trumbić, ministar 
vanjskih poslova i pregovarač u Rapallu, tumačio je da se našao u “duševnoj krizi“, ali se bojao da bi prekid 


pregovora bio još gore rješenje, jer bi cijela Hrvatska ostala otvorena za nastavak agresije Italije. Talijanski 

ministar vanjskih poslova grof Karlo Sforza likovao je rekavši “Tisućgodišnji san je ispunjen...", ali žali što 
je Dalmacija “ostala izvan granica Italije", no tu “Žrtvu" treba prihvatiti u interesu mira i “prijateljstva s 
našim susjedima. 13 

Italija, međutim, nije nakon Rapallskog ugovora povukla svoje vojne snage s ovu stranu granice, što 
je bolno djelovalo na hrvatsku javnost. Kako je u proljeće 1922. sazvana Europska konferencija u Genovi, S. 
Radić je od vlade u Beogradu zatražio da u njoj sudjeluje i hrvatska delegacija, što je Nikola Pašić odbio. 
Nakon toga, 63 hrvatska zastupnika šalju Konferenciji apel u kojemu se kaže da daljnje zadržavanje 
talijanskih vojnih snaga u Dalmaciji stvara “otrovnu atmosferu između ... Hrvatske 1 Italije... sveopće 
narodno ogorčenje", tim više što je “u Rapallu odstupljeno oko 600.000 Hrvata i Slovenaca...?14 

Radićeva se uzbuna pokazala opravdanom. Italija je “zaboravila obećanje grofa Sforze. Njezini 
fašisti su u ožujku 1922. upali u Rijeku; nakon dolaska Mussolinija na vlast, listopada 1922, Rijeka je 
anektirana a na to je Jugoslavija pristala Rimskim ugovorom 27. siječnja 1924. 

Borba HRSS-a protiv beogradskog režima, a za hrvatsku seljačku republiku, nagrađena je 
plebiscitarnim rezultatom na parlamentarnim izborima 18. ožujka 1923. kada je povećala broj zastupnika s 
50 na 70. Sve su druge stranke izumrle — samo su Trumbić i Drinković dobili dva zastupnika u Dalmaciji. 
Velikosrpske stranke, Radikalna i Demokratska, dobile su 22 zastupnika uglavnom od srpskog pučanstva. 
HRSS je izbila na drugo mjesto, odmah iza Radikalne stranke koja je dobila 108 mandata. 

Zanesen plebiscitarnom izbornom potporom cjelokupnoga hrvatskog naroda S. Radić je 14. travnja 
1923. pred 80.000 građana u Zagrebu navijestio pravi politički rat beogradskoj vladi. Govoreći najtežim 
jezikom, ne libeći se ni uvreda, S. Radić kaže: “U Beogradu je jedna cincerska banda, kapitalistička i 
razbojnička... a ne civilizirana vlada. Njen režim je za nekoliko godina izbatinao oko 30.000 hrvatskih 
seljaka." Radić je izložio političku strategiju slamanja beogradskog režima, i to tako da će u Srbiju, 
Vojvodinu, Crnu Goru i Makedoniju uputiti tisuće agitatora nadajući se da će se 1 tamo seljaci okrenuti 
protiv režima. Još jaču prijetnju Radić je najavio stvaranjem saveza sa Slovencima i muslimanima protiv 
režima. Radićeva formula je, dakle, bila: savez srbijanskih narodnih masa i nesrpskih naroda u cilju smjene 
režima u interesu svih njih. Glede oslonca na međunarodne faktore Radić je svoje nade položio na Rusiju i 
Njemačku, jer se nade u Antantu nisu ostvarile. 15 

Mjesec dana nakon spomenutoga govora, S. Radić je pojačao napade pa je tako 21. svibnja 1923. 
rekao: “Ako imamo vladu... koja ne priznaje čovječanstvo, zakonitosti svoje ustavnosti i svoga Ustava, onda 
to nije vlada, to je banda...?16 

S obzirom na nepopustljivost beogradskog režima, u vodstvu HRSS-a jačalo je uvjerenje da se 
hrvatsko pitanje neće moći riješiti bez pomoći međunarodne javnosti. Radi toga je S. Radić 21. srpnja 1923. 
otputovao u posjet Beču, Berlinu, Parizu, Londonu i Moskvi, a vratit će se tek nakon više od godinu dana 


(11. kolovoza 1924). 

Nije za čuđenje što je Radić, kao poznati poštovatelj ruskoga naroda, posjetio Moskvu i tamo 1. 
kolovoza 1924. svoju stranku učlanio u Međunarodni seljački savez, tzv. Komunističku seljačku 
internacionalu da i od nje dobije potporu Hrvatskoj. Radiću se staljinizam još nije bio “otkrio". Međutim, 
izravnih rezultata Radićeve misije, osim upoznavanja većeg broja političara sa stanjem u Kraljevini SHS, 


nije bilo. 


4. Krvoproliće u skupštini — slom parlamentarizma — 


monarhistička diktatura 


Jedinstveni hrvatski nacionalni pokret stavio je vladu Pašić-Pribićević pred najtežu dilemu. Ako se 
situacija ne smiri, prijeti opasnost sloma režima. Rješenje se moglo tražiti ili u kompromisu, koji bi morao 
zadovoljiti barem minimalne zahtjeve HRSS-a, ili u nasilnom slamanju hrvatskoga pokreta. Prva bi solucija 
značila odustajanje od stoljetnoga sna o Velikoj Srbiji i zato se vlada odlučila na silu. Trebalo je samo naći 
što uvjerljivije ideološko i političko opravdanje. 

Zloupotrebljavajući Radićevo pristupanje “zelenoj Internacionali", vlada je 30. prosinca 1924. 
odlučila da se pohapse svi članovi vodstva HRSS-a s Radićem na čelu, da se zabrani rad stranke i zaplijeni 
njezina arhiva i publikacije s obrazloženjem da je ta stranka “postala dio komunističke Internacionale", čime 
je ugrozila društveno uređenje i opstanak Kraljevine SHS. Uhićenja su otpočela 1. siječnja 1925. Dakle, ista 
ona kvalifikacija koja je dana za zabranu KPJ 1921. godine. Na osnovi istog Zakona o zaštiti države 
razbijene su obje stranke, iako se nisu mogle izjednačavati. 

Računajući da je uspjela razbiti HRSS i stvoriti pomutnju u narodu, vlada je nakon nekoliko dana 
raspisala parlamentarne izbore za 8. veljače 1925. HRSS se našla pred problemom kako izaći na izbore kad 
je stranka razbijena, a vodstvo u zatvoru. Međutim, i režim se pokazao neodlučnim zbog straha od teških 
posljedica pa je šest dana uoči izbora dopustio da HRSS izađe na izbore. 

Žestoka vladina predizborna kampanja s parolama — za državu ili protiv nje, za kralja ili protiv 
njega, za slobodu ili za komunizam i tsl. — nije puno pomogla. Glasači su se podijelili davši vladi 49,5%, a 
ostalo opoziciji koja je, međutim, bila podijeljena.17 HRSS je dobila 67 mandata, samo tri manje nego što je 
imala prije. 

Uplašeni od posljedica udara na Hrvatsku i uspjeha Radića na izborima, a izložena i kritici dijela 
srbijanske javnosti, vlada i Dvor su uspostavili kontakt s Radićem koji je i nakon izbora zadržan u zatvoru. 
Dana 27. ožujka 1925. Pavle Radić je pročitao u Narodnoj skupštini izjavu Stjepana Radića o priznanju 


Vidovdanskog ustava i monarhije. Taj “smrtonosni manevar mnogi su ocijenili kapitulacijom nakon skoro 

7 godina neprekidne opstrukcije režimu. U audijenciji kod kralja na Bledu 20. srpnja 1925. Radić je rekao 
kralju : “Vi ste najprije naš čovjek, naš narodni vladar, a zatim državnik i to sve troje u najvećoj mjeri". 18 

Nakon što je HSS priznala Kraljevinu SHS, Skupština je verificirala njezine mandate tako da će 
zastupnici te stranke prvi put od 1918. sudjelovati u parlamentarnim borbama. 

Na najveće iznenađenje Radić je u jesen 1925. ušao u vladu s radikalnom strankom, nosećim stupom 
velikosrpske politike i postao ministar prosvjete. U tu vladu su 18. srpnja 1925. ušla još tri ministra iz 
HSS-a. 

Radikali i radićevci u vladi nisu mogli riješiti političku krizu jer su im koncepcije 1 dalje ostale 
nepomirljive. Začudo, ipak je vlada izdržala 17 mjeseci i 28. siječnja 1927. vodstvo HSS-a zaključilo je da 
više neće “nikako surađivati s radikalnom strankom".19 

Posljednji parlamentarni izbori pred diktaturu održani su 11. rujna 1927. i na njima je vodeća srpska 
stranka, radikali, pala sa 142 na 112, a HSS sa 67 na 61 mandat. 

Poslije izbora formirana je, 1. veljače 1928, krajnje nestabilna vlada od, nakon smrti svoga vođe N. 
Pašića (10. prosinca 1926), rastrojenih radikala i od slovenskih i muslimanskih političara. 

Rasprave u novoj skupštini pokazale su da se politički sustav raspada. Ne samo opozicija, već i 
zastupnici vladajuće stranke optuživali su vladu da je izgradila režim političkoga terora. Najteže optužbe 
množile su se iz sjednice u sjednicu... 

Dva mjeseca nakon izbora sva politička javnost bila je šokirana sporazumom potpisanim 10. 
studenoga 1927. između Radića i Pribićevića, dvaju najljućih političkih protivnika, ne samo od 1918. već još 
od prije Prvoga svjetskog rata, kada je Pribićević od Supila preuzeo vodstvo Hrvatsko-srpske koalicije u 
Hrvatskom saboru. Pribićević je pridobio Narodno vijeće da 1. prosinca 1918. potpiše akt o ujedinjenju, on 
je uz PašiĆa bio glavni stup unitarizma i centralizma, jedan od autora Ustava 1921. i zakona o ukidanju 
pokrajinskih autonomija i podjeli zemlje na oblasti itd. 

Nakon devet godina strastvenoga djelovanja u državnom vrhu i u dvorskoj kamarili, S. Pribićević je 
došao do spoznaje da je politika beogradskog režima, dakle i on osobno, dovela zemlju na rub raspada, a 
posebno u težak položaj Srbe — prečane koji su odigrali glavnu ulogu u priključenju BiH, Hrvatske i 
Vojvodine Jugoslaviji, a zatim ih je Srbija antagonizirala protiv nesrpskih naroda s kojima stoljećima žive 
zajedno. Nema sumnje da je Pribićević shvatio da beogradski režim ugrožava i opstanak Jugoslavije koja je 
za njega vrhunska vrijednost. Politički savez Hrvatske seljačke stranke i Samostalne demokratske stranke 
stvoren potpisom vođa tih stranaka, Radića i Pribićevića, nazvan je Seljačko-demokratska koalicija. Ona 
podsjeća na hrvatsko-srpsku koaliciju 1905. — u oba slučaja radilo se o potpori hrvatskih Srba borbi 
hrvatskoga naroda protiv tadašnjih antihrvatskih režima. 

Debate u skupštini početkom 1928. sve više su sličile “balkanskoj krčmi. Odražavale su opće stanje 


u društvu koje se našlo pred raspadom. Nije se radilo samo o međunacionalnim, posebno hrvatsko-srpskim 

svađama, već i o onima između opozicije i vlasti iz redova iste nacije. Tako, npr., Voja Lazić, Srbin, 
zastupnik Zemljoradničke stranke, 30. svibnja 1928. u lice vladi, zbog batinanja beogradskih studenata, kaže 
i ovo: 

“Ovoj vladi ja poručujem da je ona svoje ruke krvlju uprljala ... krvlju naše najbolje mladeži...?, a 
sutradan su iz svojih klupa zastupnici vikali “Dolje krvava vlada! Zlikovci! Krvnici! Ubojice! Dolje 
policija!" 1td.20 

U svađalačkoj atmosferi sve više istupa radikal Puniša Račić, koji je 19. lipnja 1928. podnio zahtjev 
da se država preimenuje u Veliku Srbiju. U povodu nesmiljenih napadaja na režim on podnosi prijedlog da 
se S. Radić kao umobolnik liječnički pregleda, inače će on sam s njim obračunati. Sava Kosanović, stranački 
drug S. Pribićevića, 20. lipnja 1928. upozorio je da radikali Toma Popović 1 P. Račić govore da “neće biti 
mira dok glava Stjepana Radića ne padne".21 

Na uvredu T. Popovića da Radić drži luđačke govore na razini kočijaških viceva, replicirao je Ivan 
Pernar upadicom “bezobrazniče jedan", na što je Popović uzvratio prijetnjom “ako vaš vođa... Stjepan 
Radić, koji bruka hrvatski narod i dalje produži sa vrijeđanjem, ja vam jamčim da će njegova glava pasti 
ovdje."22 

Tren se krvoprolića približio! Iz pijeteta prema žrtvama prenosimo opis događaja kako je prikazan u 
knjizi F. Čulinovića: 

“Predsjednik Skupštine dao je nakon toga riječ radikalskom poslaniku Puniši Račiću, koji je dan 
prije tražio da se ime države promijeni u Velika Srbija. Ovaj je “radi ličnog objašnjenja? uz ostalo tom 
prilikom kazao: 

“... Moram, gospodine predsedniče, izjaviti moje žalenje što konstatujem da me smetaju pre nego što 
sam ma šta kazao (Svet. Pribićević: “Ovde se preti ubojstvom i to želim pred celim narodom da 
konstatujem!"). Gospodo narodni poslanici, moram da izjavim žalenje što gospodin predsednik oduzima reč 
poslanicima, koji se revoltiraju na tako strašne psovke i što kažnjava one, koji kažu bez ikakve uvrede da će 
braniti svoju čast, a ne kažnjava one, koji psuju poslanike i ruše ugled parlamenta. Ja žalim, gospodine 
predsedniče, što Vi sa toga mesta tako štitite našu čast... 

I, gospodo, kad se to preko nas donosi u narod i kad se ruši naš ugled i pred našim narodom ... 
(Graja kod opozicije. Dr. Pernar: “Ovo je drskost, ovo nije dostojno čovjeka!" Graja.). 

(P. Račić nastavlja!) ... Gospodo, od kako sam se ja umešao u ljude, kad sam postao čovjek (smeh), 
ja nisam nikada u svojemu javnom radu izgubio iz vida ni jedan momenat, da čuvam interese srpskog 
naroda, interese svoje otadžbine. 

Izjavljujem pred vama svima, da nigda srpski interesi — kad ne pucaju puške i topovi — nisu više bili 
dovedeni u opasnost, nego sada ... (Velika graja) ... I gospodo, kao Srbin i narodni poslanik kad vidim 


opasnost prema svojoj naciji i otadžbini, otvoreno kažem da ću upotrebiti i drugo oružje, koje treba da zaštiti 

interese srpstva... (Velika graja i protesti kod opozicije. Jakob Jelašić: “Dakle mi mirno moramo gledati 
kako vi pljačkate". Svetozar Pribićević: “Hoćete i da se u Londonu čuje, da se ovdje prijeti oružjem?" Dr. 
Pernar: “Neka Evropa čuje, kud su Hrvati i prečani došli. Neka to Evropa čuje!" Graja). 

Predsjednik dr. Ninko Perić: “Molim gospodina govornika da izvoli završiti. Molim gospodo za 
mir" (Dr. Ivan Pernar: “Ne bi vam svijet vjerovao" — Graja). 

Puniša Račić: Ima nekoliko godina, od kad je trebalo da se naša država konsolidira, kad je trebao 
naš narod da iskoristi što je stekao u ratu svojim junaštvom i vjernošću prema saveznicima, dotle je jedan 
deo našega naroda upotrebljavao, što je najgore, klevete da ometa sređenje i izdaje interese našega naroda, i 
ove naše države (Velika graja. Dr. Ivan Pernar: “Opljačkali ste begove!" Puniša Račić prilazi na govornicu). 
Tražim g. predsedniče, da ga kaznite ili ću ja njega da kaznim! (Graja 1 burni protesti) Ko god bude pokušao, 

da se stavi između mene i Pernara, poginut će!" (Velika graja) 

Predsjednik dr. Ninko Perić: “Prekidam sednicu" (sednica je prekinuta u 11.20 časova) 
(Stenografske beleške Narodne skupštine Kraljevine SHS, Redovan saziv za 1927/28, str. 538-539.) 

Ovoliko izlazi o toj skupštinskoj sjednici prema službenim stenografskim bilješkama. Drukčije nešto 
glase izvještaji koje je sutradan o ovoj sjednici donijela dnevna štampa. O daljnjem toku ovog događaja 
iscrpan je izvještaj donio npr. zagrebački dnevnik “Novosti, u kojem je uz ostalo istaknuto sljedeće: 

“..Račić očekuje da predsjednik kazni dra Pernara, okreće se prema predsjedniku i maša se rukom u 
desni džep hlača, gdje mu se nalazi revolver. U tom času u dvorani traje neopisiva galama i gužva. Točno u 
11.25, videći da mu predsjednik ne daje od njega zatraženu satisfakciju, na račun dra. Pernara, Puniša Račić 
vjera Obradović hvata ga za desno rame. 

Puniša Račie zamahuje se i odbacuje Vujičiga, koji pada u ministarske klupe i Obradoviaa, koji je 
nekoliko metara odletio. Rude Bačinie poletio je predsjedniku 1 viče: “Spriječite to, pasti see krv!" Sve se to 
dešavalo munjevitom brzinom i čitava Skupština bila je tako zapanjena, da nitko nije bio u mogućnosti da 
spriječi katastrofu. Zemljoradnik Miloš Tupanjanin, koji je sve to iz daljine promatrao i videći da Puniša 
Račić vadi revolver, potrčao je prema njemu, da mu ga otme. Međutim Račić diže revolver okrećući ga 
prema Pernaru i ispaljuje metak u Pernara, koji odmah pada. Zatim diže revolver i uperuje ga na Svetozara 
Pribićevića. U to dr. Basariček, koji je sjedio za stenografskim stolom skače na podijum i metak namijenjen 
Pribićeviću zahvaća dra. Basaričeka, koji laganim uzvikom: “Aoh!" ruši se na pod. Svetozar Pribićević stoji 
zaprepašten i gleda. U to prilazi k njemu dr. Švegl i izvodi ga van iz klupe. Stjepan Radić mirno sjedi 
također u prvoj kupi na svom starom mjestu. Poslanik g. Valjavec ga gura da se sklone pod klupu. 

Trećim metkom Puniša Račić gađa Stjepana Radića. Primjećuje se, da se Stjepan Radić najprije 
hvata za ruku, a zatim dobivši metak u trbuh, hvata se za trbuh. G. Pavle Radić, koji je u uskom prolazu 


između poslaničkih klupa razgovarao sa drom Hinkom Krizmanom, pritrčava Puniši Račiću. 

Kad je Puniša Račić primijetio Pavla Radića, koji je stajao u uzanom prostoru između klupa, gdje je 
razgovarao sa Krizmanom, a zatim videći Stjepana Radića pogođena revolverskim metkom, kako pada na 
klupu, Pavle Radić je potrčao prema Račiću. Ovaj videći Pavla Radića zakrvavljenim očima viknuo je: “Ha! 
Baš tebe trebam!" I iz revolvera, dok mu je ruka bila naslonjena na govornicu ispalio je mirno, ciljajući u g. 
Pavla Radića, revolverski metak, koji ga je pogodio u lijevu stranu grudi, 2 cm ispod lijeve sise. 

Pavle Radić pogođen podigao je ruke i viknuo: “Jao!" Zatim još dva puta zajaukao, te prihvativši se 
za grudi, pošao prema stenografskom stolu. Međutim, snaga ga je izdala i on se srušio u neposrednu blizinu 
podijuma uza sam zid. Nastala je opća zaprepaštenost i panika. Velik broj skupštinskog osoblja počeo je da 
bježi na sve strane i da se bacaju po podu. Izvjestan broj poslanika SD koalicije odvlači silom Pribićevića iz 
dvorane. 

Stjepan Radić sam je laganim korakom ustao iz klupe i držeći se za ranu na trbuhu prelazi dvoranu i 
na samim vratima pada u ruke svojih prijatelja. Jednim metkom pogađa Puniša Račić radićevca Ivana 
Granđu u ruku ispod lijeve podlaktice. 

Metak mu je smrskao kost. Šestim i posljednjim metkom Puniša Račić prostreljuje hlače poslanika 
Valjavca, radićevca, iznad cipele. Strahovita panika vladala je u dvorani. Granđa jaučući prolazi pored 
novinarske galerije. 

Dr. Basariček ostade ležati odmah u agoniji. 

U to Puniša Račić sa revolverom u ruci polazi prema ministarskoj sobi. Oko 20 do 30 poslanika SD 
koalicije stoji uza zidove oko predsjedništva uz govornike, još uvijek preneražene i zapanjene. Drugi 
poslanici stoje daleko oko vrata. Kad je Puniša Račić zamakao u ministarsku sobu, prošao je kroz nju, a da 
ga nitko nije primijetio. Na to je izašao kroz sporedni izlaz, kojim je obično dolazio Pašić u Skupštinu i kroz 
buffet. Puniša Račić išao je laganim korakom, gologlav, mahao rukama i glavom kao što je običan njegov 
hod. 

Desetak koraka iza njega izašao je predsjednik Ninko Perić navlačeći kaput, pa opazivši Punišu 
Račića povikao je žandarmima, koji nisu znali što se dogodilo: “Žandari, uhapsite ga!" Žandarmi se nisu 
mogli odmah u prvi čas snaći, a međutim je Puniša Račić zamakao za ugao, izašao na ulicu i tu se izgubio. 

U samoj dvorani, čim su se ljudi snašli, pritrčali su ranjenom Basaričeku i Pavlu Radiću. Basariček i 
Pavle Radić ležali su potpuno bez svijesti na istim mjestima, gdje su pogođeni. Pavle Radić bio je okrenut 
licem prema zemlji, a rukama se držao za ranu. 

Pavle Radić, u nesvijesti, ali je još živ prenesen u bolnicu, gdje je umro poslije pet minuta. Gjuro 
Basariček umro je na mjestu, gdje je pao, 10 minuta nakon pucnjave, ne došavši više k svijesti. Kada je g. 
Pavle Radić unijet u bolnicu, posljednje riječi prije smrti bile su mu: “Molim Vas, spasite me za ljubav žene 
i moje nejake dječice!" S tim riječima Pavle Radić je umro... (zagrebački dnevnik “Novosti", drugo izdanje, 


od 21. juna 1928).'23 


78 


Nakon zločina u skupštini, SDK je 1. kolovoza 1928. objavila da ne priznaje Ustav ni državno 
uređenje, da su sve odluke donesene u Beogradu ništavne za narod u tzv. prečanskim krajevima, posebno za 
Hrvatsku, te da se te dvije stranke vraćaju na 1918. — što je značilo na politiku koju je RadiĆ vodio od 1918. 
do 1925. godine. 

Slom parlamentarizma stavio je vlastodršce, poglavito kralja Aleksandra, pred dilemu: uvesti 
diktaturu ili odustati od države stvorene 1918. Ta varijanta poznata je pod imenom “amputacija", što je 
značilo odrezati određene dijelove i vratiti se na Kraljevinu Srbiju. Ta je ideja stalno postojala zajedno s 
idejom Jugoslavije i uvijek je bila otvorena. 

Kralj Aleksandar odbio je ideju federacije kao način rješenja krize i, umjesto toga, zakulisno nudio 
vodstvu SDK amputaciju Hrvatske iz Jugoslavije što teško ranjeni Radić, Pribićević i Maček nisu prihvaćali 
bojeći se, vjerojatno, da bi znatan dio Hrvatske bio anektiran u Veliku Srbiju. Umjesto toga kralj je 6. 
siječnja 1929. proklamacijom poništio Ustav, raspustio parlament, zabranio sve stranke, imenovao 
generalsku vladu koja je 3. listopada 1929. Kraljevini SHS dala ime Kraljevina Jugoslavija s podjelom na 
devet banovina. Tako je propao pokušaj da se Jugoslavijom upravlja parlamentarnim sustavom. 

Parlamentarizam je morao doživjeti slom jer je od početka bio u sukobu sa srbijanskom 
koncepcijom Jugoslavije. Naime, kada bi svi Srbi, a njih je u Jugoslaviji 1918. bilo 38,83%,24 glasovali 
samo za srpsku stranku, oni kao manjina u parlamentu ne bi mogli dominirati. A upravo je hegemonija nad 
nesrpskim narodima osnovni smisao stvaranja Jugoslavije. Znači, Srbi nisu bili u stanju vladati državom na 
osnovi demografskih faktora. Ostali preduvjeti za vladanje bili su još slabiji. Srbija je bila ekonomski 
zaostalija od Slovenije i Hrvatske. Bila je zaostalija i po stupnju pismenosti i kulture, a da o ostalim 
elementima kao što su uprava i pravosuđe i ne govorimo. Srbija, dakle, nije imala ni jednu prednost 
potrebnu za demokratski način vladanja, osim vojno-policijske sile i sklonosti velesila Antante. Diktatura je, 
dakle, bila sudbina Jugoslavije. 

Kad se pripremalo i provelo ujedinjenje 1918. godine i stvorila Kraljevina SHS, proces formiranja 
nacija na jugoslavenskom prostoru kod jednih se već završio, kod drugih se završavao, a kod trećih je bio u 
nastajanju. U svakom slučaju, kod naroda koji su bili u naslovu naziva nove države taj je proces već bio 
završen: definitivno se formirala srpska, hrvatska i slovenska nacija. Poznato je da je u prirodi svake nacije 
da ne podnosi nadnacionalnu državnu strukturu, pa je zato centralističko državno uređenje Kraljevine 
Jugoslavije bilo kontraindicirano. Umjesto federativnoga nametnuto je centralističko državno uređenje. 
Istoga časa započela je žestoka borba za održanje, odnosno slamanje hegemonije, za centralizam i protiv 
njega. Ta će borba postajati jača i oštrija sve do sloma države 1941. godine. A jedan od bitnih razloga 
pojačanja međunacionalnih sukoba jest sam proces daljnjega razvijanja i jačanja nacija koji je ubrzavala 


velikodržavna hegemonija. Nametanje centralističke države višenacionalnoj zajednici koju su potlačene 

nacije smatrale otuđenom silom i borile se protiv nje, to je 1 bit i uzrok krize političkoga sustava, osobito 
državnog uređenja Kraljevine Jugoslavije. 

Odnos sukobljenih političkih snaga u prvih deset godina života Kraljevine SHS doveo je do sloma 
političkoga sustava i do diktature. Platforma za uvođenje diktature i sam proces uspostavljanja diktature bio 
je nov pokušaj hegemonističkih i unitarističkih snaga da stvore “jugoslavensku naciju", da “spase" državu 
kako bi ostvarili klasne interese ukupne buržoazije i državne birokracije, prije svega velikosrpske. 

Gotovo sav državni aparat, birokracija, zatim dio buržoazije, podržali su diktaturu jer im je takva 
policijska država osigurala mogućnosti za korupciju, pljačku i eksploataciju. Diktatura je još više zatrovala 
međunacionalne odnose koji su i tako već bili jako poremećeni. 

Nakon ubojstva hrvatskih političara u “krvavoj beogradskoj skupštini", kralj i srbijanske stranke ne 
samo da nisu izrazili spremnost da udovolje hrvatskim težnjama ili da bojkotiraju rad parlamenta, već su se 
ponašali kao da se ništa strašnoga nije desilo. 

U Zagrebu je 1. kolovoza 1928. vodstvo SDK izdalo rezoluciju kojom prekida odnose sa 
srbijanskim strankama i unaprijed proglašava ništavnim sve odluke Skupštine “za narode u prečanskim 
krajevima ... a za hrvatski narod napose...? 

Što se tiče državnog uređenja, SDK konstatira da više ne priznaje postojeće državno uređenje 
Jugoslavije, jer se Kraljevina Hrvatska, Kraljevina Crna Gora 1 ostali nisu 1918. odrekli svoga 
narodno-političkog individualiteta. 

U izjavi za tisak V. Maček je početkom studenoga 1928. izjavio: 

“Rekao sam već više puta da sa beogradskim strankama više ne možemo razgovarati, jer tu nema 
stranaka u smislu europske demokracije..."25 

Na zboru u Sisku, listopada 1928, Maček kaže: “Odlučili smo da naša noga više u beogradsku 
skupštinu koračati neće".26 

Vođa Srba u Hrvatskoj, predsjednik SDS-a, od 1918. do 1927. stup centralizma i unitarizma i 
miljenik dvora, listopada 1928. na zboru u Celju kaže: 

“Beogradskim vlastodršcima poručujemo da sa ni jednim političkim faktorom u Beogradu nećemo 
ni da razgovaramo, nećemo ni da se rukujemo...", nazvavši parlament “krvavom Narodnom skupštinom'.27 

Istodobno s prekidom svih odnosa sa srbijanskim strankama, a nastavljajući suradnju s onima u 
Sloveniji, BiH i Vojvodini, vodstvo je SDK pokušalo internacionalizirati problem državne krize Jugoslavije, 
ali ne s protivnicima Jugoslavije kao što su bili SSSR, Italija, Mađarska — uostalom te države nisu tada igrale 
glavnu ulogu — već s njezinim saveznicima Francuskom i Velikom Britanijom, prilazeći im s tezama da se 
suprotstave velikosrpskoj hegemoniji kako bi stabilizirale svoju saveznicu i time ojačale i svoje pozicije u 
Europi. Međutim, osim moralnoga zgražanja manjeg dijela međunarodne javnosti, Hrvati od Europe nisu 


dobili nikakvu pomoć. Samorazumljivo je da su kralj, vlada i diplomacija blokirali tu Mačekovu inicijativu. 

Kralj Aleksandar je sudjelovao u rješavanju krize kao što je to radio od preuzimanja vlasti još u 
Kraljevini Srbiji, a tako će raditi do svoje smrti. Konzultirao je sve lidere stranaka pa je dva puta, 4. 1 5. 
siječnja 1929, razgovarao i s Mačekom, koji mu je rekao da se država mora preurediti tako da se stvore 
autonomne jedinice — Slovenija, Hrvatska, Srbija, BiH, Crna Gora 1 Vojvodina. Maček, odnosno vodstvo 
SDK, s pravom je vjerovalo da srbijanske stranke neće pristati na “federalizaciju" Jugoslavije, ali da bi na 
to, možda, mogao pristati kralj koji bi u tom slučaju “slomio" svoju kamarilu, vojsku i srbijansku buržoaziju. 
No, to je predviđanje bilo naivno. Kralj je tvrdo stajao na istim pozicijama kao i ostali politički čimbenici 
Srbije. On je 6. siječnja 1929. izveo državni udar, ukinuo Ustav iz 1921. godine, preuzevši u ruke i 
zakonodavnu i upravnu i sudbenu vlast. 

Po svom društvenom biću diktatura kralja Aleksandra imala je i elemenata fašizma: država 
podignuta na razinu svetinje, jedna državna stranka i jedan vođa — diktator u liku kralja. Glavni socijalni 
nosilac bile su vojska, policija i državna birokracija. Razlikovala se od talijanskoga i njemačkog nacifašizma 
u tom što je nije iznio snažni val masovnoga pokreta. Inače, kao i fašističke diktature, i ona je ukinula 
građanske slobode zabranom političkih stranaka, osim svoje monarhističke. 

Budući da je diktatura bila odgovor na hrvatski nacionalni pokret S. Radića (HSS), ona je prije 
svega bila antihrvatska, mada je udarila i na ostale separatističke snage u svim nesrpskim narodima. 

Ideologijska i politička racionalizacija diktature nije bila otvoreno antihrvatska jer bi se odmah, lako 
i jednostavno, demaskirala. Ona je tražila načine kako paralizirati hrvatstvo kao glavnoga protivnika 
velikosrpstva. I našla ga je u ideologiji jugoslavenstva, koja je i rođena u krilu hrvatskoga naroda. S 
etiketom jugoslavenstva išla je poruka Hrvatima kako novi režim nije antihrvatski, već put stvaranja 
jugoslavenske nacije kao ideje najvećih hrvatskih umova iz prošlih stoljeća. U ime te ideje zabranjena su sva 
društva i sve institucije koje su nosile nacionalni atribut bilo hrvatski, bilo srpski, bilo slovenski. U tome se 
išlo radikalno sve do zabrane nacionalnih zastava i nacionalnog imena — Hrvat, Srbin, Slovenac; svi su 
ukazom postali “Jugoslaveni", pripadnici jedne nacije. 

Na valu unitarizacije krajem 1929. ukinuti su “Hrvatski sokol", “Srpski sokol? i sva nacionalna 
športska društva, a osnovana jugoslavenska sa sjedištima u Beogradu. Jednako su tako ukinuta kulturna 
nacionalna društva kao npr. “Savez hrvatskih učitelja", “Društvo hrvatskih srednjoškolskih profesora", 
“Savez hrvatskih pjevačkih društava? itd., a stvorena slična društva s jugoslavenskim imenom. Ta kampanja 
unitarizacije trajala je nekoliko godina i u praksi postigla efekte suprotne od onih koje su očekivali njezini 
ideolozi — umjesto da ublaži, unitaristička je ideologija zaoštrila međunacionalne odnose. 

Usporedno s ideološkom koncepcijom unitarizacije režim je provodio teror nad političkim 
protivnicima. To je bio glavni zadatak policijskih snaga i državnih institucija koje su se sve više popunjavale 
iz redova srpskoga naroda. Tako npr. 1932. godine, iako su Srbi s Crnogorcima činili oko 39% stanovništva, 


bili su zastupljeni “u ministarstvu vanjskih poslova s 83%, u ministarstvu pravde s 85%, u ministarstvu 

građevina s 88%, u ministarstvu unutarnjih poslova s 89%, u ministarstvu socijalne politike i narodnog 
zdravlja s 90%, u Narodnoj banci s 94%, u ministarstvu prosvjete s 96%...28 

U Bosni nije 1934. bilo niti jednoga kotarskog načelnika Hrvata iako je gotovo jedna četvrtina 
stanovništva bila hrvatska. U učiteljskoj školi u Dubrovniku 1934. nije bilo ni jednoga profesora Hrvata iako 
je od oko 200 đaka bilo samo 30 Srba.29 

Režim je, naravno, udarao 1 na protivnike srpske nacionalnosti. Tako npr. četiri mjeseca nakon 
uvođenja diktature, vođa Srba u Hrvatskoj, političar koji je Karađorđevićima uručio “krunu hrvatskog 
kralja“, desetogodišnji miljenik Dvora Svetozar Pribićević, interniran je u selu Brus kod Kruševca, odakle je 
uspio emigrirati u inozemstvo. 

Diktatura je uvedena uglavnom bez otpora. U početku je dio hrvatske buržoazije očekivao da će 
novi režim osigurati povoljnije uvjete za plasman hrvatskoga kapitala 1 izvan Hrvatske. Ljudi unitarističke 
orijentacije očekivali su ne samo da će se suzbiti pokrajinski autonomizam već i velikosrpstvo. Dio vodstva 
na čelu s Mačekom, novim predsjednikom HSS-a, za trenutak je povjerovao da će kralj odustati od 
centralizma i vratiti zemlju na stanje uoči tzv. ujedinjenja 1918. HSS kao stranka kojoj je bila strana ideja 
revolucije, pobune, upotrebe sile protiv sile, prihvatila je politiku čekanja da se diktatura istroši i obnovi 
parlamentarna borba. 

Uostalom, kao razborit i uravnotežen čovjek, Vladko Maček je znao da odnos snaga s jedne i 
međunarodna konstelacija s druge strane isključuju mogućnost oružanog otpora. Jugoslavija je bila karika u 
povezanom lancu versailleskog europskog poretka i zato bi samo slom toga poretka otvorio mogućnost za 
stvaranje nacionalne države. Ta se teza potvrdila i u praksi. Radi se naime o tome da je KPJ nakon uvođenja 
diktature pozvala mase na ustanak s parolom “razbijanja Jugoslavije i stvaranja samostalnih država 
Hrvatske, Slovenije, Makedonije i Crne Gore".30 Naravno, mase se nisu odazvale, već samo dio partijskog 
članstva koje je u borbi s policijom desetkovano. Poginulo je oko 400 komunista, a KPJ se raspala, ali će se 
sredinom 1930-ih obnoviti i u hrvatsko društvo unijeti revolucionarnu boljševičku ideologiju. 

Drugi ekstremni fenomen, nastao kao reakcija na Aleksandrovu diktaturu, jest posijano sjeme 
ustaštva. Nekolicina političara — Branimir Jelić, Gustav Perčec, Ante Pavelić i dr. — emigrirala je 1 osnovala 
ustaški pokret s ciljem nasilnog rušenja Jugoslavije i stvaranja nezavisne hrvatske države. S vremenom je 
sve više pristaša hrvatske nezavisnosti emigriralo tako da se sredinom 1930-ih u Italiji okupilo oko 500 
ustaša, vježbajući se za oružanu akciju. Pripreme su se vodile pod parolom: “nož, revolver, bomba, pakleni 
stroj kao sredstva oslobodilačkog pokreta"'.31 Od osnivanja do dolaska na vlast ustaše su izvele dvije 
akcije: neuspjeli “lički ustanak" krajem 1932. i uspjeli atentat na kralja Aleksandra listopada 1934. Svoju 
budućnost i sudbinu vezali su uz Mussolinija i Hitlera, očekujući da oni razbiju versailleski poredak i 


Jugoslaviju i ustašama omoguće dolazak na vlast. 

5. Iznevjerena očekivanja uspješnoga ekonomskog razvitka 


Najupadljivije obilježje jugoslavenskoga gospodarstva jest izrazita razlika u razvijenosti. Slovenija, 
Vojvodina i Hrvatska u slivovima Save i Drave bile su razvijeni, a ostatak nerazvijeni dio. U Jugoslaviji su 
se izmiješali europski, balkanski 1 azijski tip ekonomskog života. Milijuni ljudi na balkanskom dijelu nove 
države živjeli su srednjovjekovnim načinom života. Mnogi nisu znali ni za petrolejku, kuće bez stakla i 
metala s ognjištem, ljudi i domaće životinje u istoj prostoriji bez pregradnih zidova. Milijuni ljudi su svoju 
proizvodnju i potrošnju zatvorili u okviru svojih obitelji — jedina veza sa svijetom bili su sol, porez i služenje 
vojske.32 

Razvijenoj hrvatskoj privredi 1 kapitalu nudilo se tržište bez konkurencije, a radna je snaga bila 
izrazito jeftina. I zaista, kapitala je bilo. U 1919. godini, od ukupnoga jugoslavenskog kapitala u hrvatskim 
je rukama bilo 60,43%, a u Srbiji samo 5,84%, u Vojvodini 5,05%, u Crnoj Gori 0,85%, u BiH 4,58%, a u 
Sloveniji 20,72% — prečanski su krajevi dakle imali 92,31%, a Srbija i Crna Gora 6,69% financijskoga 
kapitala.33 U trenutku stvaranja Kraljevine Srba, Hrvata i Slovenaca osnovna ekonomska proturječnost bila 
je nesklad između povijesne nužnosti izvođenja industrijalizacije i nesposobnosti zemlje da tu 
industrijalizaciju izvede. 

Postojale su nade da agrarna struktura pruža povoljne uvjete za uspješan razvoj kapitalizma, prije 
svega jefitinom radnom snagom, sirovinama i očekivanim porastom kupovne moći stanovništva.34 

Na što se mogao osloniti ekonomski razvoj zemlje? Što je moglo osigurati prijeko potrebnu 
akumulaciju za ulaganja u industrijski razvoj? 

Najveću masu akumulacije za industrijalizaciju nije mogla osigurati sama industrija jer je 
zapošljavala samo 8,6% ukupno zaposlenog stanovništva. Glavni izvor akumulacije za industrijalizaciju 
mogla je dati poljoprivreda, odnosno seljaštvo jer je ono činilo 80% stanovništva. Seljaštvo je bilo i glavni 
potencijalni kupac industrijskih proizvoda i izvor regrutiranja radničke klase i inteligencije. Kako tu tezu 
smatramo značajnom, želimo ju ukratko argumentirati. 

Struktura poljoprivrednih gospodarstava bila je, prema popisu iz 1931. godine, kako prikazuju 
tablice na str. 91. i 92.35 

Obje tablice pružaju sliku vrlo usitnjene poljoprivrede. Stupanj usitnjenosti eksploatacijskih jedinica 
u poljoprivredi Kraljevine Jugoslavije najbolje će se uočiti iz usporedbe s drugim zemljama toga vremena. 
Jugoslavija je imala više gospodarstava nego sve južnoameričke države zajedno. Argentina je imala na 
površini od 57 milijuna hektara, dakle oko pet puta većoj, samo 306.603 gospodarstva, Australija na 56 


milijuna hektara 207.046 gospodarstava.36 


83 


BROJ I VELIČINA POLJOPRIVREDNIH 
GOSPODARSTAVA U KRALJEVINI JUGOSLAVIJI 


Skupine veličina Broj gospodarstava Postotak svih 
(ha) gospodarstava (%) 
ispod 0,5 158.904 8,0 
od 05 do _ 1 175:532 8,8 
od 1 do 2 337.429 17,0 
od 2 do 5 676.284 34,0 
od _ 5 do 10 407.237 20,5 
od 10 do 20 174.068 6,8 
od 20 do 50 49.314 2,5 
od 50 do 100 5.156 0,3 
od 100 do 200 1.099 0,1 
od 200 do 500 494 0,0 
preko 500 ha 208 0,0 
Svega: 1.985.725 100 


RASPODJELA POPISNE POVRŠINE ZEMLJE PO SKUPINAMA 


GOSPODARSTAVA37 

Skupine veličina Broj Postotak Površina Postotak 
(ha) gospodarstava = broja u ha površine 
ispod 2 670.000 33,8 690.000 6,5 

od _ 2do 5 676.000 34,0 2.287.570 21.5 

od _ 5do10 579.000 29.3 5.253.000 49,3 

od 20 do 50 49.000 249 1.388.000 13,0 

Ukupno ispod 50 1.974.000 99,6 9.618.000 90,3 

Preko 50 11.000 0,4 1.027.000 9,7 

Ukupno: 1.985.000 100% 10.645.570 100% 


U isto vrijeme prosjek veličine farme u državi Montani u SAD-u dostigao je 2.445 jutara zemlje,38 
a upravo poljoprivreda tih zemalja javit će se 1925. godine kao glavni konkurent jugoslavenskoj 
poljoprivredi na europskom tržištu. 

U međuratnom razdoblju u Zapadnoj se Europi smatralo da gospodarstva veličine sedam hektara 
nisu sposobna ni za kakvu proširenu reprodukciju; znači da je iz stvaranja akumulacije bilo isključeno oko 
1.346.000 gospodarstava, tj. 67,8%, dakle dvije trećine svih seljačkih gospodarstava jer su živjela uglavnom 
od naturalnog privređivanja i bila na stupnju proste reprodukcije. 

Na skupinu od pet do dvadeset hektara otpada 49,3% cijele površine, a nešto ispod trećine 
gospodarstava (29,3%). To je skupina srednjih seljačkih posjeda, ali ona nije bila ekonomski sposobna za 
kapitalističku akumulaciju. 

Tek skupina posjeda s više od dvadeset hektara imala bi mogućnosti za kapitalističku proizvodnju. 
Na tu skupinu otpada samo 49.314 gospodarstava, što čini 2,5% svih gospodarstava i 1,39 milijuna hektara 
popisne zemlje, što je 13% zemljišne površine. 

Uzmimo sada veličinu viškova kao jedan od pokazatelja stanja poljoprivrede: u vrlo povoljnoj žetvi 
1931. godine požnjevena su 62 milijuna kvintala žitarica, od čega su za izvoz odvojena samo četiri milijuna, 
tj. oko 6,5%, 1 to uz gladovanje stanovništva u pasivnim krajevima zemlje. 

Koliko je poljoprivreda bila zaostala najočitije svjedoče oruđa za proizvodnju. Godine 1920. bilo je 
ukupno 762.400 plugova, dobrim dijelom drvenih, 347.000 ralica, što znači da je trećina, točnije 31,3%, svih 
sprava za oranje pripadala srednjovjekovnoj tehnici. Doduše, u glavnim žitnicama, Vojvodini i Slavoniji, 
bilo je 1920. godine 65.000 sijačica i 9.300 žetelica, dakle moderne tehnike. 

S dva milijuna uglavnom sitnih gospodarstava, malim tržišnim viškovima, zastarjelim oruđima za 
rad, poljoprivreda nije bila sposobna da dade svoj udio industrijalizaciji zemlje. 

Proces kapitalističke industrijalizacije u Kraljevini SHS trebao se odvijati u uvjetima tzv. 
liberalnoga kapitalizma, kapitalizma slobodne konkurencije, bez intervencije države. Država je industriju 
snažno privilegirala. Već 1920. godine dopušten je uvoz bez carina kompletnih industrijskih instalacija, 
strojeva i drugih sredstava za proizvodnju, zatim bescarinski uvoz reprodukcijskog materijala koji se ne 
proizvodi u zemlji ili se ne proizvodi u dovoljnim količinama. Posebni privilegij dan je srpskoj industriji, jer 
su državni organi od nje morali kupovati robu iako je bila do 10% skuplja od inozemne. Taj privilegij 
proširen je 1927/28. na cijelu zemlju. 

Drugi oblik zaštite industrije bila je visoka stopa uvoznih carina za industrijske proizvode. Tako je 


npr. na uvoz poljoprivrednih sprava i oruđa stopa iznosila od 10 do 44%, pa su uvjeti za razvoj industrije bili 

veoma povoljni. I, zaista, mnoge tvornice koje po svjetskim standardima nisu bile sposobne za život, u 
Jugoslaviji su ostvarivale čak ekstraprofite. 

Kakvi su bili rezultati privrednoga razvoja Jugoslavije između dva rata? 

Jugoslavija je početkom dvadesetih godina započela s uspješnim privrednim razvojem, ali to je 
trajalo samo 7-8 godina. 

U čemu se sastojao prolazan uspješni ekonomski razvoj? 

Nakon završetka Prvoga svjetskog rata 1918. godine, sve zemlje srednje i zapadne Europe izgubile 
su glavnog izvoznika poljoprivrednih proizvoda Rusiju, koja se s tim proizvodima više neće ni pojaviti na 
svjetskom tržištu. Istodobno novi sutrašnji svjetski izvoznici poljoprivrednih dobara, kao što su SAD, 
Kanada, Argentina, Australija, još nisu mogli stići na europsko tržište. Zbog toga se za agrarne zemlje 
istočne i jugoistočne Europe — Poljsku, Mađarsku, Bugarsku i Jugoslaviju — otvorilo tržište europskih 
razvijenih industrijskih zemalja. Cijene poljoprivrednih proizvoda počele su naglo rasti. Već 1923/24. cijena 
pšenice dostigla je 355, a 1924/25. godine 417 dinara za 100 kilograma. Za Jugoslaviju kao cjelinu bio je to 
neočekivan i neponovljiv izvor priljeva. Bogatiji seljaci naglo su se bogatili, kapitalisti su stjecali velike 
profite, državni aparat ubirao je velike poreze od izvoznih pristojbi i drugih instrumenata, špekulanti trgovci 
stjecali su zelenaške profite, banke su gomilale devize, itd. 

Višestruko povećanje cijena poljoprivrednih proizvoda donijelo je značajnu profitnu masu iz koje se 
znantan dio ulagao u industriju, obrt i druge grane privrede. Ali taj uspješan početak industrijalizacije bit će 
potkraj dvadesetih godina usporen, a zatim i zaustavljen. 

Zašto se to dogodilo? 

Ratna industrija SAD-a brzo se preusmjerila s proizvodnje vojnih vozila na traktore: od 1922. u 
poljoprivredi je 7,5 milijuna konja zamijenjeno traktorima. Poljoprivredna proizvodnja u SAD-u počela je 
skakati: od 1925. do 1928. godine, dakle za svega tri godine, povećala se sa 676 na 903 milijuna bušela, u 
Kanadi s 395 na 534 milijuna bušela, u Argentini sa 191 na 239 milijuna bušela, u Australiji sa 115 na 154 
milijuna bušela, a u agrarnim zemljama istočne i jugoistočne Europe i, dakako, u Jugoslaviji, ostala je 
uglavnom nepromijenjena. Prekomorske zemlje već su se 1926. godine pojavile s poljoprivrednim 
proizvodima na europskom tržištu. Sučelila se proizvodnost traktora s jedne 1 konja i vola s druge strane. 
Već 1926. godine cijena pšenice pada s 417 na 281 dinar za 100 kg, 1930. na 141 dinar, a 1931. godine 
Mađarska i Rumunjska nudile su pšenicu po 50-60 dinara za 100 kilograma. Bila je to prava katastrofa i za 
jugoslavensku poljoprivredu i za privredni razvoj u cjelini. 

Iznenadni pad cijena poljoprivrednih proizvoda doveo je do utrnuća glavnog izvora akumulacije, što 
je izazvalo lančani proces s teškim posljedicama: vlasnici poljoprivrednih posjeda nisu više mogli 
odgovarati obvezama iz zaključenih zajmova kod banaka, seljaci su izgubili većinu svoje kupovne moći jer 


je trebalo dati dva do tri puta više proizvoda za nominalno isti dug, odnosno iste industrijske proizvode, što 

je strmoglavilo trgovinu, opali su profiti u industriji, smanjili se, a djelomično i nestali, izvori za proširenu 
reprodukciju, industrija i obrt nisu mogli vraćati zajmove bankama u koje su navalili ulagači da povuku 
svoje uloge, banke su postale nelikvidne; uskoro je došao i val velike svjetske ekonomske krize 1929. 
godine — propast je bila potpuna. 

Jedan od rezultata ekonomskog sloma 1930. i 1931. godine jest i dramatično ubrzana etatizacija 
ekonomskoga života u Kraljevini Jugoslaviji. Rigorozno normirani dužničko-vjerovnički odnosi 
omogućavali su brzu i strogu egzekuciju: počela je prodaja zemlje, kuća, prodavaonica, radionica, tvornica 
za dugove. Zbog opasnosti potpunoga sloma sustava, intervenirala je država zakonom o odgodi dugova. 

Ta državna intervencija bila je iskorištena i kao sredstvo međunarodnoga političkog obračuna 
nacionalno sukobljenih buržoazija. Radi se naime o tome da je država uspjela slomiti Prvu hrvatsku 
štedionicu, najjači centar financijske moći u Kraljevini Jugoslaviji. Ta je banka, kao i ostale, zatražila 
državnu zaštitu za odgodu dugova. No vlada Kraljevine Jugoslavije odbila je dati takvu zaštitu. 

Kako je u svojim rukama još od 1918. godine imala državni aparat, tim prijelomnim događanjima u 
privredi velikosrpska je buržoazija, osim političke dominacije na početku drugoga desetljeća života 
Kraljevine Jugoslavije, ostvarila i ekonomsku prevlast. 

Stupanj ekspanzije državnoga kapitala u Kraljevini Jugoslaviji pokazuju ovi podaci: prihodi od 
državne privrede, bez poduzeća uprave državnih monopola (duhan, žigice, sol itd.), iznosili su u 
proračunskom razdoblju od 1926/27. do 1929/30. od 28 do 39% svih proračunskih prihoda. U 
jugoslavenskoj industriji 1937. godine država je imala više od 15% radnih mjesta, 20% investicija 125% 
vrijednosti industrijske proizvodnje.39 

Potpuniju predodžbu o nerazvijenosti kapitalističke Jugoslavije dobit ćemo usporedbom s nekim 
drugim zemljama. Proizvodnost rada u industriji bila je niska: tako je, na primjer, u Jugoslaviji 1938. godine 
u proizvodnju jedne tone cementa utrošeno 16 radnih sati, a u Francuskoj tri sata i 43 minute; u Jugoslaviji 
je rudar iskopao 205 tona ugljena, a u Ruhru 453 tone, u Kanadi 751 tonu, itd. 

Dok je proizvodnja električne energije po stanovniku 1938. godine iznosila samo 71 kWh, europski 
je prosjek iznosio više od 400 kWh, što znači da je Jugoslavija zaostajala gotovo šest puta. U proizvodnji 
čelika Jugoslavija je zaostajala za Njemačkom 22 puta, za Velikom Britanijom 16 puta, a u proizvodnji 
strojeva zaostajala je za Švedskom 50 puta, za Francuskom 32 puta, za Belgijom 19 puta, itd. 

Nerazvijena privreda uvjetovala je zaostalost u svim drugim područjima, osobito u prosvjeti i 
kulturi. Predratna je Jugoslavija po razvijenosti školstva i općoj pismenosti bila među najzaostalijim 
europskim zemaljama. U školskoj godini 1939/40. samo je 30,1% djece išlo u školu. 

Stupanj razvijenosti kapitalističke Jugoslavije može se djelomično uočiti i iz ovih pokazatelja: 

a) Nacionalni dohodak per capita iznosio je 1938. godine 60 dolara.40 Iste je godine u SAD-u 
iznosio 521 dolar, u Njemačkoj 337 dolara, u Francuskoj 236 dolara, u Norveškoj 255 dolara.41 Prije 

Drugoga svjetskog rata zemlje s nacionalnim dohotkom od 100 dolara svrstane su u nerazvijene. Jugoslavija 
je, dakle, bila ispod gornje granice nerazvijenosti. 


b) Proizvodnja osnovnih artikala po stanovniku u 1938. godini.42 


Zemlja Električna Sirova Sirovi 
energija kWh nafta kg čelik kg 
Jugoslavija 71 0,007 15 
SAD 1089 13,300 150 
Švedska 1350 - 158 
Njemačka 826 8,200 256 
V.Britanija 540 2,700 165 
Austrija 445 8,800 95 


c) Udio poljoprivrednog stanovništva može dopuniti sliku o nerazvijenosti Jugoslavije. U 1937. 
godini poljoprivrednog je stanovništva u ukupnom stanovništvu bilo 76,3%. U istoj godini njegov je udio u 
stanovništvu SAD-a 21%, Nizozemske 20%, Francuske 29%, Danske 30%, Čehoslovačke 33%, itd. Broj 
zaposlenih u 1939. godini iznosio je svega 920.000.43 Radnička klasa bila je malobrojna (oko 700.000),44 
mlada (najčešće prve generacije) i nerazvijena. Dok se u naprednijim zemljama odvijao intenzivan proces 
deagrarizacije, u Jugoslaviji se seljaštvo i apsolutno povećalo: od 1921. do 1931. povećalo se za 1,5 milijuna 
(1.455.051 osoba). 

Očito je dakle da kapitalizam u staroj Jugoslaviji nije uspio obaviti svoju povijesnu misiju razvoja 
proizvodnih snaga. 

Kao što je rečeno, uzrok očekivanih, a neostvarenih, gospodarskih rezultata Hrvatske u Jugoslaviji 
bio je u državnoj intervenciji koja je išla u korist Srbije, a na štetu tzv. prečanskih krajeva, posebno 
Hrvatske. 

Sama po sebi činjenica podjele zemlje na razvijeni i nerazvijeni dio pojačavala je međunarodne 
sukobe, pri čemu su nerazvijeni imali jaču zaštitu države. Jugoslavija je bila primjer zemlje u kojoj je 
političko integriranje išlo ispred ekonomskog — politička je sila postala ekonomski čimbenik. Političko 
nasilje u gospodarstvu počelo je od prvoga dana. Zamjena austrijskih kruna za jugoslavenske dinare 
provedena je u omjeru 1:4 iako im je kupovna moć bila podjednaka, što znači da je građanin iz prečanskih 
krajeva izgubio tri četvrtine novca njegovom zamjenom. 

Jugoslavija je uz Grčku bila najzaduženija europska država, i to preuzimanjem ratnih zajmova 


Kraljevine Srbije. 

Država je postala najveći kapitalist u zemlji. Ona je 1925. bila vlasnik 47% šuma, da ne govorimo o 


željeznici, rudnicima, vojnom kompleksu itd. 


6. Borba protiv monarhističke diktature i izrastanje HSS-a u općenacionalni pokret 1930-ih godina 


Uvođenje je monarhističke diktature Vladko Maček pozdravio čuvenom izrekom: “Kako vidite, 
lajbek je raskopčan. Vidovdanski ustav, koji je preko sedam godina tištio hrvatski narod, srušen je ... Posve 
sam siguran u slogu i zrelost hrvatskog naroda te s obzirom na veliku mudrost Njegovog Veličanstva Kralja 
da će nam uspjeti da ostvarimo ideal hrvatskog naroda: da Hrvat bude gospodar u svome domu, u svojoj 
slobodnoj Hrvatskoj."45 

Mačekova je izreka imala dvije teze: prvu, Jugoslavija je 1918. krivo skrojena (prsluk je krivo 
zakopčan) i drugu, ukidanje Ustava (lajbek je raskopčan) iz 1921. sve vraća na 1918. godinu i kralj će 
rekonstituirati državu na načelima federalizma. Umjesto toga on je Kraljevini SHS dao ime Kraljevina 
Jugoslavija, u kojoj je ustanovio devet banovina s izrazito unitarističko-centralističkim sustavom. Parlament 
je raspušten, sve političke stranke zabranjene, a HSS izložena najžešćem progonu. 

Teritorij bivše Kraljevine Hrvatske, Slavonije i Dalmacije podijeljen je na dvije banovine, Savsku 
(Zagreb) i Primorsku (Split), ali s nizom izmjena. Tako npr. hrvatski je kotar Čabar priključen Dravskoj 
banovini (Slovenija), a slovenski kotar Črnomelj Savskoj banovini. Srijem i dio istočne Slavonije podijeljeni 
su tako da su Vukovar, Vinkovci, Županj a, Srijemska Mitrovica i Šid uključeni u Drinsku banovinu 
(Sarajevo), a ostatak u Dunavsku banovinu (Novi Sad). Zemun je priključen gradu Beogradu. Najveći dio 
Dubrovačke oblasti — Pelješac, Korčula, Ston, Cavtat, Dubrovnik — priključen je Zetskoj banovini (Crna 
Gora), a iz Bosne su u Primorsku banovinu uključeni Livno, Kupres, Mostar, Konjic, Prozor, Bugojno i 
Travnik. Banovine su skrojene tako da su Srbi bili veĆina u šest banovina, a od Hrvatske su odsječeni 
Srijem i područja južno od Neretve tako da su se dobile konture Velike Srbije.46 

Da bi ublažio međunarodnu osudu i olakšao manipuliranje domaćom javnošću, kralj Aleksandar je 
3. rujna 1931. oktroirao novi ustav, naravno, bez parlamenta, jer je on bio raspušten. Uveden je ponovno 
parlamentarizam, ali takav da opstati može samo jedna unitarističko-centralistička kraljevska stranka. 
Naime, na izbore je mogla izaći samo ona stranka koja može podastrijeti 95.680 potpisa, ali tako da 
potpisnici moraju biti iz svih 305 kotareva, a to je mogao ostvariti samo državni aparat koji pokriva cijelu 
državu. Uz to, zabranjene su nacionalne stranke, a Jugoslavija je imala i mogla imati upravo samo stranke te 
vrste. Cilj je toga sustava bio osigurati samo unitarističke političke formacije. U skladu s tim jedino je 


general Petar Živković, predsjednik vlade, stvorio dvorsku stranku pod imenom Jugoslavenska 

radikalno-seljačka demokracija, kasnije preimenovana u Jugoslavensku nacionalnu stranku, s nadom da će 
privući ljude iz srpskih stranaka, Radikalne, Demokratske i HSS-a. 

Izbori održani 8. studenoga 1931. dali su ovaj sastav “parlamenta: 33,6% činovnika, 19,6% 
odvjetnika, 10,5% trgovaca, 7,5% svećenika, 6,5% gradskih i općinskih načelnika i 5,8% posjednika. 
Opozicija je to tijelo nazvala “policijskom skupštinom". 

Društveni je život pod diktaturom sve više nazadovao. Državni se aparat razulario u svojoj 
samovolji, naročito u tzv. prečanskim krajevima u koje je Srbija namještala svoje ljude. To priznaju i 
srbijanski autori. Tako npr. Vladimir Dedijer piše: 

“U prečanskim krajevima vladali su principi pravne države... Zakon ... je bio za sve jednak ... 
činovnik nije smio da ga tumači na svoj način ... austrijski državni aparat je bio, pored engleskog, jedan od 
najefikasnijih na svijetu. 

U drugim krajevima... vladala je turska tradicija, svaki činovnik tumačio je zakon na svoj način... pa 
je narod zavisio od milosti... činovnika... cvjetali su uvjeti za korupciju državnog aparata..."47 

Profesor beogradskoga Pravnog fakulteta, akademik dr. Jovan —orđević, izvanredni znalac 
srbijanske tradicije, o istom fenomenu kaže: 

“Kao i republika pod monarhijom, Srbi su uvijek dobri dok ne dođu. Kada dođu, oni naprave 
izvjesne gužve, kompromitiraju i sebe 1 svoju historiju i svoje zasluge, i izazivaju negativnu reakciju naroda 
gdje su došli kao prijatelji. Oni se ponašaju ne samo kao oslobodioci nego i kao osvajači, bahato i policijski; 
oni dovode najgore kadrove da upravljaju tim zemljama, oni i tamo podržavaju najgore... Pri tome je vrlo 
važno napomenuti, za nacionalne odnose u Jugoslaviji, da su pojedine jugoslavenske nacije vrlo osjetljive, 
naročito ukoliko su bile historijski ugrožene. One vrlo oštro reagiraju na nove pojave podređivanja, utoliko 
prije što su očekivale ravnopravnost, slobodu. Utoliko više ako su se identificirale sa Srbijom ili su za Srbiju 
bile vezane nekim sentimentalnim vezama. To razočarenje izaziva veliko, umnoženo nezadovljstvo... Srpska 
vojska i srpska politika ponašali su se tako da su mogle očekivati takve reakcije. Makedonci, zbog svoga 
geografskog položaja, nisu izvukli sve konzekvence nezadovoljstva i razočaranja, koje su možda pretjerano 
izvukli Crnogorci i Hrvati u Vojvodini. Ali činjenica je da se srpska politika pokazala nesposobna da 
ujedinjuje, da bude prijatelj, da osigurava ravnopravnost... Nastupala je kao “osvajač", kao viša sila".48 

O razularenosti državnog aparata u samoj skupštini Jugoslavije rečeno je i ovo: 

“... Ljudi se vezuju za ruke i noge i tako vezani vješaju o čavao pa se zatim prilazi njima s gorućim 
šibicama i opušcima i pale se po vratu, po tabanima i rukama, onda ih se skida gole i ne samo muškarce 
nego i žene 1 tako se batina do nesvjesti...?49 

Drugoga ožujka 1932. to nije govorio antidržavni element već poslanik dr. Ivo Elegović, koji u 


istom govoru kaže kako je sam Bog poslao kralja Aleksandra da spašava Jugoslaviju. 

Kombinacijom nagrada i kazni, mitom i korupcijom, raznim sinekurama, namještanjima u državnom 
aparatu, u diplomatskoj službi, itd. i tsl. monarhistička diktatura je jedne političare odbacivala, a druge 
primala u vladajuće strukture od vrhova do dna državne vlasti i na taj način paralizirala političke stranke, 
posebno one u Srbiji. Slovenci i muslimani lavirali su između dvora, srbijanskih stranka i HSS-a koji se 
spremao za obnavljanje političke borbe. 

Iako je režim progonio SDK, njezino vodstvo je i dalje djelovalo, naravno, ilegalno. Najvažniji 
programsko-politički dokument u razdoblju diktature bile su tzv. Zagrebačke punktacije, donesene 7. 
studenoga 1932, u kojima SDK konstatira da “srbijanska hegemonija ... djeluje destruktivno, uništavajući 
moralne vrijednosti, sve naše napredne ustanove i tekovine, materijalne imovine naroda, pa i njegov duhovni 
mir... te zato zahtijeva da se odnosi vrate na 1918. i dogovorno utvrdi državno uređenje na osnovi 
ravnopravnosti naroda.50 

Vladko Maček je početkom 1933. stranim novinama, tumačeći Punktacije, rekao da očekuje da se 

“... svi Srbi iz Srbije ... sa svojim činovnicima i vojnicima ... povuku s druge strane triju rijeka", što znači u 
Srbiju.51 

Potpuniju viziju rješenja državne krize Maček je objasnio čuvenom ekspertu za jugoslavensko 
pitanje R. W. Seaton-Watsonu s tezom da je izvor zabluda u uvjerenju kako postoji jugoslavenski narod, što 
Maček pobija i dokazuje postojanje slovenskoga, hrvatskoga i srpskoga naroda, a Crnogorcima “priznaje? 
povijesno pravo na državu iako nisu nacija; Makedonci još nisu nacija, ali se odupiru velikobugarskim i 
srpskim agitatorima. Muslimani nisu nacija, ali su bliži Hrvatima. Maček upozorava kako treba voditi računa 
da sredinom Jugoslavije “prolazi kobna kulturna i geopolitička linija (prekretnica), na kojoj je još moćno 
rimsko carstvo puklo na dvoje". I umjesto da se 1918. pošlo od rečenih činjenica, došlo je do “srpske 
okupacije". Zato Maček zaključuje da se treba vratiti na 1918. 1 formirati parlamente Hrvatske, Srbije, 
Slovenije, Crne Gore, Makedonije, a eventualno i Bosne i Vojvodine i prepustiti im da sačine federalni 
ugovor za novu državu.52 

Stalno lavirajući između Beograda i Zagreba, JMO 1 SLS su u ovom času, ipak, podržale SDK u 
njezinoj borbi protiv diktature. 

HSS se u to vrijeme dvoumio između tzv. dualizma, podjele Jugoslavije na dvije države po modelu 
Austro-Ugarske, i federalizma s pet, šest ili sedam jedinica. 

Zbog političke aktivnosti, beogradski je sud Vladka Mačeka 29. travnja 1933. osudio na tri godine 
strogoga zatvora po Zakonu o zaštiti države. Bit će oslobođen uoči Božića 1934. nakon ubojstva kralja 


Aleksandra. 


7. Banovina Hrvatska — mačekovsko rješenje hrvatskoga pitanja 

Kao što se zbog nacionalnih i socijalnih sukoba nije održao parlamentarizam, tako se ni diktatura 
nije mogla dugo održati. Poznato je da se diktature teško demokratiziraju — one se češće moraju “rušiti, a ne 
popravljati" (A. StarčeviĆ). U slučaju Jugoslavije nije se desilo ni jedno ni drugo. Monarhistička diktatura 
nije bila srušena, ali se nije mogla ni održati. Dok su druge diktature bile tvrde i odlučne, jugoslavenska se 
“mučila" od prvoga dana. Osim kralja, nije se našla ni jedna jaka ličnost slična diktatorima tipa Mussolinija, 
Hitlera, Staljina. Za šest godina promijenjeno je sedam vlada, što je bio znak slabosti diktature. Protiv nje su 
bili svi nesrpski narodi, dakle većina građana, a ni Srbi njome nisu bili oduševljeni, čemu je potvrda da su se 
tri stare srbijanske stranke pasivizirale i počele dijeliti na frakcije. 

Nakon što je kralj Aleksandar ubijen 9. listopada 1934, režim je raspisao izbore za 5. svibnja 1935. 
Na te je izbore izašla režimska Jugoslavenska nacionalna stranka, na čelu s Bogoljubom Jevtićem, i 
Udružena opozicija na čelu s V. Mačekom. U ovom bloku opozicije bile su HSS, zatim sve pretežno srpske 
stranke: Samostalna (Pribićević), Demokratska (Lj. Davidović) i Zemljoradnička (J. Jovanović) te stranka 
bosanskohercegovačkih muslimana JMO (M. Spaho). Jevtić je dobio 60,6%, a Maček 37,4% — naravno, s 
falsifikatima, krađom i nasiljem. Karakteristično je daje V. Maček dobio 97% svih hrvatskih glasova (oko 
720.000), a da je za njega glasovalo i oko 400.000 Srba u Srbiji i ostaloj Jugoslaviji.53 Maček se definitivno 
potvrdio kao vođa hrvatskoga naroda. 

Izbori 1935. godine pokazali su vrlo značajne promjene. Srbi u Hrvatskoj su od 1927. stalno slijedili 
politiku Radića i Mačeka, što je i formalizirano stvaranjem i održavanjem Seljačko-demokratske koalicije 
(SDK), slično Hrvatsko-srpskoj koaliciji u borbi protiv Mađarske (1905-1918). To je za hrvatsku nacionalnu 
politiku bilo presudno. Sa Srbima HSS se branio od optužbe za separatizam, s njima je izbačen jak mač iz 
ruku beogradskoga režima, a time se ona prikazuje kao stranka humanizma, demokracije, oslobođena od 
uskoga nacionalizma, što je čini privlačnom i za ostale narode. Drugi važan fenomen jest prodor samog 
Mačeka među srbijanske glasače. 

Od 1918. do 1929. Srbi su bili prilično složni protiv Hrvata. Uz beogradski su režim bili 
Srbi-prečani na čelu sa S. Pribićevićem. Stare srbijanske stranke imale su potpunu kontrolu nad biračima u 
Srbiji, a penetrirale su se 1 u prečanske krajeve. Hrvati su napuštali gotovo sve stare stranke i pošli za S. 
Radićem. Ubojstvo hrvatskih političara 1928. u parlamentu, kraljeva diktatura, teške materijalne prilike, 
divljanje državnog aparata itd., otkrili su sve odnose, testirali sve ideje i vizije o jugoslavenstvu, pokazali 
pravo lice dinastije 1 vlastodržaca; sve to je još više homogeniziralo Hrvate oko HSS-a i V. Mačeka. Sve u 
svemu moć hrvatstva je jačala, a srpstva slabila — protivno svim očekivanjima ideologa i političara 
jugoslavenske orijentacije. 

Pa ipak, rješenja nije bilo. Njega je blokirao odnos snaga u Jugoslaviji, a još više tadašnji 


međunarodni poredak, točnije Francuska i Velika Britanija koje su bile izrazito sklone Srbiji, odnosno 

Jugoslaviji. Zato su sukobljene stranke, unitarističko-centralističke i federalističke, odlagale “odlučno 
rješenje" i “pristajale" na razne oblike odnosa — od parlamentarizma do diktature i pseudoparlamentarizma — 
nadajući se da će neka budućnost objema stranama donijeti pobjedu. Pri takvim okolnostima kičmu 
mehanizma vladanja činili su oficirski sloj, žandarmerija i državni aparat kao glavni oslonac režima. Uz 
njihovu odanost kralju 1 srpstvu mogla se tolerirati i parlamentarna igra, jer u svakom kritičnom momentu 
monarh lako raspusti parlament i političke stranke. Pa ipak, na maču se nije moglo stalno sjediti. 

Okolnosti za sporazum poboljšavale su se ne samo zbog slabljenja režima već i zbog rađanja novoga 
rasporeda snaga na europskom prostoru. 

Sredinom 1930-ih, kada su se pojavile moćna Hitlerova Njemačka i fašistička Italija s namjerom 
slamanja versailleskog poretka, lideri obaju sukobljenih blokova znali su da će se velesile uplesti da rasijeku 
“jugoslavenski čvor", kao što su se i 1918. uplele u rješenje jugoslavenskog pitanja. Osjećajući, a i znajući, 
da na kraju sudbina Jugoslavije ovisi o glavnim međunarodnim činiteljima, i HSS i režim težili su da tamo 
nađu saveznike. U toj “igri upadali su u proturječne situacije. Tako npr. udaljavanje režima od saveznika 
Francuske i Velike Britanije, i približavanja Njemačkoj i Italiji moglo je poslužiti kao znak Zagrebu da 
odatle nema pomoći, ali s druge strane, moglo se okrenuti i protiv Jugoslavije jer se radi o silama protiv 
versailleskog poretka čije čedo je i Jugoslavija. Kako bilo da bilo, rascjep je u srpstvu bio neizbježan, a to je 
Mačeku odgovaralo. Naime, svaka frakcija, stranka u Srbiji mogla je najlakše poraziti svoga domaćeg 
konkurenta — Stojadinović Jevtića, Cvetković Stojadinovića itd. — ako postigne sporazum s Hrvatima. 

Tijekom 1938. i 1939. slagali su se svi elementi unutrašnje i međunarodne situacije koji su doveli do 
političkoga sporazuma Beograda i Zagreba. 

Knez Pavle i njegova kamarila nastavili su aleksandrovskim stilom intervencije u politički život 
zemlje. Procijenili su da se B. Jevtić, predsjednik vlade od 22. listopada 1934. do 24. lipnja 1935, 
kompromitirao i da ga zato treba zamijeniti novim političarem, ali s istim velikosrpskim programom. Izbor 
je pao na Milana Stojadinovića, uspješnoga bankara i poslovnog čovjeka, koji će vladati od 1935. do 1939. 
godine. 

U unutarnjoj je politici M. Stojadinović vodio oštru antihrvatsku politiku i stalno pojačavao 
autoritarnost režima s nacističkim tendencijama, a u vanjskoj politici odvajanje od zapadnih zemalja i 
približavanje Njemačkoj 1 Italiji. Da bi ostvario unutarnju i međunarodnu izolaciju Hrvatske, Stojadinović je 
u svoju stranku, Jugoslavensku radikalnu zajednicu (JRZ), u narodu nazvanu “Jereza", uključio Slovence 
(SLS), muslimane (JMO), a preko jačanja političkih i gospodarskih veza s Njemačkom i Italijom poručio 
Hrvatima da ne očekuju pomoć od tih zemalja iako one ruše versailleski sustav. U tom smislu govorio je 
kako Srbija “držeĆi se Njemačke... drži u šahu sve njene suparnike" u državi (Hrvate) i izvan države 


(Bugare).54 Takva politika više je bila izraz vulgarnog utilitarizma — oslonac na moćnu industrijsku silu 

Njemačku i izolaciju Hrvata — nego ideološkoga zanesenjaštva nacifašizmom. Osim toga on je sve više 
sumnjao u moć i snagu zapadnih država pred sve jačim i agresivnijim nastupom nacifašizma. 

Prvi jači udarac Stojadinoviću došao je iz same Srbije. Povod je bio potpisivanje konkordata s 
Vatikanom 25. srpnja 1937. koji je trebalo ratificirati u skupštini. To je izazvalo masovne demonstracije u 
Beogradu pod vodstvom Srpske pravoslavne crkve (SPC). Demonstracije su bile tako žestoke da se stvorio 
dojam početka građanskoga i vjerskog rata. Vlada se povukla i odustala od ratifikacije. Čudan fenomen: 
velikosrbin Stojadinović došao je u sukob s drugom još jačom frakcijom velikosrpstva. 

U jesen iste godine, 8. listopada, stare srbijanske stranke — demokrati, zemljoradnici i dio radikala 
(oko Glavnog odbora) — stvorile su Udruženu opozicija (UO) s kojom HSS zaključuje sporazum u 
Farkašiću. U njihovu su proglasu tri glavne točke: prva, “ustav od 28.06.1921. donet je bez Hrvata. Ustav od 
03.09.1931. donet je ne samo bez Hrvata i protiv Hrvata nego i bez Srba i protiv Srba", i drugo, nova 
ustavotvorna skupština treba donijeti ustav za koji će biti “većina Srba, većina Hrvata i većina Slovenaca, 
narodnih poslanika...?55 

Srbijanski dio UO-a pristao je da na čelu izborne liste protiv JRZ-a bude V. Maček. U predizbornoj 
kampanji Maček je u ljeto 1938. došao i u Beograd gdje je govorio pred oko 100.000 ljudi. Računao je na to 
da s UO-om slomi JRZ i ostvari sporazum sa srbijanskom opozicijom o rješenju hrvatskoga pitanja, ali je u 
pričuvi držao i varijantu sporazuma s Dvorom mimo te opozicije 1 bez nje. 

Na izborima na kojima se kao i 1935. glasovalo javno, JRZ je dobila 54,09%, a Mačekova UO 
44,90% glasova. Izbori su potvrdili trend slabljenja režima: za njega je glasovalo 1931. godine 65,29%, a 
sada 54,09%. Maček je ponovno dobio 97% glasova hrvatskih glasača.56 Pretežno hrvatske banovine 


glasovale su za režim (u %) ovako:57 


1931. 1935. 1938. 
Banovina Savska 54,55 23,39 13,76 
Banovina Primorska 3441 26,48 15,85 


Izborni je sustav bio takav da je JRZ-u pripalo 305, a UO-u 67 mandata iako su glasovi gotovo 
podijeljeni. Po tome se sustavu većinskoj listi odmah daje tri petine svih mandata, a ostali se dijele 
proporcionalno. Apsurd je bio takav da je npr. u kotaru Krapini Maček dobio 8.623 glasa, Stojadinović 52, a 
mandat je dodijeljen vladinu kandidatu. U kotaru Klanjec Maček je dobio 7.614, a Stojadinović 14 glasova, 
ali je mandat pripao vladinu kandidatu itd.58 

Izbori 1938. nisu ništa riješili već su gurnuli Jugoslaviju u još dublju krizu. Uoči II. svjetskog rata ta 
država je postala najveći “europski bolesnik" na rubu raspada. Ne samo da je definitvno propala vizija 


jugoslavenske nacije već se, upravo i zbog toga, ubrzao proces jačanja nacionalne svijesti svih njezinih 

naroda. Pokazalo se da se jednom “rođene nacije" ne mogu dalje pretakati u neku novu naciju. Ni jedan od 
naroda Jugoslavije, mada iz različitih uzroka i razloga, nije bio zadovoljan njezinim režimom. 

Srbija, koja je od početka XX. stoljeća te u balkanskim ratovima i u I. svjetskom ratu postigla 
vrhunac svoga nacionalnog jedinstva, iracionalnom politikom svojih vođa našla se u procesu fragmentacije i 
podjela i bez koncepcije za svoju budućnost. Iako su još bili privrženi ideji Velike Srbije, Srbi su se 
podijelili na one koji su to željeli ostvarivati parlamentarizmom i sporazumijevanjem i one koji su se držali 
politike čvrste ruke. Taj sukob u metodama otvorio je proces fragmentiranja političkih stranaka i slabio 
političku moć nacije. Osim toga mnogi Srbi prečani, poglavito Srbi u Hrvatskoj, koji su bili snažan oslonac 
Srbije, spoznavši opasnost da ih velikosrpska politika dovodi u sukob s građanima zemalja u kojima žive, 
prelazili su u oporbu. Pribićevićeva SDS je od 1927. slijedila HSS s kojim je do kraja bila u koaliciji (SDK). 

Nasuprot Srbiji, Hrvatska se iz godine u godinu sve više ujedinjavala. Blizu 100% hrvatskih glasača 
slijedilo je HSS. To je stranku pretvorilo u općenarodni pokret s tendencijom širenja autoritarnoga političkog 
života, jer se radilo o jednom političkom programu, jednoj stranci i jednom vođi što je primjereno tipu bitke 
za nacionalnu slobodu. Kako je u svoj sastav osim seljaka — siromašnog, srednjeg i bogatog — sve više 
primala i radnika i stručnjaka, i gostioničara i trgovca i buržuja i svećenika, otvorio se i problem socijalnoga 
i političkoga i idejnoga objedinjavanja tako različitih društvenih slojeva. Ali, taj bi se problem aktivirao tek 
nakon preuzimanja vlasti. 

HSS je širio svoju mrežu institucija i organizacija u svim smjerovima. Stranka je osnovala i svoj 
sindikat (HRS), zatim Gospodarsku slogu koja je razvila rad na obučavanju seljaka u vođenju gospodarstva, 
uspostavila mrežu trgovina i kreditnih linija za seljake i, na kraju, 1935. osnovala “Hrvatsku građansku 
zaštitu" po gradovima i “Hrvatsku seljačku zaštitu" na selima. Ta poluvojna organizacija u početku je služila 
za obranu HSS-ovih skupova od žandara i provokatora, ali je vodstvo HSS-a s njom računalo i za slučaj 
eventualne oružane borbe. 

Političko stanje u Hrvatskoj postajalo je sve dramatičnije. V. Maček je 3. prosinca 1937. češkom 
diplomatu izjavio da u slučaju napada na Jugoslaviju “mobilizacija u Hrvatskoj uopće nije moguća. A ako 
bismo već morali uzeti pušku u ruku, prešli bismo na drugu stranu... Pobjegli bismo makar i Nijemcima 
premda ih ne volimo... Narod me slijedi, ali moj autoritet nije neograničen. Seljaci su ogorčeni, dalaze k 
meni i pitaju kada ćemo im dati oružje da krenu na Beograd... raspoloženje u narodu je vrlo buntovničko.., 
Mi želimo da za takav momenat budemo spremni, i zato imamo Seljačku zaštitu. Godine 1918. nismo imali 
ništa, pa su zato s nama radili što su htjeli...'?59 

I svećenstvo se približilo politici HSS-a. Već spomenuti češki diplomat citirao je i nadbiskupa 
Alojzija Stepinca koji mu je rekao: 

“... Ja mrzim nacizam. Za mene on znači isto što i boljševizam... Smatram se i dobrim Hrvatom i 


kada ne bih volio svoju zemlju smatrao bih to grijehom...?60 

Iz razgovora s više intelektualaca u Zagrebu — Ivanom Meštrovićem, dr. Ćurčinom, dr. Maixnerom, 
dr. Politeom, dr. Dežmanom itd. — češki je analitičar na osnovi kulturno-duhovnoga stanja i političkoga 
raspoloženja zaključio da između Beograda i Zagreba postoji duboki socijalni, povijesni, kulturni i 
gospodarski jaz. Osim ako ne moraju zbog poslova, Hrvati “uopće ne dolaze u Beograd. U kulturnom smislu 
odijeljeni su od Srbije. Npr. Pen-klub nije organiziran za cijelu državu, nego Zagreb ima svoju samostalnu 
organizaciju kao i Beograd, a kulturna društva žive samo za sebe bez uzajamnih veza. Jednako je tako i u 
sportskom životu..." 

Citiraju se dalje izjave kako hrvatski novac ide u Beograd, a kulturne i znanstvene institucije u 
Zagrebu “dobivaju smiješne dotacije". Među intelektualcima vlada “uvjerenje o višem kulturnom nivou, o 


> x 


pripadnosti zapadnoj civilizaciji, za razliku od balkanskih običaja Srba", što stvara prezir prema 
Beogradu.6 1 

Sve u svemu, jugoslavenska se država održavala pod pritiskom postojećega europskog poretka i 
zbog straha od građanskoga rata, čega su bili svjesni lideri sukobljenih snaga. 

U borbu između Zagreba i Beograda trajno su bili upleteni Slovenci i muslimani kojima su se 
“udvarala* oba glavna protivnika. Poziciju Slovenaca u toj borbi otvoreno je definirao dr. Kuhar, glavni 
urednik “Slovenca", glasila SLS-a, ovako : 

“Mi imamo svoju autonomiju kako smo željeli; imamo potpuno u rukama slovensku administraciju, 
u kojoj nećete naći ni jednog Srbina, pa ovdje radimo po svojoj volji. Do sada nam nije uspjelo postići 
jedino to da bi se u Sloveniju vraćalo onoliko novaca koliko ih šaljemo u Beograd. Svjesni smo toga da nas 
Stojadinović ne voli, ali u vladi ćemo ostati, jer od toga imamo koristi.?62 

Međutim, osim u pitanju novca, gdje su se osjećali oštećeni, Slovenci nisu imali zapaženijega 
pristupa u vojnim strukturama i u diplomatskom koru. Njihova politika je više koristila centralističkim nego 
federalističkim snagama iako su zapravo bili za federalizam. Poznato je da je njihov vođa A. Korošec u 
Beogradu podržavao centralizam, a u Ljubljani slovensku autonomiju. Uloga jezičca na vagi podizala im je 
značenje i donosila materijalne koristi, posebno na cijelomu jugoslavenskom tržištu, gdje su kao 
najrazvijeniji ostvarivali veći profit. 

Muslimani — bosanski, sandžački, kosovski i makedonski — preko JMO-a su se ponašali slično 
Slovencima. Svjesni svoje posebnosti, a bez nacionalne svijesti, sve su se više homogenizirali, čemu je 
mnogo pridonosilo srpsko i hrvatsko svojatanje. Dešavalo se nešto slično kao s Makedoncima, koji su se 
desetljećima nalazili između “bugarskog čekića i srpskog nakovnja", što je ubrzalo razvijanje njihove 
nacionalne svijesti. Oni i Albanci bili su izvan zakona, prisiljavani da se asimiliraju ili isele. Čekali su 
trenutak raspada države. 

U Crnoj Gori održavala se svijest o obnovi vlastite pogažene državnosti na čemu su najviše 


inzistirali komunisti. 

Nacionalno izmiješana Vojvodina s oko pola milijuna Nijemaca i približno toliko Mađara u cijeloj 
Jugoslaviji, a uglavnom naseljenih u Vojvodini, te s oko 400.000 Srba, nije igrala primjerenu ulogu u 
političkom životu, ali se u njoj rađala svijest o autonomiji. 

Goleme razlike između jugoslavenskih zemalja bile su bez primjera u Europi. Ako uzmemo 
industriju kao indikator razvijenosti, stanje je bilo sljedeće: na jednog stanovnika vrijednost industrijske 
proizvodnje 1938. godine iznosila je u Sloveniji 3.320 din, u Hrvatskoj 1.560, u Srbiji 846, u BiH 683, u 
Crnoj Gori i Makedoniji 156, što znači da je na jednog stanovnika u Sloveniji otpadalo 4 puta više nego u 
Srbiji, a 22 puta više nego u Makedonji i Crnoj Gori. U cjelini, veća je bila razlika između Slovenije i 
Makedonije nego razlika između Jugoslavije i SAD-a.63 

Ako se uzme pismenost kao glavni pokazatelj masovne kulture, po popisu 1921. bilo je nepismenih 
(u %):64 


Slovenija 8,8 
Vojvodina 23,3 
Hrvatska 32,2 
Dalmacija 49,5 

Srbija 65,4 

Crna Gora 67 

BiH 80,5 
Makedonija 83,8 


Sve u svemu, Jugoslavija je između dva rata bila najkonfliktnija i najzaostalija zemlja u Europi s 
najvećim unutarnjim razlikama. Zato je jugoslavensko pitanje bilo nerješivo. Rješenje problema sve je više 
išlo prema razini velikih, ali tragičnih svjetsko-povijesnih konflagracija. 

Teško političko stanje u zemlji, na rubu oružanih sukoba i već gotovo započeti rat u Europi — 
Anschluss Austrije 13. ožujka 1938, Hitlerova okupacija Čehoslovačke ožujka 1939, talijanska okupacija 
Albanije 17. travnja 1939. — prisilili su Beograd i Zagreb da hitno nađu sporazum o hrvatskom pitanju, kao 
najkrupnijemu problemu Jugoslavije. 

Knez Pavle inicirao je smjenu vlade M. Stojadinovića, zbog sve čvršćeg vezivanja s Hitlerom i 
Mussolinijem i tvrdoga kursa prema Hrvatima te 6. veljače 1939. dao vladu u ruke Dragiše Cvetkovića, 
sugerirajući mu da postigne sporazum s Mačekom. Zapravo, procesom pregovaranja upravljao je sam knez, 
a Cvetković je bio njegov izvršitelj. Pregovori su trajali od početka travnja do kraja kolovoza 1939. Maček 
je Udruženu opoziciju držao u kursu pregovora, ali su s vremenom i on i knez ostavili opoziciju koja je teže 


pristajala na kompromis. 


1 


Mačeku nije bilo stalo do ministarskih fotelja u Beogradu, već do određivanja teritorija hrvatske 
autonomne jedinice i njezinih prava u bitnim područjima vlasti. Cvetković je 15. travnja 1939. na prvom 
razgovoru pristao na spajanje dviju hrvatskih banovina — Savske i Primorske — i grada i kotara Dubrovnika, 
što je Maček, naravno, prihvatio ali je tražio proširenje s kotarevima Ilok i Šid, kao dio proširenja Savske 
banovine; zatim u Bosni kotareve Brčko, Gradačac i Derventu, potom Savom do Une, te Unom, Sanom, 
uključivo kotareve Jajce, Zenicu, Visoko, a odatle granicom Primorske banovine (Travnik, Bregovina, 
Konjic, Mostar) i dalje kotar Dubrovnik do Herceg-Novog. Koliko su pregovori bili dramatični, može se 
samo zamisliti ako se zna da su Srbi smatrali BiH “središnjim srpskim zemljama?" (J. Cvijić), a Hrvati u njoj 
vidjeli svoje “živo pravo" (S. Radić). 

Konačno, 26. kolovoza 1939, pet dana prije početka II. svjetskog rata u Europi, potpisan je 
sporazum Cvetković-Maček kojim je utvrđeno područje Banovine Hrvatske u sastavu: Savska i Primorska 
banovina, kotarevi Dubrovnik, Šid, Ilok, Brčko, Gradačac, Derventa, Travnik, Fojnica. 

Sporazum utvrđuje obnovu Sabora kao zakonodavne vlasti, bana kao nositelja upravne vlasti. 
Banovina dobiva i određenu financijsku samostalnost. 

U usporedbi s teritorijem koji je Hrvatska imala u Habsburškoj Monarhiji promjene su bile: 

— izgubljen je dio Srijema 

— izgubljena je Boka kotorska i područje južnije od nje 

— u sastav Hrvatske uključeni su Međimurje i Kastav 

— Hrvatska se proširila na dio BiH uglavnom na nacionalnom načelu. 

Stvaranjem Banovine Hrvatske otvoren je proces federalizacije Jugoslavije. Već su bili gotovi nacrti 
banovine Slovenije, jer tu nije bilo nikakvih sporova — Dravska bi se banovina proglasila slovenskom 
federalnom jedinicom. 

U pogledu daljnjega državnog preuređenja sve su političke snage u Srbiji zauzele stajalište da se 
ostalih 6 banovina mora ujediniti u srpsku jedinicu zvanu “srpske zemlje“, kako bi se u Jugoslaviji stvorila 
mala “Velika Srbija". 

HSS je predlagao da se što prije provedu izbori za Hrvatski sabor i za skupštinu Jugoslavije, koja bi 
imala zadaću dovršiti proces preuređenja države. Rat je taj proces prekinuo. 

Hrvatsko-srpski spor nastavit će se u izbjegličkoj vladi u Londonu, ali će rat 1941-1945. donijeti 
drukčija rješenja. 

Mačekov koncept rješenja hrvatskoga pitanja ostvaren je bez žrtava i u granicama mogućeg nakon 
dvadeset jednu godinu uporne političke borbe. 

HSS-ovsko rješenje hrvatskoga pitanja bilo je polovično, a drukčije nije ni moglo biti. Taj “defekt? 


iskoristit će dvije ultraradikalne ideologije, nacifašistička i boljševička, koje će Hrvatsku povući na tragičnu 

stranputicu. Sada je red da pokažemo što je značilo njihovo pojavljivanje u političkom životu hrvatskoga 


naroda. 


8. Infiltracija nacifašističke i boljševičke ideologije u Hrvatsku između dva rata 


Kao što su se između dva svjetska rata europski narodi podijelili na tri glavna antagonistička 
idejno-politička bloka — demokratski, nacifašistički i boljševički — tako se i hrvatski narod razbio na tri 
dijela. Takva podjela Hrvata nastat će tek nakon sloma Kraljevine Jugoslavije 1941, a do tada je gotovo 
cijeli hrvatski narod slijedio HSS koja se u međuratnom razdoblju od stranke razvila u općenacionalni pokret 
za hrvatski suverenitet. Međutim, protiv HSS-a kao nositelja prozapadne demokratske građanske 
orijentacije, u hrvatskom su se društvu zametnule klice profašističke i proboljševičke orijentacije u obliku 
ustaštva i u krilu KPJ. 

Kakvog su korijena i utjecaja imale ustaška i komunistička opcija u Hrvatskoj do 1941. godine? 

Ni ustaše ni komunisti do 1941. nisu mogli razviti društveni pokret jer za njih nije bilo mjesta u krilu 
hrvatskoga naroda koji je bio listom uz HSS. To se dokazuje činjenicom da je za HSS na izborima 1935.1 
1938. glasovalo 93% hrvatskih glasača. Ustaše nisu uspjele stvoriti političku stranku ne samo zato što su 
progonjeni već i zato što je njihova zavjerenička koncepcija računala na instaliranje u vlasti pomoću 
nacifašističkih država. Komunisti su izgradili svoju stranku, KPH u okviru KPJ, ali se njezino članstvo do 
sredine 30-ih godina svodilo na nekoliko stotina do nekoliko tisuća članova i po tome je bila više sekta nego 
politička stranka. U svjetlu te teze pogledajmo sada kako su se ustaše i komunisti razvijali do 1941. godine. 

Pred progonom monarhističke diktature, pojedinci i skupine hrvatskih nacionalista morali su 
emigrirati u strane zemlje. Većina ih se okupila u Mađarskoj (Janka Puste) i Italiji. Tamo je Ante Pavelić 
potkraj 1930. osnovao tajnu revolucionarnu organizaciju “Ustaša? s ciljem razbijanja Jugoslavije i uspostave 
neovisne hrvatske države, postavivši sebe za poglavnika. Do 1934. u Italiji se okupilo oko 500 ustaša. 

A. Pavelić je 1932. godine formulirao “Ustav* organizacije u kojemu se ona izgrađivala na 
zavjereničkim osnovama. Ustaška “načela kao dokument o programu i ideologiji pokreta nastala su 1933. 
godine.65 

Cilj je pokreta bio ovako formuliran: “Ustaša, hrvatski oslobodilački pokret ima zadaću da svim 
sredstvima — pa i oružanim ustankom — oslobodi ispod tuđinskog jarma Hrvatsku da ona postane potpuno 
samostalna i nezavisna država na cijelom narodnom i povijesnom području... 

Organizacijska shema predvidjela je ove ustaške strukture: rojeve za sela, tabore za općine, logore 
za kotareve, stožere za župe i glavni ustaški stan za državu (GUS). Na čelu GUS-a je poglavnik (vođa) a uz 


njega su 12 doglavnika koje imenuje poglavnik. 

Članovi pokreta i dužnosnici polažu zakletvu (prisegu) u kojoj stoji da se svaki zaklinje “Bogom 
svemogućim i svime što mi je sveto da ću se držati ustaških načela... te bezuslovno izvršavati sve odredbe 
Poglavnika ... ako se ogriješim o ovu prisegu — ... ima me ... stiei kazna smrti. Tako mi Bog pomogao! 
Amen!"'66 

Autokratski, zavjerenički 1 teroristički smjer utvrđen 1929. u “Ustavu“, razrađivan je u nizu napisa 
lista “Ustaša u Italiji. Tako npr. veljače 1932. list piše: 

“Nož, revolver, bomba, pakleni stroj, to su idoli koji imaju povratiti seljaku plodove njegove 
zemlje, radniku kruh, a Hrvatskoj slobodu." U srpnju iste godine “Ustaša u članku pod naslovom “Treba 
klati", piše: “Ono što pije krv hrvatskog naroda treba poklati da se više nikada to zlo u hrvatskoj sredini ne 
pojavi."?67 

Ustaška načela i ideje bile su sirova i surova reakcija na teror monarhističke diktature. To je bio 
krajnji osvetnički odgovor na žrtve toga režima, hajdučki odgovor na hajdučiju i žandarski kundak režima i 
na nacionalno poniženje, šovinistička mržnja na još veću šovinističku mržnju. Radi se o poznatoj biblijskoj 
“oko za oko, zub za zub". 

Uvažavajući činjenicu da su ustaše mogle gostoprimstvo dobiti samo u fašističkom režimu, koban je 
bio korak emigriranja u Italiju. Taj se korak morao platiti ustupanjem Dalmacije Italiji koja će si 1941. 
priključiti najveće hrvatske bisere kao što su Split, Šibenik, Trogir i još više. 

Slobodno djelovanje ustaša kratko je trajalo. Nakon ubojstva kralja Aleksandra 1934, u kojemu su 
sudjelovali VMRO i ustaše, Italija je prvo pozatvarala, a nakon toga konfinirala Pavelića i ustaše. Od 1934. 
do 1941. oni su bili pod kontrolom talijanske vlade koja je time izvršavala svoje obveze prema M. 
Stojadinoviću čiji je režim vodio profašističku politiku u dogovoru s talijanskom vladom. Jugoslavija je u 
nadi da će razbiti Pavelićevu grupaciju dopustila repatrijaciju pa se oko pola ustaša, među njima i Mile 
Budak, vratilo u zemlju. Italija je zadržala drugu polovicu jer je stalno računala s mogućnošću njihove 
upotrebe za razbijanje Jugoslavije i osvajanje Dalmacije. Međutim, Hitler je bio protiv razbijanja 
Jugoslavije: ponajprije stoga što je 1939/40. angažirao svoje oružane snage na zapadu protiv Francuske, a 
1941. pripremao invaziju na SSSR pa je zato težio izbjeći rat na Balkanu. Tek nakon puča u Beogradu 27. 
ožujka 1941, odlučio je razbiti Jugoslaviju, a do tada su ustaše u Italiji bile blokirane. 

Dobivši utočište od nacifašističkoga režima, ustaše će po nuždi dovesti NDH pod vlast Italije i 
Njemačke, pa će ih povijest zbog toga i djela koja su činili 1941-1945. svrstati u društvo europskoga 
fašizma. No, osim ideje o hrvatskoj, etnički što čišćoj nacionalnoj državi, ustaše drugih vizija nisu imali. 
Pozivali su se na Starčevića, ali su odbacili njegove liberalno-demokratske ideje, a o modernizaciji društva u 
smislu njegove industrijalizacije, urbanizacije, razvitka kulture, pismenosti, znanosti, zakonitosti i 


moralnosti, itd. nisu imali gotovo nikakve razvijene doktrine i koncepcije. Svi i sve mora se podrediti 

nacionalnoj državi koja je dignuta na razinu mitske svetosti. Taj cilj opravdava sva sredstva: ljudi i njihova 
sloboda moraju se podrediti državi. 

Fenomen boljševizma u Hrvatskoj složeniji je od fenomena ustaštva. 

Iako komunisti zaista nisu izašli izvan okvira malene marginalne tajne organizacije, oni će u ratu 
1941-1945. poraziti sve građanske snage i vladati skoro pola stoljeća. Ta povijesna činjenica nameće nešto 
dužu elaboraciju upravo na ovom mjestu jer se bez nje ne može objasniti ono što će se kasnije događati. 

Krenimo od početka! 

Od osnivanja 1919. godine, KPJ je zasnivala svoju programsku viziju na tri pretpostavke koje su 
zapravo bile aksiomi, i to: 

prvo, svjetski sustav kapitalizma ušao je u svoju završnu umiruću fazu, ruši se svjetska kapitalistička 
civilizacija, nastupila je epoha proleterskih revolucija i stvaranja svjetske socijalističke civilizacije; došao je 
trenutak smjene kapitalizma što se zbiva po neumitnom zakonu povijesnog razvoja koji je otkrila 
marksistička teorija; 

drugo, “teorijski zakon" smjene kapitalizma socijalizmom empirijski je potvrđen i dokazan na 
jednoj šestini zemaljske kugle velikom Oktobarskom proleterskom revolucijom i već dovršenim 
socijalističkim poretkom u SSSR-u; 

treće, iako nerazvijen, kapitalistički je poredak u Jugoslaviji u permanentnoj krizi koja je, zbog 
nerješivih društvenih suprotnosti, “bremenita proleterskom revolucijom" koja se pokazuje kao neposredna 
mogućnost od časa osnivanja KPJ 1919. godine. KPJ je smatrala Kraljevinu Jugoslaviju balkanskom 
varijantom ugnjetavačkoga ruskog carizma i najslabijom karikom europskoga lanca kapitalističkih zemalja, 
kao što je carska Rusija bila najslabija karika svjetskoga sustava kapitalizma do 1917. godine. 

Sva tri spomenuta “idejno-teorijska aksioma" dobila su svoj ideologijski i propagandno-agitacijski 
izraz koji je stvorio nepokolebljivo uvjerenje svih generacija komunista da je socijalistička revolucija u 
Jugoslaviji, osvajanje vlasti i “izgradnja" socijalizma, neposredna povijesna zadaća revolucionara koji su 
osnovali KPJ, točnije to je zadaća svake iduće generacije revolucionara. 

Nakon tih konstatacija o viziji budućnosti KPJ, fascinantno je uočiti da su dvije od tri pretpostavke 
na kojima se ima graditi “svijetla' budućnost nove socijalističke civilizacije, ne samo problematične već da 
su dobrim dijelom bile iluzija.68 Naime, vizija spektakularnoga sloma svjetskoga kapitalističkog sustava 
pod udarom serije proleterskih revolucija neće se nikada ostvariti, a uvjerenje o izgrađenom socijalizmu u 
SSSR-u u obliku kakav se razvio u mašti revolucionara, budućnost će otkriti kao veliku prijevaru i zabludu. 
Ta konstatacija, koja sugerira tezu da akteri povijesti nisu uvijek svjesni implikacija, posljedica i dometa 
svojih vizija, programa i odluka, ne znači da se spomenuta tri aksioma, naročito onaj treći, nisu oslanjala na 


neke realne povijesne tendencije. 

Uvjerenje o nužnosti i neminovnosti sloma kapitalizma i nastupanju epohe socijalizma stalno su 
“podgrijavali" takvi događaji kao što su bili velika ekonomska kriza 1929. godine, te sudar dviju grupacija 
imperijalističkih zemalja 1939. godine kada je započeo II. svjetski rat, koji je otvorio mogućnost pretvaranja 
imperijalističkoga u građanske ratove za uništenje kapitalizma. Očekivala se i pobjeda socijalističke 
revolucije u najmnogoljudnijoj zemlji svijeta — Kini — kao i nizu europskih zemalja. Jednom riječju, 
jugoslavenski su komunisti imali argumenata da se njihova revolucija slijeva u svjetski socijalistički pokret 
potlačenih za rušenje kapitalizma. 

Pa i same strukturalne promjene u kapitalizmu tumačene su kao predvorje socijalizma. Naime, 
liberalno-demokratski poredak, usidren u laissez-faire, njegov ekonomski sustav, počeo se transformirati u 
monopolni državno-kapitalistički sustav tako da je sama kapitalistička ekonomija počela sužavati 
regulatornu funkciju profita, a jačati funkciju planiranja što je pokolebalo vjeru u nezaobilazne i “vječne? 
zakone kapitalističke ekonomije. Stvarala se nada da će biti dovoljno skinuti upravljačke vrhove s 
kapitalističkih monopola i eto gotovog socijalizma. 

Kada, dakle, imamo na umu spomenute tendencije u svjetskim razmjerima, nije teško shvatiti 
uvjerenost komunista u sigurnu pobjedu. 

Međutim, glavni povijesni tok evolucije kapitalizma nije tekao po projekciji komunističkih partija i 
njihove centrale — Kominterne. Svjetski je kapitalistički sustav pokazao čudesnu moć adaptacije u 
pronalaženju putova svoje revitalizacije naročito nakon II. svjetskog rata. To, pak, znači da se glavna 
pretpostavka razvoja socijalizma u viziji Kominterne nije ostvarila. 

Ali, glavni izvor nadahnuća, revolucionarne nepokolebljivosti i vjere u nužnost i mogućnost 
revolucije, KPJ je neprestance dobivala iz uvjerenja o “trijumfalnoj izgradnji socijalizma" u SSSR-u i iz 
uvjerenja o postojanju revolucionarnog stanja koje se razvilo iz permanentnog trajanja opće krize 
društvenoga poretka Kraljevine Jugoslavije. 

Takvo se uvjerenje može ilustrirati i verificirati u svakom programskom dokumentu kao i svim 
praktičnim političkim akcijama KPJ. Za ovu priliku navest emo samo neke argumente u kojima se 
sintetiziraju sva tri najbitnija aspekta vizije, ideologije i programske orijentacije KPJ: međunarodni, 
sovjetski i jugoslavenski aspekt te cjeline. 

U revolucionarnoj atmosferi stvorenoj iscrpljujućim četverogodišnjim I. svjetskim ratom, razorenim 
ruskim, austrougarskim i njemačkim carstvom, Oktobarskom revolucijom, pobunama u ratnim armijama na 
frontovima i pobunama seljaka i radnika u Njemačkoj, Austriji, Mađarskoj, zatim 
nacionalno-revolucionarnim vrenjem u jugoslavenskim zemljama slomljenoga Habsburškog carstva, kada je 
u izgledu bila mogućnost širenja socijalističke revolucije u nizu europskih zemalja, osnovane su u svijetu 
brojne komunističke partije od lijevih krila radničkih pokreta, među kojima je bila i KPJ koja je već na 


osnivačkom kongresu 1919. godine usvojila platformu izvođenja socijalističke revolucije na osnovi procjene 

da je "međunarodni kapitalizam ušao u završnu fazu..." i da su “...stvoreni uvjeti za ostvarivanje 
komunističke privrede prenošenjem sviju sredstava za proizvodnju u ruke društvene cjeline.'69 

Ovaj citat, izvan kojega i nema ništa značajnog u programskoj orijentaciji KPJ 1919. godine, 
koncentrirani je izraz uvjerenja da je povijesni trenutak smjene kapitalizma socijalizmom već nastupio 1 da 
jugoslavenski proleterijat treba jednim “jurišem" na buržoasku državu osvojiti vlast i uspostaviti diktaturu 
proletarijata i nacionalizirati sredstva za proizvodnju po ugledu na svoju klasnu braću u sovjetskoj Rusiji. 
Takvo opredjeljenje KPJ za sovjetski put u izvođenju revolucije i u uspostavljanju tipa društvenog uređenja, 
nakon dolaska na vlast, ostat će manje-više trajno 1 nepokolebljivo. Dakle, centralizirana državna vlast koja 
upravlja nacionaliziranim sredstvima za proizvodnju bila je glavni element programa KPJ. 

Konsolidacijom kapitalizma nakon Prvoga svjetskog rata u svim europskim zemljama, pa dakle i 
Jugoslaviji, te razbijanjem KPJ 1920/21, izjalovila se nada u širenje revolucije. Europska će povijest krenuti 
sasvim drugim putem. Sovjetska Rusija će se, nakon dramatične borbe između sve slabijih snaga 
“zanesenjačke legije revolucionara" i sve jačih snaga državne i partijske birokracije, vratiti na stare ruske 
hegemonističke pozicije. Ostale će se europske zemlje orijentirati svaka na svoje nacionalne interese i, 
ovisno o industrijskim i ljudskim potencijalima, na predratne imperijalističke i hegemonističke pozicije, 
pripremajući se za novi rat u koji će se cijela Europa uskoro survati. U tom kontekstu glavne društvene i 
političke snage u tek osnovanoj jugoslavenskoj državi, uključujući i KPJ, upustit će se u međusobne žestoke 
borbe čiji će smisao biti u traženju rješenja za tri nacionalne zajednice, tako da će nacionalni problem 
prevladati sve ostale društvene probleme. 

Jer, od šest naroda, pet ih je bilo protiv državnog uređenja Jugoslavije. To isto vrijedi i za sve 
nacionalne manjine. Snaga otpora tih naroda i nacionalnih manjina, bez obzira na to što nije bila 
objedinjena, onemogućila je konsolidaciju nove države. To je činjenica, bez obzira je li njihova borba bila 
napredna ili nazadna, oslobodilačka ili reakcionarna — što je bilo vrlo različito s obzirom na vrstu i karakter 
pojedinih političkih frakcija i programa koji su se pojavili među nacionalno neravnopravnim etničkim 
zajednicama. Svaka od jugoslavenskih nacija, budući da je formirana prije stvaranja zajedničke države, 
razvila je svoju nacionalnu ideologiju i nacionalni pokret s ciljem konstitucije svoga nacionalnoga političkog 
subjektiviteta. Ne ulazeći ovdje u vrlo zamršenu slojevitost nacionalne svijesti i u identifikaciju brojnih 
političkih frakcija 1 njihove političke taktike, može se konstatirati da ni jedna politička grupacija nije ušla u 
novu državu s idejom da se odrekne nacionalnog identiteta. Najiskreniji protagonisti jugoslavenske ideje, 
npr. u Hrvata, kao što je bio A. Trumbić, jedan od stvaralaca Jugoslavije 1918. godine, borili su se za 
ravnopravne odnose i jedan oblik federalizma, a da ne spominjeno HSS, vodeću građansku stranku u 
Hrvatskoj. 

Srbija, međutim, nije imala razvijenu povijesnu svijest da shvati što je značilo uključivanje novih 


naroda u sastav nove države, već je, ponesena ratnim trijumfalizmom i idejom Velike Srbije, iskoristila 

povoljne povijesne okolnosti i nametnula hegemonističko-centralističku vlast, što ju je nužno dovelo do 
trajnog sukoba s narodima koji su došli u neravnopravni položaj. 

Čini se da je odnos sukobljenih snaga bio podjednak. Srbija je bila dovoljno jaka da ne popusti u 
obrani hegemonističkoga režima, ali i suviše slaba da slomi svoje protivnike i ostvari stabilnu državu. 
Federalistički blok nije bio toliko jak da razbije nametnuti režim, ali ni toliko slab da se odrekne borbe za 
preuređenje države na federativnoj osnovi. Zato je borba bila neprestana. Stvoreno je nesnosno stanje za 
cijelu društvenu zajednicu i posijano sjeme mržnje koje će u budućnosti pridonijeti krvavim 
međunacionalnim obračunima. 

U vezi sa žestokim sukobima građanskih stranaka treba istaći još jednu, i to presudnu činjenicu. 
Naime, budući da je s jedne strane međunarodni poredak tvrdo branio integritet Jugoslavije, a s druge strane 
njezine narode ugrozio predstojeći II. svjetski rat — oba njezina bloka — nametala se ideja da se razbije 
velikosrpski hegemonistički režim i stvori nova zajednica. 

To je značilo da se mora naći neka zajednička društvena snaga — idejni i politički pokret, koja će 
stvoriti jugoslavensku zajednicu u takvu kontekstu; da bi preoteli dio masa od građanskih stranaka, 
komunisti su formirali nacionalne komunističke stranke — KPH je stvorena 1937. godine. Na takvu se putu 
nastojalo privući pripadnike iz redova svih naroda. Tu je ulogu sebi namijenio komunistički pokret 
zamijenivši sredinom 1930-ih godina ideju razbijanja Jugoslavije idejom jugoslavenske federacije, ali i 
otvorenošću prema još široj državnoj tvorevini kao što je balkanska ili balkansko-podunavska konfederacija. 
Hrvatski su komunisti na Osnivačkom kongresu istaknuli svoj program rješenja nacionalnog pitanja u 
Hrvatskoj i Jugoslaviji. Prvenstvena je zadaća “borba za nacionalnu slobodu hrvatskog naroda", koju treba 
vezati uz borbu uz socijalizam, “jer samoodređenje naroda, ravnopravnost sviju naroda bez obzira na rasu i 
religiju jest jedno od velikih načela socijalizma*.70 

Tito je tada u “Proleteru" pisao: “Komunisti se bore za slobodu Hrvatske, ali samo za takvu 
slobodnu Hrvatsku u kojoj će biti slobodan narod. Za komuniste nije hrvatski narod jedna šaka bogataša i 
visoke gospode, nego je narod: seljaštvo, radništvo i narodna inteligencija. Komunisti, sinovi hrvatskih 
seljaka, hrvatskih radnika i narodne i poštene inteligencije su Hrvati i dio hrvatskog naroda, za čiju se 
slobodu i napredak i oni bore..." 

Tako je komunistički pokret, zasnovan gotovo isključivo na klasnom konceptu (proleterska 
društvena zajednica), postao jedini nosilac jugoslavenske ideje, budući da su jugoslavenski nacionalisti kao 
protagonisti ideje Jugoslavije postali instrument hegemonije vladajućega vrha Srbije koji nikada nije 
prihvaćao politiku nacionalne ravnopravnosti. 

KPJ je svoju moć i budućnost očekivala od revolucionarnog potencijala radnih klasa. Međutim, 


klasna struktura nije pružala takva očekivanja. 

Radnička klasa je bila mlada i malobrojna. Industrijski, trgovački 1 zanatski centri bili su oaze u 
moru veoma zaostalog i bijednog seljaštva. A ono je činilo blizu 80% stanovništva. Od te goleme mase više 
od dvije trećine imalo je ispod 5 ha zemlje. To znači da najveći dio seljaštva nije gotovo ništa od svojih 
proizvoda iznosio na tržište već je živio primitivnim načinom života u uvjetima naturalne proizvodnje. 
Tome treba dodati činjenicu da je većina živjela na rubu gladi s obzirom na mali prinos tako malenih 
gospodarstava. Seljaštvo je bilo izloženo eksploataciji birokratsko-vojno-policijske države koja je, u 
usporedbi s ekonomskom snagom zemlje, tražila enormna sredstva, prikupljanjem poreza od seljačke 
sirotinje. Takav položaj seljaka razvio je u njihovoj svijesti mržnju prema režimu u kojemu su vidjeli samo 
porezni aparat i žandarsku silu. Zato je u seljaštvu tinjala velika antirežimska energija kojoj KPJ nije dugo 
vremena poklanjao nikakvu pažnju. 

Ta seljačka energija, po svojoj prirodi eruptivna i destruktivna, ostala je latentnom, čekajući vještu 
političku snagu da je u pogodnom trenutku aktivira za svoje uske stranačke interese. 

Treći činitelj revolucioniranja u Kraljevini Jugoslaviji razvio se zbog blokade industrijalizacije. Radi 
se, naime, o tome da je Jugoslavija u odnosu prema visoko razvijenim zemljama zaostajala oko 100 godina. 
Dok su te zemlje već osim manufakturnog razvoja iza sebe ostavile razdoblje kapitalizma slobodne 
konkurencije i dovršavale fazu monopolnog stadija sa završenim industrijskim revolucijama i dovršenom 
deagrarizacijom, u Jugoslaviji se kapitalizam nalazio negdje na prijelazu iz manufakturnog u industrijski tip 
s apsolutnim porastom seljaštva. Kako “mladi" kapitalizam nije imao snage izvesti ubrzanu industrijalizaciju 
zemlje, koja je veĆ bila uvjet “Života ili smrti" društva, rasla je neminovnost jačanja državnog 
intervencionizma kao instrumenta nasilne akumulacije za forsiranu industrijalizaciju. 

Jednom riječju, usporeni proces industrijalizacije zemlje zatvarao je perspektivu ne samo radničkoj 
klasi već golemoj većini seljaštva 1 naroda u cjelini, što je stimuliralo revolucionarnu plimu i bilo dodatni 
impuls spomenutim dvama činiteljima. 

Vratimo se ponovno osloncu KPJ na SSSR. 

Bez postojanja SSSR-a teško bi bilo zamisliti postojanje i uspjeh KPJ. Toga su bili svjesni 
jugoslavenski komunisti. Zato je, valjda, sve do sukoba 1948. godine vjerovanje u SSSR bilo jedan od 
apsolutnih uvjeta prijama svakoga novog člana u KPJ, a izražavanje bilo kakve sumnje u unutrašnju ili 
vanjsku politiku SSSR-a automatski je značilo isključenje iz Partije, popraćeno prezirom i smatrano izdajom 
prema komunističkom pokretu. 

KPJ nije imala nikakvu sumnju u sovjetski sustav kao model po kojemu će se graditi i socijalističko 
društvo u Jugoslaviji. U skladu s uvjerenjem da se i socijalistička revolucija i izgradnja novoga 
socijalističkog društva po uzoru na SSSR ostvaruje na znanstveno utvrđenim zakonitostima, KPJ je stajala 


na programu potpune likvidacije ne samo kapitalističkog već i svakoga drugog oblika privatnog vlasništva 

nad sredstvima za proizvodnju, kao i na programu likvidacije višepartijskog sustava i zavođenja 
revolucionarne jednopartijske diktature pod imenom diktature proletarijata. 

KPJ je raspirivala i klasnu mržnju prema bogatijim slojevima društva. Po snazi te mržnje zauzimala 
je istaknuto mjesto u europskom komunističkom pokretu jer su bijeda radništva i seljaštva u Jugoslaviji, kao 
i druge proturječnosti, posebno nacionalne, bile veće nego u ostalim zemljama. 

Privatno vlasništvo smatrano je izvorom svih zala ljudskoga roda: ono je ne samo izvor 
eksploatacije i najamnoga položaja radničke klase nego i izvor nacionalnog ugnjetavanja, ono je uzrok 
ratova među narodima, uzrok nastanka fašizma u Europi, uzrok kolonijalizma, izvor gladi, ropstva, 
kriminala, mržnje među ljudima, dakle, svih zala i nesreća u ljudskome društvu. Zato se propagiralo da će se 
likvidacijom privatnoga vlasništva roditi novo društvo u kojemu neće biti izrabljivanja, bijede i društvenih 
sukoba ni jedne vrste. Počet će stvarna ljudska povijest u kojoj ljudi neće biti podložni ni despotskoj vlasti 
privatnih vlasnika ni bilo kojoj drugoj vlasti, jer s padom privatnoga vlasništva padaju svi oblici 
eksploatacije i ugnjetavanja ljudi i naroda. 

U ideologijskoj viziji budućnosti mnogi su komunisti zamišljali da će se po osvajanju političke 
vlasti ubrzo prevladati 1 ostalo naslijeđe građanskoga društva: planska proizvodnja i raspodjela zamijenit će 
anarhičnu robnu proizvodnju i tržište, odumrijet će i takve tvorevine staroga društva kao što su religije i 
nacije i ostvariti se bratstvo među narodima svijeta. Neki su sanjarili io mogućnosti ukidanja poreza i 
državnih granica itd. i tsl. 

U političkoj misli KPJ nije bilo ni traga razmišljanjima o takvim mogućim aberacijama u 
socijalističkom društvu kao što su birokratizacija društvenih odnosa i daljnji razvoj i jačanje, a ne 
odumiranje, nacionalne svijesti 1 nacionalizma, o raznim dramatičnim zapletima i tragičnim događajima kao 
što su bezakonje, politička umorstva, logori smrti itd. 

Treći aspekt utjecaja SKP(b)-a na KPJ, preko Kominterne, jest usvajanje “organizacijskog modela" 
bez kojeg je teško zamisliva priprema i izvođenje revolucije. Po tom modelu partija organizira svoje ćelije u 
svim jedinicama društvenoga života: u tvornicama, školama, bolnicama, vojnim jedinicama, policiji, selima, 
gradskim četvrtima, sindikalnim i sportskim organizacijama, pa čak i u organizacijama buržoaskih partija. Iz 
tih ćelija izrastaju općinski, zatim kotarski, regionalni, pokrajinski i, na kraju, nacionalni komiteti. Zbog 
policijskoga progona, to je malobrojna, ali vrlo moćna ilegalna organizacija koja se razvija u neke vrste 
“državu u državi". U pogodnom momentu ona preko noći može postati stup državnog aparata ostalih oblika 
upravljanja društvom. Iz centralnog komiteta razvija se “revolucionarna vlada“ a iz podređenih komiteta 
razvijaju se svi ostali organi vlasti i druge potrebne organizacije i mehanizmi. 

Ali prednost boljševičkoga tipa organizacije ne odnosi se samo na zauzimanje vlasti. Partija koja 
izgradi taj tip organizacije ima sposobnost prilagođavanja gotovo svim promjenama situacije: ona se može 


odlučiti da u pogodnom momentu zauzme vlast, ali može izaći iz ilegale i postati partija opozicije, može 

ulaziti u koalicijske kompromise s građanskim partijama i slično. Ona, dakle, ima mogućnost postaviti se u 
“strategijski doček? i s te pozicije izvoditi strategijske i taktičke manevre. To je prednost komunističkih 
partija pred građanskim partijama koje nisu razvijene na ćelijskom tipu organizacije. 

KPJ je pod vodstvom Josipa Broza Tita od 1937. do 1941. dosljedno izvela svoju boljševizaciju u 
organizacijskom smislu; time je ostvarila bitnu pretpostavku za izvođenje revolucije 1941. godine. 

Četvrti aspekt oslonca KPJ na SSSR bila je materijalno-financijska pomoć i razne druge usluge, što 
je vladi SSSR-a omogućavalo da upregne kompartije u svoju ekspanzionističku politiku. 

Potkraj 1930-ih, kada je Tito boljševičkim metodama konsolidirao i učvrstio KPH, pojavio se crv 
sumnje u njezinu ideologiju i politiku. Skupina vrlo istaknutih partijskih intelektualaca našla se između svoje 
intelektualne savjesti i slobode i slijepoga podčinjavanja boljševičkoj bespogovornoj disciplini. Intelektualci 
su posumnjali ne samo u utopijsku budućnost, u novu cvatuću civilizaciju u SSSR-u, već i u praktičnu 
politiku KPJ. Tako npr. nisu usvojili ideju da KPJ izađe na izbore 1938. sa samostalnom listom pod imenom 
Stranka radnog naroda, već su tražili da se podržava Mačekova HSS, jer su smatrali da još za to nema 
mogućnosti što je prihvatio i CK KPH. Tito je, međutim, inzistirao da se i kroz taj oblik političke borbe KP 
mora razvijati kao samostalna politička snaga i zato je smijenio njezine čelne ljude. Do otvorenog, oštrog 
sukoba dijela lijeve inteligencije na čelu s Miroslavom Krležom došlo je 1939. kada je on pokrenuo časopis 
“Pečat". 

Krleža je u međuratnom razdoblju izrastao u najindividualnijeg, najsnažnijega i najutjecajnijeg 
književnika-intelektualca u hrvatskom narodu. Nitko drugi nije tako snažno i razorno razotkrivao tamne 
strane društvenoga života kao Krleža u svojim djelima — Golgota, Vučjak, U agoniji, Gospoda Glembajevi, 
Leda, Moj izlet u Rusiju — zatim u časopisima, od “Plamena" 1919, “Književne Republike" 1924, “Danasa? 
1934. 1 “Pečata? 1939. 

Saznavši za staljinistička ubijanja i monstruozne sudske procese u SSSR-u u kojima su stradali i 
najbolji Krležini drugovi, on je po svojoj savjesti digao glas protiv staljinizma. U “Pečatu" je pokrenuo 
raspravu o problemima iz područja estetike i filozofije, protiveći se boljševičkomu dogmatizmu. Partiji je 
zaprijetila opasnost unutrašnjeg rascjepa što je motiviralo i samog Tita da u njezinu listu “Proleter? u svibnju 
1940. oštro arbitrira. Ta idejna borba poznata pod sintagmom “sukob na književnoj ljevici", prekinuta je 
trobrojem “Pečata" sredinom 1940, kada je časopis prestao izlaziti. 

Međutim, iako se povukao iz idejne borbe, Krleža nije mogao zaustaviti svoj utjecaj na mlade, nove 
naraštaje đaka, studenata i intelektualaca.71 

Crv sumnje u partijske redove unio je pakt Hitler-Staljin 1939, njihova podjela Poljske i napad 
SSSR-a na malenu Finsku, okupacija Estonije, Latvije i Litve 1940. i priključenje Besarabije i sjeverne 
Bukovine SSSR-u. Skupina slobodnomislećih komunista i ljevičara to je osudila, a KP je to opravdavala 


tezom da je progresivno svako otkidanje naroda i zemalja ispod kapitalističkoga jarma. 

Kako bi se suzbila tendencija sumnje u SSSR, KPJ je nekoliko godina uoči rata razvila golemu 
ideološku kampanju. Glavni izvor indoktrinacije bila je tek objavljena povijest Svesavezne boljševičke 
partije (boljševika), koja je postala prava “partijska biblija". Taj ideološki udžbenik nametnuo je utopijsku 
sliku o SSSR-u. Naime, ljude se moglo lako uvjeriti u njezinu istinitost. Jer “istina? je bila da je u SSSR-u 
nestala klasa veleposjednika, iskorijenjena je buržoazija, nestalo je privatno vlasništvo itd., a u društvenoj je 
strukturi ostala radnička klasa i seljaštvo iz kojega su iskorijenjeni kulaci. Iz redova radnika 1 seljaka rodila 
se nova “narodna? socijalistička inteligencija. Izgledalo je kao da je zaista nestala eksploatacija “čovjeka po 
čovjeku? i da više ne postoji klasno antagonističko društvo. Nije se znalo da upravo u momentu kada se 
proklamiralo izgrađeno socijalističko društvo, kada je izgledalo da je nastupilo njegovo stanje “savršenstva" 
i “beskonfliktnosti", upravo se tada razvio proces rađanja njegovih novih proturječnosti na osnovi sustava 
neograničene despotske vlasti partijsko-državne birokacije. 

Još veće divljenje Sovjetskom Savezu i vjera u njegov potpun gospodarski uspjeh učvrstili su se na 
vjeri da je za vrijeme svjetske ekonomske krize, u kojoj je industrijska proizvodnja prepolovljena, a desetine 
milijuna radnika, socijalno neosigurano, ostalo bez posla, u SSSR-u se industrijska proizvodnja poveĆala za 
četiri puta. 

Dakle, u kapitalističkim zemljama glad, bijeda, sirotinja, štrajkovi, nezaposlenost, ekonomski slom, 
a u SSSR-u napredak bez presedana u novijoj povijesti svijeta. Koga to ne bi “osvojilo? i motiviralo u borbi 
za stvaranje istog sustava u vlastitoj zemlji! Tome treba dodati da je popularizacija SSSR-a padala na plodno 
tlo ostataka panslavizma i rusofilstva, koje je još tinjalo iz davnih vremena. U SSSR se polagala velika nada 
kao u oslonac za obranu od imperijalističkih kapitalističkih država koje su stajale na jugoslavenskim 
granicama. 

Iako malobrojna, KPJ je uoči Drugoga rata činila čvrstu i napokolebljivu strukturu, sposobnu i 
spremnu da u predstojećem požaru preuzme sudbinu naroda Jugoslavije u svoje ruke, usprkos ne malim 
zabludama, iluzijama i utopijskim elementima u svojoj ideologiji i političkoj strategiji. Veliku joj je snagu 
davao povijesni poraz građanskih snaga u pokušajima da od Jugoslavije stvori demokratsku zajednicu 
sposobnu da ostvari barem minimalni društveni napredak. 

Unatoč nerješivoj društvenoj krizi Jugoslavije i svojoj konsolidaciji, sa 7.800 članova i 17.800 
članova SKOJ-a krajem 1940, KPJ je do sloma Jugoslavije bila na marginama političkoga života i na rubnim 
područjima političkih sukoba. Kao najjača organizacija u KPJ, koja je 1940. imala 2.500 članova, KPH još 
nije izašla iz okvira malene stranke sektaško-zavjereničkoga tipa. Neprobojni zid širenju ideologije 
komunizma stvorio je HSS i Crkva. Između ideologijske svijesti partijskog članstva i društvene svijesti mase 
postojala je velika razlika. Po komunističkoj ideologiji radnička je klasa glavna snaga revolucije. Međutim, 
ona u međuratnom razdoblju, osim 1918-1921, nije ulazila u ozbiljne klasne sudare, izuzev štrajka 2.500 


rudara Trepče 1939, štrajka 3.700 rudara Trbovlja 1939, tromjesečnoga štrajka 2.500 zrakoplovnih radnika u 

Beogradu 1940, štrajka 800 krojača 1940. u Zagrebu, te štrajka 3.960 građevnih radnika u Sloveniji 1940; 
svi su ostali štrajkovi mali i po broju štrajkača i po vremenu trajanja. Ni traga većim klasnim sudarima. 
Najočitiji znak stvarne slabosti radništva jest vladina zabrana URS-a 1940. Taj sindikat od 150.000 radnika 
pod utjecajem KPJ nije dao nikakav otpor raspuštanju. Ove činjenice o štrajkovima nisu argument da 
društvo nije bilo nabijeno “revolucionarnim nabojem", već dokazom da ne stoji teza KPJ kako su radnici bili 
spremni za dogmatski skrojenu neposrednu proletersku revoluciju. 

Revolucionarno je raspoloženje postojalo, ali više kao oblik otuđenja narodnih nasa od tadašnjega 
režima, a manje kao oblik svijesti ili pak saznanja o predstojećoj revoluciji. Moglo bi se reći da je 
revolucionarno raspoloženje imalo oblik kapilarnog širenja po društvenom organizmu. “Čista" ideološka 
svijest, formirana u razdoblju 1919-1941, uglavnom je bila ograničena na komuniste kao sudionike budućih 
velikih revolucionarnih previranja koja će se pojaviti na europskoj i široj međunarodnoj areni. U 
dokumentima KPJ nije se očekivala samostalna, izolirana jugoslavenska proleterska revolucija već je 
mišljena kao dio revolucije u više zemalja, kako je to Kominterna predviđala od 1920-ih godina. S 
vremenom se ta vizija sve više ograničavala na Sovjetski Savez kao tvrđavu komunizma koja će odigrati 
odlučujuću ulogu u novomu valu proleterskih revolucija. Titov dolazak na čelo KPJ 1937. zajedno s 
odlukom da rukovodstvo mora biti u zemlji i da se partija mora sama financirati, što je bio znak svijesti o 
potrebi osamostaljivanja, sve to nije dovelo u pitanje oslonac KPJ na SSSR u pripremanju i izvođenju 
revolucije. 

U političkom životu Kraljevine Jugoslavije testirana je još jedna varijanta njezina ozdravljenja. Radi 
se o Kominterninoj direktivi komunističkim partijama sredinom 1930-ih da se stvaraju “narodne fronte" s 
drugim partijama radi obrane mira i građanskih sloboda, koje je ugrozio nacifašizam. To bi, svakako, bilo 
najbolje i najdemokratskije rješenje za ozdravljenje Jugoslavije jer bi ono značilo stvaranje širokoga 
narodnog demokratskog pokreta koji bi s jedne strane ublažio socijalnu bijedu, rješavao nacionalno pitanje i 
pripremio narodne mase za obranu od fašizma. Istodobno, to bi rješenje otupilo i sektaštvo i dogmatizam 
komunističkoga poretka. Ali, ni ta varijanta nije imala nikakve šanse u Jugoslaviji. Ponajprije, građanske 
partije nisu bile sposobne među sobom postići nikakav sporazum na demokratskoj osnovici, jer vladajuće 
snage Kraljevine Jugoslavije nisu ni pomišljale da riješe nacionalno pitanje niti da ublaže socijalne probleme 
i ostvare društveni napredak. Osim toga one su bile podijeljene na prozapadnu i pronacističku grupaciju. Sve 
građanske stranke bile su izrazito antikomunističke, uključivši i one najliberalnije. Ima, međutim, “grijeha" 1 
na Komunističkoj partiji Jugoslavije koja je čvrsto stajala na poziciji ideološke čistoće i beskompromisne 
borbe protiv utjecaja građanskih snaga u njezinim redovima. Ona je pod svaku cijenu težila da se ne 
razvodni njezin boljševički identitet. Tako je i ta ideja ostala neostvarenom, jer nije bila primjenljiva na 


klasno-socijalnu i nacionalnu strukturu Jugoslavije. 

Sve u svemu, jugoslavenska društvena kriza nije se mogla riješiti ni na koncepcijama građanskih 
stranaka ni platformom Narodne fronte. Ostvarenje komunističke varijante rješenja jugoslavenskoga pitanja 
bilo je moguće samo u okvirima međunarodnog obračuna s imperijalističkim blokom nacifašističkih država. 
Pri takvim se okolnostima strategija KPJ sastojala u tome da se priprema za taj obračun jačanjem svoje 
monolitnosti, ideološke i političke čvrstine stvaranjem pokreta masa “odozdo", političkim djelovanjem i 
infiltracijom u cjelokupni društveni ogranizam. U tom pogledu ona je uspjela stvoriti neviđen stupanj 
monolitizma svojih redova. Sretna je okolnost bila i ta da su njezino članstvo uoči rata činile uglavnom 
mlade i mlađe generacije — mahom između 20 i 30 godina starosti. Uoči revolucije tri ključna Titova 
pomoćnika — Edvard Kardelj, Aleksandar Ranković i Milovan \ilas — bili su tridesetogodišnjaci. Istoj mladoj 
generaciji pripadali su Boris Kidrič, Vladimir Bakarić i mnogi drugi. U KPJ je ostalo vrlo malo onih iz doba 
njezina stvaranja i iz vremena dvadesetih godina. 

Da zaključimo: uoči rata 1941. hrvatski se narod idejno-politički podijelio na tri bloka: većinski 
građansko-demokratski koji je predvodio HSS, i dva marginalna — ustaški i komunistički — koji su bili 
veoma aktivni i agresivni težeći da se kapilarno infiltriraju u sve društvene sredine, ćelije i institucije, od 
športsko-zabavnih, kulturno-obrazovnih i znanstvenih sve do ulaska u organizacije HSS-a, koja se sve više 
raslojavala na centar, desnicu i ljevicu. Sva tri bloka “vezivalo?" je to da su bila protiv Kraljevine Jugoslavije, 
ali s velikom razlikom: ustaše su bile protiv svake Jugoslavije i Srba kao naroda, a mačekovci i komunisti 
samo za federativnu ravnopravnu zajednicu, s tom razlikom što je KPJ tražila državu i za BiH, Crnu Goru i 
Makedoniju, pa i Vojvodinu, a HSS bi tu popustio, osim BiH koju bi dijelio sa Srbijom. 

HSS, koji je od početka rujna 1939. postao vladajuća stranka, svoju budućnost je vezao za mir, a 
protiv rata, s osloncem na zapadne demokracije, a ustaše i komunisti svoj su dolazak na vlast vezali uz ratnu 


opciju i pomoć stranih sila. 

71 Kao član SKOJ-a u osječkoj gimnaziji mogu svjedočiti da mi đaci ljevičari uopće nismo čuli za Tita, 
Kardelja, \ilasa i druge čelnike KPJ već smo mislili da je Krleža na čelu KPJ — dakle, upravo tada kada je on 


bio u sukobu s partijom. 


Glava III. 
HRVATSKA U II. SVJETSKOM RATU 


1. Slom Jugoslavije — stvaranje Nezavisne Države Hrvatske (NDH) 


Osiguravši “leđa' paktom s SSSR-om, nacistička Njemačka je nakon osvajanja Poljske u rujnu 
1939, sa svojim glavnim snagama u proljeće 1940. okupirala Dansku, Norvešku, Belgiju, Nizozemsku i 
Luksemburg; 22. lipnja 1940. kapitulirala je i Francuska, nekada najmoćnija europska velesila. Italija je u 
proljeće 1940. okupirala Albaniju, a u jesen 1940. izvela agresiju na Grčku. Trojnom paktu 
Njemačka-Italija-Japan priključile su se Španjolska, Mađarska, Rumunjska i Slovačka, a 2. ožujka 1941.i 
Bugarska. U Europi, osim Rusije i Britanije, još su izvan rata i članstva u Trojnom paktu bile samo 
Švicarska, Švedska i Jugoslavija. 

Nakon što je u proljeće 1940. ovladala gotovo cijelom kontinentalnom Europom, osim SSSR-a, 
Njemačka je u ljeto i jesen te godine izgubila zračnu bitku nad Engleskom kao uvod i pripremu za invaziju 
kopnene vojske na britanske otoke. Njemačko zrakoplovstvo nije uspjelo slomiti britansku zračnu obranu i 
zato je Hitler morao odustati od invazije. 

Držeći se klasične njemačke vojne doktrine da nikada ne ratuje istodobno na dva ratišta, Hitler je, 
smatrajući da vlada Zapadom, odlučio u prosincu 1940. da na proljeće 1941. izvede agresiju na SSSR, da ga 
slomi 1 da u višestoljetnom miru naseljava Nijemce u Ukrajinu i Rusiju gdje će im Istočni Slaveni biti 
robovi. 

I dok su se njemačke milijunske armije koncentrirale prema Istoku, Hitler je izvršio pritisak na 
Jugoslaviju da pristupi Trojnom paktu, kako se ne bi angažirao na Balkanu, jer mu je bio potreban svaki 
vojnik za rat protiv Rusije. 

Odluka Njemačke za rat protiv Rusije bio je bezumni čin u kojemu se vojna, intelektualna, politička 
i duhovna elita te velike europske nacije pokazala inferiornom. 

Ne samo da su morali znati da nema te armije u svijetu koja može svladati trostruko brojniji narod 


na čijemu nepreglednom prostranstvu svaka strana vojska mora s vremenom nestati, već ni Britanija nije 

pokorena, a moralo se računati i na SAD jer je predsjednik Roosevelt već pripremao svoju zemlju za 
angažiranje u ratu. Veliku njemačku naciju napustio je normalan politički um i ona se, umjesto da stane s 
osvajanjem, odlučila na smrtonosnu ratnu avanturu s Rusijom. 

Ali, vratimo se Jugoslaviji! 

Dilema vlade Cvetković-Maček nije bila laka. S jedne je strane bila svjesna da je razumnije 
prihvatiti Hitlerovu ponudu i pristupiti Trojnom paktu jer se, u slučaju napada, Jugoslavija ne može obraniti, 
ali je s druge strane morala uzeti u obzir da će taj čin osuditi zapadni saveznici, a da će možda antinjemački 
duh u Srbiji eksplodirati i ići protiv vlade. Znajući da ni od Zapada ni od Rusije nema pomoći, knez Pavle uz 
snažnu argumentaciju Vladka Mačeka i slovenskih političara odlučio je da Jugoslavija pristupi Trojnom 
paktu. Još su dva razloga bila presudna za taj čin. Hitler je, naime, pristao da jedino Jugoslavija u tom paktu 
ima privilegij ostati izvan rata i da po tome praktično ima status neutralne države. Hitler je na to pristao 
samo da ne zaglibi na Balkanu. Osim toga knez i Maček imali su informacije da će Hitler napasti SSSR i da 
će zato u njegovoj završnici Jugoslavija, u određenom času, moći prijeći na stranu zapadnih saveznika. I 
konačno, nakon dramatičnih dana i besanih noći, jugoslavenska vlada je 25. ožujka 1941. potpisala Trojni 
pakt. Hitler je bio zadovoljan, Jugoslavija je izbjegla njegov osvajački udar a, što je najvažnije, ponadala se 
da će cijeli II. svjetski rat preživjeti bez i jedne žrtve. 

Mirotvornu politiku vlade Cvetković-Maček nisu mogle prihvatiti velikosrpske snage, ali ne samo 
zbog njihove vanjske već i zbog unutarnje politike, točnije, zbog stvaranja Banovine Hrvatske. Akteri 
programa “Srbi na okup" tražili su povod da dignu mase protiv vlade i da ne samo spriječe daljnji proces 
federalizacije Jugoslavije već da sve vrate na staro stanje. Kada su 26/27. ožujka 1941. oficiri izvršili puč i 
doveli generala Simovića na čelo vlade, u Beogradu su se dogodile masovne demonstracije pod parolama 
“Bolje rat nego pakt", “Bolje grob nego rob". Istoga dana Hitler je odlučio da neĆe čekati što će 
jugoslavenska vlada dalje činiti, već je naredio da se odmah krene u osvajanje Jugoslavije i da se ta država 
razbije. U idućih 15 dana nakon vojnoga puča, događala se drama u kojoj su akteri bili Hitler, Mussolini, 
beogradski vladajući krugovi i KPJ, a s hrvatske strane Vladko Maček, Slavko Kvaternik i Ante Pavelić. 

Sumrak uma beogradskih vladajućih krugova pokazuje činjenica da je vlada za četiri dana donijela 
tri potpuno različite sudbonosne odluke: najprije je 25. ožujka potpisala Trojni pakt, što je u danim 
okolnostima bio razuman čin; zatim je generalska vlada 27. ožujka pučem de facto otkazala taj pakt, što se 
može opravdati, a onda opet nakon dva dana izjavila lojalnost potpisanom paktu u nadi da će izbjeći rat. Da 
bi u zamišljenim pregovorima s Hitlerom mogli nastupati s kakvim-takvim uvažavanjem, generalska 
Simovićeva vlada inzistirala je da u njoj i dalje ostanu slovenski i hrvatski ministri, posebno Vladko Maček, 
kako bi se stekao dojam da je Jugoslavija jedinstvena. 

Prozapadno orijentiran, Maček je prihvatio da se on i Hrvati vrate u generalsku vladu uz uvjet da 


ona s jedne strane jamči i ojača status Banovine Hrvatske, a s druge strane, da bi spasio narod od rata, tražio 

je da Jugoslavija ostane u Trojnom paktu. Oba uvjeta Simović je prihvatio. Ostalo je da i Hitler pristane na 
mirnu soluciju. Ali on o tome nije htio ni čuti. 

U događajima oko potpisivanja Trojnoga pakta, vojnoga puča i napada Njemačke na Jugoslaviju, 
KPJ se držala direktiva Kominterne (KI) koja je nakon pakta Hitler-Staljin zatražila da se odustane od 
stvaranja antifašističke Narodne fronte, jer se radi o svjetskom ratu dvaju imperijalističkih blokova koji će se 
medusobno iskrvariti i time otvoriti vrata proleterskim revolucijama. Na toj viziji KPJ je još na V. 
zemaljskoj konferenciji 19-23. listopada 1940. utvrdila da “engleski i franucuski imperijalisti“? ratom brane 
“svoje kolonijalno carstvo i hegemoniju“, a “njemački i talijanski imperijalisti ... da zavladaju kolonijama i 
da porobe nezavisne narode i steknu hegemoniju u Europi i ostalom svijetu". U duhu takve politike KPJ je 
bila protiv pakta, ali i protiv toga da Jugoslavija stane na stranu Zapada. KPJ je tijekom 1940. i 1941. 
djelovala i na potkopavanju mjera obrane i na demoralizaciji jugoslavenske vojske, kako bi u pogodnom 
trenutku lakše preuzela vlast. U beogradskim demonstracijama 1941. KPJ je izbacila parole oslonca na 
SSSR i stvaranje narodne vlade. 

U sklopu plana razbijanja Jugoslavije Hitler je odlučio da se stvori država Hrvatska pa je odmah, 
bez znanja Italije, uputio ekipu svojih diplomata Mačeku da on stupi na čelo hrvatske države. Hitlerovi 
delegati Walter Malletke i Edmund Veesenmayer iz Berlina su stigli u Zagreb i zajedno s njemačkim 
konzulom u Zagrebu, Alfredom Feundtom, obasuli Mačeka svim mogućim argumentima uvjeravajući ga, 
sve do 3. travnja 1941, u propast Jugoslavije i velikodušnost Njemačke koja će poštovati novu hrvatsku 
državu kojoj će na čelu biti legitimni vođa hrvatskoga naroda. Međutim, Maček je Hitlerove delegate 
uvjeravao da je i za Njemačku, i za Jugoslaviju, 1 za mir bolja solucija ako obje strane ostanu pri Trojnomu 
paktu od 25. ožujka. Odbivši njemačku ponudu, Vladko Maček je 4. travnja otputovao u Beograd i preuzeo 
položaj potpredsjednika vlade u nadi da će se Pakt održati. 

Mussolini je, dva dana nakon puča, 29. ožujka 1941, prvi put nakon dvanaestogodišnjeg boravka u 
Italiji, pozvao Pavelića i obećao mu da će u neovisnoj Hrvatskoj ustaše dobiti vlast uz uvjet da se veći dio 
Dalmacije ustupi Italiji, što je Pavelić prihvatio. Nakon što je Maček odbio preuzeti državu, njemačka 
delegacija je također stupila u vezu s ustašama u ime kojih je S. Kvaternik prihvatio ulogu proglašenja 
samostalne države Hrvatske, kojoj će na čelu biti poglavnik Ante Pavelić. 

Njemačka armija, potpomognuta armijama Italije, Bugarske i Mađarske, upala je 6. travnja 1941. u 
Jugoslaviju čija je vojska bez i jedne bitke kapitulirala. Karakteristično je da ni čisto srpske armije nisu 
pružile otpor. 

Slavko Kvaternik je 10. travnja 1941, kada su njemačke postrojbe ušle u Zagreb, izdao proglas 
kojim je javnosti obznanio da voljom Njemačke i požrtvovnošću poglavnika Pavelića 1 ustaškog pokreta 


uskrsava Nezavisna Država Hrvatska (NDH). 

Istoga dana na molbu Nijemaca i Kvaternika Maček je uputio poruku narodu “da se novoj vlasti 
pokorava ... i da iskreno surađuju s novom narodnom vladom". Nema sumnje da je kao čovjek mira, svjestan 
da drugog izlaza nema, a da bi se izbjegla avantura podjela i sukoba sa zastrašujućim silama, Maček odlučio 
da valja čuvati ljudske živote i čekati da se najstrašniji rat u Europi završi, uvjeren u pobjedu zapadnih 
demokratskih zemalja. 

Sutradan po proglašenju NDH, Pavelić je još jedanput, na drugom sastanku s Mussolinijem u 
Veneciji, pristao Italiji ustupiti dalmatinske gradove koji nose povijesni talijansko-mletački pečat. Tek 
nakon toga on je s oko 200 ustaša, 15. travnja oko 4 sata ujutro, ušao u Zagreb i već sutradan imenovao 
prvu vladu NDH. 

Sam čin proglašenja NDH, u koju je uvrštena i BiH, izazvao je euforično oduševljenje većine 
hrvatskoga naroda. Oko nove vlasti okupili su se ljudi iz različitih društvenih slojeva, spremni da grade 
svoju nacionalnu državu, uskrslu nakon osam stoljeća. Međutim, na plimi tog oduševljenja ustaše su od 
prvoga dana forsirano uspostavljali društveni sustav po uzoru na režime nacističke Njemačke i fašističke 
Italije. Takva politika je mnoge rodoljube postavila u najtežu dilemu: kako biti lojalan ideji nacionalne 
države kada ona svojim profašističkim režimom i uklapanjem u novi Hitlerov poredak dovodi u pitanje 
njezinu budućnost. 

Proklamacija nacionalne države prihvaćena je optimistički, a u pojedinim krugovima i euforično. Ta 
je euforičnost potencirana i činjenicom da je nacionalna država došla bez ljudskih žrtava, zahvaljujući 
izbjegnutom ratu Jugoslavije sa silama osovine. Zavladalo je i uvjerenje da će Hrvatska odmah ostvariti 
golemu gospodarsku i kulturnu prednost vezivanjem s Velikom Njemačkom, koja je postavila temelje za 
tisućgodišnji “novi europski poredak", kojemu se tada pripisivala superiornost nad dekadentnim zapadnim 
kapitalizmom i bezbožnim komunizmom. Glorificirali su se mladi “nacifašistički režimi" koji su odnijeli 
povijesnu pobjedu nad trulom zapadnom parlamentarnom demokracijom, u kojoj vlada plutokracija. 

Međutim, s prvim danima euforičnog slavlja započela je i kalvarija NDH. Prvi čin na njezinu 
tragičnom putu bili su tzv. Rimski ugovori od 18. svibnja 1941. kojima je Ante Pavelić ustupio Italiji veći 
dio Dalmacije sa Sušakom, Šibenikom, Trogirom i Splitom, tako da je Hrvatskoj pripala nepristupačna 
podvelebitska obala, dio od Omiša do Cavtata s dvije male luke — Ploče i Gruž, zatim otoci Brač i Hvar te 
poluotok Pelješac. Suvišno je rezi koliko je bolno u srcima ljudi primljena izdaja Dalmacije. 

Mađarska je kao saveznica NDH bez pitanja Zagreba 10. srpnja 1941. anektirala Međimurje. 

NDH je dobila diplomatsko priznanje samo od nacifašističkih država: 15. travnja 1941. od 
Njemačke i Italije, a zatim odmah redom od Mađarske, Bugarske, Slovačke, Rumunjske, Danske, Finske, 
Španjolske, Japana, nacionalističke Kine i Mandžurije. Pokušaji da se dobije priznanje i od Vatikana nisu 


nikada uspjeli. 

NDH je ušla u Trojni i Antikominternski pakt. Kao članica tih paktova NDH se 1941. uključila u rat 
protiv SSSR-a, a potkraj iste godine navijestila i rat SAD-u. 

Tako je A. Pavelić u Drugome svjetskom ratu vezao sudbinu NDH sa sudbinom nacifašističkog 
bloka. 

Režim NDH ustrojen po nacifašističkom modelu odmah je počeo djelovati. Nije bilo ni dana 
bezvlašća jer su se sve institucije Mačekove Banovine Hrvatske stavile na raspoloženje Paveliću. Pavelić je 
odmah imenovao vladu, župane, čelnike kotareva i općina — sve bez ikakve procedure jer država nije imala 
ni ustav ni sabor, tako da je poglavnik djelovao kao samoizabrani diktator zemlje i države. 

Mehanizam upravljanja imao je dva stupa: državni, u kojemu nije bilo klasične podjele na 
zakonodavnu, izvršnu i sudbenu vlast jer je sve bilo u rukama šefa države, i stranački u obliku ustaške 
organizacije od vrha države do posljednje instance. 

Politička se vlast izgradila na vertikali poglavnik — vlada — župani — kotarevi — općine; bila je 
diktatorska jer je djelovala bez ustavno-pravnog ograničenja. 

Vertikalnu organizaciju rukovodstva ustaškoga pokreta činili su glavni ustaški stan (GUS) na čelu s 
Pavelićem i njegovim “doglavnicima“, koji nisu birani već ih je Poglavnik imenovao, i to je tijelo bilo 
vrhovni organ; njemu su bili podložni ustaški stožeri za županije, ustaški logori za kotareve i ustaški tabori 
za općine. Taj mehanizam nije bio ni stranka ni pokret, jer je funkcionirao na apsolutnoj hijerarhijskoj 
podčinjenosti, a njegovi čelnici nisu birani već imenovani. Ustaška je organizacija u praksi dominirala 
državnim institucijama, a imala je 1 svoje vojne postrojbe (“Ustaška vojnica", dok je redovna vojska bila 
“Domobranstvo?). 

NDH je dakle bila tipična jednostranačka diktatorska država pod neformalnom vlašću Njemačke i 
Italije. Njezin je suverenitet bio niži od onoga koji je Hrvatska imala u Habsburškoj Monarhiji, a njezini 
društveni odnosi na nižoj civilizacijskoj razini do one koju je dostigla do 1918. godine. 

Ograničenost suvereniteta NDH ogleda se 1 u činjenici da ona nije smjela imati ratnu mornaricu, a 
domobranstvo je u početku bilo ograničeno na 16.000 vojnika. Njezin teritorij podijeljen je na interesno 
područje Italije i Njemačke, i to crtom Samobor-Glina-Dvor-Jajce-Bugojno-Goražde. Sjeverno od te crte 
prevlast je imala Njemačka, a južno Italija. Talijansko je područje bilo podijeljeno na tri zone: prva, ona koja 
je bila anektirana u talijansku državu, druga tzv. demilitarizirana zona s talijanskom vojskom do crte 
Ogulin-Slunj-Udbina-Kupres-Mostar-Nevesinje i treća do demarkacijske crte s Njemačkom. Ta je podjela 
na zone važna zato što će Italija do kapitulacije u jesen 1943. imati jaču vlast i moć od one NDH. 

Najtragičnija strana režima NDH jest njegova rasna politika. Pod udar te politike došli su Židovi, 
Cigani i Srbi. NDH je donijela propise o rasnoj pripadnosti, o zaštiti arijske krvi i časti hrvatskoga naroda po 


uzoru na Hitlerove nacističke zakone. Najprije je započela likvidacija Židova. 

Dvanaest dana nakon osnivanja NDH, ministar A. Artuković izjavio je da će vlada “uskoro riješiti 
židovsko pitanje na isti način kao što ga je riješila njemačka vlada“.1 Nekoliko dana nakon toga Ante 
Pavelić je njemačkim novinama izjavio da će se “židovsko pitanje radikalno riješiti prema rasnim ... 
gledištima".2 O tempu likvidacije Židova Ante Pavelić je sredinom prosinca 1941. iznio podatak da je 
koncem 1941. od oko 35.000 Židova još ostalo 12.000.3 

Najveći dio Roma pobijen je 1941-1942. u Jasenovcu tako da je ta etnička zajednica gotovo nestala. 

Ustaška je vlada odmah pozvala Srbe da se iz Hrvatske i BiH sele u Srbiju. Tako npr. Mile Budak na 
zboru u Brodu kaže da je domovina Srba u Srbiji, a ministar Žanić na zboru u Novoj Gradiški: “Ova država 
... mora biti hrvatska... i zato oni koji su došli ovamo ti treba da odu...?"4 Nakana je ustaške vlade bila da se 
dio Srba iseli, dio asimilira, a dio likvidira. Za prva tri mjeseca iselilo se u Srbiju od 140.000 do 180.000 
Srba, a zatim su pobune, ustanci, rat prekinuli proces iseljavanja. 

Što se tiče odnosa prema vlastitom narodu, dovoljno je reći da se kažnjavala svaka nelojalnost. Za 
slušanje stranog radija mogla se dobiti robija. Najbolji indikator nepoštivanja volje i raspoloženja većine 
hrvatskoga naroda jest upućivanje njegova vođe Vladka Mačeka u logor Jasenovac već u listopadu 1941. 
godine. 

Ustaški režim je prakticirao razne vrste manipuliranja narodom. U početku su građani masovno 
podržavali NDH ne gledajuaei pod kojim okolnostima se ona stvara, ne gledajuai koji i kakvi ljudi 
preuzimaju vlast, pa čak i ne obziruei se kakvu ee budugenost imati ta država. Taj hrvatski fenomen ne 
razlikuje se od sličnih fenomena drugih naroda u času stvaranja nacionalne države. Ljudi su bili strpljivi i 
nadali se da će se režim demokratizirati. Međutim, odmah je počeo proces kvarenja režima. Čim je stvoren, 
mnogi su potrčali u njegove institucije da bi se okoristili. Neki su iskupljivali “grijeh" služenja prijašnjem 
režimu, drugi su uskočili na unosne položaje, treći su vidjeli šansu bogaćenja tuđom imovinom itd. I sam je 
režim privlačio one koji su bili skloni slušati i služiti. Zato nije čudno što se za takve odmah našlo ime 


“nastaša"'. 


2. Grupiranje političkih snaga i njihove ratne strategije 1941-1942. 


U hrvatskoj ratnoj tragediji 1941-1945. djelovala su tri glavna aktera: režim NDH, čvrsto uklopljen 
u vojno-političku strukturu sila Osovine; KPJ/KPH oslonjene preko Komunističke Internacionale na SSSR; i 
HSS orijentirana na Veliku Britaniju i SAD. U svim fazama rata stalno je djelovao i srpski faktor s tri svoja 
aktera: Srbi u Hrvatskoj, četnici Draže Mihailovića 1 izbjeglička vlada u Londonu. Cjelina zbivanja traži da 


se izloži politika svakog od tih aktera, onako kako je to rečeno i za režim NDH. 

Počnimo s KPJ/KPH jer su one akter koji je preuzeo inicijativu pokretanjem oružane borbe protiv 
okupatora i NDH s ciljem osvajanja političke vlasti još u tijeku rata. 

KPJ je svoju viziju osvajanja vlasti oblikovala iz Lenjinove i Staljinove koncepcije revolucije. To 
znači da je ona dugo vremena smatrala da će Jugoslavija imati dvije revolucije kao i u Rusiji 1917: 
buržoasko-demokratsku u kojoj će sudjelovati i “liberalna buržoazija"; ta će revolucija sama sebe 
“radikalizirati" tako da njezina saveznica, liberalna buržoazija, zbog svojih klasnih interesa neće zadovoljiti 
radne mase, pa će zato vlast preuzeti proletarijat. Tako je i u Rusiji prvo izbila Veljačka revolucija, a zatim 
revolucija u listopadu jer prva nije bila dovoljno radikalna. Međutim, s vremenom se pokazivalo da se model 
ruskih revolucija u Jugoslaviji neće ponoviti. Jugoslavija je bila društvo naprednije od carske Rusije uoči 
dviju ruskih revolucija. Nije imala takav birokratsko-feudalni kompleks u svojoj društvenoj strukturi kao 
carska Rusija. Zato je jugoslavenska buržoazija manje bila sklona radikalnomu socijalnom preobražaju 
društva. Osim toga bila je izrazito antikomunistička. Imala je spoznaju o sovjetskom komunizmu i 
staljinskom režimu, koji joj je unio strah u kosti od same ideje komunizma. Bojala se komunista i Crkva, 
smatrajući komuniste utjelovljenjem samoga sotone, koji razara Crkvu, obitelj, razara naciju, privatno 
vlasništvo itd. Po tome su komunisti prvi i najveći neprijatelji naroda. Zato građanske stranke nisu htjele 
prihvatiti nikakav politički dijalog s komunistima. Tako je ideja Kominterne 1935. o stvaranju fronte 
Narodnoga bloka u Jugoslaviji propala jer liberalna buržoazija nije htjela ići zajedno s komunistima. 
Opozicijska fronta građanskih partija bila je podjednako neprijateljska prema komunistima kao i sama 
državna vlast 1 vladajuća stranka. Prema tome, model dviju revolucija u Jugoslaviji nije imao nikakve 
povijesne šanse. 

Kao što je buržoazija, uključujući tu 1 njezinu liberalnu frakciju, bila protiv komunizma, tako je i 
KPJ, koja nije htjela odstupiti od svojih vrlo radikalnih stavova, odbijala od sebe potencijalne saveznike. 
KPJ nije htjela ići ni u kakve simbioze s građanskim strankama jer bi to ugrozilo njezin identitet. KP se 
bojala da bi razvodnjavanjem svoga identiteta gubila onaj revolucionarni boljševički naboj koji je smatrala 
prvom pretpostavkom uspjeha revolucije u momentu kada ona postane moguća. I upravo u tome je bila 
suština stvari. Naime, KPJ je bila duboko uvjerena da predstoji svjetsko-historijski obračun s kapitalističkim 
svijetom pod vodstvom prve zemlje socijalizma, koja će svojom Crvenom armijom “pomoći" izvođenju 
revolucije u drugim zemljama. 

Krajem 1930-ih godina KPJ je ocjenjivala da se građanske partije već nalaze u fazi raspadanja zato 
što nisu u stanju rješavati povijesne probleme naroda Jugoslavije. U takvim povijesnim okolnostima KPJ 
prešutno napušta koncepciju o dvjema fazama revolucije. Peta zemaljska konferencija listopada 1940. 
godine u Zagrebu, dakle u jeku II. svjetskog rata, 6 mjeseci prije napada na Jugoslaviju i 9 mjeseci prije 
napada na SSSR i početka ustanka koji će ona pokrenuti, u svojoj Rezoluciji optužuje oba ratujuća bloka za 


imperijalističke ciljeve i za svjetski imperijalistički požar. Pri tome veću krivicu pripisuje zapadnim 

zemljama pa očekuje da to otvara perspektivu “revolucionarnog sloma imperijalizma, perspektivu novih 
pobjeda socijalizma i uklanjanja korijena imperijalističkih ratova? te da se i u Jugoslaviji produbljuje proces 
klasne diferencijacije i da u najširim narodnim slojevima narasta spoznaja o nemogućnosti dubokih 
društvenih preobražaja. 

Iskoristiti svaku novu društvenu krizu za preuzimanje vlasti bila je trajna opsesija KPJ. Tako je 
postupila i u prigodi vojnoga puča 27. ožujka 1941, ubacujući svoje prvake i agitatore koji su pred 
demonstrantima izvikivali parole za stvaranje nove “narodne vlade" i za savez s SSSR-om. 

Za vrijeme kratkotrajnoga travanjskog rata 1941, KPJ izlazi iz ilegale na javnu scenu da se stavi na 
čelo masa u težnji da preuzme vlast. Međutim, to je spriječila brza kapitulacija. Pa ipak, u tim danima 
travanjskoga rata KPJ formira Vojni komitet na čelu s Josipom Brozom Titom, a 15. travnja CK KPJ 
upućuje “Proglas narodima Jugoslavije" u kojemu ih poziva da “ne klonu duhom? već da ustraju u borbi 
protiv osvajača “jer će se iz ovog krvavog imperijalističkog rata rađati novi svijet, izbrisat će se zauvijek 
korijeni imperijalističkog rata i nacionalnog ugnjetavanja. Stvorit će se na istinskoj nezavisnosti svih naroda 
Jugoslavije slobodna bratska zajednica..." Očigledno je da takva zapanjujuća vizija proizlazi iz uvjerenja da 
je nastupio moment historijskog obračuna s kapitalizmom, i njegova smjena sa socijalizmom u svjetskim 
razmjerima. 

Zatim odmah slijedi i “Majski proglas? 1941. koji je u cijelosti program borbe protiv okupatora, 
borbe koja će se pretvoriti u proces revolucionarne smjene buržoaske vlasti socijalističkom. 

Gledajući kako se oko pola milijuna njemačkih vojnika s Balkana prebacuje prema Istoku, 
komunisti su znali da se radi o napadu na SSSR i da će i oni u oružanu borbu. KPJ je s radošću primila 22. 
lipnja 1941. vijest o Hitlerovoj agresiji na SSSR. Istoga je dana uputila proglas narodima Jugoslavija s 
pozivom na borbu. Kominterna je 1. srpnja 1941. uputila komunističkim partijama poznati telegram u 
kojemu se kaže i sljedeće: “Domovinski rat koji vodi sovjetski narod protiv razbojničkog napada Hitlera jest 
divovska borba na život i smrt, od čijeg ishoda zavisi ne samo sudbina Sovjetskog Saveza, već i sudbina 
vašeg naroda. Kucnuo je čas kada su komunisti dužni podići narod na otvorenu borbu protiv okupatora. 
Organizirajte, ne gubeći niti jednu minutu, partizanske odrede i raspirite u neprijateljskom zaleđu partizanski 
rat... Potvrdite primitak direktiva i saopćite činjenice koje dokazuju ispunjenje ... direktiva". Odmah po 
primitku te direktive održana je 4. srpnja sjednica Politbiroa CK na kojoj je donesena odluka da se odmah 
pozovu svi komunisti da organiziraju i pokrenu oružanu borbu i da se uputi proglas narodima Jugoslavije s 
pozivom na oružani ustanak. 

U ljeto 1941. jugoslavenski su komunisti krenuli u rat s koncepcijom da mnoštvom lokalnih 
ustanaka zapale sveopći rat protiv okupatora i domaćih režima pod njegovom kontrolom, što je, naravno, 


značilo i protiv NDH, jedine države stvorene u raspadu Kraljevine Jugoslavije. 

U svjetlu teorije ratne vještine izbor momenta za početak oružane borbe bio je čista avantura, jer su 
tada Njemačka i njezini saveznici bili na vrhuncu vojne moći: sve napadnute europske države kapitulirale 
su, britanska je armija izbačena s kontinenta, a Crvena je armija gotovo bila u raspadu. Uostalom, nigdje u 
Europi nije bilo oružanih ustanaka, sve do završnih operacija, kada će se oni podizati samo nekoliko dana ili 
tjedana, a rijetko mjeseci uoči prodora savezničkih armija (Francuska, Slovačka, Varšava itd.), tako da su 
takvi ustanci bili gotovo u vatrenoj vezi s nastupajućim savezničkim armijama. Ustanak u tom trenutku 
podložan je moralnoj kritici. Naime, nehumano je bilo za rat nepripremljene i slabo naoružane ljude baciti u 
ratni vihor s potpuno neizvjesnom sudbinom. 

Zašto je KPJ započela oružane ustanke u vrijeme kada za njih nije bio trenutak? 

Odluka o oružanom ustanku izvirala je barem iz tri glavna elementa: 

a) kao odana i disciplinirana članica KI, koja je SSSR po svojim internacionalističkim kriterijima 
smatrala i svojom domovinom, KP) je na poziv Staljina odmah započela s oružanim ustancima; 

b) KPJ je na osnovi svoga vlastitog mita o SSSR-u i Crvenoj armiji bila uvjerena da će ona od 
prvoga dana rata prenijeti ratne operacije na teritorij pod njemačkom kontrolom i da će za nekoliko mjeseci 
slomiti Wehrmacht;5 takva je vjera u brzi spektakularni slom Njemačke aktivirala komuniste da ne propuste 
prigodu za zauzimanje vlasti prije nego što bi to mogle učiniti neke druge snage; 

c) idelogija KI uspjela je uvjeriti komuniste da II. svjetski rat stvara uvjete za nastavak svjetske 
proleterske revolucije, koja je samo privremeno zastala nakon Oktobarske revolucije 1917. godine. 

Ukratko, ideologija i politika međunarodnoga komunističkog pokreta zasnivala se na Lenjinovoj 
viziji umirućega kapitalizma i rađanja epohe komunizma kao svjetskoga dominantnog sustava. Iz takve je 
vizije proistekla avanturistička odluka o dizanju ustanka. Međutim, narod niti je imao komunističku viziju 
niti ga je bilo lako pokrenuti u borbu. Ali, komunistima će okupacijski režim najviše pomoći da se mnogi 
odazovu pozivu KPJ za borbu. 

Tijekom ljeta i jeseni 1941. masovni je ustanak uspio samo u zapadnoj Srbiji i Crnoj Gori i u 
pretežno srpskim selima BiH i Hrvatske gdje su ustanike vodili i komunisti i četničke vođe. Računa se da je 
u 1941. godini ukupno pod oružjem bilo oko 60-70 tisuĆa boraca, koji su nadzirali oko jedne trećine 
teritorija Jugoslavije. 

I KPH koja je bila najveća organizacija u sastavu KPJ — oko 4.500 članova od ukupno oko 12.000 — 
pokušavala je pokrenuti oružane borbe, ali je uspjela pretežno u srpskim selima Banovine, Korduna, Like i 
Slavonije, te u Dalmaciji, Hrvatskom primorju i Gorskom kotaru a naročito u mjestima koja su se našla pod 
talijanskom okupacijom. Na čelu NOB-a u Hrvatskoj bili su Rade Končar, Andrija Hebrang, Vlado 
Popovie, Vladimir Bakarić i Ivan Rukavina. 

U Sisku je 22. lipnja 1941. formiran, prvi u Europi, partizanski odred sastavljen od 39 boraca 


Hrvata. Istoga je dana počeo s borbenim akcijama i za mjesec dana narastao na oko 60 partizana. 

Najveći je poraz u prvim danima KPH pretrpjela 13. srpnja 1941. kada je od 80 zatvorenika na 
bijegu iz logora Kerestinec poginulo i ustrijeljeno 68, pretežno intelektualaca među kojima Ognjen Prica, 
Otokar Keršovani, Božidar Adžija, August Cesarec i drugi. 

Drugi težak partizanski poraz dogodio se u ljeto 1941. kada je oko 500 partizana Splitskog, 
Solinskog, Kaštelansko-trogirskog i Sinjskog odreda krenulo na područje Kninske krajine da razbije 
četničku organizaciju i odvoji srpske seljake od velikosrpskog utjecaja. Veći dio tih odreda, slabo vođenih, 
razbile su talijanske postrojbe. Unatoč tim porazima, održala se i učvrstila mreža partijske i vojne strukture, i 
do kraja 1941. u partizane je došlo oko 7.000 boraca na područjima s pretežno srpskim stanovništvom. 

Zanesen vrlo uspješnim početkom ustanka i vjerom u ofenzivu Crvene armije, Tito je u kolovozu 
1941. odlučio da se odmah formira neka vrsta privremene revolucionarne vlade. KPH je u tu vladu 
predložila književnika Pavleka Miškinu i R. Pribićevića, čelnika SDS-a. Bila je to preuranjena ideja i od nje 
se odustalo. 

U rujnu iste godine CK KPJ odlučio je da se vojna struktura NOB-a izgradi na nacionalnom načelu, 
s glavnim stožerima za svaku od zemalja Jugoslavije. Na čelo Glavnoga stožera imenovan je Ivan Rukavina 
kao glavni zapovjednik i Vladimir Bakarić u svojstvu političkog komesara. 

Prvih šest mjeseci rata između partizana i NDH bilo je presudno. Jer, ako se jedna pobuna nije 
mogla ugušiti na samome početku, kasnije će biti mnogo teže. Mnoge su okolnosti uvjetovale takav razvoj 
rata. Ustaški režim nije očekivao pobune iako je morao znati da će progonjeni Srbi uzeti puške u ruke. Masa 
hrvatskoga naroda je u jesen 1941. ušla u proces podjela. Dio naroda stajao je uz NDH, bez obzira kakav je 
njezin režim i bez obzira na njezinu budućnost. Najveći je dio naroda bio uz HSS čekajući da se konfuzna 
situacija razbistri, prije svega da procijeni je li partizanski pokret prosrpski, pa možda i pročetnički ili 
radikalno komunistički. Čekalo se i na daljnji razvoj rata između sila Trojnog pakta i velike antifašističke 
koalicije. 

Za uspjeh NOB-a, poglavito u njegovoj prvoj fazi, odlučujuće je bilo opredjeljenje Srba, koji su se 
našli između platforme KPH i četničkoga plana stvaranja Velike Srbije. 

U ljetnim danima 1941. kada je izbila pobuna srpskog stanovništva na teritoriju NDH, odmah je 
započela žestoka politička borba između KP i srpskih glavara za pridobivanje masa za suprotne političke 
programe i ciljeve. Na početku pobune borbe su vođene zajedno, ali je brzo počela diferencijacija. Četnički 
centar za Hrvatsku osnovan je već u svibnju 1941, i to u Splitu, jer su Talijani tolerirali četničku borbu 
protiv NDH. U Splitu su se u svibnju 1941. okupili prvaci srpskih građanskih stranaka, oficiri jugoslavenske 
vojske, pravoslavni svećenici, bogatiji Srbi i tamo osnovali Srpski nacionalni pokret. Iz Splita su srpske 
vođe odlazile u Kninsku krajinu, u Liku i u zapadnu Bosnu i na tim područjima već u ljeto 1941. formirali 


borbene četničke jedinice. Oni su pisali peticije Mussoliniju tražeći da osim Dalmacije anektira još i Liku, 


122 


Kordun, Baniju pa i BiH. Već krajem ljeta splitski četnički centar povezao se s Dražom Mihailovićem u 
Srbiji i stavio se pod njegovo zapovjedništvo. 

Krajem listopada osnovana su u okolini Knina dva četnička puka i nekoliko odreda, zatim početkom 
1942. i četnička Dinarska divizija. Tada je distribuiran programski dokument četničkoga pokreta pod 
imenom “Elaborat Dinarske divizije", u kojem stoji da je ta divizija osnova i uporište za širenje četničkoga 
pokreta u sjevernoj Dalmaciji, Lici i dijelovima BiH. Autori četničkoga programa pišu da se tom borbom 
ostvaruje ““Srbinova zamisao o stvaranju jedne velike Srbije, koja bi obuhvatila Srbiju, Vojvodinu, Bosnu, 
Hercegovinu, Crnu Goru, Dalmaciju (do Šibenika) i Liku... u tako zamišljenoj srpskoj jedinici ima 
isključivo živjeti pravoslavno stanovništvo." 

Glavna je zadaća četnika borba protiv partizana, ustaša i Turaka. Što se tiče Nijemaca, tvrdi se da s 
njima neće biti sukoba, jer su Srbi u zonama pod vlašću Talijana. 

Politika prema talijanskoj vojsci definirana je ovako: “Ne diraj me, jer te ne diram, a ne diram te iz 
toga razloga, što ti ne ometaš ostvarenje moje nacionalne zamisli. 

Prema navedenomu dokumentu partizani su neprijatelji jer oni “pomoću ustaša i muslimana, kolju i 
teroriziraju srpski živalj... ugušuju i ubijaju svaku srpsko-nacionalnu misao. Zbog ovoga... rat do krajnjih 
mogućnosti života.? 

Do ljeta 1942. Dinarska četnička divizija narasla je na 5 pukova i dva odreda — oko 4.400 četnika. 
Ako se program vodstva četničkoga pokreta u Hrvatskoj poveže s projektom stvaranja Velike Srbije Draže 
Mihailovića, jasno je da bi se uspostavila teritorijalna veza između Velike Srbije i Slovenije. 

Nasuprot Kninskoj krajini u kojoj komunisti nisu uspjeli ovladati pobunjenim masama, četnički se 
kolovođe nisu uspjeli infiltrirati među Srbe na Kordunu, Baniji i dijelu Like. Kninska krajina će trajno ostati 
pretežno četnička, a Kordun, Banija i veći dio Like partizanski, dok su komunisti u Slavoniji i Srijemu 
uspjeli gotovo sve Srbe uključiti u partizanski pokret. Tako je velika većina Srba u Hrvatskoj 1941-1945. 
bila na strani NOB-a. 

HSS, stranka koju je između dva svjetska rata slijedio gotovo čitav hrvatski narod, povukla se iz 
političke borbe, prepuštajući narod ustaškom režimu i komunistima. Ta politička pasivnost bila je određena 
moralnim i političkim nazorima. Seljački je pokret braće Radić iz političkog života Austro-Ugarske 
naslijedio legalističko-pregovaračku i kompromisersku tradiciju, kojoj je vođa HSS-a dodao svoje 
mirotvorstvo gandijevskoga tipa, a V. Maček kršĆansku moralnu vertikalu koja se protivi nasilju. Taj 
mačekovski svjetonazor pretočen u politiku stranke znači da ona neĆe ni pod koju cijenu sudjelovati u 
zločinima veĆ Će joj geslo biti “sve za mir, mir ni za što". Na tom geslu Maček je prvo pristao na Trojni 
pakt, a zatim na povratak u generalsku vladu kada mu je ona obećala da prihvaća mir s Hitlerom. Međutim, 


sve to nije značilo da Maček i njegovi ljudi nisu imali političku platformu za tragično ratno doba. 

Maček je od prvoga dana rata bio tvrdo uvjeren da će sile Osovine biti poražene i da zato s tim 
silama i s NDH ne treba imati nikakve veze. Bio je siguran u pobjedu velike antifašističke koalicije, ali je 
promašio u predviđanju da će Anglo-Amerikanci vladati Europom. Njemu se pripisuju ove dvije izreke: 
“Bliži nam je Jadran od Volge, prije će saveznici nego Rusi" 1 druga: “Kada se veliki biju, malima je mjesto 
pod stolom." Treba sačuvati svaku hrvatsku glavu jer ishod rata neće ovisiti o malom narodu ma kolike žrtve 
on dao. 

U pogledu budućnosti Hrvatske po završetku rata, vodstvo HSS-a moralo je uzeti u obzir odluku 
velikih saveznika da se obnove sve države koje su razbile ili okupirale sile Osovine, a to je značilo da će one 
diktirati i obnovu Jugoslavije. U skladu s takvom budućnošću HSS će nastaviti politiku koja je 1939. stvorila 
Banovinu Hrvatsku. Zato je nekoliko istaknutih prvaka HSS-a otišlo s izbjegličkom vladom u London. Svoje 
mjesto potpredsjednika vlade V. Maček je ustupio dr. J. Krnjeviću, a u skupini hrvatskih političara u 
Britaniji iu SAD-u bili su i ban Banovine Hrvatske Ivan Šubašić, ministar J. Šutej i nekoliko diplomata i 
stručnjaka. Kao ministri u emigrantskoj vladi ti su se Hrvati žestoko svađali sa srpskim ministrima braneći 
državno-pravni status Banovine Hrvatske. Oni su u studenom 1941. objavili Memorandum u kojemu se 
izjašnjavaju za ostvarenje hrvatske državnosti u granicama Jugoslavije, što srpski ministri nisu prihvatili 
unatoč sporazumu Cvetković-Maček 1939, pa do kompromisa do kraja rata nije došlo. 

Maček i vodstvo HSS-a vjerovali su da će u završnici rata domobrani odbaciti režim NDH i prijeći 
na stranu HSS-a, jer su oni uniformirani seljaci koji su dva desetljeća vjerno slijedili S. Radića 1 V. Mačeka. 

Odnosi između ustaša i HSS-a bili su toliko konfliktni da je kompromis bio nemoguć. Ustaše su 
napadale HSS kao projugoslavensku izdajničku stranku i odmah je zabranili, a Mačeka strpali u logor 
Jasenovac. Jedna frakcija prvaka HSS-a s njegova desnog krila, zahvaćena euforijom stvaranja NDH, prišla 
je ustašama, ali kampanja razbijanja HSS-a i prijelaza u ustaštvo pretrpjela je potpuni poraz. Od oko 7.000 
mjesnih organizacija režimu je pristupilo oko 70, dakle svaka stota.6 

HSS nije priznavao ni legalitet ni legitimitet NDH. Sam je Maček govorio da se ne radi o hrvatskoj 
državi već da je Hrvatska okupirana i podijeljena “na njemačku i talijansku okupacijsku zonu", a u zemlji je 
“krvoločni ustaški pokret uspostavio teroristički režim".7 Takva optužba od strane HSS-a te ustaška osuda 
da je riječ o izdajničkoj stranci koja i nakon stvaranja NDH ima svoje prvake u jugoslavenskog vladi u 
Londonu, isključivala je bilo kakvu međusobnu suradnju. 

Odnosi HSS-a i komunista nisu bili ništa bolji od onih s ustašama. 

Još između dva svjetska rata te su se dvije političke stranke po svemu razlikovale. KPH je bila 
manje-više ideološka skupina od više stotina do nekoliko tisuća članova, a HSS je bila općenarodni masovni 
nacionalni 1 socijalni pokret koji je obuhvatio gotovo cijeli hrvatski narod, poglavito cijelo seljaštvo koje je 


činilo tri četvrtine stanovništva. Ako tome dodamo nepremostive ideološke razlike — komunisti su težili 

vlasti i ciljevima nasilnim revolucionarnim metodama a HSS isključivo miroljubivim demokratskim 
parlamentarnim putem — suradnja među takvim partijama bila je isključena. 

Ustanak protiv okupatora i NDH KPH vodi pod parolama nacionalnog i socijalnog oslobađanja, što 
je dijelom i program Radićeva seljačkog pokreta. Ali, KPH ima i skriven cilj: pretvaranje NOB-a u 
socijalističku revoluciju i uspostavljanje vlasti po uzoru na boljševički režim SSSR-a. Ma koliko ona taj 
skriveni program čuvala kao “zmija noge", to se ipak nije moglo sakriti od prvaka HSS-a. Komunisti vođeni 
teorijom prerastanja demokratske u proletersku revoluciju, teorijom koju su preuzeli od Lenjina i Staljina, 
gledali su u HSS-u većega protivnika nego u ustaškoj NDH, jer ova nestaje zajedno sa svojom zaštitnicom, 
Hitlerovom Njemačkom, a tada se otvara pitanje tko će preuzeti vlast. Budući da boljševici ne dijele vlast, 
nužno je iz nje isključiti potencijalne kandidate, a u Hrvatskoj je to jedino HSS. Odnos snaga i političkih 
programa bio je takav da je uspjeh NOB-a ovisio gotovo isključivo o uključivanju seljaštva u tu borbu, a ono 
je bilo u rukama HSS-a, odnosno Mačeka. Iako nije bilo nikakvih izgleda da se Maček i HSS izoliraju od 
seljaštva i naroda, komunisti su se uputili u tu avanturu jer se nisu puno osvrtali na stvarni odnos snaga u 
samoj Hrvatskoj, pa čak ni u Jugoslaviji, već su budućnost gledali s razine svjetskoga sukoba u kojemu će 
pasti režimi. Uvjereni da im pripada povijesna uloga sudionika u rušenju svijeta kapitalizma i imperijalizma, 
oni su bili uvjereni da će odvojiti mase od HSS-a, samo treba znati pravim političkim programom doći do 
njihove svijesti. Mora se priznati da njihove procjene nisu bile neutemeljene. Taj cilj su ostvarivali vrlo 
vještom politikom koja je svojim parolama i praktičnim životom ““dokazivala" da se stvara nacionalna 
hrvatska država, republika koja će se zasnivati na socijalnoj pravdi, i to baš u duhu učenja braće Radić. KPJ 
je u takvu kontekstu u lice Mačeka i vodstva HSS-a bacala dva velika grijeha: “šurovanje" s velikosrpskom 
buržoazijom u Londonu i pristajanje na obnovu omražene Kraljevine Jugoslavije te pasivan odnos prema 
NDH i protivljenje borbi protiv fašizma. Komunistima nije bilo teško “podilaziti" željama, mislima i 
osjećajima hrvatskoga naroda. Oni su, npr., u kritici Kraljevine Jugoslavije kao tamnice naroda nadmašivali 
ne samo HSS, koji se držao “uglađenoga" građanskog stila u svojoj političkoj retorici, već čak i ustaše, čija 
je kritika velikosrpstva bila emotivna, pjenušava i natopljena šovinističkom mržnjom, a ne tako 
“znanstveno" temeljita i uvjerljiva kao komunistička. Osim toga, a to je bilo odlučujuće, komunisti su ušli u 
rat s četničkim pokretom i time na djelu dokazivali da će mačem spriječiti obnovu četničke Jugoslavije. A 
što se tiče federalizma, taj princip je bio podjednako ugrađen u program i HSS-a i KPH. Dakle, mostova za 
približavanje masama pod utjecajem HSS-a bilo je, što su komunisti veoma vješto iskoristili. 

Politika KPJ-KPH bila je podređena “osvajanju masa" pa su se zato parole prilagođavale njihovoj 
svijesti. U prvoj godini rata one nisu isticale ideju obnove Jugoslavije, s jedne strane zato što je ona bila 
omražena u narodu, a s druge strane zato što ta država ni za komuniste nije bila prvenstveni cilj. Njima je 
najvažnije bilo osvajanje vlasti. Nije to bio slučaj samo u Hrvatskoj. Ideja se Jugoslavije zatajivala čak i u 


Sloveniji, iako je privrženost Slovenaca toj državi bila mnogo jača nego u Hrvata. 

Politika KPJ-KPH prema vodstvu HSS-a, poglavito prema Mačeku, imala je barem dva lica: s jedne 
strane stalni apeli za suradnju kako bi se “otelo" što više njegovih pristaša za NOB, a s druge strane želja da 
se ona izolira, jer bi se u slučaju masovnog odaziva morala dijeliti vlast. Ilustracija takve dvolične politike 
proglas je KPH u rujnu 1941. upućen HSS-u i “svim njenim kotarskim organizacijama i pristašama“ u 
kojemu se, uz ostalo, kaže: 

“...komunistička vas partija poziva u borbu da zajedno istjeramo iz naše napaćene zemlje strane 
okupatore, da svrgnemo njihovu marionetsku vladu. Komunistička vam partija u toj borbi bratski pruža ruku 
i traži od vas da se sjetite svojih svjetlih tradicija, svjetlih tradicija Hrvata, sjene velikog Matije Gubca, 
Radićeve borbe, borbe mnogih drugih boraca i mučenika za slobodu hrvatskog naroda...?"8 

Istodobno, međutim, KPJ-KPH je kod svoga članstva razvijala klasnu i političku mržnju prema 
HSS-u kao reakcionarnoj protivničkoj snazi, a tijekom rata KPH će proglasiti Mačeka izdajnikom i staviti ga 
u isti red s Antom Pavelićem. 

Da zaključimo: HSS — većina hrvatskoga naroda — u 1941. i 1942. našla se između režima NDH i 
KPJ koji su je podjednako napadali; prvi da bi učvrstili svoju vlast, a drugi kao svoga glavnog političkog 
protivnika ne samo u ratu, već mnogo više kao svoga konkurenta u borbi za vlast nakon rata. Otkazivanjem 
potpore režimu NDH i odbijanjem suradnje s KPJ, HSS se od početka usidrila u politiku čekanja 
izbjegavajući goleme ljudske žrtve u nametnutom ratu. Tako se hrvatski narod među sobom podijelio na 
je nacionalni program i europska konstelacija u II. svjetskom ratu. Uz radićevsku ideju “mirotvorne seljačke 
republike" koju je prihvatila i usvojila golema većina Hrvata, infiltrirala se nacifašistička i boljševička 
ideologija, sa svojim platformama stvaranja hrvatske države. To je dovelo do oslobodilačkoga, ali i 
građanskog Tata koji je bio surov i nemilosrdan. Taj rat nije ostavio na miru ni jednu obitelj, a bilo je ne 
malo slučajeva da su se i rođena braća našla u sva tri sukobljena tabora i njihovim vojskama, i to svi pod 
hrvatskim nacionalnim barjacima. Obje totalitarne ideologije — ustaška naslonjena na fašističku Italiju i 
Hitlerovu Njemačku i komunistička oslonjena na Staljinovu Rusiju - bile su dvije velike zablude koje su 
slomile HSS. Možda je sreća u nesreći to da ni jedna nije homogenizirala sve Hrvate oko sebe, što bi dovelo 
do još veće katastrofe. Jer, masovno sudjelovanje u ratu pod vodstvom komunista u prvoj fazi rata, 
1941-1942, dovelo bi do masakra naroda u sudaru s njemačkom vojnom silom, kao što se to desilo u Srbiji, 
a trajna homogenizacija uz režim NDH do kraja rata završila bi se ne s jednim već i s više Bleiburga, a da i 
ne govorimo koliko bi to pomoglo obnovi četničke Jugoslavije i statusa Hrvata i Hrvatske u oslobođenoj 


antifašističkoj Europi nakon 1945. godine. 

3. Ustanak u Srbiji i Crnoj Gori — izbijanje rata između partizana i četnika — slom ustanka — prijenos težišta u 


zapadnu Bosnu i Hrvatsku 


Iskoristivši odlazak njemačke vojske na rusku frontu, KPJ je uspjela u ljeto 1941. podići ustanak u 
zapadnoj Srbiji i dijelu Šumadije, stvoriti tzv. Užičku republiku s oko 25.000 partizana i u isto doba 
osloboditi gotovo cijelu Crnu Goru, koju su okupirali Talijani, i tamo stvoriti vojsku od oko 30.000 ljudi. 
Plamen masovnog ustanka u Srbiji i Crnoj Gori inspirirao je Tita da uporno i tvrdoglavo traži da komunisti u 
Hrvatskoj, BiH, Sloveniji i drugdje naprave sličan podvig i za kratko vrijeme oslobode što veći dio svoje 
zemlje, ukazujući na skoru pobjedu Crvene armije. Uskoro će, međutim, slobodni teritorij u Srbiji i Crnoj 
Gori biti reokupiran, a ustanička vojska razbijena. 

Na oslobođenom teritoriju Užičke republike našla se skupina od 26 oficira i podoficira koja u 
travanjskom ratu nije predala oružje već se na čelu s pukovnikom Dražom Mihailovićem sklonila na Ravnu 
Goru i na početku ustanka osnovala komandu četničkih odreda jugoslavenske vojske. U prvim mjesecima 
ustanka četnici Draže MihailoviĆa djelomično su sudjelovali u borbama zajedno s partizanima, ali su po 
sugestiji emigrantske vlade početkom studenog 1941. s leđa napali partizanske snage dok su one bile 
angažirane u borbama s njemačkim jedinicama, što je poznato kao tzv. Prva ofenziva. Tako se u Srbiji 
dogodio i građanski rat, 

Korijeni oružanog sukoba Titovih partizana i Mihailovićevih četnika bili su duboki i nalaze se u 
dvije nepomirljive političke koncepcije. Netočna je i teza da je KPJ svojom komunističkom retorikom i 
znakovljem prisilila četnike na oružani sukob, te da je zato tek poslije toga Draža Mihailović oblikovao 
projekt Velike Srbije kao odgovor na komunistički program nove federativne Jugoslavije. U stvari, projekt 
Velike Srbije od svoga se oblikovanja sredinom XIX. stoljegea nije nikada ni napuštao, vee je prije početka 
ustanka aktualiziran prema novoj situaciji, nastaloj raspadom Jugoslavije i stvaranjem NDH. 

Glavnina vodećih srpskih političkih snaga se, nakon neuspjeha jugoslavenske unitarističke ideje, a 
poglavito nakon stvaranja Banovine Hrvatske, okrenula ideji Velike Srbije u Jugoslaviji. To je značilo da se 
neće dopustiti ni stopa širenja Banovine Hrvatske, a ostala Jugoslavija bez Slovenije konstituirala bi se u 
državnu jedinicu pod imenom “srpske zemlje". Slom Jugoslavije 1941. prekinuo je provedbu toga projekta. 

Nakon razbijanja Jugoslavije, Stevan Moljević je 30. lipnja 1941. izradio dokument o stvaranju 
Velike Srbije pod imenom “Homogena Srbija". Po Moljevićevu projektu, koji je prihvatio četnički pokret 
Draže Mihailovića i neki ministri u emigrantskoj vladi, srpska zapadna granica obuhvaća Dalmaciju sve do 
Karlobaga, pola Like, Pokuplje do Karlovca s Kordunom i Banijom, zatim pakračko, daruvarsko i 
virovitičko područje i sav teritorij istočno od toga područja. Iz anektiranih bi teritorija Hrvatske u njezin 
ostatak Hrvati bili iseljeni, a Srbi naseljeni unutar granica Velike Srbije. Teritorijalnim razgraničenjem s 


Hrvatima željelo se ispraviti “kobnu grešku" Nikole Pašića koji je to 1918. propustio učiniti, već je 

stvaranjem unitarističko-centralističke države “utopio? Srbiju u Jugoslaviju, bez postavljanja zapadnih 
srpskih granica prema Hrvatskoj. Sada je povijesna šansa da se ta pogreška ispravi. Tako bi se stvorila mala 
Hrvatska koja se uvijek lako može ili kontrolirati ili amputirati. 

U trenutku kada se stvarao Moljevićev projekt, izgledalo je da se može lako ostvariti kako zbog 
povoljne međunarodne, tako zbog još povoljnije unutarnje situacije. Naime, kao što su sile pobjednice nakon 
Prvoga svjetskog rata pružale jaku zaštitu Jugoslaviji, tako su 1 velesile antihitlerovske koalicije Jugoslaviju 
tretirale svojom ratnom saveznicom, odlučne da je nakon rata obnove. Hrvati kompromitirani stvaranjem 
kvislinške NDH i progonom Srba, bit će osuđeni od država antifašističke koalicije čija saveznica je 
Jugoslavija. Tako Hrvati neće imati snage spriječiti obnovu Jugoslavije i stvaranje Velike Srbije. Međutim, 
golema se opasnost iznenada pojavila u obliku partizanskog pokreta koji po programu KPJ ruši velikosrpsku 
koncepciju stvaranjem šest državnih jedinica u granicama Jugoslavije. Iznenada se taj pokret pojavio i 
postao jedini pravi i opasni protivnik ideji Velike Srbije i zato njega treba uništiti. Taj cilj opravdava sva 
sredstva uključivo i vojnu suradnju sa svim okupatorima, pa i s NDH. Zato je od ishoda ratnog sukoba 
partizana i četnika ovisila sudbina svih naroda i narodnosti Jugoslavije. Zato je srpska vladajuća klasa 
angažirala četničke snage u borbi za uništenje partizanskoga pokreta koji je nosio dvostruku opasnost: 
komunističku vlast i vraćanje Srbije u granice iz vremena do I. svjetskog Tata. 

Kako je sukob partizana i četnika bio najpresudniji za budućnost svih naroda i zemalja Jugoslavije, 
valja ga nešto šire objasniti. 

Vođe 1 četničkoga i partizanskog pokreta bili su uvjereni u pobjedu saveznika. U takvoj viziji, a s 
obzirom na to da je buknuo partizanski rat s kojim vlastodršci Jugoslavije prije nisu računali, jedini realni 
konkurenti za buduću vlast nakon neminovnoga poraza fašizma bili su velikosrpska buržoazija i KPJ. Borba 
između ta dva najljuća politička protivnika trajala je od 1919, ali su komunisti tek slomom režima Kraljevine 
Jugoslavije, u okolnostima općega rata u Europi, mogli računati na preuzimanje vlasti. Slamanjem 
velikosrpskog režima, smatrali su komunisti, rješava se tzv. jugoslavensko nacionalno i socijalno pitanje, 
naravno, uspostavom boljševičkoga tipa državne vlasti. U tom smislu KPJ je zaista bio najopasniji protivnik 
ideje Velike Srbije, jer nastupa pod zastavom Jugoslavije i pod njom ulazi u borbu protiv srpskih 
nacionalnih snaga koje se također bore za Jugoslaviju, ali ne federativnu već velikosrpsku državu. 

Velikosrpska buržoazija je u ideologiji KPJ vidjela čudnovatu sintezu interesa Kominterne, 
Vatikana, masonstva, ustaštva i drugih apsolutno nespojivih mračnih sila. U tome ima zrnce istine jer je 
svim nesrpskim narodima zaista odgovarao slom ideje Velike Srbije, a i nekim snagama izvan Jugoslavije. 

Sve u svemu, dvadesetogodišnji sukob KPJ i protagonista Velike Srbije u 1941. je godini ušao u 
presudnu oružanu borbu u kojoj nije moglo doći do kompromisa, već se taj sukob morao riješiti samo 


porazom jedne ili druge ratujuće strane budući da su interesi — klasni i nacionalni — bili nepomirljivi. 

Na prijelazu jeseni u zimu 1941/42, kada su partizanske snage u jačini od 50 do 60 tisuća boraca 
ozbiljno ugrozile opstanak njemačke okupacijske vlasti u Srbiji, i kada su se otkrili skriveni ciljevi KPJ, 
Njemačka i Italija su nadmoĆnim vojnim snagama ugušile ustanak tako strašno da je od te velike 
partizanske vojske, čiji ostaci su se spasili bijegom u planine istočne Bosne, ostalo oko 5 do 6 tisuĆa 
prekaljenih partizana. Bitka KPJ za Srbiju i Crnu Goru bila je izgubljena — tako su gospodari situacije postali 
okupatori, domaća kvislinška vlast i četnici. 

Rat između partizana 1 četnika koji je u jesen 1941. izbio u Srbiji proširio se na Crnu Goru, BiH i 
Hrvatsku. Četničke su vođe pravili pučeve u ustaničkim jedinicama, ubijali komuniste, poglavito političke 
komesare, a to isto su njima činili komunisti, boreći se za svoj utjecaj među ustanicima. 

Obračuni između partizana i četnika u BiH nisu bili tako “jednostavni“. Zapadna Srbija i Šumadija 
nacionalno su homogene, a BiH je zemlja s najisprepletenijim etničkim sastavom. Tamo je vrlo brzo nastao 
opći pokolj. Srbi su jedinstveno odbili priznati NDH, a oni Hrvati i muslimani koji su euforično prihvatili 
NDH, svojim su terorom izazvali spontane pobune Srba, a ovima se kao vođe pokušali nametnuti pristalice 
režima Kraljevine Jugoslavije (prvaci građanskih stranaka, žandari, šefovi državnog aparata, oficiri, 
pravoslavni svećenici, trgovci, intelektualci itd.). 

Zato je nakon gubitka Srbije i Crne Gore, sudbina partizanskog pokreta sada ovisila o Hrvatskoj i 
BiH, i to upravo najviše od Srba u tim zemljama jer su oni činili veliku većinu ustanika. Ako bi se Srbi 
priklonili ideji Velike Srbije, istjerani srpski i crnogorski partizani ne bi se mogli skloniti preko Drine, niti bi 
bilo moguće s Hrvatima i muslimanima održati partizanski pokret. Jer, srpskim masama je mnogo veći 
neprijatelj bio režim NDH nego strani okupatori. Srbija nije mogla priskočiti u pomoć svojim Srbima u BiH 
i Hrvatskoj jer joj je Wermacht vezao i “noge i ruke". Glavna početna ustanička tendencija vodila je 
međuetničkom i međuvjerskom ratu sve do samouništenja. Ustaški zločini okrenuli su Srbe protiv Hrvata i 
muslimana, a ovi su pod četničkim terorom još jače nasrtali na Srbe. Začarani se krug počeo zatvarati — sve 
je vodilo u pakao. Ako bi se početni raspored i sukob tako nastavio, KPJ ne bi mogla nikoga pridobiti za 
svoj program. A upravo su se komunisti kao “s neba pali spasitelji" pojavili da zaustave međuetnički rat. 
Nastala je žestoka borba za mase. 

Politici etničkoga čišćenja ustaša nad Srbima, četnika nad Hrvatima i muslimanima, KPJ je 
suprotstavila “bratstvo i jedinstvo“, viziju utopijske budućnosti, braneći Srbe od ustaša, a Hrvate i 
muslimane od četnika. I ta politička platforma zajedno s idejom obnove Jugoslavije i očevidnom borbom 
protiv okupatora i režima NDH, uspjela je odvratiti većinu Srba-prečana od ideje Velike Srbije. Većina se 
srpskoga naroda u Hrvatskoj i u BiH do ljeta 1942. svrstala u partizanski pokret. To će spasiti Tita kada on s 
ostacima svojih jedinica stigne u zapadnu Bosnu. Jedan od razloga je bilo i to što ljudi nisu mogli podnijeti 


četničku suradnju s Nijemcima, Talijanima, a poglavito s ustašama. Intervencija komunista u sukobe Srba, 

Hrvata i muslimana, između njih i unutar njih, uspjela je većinu srpskoga naroda privući u partizanski 
pokret. Uz četnike ostala je Kninska krajina, dio središnje Bosne i istočne Hercegovine. 

Nakon previranja u 1941.1 u prvoj polovini 1942, nastupilo je relativno “čisto stanje" i jasan 
raspored i odnos političkih snaga kao i njihove tendencije. Jasno su se profilirale sve političke struje — 
četnička, partizanska, ustaška, HSS-ova itd. — ali će i u daljnjem razvoju, do kraja rata, biti prijelaza iz 
jednoga u drugi tabor.9 

Nakon sloma partizanskog pokreta u Srbiji (“Užička republika") krajem 1941, Tito se s ostacima 
partizanskih jedinica povukao u istočnu Bosnu gdje je ostao idućih šest mjeseci. On se tvrdokorno i 
fanatično držao tromeđe Srbije, Crne Gore i istočne Bosne zato što je planirao ponovno se vratiti u Srbiju, 
koju je smatrao ključnom za slamanje četničkoga pokreta kao glavnog rivala u borbi za vlast nakon 
završetka rata. 

Velikosrpske snage na čelu s jugoslavenskom vladom u Londonu dobro su procijenile da je njihov 
glavni neprijatelj partizanski pokret. Da bi partizane stavila “izvan zakona", posebno u svjetskoj javnosti, 
kraljevska vlada je u prosincu 1941. proglasila četnike “jugoslavenskom vojskom, a njezina zapovjednika 
Dražu Mihailovića unaprijedila u čin generala i imenovala ministrom vojske, mornarice i zrakoplovstva. To 
je značilo da svaki građanin Jugoslavije koji ne priđe četnicima, već pristupi partizanima, može odgovarati 
za izdaju države, i to odmah pred organima legalne vojske Draže Mihailovića ili sutra nakon rata pred 
sudom. Istodobno je vlada od svojih saveznika Britanaca osigurala prebacivanje pomoći četničkim 
postrojbama. U ime legitimiteta vlade Draža Mihailović je svojim snagama naredio bespoštednu borbu 
protiv partizana svuda gdje god se oni nalaze, a glavne je snage angažirao protiv jedinica raspoređenih oko 
Tita u istočnoj Bosni. Izgledalo je da će ta Titova grupacija biti uništena udruženim snagama okupatora, 
NDH i četnika. 

Analizirajući uzroke ofenzive četnika protiv partizana, a posebno njihovo preimenovanje u 
“jugoslavensku vojsku", zatim postavljanje Draže Mihailovića za vojnoga ministra i vrhovnoga 
zapovjednika, te potporu koju im daje jugoslavenska i britanska vlada, CK KPJ je 7. prosinca 1941. 
zaključio da se stvara “neprekinuti lanac velikosrpske hegemonističke reakcije" s ciljem da se uspostavi 
“velikosrpska hegemonija u najterorističkijem obliku.?10 U taj je “teroristički velikosrpski lanac"? CK KPJ 
uključio i one građanske snage u drugim zemljama, posebno u Hrvatskoj i Sloveniji, koje su prozapadno 
orijentirane — Mačekovo vodstvo HSS-a i tzv. sredinu u Sloveniji. Riječju, na djelu je sveopći 
antikomunistički savez u svim zemljama Jugoslavije potpomognut od zapadnih saveznika u svrhu uništenja 
partizanskog pokreta uz pomoć njemačkog i drugih okupatora. Takvo okupljanje svih “buržoaskih 
reakcionarnih snaga? nastalo je 1 zato što su one, po procjeni CK KPJ, došle do uvjerenja da nakon 


njemačkog poraza pod Moskvom i ofenzive ruskoga vojskovođe Žukova početkom prosinca 1941, slijedi 

bliski slom Hitlera i prodor “Crvene armije, najjače armije svijeta..." u Europu; upravo to izaziva okupljanje 
svjetskih reakcionarnih snaga protiv komunizma, koji će sada prodrijeti u srce Europe. 

To dalje znači da puca savez SSSR—Velika Britanija-SAD, a time se otvaraju vrata za sudar 
revolucionarnih snaga na čelu s SSSR-om, naravno, protiv Zapada. U skladu s komunističkom vizijom to je 
faza prerastanja oslobodilačkog rata u revoluciju. Okupljanju velikosrpskih reakcionarnih snaga koje je na 
djelu valja, po ocjeni CK KPJ, odgovoriti “drugom etapom revolucije", što je značilo napustiti politiku 
traženja suradnje s građanskim strankama i snagama, osloniti se na radnike-proletere, na sirotinju, siromašne 
i srednje seljake a protiv bogatijih građana svih vrsta te nastupati s revolucionarnim parolama “proleterske 
revolucije". Taj se novi kurs očitovao i u ideji da se partizanske jedinice preimenuju u proleterske brigade. 

Procjene CK KPJ o budućem razvoju događaja i pretvaranju partizanskog oslobodilačkog rata u 
“čisti oblik" proleterske revolucije boljševičkog tipa pokazao se potpuno pogrešnim, s mogućim poraznim 
rezultatom. Taj smjer borbe protiv buržoazije koji se očitovao i u ubijanju bogatijih ljudi po Crnoj Gori i 
Hercegovini, odveo je mnoge pristaše NOP-a u tabor četnika, a nastupilo je i osipanje i rasap brojnih 
partizanskih jedinica. Procjena o brzom prodoru Crvene armije prema Njemačkoj i u vezi s tim o 
eventualnom pucanju savezništva između Sovjetske Rusije, SAD-a i Velike Britanije bila je potpuno 
pogrešna. Umjesto brzoga kraja rata, koji će se završiti za nekoliko mjeseci, čekat će se još tri i pol godine, a 
savez velikih sila antifašističke koalicije sve će više jačati, a ne slabiti. 

Ta promjena u politici poznata kao “lijevo skretanje" vodila je KPJ i njezin partizanski pokret u 
samouništenje.11 I ovaj slučaj govori o visokoj i slijepoj privrženosti boljševičkoj ideološkoj shemi. 

Moskva je reagirala na promjenu strategije CK KPJ. Ona je 5. ožujka 1942. Tita upozorila ovim 
riječima: “Dobija se dojam da sa izvjesnim pravom pristaše engleske i jugoslavenske vlade sumnjaju da 
partizanski pokret dobija komunistički karakter i da se usmjerava sovjetizaciji Jugoslavije. Zašto je npr. bilo 
potrebno organizirati proleterske brigade?" Teško je suglasiti se s time da “jugoslavenska vlada ide s 
okupatorom ... provjerite da li ste učinili sve da se stvori istinska, jedinstvena nacionalna fronta u 
Jugoslaviji...?12 

Kritika Moskve polazila je i od toga da KPJ svojom politikom ne remeti njihov savez s SAD-om i 
Velikom Britanijom, koje bi mogle optužiti vladu SSSR-a da želi sovjetizirati Jugoslaviju, Balkan, pa i dio 
Europe. 

Naravno, Moskva je imala krivo u svojoj tezi da jugoslavenska vlada ne surađuje s okupatorom, ali 
je bila potpuno u pravu što se tiče tendencije boljševizacije u KPJ. 13 

Na crti sovjetizacije društvenoga života na slobodnom teritoriju, komunisti su počeli paliti neka 
“neprijateljska sela", ubijati imućne ljude i lokalne građanske političare, samo zato što bi oni mogli sutra 
postati budući politički protivnici socijalizma. Zbog takve je politike dio seljaka napuštao NOB, dio 


partizana je dezertirao, dio odlazio u četnike — sve je vodilo jačanju građanskoga rata. Od desetina tisuća 

partizana, ostali su uglavnom komunisti, drugi su se svi razbježali. U tako teškoj vojno-političkoj situaciji 
nastupila je i velika glad. Više nije bilo nikakvih zaliha namirnica u Crnoj Gori, istočnoj Hercegovini i 
istočnoj Bosni. U to doba godine ni u mirnom razdoblju više nije bilo hrane, jer je lanjska žetva pojedena i 
čekala se nova. Partizani su dobivali po 70 grama zobenog brašna, kruh se pekao i od suhih krušaka. Nestalo 
je gotovo svih lijekova. Municija je pala na svega 3-5 metaka na jednog borca. Borba se morala voditi i 
hladnim oružjem. 

Slobodni teritorij stalno se smanjivao, jedinice se raspadale, prijetio je potpun poraz i kapitulacija. 
CK KP) je, međutim, unatoč svemu tome, držao ostatke vojske u planinama u nadi da će s tih položaja, a u 
vjeri da će Crvena armija ipak nastaviti ofenzivu, ponovno prijeći u Srbiju i tamo povesti odlučujuću bitku 
protiv četničkih snaga i time osvojiti vlast i ostvariti konačnu pobjedu. Međutim, na tim se položajima više 
nije moglo izdržati. 

Na kraju šestomjesečnih borbi između partizana s jedne i njemačkih, talijanskih, četničkih i 
ustaško-domobranskih postrojbi s druge strane, slobodni se teritorij sveo na obronke Zelengore, Maglića i 
Ljubišnje. Na tome ostatku partizanskog teritorija našao se Tito s oko 4.500 partizana — ostatkom od preko 
50.000 koliko je bilo u zapadnoj Srbiji, Crnoj Gori, istočnoj Bosni i istočnoj Hercegovini krajem 1941.1 
početkom 1942. Ostaci te vojske bili su iscrpljeni danonoćnim višemjesečnim borbama u tijeku surove zime 
i gladnoga proljeća 1942. godine. 

Glad, bolest, iznemoglost, slobodni teritorij smanjen na puste planine, napuštena sela i gradovi pali 
pod vlast okupatora, a oko partizanske grupacije desetine tisuća neprijateljskih vojnika na polaznim 
položajima spremni na posljednji udar za potpuno uništenje Tita i njegovih boraca: više se nije moglo 
izdržati ni jedan dan, moralo se nekamo probiti. 

U momentu kada je Tito na Zelengori tražio izlaz iz bezizlazne situacije — u istočnoj polovini 
Jugoslavije, istočno od linije rijeka Bosne i Neretve — partizanski je pokret bio slomljen. Ostale su samo 
male grupice partizana koje su se skrivale u planinama, progonjene kao zvjerad. Povratak u Srbiju i Crnu 
Goru, dakle, nije bio moguć. Jedini izlaz i spas bio je odlazak u zapadnu Bosnu i Hrvatsku gdje se 
partizanski pokret stabilizirao nakon obračuna s četnicima 1941/42. 

Krajem lipnja 1942. Tito se s četiri brigade — koje su na pohodu u zapadnu Bosnu razorile prugu 
Sarajevo-Mostar, zauzele Konjic, Gornji Vakuf, Šuicu i 25. srpnja 1942. Duvno, a zatim Livno, dok su u 
borbi za Kupres pretrpjele poraz — spojio s partizanima Dalmacije 1 zapadne Bosne. Sve te snage su u jesen 
1942. stvorile tzv. Bihaćku republiku na prostoru veličine Švicarske. 

Dok je u zimi i tijekom proljeća 1941/42. trajala bitka slamanja partizanskog pokreta u Srbiji i Crnoj 
Gori, u Hrvatskoj se NOB razvijala sporo, ali kontinuirano i stabilno, bez lokalnih poraza osim u slučaju 


razbijanja dalmatinskih partizanskih odreda i četničkog zauzimanja Kninske krajine u ljeto 1941. 

Inspiriran masovnim ustankom u Crnoj Gori i Srbiji, Tito je jačao pritisak na CK KPH da se isto 
učini i u Hrvatskoj. Međutim, s obzirom na zanos nastao stvaranjem nacionalne države, povjerenje u HSS 
koja je inzistirala na politici čekanja, te stoljetna iskustva seljaštva koje mu je govorilo da se ne da uvlačiti u 
avanture, da ne napušta svoj dom i svoje gospodarstvo, ta bi se Titova direktiva izrodila u sigurni poraz. CK 
KPH nije proveo Titovu direktivu, ali ne zbog neposluha, već zato što je to bilo nemoguće. 

Na masovni ustanak nije bilo lako pokrenuti čak ni srpske mase, iako su one bile životno ugrožene 
od ustaškog režima. 14 

KPH je u 1942. uspjela podići u borbu oko 7.000 ljudi, mahom Srba. Taj broj je do polovice 1942. 
narastao na oko 12.000 opet većinom Srba, a do kraja te godine, u kojoj su sve više dolazili Hrvati, na oko 
25.000. U tom su razdoblju oružane snage NDH rasle mnogo brže. Već krajem 1941. ustaške postrojbe, tzv. 
“ustaška vojnica" kao stranačka vojska narasla je na oko 15.000, a u 1942. ojačana je na oko 42.000 ljudi 
svrstanih u jedan zdrug i 56 bojni; u 1943. dostigla je oko 55.000 ustaša. 15 

Domobranstvo NDH, koje je po diktatu Njemačke moglo imati do 16.000 ljudi, naglo se, nakon 
ukidanja limita zbog rata, povećavalo tako da je do kraja 1941. imalo 65.000, 1942. godine 110.000, a 1943. 
godine 135.000 ljudi. 16 Dakle, ustaša i domobrana ukupno je bilo 1941. preko 80.000, 1942. 150.000, a 
1943. godine 190.000. Tom broju oružanih snaga treba dodati 369, 373. 1 392. legionarsku diviziju (nazvane 
“Vražja", “Tigar? 1 “Plava*) u kojima su vojnici bili Hrvati, a zapovjednici Nijemci. Odnos oružanih snaga 
NDH i partizana u 1941. bio je 10:1, a u 1942. 6:1. U taj odnos snaga valjalo bi uključiti i onaj u BiH gdje su 
oružane snage NDH bile angažirane, ali o tome nema pouzdanih podataka. 

Uzimajući u obzir da u času osnivanja NDH nije imala svojih oružanih snaga, one su se razvijale 
vrlo brzo, deset puta brže od partizanskih snaga u 1941. U 1942. obje se ratujuće snage uvećavaju, uz 
izrazitu nadmoć oružanih snaga NDH nad partizanskima. 

Koje su okolnosti utjecale na odnos između domobransko-ustaških 1 partizanskih snaga u 1942. 
godini? 

Gotovo sve su okolnosti bile na strani bržeg razvoja domobransko-ustaških snaga. 

Prvi i najjači činitelj snažnoga razvoja domobransko-ustaških snaga jest sam čin osnivanja 
nacionalne države, o čemu je već bilo govora. Efekt toga čina bio je najjači u 1941. godini. On je, doduše, 
počeo slabiti, i to se već osjećalo u 1942, ali se do kraja rata uopće neće ugasiti. 

Razvoj na glavnini ratišta u 1942. bio je u znaku spektakularnih pobjeda sila Trojnoga pakta. 
Wermacht je krajem ljeta 1942. izbio na Volgu, opkolio Staljingrad i prodro blizu naftnih polja u Bakuu, 
izbio na Kavkaz postavivši njemačku zastavu na Elbrus. 

Istih mjeseci maršal Rommel (“pustinjska lisica"), goneći britansku vojsku uz sredozemnu obalu 
Afrike, izbio je 26. lipnja 1942. na egipatsku granicu; cilj su prodora Aleksandrija i Suez. Ambicija je bila 


da se dva kraka kliješta — iz Rusije preko Kavkaza i iz Egipta preko Sueza — spoje na Srednjem istoku i 

privuku Iran i Tursku u rat protiv saveznika. U isto vrijeme Japan je gotovo razbio anglo-američki 
obrambeni sustav na Pacifiku i u jugoistočnoj Aziji. Propaganda je svakoga dana uvjeravala mase o skorom 
slomu Rusije i saveznika. Stanje na svjetskim ratištima u cjelini je bilo na strani NDH kao članice Trojnoga 
pakta. U takvoj situaciji razumni ljudi ne idu u pobunu protiv režima, koji je na vrhuncu svojih snaga i svoje 
moći. Samo velika nužda — ideološki fanatizam, avanturizam i životne opasnosti — mogu biti pokretači za 
oružanu borbu, ali ne masa već pojedinaca i skupina. I tako je i bilo 1942. u kojoj se nije dogodio ni jedan 
slučaj masovnog odlaska u partizane. 

Politika režima u NDH prema Srbima, posebno na području izvan BiH, utjecala je na smirivanje 
situacije. I tom je režimu postalo jasno da je brutalan udar, ubijanje, nasilno iseljavanje Srba glavni razlog 
njihove pobune. Nužda je natjerala da se moralo popustiti. U proljeće 1942. vlasti su obavile konzultacije s 
dijelom pravoslavnih svećenika pa je postignut sporazum o osnivanju hrvatske pravoslavne crkve. Za 
glavara te crkve postavljen je ruski svećenik (“bijeli emigrant), novomoskovski metropolit Germogen, s 
čime se složio i patrijarh SPC Gavrilo Dožić (tada interniran). Iako je to bila demagogija, ipak nije ostala 
bez utjecaja na dio naroda. Uz to, tada su Srbi pozivani i u pomoćne službe domobranstva, što je također 
pridonijelo tupljenju oštrice antisrpske politike. 

NDH je u 1942. ublažavala početni teror prema Srbima i pod pritiskom Njemačke i Italije, jer im je 
svaki vojnik trebao na većini ratišta, a one, eto, moraju odvajati i svoje snage da održe vlast u Hrvatskoj. 
Nijemci su stalno nastojali da na čelo NDH dovedu neku alternativnu ekipu, ali u tome nikada nisu uspjeli 
jer je Maček to odbijao, a drugih nije bilo pa su morali stalno držati Pavelića. 

Italija, kao “saveznica? NDH, imala je druge motive svoje neprijateljske politike prema Hrvatskoj. 
Njezina osvajačka politika uništava Hrvatsku bez obzira na režim; u tom cilju talijanska je vlast dala puni 
oslonac četnicima u Dalmaciji, Lici i svim ostalim područjima. Kada Hitler i njemački generali opominju 
Talijane zbog pomaganja četnika, oni se opravdavaju i argumentima da NDH nije u stanju održavati mir i 
red. U 1942. podrška Talijana četnicima dobila je još jedan motiv: držati kontakt s Dražom MihailoviĆem, 
koji kao ministar vlade u Londonu može koristiti za vezu sa saveznicima za sklapanje separatnog mira, čemu 
je težio dio talijanskih vlastodržaca. 

Sljedeći vrlo važan činitelj usporavanja porasta partizanskih snaga jest miroljubivost i životni 
realizam seljaštva. Nije se radilo samo o privrženosti seljaka Mačekovoj politici čekanja već i o njegovoj 
neraskidivoj sraslosti s obitelji i s gospodarstvom. Rat, kao najveće ljudsko zlo, od kojeg je seljak bježao, 
donio je golemu potražnju za svakim, pa i najlošijim poljoprivrednim proizvodom, a cijene su im rasle iz 
dana u dan. Srednji i bogatiji seljaci počeli su stjecati nešto veća novčana sredstva pa su, začudo, porasla 
ulaganja na njihovim gospodarstvima. 

Bilo bi izvan pameti napustiti svoje gospodarstvo i obitelj i otići u šume i planine među tzv. 


odmetnike. U partizanima gotovo uopće nije bilo oženjenih ljudi. 

Sve u svemu, ukupne okolnosti — od onih na svjetskim ratištima do konstelacije snaga u zemlji — 
više su bile na strani NDH nego na strani KPJ/KPH. Znakovito je da u borbama nije bilo velikih gubitaka ni 
na jednoj strani. Oblici gerilskog rata — prepad, zasjeda, kratki udari pa bijeg, zatim kraće i duže 
izbjegavanje sudara — nisu uzrokovali veće ljudske gubitke. Ni domobransko-ustaške snage nisu se rado 


sex 


upuštale u lov na “odmetnike" po “šumama i gorama". 

Pa ipak, u 1942. oslobodilačko-građanski rat definitivno se razvio. Na jednoj strani fanatična ustaška 
vojnica, popunjavana uglavnom iz nerazvijenih brdsko-planinskih prostora s hajdučkim mentalitetom, i to 
pretežno iz siromašnijih obitelji, i gradskih sredina nižega društvenog statusa, a na drugoj partizani, u 
1941/1942. sa srpskom većinom koju je nosila visoka borbenost i osvetnička strast zbog progona njihova 
naroda, postajući sve više militantna ideološka vojska indoktrirana vrlo vještom i izrazito učinkovitom 
komunističkom ideologijom — stajali su jedni spram drugih spremni da izginu, a da se nikada ne pomire. 
Između tih dviju barikada stajala je velika većina seljaštva i građanstva — nemoćno čekajući razvoj 
građanskog rata i odazivajući se na poziv u vojsku, ali samo ako nisu na bilo koji način mogli mimoići tu 
“gorku čašu“. 

Situacija u BiH, koja je formalno u sastavu NDH, bitno se u 1942. razlikovala od one u Hrvatskoj. 

Srpska nacionalna ideologija po kojoj je BiH “središnja srpska zemlja" i hrvatska nacionalna 
ideologija po kojoj na BiH postoji “živo hrvatsko pravo", pokrenule su dio srpskih i dio hrvatskih masa u 
međusobni žestoki oružani obračun. Tom su obračunu žestinu dali nacionalni i vjerski element, kao jedini 
činitelji društvene svijesti, jer je BiH bila zemlja nepismenoga naroda. Oko 84% pučanstva činilo je 
seljaštvo, više stočarske nego ratarske grane s naslijedenim hajdučkim mentalitetom. Za srpski narod NDH 
je bila kudikamo veći neprijatelj nego okupator, kojeg ljudi u 1941. nisu ni vidjeli. Njihova se ustanička 
stihija 1941, kao reakcija na ustaški teror, obrušila na NDH kao jedinog neprijatelja. Hrvatski narod u BiH 
srastao je uz NDH kao svoju nacionalnu državu, uvjeren u njezinu vječnost. Iako im okupirana matica Srbija 
nije odmah mogla pružiti pomoć, Srbi u BiH, koji su činili relativnu većinu (preko 40%), pošli su u rat 
protiv NDH. Iako već od prvog dana ljeta 1941. podijeljeni na četnike i partizane, podjedanko su bili protiv 
režima NDH. 

Zimi 1941/42. Srbi su se podijelili na dva neprijateljska tabora: partizanski pod vodstvom KP) i 
četnički pod vodstvom Draže Mihailovića. Diferencijacija je bila dovršena tako da su u proljeće 1942. 
prevladale partizanske snage čija tvrđava je bila Bosanska krajina i kozaračko područje, a četnička središnja 
i istočna Bosna i istočna Hercegovina. Većina se bosanskih Srba odvojila od svoje matice Srbije, koja je 
nakon sloma ustanka krajem 1941. odbacila Komunističku partiju, smirila se i pasivizirala, čekajući kraj rata 
i povratak kralja 1 starog režima uz pomoć zapadnih sila. Tako su Srbi, kao i Hrvati, upali u građanski rat u 


kojemu su partizani vodili dvostruku borbu — protiv okupatora i protiv svojih sunarodnjaka četnika. 

Istodobno se i među muslimanima dogodila diferencijacija. Nakon lojalnosti režimu NDH u 1941. 
pa i 1942, razočarali su se u hrvatsku državu i tražili izlaz iz vrlo tjeskobnoga stanja. Dio njih je sve više 
prilazio partizanima, a dio je pokušavao dobiti status autonomije za BiH, koja bi se stavila pod zaštitu i 
upravu Hitlerove Njemačke, što su Nijemci odbili jer bi to značilo ne samo likvidaciju NDH već i 
nepremostivu tehničku teškoću realizacije takve pseudodržave. Podjelom na partizanski i proustaški dio, 
koja se dogodila 1942, i muslimani su dobili svoj oblik građanskoga rata. 

Većina Hrvata u BiH oduševljeno je prihvatila NDH 1 ostala joj vjerna do sloma, ali se i dio njih 
priključio partizanima pa su tako i oni imali svoj građanski sukob. 

Četničkom projektu “Homogene Srbije? i ustaškom planu etnički čiste BiH u kojoj bi Banja Luka 
bila glavni grad, KPJ je suprotstavila projekt stvaranja federalne države BiH u jugoslavenskoj federaciji, 
čime zadovoljava većinu Srba jer će svi Srbi opet živjeti u jednoj državi, zadovoljava većinu muslimana jer 
dobivaju svoju matičnu državu, a i dio Hrvata usvaja to rješenje kao spas od obnove četničke Jugoslavije. Na 
svojoj platformi KP) je u ljeto i jesen 1942. stabilizirala partizansku vojsku 1 ostvarila prevagu nad svojim 
protivnicima. 

U BiH se četiri godine vodilo više ratova. Na samom početku rat između jedinstvenih srpskih masa i 
režima NDH koji su podržali Hrvati i muslimani, išao je u smjeru međusobnog istrebljenja sve tri etničke 
zajednice, naročito od trenutka kada su četnici u Foči i istočnoj Bosni počeli masovno ubijati muslimane. 
Međutim, tendenciju samouništenja naroda u BiH zaustavila je KPJ koja je od prvoga dana pridobila dio 
srpskih masa, a zatim i dio muslimana i Hrvata, tako da se rat dogodio i unutar svakoga od ta tri naroda. Ti 
ratovi su pretvorili BiH u pravi pakao u kojemu se režim NDH nije mogao održati pa su dovedene njemačke 
i talijanske vojne snage, koje su nadzirale samo veće gradske i industrijske centre te glavne komunikacije. 

U ratu u BiH partizanske su snage spašavale Srbe od ustaša, a Hrvate i muslimane od četnika i na 
tom polazištu stalno širile i jačale sebe kao zajedničku vojsku svih triju naroda i zajedničke organe vlasti 
buduće bosanskohercegovačke države.17 U jesen 1942. kada je Tito doveo svoje četiri brigade u zapadnu 
Bosnu, Bosanci su formirali 10 brigada i po brojnosti brigada zauzeli mjesto iza Hrvatske, koja je tada imala 


18 brigada. 
4. Prekretnica u BiH — odlučujuća bitka partizanske i jugoslavenske vojske (četnika) — neuspjeli pokušaj 
prodora u Srbiju 1943. 

Dok je Srbija cijele 1942, 1943. i prve polovine 1944. bila pacificirana 1 rojalistički raspoložena, s 


malim partizanskim jedinicama na svom jugoistočnom području, u jesen 1942. gotovo su sve partizanske 


snage djelovale u zapadnoj polovini Jugoslavije. Najveće ratne operacije zbivale su se u BiH i Hrvatskoj 


136 


odnosno na teritoriju NDH, gdje su se u drugoj polovini 1942. nalazila dva korpusa, devet divizija, 36 
brigada, četrdesetak partizanskih odreda s oko 150.000 boraca. 

Udružene hrvatske i bosanske snage zajedno s proleterskim brigadama koje je Tito u ljeto 1942. 
doveo u zapadnu Bosnu, stvorile su “kompaktan slobodni teritorij" — tzv. Bihačku republiku od oko 48.000 
km2 što je bilo područje veće od Belgije, Švicarske ili Nizozemske. 

U Bihaću je 26/27. studenoga 1942. osnovano Antifašističko vijeće narodnog oslobođenja 
Jugoslavije (AVNOJ) s nakanom da formira vladu i time zatvori vrata povratku monarhije i starog režima. 
Međutim, Moskva je to spriječila da se ne zamjeri saveznicima koji su podržavali kraljevsku emigrantsku 
vladu u Londonu, pa je AVNOJ dobio status političkog tijela, a ne središnjeg organa vlasti nastajuće države. 

Politbiro CK KPJ, međutim, nije prihvatio sugestiju KI da odgodi “pitanje režima", već je u praksi 
provodio smjenu vlasti. Proglas što gaje AVNOJ iz Bihaća uputio narodima Jugoslavije to jasno potvrđuje. 
U njemu se, uz ostalo, kaže: 

“Naša pobjeda bit će potpuna samo onda, kada se narodi u oslobođenoj zemlji budu osjećali kao 
svoj na svome, kada budu sami preko svojih slobodnom voljom izabranih narodno-oslobodilačkih odbora, 
solidarnim radom sviju, osigurali sve uvjete za jedan poredak koji će im pružiti mogućnosti da ostvare 
istinsku i pravu demokraciju i da izgrade jednu slobodnu, nezavisnu i bratsku zajednicu. 

Da bi se sve ovo postiglo, potrebno je prije svega jedinstvo i složna borba protiv fašističkog 
poretka... kao i protiv reakcionarnog poretka koji pokušava silom održati izbjeglička jugoslavenska 
vlada...?18 

Istodobno s osnivanjem AVNOJ-a osnovane su dvije općejugoslavenske društveno-političke 
organizacije: Antifašistički front žena Jugoslavije (AFŽ) na Zemaljskoj konferenciji od 6. do 8. prosinca u 
Bosanskom Petrovcu i Ujedinjeni savez antifašističke omladine Jugoslavije (USAOJ) na omladinskom 
kongresu u Bihaću od 27. do 29. prosinca 1942. godine. To su klice buduće centralizacije. 

Stvaranje tako golema slobodnog teritorija i relativno velike partizanske vojske stavilo je sve ratne 
sile pred dilemu: kako i što dalje u vođenju rata i ostvarivanju svojih političkih ciljeva. 

Najveći broj neprijateljskih snaga tijekom cijeloga rata dostignut je upravo na prijelazu 1942/43. 
godine. Tada je bilo oko 930.000 okupatorskih i kvislinških vojnika, i to: oko 160.000 njemačkih, oko 
350.000 talijanskih, oko 80.000 bugarskih, oko 40.000 mađarskih, oko 162.000 vojnika oružanih snaga 
NDH, oko 12.000 vojnika oružanih snaga vlade Milana Nedića, oko 4.000 pripadnika srpskoga 
dobrovoljačkog korpusa, oko 4.000 četnika Koste Pećanca, oko 80.000 četnika Draže Mihailovića — 
“jugoslavenska vojska", oko 6.000 vojnika ruskoga zaštitnog korpusa, 5.000 vojnika slovenske “Bele 
garde", crnogorskih nacionalnih trupa, albanskih kolaboracionističkih jedinica i niz drugih vojnih formacija, 
ukupno 300.000 “jugoslavenskih građana" u oružanim snagama u službi okupatora na teritoriju 


Jugoslavije.?19 

Ratna inicijativa, koja je bila u rukama partizanskih snaga u drugoj polovini 1942. godine, početkom 
1943. prešla je na stranu okupatora. Njemačka vrhovna komanda započela je 20. siječnja 1943. s oko 
130.000 vojnika tzv. IV. ofenzivu i 15. svibnja 1943. nastavila V. ofenzivu protiv NOV-a i POJ-a iz dva 
osnovna razloga: prvo, što su partizanske snage do kraja 1942. gotovo razbile NDH pa je osovinskom 
okupacijskom sustavu prijetio slom na velikom području Jugoslavije, a drugo što je i na istočnom i na 
afričkom frontu nastala ratna prekretnica. Naime, vojske antihitlerovske koalicije prešle su u napad, što je 
prisililo njemačku vrhovnu komandu da poduzme velike vojne operacije kako bi razbila NOV 1 POJ i 
osigurala svoju pozadinu, posebno Balkan koji bi mogao postati područje invazije savezničkih vojska u 
1943. godini. 

Skoro u isto vrijeme, tj. potkraj 1942, Draža Mihailović koji je gotovo sve snage iz Srbije i Crne 
Gore koncentrirao u BiH, planirao je s “jugoslavenskom vojskom" — četnicima — krenuti na zapad, razbiti 
partizanske snage kako bi jugoslavenska vlada bila sigurna u obnovu Kraljevine Jugoslavije. 

Istovremeno je i rukovodstvo KPJ, odnosno Vrhovni štab NOV-a i POJ-a, planiralo da s grupom 
divizija krene s teritorija Bihaćke republike natrag u Crnu Goru i Srbiju da razbije “snage kontrarevolucije" i 
pomogne tamošnjim malim snagama kako bi se mase ponovno digle u oružanu borbu protiv okupatora i time 
prešle na stranu komunista, a protiv četnika. 

Na osnovi tih planova vojnih operacija odvijale su se najdramatičnije bitke u 
narodnooslobodilačkom ratu, posebno bitka za ranjenike na Neretvi od 15. veljače do 15. ožujka 1943.i 
bitka na Sutjesci od 15. svibnja do 15. lipnja 1943. u kojoj je sudjelovalo 127.000 neprijateljskih vojnika 
protiv 19.700 boraca grupe divizija pod zapovjedništvom Vrhovnog štaba koje su u toj bitki izgubile trećinu 
svojih boraca. 

Tako su se vremenski podudarili ofenzivni planovi okupacijskih armija, jugoslavenske vojske 
(četnika) i Titove partizanske armije. 

Najkrupnija politička implikacija vojnih operacija u sklopu tzv. IV. i V. ofenzive jest poraz glavne 
grupacije Draže Mihailovića (oko 26.000 četnika) koja je u suradnji s okupatorom pripremala uništenje 
grupe divizija na Neretvi, ali je sama doživjela težak poraz nakon kojeg se četničke snage neće više 
oporaviti. U tim zimskim operacijama poginula je trećina partizana, među kojima 50% Hrvata, ali to nije 
oslabilo Tita, jer je glavnina partizanskih snaga bila izvan teritorija tih bitaka. 

Kakva je bila globalna situacija na jugoslavenskom ratištu nakon vojnih operacija IV. i V. ofenzive? 

U ljeto 1943. navršavala se druga godina narodnooslobodilačkog rata i revolucije. Ne računajući niz 
specifičnosti razvoja NOP-a u pojedinim jugoslavenskim zemljama i područjima, osnovno obilježje 
vojnopolitičke situacije na jugoslavenskom ratištu — gledano uglavnom kroz prizmu odnosa snaga revolucije 
i kontrarevolucije — bilo je da su gotovo sve krupnije vojne formacije NOV-a i POJ-a, brigade, divizije i 


korpusi, već godinu dana (od ljeta 1942) operirale u zapadnoj polovini Jugoslavije. Oko dvadeset 

partizanskih divizija — broj se stalno povećavao tako da će ih potkraj 1943. biti 27 — nalazilo se u Bosni, 
Hrvatskoj i Sloveniji. Prijašnju središnju zonu slobodnoga partizanskog teritorija — Šumadiju, zapadnu 
Srbiju, Sandžak, Crnu Gori i dio slijeva Drine - držali su okupatori i “jugoslavenska vojska u otadžbini? 
(četnici), ali je ona nakon poraza u slijevu Neretve i Drine u proljeće 1943. godine vojnički znatno 
oslabljena. 

Za vrijeme IV. 1 V. ofenzive, tj. u prvoj polovini 1943. godine, u svim zemljama i pokrajinama 
Jugoslavije NOP se razvijao uspješno i stabilno. Vrijeme plima, kriza i oseka ustanaka iz 1941. i 1942. nije 
se više ponavljalo. 

Jugoslavenska vlada u Londonu i Hitlerova vlada, odnosno njemačka vrhovna komanda — svaka za 
svoj račun — učinile su sve što je u njihovoj moći da spriječe prodor partizanskih divizija u Srbiju jer je ona 
sve više postajala ključ situacije: prvi da pri kraju rata osloncem na Nedićeve i Mihailovićeve oružane snage 
najprije ondje uspostave svoju vlast, a drugi da čuvaju pozadinu svojih armija raspoređenih od Trsta duž 
Jadrana, preko grčkih obala do Bugarske, što je od životnog interesa za “jugoistok", zbog nestabilnosti 
Italije i mogućeg iskrcavanja saveznika na Balkanu. I u tim nastojanjima obje su strane uspjele još godinu 


dana — sve do prodora veće grupe partizanskih divizija iz BiH i Hrvatske u Srbiju u ljeto 1944. godine. 


5. Odlučujuća 1943. — slamanje snaga obnove Kraljevine Jugoslavije — neuspjeh HSS-a — početak agonije 
NDH — plima 


partizanskog pokreta — konstitucija jugoslavenske federacije 


Ljeti 1943. nastala je prekretnica u Drugomu svjetskom ratu. Nakon tri i pol godine trajnih 
pobjedničkih kampanja, sile Osovine bile su prisiljene na povlačenje. Britanske i američke su snage nakon 
višemjesečnih borbi ovladale sjevernom Afrikom i do 12. svibnja 1943. uništile njemačko-talijansku armiju 
od 340.000 vojnika. Crvena armija je zimi 1942/43. u staljingradskoj bitci opkolila i uništila njemačke snage 
od oko 300.000 vojnika, a nakon toga u Kurskskoj bitci ljeti 1943. razbila daljnjih oko 30 njemačkih 
divizija, a zatim na cijeloj fronti od Finskoga do Crnog mora nastavila s ofenzivom prema tzv. europskoj 
tvrđavi (Njemačkoj). I Japan je bio prisiljen na povlačenja s najisturenijih točaka svoga osvojenog imperija 
idući prema sigurnom porazu. Unatoč tim porazima i najavama skore invazije američke vojske na Europu, 
Tat će, nažalost, trajati još skoro dvije godine. Nakon poraza u Africi, Italija je 8. rujna 1943. kapitulirala, ali 
ratno ludilo Njemačke nije popuštalo. 

Za razliku od svjetskih, na jugoslavenskom ratištu u prvoj polovini 1943. još nije došlo do 
prekretnice. Na prijelazu 1942. u 1943. dostignut je najveći broj okupatorskih snaga i njihovih domaćih 


pomagača — ukupno oko 930.000 vojnika. Titove partizanske snage narasle su na oko 150.000 boraca. 

Njihova je glavnina bila na prostoru Hrvatske i BiH. Tito je s oko 16.000 boraca, među kojima su bile dvije 
hrvatske divizije (7. i 9), početkom 1943. krenuo iz zapadne Bosne u Srbiju da tamo slomi četništvo i time 
osigura osvajanje vlasti u završnoj fazi rata. Ta grupacija je nakon borbi na Neretvi, gdje je porazila 
glavninu četničkih snaga (IV. ofenziva), izbila u Crnu Goru i na Drinu, ali je s puta u Srbiju opet bačena 
natrag u Bosnu (V. ofenziva), pretrpjevši u borbama s udruženim njemačkim, talijanskim, 
ustaško-domobranskim i četničkim snagama teške gubitke; sam Tito je 12. lipnja 1943. bio ranjen na 
Zelengori. 

U prvoj polovini 1943. usporen je priljev novih boraca u partizanske jedinice. Broj brigada povećao 
se od 37 na kraju 1942. na 45 polovicom 1943. godine, i to u Hrvatskoj 18 ili 50%, u BiH 12, u Sloveniji 5, 
u Crnoj Gori 3, u Vojvodini 3, u Srbiji 1, dok je u Makedoniji NOP još bio na razini partizanskih odreda. 

Hrvatska je cijele 1942. 1 1943. igrala predvodničku ulogu u NOB-u. Potkraj 1942. onaje s oko 
25% pučanstva Jugoslavije imala 50% partizana; od 36 brigada 31. prosinca 1942. Hrvatska je imala 18, 
BiH 10, Slovenija 4, Crna Gora 1; 30. lipnja 1943. Hrvatska je imala 24, a sve ostale zemlje 20 brigada.20 
Pa ipak, i u Hrvatskoj je NOP također bio usporen iako je bio najjači među svim zemljama. Dok je u 1942. 
bilo 18 brigada, do ljeta 1943. formirano ih je samo 5, što je znatno sporije od 1942. godine. 

Zastoj u omasovljenju partizanske vojske u prvoj polovini 1943. vezan je za specifičnost NOB-a 
kako u prostornom, tako i u etničkom i vremenskom pogledu. Hrvati komunisti bili su glavni organizatori i 
agitatori NOB-a, a u borbenim jedinicama prevladavali su Srbi. Logistička područja-baze za smještaj, život i 
borbene akcije, za prehranu i ostalo, pretežno su bile na područjima naseljenim srpskim stanovništvom. Zato 
je NOB bila u opasnosti izolacije u okvire ustaničkih područja — što bi dovelo do stagnacije, neutralizacije, 
pa i getoizacije i sloma koji bi se mogao dogoditi da Hrvati nisu više odlazili u partizane. Ta usporenost 
priljeva Hrvata imala je i svoju racionalnu stranu. Naime, masovni bi priljev izazvao njemačku oružanu silu 
koja je još imala dovoljno moći da razbije ustaničke mase, kao u Srbiji 1941. ili u Istri 1943. godine. 

U 1943. NDH je dostigla maksimum svojih oružanih snaga. U Ustaškoj vojnici je bilo oko 55.000 
ustaša, a u Domobranstvu oko 135.000 vojnika — ukupno oko 190.000. U to nisu uračunate 3 legionarske 
divizije jake vatrene moći, i to 369. “Vražja, 373. “Tigar" i 392. “Plava" divizija s njemačkim 
zapovijednim kadrom. Odnos snaga, dakle, bio je u Hrvatskoj takav da je nastala neka vrsta pat pozicije — 
protivnici nisu mogli jedan drugom nametnuti vojno rješenje. 

Glavni politički akteri stajali su ukopani u svoje pozicije. Kralj i emigrantska vlada 1 dalje su bili 
uvjereni u konačnu četničku pobjedu uz pomoć zapadnih saveznika, koji su ih još uvijek pomagali kao 
savezničku državu. HSS je računao na vjernost domobranske vojske i veĆine hrvatskoga naroda koji Će, u 
završnici rata, po pozivu V. Mačeka i HSS-a prijeći na stranu saveznika. Pavelić i ustaše tvrdo su se držali 


uz skutove Njemačke s kojom su spremni dijeliti sudbinu, vjerujući u svoju konačnu pobjedu. 

Uz stalni sukob s HSS-om, najveći je politički poraz A. Pavelić doživio u BiH. Budakova teza da su 
muslimani rasno najčišći, najmanje natrunjeni Hrvati razbila se otkazivanjem lojalnosti te etničke zajednice 
NDH. Muslimani su dijelom prišli partizanima, a dijelom se opredijelili za autonomiju BiH. Skupina 
intelektualaca i vjerskih funkcionara uputila je 1. studenoga 1942. Hitleru memorandum da se zapadna 
Hercegovina pripoji NDH, a istočna Crnoj Gori, a da se ostala BiH s izlazom na more preko Metkovića i 
Ploča prizna kao država pod zaštitom Njemačke. 

Sve u svemu, odnos je snaga bio takav da se oslobodilački i građanski rat nastavio — sukobljene 
snage nisu bile spremne ni za kakav kompromis. Zato će presudnu ulogu u raspletu rata u Jugoslaviji i u 
Hrvatskoj odigrati velesile antifašističke koalicije, a ne samo odnos domaćih snaga. 

U odnosu triju glavnih aktera u Hrvatskoj — KPH, HSS i NDH — politička inicijativa bila je u 
rukama rukovodstva NOB-e. Na programu stvaranja političke vlasti federalne države Hrvatske KPH je, na 
čelu s Andrijom Hebrangom, posvuda stvarala mrežu organa vlasti u obliku narodno-oslobodilačkih odbora 
(NOO), od seoskih preko općinskih, kotarskih i okružnih do nacionalne razine. O širini i obuhvatu te mreže 
govori podatak da je 1941. bilo 677, a 1942. godine 1.609 NOO-a.21 Usporedno s time KPH je stvarala i 
masovne omladinske, ženske pa čak 1 dječje organizacije koje su služile za različite svrhe — od političke 
indoktrinacije naroda do opismenjavanja, poljskih radova, skupljanja hrane, odjeće i obuće za vojsku do 
mobilizacije ljudi za odlazak u partizane. Tako se već 1942. i 1943. izgradila politička 1 vojna infrastruktura. 
Po toj infrastrukturi Hrvatska je, uz Sloveniju, bila ispred ostalih zemalja bivše Jugoslavije. KPH je 
razvijanju organa vlasti i masovnih organizacija poklanjala čak i veću pažnju nego borbenim operacijama. 
Već je rečeno da uništavajućih bitaka u kojima bi čitave jedinice nestale, nije bilo ni s jedne ni s druge 
strane, sve do pred kraj rata, što je lako objasniti. 

Kao u svakom ratu, tako je i u Hrvatskoj vođena žestoka ideološka propaganda i psihološka borba. 
Režim NDH je partizane prikazivao kao “komunističko-četničke bande", što je dugo imalo odjeka u narodu, 
ali je sve više blijedilo zbog rata između partizana i četnika i vrlo vješte komunističke antipropagande. KPH 
je uspješno “igrala' na kartu straha Hrvata od obnove Kraljevine Jugoslavije, tumačeći da velikosrpske 
snage “spremaju obračun s hrvatskim narodom? (Tito). KPH 1942. u proglasu kaže da se ona “bori i protiv 
svih pokušaja uskrsavanja velikosrpske hegemonije nad hrvatskim narodom", a za “slobodnu i nezavisnu 
Hrvatsku". Vrlo vješto se NOB vezivala s Radićevim idejama republike 1 socijalne pravde, a i neke veće 
jedinice dobivale su imena braće Radić i Matije Gupca. Pri tome se od naroda zatajivala ideja sovjetizacije 
nakon rata. 

Nalazeći se i dalje u predvodničkoj ulozi, kako u jačini vojnih snaga, tako i u stvaranju sustava 
političke vlasti (NOO) 1 masovnih organizacija, KPJ je inicirala osnivanje najviših organa federalne države 
Hrvatske. Po uzoru na AVNOJ (1942) 1 uz suglasnost s CK KPJ, 1. ožujka 1943. osnovan je Inicijativni 
odbor Zemaljskog antifašističkog vijeća narodnog oslobođenja Hrvatske (ZAVNOH), a 13. i 14. lipnja 1943. 

osnovano je i spomenuto vijeće, za čijeg je predsjednika izabran književnik Vladimir Nazor. Na svom II. 
zasjedanju 12—15. listopada 1943. ZAVNOH je tako oblikovan da je djelovao kao Sabor (parlament) s 
Izvršnim odborom i tajništvom, koji su funkcionirali kao privremena vlada. Na toj sjednici Vijeće je 
potvrdilo odluku svoga Inicijativnog odbora o pripojenju Istre, Zadra, Cresa, Lastova i onih dijelova 
Dalmacije koje je Italija 1941. anektirala prema Rimskim ugovorima s NDH. Taj akt je imao 1 svoje 
međunarodno značenje. Njegovi autori su time objektivno manifestirali državno-pravnu stranu nastajuće 
republike. 

Nakon prekretnice na europskim ratištima u proljeće i ljeto 1943, prekretnica je nastala i na 
jugoslavenskom ratištu u jesen 1943. Talijanska armija od oko 350.000 vojnika koja je držala Jadran i 
njegovo zaleđe — od Alpa preko Ljubljane, zatim dijela teritorija NDH, Crnu Goru i tzv. Veliku Albaniju — 
raspala se i dijelom je zarobljena, a dijelom pobjegla u Italiju. U trenutku kapitulacije Italije rujna 1943. 
nastala je grozničava borba između njemačke armije, oružanih snaga NDH, četnika i partizana za 
zauzimanje ispražnjenog prostora i za zarobljavanje talijanske armije. U toj utrci partizani su razoružali dio 
talijanskih snaga, domogli se naoružanja za opremu oko 80.000 novih boraca. Masovni ustanak dogodio se 
na prostorima od Ljubljane preko Istre, Hrvatskog primorja do Crne Gore. Samo iz Splita je u partizane 
pristupilo oko 5.000, a iz Ljubljane oko 4.000 građana. Titova vojska je do kraja 1943. narasla na oko 
300.000 boraca. 

U događajima vezanim za kapitulaciju Italije najgore je prošla NDH. 

Kapitulaciju Italije Pavelić je dočekao s oduševljenjem u nadi da će sada Njemačka nagraditi NDH. 
On je dan nakon kapitulacije, 10. rujna 1943, krunu kralja Zvonimira oduzeo Vojvodi od Spoleta, 11. rujna 
poništio Rimske ugovore, računajući na pripojenje otete Dalmacije i Istre. U Zagrebu se govorilo “Trst 
Njemačkoj, Rijeka Hrvatskoj". Pavelić je uputio apel da se svi izbjegli Hrvati vrate u Dalmaciju i krajeve 
oslobođene od Italije, računajući čak 1 da će dio partizana dezertirati i vratiti se svojim kućama. Ništa od 
toga! Njemačka vlada je odlučila da njemačke vojne vlasti svuda zamijene talijansku upravu; tako NDH nije 
dobila ono što je očekivala. 

U toj fazi rata, u listopadu-studenom 1943, vrhovni zapovjednik Jugoistoka, feldmaršal von Weichs, 
izvješćuje njemačko vrhovno zapovjedništvo o situaciji u NDH i kaže ovo: 

“...Partizanski zapovjednik Tito stvorio je unutar Nezavisne Države Hrvatske sovjetsku državu koja 
raspolaže dobrom civilnom upravom. Njegove oružane snage su procijenjene na 100.000, a formirano je za 
sada i 20 divizija i 14 samostalnih brigada. 

Izvan Zagreba ... ne postoji više nikakav državni autoritet. S oružanim snagama NDH ne može se 
više računati...?*22 

Analizirajući što se može desiti, feldmaršal predviđa da bi Tito mogao ovladati cjelokupnim 


područjem jugoistoka i s armijom doći do granica Reicha (tj. u blizinu Austrije). 

Nakon kapitulacije Italije, svjetska je javnost očekivala invaziju angloameričke vojske u Europi. Još 
1942. zapadni saveznici su Rusima obećali iskrcavanje u Europi. Međutim, tek na sastanku F. D. 
Roosevelta, W. Churchilla i J. V. Staljina u Teheranu 28. studenoga 1943, dogovorena je invazija na Europu. 
Tom je prigodom utvrđeno i da će se “Jugoslavija kao država obnoviti u potpunom teritorijalnom integritetu 
i nezavisnosti s time što će se pitanje njenih zapadnih granica i zahtjeva prema Italiji riješiti nakon Tata, 
imajući u vidu prijedlog predsjednika SAD Wilsona iz 1919. godine". 

Sve zaraćene strane računale su da je invazija na Balkan preko Jadrana moguća. Emigrantska vlada 
u Londonu je 5. kolovoza 1943. predložila saveznicima da se njihove armije iskrcaju u Dalmaciji. Međutim, 
17. su kolovoza Roosevelt i Churchill odlučili da se invazija izvede u Francuskoj, a ne na Balkanu što, 
naravno, nisu znali akteri rata u Jugoslaviji, pa su svi “prilagođavali" svoje želje i planove za takav slučaj. 

Iskrcavanje u Hrvatskoj su sa zebnjom, nadom i radošću očekivale sve antikomunističke snage — 
posebno emigrantska vlada, četnici i HSS — dok je rukovodstvo NOP-a u tome vidjelo smrtnu opasnost kojoj 
se što prije mora parirati. Zbog toga je ono odlučilo da što prije proglasi konstituciju nove jugoslavenske 
države i da čak pripremi svoje oružane snage da spriječe savezničko iskrcavanje, nadajući se i potpori 
sovjetske vlade. Valjalo je, dakle, ustavno-pravnim aktom oduzeti legitimitet kralju i vladi u Londonu, 
proglasiti ih izdajnicima svoje zemlje i tako prisiliti saveznike da priznaju legalitet nove države od koje 
moraju tražiti odobrenje za eventualno iskrcavanje. 

Rukovodstvo KPJ ocijenilo je u jesen 1943. da su sazreli uvjeti i potrebe — oružana sila od 300.000 
vojnika u NOR-u, oko 130.000 četvornih kilometara oslobođenog teritorija na kojemu je živjelo više od pet 
milijuna stanovnika, postignuta prekretnica u ratu, sprečavanje kraljevske izbjegličke vlade na povratak u 
zemlju, vjerojatni skori početak razgovora između saveznika o poslijeratnom uređenju Europe, pri čemu je 
poseban interes Jugoslavije pripojenje dijelova jugoslavenskoga nacionalnog teritorija pod Italijom i položaj 
pripadnika jugoslavenskih naroda u susjednim zemljama itd. — da se AVNOJ sazove na plenarno zasjedanje 
radi konstituiranja u vrhovno predstavničko i zakonodavno tijelo naroda Jugoslavije. Rukovodstvo NOP-a 
htjelo je da se oduzme i formalna legitimnost izbjegličkoj vladi da ona ne bi, kako je to Josip Broz Tito 
rekao u jednom brzojavu Glavnom štabu Hrvatske i CK KPH, na “prevaran način" došla u zemlju. 

U duhu svojih programskih načela o pravu na samoopredjeljenje do odcjepljenja, što je zastupalo još 
od sredine 1920-ih godina, rukovodstvo KPJ nastojalo je da u načinu stvaranja jugoslavenske zajednice ta 
načela i formalno dođu što više do izražaja, tj. da čin stvaranja nove zajednice bude izraz volje svih i svake 
jugoslavenske zemlje posebno. Zato je odlučeno da se dovrši proces konstitucije federalne strukture svake 
buduee federalne jedinice koje na zasjedanje šalju svoje delegacije te da se međusobno dogovore o načinu 
stvaranja jugoslavenske zajednice i njezinu karakteru. U skladu s tim prije II. zasjedanja AVNOJ-a 
konstituirana su zemaljska vijeća kao vrhovna predstavnička tijela budućih federalnih jedinica. Tako je 13. i 


14. lipnja 1943. godine osnovano Zemaljsko antifašističko vijeće narodnog oslobođenja Hrvatske 

(ZAVNOH) na Plitvičkim jezerima i proglasilo se “najvišim političkim tijelom narodnooslobodilačke borbe 
u Hrvatskoj".23 Na II. zasjedanju od 12. do 15. listopada u Plaškome ZAVNOH se znatno proširio; u njemu 
su bila i 34 predstavnika HSS-a i predstavnici Samostalne demokratske stranke. 

Svjesna ključnoga značenja Srbije za daljnji razvoj NOB-a, osobito za pobjedu revolucije i 
poslijeratni demokratski razvoj, KPJ je nastojala da se i u njoj ubrza proces stvaranja antifašističkog vijeća, 
jer je upravo Srbija u to vrijeme dobivala “povijesnu važnost za sve naše narode", na njezinu je tlu trebalo 
riješiti problem izbjegličke vlade i kralja. Međutim, nastojanja “...da se u Srbiji stvori zemaljsko 
antifašističko vijeće u proljeće 1943. godine... nisu izašla iz okvira općih razmišljanja, zbog nesazrelih 
uvjeta."24 Zbog toga što se u Srbiji nisu mogli izabrati delegati, srpsku delegaciju na II. zasjedanju 
AVNOJ-a predstavljala je skupina boraca iz srpskih jedinica NOVJ-a. 

U Sloveniji je trećega listopada 1943. održan u Kočevju (Kočevski) zbor koji se izjasnio za 
preuzimanje zakonodavne i izvršne vlasti Slovenije i time postavio osnove slovenske državnosti, opredijelio 
se za federativno uređenje Jugoslavije, priznao AVNOJ kao predstavničko tijelo Jugoslavije i svojom 
rezolucijom o oduzimanju prava izbjegličkoj vladi da govori u ime slovenskoga naroda anticipirao istovjetnu 
odluku AVNOJ-a. 

U Kolašinu je 15. i 16. studenoga 1943. godine stvoreno Zemaljsko antifašističko vijeće narodnog 
oslobođenja Crne Gore i Boke, a 20. studenoga 1943. i Zemaljsko antifašističko vijeće narodnog 
oslobođenja Sandžaka. 

Sve do nekoliko dana uoči II. zasjedanja AVNOJ-a pojedinci u rukovodstvu KPJ, polazeći od principa 
“koliko nacija toliko i federalnih jedinica", zalagali su se da Bosna i Hercegovina po tom principu dobije 
autonomiju. J. B. Tito je, međutim, prihvatio argumente predstavnika Pokrajinskog komiteta KPJ za BiH i 
podržao ideju da i Bosna i Hercegovina ima položaj federalne jedinice kao i ostale jugoslavenske zemlje, te 
je uoči II. zasjedanja AVNOJ-a, u Mrkonjić-Gradu 26. studenog 1943, osnovano i Zemaljsko antifašističko 
vijeĆe narodnog oslobođenja Bosne i Hercegovine. 

U Makedoniji je Glavni štab Makedonije obavljao i političke funkcije vrhovnoga predstavničkog 
tijela, a početkom 1943. CK KP Makedonije počeo je pripreme za osnivanje Antifašističkog sobranja 
narodnog oslobođenja Makedonije, ali se zbog neprekidnih borbi s okupatorima vijeće nije formiralo, već 
samo Inicijativni odbor. Izabrana je, međutim, delegacija od 42 člana za II. zasjedanje, ali zbog velike 
udaljenosti nije mogla stići u Jajce. Odluke AVNOJ-a kasnije su prihvatili svi politički i vojni organi NOP-a 
Makedonije. 

U jesen 1943. zemaljska antifašistička vijeća Slovenije, Hrvatske, Crne Gore i Boke, Sandžaka te 
Bosne i Hercegovine anticipirala su odluke AVNOJ-a izjašnjavajući se o izgradnji nove Jugoslavije na 


federativnom načelu, što će kasnije učiniti i ostale federalne jedinice. 

Na II. zasjedanju u Jajcu 29. studenoga 1943. AVNOJ se konstituirao od političkoga predstavništva 
NOP-a u “vrhovno zakonodavno i izvršno predstavničko tijelo Jugoslavije, kao vrhovni predstavnik 
suvereniteta naroda i države Jugoslavije kao cjeline" i formirao “Nacionalni komitet oslobođenja Jugoslavije 
(NKOJ) kao organ sa svim obilježjima narodne vlade". 

Temeljni dokument za odluke AVNOJ-a bio je Titov članak Nacionalno pitanje u svjetlosti NOB od 
prosinca 1942. u kojemu se kaže: 

“Današnja narodno-oslobodilačka borba i nacionalno pitanje u Jugoslaviji nerazdvojno su vezani. 
Naša narodno-oslobodilačka borba ne bi bila tako uporna i tako uspješna, kada narodi Jugoslavije ne bi u 
njoj vidjeli, pored pobjede nad fašizmom, i pobjedu nad onima koji su ugnjetavali i teže daljem ugnjetavanju 
naroda Jugoslavije. Riječ narodno-oslobodilačka borba — bila bi samo jedna fraza, pa čak i prevara, kada ona 
ne bi, pored općejugoslavenskog smisla, imala i nacionalni smisao za svaki narod posebice, tj. kada ona ne 
bi, pored oslobođenja Jugoslavije, značila u isto vrijeme i oslobođenje Hrvata, Slovenaca, Srba, 
Makedonaca, Šiptara, Muslimana itd., kada narodno-oslobodilačka borba ne bi imala tu sadržinu da zaista 
nosi slobodu, ravnopravnost i bratstvo svim narodima Jugoslavije. U tome i jeste suština 
narodno-oslobodilačke borbe. (...) 

...Pitanje Makedonije, pitanje Kosova i Metohije, pitanje Crne Gore, pitanje Hrvatske, pitanje 
Slovenije, pitanje Bosne i Hercegovine lako će se Tiješiti na opće zadovoljstvo svih samo na taj način što će 
ga rješavati sam narod, a to pravo svaki narod stiče, s puškom u ruci, u ovoj današnjoj 
narodno-oslobodilačkoj borbi? (J. B. Tito: Nacionalno pitanje u svjetlosti Narodno-oslobodilačke borbe, 
Proleter, br. 16, prosinac 1942). 

Glavna odluka II. zasjedanja AVNOJ-a jest “Odluka o izgradnji Jugoslavije na federativnom 
principu" u kojoj se, osim ostalog, kaže: 

".. Da bi se ostvario princip suverenosti naroda Jugoslavije, da bi Jugoslavija predstavljala istinsku 
domovinu svih svojih naroda i da nikada više ne bi postala domenom bilo koje hegemonističke klike, 
Jugoslavija se izgrađuje i izgradit će se na federativnom principu, koji će osigurati punu ravnopravnost Srba, 
Hrvata, Slovenaca, Makedonaca i Crnogoraca, odnosno naroda Srbije, Hrvatske, Slovenije, Makedonije, 
Crne Gore i Bosne i Hercegovine."25 

U okviru te odluke proklamirano je da će se nacionalnim manjinama osigurati sva nacionalna prava. 

Drugi važan akt II. zasjedanja AVNOJ-a kojim se faktički označava odlučnost za republikanski 
oblik vladavine jest: 

“Odluka o oduzimanju prava zakonite vlade Jugoslavije takozvanoj jugoslavenskoj vladi u 
inozemstvu i o zabrani povratka u zemlju kralju Petru II. Karađorđeviću. 

Takozvanoj jugoslavenskoj vladi u inozemstvu oduzimaju se sva prava zakonite vlade Jugoslavije, a 


napose pravo da pred stranim državama zastupa narode Jugoslavije. To važi i za svaku drugu “vladu* koja bi 

ubuduće bila stvorena u zemlji ili izvan zemlje, a mimo volje naroda Jugoslavije, koja se danas izražava 
jedino u Antifašističkom vijeću narodnog oslobođenja Jugoslavije. 

Kralju Petru II. Karađorđeviću zabranjuje se povratak u zemlju, s tim da će pitanje kralja i 
monarhije riješiti sam narod svojom vlastitom voljom poslije oslobođenja čitave zemlje.? 

AVNOJ je osnovao i novu revolucionarnu vladu pod nazivom Nacionalni komitet oslobođenja 
Jugoslavije. Osim predstavnika KPJ u AVNOJ-u i NKOJ-u bilo je i političara iz prijašnjih građanskih 
stranaka koji su se opredijelili za NOB. Među povjerenicima NKOJ-a kao članovi nove vlade bili su 
predstavnici HSS-a (B. Magovac i F. Frol), Samostalne demokratske stranke (R. Pribićević), Jugoslavenske 
muslimanske organizacije (Sulejman Filipović), kršćanskih socijalista Slovenije (E. Kocbek), a resor 
vanjskih poslova preuzeo je “nezavisni" hrvatski političar J. Smodlaka. 

Na II. zasjedanju AVNOJ-a nije “dokraja završeno uređenje jugoslavenske federacije. Nisu 
određene granice među federalnim jedinicama, a nije riješen ni status Vojvodine, Kosova i Sandžaka, koji je 
imao svoje antifašističko vijeće. Bilo je svakako primjerenije da se takva osjetljiva pitanja rješavaju nakon 
oslobođenja zemlje. Definitivne fizionomije federativnih jedinica utvrđene su u završnoj fazi rata i u prvim 
mjesecima nakon oslobođenja. 

Na II. zasjedanju AVNOJ-a donesena je “Odluka o priključenju Slovenskog primorja, Beneške 
Slovenije, Istre i hrvatskih jadranskih otoka Jugoslaviji", i to u obliku potvrđivanja odluke “Slovenskoga 
narodnoosvobodilnog odbora o priključenju Slovenskog primorja i svih anektiranih delova Slovenije 
slobodnoj Sloveniji u federativnoj Jugoslaviji" i odluke “Zemaljskoga antifašističkog vijeća narodnog 
oslobođenja Hrvatske o priključenju Istre, Rijeke, Zadra i anektiranih dijelova Hrvatske i hrvatskih 
jadranskih otoka slobodnoj Hrvatskoj u federativnoj Jugoslaviji". 

Zemaljska vijeća kao nosioci suvereniteta svojih federalnih država nakon II. zasjedanja AVNOJ-a 
posebnim su odlukama potvrdila odluke donesene u Jajcu. 

Problem Kosova nije tada razmatran, osim što se svim nacionalnim manjinama jamče sva 
nacionalna prava ne spominjući poimence ni jednu. Pojedini su albanski prvaci na Kosovu izrazili zbog toga 
nezadovoljstvo. Na konferenciji Narodnooslobodilačkog odbora Kosova i Metohije 31. prosinca 1943. 11.i 
2. siječnja 1944. donesena je rezolucija koja sadrži načelan stav o samoopredjeljenju i mišljenje da se to 
načelo može ostvariti priključenjem Albaniji, čemu se CK KPJ suprotstavio. 

Konačan status Vojvodine riješen je na sjednici Glavnog narodnooslobodilačkog odbora Vojvodine 
6. travnja 1945. kad je odlučeno da “Vojvodina ima biti u sastavu federalne jedinice Srbije"... “kao 
autonomna pokrajina'.26 

AVNOJ ne spominje nikakve stavove o društveno-ekonomskim odnosima, ali sam čin smjene 


političke vlasti navješćuje pravac društvenog razvoja i u tom području. 

Način nastajanja i konstituiranja jugoslavenske federacije određen je veoma teškim uvjetima u 
kojima se vodio rat. Uglavnom zbog toga ona nije stvorena po uobičajenoj ustavnoj proceduri po kojoj se 
suverene članice federacije udružuju u saveznu državu, već je, formalno gledano, stvorena “odozgo", ali se 
već od prvoga dana ustanka naglašavalo načelo pune ravnopravnosti svih naroda Jugoslavije, a u praksi 
gradio nacionalni suverenitet i u vojnoj 1 u političkoj strukturi. Ratne prilike onemogućile su punu formalnu 
prisutnost dviju federalnih jedinica, Srbije i Makedonije. 

Makedonci su željeli doći u Jajce, ali nisu mogli pa će njihovo Sobranje 2. kolovoza 1944. radosno 
verificirati odluke AVNOJ-a. Srbija, međutim, u vrijeme zasjedanja još je bila pacificirana i orijentirana 
pretežno rojalistički. Nije imala mrežu organa vlasti kao druge federalne jedinice, a partizanski pokret će se 
obnoviti tek u ljeto 1944. U Jajcu su dominirali Hrvati i Slovenci. Dva su Hrvata izabrana na čelne funkcije: 
Tito za predsjednika vlade, a Ivan Ribar za predsjednika AVNOJ-a. Uz Tita ključnu su ulogu su imala dva 
Slovenca: Edvard Kardelj i Boris Kidrič. Te će činjenice postati glavni argument za tezu da se u Jajcu radilo 
o zavjeri protiv Srbije, o diktatu Hrvata i Slovenaca, kao idejnih i političkih protivnika srpskoga naroda. 

Odluke II. zasjedanja AVNOJ-a imale su ustavnu važnost stvaranja federativne jugoslavenske 
zajednice. Što se tiče državnog uređenja, te odluke nisu ukinule već samo suspendirale monarhiju 
ostavljajući da o tom pitanju odluči narod nakon rata. AVNOJ je oduzeo prava zakonite vlade Kraljevine 
Jugoslavije i time otvorio problem svoga međunarodnog priznanja, jer je formiranjem NKOJ-a stvorena 


situacija postojanja dviju vlada. 


6. Britansko-američka politika spašavanja Kraljevine Jugoslavije — drama na hrvatskoj političkoj sceni 


1943/1944. 


Nakon kapitulacije Italije, u trećoj godini oslobodilačkoga i građanskog rata nastupila je nova faza u 
kojoj su se, uz domaće zaraćene strane, u politički rasplet snažno angažirali i lideri velesila svjetske 
antifašističke koalicije — Churchill, Staljin i Roosevelt — sve s ciljem osiguranja svojih interesa nakon 
završetka rata. Da bi se bolje razumjele politike aktera rata u toj fazi, valja početi s odnosom oružanih snaga 
kao glavnih instrumenata politike. 

Nakon kapitulacije Italije došlo je do burnog narastanja partizanskih snaga te slabljenja 
antikomunističkih snaga — kako okupatorskih, tako i domaćih. U toj plimi porasta partizanskih snaga počeo 
je oživljavati partizanski pokret i u istočnim područjima Jugoslavije — Makedoniji, Kosovu, Crnoj Gori i 
Srbiji — koja su emigrantska vlada i zapadne sile smatrale glavnim činiteljem obnove velikosrpske 


Jugoslavije. 

Međutim, najveći se porast partizanskih snaga dogodio u zapadnom dijelu Jugoslavije. Od ljeta do 
zime 1943. u Hrvatskoj je osnovano 18, u Sloveniji 12, u BiH 11 novih brigada. Na kraju 1943. federalne 


jedinice su imale sljedeći broj brigada:27 


Hrvatska 38 ili 40% 

BiH 23 

Slovenija 17 

Crna Gora 6 

Srbija 5 ili 5 % 
Vojvodina 5 

Makedonija 1,5 

Kosovo 0,5 

Ukupno NOVJ 96 brigada 


Od ukupno 11 korpusa kao tada najkrupnijih vojnih postrojbi u siječnju 1944, pet ih je bilo u 
Hrvatskoj. 

Krajem 1943. okupacijska je vojska imala oko 400.000 vojnika, a njihovi saveznici oko 220.000, što 
je pad za oko 300.000 u odnosu prema 1942/43. godini. 

Po borbenosti prednjačile su njemačke i ustaške postrojbe, dok su domobranske i četničke snage 
nakon poraza na Neretvi stalno i sve više slabile kako po kvaliteti, tako i po brojnoj snazi. Partizanske snage 
su od početka bile ideološki visoko indoktrinirane i veoma disciplinirane, nošene vizijom stvaranja 
pravednoga društva, koje će se razviti na ruševinama staroga dekadentnog jugoslavenskog i okupacijskog 
Težima. 

Stvaranje snažne partizanske vojske u kontekstu pitanja tko će sutra vladati Jugoslavijom — 
komunisti ili građanske snage — prisililo je velesile da preciziraju svoju politiku prema glavnim akterima 
antifašističkoga i građanskog rata u toj zemlji. Za vladu Velike Britanije, koja je pružila gostoprimstvo 
kralju Petru i jugoslavenskoj vladi, nije bilo dileme — ona je od 1941. trajno bila za obnovu Jugoslavije i u 
tom je smislu podržavala tzv. jugoslavensku vojsku, tj. četnike Draže Mahailovića. I SAD su također bile za 
obnovu Jugoslavije. Propaganda za Dražu Mihailoviea u zapadnom tisku i na radiovalovima bila je bez 
mjere, nadmašujući granice fantazije. Draža Mihailović je heroj, legendarni vođa, on je Robin Hood 
jugoslavenskih planina, neustrašivi orao koji sa svojih 150.000 boraca razgoni Nijemce na prostorima od 
20.000 četvornih milja gdje živi 4 milijuna ljudi. Američki list “The Time" s početka 1942. među najveće 
savezničke vojskovođe na čelo svih stavlja Dražu Mihailovića, ispred sovjetskog maršala Timošenka i Čang 


Kaj Šeka. U nekim američkim uredima slika Draže Mihailovića nalazila se zajedno s fotografijama 

predsjednika Roosevelta. Tako se stvarao jedan od najvećih mitova Drugoga svjetskog rata, u doba kada su 
četnici, za program stvaranja Velike Srbije, vodili rat protiv partizana u savezu s okupatorima, ubijajuei 
pripadnike nesrpskih naroda. 

Istina se, međutim, tijekom 1942. probijala na sve strane. Ime Tita i partizana nije se moglo zatajiti u 
njemačkim ratnim izvješćima, u medijima neutralnih zemalja, a poglavito u medijima SSSR-a, gdje je na 
raspoloženju NOP-u djelovala radiostanica “Slobodna Jugoslavija". Iseljeništvo u Americi, naročito Hrvati i 
Slovenci, također je sve više bilo za NOB. I opet su najvažniju ulogu odigrali zapadni mediji s njihovom 
poznatom težnjom otkrivanja novih događaja u stilu senzacionalnih vijesti. Sve to, međutim, nije bilo 
presudno. Promjenu politike određivali su interesi, a ne istina i pravda. 

Staljin nije imao razloga mijenjati politiku prema Jugoslaviji. On je u KPJ, kojoj sve bolje ide, imao 
vjernog i veoma stabilnog saveznika. To nije bio slučaj s Churchillom. Interese britanske politike na 
Balkanu sve više je ugrožavala jugoslavenska vlada u Londonu i četnički pokret Draže Mihailovića od kojih 
se očekivalo da će slomiti prokomunistički partizanski pokret i osigurati kontinuitet Kraljevine Jugoslavije. 
Umjesto toga taj se pokret, pred očima britanskih vojnih misija u četničkim štabovima, sve više utapao u 
okupacijske vojne strukture tako da je nastala paradoksalna situacija: saveznica Velike Britanije 
(Jugoslavija) svojom vojskom ratuje na strani zajedničkoga neprijatelja (Hitlerove Njemačke). Svi pokušaji 
da se četnici odlijepe od talijanske i njemačke vojske propadali su i nešto se moralo poduzeti. 

Jer, ako bi se tendencija plime komunizma u Jugoslaviji nastavila, a četničke snage i dalje slabile, 
moglo bi se dogoditi da se na sjeveroistočnim granicama spoje partizanska i Crvena armija, a komunisti 
preuzmu vlast i tako Rusi otmu pozicije koje je Zapad držao od 1918. do 1941. Britanci su shvatili da je 
velikosrpski nacionalizam toliko zamračio politički um srpskih lidera da oni više nisu u stanju razborito 
braniti ni svoje, a time ni britanske interese, pa su odlučili da jugoslavensku vladu i kralja prisile voditi 
britansku politiku. 

Potpuno informirani o stanju na bojištu u Jugoslaviji, Britanci su oblikovali novu strategiju koja je 
imala postići tri cilja: prvo, ojačati snage koje se bore protiv Hitlerove armije; drugo, osigurati obnovu 
Kraljevine Jugoslavije s njezinim starim društvenim uređenjem i treće, nakon rata obnoviti dominaciju 
Zapada nad budućom Jugoslavijom. Prvaci Velike Britanije smatrali su da se ključ problema nalazi u 
pomirenju četnika i partizana u što kraćem vremenu, računajući da će se na svim stranama morati žrtvovati 
određeni pijuni. 

Nije poznato jesu li Britanci bili svjesni da je njihova ideja o pomirenju partizana i četnika, Tita i 
kralja, komunista i rojalista apsolutno nemoguća, jer se radilo o nepomirljivim neprijateljima u razdoblju od 
1919. do 1941, o krvavom ratnom sukobu od jeseni 1941. i, što je najvažnije, o oružanim snagama koje su 
instrumenti nepomirljivih ideologija, nepomirljivih političkih programa, tako da se njihov ratni sukob morao 


završiti samo porazom jedne od strana. 

Usprkos minimalnim izgledima, Britanci će dvije godine raditi na izmirenju Tita i kralja; pokušavat 
će pridobiti Staljina da zajedno s Churchillom “lomi? svaki svoga miljenika — Staljin Tita, a Churchill kralja. 
No, ni to neće biti lako s obzirom na naslage nepovjerenja još od ruske revolucije 1917. Naime, iako ih je 
Hitler ujedinio u snažnu i tvrdu koaliciju, sumnje nije nestalo. Zapad je i dalje smatrao da SSSR želi 
iskoristiti poraz sila Trojnoga pakta za komunističke prevrate u Europi i u svijetu, a Rusi su pak držali da 
Zapad želi da i Rusi i Nijemci budu toliko izmrcvareni da to dovede do propasti fašizma i komunizma. 
Međutim, kada je u proljeĆe 1943. na red došlo “jugoslavensko pitanje", vođe SSSR-a i Velike Britanije, 
solidarni u ratu protiv još uvijek silne i moćne Hitlerove vojske, uspjeli su oblikovati zajedničku politiku. 
SSSR, koji nije imao što izgubiti, prihvatio je britansku inicijativu. SAD se nisu mnogo angažirale tako da je 
inicijativa bila stalno u rukama Britanaca, a Moskva ju je slijedila, uglavnom solidarno. 

Britanci su imali potpune informacije o četnicima od početka jer su kod njih imali misije. Britanska 
vojna misija na čelu s Billom Deakinom došla je 28. svibnja 1943. i Vrhovnom partizanskom štabu. 
Ministarstvo rata Velike Britanije 6. lipnja 1943. informiralo je svoju vladu da su se četnici kompromitirali 
suradnjom s okupatorima, a da su dobro ogranizirani partizani vodili borbu i tijekom borbi na 
crnogorsko-hercegovačkom području vezivali značajne snage Osovine. Dva dana nakon toga, 8. lipnja 1943, 
general Alexander, komandant savezničkih snaga na Bliskom istoku usred V. ofenzive šalje Titu radiogram i 
kaže: “Mi Vam šaljemo pozdrave i dobre želje u ovom kritičnom momentu borbe protiv osvajača vaše 
zemlje. Slat ćemo Vam pomoć prema našim tehničkim mogućnostima. Vaša borba u narednim mjesecima 
bit će važnija nego ikada.? 

Britanska vlada je 17. lipnja 1943. upozorila jugoslavensku vladu da su široke mase prihvatile NOP 
zbog njegove politike i borbe za nacionalno oslobođenje, što je bilo jasno upozorenje za promjenu njezine 
politike. Sam Churchill 7. srpnja 1943, uoči iskrcavanja savezničkih snaga na Siciliju, javlja generalu 
Alexanderu i “Pretpostavljam da ste čitali o nedavnim teškim borbama u Jugoslaviji... Sve ove aktivnosti 
razvile su se bez ikakve pomoći od strane Britanije, izuzev nekoliko pošiljaka bačenih iz aviona..." 

Tito 15. kolovoza javlja Moskvi o novim dokazima napada četnika na partizane i o reizboru Draže 
Mihailovića za ministra u Purićevoj vladi, pa zaključuje: “Mi namjeravamo voditi upornu borbu protiv ove 
vlade i protiv kralja i raskrinkati ih.? 

Iznimno važne odluke glede Balkana i Jugoslavije donesene su na sastanku između Roosevelta i 
Churchilla 17. kolovoza iste godine u Quebecu (Kanada). Odbačena je ideja invazije preko Jadrana, a 
donesena odluka o iskrcavanju u Francuskoj. Oba su se državnika složila da valja poraditi na izmirenju 
partizana i četnika. 

Britanija i SAD su misiju za Jugoslaviju povjerile istaknutom političaru i brigadiru F. MacLeanu 


koji se sa skupinom članova misije 17. rujna 1943. spustio kod Bugojna. On će do kraja rata ostati kod Tita. 

Kao i prije, tako je i u ovoj fazi rata Tito, ne zapostavljajući borbu protiv okupatora, veliku pažnju 
poklanjao borbi protiv četnika. On 2. listopada 1943, uoči savezničke ministarske konferencije u Moskvi, 
vladi SSSR-a javlja: “...mi ne priznajemo ni jugoslavensku vladu ni kralja ... zato što oni dvije i pol godine i 
sada podržavaju ... izdajnika Dražu Mihailovića... Mi nećemo dozvoliti da oni dođu u Jugoslaviju ...? 
Početkom listopada 1943. Tito smješta glavninu svojih snaga prema granici Srbije, odlučivši da i sam 
rukovodi operacijom prodora u Srbiju. Koncentriranim udarima Titove snage su ponovno spriječene da 
upadnu u Srbiju, koju su Nijemci morali držati zbog veza sa svojom armijom u Grčkoj i saveznicom 
Bugarskom. 

Plašeći se eventualnog iskrcavanja saveznika preko Jadrana, Tito 12. studenoga 1943. javlja 
Moskvi: “Mi nećemo dozvoliti ovo iskrcavanje bez naše suglasnosti i spremni smo da se suprotstavimo 
silom". 

Sve u svemu, pred očima savezničkih vojnih misija odvijala se borba između partizanskih i 
okupacijskih snaga, u kojima su sudjelovali četnici. Svi pokušaji da se četnici okrenu protiv okupatora ostali 
su bez uspjeha. Oni su “čuvali srpske glave" obećavajući da će stupiti u borbu u završnici rata. 

Upravo u vrijeme II. zasjedanja AVNOJ-a od 28. studenoga do 1. prosinca 1943, održana je u 
Teheranu konferencija “velike trojice" — Staljina, Roosevelta 1 Churchilla — koja je, raspolažući potrebnim 
informacijama o stanju na jugoslavenskom ratištu zaključila: 

“Odlučuje se da partizani u Jugoslaviji treba da budu pomognuti u najvećoj mjeri materijalom i 
operacijama komandosa." Time je NOVJ de facto priznata kao saveznička vojska koja na jugoslavenskom 
ratištu drži snage zajedničkoga neprijatelja i ujedno je veza između sovjetskih armija koje nastupaju prema 
jugoistočnoj Europi i Balkanu i angloameričkih armija na Apeninskom poluotoku. Međutim, takav stav 
Saveznika prema NOVJ nije značio i priznanje odluka AVNOJ-a. Saveznici su priznavali Kraljevinu 
Jugoslaviju i njezinu vladu kao jedinoga predstavnika Jugoslavije. 

Rukovodstvo nove Jugoslavije nije odmah zatražilo da saveznici — SSSR, SAD i Velika Britanija — 
priznaju promjene provedene u Jugoslaviji. Na prvoj sjednici NKOJ-a održanoj početkom prosinca 1943. 
odlučeno je da se najprije pričekaju reagiranja Saveznika. Prva je reagirala vlada Velike Britanije čiji je 
premijer Winston Churchill u siječnju 1944. započeo “razmjenu mišljenja" pismom Josipu Brozu Titu. 

U duhu ideje o pomirenju partizana i četnika Churchill je početkom 1944. počeo prepisku s Titom, 
povlačeći poteze dobre volje i naklonosti prema NOP-u. On 5. veljače 1944. javlja Titu da vrši pritisak na 
kralja da otpusti Dražu MihailoviĆa i pita je li nakon toga moguĆe da sam kralj dođe u zemlju, jer da bi u 
tom slučaju on aktivirao veliki broj Srba da pristupi partizanima. Tito mu 9. veljače otpisuje da bi najbolje 
bilo da Saveznici priznaju vrhovnu vlast AVNOJ-a a da se jugoslavenska vlada 1 četnički pokret ukinu, 
nakon čega NOP neće odbiti suradnju s kraljem. Churchill nije bio zadovoljan Titovim odgovorom. Ipak, 21. 


veljače, govoreći u britanskom parlamentu, odaje priznanje partizanima kao “snažnom i brojnom pokretu? sa 

širokom nacionalnom platformom, predvođenom “slavnim liderom", optužujući snage Draže Mihailovića 
zbog suradnje s neprijateljem. 

U novom pismu Titu od 25. veljače 1944, tražeći da ublaži svoje uvjete, predlaže privremenu vladu 
koja bi uključila “sve antiokupatorske snage". Istodobno pristaje da na čelu te vlade bude maršal Tito, ali 
traži da primi kralja u zemlju kako bi se i on uključio u borbu. Britanska vlada 14. ožujka odlučuje da se 
Draža Mihailović izbaci iz jugoslavenske vlade, a zatim dva dana nakon toga Britanija povlači svoju misiju 
iz njegova štaba. Provodeći pritisak na kralja, W. Churchill ga 13. travnja upozorava da bi Crvena armija 
mogla brzo doći u Jugoslaviju, i zajedno s Titom riješiti pitanje monarhije. Nakon toga, 20. travnja, kralj je 
pristao da se Ivan Šubašić pozove iz SAD-a u London. Churchill slavodobitno 17. svibnja javlja Titu da je 
smijenio Purićevu vladu i njezina ministra Dražu Mihailovića i dao mandat Šubašiću da formira novu vladu. 
U cijeloj prepisci s Titom, Britanci su stalno razvijali teze kako je srpski seljak i narod u Srbiji protiv 
komunista, opominjući Tita da se čuva nametanja toga sustava Srbiji. Roosevelt je 19. svibnja Churchillu 
sugerirao da se Srbija obnovi kao Kraljevina, držeći to pričuvnim rješenjem ako ideja pomirenja ne uspije. 
Kao gestu odlučne volje Britanija je 31. svibnja povukla iz štaba Draže Mihailovića oko 60 članova svoje 
vojne misije. Šubašić je 1. lipnja 1944. imenovan predsjednikom vlade i nakon toga se uputio na Vis. 

Razmjena mišljenja između Tita i Churchilla u obliku prepiske trajala je od početka 1944. do 
Viškoga sporazuma Tito-Šubašić u lipnju 1944, a bili su to zapravo pregovori između NKOJ-a i britanske 
vlade. Churchill je uporno zahtijevao da se kralju Petru dopusti povratak u zemlji i stalno je inzistirao na tezi 
da se srpski seljaci protive ideologiji Karla Marxa, da su “srpske snage" otuđene od NOP-a, da su one snaga 
s kojom NOP treba postići kompromis. Vjerojatno se oslanjao 1 na trenutačni raspored partizanskih snaga 
koje su potkraj 1943. imale 26 divizija, a sve su trenutno operirale u zapadnoj polovini Jugoslavije. Prema 
podacima Vrhovnoga štaba u NOV-u i POJ-u bilo je 44 posto Srba, uglavnom iz BiH i Hrvatske. Churchill 
je Titu “nudio? da će “žrtvovati Dražu Mihailovića i ekstremne velikosrpske političare koje bi kralj 
otpustio, a “ponudio" umjerenije političare stare Jugoslavije za formiranje zajedničke vlade. 

Tito je tijekom prepiske tražio da se ukloni ne samo Mihailović već da se izbjeglička vlada otpusti, a 
da Saveznici priznaju NKOJ kao jedinu vladu Jugoslavije, ali nije uvjetovao nastavak razgovora 
prihvaćanjem podnesenih zahtjeva. Složio se da bi sporazum između NKOJ-a i državnih vrhova Kraljevine 
Jugoslavije utjecao na to da neutralni i kolebljivi elementi priđu NOP-u, ali je Churchilla upozoravao da bi 
prihvaćanje kralja izazvalo u redovima partizana zabrinutost i sumnju da se obnavlja hegemonistička 
Jugoslavija. 

Britanska vlada je ispravno prosuđivala da je partizanska vojska s više od 320.000 boraca glavna 
snaga otpora i da će NOP biti odlučujuća politička snaga u budućoj Jugoslaviji. Ratni ciljevi upućuju Veliku 
Britaniju na to da NOVJ tretira kao savezničku vojsku, ali njezine dugoročne interese na Balkanu može 


osigurati obnova režima stare Jugoslavije, dakle monarhija i buržoazija koje su već ogrezle u borbi protiv 

NOP-a 1 u suradnji s okupatorom. Zato je odlučila politički likvidirati najekstremniju frakciju buržoazije, 
prije svega velikosrpsku, nadajući se da će nekompromitirane ili malo kompromitirane predstavnike staroga 
režima nametnuti NOP-u kao saveznike i uključiti ih u strukturu vlasti NOP-a. U tu svrhu, a da bi privolio 
Tita na kompromis s kraljem, Churchill je od kraja 1943. do svibnja 1944. zahtijevao, pa čak provodio i 
dramatičan pritisak na velikosrpsku grupu u izbjegličkoj vladi koja je, međutim, odbijala svaku pomisao na 
sporazum s “komunistima". Odluke II. zasjedanja AVNOJ-a predsjednik vlade Purić napao je kao “akte 
terorizma", partizane kao “terorističku silu", a njegov ministar Mihailović sazvao je u siječnju 1944. četnički 
kongres u selu Ba (Svetosavski kongres), na kojemu su sudjelovali predstavnici bivših stranaka: Radikalne, 
Samostalne demokratske, Socijal-demokratske, Saveza zemljoradnika i pojedinci Hrvati unitaristi te 
predstavnici raznih kulturnih, prosvjetnih i sličnih organizacija i društava. Na tom kongresu željelo se 
parirati odlukama u Jajcu platformom stvaranja trijalističke monarhističke federacije u kojoj bi srpska 
jedinica okupila sav srpski narod, tj. ostvarila bi se ponovno velikosrpska Jugoslavija. Tako je velikosrpska 
buržoazija, suprotno politici Saveznika, i dalje srljala u propast. Hegemonistička opsjednutost paralizirala joj 
je moć rasuđivanja. Našla se u klopci vlastitih proturječnih interesa 1 ciljeva: željela je sačuvati 
“jugoslavensku vojsku u otadžbini" kao jamstvo povratka u zemlju pa nije prezala ni od toga da do zadnjega 
surađuje s okupatorom nadajuei se da ge slomiti NOVJ kao najveeega protivnika povratka na vlast. 

Istodobno su četničke snage zajedno s njemačkim, bugarskim i ostalim kvislinzima formirale 
“bedem protiv upada partizanskih divizija i korpusa preko Drine, jer je u tom trenutku, kad je njemačka 
grupa armija “E" još u Grčkoj, a sovjetska je vojska ušla u Rumunjsku, Srbija postala i strateški veoma 
važna. 

Eto, tako se po diktatu velesila s jedne strane vode pregovori, a s druge priprema posljednji obračun. 

Razgovori NKOJ-a sa Saveznicima preko britanske vlade bili su za rukovodstvo NOP-a delikatan 
problem. S formalne strane trebalo je pregovarati s vladom koju je AVNOJ proglasio nezakonitom i s 
kraljem kojemu je zabranjen povratak u zemlju, i to u situaciji kad je u partizanima vladalo široko 
rasprostranjeno mišljenje da je NOP već definitivno pobijedio, pa se priznanje NKOJ-a može očekivati u 
razumnom roku. Osim toga u partizanima, naročito među rukovodiocima, bila se uvriježila sumnja u 
namjere zapadnih sila koje su dvije i pol godine pomagale četnike, što je stvorilo svijest o postojanju “lanca 
kontrarevolucije" iza kojeg stoje zapadne sile. Unatoč razvijanju svijesti da je široka platforma NOB-a 
istodobno i najrevolucionarnija platforma, u redovima NOP-a nakon kapitulacije Italije rađalo se 
samopouzdanje i zahtjevi da se stvari mogu postaviti “jasno 1 oštro“, da “nema popuštanja". 

U petomjesečnoj prepisci Josip Broz Tito uspio je odbiti Churchillove zahtjeve za revizijom odluka 
II. zasjedanja AVNOJ-a, uspio je dobiti na vremenu, pola godine, a to je bilo od golema značenja jer je 
upravo u toj fazi došlo do pravog poleta NOB-a u cijeloj Srbiji, a završavale su se i pripreme za prodor 


grupe devet divizija iz zapadnog dijela Jugoslavije u Srbiju. Naime, kao što je rečeno, u razdoblju 


153 


svibanj-lipanj formirano je na tlu Srbije pet divizija i to 21, 22, 23, 24. 1 25. srpska divizija, čime je započeo 
prijelom u odnosu snaga u Srbiji u korist NOP-a. Treba napomenuti da je toliko dobiveno u vremenu i zbog 
upornosti izbjegličke vlade koja je mjesecima odolijevala Churchillovu pritisku da podnese ostavku. Padom 
PuriĆeve vlade u svibnju 1944. godine otvoren je put izboru političara za pregovore. 

U međuvremenu je i u rukovodstvu KPJ prevladalo mišljenje da treba ostvariti privremeni 
kompromis jer će on olakšati međunarodno priznanje nove Jugoslavije, mnogo će utjecati i na to da NOP-u 
pristupi velik broj kolebljivih i neutralnih elemenata 1z različitih sredina, i dalje će slabiti kontrarevolucija, a 
stvarne opasnosti za dotadašnje tekovine NOB-a ne može biti jer je u većemu dijelu zemlje već 
uspostavljena nova vlast koju brani vojska od blizu četrdeset divizija NOVJ-a. 

Upravo kad su pregovori s novom vladom u Londonu mogli započeti, njemačka vrhovna komanda 
pokušala je koordiniranim zračnim desantom na Drvar 25. svibnja 1944. i prodorom jakih kopnenih snaga 
prema tom gradu zarobiti Vrhovni štab, rukovodstvo KPJ i savezničku vojnu misiju. Usprkos obostrano 
teškim gubicima i padu Drvara, desant nije uspio. Vrhovni komandant i Vrhovni štab sovjetskim su se 
zrakoplovom prebacili u Bari, a odande početkom lipnja na Vis. Ondje će biti sjedište vojnoga i političkog 
rukovodstva nove Jugoslavije sve do prelaska u Beograd potkraj listopada 1944. Prvoga 
lipnja 1944. na zahtjev britanske vlade kralj Petar Karađorđević imenovao je Ivana Šubašića, bivšeg bana 
Banovine Hrvatske, za mandatara za formiranje nove kraljevske vlade. Budući da su srpski političari odbili 
ući u Šubašićevu vladu, on je sam pokrio sve vladine resore. Rukovodstvo NOP-a pristalo je da s njim 
pregovara jer se nije ogriješio o interese NOB-a. S partizanske strane u pregovorima su sudjelovali Tito, 
Kardelj, Bakarić i Josip Smodlaka. Dakle, na obje strane nije bio ni jedan srpski političar. Razgovori na Visu 
bili su 14, 15. i 16. lipnja 1944. Šubašić je želio da se sastavi zajednička vlada od ministara predstavnika 
NOP-a 1 predstavnika starog poretka, s prevlašću kraljevskih ministara, tako da bi se zapravo NKOJ, kao 
privremena vlada nove Jugoslavije, “utopio" u kraljevsku vladu, što je rukovodstvo NOP-a odbilo. Postignut 
je sporazum prema kojemu će kraljevska vlada izdati deklaraciju da priznaje federativno uređenje zemlje, 
privremenu upravu koju ima NKOJ i AVNOJ, odat će puno priznanje NOVJ-u i maršalu Titu, osuditi sve 
suradnike okupatora i uputiti poziv svim snagama da se ujedine u jedinstveni front; maršal Tito dat će izjavu 
o suradnji s kraljevskom vladom te da neće pokretati pitanje državnog uređenja sve do konačnog 
oslobođenja kada će narod sam odlučiti o obliku vladavine. Tako je rukovodstvo NOP-a, zahvaljujući 
sklonosti Šubašića, uspjelo da njegova kraljevska vlada preuzme obvezu obavljanja vanjskih poslova za 
interese NOB-a, čime je zapravo preuzela ulogu ureda NKOJ-a u inozemstvu. Viški sporazum bio je prva 
runda u procesu slamanja velikosrpskih snaga. 

Dinamika, sadržaj i pravac društvenoga razvoja nakon sporazuma Tito-Šubašić ušli su u novu fazu. 

Perspektiva snaga kontrarevolucije postajala je sve mračnija. Političke snage staroga režima 


uvjeravale su se da će “komunizam biti tiho ugušen" još prije prijeloma u razvoju Drugoga svjetskog Tata, a 

zatim će, uz pomoć zapadnih saveznika, iskoristivši činjenicu da se državni i politički vrhovi savezničke 
Jugoslavije nalaze u Londonu, obnoviti stari režim. S mogućnošću “izdaje' zapadnih saveznika kraljevska 
vlada i ostali političari stare Jugoslavije nisu računali, a kompromis s NOP-om nikada nije dolazio u obzir. 
Sukob između NOP-a i vrhova Kraljevine Jugoslavije bio je vrlo oštar, što je uvjetovalo tako 
beskompromisan stav većine vodećih političara Kraljevine, ali je takva politika zaprijetila gubitkom svakog 
utjecaja tih snaga na zbivanja u Jugoslaviji i istovremeno ugrozila interese zapadnih sila u Jugoslaviji. 
Britanija je zakasnila u spašavanju Kraljevine Jugoslavije; morala je to učiniti barem potkraj 1943. 
Ekstremni dio vrha Kraljevine Jugoslavije optužio je britansku vladu da “pomaže komuniste u Jugoslaviji 
premda je ona učinila sve da spasi monarhiju, osim otvorenog neprijateljstva protiv nove Jugoslavije. 
Sporazum Tito-Šubašić bio im je “protusrpska koalicija hrvatskih i komunističkih elemenata". Skupina 
političara HSS-a u Londonu, hrvatska frakcija u izbjegličkim vladama ocijenila je da je Šubašić učinio 
nedopuštene ustupke Titu. Vodstvo Slovenske ljudske stranke u emigraciji podijelilo se: jedan je dio smatrao 
da nacionalni interesi Slovenaca, osobito pitanje granica s Italijom i Austrijom, traže jedinstvo pa je 
predlagao da slovenski domobrani prijeđu u NOVJ kako bi se još za vrijeme rata zaboravila njihova 
kolaboracija s okupatorima i postiglo nacionalno pomirenje. Međutim, vođa stranke M. Krek odbijao je 
kompromis s NOP-om. 

Sporazum na Visu bio je potpuni uspjeh Tita u političkoj borbi s Churchillom. On ništa nije 
žrtvovao, a dobio je političku smrt svoga glavnog neprijatelja Draže Mihailovića kojeg su velesile odbacile. 
Churchill nije uspio ostvariti glavni cilj — stvaranje zajedničke vlade na čelu s Ivanom Šubašićem. Nakon 
Viškog sporazuma, Titu je najmanje bilo stalo da se formira zajednička vlada. On je to stalno odgađao, a 
istodobno iz BiH, Hrvatske i Vojvodine koncentrirao devet divizija za upad u Srbiju u čijem je južnom 
dijelu već formirao 5 divizija. S tim snagama, uz očekivani prodor Crvene armije, Tito je početkom ljeta 
1944. krenuo osloboditi Srbiju i razbiti četničke snage te tako ojačati svoju međunarodnu poziciju spram 
zapadnih saveznika. 

U realizaciji sporazuma Tito-Šubašić Churchill je naišao na otpore kako velikosrpskih snaga oko 
kralja, tako i rukovodstva NOP-a jer se radilo o višegodišnjem ratu s potpuno suprotnim koncepcijama 
budućeg uređenja Jugoslavije. Inače, za formiranje vlade bilo je dovoljno nekoliko dana, a ne osam mjeseci 
koliko će proći do toga čina. 

Da bi pridobio Tita za formiranje zajedničke vlade, Churchill ga je sredinom kolovoza 1944. pozvao 
na pregovore u Italiju. U pregovorima u Caserti i Napulju 12. i 13. kolovoza dogovoreno je da će obje vlade, 
Titov NKOJ i kraljevska Šubašićeva vlada, objaviti deklaracije o međusobnoj suradnji uključujući i obvezu 
NOP-a da u zemlji neće nametati komunizam. Koristeći razgovore, Tito je zatražio sjedinjenje Istre, 
Slovenskog primorja i Koruške, koje su bile pod Italijom odnosno Austrijom. Churchill je pristao da Šubašić 


o tome izradi memorandum, ali je rekao da to mora riješiti mirovna konferencija nakon Tata. Znajući da KPJ 

teži što boljim vezama Jugoslavije, Bugarske, Grčke i Albanije, na crti eventualne balkanske konfederacije, 
Churchill je upozorio Tita da će se britanska vlada odlučno suprotstaviti stvaranju balkanske federacije. 
Podilazeei Titu, Churchill je za ručkom nazdravio “vodi jugoslavenskih naroda" koji je vee& poznat “ne 
samo kao veliki vojni voda, ve i kao državnik od izvanrednog karaktera, koji je učinio golem doprinos za 
ujedinjenje jugoslavenskih naroda", izrazivši žaljenje što tom ručku ne prisustvuju Roosevelt i Staljin. 

Po povratku na Vis, sredinom kolovoza 1944, Šubašićeva vlada je deklaracijom priznala AVNOJ i 
NKOJ, pozvala sve narode Jugoslavije da se ujedine pod vodstvom maršala Tita i obvezala se da će raditi na 
oslobađanju krajeva koji su 1918. ostali izvan granica Jugoslavije; Tito je pak izjavio i obvezao se da cilj 
NOP-a nije uspostavljanje komunizma. Krajem kolovoza 1944. i kralj je izdao dekret kojim se Tito priznaje 
jedinim vođom borbenih snaga u Jugoslaviji, a istim je svojim dekretom smijenio Dražu Mihailovića s 
položaja načelnika vrhovne komande. 

Draža MihailoviĆ je 1. rujna 1944. ne samo odbio kraljev dekret veĆ je izdao zapovijed o opĆoj 
mobilizaciji kako bi spriječio prodor partizanskih snaga iz Bosne u Srbiju. 

Očekujući završni sudar Titovih i Mihailovićevih snaga, britanska vlada 11. rujna 1944. požuruje 
Tita na formiranje zajedničke vlade pravdajući to procjenom da skoro povlačenje njemačke vojske može 
dovesti do građanskoga rata u Srbiji. Istodobno traži od Moskve da i ona odlučno “pritisne* Tita. Kako se 
potkraj ljeta 1944. dramatično mijenjala situacija — Crvena armija je ulazila u sve zemlje istočne Europe od 
Baltika do Crnog mora i Balkana, tj. u Poljsku, Slovačku, Mađarsku, Rumunjsku, Jugoslaviju, dok su 
saveznici oslobađali Francusku i prodirali prema Njemačkoj — aktualizirao se problem poslijeratnog 
uređenja Europe. Kao i uvijek u povijesti, interesi velesila i malih država bili su različiti. Velika Britanija 
koja je od I. svjetskog Tata, zajedno s drugim silama vladala versailleskom Europom, težila je povratiti svoje 
pozicije, a sada se moćni SSSR pojavio sa svojim interesima. Da bi se izbjegli eventualni konflikti, Staljin i 
Churchill su se na sastanku u Moskvi od 9. do 17. listopada sporazumjeli o postocima utjecaja, i to: 90% u 
Rumunjskoj i 75% u Bugarskoj za SSSR, 90% u Grčkoj za Veliku Britaniju, a 50:50 u Mađarskoj i 
Jugoslaviji. Formula “pola-pola" imala se u Jugoslaviji provesti podjelom vlasti između vlade kraljevine 
Jugoslavije kao britanskog i NKOJ-a kao sovjetskoga favorita. Budući da je Britanija uglavnom izvršila 
svoje obveze iz sporazuma Tito-Šubašić — priznanje Titove vlade, likvidacija Draže Mihailovića itd., 
Churchill je tražio da Moskva prisili Tita na stvaranje zajedničke vlade, što je Staljin prihvatio. Edvard 
Kardelj će kasnije napisati u svojim sjećanjima kako je rukovodstvu NOP-a rekao sljedeće: “Vi niste sami i 
stoga ne možete ni postupati kao da ste sami.? 

Na sugestiju Moskve, Tito i Šubašić su 1. studenoga 1944. dopunili svoj Viški sporazum, i to: 

— kralj ne dolazi u zemlju dok narodi o tome ne donesu svoju odluku, a do tada se uspostavlja 
njegovo “namjesništvo" (regenstvo) 


— AVNOJ će i dalje biti jedino zakonodavno tijelo do izbora 

— formira se jedinstvena zajednička vlada, koja će raspisati izbore za ustavotvornu skupštinu tri 
mjeseca nakon rata 

— osigurat će se slobodan rad političkih stranaka. 

I ovaj sporazum Tito neće provoditi do početka ožujka 1945, a kralj će u siječnju te godine oduzeti 
Šubašiću mandat predsjednika vlade, ali o tom potom... 

Što se u 1944. godini, u vrijeme gotovo desetomjesečnih pregovaranja Tita s velesilama o rješenju 
“jugoslavenskog pitanja", događalo u Hrvatskoj? 

Tijekom 1943. održavala se podjela hrvatskoga naroda na tri protivnička bloka — partizanski pokret 
(KPH), NDH 1 HSS — s tendencijom stalnoga jačanja NOP-a i stalnoga slabljenja NDH i HSS-a. Međutim, 
još uvijek je odnos oružanih snaga bio na strani NDH. Partizanske snage su do kraja 1943. narasle na oko 
100.000, a oružane snage NDH na oko 190.000. Ustaška stranačka vojska u tome je imala oko 55.000, što je 
veoma karakteristično s obzirom na perspektivu poraza ustaša. Domobranstvo, sa 135.000, bilo je u strašnoj 
dilemi opredjeljivanja između lojalnosti HSS-u ili NDH ili NOP-u. 

Od jeseni 1941. do kapitulacije Italije najveći dio naroda još uvijek je slijedio politiku čekanja V. 
Mačeka, izbjegavajući “avanturu pobune“, u nadi da će vodstvo HSS-a znati kada se s oružjem dići protiv 
njemačkog okupatora i režima NDH, a zatim osloncem na zapadne saveznike stvoriti novu hrvatsku državu 
u Jugoslaviji ili izvan nje. 

Međutim, ta politika čekanja nije riješila glavno pitanje: kada iz pozicije čekanja u poziciju 
oružanog napada na neprijatelja. Je li taj trenutak početak povlačenja njemačke armije s obala Volge 
1942/43, kapitulacija Italije 1943, iskrcavanje angloameričke armije u Francuskoj 1944; na to pitanje 
tijekom cijeloga rata HSS nije dao odgovor. 

Početkom 1943. potpredjednik HSS-a Košutić u spisu Hrvatska i Hrvati pisao je: 

“...naša je najvažnija zadaća ... da biološki sačuvamo hrvatski narod... jer što će nam poslije i država 
i sloboda, ako u njoj ne bude Hrvata i njihovih domova.? U spisu se doduše najvešćuje i čas akcije pa se 
kaže: “U odlučnom času kad nas dr. Maček pozove, budimo gotovo kao jedan, da končano izvojujemo pod 
njegovim vodstvom pravu slobodu hrvatske države i hrvatskog naroda".28 Vodstvo HSS-a bilo je sigurno da 
će mu domobranstvo, uz narod, biti lojalno. U spomenutom se spisu kaže da u Mačeka “gleda s 
nepodijeljenim povjerenjem i sva hrvatska vojna sila..." što znači domobranstvo, a i dio onih koji slijede 
NDH. U kontekstu njemačkih inicijativa da stabiliziraju NDH angažiranjem HSS-a u njezinu vodstvu, 
kapitulacije Italije i porasta partizanskog pokreta, poglavito u Dalmaciji, Istri i primorsko-goranskom 
području, Zagrebu itd., došlo je do pregovora ustaške vlasti i članova iz vodstva HSS-a, i to na obostranu 
inicijativu. Ustaški predsjednik vlade N. Mandić predložio je koalicijsku vladu sastavljenu od ustaških i 
HSS-ovih dužnosnika, ali je HSS odbio ustašku ideju, a predložio činovničku vladu kao prijelaznu 


administraciju. Međutim, ustaška je vlada odbila prijedlog HSS-a, procijenivši da ta stranka vodi 

protuustašku i antifašističku politiku i da im je cilj likvidacija Pavelića i priključenje Hrvatske zapadnim 
saveznicima, što je, naravno, bilo točno. Zbog potpuno suprotnih ideja i ciljeva, pregovori su krajem rujna 
1943. prekinuti. 

Protiv sporazuma s ustašama vjerojatno je djelovala i poruka dr. J. Krnjevića, koji je kao 
potpredsjednik jugoslavenske vlade, koji je tijekom 1941. zamijenio Mačeka, poručio vodstvu HSS-a, a po 
sugestiji britanskoga ministra vanjskih poslova A. Edena, da saveznici poslije rata neće dopustiti stvaranje 
nezavisne države i da zato treba ići u borbu protiv okupatora. Tu poruku o borbi on je 22. srpnja 1943. 
uputio preko Radio-Londona. U toj ne maloj zbunjenosti HSS je dao odriješene ruke lokalnim prvacima da 

Ideja sporazuma ustaške vlade i HSS-a vjerojatno je bila nerealna, ali ne samo zbog nepomirljivosti 
njihovih politika — HSS nosilac građanske i antifašističke politike, NDH maleni, ali važni dio Hitlerove 
nacističke strukture — već i iz dva druga razloga: prvo, bez uključivanja NOP-a, koji je sve više postajao 
glavna snaga, pravoga rješenja nije moglo biti, a takvu koaliciju KPH nikada ne bi mogla prihvatiti; drugo, 
ideja slamanja režima NDH još je bila preuranjena ako bi vodila masovnom ustanku, jer bi Wermacht, koji 
je još bio snažan, mogao počiniti masakr. Sve u svemu podjela hrvatskoga naroda na tri vojno-politička 
bloka održala se, pa čak i produbila. NOP je već bio zahvaćen trijumfalističkim raspoloženjem, KPH se 
učvrstila u svojoj koncepciji da ni s kim neee dijeliti vlast, najmanje s HSS-om koji bi joj mogao biti jedini 
konkurent za osvajanje vlasti, posebno nakon rata, a ustaše i dio naroda koji ih je slijedio postajao je sve 
čvršći u borbi za obranu NDH. Radilo se o onom dijelu pučanstva koje je vrlo emotivno i oduševljeno 
prihvatilo NDH i u sebi prelomilo sve dileme, učvrstivši se u spremnosti da brani svoju državu bez obzira na 
budući razvitak događaja; ako treba u smrt, ići u smrt, ali ne izdati svoju nacionalnu državu ma kakva ona 
bila. 

Naravno, bilo je i drugih razloga ustaškog jedinstva. Vjerovalo se u nepobjedivost Njemačke kao 
“najjače svjetske sile", a bilo je i nade da će između SSSR-a i zapadnih sila, između komunizma i 
demokracije doći do sukoba, barem u završnici rata. Dalje, dio ljudi je u režimu stekao vlast i imovinu, dio 
se bojao osveta zbog strašnih zločina, o čemu su imali i iskustva, jer su partizani ustaške zarobljenike ubijali, 
a zarobljene domobrane koji nisu ostajali u partizanima, svukli i puštali kućama. Osim toga vjerovali su da 
su partizani boljševički zločinci, koji ubijaju svećenike, zabranjuju vjeru, itd.; sve je to držalo ustaše na 
jednoj jedinoj opciji — borbi za NDH do smrti. Slično je bilo i s partizanima; i oni su imali dovoljno dokaza 
da zarobljenik s crvenom zvijezdom plaća svojom glavom. Zato se obračun između ustaša i partizana 
završavao samo puškom. Tako su se učvrstila dva nepomirljiva ideološka bloka, odlučna da istraju do kraja i 
da sukob riješe samo mačem, a nikako sporazumom; tipično za logiku građanskoga rata unutar jednog 


naroda. 

Što se tiče pobjede ili poraza NOP-a, bolje rečeno KPJ/KPH, presudno je bilo da se javnost uvjeri da 
su komunisti stvarna snaga koja: prvo, može spriječiti obnovu velikosrpske Jugoslavije, drugo, izboriti 
hrvatsku republiku, makar u sastavu jugoslavenske federacije i treće, neće nametnuti ruski komunizam. 
Praksa, a ne samo propaganda, sve je više dokazivala da se komunisti zaista dosljedno bore za prva dva cilja 
— uostalom, i zato što bez razbijanja četništva i velikosrpske Jugoslavije oni nikako ne mogu osvojiti vlast — 
ali su zato skrivali svoje stvarno uvjerenje o budućemu društvenom sustavu pod parolom “nema povratka na 
staro“, što je trebalo stvoriti uvjerenje “nema povratka na režim Kraljevine Jugoslavije", ne spominjući ni 
komunizam, ni kapitalizam. Izvjesnu neutralizaciju straha od komunizma donosio je i sam tijek rata. O tome 
je svjedočio i sam Maček, kome se ne može osporiti antikomunizam. On piše: “Nakon zaraćenja Njemačke 
protiv Rusije počele su i među Hrvatima sve više rasti simpatije za Rusiju, što je imalo za posljedicu da su ti 
ruski simpatizeri uvjerili sami sebe kako komunizam nije tako veliko zlo.'29 Uostalom, valja se sjetiti da je 
velika simpatija i Radića odvela 1924/25. u Moskvu. Radilo se, dakle, o trenutačnom i blagom oživljavanja 
rusofilstva i panslavizma, koje je nešto malo pomoglo u jačanju partizanskoga pokreta. Znakovit u tom 
smislu je i poziv “partizanskog" HSS-a od 12. listopada 1943. a koji ovako završava: “Vjerni političkim 
tradicijama našeg naroda uopće i hrvatskog seljačkog pokreta napose, a u interesu samog narodnog opstanka 
nastavljamo i vodimo borbu tamo gdje je većina čovječanstva: naša Rusija, Sjedinjena Amerika, Velika 
Britanija i slobodna Kina."30 

U ljeto ijesen 1943. KPH na čelu s Andrijom Hebrangom učinila je dva značajna politička poteza: 
jedan se odnosi na politički pluralizam, mada samo po formi, a drugi je državnotvornoga karaktera. Prvi se 
odnosi na formiranje HSS-a, a drugi na ZAVNOH-ovo jačanje kao Sabora s državno-pravnim 
ingerencijama. 

Među partizanima Hrvatima sve više je bilo seljaka, što je samorazumljivo s obzirom na 76% 
njihova udjela u stanovništvu. Ako se uzme u obzir da je 1938. za HSS glasovalo 97% hrvatskoga naroda, 
jasno je da su partizani, iako mahom mlada generacija, nosili svježa sjećanja hrvatskoga nacionalnog 
pokreta uoči II. svjetskog rata. U partizane su došli i neki narodni zastupnici HSS-a iz 1938, zatim brojni 
općinski i kotarski prvaci te stranke. Među njima je bio i Božidar Magovac, prije rata predsjednik 
omladinske organizacije HSS-a, tajnik Seljačke sloge, urednik lista “Seljački dom", dakle, publicist 1 
političar. On je odmah nakon dolaska u partizane počeo 15. srpnja 1943. izdavati “Slobodni dom" oko 
kojega su se okupljali partizani, prvaci HSS-a. Nije trebalo puno mašte da ti ljudi osnuju HSS. I zaista, 
funkcionari i narodni zastupnici su listopada 1943. u Plaškom zaključili da se formira HSS. Takav zaključak 
su u Čazmi u proljeće 1944. donijeli prvaci HSS-a iz Podravine, bjelovarskog i čazmanskog područja, ali tek 
je 29. travnja 1944. kod Slunja izabrano stranačko rukovodstvo, na čelu s predsjednikom Franjom Gažijem. 
Među poznatijima su bili Filip Lakuš iz Sesveta, Stjepan Prvčić iz Koprivnice, Pavao Krce iz Sinja, Stanko 


Škare iz Imotskog, Antun Babić iz Gradišta (Županja) itd. Formiranje HSS-a nije bio akt stvarnoga 

višestranačja, ali su cijelo vrijeme u njemu postojale dvije tendencije: samostalnost, jednakost i partnerstvo s 
KPH u podjeli prava i odgovornosti, dakle, načelo političkog pluralizma (B. Magovac, kao istaknuti 
protagonist), i drugo, pristajanje na pomoćnu ulogu s KPH. Rukovodstvo KPJ je iznad svega preko HSS-a 
vodilo borbu protiv Mačeka, kojega su tretirali izdajnikom, uz bok A. Pavelića, pa čak i većim, jer su znali 
da će NDH nestati, a Maček ostati jedinim konkurentom za vlast. Zato KPH nije dopuštala da se ide dalje od 
lista “Slobodni dom? i rukovodstva HSS-a, a posebno su se oštro suprotstavili stvaranju njezinih 
organizacija na terenu, među narodom. S druge, pak, strane, KPH je inzistirala da se pristaše HSS-a biraju u 
organe vlasti — narodnooslobodilačke odbore (NOO) te u ZAVNOH i AVNOJ — u kojima su komunisti 
uvijek imali dominaciju. Ipak, formiranje HSS-a jako je utjecalo na priljev ljudi u partizane, jer običan 
čovjek nije lako prepoznavao koliko je ona samostalna stranka a koliko samo “transmisija KPH. 

Kao što se s osnivanjem HSS-a, barem djelomično, zadovoljila stvarna i željna težnja dijela naroda 
za hrvatskom strankom, tako se jednako moralo udovoljiti težnjama srpskoga naroda iz Hrvatske za nekom 
njihovom nacionalnom institucijom. Zato je u Otočcu 12. siječnja 1944. osnovan Srpski klub vijećnika 
ZAVNOH-a u koji su ušli svi srpski vijećnici, njih 41, a za predsjednika je izabran dr. Rade Pribićević, 
prvak SDS-a. Motivi osnivanja kluba bili su višestruki. Htjelo se odati priznanje za zasluge Srba u NOP-u, 
posebno u prvoj fazi kada su oni činili većinu partizana. Osim toga javljali su se i simptomi nezadovoljstva 
teškim materijalnim stanjem u ustaničkim područjima. Uz to su neki Srbi smatrali da na položajima u vlasti i 
u vojsci postupno prevlađuju Hrvati. Na porastu takva raspoloženja izbila je ljeti 1944. pobuna Srba 
partizana u Plaškom. Jasno je i samorazumljivo da je KPH angažirala Srpski klub i za borbu protiv četnika, 
kralja i izbjegličke vlade. Ta je institucija donekle nadoknadila ulogu Srpske demokratske stranke (SDS) iz 
vremena političkog saveza S. Pribićevića 1 S. Radića i Hrvatsko-srpske koalicije od 1927. do 1941. Srpski 
klub potvrđuje tradiciju po kojoj je hrvatska politika uvijek imala nekog Pribićevića, od Jelačića (patrijarh 
Rajačić) do Hebranga i Bakarića. 

Važna transmisija KPH za angažiranje što širega kruga ljudi za NOP bila je Jedinstvena 
narodno-oslobodilačka fronta (JNOF) osnovana 18. svibnja 1944. u Topuskom. Radi se o organizacijama od 
sela, općine, kotara i okruga do nacionalne razine — u kojima su bile zastupljene KPH, HSS, Srpski klub, 
USAOH i AFŽ. Iako je KPH imala vodeću ulogu, JNOF je unijela privid političkoga pluralizma, pružala 
mogućnost političkoga djelovanja nekomunista i otupljivala dogmatizam organizacija KPJ. Sva ta razgranata 
mreža društvenih organizacija zajedno s organima vlasti — NOO-ima — stvorila je osjećaj jedinstva NOP-a 
zasnovanog na masovnoj tzv. narodnoj demokraciji. S gledišta razvoja njezini su rezultati bili vrlo 
učinkoviti. U usporedbi s policijskom i birokratskom vlasti starog režima ljudi su sve to doživljavali kao 
rađanje prave narodne vlasti. 

Drugi krupni potez bio je daljnja izgradnja središnjih državih organa. Na drugom zasjedanju 


ZAVNOH-a u Plaškom (12. do 15. listopada 1943) koji je odlukom svoga Izvršnog odbora od 20. rujna 

1943. o sjedinjenju hrvatskih krajeva koji su od 1918. bili pod Italijom, uzeo ingerencije međunarodnog 
značenja, donesena je i odluka o ustanovljenju više resora, koji su bili identični onima u državnim vladama. 

Usmjerenje raspravi II. zasjedanja ZAVNOH-a dao je vođa KPH A. Hebrang. Oštro je napao 
Mačekov HSS, kao “gospodsku kliku", i glavnu prepreku razvoju NOP-a, a za ustaše rekao da “... su 
politički potučeni? i da su više “smrdljiva lješina, nego nekakva snaga? te da će se s njima obračunati kao s 
“razbojnicima i ubojicama". Za Karađorđevićevu je monarhiju rekao da je “...odgovorna za sve patnje, žrtve 
i zločine, koje su podnosili Hrvati i ostali narodi Jugoslavije“, a za vladu u emigraciji da je “...četnička vlada 
a njen kralj četnički kralj... Osvrćući se na eventualno iskrcavanje vojske zapadnih saveznika rekao je 
“Daleko im kuća". U svom je nastupu Ivan Ribar, predsjednik AVNOJ-a, najavio republikansko uređenje 
navodeći da će biti “slobodna republika Hrvatska". 

Na trećem zasjedanju 8-9. svibnja 1944. u Topuskom ZAVNOH se proglasio nositeljem 
suvereniteta naroda i države Hrvatske kao ravnopravne federalne jedinice Demokratske Federativne 
Jugoslavije. 

U svojoj odluci ZAVNOH se proglašava “državnim Saborom Hrvatske". U Deklaraciji ZAVNOH-a 
“o osnovnim pravima naroda i građana Demokratske Hrvatske", hrvatski i srpski narod su “...potpuno 
ravnopravni", građani su jednaki i ravnopravni pred zakonom, zajamčuje se sloboda govora, zbora, 
dogovora i udruživanje, ali se političke stranke ne spominju, što je argument da autori nisu računali na 
demokratski politički pluralizam i parlamentarizam. 

Djelatnost NOP-a na planu gospodarstva, socijalne skrbi, kulture, prosvjete, nemoguće je prikazati, 
ali kao ilustraciju valja spomenuti da su u ljeto 1944. održani kongresi liječnika, zatim prosvjetnih i 
kulturnih djelatnika (25-27. lipnja 1944) te kongres pravnika (11-13. kolovoza 1944), što se nigdje drugdje u 
Jugoslaviji ni okupiranoj Europi nije dogodilo. Kao kuriozitet bio je referat znanstvenika o opasnosti od 
moguće atomske bombe, o čemu se do tada ni u svijetu nije govorilo. 

Prethodna skica funkcioniranja društvenog sustava NOP-a pokazuje da je 1943-1944. bila stvorena 


Federalna Država Hrvatska. 


7. Pokušaj promjene režima NDH i prijelaza u antifašistički 


tabor 1944. 


Iako su više od tri godine bili u nepomirljivim odnosima — HSS kao antifašistička, a NDH kao dio 
nacifašističke Hitlerove strukture — našavši se u ljeto 1944. u bezizlaznoj situaciji jer se približavao slom 
Njemačke, dio prvaka obiju strana pokušao je pronaći izlaz spasa. S istoka Crvena armija je već ulazila u 


Rumunjsku, koja je 23. kolovoza 1944. kapitulirala i s vojskom prešla na stranu saveznika, zatim u 

Bugarsku, koja je također prešla na stranu saveznika, potom u Mađarsku i Poljsku. U Slovačkoj je 29. 
kolovoza 1944. izbio ustanak protiv Njemačke. Angloameričke armije nakon invazije u Francuskoj, 
oslobodile su Pariz 25. kolovoza 1944. i nadirale prema Njemačkoj. Iza sebe su veĆ imali Sporazum 
Tito-ŠubašiĆ i odluku saveznika da se Jugoslavija mora obnoviti. U Hrvatskoj je 8-9. svibnja 1944. 
odlukom ZAVNOH-a konstituirana federalna država u sastavu jugoslavenske federacije. 

Na osnovi navedenih događaja za HSS je bilo vidljivo i jasno da je došao kraj politici čekanja i da se 
mora ući u akciju “sada ili nikada“. Sa stajališta odnosa sukobljenih lokalnih vojnih snaga u Hrvatskoj, 
režim NDH nije još bio u smrtnoj opasnosti. Naime, u jesen 1944. NDH je imala oko 80.000 domobrana i 
oko 76.000 ustaša. Prema oko 120.000 boraca partizanske vojske Hrvatske, oružane snage NDH još su bile 
jače, iako je borbena moć domobrana slabila naročito u rujnu 1944. kada je Tito za njih objavio amnestiju, 
kojoj se dio i odazvao. Valja dodati da je Pavelić izmiješao domobranske jedinice s Nijemcima i ustašama 
kako bi zaustavio proces njihova raspadanja. Osim toga mlade novake je sve više umjesto u domobranske 
ubacivao u ustaške jedinice, tako da domobranstvo kao odvojena vojska krajem 1944. nije ni postojala. No 
ipak, s gledišta predstojećega sloma Wermachta i predstojeĆega nadiranja pola milijuna Titovih vojnika iz 
Srbije 1 BiH, situacija je bila bezizlazna. 

U vrlo teškoj situaciji nalazila se i HSS. Stavljena od dolaska ustaša izvan zakona, trogodišnja 
pasivnost organizacije na terenu s jedne strane, a s druge ustaški progon Mačeka 1 njezinih prvaka koji su u 
svojim domovima u strahu čekali što im se može desiti, paralizirali su život stranke. Tijekom rata stranka se 
podijelila na tri frakcije: lijevo krilo je osnovalo novu HSS u partizanima, skupina političara u Londonu na 
čelu s dr. Krnjevićem 1944. podijelila se na dio koji je prišao Titu (Šubašić, Šutej, Bićanić i dr.) i na dio koji 
se, nakon trogodišnje vrlo odlučne borbe protiv velikosrpske vlade u Londonu, suprotstavio Viškom 
sporazumu s Titom, s prigovorom da Šubašić ne može predstavljati hrvatski narod i da je u svemu popustio 
komunistima i tako im pomogao u uspostavljanju jednopartijske diktature. Ako se rečenomu doda da je 
1941. desno krilo prišlo ustašama, Maček je 1944. bio jako oslabljen. Doduše, u slobodnomu demokratskom 
odmjeravanju snaga na izborima, Mačekov bi HSS vjerojatno nadvladao i ustaše i komuniste. Iako za tu 
hipotezu nema dokaza, činjenica je da su u partizane otišle mahom vrlo mlade generacije, od 18 do 25 
godina, a da su druge generacije ostale u svojim domovima. Režim NDH nikada nije bio u narodu jači od 
HSS-a. Zato je Mačekov HSS u 1944. još uvijek smatrao da govori u ime većine hrvatskoga naroda. Ipak, 
unatoč svemu rečenom, situacija je diktirala da se nešto mora poduzeti. 

HSS, po svojoj tradiciji i političkoj koncepciji sklon dijalogu i kompromisima, imao je vrlo teške 
suparnike u KPH i režimu NDH. Godine 1944. pregovarao je s oba svoja protivnika, skoro istodobno. U 
izboru između KPH i NDH, HSS je bio preferirao sporazum s NOP-om; s jedne strane zato što je 1 sam bio 
antifašistički, a s druge strane zato što su takvu orijentaciju zagovarali i saveznici čije preporuke je Maček 


smatrao presudnima, dok su ga veze s ustašama kompromitirale i u zemlji i pred međunarodnom 

savezničkom javnošću. U oba slučaja Stranka je polazila od uvjerenja da ima puni legitimitet predstavnika 
hrvatskog naroda, potvrđivan na svim izborima od 1919. do 1939. Osim toga HSS je nastupao s argumentom 
da će na njegovu stranu prijeći domobranstvo. 

S obzirom na činjenicu da je i HSS bio antifašistička demokratska politička snaga, izrazito privržena 
zapadnim saveznicima i njihovoj demokratskoj kulturi, mogla bi se očekivati njegova koalicija s KPH. 

Od početka NOP-a 1941. KPH je pozivala HSS na zajedničku borbu protiv fašizma. HSS je tada 
odbijao pozive KPH, što se lako može razumjeti, jer se radilo o ideološkim i političkim protivnicima. Osim 
tog razloga, HSS je načelno bio protiv rata, posebno u to doba kada je Njemačka bila na vrhuncu svoje moći. 
Budući da do sporazuma nije došlo, KPH je 1942. godine pokrenula žestoku propagandu protiv V. Mačeka, 
optužujući ga kao glavnoga kočničara partizanskog rata protiv NDH i okupatora. Tako se V. Maček našao 
na udaru i režima NDH i udaru KPH, koja ga je javno optužila za kolaboraciju s tim režimom, a zapravo ga 
smatrala jedinim konkurentom za osvajanje vlasti nakon rata. 

Pod takvim okolnostima KPH je nastavila sa stvaranjem paralelne HSS kao, u biti, stranke koja bi 
bila satelit KPH. Vodstvo stranke, Maček i ostali, to, dakako, nije moglo prihvatiti ni iz političkih ni iz 
ideoloških razloga. 

Nakon prekretnice u sveukupnom ratnom zbivanju u svijetu i Europi, kada je već bilo očigledno da 
će sile Trojnoga pakta biti poražene, vrilo je i u Zagrebu i u političkom središtu partizanske Hrvatske (već 
koncipirane buduće federalne republike u okviru nove Jugoslavije); ubrzana je trka za vlast i pozicije u 
poratnom razdoblju. U tom pogledu jasnu strategiju jedino su imali komunisti. HSS je svoje nade polagao na 
zapadne saveznike i zato je oblikovao dvije varijante: osloncem na još uvijek jak utjecaj u narodu posebno u 
kontinentalnoj Hrvatskoj — Zagreb, Međimurje, te područje omeđeno Savom, Dravom i Dunavom — i na 
domobranstvo, odbaciti režim NDH i prijeći na stranu saveznika, ili izboriti partnerstvo s KPH i s njom 
podijeliti vlast i osigurati puniju državnost Hrvatske u Jugoslaviji od one koju je nagovijestila KPH. S 
takvom idejom HSS je ušla u pregovore s oba glavna aktera: i s KPH i s NDH. Uz prekide, pregovori s KPH 
trajali su od kraja 1943. do jeseni 1944, a s NDH ljeti 1944. Glavni pregovarač HSS-a, što u osobnom 
svojstvu, što preko delegata, bio je potpredsjednik stranke August Košutić, uz znanje V. Mačeka. 

Kao što je rečeno, prvi pokušaj sporazuma ljeti 1943. s vodstvom NDH nije dao rezultate. Međutim, 
ni pregovori HSS-a s predstavnicima KPH, odnosno ZAVNOH-a, nisu bili sretniji. 

Pregovori HSS-a s KPH počeli su u prosincu 1943. U ime HSS-a vodio ih je u Zagrebu sveučilišni 
profesor dr. Ivo Krbek, podban Banovine Hrvatske. On je predstavniku KPH izjavio da HSS nema drugog 
izlaza osim sporazuma s NOP-om. U siječnju 1944. Krbek je predložio da u nastavku pregovora na 
partizanski teritorij dođe i Košutiee, a bilo bi poželjno da iz Londona dode i Krnjevie. Smatrao je da bi bilo 
korisno da se oni sastanu i s vodstvom “partizanskog" HSS-a. Predložio je da se formira koalicijska vlada, a 


da HSS može dobiti domobranstvo za borbu protiv Nijemaca i režima NDH. 

U travnju 1944. delegati HSS-a došli su u središte zavnohovske Hrvatske i donijeli platformu 
vodstva HSS-a za nastavak pregovora. Radilo se o dokumentu “Temeljna načela i konstatacije", u kojemu je 
postavljena teza da je HSS “...legitimni predstavnik hrvatskog naroda i da je programom HSS postao 
nerazoriv duhovni temelj političkog mišljenja i težnja hrvatskog naroda..." Platforma se zalaže za socijalnu i 
demokratsku državu Hrvatsku u savezu sa svim “jugoslavenskim narodima". Bitna točka prijedloga HSS-a 
je formiranje Vrhovnoga vijeća Hrvatske kao koalicijskog tijela, a redovni parlamentarni izbori održali bi se 
3 mjeseca nakon rata. 

A. Hebrang je grubo odbio sve prijedloge iz platforme i tražio s jedne strane priznanje zavnohovske 
Hrvatske, a s druge da HSS pozove svoje pristaše kao i domobranstvo da se uključe u NOP. To je praktično 
značilo kapitulaciju HSS-a i slom pregovora. Međutim, kako je baš u tom trenutku tekla prepiska između 
Tita i Churchilla o spajanju Titove i kraljeve izbjegličke vlade, on je dao nalog Hebrangu da se pregovori 
nastave, kako bi Britanci stekli dojam da je Hrvatska, za razliku od Srbije, pouzdani Titov oslonac. Osim 
toga i Britanci su sugerirali takve razgovore, jer se to uklapalo u njihov projekt pomirenja NOB-a s 
građanskim strankama u Jugoslaviji. Radilo se, dakle, o taktici dobivanja na vremenu. 

U nastavku pregovora Krbek je u srpnju 1944. došao na partizanski teritorij, ali bez uspjeha. Njemu 
je JNOF, u stvari KPH, odgovorila da u potpunosti odbacuje HSS-ovu platformu. Saznavši za to, Košutić je 
javio Krbeku neka mu pošalje detaljniju analizu, pa će zatim odlučiti hoće li i sam doći na pregovore. U 
međuvremenu, on je u kontekstu propasti “puča u Zagrebu, morao pobjeći k partizanima. 

U pregovorima KPH-HSS pokazala se sva tragičnost politike obiju stranaka. HSS je situacija 
prisilila na pregovore; KPH je upravo u HSS-u i Mačeku uvijek gledala glavnoga protivnika, još i prije rata. 
U ratu je ona Mačeka svrstavala s Pavelićem i Mihailovićem. Tito ga je u “Proleteru" u prosincu 1942. 
optužio za podjelu vlasti s velikosrbima, za ignoriranje nacionalnih prava Slovenaca, Makedonaca i drugih 
prilikom sporazuma s Cvetkovićem o Banovini Hrvatskoj 1939. Partizanska radiostanica “Slobodna 
Jugoslavija"? 21. kolovoza 1943. o njemu je emitirala i ovo: 

“Maček stupa dalje u ustaško blato i njihove intrige i planove. Ni jednom riječju nije osudio one koji 
šalju hrvatske vojnike protiv Rusije i protiv njihove vlastite braće, partizana.?3 1 

Shema proleterske revolucije po kojoj su buržoaske demokratske snage njezin glavni protivnik, 
najviše je “krivac? za slom pregovora HSS-a i KPJ/KPH, mada ima i drugih razloga. HSS nije bio izuzetak. 
Istu će sudbinu doživjeti i ostale građanske stranke, posebno u Srbiji. Bili su to zlokobni znaci da se 
Jugoslavija može obnoviti i održati samo novim totalitarnim režimom. 

Kada su pregovori između KPJ/KPH i HSS-a bili najintenzivniji — u proljeće 1944. — u Zagrebu se 
rađala ideja svrgavanja Pavelića, prijenosa vlasti na HSS i istjerivanja Nijemaca iz Hrvatske te prijelaza u 


antihitlerovski tabor, u društvo među buduće pobjednike. 

U vrhu ustaške vlasti čak su i neki ministri vidjeli skoru katastrofu. Zaključili su da je rušenje 
Pavelića i ustaškog režima jedini spas. Znali su da će ih podržati domobranski generali i prvaci HSS-a. 
Inicijativu je pokrenuo Mladen Lorković, ministar unutarnjih poslova. S njim se udružio Ante Vokić, 
ministar oružanih snaga NDH.32 U proljeće 1944. skupina “zavjerenika? širila se nalazeći pristaše u svim 
strukturama režima NDH. U srpnju 1944. Vokić je, prilično otvoreno, izložio svoju ideju na sastanku s 
generalima domobranstva u Sarajevu. Ideju su podržali i prvaci HSS-a (Košutić). Za razliku od pregovora u 
1943. kada je ustaška vlada nametala prvacima HSS-a podređenu ulogu — samo potporu svom režimu — sada, 
u 1944, oni nude da HSS preuzme vlast. U ime HSS-a pregovore vode I. Farolfi, 1. Torbar 1 1. Pernar sa 
znanjem Košutića, a podržavao ih je i njemački general Glaise von Horstenau koji se 1941. trajno zalagao da 
HSS preuzme u ruke NDH, jer je uvijek smatrao ustaški režim u svakom pogledu kriminalnim, a bio je i 
uvjeren u poraz Hitlera. 

Lorković i Vokić su redovito informirali Pavelića o tijeku pregovora, računajući da će i on prihvatiti 
spasonosno rješenje za NDH, budući da se Pavelić nije suprotstavljao ideji prelaska NDH na stranu 
saveznika. Nasuprot ideji Lorkovića 1 Vokića, dio ustaškoga vodstva ostao je nepokolebljiv u vjernosti 
Hitlerovoj Njemačkoj. “Zavjerenici" su vjerovali da su zapadne zemlje svjesne geopolitičkog položaja 
Hrvatske i da jednako tako znaju koliko bi Hrvati bili njihov snažan oslonac u borbi protiv nadiranja 
boljševizma. Oni su se, dakle, uvjeravali da će se u slučaju uspjeha njihova pothvata Hrvatska, kao država, 
uklopiti u zapadni antifašistički blok. 

U kolovozu je “projekt" prijelaza u “zapadni blok" bio gotov. On je predviđao: a) smjenjivanje 
Pavelića, b) uspostavu vlade sastavljene od prvaka HSS-a, c) razoružanje njemačke vojske i d) poziv 
zapadnim saveznicima da se iskrcaju na jadransku obalu. U gotovo istim danima pri kraju su bili pregovori 
HSS-a s vodstvom NOP-a, ali se ne zna kako su “zavjerenici? mislili riješiti problem odnosa između nove 
vlade i one koju je već imao ZAVNOH. 

Međutim, preko noći nastupila je katastrofa. Pavelić je 30. kolovoza 1944. smijenio ministre 
Lorkovića i Vokića na sjednici vlade na kojoj su i sami bili nazočni, a potom zatvorio cijelo vodstvo 
“zavjere zajedno s HSS-ovcima (I. Farolfi, Lj. Tomašić, I. Torbar, I. Pernar, B. Smoljan, M. Ipša, J. 
Reberski i drugi). Slučajna koincidencija s pokušajem puča bilo je pogubljenje oko 5.000 njemačkih časnika 
i političara koji su 20. srpnja 1944. pokušali ubiti Hitlera. Koliko je to utjecalo na Pavelića da on postupi 
prema svojim zavjerenicima kao i Hitler, teško je znati, ali postoji povijesni grijeh da je on, da bi se održao 
na vlasti, bio spreman žrtvovati i vlastiti narod. 

Nakon likvidacije ustaško-demokratske skupine oko ministara Lorkovića i Vokića i prvaka HSS-a, 
pojačan je ustaški teror i promidžba u kojoj je glavni naglasak bio na tome da će se sve dobro završiti samo 
Hrvati moraju biti vjerni svojoj državi. Ustaška “Spremnost" od 10. rujna 1944. piše: “Svaku i najtežu 


situaciju moramo dočekati sa državom... Ovaj svjetski Tat nije isto što i minuli europski rat. Godina 1944. 

nije 1918. Hrvatska nije Rumunjska ili Bugarska... u toku sukoba gorostasa svjetske politike, treba sačuvati 
državu, koja nije naša već i europska potreba... Svoj izlazak iz ovoga velikog rata, Hrvatska mora dočekati 
kao država..." Poruka je jasna! Ako se Hrvati budu držali uz NDH, saveznici ili bilo tko koji sutra zavlada 
Europom prihvatit će hrvatsku državu, jer je ona svima potrebna! 

Nakon likvidacije “zavjere", Pavelić je 18. 1 19. rujna 1944. posjetio Hitlera da njemu i nacističkoj 
Njemačkoj izrazi svoju punu lojalnost. Ustaški ministar koji je s Pavelićem bio kod Hitlera, napisao je 
poseban komentar u listu “Hrvatski narod" od 21. rujna 1944. s tezom da će se zaustaviti prodiranje 
boljševizma-komunizma na hrvatsku zemlju, najavljujući čak i slom partizana, pa kaže da su oni Hrvati koji 
su kao slabići i kukavice “u najnovije vrijeme uskočili u njihove redove, da tobože sačuvaju glave, 
proklinjali čas kada su stvorili takovu ne samo nečasnu nego i glupu odluku". Nitko se više, međutim, nije 
dao u ustaški tabor, ali je i dalje dio naroda, naročito Hrvata iz Hercegovine i Bosne, odlučno slijedio 
Pavelića, pa će još mnoge glave uzalud pasti. O tom završnom činu poslije. 

Još nekoliko riječi o događajima u ljeto 1944. Pregovori između HSS-a i KPH s jedne i HSS-a i 
ustaških ministara s druge strane, vodili su se u ozračju skorog završetka rata. Jedni su smatrali da su u 
pitanju tjedni (Šubašić), a drugi, kao Churchill, vjerovali su da će nacistička Njemačka kapitulirati za 
nekoliko mjeseci, najkasnije do kraja 1944. 

Osjećaj i svijest o predstojećoj katastrofi, koju navješćuje očigledni poraz Hitlerove Njemačke, 
otvorili su vrata pregovorima. Prvaci HSS-a oko Vladka Mačeka u Zagrebu okrenuli su se prema KPH u 
nadi da će s njom kao partnerom dijeliti vlast, a također i ojačati ono krilo u “partizanskom'' HSS-u koje se 
bori za nezavisnost od KPH. Skori poraz je otvorio i proces diferencijacije u strukturama NDH. U samom 
vrhu vlasti NDH nikla je ideja “pobune? i prijelaza na pobjedničku stranu. HSS je prihvatio nositelje 
“ustaške" pobune. 

Dakle, u 1944. godini prvaci HSS-a pregovarali su s obje zaraćene strane, partizanima i ustašama, u 
nadi da će spasiti Hrvatsku i sebi osigurati jače pozicije u vlasti. 

Nažalost, pokušaji okupljanja razboritijih snaga iz HSS-a, KPH i umjerenih frakcija režima NDH u 
svrhu stvaranja demokratske, parlamentarne i pluralističke Hrvatske nije uspio iz više razloga. Politika 
čekanja paralizirala je smjelost i borbenost HSS-a, koja je i u pregovorima odugovlačila tako da se do kraja 
nije oslobodila svoje kolebljivosti. Najveću krivicu snosi Pavelić, jer je pobio svoje ljude koji su bili za 
sporazum s HSS-om. KPH se 1944. već osjećala pobjednikom, a pobjednici, kao što je poznato, teško 
pristaju na podjelu vlasti. Osim toga upravo je ideologija KPJ karakteristična po tome što je smatrala da su 
građansko-demokratske snage najveća opasnost uspostavljanju socijalističko-komunističke vlasti. I konačno, 
središte političkog odlučivanja preneseno je u jesen 1944. u Beograd, kamo su stigle sve institucije savezne 
vlasti na čelu s Josipom Brozom Titom. Ratna samostalnost federalnih jedinica gasila se u korist saveznoga 


centralizma. 

Istodobno sa slomom pregovora HSS-KPH-NDH, desio se još jedan važan događaj koji tada nije 
izazvao nikakvu pozornost javnosti, jer ona o tome nije ništa znala. 

Naime, u Hrvatskoj je u jesen 1944. započeo tihi i proturječni proces previranja unutar struktura 
federalne države Hrvatske. Tijekom 1943. 1 1944. u sve strukture — vojne i političke, u organe vlasti, 
posebno središnje, kao što su ZAVNOH i njegovi organi — ulazilo je sve više Hrvata, zatim pristaša HSS-a, 
koji su formirali svoju stranku na partizanskom teritoriju, što su učinili i Srbi, formiranjem kluba Srba 
vijećnika ZAVNOH-a. Na partizansku su stranu prelazili i brojni domobrani, a sve masovnije i intelektualci 
koji su održali svoje čuvene kongrese, jedinstvene u okupiranoj Europi. Takav politički razvoj potisnuo je 
dogmatsko-staljinističku tendenciju u KPH, a sam čin stvaranja državne strukture spontano je tendirao 
prema sve većoj političkoj samostalnosti, koja se manifestirala jačanjem hrvatske državnosti. Ta se 
tendencija razvijala i zato što je rukovodeća jezgra KPJ bila fizički udaljena od Hrvatske, pa je politički 
život u federalnoj Hrvatskoj 1943. i 1944. bio autonoman i samosvojan. Sam Tito nikada u ratu nije stao na 
tlo Hrvatske, osim na Visu 1944. godine. Najzapadnija točka do koje je on stigao bio je Bihać, i to krajem 
1942. godine. U usporedbi s drugim zemljama partizanska Hrvatska je uz Sloveniju bila jedina organizirana 
država sa svojom vojskom, parlamentom i vladom (ZAVNOH). U kontekstu takva razvoja, u Hrvatskoj se 
sve više naglašavala njezina samostalnost, suverenitet i državnost. 

Evidentnoj tendenciji intenzivnog iskazivanja hrvatske suverenosti u 1943. 1 1944. suprotstavlja se 
mali broj hrvatskih komunista unitarističko-dogmatske orijentacije, uglavnom samo u Dalmaciji, zatim dio 
Srba, što se iskazalo i pobunom Srba partizana u Plaškom 1944. godine. Međutim, ti su otpori bili slabi da bi 
zaustavili tendenciju demokratizacije, jačanja nacionalnog elementa i suverenosti federalne Hrvatske. U 
kontekstu takva razvoja, u Hrvatsku su u ulozi “političkih inspektora" u jesen 1944. došli E. Kardelji M. 
\ilas koji su Politbirou KPJ podnijeli izvještaj o stanju u KPH, s tezom da je dio njezina rukovodstva, 
posebno A. Hebrang, sklon nacionalizmu, liberalizmu i državnoj samostalnosti federalne Hrvatske. Politbiro 
KPJ nakon toga je, u listopadu 1944, povukao Hebranga u Beograd, a na njegovo mjesto postavio V. 
Bakarića koji ee zadržati tu čelnu poziciju sve do svoje smrti 1983. godine. 

Možemo dakle zaključiti: jesen 1944. bila je svojevrsna prekretnica za hrvatski narod; kraj NDH se 
nazrijevao; propao je pokušaj sporazuma između HSS-a i KPH, kao 1 pokušaj prijenosa vlasti s ustaša na 
HSS, a zaustavljen je i proces demokratizacije, liberalizacije i političkoga pluralizma i jačanja suverenosti 
federalne Hrvatske. Tada je već i Beograd postao mjesto saveznih državnih organa, koji je odmah započeo s 
procesom centralizacije svih društvenih poslova, svodeći republičke državne strukture na ulogu svojih 
transmisija. Pet mjeseci nakon toga, 1. ožujka 1945. Hrvatska je ostala i bez svoje partizanske vojske koja je 
uključena u jugoslavensku armiju. 


U Hrvatskoj je nastavljen građanski rat koji će prestati tek završetkom II. svjetskog Tata. 

8. Završetak oslobodilačkoga 1 građanskog rata 1945. — vojni i 
politički slom velikosrpskih snaga — slom NDH 


Sudbina svih naroda Jugoslavije rješavala se u ljeto 1944. na bojištu Srbije i za “zelenim stolovima? 
velesila antifašističke koalicije. Radilo se o posljednjoj bitki između partizana i četnika Draže Mihailovića te 
o pritisku velesila da Tito i Šubašić formiraju zajedničku vladu. 

Zapanjuje činjenica da su se Churchill i Staljin već krajem prosinca 1943. sporazumjeli da se od 
Titove i kraljeve vlade stvori zajednička vlada, a da će ona biti formirana tek na kraju rata (7. ožujka 1945). 
Glavni razlog tome je stalna opstrukcija kralja kojim je, kao dvadesetogodišnjakom, upravljala skupina 
srpskih ministara koja je pak ovisila o zapadnim saveznicima. Churchill je dobro procijenio da oni vode 
suludu šovinističku politiku koja bi mogla uništiti i njih i britanske interese na Balkanu pa je zato odlučio da 
britanska vlada dalje upravlja tzv. jugoslavenskom politikom. Međutim, vladajuća srbijanska skupina 
suprotstavila se Churchillu, ali je bila nemoćna. Koliko je ona bila očajna, najbolje pokazuje pismo koje je s 
potpisom kralja Petra upućeno, kao njegov apel, predsjedniku SAD-a Rooseveltu 17. srpnja 1944, mjesec 
dana nakon sporazuma Tito-Šubašić. U pismu dvorska kamarila očajno vapi da SAD zaustavi Churchilla i 
spasi Srbiju. 

Pošto se izjadao o pritisku Churchilla i Edena na njega, kralj nastavlja: 

“Suština problema je ministar vojni, general Mihailović, kojeg vlada ne može napustiti, a da ne izda 
ljude koji se pune tri godine bore ... bez ikakve pomoći osim vlastite krvi i kruha. Ja bih postao izdajnik svog 
bilo ravno stvarnom samoubojstvu.?33 

Dalje Kralj apelira, doslovno preklinje, da se saveznici iskrcaju na Balkanu. Jer ako Tito pobijedi, 
posljedice će snositi ne samo Jugoslavija, već i cijela Srednja Europa. 

Kraljevo pismo je krunski dokaz da su njegovi autori bili svjesni da NOP ruši velikosrpsku 
koncepciju i zato će radije propasti nego prihvatiti Viški sporazum. Otuda politika opstrukcije! Tito je 
pristao na “igru? s Churchillom jer je procijenio da će ga “nadigrati", da je jači na “terenu? i da ga štiti 
Moskva, iako ga ona radi učvršćenja savezništva pritišće da realizira sporazum. Jedino je Šubašić iskreno 
želio uspjeh politike pomirenja, vjerujući da će se Tito i Maček također pomiriti nakon formiranja 
zajedničke vlade, a pod patronatom saveznika. 

Pod pritiskom saveznika Kralj je pristao da Šubašić formira vladu. Ta je vlada, u jeku borbe za 
Srbiju, 8. kolovoza 1944. naredila i 29. kolovoza ponovila da se sve snage u Jugoslaviji stavljaju pod 


zapovjedništvo maršala Tita. 

Borba za Srbiju počela je početkom ljeta 1944. Na osnovi odnosa snaga šanse kraljevih pristaša nisu 
bile baš tako male. Mihailovićeve, Nedićeve i Ljotićeve snage koje su koordinirali Nijemci imale su oko 
55-60 tisuća ljudi. Približno toliko su imale i partizanske snage pripremljene za upad u Srbiju i one koje će 
se formirati u Srbiji. Međutim, u Srbiji je bilo i oko 30.000 njemačkih vojnika. Tako velike snage bile su u 
Srbiji zato što je Hitler 8. kolovoza 1944. naredio povlačenje grupe armija “E" od oko 300.000 vojnika koje 
su trebale biti prebačene iz Grčke, preko Srbije, prema Hrvatskoj 1 Mađarskoj. Uzeto lokalno i izolirano, 
odnos snaga nije jamčio uspjeh borbe za Srbiju. Zato je Tito 21. rujna 1944. u Moskvi i sa sovjetskom 
vladom potpisao sporazum o ulasku jakih snaga Crvene armije u Jugoslaviju, koje su preko Rumunjske i 
Bugarske već izbijale na jugoslavensku granicu. Radi se o 57. armiji s 9 divizija i 4. mehaniziranim 
korpusom, uz još četiri zrakoplovne divizije — zastrašujuća snaga dovoljna da s partizanima slomi sve 
protivnike. 

Ujedinjene snage Crvene armije i partizana, kojima se pridružila i II. bugarska armija, nakon 
prijelaza Bugarske na stranu saveznika 9. rujna 1944, oslobodile su do kraja listopada iste godine Srbiju i 
Vojvodinu pa se fronta uspostavila približno oko crte današnje granice između Hrvatske i SRJ — od Dunava 
do Save. 

Iako četničko-nedićevske snage po broju nisu bile manje od partizanskih, bile su moralno razorene, 
pa su se u borbama raspadale, dezertirale, uključivale u partizanske jedinice 1 bježale svojim kućama. 
Završni udarac na moral tih jedinica bio je Kraljev poziv da se pokore partizanima, protiv kojih su ratovali 
tri godine! 

Nakon poraza, četnički vođa Draža Mihailović prebacio se 27. rujna 1944. preko Drine u istočnu 
Bosnu s oko 15.000 četnika, odlučan da se na proljeće 1945. vrati u Srbiju i tamo podigne ustanak, uvjeren 
da će se narod, kad iskusi “komunističku diktaturu", odazvati njegovu pozivu. Draža Mihailović se uporno 
držao Srbije 1 zato što je računao na raspad antifašističke koalicije kojemu će slijediti sukob komunističke 
Rusije i zapadnih zemalja. 

Nakon poraza su se i crnogorski četnici, njih oko 7-8 tisuća, spojili s Dražinim vojnicima. Njihov 
vođa Pavle —urišić predlagao je da se svi četnici dok traje rat prebace preko BiH i Hrvatske u Sloveniju, gdje 
će biti 1 kninski i hercegovački četnici (oko 7.000). Ideja je bila stvoriti antikomunistički blok sa snagama iz 
svih ostalih zemalja Jugoslavije. Bilo je takvih inicijativa i prije. Na početku bitke za Srbiju, u rano ljeto 
1944, 1 V. Maček je dobio pismo od Draže Mihailovića koji mu predlaže da “sastavimo tri samostalne i 
posve ravnopravne vojske — jednu srpsku, jednu hrvatsku i jednu slovensku i da se zajednički rame uz rame 
borimo protiv komunista". Maček je komentirao da je to na žalost “...već bilo prekasno, jer su zapadne 
demokracije već bile potpuno prihvatile Tita", dodavši, kako “ima ljudi koji dođu do razuma tek onda kada 


je kasno... a ima ih više koji nikada ne dolaze do pameti".34 

Borbe s četnicima su se u istočnoj Bosni nastavile. Odlučujuća se bitka dogodila 12. i 13. svibnja 
1945. — u iste dane kada je kapitulirala njemačka vojska i ustaško-domobranske snage na 
slovensko-austrijskoj granici. Sam Draža Mihailović se s ostalima prebacio u Srbiju gdje je 13. lipnja 1946. 
uhvaćen. Crnogorski četnici odvojili su se od Draže Mihailovića i krenuli na zapad. Na tom putu su 
prihvatili posredovanje crnogorskoga federalista Sekule Drljevića, saveznika ustaške vlade, koja je pristala 
da se prebace preko Zagreba na zapad, ali je ipak došlo do sukoba u kojemu su ustaše razbile —urišićeve 
četnike. Spašavanje je jedino uspjelo kninskim četnicima koji su nakon oslobođenja Knina, njih oko 3.000, 
preko Slovenije stigli u Italiju. Tako je Srbija za 4 godine izgubila dvije vojske: jugoslavensku u 
travanjskom ratu 1941. i četničku 1944. Pokušaji objedinjavanja antikomunističkih snaga svih zemalja 
Jugoslavije nakon međusobnih trogodišnjih borbi, bili su izraz očaja zbog njihove zajedničke zle sudbine. 

Nakon oslobođenja Srbije, grupa njemačkih armija “E" nije se mogla prebaciti preko Beograda već 
je stigla na bosanska bespuća na putu za uključivanje u završne borbe u Hrvatskoj i Mađarskoj. 

Istodobno s oslobođenjem Srbije, makedonski su partizani, tri makedonska korupusa koji su činili 
makedonsku nacionalnu vojsku, uz pomoć Bugara oslobodili Makedoniju, a do kraja 1944. oslobođena je i 
Crna Gora i Dalmacija. Nakon oslobođenja Srbije, Makedonije i Kosova provedena je mobilizacija tako da 
je Tito do kraja 1944. raspolagao s oko 600.000 vojnika. Njemu nasuprot stajala je njemačka grupa armija 
“E" s oko 400.000 protupartizanskih snaga — NDH, ostaci četnika i slovensko domobranstvo itd. — oko 
200.000 vojnika. 

Početkom 1945. silno je ojačala snaga, moć i samouvjerenost Tita, KPJ i NOP-a. Uspostavljena je 
vlast u više od polovine Jugoslavije. Crvena armija je ušla u Rumunjsku, Bugarsku, Jugoslaviju, Mađarsku, 
Slovačku i Poljsku 1 izbila na njemačke granice. Zapadne su armije stajale na zapadnoj njemačkoj granici, 
spremne na posljednji udar. U Beograd su s Visa prešle sve savezne institucije, a Tito se smjestio u kraljev 
“Beli dvor". Politička je bitka oko spajanja partizanske (NKOJ) i kraljevske vlade nastavljena. Titu do toga i 
nije bilo jako stalo, osim da stvaranjem tzv. jedinstvene vlade dobije međunarodno priznanje nove države. 
Komunistima je bilo jasno da suprotna strana želi onemogućiti njihovu konačnu pobjedu. Radilo se o 
nepomirljivim ideološkim i političkim protivnicima, koji su međusobno ratovali tri godine. Velikosrpskoj 
skupini političara bilo je jasno da komunisti žele potpunu likvidaciju monarhije, slamanje njihovih snaga i 
uspostavu jednopartijske vlasti i federalizma. Zato su još jedanput pokušali osujetiti sporazum. Kralj Petar 
je, po sugestiji tih snaga, 11. siječnja 1945. javno istupio protiv sporazuma Tito-Šubašić. Komunisti su 
odgovorili organiziranjem masovnih demonstracija po Srbiji, poglavito u Beogradu, optužujući Kralja za 
izdaju svoga naroda. U toj situaciji najviše se žurilo Britancima. Oni su se ozbiljno uplašili ruske prevage i 
dominacije u Istočnoj Europi, na Balkanu i u Jugoslaviji. Valjalo je učiniti posljednji pokušaj da se “stare 


snage" infiltriraju u mehanizam vlasti koju su uspostavili komunisti. 

Britanci su bili fascinirani brzinom i efikasnošću uspostavljanja partizanske vlasti u Srbiji. O tome 
svjedoči izvješće britanske misije koja u veljači 1945. piše svojoj vladi: “Stabilna politika u unutrašnjim i 
vanjskim poslovima zamijenila je neodlučno manevriranje. Visoki stupanj poštenja u javnom životu 
zamijenio je opću korupciju, pojavila se efikasnost, umjesto neefikasnosti. A najvažnije od svega je to da je, 
nakon četiri godine izuzetno krvavog rata, u kojem su se prvi put Srbi, Hrvati, Slovenci i drugi borili rame 
uz rame protiv zajedničkog neprijatelja, postignuto nacionalno jedinstvo i ravnopravnost, umjesto 
dominacije jedne rase i rezultirajuće bratoubilačke borbe koja se vodila pod starim režimom. Partizani su se 
*administrativno* izvrsno pokazali, uspostavljajući red u neredu na koji su naišli. Oni su istovremeno 
pokazali “zdrav razum' i prilagodljivost, spojenu s neiscrpnim oduševljenjem i energijom ... okupljajući ... 
najaktivnije snage zemlje.? 

I međunarodne okolnosti i unutarnji razvitak motivirali su Britance da se sporazum što prije ostvari. 
Britanci su otvoreno rekli Kralju i njegovim savjetnicima da nemaju nakanu vojno intervenirati u Jugoslaviji 
kao što su učinili u Grčkoj. 

Na konferenciji Velike trojice na Jalti, 4-12. veljače 1945, odlučeno je da se odmah formira 
jedinstvena vlada Jugoslavije u duhu sporazuma Tito-Šubašić. 

U međuvremenu u Beograd je (u veljači 1945) stigla i kraljevska vlada i neki stari političari iz 
emigracije, među njima i istaknuti protivnik NOB-a Milan Grol, vođa Demokratske stranke, i britanski 
kandidat za potpredsjednika nove jedinstvene vlade. Napokon je 7. ožujka formirana jedinstvena vlada u 
koju je ušla grupa građanskih političara, i to: M. Grol (potpredsjednik), I. Šubašić (ministar vanjskih 
poslova), J. Šutej (HSS), Sava Kosanović (samostalni demokrat), F. Frol (HSS), E. Kocbek (kršćanski 
socijalist), J. Prodanović (republikanac). U tijeku ožujka novu vladu Demokratske Federativne Jugoslavije 
priznale su sve tri velike sile, čime je riješeno pitanje međunarodnoga priznanja revolucionarne smjene 
vlasti. Nakon oslobodenja, u prošireni AVNOJ ući će 118 novih vijećnika među kojima predstavnici 
Demkratske stranke, Saveza zemljoradnika, HSS-a, Narodne seljačke stranke, Jugoslavenske republikanske 
stranke, Socijalističke stranke i niz pojedinaca izvan stranaka. Time je NKOJ udovoljio odredbama 
sporazuma Tito-Šubašić prema kojemu je omogućeno djelovanje nekih građanskih stranaka. Oživljavanje 
buržoasko-građanskih stranaka nakon oslobođenja Beograda bilo je opozicija samo u formalnom smislu. Od 
početka pregovaranja s njima za osnivanje jedinstvene vlade, rukovodstvo KPJ smatralo ih je 
kontrarevolucionarnima, one bi ugrozile tekovine revolucije kad bi imale priliku djelovati slobodno. Zato je 
njihovo djelovanje u masama bilo potpuno blokirano. 

U međuvremenu, u rano proljeće 1945. ratne operacije su prenesene na teritorij nacističke 
Njemačke. Maršal Žukov s dva i pol milijuna vojnika započeo je 16. travnja Berlinsku operaciju protiv oko 
milijun Nijemaca. Prvih dana travnja Anglo-Amerikanci su već ušli u Hamburg i 30. travnja spojili se s 


ruskom armijom usred poražene Njemačke. Istoga se dana Hitler ubio u Berlinu. Njegov je saveznik 

Mussolini 28. travnja uhvaćen i obješen. Osmoga svibnja njemački su generali potpisali kapitulaciju. Time 
je završen II. svjetski rat u Europi. 

Završne operacije u Jugoslaviji nešto su kasnile. Tako su npr. Rusi već 13. travnja ušli u Beč, a 
Srijemska fronta probijena je samo dan ranije. 

Na početku završnih operacija NOV 1 POJ, s glavnim stožerima federalnih jedinica, preformirani su 
u Jugoslavensku armiju (JA) pa su time rasformirane republičko-nacionalne vojske. Od četiri armije, 
Četvrtoj (dalmatinskoj), koja je bila i najjača, Tito je namijenio ulogu prodora preko Rijeke u Istru i Trst sve 
do Soče i Koruške, kako bi zajedno sa Slovencima prije Saveznika zaposjeo te krajeve i s te pozicije na 
mirovnoj konferenciji pregovarao o granicama prema Italiji i Austriji. 

U završnim je operacijama JA, u kojoj su bila 1 četiri hrvatska partizanska korpusa, imala protiv 
sebe sedam njemačkih korpusa i oružane snage NDH. 

U kakvom su stanju bile oružane snage NDH u posljednjoj fazi rata? 

Nakon pokušaja puča Vokić-Lorković, sve oružane snage NDH stavljene su pod zapovjedništvo 
Glavnog ustaškog stana, a ministarstvo je postalo samo administrativni organ. Krajem 1944. domobranstvo, 
koje je spalo na oko 80.000 ljudi, spojilo se s ustaškim postrojbama u kojima je bilo oko 76.000 ljudi. Te 
snage su u siječnju 1945. formirane u 15 divizija. Za zapovjednike su uglavnom imenovani prekaljeni 
ustaše. Sve divizije su stavljene pod zapovjedništvo njemačkih korpusa na čijem su se operativnom prostoru 
borile. Pred sam kraj rata sve su snage brojile oko 130.000 vojnika. 

Hrvatske partizanske snage bile su raspoređene u pet korpusa, svega oko 150.000 boraca. Po 
nacionalnom sastavu bilo je 60,4% Hrvata, 28,64% Srba, 2,75% muslimana, 0,25 % Židova i 7,96 % ostalih. 

Odnos ustaško-domobranskih 1 partizanskih snaga bio je prilično uravnotežen — gotovo 1:1, ali valja 
znati da su u prvima bili Hrvati 1 iz Hercegovine i Bosne, koji su se isticali odanošću i odlučnošću u borbi za 
NDH. Po odnosu snaga u hrvatskim nacionalnim okvirima rat se ne bi mogao lako završiti jer su i jedni i 
drugi bili brojčano i po kvaliteti podjednaki. Naime, ono što je ostalo uz režim NDH bilo je spremno 
izginuti, a ne kapitulirati. Međutim, sudbina režima NDH nije ovisila samo o odnosu zaraćenih snaga već o 
nacističkoj Njemačkoj — njezin slom je 1 slom NDH. 

Neovisno o tome što će biti s nacističkom Njemačkom — hoće li prilikom kapitulacije eventualno 
zadržati neprijateljske armije na svojim granicama kao što je učinila 1918. godine ili ne — vlada NDH je već 
imala dovoljno informacija da će ostati usamljena. Jer, početkom 1945. godine Njemačka je s teritorija NDH 
evakuirala oko 110.000 folksdojčera u Njemačku, a iz Bačke je do 7. studenoga 1944. evakuirala oko 90.000 
svojih sunarodnjaka.35 Te su se činjenice morale uzeti u obzir glede sudbine NDH, ali nisu. 

U nekoliko posljednjih mjeseci rata, videći njegov očigledni kraj, Pavelić i vlada NDH morali su 
nešto poduzeti. Bilo je ideja da se dio snaga zajedno s Nijemcima povlači u Njemačku, a dio ostane u 


Hrvatskoj i da vodi gerilsku borbu. Međutim, događaji su upravljali sudbinama ljudi. Oružane snage NDH 

uključene u Wermacht povlačile su se po planu njemačkih generala, koji su sve vodili prema austrijskim 
granicama, na koje su trebale doći i snage iz sjeverne Italije. Brzi slom na frontama prema Rusima i 
zapadnim saveznicima zatekao je to povlačenje još prije nego što je vojska mogla stići u Austriju i možda 
izbjeći predaju jedinicama JA. Međutim, ni to nije bilo sigurno, jer su saveznici već bili odlučili da se 
predaju onima pred kojima su se povlačili, što znači JA. U posljednjih nekoliko mjeseci svoga postojanja 
vodstvo NDH je počelo mijenjati svoju ideološku retoriku. Iz dana u dan u medijima se varirala teza da vlast 
NDH ne spada u fašističke režime, da nema nikakvu ideološku boju, već da se radi o povijesnom činu 
osnivanja nezavisne nacionalne države, na što hrvatski narod ima legitimno, u svijetu priznato pravo u 
skladu s načelom samoopredjeljenja. Ustaška propaganda tumačila je da će Europa i u času raspleta koji 
donosi kraj II. svjetskog rata poštivati hrvatsku državu i zato se narod poziva da nepokolebljivo stoji uz 
NDH. U Zagrebu je 10. ožujka 1945. na zboru istupio Pavelić, praćen svim svojim ministrima. Osim njega 
govorio je i predsjednik vlade Mandić koji je rekao i ovo: 

“NDH je po svome obliku republika, Poglavnik je njen doživotni predsjednik sa svim pravima 
hrvatskog Vrhovnika. Hrvatska državna vlada radi prema nalozima, smjernicama i zakonima koje donosi 
Poglavnik u ime naroda. Vlada ... snosi odgovornost pred narodom i pred Poglavnikom, dok Poglavnik 
odgovara Bogu, povijesti i svojoj savjesti..."36 

Ovako se izričito i otvoreno deklarira fašistički oblik vlasti u momentu kada se već sprema apel 
zapadnim saveznicima da prime NDH u svoje “naručje". 

Sličnu tezu je kopirala 1 crkvena hijerarhija, naravno, sa svojim specifičnim kutom gledanja. Ona je, 
naime, također isticala da svaki narod, pa tako i hrvatski, ima pravo na svoju državu, ali se nije šire upuštala 
u ocjenu tipa režima i njegove praktične politike, jer bi to značilo njezino involviranje u politički život. 
Crkva se držala prastare prakse da je legitimno ono što povijest, život i borba jednoga naroda donesu na 
“ovaj svijet". Ona ne dopušta da konkretna vlast “nasrće" na njezin integritet i identitet u smislu duhovnosti, 
a jednostavno rečeno gleda na svaki režim kao na “vlast od Boga". Crkva je dakle od početka do kraja NDH 
branila pravo naroda na vlastitu nacionalnu državu, ali je zadržala pravo kritike režima u kršenju moralnih i 
ljudskih prava. 

U posljednjim mjesecima života NDH crkvena hijerarhija je kritizirala oba oblika totalitarizma — 
nacistički i boljševički — što je, po prirodi stvari, imalo 1 političke implikacije. Biskupska konferencija je 
potkraj ožujka 1945, u momentu kada se ruši europski fašistički poredak, a još ima tračak iluzije da se sa 
sigurnošću ne zna koji će narodi, posebno hrvatski, potpasti pod Zapad, a koji pod Istok, izdala Poslanicu u 
kojoj stoji i ovo: 

“... Povijest svjedoči da hrvatski narod kroz cijelu svoju tisućutristogodišnju prošlost nije nikada 
prestao plebiscitarno naglašavati da se ne odriče svoga prava na slobodu i nezavisnost koju on od srca želi i 


svakom drugom narodu. A kada je u drugom svjetskom ratu ta misao oživotvorena u vlastitoj državi, 

hrvatski su katolički biskupi poštivali volju hrvatskog naroda. Nitko prema tome nema prava optuživati bilo 
kojega građanina Hrvatske države, pa ni hrvatske biskupe, zato što poštivaju tu neodstupnu volju hrvatskog 
naroda, kada on na to ima pravo i po Božjim i po ljudskim zakonima. 

Hrvatski katolički biskupi su sa svoje strane učinili sve što je u njihovoj moći da se u Hrvatskoj 
državi svuda provede prava zakonitost prema načelu: Justitia fundamentum regnorum — zakonitost prema 
svima, bez obzira na rasu, narodnost, vjeru ili stalež.?37 

Ostavljajući po strani odnos Crkve i države odnosno politike, implikacije Poslanice bile su vrlo 
velike i jasne, kada se uzme u obzir da su saveznici 20 dana prije nje priznali “prokomunistički režim u 
Jugoslaviji. U kontekstu apsolutno negativnog stava prema boljševičkoj ideologiji, jasno je da su hrvatski 
biskupi željeli da se Hrvatska nađe izvan novog režima, odnosno da sačuva nacionalnu državu u sklopu 
Zapadne Europe. 

U posljednjim danima rata zapovjedništvo grupe armija “E bilo je u Zagrebu. Dva korpusa, 15. 1 5. 
SS, bila su na Dravi od —urđevca do Maribora, čuvajući lijevi bok od Crvene armije koja je 30. ožujka 1945. 
zauzela Prekomurje, a zatim 13. travnja ušla u Beč. Njemački 97. korpus držao je Istru i Postojnu da osigura 
eventualno povlačenje njemačkih armija iz Italije u Austriju i zatvori prodor IV. armije koja je žurila u Trst. 
Ostalih pet korpusa — 21, 34, 68, 15. 191. — povlačili su se iz Slavonije, Posavine i Like prema Austriji. 

Dok je vlada NDH u očaju odlagala svoju konačnu odluku, a grupa armija “E" usporavala svoje 
povlačenje jer je morala vojsku s lepezaste mreže cesta u ravničarskom području prebacivati na samo jedan 
put preko Celja, dotle se na glavnim frontama Wermacht raspadao. Crvena armija je, kao što je već rečeno, 
16. travnja 1945. započela Berlinsku operaciju s 2,5 milijuna vojnika. Njemačka se armija od oko 600.000 
vojnika 29. travnja 1945. predala u Italiji. Saveznicima se 18. travnja 1945. u Rurskoj oblasti predalo 
317.000 njemačkih vojnika. Američki i ruski vojnici susreli su se usred Njemačke 30. travnja. Nacistička 
Njemačka je bila pred definitivnim slomom. Na dan kada je potpisana njezina kapitulacija, postrojbe NDH 
tek izlaze iz Zagreba. 

Iza pokretne fronte, uz zaštitne borbe između glavnih snaga, u pozadini odstupajućih njemačkih i 
oružanih snaga NDH djelovala su 4 hrvatska partizanska korpusa: 6. i 10. zagrebački između Drave i Save, 
4. u karlovačkoj oblasti i 11. u primorsko-goranskoj oblasti. S takvim rasporedom snaga u završnim 
operacijama odstupnicu smjerom Zagreb-Maribor-Graz zatvorila je Crvena armija, Zagreb-Istra-Trst-Italija 
IV. armija, a uz to na teritoriju Slovenije djelovalo je oko 40.000 slovenskih partizana. Praktično krajem 
travnja 1945. ostao je slobodan samo prolaz Zagreb-Celje-Dravograd-Austrija. Nakon što je 1. svibnja IV. 
armija preuzela Trst, a zatim uputila jedan motorizirani odred u Korušku u koju su stigle i britanske 
postrojbe, svi su prolazi bili zatvoreni. Jugoslavenski vrh je forsirao brzi upad u Austriju kako zato da zarobi 
njemačku grupu armija “E? i oružane snage NDH, tako i zato da okupira Korušku i Štajersku. Vlada 


Jugoslavije čak je i formalno 2. travnja 1945. zatražila od saveznika da joj dopuste da u Austriji ima svoju 

okupacijsku zonu — uključivo Celovec (Klagenfurt) i Graz — kako bi se s jačih pozicija mogla boriti za 
promjenu granica na mirovnoj konferenciji. Iako je vlada SSSR-a podržala zahtjev Jugoslavije, zapadni 
saveznici su ga odbili s obrazloženjem da su u Jalti te godine Velika trojica odlučila da će samo četiri velike 
sile imati svoje okupacijske zone. 

Tridesetoga travnja, u posljednjim danima svoje vlasti, vlada NDH je odlučila da s oružanim 
snagama i masom civila krene prema zapadnim saveznicima. Do tada je zavaravala i sebe i javnost s jedne 
strane kako je Njemačka nepobjediva, kako će uskoro iznenaditi svijet novim raketnim oružjima, a s druge 
strane najavljivala raspad antifašističke koalicije pa možda i rat između “komunističke" Rusije i zapadnih 
saveznika, u kojem slučaju bi se Jugoslavija podijelila na dva dijela pa bi Srbija bila u ruskoj, a Hrvatska u 
angloameričkoj zoni. Konačno, u strahu od fizičke smrti, vlada NDH nije imala drugog izlaza osim predaje 
zapadnim saveznicima. Zavaravajući se iluzijom da hrvatska država ipak treba Zapadu, ustaška vlada je tri 
dana prije napuštanja zemlje, 3. svibnja 1945, ukinula po zlu poznate rasne zakone koje je donijela 1941. 
Vlada je odlučila uputiti memorandum feldmaršalu Alexanderu, zapovjedniku saveznih snaga na 
Sredozemlju, u kojemu stavlja NDH pod njegovu “moćnu zaštitu". U memorandumu se ističe da NDH ne 
pripada fašističkom bloku država niti se upravlja fašističkom ideologijom, već borbom za obranu svoje 
nacionalne države. U pismu se tvrdi da su se u NDH slile mase izbjeglica — preko jednog milijuna — iz 
Srbije, Crne Gore, Albanije, Bugarske koje su “prokušani prijatelji Engleske i SAD-a", koje traže svoj spas 
kod saveznika. Na kraju se kaže: “Hrvatska državna vlada želi i moli da čim prije bude upućena u Hrvatsku 
vaša vojnička misija... ujedno molimo da vaša vojska dođe na naše državno područje, da olakša ovo teško i 
pogibeljno stanje. Time se stavlja hrvatski narod u svojoj državi pod vašu moćnu zaštitu."38 

Memorandum su potpisali svi ministri vlade, a 4. svibnja ministar V. Vrančić poletio je u Italiju s 
trojicom zarobljenih britanskih časnika. Molba Pavelića da savezničke snage iz Italije dođu i okupiraju 
Hrvatsku bila je samo očajnički pokušaj spašavanja žive glave. 

Ovdje je mjesto da se ukaže na paradoks Pavelićeva memoranduma saveznicima. Naime, on je 
skoro godinu dana prije tragičnog sloma NDH, 30. kolovoza 1944, pozatvarao svoje ministre zato što su 
željeli učiniti to isto. Da bi paradoks bio još veći, Pavelić je, samo devet dana prije bijega, dao 24-25. travnja 
1945. poubijati svoje ministre “anglofile“: Vokića, Lorkovića, prvake HSS-a Farolfija i Tomašića, te 
skupinu domobranskih časnika, jer su htjeli okrenuti NDH na stranu saveznika. 

Saveznicima nije bilo ni na kraj pameti da spašavaju NDH. Oni su je od početka smatrali 
“zločinačkom kvislinškom tvorevinom'. Osim toga, međunarodnim priznajem Titove Jugoslavije 7. ožujka 
1945. Hrvatska je postala dio te “savezničke države", čime su snage NDH stavljene izvan zakona. Da bi 
nesreća za NDH bila još veća, velesile su odlučile da se predaja mora provesti pred onim snagama koje su u 
času kapitulacije bile u borbenom dodiru s neprijateljem. To je značilo da se oružane snage NDH i postrojbe 


armija “E" predaju u ruke JA. 


175 


Čin predaje trebao se provesti 8. svibnja 1945. Međutim, grupa armija “E", oružane snage NDH, 
ostaci četnika itd. produžili su otpor do 15. svibnja 1945. kada su se predali. 

Posljednju vojnu operaciju JA je vodila 25. svibnja 1945. u Posavini, poglavito oko mjesta Odžaci 
gdje je poginulo preko 3.000 pripadnika oružanih snaga NDH. Međutim, najduži otpor pružale su četničke 
skupine koje su se u vrletima između Bosne, Sandžaka i Crne Gore održale sve do 1955. godine. 

Prikaz trenutka predaje oružanih snaga NDH dao je Vinko Nikolić, dužnosnik vlasti NDH, 
književnik koji je 45 godina živio kao politički emigrant. On je napisao: 

“Izvlačenje njemačke vojske iz Grčke preko Balkana, Bosne i Hrvatske, povuklo je sa sobom i 
jedinice ustaške vojske i domobranstva. “Zvonimirova linija* obrane NDH nije bila stvarno uspostavljena, 
niti se u krajnje zaoštrenim uvjetima neprijateljstva mogla osigurati razumna predaja vojske partizanima. I 
dio civilnog stanovništva, rodbina vojnika, ali i obični građani strepili su od “četničko-partizanske? i 
“jugokomunističke odmazde" te su se nadali da će predajom zapadnim saveznicima spasiti život. U bijeg 
prema Austriji krenulo je veliko mnoštvo vojnika i civila. Najveći dio tog mnoštva dopao je 15.05. u 
partizansko zarobljeništvo. U obujmu, montaži i drastičnosti masakra koji je uslijedio svakako je znatnu 
ulogu igrala antihrvatska struja u partizanskom vodstvu, koja je s nepovjerenjem gledala i na hrvatske 
partizane, budući da su od neposrednog dodira izolirane pretežno hrvatske partizanske jedinice (kao i kod 
ulaska u Zagreb, 8. svibnja. 1945), pa je operaciju vodila komanda III. armije pod zapovjedništvom Koste 
Nađa, pretežno s novopopunjenim jedinicama srpskog sastava iz Vojvodine i Bosne. 

Neoprostiv je i propust političkog vodstva NDH što narodu nije otvoreno prikazalo pravo stanje u 
svijetu i na ratištima. Skrivalo je odluke na Jalti, budeći nadu u povoljno držanje zapadnih saveznika. Zbog 
velikog broja nazočnih civila, vojničke potrojbe nisu mogle pravodobno dostići austrijsku granicu. Nije se 
znalo kuda treba kretati, samo se čulo da se treba stići u Rogašku Slatinu 09.05.1945., jer da će ondje biti 
izdana odluka o budućem pokretu. Tu je posljednji put viđen Ante Pavelić, kojemu je ondje prenesena vijest 
da je Njemačka kapitulirala. Poglavar NDH razriješio je vojnike prisege i sam se udaljio od svojih najbližih 
suradnika i vojnih zapovjednika. Nakon tog dramatskog skupa očaja, kako vojnika, tako i mnoštva civila, 
koji su se osjećali izdanima od onih koji su ih vodili kroz četiri godine rata, svatko je nastavljao svoj put, 
predajući se slučaju, u nadi da će se uspjeti dokopati Austrije i da će ga ondje prihvatiti Englezi ili 
Amerikanci. Sudionici su vjerovali u Ženevske konvencije, kojima je NDH bila pristupila, a koje su 
obećavale zaštitu zarobljenih osoba. Svi su putovi vodili prema istom cilju: na golemu livadu nedaleko od 
Bleiburga, gdje se sleglo više stotina tisuća ljudi. Putem su ih pratili zračni saveznički i partizanski napadi, 
pa su posvuda ležali mrtvi i ranjeni. Jednoć na okupu, predstavnici visokih hrvatskih časnika (general Ivo 
Herenčić i pukovnik Danijel Crljen) posjetili su 14.05. savezničko zapovjedništvo u dvorcu 
Thurn-Valsassina, neposredno kod Bleiburga, gdje su britanskom generalu Patricku Scottu prikazali stanje 


vojske i civila. On ih je primio i sutradan, kada su mu ponudili predaju vojske i tražili zaštitu za civile. 

General je odbio predaju, tvrdeći da se, po nalogu feldmaršala Harolda Alexandera, vrhovnog zapovjednika 
savezničkih snaga na Sredozemlju, a prema zaključcima na Jalti, sva vojska mora predati svojim 
neposrednim ratnim neprijateljima. U to su u zapovjedništvo stigli i partizanski predstavnici (Milan Basta, 
polit. komesar 51. divizije) koji su zatražili bezuvjetnu predaju u roku od samo jednog sata, prijeteći da će u 
protivnom izvršiti opći napad. Britanski je general upozorio hrvatske predstavnike da su opkoljeni 
engleskim tenkovima, a da su Jugoslaveni njihovi ratni saveznici kojima oni i ovdje nude svaku vojnu 
pomoć. Tako je 15. svibnja 1945. sudbina hrvatske vojske i građanskog mnoštva bila zapečaćena... O broju 
poginulih u Bleiburgu i danas se daju različite procjene. U literaturi hrvatske političke emigracije preteže 
mišljenje o 200.000 ubijenih Hrvata, u što bi trebalo ubrojiti i žrtve Križnog puta. Osim Hrvata, od izginulih 
se navodi: 12.000 Slovenaca, 6.000 Crnogaraca, 3.000 Srba i oko 60.000 Nijemaca. Domovinski istraživači 
daju niže procjene. 

Postavlja se pitanje tko su sve krivci za Bleiburšku tragediju? Krivo je političko i vojničko vodstvo 
NDH, koje nije bilo doraslo onim sudbonosnim vremenima. Obmanjivanje “Zvonimirovom linijom", 
Pavelićeva priča kako će “prije Sava teći uzgor, nego će partizani u Zagreb", priče o “čudesnom' njemačkom 
oružju koje će izvesti preokret na ratištima, glasine o obećanjima Engleza, ideja da se ide u šumu jer 
“partizani ostavljaju šume, a mi ulazimo", sve je to i slično uvelike smućivalo narod. Svakako najveći krvavi 
krivci bili su jugopartizani. Oni su izvršili užasan pokolj svih ratnih protivnika, pokolj civila i vojske koja je 
bila položila oružje. A. Pavelić pred Hrvatima prvi je nosilac odgovornosti. Prvi je pobjegao, napustio 
vojsku i spašavao sama sebe. Krivci su i savezničko vojno zapovjedništvo koje nije poštivalo Ženevske 
konvencije."39 

Bilanca oslobodilačkoga i građanskoga i međunarodnoga rata 1941-1945. više je nego tragična. 

Stručna javnost uglavnom prihvaća rezultate demografskih istraživanja srpskog emigranta B. 
Kočovića i Hrvata V. Žerjavića kojima se ne može osporiti nacionalna svijest. Po prvom, u ratu 1941-1945. 
u Jugoslaviji je izgubilo živote jedan milijun i četrnaest tisuća, a po drugom jedan milijun i dvadesetsedam 
tisuća ljudi. Razlika je samo 13 tisuća. Važno je napomenuti da do objavljivanja podataka jedan za drugoga 
nisu znali. Srba je stradalo oko 500 tisuća, Hrvata oko 192 tisuće, muslimana oko 103 tisuće. Najveći 
stradalnici su Židovi i Romi koji su ubijani na temelju rasnih nacističkih zakona. Od oko 25.000 Židova u 
Hrvatskoj preživjelo je oko 5.000, a Roma je po popisu 1948. bilo svega 405. Po Žerjaviću, najveća su 
stratišta bili Jasenovac, oko 85.000 i Bleiburg, oko 49.000. 

Njemačka nacionalna manjina — oko 500.000 ljudi koncentrirano u Vojvodini i Slavoniji — nije 
pretrpjela velike gubitke, oko 2,6%, gotovo tri puta manje nego Hrvati, ali je praktički cijela 1944/45. 
emigrirala ili protjerana. Ona je visoko “platila" svoje masovno sudjelovanje u ratu na strani Njemačke. Bilo 
je 1944. odlučeno da se i Mađari isele iz Vojvodine, ali je, navodno, na molbu KP Mađarske intervenirala 


ruska vlada da se egzodus zaustavi. 

U usporedbi s drugim zemljama, osim Rusije i Poljske, Jugoslavija je imala najveće gubitke. SAD 
su na svim ratištima — u Europi, Africi i Pacifiku — imale 187.000 stradalih, Britanija 368.000, Francuska 
653.000 itd. Iako se ne zna koliko je u Jugoslaviji poginulo u borbi protiv okupatora, a koliko u građanskom 
ratu, sigurno je da pretežu žrtve ovoga potonjega. 

Materijalne žrtve su također bile goleme. Bez krova nad glavom ostalo je oko 3,5 milijuna ljudi, a 


proizvodnja je 1945. počela s oko 30% predratnog kapaciteta. 


9. Razmišljanja o ratu u bivšoj Jugoslaviji 1941-1945. 


S obzirom na etnički sastav Jugoslavije, na vrste i broj vojski, na ratne ciljeve, posebno glede 
državnoga i društvenog uređenja nakon rata, na tlu bivše Jugoslavije dogodilo se više paralelnih ratova, pa 
se zato oni ne mogu svoditi samo na dva bloka — fašistički i antifašistički, revolucionarni i 
kontrarevolucionarni, oslobodilački i osvajački kao što je to definirala historiografija pod utjecajem KPJ, 
mada i ta vrsta podjele postoji. Ali, kada se ratna drama raščlani, dobiva se složenija slika. 

Partizanski rat pod vodstvom KPJ za njegove je sudionike bio rat za oslobođenje od okupatora i 
domaćih izdajnika. Sve aktere KPJ je svrstala samo na te dvije ratujuće strane. Za komuniste, međutim, 
oslobodilački rat je bio i narodna, odnosno socijalistička revolucija, koja se završava uništenjem kapitalizma 
i uspostavom ““diktature proletarijata". Po obliku je rat 1941-1945. narodno-oslobodilačka borba, a po suštini 
je socijalistička revolucija. U okviru toga dvostranog procesa ostvarivao se i proces stvaranja šest država — 
republika u sastavu jugoslavenske federacije, pa se zato taj rat doživljavao 1 kao put stvaranja nacionalnih 
država u zajedničkoj državi. 

Taj je rat i u svijesti i u zbilji za onaj dio hrvatskoga naroda koji je bio odan NDH, bila borba na 
život i smrt za obranu nacionalne države protiv “komunističke i jugoslavenske najezde", bez obzira na to što 
je ta država bila dio europske nacifašističke strukture sve do sloma 1945. godine. 

Za četnički je pokret rat 1941-1945. bila borba za restauraciju Velike Srbije u Jugoslaviji, a protiv 
ujedinjenih komunističkih jugoslavenskih snaga koje je predvodila antisrpska koalicija složena u rasponu od 
Kominterne do Vatikana, a preko hrvatsko-slovenskih komunističkih lidera i sve do britanske vlade u drugoj 
polovici rata. 

Slovenci i Makedonci u velikoj su većini taj rat doživljavali kao borbu za svoju nacionalnu državu u 
Jugoslaviji, mada su i oni imali svoje kvislinge. 

Veće nacionalne manjine — Nijemci, Mađari, Albanci, Talijani — uglavnom su slijedile svoje matične 
države — Njemačku, Mađarsku, Albaniju, Italiju — od početka do kraja rata. 

Prema našoj analizi, u ratu 1941-1945. dogodilo se više ratova s različitim akterima i različitim 


ratnim ciljevima. 

Iako su se “veliki? i “mali ratovi" isprepletali, svi oni koji su se nalazili u sukobu s partizanskim 
pokretom vezali su se s okupatorom pa i u onom slučaju kad se radilo o želji i namjeri da se u posljednjem 
času odlijepe od svojih “zaštitnika — okupacijske vojske — i priđu saveznicima. 

Na osnovi prethodne analize primjereno bi bilo ratnu zbilju 1941-1945. definirati i kao oslobodilački 
i kao građanski rat, ali i kao revoluciju. 

Za povijesnu znanost i političku praksu nezaobilazno je bilo pitanje kakvo je iskustvo toga rata 
glede održivosti Jugoslavije. 

Jugoslavenski komunisti kao obnovitelji druge Jugoslavije, i to četverogodišnjim ratom, a ne za 
“zelenim stolom“, tvrdili su da je prva Jugoslavija bila “umjetna versailleska tvorevina“, a da je “njihova" 
druga bila organska zajednica stvorena na bratstvu i jedinstvu južnoslavenskih naroda. Može li taj sud koji 
je, naravno, ideološke i pragmatično-političke naravi, izdržati historiografsku kritiku. 

Pogledajmo! 

Odgovor na postavljeno pitanje mora se tražiti u analizi one povijesne prakse i zbilje koju su stvorile 
društvene snage u međusobnomu četverogodišnjem oslobodilačkom i građanskom ratu. U tom je pogledu 
najbitnija odrednica podjela vojnih i političkih snaga na jugoslavenske i na antijugoslavenske. 

Po odlučnosti i jasnoći prvo mjesto među antijugoslavenskim snagama zauzela je ustaška NDH. 
Njezina ideologija odbijala je bilo kakvu vezu s južnoslavenskim narodima, posebno Srbima, koje su 
šovinistički mrzili, naglašavajući da hrvatski narod i geopolitički, 1 kulturno, i gospodarski i povijesno 
pripada srednjoeuropskom krugu naroda, koji predvodi nacistička Njemačka. Ukorijenjenost te opcije među 
Hrvatima nije bila mala. Argument za tu tezu jest i činjenica da su oružane snage NDH do posljednjega dana 
rata bile jednako brojne kao i hrvatska partizanska projugoslavenska vojska i da su se predale tek 7 dana 
nakon što je to učinio Wermacht. 

HSS, za koju su glasovali gotovo svi Hrvati na svim parlamentarnim izborima između dva svjetska 
rata, nije bila antijugoslavenska, ali je inzistirala na federaciji, a zapravo je težila konfederaciji. 

Glavna vojna i politička snaga Srbije također je bila antijugoslavenska iako se formalno deklarirala 
kao antifašistička, otporaška i projugoslavenska. Naime, četnički pokret, kojim su upravljali kralj, njegova 
kamarila i gotovo svi vodeći srbijanski političari, bio je antijugoslavenski i po programu i po etničkom 
sastavu jugoslavenske vojske, koja je sredinom rata 1941-1945. brojila blizu 100.000 vojnika. Naime, 
mržnja protagonista obnove Kraljevine Jugoslavije, kao velikosrpske države prema ostalim narodima 
Jugoslavije — posebno prema Hrvatima, muslimanima i Albancima (Makedonci i Crnogorci nisu bili niti 
priznati) — imala je genocidna obilježja, a o njihovim autonomnim pravima u budućoj Jugoslaviji nije bilo ni 
govora. Osim toga, drugi vrhunski argument antijugoslavenstva toga pokreta je bio etnički sastav te vojske. 
U “jugoslavenskoj vojsci" (četnici) bili su isključivo Srbi i Crnogorci. Zbog svoga velikosrpskog programa i 


progona, svi su ostali jugoslavenski narodi te “Jugoslavene" smatrali opasnim neprijateljem. 

Srpska kvislinška vlada generala Milana Nedića (1941-1944) bila je izrazito antijugoslavenska, 
deklarirajući da je Srbija stvaranjem Jugoslavije 1918. učinila kobnu i tragičnu povijesnu pogrešku. U tom 
smislu ona je tumačila da je Jugoslavija bila grobnica za srpstvo i pravoslavlje. 

Jugoslavenska vlada u izbjeglištvu, u Londonu, nije za četiri godine uspjela formulirati ni jednu 
točku programa državnog uređenja buduće obnovljene Jugoslavije, jer su njezini ministri — Srbi, Hrvati i 
Slovenci — bili beskompromisno koncepcijski podijeljeni. Srbi su tvrdo branili koncept Velike Srbije, Hrvati 
koncept konfederacije, a Slovenci zagovarali federaciju, a svi zajedno negirali bilo kakva nacionala prava 
Makedonaca, Crnogoraca, muslimana i nacionalnih manjina. 

Jedina autentična jugoslavenska snaga bila je KPJ. Ali ni njezina politička koncepcija nije bila 
jednoznačna. Primarni cilj KPJ bio je osvajanje vlasti, uništenje kapitalizma i “izgradnja"? 
socijalističko-komunističkog društva. U takvoj viziji nacionalna država — hrvatska, srpska, jugoslavenska i 
bilo koja druga — sekundarni je cilj. U tom smislu državna formacija može biti i balkanska i podunavska i 
srednjoeuropska, kao i paneuropska integrirana s SSSR-om. Bitan je, dakle, komunizam u viziji kakvu je 
izgradila Kominterna od svog osnivanja 1919. godine. Ta se vizija budućnosti zasnivala na poznatoj 
sintagmi “proleterski internacionalizam''. Stvaranje komunističke države Jugoslavije u kontekstu II. 
svjetskog rata moralo je ići samo preko stvaranja nacionalnih država kao jedinog polazišta na kojemu se 
mogu pridobiti njezini narodi. Zato je ona od prvog dana ustanka 1941. stvarala federalnu državnu strukturu 
Jugoslavije. Na toj platformi KPJ je stvorila općejugoslavenski pokret i svoje oružane partizanske snage, 
koje su vojnički porazile četnike kao oružane snage obnove monarhističke hegemonističke Jugoslavije. Tezu 
da je socijalizam, a ne Jugoslavija, bio glavni cilj KPJ, isticat će Edvard Kardelj, glavni autor svih njezinih 
ustava, i uz Tita glavni njezin arhitekt; naime, ponovio je to više puta šezdesetih godina kada je izbila kriza, 
i upozoravao unitarističke snage da KPJ nije 1941-1945. ratovala samo za obnovu Jugoslavije već za 
stvaranje socijalističkoga društva. 

Ako se, s pravom, uzme da su samo partizanske snage bile općejugoslavenske, a sve ostale 
antijugoslavenske, može se usporedbom prvih s drugima argumentirati da su sve do završnih operacija 
1944-45. antijugoslavenske vojne snage bile nadmoćne. U Srbiji, u drugoj polovini rata i uoči oslobođenja, 
srpska državna straža generala Milana Nedića, u službi Njemačke, imala je oko 37.000, Ljotićev srpski 
dobrovoljački korpus (SDK) oko 9.000, a četnici Draže Mihailovića oko 50.000 — svega oko 100.000 ljudi, 
što je više od partizanskih snaga koje su brojile 9 divizija iz BiH i Hrvatske i pet divizija iz same Srbije. Tek 
prodorom Crvene armije u rujnu 1944, s vatrenom moći koja je višestruko bila jača od sukobljenih domaćih 
snaga, Srbija je oslobođena. U Hrvatskoj je na kraju rata odnos snaga NDH i partizana bio podjednak — 
presudio je slom njemačke armije. U Sloveniji odnos snaga između partizana i njihovih protivnika bio je 


40.000 : 20.000 u korist partizana. Nijemci, Mađari i Albanci — po popisu iz 1931. svaki po oko pola 

milijuna — bili su u cjelini uz svoje matice i time u antijugoslavenskoj fronti. Partizani su brojčano nadmašili 
svoje protivnike tek nakon opće mobilizacije u Srbiji, Makedoniji, Vojvodini i Kosovu krajem 1944. 

U procjeni odnosa između projugoslavenskih i antijugoslavenskih vojnih snaga u II. svjetskom ratu 
valja uzeti u obzir i činjenicu da je rat među njima prekinut tek slomom nacističke Njemačke, što je u 
“ponor" povuklo antipartizanske postrojbe svih naroda Jugoslavije.40 

Obnova Jugoslavije u II. svjetskom ratu bila je determinirana 1 politikom saveznika. Oni su među 
svoje ratne ciljeve rušenja fašizma uvrstili i obnovu svih država koje su nacifašisti razbili, okupirali ili 
uspostavili kao svoje satelite. Time je osigurana i obnova Jugoslavije kao savezničke države. Za KPJ to je 
bila tvrda konstanta njezine političke strategije. Jedino su se SAD kratko dvoumile. Tako je F. Roosevelt 
1943. sugerirao kralju Petru da razmisli o eventualnom napuštanju ideje Jugoslavije i obnovi Kraljevine 
Srbije. Protiv volje saveznika nije se moglo ići. Oni koji su išli protiv njih doživjeli su poraz (ustaše — NDH; 
četnici Draže Mihailovića — jugoslavenska izbjeglička vlada). 

Odlučnost vlade SSSR-a za obnovu Jugoslavije rasla je s izgledima da će ona, budući pod vodstvom 
komunista, biti njemu odana. Presudno je bilo opredjeljenje Britanaca, a oni su postupili veoma 
pragmatično: saveznik je onaj tko se bori protiv Hitlera. Po tom kriteriju saveznik je i boljševik, diktator, 
despot Staljin i komunist Tito. Presudno je bilo pridobiti Churchilla i zato što je jedino on bio u stanju 
Churchill je politiku odbacivanja četničkoga pokreta i prihvaćanja Tita za saveznika izložio ovim riječima 
22. veljače 1944. u britanskom parlamentu: 

“... ujesen 1941. partizani maršala Tita počeli su protiv Nijemaca žestok i 
bespoštedan rat za opstanak. ... Vođeni veoma vješto, organizirani na gerilskom principu, bili su istovremeno 
neuhvatljivi i smrtonosni. Bili su ovdje, ondje, svuda... Partizanski pokret je brojem ubrzo nadmašio snage 
generala Mihailovića... Na sceni se pojavio novi neusporedivo bolji vođa. ... Ne samo Hrvati i Slovenci već i 
velik broj Srba pridružio se maršalu Titu i on u ovom trenutku raspolaže s preko četvrt milijuna ljudi... 
zadržavajući čak četrnaest od ukupno dvadeset njemačkih divizija na Balkanu...41 

Churchill je uspio skloniti Roosevelta da u ljeto 1944. povuče svoju vojnu misiju i odbaci četnike 
Draže Mihailovića. 

Bitna značajka građanskoga rata bila je u tome da se on vodio za Jugoslaviju i protiv nje, za smjenu 
staroga režima i vladajuće klase i protiv te smjene. Nacionalno pitanje bilo je u središtu politike svih aktera 
rata, sve kao plod društvenih odnosa iz prve Jugoslavije. 

Neriješeni društveni problemi stare Jugoslavije, sva njezina složenost i konfliktnost — klasna, 
međunacionalna, regionalna, vjerska i druge — izbili su odmah nakon okupacije elementarnom snagom 
užasne stihije. Međunacionalni konflikti, stalno akutni u Kraljevini Jugoslaviji, raspirivanjem okupatora i 


kvislinga pretvorili su se u prvim danima okupacije u međusobna krvava obračunavanja. Hegemoniju 

velikosrpskih vladajućih snaga smijenio je teror i progon srpskoga naroda. Započeo je užasan 
međunacionalni sukob kakav se u Europi dugo nije pamtio. Ni najveći pesimisti nisu mogli očekivati da bi 
međunacionalni sukobi mogli imati tolike razmjere. Njihove su se klice razvile u društvenoj strukturi 
Jugoslavije. 

Dvostruki građanski rat — prvi, unutar nacija između građanske i prokomunističke frakcije i drugi 
između nacija — tendencijski je vodio do međusobnog istrebljenja. KPJ je činila sve što je mogla da zaustavi 
međunacionalni rat. Da bi to postigla, ona je s jedne strane morala svladati omraženost imena Jugoslavija u 
nesrpskim narodima, a u srpskom narodu razbiti snage obnove velikosrpskog režima. Kolika je bila ta 
omraženost Jugoslavije pokazuje i činjenica da su 1941/42. i članovi KPJ prikrivali da pripadaju stranci koja 
nosi jugoslavensko ime. U pismu CK KPH lipnja 1941. upozorava se članstvo da prevlada tu tendenciju 
zatajivanja pripadnosti KPJ. 

Taj problem odnosa prema obnovi Jugoslavije postavio se čak u Sloveniji gdje je situacija u tom 
pogledu bila najbolja i najzdravija. Takva politička raspoloženja u kompleksu međunacionalne problematike 
navela su KPJ da parolu o obnovi Jugoslavije ne ističe u prvi plan, iako se nedvosmisleno borila za njezin 
integritet. KPJ je u prvi plan stavila parolu o borbi protiv okupatora, za nacionalno i socijalno oslobođenje, 
ističući da je oslobođenje stvar svakog naroda i narodnosti koji će u zajedničkoj oružanoj borbi stvoriti 
međusobno povjerenje, bratstvo i jedinstvo i konačno se sami opredijeliti kakav oblik društvene i državne 
zajednice žele stvoriti. 

Parola obnove Kraljevine Jugoslavije naišla je na potpuno odbijanje hrvatskog, makedonskog, 
slovenskog naroda i svih narodnosti Jugoslavije, što pokazuje i činjenica da se u tim sredinama nisu mogle 
formirati jedinice “jugoslavenske vojske u otadžbini", osim manjim dijelom u Sloveniji, a i one su bile slabe 
i brzo su ih razbile jedinice NOV-a Slovenije. 

S obzirom na to da je politika nacionalnog ugnjetavanja u Kraljevini Jugoslaviji poremetila odnose 
među njezinim narodima i narodnostima, a okupatori i njegovi kvislinzi te su odnose raspirivali do genocida, 
KP) je tijekom cijeloga oslobodilačkog rata, naročito u njegovoj prvoj fazi, svim sredstvima vodila borbu za 
povjerenje među jugoslavenskim narodima, a ono se ostvarivalo na osnovi izgradnje federativnoga državnog 
uređenja u kojemu će biti ostvarena ravnopravnost svih naroda i narodnosti, što je u praksi i ostvarivano u 
granicama ratnih mogućnosti. 

Opće je poznato koliko je politika KPJ o nacionalnom pitanju pozitivno utjecala na razvoj 
revolucije. To se odnosi naročito na one nacije koje su bile, ili su nakon rata mogle biti, u neravnopravnom 
položaju. U vezi s tim mogla bi se postaviti ova teza: odziv masa na poziv KPJ u NOB i njihova upornost u 
socijalističkoj revoluciji 1941-1945. godine proizlazila je i iz spoznaje da bi obnova kapitalističke 
Jugoslavije značila i obnovu nacionalne neravnopravnosti. Dio masa onih nacija koje su u staroj Jugoslaviji 


u nacionalnom pogledu bile neravnopravne, prihvatio je parole NOB-a onoliko koliko se borba ocrtavala i 

kao borba za ravnopravnost svih naroda i narodnosti u Jugoslaviji. Karakteristično je i pismo Ive Lole 
Ribara, člana Vrhovnog štaba NOV-a i POJ-a, Titu u ljeto 1942. Tada on iz Zagreba javlja da “opća tema 
razgovora nije više “tko će pobijediti", već “što će sutra biti snama". Pitanja o budućnosti Hrvatske, 
Jugoslavije, o političkom ustrojstvu zemlje u svačijim su ustima i naša Partija morat će što prije nazi formu 
da svoj stav o njima učini poznatim masama*'.42 To isto vrijedi i za srpske mase koje su bile svjesne da ih je 
hegemonistička politika velikosrpske buržoazije dovodila u stanje stalnog sukoba s nesrpskim narodima, pa 
su prihvatile borbu protiv te politike kao jedini put koji će im omogućiti slobodan život sa svim ostalim 
narodima i narodnostima Jugoslavije. To se posebno odnosi na Srbe prečane, u Hrvatskoj i u BiH. 

Uspjeh KPJ u zaustavljanju međunacionalnog rata ostvaren je na sintezi interesa koji su se složili u 
političkoj platformi KPJ. Titova jugoslavenska sinteza svakom je narodu obećavala posebne i zajedničke 
interese. 

Hrvatima, koji su bili egzistencijalno ugroženi od obnove velikosrpske Jugoslavije, obećano je 
stvaranje federalne države u novoj federaciji, u realnim granicama koje su čak do 1943. obuhvaćale 1 cijeli 
Srijem. Partizanska propaganda je svakodnevno ponavljala predratnu komunističku parolu o Kraljevini 
Jugoslaviji kao tamnici naroda. U tome je KPJ bila oštrija čak i od HSS-a. Za Hrvate je dilema izbora 
između velikosrpske i federativne Jugoslavije — a trećega rješenja nije bilo — bila lako rješiva, a ljudima je 
bilo razumljivo da se provući kroz Scile i Haribde može samo sudjelovanjem u Antifašističkoj koaliciji. Ma 
koliko je narod bio privržen HSS-u, postajalo je sve jasnije da politika čekanja ili podrške režimu vodi u 
propast. Što je više rat trajao, sve je bilo jasnije da se mora napustiti politika koja vodi u "ćorsokak". Ta je 
politika učinila hrvatski partizanski pokret stožernom snagom cijeloga partizanskog pokreta Jugoslavije u 
razdoblju od ljeta 1942. do ljeta 1944. 

I Slovenci, čiju su zemlju podijelile Njemačka i Italija, mahom su prišli NOB-u koja im je jamčila 
federalnu državu, o kojoj su sanjali više od jednoga tisućljeća. Koliko su Slovenci bili udaljeni od 
Jugoslavije, pokazuje činjenica da se njezino ime u partizanima nije niti spominjalo sve do jeseni 1942. 
godine. 

I Makedonci, čija je zemlja bila podijeljena između velike Srbije, i nazvana Južna Srbija, velike 
Bugarske, velike Albanije i velike Grčke, a oni sami nazivani Srbima, Grcima odnosno Bugarima, sanjali su 
o stvaranju svoje nacionalne države još od XIX. stoljeća, a država se mogla dobiti samo sprečavanjem 
obnove Kraljevine Jugoslavije i sudjelovanjem u NOB-u. 

I većina Crnogoraca je nakon ukidanja njihove kraljevine 1918. godine priželjkivala obnovu svoje 
države, što su mogli učiniti jedino preko projekta KPJ. 

I muslimani su se, naročito nakon četničkoga pokolja u istočnoj Bosni 1942. i nakon lošeg iskustva s 
NDH, uvjerili da je status BiH kao federalne jedinice u budućoj federaciji najbolje rješenje, a na to ih je 


upućivala i podjela te zemlje po sporazumu Cvetković-Maček iz 1939. godine. 

I Albanci, koji su imali najveću averziju prema bilo kakvoj Jugoslaviji, dijelom su prihvatili 
autonomiju Kosova, nadajući se da će KPJ ostvariti svoju međuratnu politiku, kada je u dokumentima 
zagovarala priključenje Kosova Albaniji. 

Srbima je protiv njihove volje ponuđena federacija, ali je ipak jedan dio prihvatio i takvu zajednicu 
kako bi “svi Srbi živjeli u jednoj državi". Znatan dio Srbijanaca odbacio je federaciju, naročito nakon poraza 
ustanka 1941. godine, i priključio se rojalističkome četničkom pokretu ili je, pak, pasivno čekao sve dok 
Tito nije porazio D. Mihailovića i s devet divizija u ljeto 1944. ušao iz Bosne u Srbiju, te uz pomoć 
sovjetske armije slomio u njoj svaki otpor. 

Karakteristično je da su Srbi iz BiH i iz Hrvatske većinom prišli partizanskome pokretu. Nije ih 
tamo odvela razvijena svijest o potrebi rušenja velikosrpskoga hegemonizma i o stvaranju federacije, mada 
je i toga bilo, ali samo kod komunista. Tamo ih je 1941. godine odvela borba protiv NDH, koju oni nikako 
nisu htjeli ni mogli tolerirati, a od četnika ih je odbijala njihova povremena suradnja s okupatorima i 
ustašama. Međutim, jednom uvučeni u partizanski pokret i organizirani u vojne postrojbe, a izloženi 
svakodnevnoj ideološkoj indoktrinaciji, nije bilo druge nego ostati mu vjerni do kraja Tata. 

Skiciranom politikom obnove Jugoslavije na temelju obećanja svakome narodu onoga što mu se 
činilo privlačno, ostvarena je specifična sinteza interesa koja je stvorila antihegemonistički blok. 

Dano obećanje o stvaranju nacionalnih država u okviru federacije počelo se odmah 1941. godine i 
provoditi. Od prvih dana oružane borbe formirana su nacionalna politička tijela koja će se na određenome 
stupnju razvoja i u različitoj fazi rata preformirati u ratne parlamente i vlade budućih republika. Jednako su 
tako formirani glavni stožeri nacionalnih vojski koji su zapovijedali oružanim postrojbama na teritoriju svoje 
zemlje. 

Prethodna analiza vodi zaključku: komunistička platforma obnove Jugoslavije sa šest, odnosno 
osam federalnih jedinica — poludržava, uspjela je stvoriti antihegemonistički blok protiv Srbije koji je 
snagom oružja spriječio pobjedu četničkoga pokreta i obnovu velikosrpske Jugoslavije. Ta platforma je 
nesrpskim narodima jamčila stvaranje nacionalnih republika, a Srbima državu u kojoj će zajedno živjeti. 
Iako će federalizam u poratnom razdoblju zadugo biti gotovo prigušen snagom velikodržavnoga centralizma, 
ipak je posijao sjeme koje je moglo voditi stvaranju samostalnih država, što se i desilo 1991. godine. 

Unatoč sintezi interesa, jedinom lijeku protiv međunarodnog istrebljenja, građanski rat je prekinut 
tek slomom nacističke Njemačke, a ne samo raspletom i porazom sukobljenih snaga. Inače, tko zna koliko bi 
Tat još trajao da nije došao kraj II. svjetskog Tata. 

U prilog toj hipotezi govori podatak o odnosu sukobljenih snaga. Od kraja 1943. do kasnog ljeta 
1944. kada su počele završne operacije za oslobođenje Srbije, Makedonije, Kosova, Crne Gore i Dalmacije 
te povlačenja grupe armija “E" iz Grčke, partizanska je vojska imala oko 320.000 boraca, njihovi svi 


protivnici zajedno oko 350.000. 

U analizi rezultata II. svjetskog rata ne može se izbjeći pitanje što je značilo stvaranje jugoslavenske 
federacije u svjetlu građanskih nacionalnih ideologija pojedinih naroda. 

U svjetlu srpske nacionalne ideologije od Garašanina do Draže Mihailovića, jugoslavenska 
federacija donijela je pravu katastrofu. Stogodišnji je san o Velikoj Srbiji propao. Poništeni su rezultati triju 
ratova — I. i II. balkanskog, 1912. i 1913, i Prvoga svjetskog rata. Od Južne Srbije stvorena je republika 
Makedonija; “srpska Sparta" Crna Gora i BiH — tretirana središnjom srpskom zemljom — postale su 
republike. Kosovo i Vojvodina dobili su autonomiju. Za tu “katastrofu' najveću odgovornost snosi vladajuća 
klasa koja je bila nesposobna voditi razumnu politiku. Opsjednuta prošlošću i megalomanijom, ona nije 
razumjela duh doba u kojem je živjela. 

U svjetlu frankovačke i ustaške ideologije i Hrvatska je doživjela katastrofu kao i Srbija. Ona je 
zauvijek izgubila BiH i istočni Srijem. Iako je ponovnim ulaskom u Jugoslaviju izašla iz srednjoeuropskoga 
civilizacijskog kruga, odvojila se od tisućljetne uključenosti u zapadni svijet, i duboko pomakla u Balkan, 
Hrvatska se ipak može smatrati dobitnikom u II. svjetkom ratu, usprkos velikim žrtavama, jer se svojom 
borbom svrstala među narode i zemlje antifašističke koalicije, izbjegavši planiranu vojno-četničku 
okupaciju. 

Slovenija je veoma čist i jasan državno-pravni i društveni fenomen. Iako je dio njezina naroda ostao 
u Austriji 1 Italiji, ostvarila je državu u granicama mogućeg. Etnički jedinstvena, jezikom izdvojena, 
Slovenija će stalno ostvarivati veću autonomiju od svih ostalih republika. Njezina uloga i moć u federaciji 
bit će iznad njezine veličine — manja od Srbije, a veća od Hrvatske. Uključivanjem u Jugoslaviju platit će 
civilizacijsku cijenu kao i Hrvatska. 

Makedonija je izgubila svoj etnički prostor u Grčkoj i Bugarskoj, ali je dobila status 
republike-države. Crna Gora je obnovila svoju državnost, poništenu 1918. godine. 

NOP Kosova je na Bujanskoj konferenciji 2. siječnja 1944. usvojio rezoluciju o ujedinjenju s 
Albanijom, ali je to KPJ poništila s obrazloženjem da bi ta odluka učinila Srbiju nepobjedivom tvrđavom za 
Titovu armiju. Razočarani i zabrinuti obnovom Jugoslavije, Albanci su nakon mobilizacije oko 50.000 
vojnika za Titovu armiju u jesen 1944, podigli u prosincu iste godine ustanak koji je ugušen tek ožujka 
1945. 

Porazi velikosrpskih, velikohrvatskih, velikoalbanskih ideologija u ratu 1941-1945. nisu značili, kao 
što je KPJ očekivala, njihovu vječnu smrt. One će se povući u duboku konspiraciju, ali će se postupno 
infiltrirati u institucije novog režima. Ali o tom potom! 

U partizanskom pokretu odvijali su se neki društveni procesi koji su postavili okvire za višegodišnje 
poslijeratno razdoblje. Radi se o dobnim obilježjima sudionika rata, o previranjima u njihovoj društvenoj 


svijesti i o klicama budućih sukoba u ratnom komunističkom mentalitetu. 

Za razliku od mirnodobskih vremena u kojima glavnu riječ imaju imućnije i obrazovnije srednje 
generacije, u partizanskom pokretu tu su ulogu imale najmlađe, polupismene pa i nepismene generacije, 
mahom iz redova seljaštva, 1 to s najzaostalijih područja, ali uz vodeću ulogu maloga broja inteligencije, 
uglavnom nezavršenih srednjoškolaca i studenata. 

U partizanskim jedinicama, u masovnim društvenim organizacijama i svim institucijama 
prevladavala je mladež u dobi od 16 do 25 godina. Generacija od 25 do 30 godina bila je u manjini, a 
sudionici iz generacije od 30 do 40, pogotovo oni još stariji, bili su prava rijetkost do mobilizacije 1944. Do 
proljeća i ljeta 1944. 75% partizana bili su omladinci od 16 do 21 godinu. U ratu je poginulo oko 80.000 
članova SKOJ-a, tj. omladine do navršene 18. godine. Od 212 poginulih narodnih heroja (proglašenih do 
1951) 90% je bilo mlađih od 23 godine. 

Ali ne radi se samo o omladini kao masovnoj osnovici partizanskog pokreta. Mladi su ljudi bili i na 
najvišim funkcijama uključujući i vođe ustanka i rata. Izuzimajući Tita koji je 1941. imao 49 godina, velika 
većina vođa pokreta bili su tridesetogodišnjaci. Prva tri Titova “pomoćnika? 1 lidera bila su ovih godina: 31— 
E. Kardelj, 32 — A. Ranković 1 30 godina — M. \ilas. Prva dva vodeća lidera u Hrvatskoj — V. Bakarić 1 I. 
Rukavina — imali su po 29 godina. Prvi lider Slovenije, Boris Kidrič, imao je 29 godina. 

Vrlo velik udio omladine u ratu, a odsutnost ljudi srednje dobi, kako radnika i seljaka, tako i svih 
ostalih profila, mnogo govori. To govori o skepsi zrelih ljudi glede ideologije, politike i budućnosti, kao i 
njihovoj privrženosti svojim obiteljima, svom građanskom životu, a u seljaka i o tvrdoj vezanosti za svoje 
gospodarstvo. Nasuprot tome kod najmlađih se generacija radi kako o većoj i kritičnijoj distanci prema 
svemu što su stvorili njihovi djedovi i očevi, koje žele novim nadmašiti, tako i prema naslijeđenomu starom 
režimu koji treba mijenjati. U takvu držanju mladih očitovala se sklonost za utopijsku budućnost, ali i duh 
avanturizma, čemu je podložna svaka mlada generacija. Nasuprot mladima, stariji su vjerojatno naslućivali 
da nešto neće biti u redu s budućim društvenim sustavom. I ovdje je na djelu poznata opreznost starijih, 
posebno seljaka, prema novim idejama. 

Implikacije vodeće uloge mlade generacije za budućnost društva bile su vrlo velike. Preuzevši 1945. 
gotovo sve ključne funkcije — od vrha do dna piramide — i to u prosjeku u dobi od 20 do 25 godina, ta će 
ratna generacija biti stup režima i cement njegove relativne stabilnosti, a nakon Tata će više desetljeća 
zatvoriti vrata dolazećim mlađim generacijama kojima će ostaviti uglavnom izvršne zadaće. 

Partizanski Tat je “našao? seljaštvo kao svoj “prirodni' ambijent, a ono je “našlo" partizanski rat kao 
svoj jedini oblik borbe. Jer, okupatori su sve godine rata držali značajnije gradove i komunikacije, a to znači 
i dobar dio plodnih ravnica duž velikih riječnih dolina. Težište rata bilo je na veoma velikom 
brdsko-planinskom prostoru Hrvatske, Bosne i Hercegovine, Slovenije, Crne Gore, Srbije i Makedonije. S 
obzirom na ostala područja zemlje, golem dio toga brdsko-planinskog prostora bio je ekonomski pasivan i 


silno zaostao i između dva rata u političkom životu najmanje aktivan. Narodnooslobodilački rat upravo je na 

tim prostorima bio najintenzivniji 1 najduže je trajao. U ratu su s tih područja sudjelovale seljačke mase koje 
su postale prvorazredni politički subjekti. Revolucija je već od prvoga dana unosila nove norme društvenoga 
života koje su razbijale naslijeđene patrijarhalne odnose, oslobađajući svaku ljudsku ličnost, a naročito 
omladinu i žene koje su bile stoljećima podređene konzervativnim normama starih patrijarhalnih odnosa. 
Započeto razbijanje patrijarhalnih odnosa u revoluciji nastavit će industrijalizacija zemlje nakon Tata. 

I u tome su, kao i u svemu drugom, razlike u Jugoslaviji bile goleme: od Slovenije kao najrazvijenije 
sredine do planinskih područja središnjega dijela Jugoslavije s odnosima naturalnog privređivanja i gotovo 
potpune nepismenosti. Tako se desilo da KPJ nije izvodila revoluciju u svom “prirodnom', tj. radničkom 
ambijentu u gradovima, već je morala, zbog prirode partizanskog Tata, doći 1 u najpatrijarhalnije, ekonomski 
najnerazvijenije i kulturno najzaostalije sredine. Masovni partizanski rat bio gotovo nemoguć u plodnim 
dolinama, već se oslanjao na brdsko-planinske dijelove zemlje u koje su dolazile i mase iz okupiranih 
građova i ravnica (odlazak većih srijemskih jedinica — bataljuna, brigada i divizije iz Srijema u Bosnu, 
neuspjeh ustanka u Bačkoj i Banatu i sl.). 

Zbog masovnog sudjelovanja seljaštva u ratu, najveći broj vojnih i političkih rukovodilaca bio je iz 
redova seljaštva, a omasovljenje KPJ također se provodilo iz redova seljaštva. 

Nove odnose među ljudima unosili su komunisti u pobunjeničke seljačke mase, iz čega je nastala 
svojevrsna narodna “primitivna demokracija. U partizanskim jedinicama vladali su strogi drugarski, gotovo 
familijarni odnosi. Partizani su birali svoje komandire, a na četnim konferencijama kao u “narodnim 
parlamentima" borci su slobodno kritizirali svoje starješine zbog propusta i nedostataka i nedoličnog 
ponašanja, ili su im se davala priznanja za ono što su dobro učinili. Taj stil odnosa zapravo je “kopija 
odnosa" koji su vladali u ćelijama KPJ, a prenosio se i na omladinske organizacije, narodne odbore i na 
masovne zborove po selima na oslobođenom teritoriju. Ljudi su u tome nalazili sličnost s kolektivnom 
tradicijom starih patrijarhalnih odnosa. Time se stvarala svijest kako se iz temelja ruši staro društvo 
nepravde, nejednakosti, mržnje, egoizma i neslobode, a gradi društvo pravde, jednakosti, slobode i bratske i 
sretne budućnosti. Za razliku od staroga društva uvodi se pravo glasa za žene i omladinu od 18 godina. Žene 
ulaze u sve organe nove vlasti, postaju borci i rukovodioci u partizanskim jedinicama, što je bilo 
nezamislivo, naročito u zaostalim seljačkim sredinama u staroj Jugoslaviji. 

Masovni ustanak i ulazak milijunskih masa na pozornicu velikih povijesnih mijena stvorio je 
desetke tisuća rukovodilaca na svim razinama. Surova škola rata razvijala je masovnu inicijativu koja je 
imala neograničen prostor razvijanja. Vojne jedinice, organi vlasti, političke organizacije, rajoni i regije bili 
su danima pa i mjesecima bez kontakta s višim instancama i centrima upravljanja i morali su samostalno 
voditi “svoj vlastiti" “mali" rat. Bili su to brojni oblici samoupravljanja i u vojnim jedinicama i u 
organizacijama koje su obuhvaćale široke mase. Gotovo su svi pripadali nekoj organizaciji: djeca pionirskim 


organizacijama, omladina SKOJ-u i USAOJ-u, žene AFŽ-u, gotovo svi ostali JNOF-i, odnosno raznim 

oblicima organa nove vlasti. Ta naoko preorganiziranost spajala se spontanošću masa, što je “proizvodilo? 
vrlo visok učinak svake akcije. U surovoj borbi, u kojoj je plamen rata uništavao i kuće i imovinu, raspodjela 
dobara morala je biti ravnomjerna, što je još više razvijalo revolucionarni asketizam kao način održanja 
života i uspjeha u borbi. Među mnogim komunistima razvijala se “mesijanska" svijest i uvjerenje da su oni 
izabranici pozvani da narod vode u veliku i sretnu budućnost. Stvarala se optimistička vizija budućnosti s 
elementima utopije, naročito među omladinom, a to je davalo neizmjernu snagu da se izdrže surovi uvjeti 
života i borbe. 

Poseban fenomen u partizanskom ratu bila su previranja u društvenoj svijesti srpskih masa u BiH i u 
Hrvatskoj. KPJ je krajem 1941. uspjela većinu srpskoga naroda odvojiti od četničkog pokreta i staviti pod 
svoju kontrolu. 

Srbi u Hrvatskoj i BiH uglavnom su obitavali na brdsko-planinskim područjima i gotovo u cjelini 
živjeli više od stočarstva nego od zemljoradnje, ili su pak odlazili u državne službe (žandari, financi, 
profesionalni vojnici itd.). Osnovna ustanička masa bila je iz tih brdskih područja. Golema većina ih je bila 
ili polupismena ili potpuno nepismena. Pravoslavlje i srpstvo, opjevavano i slušano u pjesmama kosovskih 
epova, bili su gotovo jedini sadržaji društvene svijesti koja se ulijevala u glave “od rođenja do smrti". 
Stvaranje Jugoslavije 1918. godine taj narod je doživio kao oslobađanje od “Švaba? i kao stvaranje velike 
nacionalne srpske države. 

Komunistički ideolozi suočili su se s upravo tom i takvom naslijeđenom ideologijom, ali računali su 
da će ju vrlo lako iskorijeniti. Treba naglasiti da komunistička ideologija ni u jednom svom obliku nije do 
toga naroda dopirala prije pobune 1941. godine. Uostalom, i sama KPJ je sa svojih pet-šest tisuća članova 
bila “tajna sekta", o kojoj većina običnih ljudi ništa nije znala. 

Kao vrlo vješti organizatori, komunisti su 1941. godine pobunjeničke srpske mase organizirali u 
partizanske jedinice i stvorili od njih prilično fanatične 1 disciplinirane formacije. Jedan od načina kako su to 
postizali jest i visokomanipulativna “ideologija" kojom su ljudi bili izloženi svakodnevnoj indoktrinaciji. 
Središnja parola te ideologije bila je: “Nema povratka na staro, stvorit ćemo idealno društvo." Pri tome se 
isticalo kako je režim Kraljevine Jugoslavije bio protunarodan u socijalnom, a ta država bila “tamnicom 
naroda" u nacionalnom smislu. Ta ideologija trebala je razbiti i potisnuti pa čak i iskorijeniti naslijeđenu 
svetosavsku i velikosrpsku građansku svijest. 

Možemo si, danas, samo zamisliti kako je to moralo biti groteskno kada su komesari naoružanim 
stočarima s tako primitivnom sviješću govorili o proleterskom internacionalizmu, o religiji kao opijumu 
naroda, o seljačkom i nacionalnom pitanju itd. Branko Ćopić je tu grotesknost plastično izrazio kroz usta 
svoga junaka Nikoletine Bursaća koji, svrativši kući svojoj majci, reče: “Od danas, majko, Boga više 
nema!*. “Kako to sine", zapita ga majka. “Eto, tako je naređenje stiglo od Vrhovnog štaba i — Boga nema!" 


Bilo je, naravno, i suprotstavljanja takvoj indoktrinaciji često u stilu Davida Štrpca u Kočićevu Jazavcu. 

Tako, na primjer, nakon jednoga komesarova predavanja, kojom prilikom je “naređeno? da svi moraju 
prihvatiti da se Zemlja okreće oko Sunca, a ne obratno, jedan će reći: “Vidim komesare, da si pametniji i od 
samog Boga. Sve ti prihvaćam, pa i to sa zemljom, pa i to da je religija opijum naroda, ali ti nikad neću 
prihvatiti da su nam Turci (čitaj, muslimani!) braća. Sve može, može i da Boga nema, ali s Turcima nikada 
zajedno.? 

Ovi stočari i ostali partizani, nosili su petokrake na kapama, slušali ideološke propovijedi, ali su u 
svom intimnom duhovnom životu i dalje živjeli u svijetu svojih naslijeđenih nacionalnih mitova. Na podlozi 
upravo te naslijeđene svijesti izvest će se takva mješavina koja će sačuvati sve staro, ali u novim oblicima i 
progovoriti u ratu. Naime, ti ljudi su svoj partizanski rat intimno doživljavali i proživljavali više kao borbu 
protiv muslimana i Hrvata, iako su s njima bili u istim borbenim redovima, nego kao borbu protiv okupatora. 
Tome je “pripomogla" i činjenica da se rat vodio na teritoriju NDH, u kojoj je bila i BiH, pa su ga oni u sebi 
osvještavali kao rat protiv bilo koje i bilo kakve države koja bi se zvala Hrvatska, odnosno BiH, čak kada je 
i u sastavu Jugoslavije. Ponekad se moglo čuti i u vrhovima političke vlasti u bivšoj Jugoslaviji “kako je 
velika šteta što republike nisu bile likvidirane već 1945. godine". 

Na drugoj strani, kako je partizanski rat bio i rat za obnovu Jugoslavije, sve što se u svezi s njezinom 
obnovom “utuvilo? u glavu primano je kao drugo rađanje srpske nacionalne države, razbijene u travnju 
1941. godine. Istodobno, sve što je govoreno o federalizmu i ravnopravnosti na jedno je uho ulazilo, a na 
drugo izlazilo. Srpski živalj nosio je ideje obnove Jugoslavije kao države i kroz tu unitarističku parolu 
ostvarivao se kontinuitet stare naslijeđene velikosrpske ideje. 

Kao što se u svijesti srpskih masa odvijao proces miješanja stare i nove svijesti, tako se i među 
hrvatskim partizanima miješalo jugoslavenstvo i hrvatstvo. U žestokom sukobu s ustaštvom, hrvatski 
partizani su isticali kako su upravo oni osloboditelji i stvaratelji nove hrvatske države. Sve to upućuje na to 
da su se iza parola bratstva i jedinstva održavale krupne ideološke i političke razlike. Drugim riječima, 
partizanski pokret nije ugasio nacionalnu svijest iako je bio izrazito antinacionalistički. U tom pogledu već u 
završnoj fazi rata zametnula se klica “nacionalizma" u redovima KPJ i u državnim strukturama. Ostavljajući 
po strani nacionalne fenomene u Sloveniji, gdje su oni bili najrazvijeniji, tendencije oživljavanja nacionalne 
svijesti manifestirale su se 1 u partijskim redovima u Hrvatskoj i Srbiji. U Hrvatskoj se to pokazalo u jesen 
1944. kada se u političkim strukturama Federalne Države Hrvatske očitovala tendencija jačanja njezina 
suvereniteta nasuprot tendenciji centralizacije koju je nametao jugoslavenski politički centar. Uz poznati 
“slučaj A. Hebranga, kojemu je prigovoren hrvatski nacionalizam i odvajanje od Jugoslavije, indikativan je 
i “slučaj s predsjednikom ZAVNOH-a Vladimirom Nazorom. Naime, 27. rujna 1944. on je pozvao P. 
Vasiljevića, zamjenika A. Rankovića, oštro i žustro protestirajući protiv uporabe srpskog jezika u saveznim 


institucijama na Visu. Tom je prigodom Nazor Vasiljeviću, uz ostalo, rekao: 

“... Ja sam te pozvao da razgovaramo o jednom veoma važnom pitanju preko kojega ja kao Hrvat i 
predsjednik hrvatske države ne mogu prijeći šutke. Vi ste u Biltenu zaveli jezik beogradske čaršije, Vi ga 
namećete i pored toga što se nalazite na teritoriju Hrvatske države. Nas Hrvate to vrijeđa i mi nećemo jezik 
beogradske čaršije. Dok ste ovdje na našoj teritoriji imate pisati hrvatski, a kada odete u Srbiju pišite i 
govorite kako god hoćete, mene se to ništa ne tiče. 

... Ne može tako više biti. Dok ste ovdje na teritoriji Hrvatske imate pisati hrvatski. Sve što iz 
Hrvatske izlazi i u nju ulazi mora biti na hrvatskom jeziku. Tko ne zna hrvatski ne može ni raditi kod Vas..." 

M. \ilas je na informaciju o “slučaju Nazor inkvizitorski stavio primjedbu “učiniti kraj ovim 
ispadima i pronaći inspiratora".43 

Oba “slučaja", Hebrangov i Nazorov, dogodila su se u isto vrijeme — u ranu jesen 1944. 

Upravo u to isto vrijeme CK KP) je, 17. rujna 1944, naložio srbijanskom partijskom vodstvu da 
odmah povuče svoju direktivu iz svih svojih organizacija zbog pogrešnog tretiranja uloge Srbije u budućoj 
Jugoslaviji. U svom pismu CK KPJ kaže kako je pogrešno zastupati tezu “da srpski narod igra nekakvu 
vodeću ulogu u rješavanju budućnosti ostalih naroda Jugoslavije..." jer, “... da to znači da narod u Srbiji 
oslobađa druge narode — Makedonce, Crnogorce itd... CK KPJ kaže da je zadaća srpskih komunista da 
“unište razne velikosrpske hegemonističke klike...? i stupe u ravnopravne odnose s ostalim narodima 
Jugoslavije. U zaključku pisma CK KPJ ističe da njihova direktiva “ne valja ni u cjelini ni u pojedinostima? 
pa je treba povući 1 na teren poslati partijske instruktore da ljudima objasne “stvari onako kao ih mi 
postavljamo u našem pismu..."44 

Iako je KPJ stvorila ideološki homogen politički blok protiv podivljalih nacionalizama, ipak su se i 
u njemu javile naslijeđene tendencije slične onima koje su se razvijale u građanskom društvu — u Hrvatskoj 
prema jačanju državnosti, a u Srbiji prema hegemonizmu u obliku težnji za vodećom ulogom u stvaranju 
novoga društva. Uz te tendencije zametnula se i klica raslojavanja među sudionicima rata. 

Iako je interesna slojevitost bila minimalna i potisnuta zajedničkim ciljevima, a socijalna struktura 
ostala egalitarna do kraja rata, u odnose revolucionarnih snaga rano su se probijali elementi nejednakosti. 
Već u jesen 1942. kad su stvorene regularne vojne jedinice, divizije i korpusi, veliki slobodni teritorij i 
razgranata mreža organa nove “partizanske države", mase unose u partizansku vojsku, organe vlasti i 
organizacije prve klice gramzivosti, egoizma, nepotizma, a neki rukovodioci stvaraju sebi različite sitne, pa i 
krupnije privilegije, pojavljuje se i stara balkanska tradicija da “ratnik treba da uživa plodove svojih ratnih 
podviga". Teško je bilo suzbiti gnjev i želju za osvetom nekih sredina koje su tražile “oko za oko, zub za 
zub". 

O deformacijama u međuljudskim odnosima i o “opasnim počecima birokratizma" raspravljalo se i 
u najvišem rukovodstvu KPJ. Edvard Kardelj, jedan od vođa revolucije, u pismu Ivi Loli Ribaru, sekretaru 


SKOJ-a i članu Vrhovnog štaba NOV-a i POJ-a, u kolovozu 1942. izlaže kako su se vojni štabovi u 

Sloveniji počeli odvajati od boraca i naroda pa navodi kako su “...komotno sebi izgradili u šumama gradove 
od baraka, uveli ... električno svjetlo, telefone, radio-aparate, pisaće mašine, masu pratnje, razne žene... To 
“vojvodstvo? i slične pojave nisu ništa što se ne bi moglo likvidirati... minimalnim naporima naše Partije... 

Rođenju države, dakle, slijedio je i početak rađanja birokratizma. 

I na kraju, već u samom ratu rađali su se neki odnosi koji će negativno utjecati na poslijeratni razvoj. 

Naime, budući da se revolucija odigrala u obliku dugotrajnoga rata, bila je potrebna njezina veoma 
čvrsta vojna organizacija. Tome treba dodati poznato organizacijsko načelo komunističkoga pokreta prema 
kojemu je organizacija bila nekada dominantnija od samog pokreta, što je bilo uvjetovano iznimno teškim 
okolnostima rada ilegalnih komunističkih organizacija. Zbog svega toga, veĆ je 1945. godine prisutan jak 
utjecaj centralističko-hijerarhijskih institucionalnih oblika društvenog života, što je počelo potiskivati 
demokratsku akciju masa. 

Dodajmo na kraju još jednu specifičnost. KPJ je sebe deklarirala vodećom snagom NOP-a, ali su 
njezina rukovodstva i organizacije djelovale vrlo konspirativno, tako da ljudi, pa i partizani, nisu znali tko je 
u njihovoj sredini član KPJ. Osim toga ona je skrivala svoje konačne ciljeve. Otkrivala ih je postupno kako 
ne bi zaplašila ljude komunizmom, te u skladu s mogućnošću prihvaćanja u javnosti. Njezini su se krajnji 
ciljevi otkrivali samo etapno. Naime, etapni su ciljevi bili u okvirima ostvarivanja socijalističke revolucije, 
ali su znaci i simboli bili “prikriveni". Oni su se postupno “otkrivali masama kako su sazrijevali uvjeti. 
Ciljevi revolucije posredovani su drukčijim parolama, jer dio masa ne bi prihvatio otvorene parole 
socijalističke revolucije. Povijesna je činjenica da su tzv. “lijevo skretanje" i “komunističke parole? u tijeku 
revolucije 1941.1 1942. godine nailazili na otpor jednog dijela narodnih masa, i to je bio jedan od glavnih 
uzroka privremenog poraza ustanka u nekim krajevima. Komunistička partija kao konkretna organizacija 
cijelo je vrijeme rata bila “prikrivena“, a mase su znale da ih KPJ vodi. 

Jedan od razloga zbog kojih je Partija morala “skrivati" svoje revolucionarne ciljeve bio je 
neprijateljski stav zapadnih saveznika prema narodnooslobodilačkoj borbi i međusobni odnosi SSSR-a i 


zapadnih sila, što svjedoči o jakoj prisutnosti vanjskih činitelja u životu male zemlje. 


Obnova Jugoslavije izniman je povijesni uspjeh za njezine tvorce kada se uzme u obzir da je ona 
bila jedna od najkonfliktnijih država u Europi, pa i u svijetu. U njoj su se stekle gotovo sve proturječnosti 
ove naše civilizacije. Ona je bila multinacionalna, multikulturna, multireligijska, pa čak i multicivilizacijska 
tvorevina. Tome se mora dodati da je Jugoslavija bila opterećena podjelom na razvijeniji sjeverozapad 1 


zaostali jugoistok i središnji dio (BiH). Razlike u stupnju industrijalizacije među njezinim su zemljama bile i 

do 1:6. Razlike u broju stanovništva po republikama bile su do 1:16. Spomenutim i drugim obilježjima 
Jugoslavija je bila paradigma glavnih problema naše civilizacije s najtežim proturječnostima koje su se 
stekle na vrlo malom južnoslavenskom prostoru. Zato je logično pitanje kako se moglo dogoditi da se takva 
zajednica podigne iz ratnog pepela. A nakon rata, započet će razdoblje koje će Jugoslaviju staviti na nove 


kušnje. 


1 “Die Deutsche Zeitung in Kroatien", Zagreb, 22. IV. 1941. 

2 “Hrvatski list", 6. V. 1941. 

3 F. Jelić-Butić, Ustaše i Nezavisna Država Hrvatska 1941-1945., Sveučilišna naklada Liber — Školska 
knjiga, Zagreb, 1977, 181. 

4 Hrvoje Matković, Povijest NDH, PIP Pavičić, Zagreb, 1994, str. 159. 

5 Podsjećamo na dva karakteristična slučaja: Tito se dvoumio da li se uputiti u zapadnu ili u istočnu Srbiju 
što bliže jugoslavensko-rumunjskoj granici radi dočeka Crvene armije. Članovi OK Sisak su srpnja 1941. 
oduševljeno mahali nekim avionima misleći da su ruski. 

7 V. Maček, Memoari, HSS, Zagreb, 1992, str. 162. 

8 I. Jelić, Hrvatska u ratu i revoluciji 1941-45, Školska knjiga, Zagreb, 1978, str. 105. 

Na pitanje što, nakon 25 godina, misli o porazu četničkog pokreta u Jugoslaviji odgovorio je: “Izgubili smo 
Tat jer smo ga zasnivali samo na prošlosti (mitovima) i na mržnji prema drugima narodima“, a zatim 
obraćajući se izravno meni kao Titovu partizanu od 1941. do 1945. reče: “Vi ste postupili potpuno suprotno. 
Umjesto mržnje njegovali ste bratstvo, a umjesto prošlosti govorili samo o budućnosti". Moju nevjericu u 
njegovu iskrenost brzo je demantirao dodavši “I vi komunisti izgubit ćete tu vlast, kao i mi četnici". 
“Nemoguće", rekoh, “a zašto?" “Zato", veli, “što niste ni vi riješili nacionalno pitanje. Imali ste totalnu vlast 
i mogli ste raditi što ste htjeli, ali ste sve odmah već 1945. centralizirali u Beogradu." 

10 Povijest SKJ, Komunist, Beograd, 1985, str. 211. 

11 Vidi: V. Kovačević, Pod otvorenim nebom, Vojnoizdavački zavod, Beograd, 1985. 

12 Povijest SKJ, 213-214. 

13 Interesantno je da će u sukobu Staljin-Tito 1948. ovo upozorenje Moskve biti tumačeno kao 
antipartizanski, antikomunistički i neprijateljski čin vlade SSSR-a prema NOB-u. 

14 Znakovit je detalj sa sastanka skupine seljaka na Baniji u ljeto 1941. Komunisti su seljake uvjeravali da 
počnu oružanu borbu. Seljaci se nisu dali pridobiti. U jednom trenutku jedan seljak reče: “Znate li vi što je 


vlast? Kada bi ova trešnja pod čijom krošnjom mi sada govorimo bila vlast, ja bih se i njoj poklonio.? 

15 Vojna enciklopedija (VE), Beograd, 1975, str. 266. 

16 VE, sv II, str. 518-519. 

17 Očita je sličnost američke koncepcije ugrađene u Daytonski sporazum 1995. s Titovom platformom 
zaustavljanja međunacionalnog rata u BiH 1941-1945. 

18 Prezidijum Narodne skupštine FNRJ, prvo i drugo zasjedanje AVNOJ-a, Beograd, 1953, str. 61. 
19 VE, sv. VI, str. 373-374. 

211. Jelić, nav. dj., 291. 

23 Usp. Zemaljsko antifašističko vijeće narodnog oslobođenja Hrvatske, IHRPH, Zagreb, 1964. 

24 B. Petranović, AVNOJ — revolucionarna smjena vlasti: 1942-1945, Nolit, Beograd, 1962, str. 196. 
26 Autonomija Vojvodine, Centar PKSKV za političke studije, Novi Sad, 1976, str. 324. 

28 F. Jelić- Butić, nav. dj., 278-279. 

30 Dokument u posjedu autora. 

32 Vidi: Nada Kisić Kolanović, Mladen Lorković — ministar urotnik, Golden marketing, Zagreb, 1998. 
34 V. Maček, nav. dj., 173. 

35 P. Kačavenda, Nijemci u Jugoslaviji, ISI, Beograd, 1991, str. 65. 

36 “Hrvatski narod", 11. ožujka 1945. 

37 “Katolički list", 27. ožujka 1945. 

38 F. Jelić-Butić, nav. dj., 308. 

39 Hrvatski leksikon 1, Naklada Leksikon, Zagreb, 1997, str. 110. 

40 Svi podaci o brojčanom odnosu snaga preuzeti su iz Vojne enciklopedije, Beograd, 1970-1975. 
41 Britanska informativna služba, New York, 1944, sv. II, br. 3. 

42 Zbornik 11/15, 191. 

Glava IV. 

JUGOSLAVIJA U RAZDOBLJU 

USPOSTAVLJANJA REVOLUCIONARNE 

DIKTATURE (1945-1950) 


1. Jugoslavija u uvjetima blokovske podjele 


Uvjereni da djeluju u skladu s neumitnim objektivnim povijesnim tijekom, euforični u 
pobjedničkom zanosu, komunisti su vjerovali da mogu svladati sve prepreke u miru kao i one u ratu. 
Cjelokupnu problematiku najkonfliktnije države u Europi KPJ je mislila riješiti doslovnom aplikacijom 


ruskoga komunističkog sustava, jer se vjerovalo da je on potvrđen kao univerzalni put stvaranja 

socijalističkog društva. Takav je pristup isključivao bilo kakvu kritičku analizu putova društvenog razvoja — 
sva se “mudrost? sastojala u slijepom kopiranju ruskoga modela komunizma. S tom koncepcijom KPJ je po 
zauzimanju vlasti 1945. krenula protiv temeljnih vrijednosti građanskoga društva kao što su višestranačje, 
privatno vlasništvo, slobodno tržište, građanske slobode, religija, pa i nacionalne tradicije, itd., kao naslijeđa 
kapitalizma, koje će komunizam odbaciti u “muzej starina“. Budući da ruski model socijalizma neće 
odgovarati društvenom biću Jugoslavije kao zemlje pretežno siromašnog seljaštva, a rađajućega građanstva, 
pogotovo njezinu višenacionalnom sastavu, odmah se zametnula trajna borba između projekta stvaranja 
komunističkoga društva i društvene stvarnosti, borba u kojoj će sustav neko vrijeme uspješno lomiti otpore, 
ali će se i sam mijenjati, što će trajati desetljećima — sve do njegova sloma 1990. godine. Već na samom 
početku, glavni udar na Titovu vlast i njega osobno izvest će 1948. Staljin što će prisiliti KPJ da traga za 
nekim novim putovima. Bio je to jedan od niza paradoksa koji će nastajati na temelju oštre konfliktnosti 
jugoslavenskog društva. 

KPJ će se 1950. ne samo odreći sovjetskog modela već će ga proglasiti najmračnijim režimom 
dvadesetoga stoljeća; no, neće imati snage za radikalne demokratske promjene, nego će ublažavati njegove 
totalitarne elemente težeći da demokratizira, ali ne i odbaci, jednopartijsku diktaturu. 

Na ulicama Moskve, Londona, Pariza, New Yorka... uz fanfare i vatromete stotine milijuna ljudi 
slavili su 9. svibnja 1945. kao dan pobjede nad nacističkom Njemačkom. Slično slavlje ponovilo se 2. rujna 
iste godine kada je kapitulirao carski Japan. U zanosu toga slavlja malo se mislilo da je Drugi svjetski rat 
završio uništavajućim posljedicama za sve europske narode, a ne samo za poražene. U tom je ratu izginulo 
oko 55 milijuna ljudi, ranjeno preko 35 milijuna, a nestalo oko 3 milijuna. SSSR, najveći pobjednik, pretrpio 
jeinajveće žrtve: oko 13,6 milijuna poginulih vojnika i oko 7 milijuna poginulih civila, a bez kuća i stanova 
bilo je oko 25 milijuna sovjetskih građana. Poražena Njemačka imala je oko 5 milijuna poginulih vojnika; 
život je izgubilo oko 3,8 milijuna civila, a u nju je došlo oko 13 milijuna izbjeglih i prognanih Nijemaca; 
izgubila je dio predratnog teritorija veličine Hrvatske. 

U zemljama Jugoslavije život je izgubilo oko milijun ljudi. Od toga Srba oko 530.000 — u BiH 
164.000, a u Hrvatskoj 131.000; Hrvata je poginulo oko 192.000 — od toga u BiH 64.000; Muslimana je 
izginulo oko 103.000 — od toga 75.000 u BiH; Židova je poginulo 57.000, od toga u Hrvatskoj oko 10.000, u 
Srbiji oko 14.000, u BiH 9.000, a od deportiranih izvan Jugoslavije 24.000. 1 

U usporedbi s drugim zemljama, SAD su imale male žrtve: 259.000 poginulih vojnika. Velika 
Britanija imala je 326.000 poginulih,2 bili su to golemi gubici. 

Materijalna razaranja u Europi, posebno na okupiranom teritoriju SSSR-a i Njemačke, bila su 
najveća u povijesti. 

Svi su europski narodi unesrećeni u Drugomu svjetskom ratu. Francuska, stup europskog poretka 


nakon Prvoga svjetskog rata, poražena 1940. u ratu s Njemačkom, pala je na status drugorazredne države; 

pobjednička Velika Britanija nakon 6 godina rata postala je ovisnik o pomoći SAD-a, gubeći svoje 
imperijalne kolonije; talijanska nacija je 1943. kapitulirala i izgubila sve posjede 1 pozicije izvan Italije. 
Razorena, a potom okupirana, Njemačka se našla na dnu moralnog rasula, izložena neumitnoj katarzi i 
liječenju od gotovo stogodišnjega imperijalnog ludila. Poslije najblistavije pobjede u povijesti, Rusija se 
našla u neopisivoj materijalnoj bijedi i duhovnom bespuću. Tragično su prošle i zemlje srednje i jugoistočne 
Europe: baltičke države, Poljska, Češka, Slovačka, Mađarska, Rumunjska, Jugoslavija. Ne samo politički 
nepovezane, veĆ i između sebe sukobljene, spomenute zemlje su uoči rata i u ratu bile okupirane, 
podijeljene ili satelitizirane od Hitlerove Njemačke, a zatim 1945. istodobno i oslobođene i potlačene od 
strane SSSR-a. 

Dva svjetska rata (1914-1918. 1 1939-1945) koja, ustvari, čine jedan rat razdvojen s dva desetljeća, 
toliko su iscrpla i izmrcvarila Europu da je ona izgubila milenijsku ulogu vodećega kontinenta u razvoju 
svjetske civilizacije. 

Katastrofu Europe u 1.1 II. svjetskom ratu pripremao je nacionalizam europskih naroda. Nema 
naime u Europi naroda u kojemu se nije razvila ideologija velike nacionalne države sredinom XIX. stoljeća, 
kada su nastale gotovo sve europske nacije. Poznato je da su elite europskih naroda razvijale viziju Velike 
Njemačke, Velike Italije, Velike Francuske, Velike Rusije, itd. Za njima nisu zaostajale ni srednje, male pa i 
najmanje nacije. Gotovo svi europski narodi stotinjak su godina odgajani idejama velikih nacionalnih država 
— Velike Mađarske, Velike Srbije, Velike Bugarske, Velike Hrvatske — sve do tako malene zemlje kao što je 
npr. Crna Gora u kojoj se sanjalo o proširenju na dio Sandžaka, dio Kosova, dio Bosne do Pala i na Hrvatsku 
do Neretve. Nošeni tim idejama narodi Europe su se međusobno ratovima izmrcvarili do samouništenja koje 
je u dva posljednja rata zaustavljeno invazijama američke armije (1918. i 1944) kao i pobunom izgladnjelog 
i očajnog u ratu iscrpljenog naroda kao što je bio slučaj s Oktobarskom revolucijom 1917. Naravno, glavnu 
su odgovornost nosile velike sile, ali ni drugi nisu uvijek bili nevini. 

Borba protiv fašizma, nacizma i japanskoga militarizma zbližila je narode i zemlje svih kontinenata. 
U toj borbi stvorena je svjetska antifašistička koalicija. Savez zapadnih demokratskih zemalja i SAD-a sa 
Sovjetskim Savezom, kao komunističkom državom, ideološki nezamisliv između dva svjetska rata, bio je 
znak nade u bolju budućnost svijeta. Pozicija SSSR-a bitno se izmijenila. Stekavši priznanje najveće ratne 
žrtve, ali i priznanje za najveći doprinos pobjedi nad nacifašizmom, SSSR je dostigao vrhunac svoga 
međunarodnog ugleda. Komunisti diljem svijeta i oni koji su voljeli SSSR postali su njegovi još veći 
ljubitelji i vjernici, a oni koju su ga se bojali ublažili su svoj strah nadajući se budućoj konstruktivnoj 
suradnji. Izraz toga novog ozračja u Drugomu svjetskom ratu jest i stvaranje Organizacije ujedinjenih 
naroda; Poveljom i Statutom 24. listopada 1945. zemlje članice obvezale su se da će se boriti za trajan mir, 
sigurnost i prava čovjeka i naroda, za zabranu upotrebe sile u međunarodnim odnosima i za nemiješanje u 


unutrašnje poslove pojedinih država. 

Nažalost, čovječanstvo nije nakon sloma fašizma uplovilo u mirne vode, već će skoro pola stoljeća 
biti izloženo hladnom ratu u kojemu će se do zuba naoružani antagonistički blokovi trajno nalaziti na rubu 
“vrućega" rata. 

Kako i zašto se to dogodilo? 

Pobjeda Crvene armije u Drugom svjetskom ratu omogućila je Staljinu da u svim zemljama koje je 
ona oslobodila uspostavi prosovjetske režime dovođenjem komunista na vlast tijekom 1946. i 1947. 
Posljednji boljševički udar pogodio je Čehoslovačku početkom 1948. godine. 

Velesile antifašističke koalicije obećavale su oslobođenim narodima slobodu izbora svojih režima. 
To je sadržavala ne samo Atlantska povelja već i odluke Jaltske i Potsdamske konferencije Staljina, 
Roosevelta i Churchilla. Međutim, SSSR na čelu sa Staljinom nije se držao potpisanih dokumenata veĆ 
zakona sile. Staljin je odlučio da na zapadnim granicama SSSR-a mora imati prosovjetske države kao zaštitu 
protiv oživljavanja Njemačke ili bilo koje antiruske opasnosti iz Europe. Zapravo, tajna “pokoravanja 
zemalja" istočne Europe bila je u obnovi velikoruskoga imperijalizma. U Kremlju nisu više sjedili Lenjinovi 
vea carski ideolozi, državnici i stratezi. Pobjeda u Drugomu svjetskom ratu silno je ojačala duhove 
velikoruskog imperijalizma. Staljin je, naravno, s gnušanjem odbijao bilo kakve primisli na sovjetsku 
imperijalističku vanjsku politiku. Upravo suprotno, vlastodršci SSSR-a su na sva zvona tvrdili kako oni 
porobljenim narodima i izrabljivanim klasama, proletarijatu 1 seljaštvu, donose oslobođenje od jarma 
imperijalista i buržoazije. 

SSSR po prirodi stvari nije ni mogao drukčije vladati stranim zemljama osim preko svojih vazala i 
totalitarnih boljševičkih režima. Inače, na slobodnim izborima svaki narod bi odbacio komunističke lidere i 
njihov režim. 

Dio odgovornosti za sudbinu zemalja istočne Europe snose i zapadni saveznici, posebno SAD, jer se 
nisu dovoljno založili za slobodu tih zemalja. Dva su jaka razloga za popuštanje Staljinu: s jedne strane tada 
se, 1944/45. dok još Njemačka nije bila svladana, nije smjelo ugroziti savezništvo s SSSR-om čije su 
milijunske zemlje nosile glavni teret rata; s druge pak strane, Staljin je dao riječ da će tri mjeseca nakon 
kapitulacije Njemačke SSSR ući u rat protiv Japana, što je za SAD bilo tada od neprocjenjiva značenja. 

Paralelno s procesom nasilnog uspostavljanja satelitskih režima u zemljama istočne Europe, KPSS 
je rujna 1947. stvorila političko tijelo 9 komunističkih partija pod imenom Informacioni biro komunističkih i 
radničkih partija (IB). Iz “kapitalističkih" zemalja u IB su ušle samo talijanska i francuska KP, tada masovne 
i vrlo jake stranke. 

Na osnivačkom sastanku IB-a glavni referat je podnio A. Ždanov, vodeći ideolog KPSS-a, s tezom 
da su formirana dva suprotstavljena “tabora' — imperijalistički zapadni na čelu s SAD-om i demokratski 
socijalistički na čelu s SSSR-om. Zadaća je socijalističkoga tabora da ujedini sve svoje snage za obranu od 


agresije Zapada protiv SSSR-a i zemalja “narodne demokracije" i socijalizma. KPJ je s radošću prihvatila 

formiranje IB-a. Ideju o stvaranju zajedničkoga tijela europskih komunističkih partija Tito je pokretao već 
1945. i 1946. prigodom svojih boravaka u Moskvi. 

Državna integracija, satelitizacija zemalja istočne Europe pod hegemonijom SSSR-a i stvaranje IB-a 
kao “male Kominterne", upućivali su na opasnost da SSSR, osloncem na komunističke partije Zapada, 
ovlada Europom tim lakše što je Njemačka bila okupirana, a Francuska i Velika Britanija ne bi bile u stanju 
zaustaviti takvu invaziju. 

Naravno, i SSSR je bio ratom izmrcvaren, ali je ipak bio najjača vojna sila u ondašnjem svijetu. 

Ždanovljeva teorija o zapadnom imperijalizmu zapravo je obnovila politiku KPSS-a i vlade SSSR-a 
iz međuratnog razdoblja. Naime, do napada Njemačke na SSSR 22. lipnja 1941. sovjetska “teorija je 
zapadne zemlje tretirala imperijalističkim, izjednačujući ih s nacističkom Njemačkom i njezinim 
saveznicima, nadajući se da će ta dva tabora iskrvariti u međusobnom ratu. Zato se može smatrati da je IB, 
nakon savezništva sa Zapadom 1941-45, označio kontinuitet s predratnom političkom strategijom SSSR-a. 

Zapad je odmah nakon rata odgovorio svojim mjerama protiv SSSR-a. Inicijativu je pokrenuo 
Winston Churchill. On je ožujka 1946. u Fultonu, u nazočnosti predsjednika SAD-a Harryja Trumana, javno 
pozvao Zapad u borbu protiv komunizma. Prije toga Churchill je već svibnja 1945. pismeno, za vrijeme 
tršćanske krize, kada je Tito u zapadnom tisku nazvan “balkanskim Hitlerom" koji hoće ratom osvojiti Istru, 
Trst i Korušku, formulirao tezu da se od Baltika do Jadrana spustila “Željezna zavjesa" kao granica između 
“slobodnoga svijeta" 1 “svijeta komunizma". Uskoro, ožujka 1947, definirana je tzv. Trumanova doktrina po 
kojoj se SAD obvezuju da će svakoj zemlji ugroženoj od komunističke opasnosti dati vojnu, tehničku i 
financijsku pomoć. Iste godine je donesen tzv. Marshallov plan po kojemu SAD daju financijska sredstva 
europskim zemalja radi jačanja njihove političke stabilnosti i obrambene sposobnosti protiv “komunističke 
subverzije". Ta je pomoć iznosila 14 milijardi dolara. 

Iako će vojni blokovi biti osnovani kasnije — NATO 1949, a Varšavski pakt tek 1955. — podjela na 
blokove provedena je već 1945-1947. godine. Hladni je rat počeo na ideološkom, propagandnom, 
ekonomskom i drugim poljima, uključujući i trku u naoružanju. 

Odnos snaga između zapadnoga i istočnog bloka teško je izraziti sintetičkim pokazateljima. Istok je 
bio puno nadmoćniji u kopnenim snagama, a Zapad je imao monopol na atomsko oružje, koje Rusi tada još 
nisu imali. Iscrpljena u dva svjetska rata zapadna Europa nije imala snaga za otpor eventualnoj agresiji s 
Istoka. Po ekonomskoj snazi Zapad je bio apsolutno nadmoćan. Kao čelna zemlja Zapada, SAD je tada 
ostvarivala 56% cjelokupnoga svjetskog društvenog bruto-proizvoda, i oko 855 znanstvenih otkrića 
tadašnjega svijeta. Dok je SAD imao i “mrkvu i štap" te mogao podizati zemlje zapadne Europe iz ratnog 
pepela, SSSR je imao samo štap. Ni jednoj zemlji istočne Europe nije mogao davati ekonomsku pomoć. 


Dapače, Rusi su nakon rata iz tih zemalja odvozili dio industrijskih postrojenja i pokretne imovine.3 

U procesu razdvajanja saveznika Velike antifašističke koalicije i stvaranja dvaju antagonističkih 
blokova, Titova Jugoslavija nije imala nikakvih dilema. KPJ je od 1919. trajno bila jedna od najodanijih 
članica Kominterne. Na tom kursu ona je prva u Europi podigla ustanak, želeći pomoći napadnutom 
SSSR-u. Nije, dakle, SSSR 1945. upotrijebio nikakav pritisak da se Jugoslavija sovjetizira, kao što je to 
uradio s ostalim zemljama istočne Europe. Staljin to nije činio ne zato što Jugoslaviju nije želio uključiti u 
svoj imperij već zato što je KPJ sama pošla u njegov zagrljaj, pa zato nije trebao nikakav poziv, čak ni 
sugestije Kremlja. KPJ je pošla tim putem i zato što je očekivala oslonac od opasnosti sa Zapada. Kao što je 
rečeno, vodstvo KPJ je i u ratu 1941-45. strahovalo od eventualnog iskrcavanja saveznika na Jadranu i bilo 
spremno “baciti ih u more". U diplomatskoj borbi za Istru i Trst, za granice s Italijom i Austrijom, 
Jugoslavija uopće nije sumnjala u bezrezervnu pomoć vlade SSSR-a. Prvi petogodišnji plan industrijalizacije 
(1947-1951) računao je na pomoć SSSR-a. 

Koliko je vjera u SSSR bila neograničena govori izjava E. Kardelja, prvog Titova suradnika od 
1937. do smrti 1979, dana sovjetskom ambasadoru Sadčikovu, kojemu je rekao da rukovodstvo nove 
Jugoslavije vidi svoju državu kao jednu od budućih republika SSSR-a, a KPJ kao budući dio KPSS-a.4 Do 
sukoba sa Staljinom Jugoslavija je, uz SSSR, igrala vodeću ulogu u objedinjavanju socijalističkih zemalja 
protiv Zapada. 

Vanjska politika Jugoslavije u prvim poratnim godinama (1945-48) rukovodila se ideološkom 
doktrinom Kominterne (1919-1943) po kojoj je na djelu svjetska proleterska revolucija koja se nastavlja 
poslije II. svjetskog rata pod vodstvom svemoćnoga SSSR-a. Podjela na blok socijalizma i kapitalizma, 
provedena je 1945-47, na toj je crti. Zavisno od konkretnog razvoja događaja, predstojeći sukob može 
nastupiti ili agresijom zapadnih zemalja na čelu s “američkim imperijalistima" ili pak nastupanjem 
revolucionarnih snaga socijalizma. U svakom slučaju, SSSR i o njemu ovisne zemlje, tzv. narodne 
demokracije, moraju se vojno, gospodarski, ideološki i politički črvrsto povezati u monolitni blok protiv 
“zapadnog imperijalizma". Više od svih zemalja Jugoslavija je forsirala to povezivanje. Zato su 1945, 1946. 
i 1947. sklopljeni ugovori o prijateljstvu i uzajamnoj pomozi s SSSR-om, Poljskom, Eehoslovačkom, 
Albanijom, Mađarskom i Rumunjskom, iz čega je nastao sustav regionalne sigurnosti, zapravo borbeni 
savez tih zemalja. 

KPJ od osnivanja 1919. nije mijenjala svoj lenjinistički ideološki pogled na budućnost svijeta. 
Trajno je živjela u viziji svjetske proleterske revolucije Komunističke Internacionale (KI) i slijedila politiku 
apsolutne privrženosti SSSR-u. Nakon što je 1945. stvorila državu, KPJ je odmah krenula u proces 
državnoga, gospodarskog, političkog, kulturnog integriranja s SSSR-om, i to znatno šire i intenzivnije nego 
što je to tražio sam SSSR. U duhu takve vizije Tito je još prije završetka rata, 11. travnja 1945. u Moskvi 
potpisao “Ugovor o prijateljstvu, uzajamnoj pomoći i poslijeratnoj suradnji, između Jugoslavije i SSSR-a". 


Slične je ugovore potpisao i s ostalim (budućim) satelitima SSSR-a: Poljskom (11. ožujka 1946), 

Čehoslovačkom (9. svibnja 1946), Albanijom (9. srpnja 1946), Bugarskom (27. studenoga 1946), 
Mađarskom (8. prosinca 1947) i Rumunjskom (19. prosinca 1947). Uz te međudržavne ugovore potpisano je 
mnoštvo sporazuma o političkoj, ekonomskoj i kulturnoj suradnji. lako i sama u bijedi, Jugoslavija je 
Bugarskoj oprostila reparacije — 25 milijuna USD, a Poljskoj, Čehoslovačkoj i Rumunjskoj poslala 17.000 
vagona žita. 

Na ideji integriranja novih prokomunističkih država Tito 1946. posjećuje Varšavu, Prag, opet 
Moskvu, a u isto vrijeme u Jugoslaviju hodočaste svi lideri komunističkih zemalja osim samog Staljina. O 
tom integriranju s Istokom Josip Broz Tito na V. kongresu KPJ 1948. kaže: “Prva mjera CK KPJ i nove 
vlade nakon oslobađanja naše zemlje ... bila je ... u tome da se Jugoslavija što tješnje poveže, kako 
ekonomski tako 1 politički i kulturno, sa Sovjetskim Saveznom i zemljama narodne demokracije..." Već 
1945. Tito je dao inicijativu da europske komunističke partije osnuju neke vrste organizaciju sličnu KI koja 
je raspuštena 1943; ta je ideja realizirana u jesen 1947. kada je stvoren Kominform, za čije je sjedište 
izabran Beograd. Sve je to išlo u duhu vizije uključenja Jugoslavije u SSSR. 

U prvim poratnim godinama (1945-1949) Jugoslavija ne samo da ne inicira prijateljske odnose 
prema zapadnim zemljama već ih zaoštrava, čak i više nego što bi to Rusi željeli. Doduše, za takvu politiku 
bilo je i razloga. Zapadne zemlje su odmah u ožujku 1945. priznale Titovu vladu, u koju su ušli i neki 
ministri iz Šubašićeve kraljevske vlade. Ustvari, to je bila komunistička vlada u kojoj je djelovanje 
Šubašićeve ministarske ekipe bilo potpuno blokirano tako da je to faktički bila jednostranačka vlada. Zato 
Britanija i SAD nisu mogle ništa učiniti za stvaranje parlamentarne demokracije, čemu su se nadali i na što 
se Tito obvezao potpisom dvaju sporazuma sa Šubašićem (16. lipnja i 20. studenoga 1944). 

U tršćanskoj krizi Zapad je vodio oštru propagandnu kampanju, nazivajući Tita “balkanskim 
Hitlerom", a njegov režim jednopartijskom diktaturom; Jugoslavija je nazivana “satelitom SSSR-a br. 17. 
Kampanja je posebno pojačana u povodu suđenja Draži Mihailoviću (ljeto 1946) i nadbiskupu A. Stepincu 
(jesen 1946). 

Jugoslavenski režim je odgovorio jednakom mjerom, optužujući Zapad za osporavanje legitimnih 
prava Hrvata i Slovenaca za ujedinjenje s maticom, za prihvat četnika 1 ustaša, za podrivanje “nove 
demokratske" Jugoslavije itd. 1 tsl. Iza takvih optužbi Zapada stajala je radikalna revolucionarna 
protukapitalistička svijest koja se nadala širenju komunizma na cijelu Europu. To znači da zajednički 
četverogodišnji rat protiv fašizma nije značajnije potisnuo predratnu antizapadnu bolješevičku ideologiju. 
Uz to, naravno, postojali su i realni interesi nove vladajuće sile u Jugoslaviji. KPJ je bila više nego uvjerena 
da se Zapad nije odrekao obnove tek srušenoga režima Kraljevine Jugoslavije. Taj sukob sa Zapadom bio je 

Jugoslavija je svibnja 1945. ušla u oštar sukob s Velikom Britanijom i SAD-om zbog svojih granica 


s Italijom i Austrijom. Polazeći od zahtjeva da se ispravi nepravda iz 1918-1920. kada je Kraljevina 

Jugoslavija, na račun Hrvatske i Slovenije, ustupila Italiji teritorij s oko 600.000 Hrvata i Slovenaca, vođe 
nove Jugoslavije, posebno Tito i Kardelj, bili su spremni i oružjem se suprotstaviti zapadnim saveznicima. 
Znajući da se pravo bez vojne sile teško može ostvariti, Tito je s IV. armijom i slovenskim partizanima prije 
anglo-američkih postrojbi zauzeo Istru, Trst, dio Julijske Krajine i dio Koruške, spreman s oružjem braniti 
oslobođene krajeve. Međutim, i zapadne zemlje su također bile spremne izbaciti jugoslavenske postrojbe iz 
oslobođenih krajeva, tim odlučnije što su one već tada ocijenile da je Jugoslavija postala satelit SSSR-a i da 
zato njoj dati Trst isto je kao da su ga dali Rusima. UZ to su htjeli ojačati Italiju, a Austriji osigurati granice 
iz 1938. godine. 

Jugoslavija je tražila oslobođene krajeve s argumentom da su Slaveni većinsko pučanstvo, a da je 
grad Trst otok u slavenskom moru. Kardelj je u zatvorenim partijskim krugovima govorio da bi gubitak 
Trsta otvorio mogućnost imperijalističkoga prodora Zapada na Balkan i u srednju Europu te ugušio 
revolucionarne procese u tom dijelu svijeta. U svibnju 1945. SAD i Velika Britanija dale su Titu ultimatum 
da njegove postrojbe odmah napuste Trst, Pulu i ostala pristaništa na obali Istre kao i dolinu Soče te da se 
povuku i iz Koruške i Štajerske (Austrije). Tito je 27. svibnja 1945. napao i velike sile rekavši da Jugoslavija 
neće nikome biti “moneta za potkusurivanje", što je izazvalo oštar demarš sovjetske vlade, koja je 
procijenila da se to odnosi i na nju, a ne samo na zapadne zemlje. 

U sukobu 1948. Staljin će ukoriti Tita s tezom da SSSR zbog Trsta nije mogao riskirati rat sa 
Zapadom. Tito je, ipak, 12. lipnja 1945. morao povući svoje jedinice iz Austrije, Trsta i dijela Istre. Zatim su 
u diplomatskoj borbi zapadne sile Jugoslaviji ponudile granicu s Italijom po tzv. Wilsonovoj crti koja je 
razmatrana na Pariškoj mirovnoj konferenciji nakon I. svjetskog rata, kojom se Italiji ustupa veći dio 
Slovenskog primorja i veći dio hrvatske Istre s Cresom i Lošinjem, uz poseban status Rijeke 1 Zadra. 
Jugoslavija je taj prijedlog odbacila, a zatim je sporni teritorij podijeljen na dvije zone: zonu A (grad Trst s 
okolicom) pod upravom zapadnih sila i zonu B pod vojnom upravom Jugoslavije. 

Na Pariškoj mirovnoj konferenciji 1946. godine Kardelj je vodio diplomatsku bitku. Za to vrijeme 
KP] je organizirala opći val masovnih demonstracija pod parolom “Život damo, Trst ne damo!" 

Vijeće ministara savezničkih sila u Parizu je 2. srpnja 1946. odlučilo da se ustanovi država pod 
imenom “Slobodni teritorij Trsta" (STT) od nešto proširene zone A, a zatim je mirovna konferencija u 
Parizu 28. rujna 1946. prihvatila rješenje koje je i sankcionirano mirovnim ugovorom Jugoslavije s Italijom 
(10. veljače 1947). Dakle, u tom trenutku Jugoslavija je praktički dobila zonu B. Matici zemlji je dodijeljen 
teritorij od 7.000 km2 s oko 470.000 stanovnika. Jugoslavija je uz potpis na mirovni ugovor stavila do 
znanja da i dalje ostaje pri zahtjevu za Trstom. Međutim, već 20. ožujka 1948. SAD, Velika Britanija i 
Francuska objavile su tzv. Tripartitnu deklaraciju kojom se cijeli STT pripaja Italiji što se nije moglo 
realizirati, jer se Jugoslavija tome oštro suprotstavila. Dva dana prije toga, 18. ožujka 1948, Staljin je 


povukao svoje stručnjake, čime je započeo sovjetsko-jugoslavenski sukob. 

U procesu stvaranja tzv. socijalističkog bloka zemalja istočne Europe i SSSR-a, Jugoslavija je težila 
da u tome bloku stvori balkansku federaciju kao regionalnu zajednicu kojoj će ona biti hegemon. 

Inspirirana starom socijalističkom i komunističkom idejom o balkanskoj federaciji, KPJ je smatrala 
da su s dolaskom komunista na vlast stvoreni uvjeti za njezinu realizaciju. Računalo se da će se tako Balkan 
od “bureta baruta" pretvoriti u regiju mira i stabilnosti. 

Prvi pokušaj stvaranja federacije Jugoslavije i Bugarske zimi 1944-45. nije uspio jer Bugarska, kao 
poražena saveznica Hitlerove Njemačke, nije smjela stvarati međunarodne ugovore sve do potpisa mirovnog 
ugovora. U međuvremenu su vladine snage uz pomoć britanske armije razbile grčku partizansku vojsku u 
prvim danima 1945. godine. Propao je pokušaj stvaranja komunističke Grčke, što je bilo djelo Velike 
Britanije koja je, po sporazumu s Moskvom iz listopada 1944, dobila suglasnost saveznika za intervenciju u 
Grčkoj, što Titu tada nije bilo poznato. Uslijed progona komunista, u Grčkoj je 1946. došlo do pobune i 
građanskoga Tata koji je trajao tri godine (1946-1949). Jugoslavija je dala logističku pomoć grčkim 
komunistima u nadi da Će oni pobijediti. Zbog toga je 1947. i 1948. osuđena od strane OUN-a. ČekajuĆi 
pobjedu komunista u Grčkoj, ostale su tri balkanske zemlje nizom međunarodnih sporazuma i akcija 
pripremale federaciju. Jugoslavija je Albaniju veĆ praktično od 1945. do 1948. postupno integrirala. S 
Bugarskom je 1. kolovoza 1947. potpisan Bledski sporazum, dopunjen ugovorom 27. studenog 1947. u 
Evksinogradu kod Varne. Glavni problem bio je u tome što su Bugari preferirali dvojnu federaciju, a 
rukovodstvo Jugoslavije je Bugarsku vidjelo kao jednu od 7 južnoslavenskih republika. 

Iako se nije došlo do utanačenja promjene granice, u perspektivi se očekivalo da će Bugarska dobiti 
dva kotara uz granicu sa Srbijom u kojima su Bugari bili izrazita većina, a ustupiti Makedoniji tzv. Pirinsku 
Makedoniju, što se dade zaključiti iz govora bugarskoga lidera G. Dimitrova, na sjednici CK KP Bugarske 
kolovoza 1946, kada je rekao: “*Vardarska Makedonija", “Pirinska Makedonija? i “Egejska Makedonija'. Ne 
postoje tri Makedonije. Postoji samo jedna Makedonija i ona je ... predstavljena u postojećoj Narodnoj 
Republici Makedoniji...?5 I Tito je vjerovao da će bugarski komunisti ustupiti tzv. Pirinsku Makedoniju. U 
jesen 1944. on je srbijanskom političaru Dragoljubu JovanoviĆu rekao: “Mi ćemo Bugarima vratiti dva 
kotara koji su im uzeti u Versaju, a oni će nama ustupiti Pirinsku Makedoniju... to sam uredio s bugarskim 
drugovima..."?6 

Ulaskom u federaciju, Albanija bi za nagradu dobila Kosovo. 

Ideje jugoslavenskih revolucionarnih romantičara razbit će se o hridine realnog odnosa snaga — 
mimo velikih sila to se nije moglo realizirati. Napadom Staljina na Tita 1948. definitivno je pokopana ideja 
balkanske federacije. Grčki ustanak je poražen 1949, a Bugarska totalno satelitizirana, dok je Albanija, 
među prvima, 1948. napala Jugoslaviju optužujući ju da je od 1945. vodila osvajačku politiku prema njoj. 

Udarom Staljina na Tita 1948. završena je faza revolucionarnog optimizma jugoslavenskih 


komunista. 

Dok je nova Jugoslavija, izložena otvorenim pritiscima sa Zapada, svu svoju pažnju usmjerila protiv 
opasnosti s te strane, u isto se doba “otvorila prema Istoku, prema SSSR-u. Već potkraj rata, naročito od 
oslobođenja Beograda 1944, uspostavljene su višestruke vojne, političke, kulturne, znanstvene i druge veze. 
SSSR se u toj situaciji nije više mogao držati politike “pola-pola", već je otvorio novu stranicu odnosa s 
Jugoslavijom; njemu se pružila prilika za sto postotni utjecaj, to prije što je i nova Jugoslavija, kako 
rekosmo, otvorila mogućnost za takvu politiku, uvjerena da se radi o najiskrenijemu savezniku i zaštitniku. 

Neposrednim kontaktima najviših rukovodilaca obiju zemalja, uključujući i više razgovora Tita i 
Staljina, činilo se da su ratni nesporazumi izglađeni. Vojna pomoĆ SSSR-a u posljednjim mjesecima rata i 
naoružanje Jugoslavenske armije, zajedno s radostima pobjede nad zajedničkim neprijateljima, stvarali su, 
posebno kod komunista i mlade generacije, veliko povjerenje i ljubav prema SSSR-u, što je KPJ intenzivno 
razvijala svim mogućim sredstvima propagande. 

Neograničeno povjerenje i ljubav koju su komunisti u bivšoj Jugoslaviji razvili prema SSSR-u, a 
KPJ razvila u partizanima, sada se nakon oslobođenja nastojalo proširiti i na narod. 

Prema svim socijalističkim zemljama razvija se kult povjerenja, posebno prema slavenskim 
narodima, riječima ljubavi iz doba panslavističkih ideja. 

Iako se na riječima isticalo i naglašavalo da se izgradnja socijalizma u Jugoslaviji odvija u 
specifičnim prilikama, SSSR je istican kao “model kojemu treba težiti". 

Na molbu CK KPJ i vlade Jugoslavije SSSR je uputio u Jugoslaviju znatan broj vojnih i civilnih 
stručnjaka koji su se rasporedili na značajnije “punktove? u policiji, u vojsci i ekonomskom državnom 
aparatu. KPJ se ponašala kao da Će biti dio SKP(b)-a i kao da Će Jugoslavija biti dio SSSR-a, odnosno dio 
svjetske zajednice socijalističkih zemalja. Bilo je to vrijeme zanosa mlade revolucije koja je vjerovala da je 
na dnevnom redu stvaranje istinske ljudske zajednice socijalističkih zemalja. Nažalost, na drugoj strani 
Staljinova je vlada tu srdačnu otvorenost nove Jugoslavije iskoristila i svestranom infiltracijom započela 
politiku dominacije. 

Rukovodstvo Jugoslavije, inspirirano idealima i načelima revolucije i socijalizma, pružalo je u 
konkretnim pitanjima otpor vladi SSSR-a težeći, dakako, ne samo da ne izazove otvoren sukob već da ojača 
prijateljstvo i savezništvo s SSSR-om. Naime, mlado revolucionarno rukovodstvo Jugoslavije, puno vjere i 
iluzija s obzirom na prave namjere Staljinove vlade, smatralo je da ima pravo, u ime principa koji treba da 
vladaju među komunistima, slobodno “ispravljati pogreške" i suzbijati tendencije koje ne odgovaraju 


odnosima među socijalističkim zemljama. 


2. Uspostava revolucionarne diktature 

U rukama Tita i nekoliko njegovih najbližih suradnika (Kardelja, Rankovića, \ilasa, Hebranga) našla 
se 1945. nezapamćena vojna i politička moć. Pod njegovim je zapovjedništvom bila ratna armija od blizu 
milijun ljudi. Ali to nije bila obična, već ideološki indoktrinirana partijska vojska. U njezinu je sastavu bilo 
oko 100.000 članova KPJ i 106.000 članova SKOJ-a. U njihovim je rukama bila snažna i monolitna KPJ sa 
141.000 članova koji su fanatično slijedili svoje vođe — Tita i Staljina — dijeleći prema obojici podjednaku 
lojalnost i vjernost. U proljeće 1944. A. Ranković je po uzoru na SSSR stvorio tajnu policiju u koju su 
odabrani najortodoksniji i najtvrđi komunisti. Od samog osnivanja ona je postala osamostaljena sila — država 
u državi. 

Država, stvorena u ratu, također je bila partijska kao što su takvi bili i vojska i policija. KPJ je držala 
u svojim rukama svu vlast i u privredi, u kulturi, u prosvjeti, u znanosti — svuda; ona je rukovodila i svim 
tzv. masovnim organizacijama: Narodnom frontom, sindikatima, omladinskim, ženskim, športskim 
društvima — ništa nije moglo nastati i postojati mimo volje i kontrole Partije. Oko te strukture — partije, 
države, vojske — razvio se blok-pokret političkih snaga koji se rodio u partizanskom ratu i koji je išao za 
Titom, od kojeg je propaganda već bila napravila ratnu i lidersku legendu. Titova pravno i politički 
neograničena vlast mogla se uspoređivati s onom koju su imali lideri revolucije kao što su bili Lenjin, 
Staljin, Mao, Castro itd. 

Sa stajališta poratnoga razvoja, mala skupina KPJ od 7-8 prvaka u koje se može uključiti i A. 
Hebrang, Sreten Žujović, I. Gošnjak i M. Pijade, mogla je raditi što je htjela, budući da su komunisti i 
njihove pristaše imali neograničenu političku vlast, a bili su spremni za svojim liderima iĆi “u vatru i 
vodu". Nasuprot njima, onaj dio naroda koji je bio na protivničkoj strani bio je isključen iz političkog života, 
a često se našao čak i izvan zakona. 

Stvaranje monolitnoga komunističkog bloka neobjašnjiv je fenomen kada se analizira u kontekstu 
činjenice da se jugoslavensko društvo raspalo već u Kraljevini Jugoslaviji, i to kako po nacionalnim 
šavovima, tako jednako i u svom socijalno-ekonomskom biću. Objašnjenje spomenutoga društvenog 
“fenomena izlazi iz okvira ovog rada. O njemu se mogu dati samo neke naznake. 

Ukratko, formiranje komunističkog bloka 1941-1945. bila je konzekvenca procesa raspadanja 
hegemonističkoga vojno-političkog monarhizma Kraljevine Jugoslavije, nacifašističke okupacije 1941-1945. 
potpomognute — aktivno ili pasivno — građanskim strankama, kao i odluka velesila SAD-a, SSSR-a i Velike 
Britanije o obnovi Jugoslavije, te činjenice da su komunisti uspjeli pridobiti dio masa za ideju stvaranja 
socijalističkoga “novog društva“. Svojom platformom u kojoj su uvijek skrivali ideju komunizma, KPJ je 
“svima? nudila ponešto u čemu su ljudi različitih uvjerenja našli nadu ostvarivanja svojih interesa: Srbima 
državu u kojoj će svi biti ujedinjeni; Hrvatima, Slovencima, Makedoncima, Crnogorcima i Muslimanima 
njihove nacionalne republike; radnicima tvornice bez kapitalista; seljacima zemlju bez poreza, a svima 


utopiju društva bez bogataša i siromaha, društvo drugova bez gospodara, novi svijet bez ratova, 

socijalističke države Europe i svijeta bez državnih granica. U svijesti ljudi se kao u bajkama rađao novi 
bogati svijet bez bijede i siromaštva. U paleti tih ideja nove utopije našlo se privlačnih elemenata i za 
nepismena mladog seljačića 1 za inteligenta. Prvi je povjerovao u bajku, a drugi je u tome našao usustavljenu 
“znanstvenu istinu* po kojoj neumitno nastupa smjena divljega kapitalizma koji pokapa novi cvatući svijet 
komunizma. Ukoliko su ljudi bili bijedniji, siromašniji i neobrazovaniji, utoliko je utopija komunizma bila 
privlačnija. 

S novom utopijom KPJ nije prodrla u srednje i starije generacije. Ali je postigla uspjeh među 
mladima. 

Veoma specifična i važna strana bloka revolucionarnih snaga bila je u tome što je njegovu “udarnu 
snagu" činila vrlo mlada generacija i što je bio idejno i politički jedinstven, a organizacijski 
visokocentraliziran. Prva značajka izražena je u tome da su mladići, djevojke i uopće mladi ljudi preuzeli 
rukovodeće položaje i uloge, počevši od radnih organizacija i seoskih narodnih odbora do ministara i 
članova centralnih političkih foruma. Mlada generacija se “nametnula srednjoj i starijoj generaciji. Velika 
većina “vodeće generacije" bila je u dobi od 15/16 do 30 godina. Pobjednosno završen rat podigao je do 
nevjerojatnih razmjera samovijest, samouvjerenost te mlade generacije koja se nije plašila nikakvih 
prepreka, čiju veličinu i složenost mnogi tada nisu ni zapažali. Svijest o teškoćama povijesnih problema nije 
postojala. Golemo značenje ta generacija nije imala samo za prvo poslijeratno razdoblje; ona će za idućih 
tridesetak godina držati ključne pozicije u upravljanju društvom. 

Čak je i većina vođa ustanka pripadala mladoj generaciji. Na početku ustanka Rankovisge, Kardelj, 
\ilas, Bakariae, Kidrič, Stambolige, Vukmanoviae, Koliševski, Vlahoviae itd. bili su u dobi izmedu 27 i 32 
godine i zahvaljujuei tome, vladat ee oko pola stoljeea, blokirajuei svoju smjenu s onima iz redova mlađih 
generacija. 

Jedna od “tajni uspjeha KPJ u manipulaciji masama jest i stil upravljanja društvenim procesima, što 
zaslužuje kratko objašnjenje. 

U strukturi i mehanizmu upravljanja KPJ je bila stožerna politička organizacija koja je od vrha do 
dna hijerarhijske strukture — od najmanjega sela do državnoga vrha — donosila sve odluke, ali tako da je to 
činila zajedno s tzv. masovnim organizacijama i državnim aparatom. Suštinski po stilu funkcioniranja, 
mehanizam upravljanja bio je kopija staljinskog modela. Međutim, u tome postoji i jedna zapanjujuća, na 
prvi pogled nerazumljiva razlika. Radi se o fenomenu konspirativnog, gotovo tajnog života i djelovanja KPJ. 

KPJ je produžila svoju tradiciju tajnosti i konspirativnosti “naslijeđenu? 1z ilegalnog i ratnog 
razdoblja. To se očitovalo u nizu praktičnih oblika djelovanja. Javnost nije znala tko su članovi KP u 
njihovim sredinama. Javnost nije znala gdje postoje partijske organizacije, tko su njihovi članovi i prvaci. 


Sam Tito je izbjegavao odgovoriti na pitanje je li on vođa KPJ. Sastanci koji su se u to doba održavali 

najmanje jedanput tjedno, po pravilu su se održavali noću u tajnosti.7 Sastanci partijskih rukovodstava, od 
lokalnih do središnjih, ni jednom nisu obznanjivani sve do V. kongresa 1948. godine. 

U istom su stilu bili i pisani i (partijski) dokumenti. Ni riječi o ključnim terminima kao što su 
socijalizam, komunizam i slično. Termini su: narodna demokracija, narodna vlast, itd. Gotovo sve odluke 
donose i objavljuju vlada, narodni odbori, skupštine, Narodna fronta, sindikati — a to su zapravo odluke 
Partije koja je svuda, ali je u javnosti nigdje nema. Tako se stvarao privid političkog života. KP je bila iza 
kulisa, a u javnosti su samo masovne društvene organizacije, pa po formi ispada da su njihovi čelnici 
izabrani od naroda. 

Glavna masovna organizacija definirana kao općenarodna, patriotska, otvorena svakom građaninu, 
osim otvorenim neprijateljima, bila je Narodna fronta (NF) koja je obuhvaćala nekoliko milijuna ljudi (u 
njoj je 1947. evidentirano 7 milijuna članova). Ona, a ne KP, organizira izbore, predlaže kandidate za 
izborna predstavnička tijela, kontrolira vlast, itd. Istodobno ona organizira društveni život — od masovnog 
opismenjavanja i večernjih škola do formiranja radnih brigada te dobrovoljnog rada na obnovi zemlje. U NF 
su uključene i ostale društvene organizacije kao sindikati, Narodna omladina, Antifašistička fronta žena i tsl. 
Na djelu su, dakle, dvije partije: usko, kadrovska, monolitna KPJ i Narodna fronta, široka, masovna i 
općenarodna partija — kao prošireno “izdanje one prve. 

Povijesno gledano, KPJ je preko NF-a ostvarivala nekoliko ciljeva, od kojih su neki bili 
manipulativni, a drugi društveno korisni. 

NF je svakom građaninu otvarala vrata uključivanja u politički život, što su mnogi iz raznih razloga 
i učinili. Aktivniji članovi su primani i u KPJ i birani u organe vlasti. Politički protivnici koji su prozreli 
manipulativnu ulogu KP “bježali? su od NF-a. Angažman tzv. izvanpartijaca u NF-u tupio je dogmatizam, 
aroganciju 1 ideološku tvrdoću dijela komunista. Preko NF-a se manjim dijelom ublažavala negativna strana 
jednostranačja, prividom kako ljudi mogu i bez partija utjecati na vlast. NF je imala i svoju ulogu prema 
međunarodnoj javnosti: ona je skrivala jednopartijsku diktaturu. KPJ je koristila NF i u borbi protiv 
opozicije. Pozivom na patriotizam nudila je građanskim strankama da se učlane u NF u “interesu najširih 
narodnih masa". Svjesni da se radi o očitoj manipulaciji, lideri starih građanskih stranaka to su odbijali, ali 
su se neke frakcije građanskih stranaka, pa i same stranke kao lijevo orijentirana Zemljoradnička u Srbiji i 
“partizanski' HSS u Hrvatskoj, uključile u NF što je KP-u olakšalo razbijanje tvrdih građanskih stranaka. 

Mehanizam upravljanja u kojemu je KPJ bila stožerna, a NF masovna organizacija, pri čemu prva 
djeluje konspirativno, a druga javno, tendencijski je bio “mač s dvije oštrice". Naime, pojavili su se prvi 
znaci borbe između demokratskih i čvrstorukaških totalitarističkih snaga. Moguće je da bi s vremenom 
pozicija partije slabila, što naravno nije sigurno. Zato se može reći da u Staljinovu optužujućem pismu 1948. 
ima zrnce istine da KPJ gubi svoj revolucionarni identitet utapanjem u NF. Možda je zbog toga bio usporen i 


proces stvaranja KP Crne Gore 1 BiH, što je bilo predviđeno neposredno nakon Tata, ali će se ostvariti tek 

1948. kada je zbog Staljinova napada KPJ izašla iz svoje konspirativnosti, a to je jako smanjilo političku 
ulogu NF-a. 

Prethodna analiza je odgovor na pitanje kako je bilo moguće da komunisti i dio masa povjeruje da se 
nakon povijesnog iskustva može za jedno desetljeće ostvariti savršeno ljudsko društvo. Ta vjera bila je 
odgovor s jedne strane na svu onu bijedu i krvoprolića dvaju svjetskih ratova, što se pripisivalo kapitalizmu, 
a s druge strane na vjeri u SSSR. Ta vjera će biti u temelju narušena za svega 3 godine kada SSSR ugrozi 
opastanak Titove Jugoslavije. 

Nakon rata, Jugoslavija se našla pred mogućnošću uvođenja višestranačja po uzoru na zapadne 
demokracije. Ta je mogućnost bila otvorena po sporazumu Tito-Šubašić s potporom i zahtjevom velesila, 
tako da je to postala međunarodna obveza novoga režima. Vlada Tito-Šubašić 9. ožujka 1945. obvezala se 
Deklaracijom ovim riječima: “Vlada će osigurati punu slobodu privatnoj inicijativi, bez koje se ne može 
zamisliti brza obnova zemlje." Vlada jamči “demokratska prava" kao što su “... osobna sloboda, sloboda 
vjeroispovijedi, sloboda govora, štampe i udruživanja..." U skladu s tom deklaracijom, državni su organi 
donijeli akt o slobodnom osnivanju i djelovanju političkih stranaka nekoliko mjeseci prije izbora za 
ustavotvornu skupštinu. Istodobno, po zahtjevu Jaltske konferencije Velike trojice — Churchilla, Roosevelta i 
Staljina — u AVNOJ je kooptirano 118 zastupnika, među kojima ima i onih izabranih na izborima 1938. 
godine i nekoliko u javnosti poznatih pojedinaca. Međutim, većinu u tom tijelu, koje se preimenovalo u 
Privremenu narodnu skuštinu, imali su i dalje komunisti i sudionici NOB-a. 

U privremenu vladu, u kojoj je predsjednik bio Josip Broz Tito, ušlo je i nekoliko građanskih 
političara, među kojima je za potpredsjednika imenovan i vodeći srbijanski političar Milan Grol, vođa 
Demokratske stranke, zatim Ivan Šubašić koji je imenovan ministrom vanjskih poslova, te Juraj Šutej kao 
ministar bez portfelja — oba iz rukovodstva Mačekove HSS. Tako su i predstavnici građanskih stranaka imali 
svoje pozicije i u vladi i u parlamentu. 

Državi akt s pravom osnivanja, odnosno obnove političkog djelovanja dobilo je devet stranaka — sve 
u Srbiji. 

Kooptiranjem građanskih političara u sastav AVNOJ-a, i u sastav vlade, te dozvolama za slobodno 
djelovanje građanskih stranaka, novi režim je smatrao da je ispunio međunarodne obveze Jaltske 
konferencije. Predizborna kampanja počela je u ljeto 1945. 

KPJ nije imala nikakvih dilema glede slobode djelovanja građanskih snaga. Centralni komitet bio je 
jedinstven da se opozicija mora razbiti: u pitanju je bio samo način i moment. To ne bi smjela biti ni 
formalna zabrana, ni otvoren napad organa vlasti. Odlučeno je da se rad građanskih stranaka u Srbiji 
onemogući “voljom naroda“, a da se u ostalim republikama onemogući stvaranje građanskih stranaka, 


posebno HSS-a u Hrvatskoj. 

Ponajprije, sva politička aktivnost zbivala se u organizacijama Narodne fronte — zborovi birača, 
predlaganje kandidata za lokalne organe, za republičke i saveznu skupštinu. Pokušaje stranaka da osnuju 
svoje organizacije onemogućavali su aktivisti NF-a nudeći takvim inicijatorima da ulaze u njezine odbore. 
Sindikati su organizirali radnike da ne tiskaju glasila opozicijskih stranaka, omladinci-komunisti palili su 
njihove listove. Prvacima građanskih stranaka, posebno poznatijima, nuđena su unosnija mjesta u državnim 
tijelima; neke se zastrašivalo, a bilo je primjera i fizičke livkidacije političkih protivnika, jednom riječju, 
strankama opozicije ne samo da je onemogućeno djelovanje već je njihovim aktivistima stvoren nesnosan 
život pa su stranke morale odustati od izborne trke. Vlada je “prala" ruke, jer sve te “psine“ opoziciji radi 
sam narod, a ne država odnosno komunističke organizacije. Rad građanskih ministara u saveznoj vladi bio je 
blokiran. Ta vlada mjesecima nije održavala sjednice, a njezina ministarstva, posebno unutrašnjih poslova i 
obrane, radila su “punom parom" bez sjednica jer se politika kreirala u Centralnom komitetu KPJ i 
prosljeđivala na teren partijskim kanalima. Inicijative građanskih političara u Privremenoj narodnoj 
skupštini blokirane su većinskim odlučivanjem. 

Jedan od uzroka poraza građanskih stranaka u sukobu s nadmoćnim komunističkim snagama bio je i 
u njihovim slabostima. Te stranke su za vrijeme rata bile razbijene bilo zbog suradnje s kvislinškim 
režimom, bilo zbog potpune pasivnosti. Njihovo je oživljavanje tražilo duže vrijeme. A najveća je njihova 
slabost bila u tome što se nisu ujedinile na razini Jugoslavije tako da je jedino KPJ, odnosno Narodna fronta 
bila općejugoslavenska organizacija. Sporazum građanskih stranaka na razini Jugoslavije nije bilo moguće 
postići jer su one nacionalno bile ne samo podijeljene već i sukobljene, kako prije i za vrijeme rata, tako još 
više nakon rata. Bilo je očekivanja da će srpsku opoziciju ujediniti M. Grol, ali je KPJ uspjela neke stranke, 
kao npr. Zemljoradničku D. Jovanovića, uključiti u Narodnu frontu. U Hrvatskoj je tu ulogu mogao odigrati 
samo V. Maček, ali je on emigrirao, a stranka se raspala na skupine oko Marije Radić, udove Stjepana 
Radića, oko Ivana Šubašića itd. KPH je njihovo djelovanje blokirala i nasiljem i pomoću partizanske HRSS. 

Narodna je fronta pod rukovodstvom KPJ u jesen 1945, u predizbornoj kampanji za Ustavotvornu 
skupštinu, razvila odlučnu i oštru kampanju protiv građanskih stranaka i opozicije koju je Tito tih dana 
okarakterizirao ovim riječima: 

“Ja ovu našu *opoziciju* ne nazivam opozicijom. Opozicija u jednoj državi ne slaže se s izvjesnim 
taktičkim stvarima, hoće nešto bolje, ona zauzima opozicioni stav prema režimu ili prema vladi. Kod nas 
opozicija nije takva. Ona nije dala ni jednu ideju koja bi bila bolja od onoga što smo mi dali u programu 
Narodnog fronta. Ona uopće i nema programa. To je onaj stari lager neprijatelja naroda koji vuku točak 
historije natrag, a točak ih okreće oko sebe i, razumije se, smrvit će ih.?8 

Politička koegzistencija između KPJ, Narodne fronte i građanskih stranaka bila je apsolutno 
nemoguća jer je KPJ gradila sustav “diktature proletarijata", što isključuje postojanje bilo kakvih stranaka, 


osim tzv. suputnika, pa i to privremeno, dok se politički sustav vlasti ne stabilizira. 

Vidjevši da nemaju nikakvih mogućnosti za slobodno djelovanje, opozicijske stranke su odustale od 
sudjelovanja na izborima. Njihovi prvaci su se povukli iz vlade i skupštine. Istodobno su pokušale angažirati 
vlade zapadnih zemalja da bi one prisilile vladu Jugoslavije da odgodi izbore i osigura njihovo slobodno 
djelovanje. Prilika za to bila je Potsdamska konferencija velikih sila održana usred ljeta 1945. Churchill se 
zaista zdušno založio da se “fašistički režim" u Jugoslaviji osudi, ali su Rusi i Amerikanci prešli preko toga. 
Naime, i Zapad je procijenio da je oportunije prepustiti razvoj događaja ... svojoj logici. 

Drugi pokušaj za međunarodnu intervenciju bio je apel skupine građanskih političara — Slobodana 
Jovanovića, Milana Gavrilovića, Vječeslava Vildera i drugih upućen 10. rujna 1945. Konferenciji 
savezničkih ministara u Londonu zahtijevajući da se sastavi nova vlada od svih stranaka koja bi provela 
izbore. Ni taj pokušaj nije uspio. Titova je Jugoslavija imala veliki međunarodni ugled stečen u ratu protiv 
fašizma i saveznicima je bilo nemoguće udariti na režim takve zemlje. 

Apstinencija opozicijskih stranaka nije omela izbore. Oni su održani 11. studenog 1945. samo s 
jednom listom, listom Narodne fronte. Iz taktičkih razloga uz glasačke kutije Narodne fronte stajale su i 
“prazne kutije u koje su birači mogli spustiti svoje kuglice. Ali, prebrojavanje su obavile pouzdane 
komisije. Nema sumnje da je bilo “presipavanja“ kuglica iz “ćoravih kutija" u one Narodne fronte. Od 
8.383.435 glasača lista Narodne fronte dobila je 6.725.047 ili 88,6%, a “kutija bez liste" 838.239 glasova. 

Nakon te izborne pobjede sastala se novoizabrana skupština i 29. studenog 1945. godine proglasila 
Republiku. U Deklaraciji o proglašenju Jugoslavije republikom kaže se da je FNRJ “savezna narodna država 
republikanskog oblika, zajednica ravnopravnih naroda koji su slobodno izrazili svoju volju da ostanu 
ujedinjeni u Jugoslaviji". Deklaracija donosi odluku Ustavotvorne skupštine kojom se “u ime svih naroda 
Jugoslavije ukida monarhija u Jugoslaviji, a Petar II. Karađorđević, s cijelom dinastijom Karađorđevigea, 
lišava svih prava koja su njemu i dinastiji Karađorđevića pripadala". 

Ustavni ustroj Jugoslavije dovršen je donošenjem republičkih ustava, i to Crne Gore, Bosne i 
Hercegovine i Makedonije 31. prosinca 1946, Slovenije 16. siječnja 1947, Srbije 17. siječnja 1947.1 
Hrvatske 18. siječnja 1947. 

Prilikom izrade Ustava bilo je odlučeno da se iz formulacije izbaci pravo republika na odcjepljenje. 
U ime CK KPJ glavni autor Ustava, Edvard Kardelj, to je spriječio uz tumačenje da je borba protiv fašizma 
vođena i za pravo naroda na samoopredjeljenje do odcjepljenja. Odgovarajući onima koji su tvrdili da bi to 
pravo mogle u budućnosti iskoristiti separatističke snage, Kardelj je rekao da se to može desiti samo “ako 
naši narodi ne budu slobodni i ravnopravni" u Jugoslaviji. 

Likvidaciju političkih stranaka i borbu protiv političkih protivnika pratila je žestoka politička 
propaganda, koja se isprepletala s terorom i progonima kao i s oštrim udarima na bogatije društvene slojeve 


uz državnu pomoć siromašnima. 

Da bi se pred što širom javnosti kompromitirali poraženi režimi, priređena su brojna spektakularna 
suđenja najvišim prvacima razbijenih režima. Tako je u ljeto 1945. Viši vojni sud Jugoslavenske armije 
javno sudio članovima Nacionalnog komiteta Draže Mihailovića; Vojni sud II. armije u Zagrebu u lipnju 
1945. sudio je ustaškim prvacima M. Budaku, N. Mandiću, J. Rukavini i drugima; Vrhovni sud Hrvatske 
osudio je skupinu prvaka NDH: Slavka Kvaternika, Vladimira Košaka, Miroslava Navratila, Ivana 
Perčevića, Mehmeda Alajbegovića i Osmana Kulenovića.9 U srpnju 1946. godine osuđen je Draža 
Mihailović, a u jesen 1946. nadbiskup Alojzije Stepinac. Vojni sud IV. armije u Ljubljani sudio je generalu 
Rupniku i biskupu Rožmanu. Početkom 1947. godine u Skoplju je suđeno organizatorima VMRO-a. Sva ta i 
slična manje važna javna suđenja iskorištena su kao politički obračun sa starim režimima. 

Neke istaknute lokalne prvake i aktivne članove građanskih političkih stranaka zadesila je drukčija 
sudbina. Oni su “nestajali? bez suda i svjedoka. 

Tijekom višemjesečnih izbornih priprema za Ustavotvornu skupštinu glavni je predmet političke 
propagande bio raskrinkavanje monarhije i agitacija za republiku, za bratstvo i jedinstvo naroda Jugoslavije. 
Na osnovi revolucionarnih zakona iz biračkih je popisa brisano 194.158 osoba zbog aktivne suradnje s 
okupatorima. Narodni sudovi pokrenuli su postupak protiv onih koji su se suprotstavljali novom režimu. 
Samo tijekom 1947. godine osuđeno je zbog krivičnih djela protiv naroda 1 države 10.211 osoba, a zbog 
krivičnih djela protiv narodne privrede 47.126 osoba, uglavnom zbog djela špekulacije, crne burze i 
neizvršavanja otkupnih obveza. 10 

Nakon političkih poraza u drugoj polovici 1945. godine, ostaci se starih građanskih snaga povlače, 
gube osnovu za svoje političko organiziranje i djelovanje. Kao i u prijašnjem razdoblju, one temelje svoja 
očekivanja na raspadanju antihitlerovske koalicije. Hvatanjem Draže Mihailovića početkom 1946. godine i 
izricanjem presude u ljeto iste godine zadan je snažan udarac snagama staroga društva koje su očekivale 
širenje masovnog otpora i ustanak u Srbiji u proljeće 1946. Izvođenje Alozija Stepinca pred sud u jesen 
1946. u Zagrebu šokiralo je javnost, koja je smatrala da je nadbiskup nepovrediv zbog podrške Vatikana. 
Desetkovanjem odmetničkih skupina, četnika i “križara“, tijekom 1946. godine taj je oblik otpora starih 
snaga sveden na mali broj očajnika koji su po teško prohodnom terenu i zabačenim selima u borbi za goli 
život i samoodržanje nastojali održati se, čekajući spas iz inozemstva. Otpor Jugoslavije pokušajima 
miješanja zapadnih sila u unutrašnje poslove zemlje i pritisku u ljeto 1946. u obliku povreda zračnog 
suvereniteta, uvjerio je stare snage da uzalud očekuju izmjenu poretka uz pomoć strane intervencije. 

Tako su bili razbijeni svi pokušaji restauracije građanskih stranaka. Skupine buržoaskih političara i 
njihove organizacije raspale su se nakon izbora i proglašenja republike, a nekoliko godina održale su se 
samo Hrvatska republikanska seljačka stranka, Jugoslavenska republikanska stranka i Ujedinjena 


zemljoradnička stranka, i to u ulozi satelita KPJ. 

Obračun s antikomunističkim snagama stimulirao je državni i partijski centralizam i poticao 
autoritarnost političke vlasti. Bez oštroga i nasilnog obračuna s pristašama građanske opozicije prijetila je 


stvarna opasnost od obnove građanskog ratu u Jugoslaviji. 


3. Ekonomska koncepcija KPJ 


Istaknuli smo neke značajne elemente — međunarodni položaj Jugoslavije, unutrašnjo-politički 
odnose i ekonomske prilike — koji su, čak i nezavisno od političke doktrine vladajuće Partije, uvjetovali 
nastajanje autoritarne centralističke organizacije društva. Međutim, potpuno objašnjenje nastanka 
državno-centralističkog sustava dobit će se tek pošto se razmotri programska koncepcija KPJ. 

Kao i svaka marksističko-lenjinistička partija, KPJ je polazila od toga da je “eksproprijacija 
kapitalističke klase prvi i početni akt “diktature proletarijata". Nacionalizacija sredstava za proizvodnju i 
stvaranje državnog vlasništva bilo je dakle glavni programski cilj KPJ 1 ona ga je počela ostvarivati čim se 
za to pružila stvarna mogućnost, to jest čim je faktički uspostavljena nova državna vlast. 

Jedini idejno-teorijski utjecaj na koncepciju izgradnje društvenih odnosa imale su sovjetska teorija i 
praksa. Međutim, bilo bi povijesno netočno, a ljudski nepravedno, kad ne bismo naglasili da je komunistički 
pokret shvaćao SSSR kao zemlju radnika i seljaka. SSSR je bio sinonim za socijalizam. Jugoslavenski 
komunisti nisu znali jesu li u sovjetskom društvu nastale “deformacije i koje; kad su govorili o primjeni 
sovjetskog iskustva u izgradnji socijalističke Jugoslavije, najmanje su mislili da zaista ostvare sve ono što je 
ostvareno u SSSR-u. Govorili su SSSR, a mislili socijalizam. Zato bi bilo pravilnije reći da se spomenuti 
utjecaj SSSR-a očitovao prije svega kao snažna idejno-politička i duhovna zapreka raspravljanju o 
eventualnim novim i drukčijim putovima, metodama i mogućnostima socijalističke izgradnje. Naime, u 
uvjetima kakvi su bili 1945-1948. godine, iz više razloga nije bila moguća rasprava o novim i drukčijim 
putovima razvitka socijalizma. Osnovni je razlog bio što je KPJ bila stvarni i duhovni zarobljenik SKP(b)-a. 

Tijekom cijele svoje povijesti KPJ, kao članica Komunističke Internacionale, prihvaćala je njezinu 
generalnu političku liniju koja je, kad je riječ o izgradnji socijalističkih društveno-ekonomskih odnosa i 
političkog sustava socijalizma, polazila od toga da je SSSR, kao prva socijalistička zemlja, stekao bogata i 
provjerena iskustva i da je našao rješenja prihvatljiva za sve komunističke partije i za sve socijalističke 
zemlje. U toj se fazi u krilu komunističkog pokreta vjerovalo da postoji samo sovjetski put u socijalizam, u 
smislu izgradnje državnoga vlasništva i adminsitrativno-centralističkog sustava upravljanja društvenim 
poslovima, naročito privredom. KPJ je tijekom svoga postojanja stalno suzbijala kritički odnos prema “prvoj 


zemlji socijalizma" jer je to bilo u interesu revolucionarnih pokreta i u Jugoslaviji i u svijetu. Ona je duboko 

u svijest svojih članova usadila ljubav i povjerenje u ispravnost unutrašnje i vanjske politike SSSR-a. Tako 
su postupale sve kompartije u svijetu. 

Dakle, rasprava o novim putovima socijalističkog razvitka morala bi poći od iskustva SSSR-a kao 
prve zemlje koja je počela socijalističku izgradnju, što bi dovelo i do pozitivnih i do negativnih spoznaja, i 
do uspjelih i do neuspjelih pothvata u sovjetskom razvitku, a to bi, s obzirom na konrektne okolnosti, 
izazvalo međupartijski i međudržavni konflikt između KPJ i SKP(b)-a, odnosno između Jugoslavije i 
SSSR-a. Nije dakle bilo pretpostavke za principijelnu raspravu u Partiji o poslijeratnim mogućnostima i 
novim putovima socijalističke izgradnje. To prije što su se za takvu raspravu o alternativnim putovima 
razvitka socijalizma u Jugoslaviji trebala najprije stvoriti vlastita iskustva. 

U prvim godinama izgradnje socijalizma u Jugoslaviji rukovodeće su snage, u nedostatku bilo kakva 
vlastitog iskustva i stjecajem povijesnih okolnosti, nužno polazile od sovjetskoga društvenog sustava kao 
“modela" za izgradnju novoga društvenog uređenja u Jugoslaviji. 

Od ostalih okolnosti spominjemo zamiranje teorijske misli u KPJ. Gotovo svi rukovodioci KPJ bili 
su pripremani za oružanu revolucionarnu borbu u kojoj su sudjelovali četiri godine. Određen broj 
rukovodilaca, među kojima mnogo onih koji su se više bavili ili mogli baviti i idejno-teorijskim raspravama, 
izginuo je u toj borbi. Cvijet i najveći dio lijeve inteligencije ubijen je 1941. u Zagrebu. 

Doduše, ideološka shema nije ni tražila kreativnost. Nije se tražilo “mudrovanje" već samo 
kopiranje sustava SSSR-a, a to se moglo i s pola pameti. Pri tome treba samo malo više političke vještine da 
se sa što manje otpora u narodu ostvari ideja sovjetizacije Jugoslavije. 

I opća privredna struktura zemlje pogodovala je formiranju centralizma. Smatralo se da su državno 
vlasništvo i centralizam u upravljanju društvenim poslovima uspješan put i metoda kako bi se u prvim 
poslijeratnim godinama izbjegao privredni slom koji bi mogao nastupiti zbog golemih ratnih razaranja i opće 
neštašice sredstava potrebnih za život. Jednako tako polazilo se od uvjerenja da je bez državnog vlasništva i 
administrativnog upravljanja nemoguće akumulirati golema sredstva — materijalna i ljudska — za privrednu 
izgradnju, što je bio prvi uvjet privrednog razvoja. Svaka nerazvijena zemlja, a Jugoslavija je bila jedna od 
najnerazvijenijih zemalja u Europi, ima goleme potrebe za visokim stupnjem akumulacije, bez koje je 
nemoguć brz početni privredni razvitak. Državno vlasništvo i centralistički sustav upravljanja — koji je 
imanentan tom obliku vlasništva — osigurava maksimalnu akumulaciju koja se ostvaruje državnim mjerama, 
dakle i prisilno. Takav sustav omogućava da se angažiraju goleme materijalne i ljudske snage na ključnim 
područjima i objektima privrednog razvoja. 

Polazeći s jedne strane od vlastitog uvjerenja da su sve vrste privatnog vlasništva i njemu primjerene 
objektivne ekonomske zakonistosti — slobodno tržište i poduzetništvo — povijesno iscrpljeni, a da je nastupila 
epoha socijalizma, a s druge strane da je neodrživo usporedno postojanje političke vlasti radnog naroda 


(diktatura proletarijata) i kapitalističkog vlasništva u gospodarstvu, KPJ je odmah po preuzimanju vlasti 

ostvarila proces likvidacije svih oblika privatnog vlasništva, izvodeći to tako da odmah ne provocira sukob 
sa seljaštvom kao glavnom snagom NOB-a. 

Već 24. studenog 1944, šest mjeseci prije svršetka rata, zakonski je provedena nacionalizacija tzv. 
neprijateljske imovine. Radilo se o konfiskaciji imovine suradnika okupatora i ratnih zločinaca, zatim o 
konfiskaciji 119.451 seljačkoga gospodarstva cijele njemačke nacionalne manjine, sa 68.761 ha zemlje, te 
sekvestraciji stranog kapitala koji je držao 49,51% ukupne industrije, tj. 90,95% metalurgije, 73,6% 
kemijske industrije, 61,4% tekstilne, 51,4% drvne industrije itd.11 Do kraja 1945. u državne je ruke prešlo 
55% industrije, 70% rudarstva, 90% crne metalurgije, 100% naftne industrije itd. 

Odmah nakon rata izvršen je “udar na velike poljoprivredne posjede, bogatije seljake i Crkvu. Po 
zakonu o agrarnoj reformi od 23. kolovoza 1945. bez naknade je oduzeto sve iznad 20-25 ha tako da je 
nastao zemljišni fond od 1.566.000 ha iz kojega su bezemljaši i svi siromašni seljaci dobili 797.000, a 
ostatak je dodijeljen državnim poljoprivrednim dobrima. Vjerskim je zajednicama oduzeto 85% njihova 
zemljišta. 

Istodobno je 1945-46. izvršena kolonizacija siromašnih seljaka, mahom u Vojvodinu i Slavoniju. 
Kolonizirano je oko 60.000 obitelji, uglavnom Srba iz Hrvatske i BiH. 

Političko-propagandni učinak podjele zemlje bio je velik. Može se samo zamisliti s koliko radosti su 
siromašni seljaci prihvatili besplatnu zemlju za kojom su žudjele mnoge generacije još od ukidanja kmetstva 
sredinom XIX. stoljeća, a nisu tu želju mogle ostvariti. No, za nekoliko godina, kada krene kampanja 
kolektivizacije, i oni će, kao i ostalo seljaštvo, biti razočarani. 

Proces eksproprijacije nastavljen je zakonom od 5. prosinca 1946. kada su nacionalizirana gotovo 
sva privatna poduzeća tako da su izvan državnog vlasništva ostale samo obrtničke radionice i seljačka 
gospodarstva, ali su i ona uključena u državni sektor preko planskih proizvodnih naloga, visokih poreza, 
prisilnog otkupa i niskih cijena. 

Posljednji je “udar' došao 28. travnja 1948. kada je likvidiran privatni sektor u sitnoj trgovini, 
ugostiteljstvu 1 ostalim granama sitne proizvodnje i usluga. Koliko je bio radikalan taj udar, pokazuje 
podatak da je uoči te nacionalizacije u Hrvatskoj bilo 5.395 privatnih prodavaonica, a nakon toga ih je ostalo 
samo 5 (pet).12 

Tako radikalna likvidacija privatnoga vlasništva bila je mač s dvije oštrice: s jedne je strane dobila 
potporu sirotinje i siromašnih slojeva, a s druge je vodila u sukob s golemom većinom naroda u kojemu se 
stvarala psihoza otpora, pa i pobune. 

Ideološki motiv KPJ bio je u tome što je ona tvrdo vjerovala da sitno privatno vlasništvo “svakog 
dana, svakog časa“ (Lenjin) čini masovnu osnovicu za rađanje kapitalizma, a time i za kontrarevoluciju. Iz 
svake rečenice partijskih prvaka i agitatora vidjelo se da se ta osnovica mora likvidirati, ali i strah da se 


možda u tome neće uspjeti već da će se narod dići na otpor. Taj strah je nadjačala mržnja i zavist prema 

bogatima, ideološki ekstremizam i odlučnost da se politička vlast osigura totalnim monopolom sredstava za 
proizvodnju, a u slučaju seljaštva, na koje će 1949. krenuti žestok pritisak kolektivizacije, djelovat će i 
“kriza kruha" koju se mislilo riješiti upravo kolektivizacijom od koje se očekivalo radikalno povećanje 
proizvodnje. 

Likvidacija privatnog vlasništva, čišćenje državnog aparata od višeg i visokog činovništva i njihova 
zamjena poluobrazovanim kadrovima iz partizana, drastično smanjenje razlika u plaćama — ministar : radnik 
3:1, emigracija i pogibija dijela građanske klase, dovelo je do nestanka srednjeg sloja u socijalnoj strukturi, a 
to se vrlo negativno odrazilo u društvenom životu, posebno na mogućnost demokratizacije i ograničavanje 


tendencije prema totalitarizmu. 


4. Ideološka 1 politička platforma međunacionalnih odnosa 


Stvaranje monarhističke Jugoslavije 1918. godine, njezina permanentna kriza i slom 1941. godine, 
oslobodilački rat, socijalistička revolucija i građanski Tat i povijest Titove Jugoslavije, u praksi su pokazali 
da je Jugoslavija veoma složena i potencijalno konfliktna društvena i državna zajednica. Radi se o poznatoj 
činjenici da su se narodi i narodnosti Jugoslavije odvojeno razvijali pod vrlo različitim povijesnim, 
nacionalnim, ekonomskim, kulturnim, vjerskim, međunarodnim i drugim okolnostima, i to od naseljavanja 
toga zemljopisnog prostora pa sve do 1918. godine. Ta složenost i konfliktnost, koja je rezultat i posljedica 
golemih razlika u stupnju razvitka pojedinih jugoslavenskih zemalja, utjecala je na sva društvena zbivanja, 
odnose i procese. Ne treba isticati kako je teško stvarati sustav u kojemu svi građani i svi dijelovi cjeline 
moraju imati jednaka prava i obveze, a međusobno se toliko razlikuju. Kad je riječ o održivosti Jugoslavije, 
valja reći da neadekvatna rješavanja, posebno neprimjereni međunacionalni odnosi, mogu izazvati i najteže 
krize društvenog, osobito državnog sustava. 

U ozračju svoga revolucionarnog optimizma, KPJ je smatrala da je stvaranjem federcije udovoljila i 
nacionalnim težnjama svih naroda Jugoslavije. Obnovom Jugoslavije osigurano je da svi Srbi žive u jednoj 
državi pa se time ostvario kantinuitet s Kraljevinom Jugoslavijom. Hrvati su dobili republiku-državu i time 
su spašeni kako od obnove velikosrpske Jugoslavije, tako i od ponora poraza u koji ih je vodila NDH, 
saveznica Hitlerove Njemačke i fašističke Italije. Slovenci i Makedonci su prvi put u svojoj povijesti stvorili 
svoje republike, nacionalne države. Crnogorci su obnovili svoju državu-republiku koju je 1918. likvidirala 
srpska monarhija. BiH je oslobođena pretenzija Srbije i Hrvatske. Radi se dakle o sintezi različitih 
nacionalnih ciljeva koji su utkani u federativnom državnom uređenju. 

U procesu izgradnje federacije rješavan je i problem granica između republika. Vizija tih granica 


vidi se već iz predratne teritorijalne strukture KPJ. Ona je stvorila partijsku organizaciju po budućim 

granicama federalnih jedinica. Stvorena je KPH i KPS, a ostale su zemlje imale pokrajinska rukovodstva 
KPJ. U ratu 1941-1945. politička i vojna rukovodstva pokrivala su buduće federalne jedinice. Nakon rata, 
1945-1946, granice su definitivno utvrđene, i to po dva kriterija: etničkom i povijesnom. Etničko načelo, 
jedna nacija jedna država-republika, proveden je tako što je stvoreno pet nacionalnih republika-država, a 
BiH je stvorena na povijesnom načelu. Zato politička karta Jugoslavije sliči na stanje prije 1918. Naime, 
Srbija je morala odustati od Makedonije i Crne Gore, a s autonomijom Kosova i Vojvodine vraćena je u 
granice prije balkanskih ratova 1912-1913. Izvan granica uže Srbije ostalo je oko 40% Srba, a izvan granice 
Hrvatske oko 20% Hrvata. U usporedbi s 1918. Hrvatska je smanjena za područje istočnoga Srijema13 i 
Boke kotorske, ali je dobila Baranju 1 Istru i ostale krajeve oslobođene od Italije. Makedonija je platila 
najveću cijenu. Ostala je bez svoga Egejskog i Pirinskog dijela. Iako proširena, i Slovenija je smanjena za 
svoj dio u Julijskoj Krajini te Trstu i Koruškoj. Za razliku od Pašića koji 1918-1922. nije posvećivao pažnju 
Trstu već Solunu, Tito i Kardelj su 1945. bili spremni i na smrt zbog Trsta. 

U vezi s određivanjem republičkih granica, kao dijela međunacionalnih odnosa, postavlja se pitanje 
kako je bilo moguće da se, nakon teške državne krize 1918-1941. i građanskog rata 1941-1945, nađe bilo 
kakvo rješenje. 

U svjetlu tih povijesnih iskustava obnova Jugoslavije 1945. predstavlja svojevrsni fenomen s 
obzirom na to da je ona jedna od najkonfliktnijih država u Europi pa 1 u svijetu. Kako je bilo moguće da se 
stvori vojno-politička snaga koja je bila u stanju nametnuti stvaranje zajedničke države! Stvaranje te države 
je, zaista, teško objašnjivo. Ovdje će se dati samo jedna hipoteza. 

Ne ulazeći u sve detalje i složenost procesa rađanja snaga obnove Jugoslavije, valja reći da se 
problem mogao riješiti tako što bi se našla nadnacionalna izvanjska snaga, ali ona koja se rađa i izlazi iz svih 
naroda, ali funkcionira kao sila izvan i iznad svih sukoboljenih naroda, a pripada njima. Tu je ulogu odigrao 
komunistički pokret. On je pod uvjetima nacifašističke okupacije i međusobnoga krvavog obračunavanja 
među narodima, na programu nacionalnih sloboda i socijalne pravde, okupio “traženu vojno-političku 
snagu čiji je izraz vojska od jednog milijuna ljudi. Ta činjenica podsjeća na ranije doba kada su strane sile 
intervenirale u sukobu na Balkanu, kao što je slučaj s austrougarskim protektoratom u BiH 1918, ali 1 na 
intervenciju međunarodne zajednice u najnovije doba, 1991-1999, koja je uvučena u proces raspadanja 
Jugoslavije da zaustavi rasplamsani rat. Naravno, kao što je već rečeno, KPJ je napravila sintezu interesa 
svih naroda iz koje je onda nastala njezina nadnacionalna moć, dovoljno snažna da arbitrira u ratnom 
sukobu 1941-1945. Uz tu je sintezu išla i vizija stvaranja novoga pravednog društva u kojemu neće biti 
bogatih i siromašnih, jer će svi biti jednaki. Iako je to bila komunistička utopija, dobila je široku podršku, 
naročito mladih generacija. 

Kada je već stvorena federacija, glavno je pitanje bilo kakvi će biti odnosi između državnih organa 


republika i federacije, koliki će stupanj državnosti pripasti republikama, a koliki federaciji. 

Još u završnoj fazi rata, nakon preseljenja središnjih saveznih organa — CK KPJ, NKOJ-a, AVNOJ-a 
idr. —s Visa u Beograd krajem 1944, započela je “ofenziva" na ratnu suverenost republika. Danom 
preimenovanja NOV-a i POJ-a u JA, 1. ožujka 1945, ukinuti su glavni stožeri federalnih jedinica, ukinute su 
dakle nacionalne vojske što je bitan element republičke državnosti. Sve jedinice NOV-a stavljene su pod 
zapovjedništvo Generalštaba JA. No, ta je odluka pogodila Sloveniju, Hrvatsku i Makedoniju, koje su se kao 
države konstituirale u ratu pa su imale svoje nacionalne partizanske vojske od 1941. do 1945. Partizanske 
jedinice BiH su od kraja 1941. do kraja rata bile u rukama Vrhovnog štaba NOV-a i POJ-a, BiH je imala 
svoj Glavni štab samo na početku ustanka. Slična je situacija bila i s Crnom Gorom i Srbijom jer su 1941-42. 
u njima partizanske snage bile poražene i sve do 1944. one se nisu ni konstituirale kao federalne jedinice, 
već su to učinile tek nakon konačnog oslobođenja 1944-45. 

Za razliku od Hrvatske, Slovenije i Makedonije u kojima su i komunisti, ma koliko bili 
internacionalisti, gradili državnost svojih republika, Srbija nije sebe, već je Jugoslaviju doživljavala kao 
državu. Razlog tome je i povijesna ošamućenost nacionalne svijesti zbog sloma Kraljevine Jugoslavije, 
sloma dviju vojski — one koja je kapitulirala u travanjskom ratu 1941, a još više zbog poraza četničke vojske, 
zatim diplomatskog neuspjeha u vezi sa sporazumom Tito-Šubašić od kojega se očekivala mogućnost 
obnove predratnih srbijanskih stranaka velikosrpske opcije. Osim toga, 1944-45. istodobno se stvarao 
golemi savezni državni aparat u kojemu se koncentrirala glavna ekonomska, politička i administravna moe 
pa je bilo kudikamo unosnije raditi u saveznom, nego u republičkom centru. I konačno, strategija razvitka 
bila je u rukama saveznog centra u kojemu su glavnu riječ imali Tito i Kardelj. A. Rankovie i M. \ilas bili su 
članovi “velike četvorke", ali i oni i Politbiro bili su više Titovi pomoćnici nego kreatori političke strategije. 

A. Ranković je bio “sjajan", vrlo učinkovit praktičar operative s pozicije šefa partijskoga i 
policijskog aparata. 

Nadmoć Tita u partijsko-državnom vrhu ne može se dovoljno naglasiti. On je bio autor svake 
važnije političke odluke. S obzirom na složenost i konfliktnost Jugoslavije, morao je pomirivati i usklađivati 
potpuno suprotne tendencije. Kao šef Partije i države Tito je težio jačanju Jugoslavije, 1 u tom je smislu 
nosilac velikodržavne ideje. S druge strane, kao federalist razvijao je i autonomnost i državnost republika, u 
čemu mu je E. Kardelj bio ne samo desna ruka već i onaj koji je stalno, ali veoma oprezno, suzbijao Titova 
povlađivanja centralizmu kojemu je Tito bio sklon. Tako je, npr., Tito 1945-46. bio protiv ustavne 
formulacije prava republika na odcjepljenje, rekavši što će se deseti ako npr. Makedonija zatraži istupanje iz 
Jugoslavije. Usvojena je Kardeljeva, a ne Titova ideja. Tito je bio oštar i tvrd protiv svakoga opozicijskog 
djelovanja, ponašajući se kao vladar države. Međutim, i u tome je držao na oku velikosrpske tendencije 
videći u njima opasnost i za državu, i za režim, i za vlast komunističke Partije. Njegov je položaj tražio da 
balansira i manevrira između suprotstavljenih političkih tendencija. Bio je dakle na čelu nadnacionalne 


društvene sile koja je vladala Jugoslavijom. 

Svoju platformu o međunacionalnim odnosima Tito je izložio u govoru Zagrepčanima šest dana 
nakon završetka ratnih operacija na jugoslavenskom ratištu. S jedne je strane najavio da će za razliku od 
stare, nova Jugoslavija voditi politiku pune nacionalne ravnopravnosti 1 na toj osnovi razvijati bratstvo i 
jedinstvo njezinih naroda. S druge strane, Tito je, više implicitno nego eksplicitno, najavio da će politiku za 
sve republike određivati savezni državno-partijski vrh, naravno, uz sudjelovanje predstavnika 
jugoslavenskih naroda-nacija-republika. 

Nesklon doktrinarno-teorijskom pristupu, Tito se kao vješt političar obraća masi građana 
jednostavnim riječima. Naglašava da je udruženim snagama svih naroda Jugoslavije razbijen 
hegemonističko-centralistički sustav Kraljevine Jugoslavije “... pod kojim ostali narodi nisu imali nikakvih 
prava, ali isto tako ni srpski...". Tito ponavlja mnogo puta rečenu ocjenu KPJ o staroj Jugoslaviji kao 
“tamnici naroda". Ali, jugoslavenska državna zajednica ostaje povijesno nužna zajednica za svaki od 
njezinih naroda. “Pogledajte, kaže Tito, “što je bilo s malim pojedinačnim narodima u Europi i što znači 
jedan mali narod kada dođe do velikih bura!" Tito govori u momentu kada se Jugoslavija našla u konfliktu 
sa Zapadom, koji se suprotstavio njezinim zahtjevima za pripajanje Slovenskog primorja, Trsta i Istre, pa 
kaže: “... Ne mogu braniti sami Slovenci svoje granice, ne mogu braniti svoje granice ni sami Hrvati, ne 
mogu braniti svoje granice ni sami Srbi niti jedan narod sam za sebe, nego svi zajedno..." To su bili Titovi 
politički argumenti kojima je tumačio nužnost izgradnje Jugoslavije kao jake države, koja osigurava 
nacionalne interese svakoga pojedinog i svih njezinih naroda zajedno. 

Titov govor u Zagrebu nije samo reakcija na sukob sa Zapadom zbog Trsta i Istre. U njemu ima s 
jedne strane naslijeđene ideje jugoslavenstva u Hrvatskoj do I. svjetskog Tata, a s druge strane i povijesnog 
iskustva iz političkih borbi u Kraljevini Jugoslaviji, a poglavito u ratu u kojemu je bio na čelu 
narodnooslobodilačke vojske. Svjestan prijašnjih koncepcija jugoslavenske države i nacionalnih težnji 
svakoga naroda, ali i nacionalističkih ideologija na jugoslavenskim prostorima, Tito se zalaže za državno 
jedinstvo Jugoslavije te samostalnost svakog naroda u njoj. 

Kako Tito misli na tom povijesnom iskustvu rješavati taj problem? 

“Ne znači to povući granicu između ove ili one federalne jedinice, pa ti prijeko radi što znaš i što 
možeš, a ja ću ovdje kako ja znam. Ne! Te granice, da ih tako prikažem, treba da budu nešto slično kao što 
su one blijede crte na mramornom stupu ...? Dopunjujući tu slikovitu misao dalje kaže da su federalne 
jedinice “... zajednička kuća ... ali unutra ima pravo svaki da gospodari na svome i da se razvija ekonomski i 
kulturno..." 

U želji da stabilizira novu državu, on ovim riječima traži da se zabrane međunacionalne borbe: “... 
nema više tko da prigovara da je ovaj ili onaj nacionalno ugnjeten. Svaki će biti i svaki jest gospodar na 
svome". U tom kontekstu, a s obzirom da je govorio u glavnom gradu Hrvatske, on kaže: “... Hrvati nemaju 


pravo danas da se više pozivaju na ugnjetavanje od 1918. do 1941. 1 da to bude razlog težnje protiv 

zajedničke nove Jugoslavije. Dozvolite da vam kažem ja kao Hrvat: ono što je bilo u tom periodu od 1918. 
do 1941. bila je strahovita škola i strahovita pouka ne samo za Srbe nego 1 za sve nas... i to treba da se skine 
s dnevnog reda...? 

Tito je bio svjestan sve težine međunacionalnog pomirenja, osobito između Hrvatske i Srbije, i u 
tom smislu kaže: “Vama ovdje u Zagrebu lagali su četiri godine kako su partizani prethodnica velikosrpskih 
tendencija, isto kao što su u Beogradu lagali da su partizani, jer im je na čelu Hrvat, prethodnica 
velikohrvatstva...?14 

Potpuna realizacija prava republika koje bi slobodno utvrđivale nacionalno-republičke programe u 
ekonomskom, političkom, kulturnom i ostalim poljima društvenog razvoja, vrlo bi brzo dovela do sporova s 
obzirom na različite ekonomske interese, različite stupnjeve razvoja, čak i one civilizacijskog značenja. Ta je 
realnost djelovala prema drastičnom ograničavanju prava novostvorenih federalnih jedinica, usmjeravajući 
državnu organizaciju Jugoslavije prema izrazito jakom državnom centralizmu. Partijsko-državni vrh 
Jugoslavije iz centra je određivao politiku svakoj federalnoj jedinici. 

Konstitucija državnoga centralističkog sustava bila je uvjetovana 1 nizom drugih okolnosti i 
determinanti među koje spada prije svega usvajanje sovjetskoga sustava kao modela za Jugoslaviju. Titovo 
načelo “svatko gospodar na svome? u neznatnu je obliku “realizirano" tako što su vrhovna predstavnička 
tijela federalnih jedinica prihvatila državno centralističko ustrojstvo Jugoslavije, i što se uvažavalo načelo 
odgovarajuće zastupljenosti naroda u federaciji. Tako, npr., u saveznoj vladi 7. ožujka 1945. bilo je 7 
Hrvata, 7 Srba, 3 Slovenca, 4 “prečana, 1 Crnogorac, 1 Makedonac, 4 člana iz BiH i 2 neopredijeljena. U 
CK KPJ 1948. bilo je 25 Srba, 12 Hrvata, 8 Slovenaca, 10 Crnogoraca, 5 Makedonaca, 1 Jugoslaven i 2 
neopredijeljena. Tek krajem šezdesetih federalni će forumi biti formirani na načelu pariteta, a ne 
proporcionalnosti. 

Ipak, komunisti nisu bili svjesni potmule moći nacionalnog faktora. Računajući da su s jedne strane 
uspjeli slomiti sve protivničke snage, u svim republikama — od suradnika okupatora do građanskih stranaka 
— a s druge strane da su stvorili jak općejugoslavenski revolucionarno-partizanski blok u kojemu je 
ostvareno “bratstvo i jedinstvo", komunisti su se nadali da će se to ratno jedinstvo proširiti na sve društvene 
slojeve, na čitav narod. Ako se, dakle, može stvoriti jedinstvo komunista svih naroda Jugoslavije, zašto se ne 
bi moglo proširiti na cijelo društvo. Propaganda je nametala tezu da je to već i ostvareno. No, usprkos tome 
svakodnevno se oštro reagiralo na svaku pojavu isticanja nacionalnog raspoloženja, što govori da su 
komunisti bili svjesni odakle režim može biti ugrožen. 

Politika međunacionalnih odnosa upravljala se i vizijom “odumiranja nacija". Naime, po 
lenjinističko-staljinističkoj “teoriji nacije su povijesni proizvod kapitalizma i u mjeri kako napreduje 
izgradnja socijalizma, teče obrnuti proces. To se može postići za nekoliko desetljeća, valja samo “stići i 


prestići" razvijene zemlje, iskorijeniti ostatke kapitalizma i put je odumiranja nacija otvoren. Budući razvoj 

ide prema svjetskom procesu širenja komunizma u kojemu neće biti nacija, jer će narodi živjeti u svjetskoj 
zajednici u kojoj neće biti moguća hegemonija naroda nad narodom. Naravno, to je bila zabluda, ali je ona 
bila orijentir za sprječavanje raznih oblika isticanja nacionalnog, a posebno nacionalističkog “iživljavanja“. 
Opisana ideologijska vizija, kao i čitav centralistički sustav, usmjeravao je vodu na unitaristički mlin. 

U procesu stabilizacije svoga režima KPJ je bila svjesna da se glavna opasnost nalazila u mogućem 
oživljavanju u ratu poraženih nacionalizama. Samo su oni mogli postupno potkopavati i rušiti komunizam. 
Krvavi ratni obračuni s ustaštvom 1 četništvom razvili su u svijesti partizana takvu budnost da su oni na 
svaku, pa i najmanju, pojavu nacionalnih osjećaja reagirali oštrim represijama. Ali takvu su budnost 
pokazivali i prema samim komunistima, bojeći se da se klice nacionalizma ne pojave u njihovim redovima. 

Takva praksa je stvarala trajne dileme u najvišim partijskim i državnim tijelima: s jedne je strane 
koncepcija federalizma davala legalitet za suverenost republika, a s druge je pak djelovao strah od 
republičkih separatizama i od majorizacije Srbije i Srba u čitavoj Jugoslaviji. Bilo je vrlo teško držati 
ravnotežu među suprotstavljenim tendencijama. I separatizam i centralizam ugrožavali su temelje 
socijalističkog projekta bratstva i jedinstva među narodima. 

Šovinistička divljanja u ratu 1941-45. stvorila su među pripadnicima NOP-a ne samo mržnju protiv 
nacionalista veĆ i svijest o nuždi borbi protiv isticanja i njegovanja nužne pozitivne i progresivno 
nacionalne svijesti, sve do prigušivanja i samozatajivanja nacionalne pripadnosti. Rigorozne mjere protiv 
nacionalističkih pojava poduzimane su osobito u nacionalno mješovitim sredinama BiH i Hrvatske, gdje su 
ratna zlodjela bila najmasovnija. KPJ je nastojala da se u tim sredinama prevlada mržnja među Hrvatima, 
Srbima i Muslimanima, a jak je oslonac imala u Srbima iz tih krajeva. Oni su stekli strašno ratno iskustvo: s 
jedne su strane bili izloženi ustaškom teroru, a s druge ih je strane četnički pokret, na programu stvaranja 
Velike Srbije, iskorištavao u borbi protiv pripadnika nesrpskih naroda, posebno Hrvata i Muslimana. 
Iskustva stečena u borbi protiv ustaštva i četništva okrenula su neke komuniste ne samo protiv svakoga 
hrvatstva i muslimanstva već i protiv srpstva. Oni su zdušno prihvatili politiku KPJ i savezni centralizam 
kao snagu protiv svih triju nacionalnih ekstrema. Postavši jakim osloncem centralističkom režimu, Srbi su u 
Hrvatskoj i BiH bili prezastupljeni u novom državnom i partijskom aparatu, od lokalne do savezne razine. 15 

Možemo dakle zaključiti! 

I u teoriji i u praksi društvenoga razvoja Jugoslavije u prvom poslijeratnom razdoblju postoji 
očigledna proturječnost i frapantna nelogičnost kad je riječ o međunacionalnim odnosima. KPJ je novu 
Jugoslaviju izgradila na načelima federalizma, a istodobno je ostvarila totalni centralizam, kakav društvena 
struktura u Kraljevini Jugoslaviji nije bila kadra izgraditi. Odmah treba dodati da u početku taj centralizam 
nije ostvaren na štetu ni jedne nacije, što je razumljivo ima li se na umu činjenica da je KPJ zapravo 
“rođena" u borbi protiv hegemonizma i nacionalnog ugnjetavanja. Tu tradicionalnu borbu KP) je 


nastavila. 16 

5. Centralističko upravljanje 


Globalni društveni sustav sa svojim podsustavima — političkim sustavom, privrednim sustavom itd. 
— bio je nedjeljiv monolit, organiziran na načelu vojno-revolucionarno-demokratske hijerarhije u kojoj se 
niži stupanj potpuno pokorava direktivi i odluci višega stupnja. 

Na čelu globalnog sustava stoji Politbiro Centralnog komiteta KPJ sastavljen od desetak ljudi. To je 
bio štab rata i revolucije, a sada je upravljao cjelokupnim društvom i zemljom. Njegovi članovi su na čelu 
pojedinih dijelova globalnoga društvenog sustava i odgovorni su za područja društvenog života koja su im 
povjerena. Tako, na primjer, jedan član Politbiroa upravlja oružanim snagama zemlje, drugi izgradnjom 
države, treći odgovara za ekonomsku politiku i privredni razvoj, četvrti za sve međunarodne veze (i partijske 
i državne), peti za društveno-političke organizacije, šesti za rad Partije itd. 

Monolitni je globalni sustav dakle podijeljen na sektore, odnosno podsustave, a utemeljen je u 
sveopćem državno-vlasničkom monopolu nad sredstvima za proizvodnju, čemu služi 1 čiji je izraz. 

Iz te skice globalnog sustava raspoznaje se da je sagrađen po “slici i prilici" same Komunističke 
partije koja mu je bila “model'. Premda je politički sustav zasnovan na načelu takozvane predstavničke 
demokracije — na izborima se biraju odbornici, zastupnici, poslanici za skupštine teritorijalnih zajednica — 
općina, republika i federacije — faktička vlast pripada političko-izvršnim organima, bilo da se radi o 
državnim predstavničkim tijelima (skupštinama) ili pak o društveno-političkim organizacijama. 
Državno-vlasničkom monopolu faktički nisu imanentna predstavnička politička tijela. Zato parlamenti i 
partijski kongresi faktički ne odlučuju, oni uglavnom aklamiraju prijedloge odluka dajući im formalnu 
legitimnost. 

Neposredno “ispod" partijsko-državnog centra federacije i “oko? njega djelovao je vrlo brojan i 
moćan aparat kao realizator generalnih odluka partijsko-državnog vrha. 

Organizacija državnog aparata za upravljanje i rukovođenje privredom zemlje izgrađivala se na 
načelima koja su odgovarala karakteru vlasništva. Naime, budući da je gotovo cijela privreda bila 
podržavljena,17 bilo je “prirodno? da se na čelu državnog aparata nalazi državni organ s velikim 
autoritetom. Taj je organ bio zapravo kolegij ministara svih privrednih resora, neke vrste upravni odbor 
divovskoga trusta koji čini sva nacionalna privreda. U tom je organu vodeću (birokratsko-tehnokratsku) 
poziciju imao resor planiranja privrede kojemu je 1945-47. na čelu bio Andrija Hebrang. Svaki resorni 
ministar bio je, u stvari, generalni direktor za rukovođenje “svojim trustom, što ga čini grana ili grupacija 
privrede koja mu je povjerena na upravljanje i rukovođenje. To više nije vlada u klasičnom značenju toga 


političkog termina. 


219 


Unutar svakoga privrednog ministarstva osnovano je nekoliko glavnih i generalnih direkcija za 
neposredno administrativno-operativno rukovođenje skupinom istorodnih poduzeća, što je bilo uređeno 
uredbom savezne vlade od 28. siječnja 1947. Primjera radi, evo kako je izgledala organizacija u ministarstvu 
industrije, u kojemu su kao administrativno-operativna rukovodstva (AOR-i) industrijskih poduzeća 
saveznog značenja osnovane ove generalne direkcije: metalske industrije; industrije cementa; industrije 
stakla; industrije celuloze, drvenjače i papira; prehrambene industrije; industrije duhana; elektroprivrede; 
industrije motora; tekstilne industrije te Glavna direkcija savezne industrije kože i gume. 

Direkciji je na čelu stajao generalni, odnosno glavni direktor. Unutrašnja struktura direkcije bila je 
takva da je za svaki sektor postojao odgovarajući organ direkcije. Organizacijskim jedinicama direkcije — 
upravi, odjelima — stajali su na čelu direktori (na primjer: direktor plana, generalni ili glavni inženjer 
odgovoran za proizvodnju pogona, direktor kadrova, komercijalni direktor, sekretar). Ta skupina 
rukovodećih kadrova formirala je kolegij direkcije koji je imenovao ministar određenog resora. 

Uloga i organizacija tih direkcija u sustavu upravljanja privredom bila je gotovo identična ulozi i 
organizaciji uprave bilo kojega industrijskog trusta ili monopola. Te su direkcije bile neposredni i vrlo 
autoritativni rukovodeći organi svih poduzeća; poduzeća su faktički bila samo nesamostalni pogoni, iako su 
formalno-pravno bila pravne osobe. 

Prema modelu organizacije saveznih ministarstava i njihovih direkcija formirani su analogni organi i 
u republikama, kao AOR-i za rukovođenje poduzećima republičkog značenja i slični organi pri narodnim 
odborima za rukovođenje lokalnom privredom — svi u međusobnim odnosima subordinacije. 

Osobito je značajno u sustavu i organizmu za rukovođenje privredom bilo osnivanje Savezne 
planske i Savezne kontrolne komisije. 

Saveznoj planskoj komisiji bila je na čelu najautoritativnija ličnost vlade odgovorna za privredu, 
ličnost koja je imala vodeći položaj u mehanizmu državnog aparata za rukovođenje privredom. Savezna 
planska komisija pripremala je perspektivne i tekuće planove privrednog razvoja zemlje, a zatim, pošto ih je 
vlada usvojila i Narodna skupšina ozakonila, rukovodila je izvršenjem planova. Budući da su planovi 
privrednog razvoja zemlje bili sveobuhvatni — sadržavali su planove svih administrativno-teritorijalnih 
jedinica (republika, kotara i općina) i svih resora ministarstava — Savezna planska komisija pojavljuje se 
kao organ koji stoji na vrhu piramide cjelokupne državne organizacije za rukovođenje privredom. 

Specifičan upravni organ u sastavu vlade bila je Savezna kontrolna komisija. Njezin je zadatak bio 
da se brine o poboljšavanju rada svih organa državne uprave, da se na vrijeme i pravilno izvršavaju državni 
propisi. Što se tiče metoda rada i ovlasti, Savezna kontrolna komisija imala je pravo pregledati i ispitati 
cjelokupno poslovanje svih državnih organa — bilo neposredno bilo preko analognih organa, to jest 


kontrolnih komisija republika i narodnih odbora. 

Iako je u “podjeli vlasništva" 1 u organizaciji rukovođenja privredom postojala i horizontalna 
komponenta, izražena formiranjem savezne, republičke i lokalne privrede, ipak su savezni centralni organi 
dominirali cjelokupnim mehanizmom upravljanja privredom, jer su niži organi bili podređeni višima. 

Radom poduzeća neposredno je upravljao direktor. On je primao, premještao i otpuštao radnike i 
službenike. Direktora je postavljao odgovarajući AOR. 

Zakon je propisivao da samo direktor poduzeća ima pravo upravljati poduzećem. Član 40. propisuje: 
“.. direktor je za upravljanje poduzećem odgovoran samo administrativno-operativnom rukovodiocu 
poduzeća" (državnom organu savezne, odnosno republičke vlade, odnosno narodnog odbora, ovisno o tome 
kakvog je značenja određeno poduzeće). Član 41. propisuje: “... svi radnici i službenici odgovorni su za svoj 
rad u poduzeću direktoru. Direktor je u poduzeću najviši disciplinski starješina radnika 1 službenika". 

Kao što se vidi, cjelokupna organizacija i upravljanje proizvodnjom, raspodjelom i razmjenom 
osnovani su na klasičnom monokratsko-birokratskom principu rukovođenja. 

Očito je dakle da su privredne organizacije poprimale sve bitne značajke bilo kojega drugog 
klasičnog organa ili institucije državne uprave koja stvara prihode i rashode po proračunskom sustavu. 
Doduše, svaka je privredna organizacija poslovala na načelu privrednog računa. Vodila je pregled svojih 
prihoda i rashoda. Međutim, formiranje prihoda i rashoda nije rezultat stvarnoga samostalnog poslovanja i 
stjecanja dohotka na osnovi djelovanja objektivnih ekonomskih odnosa, već uglavnom rezultat 
knjigovodstvenih veličina što ih poduzeće dobiva od državnog organa koji njime upravlja. Što se tiče 
metoda privređivanja, sva su privredna poduzeća imala položaj pogona jedinstvenoga mamutskoga državnog 
privrednog monopola. Metode upravljanja, sustav formiranja i raspodjele prihoda, međusobni odnosi itd. bili 
su slični kapitalističkim trustovima. 

Pravo raspodjele društvenog proizvoda, pravo zahvaćanja i raspolaganja viškom rada, kojim se 
određuje društveno-ekonomski i politički položaj ljudi, pripadalo je samo centralnim organima državne 
vlasti. Savezni organi vlasti i uprave precizno su količinski utvrđivali raspodjelu nacionalnog dohotka na sve 
oblike potrošnje — osobnu, opĆu i investicijsku — pomoĆu mehanizma centraliziranoga budžetskog sustava. 

Zaključak se nameće sam po sebi: mehanizmom budžetiranja svi sudionici u raspodjeli nacionalnog 
dohotka uklopljeni su u jedan sveobuhvatan državni proračun tako što su se svi prihodi i rashodi svih 
sudionika u formiranju i raspodjeli nacionalnog dohotka slijevali u jedinstvenu državnu blagajnu. Sve 
ljudske djelatnosti, od privrede do državnih ustanova i organa, povezane su u budžetski sustav financiranja u 
kojemu privreda posluje kao jedno golemo, divovsko poduzeće. 

Visina platnog fonda poduzeća nije neposredno ovisila o poslovnom uspjehu i o realizaciji 
proizvoda poduzeća. Za planom predviđenu količinu određenih proizvoda poduzeću su dodijeljena i 
odredena novčana sredstva za plaee. Radna snaga distribuirala se u obliku kvote po sličnom sustavu kao i 


sredstva za rad. U sustavu naturalnih primanja — putem točkica, bonova itd. — izdaci poduzeea za radnu 

snagu bili su još zamagljeniji jer su naturalna primanja, davana iz centralnih državnih fondova, često iznosila 
više od polovine platnog fonda poduzeća. 

Uredba o reguliranju primanja državnih službenika preuzela je u cjelini službenički sustav koji je 
bio postavio činovnički zakon iz 1931. godine. 

Treba reći da se svi propisi o primanjima državnih službenika primjenjuju i na sve službenike u 
privredi. 

Plaće radnika bile su određene po vremenu i kvalifikacijama. Radnici su bili razvrstani u četiri 
grupe: (a) nekvalificirani, (b) polukvalificirani, (c) priučeni — stručni pomoćni, kvalificirani i (d) poslovođe, 
predradnici i naročito kvalificirani radnici.18 

Budući da su svi radnici i službenici bili zaposleni u uvjetima jedinstvenoga i nepodijeljenoga 
državnog vlasništva, plaće su za jednako radno vrijeme i jednaku formalnu stručnu kvalifikaciju ili normu 
rada bile podjednake u svim krajevima zemlje i u svim radnim organizacijama, što je pogodovalo 
nerazvijenim krajevima i manje produktivnim poduzećima. 

Ako se platni sustav nije po formi izmijenio prema svom formalnom uzoru, on je u sklopu ostalih 
revolucionarnih mjera izmijenio društveno-ekonomski položaj i odnos među kategorijama zaposlenih. 
Naime, po činovničkom zakonu iz 1931. godine činovničke su se plaće kretale u rasponu od 600 do 
7.000-8.000 dinara, dakle u rasponu od 1:12 do 1:16! Po novim propisima raspon je bio određen u iznosima 
1.800:6.000 dinara, to jest 1:3,5 (taj je nominalan odnos, ne računajući naturalna primanja i razne privilegije, 
uglavnom zadržan sve do 1952. godine). Najveći raspon kod radnika bio je 1:2,1. 

Platni sustav uveo je i plaćanje prema funkciji umjesto plaćanje prema kvalifikaciji. Time je bilo 
omogućeno nagrađivanje po kriteriju funkcije za rukovodeće kadrove iz revolucije, koji nisu imali formalnih 
stručnih kvalifikacija za dužnosti što su ih obavljali. 

Radi većeg zalaganja radnika i službenika na radnom mjestu propisima savezne vlade bilo je 
utvrđeno da se svaki rad pokuša normirati, pa se s tim u vezi propisima određivala i visina nagrade prema 
visini norme. 

Savezni propisi utvrdili su i sustav moralne stimulacije. Zakonom o počasnim zvanjima trudbenika 
od 8. prosinca 1948. uvode se ova počasna zvanja za radne podvige: 

— udarnik, prvak socijalističkoga rada, junak socijalističkoga rada narodne republike, junak 
socijalističkog rada FNRJ 

— zaslužni zemljoradnik, zaslužni zemljoradnik zadrugar, istaknuti zemljoradnik zadrugar narode 
republike, istaknuti zemljoradnik zadrugar FNRJ 

— zvanja za radne kolektive: udarni kolektiv, kolektiv prvak socijalističkog rada, kolektiv prvak 


socijalističkog rada narodne republike, kolektiv prvak socijalističkog rada FNRJ 

— zvanja za zadruge: zadruga borac za visoki prinos, zaslužna zadruga, zadruga prvak narodne 
republike, zadruga prvak FNRJ. 

Svaki pobjednik u natjecanju, odnosno svako proglašeno zvanje dobilo je odgovarajuće ordene 
(Orden rada I, II, III. reda, Medalju rada, Orden junaka socijalističkog rada itd.). 

U uvjetima vrlo velike oskudice svih vrsta robe i vrlo napregnute privredne izgradnje, platni sustav i 
sustav moralne stimulacije nisu mogli osigurati toliko radne snage koliko su je privreda i administracija 
zahtijevale. Zato se moralo mobilizirati aktivno, naročito seosko stanovništvo za rad u državnom sektoru 
privrede, što se činilo i nasilnim mjerama organa vlasti. 

To je, ukratko, skica sustava i tehnike upravljanja u takozvanom administrativnom razdoblju 
socijalističke izgradnje. 

Ostvarujući generalni smjer izgradnje etatističkoga sustava, društvena se struktura već toliko 
transformirala u etatističko društveno uređenje da nakon dvije-tri godine nije bilo gotovo ni jednog područja 
društvenog života, od privrede do kulture i umjetničkoga stvaralaštva, koje nije bilo pokriveno državnim 
upravljanjem i rukovođenjem. U razdoblju od 1945. do 1949. revolucionarni je etatistički sustav bio 


uglavnom izgrađen. 


6. Obnova i početak industrijalizacije 


Prema ideologiji i doktrini komunističkoga pokreta, ubrzani ekonomski razvitak s težištem na 
industriji spada u red glavnih ciljeva. I samo osvajanje političke vlasti sredstvo je za stvaranje društva 
blagostanja. Industrijalizacija se smatrala bitnim uvjetom održavanja političke vlasti. U tom pogledu novi se 
poredak našao pred veoma teškim izazovom jer je naslijedio veoma zaostalu agrarnu strukturu koja je bila 
još i ratom razorena. 

Iako su procjene o ratnom razaranju nepouzdane, nedvojbeno je da su one bile najveće u Europi. 
Sve su zaraćene strane uništavale narodno bogatstvo. Okupatori su ga pljačkali kako radi svojih ratnih 
troškova, tako i radi uništavanja logističke baze partizanskim snagama. Partizanske jedinice su također 
uništavale one privredne objekte koje su koristili okupatori (cestovnu mrežu, tvornice itd.). Računa se da je 
bez krova nad glavom ostalo blizu 3,5 milijuna ljudi. Najveća razaranja pretrpjela su područja na kojima se 
rat vodio sve četiri godine, a to su BiH, Hrvatska i Crna Gora. 

Kao i za vrijeme rata, tako jednako, možda i više nakon rata, nad narodom se nadvila avet gladi. Uz 
to, zaprijetila je i opasnost od navale švercera, špekulanata, crnog tržišta, općeg kaosa, zbrke i nereda, koji 
uvijek poslije ratova ugrožavaju narode. Spriječiti sva ta zla i prehraniti narod izgledalo je gotovo 


nemoguće. 

Predrasude o međunarodnom položaju Jugoslavije još su više pogoršale i onako tešku situaciju. 
Naime, državno-partijski vrh se, u kontekstu sukoba sa Zapadom zbog Trsta i Istre, držao uvjerenja da bi 
protiv jugoslavenske revolucije Zapad mogao vojno intervenirati kao 1918-1921. protiv Oktobarske 
revolucije. Zato Jugoslavija nakon rata nije demobilizirala ratnu armiju, već ju je povećala s 800.000 na 
skoro milijun ljudi. 19 A tada je u cijeloj Jugoslaviji bilo samo 461.000 zaposlenih. 

Pri navedenim općim okolnostima, svemoćna i svenazočna KPJ sa svojim transmisijama, cijelu je 
zemlju pretvorila u radni logor. Obnova je proglašena svetom i patriotskom obvezom svakoga građanina i 
tretirana kao 1 sudjelovanje ili neprijateljstvo u partizanskom ratu. 

Jedni su dragovoljno, sa zanosom i radošću prionuli poslu, a drugi su bili na silu mobilizirani na 
radovima obnove. Stotine tisuća mladih okupljeni su u radne brigade. I Narodna fronta formirala je tisuće 
radnih brigada. Nikakve tehnike nije bilo — uglavnom samo lopata, kramp i čekić. Sve se radilo ručno. 
Suprotno poznatim konvencijama o ratnim zarobljenicima, na radovima obnove trajno je bilo angažirano 
preko 50.000 zatvorenika i preko 100.000 njemačkih ratnih zarobljenika.20 Učinak rada tih ljudi, ali i radnih 
brigada, bio je umanjen zbog slabe ishrane i ropskog statusa tih ljudi. 

Unatoč opisanom zaoštravanju međudržavnih odnosa sa Zapadom, Jugoslavija je od 1945. do 1948. 
preko UNRRA-e dobila golemu pomoć, u vrijednosti od 415 milijuna US dolara. Ta je vrijednost ravna 
dvostrukom uvozu Jugoslavije 1938. ili 135% ubranih poreza Kraljevine Jugoslavije. Računa se da je 
UNRRA prehranila i obula oko 5 milijuna ljudi. Osim hrane, odjeće, obuće i lijekova, dobivena je oprema za 
industriju, poljoprivredu i transport (15.000 kamiona).21 I u primanju te pomoći jugoslavenski je vrh 
demonstrirao ideološku zaslijepljenost. Naime, tražio je i dobio suglasnost da ruski pukovnik bude šef 
UNRRA-e za Jugoslaviju. 

Tijekom obnove planirana je koncepcija industrijalizacije zemlje. Ovakav pothvat, koji bi morao biti 
djelo interdisciplinarne znanosti, došao je u ruke Politbiroa CK KPJ čije se znanje sastojalo iz popularne 
sovjetske ideološke literature, koja je glorificirala plansko socijalističko gospodarstvo. Cjelokupno 
gospodarstvo — stvaranje sustava, formuliranje strategije razvoja u petogodišnjem planu — predano je u ruke 
A. Hebranga. Kao predsjednik Privrednog savjeta i predsjednik Savezne planske komisije, bio je nadređen 
svim resornim ministrima u privredi. Uz Kardelja, Rankovića i \ilasa imao je najveću moć u Titovoj ekipi. 

Kao šef cjelokupne privrede Hebrang je zimi 1946-47. završio rad na izradi Petogodišnjeg plana, 
koji je u proljeće 1947. usvojila vlada i savezna skupština.22 

U nedostatku bilo kakva stručnog znanja, partijski vrh je u izradi Plana, kao uostalom i u svemu 
drugome, kopirao sovjetski model. To je značilo da se u budućoj gospodarskoj strukturi moraju naći gotovo 
sve tada poznate grane industrije tako da se proizvodi sve — od igle do lokomotive. Po veličini investicija i 
po vremenu izgradnje najprije bi išle grane teške i vojne industrije, popularno nazvane izgradnja tvornica 


koje proizvode tvornice (“I. L. Ribar", “R. Končar", Prvomajska, Litostroj itd. ). 

Ciljevi plana formulirani su ovako: 

— likvidirati privrednu i tehničku zaostalost 

— jačati obrambene snage zemlje 

— učvršćivati državni socijalistički sektor privrede i socijalističke odnose 

— podizati opće blagostanje naroda. 

Plan je odredio da se za pet godina mora povećati industrijska proizvodnja čak za pet puta, 
poljoprivreda za 1,5 puta, društveni proizvod za 1,8 puta, nacionalni dohodak za 1,8 puta itd. Broj 
kvalificiranih radnika trebao je porasti od 350.000 na 750.000. Industrijska proizvodnja po republikama 
trebala je dostići ove indekse: Srbija 417 posto, Hrvatska 452 posto, Slovenija 366 posto, Bosna i 
Hercegovina 1054 posto, Makedonija 2633 posto, a u Crnoj Gori trebalo je početi ni od čega. 

Imajući pravno neograničenu vlast da sve podredi planu industrijalizacije, državna vlast, odnosno 
KPJ ostvarila je takvu mobilizaciju rada i sredstava kakvu Jugoslavija nije ostvarila nikada, ni prije ni poslije 
toga razdoblja. To je uočljivo iz podataka o kretanju investicija i radne snage. Bruto-investicije iznosile su 
1947, 1948. i 1949. godine 32 posto nacionalnog dohotka, što znači da se gotovo svaki treći dinar ulagao u 
proširenu reprodukciju.23 Koliko je to opteregenje, može se donekle shvatiti ako se usporedi s investicijama 
u SAD-u od 1869. do 1938. godine, u kojem su razdoblju one iznosile oko 13 posto,24 a u bivšoj Jugoslaviji 
oko pet posto. 

Izgradnja zemlje te širine i na takav ekstenzivan način zahtijevala je golemo povećanje radne snage. 
U 1945. godini bila je zaposleno 461.000 radnika, u 1946. godini 721.000, dakle novih 260.000, u 1947. 
godini 1.167.000, dakle novih 446.000, u 1948. godini 1.517.000, dakle novih 350.000, a u 1949. godini 
1.990.000, dakle 473.000 novih radnika i službenika.25 

Silna propagandna mašinerija uvjeravala je narod da će Jugoslavija brzo stići i prestići najrazvijenije 
zemlje. I u tome je bila vrlo uspješna. Polupismen i nepismen narod, posebno mladež, pod svakodnevnom 
industrijalizacijom sve je više vjerovao kako će milijuni seliti u gradove, kako će seljaci baciti državne 
plugove u “muzej starina" i već za nekoliko godina sjesti na traktore. Nije čudo za nepismene ljude, već je 
čudo da su najviši dužnosnici vjerovali da će Jugoslavija za desetak godina dostići visokorazvijene zemlje. 
O tome optimizmu M. \ilas piše: 

“Hebrang je podnio petogodišnji plan na razmatranje Politbirou... Svi smo bili oduševljeni visokim 
ciframa budućih postignuća i budućeg rascvata"26. 

E. Kardelj je 17. siječnja 1947. pred Politbiroom CK KPH izjavio: “Mi ćemo nakon pet godina biti u 
sami izgrađivati." Na istom sastanku Kardelj je rekao da je Politbiro CK KPJ odbio onu tendenciju koja je 
zagovarala da buduća industrijalizacija bude u funkciji razvoja agrara i seljaštva, vjerojatno aludirajuĆi na 


A. Hebranga. 

V. Bakarić je 10. siječnja 1947. upoznao Politbiro CK KPH s tim da će u prvoj etapi težište 
jugoslavenskih investicija biti u Hrvatskoj, i to u lakoj, a ne u teškoj industriji. Vjerojatno su se željeli brzi 
rezultati, a to se moglo postići samo osloncem na postojeće kapacitete i postojeću strukturu industrije, u 
čemu je Hrvatska bila ispred ostale Jugoslavije pa je to valjalo iskoristiti. 

Što se tiče Petogodišnjeg plana, posebno teške industrije, suvišno je dokazivati da je plan bio 
megalomanski. Za takav plan nije postojala ni jedna pretpostavka: kadrovi, tržište (plasman) i kapital. Pa 
ipak, krenulo se u njegovu realizaciju. 

Početni rezultati bili su izvanredni. 

Već 1947. godine fizički opseg industrijske proizvodnje dostigao je 121 posto, a 1948. godine 150 
posto u usporedbi s 1939. godinom, pri čemu sredstva rada 1947. godine 241 posto, a 1948. godine 352 
posto.27 

Nacionalni dohodak zemlje brzo je rastao. Od 264,2 milijarde 1939. godine, 1947. godine već je 
porastao na 319,6 milijardi, a 1948. na 441,1 milijardu.28 

Toliku stopu rasta Jugoslavija neće ostvariti čak ni šezdesetih godina kad se nekoliko godina 
nalazila na prvom mjestu u svijetu po visini godišnje stope rasta industrijske proizvodnje. 

Koji su faktori omogućili tako brzu obnovu i značajne rezultate u privrednoj izgradnji zemlje u 
prvim poslijeratnim godinama? 

Bilo bi neosnovano zaključiti da su spomenuti rezultati u obnovi i u početnoj fazi industrijalizacije 
Jugoslavije postignuti zahvaljujući samo administrativno-centralističkom sustavu. Prije svega, taj se sustav u 
to doba tek stvarao; nije bio glavno obilježje stanja društva. Revolucionarno raspoloženje dijela masa bio je 
glavni sadržaj moralno-političkog stanja. 

U prvim poslijeratnim godinama zbivao se revolucionarni proces koji je mijenjao društvene odnose, 
a u njemu su mnogi vidjeli perspektivu ostvarivanja svojih interesa, i to je bio glavni izvor i motivacija 
stvaralaštva. 

Na pozitivan pa čak i euforičan odziv kod tzv. malih i siromašnih ljudi naišle su mjere kao što je 
podjela zemlje, drastično oduzimanje ratne dobiti, likvidacija privatnog vlasništva, progon švercera, 
“uravnilovka" u plaćama itd. Sve to — i svakodnevna propaganda na svakom od tisuća gradilišta, uz gotovo 
svakodnevne političke razgovore partijskih i drugih aktivista — stvaralo je vjeru da će na ognjište doći 
štednjak na drva, da će žarulja zamijeniti voštanice, da će zidane kuće zamijeniti barake itsl. 

Svijest o blagostanju sutrašnjice postala je materijalna snaga: ne samo rukovodeće kadrove 1 članove 
KPJ, vodeći sloj društva, nego i široke narodne mase zahvatili su zanos i vjera da će s dva-tri petogodišnja 
plana privrednoga razvoja nadoknaditi zakašnjenje Jugoslavije za ekonomski razvijenim zemljama svijeta. 
Iz toga zanosa, vjere i želje rodio se i masovni radni entuzijazam. U ime ubrzanoga privrednog rasta, u ime 


sutrašnjice, u ime budućnosti većina naroda bila je spremna “stezati kaiš"'. 

7. Uspostavljanje kontrole nad znanošću i umjetnošću 


Usporedno s likvidacijom višestranačja i privatnog vlasništva, te oštrim početkom industrijalizacije, 
KPJ je uspostavljala kontrolu i nad stvaralaštvom u području kulture, umjetnosti i znanosti. Kao i za sva 
ostala područja, i tu je KPJ preslikala sovjetsku politiku i praksu, nastavljajući s onim stavovima koje je 
definirala u obračunu s M. Krležom uoči rata (sukob na ljevici — pečatovština). 

Svoju politiku prema umjetnosti i kulturi, posebno književnosti, KPJ je zasnivala na idejama 
međunarodne konferencije proleterskih i revolucionarnih pisaca održane u Harkovu (SSSR) 1930. godine 
(“Harkovska škola"), koja je stvaratelje u duhovnoj sferi htjela pretvoriti u propagatore komunističke 
ideologije. Osuđena je dekadentna zapadna literatura, a sloboda stvaralaštva prokazana kao buržoaska 
manipulativna kategorija. 

U sastavu CK KPJ osnovano je u srpnju 1945. odjeljenje za agitaciju i propagandu (Agitprop) u 
svrhu kontrole i usmjeravanja cjelokupnoga intelektualnog stvaralaštva — od književnosti i umjetnosti do 
školstva i novinstva. Isti organi su formirani u partijskim komitetima republika, kotareva i gradskih rajona. 
Načelo cijele te djelatnosti postavio je M. \ilas, sekretar CK KPJ. Sektori u agitpropu bili su: povjerenstvo za 
kulturu, za tisak, za ideologiju itd. sve do komisije za arhitekturu. Na sva područja intelektualnoga 
stvaralaštva agitpropovi su imali presudan utjecaj: nisu, naravno, imali formalnu vlast, ali su se njihove 
direktive provodile “partijskom linijom". Ljudi su često i sami tražili “odobrenje" za svoje radove. Marin 
Franičević, član Agitpropa u Hrvatskoj, to će kasnije svjedočiti rekavši: 

“Dobro pamtim tendenciju ... da neki urednici kulturnih rubrika sve važnije članke 1 kritike donose u 
Agit-prop."29 Čak je i sam M. Krleža 1948. donio pismo podrške Titu od strane JAZU, rekavši Pločaru: 
*Evo Vam, druže Franičeviću, pogledajte ovo pismo. Znate, ja sam doživio politički problem, ovo je 
osjetljivo, ne bih želio opet.?"30 

Agitprop je od umjetnosti tražio da se teme i ličnosti što više obrađuju iz heroike NOB-a i borbe za 
izgradnju novoga društva te iz svijetle budućnosti u koju se već ulazi. U programskim tekstovima se, kao i u 
političkom životu uopće, rabe termini koji prikrivaju stvarna značenja. Tako se koristi termin “oslobodilački 
rat", a misli se na “revoluciju, umjesto “diktature proletarijata" odnosno partije, koristi se termin “vlast 
radnog naroda", naloge piscima ne izdaje partija već “narod-gospodar? itd. 

Partijski književnici, na inicijativu agitpropa, a po ruskom modelu, krajem 1946. sazvali su Prvi 
kongres književnika Jugoslavije, prvi takav skup u povijesti južnoslavenskih naroda. U svom referatu o 


Statutu, Ivo Andrić, budući nobelovac i prvi predsjednik Saveza obećava da ćemo mi “... književnici sve što 

znamo, umijemo i možemo staviti na raspoloženje zemlji i narodu...", izrazivši zahvalnost i odanost 
novostvorenoj državi. 31 

Pjesnik Radovan Zogović, militantni partijski i istaknuti rukovoditelj Agitpropa, kao autor glavnoga 
referata kongresa, dao je smjer za sva područja duhovnog stvaralaštva. On tvrdi kako su narodi Jugoslavije 
stvorili “... vlast novog tipa, duboko narodnu i duboko demokratsku..." i u ratu 1941-45. “... razvili ili otkrili 
i prekalili tip novog čovjeka, čovjeka plemenitog 1 istrajnog, rodoljuba i humanista, beskrajno odanog 
slobodi i napretku svoje zemlje i progresivnog čovječanstva", pretvarajući Jugoslaviju u zemlju koja ima “... 
najnapredniji i najdemokratskiji ustav u svijetu, osim ustava Sovjetskog Saveza".32 

Kako treba pisati književna djela, najizravnije je iskazala Branka Perković, član CK Narodne 
omladine Jugoslavije (NOJ) rekavši i ovo: “...omladina želi da vidi pred sobom, da osjeti neustrašive 
junake, velike plemenite ljude, neumorne radnike, odane stvari naroda kojih je puna naša divna, bliska i 
dalja prošlost... očekuje od Vas da junaci vaših djela ... siđu u rudnik, na prugu, sjednu do njih u klupe i 
stanu u stroj i svakodnevno nadahnjuju na nove zadatke i napore..."33 

I Tito se, mada rijetko, upuštao u davanje sugestija kulturnim djelatnicima, naravno, s pozicije 
vlasti. Delegaciji spomenutog kongresa književnika on kaže: “... ja sam također protiv ukalupljivanja 
odnosno uniformiranja literarnog stvaralaštva. Ali — Vi ćete se složiti sa mnom — ja sam protiv toga da se 
pod izgovorom slobode književnog stvaranja piše i ono što je “štetno?", navodeći kao “dokaz" dekadentnu 
literaturu Zapada. A što se tiče estetskih problema, on kaže da onima koji progresivno pišu “nitko neće 
zamjeriti" ako ta djela “ne budu obrađena umjetnički onako kako bi trebalo", pozivajući književnike da 
ovjekovječe veliku povijesnu epohu koja je minula (NOB) i da svojim djelima “rade na formiranju karaktera 
novih ljudi". 34 

Agitpropovski usmjereni kritičari suzbijali su velike talente u njihovu stvaralaštvu. Tako npr. 
Dobrica Ćosić, partizanski pisac (“Daleko je sunce"), oštro predbacuje pjesniku Branku V. Radičeviću što 
je, kroz svoju prizmu logoraša, opisao glad kao glavni motiv logorskoga života. Ćosić od njega traži da za 
glavni motiv uzme otpor i borbu većine, borbu koja najavljuje novu epohu i novo doba.35 

Drastičan primjer agitpropovske intervencije je napad R. Zogovića na zbornik radova Vice 
Zaninovića Primjeri iz književnosti za osmi razred gimnazije, koji je odobrilo Ministarstvo prosvjete NR 
Hrvatske. Zogović ovako napada unošenje poezije Tina Ujevića u zbornik: “... čudna smjesa jezuitske 
smirenosti i dekorativne anarhičnosti, verbalističke patetike, mističke rezignacije, katoličke mistike i 
mistificirane erotike, virtuoznosti i nategnutog stihovanja...", optužujući pjesnika da je u NDH bio urednik 
jednog lista za hrvatske radnike u Hitlerovoj Njemačkoj. 

“... Stid nas je", piše Zogović, “što se u našoj zemlji još uvijek mogu pojaviti knjige kao “Primjeri iz 


književnosti"... i biti odobrene kao školska knjiga za omladinu nove Jugoslavije..."36 

Slično je prošla i Vesna Parun, kojoj se priznao talent, ali i odstupanje od realsocijalizma, što je 
iskazala u knjizi pjesama Zore i vihori, za koju je proglašena najboljom poetesom svoje generacije.37 

Još jedan “slučaj“. Radi se o napadu na autora koji je odabrao pjesme Alekse Šantića. Kritičar toga 
izbora priznaje da je Šantić iskreni prijatelj ugnjetenih i poniženih, ali on istovremeno “propovijeda ne samo 
pomirenje s bijedom nego i radost u njoj i zbog nje...", našavši da u pjesmama “blista tiha radost 
isusovska...", izvlačeći zaključak da sve što se zbivalo i zbiva u stvarnosti jest nemilosrdna klasna borba, što 
treba biti središte i motiv svakoga djela. 

Politička pragma je upregla duhovno stvaralaštvo, posebno književnost u ideološku borbu protiv tri 
zla — fašizma, posebno “domaćeg", režima Kraljevine Jugoslavije i zapadne civilizacije, a za glorifikaciju 
NOB-a, tekuće političke prakse, svijetle budućnosti i za popularizaciju svih sovjetskih dostignuća na koja se 
Jugoslavija mora ugledati. 

Mora se konstatirati da je od 1945. do 1948-49. Agitprop postigao “vidne rezultate". Ušutkao je dio 
poznatih stvaralaca, ali je u redove partizanskih kulturnih stvaralaca pridobio mnogo pisaca početnika, s 
osrednjim talentima u koje su polagane velike nade. Međutim, borbi za novostvoreno stanje priključili su se 
i neki velikani pisane riječi kao što su M. Krleža 1 1. Andrić. U duhu ideje “ići u narod", prvi je 1946. 
boravio među omladinom na izgradnji pruge Brčko-Banovići, a drugi je posjetio rudare u Brezi, nakon čega 
je pisao o natjecateljskoj atmosferi među rudarima.38 

Čini se da spomenuti velikani pisane riječi, kao i neki drugi poznati kulturni djelatnici, nisu ipak 
samo natjerani da “služe' novom režimu. Ne može se isključiti ni oportunizam, “mudrost? 1 lukavstvo tih 
zrelih ljudi, koji su se prilagođavali dramatičnim promjenama. Uza sve to vjerojatno je dio njih ponijela 
bujica dijela masa i mladosti, bujica koja je najavljivala mogućnost stvaranja boljega svijeta. 

Ipak, ti su velikani koristili pojedine momente da upozore na krivi put. Tako npr. Ivo Andrić, u 
svojstvu predsjednika Saveza književnika Jugoslavije, na godišnjoj skupštini hrvatskih pisaca — nakon što je 
ispjevao odu režimu — pravi obrat u izlaganju pa kaže da se ne zaboravi da se literatura ostvaruje u mediju 
jezika, pa dodaje da se ne smije jezik zanemariti “... da izraz ne postane nebrižljiv, mutan i nevjeran, a 
sadržaj nepristupačan“. Zato se, veli Andrić, pisci u pogledu jezika moraju u svemu osloniti na narod kako 
bi izbjegli opasnost “... od osiromašenja ili brisanja ličnosti, od uniformnosti ...?, jer “... nema kraja 


raznovrsnosti stila, ako književnici pođu od dobrog poznavanja književnog jezika".39 


Dramatična borba između staljinističkih i slobodoumnih tendencija u duhovnom stvaralaštvu nije se 


od 1945. do 1949-50. završila pobjedom jedne od tendencija. Prevagu u tome sukobu donijet će zaokreti u 

politici nakon sukoba Tito-Staljin 1948, što će otvoriti prostore za slobodnije kulturno stvaralaštvo, mada će 


i dalje režim držati “na uzdi" one koji mu se budu otvorenije suprotstavljali. 

Glava V. 
POLOŽAJ HRVATSKE U RAZDOBLJU 
1945-1950. 


1. Iz Srednje u Istočnu Europu i Balkan 


Hrvatska je ulaskom u drugu Jugoslaviju još dalje “pomaknuta? iz svoga prirodnog 
srednjoeuropskog kruga i još dublje nego 1918. godine potisnuta u balkanske prostore. Uz to se Hrvatska, 
istodobno s ostalom Jugoslavijom, prihvaćanjem sovjetskoga sustava i ulaskom u interesnu sferu SSSR-a, 
uputila prema totalitarno-despotskom režimu. U civilizacijskom smislu to je bila velika povijesna aberacija s 
obzirom na njezinu tisućljetnu prošlost. To, nažalost, ostaje povijesna činjenica unatoč ideologiji KPJ koja je 
bila uvjerena da se time “spašava od truloga dekadentnog Zapada 1 ulazi u “evatući vrt socijalizma“. 

Razlika je u hrvatskoj ulozi pri stvaranju prve i druge Jugoslavije golema. Prva Jugoslavija stvorena 
je prije svega diktatom velikosrpske buržoazije, kojoj su njezine saveznice — velesile iz Prvoga svjetskog 
rata — kao nagradu dale vlast nad južnoslavenskim narodima koji su bili u Habsburškoj Monarhiji. Hrvatska 
je u tomu povijesnom zbivanju imala malu ulogu koju je odigrao Jugoslavenski odbor na čelu s Antom 
Trumbićem, manji unitaristički segment hrvatskoga političkog korpusa i dio hrvatske političke elite, koji je 
shvatio da alternative jugoslavenskoj opciji nije bilo. 

Stvaranje druge Jugoslavije sa stajališta uloge Hrvatske bilo je sasvim drukčije. Hrvatska je svojom 
partizanskom antifašističkom borbom u dužem ratnom razdoblju bila najjači čimbenik obnove Jugoslavije. 
Ona je od ljeta 1942. do bitke za oslobođenje Srbije 1944. držala oko 50% svih jugoslavenskih partizanskih 
snaga. Na tu činjenicu i Tito se oslanjao u diplomatskoj borbi s Churchillom, koji je bio na strani dinastije 
Karadordeviaea i velikosrpske buržoazije. 

U diplomatskoj borbi da osigura povratak srpske buržoazije i dinastije, Churchill je s pravom Titu 
osporavao legitimitet predstavnika Srbije uz istovremeno priznanje da on ima politički legitimitet u zapadnoj 
polovini Jugoslavije. Slično mišljenje — naravno, zbog drugih motiva — imao je i Staljin koji je Titu govorio: 
“Waltere, pazi, srpska buržoazija je vrlo jaka“, što je Tito također osporavao. U toj diplomatskoj borbi Tito 
je nastojao svim sredstvima da se u Hrvatskoj što više učvrsti i dalje razvije jedinstvo u NOP-u. Stoga je 
prilično oštro intervenirao da Hebrang prestane s “lupanjem po Mačeku, bojeĆi se da će to zaustaviti 
širenje NOB-a i oslabiti njegove pozicije u Hrvatskoj, a ona mu je u tom trenutku bila glavni oslonac u bitci 
sa zapadnim saveznicima za međunarodno priznanje Jugoslavije. To, naravno, nije značilo da je Tito 
podržavao Mačekov HSS. Dapače, on je, kao i Hebrang, smatrao HSS glavnom preprekom razvoju NOB-a i 


glavnim protivnikom u borbi za vlast nakon rata, jer Pavelić mora otići s porazom Hitlera, a nakon toga 

ostaje HSS kao jedina konkurentska politička snaga. On je, dakle, iz taktičkih razloga naredio da se, u toj 
fazi rata, ne “lupa? po Mačeku. 

Osim velikoga ratnog doprinosa Hrvatske u stvaranju Jugoslavije, valja dodati da su Hrvati 1945. pa 
i više godina imali jake pozicije u federaciji. Uz Tita koji je imao enormnu moć, Hrvati su imali jake 
pozicije u vojsci i diplomaciji. Ivan Ribar, kao formalni šef države, bio je predsjednik AVNOJ-a od 1943, a 
zatim predsjednik savezne skupštine od 1945. do 1953. godine. Andrija Hebrang je od jeseni 1944. do ljeta 
1946. bio na čelu saveznoga privrednog savjeta i savezne planske komisije. Njemu su bila podređena sva 
privredna ministarstva. Uz Tita, kao ministra obrane, Ivan Gošnjak je faktički bio na čelu te moćne 
institucije da bi 1953. preuzeo taj resor i držao ga sve do 1967. Naravno, Hrvati u federaciji su i sukreatori 
jugoslavenskoga velikodržavnog centralizma. 

Uz hrvatsku ulogu u stvaranju Jugoslavije, najveći doprinos dala je Slovenija. Hrvati i Slovenci bili 
su glavni ideolozi i kreatori jugoslavenske federacije. Makedonci su im odani zato što su stvorili svoju 
nacionalnu državu. 

Za ratnu pobjedu i uspostavu vlasti veliki prilog dala je i BiH i Crna Gora. Prema tome 
jugoslavenska je federacija stvorena ujedinjenim snagama nesrpskih naroda, tzv. Srba prečana i srpskih 
komunista. Te snage su porazile četničku vojsku i osloncem na savezni centralizam razbile pokušaj srpskih 
građanskih stranaka 1945. da razbiju federaciju i obnove velikosrpsku Jugoslaviju. Srpski nacionalisti su 
smatrali da im je oduzeta Makedonija, Crna Gora i BiH, kao i da je stvaranjem autonomije Vojvodine i 
Kosova i samoj Srbiji okrnjena cjelovitost i suverenost. Navedeni argumenti su osnova za tezu da se ne 
može izjednačavati stvaranje prve i druge Jugoslavije. Prva je pretežno djelo velikosrpske politike, a druga 
je stvorena na sintezi interesa svih naroda. 

Jugoslavenska opcija hrvatskoga komunističkog pokreta bila je odgovor na velikosrpski režim 
Kraljevine Jugoslavije i na četnički pokret u Drugomu svjetskom ratu, koji je zaprijetio čak i samom 
opstanku Hrvatske, a također i odgovor na fašističku okupaciju i ustaški režim koji je vodio Hrvatsku u 


ponor poraženih u Drugomu svjetskom ratu. 


2. KPH — stožer sustava upravljanja društvom 


S ulaskom partizanske vojske u Zagreb 8. svibnja 1945. završeno je uspostavljanje nove političke 


vlasti u cijeloj Hrvatskoj. KPH je držala vlast od najzabitijega sela do glavnoga grada. Njezin je način 


upravljanja bio konspirativan kao i tijekom cijeloga rata, što znači da je svoju političku volju realizirala 


preko masovnih političkih organizacija i organa državne vlasti — narodnih odbora općina, kotareva, gradova 

i Sabora. Taj će sustav vlasti dobiti ime “narodna vlast", “narodna demokracija“ iako je na vlasti bila 
KPJ-KPH. 

Preuzevši upravljanje Hrvatskom nakon oslobodilačkoga i građanskog rata koji je rasplamsao sve 
ljudske strasti, Kompartija je usredotočila svoje djelovanje na nekoliko osnovnih pravaca. Prije svega ona je 
vrlo snažno, učinkovito i bezobzirno učvršćivala organe vlasti, posebno policiju i sudstvo, ostvarivši totalnu 
kontrolu nad društvom. U momentu smjene vlasti nije bilo nikakva vakuuma ni kaosa, jer je već tijekom rata 
partizanska vlast pokrivala ne samo partizanski teritorij već dobrim dijelom i onaj koji je u završnici rata bio 
u rukama režima NDH. Preuzimajući državne službenike, komunisti su proveli selekciju propuštajući one u 
koje su oni, odnosno narodni odbori, imali povjerenja, naravno, na osnovi podataka o njihovu držanju za 
vrijeme režima NDH. Radi se o tzv. čistkama koje će biti stalna praksa u odabiru ljudi. Istodobno je nova 
vlast vješto odabirala i namještala one koji su se pokazivali kao vrijedni, agilni, odani i podobni građani. Pri 
tome su se gotovo isključivo orijentirali na mlađe generacije, na tvorničke radnike, siromašne srednje 
slojeve, jer su oni po ideologiji “klasno" predodređeni za novu vlast u skladu s tezom da se radi o 
radničko-seljačkoj državi. 

Iz državnih su službi odstranjivani istaknutiji suradnici režima NDH, ali i simpatizeri HSS-a, 
nazivani “mačekovcima", zatim građani bliski Crkvi i sveĆenicima. 

Organi vlasti — izabrani odbornici i imenovani činovnici — usmjeravani su ne samo zakonskim 
propisima već i ideološkom i političkom indoktrinacijom putem sastanaka, političkih predavanja i kurseva 
da se nemilosrdno obračunavaju s političkim protivnicima narodne vlasti, posebno sa sljedbenicima režima 
NDH 1 HSS-a. Duh radikalnoga revolucionarnog obračuna stalno se unosio u organe vlasti. 

Budući da je stožerna sila kako u organima vlasti, tako i u masovnim organizacijama bila KPH, 
valja reći nekoliko riječi o toj političkoj stranci. 

KPH je iz rata izašla uglavnom s članstvom koje je to postalo u borbi. Od oko 4.000 članova rat je 
preživjelo samo 1.600 — ostali su izginuli; to znači da je od 28.100 članova u 1945, u ratu učlanjeno 26.500. 
Partija je sebe definirala strankom proletarijata, i to industrijskoga, a ona se u ratu “poseljačila“. U njezinu je 
članstvu 1945. bilo 63% seljaka, 10,3% službenika, radnika 24%; NOP, kao pretežno seljački pokret, stvorio 

je “svoju? “seljačku* partiju. Partija je imala hrvatsko ime, ali je njezin nacionalni sastav bio tome 
neprimjeren: Hrvata je bilo 57%, a Srba 43%.1 Brojčana prevlast seljaka i neprimjeren nacionalni sastav 
posljedica su partizanskoga rata koji se pretežno vodio na ruralnim, brdsko-planinskim, pretežno srpskim 
područjima i stalnim prebacivanjem ljudi iz gradova na ta područja. Oslonac na seljaštvo vrlo niskoga 
obrazovnog stupnja rezultirao je i vrlo niskom kulturom članstva i rukovodstava. U kotarskim, gradskim i 
rajonskim komitetima bilo je 57% članova s 4 razreda pučke škole, 20,5% s 1-3 razreda niže gimnazije; to 
znači da 77% rukovodećega kadra na lokalnoj razini nije imalo ni potpuno osmogodišnje školovanje. S 


nezavršenom gimnazijom bilo je 9,4%, s punom gimnazijom i nedovršenim studijima 4,55, a s fakultetskom 

spremom 0,74%.2 Praktički se gotovo cijeli rukovodeći kadar nižega i srednjeg ranga, a slično je bilo i na 
višim i najvišim funkcijama, sastojao od “nesvršenih ljudi, od onih koji nisu imali nikakvu struku ni radno 
iskustvo osim ratnog. Takvi ljudi, mahom mladići, preuzeli su ulogu upravljanja u svim područjima 
društvenoga života: državnoj upravi, pravosuđu, gospodarstvu, društvenim službama itd. Golem manjak u 
obrazovanju, znanju, iskustvu itd. 1 tsl. kompenzirao se fanatičnim danonoćnim radom, beskrajnom 
odanošću politici Partije, samoinicijativom, samouvjerenošću, odlučnošću da se svaki zadatak mora izvršiti s 
uspjehom, a sve to kombinirano još s nasiljem prema svima koji se nisu uklapali u nove društvene odnose. 

Za razliku od predratnih komunista koji su morali poznavati kakvu-takvu “teoriju o društvu — 
uglavnom staljinističke provenijencije — u ratu se ni toliko nije tražilo, osim ostalog i zato što je Partija 
“skrivala" svoje komunističke ideje, već je glavni kriterij bio ratna borbenost i odanost Partiji. 

Spremnost za izvršavanje partijskih direktiva i zadaća išla je čak ispred nagona za održanje 
vlastitoga života, osobito kod mlađih ljudi i kod članova komunističke omladine. Iz te i takve spremnosti 
razvila se nevjerojatna disciplina. Njegovao se tzv. lik revolucionara-masovika koji u svojoj najužoj sredini 
prvi skače u svaku borbu, vodeći ostale ljude za sobom. Sustavom ideološkog obrazovanja i odgojnih mjera, 
od kritike 1 samokritike do gotovo svakodnevnoga polaganja računa o svom djelovanju, što se prakticiralo na 
svakom sastanku, a bilo ih je svakih nekoliko dana, “tesao" se lik običnoga člana KP koji je morao biti 
idejno i politički odan politici Partije, što je od nekih stvaralo i veoma pokorne ljude koji se klone i vlastitih 
kritičkih misli. Direktive su se morale izvršavati i tada kada se ne razumije njihov smisao ili se osobno ne 
prihvaćaju. Jednom riječju, KP je bila izrazito ideološki i politički pokret čiji su pripadnici vjerovali u 
ozbiljenje svoje revolucionarne vizije, iako je u toj viziji bilo nemalo elemenata utopije; naime, očekivalo se 
da će ista generacija koja izvodi revoluciju ostvariti za života svoje ideale koji će se materijalizirati kao 
sutrašnje savršeno društvo u kojemu će nestati društvene proturječnosti i gotovo sve ono “negativno“, 
naslijeđeno od staroga društva. 

U skladu s koncepcijom lenjinističke partije, a u svrhu osiguranja i ostvarivanja svoje rukovodeće 
uloge u svim područjima društvenoga života, u svim sredinama i u svim sferama ljudske djelatnosti, mreža 
partijskih organizacija uspostavljena je u svim proizvodnim organizacijama, školama, fakultetima, državnim 
ustanovama, u selima, ulicama i gradskim četvrtima, tako da su organizacije i rukovodstva Partije “pokrili? 
cijeli društveni organizam. Budući da je Partija bila “srce i mozak" društvenoga sustava, ona je svojom 
organizacijskom mrežom i postavom mogla osigurati s jedne strane jačanje institucija nove vlasti, a s druge 
strane pokretati svoje sredine u akcije koje je određivala politika Partije. Partija je bila motorna snaga 
društvenih kampanja i akcija, a realizatori su bili masovne organizacije: Narodna fronta, sindikati, 
omladinske organizacije —- SKOJ i USAOH, te AFŽ. Praktički, osim manjeg broja građana koji su bili 
pasivni, te bogatijih i ponešto intelektualaca, gotovo svaki građanin, od školske djece do staraca, bio je 


uključen — volens-nolens — u odgovarajuće organizacije, koje su silno povećavale moć nove vlasti. Poraženi 

u ratu i oni koji su dočekali novi poredak s negodovanjem, bili su neutralizirani što silom što aktivizmom 
masa ljudi na obnovi i u privrednoj izgradnji zemlje. 

Da bi se ostvarila spomenuta pokrivenost svih točaka društvenoga života na čitavom teritoriju 
Republike, bilo je nužno znatno povećati broj članova Partije. KPH je početkom 1945. imala 16.000 članova 
— bez vojske — a već u 1945. primila je novih 22.425, u 1946. novih 11.746 i time postigla neophodan broj za 
spomenuti cilj. Nakon toga, primanje novih članova radikalno se smanjuje — u 1947. primljeno je svega 
4.923 člana. Iduće godine zbog političkih i ideoloških razloga, da bi se demonstrirala privrženost naroda 
Partiji u njezinoj borbi na život i smrt sa Staljinom, primljeno je novih 30.088 članova3, tako da ih je 31. 
listopada 1948. bilo ukupno 85.748, i to 32,22% radnika (povećanje za 8 indeksnih poena), seljaka 45,53% 
(smanjenje za 18 indeksnih poena), intelektualaca 2,83%, službenika 13,62% itd. Širenje mreže partijskih 
organizacija u novim, pretežno hrvatskim sredinama, rezultiralo je uglavnom promjenom nacionalnoga 
sastava. Za dvije godine, 1945-1947, udio Hrvata u članstvu KPH povećao se s 57% na 68%, a udio Srba 
pao je s 43% na 28%. 


3. Učvršćenje mehanizma revolucionarne diktature 


U kontekstu činjenice da je KPH preuzela potpunu odgovornost za razvitak Hrvatske, otvara se 
logično pitanje je li ona bila dovoljno “suverena" da odgovori toj povijesnoj ulozi. 

Situacija sa “suverenošću? KPH u okviru KPJ bila je krajnje proturječna i takvom će dugo ostati. 
Naime, s jedne strane KPJ je bila visoko centralizirana Partija u kojoj je kreiranje ne samo političke 
strategije već i svakodnevna politička taktika — kulturna politika, politika ekonomskog razvoja, posebno 
vanjska politika i vojska — bilo u rukama “svemoćnoga" vrha KPJ u liku Politbiroa CK KPJ, tako da su 
“nacionalne partije" bile to uglavnom samo po imenu. Jednako je tako jugoslavenska savezna država bila 
organizirana kao visoko-centralizirani državni aparat, tako da su odnosi između republičkih i saveznih 
državnih organa bili zasnovani na načelu stroge hijerarhije. U tom su smislu mnogi prerogativi federalne 
Hrvatske koji su se razvili tijekom NOR-a bili radikalno i drastično smanjeni.4 U završnoj fazi rata ukinuta 
je republička vojna organizacija, koja se reorganizirala kao općejugoslavenska bez neposrednog utjecaja 
federalnih jedinica. 

Međutim, s druge strane, KPH ne samo da nije negodovala zbog procesa sveopće centralizacije, već 
je bila jedan od glavnih faktora podrške tom procesu. Ona ga je svjesno podržavala i borila se protiv 
tendencija republičkoga partikularizma. Takav stav KPH rezultanta je niza povijesnih okolnosti. Tome su 
posebno pridonijeli ovi faktori: koncepcija izgradnje socijalizma u Jugoslaviji preuzeta od SSSR-a, 


međunarodne okolnosti te ekonomsko-politička situacija u Jugoslaviji. I međunarodne okolnosti, posebno 

sukob sa zapadnim zemljama, diktirale su kurs stvaranja jake jugoslavenske države. I obrana nove vlasti 
diktirala je ujedinjavanje snaga svih naroda u Jugoslaviji pod jedno i jedinstveno vodstvo. Samo je takvo 
vodstvo bilo u stanju 1945. slomiti velikosrpske snage koje su se digle protiv federativnog uređenja 
Jugoslavije. 

U prvim poratnim godinama nacionalna politika rukovodećega vrha KPJ bila je toliko principijelna 
da nije bilo favoriziranja jednih naroda na račun drugih. Sve u svemu, u tom razdoblju nije bilo želje da se 
artikulira nacionalno-republička politika, jer je vladalo apsolutno uvjerenje nacionalnih partija da je politika 
Politbiroa CK KPJ, na čelu s J. B. Titom, istodobno i njihova vlastita politika u najdosljednijem smislu toga 
pojma. Pod takvim okolnostima sve je bilo svedeno na načelo jedna volja (revolucionarna), jedna partija 
(KPJ), jedna država (federativna Jugoslavija) i jedan društveni sustav (sovjetski model); tako da je položaj 
svih građana bio podjednak, položaj svakoga radnog kolektiva u sustavu isti (državna poduzeĆa), politika 
prema seljacima identična, itd. U takvu sustavu teško je prepoznati udio republičkih foruma u artikuliranju 


saveznih političkih odluka, jer o tome nema potrebnih izvora, ali u svakom slučaju nije bio velik. 


4. Zabrana obnavljanja HSS-a i postupno gašenje HRSS-a — put u jednostranačje po uzoru na boljševički 


model 


Kao što je već rečeno, koncepcija izgradnje socijalizma po sovjetskom modelu isključivala je 
višepartijski sustav i podjelu vlasti KPH u bilo kojemu obliku. Zbog takva kursa, pokušaji stvaranja Narodne 
fronte koalicijom KP s građanskim snagama uoči i za vrijeme rata nisu uspijevali. Narodna fronta je 
stvorena “odozdo", stalnim širenjem pristaša NOB-a, što je rezultiralo formiranjem jakoga i masovnog bloka 
pod vodstvom komunista. Formiranje “partizanske HRSS 1943. nije značilo stvaranje koalicije te “stranke? 
i KPH jer ona nije funkcionirala kao politička stranka, s mrežom svojih organizacija i rukovodstava u 
narodu, već se njezino vodstvo uključilo u Narodnu frontu pomažući da se dio pristaša HSS-a privlači na 
stranu NOB-a i istodobno blokira i razbija HSS. Nakon oslobođenja, “partizanska" HRSS nije se razvijala u 
političku stranku već je njezino vodstvo i dalje pomagalo širenju utjecaja nove vlasti na dio seljačkih masa 
koje su bile pod utjecajem “građanskog" HSS-a, preciznije rečeno pod utjecajem vođe te stranke V. Mačeka 
i njegovih sljedbenika. U Zagrebu 1945. godine nije došlo do formiranja ni jedne građanske organizacije kao 
što je to bio slučaj u Beogradu, gdje je djelovanje više građanskih stranaka bilo zakonom odobreno u okviru 
odredaba sporazuma Tito-Šubašić (Demokratska stranka, Radikalna stranka, Republikanska stranka, 
Socijalistička partija, Socijal-demokratska partija, Samostalna demokratska stranka, Zemljoradnička stranka, 
Narodna seljačka stranka). Djelovanje tih stranaka bilo je vrlo ograničeno, i kao “strana tijela" one su u 


novomu revolucionarnom sustavu vlasti iščezle pod pritiskom snaga novog poretka. Sporazum Tito-Subašić 

odnosio se samo na sastav federalnih organa državne vlasti — zajednička vlada i skupština — u kojima su bili 
predstavnici građanskih partija. U vrhovnim organima federalnih država nije bilo predstavnika građanskih 
partija u ulozi opozicije. Dakle, Sabor i prva vlada federalne države Hrvatske bili su politički homogeni, jer 
KPH nije dijelila vlast ni s jednom političkom grupacijom izvan Narodne fronte, iako je u toj vladi bilo pet 
ministara predstavnika HRSS-a. 

Kao vladajuća politička snaga, KPH je imala golemu većinu u svim organima državne vlasti. 
Međutim, kao izraz narodno-frontovske orijentacije, u svim je organima bilo i izvanpartijaca. 

Na izborima 1945. godine izabrano je u Saveznu skupštinu 83 člana KPH i 28 izvanpartijaca, a u 
Saboru je bilo 150 članova Partije 1 41 zastupnik izvanpartijac. Ti izvanpartijci, međutim, nisu bili nikakva 
opozicija vee građani koji su bili pristaše i aktivisti Narodne fronte. 

Možemo, dakle, konstatirati: pobjedom u narodnooslobodilačkom ratu, preuzimanjem političke 
vlasti, razbijanjem i uništenjem svih građanskih političkih organizacija, likvidacijom tzv. NDH i Kraljevine 
Jugoslavije te stvaranjem federalne države Hrvatske u sastavu federativne Jugoslavije, KPH je, na čelu 
revolucionarnog bloka socijalno-političkih snaga, preuzela punu odgovornost za budući sveukupni društveni 
razvitak Hrvatske. 

Da bi se bolje razumjela politika zabrane HSS-a i gašenja HRSS-a, valja skicirati političko 
raspoloženje i odnos snaga u prvomu poratnom razdoblju (1945-1947). Nažalost, preciznija je procjena 
gotovo nemoguĆa jer u razdoblju o kojemu govorimo nije bilo ni slobodnoga političkog organiziranja ni 
djelovanja koje bi pokazalo raspoloženje ljudi, niti su provođena istraživanja javnog mnijenja. Osim toga 
analize te vrste bile su strogo povjerljive. Zato se o tome može govoriti samo u najglobalnijim kategorijama. 
U tom smislu moglo bi se uzeti da se ratna podjela na tri glavne socijalno-političke grupacije nastavila i u 
poslijeratnom razdoblju, naravno, s golemim promjenama u odnosu snaga. Najjača i najbrojnija 
socijalno-politička grupacija jest ona kojom je rukovodila KPH, a organizacijski se izražavala u Narodnoj 
fronti. Nazovimo tu grupaciju revolucionarnim blokom snaga, koji se formirao u tijeku NOB-a. Nema 
sumnje da su te snage bile najbrojnije, a po snazi i moći toliko superiorne da nisu ostavljale nikakav prostor 
za ofenzivno organizirano djelovanje suprotnih, njima neprijateljskih snaga. 

Druga “grupacija koja se ne može klasificirati ni kao politički pokret, a još manje kao organizacija, 
ali je unatoč tome imala konkretnu društvenu moć, bio je krug aktivnih vjernika raznih vjera, naravno prije 
svega katolika, koji su bili pod jakim utjecajem klera. Potpunija eksplikacija sukoba dijela klera i snaga 
novoga poretka slijedi u idućem odjeljku. Ovdje ćemo naznačiti samo da se radi o poznatom sukobu dvaju 
svjetonazora. Komunisti su na religiju gledali kao na “opijum za narod", koji u krajnjoj liniji služi 
održavanju klasne vladavine eksploatatorskih klasa i jedna je od najvećih prepreka komunističkom pokretu. 
Militantni dio partijskog članstva bio je sklon podgrijavanju “rata? s religioznim dijelom naroda, 


sprječavajući da i aktivni vjernici ostvaruju svoja ustavna prava kao i ostali građani, tako da je njima bio 

“odumiranje? religije u socijalizmu. S druge strane za veliki dio klera komunisti su “boljševički ateisti", a za 
pojedince, i sotone u ljudskom liku, protiv kojih se treba boriti prije svega takvim učvršćivanjem vjere u 
ljudima da oni ne bi potpali pod politički, duhovni i idejni utjecaj komunističke partije. 

Budući da je Crkva ostala jedina institucija iz staroga građanskog društva, a u ispovijedanju vjere 
bila suverena u odnosu prema državi, ona je samim time bila i jedino utočište mnogih koji su bili otuđeni od 
novoga poretka. 

Unatoč nepomirljivu svjetonazoru, borba između snaga novoga poretka i dijela crkvene hijerarhije 
nije imala veliki manevarski prostor. Kler nije mogao niti htio voditi otvorenu i organiziranu političku borbu 
protiv vlasti novog poretka, a novi poredak nije mogao beskompromisno progoniti Crkvu ne samo zbog 
svojih principijelnih pogleda već i zato što se takva borba u civiliziranoj Europi u XX. stoljeću nije mogla 
voditi. 

Treća se grupacija sastojala od pristaša u ratu nestale Hrvatske seljačke stranke. Slomom politike 
čekanja oni nisu izgubili nadu da će s vremenom zapadnoeuropske zemlje i SAD nadvladati komunizam koji 
je SSSR “izvezao" u zemlje istočne i jugoistočne Europe. Ta se grupacija svela na izolirane pojedince i 
grupe koje su bile akciono i organizacijski pasivne, ali su nastojale širiti svoja stajališta među građanima. 

Ustaški pokret, koji ni prije ni za vrijeme rata nije pustio dublji korijen u hrvatskom narodu, slomom 
svoga režima gotovo je potpuno nestao. Obračun s njegovim pristašama bio je veoma radikalan. Javnim 
prikazivanjem ustaških zločina učinjenih u vrijeme okupacije razbijene su i zablude o karakteru toga režima, 
tako da se može reći da ostaci NDH nisu bili nikakav protivnik za novi društveni poredak. Međutim, ideja o 
nacionalnoj hrvatskoj državi, iako progonjena, nije nestala. 

Na osnovi rečenoga moglo bi se zaključiti: iako je hrvatsko društvo bilo veoma oštro podijeljeno po 
broju pripadnika partizanske armije i oružanih snaga NDH, gotovo u odnosu 50:50 u završnoj fazi rata, 
odnos snaga u prvim poratnim godinama bio je izrazito u korist KPH budući da veliki dio pripadnika 
domobranskih jedinica nije osobno podržavao ustašku NDH. Zato se može reći da je KPH imala povoljne 
pretpostavke za ostvarivanje svoga programa po dolasku na vlast 1945. godine. 

Vratimo se, sada, samom činu zabrane obnove HSS-a i gašenja HRSS-a. 

Radi se, kao što je rečeno, o nastavku obračuna s ratnim neprijateljima u građanskom ratu, obračunu 
koji je imao i elemente odmazde i kazne — što je inače poznati epilog svakog, a posebno građanskoga Tata. 
Visoki dužnosnici, ministri, generali, političari, suđeni su javno da bi se postigao politički cilj — 
kompromitiranje protivničke ideologije, politike i režima. Dio nižih i srednjih rukovodećih ljudi nestajao je 
preko nozi, bez suda. 

Uz instrukcije vrha KPJ, a i bez toga, KPH je bez dileme bila protiv akcija pojedinaca i raznih 


skupina koje su htjele obnoviti HSS “mačekovskog" opredjeljenja. KPH je bila svjesna da HSS živi u 

mislima i srcu dijela hrvatskoga naroda i da zato predstavlja potencijalnoga političkog protivnika koji se 
mora uništiti. Valja, međutim, konstatirati da nije bilo odlučnoga pokreta za obnovu HSS-a; s jedne strane 
zato što lideri HSS-a odani Mačeku — Marija Radić, udova Stjepana Radića, Košutić, Šutej, Magovac, 
Šubašić i drugi — nisu vidjeli svoju šansu u otvorenom sukobu s režimom, bili su demoralizirani ratnom 
pobjedom KPH, pritiskom režima itd., a s druge strane ni mase iscrpljene ratom nisu bile voljne za nove 
žrtve u borbi protiv režima. O toj demoralizaciji svjedoči teza J. Šuteja, ministra u vladi Tito-ŠubašiĆ, dana 
u povjerenju 14. travnja 1945. Bogdanu Radici: 

“... Ovdje se ne da ništa učiniti. Mi smo pod gvozdenom kontrolom dviju komunističkih partija i 
vlasti, naše i sovjetske. Englezi su nas sasvim prepustili zaptu komunističke partije i Sovjetima. Isto tako i 
Amerikancima."5 

O teškoj dilemi J. Šuteja govori i činjenica da je 18. svibnja 1945. u govoru na zagrebačkom radiju 
odao priznanje Titu i Komunističkoj partiji, ne spominjući HSS. Šubašića su zapadne sile stvarno pustile 
“niz vodu". 

Hrabra skupina oko Marije Radić grubo je razbijena. Njezine novine “Narodni glas" zabranjene su 
nakon prvoga broja od 20. listopada 1945. 

Nekoliko sastanaka o obnovi HSS-a nije rezultiralo dogovorom zbog razlika među prvacima 
stranke. U međuvremenu režim je progonom inicijatora spriječio njegovo obnavljanje. 

Onaj HSS (HRSS) koji je njegovo lijevo krilo 1943. stvorilo na slobodnom partizanskom teritoriju, i 
koji je mnogo pridonio uključivanju Hrvata u NOP, nadao se partnerskom odnosu s KPH. Njegovo je 
djelovanje nakon rata tolerirano, čak poticano kako bi se mogla javnosti, posebno međunarodnoj, prikazati 
sloboda političkog organiziranja. Unutar te stranke bilo je u rukovodstvu ljudi koji su zaista težili da se 
stranka istrgne ispod vlasti KPH (B. Magovac, pa i predsjednik F. Gaži koji je zahtijevao da prvi predsjednik 
vlade bude predstavnik HRSS-a). KPH je bila odlučno protiv tendencije osamostaljenja HRSS-a pa je u tom 
cilju u njezino vodstvo ubacila nekoliko svojih članova. Osim toga nekoliko članova vodstva te stranke 
smatralo je da je Hrvatska u takvu geopolitičkom položaju da joj najviše odgovara politika KPJ/KPH, pa je 
zato pristajala da se HSS ne razvije u samostalnu stranku već da, sudjelovanjem u Narodnoj fronti, podržava 
program KPJ/KPH. S vremenom je većina prihvatila takvu ulogu HSS-a, isključujući one koji su zagovarali 
njezinu autonomiju. Na tom kursu HRSS je imao svoje članove u središnjim organima — vladi i Saboru, 
zatim u lokalnim organima — Narodnim odborima i odborima Narodne fronte, ali im je bilo blokirano 
stvaranje infrastrukture koja bi mrežom svojih podružnica i lokalnih rukovodstava pokrivala cijelu Hrvatsku, 
kao što je to slučaj s KPH. HRSS je, dakle, bio prirepak KPH dok ova ne učvrsti svoju monopolsku poziciju. 

V. Bakarić je na sjednici Politbiroa CK KPJ 3. siječnja 1947, posvećenoj stanju u Hrvatskoj, izložio 


kako se “preko HSS-a ne mogu uhvatiti seljačke mase", ali da je ipak još ne treba likvidirati već iskoristiti za 

popularizaciju politike KPJ prema seljaštvu i za kulturni rad preko “Seljačke sloge".6 Nakon toga, politički 
se život HRSS-a ugasio... 

“HRSS, sveden na formalno postojanje, vrlo brzo biva napušten i zaboravljen od svih, pa čak i od 
svoga tvorca — KP, kao i od seljaštva, koje tu stranku nije ni prihvatilo. Njezina je tvorca zanimao samo 
jedan cilj: kako uništiti HSS, a da to bude što bezbolnije, učinkovitije i brže. Jednu od uloga u tome imao je 
upravo HRSS, koji je izvršenjem svoga dijela zadaće, iako s puno manjim uspjehom nego što se to od njega 
očekivalo, zauvijek nestao s hrvatske političke scene.?7 


5. Sukob KPJ/KPH s klerom i Crkvom 


Ostavljajući po strani doktrinarne, filozofske i moralne aspekte, sukob Crkve s komunističkim 
pokretom nastao je od samog početka i, stalnim smanjivanjem intenziteta, trajao sve do kraja komunističkog 
sustava. Svećenstvo je stalno ukazivalo na opasnost od komunizma kao pokreta i ideologije protiv Boga, 
Crkve, nacije, obitelji i čovjeka. S druge strane komunisti su religiju smatrali “opijumom naroda, 
institucijom koja štiti klasne eksploatacije i otežava klasno osvješćivanje radnika u borbi protiv 
kapitalističke klase. U ratu 1941-1945. KPJ je osuđivala crkvenu hijerarhiju za suradnju s režimom NDH, a 
Crkva je osuđivala komunistički pokret za njegova zlodjela i za skrivenu težnju uspostavljanja boljševičkoga 
režima nakon rata. Taj ratni sukob prenio se i na poratno razdoblje, kada je KPJ postala temeljni subjekt 
državne vlasti. 

Ateizam KPJ bio je sastavni dio partijske ideologije. Jedan od bitnih uvjeta prijama u Partiju bio je i 
djecu, već su čak izbjegavali sudjelovati i u crkvenom pogrebu svojih umrlih. 

Komunistički ideolozi su religiju uvrstili u kategoriju prošlosti kao što su nacija, tržište, 
eksploatacija, ratovi itd. — nastali u starim klasnim društvima — koje će komunizam, izgrađen na 
znanstvenim osnovama, odbaciti u “muzej starina". Vulgarni oblik tog ateizma religiju je tretirao kao i 
vjerovanje u vampire, vukodlake ili poganske obrede. Novi režim je “prave? vjernike tretirao kao svoje 
neprijatelje. Država, naravno, nije zabranjivala ispovijedanje vjere, odlazak u crkve, ali oni građani koji su 
to vidno prakticirali bili su “nevidljivo" isključivani iz niza državnih službi i profesija kao što su vojska, 
unutrašnji poslovi, policija, pa čak i školstvo, itd., a revnosni vjernici nisu mogli nigdje doći na rukovodeća 
mjesta. 

Komunisti i Crkva nisu vodili akademski “rat" samo za ljudske duše. Njihova borba imala je i 
konkretne političke ciljeve s obje strane. 

KPJ je Crkvu doživljavala ne samo kao opasnog političkog protivnika već kao protivnika pred kojim 
je nemoćna. Naime, ona je blokirala, a zatim zabranila političko djelovanje bivših građanskih stranaka i 


zavela totalni monopol nad medijima. To, po prirodi stvari, nije mogla učiniti s Crkvom tako da je ona ostala 

jedinom autonomnom institucijom i time postala jedino utočište za sve one koji su bili u bilo čemu 
diskriminirani. Jedino su svećenici mogli “legalno" komunicirati sa svojim vjernicima, a to znači s većinom 
naroda. Crkva je tako, silom prilika, na svoj sofisticirani način postala utočište ne samo za maltretirane, 
ponižene, uvrijeđene i progonjene građane već i za one koji su u njoj vidjeli bastion obrane nacionalnog 
identiteta — tumača njegove povijesti i nadu njegove budućnosti. 

S dolaskom novog režima, crkvena hijerarhija nije mogla mirno prihvatiti status koji joj je vlast 
nametala. Crkva je u Habsburškoj Monarhiji imala neograničene prostore za svoje djelovanje tako da se 
može govoriti o njezinu monopolu nad sviješću i savjesti ljudskih duša. Država je bila njezin zaštitnik; 
Crkva je imala i golemu ekonomsku moć. Europske buržoasko-demokratske revolucije bitno su ograničile 
naslijeđena prava Crkve iz feudalizma — proglasivši vjeru privatnom stvari građana — i razdvojile Crkvu od 
države i prosvjetu od Crkve. Taj se povijesni proces u Hrvatskoj nije bio radikalno dogodio. Braća Radić su 
se u težnji da seljaštvo učine političkim subjektom, da ga opismene i obrazuju, sudarili s klerikalističkim 
snagama. Ali, sukob Radića i crkvene hijerarhije bio je političke, a ne ateističke odnosno vjerske i duhovne 
naravi. Sam je Radić bio vrlo pobožan katolik. Radić je, dakle, inzistirao na statusu Crkve u duhu 
europskoga liberalizma, iako je u njegovoj ideologiji bilo dosta i konzervativnih elemenata. U slučaju 
odnosa KPJ i crkvene hijerarhije radilo se ne samo o nepomirljivim doktrinama i ideologijama već i o trajnoj 
i nepomirljivoj političkoj borbi. 

Prvi kontakt između komunističkoga režima i katoličkoga svećenstva na najvišoj razini održan je 2. 
lipnja 1945. Budući da je nadbiskup Alojzije Stepinac 17. svibnja 1945. bio na kratko uhićen, delegaciju 
katoličkog svećenstva vodio je njegov zamjenik biskup Salis, a od strane nove vlasti predsjednik savezne 
vlade Josip Broz Tito i predsjednik hrvatske vlade V. BakariĆ. Biskup Salis je izrazio nadu da će nova vlast 
poštivati slobodu vjeroispovijesti i savjesti, slobodu udruživanja, slobodu kršćanskog odgoja, pravo 
privatnoga vlasništva..., poželjevši Titu “obilatu pomoć Svevišnjeg".8 

Tito je zahvalio na spremnosti Crkve za suradnju, rekavši da je religija “duboko ukorijenjena u 
našem narodu. ..", a onda naglasio “ja kao Hrvat i kao katolik, nisam bio zadovoljan s držanjem katoličkog 
svećenstva u ovim teškim historijskim momentima.'9 

Stvarni politički motiv Tito je iskazao ovim riječima: “Ja bih s moje strane rekao da naša crkva treba 
da bude nacionalna, da se više prilagodi naciji. Možda vam je sada malo čudnovato kada ja zastupam ovako 
čvrsto nacionalnost... Ja Vam moram otvoreno reći da ja ne preuzimam pravo da osuđujem Rim, vrhovnu 
Vašu rimsku instancu... no moram reći (da) je uvijek više naginjala Italiji nego našem narodu...?10 

Na molbu delegacije, sutradan je nadbiskup Stepinac pušten 1z pritvora. 

Čudno je da je Tito, kao dokazani politički realist, tražio od Crkve ono što ona ni pod koju cijenu 
neće učiniti. Tražiti od klera odvajanje od Vatikana neminovno je vodilo još većem sukobljavanju, a ne 


suradnji s Crkvom. 

Dva mjeseca nakon razgovora s delegacijom Crkve, V. Bakarić je, podnoseći 24. srpnja 1945. 
izvješće ZAVNOH-u (Saboru), ponešto ublažio Titov zahtjev ovim riječima: 

“Mi nismo postavljali, kao što se htjelo da kaže, da organizaciju katoličke crkve ovdje udaljimo od 
Rima. Naravna stvar, u vjerskom pogledu to je jedna jedinstvena organizacija i tu mi nemamo što da 
kažemo. Kada smo tražili da kler bude nacionalan... to tražimo od svakoga građanina i to se ne protivi 
nikakvim zasadama vjere, a niti crkve katoličke...?11 

Unatoč obećanju V. Bakarića i Tita, progoni svećenika i razni drugi oblici šikaniranja na terenu 
prisilili su nadbiskupa A. Stepinca da se 21. srpnja 1945. dugačkim pismom obrati V. Bakariću. Podsjećajući 
ga na Titovo obećanje “da će svi svećenici koji se nalaze u logorima i zatvorima ... koji nisu okrvarili ruke... 
biti amnestirani i pušteni kućama...", nadbiskup je naveo desetine slučajeva ubijanja svećenika i za 
“verbalne delikte", naglasivši da lokalna vlast na sve moguće načine otežava i sprečava rad ljudi i institucija 
Crkve. Tajni sudovi u “nekoliko minuta odlučuju o sudbinama ljudi, bez prava na žalbu". 

Žaleći se na državne medije koji harangiraju protiv Crkve, navodi se kako “Omladinski borac? od 5. 
srpnja 1945, u povodu suđenja profesoru, rektoru Kerubinu Šegviću piše da je on “stari pop sličan 
majmunu* s njegovom gotskom “teorijom? o podrijetlu Hrvata. 

Na kraju pisma nadbiskup kaže: “Sve što sam naveo, učinio sam u nakani da dođe do iskrene 
suradnje između Crkve i Države.?12 

Sredinom 1945. politička se situacija zaoštrila do usijanja. Zaoštravanje sa zapadnim saveznicima 
zbog granica s Italijom mirisalo je na oružani sukob. Prvaci građanskih stranaka 1 političari koji su izbjegli 
na Zapad tražili su da velesile s Potsdamske konferencije prisile Jugoslaviju da osigura slobodno djelovanje 
njihovih stranaka na predstojećim izborima. KPJ je međutim nastavila s procesom “unutrašnje sovjetizacije'? 
Jugoslavije. Revolucionarni valjak je na boljševički način gazio sve pred sobom, ne štedeći ni jednu religiju. 
Agrarnom reformom 23. kolovoza 1945. eksproprirana su imanja veća od 35 ha, a crkvena iznad 10 ha, tako 
da je oduzeto oko 85% crkvenih imanja. Istodobno je ubrzan proces odvajanja Crkve od države i škola od 
Crkve. U takvoj situaciji nebrojeno se građana obraćalo Crkvi kao jedinoj instituciji koja je možda mogla 
pomoći. Crkva je, naravno, prikupljala podatke, ne samo o sudbinama svećenika već i o žrtvama civila i 
vojnika oružanih snaga NDH nakon rata. Na osnovi svojih saznanja o stradanjima, Biskupska konferencija, 
pod predsjedanjem nadbiskupa A. Stepinca, 20. rujna 1945. obratila se vjernicima Pastirskim pismom u 
kojemu se, osim ostaloga, kaže: 

“U ime vječne pravde mi dižemo svoj glas pred svima Vama, predragi vjernici, na obranu 
nepravično osuđenih svećenika. Ali ne samo njih, nego i drugih tisuća 1 tisuća, Vaših sinova, Vaše braće, 
koji su kao i oni osuđeni na smrt, a da nisu mogli dati svoje obrane kako je dozvoljavala svaka kulturna 
država.? 


U pismu je komunistička ideologija osuđena ovim riječima: 

“MI, katolički biskupi Jugoslavije, kao učitelji istine i zastupnici vjere, odlučno osuđujemo ovaj 
materijalistički duh, od kojega se čovječanstvo ne smije nadati ničemu dobrome ... zato tražimo i od toga 
nikada i ni pod kojim uvjetima odustati nećemo: punu slobodu katoličke štampe, katoličkih škola, punu 
slobodu vjeronauka u svim razredima nižih i srednjih škola, potpunu slobodu katoličkog udruživanja, 
slobodu katoličke karitativne djelatnosti, potpunu slobodu ljudske ličnosti i njezinih neotuđivih prava, puno 
poštovanje kršćanskog braka, vraćanje svih oduzetih zavoda i institucija. Samo pod tim uvjetima moći će se 
srediti prilike u našoj državi 1 ostvariti trajan unutrašnji mir...?13 

Državno-partijski vrh Jugoslavije i Hrvatske pismo je “pročitao" kao politiku opravdavanja NDH i 
obrane njegovih ostataka u zemlji 1 inozemstvu, obranu naslijeđenih materijalnih dobara i obranu stare 
svjetovne uloge Crkve u društvu, sve s ciljem rušenja novoga poretka, koordinirano s općim napadom bivših 
građanskih političara u zemlji i inozemstvu, povezanih sa zapadnim državama. 

Očigleno, dakle, kompromis između komunista i klera nije bio moguć. Na “Pastirsko pismo" režim 
je odgovorio još žešćim pritiskom, koji je kulminirao osudom nadbiskupa A. Stepinca kojega je Vrhovni sud 
Hrvatske 11. listopada 1946. osudio na 16 godina robije pod optužbom da je u ratu podržavao režim NDH, a 
da je i nakon rata nastavio djelovati protiv nove Jugoslavije. 

Prije suđenja Tito je Vatikanu ponudio da A. Stepinca povuče iz Jugoslavije da bi se izbjegao sudski 
proces, ali je to Papa odbio, a samo suđenje označio kao “najžalosniji proces" u povijesti Rimokatoličke 
crkve. 

Žestoki pritisci na svećenstvo ojačali su poziciju Crkve. Politbiro CK KPH na sjednici 21. veljače 
1947. konstatira da su “svećenici manje bučni, ali u crkvama nikada toliko ljudi..." Na sjednici istoga foruma 
V. Bakarić tvrdi da su čak i neki biskupi skloni normalizaciji odnosa s režimom, navodeći Burića, 
Akšamovića i Miletu pa traži da “se ne mora primjenjivati isti stav progona kao do sada“. 

Na tome kursu je 15. lipnja 1947. naredio Ministarstvu prosvjete da ne usvoji prijedlog savezne 
vlade o ukidanju nadbiskupske gimnazije u Zagrebu, jer da je njihovo mišljenje “sasvim glupo i 
formalističko". 

Podaci o stradalim svećenicima još su nepotpuni i znatno se razlikuju. 14 Prema “Pastirskom pismu? 
i govoru nadbiskupa A. Stepinca na sudu, u Zagrebačkoj nadbiskupiji do jeseni 1945. stradala su 332 
svećenika, prema evidenciji Vinka Nikolića stradala su od 1941. do 1954. 384 svećenika. Najveći broj 
stradalih bio je u Širokom Brijegu (28) i u Macelju kod Krapine (21). Broj žrtava po godinama u tablici 


pokazuje intenzitet sukoba. 


Godina Broj 
1940. 1 
1941. 6 
1942. 22 

1943. 36 


1944. 60 
1945. 206 
1946. 14 
1947. 8 
1948. 4 
1949. 1 
1950. 1 
1951. 2 
nepoznato vrijeme 19 


Najveća stradanja bila su u završnici rata i u prvoj godini nakon rata. U 1950. i 1951. stradao je po 
jedan svećenik. 

Jedan od razloga naglog opadanja broja žrtava od 1948. bio i taj što je glavna opasnost za opstanak 
režima preko noći došla od komunista koji su se 1948. opredijelili za Staljina a protiv Tita. Udba je gotovo 
svu svoju agenturu usmjerila na kontrolu članstva KPJ, na oficirski kadar JNA i državne funkcionere. 

Radi cjeline valja spomenuti da je mali dio klera sudjelovao i u NOB-u. Prema jednom istraživanju 
u NOB-u je sudjelovalo 75 svećenika 1 klerika, a u toj borbi poginula su 43 svećenika15 s teritorija 
Hrvatske, Slovenije i BiH. 


Nakon žestokog sudara u prve dvije poratne godine, nastupilo je dugo razdoblje “ni rata ni mira". 


6. “Srpsko pitanje" u Hrvatskoj 


U prvim je poratnim godinama KPJ/KPH imala snažnu potporu velike većine Srba u Hrvatskoj, što 
je bilo u obostranom interesu. Komunisti su u ratu 1941. odlučno ustali protiv ustaškoga progona Srba, a ovi 
su dali Partiji onu inicijalnu borbenu masu bez koje bi antifašistička borba vjerojatno ostala samo na razini 
diverzija i sabotaža. KPH je odmah među pobunjene srpske mase upućivala svoje članove, mahom Hrvate iz 
gradova, koji su ustanike preveli na svoj politički program, unijeli među njih red, disciplinu i revolucionarni 
moral, odvojivši ih od četničkog pokreta, naravno, uz puno sudjelovanje Srba komunista i onih koji su 
naslijedili i nastavili tradiciju političke svijesti iz doba hrvatsko-srpske (Supilo, TrumbiĆ) i 
seljačko-demokratske koalicije (Radić-Maček-Pribićević). 

U svim političkim deklaracijama i u ustavima od ZAVNOH-a 1943. do Ustava 1974, srpski je narod 


trajno izjednačavan s hrvatskim narodom. Na Trećem zasjedanju ZAVNOH-a, 8-9. svibnja 1944, 

formulacija o tome glasi: “Hrvatski i srpski narod u Hrvatskoj potpuno su ravnopravni"; u Ustavu 1974. 
stoji: “Socijalistička Republika Hrvatska je nacionalna država hrvatskog naroda, država srpskog naroda u 
Hrvatskoj i država narodnosti koje u njoj žive.? 

Gotovo identični status je 11. svibnja 1867. jednoglasno usvojio Hrvatski sabor: “Sabor Trojedne 
kraljevine izjavljuje svečano da Trojedna kraljevina priznaje srbski narod, koji u njoj živi, istovjetnim i 
ravnopravnim s hrvatskim narodom.?16 

KPJ dakle nije Srbe u Hrvatskoj tretirala kao nacionalnu manjinu, već kao narod. Tome ima puno 
razloga: njihova brojnost (gotovo svaki peti stanovnik u Hrvatskoj), priznanje za veliki doprinos u NOB-u, 
tragovi jugoslavenske unitarističke ideologije, internacionalizam i nacionalni nihilizam, politički 
pragmatizam, zablude o odumiranju nacija itd. 

U okviru ZAVNOH-a Srbi su konstituirali svoj klub Srba vijećnika. Iako obično samo političke 
stranke u parlamentima imaju svoje klubove, u ovom slučaju to nije bila stranačka reprezentacija, već 
taktički potez kojim se Srbima potvrđuju njihova politička prava. Inače, KPJ/KPH bila je odlučno protiv 
višestranačja. 

U predizbornoj kampanji, opet iz taktičkih razloga, u Zagrebu je 29. 1 30. rujna 1945. održan Prvi 
kongres Srba u Hrvatskoj na kojemu je bilo oko trideset tisuća sudionika. Njegov naziv “Prvi" kongres 
najavljivao je da će u budućnosti slijediti redovni kongresi. Međutim, Prvi je kongres bio i posljednji. 

I Srpski klub vijećnika u ZAVNOH-u/Saboru nestao je nakon usvajanja Ustava 1946. “šaptom'? iz 
političkoga života na isti način na koji se ugasio HRSS. Od srpskih institucija održala se samo “Prosvjeta? 
kao kulturna ustanova. 

Očigledno, postoji značajna razlika u odnosima Hrvata i Srba 1945. prema onima iz razdoblja 
Hrvatsko-srpske koalicije (Supilo) 1 Seljačko-demokratske koalicije (Radić-Pribićević). U ova dva slučaja 
koalicije su djelo političkih stranaka — hrvatskih i srpskih. U slučaju Srpskoga kluba i srpskoga kongresa, 
kao i HRSS-a, radilo se o “podilaženju" nacionalnim osjećajima kako bi se privuklo što više građana politici 
KPJ/KPH. Zato su te, po formi nacionalne, organizacije uključivane u Narodnu frontu, a inicijative stvaranja 
političkih stranaka odlučno su blokirane na crti stvaranja režima tzv. diktature proletarijata po ruskom uzoru. 

Položaj hrvatskih Srba u prvim poratnim godinama s gledišta njihove političke moći, sudjelovanja u 
državnim institucijama, odnosu vlasti prema njima i njih prema vlasti bio je u usporedbi s Hrvatima znatno 
povoljniji. Već sama činjenica da su Srbi 1945. u KPH, kao vladajućoj partiji, činili 43% njezina članstva 
dokaz je navedene teze.17 Jer, članska knjižica vladajuće Partije bila je prva preporuka za sve vrste 
promocija — od školovanja do radnoga mjesta, od prijama u državnu službu do penjanja po hijerarhijskoj 
ljestvici. Naravno, iste ili slične privilegije imali su 1 Hrvati borci NOR-a i članovi KPH. 

Srbi su imali otvoreniji pristup svim vrstama državne službe, posebno profesionalnoj službi u JNA 


(oficiri), policiji, pravosuđu, diplomaciji — gotovo na sva tzv. povjerljiva radna mjesta. Valja međutim reći 


247 


da su se oni više odazivali tim službama nego Hrvati — djelomično i zato što su iz nerazvijenih krajeva, a to 
im je bilo 1 u tradiciji još od vemena Austro-Ugarske i Kraljevine Jugoslavije. Ali, radi cjeline, valja reći da 
je i kod Srba, kao i kod svakoga etničkog kolektiviteta, brzo nastajala “klasna" diferencijacija. Oni koji su iz 
šuma i planina ušli u gradove i “zasjeli' u razne strukture političke moći, brzo su se odvajali od svojih 
seljačkih sirotinjskih sredina koje su u tom momentu još živjele u kolibama, nadstrešnicama i i tzv. bajtama 
na seoskim zgarištima. 

Srbi su bili manje zastupljeni u gospodarstvu, osim na općim poslovima, a pogotovo u kulturi i 
znanosti, jer su za te oblasti proporcionalno bili manje kvalificirani. 

Nasuprot jakim pozicijama u novom poretku, što su mnogi Hrvati doživljavali kao velike privilegije, 
a sebe kao građane drugoga Teda, stoje i goleme srpske žrtve. U ratu je na oko 700.000 izginulo oko 131.000 
Srba, odnosno 17,3%, što je proporcionalno njihovu broju gotovo pet puta više nego Hrvata, kojih je 
poginulo 106.000 ili 3,6% od oko 2.735.000.18 Uz Židove i Rome hrvatski su Srbi imali najveće ljudske 
gubitke u Hrvatskoj i BiH. 

Osim navedenih ratnih žrtava srpska etnička zajednica u Hrvatskoj oslabljena je i kolonizacijom oko 
60.000 ljudi u Vojvodinu i Slavoniju, tako da su se područja njihove demografske koncentracije i gustoće — 
Banovina, Kordun, Lika, sjeverna Dalmacija — počela prazniti. 

I treći, dugoročno najjači faktor slabljenja moći srpskoga naroda u Hrvatskoj, jest proces 
urbanizacije i industrijalizacije, ali 1 proces nezapamćene birokratizacije. Naime, odmah nakon rata državni 
aparat, kao i aparat masovnih organizacija povećao se desetak puta. Svojim zapošljavanjem u tom aparatu 
Srbi su napuštali svoj zavičaj. Za njima su malo po malo odlazili i njihovi rođaci i prijatelji; srpsko se 
stanovništvo smanjilo na njihovim vjekovnim područjima, a povećalo u gradovima, gdje nisu živjeli zajedno 
kao u starom zavičaju već raštrkano i izmiješano s kudikamo brojnijim Hrvatima i ostalima. 

I konačno, bez obzira na njihovu zločinačku ulogu, gubici četnika objektivno su oslabili srpsku 
zajednicu u Hrvatskoj. Naime, u četnicima je poginulo oko 3.500 Srba,19 a pop —ujić je 1945. uspio, nakon 
oslobođenja Knina i Like, prebaciti 7.000 četnika20 na Zapad, uglavnom u prekomorske zemlje. Tako su i 
četnički porazi pridonijeli slabljenju demografskoga razvoja Srba u Hrvatskoj. 

Kada se, na kraju, izvažu svi dobici i gubici hrvatskih Srba, naročito u svjetlu njihovih kao i 
hrvatskih zabluda u pogledu budućnosti, može se reći da je partizanska pobjeda bila Pirova pobjeda. U 
kasnijim etapama razvitka od srpskoga će naroda režim tražiti da 1 u miru budu primjer u provođenju 
partijske politike, kao npr. u provedbi prisilnog otkupa poljoprivrednih proizvoda, u formiranju seljačkih 
radnih zadruga (SRZ), u izlasku na “dobrovoljne" radove itd. 

Političke podjele među Srbima u poratnim godinama nisu se smjele javno očitovati, ali nisu nestale. 
Četnička je opcija bila razbijena, snažno je ojačala federalistička, ona komunističke provenijencije, koju je 


oblikovao Ustav. Srbi su svoju sudbinu vezali sa sudbinom Jugoslavije. Oni su spadali među najtvrđe 

oslonce novog poretka koji su stvorili komunisti. Unutar te podjele veliki dio je bio za Jugoslaviju pod svaku 
cijenu. Kako u tome razdoblju velikosrpska koncepcija nije bila javno aktivna, jer je još bila vrlo svježa 
spoznaja o njezinu porazu 1945, nema indicija o eventualnom velikosrpskom raspoloženju. 

Međutim, u danima i mjesecima uspostavljanja novog poretka dolazilo je do izljeva pobjedničke 
jarosti, mržnje i osvete prema hrvatskim zarobljenicima, i to ne samo od pojedinaca i skupina ljudi, već i od 
mještana nekih srpskih sela. 

Evo nekih primjera: 

Duško Brkić, stvarni vođa Srba u Hrvatskoj, drugi po rangu u partijskoj i državnoj hijerarhiji, dakle 
prvi do V. Bakarića, na sjednici Politbiroa CK KPH, 26. srpnja 1945, iznosi informacije iz CK KPJ da u 
Srijemu “velikosrpski šovinisti linčuju i ubijaju zarobljene domobrane, nazivajući ih ustašama, a da se to 
sada širi i prema Slavoniji (Osijek, Vukovar). Nositelji tih progona su Srbi izbjeglice-povratnici 1 neki 
popovi. Njemačkim zarobljenicima daju, a domobranima uskraćuju vodu."21 

Isti prvak na sjednici Politbiroa 5. lipnja 1947. govori da se gotovo cijelo svećenstvo stavilo u 
zaštitu velikosrpstva dodavši da se radi o “četničkoj ofenzivi na cijelom prostoru". V. Bakarić se složio s 
Brkićevom ocjenom. 

U izvješću o stanju u Požeškom kotaru navodi se da tamošnji kotarski komitet i dalje naziva neka 
hrvatska sela “banditskim i fašističkim" jer iz njih nitko nije bio u partizanima. 

Ove i slične primjere valja oprezno tumačiti jer je to doba u kojemu su se ekscesi protiv režima 
veoma strogo osuđivali i uvećavali. 

KPJ/KPH pokrila je sve probleme odnosa Hrvata i Srba velom bratstva i jedinstva. Ona se bojala 
javnog, otvorenog i poštenog dijaloga o međunacionalnim odnosima. Gotovo sve što se u životu događalo 
ostalo je u dokumentima tajnih sjednica. Zato se odnosi nisu mogli postaviti na zdrave osnove i sporove 
rješavati dijalogom.22 Ta politika stavljanja problema pod tepih trajat će sve do tzv. maspoka 1970/71, 


mada se uobičajilo da Hrvati komunisti i Srbi komunisti prvi napadaju svaki svoje nacionaliste. 


7. Zapovijedanje narodom — druga strana revolucionarne euforije 


U prethodnoj analizi političkoga života u prvim poratnim godinama pokazane su dvije bitne strane u 
procesu uvođenja revolucionarne diktature. Prikazano je euforično revolucionarno raspoloženje nastalo u 
ratu, a produbljeno udarima na bogatije slojeve društva — konfiskacija imovine buržoazije, oduzimanje ratne 
dobiti, podjela zemlje siromašnim seljacima, drastično smanjenje razlika u plaćama, zabrana Tiječi 
“gospoda“, službena upotreba riječi “drugovi bez obzira na društveni status itd. Osuđivano je sebičnjaštvo, 


proganjani slučajevi prisvajanja materijalne koristi, osuđivalo se na više godina zatvora za ukradenu vreću 

brašna, tražilo da komunisti životom i radom služe za primjere u odanosti “općem interesu". Neki komunisti 
su čak darivali svoje nekretnine državi itd. S vremenom će međutim ta praksa “odumirati"', a birokratske 
privilegije nadvladavati. 

Prikazan je i progon političkih protivnika. Radi cjeline valja prikazati odnos prema najširim 
“narodnim masama“, kao drugu stranu medalje. Radi se naime o prenošenju stila i navika koje su 
prakticirane u ratu, kada se narod s jedne strane pridobivao strpljivim uvjeravanjem, a s druge mu se strane 
zapovijedalo kao vojnim postrojbama, upravljajući njegovim radom i životom. Taj stil je prakticiran i u 
poratnom razdoblju. 

Evo nekih primjera! 

Na sjednici Politbiroa CK KPH 6. srpnja 1945. konstatira se da se u Zagrebu “vrši zulum nad 
građanima", da “vlada anarhija", da se “tuku zarobljenici", da je “u logorima stanje vrlo teško". 

Na sjednici Politbiroa 26. srpnja 1945. rečeno je da su vojnici u jednom selu kod Županje ubili 23 
seljaka člana HSS-a, a na sjednici Politbiroa 3. kolovoza 1945. Jakov Blažević kaže: “U Lici se mnogo hapsi 
i dugo drži u zatvorima". 

Na sjednici Politbiroa 3. travnja 1947. navedeno je da je zbog otkupa žitarica kažnjeno 878 seljaka 
na robiju od jedne do tri godine. 

Na sastanku 5. lipnja 1947. Andrija Hebrang upozorava: 

“Tvornice i polja ne smiju postati robijašnice. Mi se žandarski odnosimo prema radnicima", 
dodajući da se pribjegava teroru i naređivanju bez brige za svakodnevne potrebe ljudi. 

Na sjednici 4. srpnja 1947. utvrđeno je da je partijski komitet u Slavonskom Brodu organizirao 
ubojstvo 3 svećenika 1 šefa željezničke stanice. Smijenjeno je 17 rukovodilaca, ali zločin nije procesuiran. 

Na sjednici 1. kolovoza 1947. konstatira se da je u Istri zaveden teror, zbog čega se ljudi masovno 
iseljavaju u Italiju. 

Rade Žigić, na sjednici Politbiroa 4. listopada 1947, referira o dojmovima iz Like pa kaže: 

“Vlast nema više podršku u narodu ... ustaničke mase su razočarane zbog bijede, terora, kažnjavanja 
za male stvari, a sve je to posljedica našeg upravljanja“. A. Biber-Tehek dopunjava ga ovim riječima: “Iste 
su pojave i u drugim krajevima. Metoda zapovijedanja, osiljenosti i bezobzirnosti uvukla se u partijske 
organizacije..." 

Na sjednici 7. siječnja 1948. konstatirano je, “komandiranje je način rukovođenja komiteta s 
partijskim organizacijama. Partijske organizacije na terenu na taj način rukovode narodom..." 

Navedene ocjene brutalnog odnosa režima prema građanima izrečene na sjednicama Politbiroa CK 
KPH vrlo su teške. Sudionici tih sjednica činili su sam vrh Partije i Republike. Svi su oni komunisti iz 


ilegalnoga predratnog razdoblja i prvaci u partizanskom ratu 1941-45. Kritika stanja koju su izrekli 

najodgovorniji ljudi tako je nemilosrdno oštra kao da su je izrekli najveći 1 najljući neprijatelji 
komunističkog režima i politike KPJ/KPH. 

Tumačenje kritike stvorenog stanja valja tražiti u kontekstu onoga vremena. Ljudi koji su izricali 
tako teške optužbe protiv svoje vlastite politike još su bili u ozračju svijesti predratnoga ilegalnog razdoblja 
u kojemu su sebe zamišljali kao spasitelja maloga čovjeka — radnika i seljaka, ljudi koje u to doba progone 
poreznici, a batinaju žandari. Sada to čini partija kojoj su oni na čelu. Međutim, s druge strane, nisu mogli 
izaći iz svoga ideološkog okvira i revolucionarne strasti koja ih je upućivala da se svaki otpor poretku koji 
su stvorili mora skršiti ma od koga dolazio. Nisu mogli dosegnuti pravi zaključak koji bi morao glasiti: kurs 
sovjetizacije neizbježno rađa otpor naroda. Međutim, oni su vjerni upravo tome kursu i ne mogu ga 
napustiti, jer bi to moglo izazvati gubitak vlasti i napuštanje ideje komunizma. Zato im je ostalo da, u 
pogledu svakoga kriminalnog slučaja — progona, ubojstva, terora — zaključe kako se mora uputiti direktive 
da se s time prekine, da se zaustavi anarhija, kaos 1 teror, da se pojača kontrola nad nižim organima državne 
vlasti i partijskih organizacija. I to su jedino i činili. Jer, upravo su oni naređivali nižim organima da se 
svaka partijska odluka mora izvršavati pod svaku cijenu. S druge strane, lokalni partijski prvaci i aktivisti 
bili su skloni što oštrijemu postupku prema građanima kako bi dokazali svoju odanost Partiji i da se time 
predstave svojim pretpostavljenima o kojima im ovisi i penjanje na viši položaj u hijerarhiji ljestvice moći i 
“ugleda". Takva su ponašanja ljudi iz nižih organa dijelom, naravno, izvirala iz primitivizma, osvete i 
mržnje prema političkim protivnicima što je vodilo u stil zapovijedanja narodom u kojemu se sve manje 


razgovaralo, a sve više zapovijedalo. 


8. Industrijalizacija 1 elektrifikacija 


Prvi petogodišnji plan razvitka Hrvatske, kao i ostalih republika, izradila je Savezna planska 
komisija na čelu s A. Hebrangom, njezinim predsjednikom. Plan je, kao i sve ostalo, rađen po uzoru na ruski 
plan elektrifikacije (GOELRO 1920-1935), a donesen je 27. travnja 1947. 

Po svom programu i ciljevima nazvan je planom “industrijalizacije i elektrifikacije", što je značilo 
da tek tada sa zakašnjenjem od skoro pola stoljeća Jugoslavija izvodi svoju “industrijsku revoluciju", koja se 
na Zapadu ostvarila tijekom XIX. stoljeća. 

S 33% industrije Jugoslavije 1939. godine Hrvatska je, u kojoj je industrijska revolucija bila u 
tijeku, imala dobru osnovu. Ipak, njezina gospodarska struktura imala je pečat poljoprivredno-sirovinske 
zemlje. Udio poljoprivrednog stanovništva bio je 1931. godine 69,5%.23 

O nerazvijenosti poljoprivrede govori podatak da je nakon rata 1945. u cijeloj Hrvatskoj bilo 350 


traktora24, a toliko će 1970-ih imati jedno veće selo u Slavoniji25. 

Najveći dugoročni problem Hrvatske bila je nezaposlenost i velika agrarna prenaseljenost. U 
Banovini Hrvatskoj bilo je 1940. godine 140.000 nezaposlenih radnika26. Mala seljačka gospodarstva — 
kojih je 1949. bilo 359.788 veličine do 10 ha, do 20 ha 20.826, a većih od toga samo 1.283 — gotovo 
isključivo sa stočnom vučom, nisu bila u stanju proizvoditi za tržište 1 stvarati akumulaciju za agrotehnički 
razvoj. Malo plodne zemlje, a puno pučanstva. Jedini je izlaz bio u transferu iz poljoprivrede u industriju; 
upravo je u tome, a ne u agrarnoj reformi, bila suština seljačkog pitanja. Industrijalizacija je postala glavno 
pitanje razvitka zemlje. Jedino je ona mogla otvoriti put razvoja i ostalih sfera društvenog života — znanosti, 
kulture, prosvjete, zdravstva... Komunisti su bili svjesni ne samo toga općeg značenja industrijalizacije veĆ i 
njezine uloge kao apsolutnog činitelja održavanja novoga poretka. Osim toga, KPJ je u industrijalizaciji 
vidjela jedini način stvaranja radničke klase, smatrajuĆi sebe njezinom partijom. Taj je ideološki motiv bio 
vrlo jak. A industrijalizacija Će likvidirati i seljaštvo, koje je KPJ smatrala osnovicom obnove kapitalizma i 
“kontrarevolucije*. 

Industrijalizacija Hrvatske razvijala se u simbiozi domaćega i stranog kapitala, uglavnom u sklopu 
istog procesa u Habsburškoj Monarhiji, ali i u Kraljevini Jugoslaviji, u kojoj je s jedne strane našla tržište 
zaštićeno od jake inozemne konkurencije, ali s druge strane 1 oštećena odljevom financijskog kapitala u 
Beograd početkom tridesetih godina, kada je ubrzano podržavljenje gospodarstva. 

Zastupljenost je stranoga kapitala u industriji Hrvatske bila: u industriji cementa 90%, u šumskoj 
privredi 85-90%, u kemijskoj 80%, u metalnoj 60%, u tekstilnoj industriji 60%, u kožnoj 50%, itd. — ukupno 
preko 50%.27 

Zbog nacionalizacije stranoga kapitala, prekida ekonomskih veza sa Zapadom i totalne zabrane 
ulaganja stranog kapitala, Hrvatska se, kao i ostala Jugoslavija, našla pred problemom izvora financiranja 
industrijalizacije. Znajući da novi poredak ne može dugo opstati bez industrijalizacije, a nakon što je 
odbijena američka pomoć (Marshallov plan), KPJ je promovirala petogodišnji plan uzdigavši ga na razinu 
svenarodnoga patriotskog zadatka. 

Budući da je raspolagala s neograničenom moći i vlašću, država je nametnula nezapamćeno visoku 
stopu akumulacije (oko 30%). 

Težište prvoga petogodišnjeg plana bilo je na teškoj industriji, crnoj i obojenoj metalurgiji i na 
proizvodnji teških strojeva — “tvornicama za proizvodnju tvornica". Čelik je osnova za metalnu kao vodeću 
granu industrije, što je poznato 1z povijesti prve industrijske revolucije. Kako Hrvatska nije imala ni željezne 
rude ni ugljena, njoj savezni plan, na njezinu sreću, nije dodijelio ulogu nositelja teške već srednje i lake 
industrije. Za čelik su bile “zadužene" BiH i Slovenija, a za obojene metale — bakar, olovo — Srbija.28 

Po saveznom planu Hrvatska je, u odnosu prema 1939, trebala povećati investicije 870%, 
industrijsku proizvodnju za 4,3 puta, a poljoprivredu za 50%. Tako visoki ciljevi postavljeni su i za stvaranje 


kadrova, posebno radnika i stručnjaka, zatim za školstvo, kulturu, znanost, selo29 itd. Ciljevi petogodišnjega 

plana, za desetak godina stići i prestići visoko razvijene zemlje, bili su tako ambiciozni da su graničili sa 
znanstvenom ili nekom drugom fantastikom. Valja naglasiti da se nije radilo o manipulaciji s masama, o 
stvaranju lažnih iluzija. Svi dokumenti govore da su, zaista, vjerovali da će ostvariti tako utvrđene ciljeve. 

Kao što je rečeno, Hrvatska je po saveznom planu nastavila s razvijanjem naslijeđene strukture 
industrije, proširujuĆi određene grane novim kapacitetima metalne, posebno elektroindustrije, tekstilne, 
drvne, kemijske, prehrambene i brodogradnje (“R. Končar", koji se razvio iz Siemensove veĆe radionice, 
“_, —akoviĆ", Prvomajska, Radioindustrija, Tvornica parnih kotlova itd.).30 Zanimljivo je da turizam nije 
bio planiran kao jedna od ključnih grana s velikim komparativnim prednostima Hrvatske. Tome nije 
razlogom samo činjenica da je federacija određivala koncepciju razvoja, već i činjenica da je Jugoslavija 
zatvorila vrata dolasku građana iz kapitalističkih zemalja. Osim toga smatralo se da objekte 
konvencionalnoga turizma treba dati radničkim sindikatima i državnim institucijama za njihove radnike, 
činovnike i dužnosnike. Otuda odmarališta raznih ministarstava i vlada, JNA i Udbe itd. 

Sindikalni turizam preuzeo je objekte komercijalnoga turizma kojega sve do sredine pedesetih 
godina neće biti. 

Po koncepciji plana domaća proizvodnja, sve njezine grane dobile su apsolutnu i totalnu zaštitu od 
strane konkurencije. Moglo se uvoziti samo ono što je neophodno, temeljem specijalnih dozvola savezne 
vlade. 

Budući da za financiranje plana nije bilo stranih zajmova, da su zabranjena strana ulaganja, da nije 
bilo naslijeđenog kapitala i sl., sav je teret pao na narod koji će prvih desetak godina živjeti u velikoj bijedi i 
oskudici, čak i ispod predratne razine životnoga standarda. Najveći je teret pao na seljaštvo i radništvo. Na 
niskim agrarnim cijenama i na malim radničkim nadnicama stvarala se akumulacija za investicije. Na 
birokraciji i upravljačkom sloju bio je manji teret — veće plaće, neke privilegije itd.; ali i oni su dali svoj 
prilog. Socijalne razlike u to su doba još bile vrlo male, bez premca u ondašnjoj Europi; neusporedivo manje 
nego u ostalim socijalističkim ili pak u kapitalističkim zemljama. 

Prisilna akumulacija odigrala je onu ulogu koju je imala tzv. prvobitna akumulacija u razvoju 
kapitalizma, ali uz visoki stupanj socijalne jednakosti. 

KPJ je uspjela stvoriti euforičnu atmosferu i veliki optimizam. Stotine tisuća mladih ljudi odlazilo je 
sa sela u gradove, u industriju i na školovanje — uvjereni da će žrtvovanje biti kratko i da je ljepša budućnost 
na dohvatu ruke, da uskoro slijedi razdoblje izobilja. Najaktivniji dio građana povukao je veliki dio i onih 
koji su bili otuđeni od vlasti, a i oni koji su bili protiv režima morali su raditi. Nestala je nezaposlenost, 
poduzeća su se otimala za radnike, a bilo je i nasilne mobilizacije radne snage. 

Početni rezultati industrijalizacije, 1947-1949, bili su na razini planskih ciljeva. Industrijska 
proizvodnja u odnosu prema 1939. iznosila je 1947. 115%, 1948. 137%, 1949. 160%, zatim je 1951. pala na 
151% a po planu je trebala biti 452%31. 

Proizvodnja svih žitarica pala je s 1.631.000 t u predratnom razdoblju na 1.044.000 t u razdoblju 
1946-1950,32 što je posljedica kolektivizacije, usitnjavanja gospodarstava i ekonomskoga nasilja nad 
seljaštvom. 

Zbog prekida industrijalizacije, uglavnom zbog ekonomske blokade Istočnog bloka 1949-51, 1 zbog 
pada poljoprivredne proizvodnje za više od jedne trećine, stopa rasta društvenoga proizvoda iznosila je od 
1947. do 1952. samo 3,3%.33 

Razvoj školstva svih vrsta u prvim je poratnim godinama bio ubrzan i radikalno proširen. Od 
naslijeđenoga četverogodišnjeg osnovnog školovanja, koje je uveo ban Ivan Mažuranić (1873-1880), 1946. 
se godine prelazi na sedmogodišnje, a 1949. na osmogodišnje školovanje. Broj upisane djece u produženo 
školovanje porastao je od 21.974 u 1946. na 112.581 u 1949.34 

Gimnazijski je sustav preuzet iz predratnoga razdoblja. 

Umjesto šegrtskih, 1946. su godine uvedene industrijske i škole učenika u privredi. 

Ukinute su privatne škole, a Crkvi su oduzeta prava koja je imala u školstvu. 

Nastavljajući praksu iz NOB-a, provođeno je masovno opismenjavanje odraslih tako da je 
nepismenost pala s 34,7% iz 1931. na 15,6% u 1948. Masovni su bili i kratki tečajevi od zdravstvenih do 
općeobrazovnih, za rukovoditelje u industriji koji su bili uglavnom iz redova mladih tvorničkih radnika. 

Snažan utjecaj na javnost provodio se radioemisijama. Broj radijskih pretplatnika povećan je s oko 
30.000 u 1940. na 104.250 u 1950. godini.35 

Visoki rast industrijalizacije prešao je 1949/50. u stagnaciju koja će trajati do 1953. kada će se ući u 


ubrzani društveni razvoj na svim područjima. 


9. Slom agrarne politike 


Iznimno veliko značenje za funkcioniranje procesa društvene reprodukcije imao je privatni sektor. 
Blizu 80% stanovništva činilo je seljaštvo, zanatlije i ostala privatna zanimanja. Oscilacije proizvodnje u 
privatnom sektoru, koji je imao monopol u poljoprivredi i zanatstvu, povlačile su za sobom značajne 
oscilacije u kretanju nacionalnoga dohotka. 

S teorijsko-doktrinarnoga gledišta KPJ, sitni privatni vlasnici — seljaci i obrtnici — nisu samo ostatak 
starih formacija koje kapitalizam u procesu koncentracije i centralizacije kapitala nije uspio preobraziti u 
radnu snagu kapitalističkih gospodarstava, pa su se zato našli i u socijalizmu, već oni “rađaju kapitalističke 
tendencije svakog dana, svakoga časa“, te ih zato treba što prije preobraziti od privatnih vlasnika u 
socijalističke proizvođače. S druge strane, oni su smatrani politički kolebljivim elementom, a mogu biti i 


oslonac “buržoaske kontrarevolucije". U osnovi politika prema malim privatnim vlasnicima bila je, dakle, 

težnja da se nakon likvidacije buržoazije provede što brža transformacija svih privatnih vlasnika — seljaka i 
obrtnika — u socijalističke proizvođače, što se moglo postići njihovim “pretvaranjem" u radnike državnoga 
sektora ili uključivanjem u zadruge, a do toga “velikog skoka", raznim administrativnim mjerama uključiti 
ih u etatistički privredni sustav. 

Ali problem nije bio tako jednostavan kako se zamišljalo. Prije svega, radi se o 20% pučanstva. 
Osim toga, pojedina područja — stočarsko-ratarska, osobito planinska — bila su u redu najzaostalijih i 
najprimitivnijih oblika društveno-ekonomskog života u Europi. 

S druge strane, državni sektor privrede nije bio ni trenutno ni dugoročnije sposoban golemoj 
sitnoseljačkoj masi 1 obrtnicima pružiti bolju alternativu od one koju su imali na svom sitnom imanju, 
usprkos očajničkoj borbi da održe golu egzistenciju (na primjer, siromašni seljaci). Ubrzani proces 
“socijalizacije" sela zahtijeva golemu akumulaciju kapitala i takvu očitu prednost u načinu života i u 
standardu koja može bez primjene sile privući seljaka u društveni sektor. 

Sljedeći je važan element uloga seljaštva u revoluciji. Seljaštvo jeu NOR-u bilo ne samo izvanredan 
“saveznik" nego i osnovna masovna snaga revolucije. Politika poslijeratne izgradnje morala je voditi računa 
da se taj “saveznik* ne “ozlojedi" i da ne okrene leđa novomu poretku. 

Tako je nastalo svojevrsno proturječje između teorijsko-doktrinarne koncepcije o odnosu prema 
malim vlasnicima sredstava za proizvodnju i ideologije KPJ. 

Praktična politika prema seljaštvu u prvim poratnim godinama oscilirala je između dviju tendencija. 
S jedne strane na djelu je bila lenjinističko-staljinistička koncepcija koja je stalno razjarivala strahove 
tezama da seljaštvo čini potencijalnu rezervu, koja se može okrenuti protiv komunizma. Jedino njegova 
kolektivizacija može definitivno ukloniti tu opasnost i stvoriti visoko-proizvodnu poljoprivredu i socijalizam 
na selu. Nasuprot toj dogmatskoj, javljala se i pragmatična tendencija koja jest bila za tzv. socijalistički 
preobražaj sela, ali samo tada kada se seljaštvo za taj put dobrovoljno opredijeli na osnovi vlastitoga 
iskustva i materijalne osnovice koju će stvoriti moćna industrija. 

Između tih dvaju stajališta praksa je oscilirala, ali sa stalno rastućim pritiskom na seljaštvo da se 
kolektivizira i prije dovršene industrijalizacije. 

Već 1945. na selu je ugušivano naslijeđeno zadrugarstvo, a umjesto njega stvarane su dvije vrste 
novoga zadrugarstva: zemljoradničke nabavno-prodajne zadruge koje su preuzimale trgovine od privatnih 
trgovaca 1 seljačke radne zadruge (SRZ) u kojima su i zemlja, 1 stoka, i alati kolektivizirani po uzoru na 
sovjetske kolhoze. Već u 1948. u Hrvatskoj je bilo oko 300 SRZ-ova. 

Iako je KPJ stvaranjem SRZ-ova potakla tendenciju opće kolektivizacije u nekomu budućem 
vremenu, ona je javno odbijala optužbe te vrste, tumačeći kako to čine siromašni seljaci i kolonisti zbog 


manjka stočne vuče, poljoprivrednog alata i ljudske radne snage. 

KPJ je proklamirala i ostvarivala politička pomaganja siromašnoga i srednjeg seljaštva, dok je svim 
sredstvima išla protiv bogatih seljaka, koje je proglasila “kulacima" (ruski termin). Ustvari, agrarna reforma 
je u potpunosti likvidirala bogate seljake tako da se vika na “kulake" okrenula na gotovo sve seljaštvo. 

Politika prema seljaštvu srljala je u propast. Eksplozivno zapošljavanje — porast s 461.000 u 1945. 
na oko dva milijuna u 1949, golema vojska — više od 400.000 ljudi, izazvali su tzv. “krizu kruha". Rješenje 
se tražilo s jedne strane u pritisku na seljake, a s druge u općoj kolektivizaciji sela. Računajući da će prisiliti 
seljake na veću proizvodnju, država je 14. veljače 1947. donijela Uredbu o obaveznom zasijavanju oranica. 
Organi države izrađivali su takozvane sjetvene planove na temelju kojih je svako kućanstvo dobilo rješenje u 
obliku upravnog akta. Sankcije za prekršaj te uredbe bile su vema oštre. Vlasnik koji nije zasijao oranice 
prema državnom planu bio je odgovoran po propisima Zakona o nedopuštenoj trgovini, špekulaciji i 
privrednoj sabotaži koji je predviđao drastične sankcije. Nezasijanu zemlju zasijavali su državni organi uz 
preuzimanje cijeloga prihoda. Iste su obveze bile i za sve vrste stoke. 

Pod pritiskom represivnih mjera, a zahvaljujući sposobnosti adaptacije gotovo svim životnim 
uvjetima, seljak je usitnjavao posjed (diobom, prodajom itd.) i postupno sve više postajao naturalni 
proizvođač, što se veoma loše odražavalo na tržište poljoprivrednih proizvoda. 

Zaduženja su varirala prema broju hektara; tako su, na primjer, za gospodarstva od 1 do 3 ha 
zaduženja bila 215 kg žita po ha, a za kućanstva s više od 20 ha 1.300 kg/ha. To je dovodilo do sukoba dijela 
seljaštva s organima vlasti, jer često nisu mogli udovoljiti zahtjevu zato što je zaduženje ponekad bilo čak i 
veće od prinosa. KuĆanstva s više od 20 ha morala su, naime, predati državi po jednom ha oko 13 mte 
pšenice, a prinos je, prema desetogodišnjem prosjeku, bio 11,3 mte/ha — u 1947. godini 9,8 mte, a u 1948. 
godini 13,6 mtc. 36 

Višestruko veće obveze bolje stojećih seljaka ciljale su na njihovo iscrpljivanje. S istim je ciljem 
određivano porezno opterećenje. 

Seljak s dohotkom iznad 50.000 dinara plaćao je porez 18.000 dinara, a seljak s dohotkom ispod 
16.000 dinara plaćao je 435 dinara.37 Oštrim progresivnim porezom relativno bogatiji seljak destimuliran je 
za proizvodnju, a siromašni — praktično oslobođen poreza i drugih obveza — znatno je poboljšao svoj 
materijalni položaj te se zato u većini slučajeva nije htio zaposliti u industriji unatoč svim apelima, pa čak i 
prisilama. 

Prepušteno samo sebi, bez bilo kakvih svojih organizacija, seljaštvo je na pritisak režima odgovaralo 
onako kako je moglo — smanjivanjem proizvodnje. Tu činjenicu je konstatirao i sam Josip Broz rekavši da 
seljaci u 1949. nisu zasijali “oko pola milijuna hektara" zemlje.38 Teško stanje na selu on je II. kongresu 
KPH 1948. godine opisao ovim riječima: 

“Mogu reći, drugovi", kazao Tito govoreći o političkom raspoloženju na selu u tom razdoblju, “da 


sam ja lično došao do uvjerenja da do izvjesnog stepena na selu već dolazi do nepovjerenja prema narodnim 

vlastima. Ljudi me uvjeravaju da je to samo nepovjerenje prema narodnim vlastima dolje. Ja u to ne 
vjerujem..." Govoreći o uzrocima takva stanja on u nastavku ističe teške ekonomske prilike i raširenu 
metodu komandiranja seljacima pa zato opominje: 

“...treba objašnjavati ljudima ... komandirati narodom ne vrijedi. Komandirati se može vojskom'.39 

I Tito se našao u kliještima vlastite politike: bio je gorljiv zagovornik boljševičke politike prema 
seljaštvu, a teško priznavao pogoršavanje političke situacije. 

U spomenutom sukobu dogmatičara-boljševika i pragmatičara-liberala, V. Bakarić je bio na 
antidogmatskom stajalištu. 

Kada se suočio s problemom rekonstrukcije sela, Vladimir Bakarić je već imao “u glavi" ideju, koju 
je izložio još prije rata 1939. kada je kritizirao i “lijevu? i ““desnu" HSS-ovsku tezu o budućnosti maloga 
privatnog seljaka, tvrdeći da je taj oblik proizvodnje već davno prevladan u povijesnom razvoju te da u 
našim prilikama ni “put slobodnog kapitalizma više nije moguć, ali da ni feudalni ostaci nemaju gotovo 
nikakav značaj, već da je put u industrijalizaciji poljoprivrede...?40 

Onima koji su isforsirali “klasni udar" na selu Bakarić odgovara: 

“Ne želimo da se na selu razvija neka borba na osnovu bogatih i siromašnih, već da u našoj izgradnji 
surađuju svi seljaci..."41 

Krivo bi bilo izvući zaključak da je Vladimir Bakarić zastupao “klasno pomirenje". Naprotiv! On je 
snagom uma, teorijski, bio najdublji kritičar cjelokupne strukture odnosa na selu i u poljoprivredi, 
ponavljajući često da naš oblik proizvodnje pripada prošlom stoljeću. Ali, kada još nema materijalnih uvjeta 
za industrijalizaciju poljoprivrede, a o klasi “kulaka" ne može se govoriti, jer se “prihod seljaka u pretežnom 
dijelu sada može svrstati u kategoriju nadnice...",42 klasni rat protiv ljudi koji žive od nadnica zaista je 
politički avanturizam. 

Na II. kongresu Narodne fronte Jugoslavije, u studenom 1947, skrenuo je pažnju da “treba istini 
oštro pogledati u oči...?, a ne zanositi se iluzijama “knjiških mudraca" koji olako preporučuju “...upotrebu 
traktora i ostalih mašina... (kojih nema)..., ubrzano udruživanje seljačkih gospodarstava...? i “rat do 
istrebljenja bogatijih seljaka, “kulaka... i opominje da “gotovi recepti (čitaj, ruski, D.B.) nisu uvijek 
najbolji... 

Vladimir Bakarić upozorava da kolektivna “obrada... može biti bolja od svake privatne samo ako 
seljak u zadrugu uđe sasvim dobrovoljno iz vlastitog uvjerenja (podvukao V. Bakarić). Svaka druga politika 
može nam samo ugroziti prehranu..."43 

Nasuprot M. \ilasu, koji je na II. kongresu KPH 1948. zagovarao udar na seljaštvo, V. Bakarić je 
upozorio da se “mora polaziti od činjenice sitno-vlasničke poljoprivrede ... s razvijenim osjećajem 
vlasništva". Ići s nacionalizacijom zemlje znači: “unositi zabunu, uznemirenost i strah". Ne samo to! On je 


tada rekao da “smo postavili niske granice maksimuma"44, koji je određen na 35 ha. 

U govoru zastupnicima Sabora, u prosincu 1948, samo mjesec dana prije početka masovne 
kolektivizacije, Vladimir Bakarić je ovim riječima istupio protiv avanturizma na selu: 

“u posljednje se vrijeme kod nas u Hrvatskoj u mnogim krajevima razmahala velika dreka na 
*kulake*. Neki aktivisti ...se boje da neće biti dovoljno “revolucionarni* ako ne dižu galamu i ne prave 
kojekakve psine bogatim seljacima". Ti drugovi “smatraju da je danas na selu centralno pitanje borba protiv 
kulaka ... da se socijalizam na selu treba ostvariti odmah sutra... ... ovi “ljevičarski? stavovi ... misle dokazati 
kako Rezolucija Informbiroa nema pravo. Ništa mi tom larmom nećemo dokazati. Možemo dokazati da smo 
avanturisti, neozbiljni ljudi, koji mogu svakog časa profućkati one velike tekovine saveza radnika i seljaka 
za koje su naši narodi prolili toliko krvi...?45 

Pa, ipak, krajem siječnja 1949, nešto više od mjesec dana nakon tog upozorenja, na sjednici CK SKJ 
“pala? je odluka da se pokrene kampanja kolektivizacije. Takva je odluka rezultirala iz kompleksne 
situacije. Njome se željelo poduprijeti sve veću glad za poljoprivrednim proizvodima, sve veće potrebe 
rapidnoga povećanja gradskoga stanovništva, glad za radnom snagom koju je tražila ubrzana 
industrijalizacija, ali i dokazati neosnovanost lažne optužbe Informbiroa kako KPJ vodi politiku jačanja 
kulaka i obnove kapitalizma u Jugoslaviji. 

Vladimir Bakarić je, po načelima demokratskog centralizma, tj. iz partijske discipline, prihvatio kurs 
kolektivizacije. 

Nakon odluke CK KPJ da se za 3-4 godine ostvari kolektivizacija, već u 1949. godini broj SRZ-ova 
povećao se na 6.238, a u 1950. godini na 6.913. U Hrvatskoj se njihovo stvaranje razvijalo ovako: 1946. 
god. 58, 1947. god. 156, 1948. god. 320, 1949. god. 1.580, 1950. god. 1.560, 1951. god. 1540. 

Peterostruko povećanje broja SRZ-ova godine 1949. prema 1948. svjedoči o žestini kampanje. Jedan 
dio seljaštva vjerovao je da će tako poboljšati svoj položaj. Priličan broj ulazio je u SRZ pod pritiskom 
svojih rođaka članova Partije (pisma vojnika, podoficira i oficira roditeljima i braći da ulaze u SRZ i slično), 
jedan je dio želio izbjeći otkupne obveze, porez itd. 

Kolektivizacija sela 1949. godine ilustracija je proturječnih akcija toga razdoblja. Naime, odluka o 
kolektivizaciji izraz je boljševičke koncepcije, a već će se polovinom 1949. godine javiti prvi znakovi 
napuštanja etatizma kao puta društvenog razvitka. CK KPJ će potkraj 1949. i tijekom 1950. godine početi 
usporavati kampanju kolektivizacije. Broj SRZ-ova 1951. godine nešto će opasti (6.804), a 1952. godine 
naglo će se smanjiti na 4.225, pa 1953. godine na svega 1.165, a zatim će se ostatak postupno preobraziti u 
privredna poduzeća. 

Pokušaj kolektivizacije sela u Jugoslaviji dakle nije uspio usprkos golemoj energiji i velikim 
sredstvima koja su uložena u taj pothvat. Seljaštvo je nekoliko godina bez gunđanja plaćalo “danak? 
industrijalizaciji zemlje u obliku škara cijena, naturalnih obveza i slično, ali je dosta brzo reagiralo pasivnim 


otporom i smanjenjem proizvodnje. Nakon sedam-osam godina političkih napora Komunističke partije da 

ovlada seljaštvom (1945-1953), da ga kao “ostatak komunizma? likvidira, diglo se od njega ruke i vratilo se 


sve na status quo ante. 


Prvo poslijeratno razdoblje u Hrvatskoj, od 1945. do 1950, nosi pečat žestoke političke, ekonomske 
i ideologijske ofenzive za likvidaciju kapitalističkoga vlasništva i radikalno ograničavanje, a potom i 
likvidaciju, svih ostalih oblika privatnoga i individualnog vlasništva; to se odnosilo i na druge oblike života 
naslijeđene od građanskoga društva — višestranačje, pravne zakonitosti tržišnoga mehanizma; uspostavljalo 
se društveno uređenje po uzoru na ono u Sovjetskom Savezu. U okviru toga glavnog procesa ovo razdoblje 
je još karakteristično po nizu različitih događaja među koje spadaju i: obnova zemlje i početak ostvarivanja 
plana industrijalizacije, politička i ideološko-propagandna ofenziva “raskrinkavanja" bivšega društva, 
posebno režima ustaške NDH, režima hegemonističko-unitarističke Kraljevine Jugoslavije i kampanja za 
republiku 1945. godine; raskrinkavanje lidera HSS-a Vladka Mačeka i desnog krila HSS-a; sukob s 
hijerarhijom klera, raskrinkavanje vladajućih krugova zapadnih sila kao “potpaljivača" novoga rata; 
propaganda “vječnoga prijateljstva i savezništva s SSSR-om kao “tvrđavom socijalizma i demokracije, 
borcem za slobodu i prava svih, osobito malih naroda; razvijanje “udarništva" na radu, masovno 
opismenjavanje, izgradnja zadružnih domova; kampanje sjetve, žetve 1 otkupa, borba protiv “kulaka; 
pripreme naroda za eventualni rat, prvo sa Zapadom, zbog Tršćanske krize, zatim s Istokom, nakon sukoba 
sa Staljinom, kampanja za razobličavanje društvenoga poretka u SSSR-u kao režimu despotske vlasti 
“birokratske kaste", koja je od “oktobarske" 1 “socijalističke" Rusiju pretvorila u agresivnu imperijalističku 
silu, borba protiv informbiroovaca kao najopasnije pete kolone itd. i tsl. 

Svu dramatiku ljudi, aktera te borbe nije moguće dočarati riječima. Onaj dio naroda koji nije 
prihvatio komunističku vlast, trpio je režim, ali nije pružao jači otpor. Naime, udar na novi režim značio bi 


obnavljanje građanskoga rata, a narod ne bi primio takvu opciju jer je bio užasno zamoren od Tata. 

7 Isto, 172. 


259 


8 Stjepan Kožul, Martirologij crkve Zagrebačke, Prometej, Zagreb, 1998, str. 551-552. 

9 Isto, 552. 

10 Isto, 352. 

11 ZAVNOBH, IHRPH, Zagreb, 1985, str. 714. 

12 S. Kožul, nav. dj., 283-293. 

13 Dokumenti, Radnička štampa, Beograd, 1977, str. 159-160. 

14 S. Kožul, nav. dj., 221-228. 

15 Ćiril Petešić, Katoličko svećenstvo u NOB 1941-1945, Vjesnik-Globus, Zagreb, 1982, str. 274-276. 

16 L. v. Siidland, Južnoslavensko pitanje, Matica hrvatska, Zagreb, 1943, str. 240. 

17 Kod dijela priprostog naroda razvio se odnos prema KP kao odnos vjernika prema crkvi. Partija je, kao 
neka nadnaravna sila, opjevana u narodnim pjesmama, a iz te vjere u nju nastajale su razne priče i zgode pa i 
one komičnog tipa. Evo jednog primjera: u eri tzv. planomanije seoski narodni odbor na Kordunu “nagađao" 
je da bi iduće godine moglo umrijeti desetak seljaka te da treba “planirati" nabavu dasaka. Vijest sa sastanka 
pronijela se po selu i nastala je panika — u narodu se govorilo da će zaista toliko ljudi umrijeti, jer sve što su 
komunisti predviđali, to se i dogodilo. Tolika je bila vjera u Partiju. 

18 Vladimir Žerjavić, Gubici stanovništva Jugoslavije u drugom svjetskom ratu, Zagreb, 1988. Svi brojevi 
odnose se na Hrvatsku u današnjim granicama. 

19 Isto. 

20 Vojna enciklopedija, sv. 8, Beograd, 1974, str. 712. 

21 Dokument u posjedu autora. 

22 Edvard Kardelj, u razgovoru s autorom u proljeće 1971, rekao je da je KPH kriva za loše odnose Hrvata i 
Srba jer nikada nije tu problematiku stavljala na dnevni red već je sve prekrivala parolama bratstva i 
jedinstva. 

23 Enciklopedija Jugoslavije, sv. 5, Zagreb, 1988, str. 240. 

24 Drugi kongres KPH, 215. 

25 U Hrvatskoj je 1981. bilo 119.609 traktora, vidi, Enciklopedija Jugoslavije, sv. 5, 251/4. 

26 Drugi kongres KPH, 194. 

27 Drugi kongres KPH, 193. 

28 U zanosu optimizma, II. kongres KPH ponavlja Kidričevu tezu o prirodnim bogatstvima Jugoslavije pa 
kaže da Hrvatska “...ima 1 posjeduje ogromna prirodna bogatstva. Mi imamo najrazličitije rude za potrebe 
industrije" (str. 200) što, naravno, nije bilo točno. 

29 Bila je planirana, a dijelom 1 ostvarena, izgradnja preko 1.000 zadružnih domova u većim selima. Radi se 


o tipskim velikim zgradama u kojima su smješteni uredi lokalne vlasti, uredi zemljoradničkih zadruga, 

Glava VI. 
KRIZA DRUŠTVENOG PORETKA - SUKOB S INFORMBIROOM - PROMJENA 
REVOLUCIONARNE STRATEGIJE (1948-1953) 


Poglavlje 1. 
OPĆA KRIZA DRUŠTVENOG PORETKA 


1. Kriza u proizvodnji, trgovini i raspodjeli 


Pri ocjeni društvenog poretka “izgrađenog" 1945-1948. godine mora se postupati krajnje oprezno jer 
je riječ o svega tri-četiri godine, tako da se inicirani društveni procesi na osnovi državnoga vlasništva i 
centralističko-administrativnog sustava upravljanja nisu mogli dovoljno široko razviti i pokazati sve svoje 
bitne pozitivne i negativne osobine. Osim toga treba uzeti u obzir da je to razdoblje koje se neposredno 
nastavlja na “administrativnu? fazu izniklu iz oružane faze revolucije, tako da su se nužno isprepletali 
revolucionarno-demokratski s birokratskim oblicima u upravljanju ekonomskim i političkim životom zemlje. 

Iskustva revolucionarnih pokreta pokazuju da se revolucionarni entuzijazam brzo gasi, a u 
društvenim odnosima počinju se razvijati nova proturječnost i novi konflikti. Zato možemo reći da 
revolucionarni etatizam ima golemu pokretačku snagu, moć da pokrene energije milijuna ljudi, ali on 
dugoročno ne može osigurati optimalan razvoj društva. 

Kvaliteta svakoga društvenog poretka najjasnije se vidi u materijalnoj proizvodnji, u gospodarstvu, 
jer je to osnova života svakog društva. Na samom početku etatizam je pokazivao da neće biti kadar 
osiguravati efikasnost i racionalnost u proizvodnji i razmjeni dobara, što znači da poredak, zasnovan na 
njemu, nema budućnosti. 

Najtipičnije deformacije u proizvodnji javljale su se u ovim oblicima: nemaran odnos prema 
sredstvima i predmetima rada, slaba kvaliteta i oskudan asortiman proizvoda, prikrivanje stvarnih 
proizvodnih mogućnosti poduzeća i što se tiče kapaciteta i glede mogućnosti radne snage itd. 

O tim pojavama često je govorio i sam Josip Broz Tito. Na kraju treće godine socijalističke 
izgradnje konstatiraju se nove teškoće o kojim Tito govori u poruci u povodu nove godine 1948: 

“U mnogim slučajevima postupalo se s građevinskim materijalnom ... krajnje rasipnički... Još gore 
je bilo s raznim građevinskim mašinama... Često su takve mašine ostavljane na kiši i snijegu, ne nedjeljama 
već mjesecima, i one su se uslijed nevremena kvarile i postale nesposobne za upotrebu". 1 

“Samo u 1949. izostalo je s posla ... oko 400.000 ljudi. Na preko 2.200.000 naših trudbenika cifra od 
400.000 vrlo je velika. To znači da 18% cjelokupnog radništva i činovništva nije redovno sudjelovalo u 


radu. A od toga 9,5% izostalo je s rada potpuno neopravdano*'.2 

“Činjenica jest da kod nas opća štednja, pa bilo da se radi o sredstvima za kapitalnu izgradnju ili o 
sredstvima za reprodukciju, o finalnim proizvodima široke potrošnje, još ni izdaleka nije na onoj visini koju 
iziskuju opći interesi socijalističke zajednice. 

Još uvijek se dešava da naši projekti kapitalne izgradnje predviđaju raskošniju gradnju i mnogo više 
materijala nego što je stvarno potrebno... Još se troše sirovine iznad normativa, a normativi su u mnogim 
tvornicama postavljeni previsoko. .."?3 

Karakteristične deformacije konstatirao je i Edvard Kardelj u svom govoru u Narodnoj skupštini 
FNRJ 25. travnja 1948. 

O prikrivanju proizvodnih kapaciteta on kaže: 

“...treba istaći da sva naša poduzeća nisu imala pravilan odnos prema planu. Bilo je direkcija, 
poduzeća 1 viših operativnih rukovodilaca koji su znali da je neki konkretan plan prenizak, ali nisu ništa 
učinili da se takav nedostatak ispravi. U nekim poduzećima postojale su čitave teorije o potrebi da se 
postigne što niži plan''.4 

“Nije bilo rijetko, naročito u početku prošle godine, da kontrola konstatira da su mašine po 
pojedinim poduzećima iskorištavane svega sa 50 do 60%. Borba za bolju organizaciju rada bila je 
zanemarena, pa i sama administrativno-operativna rukovodstva tome zadatku nisu posvećivala dovoljno 
pažnje. Slabo je bila iskorištavana mehanizacija po našim rudnicima".5 

“Praksa je pokazala da se boljom organizacijom rada i boljim iskorištavanjem mehanizacije može 
uštedjeti i na radnoj snazi. U rudniku Kakanj se, na primjer, na osnovi mjera koje su predložili kontrolni 
organi u pogledu bolje organizacije rada pokazao čak višak radne snage. Uopće je kontrola faktički dokazala 
da u mnogim tvornicama i poduzećima ima previše radnika".6 

O kvaliteti proizvodnje daje se ova ocjena: 

“Posebno pitanje, kome je kontrola morala posvetiti veliku pažnju, jest pitanje škarta i kvalitete naše 
proizvodnje. Orijentacija naših poduzeća bila je, prije svega, na kvantitetu, a borba za dobru kvalitetu 
produkcije u znatnoj se mjeri zanemarila. Zbog toga smo u prošloj godini imali veliki postotak škarta i 
često bez potrebe lošu kvalitetu produkcije u nekim našim poduzećima. 

Kontrola je utvrdila da su veliki postotak škarta i loša kvaliteta — osim kad se radi o slabim 
sirovinama — velikim dijelom omogućeni i nedovoljnim zalaganjem rukovodstva poduzeća, odnosno 
administrativno-operativnih rukovodilaca, nedovoljnom inicijativnošću rukovodstva u otklanjanju pojedinih 
teškoća".7 

O iskorištavanju sirovina, energije i pogonskog materijala i troškovima proizvodnje kaže se: 

“Krupan nedostatak u našoj privrednoj izgradnji jest površan, pa čak i nebrižljiv odnos mnogih naših 
privrednih rukovodilaca prema pitanju štednje, pravilnog korištenja sirovina i ostalog materijala kao i 


korištenja goriva i energije. 

Kontrola je pokazala da naša poduzeća troše suviše električne energije, ugljena, nafte, benzina itd. 
Ima konkretnih primjera da se boljom organizacijom moglo izaći na kraj s količinama energije za koju su u 
početku rukovodioci utvrdili da je apsolutno nedovoljna. Na taj način država gubi golema sredstva. Mnogi 
primjeri su dokaz da neinicijativnost; slaba organizacija, nemarnost i birokratska bespomoćnost igraju u tim 
stvarima veliku ulogu.? 

O nekim fundamentalnim slabostima sustava privređivanja govorio je Boris Kidrič u svom referatu 
O tekućim pitanjima naše privredne politike na II. plenumu CK KPJ u siječnju 1949. Govoreći o “gorućim 
pitanjima privrede", on ponajprije ističe široku pojavu rasipničkog odnosa rukovodećih kadrova prema 
materijalu i radnoj snazi, što se kvalificira kao najteža deformacija sustava privređivanja. 

“Na početku 1948. godine, kada su bili postavljeni industrijski normativi', kaže Boris Kidrič, “svi 
drugovi (su) iz resora (ministarstva, D.B.) i republika tako reĆi plakali tvrdeĆi kako ti normativi ugrožavaju 
izvršenje postavljenog plana. Plan uvoza sirovina sastavili smo na temelju baš ovih normativa, a u toku 
godine mogli smo ga sniziti na 2 milijarde i 700 milijuna dinara... Naša poduzeĆa i naši resori ne vode 
nikakvu politiku radne snage... često smatraju... da je to pitanje samo Ministarstva rada i da su uprave za 
radnu snagu jedine krive ako poduzeće i resori zbog nestašice radne snage ne ispune plan.? 

Ali dok su u materijalnoj proizvodnji ipak postizani dobri rezultati, jer je revolucionarni radni 
entuzijazam kompenzirao nedostatke nestimulativnog sustava raspodjele, dotle je prometna sfera društvene 
reprodukcije — razmjena dobara, trgovina — bila gotovo nerješiva, o čemu svjedoče brojni dokumenti iz 
“administrativnog perioda". 

“Često su stajali magazini puni razne robe, a seljaci su oskudijevali... Često se, na primjer, zimi 
davao ljetni tekstil, a u proljeće zimski. Slale su se u razne krajeve stvari koje se tu uopće ne mogu trošiti, i 
obratno — roba koja je tamo bila potrebna slala se u druga mjesta, a ne ovdje i tako dalje.?8 

“...Narodu je potrebno, doduše, da bude obučen i obuven, ali ako toga još nema dovoljno, to se da 
objasniti i ljudi će to razumjeti. Međutim, ako nema onoga bez čega čovjek nikako ne može..., a to su, 
recimo, šibice, plin i drugi predmeti široke potrošnje... onda tu nema opravdanja. Vlast koja ne može 
riješiti takva pitanja, to je slaba vlast — tako rezonira običan radni seljak na selu kada nedjelju dana ili duže 
nema šibica, plina i sličnih potreba?.9 

U svom govoru o slabostima i nedostacima privredne izgradnje Edvard Kardelj, potpredsjednik 
savezne vlade, kaže u Narodnoj skupštini FNRJ 25. travnja 1948.: 

“...postojeća državna trgovačka mreža još je slaba, opterećena administrativnim metodama i ne 
osjeća se kao organizator trgovine... Naša državna trgovina još uvijek slabo obavlja svoju regulatorsku 
funkciju na tržištu. Njen se rad vrlo često svodi uglavnom na registriranje i na mehaničku distribuciju 
artikala. Ekonomsku intervenciju na slobodnom tržištu... naša trgovina još uvijek ne poduzima u 


zadovoljavajućoj mjeri i u efikasnim oblicima... 

Kontrola je utvrdila izvanredno slabo poslovanje naše trgovačke mreže. To slabo poslovanje je već 
samo po sebi vrlo često uzrok svakojakih zakašnjavanja i komplikacija u opskrbi. Knjigovodstvo je, po 
pravilu, u vrlo slabom stanju. Knjige se vode neuredno, pa zato se otvaraju svakojake mogućnosti za 
zloupotrebe i pronevjere. Specijalni pregled koji je u tu svrhu na početku godine obavila Kontrolna komisija 
daje skroz naskroz nezadovljavajuću sliku poslovnog dijela trgovačke mreže". 10 

Gdje su bili korijeni tih teškoća i deformacija u tokovima društvene reprodukcije u 
administrativnom razdoblju? 

Zašto se počela javljati indiferentnost proizvođača prema radu? 

Zašto su rukovodeće ekipe počele prikrivati kapacitete poduzeća? 

Zašto se proizvođači nisu trudili što više smanjiti troškove proizvodnje, poboljšati kvalitetu i 
proširiti asortiman proizvoda? 

Uzroci tim pojavama nisu samo u nedostatku industrijske tradicije, u nestručnosti stotina tisuća ljudi 
koji su tek ušli u proces industrijske proizvodnje, već i u administrativnom društveno-ekonomskom sustavu 
koji proizvođače nije stimulirao da posluju racionalnije. 

Dohoci radnika i rukovodilaca u administrativnom sustavu upravljanja privredom nisu ovisili o 
poslovnom uspjehu poduzeća u kojemu rade jer su bili plaćeni prema radnom vremenu i kvalifikacijama. 
Dohodak poduzeća bio je otuđen, njime je raspolagala država. Kad nema revolucionarne svijesti, radnici se 
odnose prema radu kao i u najamnim odnosima. 

Svako je poduzeće dobivalo zadatak što mora proizvoditi. Zadatak je s pravnoga gledišta imao 
jednaka obilježja kao i svaki upravni akt, odnosno naredba državne vlasti. Za obavljanje postavljenog 
zadatka poduzećima su se dodjeljivala određena sredstva — osnovna i obrtna, kao i radna snaga — i to prema 
specifikaciji državnog organa koji rukovodi poduzećem. Osim dobivenih sredstava poduzeće se nije moglo 
na tržištu opskrbljivati dodatnim sredstvima jer su ona bila izvan prometa. 

Svakom proizvodu poduzeća cijenu je određivao državni planski organ. Taj je organ za svaki 
proizvod izračunao prosječan utrošak materijala, energije, goriva, živog rada, amortizaciju i ostale elemente 
cijene i tako bi došao do odredene cijene. 11 Takav je sustav neizbježno morao iskriviti stvarnu vrijednost 
Tobe i u vezi s tim poremetiti ekonomske kriterije za vođenje racionalne ekonomske politike. Međutim, s 
gledišta privrede kao cjeline nije bilo nužno da se cijena približi stvarnoj vrijednosti proizvoda. Državni su 
organi mogli — na crti utvrđene privredne politike — odrediti da jedna skupina poduzeća ili cijela privredna 
grana formira cijene ispod vrijednosti, a druga skupina poduzeća ili grana iznad vrijednosti. Tako su 
stvarana “rentabilna" 1 “nerentabilna" poduzeća i cijele privredne grane. Budući da su svi prihodi i rashodi, 
svi gubici i dobici poduzeća uplaćivani i “prebijani' preko državnoga proračuna, položaj i jednih i drugih 


bio je podjednak, a u ukupnoj sumi dohotka sveopćega državnog monopola opća se razina nije mijenjala. 

U centralističkom sustavu raspodjele radni kolektiv poduzeća nije mogao utjecati na svoju situaciju, 
na svoj materijalni položaj. S gledišta svojih užih interesa mogao je poboljšati položaj uglavnom tako da 
utroši što manje živog rada u procesu materijalne proizvodnje. Zato su poduzeća težila da — uz nesmanjenu 
količinu sredstava za rad, reprodukcijskoga materijala te uz nesmanjenu masu živoga Tada, to jest broja 
radnika — dobivaju što manje planske zadatke kako bi ih što lakše obavila ili, a to je ista pojava samo s druge 
strane, da “uvjere državne organe da im za obavljanje planskih zadataka dodijele što veće kapacitete 
sredstava za proizvodnju, što više sirovina i energije i što više radne snage. I ovdje, u materijalnoj 
proizvodnji, u svom se specifičnom obliku ogleda formalizam toliko tipičan za birokratske odnose. Primat, 
naime, uvijek ima forma, što se u ovom slučaju očituje u činjenici da je bitno obaviti dobiveni zadatak onako 
kako je utvrđen, tj. predati državi određen broj i vrstu proizvoda, bez obzira na kvalitetu i veličinu 
utrošenoga (opredmećenog i živog) rada. 

Rukovodeći kadrovi poduzeća “trebovali' su što veću masu rada — i minulog, u obliku sredstava 
rada i predmeta rada, i živog, u obliku radne snage — jer nitko nije snosio gotovo nikakve posljedice za 
enormno trošenje ljudskoga rada, ali je zato postojala odgovornost ako se plan ne ispuni u kvantiteti. 
Etatistički uvjeti privređivanja stvarali su, dakle, takav model privrede koji nije prisiljavao proizvođače da 
ekonomiziraju ljudskim radom. Takvi su odnosi isključivali mogućnost da radni kolektiv snosi pozitivne i 
negativne posljedice svoga poslovanja. Naprotiv, takav se sustav nužno morao sve više oslanjati na 
administrativno-birokratsku disciplinu i razne oblike moralno-političkoga pritiska radi uspješnijega 
privređivanja. 

Administrativno-centralistički sustav nije odmah pokazao sve svoje negativne posljedice jer je bio 
kompenziran, kao uostalom i niz drugih slabosti (nerentabilno poslovanje, nestručnost u rukovanju 
privredom itd.), revolucionarnom energijom masa i zaista monolitnim jedinstvom vodećih snaga društva. 

Ali kako je sve više i neizbježno opadao revolucionarni žar — među ostalim i zbog takvih odnosa u 
proizvodnji — posljedice su se počele javljati počevši od destimuliranja ljudi koji su bili najproduktivniji, pa 
sve do parazitskih tendencija onih koji zaostaju i koji teže za raznim sanacijama, dotacijama itd. 

Administrativni privredni sustav, gušeći djelovanje objektivnih ekonomskih zakonitosti, već je na 
samom početku odbacio načelo “prirodnog odabiranja robnih proizvođača“. Svaka privredna ćelija, svako 
poduzeće bilo je manje-više “predodređeno" na relativno trajnu egzistenciju iz dva razloga: a) svako je bilo 
na državnom budžetu i b) tržište je bilo tako siromašno, a proizvodni kapaciteti tako nedovoljni da se na tako 
gladnom tržištu mogla održati i najnerentabilnija robna proizvodnja. 

Umjesto prirodnih tržišnih veza među proizvođačima, između ponude i potražnje, između industrije 
i trgovine, odnosi među njima uspostavljani su upravnim aktima. Trgovinske prodavaonice dobivale su robu 


po nalozima organa vlasti: savezno Ministarstvo trgovine i snabdijevanja distribuiralo je robu narodnim 

republikama, organi opskrbe republika dalje organima narodnih odbora, a ovi trgovinskim poduzećima koja 
su robu dijelila potrošaču prema kuponima (bonovi i točkice). 

Pismene “dozvole" (kupone i točkice) za kupnju robe dobivali su građani prema vrsti i težini posla. 
Takav je sustav počeo potkopavati ekonomsku vezu selo-grad. Jednom riječju: umjesto ekonomskih veza 
među privrednim subjektima, došle su administrativne koje su uspostavljali državni organi. 

Takav privredni sustav u kojemu se sve ili gotovo sve regulira odlukom državne uprave, sve je više 


postajao ekonomski neracionalan i vodio je društvo u propast. 


2. Početak međunacionalnih sporova u KPJ 


I u teoriji i u praksi društvenoga razvoja Jugoslavije u prvom poslijeratnom razdoblju postoji 
očigledna proturječnost i očita nelogičnost kad je riječ o međunacionalnim odnosima. KPJ je novu 
Jugoslaviju izgradila na načelima federalizma, a istodobno je ostvarila totalni centralizam kakav 
kapitalistička društvena struktura nije kadra izgraditi. Odmah treba dodati da taj centralizam nije ostvaren na 
štetu ni jedne nacije, što je potpuno razumljivo ima li se na umu činjenica da je KPJ zapravo “rođena* u 
borbi protiv hegemonizma i nacionalnog ugnjetavanja. KPJ je svim sredstvima nastavila tradicionalnu borbu 
protiv tih tendencija. 12 

Uzmemo li u obzir da je KPJ od 1924. godine do revolucije, posebno u revoluciji, imala ispravno 
stajalište o nacionalnom pitanju, a da je nakon dolaska na vlast izgradila centralističku državnu strukturu, 
postavlja se pitanje odakle ta “nelogičnost". 

Objašnjenje toj “nelogičnosti nalazi se vjerojatno u tome što je centralizam povijesno bio 
neizbježan. On je bio conditio sine que non obrane novostvorene vlasti i tekovina revolucije, bio je nužno 
sredstvo u borbi protiv klasnoga neprijatelja, sredstvo obrane ugrožene nacionalne nezavisnosti i sredstvo 
forsirane akumulacije za industrijalizaciju. 

“Potiskivanje" nacionalnoga pitanja posljedica je i vrlo teških iskustava iz tek završenoga Tata. 
Bratoubilački sukobi u Jugoslaviji imaju najtragičniju bilancu kakva u novijoj povijesti nije poznata u 
Europi. Svako javno pokretanje takve rasprave nužno bi se negativno odrazilo na odnose među narodima i 
narodnostima u Jugoslaviji. Raspravu je tada mogla pokretati samo poražena kontrarevolucija. 

Teza KPJ da je stvaranjem federativne strukture Jugoslavije riješila nacionalno pitanje može se 
opravdati uzmu li se tragična iskustva prošlosti, povijesni trenutak i kontekst u kojemu je teza izrečena itd. 
Međutim, praksa je ubrzo pokazala da ta teza nije uvjerljiva. Budući da je izgrađen totalni centralistički 
sustav zasnovan na načelu hijerarhijske subordinacije, stvorila se mamutska federativna država-aparat, 


formirana su centralna rukovodeCa savezna tijela za sva područja društvenoga života, počevši od nekoliko 

stotina generalnih direkcija za rukovođenje privredom, preko brojnih političkih rukovodstava, do saveznih 
foruma za sport i zabavu.13 Sve je to bilo smješteno u Beogradu koji je i glavni grad Republike Srbije. Iako 
povijesno opravdan i kao takav prihvaćen od svih republika, takav je sustav stvarao mogućnost da se 
preferiraju interesi republike u kojoj se taj veliki aparat nalazio. 

U daljnjem rješavanju nacionalnoga pitanja revolucionarni etatizam bio je proturječan. Naime, 
revolucija je principijelno i ustavno rješavala 1 riješila nacionalno pitanje u Jugoslaviji. Taj “nerješivi? 
jugoslavenski problem ona je ne samo respektirala nego je i izgrađivala nacionalni suverenitet (nacionalne 
oružane snage, nacionalna politička tijela itd.) u okvirima federativnoga državnog uređenja. U poslijeratnom 
razdoblju FNRJ je i dalje ustavno-pravno bila zajednica ravnopravnih jugoslavenskih naroda, ali 
centralistički društveno-politički sustav i etatistička ekonomska struktura stvorili su izrazito centraliziranu 
saveznu državu u kojoj su republički organi bili manje-više izvršitelji odluka vrha federacije koji je bio 
formiran od predstavnika svih naroda Jugoslavije. Ipak u tom razdoblju, iako organičavane i sputavane 
centralističkom političkom strukturom, nacije su ostvarivale niz samostalnih političkih, socijalnih, 
ekonomskih i kulturnih funkcija. No, usprkos tome administrativni je sustav imao u sebi niz opasnosti za 
međunacionalne odnose koje su se očitovale u ovome: 

a) počela je borba za podjelu centraliziranoga nacionalnog dohotka među republikama, 

b) kapital u federaciji bio je podložan subjektivističkim kriterijima alokacije, 

c) stalno je bila prisutna realna mogućnost favoriziranja nekih nacija na račun drugih, 

d) nacionalna politička tijela često su svođena na razinu pukih izvršilaca odluka centra itd. 

Iz toga se lako može zaključiti da je centralističko-etatistička političko-ekonomska struktura u svojoj 
biti inkompatibilna s nacionalnom ravnopravnošću, osobito ako dulje traje. 

Spomenutim osnovnim komponentama društvenoga razvitka trebalo bi dodati još niz specifičnih 
jugoslavenskih komponenta koje su dovele društvo u sveopću krizu. Centralizam bi nužno razvio 
unitarizam, hegemonizam i nacionalnu neravnopravnost, što bi bilo kobno za Jugoslaviju kao višenacionalnu 
državnu zajednicu. 

Prethodna načelna analiza zasnovana je na realnim činjenicama, a osobito na tendencijama 
izraženim u samoj KPJ, a ne u krugovima razbijene građanske klase. 

Stabilizacija i budućnost Titove Jugoslavije ovisila je o tome hoće li se nacionalne državotvorne 
ideologije oživjeti u svijesti rukovodstava i članstva KPJ i time razbiti monolitnost komunističkoga pokreta. 
Drugim riječima, pitanje je hoće li se nacionalna svijest masa koju su komunisti “preokrenuli na “mlin? 
NOB-a i revolucije dalje razvijati seleći se iz bivših građanskih stranaka u nacionalne komunističke partije 
ili će nacije početi odumirati u socijalizmu kako je KPJ predviđala. 

U prvim poratnim godinama nije se dogodio ni jedan dramatičan međunacionalni sukob unutar 


redova KPJ. To je može objasniti ovako. Ostvaren je čvrsti savez nacionalnih partija u borbi protiv “staroga? 

kapitalističkog pokreta. Komunisti su bili svjesni da bi njihovi politički neprijatelji iskoristili i najmanju 
pukotinu i da samo jedinstveni mogu poraziti svoje klasne protivnike u borbi za vlast. Postojali su i drugi 
motivi i razlozi za jedinstvo KPJ. U prvih desetak godina, sve do Londonskoga sporazuma o podjeli STT-a 
1954. i državnog ugovora s Austrijom 1955, nacionalni interes Slovenije bio je da Jugoslavija bude jaka i 
stabilna kako bi mogla računati na sjedinjenje svoga etničkog teritorija. To isto je vrijedilo 1 za Hrvatsku. 

Jaka je Jugoslavija bila i nacionalni interes Makedonije. Makedonci su euforično doživljavali proces 
oblikovanja svoje nacionalne republike. Zdušno su se dali na stvaranje svoga državnog aparata, na 
normiranje nacionalnog jezika, stvaranje svoje intelektualne elite, sveučilišta, simfonijskog orkestra, 
akademije itd. 

Iako je teško primila federaciju, i Srbija je bila zadovoljna obnovom države u čijim granicama su se 
našli svi Srbi, što je već više puta rečeno. Crna Gora je obnovila svoju državnost, a BiH je izašla iz opasnosti 
podjele između Srbije i Hrvatske. 

Međutim, ipak su se u prvim poratnim godinama već pojavljivali znaci koji su najavljivali 
međunacionalne sporove. Tako npr. V. Bakarić, vođa KPH, već 1947. godine, u trenutku dovršene 
centralizacije, koju tada nitko ne dovodi u pitanje, najavljuje da se ondašnji sustav može i promijeniti. 

Podnoseći, lipnja 1947, Saboru NRH ekspoze o prijedlogu Prvoga petogodišnjeg plana NR 
Hrvatske, u svojstvu predsjednika vlade, Vladimir Bakarić je iznio, za tadašnje prilike “neobičnu tezu" 
rekavši, među ostalim, da “razgraničenja saveznog i republičkog zakonodavstva i saveznog i republičkog 
plana nisu pravljena po nekim apstraktnim šemama, nego ... na principijelnoj osnovi, ali s ogromnim 
prilagođavanjima prema potrebama prvih koraka i sadašnjeg momenta. Stoga se u razvoju tih odnosa mogu 
predviđati i promjene, pa i promjene osjetljivijeg karaktera...?14 Bila je to rijetka teza s federalističke 
pozicije u momentu nezadrživog uspona završnog procesa sveopće centralizacije. Bakarić očigledno ne 
smatra da je tek uvedeni sustav “zadnje slovo" socijalizma. On tek stvorenom sustavu otvara perspektivne 
promjene jer je skrojen primjereno “povijesnom momentu". Za tadašnje prilike, odnose i viziju razvoja, to je 
smjela kritika, jer se podjela na savezno i republičko zakonodavstvo i na saveznu, republičku i lokalnu 
privredu, preuzeta od SSSR-a, smatrala trajnim rješenjem, što je objektivno bilo na štetu suvereniteta 
republika. 15 

Drugi “slučaj kritike odnosa u federaciji jest sjednica Politbiroa CK KPH 10. siječnja 1947. na 
kojoj Marko Belinić upozorava na razlike u plaćama radnika, navodeći da su plaće radnika u Hrvatskoj 6% 
manje nego u Sloveniji (što je i opravdano, jer je razlika u proizvodnosti još veća), ali da su i 5% manje nego 
u Srbiji (što je neopravdano jer je u Hrvatskoj proizvodnost bila znatno veća). 

U Hrvatskoj se, dakle, vrlo rano pojavila buduća borba za promjene odnosa u federaciji. 

U Sloveniji je protivljenje centralizmu bilo jače. Slovenija se nije mirila s time da njezini radnici 


imaju iste plaće kao 1 u ostaloj Jugoslaviji, jer je njihov nacionalni dohodak po glavi stanovnika bio 

dvostruko veći od jugoslavenskog prosjeka. Slično je bilo i s robnom raspodjelom. Tako je, npr., podjela 
novinskog papira provođena po broju stanovnika po republikama, što je apsurd, budući da se u Sloveniji 
izdavalo višestruko više novina nego u nerazvijenim republikama. 

Kada su se “gunđanja" u Sloveniji nagomilala, održana je već 4. prosinca 1945. sjednica Politbiroa 
KPJ s Politbiroom KP Slovenije na kojoj su konstatirane sljedeće tendencije u Sloveniji: 

— opadanje utjecaja KP Slovenije, jer ju “pokriva Narodna fronta (OF) 

— tendencija separatizma na štetu jugoslavenske cjeline 

— pogoršavanje socijalne strukture KPS-a, prodor malograđanskih elemenata 

— tendencija liberalizma u agrarnoj politici, popustljivost prema seljaštvu. 16 

Ukor KPS-u je, očigledno, ciljao protiv tendencija jačanja republike na štetu centralizma. 

Na sjednici Politbiroa CK KPJ 15. siječnja 1949. o situaciji u Sloveniji, kritizirani su krugovi u 
Akademiji i oko nje, oko Javornika i Kocbeka, zato što šire teze kako Slovenci nemaju ništa zajedničkoga s 
ostalim Južnim Slavenima, što je ocijenjeno kao razbijanje Jugoslavije17. Ali ne samo to. I kod običnih je 
građana zapaženo “antijugoslavensko" raspoloženje i težnja da se Slovenija emancipira od federacije. 18 

Na krilima euforične nacionalne svijesti koju su razvili u procesu stvaranja i razvijanja svoje 
republike, Makedonci su uporno molili federaciju da se izbori da im se priključe Pirinska i Egejska 
Makedonija. Jugoslavenski vrh je uključio predstavnika Makedonije u jugoslavensku delegaciju za mirovnu 
konferenciju u Parizu 1946. s nakanom da on tamo izloži “makedonsko pitanje". Međutim, Sovjeti 
(Molotov) su prisilili Kardelja da se odustane od te ideje. 

I Makedonci su, dakle, težili jačanju svoje državnosti u federaciji, ali su bili oprezniji, jer je njihova 
“težina" bila manja, a ovisili su 1 o saveznoj ekonomskoj pomoći. 

Srpski vodeći komunisti su uz pomoć KPJ slomili velikosrpsku buržoaziju i prihvatili federalizam. 
Međutim, u njih je bila težnja da Srbija ima pravo da bude “primus inter pares" (prvi među jednakima). Već 
je rečeno kako je CK KPJ 1945. naredio da se povuče partijsko pismo kojim je srpsko vodstvo pozvalo da 
srpski komunisti budu primjer za komuniste ostale Jugoslavije. Za ilustraciju takvog shvaćanja služe teze 
Milentija Popovića, jednog od vodećih komunista, poznatog po žestini kritike velikosrpstva. On kaže: 

“Srbija je povratila svoju državnu samostalnost i našla svoj put kao najvažniji činilac (kurziv D.B.) u 
ravnopravnom rješenju odnosa među svim jugoslavenskim narodima.?19 

Dakle, i njemu kao iznimno principijelnomu borcu za federalizam “omakla" se težnja o prvenstvu 
Srbije u Jugoslaviji. 

Ostale republike, dakle Crna Gora i BiH, nisu pokazivale takve političke tendencije kao Slovenija, 
Hrvatska, Makedonija i Srbija. 

Navedeni fenomeni iz područja međunacionalnih odnosa u najmonolitnijem razdoblju KPJ indicirali 


su da se već tada javlja podjela na dvije tendencije: centralističku, što nije identično s unitarizmom, i 

federalističku. Prva je bila jača, odlučnija i uspješnija jer je imala jasan politički program, dok druga još nije 
imala gotovo ništa od programa, već samo blago kritičko stajalište. 

Unutar tih dviju tendencija još nije bilo jakih ni separatističkih ni hegemonističkih glasova među 
vodećim ljudima u KPJ. Njihova otvorena pojava izazvala bi žestoku reakciju, koja bi njihove zagovornike 
odmah izbacila iz Partije. Takvo je stanje bilo u trenutku sukoba s Informbiroom 1948, kada će se nad 
Jugoslavijom pojaviti avet moguće vojne intervencije, što će sve republike učvrstiti na platformi obrane i 


odlučnosti da se obračuna sa staljinistima u KPJ. 


3. Tendencije preobražaja revolucionara u birokratski sloj 


vlastodržaca 


Komunisti su vjerovali da “znanstveni socijalizam" osigurava takav društveni razvoj u kojemu je 
nemoguće stvaranje novoga vladajućeg sloja ili klase nad radničkom klasom.20 Nažalost, povijesni je razvoj 
socijalizma u našem stoljeću to ideološko uvjerenje demantirao. Revolucionarne promjene cjelokupne 
društveno-ekonomske i političke strukture — uništenje vladajuće kapitalističke klase, gotovo potpuna 
likvidacija privatnog vlasništva i podruštvljavanje sredstava za proizvodnju, razbijanje aparata kapitalističke 
države i njezina političkog sustava, likvidacija buržoaskih političkih stranaka i organizacija, uspostavljanje 
diktature proletarijata s vladajućom društvenom pozicijom kompartije, ustrojstvo potpuno novoga 
ekonomskog sustava, a i niz drugih vrlo dubokih društvenih promjena — razriješile su društvene 
proturječnosti koje je prijašnji feudalno-kapitalistički i kapitalistički sustav bio razvio, dovodeći osnovne 
društvene snage, radne mase i buržoaziju, do oštrog antagonističkog, najčešće oružanog sukoba iz kojega 
nije bilo drugog izlaza osim nepodijeljene diktature jedne partije, a zatim je pobijedila birokracija kao novi 
vladajući sloj. Nakon dužeg ili kraćeg procesa — u SSSR-u za desetak, a u ostalim zemljama za četiri do pet 
godina — s više ili manje ljudskih drama i žrtava, državno vlasništvo i administrativno-centralistički sustav 
upravljanja privredom postali su “definitivno" završeno etatističko djelo društvenoga razvitka u svim 
socijalističkim zemaljama. Vjerojatno i nije bio moguć viši stupanj etatizacije društvenih odnosa od onoga 
koji je postignut u socijalističkim zemljama (u SSSR-u za vrijeme Staljina). U tom smislu može se govoriti o 
etatističkoj strukturi kao zaokruženom i “završnom procesu. Čini se da se ništa ne može izmisliti radi 
daljnjeg “usavršavanja 1 jačanja etatizma; proces etatizacije dostigao je neslućene razmjere. 

Očitovala se dakle društvena zakonitost po kojoj nakon “proleterske revolucije" u vrlo kratkom 
razdoblju revolucionarni pokret počinje “odumirati", a država se počinje učvršćivati i jačati svoju totalnu 
vlast. Zato se može postaviti ova teza: odmah nakon pobjede revolucija izlazi na raskršće s kojeg put vodi ili 


u jačanje državne vlasti i diktature političke birokracije ili u demokratske promjene. I jugoslavenska se 

revolucija uskoro nakon pobjede 1945. godine našla upravo na tom i takvom raskršću. Kako je tekao 
spomenuti proces degeneracije? Prvi je cilj KPJ 1945. bio da što više učvrsti političku vlast i svoj 
rukovodeći položaj u društvu, zadatak čak prioritetniji od obnove i izgradnje zemlje. Sada je temeljni 
politički, društveni i ekonomski cilj postao program industrijalizacije. U svakodnevnom političkom i 
idejnom djelovanju tijekom 1945-1949. nije se govorilo o daljnjem razvoju u svjetlu permanentnih 
društvenih promjena. U preambuli Prvoga petogodišnjeg plana ne govori se o društvenim odnosima. U planu 
prevladavaju brojke o proizvodnji. Socijalizam se već smatra završenim političkim sustavom. I kulturi je 
nametan izravan politički zadatak u smislu njezina vezivanja s politikom. To se još izrazitije odnosi na 
ideologiju. Politika je toliko prožela sva područja društvenoga života upravo zato što je osnovni zadatak te 
etape revolucije bio učvršćenje vlasti. Ta dva etapna zadatka revolucije, politički i ekonomski, uzajamno su 
se dopunjavala. Ekonomski je utvrđivao političku vlast i moć, a politički je davao ekonomiji poseban zamah. 
Udarništvo, natjecanje i slično smatrani su i političkim zadacima. Čak i nedisciplina na radu ili slične 
pogreške tretirane su kao politički odnos čovjeka prema novom režimu. 

Tko je koncipirao politiku društvenog razvoja i tko je donosio odluke i određivao sredstva za 
ostvarivanje koncepcije? Vrh Partije bio je jedini kreator društvenoga poretka i praktične politike. Svoje je 
spoznaje prenosio na mase sustavnim ideološkim obrazovanjem. Ono što je “problematično", do čega se još 
nije došlo, to ne smije biti predmetom ideološkog obrazovanja, to je ponekad čak i tajna. U sustavu 
ideološko-političkog obrazovanja uspostavlja se odnos učenika i učitelja. Partija, odnosno partijski vrh je 
učitelj koji prenosi svoje spoznaje. To je vodilo dogmatiziranju i sprečavanju stvaralačkog mišljenja i 
razvoja. Pri tome je zanimljivo ponašanje dijela inteligencije. Prosvjetiteljska uloga Partije odgovarala je 
dijelu inteligencije jer je ona u tome nalazila svoju funkciju prosvjetitelja, ona je veza između tih spoznaja i 
radnih masa, ona ne kreira spoznaje jer je to pravo i dužnost političkoga vrha. Ona je vezana za Partiju, jer 
se poziv koji joj daje Partija poklapa s njezinim profesionalnim pozivom, a u tome ona nalazi svoju 
afirmaciju. Etapni cilj koji je tada sebi postavila KPJ bio je materijalni razvitak društva, razvitak proizvodnih 
snaga, industrijalizacija zemlje, i to pomoću određenoga socijalno-političkog uređenja i ekonomske 
strukture. Takav etapni cilj osigurava se pomoću monolitne disciplinirane partije. On treba razviti radničku 
klasu, stvoriti materijalne i druge proizvodne snage kao pretpostavku socijalističkoga društva. 

Upravo u takvom definiranju etapnog cilja i sredstava skriven je glavni problem, jer ta koncepcija ne 
odgovara na pitanje kako sačuvati “integritet revolucije" prema industrijalizaciji i razvoju materijalnih 
proizvodnih snaga, formiranju radničke klase i društvenim promjenama koje će to pratiti. Radi se, zapravo, 0 
rješavanju povijesnih zadataka svojstvenih razvoju kapitalizma. Problem je, dakle, u tome kako riješiti taj 
zakašnjeli ili zaostali zadatak i sačuvati sposobnost da se ide dalje, a ne da se na tome zastane. Jer, proces 


ostvarivanja tih zadataka, to jest stvaranje materijalnih pretpostavki socijalizma, formiranje radničke klase, 

ostvarivanje industrijalizacije može dovesti, a to je i dovelo u povijesnom zbivanju, do toga da se početna 
etatistička struktura učvrsti i okameni te da prestane biti nosilac trajnih promjena u društvu. 

To je bio taj neriješeni problem “revolucije". Na osnovi pisanih izvora vidi se da KPJ nije bila 
svjesna toga problema, a nije ga objektivno ni mogla biti svjesna. No, to ne mijenja činjenicu da je to bio 
realan, a neriješen problem u kojemu se našao jugoslavenski revolucionarni pokret. On je u početku 
prihvatio gotovo rješenje. Dodajmo tome konstataciju da o tom otvorenom pitanju odgovor nije dao ni 
lenjinizam. U toj situaciji — koju s jedne strane obilježava revolucionarno raspoloženje, orijenatacija na 
industrijski razvoj, kampanja za kulturni preporod, postignuta politička konsolidacija, učvršćen međunarodni 
položaj zemlje, a s druge strane idejni, moralni i politički slom građanskog društva — problemi izrođavanja 
revolucije nisu se ni osjećali kao stvarni društveni problem, mogućnosti birokratske degeneracije nisu bile 
niti su mogle biti sagledane, pa se savez svih osnovnih snaga društva i mogao očuvati u tome razdoblju 
usprkos svim unutrašnjim manje-više skrivenim proturječnostima. I ne samo da je očuvan socijalno-politički 
savez stvaran tijekom revolucije već je u prvom poslijeratnom razdoblju ojačao i proširio se. Osim svrgnute 
buržoazije i onih koji su bili u neprijateljskim vojskama, teško bi se mogle identificirati još neke 
socijalno-političke snage koje ne bi prihvatile koncepciju KPJ. Izgradnju socijalizma koji se shvaća kao 
industrijalizacija plus “narodna vlast? nisu jednako prihvatile sve socijalne snage. Oni koji su bili manje 
skloni novom režimu nisu imali alternativu i ostalo im je da se pokore i čekaju svoje vrijeme. 

Što se tiče radničke klase, ona je bila malo zastupljena u ekonomskoj i političkoj moći jer je bila 
premlada, malobrojna i nerazvijena. Imajmo na umu da je potkraj 1945. u cijeloj Jugoslaviji bila u radnom 
odnosu samo 461.000 ljudi. Industrijalizacija se ostvarivala na način podudaran s kapitalističkom 
industrijalizacijom ili sličan njoj, a to je usiljena akumulacija viška rada, ekstenzivna upotreba radne snage, 
angažiranje velike mase nekvalificiranoga i malo kvalificiranoga radništva iz redova seljaštva. Takvo 
proširivanje je formiralo radničku klasu koja je bila nalik na industrijsko radništvo ranoga razdoblja 
kapitalističke industrijalizacija. Posljedica je pak bila političko ograničenje uloge radničke klase. Ali takav 
se način upotrebe rada nije mogao preskočiti. Ipak, radnik je u tom razdoblju dobivao status koji mu 
kapitalizam nije mogao dati. Dobivao je sigurnost zaposlenja, iz redova radnika nicali su rukovodioci itd., pa 
prema tome radnici nisu bili samo puko sredstvo industrijalizacije. I, najzad, a to je upravo značajno, takav 
oblik industrijalizacije — uz izbjegavanje krajnjih konzekvencija kapitalističke industrijalizacije i 
kompenziranje tegoba i žrtava nizom ekonomskih, pravnih, političkih, ideoloških nadoknada — pridonosio je 
formiranju onoga što smo kasnije nazvali birokratsko-etatističkom strukturom društva. 

Produkcioni odnos državnog upravljanja sredstvima za proizvodnju i društvene akumulacije stavio 
je radnike u takav raspored društvene moći koji će ih najprije latentno, a zatim i otvoreno suprotstaviti 
hijerarhiji upravljača, odnosno ukupnoj ekonomskoj i političkoj moći. I još jedan značajan moment: ne može 


se pobiti činjenica da je u toku oružane borbe i konsolidacije nove političke vlasti mali dio radnika, politički 

i ideološki prije formiran, bio uključen u socijalno-političku grupaciju koja je nosilac vlasti, ali se taj dio 
faktički odvajao od svoje klase i to je prestajao biti. To još više vrijedi za seljaštvo, no ovdje nas ono manje 
zanima. Oni pripadnici radničke klase koji su zauzeli mjesta u hijerarhiji društvene moći presjekli su — u 
pogledu vlastitoga položaja, interesa, načina života, ideologije — veze s klasom, tako da je ona svoj 
razvijeniji dio transferirala u novi sklop koji više nije izravno njezin klasni, što ju je oslabilo kao mogućega 
nositelja vlasti u tom razdoblju. 

Prvu poslijeratnu etapu obilježava, dakle, formirana socijalno-politička grupacija koja drži 
ekonomsku i političku vlast i provodi ideološku hegemoniju, s jedne strane, i proturječno društveno biće 
radničke klase u najtežem razdoblju njezina formiranja, s druge strane. 

Proturječnosti preobražaja društva u danim uvjetima neće se otvoreno očitovati jer se neće formirati 
birokratsko-etatistički poredak u svim svojim dimenzijama, ali su se stvorile sve osnovne 
društveno-povijesne proturječnosti, a iz njih i tendencija stvaranja takvog poretka kao relativno trajnoga 
stanja društvenih odnosa. 

Rukovodeći sloj nastao u ratu, pretežno od polupismenih seljačkih sinova, umnožen u prvim 
poratnim godinama iz redova radnika-kursista, probranih činovnika, kao i studenata, ideološki indoktriniran, 
hijerarhijski discipliniran, postupno se odavao zadovoljstvu vladanja nad ljudima i stvarima, podlijegao 
privilegijama, a također iz sebe potiskivao revolucionarni idealizam i “klasnu? svijest o služenju narodu. 
Nesvjesni društvenih zakonitosti, komunisti su podlijegali procesu pretvaranja revolucionara u birokrate i 
vlastodršce, zavaravajući se kako ih “teorija" spašava od takva izrođivanja. 

Novostvoreni društveni sustav od samoga je početka rađao konflikte. Iz društveno-ekonomskih 
odnosa i političkoga sustava rađala se, objektivno i nezadrživo, tendencija osamostaljivanja državnog 
aparata i Partije u društvenu snagu nad narodom. Birokratski sustav postupno je udaljavao ljude od 
upravljanja društvenim poslovima — sve se više širila nezainteresiranost za proizvodnju, nezadovoljstvo i 
neraspoloženja u drugim oblicima. 

Nove proturječnosti i društveni konflikti dvojako su djelovali na društvena kretanja: djelovali su na 
daljnje jačanje državne prisile u reguliranju društvenih odnosa, daljnje širenje državnog aparata i jačanje 
monopola državne političke vlasti kako bi se uspješno slomio otpor koji mu se pružao “odozdo; s druge 
strane, ti su konflikti djelovali i na vodeće snage društva, prije svega na vodeći politički aktiv KPJ potičući 
ga da traži korijene deformacija u društvenim odnosima i da ih mijenja kako bi se stabilizirao i učvrstio novi 
društveno-politički sustav. 

Društvene deformacije koje je rađao birokratski centralizam nisu pogađale samo “običnoga" 
čovjeka. Pogađale su i vodeće društvene snage, posebno one što su izrasle u oružanoj revoluciji koja ih je 
izgradila kao samoinicijativne ličnosti. Zato bi pobjeda birokratskih odnosa bila nemoguća bez borbe protiv 


slobodnoga “partizanskog duha" i poraza njegovih nosilaca, dakle bez žrtvovanja jednoga dijela onoga 

rukovodećeg sastava koji se rodio u revoluciji. Upravo su stoga nove ideje o demokratizaciji društva nicale u 
krilu vodećega sloja društva, kao što se u tom sloju javljala i težnja za birokratizacijom društva. Na pomolu 
je bio rascjep unutar revolucionarnoga bloka snaga. 

Pa ipak, razmišljanja o drukčijim, alternativnim i specifičnim putovima u izgradnji socijalizma u 
Jugoslaviji ostala su u svom početnom obliku sve do sukoba sa staljinizmom. Tek će taj sukob otvoriti vrata 
raspravama o fundamentalnim problemima socijalizma; u raspravama koje će biti dramatične preispitivat će 
se naslijeđena teorija 1 društvena praksa. Sukob s Kominformom zaoštrit će sve dileme, ubrzat će traženje 


novih putova i uputit će društveni razvoj drugim pravcima. 


Poglavlje 2. 
Napad KPSS-a na KPJ — iskljuČenje KPJ iz svjetskoga 


komunističkog pokreta — poČetak borbe protiv staljinizma 


1. Staljmov napad na Tita i KPJ 


Godina 1948. donijela je najdramatičniji trenutak za KPJ, Jugoslaviju i poredak koji je KPJ stvorila. 
Radi se o dramatičnom sukobu s tada najjačom vojnom silom svijeta, koja će pokušati staviti Jugoslaviju 
pod svoju posvemašnju kontrolu sličnu onoj koju je uspostavila u svim satelitskim zemljama istočne Europe. 

Početkom 1948. vladajuća KPJ nije imala nikakve svijesti o tome kakvi ju dramatični događaji 
očekuju. Bila je potpuno sigurna da je osigurala veoma stabilnu međunarodnu poziciju činom uključenja 
Jugoslavije u istočni blok na čelu s SSSR-om. Bila je sigurna da će uz pomoć toga bloka uspješno ostvarivati 
svoj ambiciozni program industrijalizacije. 

U to vrijeme Jugoslavija je vodila tešku diplomatsku borbu za Istru, Trst i Julijsku Krajinu te za 
Korušku, a za promjenu granica s Italijom i Austrijom u korist Jugoslavije. U toj bitci računalo se na 
podršku SSSR-a.21 

Do napada Staljina 1948. KPJ se zanosila vizijom širenja proleterske revolucije u Europi u duhu 
“teorije' Lenjina i Staljina nakon Oktobarske revolucije. Na tom konceptu Tito je radio na stvaranju 
balkanske federacije, koju je najavio već 1943. kada je iz Bosne uputio Svetozara Vukmanovića-Tempa u 


Makedoniju da osnuje balkanski štab za koordinaciju partizanskih pokreta Jugoslavije, Albanije, Bugarske i 

Grčke. Tu staru socijaldemokratsku ideju poznatu po paroli “Balkan balkanskim narodima“, pokušali su 
ostvariti 1944/45. između Jugoslavije i Bugarske, ali su saveznici osporili pravo Bugarskoj da kao Hitlerova 
saveznica — koja je tek prešla na stranu saveznika — sklapa međunarodne ugovore, već je morala čekati na 
potpis mirovnog ugovora. Ideja je, međutim, samo odložena. Od 1945. do 1948. radilo se na pripremama za 
federaciju. Računalo se da neće biti većih problema između Jugoslavije, Albanije i Bugarske. Najveće je 
sporno pitanje bilo hoće li ta federacija biti stvorena na koncepciji federalizma avnojskoga tipa — ulazak 
Albanije i Bugarske kao sedme, odnosno osme republike, što je Albanija bez kolebanja prihvatila — ili će se 
prihvatiti bugarska ideja dualizma. Međutim, bilo je nade da će Bugarska prihvatiti avnojsko rješenje. U 
okviru takve federacije riješilo bi se i makedonsko i kosovsko pitanje tako što bi Bugarska prihvatila da se 
tzv. Pirinska Makedonija pripoji Republici Makedoniji, a Jugoslavija bi Kosovo priključila Republici 
Albaniji, kao jugoslavenskoj federalnoj jedinici. Ostao je problem Grčke. Kako je, međutim, u Grčkoj 
1946-1949. izbio komunistički oružani ustanak koji se pod rukovodstvom generala Markosa uspješno 
razvijao, dijelom uz jaku logističku pomoć Jugoslavije, u optimističkoj revolucionarnoj viziji KPJ računalo 
se da će se Grčka, kada postane komunistička, pridružiti balkanskoj federaciji. U tom se slučaju u potpunosti 
rješava makedonsko pitanje, proširenjem Republike Makedonije s Egejskom Makedonijom. 

Dakle, vladajuća KPJ u svom revolucionarnom zanosu — ne videći stvarni odnos snaga u svijetu i 
Europi, ne znajući da je SSSR “predao Grčku u interesnu sferu Velike Britanije koja je intervenirala u 
tamošnji građanski rat — teži balkanskoj federaciji pod hegemonijom Jugoslavije.22 

Vrh KPJ nadao se da bi se i u Zapadnoj Europi mogla dogoditi revolucija. Njezini predstavnici, 
Kardelj 1 \ilas, na osnivačkoj su konferenciji Informbiroa, na “mig" delegacije KPSS-a, oštro zamjerili tada 
moćnim kompartijama Italije i Francuske da nisu 1944-1947. iskoristile revolucionarnu situaciju i preuzele 
vlast u svojim zemljama. 

Sve u svemu, borba za granice, stvaranje balkanske federacije i nada u revoluciju u Zapadnoj 
Europi, izraz su revolucionarne euforije KPJ što je mogla voditi u politički avanturizam. Takva 
revolucionarna vizija oslanjala se na vjeru u neugašenu revolucionarnost i neograničenu moć SSSR-a što je 
bila zabluda KPJ. To je još jedan argument da KPJ nije ni pomišljala na sukob s KPSS-om. 

Što se tiče unutrašnjeg razvitka, već je rečeno da KPJ nije bila svjesna da je već započela kriza tek 
stvorenoga društvenog poretka, jer su ideologija pa 1 radni entuzijazam dijela masa pokrili deformacije u 
društvenom životu. I dok je KPJ još bila na krilima svojih pobjeda u ratu i u miru, na krilima revolucionarne 
vizije, približavala joj se velika opasnost. 

U jeku gotovo nadčovječanskih napora i danonoćnog rada na obnovi zemlje i provođenju zadataka 
Petogodišnjeg plana, u vrijeme kad su se za stotine objekata privredne izgradnje (tvornice, elektrane) gradila 
naručena postrojenja u SSSR-u, ČSSR-u, Mađarskoj, iznenada su komunističke partije Informbiroa napale 


KPJ. Taj je napad bio neočekivan, a za mnoge i apsurdan, jer je čitav svijet znao da je Jugoslavija u tom 

razdoblju bila najiskreniji prijatelj i najodaniji saveznik SSSR-a. Ali pokazat će se da sukob nije bio ni 
apsurdan ni neočekivan, već je u stvari sazrijevao više godina. 

Staljin i vrhovno rukovodstvo sovjetske države i Partije odlučili su potkraj 1947. godine učiniti 
odlučan korak prema dominaciji nad Jugoslavijom. To se događa u vrijeme opasnoga zaoštravanja odnosa 
između SSSR-a i Zapada, što je dovelo do formiranja dvaju antagonističkih blokova i do veoma napete 
situacije pune opasnosti od izbijanja novoga svjetskog rata. U sklopu toga su i Staljinova nastojanja da stvori 
“lager socijalističkih zemalja" i osigura potpunu kontrolu nad vanjskom politikom i unutrašnjim razvitkom 
tih zemalja. Ostvarivanje te kontrole započelo je prvoga dana nakon njihova oslobođenja od fašističkih 
režima i neprestano se učvršćivalo. Ali dominacija nad Jugoslavijom nije se mogla provesti jerje, atojei 
razumljivo, od prvog dana naišla na otpor. Naime, Jugoslavija je bila zemlja na čijem je čelu stajalo 
rukovodstvo Komunističke partije, inspirirano komunističkom etikom koja se nije mogla pomiriti s 
dominacijom kao odnosom među komunistima. Među partijama, kako su to shvaćale vođe jugoslavenske 
Komunističke partije, mora vladati duh otvorenosti, jednakosti, internacionalističke solidarnosti, 
dobronamjernosti. Sumnjičavost, zlonamjernost, dominacija među komunistima za njih je bila nezamisliva. 
To su bili odnosi staroga klasnog društva. Po toj etici i odnosi među zemljama kojima su na čelu komunisti 
mogu biti samo bratski i ravnopravni. Osim toga, četverogodišnja borba i oslobođenje zemlje vlastitim 
snagama rodili su opravdan ponos. Voljeti svoj narod prva je dužnost komunista. U ime takve 
revolucionarne etike rukovodstvo KPJ je manje-više otvoreno iznosilo sovjetskom rukovodstvu ono što je 
ometalo bratske i ravnopravne odnose. Zato je već u kolovozu 1946. Jugoslavija pružila otpor osnivanju 
mješovitih sovjetsko-jugoslavenskih društava jer bi se jugoslavenska strana našla u neravnopravnom 
položaju. Zbog tih je razloga Jugoslavija odbila i stvaranje mješovite banke. Do neslaganja je došlo i u vezi s 
položajem 1 radom sovjetskih vojnih i civilnih stručnjaka na službi u Jugoslaviji. Jednom riječju, bilo je 
dovoljno znakova da jugoslavensko rukovodstvo neće prihvatiti nikakve odnose s SSSR-om osim 
ravnopravnih. Dakako, to se kosilo s izloženim Staljinovim ciljem, a bilo bi i poticaj ostalim zemljama 
socijalističkog lagera da se slično drže. Sukob je bio, mogli bismo reći, neizbježan. 

Bilo je 1 drugih razloga za napad Staljina na KPJ. lako je bila glavni uzročnik hladnoga rata, 
sovjetska vlada je ipak težila izbjeći da on preraste u vrući rat. U toj fazi međunarodnih odnosa SSSR-u je 
bilo dovoljno da učvrsti vlast nad zemljama koje je zauzeo u II. svjetskom ratu. Zato je bio protiv 
zaoštravanja odnosa sa Zapadom, čemu je vodila “balkanska avanturistička" politika KPJ 1 sukob 
Jugoslavije oko Trsta i Koruške. 

Kad se uvjerio da plan dominacije nad Jugoslavijom nije uspio mirnim sredstvima, Staljin se odlučio 
na pritisak: moralno-politički, ekonomski i državni. Bio je uvjeren da će brzo slomiti otpor jugoslavenskog 


rukovodstva s obzirom na autoritet sovjetske i drugih partija u svjetskom komunističkom pokretu. Trebalo je 

samo podići optužnicu protiv rukovodstva KPJ i FNRJ i okrivljeni će priznati, a zatim ustupiti vlast ekipi 
koja će biti poslušna — tako je predviđao Staljin. 

Potkraj 1947. godine, skriveno od očiju javnosti — i jugoslavenske, i sovjetske, i svjetske — koja je 
bila uvjerena u “idilične odnose" Jugoslavije s SSSR-om, započeo je između rukovodstava tih zemalja 
konflikt za koji je tada jugoslavenska strana još držala da je u granicama nerazumijevanja što se normalno 
javlja u odnosima među prijateljskim zemljama. Još ni izdaleka nije bilo nikakve spoznaje o prirodi 
započetog sukoba. 

Jugoslavija se, kao što smo rekli, potpuno “otvorila prodiranju sovjetskog utjecaja u svim 
područjima društvenog života, ali je pri tome djelovao nevidljiv, a veoma realan “zaštitni mehanizam" protiv 
sustavnoga i prikrivenog pokoravanja vlasti sovjetske vlade. Radi se, naime, o tome da su se preko brojnih 
svakodnevnih veza na ideološkom, vojnom, političkom, privrednom i drugim poljima u praksi sučelila dva 
sustava: jedan birokratsko-centralistički, a drugi revolucionarni; jedan hegemonistički, a drugi koji nastupa s 
pozicije pune ravnopravnosti. 

Jugoslavenski kadrovi, puni iluzija, “nametali? su odnose kakvi bi trebali vladati među 
komunistima, bez obzira na to što se radi o međudržavnim odnosima, kao da su već ušli u epohu socijalizma 
u kojoj više nema mjesta skrivenim namjerama; sovjetski pak kadrovi, formalno savjetnici, postupali su kao 
naredbodavci. “Pogreška* je jugoslavenske strane dakle bila u tome što je sovjetske stručnjake stvarno 
smatrala savjetnicima, a sebi “prisvajala" pravo da savjete prihvaća ili odbija. Čak su neki u tim kontaktima 
upozoravali i na nedostatke i deformacije unutar SSSR-a, uvjereni da je to internacionalistička dužnost 
svakog komunista.23 Suradnja dviju partija i dviju država s tako suprotnim pristupima i shvaćanjima nije 
mogla teći bez konflikata. A konflikti se nisu mogli izgladiti zato što je Staljinova vlada svakodnevno 
pojačavala hegemonističke pritiske na Jugoslaviju, što je bio dio politike stvaranja bloka pod vodstvom 
SSSR-a. Sukob je, dakle, postao neizbježan, jer se dominacija nad Jugoslavijom nije mogla ostvariti a da se 
ne slomi njezino rukovodstvo. 

Prije kratkog opisa sukoba treba naglasiti da je po načinu izvođenja Staljinov plan pokoravanja 
Jugoslavije bez presedana u međudržavnim odnosima. Radi se, naime, o tome da je Staljinova vlada bila 
uvjerena da će pokoriti KPJ, a kako je ona vladajuća partija, bilo bi to istovremeno i pokoravanje Jugoslavije 
kao države. A pokoravanje KPJ moralo bi uspjeti jer će Informbiro, kao prije Kominterna, centralizirana 
međunarodna organizacija koju je morala slušati svaka nacionalna partija, okriviti KPJ i ona će se pokoriti! 
U isto ee vrijeme sovjetska vlada izvršiti pritisak na jugoslavensku vladu, što ee — s obzirom na 
bezgraničnu vjeru jugoslavenskih komunista te s obzirom na to da se izgradnja socijalizma ne može zamisliti 
bez pomogi SSSR-a — stvoriti takvu situaciju da jugoslavensko rukovodstvo mora kapitulirati. 

Akcija sovjetske vlade počela je pozivanjem najviših rukovodilaca Bugarske i Jugoslavije na 


sastanak kod Staljina. 

Evo, kako je počeo sukob! 

Deseti veljače 1948. u Staljinov ured u Kremlju ušle su bugarska delegacija u sastavu: Dimitrov, 
Kolarov i Kostov i jugoslavenska delegacija u sastavu: Kardelj, \ilas i Bakarić. Iako je Staljin pozvao Tita, 
on je lukavo izbjegao poziv. Sa sovjetske strane bili su Staljin, Molotov, Ždanov, Maljenkov, Suslov i Zorin. 

Kao uvod u sukob SSSR - Jugoslavija, ti razgovori zaslužuju prikaz svjedoka i sudionika — 
Milovana \ilasa. 

“Počeo je Molotov, ukratko izlažući neslaganje jugoslavenske i bugarske vlade sa sovjetskom 
vladom. Navodio je i primjere. Bugarska je potpisala s Jugoslavijom, bez znanja sovjetske vlade, ugovor o 
savezu, ... a Dimitrov je ... dao izjavu o stvaranju istočnoeuropskih federacija uključivši i Grčku. Podvukao 
je da su takvi postupci nedopustivi i s partijske i s državne točke gledišta..."24 

Staljin je prekinuo Molotova i uzeo riječ grubo napavši Dimitrova s istom tezom kako vodi politiku 
bez suglasnosti sa Sovjetima. 

U nastavku Molotov je ponovno napao Dimitrova zbog izjave da će Bugarska i Rumunjska stvoriti 
federaciju. Staljin pojačava Molotovljevu kritiku rekavši: “Mi vaše stavove saznajemo iz novina. Brbljate 
kao žene preko ulice što vam padne na um..." Kada se Dimitrov pokušao izvući rekavši da se “učimo na 
greškama", Staljin je podrugljivo odgovorio: “Učite se! Bavite se politikom pedeset godina i ispravljate 
greške. Ne radi se kod vas o greškama, nego i stavu drugačijem nego što je naš ... federacija između 
Rumunjske i Bugarske to su gluposti. Druga je stvar federacija Jugoslavije, Bugarske i Albanije. Postoje tu 
historijske i druge veze. Tu federaciju treba stvoriti i to ukoliko prije utoliko bolje... odmah, ako je moguće 
već sutra. Da, već sutra. Odmah se dogovorite o tome...?25 

I Bugari i Jugoslaveni dokazali su da su svoje ideje o federaciji i savezima na vrijeme dostavili 
sovjetskoj vladi, što je i Molotov morao priznati. Međutim, Rusi su izašli s drugim “dokazom. Jugoslavija 
je tih dana uputila svoje dvije divizije u Albaniju, bez znanja sovjetske vlade, na što je Kardelj odgovorio da 
su divizije upućene uz suglasnost albanske vlade. 

Na red je došla i Grčka. Staljin je tražio da se komunistički ustanak u Grčkoj što prije prekine jer 
Zapad neee dopustiti da mu se ugroze komunikacije u Sredozemlju. Kritika je išla Jugoslaviji koja je vea 
dvije godine davala snažnu logističku potporu grčkim ustanicima. SSSR međutim ne želi ratni sukob sa 
Zapadom i zato taj ustanak treba prekinuti. 

Sastanak je završen s obećanjem da će se odmah izraditi sporazum o federaciji Jugoslavije i 
Bugarske, a zatim će u nju ući i Albanija. Da su Rusi očekivali brzo stvaranje federacije, pokazuje i 
Staljinova reakcija na zahtjev Bugarske za ekonomskom pomoći. Naime, Staljin je rekao da će se o tome 
razgovarati s budućom zajedničkom bugarsko-jugoslavenskom vladom. Dogovoreno je da se obje delegacije 
već sutradan nakon tog sastanka sastanu radi izrade nacrta sporazuma, što je dokaz da su Sovjeti diktirali da 


se za nekoliko dana stvori balkanska federacija. 

Po povratku u Beograd, u razgovoru s Titom i drugim prvacima KPJ nije bilo prigovora stvaranju 
federacije. Uostalom, na tome se trajno radilo još od 1944. godine. 

Ton i način razgovora u Moskvi jasno govori da se Staljin odnosio prema zemljama istočne Europe 
kao prema satelitima SSSR-a, kao imperator ruskog imperija prema svojim gubernijama. Budućnost će brzo 
pokazati da je Staljin dobro procijenio tendenciju tih zemalja prema državnoj samostalnosti, koju nikako nije 
htio dopustiti. Zagonetno je, međutim, zašto je Staljin u istom času nasrnuo na Dimitrova glede stvaranja 
federacija u istočnoj Europi, a naredio da se odmah Bugarska i Jugoslavija ujedine. Jugoslaveni će kasnije 
tvrditi da je on to učinio zato da pomoću Bugarske lakše slomi Jugoslaviju. Bugarska je, dakle, trebala 
odigrati ulogu trojanskoga konja u pokoravanju Jugoslavije. 

I Bugari i Jugoslaveni još su uvijek slijepo vjerovali u SSSR kao svoju drugu domovinu s kojom 
treba ići zajedno u interesu komunizma i solidarnosti protiv zapadnoga imperijalizma. U tom ideološkom 
ozračju, po povratku delegacije iz Moskve,26 kako \ilas piše, “jugoslavensko rukovodstvo je bez mnogo 
rasprave ... prihvatilo Staljinove naloge". 

Još prije sastanka u Moskvi, “jugoslavensko-sovjetski odnosi počeli su se pogoršavati krajem 1947. 
godine".27 Iako je i tada izgledalo da su ti odnosi gotovo idealni, Sovjetski Savez je odbio potpisivanje 
trgovinskih ugovora za 1948. čime je ugrozio započetu industrijalizaciju Jugoslavije. Zbog očiglednog 
pogoršavanja odnosa, CK KP) je na sjednici 1. ožujka 1948. odlučio odgoditi stvaranje federacije s 
Bugarskom s obrazloženjem da se radi o “trojanskom konju". Tito je već tada rekao da Staljin ugrožava 
nezavisnost Jugoslavije.28 

Član najvišeg rukovodstva KPJ, Sreten Žujović, odmah je prenio tok sjednice sovjetskom 
ambasadoru u Beogradu Lavrentijevu.29 

Sovjetska vlada 18. ožujka obavještava jugoslavensku vladu da smjesta povlači svoje civilne 
stručnjake, a 19. ožujka da će povući i vojne savjetnike i instruktore zato što su i jedni i drugi “okruženi 
nedruželjubljem". 

U pismu sovjetskoj vladi 20. ožujka Tito izjavljuje da je motivacija o povlačenju savjetnika iz 
Jugoslavije “poražavajuće djelovala", smatra da to nisu pravi razlozi i na kraju pisma ističe: “... naša bi želja 
bila da nam vlada SSSR-a otvoreno saopći u čemu je ovdje stvar". 

Odgovor nije stigao od sovjetske vlade, već 27. ožujka 1948. od CK SKP(b)-a s potpisom Staljina i 
Molotova, a upućen: “Drugu Titu i ostalim članovima CK KPJ". Sadržaj pisma bio je šokantan: napadnuta je 
cijela unutrašnja i vanjska politika Jugoslavije. Staljin 1 Molotov optužuju rukovodstvo KPJ da širi 
antisovjetsko raspoloženje s tezama o “izrođivanju" SKP(b)-a, o SSSR-u kao nosiocu “velikodržavnog 
šovinizma". U istom su pismu napadnuti i unutrašnji odnosi u KPJ s tezama da KPJ živi u “poluilegalnosti*, 
i da unjoj nema demokratskoga života. Potpuno suprotno stvarnom stanju stvari, pismo tvrdi da u 


Jugoslaviji jačaju kapitalistički elementi te da se KPJ “uljuljkuje trulom oportunističkom teorijom mirnog 

urastanja kapitalističkih elemenata u socijalizam, pozajmljenom od Bernsteina, Folmara i Buharina ..". i da 
CK SKP(b) ne može “smatrati takvu organizaciju komunističke partije marksističko-lenjinističkom, 
boljševičkom'.30 

Članovi CK KPJ su na sjednici 12-13. travnja 1948. bili užasnuti, jer su desetljećima vjerovali u 
“vječno prijateljstvo? s SSSR-om, ai cijeli je svijet tretirao Jugoslaviju sovjetskim saveznikom. Osim toga 
upravo je Jugoslavija išla ispred svih ostalih istočnoeuropskih zemalja, prednjačeći ne samo u razvlašćivanju 
buržoazije, već i u likvidaciji kapitalističkih elemenata pa i sitnoga privatnog vlasništva. 

Centralni komitet KPJ analizirao je jednu po jednu točku optužnice i sve ih redom odbio. Od 
članova CK KPJ samo se Sreten Žujović, član PO-a i ministar financija, jedan od vodećih srpskih 
komunista, solidarizirao sa Staljinom; isključen je iz CK, a zatim uhapšen zajedno s Andrijom Hebrangom, 
hrvatskim prvakom koji nije bio na sjednici CK jer je već bio maknut pod lažnom optužbom da je bio agent 
ustaške NDH, što se nikada nije dokazalo. Usvojen je tekst odgovora koji je napisao Josip Broz Tito. 

U odgovoru Staljinu i Molotovu, argumentima su pobijene točka po točka njihove optužbe. Kako je 
bilo očigledno da se od KPJ traži apsolutna odanost SSSR-u, Tito u odgovoru na to kaže: 

“Ma koliko netko od nas volio zemlju socijalizma SSSR, on ne smije ni u kom slučaju manje voljeti 
svoju zemlju, koja također izgrađuje socijalizam.?3 1 

Na kraju pisma CK KPJ je predložio Staljinu da pošalje jednog ili više članova CK SKP(b)-a da 
optužbe temeljito prouče na licu mjesta u Jugoslaviji. 

Staljin je odgovorio pismom 4. svibnja 1948. s još težim optužbama. KPJ je optužena da izjednačuje 
SSSR s imperijalističkim državama zapada, da vodi klevetničku propagandu protiv SSSR-a, da je KPJ 
uobražena u svoje zasluge koje nisu ništa veće od ostalih europskih partija, da je preuzela vlast u Jugoslaviji 
uglavnom zahvaljujući oslobodilačkoj borbi Crvene armije koja je ujesen 1944. istjerala njemačke 
okupatore iz velikog dijela Jugoslavije. Odbijen je prijedlog da CK SKP(b) uputi svoje članove u 
Jugoslaviju, a umjesto toga je najavljeno da će se održati sastanak članica Kominforma na koji se poziva i 
KPJ, što je ona odbila pismom 20. svibnja. U međuvremenu ostale kompartije su već dobile Staljinovo 
pismo i s njim se solidarizirale. 

Na četiri sjednice CK KPJ i na neformalnim dramatičnim razgovorima prvaka KPJ, kroz ideološku 
zaslijepljenost i fanatičnu vjeru u Staljina i SSSR probijala se spoznaja da se iza ideologijske frazeologije o 
komunizmu, proleterskom internacionalizmu, klasnim borbama itd. kriju Staljinove hegemonističke 
namjere. Ali i pored toga, u košmaru i maglama ondašnje svijesti još se nije sumnjalo u SSSR kao “tvrđavu 
komunizma? i zaštitnika Jugoslavije, pa je CK KPJ nastojao da se sukob izbjegne i uspostave stari “idilični 
odnosi". 

Što se tiče Staljinovih optužbi, vjerojatno su pojedine informacije o percepciji nekih prvaka KPJ o 


“izrođivanju SSSR-a" i bile dijelom točne. Sovjetska obavještajna služba bila je prodrla u sve pore 

društvenog života Jugoslavije. Te službe su svaku kritičku misao o SSSR-u kvalificirale kao antisovjetizam, 
a kako su jugoslavenski revolucionari bili veoma ponosni pa i oholi na svoju “trijumfalnu revoluciju? te 
težili da 1 SSSR nastupi što radikalnije prema Zapadu, stvorila se svijest kako KPJ može i nadmašiti SSSR u 
revolucionarnosti izgradnje socijalizma.32 

Na sastanku europskih partija Kominforma u Bukureštu 28. lipnja 1948. usvojena je “Rezolucija o 
stanju u Komunističkoj partiji Jugoslavije", s još radikalnijim optužbama od onih u Staljinovim pismima. 
Osuđena je da je pošla “...putem odcjepljenja od jedinstvenoga socijalističkog fronta protiv imperijalizma, 
putem izdaje stvari međunarodne solidarnosti radnog naroda i putem prelaska na pozicije nacionalizma" i da 
je CK KPJ “...isključio sebe i KPJ iz porodice bratskih komunističkih partija, iz jedinstvenog komunističkog 
fronta te se poziva članstvo KPJ da smijeni CK i da istakne 'novo internacionalističko rukovodstvo KPJ?". 

Sutradan je CK KPJ u stotinama tisuća primjeraka lista “Borba" objavio potpun tekst Rezolucije i 
svoj odgovor, što je postalo najveći politički događaj i senzacija u svijetu, ne samo toga dana već mjesecima 
i mjesecima. U SSSR-u i ostalim istočnoeuropskim zemljama objavljena je samo Rezolucija, ali ne i 
odgovor CK KPJ.33 

U dramatičnim okolnostima sukoba sa Staljinom, CK KP) je 9. svibnja 1948. odlučio odgovoriti 


optužbama IB-a sazivanjem V. kongresa KPJ, prvoga nakon 20 godina. 


2. Peti kongres KPJ — obrana nezavisnosti Jugoslavije, 


ali i vjernost SSSR-u 1 Staljinu 


Od 21. do 28. srpnja 1948. godine održan je V. kongres KPJ. Održan je pod teškim ideološkim i 
političkim pritiskom svjetskoga komunističkog pokreta. 

Dvomjesečne pripreme za Kongres protekle su u veoma intenzivnoj političkoj mobilizaciji za otpor 
protiv Informbiroa. Pisma CK SKP(b)-a i CK KPJ, Rezolucija Informbiroa i Izjava CK KPJ u povodu te 
rezolucije razmatrani su u svim partijskim forumima i organizacijama. Osim partijskih održano je i stotine 
tisuća sastanaka u organizacijama Narodne fronte, sindikata, omladine, održani su i zborovi naroda po 
selima, gradskim četvrtima, u radnim kolektivima, vojnim jedinicama.34 Cijela se zemlja, moglo bi se TeĆi, 
digla na noge. U toj nezapamćenoj kampanji bilo je najvažnije pažljivo i postupno otkrivati suštinu spora, jer 
je partijsko članstvo godinama odgajano da bezrezervno vjeruje u Staljina i SSSR. Ta je ljubav bila osobito 
usađena u svijest ratne generacije, dakako najviše u svijest komunista. Gotovo svaki član KP i SKOJ-a 
morao se odrediti prema Rezoluciji IB-a. 

Petom kongresu prisustvovala su 2.344 delegata koji su zastupali 468.275 članova i 51.612 
kandidata. Među njima je bilo 979 radnika, 525 seljaka, 499 intelektualaca, 154 namještenika, 139 đaka, 102 

vojne osobe, 148 ostalih. Bio je to u isto vrijeme kongres boraca — jer samo 103 nisu bila u NOB-u, a 1.460 
bili su prvoborci. 

Socijalni sastav KPJ nosi pečat iz vremena rata: većina su seljaci — 231.333, odnosno 49,41 posto, 
radnika je 138.236, odnosno 29,53 posto, intelektualca 67.329, odnosno 14,38 posto i ostalih 31.277, 
odnosno 6,68 posto. Bez ikakve škole bilo je 32.136 članova, a s osnovnom školom 258.923 člana. 

Na Kongresu je sedam dana trajala rasprava u svrhu pobijanja optužbi IB-a i dokazivanja da je KPJ 
najrevolucionarnija partija u Europi i najdosljednija u primjeni marksizma-lenjinizma. Glavna tema rasprava 
bila je priprema 1 izvođenje, autentičnost i orginalnost socijalističke revolucije u Jugoslaviji, borba za 
stvaranje i izgradnju narodne vlasti i prve godine poslijeratnog razvitka. U izlaganju delegata prevladavala je 
misao o autentičnosti jugoslavenskog puta u socijalizam, ali i o tome da je on dio svjetskoga komunističkog 
pokreta s Komunističkom partijom SSSR-a na čelu. Na Kongresu je, prvi put nakon Vukovarskoga 
kongresa, donesen novi program od kojeg će se uskoro odstupiti jer je bio kopija programa SKP(b)-a. 
Delegati su odlučno i jednodušno odbili Rezoluciju Informbiroa kao “netočnu, nepravilnu i nepravednu?. 

Uz odbijanja optužbi, gotovo svaki sudionik u raspravi zaklinjao se na vjernost SSSR-u i Staljinu. 
Sam Tito je svoj referat završio ovim riječima: 

“Završavajući svoj referat ja, drugovi i drugarice, podvlačim da je komunistička partija Jugoslavije 
do danas izvršila svoju historijsku misiju i da će je, duboko sam uvjeren, i ubuduće časno izvršiti pobjedom 
izgradnje socijalizma u našoj zemlji, da će svojom nepokolebljivošću i jedinstvom, svojom nepokolebljivom 
vjernošću nauci Marxa-Engelsa-Lenjina-Staljina na djelu dokazati da ona nije skrenula s puta te nauke." 

Uz ovacije Titu i KPJ, delegati su skandirali parolama “živio vođa naprednog čovječanstva drug 
Staljin", nakon čega je dugo skandirano “Staljin-Tito".35 Nema dokaza da je to skandiranje Staljinu bilo 
režirano. Ono je bilo izraz stvarne vjere i ideologijske svijesti. To potvrđuje i činjenica da će se još godinu 
dana nakon V. kongresa izražavati odanost Staljinu. 

Peti kongres KPJ je s jedne strane bio veoma hrabra obrana od napada Staljina, a s druge strane — i 
stvarno i verbalno — još odlučniji, inače već od 1945. odlučan, kurs primjene ruskoga puta u društvenom 
životu. U pripremama za kongres KP) je izašla iz svoje “konspirativnosti' — napuštena je praksa tzv. 
zatvorenih (tajnih) sastanaka, njezino je djelovanje postalo javno. 

Iz svake rečenice referenata i rasprave delegata izbija odlučnost vjernosti komunizmu 1 težnja 
daljnjoj staljinizaciji društvenog života. Traži se još žešća klasna borba i iskorjenjivanje “ostataka 
kapitalizma". To se moglo odnositi samo na seljaštvo i obrtnike. 

J. B. Tito, citirajući Lenjinove teze da seljačka poljoprivreda kao “sitna robna proizvodnja" 
označava “bezgranično široku i s vrlo dubokim korijenima bazu kapitalizma“, koji se iz te baze “čuva i 
obnavlja u najžešćoj borbi s komunizmom, ističe da će KPJ voditi politiku u skladu s tom Lenjinovom 


tezom.36 Takva politika značila je izravni sukob s gotovo cijelim seljaštvom. 

I program KPJ usvojen na V. kongresu definirao je isti cilj. On kaže: “U uvjetima borbe za izgradnju 
socijalizma u našoj zemlji klasna borba zaoštrava se i trajat će sve do konačne likvidacije eksploatatorskih 
elemenata." Budući da je u tom momentu (1948) buržoazija već bila totalno razvlaštena, “nađeni? su 
potencijalni elementi obnavljanja buržoazije i u gradu i na selu. Njih Program identificira ovim riječima: 
“...u gradu postoji i sitna robna proizvodnja (zanatlije), a u poljoprivredi ona u velikoj mjeri prevladava i iz 
nje se neizbježno rađaju kapitalistički odnosi, na njenoj osnovi se razvija klasna diferencijacija".37 

Koncept totalne likvidacije naslijeđenoga tipa veoma zaostale sitnoseljačke poljoprivrede opravdan 
je vjerom u industrijalizaciju koja će poljoprivredu opremiti suvremenim strojevima, koji se mogu koristiti 
samo na krupnim poljoprivrednim, državnim i zadružnim, imanjima. 

U analizi suvremenoga svjetskog razvoja nakon II. svjetskog rata, u predviđanju daljnjega 
svjetskoga razvoja, E. Kardelj se drži sovjetske “teorije. Osnovna mu je teza da je nastupila epoha smjene 
kapitalizma i nastajanja socijalizma. 

Iz analize redistribucije ekonomske moći kapitalističkih zemalja u tijeku II. svjetskog rata i u prvim 
poratnim godinama izvodi se zaključak da je privreda SAD-a toliko ojačala da “posjeduje dvije trećine 
proizvodnog aparata čitavoga kapitalističkog svijeta". Slomom Njemačke, Japana i Italije i ratnom 
iscrpljenosti zapadnih zemalja otvorio se put američkim monopolima za uspostavljanje ekonomske 
hegemonije u svjetskim razmjerama. Na osnovi tako silne ekonomske moći SAD se pretvorila u 
imperijalističku silu koja stavlja sve europske kapitalističke zemlje u polukolonijalni položaj, što će 
neminovno usporiti i zaustaviti njihov ekonomski razvoj i izazvati ekonomske krize. Istodobno SAD 
zamjenjuju oslabljene europske kolonijalne sile u ulozi održavanja svjetskoga kolonijalnog sustava. Sve to 
vodi SAD prema preuzimanju uloge slomljenih fašističkih sila iz međuratnog razdoblja. Na djelu je i novo 
izdanje tzv. pakta protiv Kominterne “... ne samo po formi nego i po ciljevima". Naime, SAD su već krenule 
u križarski rat protiv komunizma, socijalizma, mira, demokracije postavši svjetski žandar protiv sveg 
naprednog čovječanstva. 

Nasuprot formiranom imperijalističkom bloku na čelu s SAD-om, svrstani su narodi i zemlje, 
komunistički, socijalistički i drugi napredni pokreti, zatim nacionalno-oslobodilački pokreti kao i one snage 
u kapitalističkim zemljama koje se neće pomiriti s gubitkom nacionalne nezavisnosti koju ugrožava američki 
imperijalizam i koje se neće pomiriti s namjerom američkog kapitala da blokira ekonomski razvoj njihovih 
zemalja. U toj antiimperijalističkoj fronti na čelu s SSSR-om bila je, jest i bit će i Nova Jugoslavija, koja se 
za taj put opredijelila 1z historijskih, revolucionarnih i ideologijskih razloga.38 

Kardeljeva analiza zapravo je prepričana sovjetska “teorija" izložena na osnivačkom sastanku 
komunističkih partija Informbiroa. 

Kardelj, kao i Tito i svi ostali, argumentira tezu o jačanju i zaoštravanju klasne borbe u Jugoslaviji. 


On tvrdi da protivnici novoga poretka neće mirovati. Oni siju sumnju u sposobnost nove vlasti da osigura 

društveni napredak, prelaze na sabotaže, diverzije, špijunažu, propovijedaju neizbježnost ratnog sukoba 
Istoka i Zapada i povratak starog režima. Ta se borba može dobiti kako osloncem na mase, tako i jačanjem 
represivne uloge državnog aparata. 

Kardelj dalje novodi da je KPJ očekivala takav otpor kontrarevolucionarnih snaga i zato nikada nije 
prihvatila one oblike suradnje s građanskim političkim grupacijama koje bi vodile slabljenju rukovodeĆe 
uloge KPJ.39 

Kardeljeva analiza stanja i tendencija u organima nove narodne vlasti, posebno one lokalne, 
upozorava da će protivnici novoga društvenog uređenja težiti da se infiltriraju u institucije vlasti kao i u 
društveno-političke organizacije; zato preporučuje budnost u izborima narodnih predstavnika u organe 
vlasti. 

Ne može se mimoići Kardeljeva tvrdnja o nacionalizaciji “sitne buržoazije" u travnju 1948. 
Rašireno je, naime, uvjerenje da je ta nacionalizacija provedena pod utjecajem Staljinovih pisama kako bi 
KPJ dokazala svoju odlučnost da do kraja likvidira kapitalističke elemente u privredi. On kaže: 

“Nama sada predbacuju da smo tu mjeru proveli na brzinu i to pod utjecajem kritike koja veli da kod 
nas jačaju kapitalistički elementi. To predbacivanje je, naravno, potpuno neosnovano, što mogu posvjedočiti 
naši mnogobrojni rukovodioci po kotarevima, koji su već krajem prošle godine dobili zadatak da izvrše 
pripreme za tu nacionalizaciju. Taj zakon je bio pripremljen da bude predložen na zasjedanju Narodne 
skupštine u siječnju 1948. a tada, nije bio iznesen samo zato što je zasjedanje skupštine bilo odgođeno do 
kraja travnja...?40 

Edvard Kardelj, iako najtalentiraniji analitičar društvenoga razvoja, nije do toga trenutka (1948) 
uočavao da je već na djelu proces birokratizacije društva. Pa ipak, on ovim riječima upozorava na 
predstojeĆe teške probleme: 

“Mi ćemo se još sresti s mnogobrojnim teškoćama. Te teškoće proizlaze iz vanjskoga 
imperijalističkog pritiska, iz zaoštravanja klasne borbe u zemlji, iz činjenice da je Jugoslavija relativno 
zaostala zemlja, iz činjenice da socijalizam u Jugoslaviji grade ljudi koji su tek oslobođeni kapitalističkog 
jarma i koji još nose u svojoj svijesti pečat toga starog društva i, konačno iz mnogobrojnih grešaka i 
nedostataka koje činimo u praktičnom provođenju linije Partije i državnog rukovodstva.?41 

Međutim, nigdje se u dokumentima toga vremena ne može naći ni aluzija na to da bi upravo linija 
Partije mogla biti problematična. Nigdje traga pomisli da bi možda mogla biti “greška u sustavu ili u 
politici, iako će za godinu dana biti “otkriveno? da je društvo bilo na putu koji je vodio u tip društva tzv. 
totalitarnoga državnog socijalizma. 

Referat Borisa Kidriča kao stratega gospodarskog razvoja i kao ekonomskog teoretičara polemizira s 


Informbiroom, ali na takav način da i on dokazuje vjernost ruskoj praksi. O ekonomskoj politici nije ni 

trebao govoriti jer je ona već bila definirana Petogodišnjim planom i poznata javnosti, a novih teorijskih 
pogleda još nije bilo. 

Kidričeve teze i argumenti, u tonu polemike, s jedne su strane dokazivali kako se Jugoslavija u svom 
socijalističkom razvoju dosljedno drži sovjetskog puta, a s druge strane efektno i propagandno uvjerljivo 
brani neke specifičnosti toga razvoja. 

Već u prvim rečenicama B. Kidrič izriče polaznu konstataciju: 

Jugoslavenska narodna revolucija i... narodna vlast ... mogle su u ekonomskom i društvenom 
pogledu poći samo jednim pravcem — pravcem izgradnje socijalizma u našoj zemlji na temelju nauka 
marksizma-lenjinizma.42 

Kidrič dakle potvrđuje ono opće uvjerenje KPJ da će se daljnja izgradnja socijalizma u Jugoslaviji 
odvijati po uzoru na SSSR. U tom smislu on je izložio da Jugoslavija mora razvijati tešku industriju kao što 
je to činio i SSSR koji je bio protiv takve koncepcije u Jugoslaviji. 

Za ondašnje prilike Kidrič je uvjerljivo pobio tezu kritičara da je trebalo provesti nacionalizaciju 
cjelokupnoga zemljišta, uključujući i seljačka imanja. Pobio je tu tezu historijskim argumentom o 
“teritorijalizaciji seljaštva“ u Jugoslaviji, koja se u Rusiji nije dogodila. Nacionalizacija zemlje nakon rata 
značila bi, kako B. Kidrič ispravno kaže, “katastrofu za jugoslavensku revoluciju? i od cjelokupnog bi 
seljaštva “napravila aktivnu rezervu buržoazije". Za tu “heretičku" tezu kao prvu slamku spasa uhvatili su se 
oni koji se osobno nisu slagali s totalnom sovjetizacijom Jugoslavije. Ipak, proći će samo još 18 mjeseci 
kada ee kolektivizacija značiti, zapravo, jednu varijantu nacionalizacije i eksproprijacije seljaštva. 

I u referatu B. Kidriča najavljuje se dramatičan zaplet na selu. Ubrzana industrijalizacija je za samo 
3 godine povećala broj zaposlenih za 3 puta (od oko pola milijuna krajem 1945. na jedan i pol milijun 1948), 
što je do krajnjih granica zaoštravalo problem ishrane gradskoga stanovništva. Zato Kidrič najavljuje 
zadružni pokret vjerujući da će za nekoliko godina industrija početi s isporukom poljoprivrednih strojeva za 
selo, što je, naravno, bila velika zabluda. 

Najekstremniji oblik staljinizacije najavio je M. \ilas u svome referatu o agitaciono-propagandnom 
radu KPJ. 

Referat je izrazio jasnu težnju: 

a) totalnoj kontroli KPJ nad svim oblicima kulturnog stvaralaštva, od utjecaja na svijest građana do 
usmjeravanja sadržaja i stila književnog stvaralaštva, 

b) razvijanju svijesti o dekadenciji i raspadu ideologije, kulture i društvenih znanosti u razvijenim 
kapitalističkim zemljama. 

Navedena dva cilja potvrđuju ove \ilasove teze: 

“...u oblasti nauke o društvu suvremena, naročito amerikanska ideološka reakcija, sve više se 


približava osnovnim idejama fašizma". U “američkom načinu života" autor nalazi sličnost s Hitlerovom 


286 


rasističkom teorijom i njegovim pogledima na svijet. Istu poziciju M. \ilas razvija 1 o kulturi. On kaže: 
“Suvremena buržoaska estetika i suvremena buržoaska književnost i umjetnost zastupaju antihumanizam, 
individulizam, nacionalizam, pesimizam itd. One se nalaze u potpunom rasulu... 

“...Ova duboka ideološka kriza koju danas preživljava kapitalizam nije samo karakteristika njegove 
propasti i njegovog raspadanja, nego i njegovih pokušaja da razaranjem ljudske svijesti zaustavi kretanje 
života naprijed i odgodi svoju propast...?43 

\ilas dalje inzistira da se osujeti eventualna kritika koja bi se mogla pojaviti zbog sukoba sa 
Staljinom, što podsjeća na borbu protiv “krležijanstva' u predratnom razdoblju. U vezi s tim on kaže: 

“Uslijed napada CK SKP(b)-a na našu Partiju moguće je da se pojavi izvjesno podcjenjivanje 
razvitka i tekovina suvremene teorijske misli u SSSR-u. Te pojave treba osuditi kao nepravilne ne samo 
zbog našeg općeg odnosa prema SSSR-u nego i zbog toga što se time koči ideološki razvitak i napredak u 
našoj zemlji. Ideološka borba u SSSR-u u periodu prelaska u komunističko društvo imat će golemo značenje 
za sve zemlje, a naročito za nas, na našem putu socijalističkog razvoja.'44 

Očigledno, računa se da će SSSR i dalje avangardno krčiti put u komunizam, a za njim će ićii 
Jugoslavija. 

Analiza V. kongresa KPJ suočava se s problemom tumačenja raspoloženja, svijesti i teških 
političkih dilema kako partijskog vrha tako i delegata, pa i cijeloga partijskog članstva. 

Partijska propaganda pa i njezina historiografija su, na crti veličanja Tita i rukovodstva KPJ, 
lansirale tezu da je partijski vrh već na V. kongresu pokazao svoju zrelost i osudio staljinizam, a da je zbog 
članstva i javnosti još glorificirao Staljina i SSSR. Međutim, stvari nisu bile tako jednostavne. Nema sumnje 
da je Tito vješto prenio Staljinovu ideološku zamku na problem ravnopravnosti u međudržavnim odnosima. 
Vjerojatno su osobno dovodili u pitanje i samog Staljina, ali nema govora da bi se u to vrijeme u ma kom 
obliku pojavljivala ideja o staljinizmu kao svojevrsnom odstupanju od komunizma. Dapače, i vrh i delegati 
iskreno su stajali na pozicijama komunizma ruskoga tipa. 

Što se tiče vrha, mase delegata i članstva, oni su, uz odlučnost da brane nezavisnost Jugoslavije, 
strastveno branili svoju revolucionarnu prošlost, posebno svoju ulogu u II. svjetskom ratu na koju su bili 
veoma ponosni. Omalovažavanje partizanskog rata u pismima Staljina i Molotova naišlo je na najžešće 
reagiranje. I konačno, iz svake rečenice izgovorene na tribini Kongresa iskazana je spremnost da će KPJ 
ostati vjerna marksizmu-lenjinizmu i tako uvjeriti svjetski komunistički pokret u odanost KPJ ideji 
komunizma. 

Čini se da bi se moglo tvrditi da delegati nisu dijelili svoju lojalnost sukobljenim stranama. U smislu 
opredjeljenja za" i “protiv“, za Tita ili Staljina, već su tada bili lojalni i prema jednoj i prema drugoj strani. 
Za masu članstva Tito je isto što i Staljin, SSSR isto što i Jugoslavija, KPJ isto što i sovjetska komunistička 


partija itd. 

Na Kongresu nitko nije dopirao do dubine stvarnih uzroka, korijena i posljedica sukoba. Tek će 
drama borbe, koja je prijetila da preraste u rat država — SSSR-a i Jugoslavije — polako otvarati um i oči o 
pravomu stanju stvari. U toj će borbi pucati dvojna lojalnost članstva KPJ. Nemali broj će se opredijeliti za 


Staljina a protiv Tita, ali će većina stati uz Tita. 


3. Nemilosrdni progon tzv. ibeovaca 


Da bi se razumio nemilosredni progon Staljinovih pristaša u KPJ, nazvanih ibeovci, zatim žestoki 
pritisak na cijelo seljaštvo 1 uopće kulminacija diktature 1948/1949, valja prvo naznačiti opću situaciju. 

Situacija u kojoj se Jugoslavija našla 1948. godine vjerojatno je bez primjera u novijoj povijesti. 
Bila je tada pod pritiskom dvaju divovskih svjetskih vojnopolitičkih blokova. Zapadne sile su 20. ožujka 
1948. — dakle 2 dana nakon odluke vlade SSSR-a da povuče svoje savjetnike iz Jugoslavije — objavile svoju 
namjeru da cijeli Slobodni teritorij Trsta, dakle i jugoslavenski dio, predaju Italiji. Jugoslavija je odgovorila 
da će silom braniti svoje pravo na Istru i Slovensko primorje. 

Istočni blok, pak, svakodnevno vrši agresivni pritisak, očekujući skori pad partijskoga i državnog 
vrha u Jugoslaviji. Na proslavi Oktobarske revolucije u Moskvi 6. studenoga 1948, V. Molotov u referatu 
izjavljuje da će KPJ svakako vratiti Jugoslaviju u “ujedinjenu porodicu koju obrazuje SSSR i narodne 
demokracije". Strahujući, međutim, od pojave “titoizma? i u drugim istočnoeuropskim zemljama, sovjetski 
državno-partijski vrh odlučuje likvidirati sve moguĆe izvore nezavisnosti. Tako je zbog “nacionalnizma? 
veĆ u srpnju 1948. smijenjen Wladyslaw Gomulka, generalni sekretar Poljske radničke partije, u rujnu 
1949. osuđen je i strijeljan mađarski ministar vanjskih poslova Laszlo Rajk, u svibnju 1949. strijeljan je 
potpredsjednik albanske vlade Kogi Xoxe, u Bugarskoj je potkraj 1949. godine osuđen prvi zamjenik 
predsjednika vlade 1 sekretar Politbiroa CK KPB-a T. Kostov i njegova grupa, itd. 

Sve zemlje istočnoga bloka od ugovorenih isporuka za I. petogodišnji plan izvršile su samo 6,3%, a 
zatim je uvedena potpuna ekonomska blokada. Godine 1949. raskinuto je 46 međudržavnih ugovora, 
započeti su brojni incidenti u kojima će poginuti oko 100 vojnika i građana. 

Naročito žestoka borba vodila se između sovjetske agenture i organa Udbe. Tako je u ljeto 1949. 
pohvatana grupa sovjetskih agenata, uglavnom ruskih emigranata bjelogardijaca, koji su nakon 1945. godine 
primili sovjetsko državljanstvo. Sovjetska je vlada u povodu toga uputila ultimatum da se puste špijuni, u 
protivnom će “...biti primorana da se posluži drugim efikasnijim sredstvima, nužnim da se zaštite prava i 
interesi sovjetskih građana u Jugoslaviji i da nauči redu fašističke nasilnike koji su prešli sve granice..." 


Nakon takve note mogla se očekivati vojna agresija. 

Tito je naredio da se provedu sve potrebne pripreme za obranu zemlje. Vojska od oko pola milijuna 
ljudi stavljena je u pripravnost. Prema sjeveroistočnim granicama održani su veliki vojni manevri.45 Šest 
godina (1948-1954) Jugoslavija će držati vojsku u poluratnom stanju u očekivanju agresije s Istoka. 

Mjeseca studenoga 1949. održan je u Budimpešti treći sastanak Informbiroa koji je donio novu 
rezoluciju pod naslovom “Jugoslavenska kompartija u rukama ubojica i špijuna". U tom sramnom 
dokumentu osim ostalog stoji: 

“Prelaz Titove klike u fašizam nije slučajan, on je izvršen po naređenju njenih gazda, 
anglo-američkih imperijalista, kojima, kako se sada pokazalo, ta klika već odavno služi kao plaćenik. 

...Žestina kojom se u Jugoslaviji provodi istrebljenje nepokolebljivih boraca za komunizam može se 
usporediti samo sa zvjerstvima hitlerovskih fašista ili krvnika Caldarisa u Grčkoj i Franka u Španjolskoj ... 
Kao posljedice fašističkog terora od strane titovske bande protiv zdravih snaga KPJ, rukovodstvo 
Kompartije Jugoslavije našlo se nepobitno u rukama špijuna i ubojica ... Fašistička ideologija, fašistička 
unutrašnja, isto kao i izdajnička vanjska politika Titove klike, u potpunosti podređena inozemnim 
imperijalističkim krugovima, stvorila je provaliju između špijunske fašističke klike Tita-Rankovića i 
istinskih interesa slobodoljubivih naroda Jugoslavije... U vezi s ovim nepobitnim činjenicama koje svjedoče 
o završetku prelaza Titove klike u fašizam i njenom dezertiranju u tabor međunarodnog imperijalizma, 
Informacioni biro komunističkih i radničkih partija smatra da: 

1. Špijunska grupa Tita, Rankovića, Kardelja, \ilasa, Pijade, Gošnjaka, Maslarića, Beblera, 
Mrazovića, Vukmanovića, Koče Popovića, Kidriča, Neškovića, Zlatića, Velebita, Koliševskog i dr. 
predstavlja neprijatelja radničke klase 1 seljaštva, neprijatelja naroda Jugoslavije. 

2. Ta špijunska grupa ne odražava volju naroda Jugoslavije, već volju anglo-američkih imperijalista, 
zbog čega je ona izdala interese zemlje i likvidirala političku nezavisnost i privrednu samostalnost 
Jugoslavije. 

3. “Komunistička partija Jugoslavije' u svom sadašnjem sastavu, dospjevši u ruke neprijatelja 
naroda, ubojica i špijuna, izgubila je pravo da se naziva komunističkom partijom i predstavlja samo aparat 
koji ispunjava zadatke klike Tita-Kardelja-Rankovića-\ilasa. 

Informacioni biro komunističkih i radničkih partija smatra zbog toga da je borba protiv Titove klike 
— plaćenih špijuna i ubojica, internacionalni dug komunističkih 1 radničkih partija. Svestrana pomoć 
jugoslavenskoj radničkoj klasi i radnom seljaštvu koji se bore za povratak Jugoslavije u tabor demokracije i 
socijalizma obveza je komunističkih i radničkih partija... Informbiro izražava čvrsto uvjerenje da ee se 
medu radnicima i seljacima Jugoslavije nagi snage sposobne da osiguraju pobjedu nad 
buržoasko-restauratorskom špijunskom klikom Tita-Rankovića, da će trudbenici Jugoslavije pod 
rukovodstvom radničke klase znati ponovo uspostaviti povijesne tekovine narodne demokracije...'46 


Zaista, tom dokumentu nije potreban komenatar! Gola laž — od prve do posljednje riječi! 


289 


Dramatika borbe protiv staljinizma našla se i u mnogim djelima pjesnika i književnika. Tih dana 
pisao je Miroslav Krleža: 

“Ime Titovo postalo je danas dramatski simbol pokoljenja svih naših naroda, otkada se piše historija 
krvlju i mesom naših rodova... Titov klasno-proleterski revolucionarni barjak uspio je da se probije kroz 
metež i rasulo drugog svjetskog rata do slavne programske i političke pobjede, i njegovo ime, izmjereno 
našim vlastitim kulturno-historijskim i političkim relacijama za posljednjeg stoljeća, predstavlja sintezu svih 
slavnih historijskih i pozitivnih napora čitavih pokoljenja."47 


A stari Vladimir Nazor u pjesmi Osamljeni dub piše: 


“Sami smo... Neka. Svi uvijek bjesmo 
Ko dub, što stoji na proplanku svom; 
I rasli smo, i listali; uzalud 


Dugo nas bio vjetar, grad i grom."48 


Obje sukobljene strane, KPJ i KPSS odnosno Tito-Staljin, bile su svjesne da će ishod borbe ovisiti o 
jedinstvu u KPJ. Onaj tko pridobije partijsko članstvo u KPJ, taj je i pobjednik, ako se isključi rat. Staljin je 
računao da će u prvoj fazi članovi KPJ likvidirati “Titovu bandu? 1 zato je odlagao ratnu opciju. 

Odmah nakon što su objavljeni dokumenti sukoba, Rezolucija IB-a i odgovor CK KPJ, na stotinama 
tisuća sastanaka obavljena je “prorada" tih materijala. Svima je pružena mogućnost, ali i jasna poruka, da 
iskreno i slobodno u “drugarskoj komunističkoj atmosferi" otvoreno kažu što misle, što ih tišti, što osjećaju i 
kakve informacije traže. Najčešće pitanje bilo je zašto KPJ nije išla u Bukurešt na zasjedanje Informbiroa. 
Na dnevnom redu rasprava bila je cjelokupna politika KPJ, jer upravo je ona i bila predmetom sukoba u tom 
kontekstu; neki su, iako protivnici IB-a, naivno i u najboljim namjerama ukazivali na sitne propuste i 
pogreške u društvenom životu, osuđujući Rezoluciju IB-a. Oni, naravno, nisu znali da su odmah stavljeni 
pod kontrolu Udbe i KOS-a i da će, po direktivi partijskoga vrha, biti svrstani među sumnjivce, slično onima 
koji su se stvarno opredijelili za Staljina. 

Uhićenjem A. Hebranga i S. Žujovića, dvaju članova Politbiroa u travnju 1948, najavljeno je da 
neće biti milosti prema onima koji budu sumnjali u Titovu politiku. Osuda generala B. Petričevića i 
pukovnika V. Dapčevića ljeta 1948. na 20 godina robije prihvaćena je kao mjera za ostala slična suđenja.49 

Odluka V. kongresa KPJ da se mora pružiti otpor IB-u dala je politički “legalitet za nemilosredni 
progon ibeovaca. Kako je agresivnost SSSR-a užasavajuće eskalirala, tako se povećao i progon njihovih 
pristaša — sve u atmosferi bitke za partijsko članstvo o kojemu je ovisila sudbina Jugoslavije. Udba i KOS 
stavili su pod totalnu kontrolu ne samo članove Partije, već i sve društvene institucije, a posebno državni 


aparat od vrha do dna, prenoseći težište s tzv. ostataka građanske opozicije na samu KPJ. Te službe također 

su čistile i same sebe, postavši glavni oslonac u borbi protiv novih neprijatelja.50 Iako se radilo o 
uhićenjima, javna tužilaštva, sudovi i druge zakonima određene institucije bile su isključene, osim u slučaju 
kada su se održavala javna suđenja, koja su bila rijetka i održavana zato da se s njih uputi javna opomena 
potencijalim protivnicima. 

Borba na život i smrt u sukobu s SSSR-om dovela je do kulminacije diktaturu Partije ne samo prema 
društvu već i prema samoj sebi. Prema istraživanju R. Radonjića51 broj i struktura kominformovaca bila je 
sljedeća: 5.081 radnik, 6.626 zemljoradnika i 4.008 studenata i đaka, 21.880 sudionika 
Narodnooslobodilačkog rata i revolucije, od čega 1.673 nosilaca “Partizanske spomenice 1941? 4.153 
pripadnika Jugoslavenske armije, koji su bili u aktivnoj službi; 2.616 članova raznih tijela i rukovodstava 
KPJ, odnosno SKJ; 1.722 pripadnika organa unutrašnjih poslova i 1.189 funkcionera i članova skupština 
društveno-političkih zajednica i njihovih tijela. 

Broj kominformovaca bio je u pojedinim republikama i pokrajinama različit i iznosio je: u Bosni i 
Hercegovini - 4.534, ili 8,16%; u Crnoj Gori — 5.007, ili 8,99%; u Hrvatskoj — 6.953, ili 12,49%; u 
Makedoniji — 2.662, ili 4,78%; u Sloveniji — 943, ili 1,68%; u Srbiji — 5.389, ili 9,68%; na Kosovu — 1.514, 
ili 2,72% i u Vojvodini — 5.389, ili 9,68% ukupnog broja evidentiranih. 

U strukturi uhapšenih, osuđivanih od strane redovnih i vojnih sudova ili upućivanih na 
društveno-korisni rad (a takvih je ukupno bilo 16.288 1 jedino za njih je utvrđivana nacionalna pripadnost) 
najviše je bilo Srba — 7.235, ili 44,41% od ukupnog broja tih osoba. Poslije Srba najzastupljeniji među 
kominformovcima bili su Crnogorci — 3.349, ili 21,13%, i Hrvati — 2.558, ili 15,88% od ukupnog broja tih 
osoba u Jugoslaviji. Makedonaca je bilo 833, ili 5,42%, Slovenaca — 556, ili 3,41%, Albanaca — 436, ili 
2,67%. Više od 1% u ukupnom broju uhapšenih i kažnjavanih imali su još pripadnici bugarske (251 osoba, 
ili 1,54%) i mađarske narodnosti (244 osobe, ili 1,49%). U kategoriji “nepoznato? bilo je 202 osobe, ili 
1,24%. Svih ostalih (Čeha, Austrijanaca, Rusa, Talijana, Rumunja, Turaka, Francuza, Jugoslavena, Poljaka, 
Rusina, Grka, Egipćana, Brazilaca i “neopredijeljenih") bilo je 454 osoba, ili 2,78%.52 Slične podatke daje i 
Povijest SKJ. Na Golom otoku i otoku Grgur, ustanovljeni su logori u ljeto 1949. Tamo je bilo 16.312 ljudi, 
i to: 36 španjolskih boraca, 12 sudionika Oktobarske revolucije, 268 članova KPJ od 1919-1941, 2.300 
oficira, 6 generala i drugih ljudi iz JNA, 23 savezna i republička ministra, 99 pomoćnika ministara, 36 
saveznih zastupnika.53 

Navedeni podaci govore da je težište bilo na središnjim partijskim i državnim strukturama. 

Borbi s informbiroovcima valja još dodati tri mračne strane. Supruzi informbiroovaca, braća, 
roditelji, prisiljavani su da se odreknu svojih najbližih, da razvrgnu brak itd. Bilo je i slučajeva da su 
pojedinci prijavljivali svoje prijatelje da bi dokazali svoju odanost i izbjegli zlu sudbinu. Režim na Golom 
otoku lomio je ljude, stvarajući od njih moralno uništene ličnosti, što je kasnije našlo svoje tumačenje u 


književnim djelima. 

S humanističke točke gledišta može se razumjeti možda izolacija Staljinovih pristaša, jer su oni kao 
“peta kolona" ugrožavali nezavisnost zemlje. Njihova bi pobjeda donijela staljinistički mrak koji bi trajao 
desetljećima. 

Međutim, njih se moglo izolirati i bez fizičkoga i psihičkog mučenja, a zatim, kada prođe vanjska 
opasnost, vratiti u društveni život. Ali priroda režima, ideologija i smrtna opasnost za opstanak zemlje 
odredili su da se staljinisti kazne staljinističkim metodama. Tek poslije uslijedit Će i blaža samokritika KPJ 


za vlastita nehumana djela i zablude. 


4. Boljševički udar na seljaštvo — slom kolektivizacije poljoprivrede 


Kolektivizacija poljoprivrede po boljševičkom receptu provodila se 1945-1949. relativno usporeno, 
jer je u toj fazi težište bilo na podržavljenju cijeloga ostaloga gospodarstva, a “udar? na seljaštvo odgađao se 
dok se ne osigura veĆa stabilnost državne vlasti i dok se ne izvedu potrebne pripreme. Sukob sa Staljinom 
dramatično je ubrzao kolektivizaciju kako bi se, u duhu odluka V. kongresa KPJ, dokazala pravovjernost 
komunističkoj ideologiji. Centralni komitet KPJ odlučio je da odmah i svim sredstvima krene u 
kolektivizaciju i da je dovrši za 3-4 godine. 

Kakav je bio stav seljaštva glede prihvaćanja kolektivizacije poljoprivrede? 

Kolektivizacija je zatekla seljaštvo na povijesnoj prekretnici. Naime, ono se u minulih 100 godina, 
od ukidanja kmetstva sredinom XIX. stoljeća, “teritorijaliziralo" na svojim pretežno malim gospodarstvima 
(većina ispod 5 ha). Kroz tih minulih 100 godina seljaštvo je s jedne strane mukotrpno težilo učvrstiti se na 
svom malom posjedu i proširiti ga, a s druge strane, gotovo je svaki seljak, pa i onaj bogatiji, težio da dio 
njegova potomstva napusti poljoprivredu i bijedni seljački život i ode bilo kamo — od toga da dobije neku 
državnu službu do zapošljavanja u trgovini, obrtu i industriji. Onaj najsiromašniji seljak bio bi zadovoljan 
kada bi mu se sin zaposlio kao smetlar u gradu. Bogatiji su imali veće ambicije. Poznat je slučaj koji se 
dogodio u selima oko Vukovara. Naime, kada je između dva rata “Bata? otvorio tvornicu u Borovu, bogati 
seljaci su slali svoje sinove u škole za “Batine" majstore, a angažirali nadničare da im obrađuju zemlju, 
plaćajući ih od trostruko većih zarada u tvornici. Seljaštvo je dakle imalo dvije duše: s jedne strane održati se 
na svome imanju, a s druge strane bježati s tih imanja, jer je grad bio snažan mamac za seljačku mladež. 

Selo je bilo prenapučeno, natalitet visok, a poljoprivreda, pogotovo u pasivnim krajevima, većini 
populacije nije mogla osigurati nikakvu budućnost. Moderna industrijska društva već su reducirala seljaštvo 
na 10-20%; za oko 70% seljaštva nije više bilo mjesta. Takva struktura je već bila anakrona, pripadala je 
prošlosti. Kada je počela kolektivizacija, seljaštvo je dakle bilo u stadiju u kojemu je daljnji opstanak za 


većinu bio nemoguć. Otuda je “udar na seljaštvo" bio težak. S jedne strane seljak je pružao žestok otpor i 

težio da se održi na svome posjedu, ali s druge strane bio je i popustljiv, jer je znao da dio njegova 
potomstva mora težiti budućnosti u gradu, pa je i popuštao pritisku industrijalizacije i kolektivizacije. 

Nakon odluke o kolektivizaciji počela je veoma oštra kampanja kombinirana sa svestranim 
pritiscima pa i terorom nad seljaštvom i ideološko-propagandnim uvjeravanjima u bolji život u SRZ-ovima 
(kolhozima). Seljaštvo je i inače od 1945. bilo izloženo jakim pritiscima u obliku visokih obveza za isporuku 
svojih proizvoda, koje su u nekim slučajevima nadmašivale i cijeli godišnji prinos bogatijih seljaka. Često su 
upravo oni morali od siromašnih seljaka kupovati žitarice i stoku da podmire svoje obveze. Bilo je to 
vrijeme kada su bogati zavidjeli siromašnima.54 

Obvezni prisilni otkup pratila su vrlo visoka porezna opterećenja. Svi ti pritisci doveli su seljaštvo, 
posebno nešto bogatije, u očajno stanje. Sve je to bilo sračunato na to da se razbiju iluzije seljaka da će 
opstati na svome posjedu te da mora tražiti izlaz ili u odlasku u novu industriju, koja je svake godine 
“gutala" stotine tisuća novih radnika ili u ulasku u SRZ. 

Pritisak je bio praćen masovnom propagandom koja je pričala “bajke" o budućnosti u socijalističkoj 
kolektiviziranoj poljoprivredi. Primjerice, seljaku se govorilo kako on nikada nije sačekao izlazak sunca u 
krevetu, već je mukotrpno radio od zore do mraka, a u SRZ-u će raditi osam sati, i to tako da će s pjesmom 
sjesti na traktor umjesto da se muči orući sa svojom kravicom, konjićem i vočićem. 

U kampanju kolektivizacije uključeni su sinovi, kćeri i rođaci seljaka koji su bili u vojsci (oficiri), u 
državnoj službi (činovnici) i bilo gdje ovisni o političkoj vlasti. Oni su odlazili svojim kućama uvjeravati 
Toditelje da se učlane u SRZ. 

Prva godina kampanje, 1949, bila je relativno uspješna. Do tada se broj SRZ-ova kretao ovako: 
1945. godine - 14, 1946 - 280, 1947 - 638, 1948 — 1.217, a 1949 - 6.238. 

Izgledalo je da će udar na seljaštvo i dalje biti uspješan i da će se plan totalne kolektivizacije 
uspješno završiti. Postavljena je kalendarska dinamika po godinama za svaku republiku, za sve oblasti, 
kotareve i općine. Početni “uspjeh u stvaranju SRZ-ova s jedne je strane rezultat pritiska s elementima 
terora, propagandne kampanje, a s druge strane i niza drugih činitelja. Prije svega, svaki seljak član KPJ 
stavljen je pred dilemu: ili isključenje iz Partije, pa i etiketiranje za neprijateljsko držanje prema vlastima što 
je značilo i isključenje iz bilo kakva političkog života, ili stupanje u SRZ. Najveći dio članova KPJ odazvao 
se direktivi za ulazak u SRZ. U SRZ je ulazio i dio bogatijih seljaka, koji su se spašavali od teških nameta 
poreza i prisilnog otkupa, nadajući se čak i da će tako spasiti svoje imanje dok ne prođe burna politička 
kampanja, nakon koje će se možda sve vratiti na staro stanje. Takvi bogatiji seljaci ponegdje su uspijevali 
staviti se na čelo SRZ-a, i staviti ih u službu svojih interesa. 

S druge strane u SRZ-ove je ulazila i seoska sirotinja i oni seljački sinovi čiji su očevi u ranijem 
razdoblju razvlastili svoje potomke lošim upravljanjem, neradom, rasipništvom itd. Oni su se nadali da će u 


SRZ-u imati glavnu riječ i osigurati privilegirane položaje jer pripadaju onom društvenom sloju koji je režim 

jako favorizirao, nasuprot bogatijim seljacima koji su bili diskriminirani. Takva je praksa stvarala i psihičke 
traume, jer se dešavalo da se pravom vrijednom seljaku-domaćinu nametao “propalica" kao njegov 
upravitelj, predradnik, brigadir i šef. Inače, radni život u SRZ-ovima bio je uređen kao u neke vrste 
poluvojnoj organizaciji u kojoj se zadrugarima više naređivalo nego ih se uvjeravalo. 

Prva iskustva donosila su slabe rezultate. S jedne strane, seljaci su manje radili nego na svome 
imanju, a s druge strane nisu dobili nikakvu tehniku — strojeve i kemijska sredstva — kojima bi kompenzirali 
opadanje proizvodnosti rada. Država je čak morala iz proračuna nadoknađivati gubitke jednog dijela 
SRZ-ova. Iz toga se rađala i tendencija parazitizma. Neki zadrugari su zapuštali svoje radne obveze 
računajući da će ih obaviti neki drugi zadrugar. Osim toga od početka SRZ-ovi nisu bili postavljeni na 
racionalne ekonomske osnove — privredni računi, knjigovodstvena evidencija — kao što se radi u privrednim 
poduzećima, kako bi se prešlo s naturalnog privređivanja zasnovanog na tzv. trudodanima, tj. broju 
evidentiranih radnih dana po kojima se na kraju žetve dijelio prinos u naturi. Nisu se, dakle, SRZ-ovi 
razvijali prema pretvaranju u racionalno poljoprivredno dobro. Sve je to potkopavalo ideološku vjeru u 
kolektivizaciju. Seljaci, članovi KP, počeli su sumnjati u SRZ kao put rješavanja akutnoga seljačkog pitanja. 
Stvarao se dojam da je i sama Partija, po sastavu pretežno seljačka, počela misliti glavom seljaka. Širila se 
skepsa u racionalnost kolektivizacije. 

UZ tihi otpor seljaka kolektivizaciji, pa i dijela onih koji su ušli u SRZ, došlo je i do spontanih 
pojedinačnih i širih sukoba s organima vlasti. U raznim područjima Jugoslavije dolazilo je čak i do oružanih 
sukoba zbog kolektivizacije i prisilnog otkupa. Tako, primjerice, V. Bakarić na III. sjednici CK KPJ 29-30. 
prosinca 1949, kaže da je samo u proljeće te godine “u Slavoniji pri vršenju otkupa ... palo 50 glava...?55 

Spontana pobuna seljaštva izbila je na Kordunu, Banovini i u Cazinskoj krajini. Na —urđev dan 6. 
svibnja 1950. pobunila su se sela oko Slunja. Seljaci su u Veljunu ubili nekoliko policajaca i lokalnih 
rukovoditelja, opljačkali dueane i zgrade SRZ-a uzvikujuei “živio kralj Petar", “Maček u Zagreb? itd. 
Pobunjenici su razbijeni, a dio se sklonio na Petrovu goru gdje su pobijeni. Tih je dana izbila žešĆa i 
masovnija pobuna i u Cazinskoj krajini i Banovini koja je također razbijena, uz više kazni smrĆu i 
višegodišnjih zatvora. 

Organizatori pobune bili su partizanski prvoborci i nekoliko oficira JNA. Parole su bile proturječne 
— monarhističke i informbiroovske. Neki su pobunjenici ubijeni u okršajima, a uhićeno ih je 714; vojni je 
sud od toga osudio 288 osoba — 17 na smrt, a ostale na robiju od 10 do 15 godina; 426 ih je osuđeno 
prekršajno od 2 do 3 godine.56 

“Pobune" u Jugoslaviji zabilježili su i iskoristili vlastodršci u SSSR-u. Moskovski časopis “Novo 
vrijeme" pisao je: ...U nekoliko oblasti (Banovina, Kordun, Cazin i druge) narodno-oslobodilačka borba 


poprima oblike koji svjedoče o napetoj situaciji u zemlji, ukazuju na zrelost i visoku organiziranost snaga 

koje se suprotstavljaju fašističkom režimu ... Tito je poslao kaznenu ekspediciju da uguši pobunu... 
Rankovićevi koljači iskalili su bijes na stanovništvu, ubijajući starce, žene i djecu...?57 

Navedene i slične pobune u drugim krajevima Jugoslavije nisu mogle prerasti u sveopći otpor 
kolektivizaciji uglavnom zato što nije bilo političke organizacije koja bi to organizirala i vodila. Stvaranje 
takve organizacije bilo je nemoguće jer bi je Udba u samom začetku otkrila i likvidirala. 

Sve u svemu, KPJ se 1950. našla pred dilemomi: ili prekinuti proces kolektivizacije ili pojačati 
pritisak pa i teror da se ona dovrši. U vrhu KPJ širila se sve veea skepsa i podijeljenost u pogledu 
racionalnosti i moguenosti kolektivizacije. Vee je rečeno da je uoči početka kolektivizacije, npr., V. 
Bakari& rekao da bi ona bila porazna avantura. Međutim, Tito je bio tvrd, a njegova je uvijek bila 
posljednja. Tendenciju održavanja SRZ-ova podržavala je i nova struktura koja se razvila upravo na bazi 
kolektivizacije — uprave zadruga, savezi zadruga od lokalnih do federalnih, posebni državni organi 
zadrugarstva — mala armija kontrolora i upravljača za zadrugarstvo. Pa ipak, suma različitih činitelja 
okrenula se protiv kolektivizacije. 

U drugoj godini kolektivizacije (1950) KPJ je oblikovala novu ideologiju, po kojoj je SSSR od 
dotadašnjega “cvatućeg vrta" nove civilizacije postao najmračnijom silom svijeta u kojoj više nema ni jedne 
pozitivne crte. U ime tog “otkrića? valjalo je napustiti sve “kopije'' SSSR-a u unutrašnjemu društvenom 
razvitku. A budući da je upravo kolektivizacija spadala u najtipičniju tvorevinu staljinizma, Partija nije 
mogla izbjeći da odustane od kolektivizacije poljoprivrede. Upravo te godine dogodila se “kriza kruha" jer 
je, uz pad proizvodnje, došla i katastrofalna suša, tako da je zaprijetila glad od koje je spas došao iz SAD-a 
uvozom žitarica. 

Prema raspravama u vrhu KPJ mogu se identificirati tri orijentacije: jedni su bili za nastavak 
kolektivizacije (Tito), drugi su bili za modernizaciju SRZ-ova na temelju privrednog računa koji bi pokazao 
je li moguć njihov opstanak (Bakarić), a treći su bili za raspuštanje SRZ-ova i povratak na staro stanje, na 
sitnoseljačku privredu. Na sjednici Politbiroa CK KPJ 13. studenog 1951. ministar poljoprivrede M. 
Todorović, u uvodnom je izlaganju ovim riječima izrazio negativnu ocjenu o SRZ-u: “Uzroci napuštanja 
SRZ-a od strane zadrugara leže u prvom redu u tome što je produktivnost rada u seljačkim radnim 
zadrugama niža od produktivnosti rada individualnih seljačkih gospodarstava..." Tito se međutim nije složio 
s tom ocjenom rekavši da “...Borba za ojačanje i učvršćenje zadruga je klasna borba ... (1) zato je potrebno 
da partijske organizacije usredotoče svoj rad na selo..."58 

No, Partija je sve više gubila političku volju da nastavi s kolektivizacijom. U 1950, 1951. 1 1952. 
kolektivizacija je stagnirala, a već osnovane zadruge sve su više klizile u krizu. Konačno je 1953. pala 
odluka da se napusti kolektivizacija, što je oblikovano u euforičnom zakonu pod naslovom “Reorganizacija 


SRZ". 

Nakon rasformiranja SRZ-ova 1953. oblikovana je nova agrarna politika, koja je bila proturječna: s 
jedne strane drastično je smanjen zemljišni maksimum s 35 na 10 ha (mini agrarna reforma), što je bio izraz 
boljševičke ideološke zaslijepljenosti protiv seljaštva kao baze moguće “buržoaske kontrarevolucije*; s 
druge se strane sva nada uložila u imanja koja će, sustavom kooperacije, obuhvatiti i cjelokupno seljaštvo. 
Inicijator nove koncepcije bio je V. Bakarić, kako zato što je a priori smatrao sitni seljački posjed povijesno 
prevladanim, tako i zato da ga Partija ne bi doživjela kao “seljačkog ideologa" (poznato Bakarićevo 


političko lukavstvo, ali i oportunizam!). 


Poglavlje 3. 
TRAŽENJE NOVOGA PUTA 


1. Platforma tranzicije iz državnog u samoupravni socijalizam — prva društvena reforma 


U prethodnim poglavljima utvrđena je stihijna tendencija pretvaranja revolucionarne diktature u 
diktaturu državno-partijske birokracije s jedne, a državnoga centralizma u velikodržavni hegemonizam što je 
vodilo opasnim međunacionalnim sukobima, s druge strane. Vrh KPJ s golemom moći, politički 
neograničenom vlašću, uopće nije bio svjestan spomenute neminovne tendencije. Ta stihijna tendencija 
dobila je novi zamah jer je režim morao ojačati diktaturu pred ratnom opasnošću, ali je i još dosljednije 
kopirao boljševički sustav kako bi se dokazala odanost ideji komunizma, a time eventualno otklonilo 
opravdanje za intervenciju s Istoka. 

U prvom razdoblju — koje bi se moglo računati od prvog pisma Staljina i Molotova, to jest od 27. 
ožujka 1948. pa do kraja 1949 — dosljedno se kopiralo sovjetsko iskustvo (jačanje državnog aparata, 
kolektivizacija sela i slično). U tom je smislu bilo nemalo tendencija i zahtjeva da se striktno primjenjuje 
sovjetski put u društvenom razvitku Jugoslavije..59 

Smjer boljševizacije i priprema naroda za obranu zemlje vodila je KPJ u opću pomutnju pa i u 
šizofreno stanje. Ta je dvojnost postala nepodnošljiva. 

U širokim masama partijskoga članstva tada se najčešće postavljalo pitanje: ili su u SSSR-u pravi 
komunisti i istinski socijalizam — u tom bi slučaju SKP(b) imala pravo u sukobu s KPJ; ili je ondje 
socijalizam deformiran, pa je KPJ ispravna marksistička partija, a Staljin i rukovodstvo SKP(b)-a više ne 


stoje na pozicijama “pravog? socijalizma. Treće mogućnosti nema. 

Kako je kontradiktorna politika sve više postajala neodrživa, Tito i Politbiro KPJ tražili su izlaze iz 
te dramatične situacije. U ozračju ondašnje političke svijesti i ideologije izlaz se nalazio u dva izvora i 
nadahnuća: s jedne strane oživjelo je uvjerenje da je pobjeda u NOB-u ostvarena “snagom narodnih 
masa''60, pa tako treba raditi i u novoj teškoj situaciji, a s druge strane na crti vjernosti ideji komunizma 
valja napustiti Staljina, pa i lenjinizam iz kojeg se razvio staljinizam, i tražiti spas u djelima klasika — Marxa 
i Engelsa. 

Staljin je postao prva “žrtva' spontanoga bijesa i mržnje partijskog članstva. Polovicom 1949. 
milijuni njegovih slika bačeni su u smeće. Povijest KPSS-a, do tada partijska biblija, izbačena je iz literature 
ideološkog obrazovanja. Valovi kritike su krenuli. 

Budugei da je ekonomski, politički, idejni, propagandni i državni pritisak staljinizma sve više rastao, 
bilo je prijeko potrebno da se narod pripremi i na najgore. Idejno razračunavanje sa staljinizmom bilo je 
jedan od uvjeta uspješne obrane od moralno-političkoga pritiska Kominforma. 

Što se više očitovao hegemonistički i brutalni karakter staljinističkoga nasrtaja na Jugoslaviju, sve je 
više u rukovodstvu sazrijevala spoznaja da se korijeni i uzroci staljinističke vanjske politike, odnosno 
nasrtaja na Jugoslaviju, nalaze u deformiranim unutrašnjim društvenim odnosima u SSSR-u. Zato je 
rukovodstvo KPJ počelo kritičnije i svestranije, u svjetlosti učenja klasika marksizma, preispitivati 
društveno biće ne samo sovjetskog već i vlastitoga društva. Tako se postupno počela izgrađivati nova 
idejno-politička koncepcija o daljnjoj izgradnji socijalističkih društveno-ekonomskih odnosa. 

Djela Marxa i Engelsa prihvaćena su kao jedini kriterij koji može verificirati sovjetsku i 
jugoslavensku praksu u izgradnji novoga društva. Gotovo iz dana u dan postavljalo se pitanje za pitanjem i 
tražio odgovor pod dramatskim okolnostima borbe za opstanak KPJ, njezina režima i Jugoslavije. 

U razgovoru s delegacijom Prvoga kongresa Saveza studenata Jugoslavije 15. ožujka 1952. Josip 
Broz Tito je rekao: 

“... Kome je bilo teže nego nama da se otrgnemo starih shvaćanja da se svaka gadost može objasniti 
interesom međunarodnoga radničkog pokreta. Koliko je trebalo da lomimo u svojoj duši i svijesti da bismo 
stara shvaćanja savladali!...?6 1 

Te riječi, duboko ljudski emotivne, mnogo govore. Svjetski komunistički pokret, naročito 
jugoslavenski, braneći Oktobarsku revoluciju i prvu zemlju socijalizma, odgajao je komuniste vrlo visoke 
odanosti i bezgranične ljubavi prema SSSR-u. 

Ubrzo je zavladalo uvjerenje da konačan uspjeh otpora staljinizmu ovisi o negaciji staljinističkoga 
sustava društvenih odnosa, i to ne samo na riječima već praktičnom izgradnjom drukčijih društvenih odnosa 
u Jugoslaviji. Vlastita praksa pokazivala je deformacije u društvenim odnosima slične onima u SSSR-u. I 


kad su kadrovi KPJ na temelju vlastitih iskustava uočili što donosi staljinizam, lakše su mu mogli pružati 

uspješan otpor. Do tada se borba kretala uglavnom u okvirima moralnih načela: “Oni nas kleveću, ali će 
jednoga dana uvidjeti da nemaju pravo.? 

Kad je partijsko članstvo shvatilo da ideji za koju se borilo prijeti opasnost, ne samo od buržoazije 
već prije svega od vlastite birokracije, i to ne samo na osnovi knjiški naučenih stavova već na osnovi pojava 
i tendencija iz vlastite prakse, otvoreni su horizonti borbe protiv staljinizma i protiv tendencija staljinizacije 
na tlu vlastite zemlje i vlastitoga društvenog uređenja. 

Među prvim značajnijim vjesnicima nove idejno-političke koncepcije, u teorijskom smislu riječi, 
pojavio se referat Edvarda Kardelja što ga je 28. svibnja 1949. podnio Narodnoj skupštini FNRJ u povodu 
razmatranja Zakona o narodnim odborima. U stvari, bila je to teorijska polemika sa staljinističkim 
shvaćanjima o karakteru vlasti u zemljama narodne demokracije, a i o diktaturi proletarijata. Središnja je 
misao autorova da će daljnji razvitak socijalizma u svakoj zemlji, i u svjetskim razmjerima, ovisiti o 
proširivanju socijalističkoga demokratizma. Među osnovnim tezama toga referata su i ove: 

“Nikakav savršeni birokratski aparat, makar kakvo mu genijalno rukovodstvo stajalo na čelu, ne 
može izgraditi socijalizam. Socijalizam može Tasti samo iz inicijative milijunskih masa uz pravilnu 
rukovodeću ulogu proleterske partije. Prema tome, razvitak socijalizma ne može ići nikakvim drugim putem 
nego putem stalnog produbljavanja socijalističke demokracije u smislu sve veće samouprave narodnih masa, 
u smislu sve većega njihovog privlačenja k radu državne mašinerije — od najnižih organa do najviših, u 
smislu sve većeg sudjelovanja u neposrednom upravljanju u svakom pojedinom poduzeću, ustanovi itd.?? 

U tom se referatu na svjetlo dana prvi put iznose stavovi klasika marksizma o opasnosti od 
birokratske degeneracije socijalizma. Evo jednoga takvog stava: 

“Marks i Engels su nam u vezi s analizom Pariske komune jasno ukazali na birokratizam kao na 
veliku opasnost poslije pobjede proletarijata nad buržoazijom. Ali oni su istovremeno ukazali i na 
nepogrešivo oružje pobjedničkog proletarijata kojim će se osigurati od te opasnosti. To se oružje, prema 
Marksu i Engelsu, sastoji u sljedećem: 

1. izbornost i smjenljivost svih rukovodećih službenika u svim organima državne uprave i privrede; 

2. takav sistem plaća koji će spriječiti otimanje za rukovodećim položajima u državnoj upravi; 

3. neposredno privlačenje masa k državnoj upravi na takav način, kao što dodaje Lenjin, da će 
svatko neko vrijeme biti *birokrat', a da nitko neće moći zbog toga postati birokrat. 

Danas neki ljudi proglašavaju utopizmom izvjesna Marksova tumačenja oko Pariske komune. U 
stvari, tu se ne radi ni o kakvom utopizmu kod Marksa, nego o duboko znanstveno utemeljenoj općoj 
perspektivi koju je on dao za razvitak socijalističkog društva.?"62 

U Kardeljevu radu skicirana je ideja o društvenom samoupravljanju: 

“Kroz čitavu povijest može se pratiti činjenica da su svi revolucionarni pokreti proširili sudjelovanje 


narodnih masa u vlasti i da su postavljali na dnevni red pitanje samoupravljanja naroda. Isto tako nam 

historija pokazuje da je karakteristika za sve društvene sustave koji su napuštali liniju napretka i postajali 
reakcionarni da je njihov prvi korak na tome putu bio izolacija državnog aparata od masa i postupna 
likvidacija svih formi narodne samouprave. 

...Ma kakve forme ona na početku dobivala, socijalistička demokracija može se razvijati samo u 
jednom pravcu — u pravcu sve snažnijeg razvijanja samoupravljanja naroda, u pravcu sve većeg spajanja 
državnog aparata s narodnim masama.?'63 

Još prije Edvarda Kardelja, Josip Broz Tito je 26. studenog 1948. na Drugom kongresu KPH u 
Zagrebu naglasio misao da je lokalna samouprava naroda pokretačka snaga za razvijanje svih stvaralačkih 
snaga u našem narodu.64 

Samo za nešto više od godinu dana od otvorenog sukoba sa staljinizmom, rukovodstvo KPJ uspjelo 
je procjenom tendencija društvenog razvitka doći do odluke o promjeni generalne linije Partije u 
socijalističkoj izgradnji. Ukratko, odlučeno je da se načini zaokret s puta koji je objektivno vodio u sveopći 
birokratski monopol, u državni socijalizam, na put borbe za samoupravni socijalizam. Ta se odluka zasnivala 
na analizi stvarnosti u SSSR-u koja je ocijenjena kao društveni odnos u kojemu vlada birokracija i na analizi 
koja je otkrila iste tendencije u jugoslavenskoj stvarnosti. 

Sukob s SKP(b)-om bio je dramatičan u svakom pogledu. To je trenutak kidanja veza 
jugoslavenskoga komunističkog pokreta s institucionaliziranim svjetskim komunističkim pokretom u 
kojemu je nastao i razvijao se kao njegov najvjerniji 1 najodaniji dio. To je kidanje bilo dramatično i za 
pokret i za pojedince u njemu. Dramtičnost sukoba bila je pojačana spoznajom da je rukovodstvo 
Komunističke partije Jugoslavije bilo ugroženo i fizički. Sukobom između KPJ i SKP(b)-a puca ideološki 
obruč, ruši se formirani sklop ideja, orijentacija, shvageanja, ocjena, a rušenjem toga sklopa pojavljivale su 
se i otvorenije pokazivale neriješene proturječnosti društvenoga sustava koje su u njegovoj prvoj fazi bile 
prikrivene. U tijeku tog razdoblja iskazani su bili mnogi od najvažnijih problema: odnos partije i klase, 
odnos robne proizvodnje i socijalističkog razvoja, odnosi između političke i ekonomske sfere društva, 
pitanje države, pitanje ideologije i načina ideološkog utjecaja na društvo. Mnoga od tih osnovnih pitanja 
jednostavno su “izronila" čim se srušila ideološka kula od karata. Dramatičan otpor Kominformu, borba da 
se očuva i razvije autentičnost revolucije bili su pretpostavka za odbacivanje staljinizma i uvjet za 
koncipiranje novoga odgovora na probleme povijesne etape, odgovora na etatistički izazov. U traženju novih 
putova KPJ se idejno 1 teorijski vraća izvornom marksizmu-lenjinizmu, jer da bi se uspješno suprotstavila 
napadu staljinizma, morala se boriti ideološkim oružjem, i to s marksističkih pozicija. Osloncem na klasike, 
pod ideološkom zastavom marksizma, KPJ će prijeći iz obrane u protunapad optužujući SKP(b) da je 
napustila to učenje. KPJ je otpužila rukovodstvo SKP(b)-a da je proces nakon Oktobarske revolucije odveo 


Sovjetski Savez u “državni kapitalizam', da se socijalistička vlast degenerirala u “vlast birokratske kaste". 

Najradikalniju, vrlo emotivnu i egzaltirajući kritiku SSSR-a i staljinizma napisao je M. \ilas, jedan 
od trojice Titovih najbližih suradnika, sekretar CK KPJ. 

M. \ilas sovjetsku vanjsku politiku ovako kvalificira: 

“Umjesto internacionalizma, bratstva i ravnopravnosti naroda i mirnog rješavanja sporova među 
njima — nacionalističko mrakobjesije, držanje pod maskiranom okupacijom šest civiliziranih evropskih 
država, izvoz kapitala 1 izvlačenje, metodama prvobitne akumulacije, ekstraprofita iz njih, pripremanje na 
osvajački rat, tobože protiv kapitalizma, a ustvari — ako s njim ne bude privremeno moguća nagodba — za 
osiguranje plijena i stjecanje novih teritorija.? 

O unutrašnjim odnosima 1 stanju duha u SSSR-u \ilas piše: 

“Umjesto dijalektike i materijalizma — nova skolastika i “novi? subjektivni idealizam; umjesto 
revolucionarne prakse — samozadovoljni koristonosni i koristoljubivi prakticizam. Umjesto radosnih i 
slobodnih oblika duhovnog i društvenog života radnih ljudi koji su se otresli “brige' kapitalističkih 
gospodara i feudalnih velmoža o njima — siva i jednolična misao, bijesni, neljudski i alkoholičarski izljevi 
patentirane sreće i tako žestok 1 totalan pritisak željezne pete — čija se špijunaža uvukla do u najmanju ćeliju 
društva: u odnose između muža i žene, roditelja 1 djece, umjetnika i njegovih nadahnuća i djela — kakav 
dosada nije poznavala ljudska historija. Svake godine, najmanje dvaput, iznad balzamiranog Lenjinovog 
tijela penju se oni koji su “za daleku budućnost? balzamirali njegovu misao i njegovo djelo. Iz carskih 
muzeja su izišli prašljivi i zaboravljeni mundiri, ali ne čak ni oni iz “slavnih? jekaterininskih, nego 
nikolajevskih vremena i sa svim svojim “novim? galoniranim sjajem pali na pleća “socijalističkih? maršala, 
generala i policajaca. Plitka i trivijalna laž i demagogija i inscenirani procesi, poput onih protiv heretika i 
vještica, sračunati na obmanu prostog, običnog, radnog čovjeka — što samo sobom otkriva duboki neljudski 
prezir i nevjericu u njegov um i njegove snage — umjesto strasnog, neutaživog traganja za istinom; laž i 
kleveta svuda i u svemu."65 

Tako je pisao čovjek koji je do sukoba 1948. u SSSR-u vidio uzor nove svjetske civilizacije! 

KPJ je zaključila da je povijesni zadatak jugoslavenskih komunista da spriječe reprizu formiranja 
“birokratske kaste" 1 da svjetskom komunističkom pokretu otvore nove perspektive dosljednim 
ostvarivanjem ideja klasika marksizma. 

U raspravama u kojima je rukovodstvo KPJ tražilo odgovor na etatistički izazov, u središtu pažnje 
bili su ovi osnovni problemi: odnos radničke klase i “njezine" birokracije, društvena uloga socijalističke 
države, nova uloga Partije, robna privreda u socijalizmu. 

KPJ je označila birokraciju kao glavnoga “klasnog neprijatelja“, a državu kao tvrđavu birokracije; 
zaključila je da se Partija mora odvojiti od državne vlasti i da radnici, a ne država, trebaju upravljati 


tvornicama; steklo se i uvjerenje da mora početi oživljavati robni oblik privrede. 

U duhu idejno-političke koncepcije o “izgradnji socijalizma" odmah su poduzimane i praktične 
akcije i mjere u ostvarivanju samoupravljanja, procesa odumiranja države i nove uloge Partije. 

U punom zamahu borbe protiv staljinizma KPJ je iz obrane sve više prelazila u napad na svim 
područjima sukoba. KPJ je označila staljinizam kao najveću opasnost za radnički pokret. Društveno uređenje 
u SSSR-u izgrađeno u doba Staljinove vladavine označeno je kao sustav državno-kapitalističkih odnosa s 
kastinskom despotskom vlašću birokracije. Spriječiti da se na tlu Jugoslavije formira sličan etatistički sustav, 
postalo je glavni sadržaj idejno-političke misli i akcije KPJ. 

Edvard Kardelj, vodeći teoretičar KPJ, u svom referatu na Trećem kongresu Osvobodilne fronte 
1951. godine upozorava na iskustvo prvih sovjetskih “pjatiljetk1" 1 ističe da industrijalizacija u privredno 
nedovoljno razvijenim zemljama s dominantnom ulogom samostalnoga državnog aparata u privrednoj 
upravi nužno rađa “težnju ka konzerviranju i jačanju državno-kapitalističkih elemenata".66 

Napeta borba za industrijalizaciju Jugoslavije krije u sebi opasnost od birokratizacije društva. O 
tome Kardelj kaže: 

“... ne smijemo izgubiti iz vida da je napor takve vrste ... ograničio inicijativu narodnih masa, 
povećao ulogu državnog aparata i stvarao povoljnije tlo za razvoj birokratskih tendencija. Bilo je potrebno 
mnogo političke aktivnosti da se ove tendencije ne razastru u sustav. 

U toj borbi imali smo pred očima iskustva prvih sovjetskih pjatiljetki, u kojima se zapravo rodio 
Staljinov birokratski despotizam...?67 

Identičnu misao nalazimo u Borisa Kidriča koji, uspoređujući sovjetska i jugoslavenska iskustva 
borbe protiv birokratizma, kaže i ovo: 

“... svjetski je sukob materijalnih proizvodnih snaga s kapitalističkim odnosima proizvodnje kao 
socijalistička revolucija izbio na ruskom tlu i, tražeći socijalističku izgradnju, naišao na veoma niske 
materijalne proizvodne snage Rusije. Otpočela je velika Lenjinova drama... 

Pitanje kako savlađujući niske materijalne proizvodne snage ... izbjeći sudbonosnu opasnost da se 
početna uloga države u zaostalim materijalnim proizvodnim snagama ne izrodi u kastinsko-birokratski 
sustav ruska revolucija nije riješila. 

Rješava ga danas jugoslavenska revolucija. Gornje se pitanje, naime, pojavilo i kod nas, ne samo 
zbog sovjetskog utjecaja nego u prvom redu zbog sličnosti zaostalih materijalnih proizvodnih snaga stare 
Jugoslavije s onima carske Rusije."68 

Istražujući društvene procese u prijelaznom razdoblju Kardelj je dao ovaj zaključak: 

“Sve ove činjenice nam govore da je opasnost birokratizma u periodu prelaza od kapitalizma ka 
komunizmu čak veća nego što su mogli predviđati klasici marksizma-lenjinizma, iako su joj već oni 
pridavali veliku važnost. Iskustva koja imamo iz sadašnjeg perioda govore nam da je birokratizam 


posljednja i najotpornija tvrđava ostataka klasnog sustava, a time i najopasniji neprijatelj socijalizma.?69 


301 


O karakteru te opasnosti Kardelj kaže: 

“... Birokratizam ... uzima vlast iz ruku radničke klase...?70 

O načinu svladavanja te velike opasnosti Kardelj u nastavku kaže: 

“... neophodno je potrebno da radne mase sudjeluju ne samo preko svojih predstavnika ... nego prije 
svega i što neposrednije u svim onim organima privredne uprave, trgovine, socijalne politike, zdravstva, 
prosvjete 1itd.71 

I dalje: 

“...nemamo razloga da se ubuduće bojimo za sudbinu socijalizma u našoj zemlji ako naš radni narod 
bude imao u svojim rukama više prava nego ih je ikad u povijesti imao ma koji narod.?"72 

U referatu O socijalizmu i demokratiji, održanom u Narodnoj skupštini FNRJ 31. ožujka 1952, 
Kardelj veću opasnost vidi u birokraciji nego u buržoaziji. Ilustrativan je u tom smislu ovaj stav: 

“...Kontrarevolucionarni, restauratorski pokušaji ekspropriranih klasa mogu smetati, mogu izazivati 
teškoće, kočiti razvitak, ali ne mogu okrenuti točak povijesti unatrag. Sitnovlasnička i malograđanska stihija 
također može osjetno kočiti socijalistički razvitak, ali sama po sebi ne može postati dominantna. Ali svi oni 
rade za trećeg, koji — u zaoštrenim klasnim sukobima prijelaznog doba — ima uvjete da postane pobjednik, a 
to je — birokratska kasta.*73 

O odlučnosti rukovodstva KPJ da spriječi takav razvoj događaja u Jugoslaviji Kardelj u nastavku 
toga govora kaže: 


“...ne želimo kapitulirati pred birokratizmom i državnim kapitalizmom...?74 


2. Počeci samoupravljanja u privredi 


Uz Tita, kome pripada najveća zasluga za otpor Staljinu 1948, slovenski prvaci E. Kardelj 1 B. 
Kidrič dali su, u odnosu prema liderima iz drugih republika, najveći doprinos u projektiranju i realizaciji 
antistaljinističkog razvoja na osnovama koncepcije samoupravljanja. Gotovo sav teret elaboracije, 
normiranja i stvaranja prvoga privrednog sustava pao je na leđa B. Kidriča. 

Nekoliko dana uoči donošenja zakona o radničkom samoupravljanju, B. Kidrič, suprotno vladajućoj 
ideologiji o socijalizmu kao savršeno organiziranom društvu, napušta i svoje vlastito djelo stvaranja 
ultracentralizma u Jugoslaviji od 1946. do 1950. i ovim riječima formulira novu filozofiju: 

“Misliti da se stihija može ukloniti ... je glupost, idealizam ... onaj tko bi likvidirao stihiju bio bi - 
bog!... Mi danas moramo dozvoliti početak stihijnog djelovanja ekonomskih zakona i niza drugih zakona..." 


Po Kidriču, socijalizam “nije nikakav konačan sustav već kretanje koje nosi i kapitalističke elemente i rađa 

nove socijalističke...*75 Ta teza implicira stvaranje mehanizma tržišne privrede. Ona je, dakle, izrazito 
antistaljinistička. 

U rukovodstvu KPJ intenzivno se razmišljalo o novim putovima društvenoga razvitka i nastojali su 
se pronaći pogodni organi preko kojih bi sami radnici upravljali poduzećima.76 Potkraj 1949. godine Boris 
Kidrič i —uro Salaj, kao predstavnici vlade i sindikata, potpisali su “Uputu o osnivanju i radu radničkih 
savjeta državnih privrednih poduzeća" koja je 23. prosinca 1949. godine upućena svim glavnim odborima 
sindikata u republikama i u 215 izabranih poduzeća u kojima je trebalo osnivati prve organe radničkog 
samoupravljanja. Pola godine nakon donošenja te upute broj radničkih savjeta popeo se na 520 jer su ih 
mnoga poduzeća birala na vlastiti poticaj. 

Narodna skupština FNRJ donijela je 27. lipnja 1950. “Osnovni zakon o upravljanju državnim 
privrednim poduzećima i višim privrednim udruženjima od strane radnih kolektiva", popularno nazvan 
“Zakon 0 predaji tvornica na upravljanje radnicima", odnosno “Zakon o radničkom samoupravljanju". 

Prilikom njegova prihvaćanja Josip Broz Tito je u Skupštini održao govor u kojemu je izložio novu 
generalnu liniju i koncepciju KPJ o izgradnji socijalističkih društvenih odnosa koja je bila negacija 
etatističke koncepcije. Taj govor sadrži stavove rukovodstva KPJ o osnovnim pitanjima izgradnje 
socijalizma u Jugoslaviji. Tito je u tom govoru naglasio da Će se KPJ u izgradnji socijalističkog društva u 
Jugoslaviji strogo pridržavati principa marksizma-lenjinizma.77 Rekao je da je KPJ na osnovi učenja klasika 
marksizma razradila osnovne stavove o tri najbitnija aktualna problema jugoslavenskoga socijalističkog 
društva: 

Prvo, odlučeno je da proces “odumiranja države" mora početi odmah.78 

Govoreći o donošenju Zakona o radničkom samoupravljanju Tito je naglasio da to “ne samo da nije 
preuranjeno već je došlo i s izvjesnim zakašnjenjem. A razloge za to zakašnjenje treba objasniti time što je 
naša Partija do donošenja famozne Rezolucije Informbiroa gajila suvišne iluzije i suviše nekritički primala i 
presađivala kod nas sve što se radilo i kako se radilo u Sovjetskom Savezu, pa i ono što nije bilo u skladu s 
našim specifičnim uvjetima, ni u duhu nauke marksizma-lenjinizma."?79 

Drugo, budući da Komunističkoj partiji prijeti opasnost da se integrira s državnim aparatom i tako 
preobrazi iz partije radničke klase u aparat za prisilu (jer spajanjem s državnim aparatom postupno počinje 
djelovati kao njegov dio, to jest služi se prisilom), Partija se mora distancirati od aparata vlasti. 

Treće, državni oblik vlasništva samo je privremen, početni i najniži oblik socijalističkog vlasništva. 
Državno vlasništvo mora se transformirati u društveno pod upravom neposrednih proizvođača. 

Početak procesa koji će se zasnivati na tim idejno-političkim načelima označen je aktom predaje 
tvornica radnicima.80 

Teze Borisa Kidriča o ekonomici prijelaznog razdoblja zaslužuju pažnju i kao dokument o 


teorijskim pogledima rukovodstva KPJ i kao osnova za praktičan rad pri izmjenama u privrednom sustavu. 

Govorom Josipa Broza Tita o radničkom samoupravljanju privredom završavaju se gotovo 
dvogodišnja razmatranja o napuštanju etatističke koncepcije i definiranju koncepcije društvenog 
samoupravljanja. Tim su govorom bile uglavnom određene konture nove idejno-političke orijentacije 
KPJ.81 

Novi privredni sustav uvodio se prema Kidričevim radovima Teze o ekonomici prijelaznog perioda i 
O nekim teorijskim pitanjima novog privrednog sistema. U tim radovima autor vidi izlaz u obnavljanju 
djelovanja zakona vrijednosti, tj. robne proizvodnje i tržišnoga mehanizma. Kako su to zakonitosti i 
ambijent na kojima je nastao, razvijao se i još uvijek održava kapitalizam, Kidrič se muči kako ih pomiriti sa 
samoupravljanjem. Upravo to će “vječno? biti glavni problem i “jabuka razdora" u KPJ. Kidrič nalazi 
rješenje u stvaranju privrednog sustava u kojemu poduzeća moraju postati “ekonomsko-pravni individuum' 
socijalističke robne proizvodnje i razmjene.82 Međutim, bojeći se da potpuna poslovna autonomija 
poduzeća vodi u “anarhiju u proizvodnji", tipičnu za kapitalizam, zakonom je utvrđeno da se akumulacija 
poduzeća 1 dalje centralizira u državne investicijske fondove — lokalne, republičke i savezne. Doduše, to je 
bila i nužda jer se planovi napregnute industrijalizacije nisu mogli ostvariti bez tih fondova. 

Na osnovi takvih teza o položaju privrednih poduzeća, kojima se oduzima gotovo cijela 
akumulacija, proizašli su i stavovi o makroorganizaciji privrede i o tokovima ukupne društvene 
reprodukcije. Za rukovođenje privredom zadržava se stari državni mehanizam, ali ga se namjerava 
demokratizirati i deetatizirati konstituiranjem organa radničkoga samoupravljanja i u državnim organima. U 
AOR-ima (generalne i glavne direkcije kao državni organi) predviđa se stvaranje radničkih savjeta za viša 
privredna udruženja i za cijele grupacije i privredne grane. Privredno poduzeće, dakle, pod upravom 
radničkog savjeta, privredne grupacije, odnosno viša privredna udruženja pod upravom svojih radničkih 
savjeta i upravnih odbora i direkcijom kao izvršnim organom, zatim radnički savjeti po granama privrede za 
cijelu Jugoslaviju — to je skica “modela? nove organizacije za rukovođenje privredom 1950-1951. godine.83 

Osnovni zakon o upravljanju privrednim poduzećima (OZU), jest bio s jedne strane akt izvanredne 
smjelosti rukovodstva KPJ, ali je s druge strane i prilično vjeran dokument nesavladane etatističke strukture 
društva. 

Zakon deklarativno konstatira da radni kolektivi upravljaju državnim privrednim poduzećima i da to 
pravo ostvaruju preko predstavničkih samoupravnih organa koje slobodno biraju.84 Međutim, osim prava 
izbora i opoziva radničkih savjeta radnici nisu dobili druga prava u upravljanju poduzećem. 

Položaj i prava radničkih savjeta bili su također prilično ograničeni.85 Zakon mu nije dao gotovo 
nikakva prava iz područja radnih odnosa, a još manje iz područja raspodjele dohotka. Upravni odbor, iako s 
vrlo niskim stupnjem reprezentativnosti (imao je samo 3-11 članova), dobio je velike ovlasti, naročito u 


pravu da postavlja rukovodeće službenike u poduzeću.86 

Društvena moć direktora i dalje je ostala jaka.87 Imao je gotovo jednaka prava što se tiče radnih 
odnosa kao 1 u prijašnjem sustavu državnog upravljanja poduzećima. Osim toga, dobio je pravo veta na sve 
odluke organa samoupravljanja. 

U raspodjeli dohotka OZU prešutno ostavlja uglavnom nedirnut etatistički privredni sustav; ne 
utvrđuje prava radnih kolektiva da raspolažu viškom rada, dakle nije u biti dirao u administrativni 
centralizam. Privredni sustav koji se formirao u razdoblju administrativnog upravljanja ostat će na snazi, s 
manjim izmjenama, tijekom 1950. i 1951. godine. 

Ali promjene u društveno-ekonomskim odnosima nisu se mogle dugo odgađati. Premda je veoma 
teška privredna situacija tražila centralizaciju (podsjetimo se da je proizvodnja stagnirala već tri godine), niz 
drugih činitelja snažno je poticao na mijenjanje etatističke ekonomske strukture. 

Idejno-politička koncepcija o procesu odumiranja države, procesu o kojem je rukovodstvo KPJ 
1950. godine eksplicitno reklo da je mogao početi i prije na području upravljanja privredom, nalagala je 
bitne izmjene u društveno-ekonomskim odnosima. U dokumentima iz toga vremena ističe se da bi tadašnja 
etatistička ekonomska struktura, ako se na vrijeme ne izmijeni, mogla dovesti čak i do poraza socijalizma u 
zemlji. 

Samo postojanje ideje o radničkom upravljanju tvornicama pojačavalo je pritisak za promjene, a 
početni je sustav isključivao bilo kakvu mogućnost da poduzećima upravljaju radnici jer im je bilo sve 
isplanirano “odozgo". Direkcije poduzeća primale su od državnih organa vrlo precizne zadatke o obliku 
takozvanih operativnih privrednih planova koji su do detalja sadržavali sva rješenja o proizvodnji, razmjeni i 
raspodjeli. Novoizabrani radnički savjeti poduzeća u takvim materijalnim odnosima nisu imali o čemu 
odlučivati jer je sve već bilo odlučeno, niti su imali “računa" da se bore za bolje poslovanje jer materijalni 
položaj kolektiva još nije izravno ovisio o poslovnom uspjehu poduzeća. Politička i ekonomska afirmacija 
organa radničkog samoupravljanja bila je, dakle, nemoguĆa bez mijenjanja etatističke ekonomske strukture, 
u kojoj tijekom 1950. i 1951. nisu nastale gotovo nikakve promjene principijelnog značenja. 

Uz spomenute 1 slične elemente društvene situacije, naročito uz očit sukob i proturječnost idejnih 
načela radničkoga samoupravljanja i postojećega ekonomsko-etatističkog sustava, na potrebu mijenjanja 
privrednoga sustava utjecali su i krupni nedostaci u privrednom životu zemlje koji su pripisivani tek 
uvedenom sustavu privređivanja. Naime, sve se više razvijala svijest da neposredni proizvođači, odnosno 
privredna poduzeća, budući da su postavljeni u administrativno-birokratski položaj, nisu motivirani za što 
bolje poslovanje i što bogatiju opskrbu tržišta.88 Naprotiv, dovedeni na status ustanove državnog aparata, 
oni pokazuju sve one klasične značajke koje prate svaku državnu službu: sporost, neodgovornost prema 
društvenim potrebama, nezainteresiranost, neefikasnost itd. 

Krupni nedostaci privrednog sustava, koji nije stimulirao podizanje društvene proizvodnosti, 


ekonomičnosti, rentabilnosti i efikasnosti, bili su potencirani veoma teškom privrednom situacijom nastalom 

i zbog potpune blokade Jugoslavije od strane svih zemalja socijalističkog bloka i zbog vrlo velikih izdataka 
za narodnu obranu. 

Prema tome, promjene u privrednom sustavu bile su u interesu ozdravljenja privredne situacije, a to 
je bio i uvjet za političku afirmaciju novoga kursa društvenog razvitka zemlje. 

U rasprave o privrednom sustavu u samom je početku “ubačena" kategorija viška rada (profita). 
Marksisti su uvijek određivali karakter društvenih odnosa po omiljenoj tezi “tko prisvaja višak rada, vlada 
društvom". U duhu te teze na prvom se koraku javlja problem raspodjele dohotka, raspolaganje viškom rada 
kao glavni društveno-ekonomski i politički problem bez čijeg se rješenja ne može učiniti ni jedan značajniji 
korak u razvoju sustava radničkog samoupravljanja. Pokazalo se da je korelacija između sustava raspodjele i 
radničkog samoupravljanja veoma tijesna i čvrsta i upravo u toj sferi ležao je osnovni problem realizacije 
novoga puta u izgradnji socijalizma. 

Čvor svih problema i odnosa, i u sferi mijenjanja političke i u sferi mijenjanja ekonomske strukture i 
provođenja novoga kursa razvoja društvenih odnosa, nalazi se u definiranju principijelnog odnosa prema 
djelovanju objektivnih ekonomskih zakonitosti. Zasad ćemo u vezi s tim dati samo jednu napomenu o 
dilemema rukovodstva KPJ u toj fazi društvenog razvoja. Ni jedan korak u razvoju novoga kursa, a 
pogotovo njegova trajnija afirmacija, nisu bili mogući bez popuštanja administrativnih stega u poslovanju 
poduzeća u smislu njihova slobodnijeg privređivanja, ali svaki korak prema slobodnijemu djelovanju 
poduzeća na tržištu lako se i često proglašavao restauracijom odnosa tipičnih za kapitalizam, odnosno za 
kapitalističke robno-novčane odnose, i u tome se nailazilo na jak otpor. U tim proturječnostima kretao se i 
razvitak prakse i razvitak misli; često se jedno shvaćanje, jedno praktično rješenje danas proglašavalo 
neprihvatljivim, a sutra glorificiralo kao ono pravo socijalističko. 

U zanosu koncepcije samoupravljanja, a polazeći od ocjene da su državni privredni planovi 
“sprečavali stvarnu upravu od strane radničkih savjeta i radničkih upravnih odbora",89 oni su ukinuti novim 
“Zakonom o planskom upravljanju narodnom privredom" koji je potkraj 1951. godine donijela Savezna 
narodna skupština. 

Novi sustav planiranja inauguriran tim zakonom utvrdio je da država planira osnovne proporcije 
privrednog razvoja. Zadatak proporcija, prema njegovu autoru B. Kidriču, sastojao se u tome da “sprečavaju 
kapitalizmu urođenu anarhiju društvene proizvodnje i raspodjele",90 u okviru kojih “samostalni planovi 
privrednih organizacija ... predstavljaju inicijativan, samostalan i samostalno promjenljiv raspored 
proizvodnih i drugih privrednih operacija... 

“Zakon o planskom upravljanju privredom" uveo je tri proporcije. Prvom se planirao obvezni 
minimum iskorištenosti kapaciteta za svako poduzeće. Asortiman proizvoda prepušten je planiranju 
poduzeća prema potrebama tržišta. Druga se proporcija sastojala u preciziranju objekata kapitalne izgradnje, 


u stvari izgradnje novih poduzeća, koju je i dalje planirala i ostvarivala država ubirući za to — i za svoje 

druge potrebe — najveći dio društvene akumulacije, to jest viška rada. Treća proporcija sastojala se u 
određivanju visine platnog fonda svakom poduzeću. Platni fond služio je kao osnovica za određivanje stope 
akumulacije koju je poduzeće moralo dati državi. 

Po novomu privrednom sustavu država je jamčila minimalan platni fond svakom poduzeću s 
obzirom na radnike po kategorijama stručnosti, i to: za VKV radnike 30 din po satu, za KV 26, za PKV 23, a 
za NKV 20 din, a za službenike s VSS 6.000, SSS 5.000, NSS 4.200, a za pomoćno 3.800 mjesečno. Zbroj 
plaća svih radnih mjesta činio je fond minimalnih osobnih dohodaka poduzeća. Taj platni fond nije bio 
oporezivan, a služio je kao osnovica za određivanje društvenih doprinosa. Naime, pošto poduzeće odbije 
materijalne troškove i fond osobnih dohodaka, dužno je da na svaki isplaćeni dinar plaće uplati određeni 
iznos za akumulaciju i fondove, zatim progresivni porez na ostatak dobiti i, na kraju, ostatak — ako što ostane 
— može upotrijebiti za vlastite investicije, rezervni fond i povećanje plaća. 

Od ukupne mase akumulacije poduzeće je raspolagalo manjim iznosom koji se kretao od 2,8 do 
16,8%, ovisno o privrednoj grani.91 

Iznos obračunskih plaća imao je i drugu funkciju. Služio je za određivanje visine dobiti i za 
oporezivanje te kategorije. Naime, naredbom savezne vlade od 27. lipnja 1952. određeno je da se masa 
isplaćena na ime plaća ne oporezuje do visine od 9.000 dinara po svakom zaposlenom. Vrijednost iznad 
9.000 dinara po zaposlenom tretirala se kao dobit. Ako se dobit davala na plaće, podlijegala je progresivnom 
oporezivanju, i to: ako se isplaćivala više od 10 posto prema masi obračunskog fonda plaća, plaćao se porez 
po skali od 20 posto. Svako daljnje povećanje plaća podlijegalo je progresivnom oporezivanju, tako da se na 
isplate 100 posto veće od obračunskog fonda plaćao porez od 70 posto. Najviša stopa poreza bila je 75 
posto. 

Gotovo u isto vrijeme (22. ožujka 1952) donesena je Uredba o zvanjima i plaćama službenika 
državnih organa prema kojoj je ustanovljena jedinstvena skala od dvadeset platnih razreda. Osnovne plaće 
bile su u rasponu od 2.500 do 5.000 dinara, a položajne plaće od 300 do 3.000 dinara. Radnici u državnim 
ustanovama razvrstani su po kvalifikacijama u rasponu plaća od 7.800 za VKV do 4.000-5.000 za NKV na 
mjesec. 

To su bile osnovne izmjene u privrednom sustavu u 1951, 1952. i 1953. godini. Tim izmjenama 
poduzeća su upućena na tržište da tamo zarađuju svoj dohodak, potpuno oslobođeni planskih naloga države. 
S druge strane država je i dalje raspolagala najvećim dijelom viška rada (profita). 

Ilustracija duha radikalnih promjena jest 1 činjenica da je Kidrič kao autor privrednog sustava, koji 
je stupio na snagu početkom 1952, za svega nekoliko mjeseci predložio “novi model" s jačim osloncem na 


x 66 


tržišni mehanizam. Fascinantna je činjenica u tome da je Boris Kidrič “sažeo" i “skratio? jedan misaoni 


proces i jednu praksu — koja bi možda trebala trajati nekoliko godina — u samo jednu godinu, sazrijevši od 

ideologa ultracentralizma do borca za radikalnu decentralizaciju, debirokratizaciju i demokratizaciju 
mehanizma upravljanja privredom. 

Na VI. kongresu KPJ, pet mjeseci prije smrti, Boris Kidrič je skicirao tezu za promjene tek 
uvedenoga privrednog sustava. Osnovna mu je ideja da se država potisne iz privrede, a da ona živi po logici 
tržišnoga života. 

“Administrativna borba? s objektivno postojećim ekonomskim zakonima u konačnoj je instanci 
jalova 1 iracionalna. Objektivni ekonomski zakoni — htjeli mi to ili ne htjeli — postoje, naime, objektivno, pa 
se, prema tome, administrativnim i birokratskim pothvatima koji su usmjereni protiv takva njihovog 
postojanja i djelovanja uvijek nemilosrdno svete, i to obično u vrlo ružnom obliku. Konačni rezultat 
birokratskog konflikta s objektivnim ekonomskim zakonima neizbježno se javlja kao privredna stagnacija i 
nazadovanje. Međutim, stvar nije samo u tome. Svaka koncepcija zamašnije i dugotrajnije administrativne 
borbe s objektivno postojeĆim ekonomskim zakonima neizbježno rađa snage iznad društva koje tu borbu 
provode, a takve snage iznad društva neminovno se razvijaju upravo u birokratsku kastu, u podčinjavanje i 
eksploataciju neposrednih proizvođača i cijelog društva.?92 

“Treba potpuno prekinuti s nazovimarksističkom pretpostavkom da je socijalističko, to jest 
društveno prisvajanje viška rada samo ono prisvajanje koje znači potpuno otuđivanje viška rada 
neposrednim proizvođačima, odnosno komunama. Takvo mišljenje upravo i jest teorijska "polazna? točka 
birokratskog sustava.'93 

Što se tiče prijeke potrebe da se osigura prelijevanje viška rada među pojedinim granama i 
krajevima, Boris Kidrič upozorava da se to može postići i kreditnim sustavom, a ne financiranjem iz 
proračuna kojim državni organi samostalno raspolažu. On izražava sumnju u sposobnost državnog 
rukovodstva da može administrativno-centralističkim planiranjem pravilno utvrditi politiku razvoja privrede. 
O tome kaže: 

“...Na temelju takvog administrativnog upravljanja nastaje baš otimanje za viškom rada između 
republičkih i saveznih državnokapitalističkih tendencija. Republičke državnokapitalističke tendencije 
pokazale su se u danim uvjetima, razumije se, štetnije, jer one razaraju jednu cjelovitu koncepciju 
jugoslavenske ekonomike. A tko može sasvim garantirati da su naši savezni društveni planovi uvijek 
pravilni, ako nisu podvrgnuti kontroli i korekturi samih objektivnih ekonomskih zakona? Ja osobno, recimo, 
ne mogu."'94 

Kratak prikaz riječi i djela Borisa Kidriča pokazuje kakvom je brzinom tekla evolucija napuštanja 
etatističke koncepcije društvenoga razvitka. 

Snažan poticaj za nastavak procesa deetatizacije dao je VI. kongres KPJ, održan u listopadu 1952. 
Na njemu je KPJ veoma oštro osudila etatističko-birokratske tendencije u društvu i postavila programske 


zadatke smionijeg i bržeg razvijanja novih društvenih odnosa na osnovama samoupravljanja. Rezolucija VI. 

kongresa ovim je riječima obvezala rukovodstvo KPJ i centralne državne organe da razvijaju radničko 
samoupravljanje: 

“Prava neposrednih proizvođača u privredi mogu se samo dalje širiti i produbljivati, i to u 
utvrđivanju i raspodjeljivanju viška rada, nacionalnog dohotka, novih investicija itd., jer je to jedini put da 
privreda Jugoslavije bude u praksi tretirana kao cjelina i najsigurniji način suzbijanja birokratskog 
centralizma i republičkog partikularizma, a također i pojava birokratizma u radničkim savjetima koji — svaki 
na svoj način — znače vraćanje nazad i mogli bi samo kočiti daljnji normalni privredni razvoj, i lokalni, i 
republički, i jugoslavenske privrede kao cjeline, a također zaostalih republika 1 zaostalih krajeva, kojima je 
pomoć razvijenih još uvijek potrebna.'95 

Novi privredni sustav uveden 1954. donio je dvije izmjene: sredstva za proizvodnju (oprema, 
strojevi, itd.) puštena su u slobodnu prodaju, a uspostavljeni su državni investicijski fondovi (DIF). 

Do izmjena u privrednom sustavu 1954. država je i raspolagala sredstvima za proizvodnju koja su 
bila isključena iz robno-novčanog prometa. Poduzeća nisu imala pravo raspolaganja osnovnim sredstvima. 

Prevladalo je gledište da sredstva za proizvodnju ne mogu biti na slobodnom raspolaganju radnim 
kolektivima jer su vlasništvo cijele društvene zajednice. Međutim, postajalo je sve očitije da je režim 
državnog upravljanja osnovnim sredstvima u suprotnosti s načelima radničkog samoupravljanja, da je 
ekonomski neracionalno, a i nemoguće, stvoriti iole slobodnije tržište 1 u isto vrijeme isključiti osnovna 
sredstva iz slobodnog prometa, to jest iz kupoprodaje. Praksa je sve više potvrđivala da je strah od 
slobodnijeg tržišta neopravdan. Naprotiv, sve se više shvaćalo da je to uvjet racionalnijeg privređivanja i 
samoupravljanja. 

Polazeći od tih spoznaja, tri godine nakon donošenja zakona o radničkom samoupravljanju, sredstva 
za proizvodnju prenesena su na radne kolektive da njima slobodno raspolažu, postala su roba kao i drugi 
proizvodi. Poduzeća su ih mogla slobodno prodavati i kupovati, pa je privredni život postao dinamičniji, 
fleksibilniji, racionalniji, jer su sada privredne organizacije mogle kupovati sredstva u skladu s potrebama 
svoje strukture proizvodnje. 

Drugo važno pitanje bio je sustav proširene reprodukcije. 

Rasprave o ulozi banaka u proširenoj reprodukciji pokazale su da postoje velike dileme. 

Pristaše slobodnijih tržišnih odnosa zastupale su gledišta da treba dopustiti slobodno kretanje 
društvenoga “kapitala' na osnovi pretvaranja banaka iz ustanova za raspodjelu kredita u privredne 
organizacije koje prikupljaju slobodna sredstva i plasiraju ih prema potrebama privrede, živeći od uspjeha u 
svom poslovanju. (Karakteristično je da su ti stavovi slični koncepciji o reformi bankovnoga sustava koja će 
biti provedena početkom 1965. godine.) Međutim, takva su gledišta 1954. godine odbačena s obrazloženjem 


da bi njihovo provođenje bilo korak natrag. “Zar to ne bi značilo početak djelovanja zakona prosječnog 

profita, početak djelovanja zakona kapitalizma“ — rekao je Milentije Popović, jedan od stvaralaca privrednog 
sustava 1953. godine.96 Problem je riješen kompromisno. 

Sredstva prikupljena kamatom na osnovna sredstva i sredstva iz drugih izvora slijevala su se u 
takozvani opći jugoslavenski investicijski fond (OIF), a služila su za kreditiranje investicija utvrđenih 
društvenim planovima. Slični investicijski fondovi osnovani su u republikama (RIF), kotarima (SIF) i 
komunama (KIF). Sredstva iz investicijskih fondova davala su se kao krediti onim investitorima koji su 
nudili najbolje uvjete.97 

Formiranjem saveznih, republičkih i lokalnih investicijskih fondova — koji će postojati punih 
jedanaest godina — “spretno je pronađena forma kojom je društvo, to jest država, uzimala oko tri četvrtine 
svih sredstava za investicije. Tako se formirao relativno moćan društveni “kapital" u rukama državnih 
organa. Umjesto da se razmišljalo o tome da se pronađe način kako da se privredne organizacije učine 
glavnim nosiocima procesa proširene reprodukcije, došlo se do rješenja koja su i dalje u investiranju 
zadržavala dominantnu ulogu države. Kidričeve radikalne ideje na VI. kongresu KPJ nisu prihvaćene. 
Sustav uspostavljen 1954. održat će se sve do privredne reforme 1965. 

Privredni sustav uveden 1954. prekinuo je jačanje poslovne autonomije poduzeća, širenje tržišnoga 
mehanizma i razvoj radničkog samoupravljanja. To se dogodilo u vrijeme udara na liberalizam (“slučaj 
\ilas"), u vrijeme zaustavljanja procesa približavanja Zapadu, u času prvih znakova normalizacije odnosa s 
SSSR-om. 

Gdje su bili uzroci uzmaka pred oživljavanjem tržišta? 

Jedan je od uzroka usporavanja procesa deetatizacije i u pojavama “deformacija u privredi, 
pojavama koje su bile manje-više prirodan izraz slobodnijih robno-novčanih odnosa. Proces sve 
slobodnijega privređivanja omogućio je, naime, da se, osim inicijative radnih kolektiva koja je rezultirala 
većom proizvodnjom, boljim asortimanom i kvalitetom proizvoda, pojave i razne privatne inicijative 
okarakterizirane kao “dizanje privatno-kapitalističkih glava". Osim toga, u uvjetima slobodnijih 
robno-novačnih odnosa i veće samostalnosti socijalističkih poduzeća javljali su se različiti oblici 
privređivanja, poduzetnosti i odnosa u društvu koji su tu i tamo bili nalik na kapitalističku poduzetnost. 

Da bismo ilustrirali tadašnju situaciju i proces o kojemu je riječ, poslužit ćemo se citatom iz 
karakterističnoga članka Mijalka Todorovića, člana tadašnjeg CK SKJ: 

“Socijalističke privredne organizacije (poduzeća) već su na prvim koracima novog sustava takoreći 
dobile krila, čak s ono i onoliko slobode koju su im omogućavale fiksirane stope akumulacije i fondova. Od 
krutih, nepokretnih, često nerentabilnih, takoreći, poluustanova na budžetu-polupoduzeća postale su žive, 
prodorne, samostalne i samoinicijativne privredne organizacije. 


Razriješila se inicijativa sitnih robnih proizvođača, obrtnika i naročito seljaka...? 

“Kada su tijesni okviri administrativne privrede raskinuti, sve forme sitne proizvodnje, sve sitne 
privredne djelatnosti, oživjele su i izbile na sve strane...? 

“Radi ilustracije navest ću samo neke primjere. Prema izvještaju Pokrajinskog sindikalnog vijeća iz 
Novog Sada, u toku 1952. godine porastao je u Vojvodini broj registriranih privatnih obrtničkih radionica za 
2.144, a bespravni obrtnici su se u toku te godine udvostručili, tj. njihov je broj u toj godini porastao za 
4.063. 

“..Isto tako porastao je prosječni godišnji promet po jednoj zanatskoj radnji. Za ilustraciju navodim 
sljedeće podatke: samo od strane državnih ustanova i poduzeća isplaćeno je, i to samo preko Narodne banke, 


privatnicima? (vidi tablicu): 


1952. 1953. 1952. 
u milijunima dinara indeks 100 

— privatnom investicijskom 

zanatstvu 3.873 8.877 229 
— ostalom privatnom 

zanatstvu 6.121 8.272 135 
— privatnim osobama koje 

se bave prijevoznim uslugama 8.856 11.245 127 
Svega : 18.850 28.394 150 


“Ali ni naša socijalistička produzeća nisu ostala svetački čista u tim uvjetima. One 
privatnokapitalističke tendencije i pojave kod privatnih robnih proizvođača pokazale su se u novom 
privrednom sustavu i kod ostalih robnih proizvođača, pa i kod samih socijalističkih privrednih organizacija 
(poduzeća, zadruga itd.), ali ovdje, doduše, kao sasvim sporedni proizvod, prije svega kao neskrivena težnja 
pojedinih poduzeća ili pojedinih grupa poduzeća da iskoriste monopolni položaj na tržištu kako bi podizali 
cijene i postizala što veće zarade... 

Zakoni tržišta su, istina, gurali proizvođače, prije svega, na povišenje proizvodnosti rada, trgovce na 
smanjenje troškova trgovine, a sve zajedno na što bolju kvalitetu proizvoda: to kao osnovna tendencija, 
glavni proizvod toga procesa. Ali, kao sporedni proizvod, zašto ne zaraditi i na drugi način kad se može! 
Najprije se počelo stidljivo, s grižnjom savjesti zbog toga 'što smo ipak socijalističko poduzeće*, a onda su 
konkurencija, pa iskusni ljudi' koji poznaju posao od prije rata, itd. već uzeli stvar u ruke; onda se postupno 


došlo 1 do izigravanja i kršenja zakonskih propisa, do deviznih prekršaja, zapostavljanja obveza prema 

zajednici (porezi i dr., u raznim vidovima, počevši od namjernog zakašnjavanja uplata pa sve do netočnog 
evidentiranja prihoda i drugih falsifikata). 

Najzad, sve takve i slične špekulacije povezane su i s podjelom pretjeranih i nezarađenih plaća koja 
se provodi među radnicima i službenicima.?98 

Prekinimo ovo znakovito citiranje i zaključimo: sve te i slične pojave u privrednom životu i 
poslovanju socijalističkih poduzeća, s jedne strane, i ekspanzija sitne privatne inicijative, s druge strane, bili 
su u suprotnosti s tadašnjim shvaćanjima o socijalističkim normama života. Neke društvene pojave nosile su 
obilježje kapitalističkog društva. Zato je partijsko rukovodstvo odlučilo privremeno usporiti deetatizaciju, 
primijeniti administrativne mjere kako bi se dotadašnje promjene učvrstile 1 stabilizirali novi odnosi. 

Poslije petogodišnjih, gotovo svakodnevnih, promjena u svijesti ljudi, u društveno-ekonomskim 
odnosima i privrednom sustavu nastupilo je razdoblje stagnacije. U prijašnjem razdoblju (1950-1954) bila je 
uglavnom izgrađena i završena idejno-politička koncepcija deetatizacije društva, s više ili manje slabosti i 
praznina, pukotina, iluzija, naivnosti i nerealnosti. Trebalo je proteći određeno razdoblje društvene prakse da 
bi se proučilo praktično funkcioniranje sustava i izvukli zaključci, kako bi se jasnije uočile negativne i 
pozitivne strane, kako bi se izmijenile i dopunile, odnosno korigirale ideje i ponovno ubrzao ili eventualno 
usporio proces deetatizacije. 

Svi spomenuti i slični činitelji društvenog razvitka činili su početkom 1954. godine 
društveno-političku situaciju veoma složenom. Smion i ubrzan proces demokratizacije i debirokratizacije 
društva u razdoblju od 1949. do 1954. donio je, po nužnoj logici svog razvitka, i one tendencije u gledištima 
i one pojave u društvenoj praksi koje su, prema ocjeni rukovodstva KPJ, ugrožavale ostvarenje utvrđene 
generalne linije društvenoga razvitka. Zato je preporučena veća obazrivost u mijenjanju društvenih odnosa i 
veća budnost prema nesocijalističkim tendencijama 1 opasnostima. To, međutim, neće ostati bez posljedica 


na tempo daljnjeg procesa deetatizacije društvenih odnosa i na društveni razvitak. 


3. Promjene u državnoj strukturi i političkom životu — 


decentralizacija i demokratizacija 


Razotkrivajući suštinu staljinizma, “poraz socijalizma“ u SSSR-u i njegovu imperijalističku politiku, 
i strahujući od istih tendencija u Jugoslaviji, vrh KPJ gotovo je preko noći diktirao društvene promjene. One 
su zahvatile sve sfere društvenog života od privrede i političkog života do kulture i umjetnosti. Skup tih 
mjera tada je označivan kao tri “D" — decentralizacija, debirokratizacija i demokratizacija — u okviru 
koncepta samoupravljanja i “odumiranja države". Način djelovanja bio je poluratni; prvo ideja, drugo 


odluka, treće realizacija — sve “preko noć1', odmah. 
3 

U spomenutom stilu, Boris Kidrič, predsjednik Privrednog savjeta i Savezne planske komisije, u 
čijim je rukama bila cijela jugoslavenska privreda, organizirana i vođena ultracentralistički, na osnovi svoga 
trogodišnjeg iskustva, prednjačeći u borbi sa staljinizmom, 7. rujna 1949. je, dakle skoro godinu dana prije 
Zakona o radničkom upravljanja govorio: “Oni drugovi koji misle da mogu centralizirano držati poduzeća u 
čitavoj zemlji u svojim rukama (odnosi se na savezna ministarstva, D.B.), ne oslanjaju se na partijsku 
organizaciju na terenu... nego na svoj birokratski aparat, a on se pokazuje nesposobnim... Dešava se da 
ministarstvo iz Beograda zabrani partijskom sekretaru (lokalnog komiteta, D.B.) ulazak u tvornicu i kao 
vlastodržac postavlja da samo ono provodi kontrolu...?99 

A sedam dana prije toga, 2. rujna, na sjednici Predsjedništva Savezne vlade kaže: “... birokratizam u 
(saveznom) državnom aparatu narastao je preko svih normi... Birokratski centralizam pretpostavlja sadašnje 
organizacijske forme kao vrhunac...", pa zatim zahtijeva radikalnu decentralizaciju ovim riječima: 

“.. predati republikama sve što je moguće...?100 

Uskoro zatim pod udar decentralizacije došle su i republičke administracije, koje su predale svoja 
poduzeća pod upravu lokalnih organa vlasti. Bio je to istovremeno i udar na republike, s jedne strane da se 
učini ravnoteža prema federaciji, a s druge strane da se spriječi ekonomska moć državnih struktura republika 
i otvori proces jačanja “komuna kao centara vlasti. Republike su ipak zadržale upravu nad 
elektroprivredom, rudarstvom, poljoprivredom, trgovinom. 

Unutar savezne vlade osnovani su savezni savjeti za koordinaciju privrednih poslova koji su 
preneseni na republike. Na crti demokratizacije upravljanja savezni su savjeti formirani od republičkih 
predsjednika, odnosno ministara odgovarajućeg resora. 

Privredni savjet savezne vlade ostao je i dalje vodeći organ za privredu, a činili su ga predsjednici 
saveznih savjeta, predsjednik planske komisije i savezni ministri financija, vanjske trgovine i rada. 

Analogne izmjene provedene su kasnije i u republičkoj i u lokalnoj upravi za upravljanje privredom. 

U travnju 1951. ponovno su reorganizirane savezna i republičke vlade čime se još smanjila 
operativna funkcija državne uprave, naročito njezinih centralnih organa. Posljednjih 108 poduzeea kojima je 
neposredno rukovodila, savezna je vlada prenijela u nadležnost republika. Na saveznoj razini ostale su za 
operativno rukovođenje samo Glavna direkcija željeznica, Glavna direkcija pošta, Glavna direkcija riječnog 
saobrageaja i Glavna direkcija aerotransporta, ali ne kao integralni dio vladina upravnog aparata već kao 
visokocentralizirane ekonomske organizacije, zapravo privredna udruženja sa svojim radničkim savjetima i 
upravnim odborima. 

Tom je reorganizacijom aparat centralnih organa državne uprave smanjen za 40-60 posto. 101 

Reorganizacija vlada narodnih republika provedena je u travnju 1951. Budući da je cjelokupna 
privreda saveznog značenja tijekom 1950. i u travnju 1951. prenesena u nadležnost republika, organi uprave 


republika postali su najvažnija tijela za rukovođenje privredom. U okviru savjeta za privredne resore 

osnovane su glavne direkcije za pojedine grupacije, na primjer: Glavna direkcija za metalnu industriju, 
Glavna direkcija za kemijsku industriju, Glavna direkcija za drvnu industriju, Glavna direkcija za tekstilnu 
industriju itd. 

Usporedno s reorganizacijom savezne i republičkih vlada, ojačavana je autonomija lokalnih organa 
vlasti, narodnih odbora, s težištem na kotarevima. 

Uzor za takvu koncepciju o položaju i ulozi narodnih odbora u sustavu vlasti bila je 1 praksa koja je 
nastala u uvjetima oslobodilačkog rata, tijekom kojega su lokalni organi vlasti, narodni odbori, imali 
izvanredno visok stupanj autonomije, što je bilo uvjetovano prirodom partizanskog rata u kojemu su čak i 
najniži organi vlasti i najmanje vojne jedinice i komande imale vrlo visok stupanj samostalnosti. Centralni 
organi vlasti imali su u NOB-u samo najopćenitija ovlaštenja u utvrđivanju opće političke, a lokalni organi 
imali su široku samostalnost. Takav način nastanka, takva praksa i položaj lokalnih organa vlasti u 
oslobodilačkom ratu — što administrativno razdoblje za dvije godine nije moglo potpuno izmijeniti — olakšali 
su prihvaseanje marksističke koncepcije o položaju lokalnih organa vlasti u prijelaznom razdoblju. Kad je, 
naime, nakon sukoba sa staljinizmom počeo intenzivan rad na proučavanju djela klasika marksizma, uočilo 
se da je autonomija lokalnih organa vlasti u ratu i neposredno nakon njega više u skladu s Engelsovom 
primjedbom na Erfurtski program njemačke socijaldemokracije, koju citira Edvard Kardelj u ekspozeu u 
Narodnoj skupštini 28. svibnja 1949: 

“Potpuna samouprava u pokrajini, kotaru i općini putem službenika koji se biraju na osnovi općeg 
prava glasa. Ukidanje svih mjesnih i pokrajinskih organa vlasti koje imenuje država.? 

Rukovodstvo KPJ bilo je zadovoljno jer je smatralo da je taj Engelsov stav o lokalnoj samoupravi 
već bio djelomično ostvaren u “jugoslavenskom sustavu narodne demokracije". 

Na sjednici komisije za koordinaciju savezne i republičke privrede, 29. listopada 1949, odlučeno je 
ukinuti podjelu na saveznu, republičku i lokalnu privredu. 102 Odmah su u nadležnost republika predana sva 
poduzeća proizvođači tekstila, kože i obuće, a zatim 1950. industrija ugljena i elektroprivreda. Na sjednici 
Prezidija Savezne skupštine 7. veljače 1950. Kidrič ponovno napada birokraciju “koja se ... izdvaja iz 
procesa proizvodnje i uzdiže iznad njega kao njegov tutor i parazit...?103 

Osim ideološke antistaljinističke motivacije, Kidrič je imao i nacionalne motive, ali o tom potom! 

Tako je po konceptu “odumiranja države" pod udar došla najprije “savezna država“. U 1950. 
savezna administracija je smanjena za oko 100.000 službenika. 

U skladu s korjenito izmijenjenim shvaćanjem o državi koja se sada tretira samo kao sredstvo, pa i 
nužno zlo, i u čijem se monopolističkom položaju vidi glavna i gotovo jedina opasnost za radničku klasu i 
društvo u cjelini, poduzet je niz mjera da se izmijeni položaj organa državne vlasti. Tako je Zakon o 
narodnim odborima znatno proširio autonomiju lokalnih organa. Oni su dobili šira prava u poslovima od 


neposrednog interesa za komunalni, socijalni i kulturni razvitak lokalne zajednice i u drugim poslovima koje 

obavljaju. Ukinut je hijerarhijski odnos centralnih prema lokalnim organima. Jača uloga savjeta i komisija 
narodnih odbora, ukidaju se izvršni odbori narodnih odbora da bi se ojačala uloga plenuma (to jest izabranih 
odbornika), uvodi se institucija lokalnoga referenduma, afirmiraju se zborovi birača i slično. 

Na valovima demokratizacije revolucionarne diktature na red je došlo i pravosuđe i služba 
unutrašnjih poslova (Udba). Na IV. plenumu CK KPJ 3. lipnja 1951. A. Ranković, ministar unutrašnjih 
poslova i član Politbiroa (sekretar CK KPJ), podnio je referat u kojemu je, prvi put, iznio šokantne činjenice 
i sudove o zloupotrebi Udbe. Njegov referat “zaslužuje" šire citiranje kao izvor za stanje u onom vremenu. 

Ranković kaže da “sudovi kao i Udba i javni tužitelji pokazuju ... katkada sklonost da običan 
kriminal pretvaraju u politička krivična djela, ...postojala je tendencija da se u svakom pojedinačnom otporu 
prema pojedinim privrednim mjerama ili u pojavama zloupotreba i štete ili nesavjesnog rada pronalaze 
privredne i druge sabotaže. Ima sudova koji konkretnu neposlušnost prema pojedinim državnim organima ili 
službenim osobama pretvaraju u kontrarevolucionarno djelo. Tako je, na primjer, jedan sud proglasio uvredu 
predsjednika jednog mjesnog (seoskog, D.B.) odbora i njegove supruge za krivično djelo protiv naroda i 
države i izrekao kaznu od tri godine lišenja slobode.?104 

U nekim se sredinama počelo tražiti od građana određeno ponašanje, određene radnje i u onim 
slučajevima u kojima to zakon prepušta slobodnoj volji građana. Od građana se očekivalo da gotovo 100% 
izađu na izbore, da idu na masovne dobrovoljne radne akcije (što su oni uglavnom i činili); u nekim su 
sredinama lokalni organi vlasti takva politički poželjna ponašanja nastojali osigurati zakonskom sankcijom. 
Tako, na primjer, “...Kotarski narodni odbor u Trebinju je uputio na teren svoje službenike i predao im 
unaprijed potpisana bjanko-rješenja, koja za neodazivanje na rad sadrže unaprijed izrečenu kaznu prinudnog 
rada od tri mjeseca". 105 

O raširenosti masovnog kažnjavanja ljudi kaže se: 

“Jedan od glavnih problema ... jesu pojave brzopletog lišavanja slobode pojedinih građana od strane 
nekih organa ... u toku 1949. godine od ukupnog broja hapšenja koja je izvršila Udba, 47% je neopravdanih, 
to jest, po završenoj istrazi ljudi su pušteni...?106, ljudi se zatvaraju po “60-70 dana, ponekad i za 
beznačajne prekršaje?.107 

O tendenciji stavljanja građana u neravnopravan položaj u istrazi i na sudu, referat konstatira: 

“...U nizu sudskih odluka sud se obično zadovoljava izvještajem organa uprave i priznanjem 
optuženog i ne nastoji utvrditi materijalnu istinu postupka. Pitanje: da li je na primjer, jedna obaveza 
pravilno i zakonito utvrđena, ili obranu optuženog da objektivno nije bio u stanju učiniti djelo za koje se 
tereti — sud često ne ispituje, jednostavno izjavljujući da je ta obrana “neosnovana'. ...Ima dosta primjera iz 
kojih se vidi da sud prihvaća činjenično stanje izloženo u optužnici, bez obzira na dokaze koji govore 
suprotno... Karakterističan je u tom pogledu primjer jedne presude koja pokazuje da optuženi iznosi 


argumente da nije učinio niti je mogao biti učinilac djela koje mu se stavlja na teret. Sud ovu odbranu ne 

usvaja i ovako obrazlaže svoje stanovište: “Optuženi ničim nije dokazao da nije učinio djelo za koje se 
optužuje". U ovom pogledu još je karakterističniji primjer jednog suda koji toliko vjeruje priznanju za 
vrijeme istraživanja, da poricanje tog priznanja na glavnom pretresu smatra kao krivično djelo". 108 

“...Jedan sud je, na primjer, osudio, u sporazumu s lokalnim upravnim organima, grupu seljaka koji 
su dolazili u Beograd da se žale protiv samovoljnog postupka što im je, kad su ulazili u zadrugu, ostavljen 
znatno manji broj stoke i alata nego što je bilo odlučeno na zadružnoj skupštini. Neki sudovi su usvojili 
kriterij: sama činjenica da javni tužilac podiže optužnicu dovoljan je dokaz da jedno djelo nije prekršaj već 
krivično djelo... A predsjednik jednog kotarskog suda izjavio je predsjedniku okružnog suda: “Ja i tužilac 
smo se sporazumjeli da o ovom predmetu donesemo takvu presudu?.?109 

Četvrti plenum CK KPJ imao je katarzične učinke. U 1953. godini donijet je novi kazneni zakonik, 
po kojemu je istraga prenijeta s javnih tužitelja na istražne suce, što je okrivljene stavilo u ravnopravniji 
položaj. Zanimljiv je detalj iz rasprave o nacrtu zakonika, kojom prilikom je Bakarić rekao Moši Pijadi da je 
dobro zaštitio državu od građana, ali da su građani slabo zaštićeni od države. 

Nakon IV. plenuma neće se više ponoviti masovni teror i progoni, osim prema informbiroovcima. 
Bit Će, naravno, pojedinačnih i grupnih uhiĆenja političkih protivnika. 

Različiti su uzroci terora, razularenosti Udbe i svođenja uloge sudova na izvršne organe i tehnički 
aparat političke vlasti. Jedni su u sferi ideologije i prirode režima, a druge su nametnule objektivne 
okolnosti. 

Uvjerenost u povijesnu neizbježnost smjene društvenih sustava imala je snagu vjere u pripremanju 
revolucije i bilo izvorom prometejske snage revolucionara koju su oni prenosili na “mase". Po osvajanju 
vlasti taj je svjetonazor postao izvorom voluntarizma (revolucionarnog), a zatim birokratskog subjektivizma. 
Takvu načinu mišljenja, kojemu povijesni razvoj daje za pravo, nisu nužni dijalog i rasprava kao organski 
medij postojanja, dapače, smetaju mu da “nesmetano? ostvaruje svoju ulogu “izvršitelja povijesnog naloga". 

Vulgarni materijalistički determinizam izrazio se u samouvjerenju da pokret koji ostvaruje “naloge 
povijesti" ima pravo na revolucionarni teror jer i on ubrzava put iz “carstva nužnosti u carstvo slobode", u 
“besklasno društvo". 

Državno vlasništvo nad sredstvima za proizvodnju organizirano kao trust u kapitalizmu isključuje 
političke stranke, sindikate, parlamente, kongrese, demokraciju, pravnu državu, tržište. Budući da su 
zaposleni samo kod jednog vlasnika (države), radnici i svi zaposleni gube mogućnosti na “slobodnu? 
prodaju svoje radne snage 1 dolaze u teži položaj negoli prije u kapitalizmu. 

Prenaglašena procjena snage “kontrarevolucije" također je jačala revolucionarnu diktaturu. Još je 
godinama nakon rata vladao strah od poraženih protivnika u ratu, posebno od rojalističkih snaga u Srbiji, a 


HSS-a u Hrvatskoj. 

Međutim, KPJ je očekivala i žestok otpor dijela masa u ostvarivanju svoga programa. Ne samo 
internim direktivama, već i javno, centralno partijsko rukovodstvo pripremilo je niža rukovodstva i članstvo 
za politiku zaoštravanja. O tome M. \ilas, u ime Politbiroa CK KPJ, piše da Partiji predstoji put “... 
zaoštravanja, sudara ... u ekonomiji ... s prilično nemira..., teškoća, bura, surovih mjera... 

...Stara Jugoslavija korupcije, pljačke, izigravanja zakona, špekulacije, maroderstva, lopovluka, 
zgrtanja bogatstva na gladi, bijedi, krvi i suzama masa, kao avet se diže iz ruševina i pustoši mlade, nove, još 
neiskusne Jugoslavije. Stara Jugoslavija pokušava da prodre svuda, da svuda provuče svoje pipke, da se 
ugnijezdi u državnom aparatu, da stvori kaos u privredi, u snabdijevanju, u administraciji, da postupno izađe 
iz budžaka ... i razmili se kroz sve oblike društvenog života".110 

Budući da je programsko opredjeljenje KPJ bilo usmjereno na ubrzanu likvidaciju svih oblika 
privatnog vlasništva, takva politika je neizbježno morala doći u sukob s tzv. narodnim masama; gotovo 80% 
stanovništva činili su seljaštvo i obrtnici, koji se nisu mogli dragovoljno odreći tradicionalnog načina života. 
KPJ je u otporu dijela naroda protiv privrednih mjera vidjela “prste kontrarevolucije", a zapravo se radilo 
samo o tome da seljaci nisu nikada mogli pristati na prisilne otkupe, na prisilnu kolektivizaciju pa makar to 
tražila i njihova djeca koja su bila na vlasti. 

Načelo jedinstva a ne podjele vlasti i težnja za političkim monolitizmom “po svaku cijenu" daljnji su 
uzrok revolucionarne diktature. Nezavisnost pravosuđa bila je pogažena. 

U svojoj analizi A. Ranković, odnosno CK KPJ, nisu išli “do kraja stvari". Uzroci deformacija 
vidjeli su se u iskrivljenju linije KPJ od strane izvršitelja direktiva, pri čemu se previđalo da su te 
deformacije inherentne ustanovljenu političkom sustavu, da su u njemu neizbježne i da s vremenom i same 
prerastaju u sustav. 

Tek radikalnim izmjenama pravca društvenog razvoja, promjenama sustava ili pak jačim otporom 
naroda mogu se mijenjati društveni odnosi i u tom okviru položaj pravosuđa i stanje zakonitosti. U našem 
slučaju osuda nezakonitosti u društvu na IV. plenumu CK KPJ 1951. godine bila je posljedica osude 


staljinizma i usvajanja koncepta odumiranja države. 


4. Krležina platforma za slobodu književnosti i umjetnosti 


U sklopu društvene reforme početkom 1950-ih, s izvjesnim je zakašnjenjem na red došlo i područje 
duhovnog stvaralaštva: obrazovanje, kultura, umjetnost. Bez demokratizacije duhovnog života, 
antistaljinizam bi se doživljavao kao manipulacija ljudima i cjelokupnom javnošću. Iskrene namjere u 
demokratizaciji revolucionarne diktature testiraju se upravo u području duhovnog stvaralaštva — u znanosti, 


kulturi i umjetnosti — slično kao što se politička demokracija legitimira višestranačjem. 

Inicijativu na polju duhovnoga stvaralaštva pokrenuo je partijski vrh, ne samo zato što je on jedini 
imao u svemu monopol, već i zato što je bio svjestan da se cijeli projekt samoupravljanja mora uključiti u 
slobodu stvaralaštva. 

Četvrti plenum CK KPJ, 3-4. lipnja 1951, na osnovi je \ilasova referata uputio poziv partijskom 
članstvu i javnosti da više nije obvezno proučavati govore i članke partijskih prvaka 1 držati se njih kao 
direktive, već da su dalje obvezne samo odluke — rezolucije, deklaracije i dokumenti — izdane od foruma, a 
da se sada slobodno angažiraju u raspravama o društvenim problemima. Via facti to je bio i poziv javnosti, 
što su mogli iskoristiti uglavnom intelektuaci po prirodi svoje profesije i društvenog angažmana. 

Međutim, stanje glede inteligencije bilo je više nego teško. Dio inteligencije stradao je u ratu na obje 
strane — fizička likvidacija elitne skupine intelektualaca u Kerestincu 1941. od strane ustaškog režima, 
likvidacija 1 bijeg nekih intelektualaca pred komunističkom vlašću 1945. 

U prvim poratnim godinama dio intelektualaca, koji su djelovali pod kvislinškim režimima, bio je 
isključen iz društvenog života. Kažnjeni su po istom kriteriju kao i poduzetnici kojima je nacionalizirana 
njihova imovina. Njima je uskraćeno pravo na rad — pravo na stvaralaštvo. U takvim su prilikama u 
aktivnom životu bili najčešće intelektualci koji su bili borci NOR-a. Ostali koji su se uključivali uglavnom 
su prihvaćali ulogu propagatora i agitatora partijske politike, mada u puno blažoj formi od onih u SSSR-u. 
Pod tim okolnostima publicistika, teorijske rasprave, pa i književnost, kultura i znanost bili su u rukama onih 
partijskih prvaka koji su bili skloniji tim djelatnostima — E. Kardelj, M. \ilas, B. Kidrič, V. Bakarić, M. 
Popović, B. Ziherl itd. 

I kulturno-duhovno naslijeđe bilo je veoma siromašno jer se radilo o polupismenom i nepismenom 
narodu. Primjerice, neke važne društvene znanosti nisu ni postojale: nije bilo sociologije (tek će Rudi Supek 
početkom 1950-ih postavljati temelje sociologije), nije bilo politologije, pa ni političke ekonomije i drugih 
disciplina. Relativno razvijena je bila historiografija i književnost. Malu i politički ograničavanu aktivnost 
inteligenicije nadoknađivali su partijski prvaci. Većina “teorijskih' radova izlazila je iz njihovih pera. Valja 
međutim naglasiti veliku razliku između učinka teorijskih radova partijskih prvaka i onih iz pera 
intelektualaca. Ideje prvih su odmah bile ostvarivane u procesu društvene reforme. Oni su dakle odmah po 
svojim idejama “mijenjali svijest", jer su u rukama imali golemu moć, što nije slučaj s intelektualcima, čiji 
učinak je ili dugoročan ili se ponekada gubi u “maglama" bez jačeg efekta na društveni život. 

Čim su samo malo prošireni okviri za slobodnije intelektualno, posebno književno stvaralaštvo, 
počeli su u većim kulturnim centrima — Zagrebu, Beogradu, Ljubljani — nicati brojni časopisi. Primjerice, u 
Zagrebu pored časopisa “Republika" 1945. godine, “Pedagoškog rada" 1946, “Kulturnog radnika? i 
“Historijskog zbornika" 1948, u 1952. su počeli izlaziti “Krugovi", “Hrvatsko kolo", “Literatura", 


“QGalerija", “Tribina", “Književni Jadran", “Riječka" i “Zadarska revija", te 1953. časopis “Međutim". 

U tim su se časopisima sve više javljali početnici — mladi književnici, kritičari, ali i oni stari koji su 
prije bili potisnuti. Bilo je prirodno, logično i nezaobilazno da su se u demokratskijem ozračju obnovili stari, 
a nastajali i novi sporovi oko programskih i estetskih problema. Sukobljavala su se različita mišljenja o 
drami društvenog razvoja kakva je zaista bila u sukobu s boljševizmom, i u društvenoj reformi koju je 
neposredno izazvao taj sukob. Glavna tema, kako eksplicitno tako 1 implicitno, bila je odnos komunističkoga 
pokreta i književnosti i umjetnosti, dakle problem koji je prvi otvorio M. Krleža već početkom 1930-ih, što 
je dovelo do poznatog “sukoba na ljevici"? uoči Drugoga svjetskog rata, došavši u sukob s KPJ. Polemike su 
već 1952. ponovno stvorile dva “tabora"', “modernistički? i “konzervativni". “Modernisti" su uklanjali razne 
“tabue", pregrade i ograničenja težeći što većoj slobodi i u estetskom i u tematsko-sadržajnom pogledu, a 
otvarala su se vrata i utjecaju Zapada. Sada su se slobodnije prevodila i rehabilitirala djela zapadnih autora, 
smanjivala antizapadna kampanja, jače osuđivala staljinističko-ždanovska proganjanja literature u SSSR-u 
itd. U tim raspravama po malo su se obnavljali odnosi, estetske skale i teme iz međuratnog razdoblja. 

Tijekom 1952. su se, uz različite estetske, nazirale i različite ideološko-političke tendencije. Jedni su 
radikalizirali antiboljševičku kampanju KPJ prema jačoj kritici režima, drugi su se dosljedno držali duha i 
slova partijskih direktiva jer su bili uz KPJ i dušom i srcem, u nadi da se upravo tako najbolje mogu ostvariti 
intelektualne slobode i spriječiti nepoželjno prodiranje “malograđanske" primitivne stihije, a treći su zauzeli 
“neutralni stav", zalažući se da se “politika" ostavi po strani, a da se u književnosti ostane u okvirima 
estetike. 

Unatoč proklamacija o slobodi intelektualnog stvaralaštva, KPJ se još nije odrekla uloge 
usmjeravanja u tako delikatnoj sferi. Ona je, suočena s tendencijom “cvjetanja svih cvjetova", inicirala 
kongres jugoslavenskih književnika, kako bi ih što više objedinila u potporu svojih društvenih reformi. 

Kongres književnika održan je u Ljubljani od 5. do 7. listopada 1952. u znaku referata Miroslava 
Krleže. 111 Sudionici Kongresa uglavnom su bili komunisti, ljevičari i simpatizeri KPJ. Krleža je govorio, s 
jedne strane, iz perspektive svoje dvadesetogodišnje borbe (1932-1952) protiv instrumentalizacije 
književnosti od strane komunističkog pokreta, poglavito u SSSR-u, a s druge strane i protiv malograđanske i 
“desne kontaminacije". Ne ulazeći na ovom mjestu u estetske probleme kongresne rasprave, recimo da su 
Krleža i Kongres vrlo snažno podržavali Tita i KPJ u sukobu sa staljinizmom. Krleža se nada da će Titova 
borba protiv Staljina uroditi sintezom “revolucije i umjetnosti". U toj sintezi umjetnost mora ostati 
umjetnost, koja treba “govoriti svojim vlastitim glasom", boreći se i protiv “lijevih fraza" 1 protiv “desnih 
kontaminacija" te postati umjetnost jedine socijalističke zemlje “na Balkanu i na Dunavu", zemlje “koja se 
do svoga vlastitog političkog oblika probila vlastitim snagama, po zakonu svoga vlastitog historijskog 
razvoja“.112 

Krleža je dakle s jedne strane apsolutno podržao borbu protiv staljinizma, jer je čitav život bio u toj 


borbi, založio se za punu slobodu stvaralaštva, kako u tematsko-sadržajnom tako i u estetskom smislu, ali se, 

s druge strane, suprotstavio i desničarskim tendencijama uključujući i dekadentne pojave na Zapadu. Kao što 
je KPJ vodila strategiju “trećeg rješenja" — ni Istok ni Zapad — tako je i Krleža također tražio “srednje 
rješenje“. 

Prihvaćanje Krležina referata kao službenoga dokumenta Kongresa, doživljeno je u kulturnoj i 
političkoj javnosti kao njegova definitivna pobjeda i završni čin predratnog “sukoba na ljevici". Nakon 
Kongresa, Krleža postaje neprijeporni i najautoritativniji arbitar u književnom stvaralaštvu i glavni kriterij u 
kulturnom životu cijele zemlje. Takva Krležina pozicija već je bila postavljena njegovim imenovanjem za 
direktora Jugoslavenskoga leksikografskog zavoda 1950. godine. 

Nepun mjesec dana prije Kongresa književnika, u Zagrebu je od 2. do 7. studenoga 1952. održan VI. 
kongres KPJ. Kongres je sumirao četverogodišnju borbu protiv staljinizma i formulirao koncepciju 
samoupravljanja. O SSSR-u izrečena je najteža kvalifikacija: tamo se početna radničko-seljačka vlast 
degenerirala u “birokratsku kontrarevoluciju" koja je restaurirala carističko-despotski režim, zavela sustav 
Topskoga rada, zgazila prava neruskih naroda i okrenula se osvajačkoj politici ruskih careva. Kongres je 
radikalizirao kritiku sovjetskoga režima izjednačivši ga s nacifašizmom, što je, za ideološku svijest 
partizanske generacije, bila najteža moguća kvalifikacija. Bio je to vrhunac kritike staljinizma. 

U sklopu društvene reforme VI. kongres je odlučio preimenovati KPJ u Savez komunista 
Jugoslavije (SKJ), manifestirajući i time privrženost ne Lenjinu nego Karlu Marxu, čija organizacija je imala 
isto ime. Na crti koncepcije samoupravljanja, promjena imena simbolizirala je napuštanje “vodeće uloge 
SKJ i njezino pretvaranje u ulogu idejnog usmjeritelja. Naime, KPJ kao stožer koji je upravljao svim 
područjima društvenog života, morala se povući s te pozicije ako se iskreno željela ostvarivati ideja 
samoupravljanja. Zato su kreatori te ideje u predkongresnom razdoblju već otvorili proces transformacije 
KPJ. 

Umjesto kadrovske partije — kao organizacije stvorene u teškim ilegalnim i ratnim prilikama, 
organizacije čiji članovi i uvjeravaju, ali i dirigiraju, nose veliki teret, ali prisiljavaju i druge da tako rade, 
pružaju primjer u zalaganju, ali se služe i prisilom jer smatraju da je povijesno opravdana i slično — steklo se 
uvjerenje o nužnosti preobrazbe KPJ u pokret koji bi bio “ideološka avangarda" radničke klase i društva u 
cjelini. 

Djelomično pod utjecajem takva gledišta o ulozi Partije u prijelaznom razdoblju, a djelomično u 
želji da omasovi svoje redove u borbi protiv staljinizma, KPJ se otvorila svima koji su prihvatili njezin novi 
kurs. U drugoj polovici 1948. godine, dakle za prvih pet-šest mjeseci sukoba s Informbiroom, u KPJ je 
primljeno više od 80.000 novih članova, tako da je potkraj 1948. godine bilo 530.812 članova. Potkraj 1950. 
godine taj je broj povećan na 607.443, potkraj 1951. na 704.617, a 30. lipnja 1952. na 779.382 člana. Znači 


da je broj članova KPJ u četiri godine — od polovice 1948. do polovice 1952. — povećan za oko 63%. 

Očigledno je bio posrijedi proces koji će postupno mijenjati karakter Partije pretvarajući ju iz kadrovske u 
masovnu, čime se Kominformu dokazivalo kakvu potporu ima Tito. 

Jedan dio članova Partije pružao je otpor novome kursu. U tom su razdoblju otpadali oni koji su se 
solidarizirali s Kominformom. Prema njima nije bilo nikakva kolebanja. Najmanje neslaganje ili čak kritička 
napomena na politiku otpora KPJ Informbirou, kažnjavali su se isključenjem iz Partije. 

Osim informbiroovaca, iz KPJ je od 1951. do 1954. isključeno 112.858 seljaka, najviše zato što nisu 
mogli prihvatiti antiseljačku politiku i kolektivizaciju poljoprivrede. 113 

Šesti je kongres izabrao Centralni komitet od 109 članova. Politbiro je promijenio ime u Izvršni 
komitet u koji su izabrani J. B. Tito, kao generalni sekretar te članovi V. Bakarić, M. \ilas, I. Gošnjak, E. 
Kardelj, B. Kidrič, L. Koliševski, F. Leskošek, M. Pijade, —. Pucar, A. Ranković, —. Salaj i S. Vukmanović. 

Najveća promjena u biću KPJ dogodila se u borbi sa staljinizmom, tijekom koje je slomljena 
naslijeđena ideološka svijest. Njezini otpori demokratizaciji neće više biti legitimirani staljinizmom, mada 
će biti 1 takvih natruha, već će proizlaziti iz strukture i konfliktnosti jugoslavenskog društva. 

Istodobno s promjenom uloge i imena KPJ, provedena je i slična promjena u tzv. masovnim 
organizacijama. Na IV. kongresu Narodne fronte Jugoslavije, 22-25. veljače 1953, promijenjeno je ime u 
Socijalistički savez radnog naroda Jugoslavije (SSRNJ). Na kursu približavanja Zapadu SSRNJ je 
uspostavio veze sa socijalističkim partijama Belgije, Francuske, Savezne Republike Njemačke, Velike 
Britanije, Norveške, Švedske, Danske, Nizozemske, a kasnije i Indije, Burme i Izraela. Na IV. kongresu 


Antifašističke fronte žena, 26-28. rujna 1953, to je ime promijenjeno u Savez ženskih društava Jugoslavije. 


I najzad, djelomično kao rezultat svih promjena u političkom i privrednom sustavu od 1949. do 
1953. godine, što je trebalo i pravno sankcionirati, a djelomično i radi poticanja daljnjih promjena u duhu 
nove koncepcije KPJ o izgradnji socijalističkog društva, Narodna je skupština 13. siječnja 1953. donijela 
Ustavni zakon o osnovama društvenog i političkog uređenja FNRJ koji je faktički zamijenio Ustav iz 1946. 
godine. 

Za osnovu društvenog uređenja Ustavni je zakon proglasio društveno vlasništvo i samoupravljanje 
proizvođača. Po tom se zakonu mijenja struktura Savezne i republičkih skupština. U njima su ustanovljena 
vijeća proizvođača kao drugi dom. Savezno vijeće sastavljeno je od zastupnika koje biraju neposredno birači 
1 od zastupnika koje biraju republičke skupštine i skupštine autonomnih jedinica (Vojvodina i Kosovo i 
Metohija) iz redova svojih članova i koji predstavljaju te republike, odnosno jedinice. Tako je sačuvana 


jezgra negdašnjega Vijeća naroda u okviru Saveznog vijeća. Vijeće proizvođača birali su posredno birači 

zaposleni u proizvodnji, transportu i trgovini. Uvedena je funkcija šefa države, predsjednika Republike, a za 
prvoga predsjednika izabran je Josip Broz Tito. Kao političko-izvršni organ Skupštine uvedeno je Izvršno 
vijeće, a ne vlada kao prije, da bi se jače naglasio radni karakter i princip skupštinske vladavine. Sve te 
promjene u političkom sustavu i radničko samoupravljanje, imali su za cilj prevladavati tradicionalne odnose 
i ustanove državne vlasti i sprečavati tendencije i prema staljinističkom despotizmu i prema liberalnoj 


građanskoj demokraciji. 


1 Tito, Govor na Novu 1948. godinu, Govori i članci, knj. III, str. 217. 

2 Tito, Govor na mitingu u Splitu 5. ožujka 1950, Govori i članci, knj. V, str. 38. 

3 Iz Pisma CK KPJ partijskim organizacijama od 16. listopada 1950. 

4 Edvard Kardelj, Problemi naše socijalističke izgradnje, knj. I, Kultura, Beograd, 1954, str. 228. 

5 Isto, 229. 

6 Isto, 232. 

7 Isto, 234. 

8 Tito, Govor na Novu 1948. godinu, nav. dj., 226. 

9 Tito, Govor na II. kongresu KP Hrvatske 26. prosinca 1948, Govori i članci, knj. IV, str. 54. 1 55. 

10 Edvard Kardelj, nav. dj., 237. 

11 “Planska cijena pojedinog artikla ili grupe artikala nastaje tako što se prosječnim društveno potrebnim 
troškovima proizvodnje, transporta i trgovine dodaje iznos dobiven time što se prosječni troškovi množe s 
individualnom, planskom određenom stopom akumulacije i fondova za dotični artikal, odnosno grupu 
artikala" (B. Kidrič, Teze o ekonomici prelaznog perioda, Komunist, br. 6/1950, str. 15). 

12 “Pred Komunističkom partijom Srbije postavlja se kao osnovni zadatak borba protiv šovinističkih i 
hegemonističkih tendencija i to uglavnom velikosrpskih..." (Iz Rezolucije I. osnivačkog kongresa 
Komunističke partije Srbije, 8-12. svibnja 1945). 

14 Dr. Vladimir Bakarić, O poljoprivredi i problemu sela, Kultura, Beograd, 1960, str. 66. 

15 O stupnju centralizacije govori podatak da su svi autobusi u Jugoslaviji bili uključeni u jedno poduzeće 
tzv. DASP (Državno auto-saobraćajno poduzee). 

16 Arhiv CK KPJ, Sig. II1/9. 

17 Arhiv CK KPJ, Sig. 111/39. 

18 Ovaj autor je 1949. doživio da mu je prodavačica rekla: “Nema za Vas robe, idite u Vašu Srbiju. 

19 “Borba? br. 16 od 19. siječnja 1947. Kao dokument vremena, ovaj članak zaslužuje da ga se šire citira. 


Napisan je nakon što su sve republike izglasale svoje ustave 1 time zaokružile jugoslavenski federalizam. 

U članku se, osim ostalog, kaže: 

“... Kako je veliki taj razvitak, kako je ogroman taj napredak postignut za nekoliko godina! On je 
donio samostalnu državnu organizaciju narodima koji je nikada prije nisu imali (slovenska), on je uveo u 
samostalni državni život jednu novu naciju (makedonsku). On je našao konačno rješenje odnosa između 
srpskog i hrvatskog naroda. On je pretvorio Jugoslaviju, tamnicu naroda u prvom periodu njenog postojanja, 
u bratsku porodicu ravnopravnih slobodnih naroda. On je likvidirao Novopazarski Sandžak kao tursku 
administrativnu jedinicu, on je ostvario autonomiju Vojvodine, ostvarajući u isto vrijeme u njoj većinu 
srpsko-hrvatskog stanovništva; on je ostvario autonomnu oblast na Kosovu, Metohiji, likvidirajući razdor i 
neprijateljstvo Srba i Šiptara. Crna Gora, proširena dijelom Sandžaka i Bokom, došla je ponovo do svoje 
samostalne nacionalne egzistencije. Ispunjene su težnje hrvatskog naroda za slobodom i nezavisnošću. BiH 
je stekla državnu samostalnost... uklanjajući na taj način jedan od važnih uvjeta nesporazuma među Srbima i 
Hrvatima. Srbija je povratila svoju državnu samostalnost i našla svoj put kao najvažniji činilac u 
ravnopravnom rješenju odnosa među svim jugoslavenskim narodima. Uza sve to međunarodni ugovori 
priključuju Jugoslaviji dalmatinske i hrvatske otoke, Istru i Slovensko primorje. Ostvareni princip 
federativnog uređenja nepovratno je uklonio sve uvjete razdora i međusobne borbe jugoslavenskih naroda, 
stvorio osnovicu za nesmetani, puni razvoj i preokret svih njih. Kako je golem taj rezultat revolucionarne 
demokratske oslobodilačke borbe!?.., ... što ...“služi kao primjer i uzor bližim i dalekim narodima (i) ... 
pobjedi nove, narodne demokracije u Europi". 

Teze M. Popovića zaslužuju historiografsku analizu, ali za to u ovom radu nema mjesta. 

M. Popović je oštro polemizirao sa srbijanskim političarem M. Grolom, koji je kao vođa opozicije 
1945. bio protiv federalizma. On je 1966. bez kolebanja podržao Tita u smjenjivanju A. Rankovića. Umro je 
1971. kao predsjednik Skupštine SFRJ. 
20 Ovaj autor je u jesen 1942. na partijskom tečaju postavio predavaču Josipu Caziju sljedeće pitanje: “Da li 
je moguće da se mi komunisti nakon što osvojimo vlast izrodimo i narodu se nametnemo kao nova vladajuća 
klasa". Nakon što me predavač blago ukorio zbog takve heretične misli (bio je vrlo tolerantan, vjerojatno 
zato što je bio istaknuti sindikalni prvak), rekao je: “Ja znam da se tako desilo u svim revolucijama kao i u 
Crkvi nakon što je dobila zaštitu rimske države, ali mi komunisti se rukovodimo znanstvenom teorijom koja 
je utvrdila zakonitosti po kojima će budućnost teći. Dakle, nas štiti marksizam-lenjinizam od svih mogućih 
deformacija u budućnosti". Naravno, složio sam se s njegovom tezom. 
21 Borba za izmjenu granica prema Italiji i Austriji bila je znatno “agresivnija? od one koju je vodila vlada 
Kraljevine Jugoslavije nakon I. svjetskog rata. Dva su motiva iz kojih je izviralo jako tvrdo stajalište, koje je 
išlo čak i do rizika rata s Velikom Britanijom i SAD-om. Naime, u jugoslavenskom vrhu kreatori vanjske 
politike bili su Hrvat i Slovenac — Tito i Kardelj. Uz njih dvojicu hrvatski i slovenski kadrovi imali su 


ključne pozicije u diplomatskoj službi FNRJ. Uz taj nacionalni slovenski i hrvatski motiv djelovao je 

revolucionarni motiv po kojem je legitimno od kapitalističkih država osloboditi svaki pedalj zemlje u 
interesu socijalizma. 

22 O ulozi Jugoslavije i Tita u stvaranju balkanske federacije nastala je i ovaj stih: Drug je Tito zaslužio, da 
je Balkan njegov cio, Balkan cio i Europe jedan dio. 

23 Početkom 1948. godine general-lajtnant Svetozar Vukmanović Tempo rukovodilac partijske organizacije 
JNA 1 član užeg rukovodstva KPJ, nakon posjeta SSSR-u gdje je trebao prikupiti iskustva o izgradnji 
sovjetske armije radi korištenja u izgradnji oružanih snaga Jugoslavije, kritički je iznio svoje dojmove i, 
upozoren od dva svoja pomoćnika da se ne smije negativno govoriti o Sovjetskom Savezu, odgovorio je: 
“Nikome ne priznajem da je veći prijatelj Sovjetskog Saveza! Ali me upravo to obavezuje da ne šutim o 
slabostima koje sam uočio i da sovjetskim drugovima ne govorim kako je u njihovoj zemlji sve dobro i 
pravilno.. Upravo zato što sam komunist nije mi svejedno kako se razvija sovjetsko društvo. To moram 
otvoreno reći sovjetskim drugovima" (Svetozar Vukmanović Tempo, Revolucija koja teče, Komunist, 
Beograd, 1971, str. 59). 

24 Milovan \ilas, Vlast, Veritas Foundation Press, London, (bez godine izd.), str. 132. 

25 Isto, 133. 

26 Isto, 138. 

27 Povijest SKJ, Komunist, Beograd, 1985, str. 349. 

28 Isto, 350. 

29 Sudionik sjednice CK KPJ 1.ožujka 1948, član užeg rukovodstva KPJ Svetozar Vukmanović Tempo, 
ovako je zabilježio sjećanje na tu sjednicu: 

“Tito je, kao 1 uvijek u teškim situacijama, na početku dao ton sastanku. Prvi je uzeo riječ, iako bi 
normalno bilo da najprije članovi delegacije podnesu izvještaj o razgovorima sa Staljinom. Ušao je u srž 
problema kada je rekao da su odnosi između naše zemlje i Sovjetskog Saveza zapali u ćorsokak. 

...Tito je, obrazlažući svoju ocjenu, rekao da sovjetsko rukovodstvo ne želi da nam pomogne u 
naoružavanju armije 1 da stalno ističe kako nam ne treba jaka armija jer će nas oni braniti. 

... Tito je također rekao da ugovori o mješovitim društvima u riječnom i zračnom prometu nisu 
ravnopravni. 

...Naša izlaganja samo su potvrdila ocjenu koju je Tito dao na početku sastanka. 

Tito je ukazao na još jednu činjenicu: Rusi na nacionalno pitanje gledaju drugačije od nas ... ami 
nismo figurice na šahovskoj tabli... 

Tito je na kraju podvukao da se nalazimo u punom jeku izvršenja petogodišnjeg plana i da bi nas 
ulaženje u federaciju s Bugarskom omelo u tome. 

Imajući sve to u vidu, Tito se izjasnio protiv stvaranja federacije s Bugarskom. Praktično, to je 


značilo odbacivanje Staljinovog zahtjeva, i to na sastanku rukovodstva jedne partije, što je bila rijetkost, da 

ne kažem iznimka, u međunarodnom komunističkom pokretu. Svi smo se složili s Titom. Jedino je Sreten 
Žujović šutio i zapisivao u svoj dnevnik ono što smo govorili. Kako je to radio na svakom sastanku, nitko 
nije obraćao pažnju na njegovo držanje. 

Na kraju sastanka zaključeno je da se u strogoj tajnosti drži sve o čemu je bilo riječi kako se ne bi 
izazvale teškoće u našim nastojanjima da prevladamo nastalu situaciju" (Svetozar Vukmanović Tempo, nav. 
dj., 61-64). 

30 Isto, 351. 
31 Isto 
32 Agenturne informacije o pričama u kuloarima jugoslavenskih vodećih komunista i stvarna Titova politika 
upućivali su Staljina na zaključak da se Jugoslavija neće dati pod dominaciju SSSR-a, što može zarazno 
utjecati na ostale satelitske zemlje. Suočen s takvom mogućnošću i težnjom za širenjem svojeg imperija 
Staljin se odlučio “slomiti? Tita i Jugoslaviju. 
33 Rezolucija IB-a i odgovor KPJ pročitani su 29. lipnja 1948. u 22 sata na Radio-Beogradu. Pred ponoć te 
večeri upao je u stan ovog autora —uro Zrnić, zapovjednik pukovnije u Novoj Gradiški u kojoj sam bio 
politički komesar. Sav usplahiren reče: “Slušao sam Radio- Beograd. Ne vjerujem da smo se mi posvađali s 
Rusima, već su vjerojatno neki teroristi-provokatori upali u radio Beograd. Ti si komesar, molim te zovi 
političku upravu JNA da znamo što se stvarno desilo.? 

Takav je bio šok, ali ne samo kod Zrnića. 
34 U vojsci je desetak dana prekinuta vojna obuka, održane su samo političke konferencije na kojima su se 
“prorađivali'" dokumenti sukoba. 
36 Isto, 102. 
37 Isto, 828. 
38 Isto, 490-496. 
39 Svojim tumačenjem odnosa KPJ i građanskih stranaka Kardelj je, naknadno, priznao da su pozivi za 
suradnju u NOB-u bili neiskreni. 
40 Isto, 534. Dokumenti doista potvrđuju točnost te informacije. 
41 Isto, 541. 
42 V. kongres KPJ, 558. 
43 Isto, 213. 
44 Isto, 208-213. 
45 Nakon završenih manevara Tito se sastao s vojnim komandantima i u razgovoru s njima otvorena srca 
rekao i ovo: 

“Drugovi, ja sam, s nizom naših drugova, proglašen gestapovskim agentom i prodanim izdajnikom 


komunističkog pokreta samo zato što nismo, ostajući dosljedni idealima i interancionalističkim principima 


325 


komunističkog pokreta, pristali da nam se dirigira, da budemo zavisni od drugog, da se naša dobra odvlače, 
da naši ljudi u svojoj zemlji moraju pokorno slušati strane vojne i ekonomske savjetnike i služiti službama 
drugih zemalja. Postoji li nešto teže za jednog revolucionara od toga da ga nepravedno proglase izdajnikom, 
da se danas sav komunistički pokret u svijetu odriče naše Partije i našu zemlju proglašava okuženom? Ja 
sam uvjeren da ćemo mi imati snage sve to prebroditi, ali je pitanje može li se nazrijeti vrijeme kada će 
istina pobijediti. 

... Ja sam, drugovi, mogao odabrati i drugi put, put povlađivanja Staljinu i Informbirou. Da sam to 
uradio, bio bih i dalje cijenjen i veličan i meni lično bilo bi dobro; ne bih bio “otpadnik i prodana duša', nego 
bih bio slavljen. Ali takav put ja nisam mogao odabrati. Tim bih činom osramotio cijeli svoj život — radnika 
beskućnika i proleterskog borca, čovjeka koji je osjetio što znači biti eksploatiran i zavisan od drugoga, put 
revolucionara i komandanta onih koji su ostali na bojištima i stratištima. Tada bih se uistinu osjećao 
prodanom dušom... Možda ja neću doživjeti da pobijedi istina. Možda to neće doživjeti ni Bevc, Koča i 
njihova generacija. Ali, uvjeren sam, to će doživjeti netko od vas, mladih suboraca, makar bilo potrebno i 
oružjem braniti skupo plaćenu slobodu. 

... Ako mi to, drugovi, ne doživimo, ostavljam vam u amanet: ne dopustite da nas bilo šta pokoleba, 
nastvite borbu i ne žalite žrtve. Uvjeravam vas da jedino istina na kraju mora pobijediti. Pa čak ako ni vi to 
ne doživite, doživjet će oni koji dođu iza nas i neće nas proklinjati, jer usprkos svemu nismo niti ćemo izdati 
budućnost svoje zemlje. 

.. Mi smo izvršili veliko djelo 1 iznijeli veliki teret na svojim leđima, ali sada nemamo vremena da 
uživamo plodove naših borbi i naših tereta. Mi smo takva generacija, mi smo zato tu da sagorimo u 
revoluciji za buduća pokoljenja!" (Zvonko Štaubringer, Titovo historijsko NE staljinizmu, Radnička štampa, 
Beograd, 1976, str. 61-62). 

46 Z. Štaubringer, nav. dj., 51-52. 

47 Isto, 52. 

48 Isto, 54. 

49 Šef vojnog kabineta J. B. Tita, general B. Šiljegović kazivao je ovom autoru da je vrhovni vojni sud 
zatražio sugestiju o visini kazne. Problem te kazne je došao i do Tita, koji je sugerirao da se najteži oblik 
izdaje kazni najtežom vremenskom kaznom (do 20 godina). 

50 O moći Udbe Josip Hrnčević, javni tužitelj Jugoslavije, svjedoči ovim riječima: “Nikome nije bilo 
dozvoljeno, pa ni javnom tužilaštvu, da se u te stvari miješa. Sve što nam je preostalo bilo je da u pojedinim 
slučajevima, uglavnom na molbu rodbine, interveniramo kod UDB-e" (J. Hrnčević, Svjedočanstva, Zagreb, 
Globus, 1984, str. 116). 

51 R. Radonjić, Izgubljena orijentacija, Radnička štampa, Beograd, 1985, str. 74-76. 

Prema neobjavljenoj disertaciji V. —orđevića (u posjedu autora), iz KPJ isključeno 59.596 članova, a 
kažnjeno 31.142. 

52 Prema istraživanju beogradskog novinara D. Markovića, evidentirano je 55.663 informbiroovca, od 
kojih 21.880 boraca NOB-a, 1.673 nositelja “Spomenice 1941." 1.772 pripadnika SUP-a, 8 članova CK 
KPJ, 50 članova oblasnih, 773 člana kotarskih komiteta itd. (“NIN?, 17.09.1987. str. 18-21) 

53 Povijest SKJ, 364. 

54 Nije jedini razlog tome da se osigura hrana za gradove, već i da se politički i ekonomski uzdrma cijelo 
seljaštvo i pripremi za kolektivizaciju. 

55 Izvori za istoriju SKJ, Komunist, Beograd, 1983, str. 14. 

56 Darko Bekić, Jugoslavija u hladnom ratu, Globus, Zagreb, 1988, str. 126-129. 

57 “Novo Vremja", Moskva, br. 24/1951. 

59 Ilustritativan je u tom pogledu članak “Peti kongres Komunističke partije Jugoslavije i problem 
teoretskog podizanja partijskih kadrova" u časopisu “Komunist? br. 1, 1949, u kojemu se partijskim 
kadrovima preporučuje da svoje teoretsko obrazovanje obogate teorijom SKP(b)-a i Staljinom. U članku se o 
tome kaže i ovo: 

“Kao što su Marks i Engels u izučavanju kapitalističkih društvenih odnosa polazili od izučavanja 
konkretne društvene stvarnosti u Velikoj Britaniji, gdje su ti odnosi u to doba bili najrazvijeniji, tako svako 
izučavanje zakonitosti socijalističke izgradnje treba polaziti od izučavanja konkretnih društvenih odnosa u 
Sovjetskom Savezu, gdje je socijalistički poredak postao, prvi put u povijesti, stvarnost. U društvenoj praksi 
SSSR-a potvrđuje se pravilnost teoretskih postavki Marxsa i Engelsa, pravilnost njihovih genijalnih 
predviđanja." 

60 Naslov Kardeljeve studije iz 1945. godine. 

61 Tito, Iz razgovora s delegacijom Prvog kongresa Saveza studenata Jugoslavije, Govori i članci, knj. VII, 
24. 

62 Edvard Kardelj, O narodnoj demokratiji u Jugoslaviji, “Komunist", br. 4/1949, str. 39. 
63 Isto, 42, 43. 

64 Tito, Govor na Drugom kongresu KP Hrvatske, Govori i članci, knj. IV, 51-65. 

67 Isto, 95. 

68 Boris Kidrič, O nacrtima novih ekonomskih zakona, Zagreb, 1951, str. 28. i 29. 

69 Edvard Kardelj, Deset godina narodne revolucije, nav. dj., 104-105. 

70 Isto, 103. 

71 Isto, 114. 

72 Isto, 129. 

73 Edvard Kardelj, Socijalizam i demokratija, Beograd, 1958, 179. 

74 Isto, 196. 

75 Boris Kidrič, Predavanje u Institutu društvenih nauka u Beogradu, 21. lipnja 1950, Sabrana djela, knj. VI, 
str. 133-134. 

76 Engels, O kritici projekta socijaldemokratskog programa od 1891. god., Marks-Engels, Dela, rusko 
izdanje, tom XVI, knj. II, str. 111. Citirano prema ekspozeu E. Kardelja, O narodnoj demokratiji u 
Jugoslaviji, Komunist, br. 4/1949, str. 54. 

77 “...Mi smo se na praksi u svojoj zemlji uvjerili kako snažno i duboko osvjetljava ta nauka i najzamršenija 
pitanja: tko želi i tko je sposoban da je shvati, da razumije njen duh — tome nisu potrebni nikakvi drugi 
autoriteti, nikakvi tutori...?? 

78 “...Marks, Engels i Lenjin uče nas da država počinje odumirati od časa kad proletarijat dođe na vlast ... 
To odumiranje države počinje prvo u “njenim privrednim funkcijama", u upravljanju proizvodnjom od strane 
proizvođača..." (Isto,) 

“Kod Marksa, Engelsa i Lenjina nalaze se uglavnom odgovori na sva principijelna pitanja..." (Tito, 
Ekspoze na sjednici Savezne narodne skupštine FNRJ 27. 6. 1950, Govori i članci, knj. V, str. 220-252, 
passim). 

79 Isto, 

80 Ta odluka donesena je zato da Partija ne bi srasla “...u jednu cjelinu s birokratskim državnim aparatom..." 
i zanemarila svoju pravu dužnost “...dužnost organizatora i najaktivnijeg sudionika u svim političkim, 
kulturnim i privrednim akcijama, dužnost organizatora masovne kontrole..." Nadalje, “...svesti partiju i 
njenu ulogu na birokratski aparat, na dio državne mašine za prisiljavanje, za provođenje raznih prinudnih 
mjera — to je suprotno učenju Lenjina o ulozi partije u prvoj, prelaznoj fazi..." (Isto). 

81 Odlučnost da se ustraje na putu koji je time označen Tito je izrazio ovim riječima: “...parola ..* Tvornice 
radnicima, zemlja seljacima", nije neka apstraktna propagandistička parola, već takva koja ima u sebi duboki 
sadržajni smisao. Ona sadrži u sebi čitav program socijalističkih odnosa u proizvodnji, u pogledu društvenog 
vlasništva, u pogledu prava i dužnosti trudbenika i — prema tome — može se i mora ostvariti u praksi, ako 
mislimo, zaista izgraditi socijalizam''.(Isto) 

82 Isto, 6. 

83 Ta ideja o organizaciji cijele privrede u tezama je definirana ovako: 

“Najviša udruženja radnih kolektiva, recimo čitave udružene grane u općejugoslavenskom obujmu, 
bit će u stvari deetatizirani AOR-i, izabrani npr. od radničkih savjeta privrednih udruženja (plenumi tih 
najviših udruženja trebaju se sastojati od radnika iz poduzeea, plageen je samo predsjednik s malim 
aparatom od 2 do 5 osoba; personali i poslovni izdaci idu na račun privrednih udruženja; istovremeno se za 


taj broj ljudi može smanjiti aparat saveznog savjeta). 

Savezni savjeti u ovoj fazi dijele opće rukovođenje s najvišim udruženjima radnih kolektiva. Ta su 
udruženja podvrgnuta, s jedne strane, općim direktivama državnih organa postavljenih od Narodne 
skupštine, a s druge strane, trebaju imati pravo i obavezu sudjelovanja u radu tih državnih organa. (Time se 
Teorganiziraju savezni savjeti; pored predsjednika republičkih savjeta u njih ulaze i predsjednici radničkih 
savjeta udruženih grana. Istovremeno ti predsjednici ulaze u sastav Savezne planske komisije, pored 
predsjednika republičkih planih komisija.) 

Neophodno je da se što prije po granama uvedu radnički savjeti za čitavu Jugoslaviju... Bez toga bi, 
s jedne strane, opasno zaostajao proces pretvaranja državnog vlasništva u općenarodnu imovinu pod 
upravom slobodno udruženih neposrednih proizvođača, a s druge strane, neizbježno bi se rađali i učvršćivali 
elementi republičkog državno-kapitalističkog vlasništva. Decentralizacija operative po državnoj liniji, bez 
istovremenog centralističkog i demokratskog udruživanja radnih kolektiva, tj. neposrednih proizvođača, ne 
vodi naprijed, nego neizbježno vodi natrag u državni kapitalizam (u stvari, u nekoliko državnih kapitalizama 
partikularističkih prema cjelini, birokratsko-centralističkih na dolje i prema radnim kolektivima)" (Isto, str. 8 
i 9). 

84 Tvornicama, rudnicima, prometnim, transportnim, trgovinskim, poljoprivrednim, šumskim, komunalnim 
i drugim državnim privrednim poduzećima kao općenarodnom imovinom u ime društvene zajednice 
upravljaju radni kolektivi u okviru državnog privrednog sustava, a na temelju prava i dužnosti utvrđenih 
zakonima i drugim pravnim propisima. 

“Radni kolektivi ostvaruju to upravljanje preko radničkih savjeta i upravnih odbora poduzeća..." 
(OZU, “Službeni list FNRJ", 43/1950, čl. 1) “U manjim poduzećima cio radni kolektiv sačinjava radnički 
savjet" (član. 2). 

Radnički savjet poduzeća bira se općim jednakim i neposrednim pravom glasa, putem tajnog 
glasovanja" (čl. 11, st. 1). 

85 Isto, čl. 23. 

86 Isto, čl. 27. 

87 Isto, čl. 36, 38, 39. 1 40. 

88 “Samim tim što je dnevna proizvodnja bila gotovo sasvim zavisna od osnovnih planova koji su bili 
diktirani odozgo, privredne organizacije i privredna udruženja nisu se mnogo obazirala na zakon ponude i 
potražnje, za zahtjeve tržišta. Možemo reći da su se obazirali vrlo malo ili čak nimalo. Zadovoljavanje 
zahtjeva tržišta bilo je u stvari prepušteno većoj ili manjoj pameti i uviđavnosti planskog i operativnog 
činovničkog aparata... (a) poduzeće nije prinukano vlastitim interesima da se brine za asortiman i kvalitetu 

robe." “...dosadašnji platni sustav temelji se samo na stalnoj plaći... Prije svega, plaća nije zavisila ni u čemu 
od pitanja koliko poduzeće bilo u pogledu kvalitete odnosno asortimana bilo putem svog komercijalnog i 


drugog privrednog zalaganja zadovoljava stvarne potrebe tržišta, pa prema tome i potrebe socijalističke 

zajednice radnih ljudi. Prirodna posljedica toga bila je da su radni kolektivi ostajali nezainteresirani za 
vapijuĆim signalima koje je o potrebama socijalističke zajednice iz dana u dan davalo tržište." (Boris 
Kidrič, O nacrtima novih ekonomskih zakona, Naprijed, Zagreb, 1951, str. 11) 

89 Isto, 2 

90 Isto, 6. 

91 Vidi: Odredbe savezne vlade, Službeni list FNRJ, 39/1952. 

92 Boris Kidrič, diskusija na VI. kongresu KPJ, u: Borba komunista Jugoslavije za socijalističku 
demokratiju, VI. kongres KPJ, Kultura, Beograd 1952, str. 183-184. 

93 Isto, 190. 

94 [sto, 193-194. 

95 Rezolucija VI. kongresa KPJ o zadacima i ulozi Saveza komunista Jugoslavije, Borba komunista 
Jugoslavije za socijalističku demokratiju, VI kongres KPJ, str. 263. 

96 Milentije Popović, Povodom diskusije o privrednom sistemu, “Naša stvarnost", br. 1-2/1954, str. 19. 
97 “Kreditiranje investicija provodit će se natjecanjem onih koji žele uzeti kredit kod banke, uz prethodno 
potpuno izrađene ekonomske i tehničke elaborate, odobrene od strane revizione komisije. Time poduzeĆa i 
interesenti dobijaju pravo sudjelovanja na natječaju, a tko Će dobiti kredit zavisi od toga tko nudi 
najpovoljnije uvjete. Savezni društveni plan za privredna područja koje želi favorizirati predviđa bilo 
posebne rokove otplate bilo posebne sume za to područje (na primjer poljoprivreda). ? 

“Uvođenjem takvih dugoročnih i kratkoročnih kredita u naš ekonomski život unosimo nešto bitno 
novo, slobodno kreditno-novčano tržište, neku vrstu specifičnosti, originalnog kreditno-novčanog tržišta. 
Unošenje tržišnih elemenata u ekonomski život mora pratiti ta pojava. Zapravo je baš slobodno kreditno 
tržište, slobodno kretanje kredita, i najkoncentriraniji dokaz činjenice da smo mi u osnovi debirokratizirali i 
tržište proširene reprodukcije, što će reći cio naš ekonomski život" (Milentije Popović, Povodom diskusije o 
privrednom sistemu, nav. dj., 16, 117). 

98 Mijalko Todorović, Borba na dva fronta, “Naša stvarnost", br. 3/1954, str. 4, 5.1 8. 
99 Boris Kidrič, nav. dj., knj. V., str. 608, 609. 

100 Isto, 619, 620. 

102 B. Kidrič, nav. dj., 623-634. 

103 Isto, knj. VI, 108. 

104 “Komunist", ožujak-svibanj 1951, br. 2-3/51, str. 12. 

105 Isto, 39. 

106 Isto, 20. 

107 Isto, 37. 

108 Isto, 14.1 15. 

109 Isto, 18. 

110 Vidi: “Borba'", 12-14. siječnja 1946. 

111 “...Krležino istupanje na ... kongresu pisaca je bilo unaprijed dogovoreno u Centralnom komitetu (KPJ) i 
to sa mnom, a vjerojatno i s Kardeljem. To ne umanjuje Krležinu inicijativu i originalnost, nego samo 
otkriva da nije on, Krleža, napravio prijelom, jer on to nije ni mogao, nego je prijelom učinjen u tijeku tri i 
pol godišnje političke i idejne borbe — u vrhovima partije, s kojima je Krleža revnosno i disciplinirano 
surađivao..." (M. \ilas, Vlast, str. 228). 

113 Povijest SKJ, str. 371. 


Glava VII. 
IZME-U DIKTATURE I SAMOUPRAVLJANJA -— POČETAK DRŽAVNE KRIZE (1954-1964) 


Uvod 


Pet godina velike prekretnice (1949-1954) proteklo je u dramatičnoj obrani od nasrtaja staljinskog 
hegemonizma i u koncipiranju nove strategije društvenog razvitka. To je razdoblje u kojemu je zaustavljen 
proces etatizacije kao glavni društveni trend, a zatim su učinjeni prvi koraci u stvaranju samoupravnih 
odnosa. Pokušaj korjenitijih promjena u sustavu naišao je na vrlo ozbiljne prepreke, pa je usvojena politika 
polaganih i postupnih promjena. 

Desetogodišnje razdoblje koje počinje 1953/54, a završava 1964/65, razdoblje je relativno mirnog 
razvoja i velikih uspjeha gotovo na svim područjima društvenog života. 

Na početku toga razdoblja problem industrijalizacije zemlje postavljao se oštrinom i urgentnošću 
koja se nije bitno razlikovala od one 1947. godine kada se donosio prvi petogodišnji plan, i to zato što je 
ekonomska blokada gotovo zaustavila proces industrijalizacije od 1949. do 1953. godine. Jugoslavija je 
1948-1952. godine imala godišnju stopu rasta društvenog proizvoda svega 1,7%, što je niže od prosječne 
stope rasta narodnog dohotka u prvoj Jugoslaviji koja je iznosila 2,14%. 

Najviše stope industrijskog razvoja Jugoslavija je ostvarila od sredine pedesetih do sredine 
šezdesetih godina. Za to vrijeme radni odnos zasnovalo je oko dva milijuna ljudi; tada je Jugoslavija s 
nekoliko drugih zemalja bila po stopi rasta industrije na samom vrhu svjetske ljestvice; sve to usprkos 
činjenici što je etatizam bio vladajući društveni odnos, ali odnos koji se neprekidno transformirao prodorom 
novih elemenata samoupravljanja i robno-novčanih odnosa, a to je, vjerojatno, najviše utjecalo na povećanje 


inicijative u privredi. 


331 


Za razdoblje od 1953/54. do 1963/64. osnovno pitanje moglo bi se formulirati ovako: koji su 
društveni determinizmi i kakvi društveni odnosi uvjetovali da je Jugoslavija ostvarila relativno stabilan 
društveni razvoj i visoke privredne, prosvjetne, kulturne, vanjskopolitičke i druge rezultate, a kako su i 
zašto, gdje i zbog čega u tom razdoblju nastajale razlike 1 razvijale se proturječnosti i nove društvene snage i 
tendencije koje će dovesti do društvenih sukoba početkom šezdesetih, a uskoro i do posve neočekivanih 
kriza u idućem razdoblju. 

Poglavlje 1. 
UDAR NA DEMOKRATSKE TENDENCIJE 


1. Stanje uoči blokade samoupravne reforme 


Pet godina borbe Davida i Golijata — Tita i Staljina, KPJ i KPSS, Jugoslavije i SSSR-a — izmijenilo 
je povijesnu situaciju tako da se stanje sredinom 1950-ih godina teško može usporediti sa stanjem uoči 
sukoba s Informbiroom. Naravno, bitne značajke kao što su agrarna struktura društva, opća privredna 
zaostalost, nacionalna svijest itd. ostali su gotovo nepromijenjeni. Međutim, radikalno se izmijenio smjer 
društvenog razvoja. 

Kakve su promjene nastale i kamo su one smjerale? 

Najveća promjena dogodila se u sferi komunističke ideologije. Kao što je prethodno već rečeno, 
nastala je nova aktualna ideologija, koja je Sovjetski Savez od “raja* pretvorila u “pakao", a Staljina, 
“učitelja? i “vođu cjelokupnoga naprednog čovječanstva, “pretvorila u despota, satrapa i krvnika. 
Istodobnim određenjem Sovjetskog Saveza, manje eksplicitno, ali ipak dovoljno jasno, izveden je zaključak 
da takva katastrofa prijeti i Jugoslaviji ako ne promijeni dotadašnji put kopiranja sovjetskog sustava. Javljala 
se apokaliptička vizija o mogućemu porazu jugoslavenske revolucije i svijest da bi tamnovanje komunista u 
jugoslavenskim kazamatima i prolivena krv proletera i partizana u NOB-u mogla biti uzaludna ne učini li se 
kopernikovski zaokret od “državnog kapitalizma" sovjetskog tipa u novi sustav, sustav radničkoga i 
društvenog samoupravljanja. 

Socijalistička birokracija sada je stavljena na “optuženičku klupu" na kojoj se do revolucije nalazila 
buržoazija. Ona je sada postala glavni “klasni neprijatelj". 

Promjena ideologija, po razumijevanju njezinih stvaratelja, nije izvedena na osnovi negiranja 
marksizma. Dapače, njezini su tvorci isticali da njima pripada časna revolucionarna uloga da KPJ, a time i 
svjetski komunistički pokret, spašavaju od Staljinova revizionizma, pozivom na izvornu 
marksističko-lenjinističku teoriju i ideologiju. 


Promjena ideologije bila je i najkrupnija promjena. 

U stilu djelovanja ondašnjeg vremena, “rečeno - učinjeno", promjenu ideologije slijedile su i 
praktične promjene u gotovo svim područjima društvenog razvitka. O tim promjenama već je bilo govora, 
ovdje ćemo ih sumirati. 

Najradikalnije promjene, uz ideologiju, dogodile su se u ekonomskom životu društva. Njihova je 
kruna, više u ideologiji, a manje u realnosti, bila rehabilitacija “zakona vrijednosti" a time i tržišnog 
mehanizma, što je bila heretična teza s obzirom na vladajuću “teoriju u svjetskomu komunističkom 
pokretu, jer je “zakon vrijednosti" temeljna ekonomska kategorija kapitalizma, njegova os oko koje se 
“okreće svijet kapitala". Na temelju rehabilitacije zakona vrijednosti provedene su praktične promjene. 
Seljaštvo je oslobođeno proizvodnih naloga, prisilnog otkupa, kolektivizacije, svega osim poreza. Tako su 
seljaci slobodno proizvodili i prodavali — što je doživljeno kao oslobođenje slično ukidanju kmetstva. 

Ukinute su zatvorene trgovine, tzv. diplomatski magazini za dio privilegiranih iz vladajuće 
strukture, veći dio zatvorenih odmarališta, povlaštenih pa i sindikalnih, vraćeno je komercijalnom turizmu. 
Ukinuta je zajamčena opskrba — bonovi za prehranu i točkice za tekstil, odjeću i obuću — kojom je bilo 
obuhvaćeno cjelokupno zaposleno stanovništvo, a uveden režim slobodne prodaje. 

Ukinut je sustav proizvodnih naloga poduzećima, a ona upućena na tržište, od kojeg “dobivaju? 
indikatore i impulse što će proizvoditi, i po asortimanu i po kvaliteti. 

Drastično je smanjena masa saveznog kapitala u korist republika, a dijelom i lokalnih zajednica i 
poduzeća. 

Istodobno je provedena redukcija megalomanskih ciljeva Prvoga petogodišnjeg plana, svodeći ga na 
izgradnju tzv. ključnih kapitalnih objekata u metalurgiji, energetici, teškoj i vojnoj industriji, kao 
infrastrukturi za srednju i laku industriju. 

Pod udar oštre kritike 1951. došlo je i masovno kršenje zakonitosti (IV. plenum CK KPJ). Osuđena 
je također i dogmatska politika odgoja i obrazovanja. 

Kongres književnika 1952. na sugestiju Politbiroa CK KPJ proširio je okvire za slobodnije 
intelektualno i duhovno stvaralaštvo. 

Jedina sfera u kojoj se politika nije bitno mijenjala jest odnos prema religijama, mada se i u tome 
“popuštalo", 

Društvena reforma izvedena početkom 1950-ih godina dobro je počela korespondirati s društvenom 
problematikom Jugoslavije. Naime, državno-centralistički sustav uspostavljen nakon rata, iako vjerojatno 
povijesno neizbježna etapa u društvenom razvoju, bio je suprotan duhu narodne revolucije, a posebno 
neprihvatljiv za Jugoslaviju kao višenacionalnu zajednicu. Složenosti 1 različitosti Jugoslavije u načelu 
odgovara što šira autonomnost, a ne centralizam, premda je trajno prevladao centralizam, dakako različitoga 
društvenog karaktera. Složenosti Jugoslavije odgovara samoupravni društveni sustav jer on i po definiciji, a 


ne samo po implikacijama, pretpostavlja 1 razvija politički i ekonomski pluralizam u obliku veoma široke 

autonomije ekonomskih i političkih subjekata, što će reći radnih, lokalnih i regionalnih zajednica, a posebno 
političko-ekonomsku samostalnost nacija, naroda i narodnosti. 

U razdoblju od V. do VI. kongresa KPJ (1948-1952) rukovodstvo KPJ izgradilo je upravo takvu 
idejnu koncepciju izgradnje samoupravnoga socijalističkog društva. Osloncem na samoupravnu orijentaciju 
KP) je učinila povijesnu prekretnicu. S puta koji je objektivno vodio u sveopći državno-vlasnički i 
birokratski monopol, zemlju je usmjerila na put borbe za samoupravni demokratski socijalizam. 

Prihvaćanjem takve koncepcije nastala je golema diskrepancija između realno postojećeg sustava 
društvenih odnosa koji su bili izgrađeni na autokratsko-centralističkim osnovama, i te nove idejno-političke 
koncepcije KPJ u čijoj je osnovi radničko samoupravljanje i narodna demokracija. Ta je diskrepancija 
razumljiva s obzirom na to što se radilo o radikalnoj kritici “svega postojećeg", koja je provedena gotovo 
preko noći. 

Usvajanjem koncepcije antietatističke, antibirokratske revolucije 1950. godine otvoren je problem 
od teorijskog i praktičnog značenja: kako mijenjati pravce društvenog razvoja, kakve su mogućnosti 
ostvarivanja samoupravljanja. 

Mislimo da se složenost dileme pred kojom je stajalo rukovodstvo KPJ (a ono je donosilo odluke) 
može izraziti ovom formulacijom: idejnim i teorijskim opredjeljenjem KPJ je zapriječila put i restauraciji 
kapitalizma i državnom socijalizmu, kao dvama dominantnim i gotovo jedinim sustavima onoga vremena, a 
treći je put za koji se opredijelila bio potpuno nepoznat. Svijet je taj treći put nazvao “jugoslavenskim 
eksperimentom". 

Povijesna odluka o prelasku na radničko samoupravljanje donesena je u okolnostima idealnim 
upravo za najčvršći velikodržavni centralizam. Privredna i međunarodna situacija Jugoslavije bila je teža 
1950. godine nego, npr., 1947/48. Zbog potpune ekonomske blokade i dviju katastrofalnih suša, proizvodnja 
je od 1950. do 1953. godine bila manja nego 1949. Jugoslavija je bila izložena nezapamćenom pritisku s 
Istoka, a neko vrijeme i sa Zapada. Bilo je to vrijeme kulminacije hladnoga rata. Izdaci za obranu porasli su 
na 24% nacionalnoga dohotka, a za investicije se odvajalo više od trećine nacionalnog dohotka. Tolika 
opterećenja svijet nije poznavao. 

Stupanj materijalnog razvitka nije se podigao. Socijalna se struktura nije izmijenila. Radnička se 
klasa nije razvila, seljaštvo se nije smanjilo, inteligencija nije stvorena. 

Osnovna je proturječnost, dakle, bila u tome što su teški problemi i naslijeđene, ali i nove, društvene 
proturječnosti poticale centralizam i održavale sustav dominacije 1 diktature. A KPJ se opredijelila za 
humane ciljeve i demokratske vrijednosti izražene u samoupravljanju radnih ljudi u jednoj od najzaostalijih 
europskih zemalja s malobrojnom radničkom klasom, s dominantnom većinom seljaštva i drugih 


neradničkih slojeva u društvenoj strukturi. 

Usprkos svim ograničenjima (od kojih smo spomenuli samo neka) koja su dovodila u pitanje 
mogućnost izvođenja prekretnice 1948-1953. godine, rukovodstvo KPJ ustrajalo je u svojoj odluci. 

Takva upornost rukovodstva bila je moguća zahvaljujući povijesnoj činjenici da je Komunistička 
partija bila zaista monolitna i da su generalnu strategiju KPJ iz razdoblja 1948-1952. prihvatili svi društveni 
slojevi, nacije i narodnosti, premda su motivi i razlozi bili i različiti. 

Na koje se socijalne i političke snage moglo osloniti u ostvarivanju nove koncepcije društvenog 
razvitka? 

a) Glavna snaga izvođenja prekretnice je Komunistička partija koja je imala oko 800.000 članova, 
bila je još jedinstvena i imala je golem potencijal za provođenje političkih akcija. U toj se činjenici nalazi i 
dio proturječnosti toga razdoblja. Naime, procesom demokratizacije, decentralizacije i debirokratizacije 
rukovodila je ratna generacija komunista koja je držala u svojim rukama sve ključne pozicije i političku 
vlast, iako je sam taj proces bio idejno usmjeren protiv monopola nosilaca vlasti. Ta je generacija po svom 
društvenom biću, po svojoj idejno-političkoj fizionomiji bila sposobna izvoditi takav preokret. Prošlo je tek 
pet-šest godina od oružane faze revolucije u kojoj je ona očitovala veliku energiju, podnijela goleme žrtve i 
pokazala veliku spremnost na samoodricanje. Revolucionarne su tradicije još bile izvor snažnih poticaja za 
nova samoodricanja u borbi za nove društvene odnose. Ta generacija revolucionarne smjelosti i uvjerenosti 
u svoju povijesnu misiju dobila je u borbi protiv staljinističkoga nasrtaja novu snagu i nove impulse. Čvrsto 
je odlučila da dokaže, teorijski i praktično, ispravnost novoga “jugoslavenskog puta" u socijalizam. 

Ali ta rukovodeća društvena snaga imala je početkom pedesetih godina i drugu značajku, i to 
suprotnu. Još nije mogla lako i brzo zaboraviti stare ideje, staru doktrinu i etatistički pristup problemima 
razvitka društva, to prije što je u tome bilo nemalo revolucionarnih i racionalnih elemenata, naročito za danu 
povijesnu situaciju u kojoj se nalazilo jugoslavensko društvo. Dodajmo tome da je ta društvena snaga, 
provodeći vlast, već bila ponegdje idejno nagrižena privilegijama koje vlast donosi. 

b) Radnička je klasa bila relativno malobrojna i vrlo mlada. Zapravo se tek stvarala, uglavnom iz 
redova seljaštva. Zbog njezine malobrojnosti, mladosti, pa i male angažiranosti u oružanoj revoluciji, samo 
djelo prekretnice nije njezino neposredno djelo, već čin Komunističke partije, točnije njezina političkog 
vrha. Ali radnička klasa vidjela je u tome korak koji će zaustaviti proces da ona postane puko oruđe 
ekonomske moći i političke vlasti birokratsko-tehnokratskog upravljačkog sloja. 

c) Seljaštvo, zanatlije i ostali društveni međuslojevi naslijeđeni iz kapitalističke strukture, činili su 
gotovo 70% stanovništva. Njihova aktivna uloga u smislu subjekta bila je beznačajna, mada je njihov otpor 
utjecao na promjene u režimu. 

d) Inteligencija je preferirala demokratski nasuprot državno-birokratskom tipu socijalizma. 

e) Sve nacije i narodnosti u Jugoslaviji pružile su otpor staljinizmu da bi sačuvale nadu u buduću 


moguću samostalnost. 

f) Sudionici oslobodilačkog rata, osim svega rečenog, branili su svoju borbenu 
narodnooslobodilačku partizansku čast i vlastitu povijest od amoralnoga napada hegemonističke birokracije 
SSSR-a. 

Valja istaknuti da se u procesu reforme režimu nisu suprotstavljali ni antikomunisti — proustaške, 
pročetničke, liberalne građanske snage niti bilo kakve opozicijske snage. U stvari, njihovo “djelovanje ne 
može se ni spomenuti kao povijesni fenomen. One su pasivno čekale ishod sukoba sa staljinizmom. 

Stvorena je dakle nova platforma društvenog razvitka koju su prihvatili svi društveni slojevi u svim 
nacijama i narodnostima. Tom je platformom KP) revitalizirala svoje veze, i to u svim socijalnim i 
nacionalnim sredinama. 

Razdoblje prekretnice 1949-1953. godine moglo bi se označiti “zvjezdanim trenutkom" teorijske 
misli komunističkoga pokreta Jugoslavije zato što je tada izgrađena koncepcija demokratskoga nasuprot 
autokratskome, samoupravnoga nasuprot državnome socijalizmu. Odgovor na dilemu koja se javila na 
raskršću revolucije izveden je korektno i u konkretno-povijesnom i u vizionarskom smislu. Ni danas se 
vjerojatno ne bi mogla naći alternativna idejno-teorijska koncepcija za danu situaciju. 

Međutim, iz današnjeg je aspekta očigledno da je u prvoj koncepciji KPJ o izgrađivanju 
samoupravnog socijalizma bilo znatnih praznina. 

Kritika etatizma kao sustava, i političke birokracije kao kontrarevolucionarne društvene snage, činila 
je glavnu točku novoga pogleda KPJ. Kritika je bila zaista krajnje radikalna, ali je to bila više 
moralno-politička osuda staljinizma, a manje znanstveno-teorijska analiza toga društvenog fenomena onoga 
vremena. U središtu pažnje bila je kritika društvenih odnosa u Sovjetskom Savezu. I sam birokratski sustav 
u svojem autentičnom liku “importiran" je iz SSSR-a, zato što se u tom razdoblju vlastita birokracija nije 
bila formirala u razvijenom obliku, ali i zato što su tu kritiku iznijele snage koje su držale vlast, pa su se više 
okomile na “tuđu? birokraciju, a manje na same sebe. 

Nedostajala je temeljitija analiza ne samo dane društvene strukture već i tendencija njezina razvoja. 
Vjerojatno je jedan od razloga i taj što je aktualna struktura bila revolucionarna u smislu novih ideja, a 
egalitarna i neizdiferencirana u smislu realnog stanja i zato, naizgled, gotovo beskonfliktna, pa kao da “nije 


bilo" empirija za teorijska uopćavanja te vrste. 


2. Pukotina u vrhu SKJ — udar na liberalne tendencije — 


“slučaj \ilas?? 


Vrh SKJ bio je uvjeren da je svojom koncepcijom samoupravljanja konačno pronašao “model? 


suvremenoga komunizma pod imenom “samoupravni socijalizam". Međutim, već nakon VI. kongresa 1952, 

čiji dokumenti su bili vrh i “Magna charta" te koncepcije, pojavljivali su se fenomeni koji su indicirali da 
društveni razvitak kreće prema nečemu što je nepoznato; objektivno, to je bio društveni eksperiment. 
Partijski vrh nije predviđao veće probleme, a nije bila dopuštena nikakva rasprava izvan onih koje su se 
vodile na zatvorenim sjednicama i konspirativnim neformalnim razgovorima Politbiroa. To tijelo je, po 
starom stilu, upozoravalo Partiju da unutrašnje i vanjske neprijateljske snage ugrožavaju društveni poredak, 
naravno, ne argumentirajući njihovu kritiku režima, već se time samo održavala mobilnost, napetost i 
budnost. Nije se moglo ni smjelo raspravljati o eventualnim pukotinama i sukobima u državno-partijskom 
vrhu, već se stalno držalo javnost u uvjerenju da je SKJ monolitan. 

Nakon što su komunisti po duhu i slovu VI. kongresa morali sve više postajati “propovjednici" 
ideja, a sve manje “zapovjednici" nad ljudima, pokazalo se da većina nije znala kako se treba ponašati, a 
mnogi su u tome vidjeli i početak gubitka vlasti. Vrh nije znao što će se desiti kada se skinu “čepovi? i 
“duhovi" počnu izlaziti iz boca, a po novoj ideologiji partijci, udbaši itd. ne smiju intervenirati, jer im to 
zabranjuje partijski projekt izgradnje samoupravnog društva. O takvim mogućnostima Politbiro nije ni smio 
ni htio govoriti jer se ne bi ni usudili ići u eksperiment velikih društvenih promjena, u koje su ih vodili 
ideološki rat protiv staljinizma i ideologija samoupravljanja. 

I sve otvorenije veze sa Zapadom također su širile ozračje za slobodnije rasprave. Te veze su se iz 
dana u dan umnožavale. U 1950. Jugoslavija je imala diplomatske odnose s 29 zemalja, a 1953. s 49. 
Socijalistički savez je 1953. uspostavio veze sa socijalističkim partijama Belgije, Francuske, Savezne 
Republike Njemačke, Velike Britanije, Norveške, Švedske, Danske, Nizozemske, Indije, Burme i s 
organizacijama azijskih socijalista. Tito je 1953. doživio trijumfalni doček u Londonu, a u izgledu je bio i 
susret s predsjednikom SAD-a Eisenhowerom — tako da bi se sastala dva istaknuta zapovjednika iz II. 
svjetskog Tata. 

No, unatoč novostvorenom ozračju, još uvijek nitko izvan kruga partijskoga vrha nije se usuđivao 
otvarati rasprave o društvenim problemima. Nove ideje i političke inicijative mogle su se, kao i do tada, 
rađati samo u uskom krugu toga vrha. A upravo su se u toj instituciji početkom 1950-ih pojavile prve 
pukotine. Pojedini članovi su, u okviru dogovorenih odluka, ipak imali nešto manevarskog prostora. Naime, 
izbjegavalo se da se članovi Politbiroa jedan drugome miješaju u sektore, da se ne bi moglo shvatiti da se 
radi o međusobnom nepovjerenju. 

U okviru takvih odnosa glavni projektanti i izvođači reformi bili su Slovenci E. Kardelj i B. Kidrič. 
Oba su razarala državno-centralistički sustav koji su gradili do 1949. Koliko je bio radikalan udar na taj 
sustav pokazuju ova dva podatka: savezni državni aparat smanjen je na jednu četvrtinu, a investicijski fond 
federacije koji je do 1952. držao 77,9% “kapitala Jugoslavije, smanjen je na 16,1% u 1953. godini. 
Istodobno su republike povećale svoje udjele od 0% 1952. na 48,2% u 1953.1 godini, a privredne su 


organizacije dobile 31,1%. Ovi pokazatelji u realnim ekonomskim odnosima nisu legitimirani suverenošću 

republika nego su izvedeni iz novog koncepta samoupravljanja. Oba slovenska lidera trajno su veoma oštro 
nastupala protiv slovenskoga nacionalizma i egoizma i time stjecali pravo da udaraju na savezni centralizam. 
B. Kidrič je 9. veljače 1953, dva mjeseca prije smrti, iz bolničkog kreveta dao posljednju direktivu za nove 
promjene privrednoga sustava rekavši: “Razrada sistema treba da ... proizlazi iz robne proizvodnje (tržišnog 
mehanizma, D.B.) i radničkog samoupravljanja“, jer “... ako dopustimo da viškom rada upravljaju savezni i 
republički organi, srljat ćemo u državni kapitalizam" (tadašnji naziv za ruski sustav).2 

Ne može se nagađati koliko su djela ove dvojice slovenskih lidera bila nadahnuta nacionalnom 
sviješću, ili vjerom u samoupravljanje, ili pak lukavstvom da posrednim putem “razvaljuju' centralizam, no 
vjerojatno su sva ova tri motiva postojala. 

Nasuprot Kardelju, Kidriču, Bakariću pa i Titu, čelnik Srbije B. Nešković, član Politbiroa, na 
sjednici CK KPJ 27. svibnja 1952. tražio je da se, unatoč odlukama AVNOJ-a i Ustava iz 1946, iz nacrta 
ustavnih promjena izbaci pravo na odcjepljenje rekavši: “... mi treba da se prenesemo u situaciju kakva može 
nastupiti u najgorim slučajevima ... i da pretpostavimo da će agresor, neprijatelj, iskoristiti čak i naše propise 
(Ustav, D.B.) da ... razbije Jugoslaviju na one njene sastavne dijelove koje Ustav daje...?3 

Nitko mu od članova CK nije odgovorio; Kardelj je bio odsutan, a Moša Pijade je odšutio. Prijedlog 
nije bio usvojen. 

Očigledno, dakle, čak i u fazi monolitnosti CK KPJ nije bio jedinstven u tom krucijalnom pitanju. 

Ako se pažljivo analiziraju dokumenti, može se, unatoč ezopovskog jezika, vidjeti da se u Beogradu 
počela razvijati svijest da “dolazak komunizma" 1944. nije takva katastrofa; velikodržavni centralizam 
ponudio je šanse da se u njemu i preko njega mogu ostvarivati srpski nacionalni interesi — u rasponu od 
unosnih mjesta u administraciji do korištenja “političke rente" koju Beograd donosi kao glavni grad. 

I u Sloveniji, Hrvatskoj i Makedoniji pritajeno je živjela i počela se vraćati ona nacionalna svijest i 
energija koje su nosile NOB i izgradile republike kao poludržave. 

Pažljiva analiza otkriva pukotine i u Titovim stajalištima, što je iznimno važno jer su ona bila 
presudna u određivanju ukupnog društvenog razvoja. Tito je imao svoje vlastite zamisli, a glavna mu je 
preokupacija bila da zadovolji želje, interese i očekivanja svih naroda i narodnosti zemlje. Želeći ostvariti 
sintezu vrlo proturječnih tendencija, vodio je računa da se time učvrsti kao vođa i državnik. U tom smislu 
ovdje će se citirati izvor koji se odnosi na njegovo razumijevanje Jugoslavije kao državne ideje i komunizma 
kao ideologije — što su dva povijesno najvažnija i najpresudnija koncepta koja Tita određuju u danoj fazi 
političke povijesti. U tumačenju Titovih ideja koje se citiraju valja biti oprezan. Radi se, naime, o razgovoru 
Tita sa stranim novinarima 30. prosinca 1952, dakle uoči nove 1953. godine. 

Znakovito je da je on tražio da se njegov razgovor ne objavljuje citiranjem njegovih riječi. Osim 
toga Titov razgovor nije u Jugoslaviji nikada objavljen, a nije ušao ni u njegova sabrana djela; uz to, Tito će 


svoje ideje o unitarizmu iz ovoga razgovora jasno dezavuirati na VIII. kongresu SKJ 1964. godine. 

Dakle, što je Tito rekao stranim novinarima uoči nove 1953. godine? 

Na pitanje kakvu Jugoslaviju bi želio vidjeti za svoga života, Tito je rekao: 

“... Prije ovog rata, do narodne revolucije, nije bila Jugoslavija, već jedna umjetna tvorevina na 
papiru. Jedna od najvećih tekovina ... jeste baš u tome što smo uspjeli da i Crnogorac i Makedonac i Srbin i 
Hrvat i Slovenac hoće da budu u Jugoslaviji to jest u tome što su svi Jugoslaveni... Treba voditi računa ... 0 
tome kako su se ti narodi historijski razvijali ... koliko su ratova vodili kroz stoljeća i stoljeća. Kultura je 
ovdje, u stvari, bila na posljednjem mjestu i umjesto toga stalno su se brusile kose i noževi i punile puške u 
borbi za svoje bitisanje. Tek sada je došlo vrijeme kada narodi Jugoslavije zaista mogu pokazati svoju 
vrijednost.?4 

“... Ja bih htio doživjeti da Jugoslavija bude do maksimuma stopljena u jednu čvrstu zajednicu, da 
ona ne bude formalna zajednica, već zajednica u kojoj će biti jedna, jugoslavenska nacija, u kojoj će od pet 
naroda postati jedna nacija... najveća moja težnja je baš ta. A sličan proces stvaranja jedne nacije imali ste i 
imate u Americi gdje se od engleske i drugih nacija stvarala jedna... 

Govoreći o odnosu prema religijama, u kontekstu želje za stvaranje jugoslavenske nacije, Tito je 
naveo da je crkveni raskol u srednjem vijeku doveo do nacionalnog razdora. 

Spomenuvši nedavni prekid diplomatskih odnosa s Vatikanom, rekao je: 

“... Mi smo taj prekid učinili baš s uvjerenjem da ćemo poslije prekida s Vatikanom lakše doći do 
sporazuma s Katoličkom crkvom. Ja sam već razgovarao s katoličkim svećenicima, pa i s višima, a 
razgovarat ću još... većina katoličkih svećenika hoće surađivati... 

.. Tko nama može zamjeriti što smo prekinuli odnose s Vatikanom? Zar to nije slučaj 1 s 
Amerikom? Zar to nije učinila i Engleska prije 400 godina? Zar Francuska nije to učinila za vrijeme 
revolucije?"5 

Govoreći dalje o svome ideološkom opredjeljenju Tito je rekao: 

“...Mi jesmo komunisti i vi nikada u meni nećete vidjeti nešto drugo osim komunistu. Ali, ... ja 
shvaćam komunizam kao najljepše društveno uređenje u kojem će svaki čovjek biti sretan i imati život 
dostojan čovjeka...?6 

Usporednom analizom Titove ideje o jugoslavenskoj naciji sa stajalištima ostalih komunističkih 
lidera može se tvrditi da nije bilo istaknutijih prvaka među komunistima — Hrvatima, Slovencima, 
Makedoncima — koji su imali takve ideje kao što je ta Titova, mada će se na VII. kongresu SKJ 1958. 
dvojica istaknutih prvaka zalagati za ukidanje republika i tražiti ideološko poticanje stvaranja jugoslavenske 
nacije. 

Da zaključimo: ideološke i političke pukotine u državno-partijskom vrhu postojale su i u vrijeme 
kada je javnost mislila da ih uopće nije bilo. Nije se radilo o nijansama. Blagoje Nešković, prvak 


komunističkoga pokreta Srbije 1941-1945, predsjednik vlade Srbije 1945-1948, zatim član Politbiroa KPJ 

do 1952, u usporedbi s Kardeljem imao je potpuno suprotan stav o federaciji. Kardelj je 1946. uspio 
izmijeniti nacrt ustava i vratiti pravo republika na odcjepljenje, što je Nešković znao, pa ipak je 1952. 
pokušao to pravo izbaciti iz nacrta ustavnih promjena. 

Iako su razlike u vrhu tolerirane — “drugovi smo pa možemo interno slobodno raspravljati" — one su 
ipak bile veoma važne, jer bi rascjep u vrhu otvorio vrata državnoj krizi pa i raspadu Jugoslavije, koja je 
ovisila o jedinstvu svoga vrha. Zato se u ovome radu i daje tolika pažnja analizi odnosa u jugoslavenskom 
državno-partijskom vrhu. Međutim, u onom svijetu okovanom strukturama hladnog rata nije bilo nikakvih 
alternativa ni Jugoslaviji ni komunizmu. 

Udar na liberalne tendencije, “slučaj \ilas", treba također staviti u kontekst odnosa u 
državno-partijskom vrhu. 

U fazi borbe na život i smrt, uz Titovu državničku odlučnost, Kardeljevu teorijsku analitiku i 
Rankovićevu čvrstu ruku, \ilasovi emotivno uzavreli tekstovi padali su kao “melem na ranu" članstvu jedne 
partije koja se sastojala uglavnom od mladih ljudi s minimalnim obrazovanjem i vrlo ograničenim i nadasve 
pojednostavnjenim poznavanjem dramatike društvenog razvoja. Kroz dramatiku borbe protiv staljinizma M. 
\ilas se, nošen snagom svojih emocija, postupno pretvarao od “vjernika" u “nevjernika", od komunista u 
antikomunista, ne uspjevši doseći razinu političara-realista. 

Vrhunac ideološkog obračuna sa staljinizmom dostignut je na VI. kongresu KPJ 1952. u Zagrebu. U 
koncipiranju platforme VI. kongresa \ilas je odigrao značajnu ulogu i na tom kongresu postigao je i svoj 
najveći ugled u Partiji. Uz skandiranje Titu, Kardelju i Rankoviću, delegati su \ilasovo izlaganje pozdravljali 
skandiranjem “Tito-\ido!, Tito-\ido!" 

Osjetivši kako u ideološkom ozračju VI. kongresa klijaju liberalne i demokratske tendencije, kako se 
mnogi ustručavaju intervenirati da ne bi bili etikirani kao staljinisti, Tito je procijenio da mu se Partija 
“razvaljuje". Zato je 16-17. lipnja 1953. sazvao sjednicu CK SKJ s koje je upućeno pismo svim 
komunistima s opomenom da se pogrešno tumači slovo i duh VI. kongresa. 

“U pismu se ... isticalo da se neometano pojavljuju razne antimarksističke “teorije'. Pod udar kritike 
došli su i rukovodeći komunisti koji su izgubili borbeni politički refleks... Najavljena je politička akcija 
protiv buržoasko-liberalističkih tendencija i naglašena odgovornost komunista koji su se pasivizirali.?7 

\ilas se osobno nije slagao s novom “brijunskom linijom", nazvanom po sjednici održanoj na 
Brijunima. Pokušao je na to nagovoriti i Kardelja, ali mu je ovaj “s nekom potištenošću u pogledu rekao da 
preteruje, pa smo zašutjeli"'.8 

\ilas je sam, serijom članaka u “Borbi" krenuo u kritiku aktualne ideologije, politike i morala. Prvi 
od 20 članaka publiciran je 11. listopada 1953. Svaki novi članak podizao je klimu kritike. “Borba" je samo 
do prosinca primila oko 30.000 pisama u kojima se hvale \ilasovi članci.9 Sarajevski je list “Oslobođenje? 9. 


siječnja 1954, u izvještaju iz Zenice, pisao: 

“Članci M. \ilasa stizali su u ovaj grad jedan za drugim kao tračak svjetla i snažne zrake sunca koje 
osvjetljavaju naše živote i narod, koji sa krajnjim naporom svakog dana radi na izgradnji zemlje... Opći je 
utisak novinara stečen na ovim sastancima da su \ilasovi članci pali na plodno tlo, da bude uspavane snage i 
oslobađaju duh...?10 

\ilasovi članci do pred sam kraj serije nisu izazivali kritiku Tita i ostalih prvaka Jugoslavije. 

Najbolji dokaz te tvrdnje je Titov prijedlog po kojem je 25. prosinca 1953, samo nekoliko dana prije 
početka napada, \ilas izabran za predsjednika Savezne skupštine. A samo 4 dana prije tog izbora izašao je 
posljednji članak. Formalan prijedlog potpisala je skupina zastupnika na čelu s V. Bakarićem. 

Čaša se prepunila pamfletom Anatomija jednog morala objavljenim u časopisu “Nova misao" oko 
nove 1954. godine. U tom eseju \ilas piše da jugoslavensku birokraciju resi “životinjska pohlepa za 
održavanje socijalnih pozicija", pohlepa koja je “nerazumljiva i divljija, čudovišnija i nemilosrdnija od 
ikakve životinjske borbe". To je “svijet koji se zatvarao, i vlast ovu našu i slobodu ovu našu izborio, pa se 
zalagao iza rata, vršio visoke dužnosti, vozio se autima i salon-vagonima, hranio i odijevao u posebnim 
magazinima, ljetovao u izdvojenim vilama i ljetovalištima i na osnovi svega toga bogme bio i izuzetno 
zaslužan". Nadalje, “... u tom svijetu značaj i vrijednosti ličnosti je spontano počeo da se mjeri i bio sve više 
mjeren prema stupnju i ulozi u hijerarhiji, a prije svega i stvarnoj vlasti, što je sve uglavnom izrastalo i 
naslijeđeno iz uloge u revoluciji i neposredno iza nje.? Sličnih bi se teza moglo još nabrojiti, alije i 
spomenuto dovoljno za prikaz smjera i dometa toga patetičnog antibirokratskog eseja. Očigledno, \ilas je 
želio da se vladajući sloj i moralno diskreditira i paralizira u polemici s njim. 

Po nalogu Tita 16. i 17. siječnja 1954. održan je izvanredni plenum CK SKJ koji je osudio \ilasove 
ideje i političko ponašanje. Kao i uvijek kada su na dnevnom redu važniji problemi, Tito je prvi govorio 
rekavši da \ilasova akcija vodi “u anarhiju, u jednu strahovitu neizvjesnost. Jer, kada bismo mi to dozvolili 
za godinu dana ne bi bilo naše socijalističke stvarnosti... To se najbolje vidi sada, kada je za kratko vrijeme, 
za ovih par dana počelo da vri, kada su reakcija i svi kolebljivi i nezdravi elementi u zemlji počeli da dižu 
glavu, da i ne govorim o onoj reakciji na Zapadu...?1 1 

Tito je dao političku, a Kardelj ideološku analizu \ilasovih članaka. No, prvo treba ukratko prepričati 
što je \ilas tvrdio i kako je to činio u svojim člancima. 

Najprije, glavni i najopasniji klasni protivnik i zapreka ostvarivanju zbiljske socijalističke 
demokracije u jugoslavenskom društvu jest birokracija. Ona, po \ilasu, nije “nova klasa", kao što će kasnije 
pisati.12 On naime tvrdi da se pretežni dio rukovodećeg sloja komunističkog pokreta, starih profesionalnih 
revolucionara, društveno, idejno i moralno otuđio i udaljio od revolucije, da se izdvojio u zatvorenu kastu 
koja ima ključnu poziciju u društvu. 

Drugo, okosnica je i bitna programska teza \ilasove “antibirokratske" političke platforme sadržana u 


ovoj postavci: “Danas nikakva partija ili grupa, pa čak ni sama klasa ne može biti isključiv izraz objektivnih 

potreba čitavog društva, ne može prisvojiti isključivo pravo da “upravlja' kretanje proizvodnih snaga a da 
ove, i ono što je najvažnije u njima — ljude, ne ukoči i porobi.'13 Premda spomenuta teza nije posve 
neproturječno formulirana, iz nje ipak nedvosmisleno proistječe konzekvencija da socijalistička demokracija 
nije istoznačna s radničkom demokracijom niti pak Savez komunista s političkom organizacijom 
proletarijata. Sukladno tome, iz analize povijesnih i socijalnih pretpostavki socijalističke demokracije posve 
je ispuštena problematika diktature proletarijata i klasne borbe. U uvjetima kad je ostvarena politička 
revolucija (bolje: osvojena politička vlast) i kad je ukinuto privatno vlasništvo, socijalizam se izgrađuje u 
demokratskom “mirnom' razvojnom procesu. Zato \ilas i može isticati: “...ukoliko će se više razvijati 
socijalistička demokracija kod nas, utoliko više će forme postajati važnije nego što su bile, jer će one sve 
adekvatnije izražavati samu sadržinu, sve veća prava i sve veću stvarnu samoupravnost građana. 

...sada izgleda da je borba za formu, za njegovanje i razvijanje demokratskih formi i života — ali još 
bolje: običnih, ljudskih formi života — trenutno nešto najvažnije, najnužnije i najprogresivnije.?14 

Treće, polazišna je \ilasova teza da treba dovesti u pitanje lenjinistički tip partije kao neprimjeren 
konkretnim uvjetima 1 oblicima borbe za socijalističku demokraciju. Prevladavanje toga tipa političke 
organizacije, štoviše, nužan je uvjet za konačno razbijanje staljinizma i autoritarnih društvenih struktura. To 
znači: potrebno je radikalno preispitati i korigirati ideologijsku osnovicu (marksizam-lenjinizam), socijalnu 
strukturu (komunisti-demokrati prema birokratima), organizacijsko ustrojstvo (demokratski centralizam i 
idejno i akcijsko jedinstvo) te način djelovanja Saveza komunista. 

Daljnja demokratizacija SKJ zahtijeva i potpunu izmjenu koncepta idejnog i akcijskog jedinstva (“u 
konkretnim pitanjima treba da budemo jedinstveni, a u idejnim možemo biti različitog mišljenja", veli on u 
članku Ima li cilja). 15 \ilas nudi i putokaze toj izmjeni: zapravo, treba osigurati što slobodnije kretanje, da 
jedne subjektivne snage potiskuju druge, a ne da samo jedne uzmu monopol društvenog života. 

Treba li i ovog puta naglasiti da se pri tome misli da se čitavo to kretanje obavlja na tlu socijalizma i 
da su te snage — i “"jedne? i "druge" — socijalističke, samo *jedne* "manje", a *'druge? *više* demokratske?"16 

Ocjenjujući ponajprije političku stranu i učinak \ilasovih tekstova, Tito je u svojoj kritici istakao i 
ovo: 

— \ilas smjera potpunoj moralnoj diskvalifikaciji rukovodećeg sloja revolucije. 17 

— \ilasove teze vode likvidaciji Saveza komunista i restauraciji kapitalizma “ne onakvog kakav je bio 
prije, ali kapitalističkih formi, jer u formama zapadne demokracije neminovno je i društvena forma 
uopće“. 18 

— Potpuno je samovoljna i nerazumljiva \ilasova optužba rukovodećeg dijela Saveza komunista za 
birokratizam i oportunizam: “Ne znam... otkud uopće takvih misli o prebacivanju neke konzervativnosti i 
oportunizma nama, nama koji smo na odgovornim mjestima. To je, očigledno, rezultat nepoznavanja ovoga 


što mi radimo, nepoznavanja uvjeta u kojima mi radimo, nepoznavanja historijske uvjetovanosti baš takvog 

razvitka u jednoj zaostaloj zemlji kao što je naša, razvitka najsuvremenijeg društvenog sustava u jednoj 
zaostaloj zemlji sa svim mogućim shvaćanjima kojima je opterećen veliki dio našeg stanovništva. To znači 
ignorantski se odnositi prema svemu tome". 19 

— Kritička oštrica partijske analize i akcije ne treba se okrenuti samo prema \ilasovim shvaćanjima 
nego prema svima koji pod plaštem demokracije nastoje da “napakoste našoj socijalističkoj zemlji" i koji su 
postali glasniji i agresivniji nakon \ilasovih tekstova. Istodobno, Tito posebno upozorava da se ne smiju 
“praviti nove greške prelazeći u drugu krajnost već donositi takva rješenja koja će nam omogućiti da idemo 
uporno u pravcu dalje demokratizacije našeg sustava, i da ni u kom slučaju ne mijenjamo naš kurs daljeg 
normalnog razvitka u socijalizam, u socijalističku demokraciju*.20 

U svom referatu Kardelj je detaljnom analizom \ilasovih napisa izrekao konačan sud. Ocjenjujući 
polaznu poziciju njegovih shvaćanja, Kardelj ističe da \ilas posve pogrešno označava demokraciju kao 
“pokretnu snagu socijalizma". 

\ilas zagovara posve apstraktnu i beživotnu koncepciju demokracije koju karakterizira “stvaranje 
atmosfere za iznošenje novih ideja, otpočinjanje “idejne borbe", sloboda kritike, diskusija", iz čega je očito, 
ističe Kardelj, da “\ilasova teorija znači podržavanje malograđansko-anarhističkih tendencija koje su za 
razvitak socijalističke demokracije u najmanju ruku isto toliko ozbiljna smetnja koliko i sam 
birokratizam".21 Kardelj zaključuje: \ilasova koncepcija demokracije nije naša, nije socijalistička, nego 
mješavina anarhizma i buržoasko-liberalističkih formi.22 

Zašto \ilasova koncepcija demokracije nije naša, nije socijalistička, Kardelj argumentira: 

“..On traži da komunisti pretvore Jugoslaviju u jedan sveopći diskusioni klub, u kome će se ljudi 
nadmudrivati o tome tko traži više demokracije i više slobode umjesto da se s jačanjem socijalističkih 
odnosa bore za stvarni napredak socijalističkog demokratizma... 

Što je to što on traži u toj formulaciji? Drug \ilas jednostavno proklamira borbu za vlast, guranje 
jednih ljudi na vlast i skidanje drugih s vlasti kao jedinu moguću formu demokracije. A zašto se onda 
radnička klasa digla u borbu za socijalizam, zašto su se radni ljudi borili u revoluciji, da nam sada ponovo 
postane ideal takva demokracija u kojoj će se ljudi tući oko vlasti? Kad drug \ilas postavlja ovo pitanje 
ovako, zar ne osjeća da je time stao točno pred posljednjim zaključkom, koji je još trebalo da napravi — 
možda ga je i napravio, ali ga nije napisao — naime, da moramo dozvoliti formiranje mnogopartijskog 
sustava? Zar ne osjeća da je čitava njegova postavka demokracije tuđa socijalističkom sustavu, kako se 
razvija u našim vlastitim uvjetima, da je pozajmljena sa Zapada, koji se razvijao u sasvim drugim i 
ekonomskim i općim političkim uvjetima?" (D.B.)23 

Potrebno je iznijeti još jedan poduži citat da bi se jasno naznačilo koje shvaćanje socijalističke 


demokracije Kardelj suprotstavlja \ilasovu. 

“Savez komunista je postavio na svoju zastavu parolu socijalističke demokracije. Uvijek smo tvrdili 
da nema socijalizma bez demokracije. Ali isto toliko moramo biti uporni na svom stanovištu koje je 
znanstveno i politički jedino pravilno, da forme socijalističke demokracije treba organski da izrastu iz 
socijalističkih društvenih odnosa. I pošto socijalistički društveni odnosi znače odumiranje klasnog društva 
uopće, znače ukidanje klasnih antagonizama uopće, znače u krajnjoj liniji i ukidanje svake vlasti uopće, 
onda i pravac razvitka socijalističke demokracije može biti neosporno samo jedan: takav koji će omogućiti 
svakom građaninu da bude on sam neposredni sudionik u rješavanju svih društvenih problema, tako da nitko 
neće imati potrebu da se konfrontira s bilo kojim ljudima ili partijama i tako da niko neće imati potrebe da se 
svađa oko vlasti. 

Ja ne tvrdim da smo mi jako blizu ostvarenja takvog tipa demokracije, bespartijske demokracije, ali 
smo joj položili solidne osnove u mehanizam društvenog samoupravljanja. Dalje razvijanje tog mehanizma 
znači jačanje vodećeg utjecaja radničke klase na čelu svih radnih masa — a to je glavno oružje protiv 
birokratskih tendencija i protiv negativnih pojava u našem sustavu. Drugog nema.'24 

Plenum je u cijelosti prihvatio kritiku i političku ocjenu \ilasovih idejnih stavova i političkih 
shvaćanja, premda su neki sudionici u raspravi smatrali da je \ilas “na kontrarevolucionarnim pozicijama? i 
da je “postao neprijatelj SK*'.25 

Za određivanje \ilasove kazne formirana je komisija od članova CK SKJ na čelu s V. Bakarićem. Na 
kraju sjednice \ilas je isključen iz Centralnog komiteta, a zatim ga je skupština smijenila s dužnosti 
predsjednika. Za novoga predsjednika Savezne skupštine izabran je Moša Pijade. 

Na kraju i pitanje kako su se u “slučaju \ilas" držale perjanice borbe protiv staljinizma, Kardelj i 
Bakarić. 

Kardelj je bitno utjecao na \ilasa — sve do Titove intervencije. Njihovu bliskost potvrđuju dva 
razgovora. Kada je bio dovršen nacrt ustavnih promjena krajem 1952, u njemu je bilo određeno da partijske 
vođe, članovi CK i dr., budu samo u skupštini, a da se vlada formira od stručnjaka, s ciljem da se ojača uloga 
parlamenta i omogući lakša kritika vlade. Tito je međutim izmijenio tu odredbu i odlučio da on bude i 
predsjednik Republike, što je nova institucija, i predsjednik vlade, a da potpredsjednici vlade budu najviši 
partijski vođe — Kardelj, Ranković, \ilas. Da bi načinio tu izmjenu, Tito je Kardelja u rujnu 1952. pozvao u 
Belje gdje je bio u lovu. 

\ilas kaže: 

“Kardelj se vratio iz Belja s prigušenim negodovanjem, ali i voljan da ispuni Titove instrukcije. Ja 
sam Kardelju otvoreno izrazio svoje nezadovoljstvo (rekavši) “I, Ti mu ode na noge!* dodavši da je “...Tito 
nositelj birokratizma, što je on i saopćio na plenumu u siječnju 1954. podnoseći referat protiv mene'".26 

I dalje: “... dovoljno je pročitati što je Kardelj pisao tih godina, pa da se uoči da je obračun sa mnom 


bio i obračun sa samim sobom... Pogotovo je to bilo jasno meni, pred kojim je Kardelj dva-tri mjeseca prije 

toga ... išao dalje i od mene govoreći: možda ćemo tako doći i do opozicije... A ova partija — mislio je Savez 
komunista — najbolje bi bilo i da je nema... Ali... primjetivši da raste protiv mene revolt kod Tita i “titovaca? 
i sam se počeo od mene ograđivati. On je bio takva ličnost: pronicljiv, snalažljiv i strpljiv, ali i preveć 
oprezan, bez čvrstoće u idejama i s nečim nerazgovjetnim u karakteru. Odnosi između Tita i Kardelja bili su 
više suradnički nego srdačni. Tito je Kardelja dobro poznavao i osjećao njegove mogućnosti."27 

Kako se je Bakarić odnosio prema \ilasovim idejama? 

Vladimirom Bakarićem, u studenom 1953. Ja sam bio poslan u Zagreb. Odsjeo sam u vili “Weis... Bakarić 
je priredio u toj vili večeru... bio je Zvonko Brkić, organizacijski sekretar CK Hrvatske. Nevezani, 
političko-teorijski razgovor trajao je do ponoći. Bakarić je u mnogočemu bio otišao dalje i od mene. Ni on 
nije dovodio u pitanje samu ideju socijalizma, ni jugoslavenski sustav. Ali je u kritici lenjinizma i naslijeđa... 
bio radikalniji od mene. Taj razgovor s Bakarićem ne bih ni bilježio — sličnih razgovora je bilo i s drugima — 
kad ne bi bio ilustrativan za kasniji način obračunavanja sa mnom. Bakarić će uskoro — u siječnju 1954. na 
Trećem plenumu biti na čelu komisije koja je procjenjivala moje članke i predložila formulaciju i mjere 
protiv mene. Po mom dubokom uvjerenju Bakariću nije slučajno dodijeljen taj zadatak. S obzirom da je 
Zvonko Brkić na spomenutoj večeri očito bio suzdržan u iznošenju mišljenja, a kasnije bio zagriženo protiv 
mene — držim da je Tita ili nekog drugoga iz užeg vodstva upozorio na gledanja Bakarića. Zbog toga je 
Bakarić, po mom domišljanju izabran na čelo spomenute komisije, premda je desetak dana prije toga... u 
Skupštini bio predložio mene za predsjednika Skupštine. 

Time hoću istaći da Bakarić nije igrao perfidnu ulogu, nego kao i svi — skoro svi — visoki i najviši 
funkcionari promijenio ili glumio da je promijenio poglede. Priklonio se jačem... To potvrđuju i kazivanja 
Marijana Stilinovića koji je isključen iz CK Hrvatske — jedan član CK se ubio — zbog toga što se usprotivio 
nastavljanju ... ideoloških obračuna...28 On mi je pričao - listopada 1956. godine u stanu Dedijera da mu je 
Bakarić rekao — u pauzi kad je sa Stilinovićem obračuvano na sjednici CK Hrvatske — da bi i sam najradije 
podnio ostavku i povukao se u intelektualni rad.'29 

Nema mjesta za redanje i drugih prvaka SKJ koji su bili bliski \ilasu. Ipak, valja reći da se njegov 
najintimniji partijski drug i osobni prijatelj, A. Ranković, bez dileme priklonio Titu. 

Prije kratkog analitičkog osvrta na udar protiv “liberalizma, valja, radi cjelovitosti, ukazati na još 
jedan fenomen u političkom životu Jugoslavije toga vremena. 

Osim “slučaja \ilas"', drugi vrlo značajan fenomen bili su izbori — “parlamentarni izbori" za 
zastupnike savezne i republičkih skupština. Na tim izborima (22. studenoga 1953), u skladu s izbornim 
zakonom, zborovi birača mogli su prvi put od 1945. kandidirati više kandidata. To su oni i iskoristili 
predlažući po dva i više, čak i do desetak kandidata, što je bilo i u duhu “direktiva" rukovodstva SKJ da se 


što slobodnije izrazi volja birača. “Nepoznanica' u tom političkom procesu bila je ponašanje kandidata u 

izbornoj kampanji. Pokazalo se da su se kandidati — mahom članovi partijskih rukovodstava — upustili u 
žestoku “međusobnu borbu", što je počelo razarati jedinstvo lokalnih partijskih foruma SKJ. Izborna je 
kampanja pokazala i kolebanja komunista kako se odnositi prema rečenim fenomenima. Situaciju koja je 
nastala u izbornoj kampanji ovako je opisao Moša Pijade, koji Će nakon izbora biti izabran za predsjednika 
Savezne skupštine: 

“...Put za razvijanje i učvršćivanje socijalističke demokracije nije nimalo lak. Na jednoj strani nalaze 
se ljudi koji je tumače kao anarhiju... neki se opet ne mogu još osloboditi birokratskih navika 
zapovijedanja... Još ima komunista zaraženih birokratizmom, koji još ne razumiju suštinu društvene uloge 
Saveza komunista... Ako tome još dodamo i nezdrave osobne ambicije i karijerizam... onda imamo pred 
očima 1 sve uzroke negativnih pojava koje su se pokazale u toku borbe oko kandidacija.?30 

O kakvim se negativnim pojavama radi Moša Pijade u nastavku kaže: 

“Mnogo su teže pojave karijerizma kome su podlegli neki komunisti članovi kotarskih komiteta, 
neki put uz pomoć ostalih, a češće i mimo komiteta. U želji da se kandidiraju vrbovali su svoje rođake, 
prijatelje i druge da bi ih na zborovima predložili. Neki se pri tome nisu ustručavali prići i reakcionarnim 
elementima samo da bi proširili krug svojih birača. Neki su na zborovima govorili da treba kandidirati i 
druge, ali su ispod žita radili da ne dobiju protukandidata. Na jednom mjestu, iz karijerističkih pobuda, dva 
člana istog komiteta upustila su se u međusobne intrige... U nekim kotarevima u Dalmaciji gotovo se sva 
predizborna agitacija svela na borbu oko kandidatura uz izdašno ocrnjivanje protivkandidata... mase ... su 
odozdo bile razdvajane oko ličnosti kandidata. Takvih intriga i ogovaranja bilo je i u drugim krajevima i 
mjestima protiv valjanih drugova samo zato da se suzbije njihova kandidacija i da ostane samo jedan 
kandidat, i to baš onaj koji ima manje izgleda na povjerenje birača. Negdje je provođen nedozvoljeni pritisak 
na komuniste da ne predlažu kandidate po svojoj volji. U nedostatku argumenata protiv druge kandidature 
čovjeka jednakih moralnih kvalifikacija upadalo se u ogovaranje.?3 1 

Očigledno, dakle, borba više kandidata u istoj partiji otvorila je vrata rađanju sukobljenih skupina, 
klanova, frakcija što je, zajedno s liberalnim tendencijama među inteligencijom — partijskom i 
izvanpartijskom — stvaralo političku klimu za višestranačje. 

Svega nekoliko dana nakon isključenja \ilasa počela je tzv. prorada materijala o njegovu slučaju. 
Rasprave sa sjednice CK, referati Tita i Kardelja, prorađivani su na svim razinama — od centralnih komiteta 
republika do svih osnovnih organizacija SK. Svi kongresi Saveza komunista republika, održani u proljeće 
1954, imali su “liberalizam kao glavnu temu. U politički jezik ušla je nova kovanica, “đilasovština“, kao 
sinonim za anarholiberalističku opasnost za društveni poredak i, uz manje ili više naglašavanja, ostat će do 
raspada SKJ 1990. 

Desetak dana nakon III. plenuma CK KPJ, na prvom zasjedanju novoizabrane Savezne skupštine, 


podnoseći izvještaj o radu Saveznoga izvršnog vijeća, Josip Broz Tito upozorio je da bi bilo “reakcionarno i 

štetno zaostajati u tom mijenjanju 1 razvitku, kao što bi bilo reakcionarno 1 štetno zalijetati se u nepoznato, u 
nekakve doktrinarne i neživotne konstrukcije, koje su kao takve ne samo osuđene da se razbiju o društvenu 
praksu, već mogu da nanesu ozbiljne štete normalnom razvoju*.32 

Fiksirajući točku do koje se početkom 1954. godine došlo u razvoju reforme u Jugoslaviji, rekao je: 

“Historijska je činjenica da su se sve promjene ... povezale u jedan u osnovi postavljen i dovršen 
društveni i politički sustav, koji je izražen i učvršćen novim Ustavom i drugim zakonima i privrednim 
propisima donijetim neposredno poslije njega. 

Nije potrebno posebno isticati da će se taj sustav ... usavršavati i upotpunjavati, a u nekim svojim 
manje ili više važnim točkama djelimično i mijenjati. Ali taj novi ustavni poredak dan je u svojim 
društvenim i političkim osnovama koje se ne mogu mijenjati, osim u pravcu svog ostvarivanja i 
usavršavanja. Te osnove čine temelj izgradnje socijalizma i daljeg učvršćenja i razvitka jedne stvarne, 
socijalističke demokracije u Jugoslaviji."33 

Očigledno dakle, rukovodstvo KPJ, posebno Josip Broz Tito, inzistira-naređuje da se buran proces 
društvenih reforma koji je započeo 1949. prekine, rezultati stabiliziraju i učvrste, i to prije svega obračunom 


s liberalističkim tendencijama u kojima su vidjeli klice kontrarevolucionarnoga djelovanja. 


3. Zašto je zaustavljeno nastajanje višestranačja 1953/54. 

Prva društvena reforma, izvedena na ideji samoupravljanja (1949-1954) nosila je u sebi tri 
mogućnosti: prvo, dugotrajno, strpljivo i hrabro ostvarivanje samoupravljanja, drugo, restauraciju 
višestranačkog parlamentarizma uz poništenje agrarne reforme i nacionalizacije imovine buržoazije iz 
1945/46. te ulazak u Zapadnu Europu, i treće, povratak na napušteni ruski “model" Staljinova tipa. Već je 
rečeno što se dogodilo: nije ostvarena ni jedna od tri mogućnosti nego se uglavnom ostalo na temeljima 
staroga sustava koji se radikalno demokratizirao, dobivši ne samo demokratsku fasadu u obliku mreže 
organa samoupravljanja s nekoliko milijuna članova od mjesnih zajednica i poduzeća do razine zemlje, već i 
ograničeno tržište i nešto slobodniji politički život, uz obećanje vrha SKJ da će se ostati pri konceptu 
samoupravljanja (“nema povratka na ruski sustav"). Autori i operativci društvene reforme zaslužuju 
visoku ocjenu za moralnu i političku hrabrost, dobre namjere i zapanjujuću energiju za svoja djela. Ideja 
samoupravljanja kao središnja točka reforme jest dijelom utopija, jer se nikada ne može ostvariti, ali to 
vrijedi i za demokraciju koja također nema granica... već je ideal kojemu se teži. U tom smislu malo se što 
moglo ostvariti za 2-3 godine, uza svu vjeru, dobre namjere 1 velika zalaganja. Društvo je tek zakoračilo u 
tranziciju iz agrarnog u industrijsko doba, opća i tehnička kultura i pismenost bili su na vrlo niskom stupnju. 
Radnici su prvi put čuli za riječi kao što su dobit, troškovi poslovanja, obrt kapitala, budžet i slične 


ekonomsko i tehničko-knjigovodstvene kategorije u izlaganjima stručnjaka na sjednicama i zborovima svih 

radnika koji su se održavali 7-8 puta godišnje pa i češće. Ako se reforma analizira sa stajališta održivosti 
Jugoslavije i modernizacije društva, demokratizacije i industrijalizacije, ona je još jedan argument njezine 
krize od 1918. do 1991. godine. Taj je argument dao sam Tito, rekavši da bi došlo do pada režima za godinu 
dana ako se ne bi zaustavila liberalno-demokratska tendencija. Ovdje nije mjesto da se analizira Titova teza, 
ali se ona mora smjestiti u povijesni kontekst, prije svega u kontekst tek završenoga građanskoga i 
međunacionalnog rata. Ostao je — doduše znatno izmijenjen, ali neprevladan — onaj odnos snaga koji se 
strukturirao u ratu 1941-1945. pa bi bilo lako maknuti pepeo sa žara i raspaliti nove borbe između snaga 
“revolucije" i “kontrarevolucije". To znači da bi poražene snage — fašističke, profašističke, a posebno 
umjerene građanske — težile stvoriti svoje stranke i time, htjele ili ne htjele, ući u borbu protiv postojećeg 
Težima za osvajanje vlasti. Dakle, realno je pretpostaviti da bi se mogao obnoviti građanski rat. Ma koliko 
preuveličavali tu opasnost, ona je jako djelovala na Tita i njegove suradnike u smislu njezina zaustavljanja i 
prevencije. Naravno, održavanje postojeće vlasti glavni je motiv toga čina. 

U analizi razdoblja reforme povjesničar mora konstatirati da se tada nisu oglasile nikakve 
alternativne građanske antikomunističke snage takvom jačinom koja bi bila dostojna da bude zabilježena kao 
povijesna činjenica. Toga nije bilo. Slično je bilo i s lilasovim pristašama, odnosno nositeljima vala 
demokratizacije. Oni su se bez gunđanja ili priklonili ili sklonili od novoga političkog vala. Oni nisu bili 
progonjeni kao što se dogodilo pristašama Staljina. To bi mogao biti argument teze da su se ljudi koji su se 
zanosili idejom višestranačja vrlo brzo i lako ohladili, jer je ideja bila nerealna. Generacija na vlasti — od 
najniže razine do vrhova — u dobi od 30 do 40 godina, u punom naponu snage, “rođena? u oružanoj borbi, 
bila je spremna u krvi slomiti svakoga tko bi ju pokušao skinuti s vlasti. Nitko, zato, nije imao šanse 
ugroziti, a kamoli smijeniti vlast početkom 1950-ih godina. 

Prethodna analiza čini fleksibilnom jednu hipotezu: nikome, zapravo, nije odgovarala smjena vlasti 
— ne samo vlastodršcima već ni njihovim protivnicima. Najmanje je to odgovaralo međunarodnoj zajednici, 
točnije, dvjema supersilama koje su držale cijeli svijet u “oklopu hladnoga rata. Poremećaj u Jugoslaviji 
vodio bi poremećaju između SAD-a i SSSR-a a oni su, ipak, i pored pripremanja za rat, težili miru. 

Konačno, i narod je već bio premoren — iscrpio se u ratu 1941-45, u obnovi zemlje i 
industrijalizaciji, preživio kolektivizaciju, dao velike žrtve u probijanju ekonomske blokade itd. — tako da su 
obični ljudi bili željni mira, rada, reda i nekog izgleda za bolju budućnost, koja se upravo 1953. jasnije 
prepoznala u počecima visoke stope industrijskoga razvitka. 

I još jedan razlog mirenju s prekidom demokratizacije. Radi se, naime, o obnovi vjere u socijalizam. 
Najveći fenomen je opet sam Tito. Iako nema dokaza, može se s prilično vjerojatnosti smatrati da je on, koji 
je odbacio i zamrzio Staljina kao “zločinca, vjerovao u komunizam i bio poklonik Lenjina, što govori da je, 
možda, u sebi vidio novoga Lenjina za svoje doba, a to se uklapa u teze KPJ/SKJ da će, obranom lenjinizma, 


utjecati da svjetski komunistički pokret odbaci staljinizam 1 vrati se svojim izvornim idejama.34 

Naravno, snage reda i režim u cjelini uspješno su sprječavali i u klici uništavali opozicijske snage, 
ali 1 taj bi zid bio razbijen da je bila moguća alternativa. Jer, ako nema alternative, ne mogu se pojaviti ni 
društvene snage za promjene, već samo pojedinci i grupice avanturista. Vrijeme za promjene tek će doC1, i 


to iz strukture režima a ne izvan nje. 


Poglavlje 2. 
IZLAZAK NA GLOBALNU SVJETSKU RAZINU 


1. Normalizacija odnosa s SSSR-om i zemljama istočne Europe 


U razdoblju borbe protiv Staljina (1948-1953) Tito je ostvario svoje glavne ciljeve. S jedne strane, 
odlučnim NE Staljinu izbjegao je opasnost da Jugoslavija postane jedan od satelita Moskve, osigurao je 
zamašnu ekonomsku i vojnu pomoć a time 1 političku potporu zapadnih sila u obrani od opasnosti s Istoka, a 
s druge strane, što je za budući razvoj najvažnije, uspio je u kooperaciji sa Zapadom privoljeti tri njegove 
velesile da poštuju kako nezavisnost Jugoslavije, tako i njezin komunistički režim. Istodobno, Tito je uspio 
spriječiti unutrašnje tendencije smjene vlasti restauracijom starog režima, sličnog onima na Zapadu. Dakle, 
kao Jugoslaven — kako se tada deklarirao — obranio je državnu nezavisnost, a kao komunist, sačuvao 
socijalistički sustav zasnovan na marksističkim idejama. 

Zanimljivo je uočiti da državno-partijski vrh nije razmatrao varijantu neutralnosti, u smislu 
odvajanja od obaju blokova, npr. po uzoru na Švicarsku, mada je Tito dao odgovor i na takav slučaj. 
Jugoslavija nije mogla računati na neutralnu poziciju jer je bila ugrožena s Istoka. Njezin geopolitički 
položaj takav je da ju bilo koji sukob u Europi, čak i kada se na nju ne bi odmah izvršila invazija, ipak ne bi 
mogao ostaviti izvan rata, što je i konstatirano u razmatranjima sa zapadnim zemljama. Osim toga, Titu nije 
odgovarala politička pasivnost jer se nije odricao vlastite želje da bude jedan od arhitekata-lidera u 
procesima stvaranja i mijenjanja europskih, pa i širih globalnih struktura, težeći da kao reformator utječe na 
povijesni razvitak svijeta u kojemu je živio. 

Do smrti Staljina Tito nije postavljao vanjsko-političku strategiju u svjetlu eventualnih promjena u 
SSSR-u. Zato se zalagao da se održavaju uspostavljene veze sa Zapadom, ali da izbjegne formalnu 
integraciju s njegovim vojnim strukturama, da Jugoslavija ne postane članica NATO-pakta. Doduše, stvoren 
je Balkanski pakt s Grčkom i Turskom, što je s jedne strane ojačalo sigurnost od SSSR-a, jer su te zemlje 


bile članice NATO-a, ali je izbjegnuto izravno zapovijedanje pakta nad JNA. 


349 


Početkom 1950-ih godina, kada se već ocrtavao proces stvaranja Europske zajednice, Tito je u njoj 
vidio način kako da izmakne izravnoj kontroli SAD-a, koju je, naravno, smatrao imperijalističkom silom s 
kojom treba biti oprezan. Zato je preferirao jače veze s Europom, a slabije s SAD-om, mada je to bilo 
nerealno: SAD su bile lider Zapada, a dale su kudikamo veću pomoć od cijele Zapadne Europe. 

Titov ministar vanjskih poslova Koča Popović, koji je naslijedio Kardelja 1953, književnik 
nadrealist, ratni general, sin beogradskoga bogataša, sumirajući promjene na međunarodnoj sceni u 1953. 
smatra da će Staljinovi nasljednici mijenjati politiku, ali da neće odmah, već dugoročno napuštati vlast nad 
Istočnom Europom. “Rusija se neće dati komadati bez rata... Nama nije stalo da Amerika pobijedi Rusiju. 
Na kraju, to je nemoguće bez rata, koji bi bio nesreća za sve narode... Ne treba rušiti Rusiju, već njen 
imperijalizam. Rusi... su već počeli misliti. Pomozimo im da misle i dalje... neka SAD... dokaže ... da ... ne 
ostavlja ostatak svijeta ... alternativno — kapitulacija ili smrt." Razmišljajući o smjeru vanjske politike, K. 
Popović 23. siječnja 1954. zapisuje: “Nema nikakvog smisla danas forsirati vojne sporazume. Ne dolazi u 
obzir naše približenje Atlantskom paktu ... pa ... (ni) učvršćenje Balkanskog pakta ... za nas — tri varijante — 
osamostaljenje i ujedinjenje Europe, neutralnost i učvršćenje Balkanskog pakta... ...Europa mora savladati 
svoju samouništavajuću rascjepkanost, inače je muzej i plijen tuđih prohtjeva...?35 Očigledno, ministar 
preferira ujedinjenu Europu, izvan američke ili ruske hegemonije. Još nema ideje o nesvrstanosti. 

Polazeći od odnosa snaga i politike dviju supersila, K. Popović smatra da se treba pomiriti s 
činjenicom da će i SSSR i SAD ostati supersile, ali da postoje šanse da one sporazumom postignu “modus 
vivendi". “... Ukratko, uvjeti za dalje popuštanje zategnutosti ... postoje. Linija toga se već vidi. Na 
odgovornim političarima je da njome krenu...?36 

Staljinovom smrću (5. ožujka 1953) počinje novi čin drame u kojoj će akteri biti Tito i Hruščov te 
američki državni tajnik J. F. Dulles, poznati antikomunist. Tita će pratiti Kardelj, njih dvojica su držali 
apsolutni monopol u vođenju vanjske politike. 

Domaću i svjetsku javnost jako je zanimalo hoće li Staljinovi nasljednici nastaviti putem svoga 
umrloga vođe. 

Tito je, s razlogom, bio samouvjeren i određen u “igri sa Staljinovim nasljednicima. S jedne je 
strane želio održati veze ostvarene sa Zapadom, radi ekonomske i vojne pomoći, kao i radi utjecaja u 
prevladavanju “hladnog rata"; s druge se strane nije uopće bojao normalizacije odnosa s novim sovjetskim 
rukovodstvom, jer je svima bilo jasno da lider, kakav je Tito, pobjednik nad Staljinom, ni pod koju cijenu ne 
može i neće dopustiti da ga Istok postavi u neravnopravne odnose. Izvojevana pobjeda nad Staljinom bila je 
jamstvo za njegov čvrst stav u normalizaciji odnosa s Istokom. On, dakle, odmah i hrabro ulazi u pregovore 
s Hruščovom. 

U pregovorima o normalizaciji odbija razgovore o ideološkim problemima, sve stavlja na razinu 


odnosa — država s državom. Normalizacija je korisna za opći mir, za prekid puškaranja na granicama, za 

otvaranje istočnoga tržišta, jer jugoslavenska roba, ni po kvaliteti ni po asortimanu nema većih šansi na 
zapadnom tržištu. I na kraju, njegova je ambicija bila da podrži antistaljinističke snage u SSSR-u, u smjeru 
demokratizacije koja bi možda mogla “presaditi" i neke ideje samoupravljanja, a to može ostvarivati samo 
ako normalizira međusobne odnose. Opet, velike ideje! 

Sovjetski državno-partijski vrh, nakon unutrašnjih razračunavanja, likvidacije Berije, šefa NKVD-a, 
uspio je slomiti protivnike normalizacije koji su i dalje smatrali da je Jugoslavija američka kolonija s 
fašističkom Titovom klikom na čelu; sovjetska vlada je 14. kolovoza 1953. izjavila spremnost za 
normalizaciju odnosa s Jugoslavijom. Tito je također izrazio svoju spremnost za normalizaciju. 

A sada, da vidimo kako je reagirao Zapad. 

Zapadne vlade, prema kojima je Tito bio stalno sumnjičav, imale su drukčiju politiku. One jesu tu i 
tamo, ali samo u aluzijama, priželjkivale unutrašnje društvene promjene — prema stvaranju građanskoga 
društva u Jugoslaviji — ali nikada to nije službeno 1 ultimativno zahtijevano. 

Na osnovi petogodišnjeg iskustva iz suradnje s Jugoslavijom, Zapad se uvjerio da u Jugoslaviji 
nema snaga za alternativu Titu, da on ostaje uvjereni pa i tvrdi komunist, ali da igra dvostruku pozitivnu 
ulogu: spreman da sa Zapadom pruži otpor eventualnoj agresiji SSSR-a, i da daje primjer satelitskim 
državama da Moskva nije nepobjediva, već da i one, u pogodnom trenutku, mogu steći nezavisnost. 

Dakle, Zapad nije tražio da Jugoslavija uđe u zapadni blok, već da bude nezavisna, ne strepeći da će 
se Tito “prodati SSSR-u i postati njegov satelit. Konačno, rušiti Tita značilo bi pomoći Staljinu, a to Zapad 
zaista nije htio. Tako su se interesi Zapada i Jugoslavije uskladili. 

Britanski Foreign Office je 12. ožujka 1953. ovako formulirao ulogu Jugoslavije u Europi: 

“... prosovjetska Jugoslavija... predstavljala bi ... trajnu prijetnju Zapadu. A Jugoslavija 
suprotstavljena sovjetskom imperijalizmu i vojno moćna nije samo dragocjena prepreka sovjetskoj agresiji, 
već i ozbiljna politička smetnja Kremlju. Uspješan otpor jugoslavenskih naroda pokazao je da komunistička 
Rusija nije nepobjediva; održao je na životu ideju o budućem sličnom otporu u ovoj ili onoj državi — satelitu 
Sovjetskog Saveza...?37 

Britanski ambasador I. Mallet je iz Beograda 20. lipnja 1953. pisao svojoj vladi: 

“On (Tito) je znao očuvati svoju nezavisnost u ratu i održati se unatoč sovjetskim prijetnjama, 
blokadi i ekonomskom pritisku. Vjerujem da se ni u kom slučaju neće odreći svoje nezavisnosti niti 
prihvatiti takav odnos sa Sovjetskim Savezom, koji bi nju doveo u opasnost... Predlažem da izbjegavamo ići 
na ruku Rusima tako što ćemo pokazivati sumnjičavost prema njegovim (Titovim) stavovima i nastavimo 
našu politiku pomoći Titu da izgradi neovisnu, ujedinjenu i naprednu Jugoslaviju...?38 

Tito je imao sreću i u tome što je i Moskva bila svjesna da bi on, i kada bi pristao vratiti se u Istočni 


blok, to učinio samo kao potpuno ravnopravan član, a takvog pak Moskva nije trebala, jer bi time iznutra 

ugrožavao i samo postojanje toga bloka. Znači, oba bloka su, barem u ovoj fazi, bila više za nezavisnu 
Jugoslaviju nego za njezino uklapanje u bilo koji blok. A upravo to je Tito tražio i — dobio! 

O opciji povezivanja Jugoslavije s Europskom zajednicom raspravljalo se u listopadu 1954, dakle u 
isto vrijeme kada su tekli intenzivni razgovori o normalizaciji odnosa s SSSR-om.39 Ta ideja, međutim, nije 
bila po volji ni SAD-u ni Velikoj Britaniji, naravno, zbog različitih društvenih sustava.40 

Konačno, evo što kaže jedan jugoslavenski izvor o odnosima Jugoslavije i Zapada. 

Jugoslavenski diplomat Leo Mates, koji je izbliza pratio jugoslavensko-američke odnose i 
sudjelovao u njima, kaže da... 

“..je američka vlada u datim prilikama očekivala da će se Jugoslavija postepeno približavati 
zapadnom sistemu političkih i vojnih saveza i eventualno se uključiti u njega. Ovakvo očekivanje izražavalo 
se, istina, putem diskretnih aluzija i neposrednim diplomatskim kontaktima. Ono nije odražavalo samo 
ambiciju da se postignu presudan utjecaj i dominacija na svim sjevernim obalama Mediterana, nego se 
zasnivalo i na općem shvaćanju svjetske situacije. Ni Americi ni Sovjetskom Savezu nije bilo shvatljivo da 
bi jedna zemlja kao Jugoslavija (ekonomski slabo razvijena i ostvarena ujedinjenjem tek u nedavnoj 
prošlosti, a na tako osporavanoj geografskoj poziciji) mogla zaista aspirirati, a još manje uspjeti, da sačuva 
punu i istinsku nezavisnost. 

Međutim, to nije bio momenat za vršenje jačeg pritiska u pravcu uvlačenja Jugoslavije u zapadni 
tabor. Prvo, već pri svakoj najsuptilnijoj aluziji reakcija je bila nedvosmisleno negativna i, drugo, 
Jugoslavija se u to vrijeme (početkom pedesetih godina) nalazila pod vrlo jakim pritiskom sa Istoka, pa nije 
odgovaralo američkim intencijama da se izazove dalje pogoršanje i prekomjerno otežavanje međunarodnog 
položaja Jugoslavije. 

... Uskoro poslije prvih akata suradnje i popravljanja međusobnih odnosa ti odnosi počinju da se 
dalje razvijaju upravo na toj osnovici. O njoj se i otvoreno raspravljalo u neposrednim ličnim kontaktima s 
predstavnicima američke vlade. Kako je svaka nada u ostvarenje dominacije nad Jugoslavijom morala da 
bude napuštena u području praktičke politike, ostala je Americi jedina moguća pozicija: spriječiti da na tom 
geografski značajnom području dođe do dominacije druge strane. Prema tome, iako je polazila sa sasvim 
drugih pozicija i rezonirala na sasvim drugačijim osnovama, američka politika prema Jugoslaviji nije bila u 
sukobu s aspiracijama Jugoslavije da sačuva i ojača svoju nezavisnost. Stavovi dviju država i dalje su 
praktički u svakom pogledu bili različiti, ali su bili kompatibilni u pogledu osnovnih i životnih interesa 
Jugoslavije i njene neposredne budućnosti. 

Na toj osnovici Jugoslavija je primala vojnu pomoć od Amerike u periodu od 1952. do 1958. 
godine, pored ekonomske pomoći, koja je počela još krajem 1950. godine i postepeno se završavala u 
vrijeme kada je Jugoslavija zatražila obustavu vojne pomoći. Ovo obustavljanje pomoći izvršeno je 


sporazumno na inicijativu Jugoslavije...?41 

U međuvremenu nastavljeni su tajni razgovori Tito-Hruščov — razmjenom pisama i diplomatskih 
poruka. Za prvih nekoliko mjeseci nakon Staljinove smrti uspostavljeni su normalni diplomatski odnosi, 
razmijenjeni ambasadori, uspostavljeni prvi ekonomski kontakti, obustavljene diverzije i sabotaže, prestali 
granični incidenti, prekinute žestoke propagande s obje strane — što je stvaralo ozračje za sam čin 
“pomirenja. Pismo Hruščova je razmatrano 19. srpnja 1954. na sjednici Izvršnog komiteta SKJ (novo ime 
za Politbiro od VI. kongresa) na kojoj je Tito među ostalim rekao: 

“Poslije svega onoga što se u SSSR-u dogodilo u posljednje vrijeme, ovakvo pismo trebalo je 
očekivati. Kada je Staljin umro mi smo očekivali da će doći do promjena. Mi smo nastojali da se odnosi 
srede ... Na Zapadu misle da smo raskinuli s SSSR-om i da nemamo kuda. Zato misle da nas imaju u šaci ... 
Hoće da nas naprave satelitima ... Vrše na nas pritisak kao da smo se do guše uvalili i stalno podržavaju 
ideju da nam prijeti opasnost od Sovjetskog Saveza i zato hoće stalno da nas drže za kosu ... Preko 
Balkanskog pakta hoće da nas vežu za Atlantski pakt i zato nastoje da odlože potpisivanje. Prave nam 
smetnje i u pitanju Trsta. Jednom riječju, politika zapadnih sila, a u prvom redu američka politika prema 
našoj zemlji nije iskrena i poštena ... Zapadu bi više konveniralo da budemo i neutralni, nego da smo protiv 
njih ... Mi se nikome nećemo prodati. Napredan svijet će vidjeti da mi vodimo pravilnu politiku. Zato naši 
razgovori neka dođu na javnost — ne sada — da se vidi naša principijelnost ... Mi i dalje ostajemo na tome da 
smo protiv svake agresije ... Ovo pismo je krupna stvar da čovjek treba dugo razmišljati. S ovakvim pismom 
ne pravi se manevar. Oni su došli u ćorsokak sa svojom politikom. Vjerojatno se neće odreći 
vanjskopolitičkih pretenzija, ali prema Komunističkim partijama morat će mijenjati svoj stav. To će dati 
snage partijama da mogu samostalno da misle i da slobodnije rade ..."42 

Platformu normalizacije odnosa prihvatio je Centralni komitet 26. studenog 1954. Rečeno je da će 
se inzistirati na međudržavnoj normalizaciji, a eventualnu partijsku suradnju postaviti kao i s drugim 
radničkim partijama (na Zapadu, D.B.), ali je, naravno, isključen povratak u Informbiro.43 

Dvadesetak dana nakon sjednice CK SKJ Tito će otputovati u dvomjesečni posjet južnoj Aziji (16. 
prosinca 1954 — 11. veljače 1955). To će putovanje biti presudno za oblikovanje koncepcije nesvrstanosti, 
što će postati trajna Titova politika do njegove smrti — no o tom poslije. 

Nakon dvije godine tajnih pregovaranja, konačno je 26. svibnja 1955. sovjetska delegacija sletjela 
na zemunski aerodrom. Hruščov je, po običaju, održao govor u kojemu je, osim ostalog, rekao: 

“Mi iskreno žalimo ono što se dogodilo i odlučno odbijamo sve ono što se nagomilalo u tom 
periodu. Mi sa svoje strane, bez ikakve sumnje, u ovo ubrajamo provokatorsku ulogu, koju su u odnosima 
između Jugoslavije i SSSR-a odigrali sada otkriveni neprijatelji naroda Berija, Abakumov i drugi. Mi smo 
temeljno proučili materijale na kojima su se zasnivale teške optužbe i uvrede koje su u to vrijeme bile 
uperene protiv rukovodilaca Jugoslavije. Činjenice govore da su ove materijale isfabricirali neprijatelji 


naroda, prezreni agenti imperijalizma, koji su se na prevaru uvukli u redove naše Partije.? 

Zatim je Hruščov nastavio: “Mi smo duboko uvjereni da je period pogoršanja naših odnosa ostao 
daleko za nama. S naše strane mi smo spremni učiniti sve što je potrebno da odstranimo sve prepreke koje 
smetaju potpunoj normalizaciji odnosa između naših država, učvršćenju prijateljskih odnosa između naših 
naroda. ... Mi se nadamo da će se odnosi između naših zemalja i dalje razvijati na ovim principima, na 
blagostanje naših naroda. To će biti nov krupan doprinos stvari popuštanja međunarodne zategnutosti, stvari 
čuvanja i učvršćenja općeg mira u svijetu. ... Težnja Jugoslavije da razvija dobre odnose sa svim državama, 
kako na zapadu tako i na istoku, nailazi kod nas na potpuno razumijevanje. Mi smatramo da će jačanje 
prijateljstva i veza između naših zemalja doprinijeti poboljšanju odnosa među svim zemljama, nezavisno od 
njihovog društvenog uređenja, doprinijeti učvršćenju općeg mira. ... Mi kao predstavnici Komunističke 
partije Sovjetskog Saveza, Partije koju je stvorio veliki Lenjin, smatramo poželjnim da se i između naših 
partija uspostavi uzajamno povjerenje..."44 

Na zaprepaštenje sovjetske delegacije, Tito nije, kako je to uobičajeno, uzvratio dobrodošlicom, već 
je dao znak da se delegacije upute prema automobilima. 

Sovjetski je tisak zabilježio taj trenutak. U komentaru pod naslovom “Sovjetska Canossa", “New 
York Times? je tu čuvenu izreku dao u obrnutom smislu: papa (Hruščov, D.B.) se poklonio kralju (Tito, 
D.B.), dodavši: 

“Sastanak je ... golema osobna pobjeda maršala Tita, i kao šefa jugoslavenske države i kao 
komunističkog vođe."45 

Tito je, naravno, odbio Hruščovljevu tezu o “neprijateljima u CK KPSS-u koji su krivi za sukob 
1948; sukob je bio izraz hegemonističke politike Staljina i sovjetske vlade, izraz unutrašnjega društvenog 
poretka SSSR-a, a ne pojedinih članova CK. 

Obje delegacije izložile su svoje poglede na međunarodne i biletaralne odnose. U razgovoru je bilo i 
dramatičnih trenutaka. Primjerice, Hruščov je prigovorio Titu za odnos prema Zapadu rekavši da ga SAD 
nisu pomagale za “lijep glas"? već zato što su računali na jugoslavenske diverzije u eventualnom sukobu s 
SSSR-om. Tito se s tim složio, ali naglasio je da je krivica na sovjetskoj strani koja je prijetila Jugoslaviji. 
Na pitanje kolika je zapadna pomoć, Tito je rekao da je od 1950. do 1955. iznosila ukupno milijardu i pol 
dolara, ali da će se za jednu do dvije godine otkazati daljnja pomoć jer je “vrlo neugodno primati mito". 

Na Hruščovljevu tezu da su oni mislili kako se SKJ udaljio od Marxa i Lenjina, Tito je rekao: “Ne bi 
mene ni đavao natjerao da idem nekom drugom sistemu. Ja sam se cijelog života borio za komunizam, za 
socijalizam ... nisam ja za pare bio revolucionar.? 

Istaknuti akter razgovora E. Kardelj ovako je opisao njegov tijek: 

“Sovjetska delegacija je priznala grešku iz 1948. godine, doduše dosta mlako, ali ju je ipak priznala. 


Odgovornost za to prebacila je na Staljina, odnosno na dugi popis Staljinovih grešaka... 

Ali i od nas su zahtijevali razna odstupanja i samokritiku. Između ostalog, tražili su da neke kritike 
koje su bile izrečene na naš račun ipak priznamo... Razumije se, mi smo kategorički odbacili... Jasno smo im 
rekli da smo za normalizaciju odnosa sa Sovjetskim Savezom na svim područjima, ali da se ničega što je 
bilo ne odričemo, a ni od njih ne tražimo ništa drugo nego samo da konstatiraju — što su već na samom 
početku susreta i učinili — da je zaključak Informbiroa o Jugoslaviji bio pogrešan. Osim toga, rekli smo da 
smatramo da odnose između Sovjetskog Saveza i Jugoslavije treba postaviti na potpuno nove osnove, tako 
da se nikad više ne može ponoviti nešto slično onome što se desilo u prošlosti... 

Politbiro naše Partije je dobro razradio Deklaraciju, tako da je ona postala prava Magna charta za 
odnose među socijalističkim, pa i drugim zemljama. Znali smo da i sovjetska delegacija ima pripremljen 
tekst Deklaracije. Kad smo pripremljene tekstove prijedloga Deklaracije izmijenili, pokazalo se da se toliko 
međusobno razlikuju da je Hruščov vrlo brzo povukao njihov tekst i dao suglasnost da se tekst Deklaracije 
priprema na bazi našeg prijedloga... 

Međutim, osim diksusija o Deklaraciji, vođene su i razne privatne i poluprivatne diskusije koje su 
nas već tada uznemiravale. Dobili smo utisak da je sovjetska delegacija, kao protuuslugu za takav sporazum, 
očekivala da ćemo mi prije ili poslije, pristupiti socijalističkom bloku. Svi članovi delegacije, a posebno 
Hruščov, dokazivali su nam da bez solidarnosti komunističkih partija 1 socijalističkih zemalja ne može biti 
socijalizma i da sada, kad smo riješili glavno pitanje, moramo biti spremni i na to da riješimo i pitanje 
partijskih odnosa, a i odnosa Jugoslavije prema socijalističkom bloku. Govorili su: “svaka 'rota? (četa) mora 
imati na svom čelu komandira. Ako nema komandira, nema ni čete. Treba se organizirati, na čelu sa 
Sovjetskim Savezom, u jak socijalistički blok koji će jedini biti sposoban da se brani od imperijalizma. 

..Odbili smo svaku pomisao na bilo kakve nove oblike međunarodnog centra radničkog pokreta, 
blok, “rote? i slično. Rekli smo da suradnju sa Sovjetskim Savezom zamišljamo isključivo na principima 
koje smo formulirali u Deklaraciji. 

I tako se posjet sovjetske delegacije Beogradu po formi završio punim sporazumom, a u stvari, 
između nas je ostala duboka suštinska razlika. Ideje da se Jugoslavija prije ili kasnije priključi 
socijalističkom bloku i oslobodi politike nesvrstavanja Hruščov se nikada nije odrekao. Njegov ideal je 
nesumnjivo bio da Jugoslavija jednog dana svoje snage stavi na raspolaganje Varšavskom paktu."46 

Beogradska deklaracija o međudržavnim odnosima Jugoslavije i SSSR-a nije mogla biti po volji 
sovjetskoj vladi, jer je te odnose postavila na temelje potpune ravnopravnosti i nezavisnosti država. Upravo 
je to načelo bilo opasno, jer bi se svaka druga satelitska država s pravom mogla pozivati na to da i prema 
njima SSSR utvrdi iste odnose kakve je uspostavio s Jugoslavijom. Međutim, sovjetska je delegacija upala u 
“klopku? i nije se mogla vratiti bez rezultata. 

Godinu dana nakon Beogradske deklaracije, u Moskvi je 20. lipnja 1956. potpisana Moskovska 


deklaracija o partijskim odnosima SKJ i KPSS-a. Nije se, dakle, moglo ostati samo na međudržavnoj 

normalizaciji već se, u duhu tadašnjih ideologija i režima, išlo i na reguliranje odnosa među vladajućim 
partijama sa “skrivenim, ali prepoznatljivim motivima: Tita da podrži antistaljinističke snage, a Hruščova 


da privuče Jugoslaviju što bliže Istočnom bloku. 


2. Titova inicijativa i akcija u stvaranju svjetskoga pokreta 


nesvrstavanja 


Ideja o okupljanju skupine izvanblokovskih zemalja u svrhu iniciranja budućega pokreta 
nesvrstavanja nastala je u jugoslavenskom vrhu sredinom pedesetih godina. Dokumenti o toj ideji — govori, 
članci, studije, arhivi itd. — ne otkrivaju neke skrivene motive 1 ciljeve. Ostaje da se oni deduciraju analizom 
povijesnog konteksta toga vremena. 

U vrijeme nastajanja ideje nesvrstavanja u blokove i borbe za njihovo prevladavanje, međunarodni 
se položaj Jugoslavije stabilizirao. Titova ekipa je tada procjenjivala da ratna opasnost jenjava. Polazeći od 
toga moglo se očekivati relativno mirniji razvoj, bez velikih povijesnih inicijativa u vanjskoj politici. Ali to 
se nije dogodilo... 

Jer tijekom petogodišnjeg približavanja Zapadu, kao 1 za vrijeme dvogodišnjih tajnih pregovora o 
normalizaciji odnosa s SSSR-om, Tito je stalno i veoma odlučno branio potpunu državnu nezavisnost i 
slobodu u vođenju unutrašnje i vanjske politike. Ne samo to! On je, i kada je primao pomoć Zapada, često 
napadao politiku velikih sila. Primjerice, nekoliko dana uoči rasprave u Generalnoj skupštini UN-a o 
jugoslavenskoj žalbi zbog agresivnih postupaka vlade SSSR-a, on je 27. listopada 1951. rekao: 

“Mi smo protiv toga da sudbinu svijeta i milijuna ljudi rješava samo nekoliko velikih sila. Mi smo 
protiv toga i nikada se s time složiti nećemo..." Protiv oba bloka Jugoslavija je istupala i u UN-u 1950. u 
povodu rata u Koreji. Nekoliko država, među kojima Indija i Jugoslavija, nisu se svrstale, pa su neki 
novinari takve zemlje nazvali “nesvrstanima' — tada se prvi put čuo taj termin. 

Držeći se kursa nezavisnosti, Tito nikada nije dolazio u iskušenje da se priključi jednom od dva 
bloka. 

Eventualno priključenje Zapadnom bloku nije bilo moguće iz ideoloških, državnih ali i iz razloga 
održanja režima, odnosno vladajućeg sloja. Kao komunist Tito je na SAD i Zapad gledao kao na 
kapitalističke zemlje, s kojima socijalistička Jugoslavija ne smije ući u integracije koje bi ugrozile njezin 
režim. U tim zemljama on je još od rata 1941-1945. nalazio imperijalističke tendencije koje su trajne: 
pokušaji obnove Kraljevine Jugoslavije, podjela utjecaja “pola-pola" 1944, potpora Italiji u sporu oko Trsta, 
Istre i Koruške itd. Veliku pomoć Zapada u obrani od SSSR-a tumačio je motivima njihova interesa, koji su 


se poklapali s interesima Jugoslavije. Istodobno je bio svjestan da bi ulazak u Zapadni blok ne samo ugrozio 

nezavisnost, već bi Jugoslaviju učinio sirovinskom zemljom, prirepkom moćne zapadne industrije. Na kraju, 
bojao se da bi režim kad-tad morao pasti... pretvaranjem u sustav primjeren Zapadu. 

Motivi odbijanja Zapada, naravno, podjednako su djelovali protiv povratka u Istočni blok, iako su i 
Tito i mnogi vodeći ljudi pa i obični komunisti gajili nadu da duh i misao Oktobarske revolucije nisu pod 
staljinizmom nestali, već da prigušeno žive i da bi se mogli obnoviti, što ih je motiviralo da se, nakon 
normalizacije, odnosi drže što bliže. Međutim, podvođenje Jugoslavije pod dominaciju SSSR-a nije bilo ni u 
primislima! 

Dakle, ni Zapad ni Istok. U odgovoru na pitanje zapadnih novinara, 25. veljače 1954. da u 
postotcima izrazi razlike prema oba bloka, Tito je diplomatski odgovorio: 

“Mi smo 100% za dobre odnose sa Zapadom i isto tako 100% za dobre odnose s Istokom... 

Sredinom pedesetih godina, nakon što su normalizirani odnosi s oba bloka, s obje supersile koje su 
joj priznavale punu nezavisnost, pojavila se i mogućnost da se Jugoslavija postavi u poziciju neutralnosti, 

sličnu onoj u koju je, nakon potpisivanja državnog ugovora 1955, bila “smještena “neutralna' Austrija, i da 
trajnije ostane u toj poziciji dok traje hladni rat... Postojala je ideja da obje supersile pristanu na ujedinjenje 
Njemačke, također sa statusom “neutralne države — pa bi se tako stvorio lanac tampon-država između dva 
bloka. Ta ideja nije mogla proći... To nisu dopustili blokovi, tako da u Europi nije bilo nezavisnih i 
izvanblokovskih država osim Švedske, Švicarske i Jugoslavije, te Španjolske i Portugala koji su bili pod 
utjecajem Zapada. 

Tito, međutim, nije želio biti u poziciji neutralnosti koja bi vodila pasivnosti i reduciranju 
vanjsko-političkih ambicija, što znači da bi uloga Jugoslavije pala na ono što njoj kao balkanskoj, 
nerazvijenoj i srednje velikoj zemlji i pripada, koja bi se morala pomiriti sa svojim ograničenim 
potencijalima. 

Ova analiza vodi problemu koji je teže rastumačiti. Radi se, naime, o osobnim motivima koji su Tita 
gotovo avanturistički, smiono i hrabro vodili da izađe ne samo iz balkanskih veĆ i iz europskih okvira. 
Izgleda da Tito nije bio spreman završiti sa svojom revolucionarnom vizijom i ulogom velikoga reformatora 
koja ga prati od dolaska na čelo KPJ 1937. godine. Trajno ostati u balkanskim okvirima nije mogao, bilo mu 
je to tijesno i besperspektivno. 

Ideja nezavisnosti i ravnopravnosti, ideja borbe protiv dominacije i hegemonizma upravljale su 
njime dajući mu kurs za konkretnu političku akciju. Tito do sredine pedesetih godina još nema ideje o 
nekomu svjetskom pokretu protiv dominacije velikih sila, o borbi za novi svjetski poredak zasnovan na 
ravnopravnosti. Jugoslavenski vrh još do tada nije vidio potencijale najveće svjetsko-povijesne revolucije 
koja se odvijala u Aziji i Africi lomljenjem kolonijalnih carstava i stvaranjem više desetina novih država. 

Kada su početkom 1950-ih uspostavljeni diplomatski odnosi s bivšim kolonijama — Indijom, 


Burmom, Egiptom itd. — javljale su se inicijative o mogućem osloncu na te nove države. Prvu sugestiju da bi 

bilo nužno i veoma korisno osloniti se na taj novi, nazvan kasnije Treći svijet, formulirao je Josip —erđa, 
ambasador u Indiji. On već 1950, kada Jugoslavija vodi borbu na život i smrt s Istokom, a Zapad je tek 
počeo davati neku pomoć, dolazi na fantastičnu “nerealnu" i pomalo “drsku" ideju da bi Jugoslavija mogla 
naći najbolje prijatelje u novooslobođenim zemljama Azije. Međutim, u tom se trenutku u jugoslavenskom 
državno-partijskom vrhu razmišljalo da bi, možda, tek stvorena NR Kina (1949) mogla biti jak oslonac u 
borbi protiv Staljina, jer se računalo da velika zemlja, po logici svoje autentične revolucije, neće moći ni 
htjeti biti poslušna SSSR-u, već će kao i mala Jugoslavija biti potpuno nezavisna i težiti ravnopravnosti u 
odnosima među komunističkim državama. Nova se Kina međutim pridružila borbi protiv tzv. jugoslavenske 
izdaje socijalizma, a u međunarodnoj politici, nošena svojim revolucionarnim romantizmom i državnim 
interesima, ušla i u rat za spas Sjeverne Koreje — protiv “američkog imperijalizma". 

Indija je pošla drugim putem. Ona je prihvatila parlamentarnu demokraciju i načelo ravnopravnosti i 
miroljubivu koegzistenciju. —erđina je ideja oslonca na Indiju i druge zemlje Azije odbijena, s argumentom 
da je to više mašta nego realna mogućnost. 

Kao što je rečeno, Tito je vjerovao da veĆini čovječanstva neĆe odgovarati da ga blokovi dijele i 
survavaju u vrtlog hladnoga rata. 

Uspostavljanje ravnopravnih odnosa s obje supersile bilo je zaista velika pobjeda, ali je Tito osjećao 
da djelo nije dovršeno. Tražio je modus za izlazak iz okvira balkanske i europske politike. U tom kontekstu 
nastala je ideja da i sam osobno, nakon nekoliko bilateralnih posjeta delegacija, otputuje i u novooslobođene 
zemlje. 

Kao što je rečeno, uputio se na dvomjesečno putovanje u zemlje južne Azije. Dva mjeseca 
upoznavanja tih zemalja i razgovora s njihovim državnicima ostavili su na Tita nevjerojatno jak dojam, koji 
ga je doveo do ushićenja, kao da je otkrio potpuno novi, njemu do tada nepoznati svijet. 

Govoreći 11. veljače 1955. u Rijeci pred gotovo 100.000 ljudi Tito je rekao: 

“Za nas je ovaj dvomjesečni boravak u tim zemljama bio kao neko otkriće, jer smo u njima naišli na 
potpuno sličnu situaciju onoj koja je bila i koja je danas u našoj zemlji. I tamo ljudi čine velike napore da se 
izdignu 1z zaostalosti... Prava je sreća što smo mi uspjeli ostvariti vezu s njima, što smo odlučili da idemo 
zajedno i da činimo sve što je moguće da bi se u svijetu smirile strasti koje se sve više razbuktavaju i da bi 
ljudi išli drugim putem, ne putem rješavanja međunarodnih problema oružjem i nadmoćnijim vojnim 
snagama...?47 

Istu je misao parafrazirao na putu u Karlovcu, Zagrebu i Beogradu, gdje ga je dočekalo oko 300.000 
ljudi, kojima je osim ostalog rekao: 

“Ni jedan neriješeni međunarodni problem nije vrijedan da se danas zbog njega narodi zakrve, pa 


čak nije vrijedan da se zbog njega vodi lokalni rat. Ni jedan!... Treba ii drugim putem..."48 

Iako možda ponešto preuveličano, Titova nova saznanja s puta po južnoj Aziji, D. Bekić, politički 
analitičar, interpretirao je ovako: 

“U političkom i duhovnom smislu bio je to gotovo promijenjen čovjek. Revolucionar i državnik 
malog naroda, koji je mjesto i perspektivu svoje zemlje, pa i osobne ambicije, do tada nužno sagledavao 
najdalje na tangenti Urala i Londona, u drevnoj i nepreglednoj Indiji doživio je kulturni i politički šok. Za 
rođenog empiričara, pravih instinkata i zdrave pameti, susret s Nehruom, s vrijednostima koje je indijski 
vođa oličavao, i s civilizacijom o kojoj je do tada samo načuo, značio je svojevrsnu intelektualnu katarzu, u 
kojoj se Tito definitivno otresao balkanske samoživosti i evropocentrističkog obzora, gotovo preko noći 
prometnuo u građanina svijeta i svjetskog političara. Istovremeno, on je krepkim zagorskim refleksom 
dokučio da je nepristajanje uz blokove i aktivna koegzistencija za jugoslavenske narode i SKJ jedino 
prihvatljiva interpretacija jaltskog “fifty-fifty* dogovora od deset godina ranije. 

Naviknut da promišlja od pojedinačnog k općem, Tito je u pokretima mnogomilijunskih masa Južne 
Azije našao potvrdu svojih temeljnih političkih iskustava i ideoloških opredjeljenja, ali ih je, u razgovorima 
s Nehruom, Radakrišnanom, Ba Uom i U Nuom, obogatio novim univerzalnim spoznajama i širinom. Zato 
pitanje mira, ravnopravnosti velikih i malih naroda, zemalja i rasa, ekonomskog i društvenog razvoja, nakon 
susreta s Indijom, Tito više nikada neće interpretirati strogo boljševički, u duhu Treće internacionale, niti 
pod imperativom očuvanja interesa vlastite zemlje i revolucije. Socijalizam, barem u međunarodnim 
razmjerima, za njega će postati mnogolika politika ostvarivanja jednog pravednijeg svijeta, u kojem se 
jedinstvo ne stvara potiranjem različitosti, već njihovim stvaralačkim ugrađivanjem u novu civilizacijsku 
ekumenu. Od tada nadalje Tito će borbi za ove epohalne principe i ciljeve posvetiti sav svoj politički talent i 
golemu energiju, ponekad i na račun konkretnih interesa i stanja u vlastitoj zemlji ...?49 

Na kraju, možda je Tito, udaljujući se od oba bloka uzimao u obzir da bi srpsko pravoslavlje teško 
primilo Zapad kao onaj svijet koji “nasrće? na Rusiju, kao što i katolički dio Jugoslavije sigurno ne bi 
prihvatio obrnutu politiku, pa je, vjerojatno, i to upućivalo na nesvrstanost. Za tu hipotezu nema 
dokumenata. Ako je Tito i o tome vodio računa, to naravno, nije bio važan, već sporedan motiv. Kako bilo 


da bilo, višenacionalna i višereligijska struktura je uvijek uzimana u obzir. 


3. Diplomatska ofenziva — izlazak na svjetsku političku scenu 


Sredinom 1950-ih godina u fazi oblikovanja ideje nesvrstanosti, u svjetskoj zajednici država i 


naroda, s jačom ili slabijom unutrašnjom povezanošću, postojale su tri skupine: komunističke države Europe 


i Azije na čelu s SSSR-om i NR Kinom, koja će 1960. tražiti da preuzme vodeću ulogu u toj skupini; zatim 


države Sjeverne Amerike i zapadne Europe na čelu s SAD-om, skupina koja je imala vodeću ulogu u 

razvitku svjetske civilizacije, posebno u ekonomiji, tehnologiji i demokraciji; i skupina koja međusobno nije 
bila povezana, skupina brojnih država koje su se rađale iz antikolonijalne revolucije, prije svega u Aziji i 
Africi. 

Rađanjem velikog broja novih država ubrzano i radikalno se mijenjala i struktura Organizacije 
ujedinjenih naroda, koja je 1945. imala 51 članicu, 1955. 76, 1965. 120, a 1984. godine 158 država članica. 
Već 1970. novooslobođene države, tzv. Treći svijet, mahom bivše kolonije zapadnih zemalja, činile su 
apsolutnu većinu u OUN-u. Od 1951. do 1970. Japan se meteorski penjao na drugo mjesto na ljestvici 
najmoćnijih industrijskih zemalja svijeta. 

Zemlje su bile podijeljene na siromašne i bogate. Zapad i Japan, koje su slijedili tzv. mali tigrovi — 
Hong-Kong, Tajvan i Singapur — bili su svijet bogataša, a novooslobođene zemlje bile su “svjetska 
sirotinja". Taj je jaz postao najveći svjetski ekonomski problem. 

Skupina država Trećega svijeta, njih gotovo stotinjak, bila je neorganizirana i nepovezana, iako je 
imala zajedničke političke 1 ekonomske interese koji su ih upućivali na stvaranje novoga svjetskog poretka, 
koji bi ih štitio od neravnopravnosti i novih oblika neokolonijalizma. 

Državno-partijski vrh Jugoslavije okrenuo se u procesu stvaranja velikog broja novih država upravo 
tim državama, videći u njima novu snagu u međunarodnoj areni. Time je on po dalekovidnosti čak i pretekao 
državnike obaju blokova. Naravno, opet valja ponoviti da je ideja o objedinjavanju tih država znatno 
nadmašivala političku, ekonomsku, kulturnu i civilizacijsku moć i dimenzije koje je imala Jugoslavija, kao 
nerazvijena balkanska zemlja. Nije, dakle, ta ideja bila primjerena Jugoslaviji, već je bila Titovo djelo. 

U svjetskom rasporedu snaga problem je bio kako, u duhu liderske ambicije, voditi praktičnu 
politiku, u stalno promjenljivim situacijama. Ambicija vrha SKJ bila je da, nakon normalizacije odnosa, i 
dalje održava dobre veze sa Zapadom, mada je snažna podrška oslobodilačkim pokretima u kolonijama 
tražila žrtve, kako u pogledu materijalne pomoći, npr. ustanicima u Alžiru, tako i trpljenju ekonomskih 
sankcija koje je Zapad, s vremena na vrijeme, nametao Jugoslaviji, iako Zapad nikada nije išao grubo protiv 
njezine politike. 

No, glavni problem je bilo usklađivanje politike SKJ s KPSS-om i međunarodnim komunističkim 
pokretom. S jedne je strane vrh SKJ bio uvjeren u komunističku ideologiju kao svoju trajnu orijentaciju i 
zato želio biti u tome pokretu da bi utjecao na njegov razvoj, pa čak i da u to ime trpi “šibanje“, ali da tamo 
ostane. Ta preambiciozna uloga proistekla je iz uvjerenja vrha SKJ da je društveni sustav, samoupravni 
socijalizam, koji on stvara superiorniji 1 od sovjetskoga modela i od kapitalizma. 

To će uvjerenje ostati skoro do kraja, što dokazuju i rezolucije XI. kongresa 1978. u kojima se tvrdi 
kako su društveni sustavi Istoka i Zapada u krizi, a jedino sustav u Jugoslaviji ne samo da nije u krizi već 
daje najbolje rezultate u usporedbi s cijelim ostalim svijetom što, naravno, nije bilo točno, jer je već iduće 


godine, 1979, počela ekonomska kriza koja će trajati do raspada Jugoslavije. 

No, vratimo se nazad! 

Nakon normalizacije odnosa s SSSR-om — Beogradska (1955) 1 Moskovska (1956) deklaracija — 
SKJ je učinio značajne političke i ideološke ustupke. Revidirao je ocjene VI. kongresa KPJ o karakteru 
društvenog uređenja SSSR-a. To više nije zemlja državnoga socijalizma, tamo više nije despocija, satrapija, 
vladavina otuđene, bezočne birokratske kaste, nije zemlja nacionalnog ugnjetavanja, imperijalizma i 
hegemonizma itd., već je to socijalistička zemlja, naravno, s određenim deformacijama. Zaustavljanje 
procesa demokratizacije 1954. bilo je djelomično motivirano željom za normalizacijom s SSSR-om. 
Naravno, i KPSS je učinila izvjesne ustupke. Odbacivši Kominformove teze o fašističkom, izdajničkom, 
Tevizionističkom SKJ i o Jugoslaviji kao satelitu Zapada, priznala je da je Jugoslavija socijalistička zemlja. 
Čak se promijenila i retorika u govorima vodećih ljudi, koji su se oslovljavali s “drugovi", “prijatelji". U 
povodu 40. godišnjice Oktobarske revolucije SKJ je organizirao masovne proslave u cijeloj zemlji. 

Ovi obostrani ustupci bili su neizbježni da bi se otvorilo razdoblje suradnje. 

Međutim, velike nade u “komunističko drugarstvo" neće se nastaviti onako kako je počelo. 

Početna faza normaliziranih odnosa, koja je trajala malo više od jedne godine, bila je neke vrste 
“medeni mjesec". Naime, XX. kongres KPSS-a, održan veljače 1956, u tajnom je referatu N. S. Hruščova 
odbacio kult ličnosti Staljina, rehabilitirao njegove žrtve, među njima i jugoslavenske komuniste — Filipa 
Filipovića, Simu Markovića, —uru Cvijića, Antuna Mavraka, Milana Gorkića, Vladimira Ćopića, Kamila 
Horvatina i dr. — a ubrzo je ukinut Kominform, najomraženija institucija za SKJ. 

Dvadeseti kongres KPSS-a ostavio je najdublji dojam na lidere SKJ, koji su u tome vidjeli skori kraj 
staljinizma i definitivnu pobjedu reformskih snaga u SSSR-u. 

Na sjednici Izvršnog komiteta CK SKJ 2. travnja 1956, na osnovi impresija o XX. kongresu KPSS-a 
i na osnovi uvjerenja da se zbiva nepovratni proces destaljinizacije SSSR-a, zaključuje se da je novi sukob s 
Rusima čak i hipotetički nemoguć, da se snažno podrže Hruščov i antistaljinističke snage i da se na 
“elegantan način" otkaže američka vojna pomoee — jer “protiv koga se mi naoružavamo" — i tako, pred 
novim sovjetskim rukovodstvom, demonstrira kako Jugoslavija zaista ne stoji pod utjecajem Zapada. Na 
istoj sjednici, na krilima takva optimizma, Tito je zatražio da se krene “s ofenzivom vanjske politike u svim 
pravcima".50 

Međutim, za svega pola godine, 23. listopada 1956, upravo na početku destaljinizacije, čim je počeo 
popuštati okrutni režim, u Mađarskoj je izbila antikomunističko-antisovjetska revolucija, a i u Poljskoj je 
jedva izbjegnuta slična revolucija. 

Mađarski i poljski događaji u jesen 1956. potresli su sovjetski vrh, koje se uplašio raspada svoga 
“imperija, računajući da je moguća lančana reakcija u svim satelitskim državama. Tito je pokušavao 
spriječiti vojni udar na Mađarsku, ali je on ipak izveden. Tenkovi su ugušili pobunu i time stavili do znanja 


da ni jedna zemlja neće izbjeći sudbinu Mađarske sve dok postoje sukobljeni vojni blokovi. Kako je također 

u listopadu 1956. izvršena agresija Britanije, Francuske i Izraela na Egipat, izgledalo je da bi ti događaji — u 
Mađarskoj i na Suezu — mogli biti iskre širih sukoba, Jugoslavija je odustala od daljnje kritike sovjetske 
intervencije. Sovjetski Savez nije dopustio da se krivica baci na staljinistički režim već na tzv. unutrašnju 
kontrarevoluciju, na Zapad i na Jugoslaviju. Staljinističke su snage nametnule Hruščovu tezu da je SKJ 
svojom unutrašnjom i vanjskom politikom utjecao i utječe na poremećaje u zemljama istočne Europe, što je, 
donekle, i bilo točno. SKJ je uzvratio antitezom da je staljinistički teror Rakosija, šefa mađarske partije, bio 
glavni uzrok “pobune. 

U povodu mađarskih događaja obnovljen je napad Moske na SKJ. Ali, usporedno su razmijenjena i 
pisma o međusobnim odnosima. Tri mjeseca nakon tih događaja, 24. siječnja 1957, Tito, na sjednici 
Izvršnog komiteta (IK) razočarano kaže: “Poslije izbijanja mađarskih događaja, pokazalo se da se oni (Rusi, 
D.B.) nisu odrekli staljinističkih metoda".51 Unatoč tome, na sastanku Tita i Hruščova 1. 1 2. kolovoza 
1957. potvrđena je važnost Beogradske i Moskovske deklaracije i odlučeno da se međusobni odnosi 
unaprijede.52 

Međutim, tek što se sukob zbog mađarskih događaja malo smirio, već u studenom 1957. izbio je 
sukob koji je po žestini bio sličan onome iz 1948. godine. 

U povodu proslave 40 godina Oktobarske revolucije na svečanost u Moskvu stigle su delegacije 64 
komunističke partije, među kojima i delegacija SKJ u sastavu Kardelj, Ranković, VlahoviĆ i Danilović — 
Tito se diplomatski razbolio. Vodstvo KPSS-a izradilo je Deklaraciju o suradnji koju su 16. studenog 1957. 
potpisale sve delegacije sovjetskog bloka, a delegacija SKJ je uskratila svoj potpis jer ju je taj dokument 
podsjeĆao na obnovu Kominforma. Ona je, međutim, potpisala “Manifest mira? koji su prihvatile sve 64 
partije. 

Delegacija SKJ je u Moskvi bila izložena žestokom pritisku. Na sjednici IK CK SKJ Kardelj je 
referirao o optužbama Hruščova u razgovoru s delegacijom koje se odnose na sljedeće: 

— da delegacija nije potpisala dokument da se ne bi zamjerila SAD-u 

— da SKJ nema nikakav klasni pristup u svojoj politici 

— da Jugoslavija muti odnose između dva bloka 

— da im ne trebaju usluge Jugoslavije kao most prema azijskim i afričkim zemljama 

— da Jugoslavija zarađuje američku pomoć nepotpisivanjem Deklaracije 

— da sada vidi da nije za 1948. kriv samo Staljin, već i jugoslavenski komunisti 

— da će ponašanje SKJ iznijeti pred sovjetski narod, a “onda je borba pa tko bude jači? itd., sve 
šokantnije jedno od drugoga. 

Kardelj kaže da je Hruščov brutalno vrijeđao Jugoslaviju, prijetio silom, ali i preklinjao da ona uđe u 


“lager". Tito je zaključio sjednicu rekavši: 

“Sada je potpuno jasno što hoće Rusi — ne samo da nas strpaju u lager — nego i da tako ne 
predstavljamo ništa ...? 

Tezi Hruščova da Jugoslavija u Trećemu svijetu ne predstavlja ništa, Tito odgovara: 

“Uloga Jugoslavije bit će još krupnija nego što je bila do sada. Nama će biti teško, ali to moramo 
izdržati. Varaju se ako misle da Jugoslavija nema utjecaja u svijetu i da i njima ne treba taj utjecaj. To što 
smo radili, radili smo zbog općih interesa socijalizma." 

Na kraju je zaključeno da se cijelo članstvo SKJ upozna s novim sukobima.53 

Krenula je opća kampanja svih kompartija svijeta protiv SKJ u kojoj su najžešći napadi dolazili od 
KP Kine i Albanije. 

Novi, još oštriji napad izazvao je Nacrt programa SKJ objavljen početkom ožujka 1958. uoči VII. 
kongresa. Rasprava o Nacrtu, obavljana u svim partijskim organizacijama, podržala je taj dokument dajući 
mu etiketu “Magna charta' — “Povelja samoupravljanja“. SKJ je, slabo prikrivenom nadom, očekivao da će 
taj dokument pozdraviti kako komunističke, tako i zapadne radničke stranke i, naravno, i one u Trećemu 
svijetu. Međutim, dokument je izazvao pravi ideološki udar na SKJ od strane cijeloga međunarodnog 
komunističkog pokreta. Program je ocijenjen revizionističkim, antimarksističkim, a optužen je i da zagovara 
“nacionalni komunizam". Zatraženo je da SKJ odustane od njegova donošenja. Pozivu da gostuje na VII. 
kongresu nije se odazvala ni jedna komunistička partija. 

Kampanju protiv Programa SKJ predvodila je KP Kine koja je u toj fazi težila da od KPSS-a 
preotme vodeću ulogu u svjetskome komunističkom pokretu i da Sovjetskom Savezu nametne rehabilitaciju 
Staljina, povratak na čvrstu liniju, klasni rat protiv kapitalizma koji je proglasila “tigrom od papira", koji se 
može uništiti u ratnom vihoru. Latentni sukob Kine i SSSR-a počeo je već od XX. kongresa KPSS-a 1956. 
KP Kine nije prihvatila osudu Staljina na tome kongresu. Višegodišnja kampanja protiv “jugoslavenskog 
revizionizma' odnosila se na Sovjetski Savez. KP Kine bojala se da bi se i SSSR mogao opredijeliti za 
miroljubivu koegzistenciju. Zato su se kritike SKJ, zapravo, odnosile na KPSS, što je u 1958. i 1959. bilo 
sve očiglednije. 

Da bi se prevladao sukob, u Moskvi je u studenom 1960. održano savjetovanje 81 komunističke 
partije. Savez komunista Jugoslavije bio je jedina komunistička partija koja nije bila pozvana, a u 
dokumentu savjetovanja osuđena je za izdaju marksizma-lenjinizma i za suprotstavljanje svoga 
“antilenjinističkoga revizionističkog" programa Moskovskoj deklaraciji iz 1957, za suprotstavljanje 
cijelomu međunarodnom komunističkom pokretu i za odvajanje Jugoslavije od “socijalističkog lagera". 
Nekoliko mjeseci nakon toga savjetovanja, 10. veljače 1961, IK CK SKJ odbio je kritiku ostajući na svojim 
pozicijama, ali je izrazio uvjerenje da i dalje surađuje, nadajući se da će s vremenom prevladati njegova 
koncepcija o odnosima među komunističkim partijama i socijalističkim zemljama. KPSS je oportunistički 


sudjelovala u napadu na SKJ u želji da izbjegne otvoreni sukob s Kinom. Međutim, u tome se nije uspjelo. 

Ubrzo nakon savjetovanja izbio je javni ideološko-politički spor o staljinizmu koji je prerastao u 
međudržavni sukob između SSSR-a i Kine što će krajem 1960-ih dovesti do oružanih sukoba na graničkoj 
rijeci Ussuri. 

U međuvremenu, sukob SAD-a i SSSR-a kulminirao je kubanskom krizom 1962. Naime, SSSR je u 
studenom 1962. instalirao svoje raketne baze na Kubi što je SAD shvatio kao opasnost i ultimativno 
zahtijevao povlačenje raketa, inače slijedi američki udar po bazama. Vlada SSSR-a je popustila i povukla 
rakete. Od tada počinje razdoblje popuštanja, jer su obje sukobljene strane shvatile da se rat mora izbjeći. 

Sukob Kine i SSSR-a omogućio je novo približavanje između Jugoslavije i SSSR-a. Pokidane veze s 
europskim kompartijama i socijalističkim državama obnovljene su 1960-1961. i 1962. osim s Albanijom, 
koja je postala kineski satelit u borbi protiv SSSR-a i Jugoslavije. Sovjetski lideri, Hruščov i Brežnjev, 
ponovno posjećuju Jugoslaviju, a Tito Sovjetski Savez. Po povratku iz SSSR-a, Tito je na sjednici IK CK 
SKJ 27. prosinca 1962. oduševljeno govorio o pozitivnim promjenama u SSSR-u, o njegovu vrlo uspješnom 
i brzom razvoju — XXII. kongres KPSS-a postavio je krajem 1961. cilj da SSSR do 1970. prestigne SAD i 
postane najjača industrijska sila svijeta — te posebno o dinamičnoj ulozi Hruščova; među ostalim rekao je: 

“... Oni (Rusi, D.B.) sada imaju 400 milijardi KVW energije. Pa to će možda biti više nego što ima 
Amerika... To je fantastična stvar. Mi imamo 11 milijardi. Koliko mi tu zaostajemo... idu na 80 milijuna tona 
čelika. Mi se, eto, mučimo da ostvarimo proizvodnju od 1,5 mil. tona. To su grandiozne cifre...?54 

Sve u svemu, SK] je izdržao borbu u međunarodnom komunističkom pokretu osjećajući se 
pobjednikom. Odnosi uspostavljeni početkom 1960-ih, uz manja udaljenja i približavanja, trajat će sve do 
Titove smrti 1980. pa i do raspada SKJ 1990. i KPSS-a 1991. 

Odnosi između Jugoslavije i zapadnih zemalja ostali su onakvi kako su se izgradili u razdoblju od 
1948. do 1955. Tito je 1956. posjetio Francusku, a pripremao se i posjet SAD-u, gdje bi Titov domaćin bio 
predsjednik SAD-a, legendarni Eisenhower, koji je 1944. vodio najveću invazionu armiju u povijesti. Zapad 
je poštovao nezavisnost Jugoslavije, čija je politika objektivno podrivala stabilnost Istočnoga bloka. Vojna 
suradnja je 1959. prekinuta, ali se ekonomska i politička nastavila bez problema. Nastala je situacija po kojoj 
su i Zapad i Istok podjednako uvažavali Jugoslaviju, koja se koristila tim položajem u svom ekonomskom 
razvoju. 

Čak je i kratkotrajni prekid diplomatskih odnosa s Njemačkom 1957, zbog priznavanja Istočne 
Njemačke, bio brzo prevladan, pa je Njemačka i pored toga slučaja postala najvažniji trgovinski partner. 

Sada glavna preokupacija Jugoslavije ostaje organiziranje brojnih zemalja Trećega svijeta — država 
Azije i Afrike, a potom i Latinske Amerike. 

Idući za idejom da se pedesetak država, koje su izvan blokova, organiziraju u svom interesu kao 
antiblokovske, kao zemlje nositelji novih međunarodnih odnosa na temelju ravnopravnosti i miroljubive 


koegzistencije, jugoslavenska diplomacija pod Titovim vodstvom, organizirala je niz uzvratnih posjeta 

državnika i diplomata od sredine 1950-ih godina. U toj aktivnosti presudan je bio sastanak šefova država 
Jugoslavije, Indije i Egipta — Tita, Nehrua i Nasera — održan 18-19. srpnja 1956. na Brijunima, gdje je 
potpisana tzv. “Brijunska deklaracija" kojom se tražilo uklanjanje uzroka ratova, osudila podjela svijeta na 
blokove, tražilo razoružavanje, ukidanje prepreka za međunarodnu trgovinu i uporabu atomske energije u 
miroljubive svrhe. Lideri spomenutih triju država dalje će djelovati prema organiziranju pokreta 
nesvrstanosti. 

Još prije Brijunskoga sastanka rodila se ideja okupljanja Trećega svijeta. Radi se, naime, o tzv. 
Bandunškoj konferenciji održanoj 18-24. travnja 1955. u Indoneziji, a sudjelovale su 24 zemlje. Iako je ta 
konferencija programski bila vrlo progresivna — ukidanje kolonijalizma, rasne segregacije i diskriminacije, 
očuvanje mira u svijetu, poštivanje Povelje UN, poštivanje suvereniteta država, ravnopravnosti rasa i nacija, 
osude agresije itd. 1 tsl. — ona ipak nije mogla biti osnova za pokret nesvrstavanja jer su tu bile zastupljene 
raznorazne zemlje: od komunističke Kine, preko NATO-ovske Turske do nekih koje su bile pod utjecajem 
SAD-a. Teritorijalni kriterij nije mogao biti preuzet kao osnova, pa je trebalo objedinjavati one zemlje koje 
su stvarno protiv blokova. 

Nakon brojnih biletaralnih i multilateralnih dogovaranja, niza međusobnih posjeta šefova država 
zainteresiranih za pokret, u Kairu je 1960. osnovan Pripremni odbor koji je organizirao Prvu konferenciju 
šefova država i vlada nesvrstanih zemalja, održanu u Beogradu od 1. do 6. rujna 1961. 

Na Prvoj konferenciji sudjelovalo je 28 zemalja: 10 iz Azije, 12 iz Afrike, 4 iz Latinske Amerike i 2 
iz Europe. Stanovništvo zemalja sudionica obuhvaćalo je preko 800 milijuna ljudi i teritorij od oko 33 
milijuna četvornih kilometara. Na konferenciji su bili nazočni i delegati 24 oslobodilačka pokreta. 
Konferencija je protekla u znaku težnji za “prelazak sa starog poretka zasnovanog na dominaciji, na novi 
poredak zasnovan na suradnji među narodima", za svjetski mir, nacionalnu nezavisnost, slobodan razvitak 
svih zemalja itd. Bila je protiv blokova, a nije težila stvaranju novoga bloka, već širenju “neangažiranih" 
područja u borbi za mir. U duhu platforme konferencije, nesvrstane zemlje su nastavile djelovanje na širenju 
pokreta i u međunarodnim institucijama, posebno u OUN-u. 

Ohrabreni uspjehom, na inicijativu Tita, Nasera i Bandaranaike, u Kairu je od 5. do 10. listopada 
1964. održana Druga konferencija šefova država ili vlada neangažiranih zemalja s dvostruko većim brojem 
sudionika (58). Time je pokret definitivno stvoren. Njemu će Tito ostati vjeran do kraja života. Iako smrtno 
bolestan, on će 1979. poći na VI. konferenciju u Havanu da bi spriječio pokušaj nekih zemalja, predvođenih 
Kubom, da se nesvrstani približe SSSR-u i Istočnom bloku s tezom o “prirodnom savezniku? socijalističkih 


zemalja. 

Međunarodni se položaj Jugoslavije od 1948. do 1964. iz temelja izmijenio. U 1948. ona je bila 
totalno izolirana, u sukobu s oba bloka; zatim je prvo normalizirala odnose sa Zapadom do sredine 1950-ih, 
potom, uz udaljavanja i približavanja 1 s Istokom, te je vrhunac dostigla u krilu pokreta nesvrstanosti 


početkom 1960-ih, izbivši s balkanske na globalnu svjetsku razinu. 


Poglavlje 3. 
VISOKE STOPE GOSPODARSKOGA RAZVOJA 1953-1963. 


1. Prekid reforme početkom 1954. 


Početkom 1954. obustavljena je društvena reforma ostvarivana od 1949. do toga trenutka. Time je 
završena najveća ideološka prekretnica u povijesti KPJ/SKJ. Nastupilo je razdoblje koje će bez većih 
promjena trajati idućih desetak godina. 

U kojim je glavnim aspektima ne samo obustavljena reforma već su donekle i napuštena neka 
ostvarena postignuća? 

Zaustavljanje reforme obuhvatilo je gotovo sva područja društvenog života. 

Tito je u proljeće 1954. godine, što je već rečeno, objavio da je samoupravljanje u osnovi ostvareno 
u obliku novoga društvenog sustava u kojemu neće biti krupnijih promjena pa ostaje samo njegovo 
prakticiranje u tijeku kojega se mogu unositi sitnije dorade. Dakle, globalni društveni sustav proglašava se 
manje-više dovršenim djelom. 

U području ideologije, u kojem je, inače, provedena najradikalnija promjena, izražena bespoštednom 
kritikom staljinizma, stavljena je prešutna zabrana kritike sovjetskog režima, izražena sintagmom “državni 
socijalizam", tako da taj režim više neće biti “bauk" koji je prethodnih 4-5 godina kružio Jugoslavijom, već 
je SSSR-u “priznat? status socijalističke zemlje. Čak je i E. Kardelj, kojega su Hruščov (do 1964) a zatim 
Brežnjev (od 1964) — oba šefovi sovjetske partije 1 države — smatrali “antisovjetskim elementom sve do 
kraja njegova života (1979), rekao da se mora malo revidirati ono što je o SSSR-u prije rečeno, jer da je to 
rečeno u vatri žestokog sukoba. To “reteriranje" bilo je značajno jer ideologija igra golemu ulogu u 
pokretima kao što je komunistički i zato je zastoj u ideologiji značio i zastoj u praktičnoj politici — kako bi 


obje bile usklađene. 

Sljedeće područje revizije jest mjesto i uloga Partije. U tome je učinjen i korak nazad. Povučena je 
teza VI. kongresa da Partija mora zamijeniti metodu zapovijedanja metodom uvjeravanja, tumačenja i 
usmjeravanja unutar sebe same i u svim društvenim organizacijama i institucijama. 

Početkom 1954. uspostavljen je “novi privredni sustav u duhu prije definirane koncepcije, ali je i 
on oktroiran kao dovršeno djelo. Nakon toga, ideologija je ustala protiv glorificiranja zakona vrijednosti, tj. 
tržišnoga mehanizma. 

Politički sustav se, također, smatrao manje-više dovršenim, a ostalo je da se ranija ideja o “komuni? 
kao, uz samoupravljanje, drugom stupu globalnoga sustava dovrši u organizacijskom i institucionalnom 
pogledu. 

Područje stvaralaštva, posebno teorijske i političke rasprave, znanost, kultura i umjetnost, također je 
zamrlo. Novih ideja zadugo neće biti. U tom pogledu oživljena je kritika “anarhističkih? i “liberalističkih? 
ideja uz pozive partijskim aktivistima i djelatnicima iz tih područja da se suprotstave utjecajima zapadnih 
“dekadentnih" infiltracija — od rock glazbe do književnih djela.55 

Što je, nakon rečenog, ostalo od društvene reforme iz prve polovine 1950-ih godina? 

Ostala je ideja da je samoupravljanje jedini put daljnjega razvoja. U tu su se ideju i dalje zaklinjali 
partijski forumi, prvaci, komunisti, jer to je i dalje partijska ideologija. Ostala je svijest o staljinizmu 
stvorena u borbi protiv Kominforma. Ona će trajno ostati barikadom protiv ekstremno lijevih aberacija. 
Ostalo je nešto od autonomije lokalne vlasti, a sačuvana je izvjesna poslovna samostalnost poduzeća, što će 
trajno pružati legitimitet za nove inicijative u razvoju samoupravljanja. Ideja radničkog samoupravljanja, 
kao ključna točka partijske ideologije, stimulirat će uklanjanje prepreka toj ideji — kao što su etatizam, 
birokracija, samovolja direktora itd. Upravo za tu “spasonosnu slamku" hvatat će se oni koji budu tražili 
nove reforme. 

Neizbježno je pitanje zašto je reforma zaustavljena. 

Na to je dijelom već odgovoreno. Glavni razlog je ono što je Tito rekao u povodu “slučaja \ilas?. On 
je tada procijenio da bi vlast za godinu dana pala ako bi se dopustilo da “procvjetaju? svi politički “cvjetovi? 
u Jugoslaviji. Sigurno je da je ta Titova teza računala i na podršku 1 mobilizaciju partije njegovoj političkoj 
odluci, ali, nema sumnje da je ipak za tu tezu imao argumenata. Jugoslavija kao veoma konfliktna zajednica 
permanentno je bila u krizi i zato su svi njezini režimi bili “osjetljivi"? 1 “budni? glede opozicije. 
Oslobodilački i građanski rat ostavili su odnos snaga koji je nosio u sebi i po sebi mogućnost sukoba. Već je 
prije rečeno da je odnos partizanskih i ustaško-domobranskih snaga do kraja rata bio prilično uravnotežen, a 
da su u Srbiji rojalističke i građanske snage bile nadmoćne do kraja rata — i taj se odnos vjerojatno nije 
radikalno izmijenio. Nije poznato kako je sam Tito procjenjivao odnos snaga, o tome nema dokumenata niti 


sjećanja njegovih suradnika. Ali on će, za svega 4-5 godina, govoriti o uskrsavanju odnosa snaga sličnih 

onome iz predratnog razdoblja, i to u vrhovima republika i federacije. Na to će ukazati i Kardeljev rad iz 
195% 

Tito je bio svjestan da bi izlaskom latentno sukobljenih snaga na otvorenu scenu — izvan kontrole — 
moglo doći do krvavih obračuna. Ratna generacija koja je sredinom 1950-ih bila u zenitu svoje moći — u 
dobi između 30 i 40 godina — bila je spremna da po pozivu Tita i Partije ide “u vatru i vodu? i da zgazi 
političkog protivnika. S druge strane, moralo se računati da bi Sovjetski Savez, s kojim odnosi još nisu bili 
normalizirani, u slučaju nereda možda i vojno intervenirao, na što je čekao još od 1948. U pomoć “zdravim 
elementima" brzo bi stigle njegove snage koje su se tada nalazile u Mađarskoj, Rumunjskoj, Bugarskoj, pa 
čak i u Austriji (do 1955). U eventualnoj “gužvi? uvijek bi se našli oni koji bi pozvali Ruse; čak i da je ta 
mogućnost racionalno bila isključena, mašta je morala i to predvidjeti. Uostalom, za dvije godine upravo to 
će se dogoditi Mađarskoj (1956). Moralo se, dakle, preventivno intervenirati prije nego bi procesi mogli 
izmaći kontroli. Kako bilo da bilo, jugoslavenska unutrašnja konfliktnost još se jedanput pokazala kao 
prepreka demokratizaciji te države. U tom kontekstu \ilasovo je istrčavanje napravilo veću štetu nego korist, 
jer je uzbudilo duhove i time olakšalo “udar? na reformu. 

Takva je situacija bila početkom 1954. godine. Sada valja neke elemente te situacije obraditi nešto 


šire da bi se bolje razumio razvoj u idućem razdoblju. 


2. Prijelaz iz stagnacije u visoke stope industrijskoga razvoja 


Potkraj 1952. godine završeno je gotovo četverogodišnje razdoblje golemih privrednih teškoća i 
skoro potpune stagnacije u razvoju privrede. Započelo je desetljeće vrlo visokih stopa industrijskoga 
razvoja. 

Visoka stopa industrijskoga rasta od 1953. do 1961, a od 1957. i u poljoprivrednoj proizvodnji,56 
rezultat je nekoliko okolnosti. S jedne strane u minulih 6 godina uglavnom je bila završena izgradnja tzv. 
ključnih objekata industrijalizacije — crne i obojene metalurgije, teške industrije, industrije strojeva, prvih 
većih hidroelektrana i termoelektrana i industrije naoružanja — tako da je na red došla srednja i laka 
industrija. Jugoslavenske planove surova je praksa prisilila da se, u fazi borbe protiv sovjetskih doktrina, 
oslobode teze da teška industrija mora trajno imati primat u privrednoj strukturi, što bi vodilo autarkiji pa 
konačno i slomu. Uz to i problemi deviza i deficit platne bilance mogli su se svladavati samo izvozom 
proizvoda lake industrije, jer poljoprivreda, kao tradicionalna izvozna grana, nije mogla podmirivati ni 
domaće potrebe. Značajnu ulogu u ubrzanom razvitku odigrale su i zapadne zemlje svojom nepovratnom 
pomoći i zajmovima, trajno inzistirajući da Jugoslavija mijenja koncepciju industrijalizacije u korist lake 


industrije. 


368 


Otvoreno rusko tržište, koje se zadovoljavalo i robom slabije kvalitete i asortimana, također je 
pridonijelo ubrzanom industrijskom razvoju. Zahvaljujući svom međunarodnom položaju, Jugoslavija je 
zarađivala i transferom zapadne tehnologije i robe u SSSR. 

Prvi rezultati izmijenjene koncepcije razvoja pokazali su se već sredinom 1950-ih godina. Nastajala 


je nova struktura industrijske proizvodnje što pokazuju i ovi podaci u postocima:57 


Elementi 1939. 1947. 1955. 
Sredstva rada 5,1 7,8 18,5 
Materijal za reprodukciju 61,1 51,7 54,4 
Potrošna roba 33,8 34,5 27,1 


Struktura industrijske proizvodnje mijenjala se prema izradi proizvoda suvremenijeg tipa i višeg 
stupnja obrade, osobito izgradnje “industrije koja gradi industriju". 

Od 1947. do 1955. godine trostruko se poveĆala proizvodnja strojeva za industriju, oko 70 puta 
poveĆala se proizvodnja strojeva za građevinarstvo, nastala je nova proizvodnja vozila, električnih strojeva, 
složenijih poljoprivrednih strojeva i dr.58 No, zato je vrlo sporo rasla proizvodnja za potrebe društvenoga 
standarda. U privrednom se razvoju postiglo mnogo uz izvanredno velike napore cjelokupnoga naroda i uz 
vrlo nizak standard radnika, koji je bio ispod predratne razine. Kad se uzme u obzir i rat i poslijeratna 
izgradnja, iste su generacije veĆ 15 godina podnosile velike napore i žrtve. 

Centralni komitet SKJ donio je 1955. godine odluku da se mora brže mijenjati ekonomska politika 
zemlje, i to bržim povećanjem životnoga standarda. U sljedećem razdoblju nastupa velika privredna 


ekspanzija. Industrijski rast, počevši od 1953. godine, iznosio je po godinama kako pokazuje tablica: 


Godina Industrijski rast (%) 
1952. 100 
1953. 111 
1954. 126 
1955. 147 
1956. 162 

Te se stope rasta ubrajaju u najveće u svijetu. Ekspanzija privrede praćena je ekspanzijom 


zaposlenosti: 


Godina Broj zaposlenih 
1953: 1.846.000 
1954. 2.050.000 
1953. 2.215.000 
1956. 2.216.000 
1957. 2.392.000 


Koliko je to bila relativno snažna ekspanzija, vidi se iz usporedbe s razdobljem 1949-1952. Naime, 
industrijska proizvodnja 1952. pala je za dva posto prema 1949. godini. 

Tako ohrabrujući razvoj privrede bio je realna osnova za postavljanje visokih zadataka u Drugomu 
petogodišnjem planu razvitka privrede, 1957-1961. godine.59 Bilo je predviđeno da se nacionalni dohodak 
poveća za oko 54,5% ili za više od devet posto na godinu, da se u industriji poveća društveni bruto-proizvod 
za oko 70% ili 11% na godinu, a u poljoprivredi za više od 42% ili 7,5% na godinu. S Japanom je 
Jugoslavija od 1953. do 1961. izbila na čelo zemalja s najvišom stopom industrijskoga razvoja. 

Već 1960. godine ostvaren je nacionalni dohodak koji je petogodišnjim planom 1957-61. bio 
predviđen za 1961. Umjesto stope od devet posto rast je tekao po stopi od gotovo 12% na godinu. U skladu s 
tim kretanjima ostvarena je visoka stopa rasta osobne potrošnje, više od 10% na godinu; udio troškova 
prehrane u strukturi te potrošnje smanjen je od 48,5% na 43% već 1960. godine; broj putničkih automobila 
povećan je za gotovo tri puta, hladionika za osam puta itd. I na području stambene izgradnje ostvaren je 
program od gotovo 200.000 stanova.60 

U četverogodišnjem razdoblju od 1957. do 1960. godišnja stopa rasta proizvodnje i prometa bila je 
najviša: u industriji 14,1%, a u poljoprivredi 10,8%, što se nikada više neće postići. Broj novozaposlenih 
rastao je 7,6% na godinu, a realni dohoci zaposlenih 9,1%. 

Nakon sloma politike kolektivizacije, otvorio se problem nove politike prema seljaštvu i razvoju 
poljoprivrede. 

Prvih nekoliko godina nakon neuspjeha kolektivizacije, političko rukovodstvo SKJ smatralo je da je 
za početak najvažnije zaustaviti mogući proces jačanja privatnog sektora i raslojavanja na selu, pa je radi 


toga 1953. godine zakonom smanjen zemljišni maksimum s 30 ha, kako je bio određen agrarnom reformom 

1945. godine, na 10 ha. Tom “drugom agrarnom reformom" oduzeto je od privatnog sektora 270.000 ha i 
pripojeno društvenom sektoru. 

U isto vrijeme obnovljeno je stajalište iz prvih poslijeratnih godina da glavna uloga u 
socijalističkom preobražaju poljoprivrede pripada općim poljoprivrednim zadrugama (OPZ) čija je osnovna 
funkcija širenje društvenoga sektora suradnjom sa seljacima: širenje tehnoloških inovacija na privatnom 
sektoru, pružanje stručnih tehničkih usluga individualnim poljoprivrednicima, otkup poljoprivrednih 
proizvoda, zakup zemljišta, itd., 1 tsl. Tim i drugim oblicima trebalo je na dobrovoljnoj osnovi okupljati 
seljake i udruživati njihov osobni rad s društvenim sektorom. Tako bi OPZ bila 1 glavni ekonomski punkt na 
selima i društveno-političko središte jer s društvenim domovima, bibliotekama itd., oslonjena na pomoć 
društva i države, može osigurati proces transformacije tradicionalnih institucija seoskog života i graditi nove 
odnose. 

Ideja o OPZ-u kao nositelju modernizacije poljoprivrede nije uspjela jer su zaposleni u njima težili 
svome dohotku. Djelujući u sklopu generalne orijentacije cjelokupne privrede — sve više je jačala tendencija 
pretvaranja OPZ-a u poduzeća prometa, pri čemu je prvenstveni cilj interes zaposlenih u OPZ-u. Ta 
tendencija, ali i niz drugih razloga, snažno je utjecala na smanjenje broja OPZ-a: od 6.006 u 1955. godini taj 
je broj opao na 3.228 u 1961.1 1.712 u 1966. godini.61 

Na osnovi svih iskustava, a i radi blokiranja privatnoga sektora, glavnu ulogu socijalističkoga 
preobražaja sela i razvoja poljoprivrede rukovodstvo SKJ namijenilo je velikim poljoprivrednim imanjima 
koja bi se trebala razvijati po sustavu radničkog samoupravljanja kao i poduzeća u industriji.62 Takav 
generalni kurs ostat će uglavnom nepromijenjen i ući će u Ustav 1974. i ZUR (Zakon o udruženom radu, 
1976) kada dobiva neke nove oblike realizacije. 

Novom politikom SKJ prema selu i poljoprivredi htjelo se izbjegnuti put “klasne diferencijacije" na 
selu, tipičan za kapitalizam kao 1 put nasilne kolektivizacije kao na Istoku. 

Potkraj pedesetih godina opće stanje jugoslavenske poljoprivrede još uvijek je bilo više nego slabo. 
Poljoprivredna struktura bila je među najzaostalijima u Europi, pa čak zaostalija od strukture prve 
Jugoslavije, u kojoj je bilo nešto manje od dva milijuna poljoprivrednih gospodarstava. Prema popisu 
poljoprivrede u Jugoslaviji su 1960. godine bila 2.618.103 poljoprivredna gospodarstva, a to je za 633.378 
gospodarstava više nego 1931. godine! Struktura gospodarstava po veličini bila je još gora. Dok je 1931. 
godine s manje od 0,5 ha bilo 158.904, godine 1960. takvih je 250.725 gospodarstava; od 5 do 10 ha 1931. 
je bilo 407.237 gospodarstava, a 1960. od 8 do 10 ha ima 141.811 gospodarstava. 

Takva konzervativna struktura bila je nesposobna za bilo kakav razvoj proizvodnih snaga u 
poljoprivredi. Zato, kao i zbog forsirane kolektivizacije, proizvodnja u Jugoslaviji od 1946. do 1957. godine 


bila je niža od desetogodišnjeg prosjeka Jugoslavije između dva rata. 

Seljaštvo ipak nije pravilo krupnije političke probleme, iako je bilo izloženo nemalim pritiscima 
obveznog otkupa, kolektivizacije i niskih cijena radi prelijevanja nacionalnog dohotka za potrebe 
industrijalizacije. Bilo je više ili manje svjesno i polusvjesno, naročito mlađe generacije, da “života za sve 
njih na selu nema". Golem dio mladih seljaka smatrao je da je njegova kuća samo “čekaonica za prelazak u 
radnike ili službenike". A ta velika seoba započela je upravo sredinom pedesetih godina kada je iz 
poljoprivrede prelazilo u nepoljoprivredu oko 220.000 ljudi na godinu, tako da je do 1971. ukupno prešlo 
oko pet i pol milijuna ljudi. Velik dio ljudi sa sela koji je prešao na rad izvan poljoprivrede i dalje je živio na 
selu. Tako je 1969. godine bilo 43,7% poljoprivrednih gospodarstava koja su imala nekog člana u stalnom 
radnom odnosu. 

Potkraj pedesetih godina počeo se otvarati i “inozemni kanal zapošljavanja". Naime, u skladu s 
politikom demokratizacije i otvaranja prema svijetu, Jugoslavija je u turističkoj godini 1957. ukinula vize, a 
to je obnovila i za 1958. Tada se granice počinju otvarati i njezinim građanima za rad u zapadnoeuropskim 
zemljama. Taj kanal bio je naročito otvoren nakon privredne reforme 1965. Od 1965. do 1971. godišnje se 
zapošljavalo u zemlji samo 62.000, a u inozemstvu 107.000 ljudi. Potkraj pedesetih i početkom šezdesetih 
godina i selo je zahvatila “potrošačka groznica" kao i grad. Ukratko: nasuprot ukorijenjenu shvaćanju o 
vezanosti seljaka za zemlju, o njegovoj težnji da se tako razvija, nastupio je pravi egzodus sa sela u grad, iz 
poljoprivrede u nepoljoprivrednu djelatnost. 

U razdoblju koje počinje s 1957. godinom poljoprivredna proizvodnja porasla je za više od 60% od 
desetogodišnjega predratnog razdoblja. Posebno velik skok postignut je 1957-1961. U tom razdoblju stope 
rasta u društvenom sektoru iznosile su 18,58% na godinu, što je rezultat većih ulaganja u poljoprivredna 
dobra. Takav “bum? u poljoprivrednoj proizvodnji stvorio je početkom šezdesetih godina viziju da je 
Jugoslavija definitivno riješila taj problem, tako mučan i težak u svim socijalističkim zemljama. Međutim, 
kao što ćemo vidjeti, od sredine šezdesetih godina nastupit će usporeniji rast praćen u pojedinim godinama 
stagnacijom i recesijom. 

Iako je Jugoslavija početkom 1960-ih izbila na donju granicu srednje razvijenih zemalja, golema 
područja u BiH, Crnoj Gori i Makedoniji te Kosova gotovo kao cjeline još su živjela načinom proizvodnje i 
načinom svakodnevnog života u predindustrijskom vremenu i, takoreći, kao u srednjemu vijeku.63 

Industrijalizacija je izvedena uz goleme žrtve. Narod je desetak godina živio na rubu bijede i ispod 
razine društvenog standarda prije Drugoga svjetskog Tata. Investicije su dostizale i do 40% društvenog 
proizvoda što je tri puta više od zemalja slobodnog tržišta. Tako visoku stopu akumulacije mogao je 
nametnuti samo režim koji je imao apsolutnu, pravno neograničenu i politički jaku moć, režim bez opozicije, 


ali ijavnu podršku većine ljudi koji su u tome vidjeli bolju budućnost i zato pristajali na velike žrtve. 


IZ 


3. Održavanje ideje samoupravljanja u životu — minimalne 


promjene 1958. 


U razdoblju od 1954. do 1958. nije se pojavila ni jedna svježija ideja, zahtjev ili akcija za smjelije 
mijenjanje društvenih odnosa. Doduše, rujna 1955. uveden je tzv. komunalni sustav, ali radilo se više o 
organizacijsko-institucionalnom i upravnom projektu, a manje o promjenama u realnom životu. 

Kurs izgradnje dvaju stupova sustava, tvornica i komuna, tekao je od 1949/1950. 

Nakon prenošenja niza ovlasti s organa vlasti federacije i republika na lokalne organe vlasti — 
mjesne, kotarske i gradske narodne odbore — tekao je proces stvaranja takva lokalnog centra vlasti od kojega 
se očekivalo da obavlja važne privredne, kulturno-prosvjetne, socijalno-zdravstvene i političke funkcije. 
Radikalno je smanjen broj lokalnih organa vlasti. Već 1952. godine umjesto 7.104 mjesna narodna odbora 
formirano je 3.811 općinskih, 241 gradskih i 327 kotarskih narodnih odbora. 

Po novom sustavu raspodjele dohotka između poduzeća i države, uvedenom 1953. i 1954. godine, 
lokalni organi vlasti “ubacili? su se u raspodjelu dobiti poduzeća, dakle dobili su pravo zahvaćanja dijela 
dobiti poduzeća.64 

Kad su stvaraoci ekonomskoga i političkog sustava odlučili organima komune dati takvu vlast nad 
poduzećem, polazili su od ideje da je komuna takva zajednica proizvođača i potrošača u kojoj se njihovi 
odnosi najbolje usklađuju. Komunama je namijenjena uloga jednog od nosilaca proširene reprodukcije. One 
su formirale svoje investicijske fondove. 

Nakon promjene u privrednom sustavu 1954. godine, provedene su administrativno-teritorijalne 
izmjene, teritoriji općina su se povećali, broj kotara se smanjivao, a poslovi vlasti prenosili su se na općine. 
Zapravo, najčešće su bivši kotari postajali općine. 

Sve to — jačanje materijalne osnove općina, prenošenje poslova s kotara na njih i sl. — proces je 
pripremanja prijelaza na komunalni sustav koji je počeo funkcionirati u rujnu 1955. Tada je broj lokalnih 
organa vlasti ponovno smanjen, i to: broj općina s 3.912 u 1954. godini na 1.479 u 1955, a kotara s 329 na 
107. 

Ukratko, u procesu decentralizacije upravljanja privredom organi komune postupno su uzimali dio 
prava koja su u rukovođenju poduzećima pripadala saveznim i republičkim organima vlasti, dakako, u 
neusporedivo blažim oblicima, ali s političkim utjecajem koji je osobito dolazio do izražaja u imenovanju 
rukovodilaca poduzeća i u pravu upletanja u raspodjelu dohotka. O stupnju operativne decentralizacije 
svjedoči i podatak da je savezna uprava u užem smislu 1948. imala 47.300, a 1956. godine 10.328 
službenika. 

Ako bi trebalo dati cjelovitu ocjenu stanja sustava upravljanja društvenim poslovima sredinom 


pedesetih godina, vjerojatno bi se mogla izraziti ovako: u svim radnim kolektivima, 1 u privredi i izvan nje, 

postojali su organi samoupravljanja, a u komuni je konstituiran institucionalni mehanizam društvenog 
samoupravljanja. Osnovne partijske, sindikalne i druge organizacije bile su također aktivni činitelji 
samoupravljanja. S druge strane, politički vrhovi društva zadržali su u svojim rukama ključeve upravljanja 
globalnim društvenim procesima, posebno u donošenju najznačajnijih društvenih odluka i u raspolaganju 
gotovo cjelokupnom akumulacijom koju su alocirali manje-više suvereno. Neka područja, na primjer Služba 
državne sigurnosti, bila su potpuno izvan kontrole predstavničkih i partijskih foruma. 

Bilo je mnogo masovnih oblika odlučivanja kao što su zborovi kolektiva, radnički savjeti, partijske i 
sindikalne konferencije, zasjedanja predstavničkih tijela, kongresi društveno-političkih organizacija, ali više 
kao oblik prihvaćanja i legaliziranja pripremljenih odluka, a manje kao oblik stvarnoga razmatranja i 
odlučivanja radnih ljudi. 

Prema tome, samoupravljanje je bilo više fasada koju je činila vrlo razgranata mreža institucija i 
organa, tako da se pet-šest godina nakon predaje tvornica na upravljanje radnicima, tj. sredinom pedesetih 
godina, društveni odnosi još nisu bitno izmijenili. Ali stagnacija u ostvarivanju ideje samoupravljanja nije 
mogla potrajati dugo. Socijalna i nacionalna struktura jugoslavenskog društva reproducirala je snage koje su 
vršile pritisak u smjeru razaranja i prevladavanja etatističkoga “monolitnog agregata". Pri tome je ulogu 
pokretača imala ideja samoupravljanja. 

Treba, naime, imati na umu da je komunistički pokret Jugoslavije doživio tako radikalan sukob sa 
staljinizmom i da je idejni i moralno-politički obračun s doktrinom i koncepcijom državnog socijalizma bio 
tako potpun, temeljit pa i revolucionarno strastven da je povratak na te pozicije 1 koncepcije u tom 
povijesnom razdoblju bio objektivno nemoguć. S druge strane povratak na odnose građanskoga društva 
također je bio gotovo nemoguć, jer je u revoluciji obračun s tim društvom također bio temeljit, a takav obrat 
ne bi mimoišao ni velike opasnosti, pa i građanski rat. Tako je nastala pat-pozicija, nije se moglo ni nazad ni 
naprijed, jer je SKJ deklarirao da je samoupravni sustav u globalu izgrađen. Samoupravnim je snagama 
ostalo da svoje ideje drže na životu i da čekaju nove mogućnosti. Tu ulogu imao je E. Kardelj, vodeći 
ideolog i reformator. 

I, zaista, već potkraj 1956. godine, tri godine nakon zastoja idejno-političke misli, obnovljena je 
rasprava o problemima daljnjeg razvitka “socijalističke demokracije" u Jugoslaviji. Na zasjedanju Savezne 
narodne skupštine u prosincu 1956. godine najistaknutiji kreator samoupravnog sustava, Edvard Kardelj, 
afirmirajući ideju samoupravljanja, među ostalim je rekao: 

“Nedavni mađarski događaji (riječ je o pobuni u Mađarskoj u listopadu 1956, D.B.) ponovno 
dokazuju koliko smo bili u pravu kad smo se odlučno suprotstavili i pritisku staljinističkih koncepcija i 
pokušajima da se ... restauriraju političke forme klasične buržoaske države.? 


Ukazujući na međunarodno značenje jugoslavenskog puta, Kardelj naglašava: 

“...Za taj put moramo se uporno boriti ne samo zbog sebe nego i zbog socijalizma uopće. Uspjesi na 
tom putu bit će naš doprinos rješavanju prijelazne krize u kojoj se međunarodni socijalizam nalazi. A on se u 
toj prijelaznoj krizi ne nalazi zato što je nesposoban da opstane ili što ga društvene snage vuku nazad, nego 
zato što je sazreo da ide naprijed, a naišao je na kočnice koje sputavaju njegovo daljnje kretanje.?65 

Očito se vodstvo KPJ zanosilo idejom da uspjeh jugoslavenskog puta u socijalizam može uvelike 
pridonijeti prebrođavanju krize međunarodnoga radničkog, a osobito komunističkog pokreta. Naime, u to su 
doba nastali veliki poremećaji u gotovo svim socijalističkim zemljama (posebno u Mađarskoj, Poljskoj, 
destaljinizacija u SSSR-u). 

U nastavku toga govora Kardelj naglašava da “...u toku posljednje godinu-dvije dana ... naše 
intervencije imaju tendenciju da se ... direktno pretvore u birokratsko-administrativne metode rukovođenja. ? 

U tim raspravama, kao uostalom i prije i poslije toga, jedan je od najjačih motiva za mijenjanje 
sustava bio ekonomski motiv. Čvrsto se vjerovalo da će davanje više sredstava poduzećima i komunama 
rezultirati povećanjem proizvodnosti rada i bržim općim društvenim razvojem. U spomenutom govoru 
Kardelj kaže: 

“...od poduzeća i komuna oduzima se takav dio sredstava da su poduzeća često osuđena na tehničku 
i privrednu stagnaciju, a komuni se bitno otežavaju njezini napori za bolji rad, veću produktivnost rada, za 
uspješnije osposobljavanje kadrova, za osiguravanje minimalnog društvenog standarda, kao što su škole, 
bolnice itd.?. 

Reformske su snage pokušale iskoristiti Prvi kongres radničkih savjeta da bi obnovile reforme koje 
su obustavljene početkom 1954. godine. 

Kongres radničkih savjeta — za čije se sazivanje inicijativa javila još 1954. godine, ali je neprestano 
odgađan da bi se održao tek 1957. — dao je poticaj u smjeru izmjena privrednog sustava, što je bio uvjet 
razvitka radničkog samoupravljanja. Na Kongresu je postavljen zahtjev da se što slobodnije formira i 
raspodjeljuje ukupan prihod poduzeća, da se objektiviziraju obveze radnih kolektiva prema zajednici 
(državi), a da se, nakon zadovoljenja tih obveza, daljnja raspodjela dohotka poduzeća na osobnu potrošnju i 
akumulaciju prepusti slobodnoj volji radnih kolektiva. Takvi su stavovi označili zahtjev proizvođača za 
emancipacijom od svakodnevne sustavne kontrole države, zahtjev da se radnim organizacijama pruži više 
slobode u privređivanju i raspolaganju dohotkom. 

Ali rasprave o izmjenama u privrednom sustavu nisu odmakle dalje od problematike raspodjele 
društvenoga proizvoda između poduzeća, s jedne, i komune i drugih teritorijalnih zajednica (republika i 
federacija) s druge strane. Mnoga pitanja sustava, kao što su proširena reprodukcija, planiranje, tržište i 

područjima. Rasprave su još bile daleko od koherentne koncepcije. 

Rasprave koje su se tijekom 1957. godine vodile o daljnjem razvitku društveno-ekonomskih odnosa 
nisu donijele neke nove stavove principijelnog značenja nego su uglavnom reafirmirale onu osnovnu 
koncepciju društvenog samoupravljanja koja je kreirana do 1954. godine. No, te su rasprave upozorile na jaz 
između realnog i normativnog, između ideja i društvene realnosti, što je bio nužan korak da se pokrene 
proces novih promjena u društvenom sustavu. 

Potkraj 1957. godine doneseni su novi zakonski propisi kojima su provedene određene promjene u 
privrednom sustavu, a stupile su na snagu 1. siječnja 1958. 

Kakve su to bile promjene? 

Novi Zakon o radnim odnosima proširio je samostalnost kolektiva u uređivanju međusobnih odnosa. 

“Ostvarujući ustavno pravo na samoupravljanje", kaže se u tom zakonu, “radnici neposredno i preko 
organa samoupravljanja — pošto podmire obaveze prema društvenoj zajednici, samostalno odlučuju o 
upotrebi ostvarenog dohotka i utvrđuju lične dohotke svojih članova na osnovi uspjeha u radu svakog od 
njih i cijelog radnog kolektiva"; u čl. 126. utvrđuje se da “radni kolektivi samostalno odlučuju o zasnivanju i 
prestanku radnog odnosa i o drugim pitanjima osobnog statusa radnika." 

Prema spomenutim zakonskim propisima, prvi put od uvođenja radničkog samoupravljanja nitko 
izvana nije imao formalno zakonsko pravo određivati kako će radni kolektiv podijeliti čisti prihod za 
fondove. Doduše, vijeća proizvođača komuna imala su pravo stavljati primjedbe radničkim savjetima na 
odluku o raspodjeli čistog prihoda na fondove i zarade, ali te su primjedbe imale karakter preporuke. Radni 
kolektivi su, također, bili slobodni i pri utvrđivanju visine zarada pojedinih svojih članova. 

Budući da su s jedne strane organi vlasti i partijski forumi kontrolirali odluke radničkih savjeta, a da 
je s druge strane ostao nepromijenjen globalni privredni sustav — blokiran tržišni mehanizam, gotovo sav 
kapital za investicije i dalje je ostao u rukama države — spomenute su promjene bile malog dometa. 

Vrlo važnu pobjedu reformske su snage ostvarile donošenjem Programa SKJ 1958. na VII. kongresu 
u Ljubljani. 

Budući da će Program SKJ biti od odlučujućeg značenja za daljnji društveni razvoj, jer obvezuje sve 
društvene institucije u zemlji, potrebno je osvrnuti se na neke njegove postavke. 

Programom rukovodstvo SKJ upozorava da “...država ima tendenciju da privredu liši njenog 
unutrašnjeg pokretača, kako bi samu sebe postavila i predstavila kao društvenu neophodnost...?66 i ponavlja 
tezu iz pedesetih godina da se “...poslije učvršćenja vlasti radničke klase i radnih ljudi uopće pitanje 
postupnog odumiranja države javlja kao osnovno i odsudno pitanje socijalističkog društvenog sustava. U 
sferi ekonomskih odnosa taj proces istovremeno znači i proces savlađivanja ostataka državnog 


kapitalizma...?.67 

Socijalistički razvitak mora kreirati slobodnu zajednicu proizvođača “...u kojoj, u krajnjoj liniji, 
svaki od njih — bilo u proizvodnoj organizaciji ili izvan nje — ima svoje mjesto kao aktivan činilac u borbi za 
daljnji razvitak proizvodnih snaga i za podmirenje životnih potreba čoveka. 

Tu se gubi razlika između neposrednog proizvođača i radnog čovjeka izvan neposrednog 
materijalnog proizvodnog procesa, a čitava društvena zajednica postaje zajednica proizvođača. Taj proces 
društvenih preobražaja bit će osnovna karakteristika društvenog razvitka cijelog razdoblja socijalizma k 
punom ostvarenju osnovnih društvenih i ekonomskih ciljeva radnih ljudi — ka komunizmu.?68 

Program naglašava da se mora osigurati proces oslobađanja rada i proces stalnog širenja slobode 
ličnosti. 

“Socijalizam ne može osobnu sreću čovjekovu podređivati nekakvim *višim ciljevima", jer je najviši 
cilj socijalizma osobna sreća čovjeka."69 

U socijalističkom preobražaju poljoprivrede Program odbacuje primjenu prisile, a prihvaća put 
dobrovoljne kooperacije seljaka s društvenim sektorom kojemu pripada glavna uloga. 

Što se tiče nacionalnog pitanja, Program smatra da je riješeno u oslobodilačkom ratu i socijalističkoj 
revoluciji i zalaže se za brži razvoj nerazvijenih republika kao uvjeta pune nacionalne ravnopravnosti. 

Program se zalaže za slobodu stvaralaštva u znanosti i umjetnosti, protivi se primjeni znanosti i 
umjetnosti kao sredstva dnevne politike, ali je protiv uporabe slobode za probijanje reakcionarnih shvaćanja. 

Usvajanjem programa SKJ na VII. kongresu (22-26. travnja 1958) opća društveno-politička klima 
postajala je povoljnija za one snage koje su težile novim reformskim zahvatima. 

Autori Programa bili su ponosni na završnu rečenicu koja glasi: “Ništa što je stvoreno ne smije za 
nas biti toliko sveto da ne bi moglo biti prevladano i da ne bi ustupilo mjesto onome što je još naprednije, još 
slobodnije, još ljudskije". 

Partijska propaganda je Program proglasila “Poveljom samoupravljanja“. 

Iako će se one snage koje budu težile reformama pozivati na Program kao najveći ideološki 
legitimitet, on nije najavio konkretne promjene u političkom i ekonomskom sustavu. Program je bio više 
vizija nego operabilni projekt, služeći više za ideološku mobilizaciju u budućnosti nego za neposredne akcije 


demokratskoga razvitka. 


Poglavlje 4. 
PRVO OTVARANJE NACIONALNOG PITANJA — PRVA MIRNIJA 
PODJELA U PARTIJSKOM VRHU 

1. Tendencija jačanja centralizma — Kardeljeva intervencija i Bakarićeva podrška 


Nacionalno pitanje i problemi državnog uređenja Jugoslavije iz aspekta suvereniteta republika bili 
su više od desetak godina “tabu tema? u SKJ. U tome razdoblju federalističke snage u SKJ uspijevale su 
sačuvati ustavnu odredbu o pravu republika na samoodređenje s pravom na odcjepljenje i uvjerene da se 
politika ravnopravnosti naroda i republika, manje kao državna a više kao politička i ideološka kategorija, 
može osigurati razvojem samoupravljanja, jer ono osigurava prava radnika i građana, a samim tim i prava 
nacija. U toj ideji još je bilo ostataka ideja odumiranja nacija u sklopu teza o “odumiranju države". 

Centralističko-unitarističke snage uglavnom su se nadale da samo postojanje države Jugoslavije 
može osigurati njihove aspiracije. U praktičnom političkom životu, a u duhu poznate tradicije da se 
komunisti svake nacije ponajprije moraju boriti protiv svojih nacionalista-šovinista, istupali su prvaci 
republika kako protiv tendencija separatizma, tako i protiv tendencija hegemonizma, ali se izbjegavalo 
nazvati stvari pravim imenom i prigovoriti partijskim drugovima druge nacije, jer je to ugrozilo monolitnost 
Partiji. Zato se to činilo ezopovskim načinom govora, ali se pri tome znalo da se separatizam odnosi na 
Hrvatsku i Sloveniju, a hegemonizam na Srbiju. 

Ako se uzme u obzir predugo odlaganje rasprava iz problematike međunacionalnih odnosa, 
postavlja se pitanje razloga, tim više što je to uvijek bilo najkrupnije pitanje Jugoslavije. 

U odgovoru ćemo naznačiti samo neke razloge koji su utjecali na to da KPJ upravo tada, u doba 
velike prekretnice, ne obraća pažnju međunacionalnim odnosima. 

Teški i krvavi ratni međunacionalni obračuni objektivno su nametali potrebu da se izbjegava svaka 
ponovna rasprava o međunacionalnim odnosima. Postojao je opravdan strah da bi svako javno pokretanje 
rasprave o međunacionalnim odnosima u poslijeratnom razdoblju moglo uzdrmati odnose povjerenja među 
narodima i narodnostima stvorene tijekom revolucije. Pozitivno zakonodavstvo progonilo je svako 
raspirivanje nacionalne mržnje kao protudržavni i kontrarevolucionarni akt. 

Vjerovalo se, dakako, dosta naivno i smiono, da je revolucija definitivno riješila nacionalno pitanje i 
da na tom polju društvenih odnosa više nema i neće biti problema. KPJ je smatrala da je njezina najveća i 
neprolazna povijesna zasluga što je riješila nacionalno pitanje stvaranjem federativne zajedničke države. 

Obrana nezavisnosti Jugoslavije, najprije prema Zapadu, a zatim prema Istoku, nužno je nametala 
potrebu da se neprekidno ističu parole o bratstvu i jedinstvu i o ravnopravnosti ostvarenoj u revoluciji, ali je 
istodobno potiskivala svako javno iznošenje bilo kakvih međunacionalnih nesporazuma i problema. 

Uz strah da otvaranje nacionalnog pitanje ne bi izazvalo sukobe u SKJ, postojao je i još jedan strah. 
Naime, antikomunističkim snagama — hegemonističke i separatističke provenijencije — otvaranje 


nacionalnog pitanja bilo je gotovo jedini način potkopavanja komunističkog režima. Demokratske parole u 

zemlji bez demokratskih tradicija nisu mogle biti tako snažno sredstvo borbe protiv režima kao tradicionalne 
nacionalne ideologije. 

Neposredno nakon oslobođenja 1945. godine, u vrijeme legalnog djelovanja buržoaskih stranaka i 
tzv. građanske opozicije, iu Narodnoj fronti i izvan nje, kontrarevolucionarne snage su dobro shvatile da je 
gotovo jedini način borbe protiv KPJ u nacionalno-šovinističkom okupljanju. I ta je situacija tražila 
centraliziranu moć revolucionarnih snaga svih naroda Jugoslavije. 

U isto vrijeme buržoaska opozicija, naročito u Srbiji, otvoreno je ustala protiv postojanja federalne 
Crne Gore i otvoreno negirala postojanje makedonske nacije, a borila se, kao i hrvatska buržoazija, za 
hegemoniju nad Bosnom i Hercegovinom. Slamanje takvih političkih koncepcija, više s obzirom na nasljeđe 
stare svijesti nego na stvaran odnos snaga 1945. godine, bilo je moguće samo ujedinjenim snagama svih 
naroda Jugoslavije što je, prirodno, jačalo moć centra federacije i upućivalo na gušenje nacionalizma svim, 
pa i administrativnim sredstvima. 

Osim spomenutih, cijeli niz drugih povijesnih okolnosti “prisilio? je KPJ da formira jak 
revolucionarni centralizam, dakle sustav koji se gotovo redovito može formirati samo u jednonacionalnoj 
državi. 

U prijašnjem tekstu analizirali smo neke okolnosti kao što su: potpuna razorenost zemlje, 
koncentracija cjelokupnoga viška rada u federaciji radi izvršenja programa industrijalizacije zemlje, borba 
protiv pritiska, prvo sa Zapada koji se spremao i na vojnu intervenciju 1945. godine da odbaci 
Jugoslavensku armiju s novih granica prema Italiji, a zatim i pritiska s Istoka i, najzad, ali ne manje važno, 
sovjetski utjecaj po kojemu se etatizam izjednačava sa socijalizmom — što je sve “zakonito? gradilo 
centralizam. Tako je nastala određena povijesna situacija: rješenje nacionalnog pitanja u državno-pravnom 
obliku stvaranjem federacije i pokušaji kontrarevolucije da oživi nacionalizam, uvjetovali su da je SKJ 
reagirao veoma oštro protiv svakog ponašanja u politici, znanosti, kulturi i uvijek kad se želi manifestirati 
nacionalna posebnost videći u tome odjek prošlosti, što je ponekad i bilo. 

Treba naglasiti da su takav smjer prihvatile sve revolucionarne snage svih naroda i narodnosti 
Jugoslavije jer su u revolucionarnom centralizmu vidjele jamstvo protiv restauracije neravnopravnih odnosa, 
osobito zato što taj centralizam još nije pokazivao nikakve znakove unitarizma. Štoviše, kad je 
industrijalizacija postala glavno pitanje svih i svakoga za nerazvijene republike i krajeve, centralizacija 
sredstava bila je jedino rješenje. Bez centralizacije akumulacije za njih nema razvoja. U Makedoniji, npr., 
bilo je do revolucije samo 1,24% od svih radnih mjesta u industrijskim pogonima.70 Stanje na Kosovu bilo 
je još teže. 

Ukratko: revolucionarni centralizam bio je u prvom poslijeratnom razdoblju sredstvo 


revolucionarnog razvoja i u tom smislu sredstvo i jamac nacionalne ravnopravnosti u kontekstu opasnosti od 

restauracije neravnopravnih odnosa. Međutim, kao trajno rješenje on bi obnovio unitarističke snage i 
pokušao bi nametnuti hegemoniju, a time bi ugrozio i Jugoslaviju. 

Stjecajem svih spomenutih i drugih okolnosti, a prije svega uvjerenjem i ponosom da je nacionalno 
pitanje riješeno, ravnopravnost osigurana samom činjenicom što je likvidirana buržoazija koja ima klasni 
interes da stalno obnavlja nacionalizam i nacionalnu neravnopravnost, SKJ je u poslijeratnom razdoblju 
“skinula nacionalno pitanje s dnevnog reda", ali je u skladu sa svojom cjelokupnom poviješću uvijek bila 
osjetljiva prema pojavama nacionalne neravnopravnosti. Vrlo je mnogo učinjeno na stvaranju nacionalnih 
kadrova, zatim pomoći nerazvijenim republikama, i to više s klasnih i humanih nego s nacionalnih pozicija. 

Kako su se, međutim, teško povijesno nasljeđe i povijesne okolnosti koje su nametnule centralizam 
sporo mijenjale, jaki elementi tog sustava dugo su trajali. Bilo bi “čudo? da centralizam nije počeo kvariti 
međunacionalne odnose. 

Početkom pedesetih godina centralizam sve više “gubi osjećaj" za problem međunacionalnih 
odnosa, a samim tim stvara ideološku klimu i političku mogućnost za nicanje unitarističkih tendencija. Kao 
što se često dešava, i ovoga je puta proces bio proturječan: s jedne strane, u prvoj fazi decentralizacije, 
demokratizacije i deetatizacije (tzv. tri “D') prenose se ovlasti s federacije na republike, komune i radne 
zajednice, a s druge strane Ustavnim zakonom 1953. godine ukida se Vijeće naroda u Saveznoj skupštini 
kao samostalno vijeće. U izgradnji sustava samoupravljanja sve do kraja šezdesetih godina “u igri" su samo 
tri razine upravljanja: razina radnih organizacija, razina komuna i razina federacije. Za republiku sve je 
manje mjesta. 

Čim je početkom 1954. godine obustavljena društvena reforma na osnovi samoupravljanja i 
tržišnoga mehanizma, centralizam se brzo oporavio od “šoka? koji je doživio u tijeku borbe protiv 
staljinizma (1949-1954). Protiv jačanja unitarističko-centralističkih tendencija prvi je intervenirao E. 
Kardelj, lider Slovenije i, uz Tita, “suosnivač" Jugoslavije, koji je upozorio da te tendencije ugrožavaju i 
samoupravljanje i federalizam, pa i jugoslavenstvo. On je u predgovoru drugom izdanju svoga poznatog 
djela Razvoj slovenačkog nacionalnog pitanja, pisanom 1957. godine, ovako ocijenio takve opasnosti: 

“Baš na osnovi takvih birokratsko-centralističkih tendencija pojavljuju se tu i tamo i pokušaji 
ponovne afirmacije starog šovinističkog “integralnog jugoslavenstva', kao tendencije negiranja postojećih 
jugoslavenskih naroda u cilju afirmacije neke nove “jugoslavenske nacije*. O apsurdnosti takvih tendencija 
za formiranjem “jugoslavenske nacije" klasičnog tipa, na kojima je skrahirala već stara buržoaska 
Jugoslavija, kasnije ću govoriti opširnije. Na ovom mjestu htio bih upozoriti samo na karakterističnu 
činjenicu da birokratsko-centralističke tendencije ove vrste neizbježno potkopavaju istinski bratske odnose 
među samostalnim narodima Jugoslavije, koji mogu biti trajni 1 čvrsti samo ako se zasnivaju na 
ravnopravnosti i na uskoj suradnji svih naroda Jugoslavije i u interesu slobodnog nacionalnog razvitka 


svakoga od njih. Afirmacija birokratsko-centralističkih tendencija i njihovih velikodržavno-šovinističkih 

oblika potkopala bi, prema tome, ne samo pravilne socijalističke i demokratske principe na kojima se 
zasniva jedinstvo naroda Jugoslavije, nego i političku stabilnost socijalističkog sustava uopće. Ona bi nužno 
dovela do uspostavljanja birokratskog despotizma i do odvajanja narodnih masa od vodećih političkih snaga 
države. Socijalističke snage svih naroda Jugoslavije moraju se, dakle, odlučno oduprijeti svim tendencijama 
velikodržavnog hegemonizma i njihovim ideološkim manifestacijama s istom odlučnošću i dosljednošću s 
kakvom se moraju boriti protiv pojava buržoaskog nacionalizma. 

S birokratsko-centralističkim tendencijama, o kojima sam govorio, povezuju se, dakako, i ostaci 
starog velikosrpskog nacionalizma. Za njega važi ono isto što sam već prije rekao o buržoaskom 
nacionalizmu. Prividan “jugoslavenski oblik koji on ponekad dobija ne mijenja ništa na stvari.?71 

Iz konteksta Kardeljeve studije jasno je da on pod kategorijom “velikodržavni hegemonizam' misli 
na velikosrpski hegemonizam iako ne oslobađa odgovornosti i one kadrove iz republika koji su radili u 
organima federacije ili bili u svojim republikama, a objektivno, uglavnom nesvjesno podržavali unitarizam i 
centralizam. 

Savezni aparat, sastavljen uglavnom od Srbijanaca, Crnogoraca i Srba prečana upijao je 
unitarističku ideologiju u koju su se infiltrirali i elementi velikosrpske nacionalne svijesti. Ta tiha, ali 
kapilarna infiltracija bila je široj javnosti malo poznata. 

U međunacionalnim odnosima kao da nije bilo nikakvih problema. Jugoslavija se u mnogim 
dijelovima svijeta uzimala za primjer pravilnog rješenja klasnih i nacionalnih problema. S druge pak strane, 
neposredni će događaji pokazati da je počela slabiti idejna i politička monolitnost u SKJ, a uskoro nakon 
toga i pojave konfrontacije između unitarističko-centralističkih i dogmatskih snaga i snaga za reafirmaciju 
nacionalnoga. 

Godinu dana nakon Kardeljeve intervencije protiv unitarizma i centralizma, V. Bakarić, lider SKH i 
stvarni šef Hrvatske, na VII. kongresu 1958. iznio je tezu da savezni centralizam ide protiv progresa, rekavši 
čak i to da ga nije opravdala ni sovjetska opasnost protiv Jugoslavije. Kaže da centralistički aparat vlasti 
“nije ni malo adekvatan da ujedini sva stremljenja radničke klase i narodnih masa...?72 

Kardeljevu i Bakarićevu tezu protiv saveznog centralizma nitko nije podržao, ali im se, zbog 
njihovih funkcija i ugleda u Savezu komunista, nitko nije ni suprotstavio. Sukob je odgođen. Politička 
situacija je izgledala veoma stabilna i beskonfliktna, gotovo idilična — zaposlenost je bila potpuna, privreda 
je grabila velikim koracima, standard građana rastao iz dana u dan, stotine tisuća mladića i djevojaka sa sela 


odlazilo je na školovanje u gradove, mali i mladi ljudi bili su na krilima optimizma. 


2. Otvaranje nacionalnog pitanja na tajnoj sjednici državnoga 


partijskog vrha 1958. 

Kao predmet spora u vrhu SKJ nacionalno se pitanje, nakon Titova dolaska na čelo KPJ 1937. 
godine, prvi put pojavilo početkom 1958. Problem se nije otvorio na temelju redovnog i trajnog praćenja 
političkog života, već zbog jednog “incidenta. Naime, u jednopartijskom sustavu poticaji za eventualne 
promjene u politici dolaze obično izvan normalnog funkcioniranja sustava. Promjene se dakle uglavnom 
nameću i zato sliče političkim udarima. 

Nacionalno pitanje je do toga događaja “mirovalo". 

Početkom 1958. godine iznenada je izbio štrajk rudara u Trbovlju, prvi u Titovoj Jugoslaviji. Štrajk 
je djelovao šokantno. Računalo se da u zemlji radničkog samoupravljanja štrajk nije moguć. Brza i odlučna, 
ali i nervozna reakcija na štrajk bila je motivirana strahom od gubitka prednosti samoupravljanja u očima 
međunarodne javnosti kao i od “zaraznog" efekta na druga poduzeća u zemlji. 

Analiza štrajka proširila se na ukupno stanje u Sloveniji i Jugoslaviji. Pokazala je da se ne radi samo 
o uobičajenu motivu-zahtjevu za povećanje plaća već i o ozbiljnim političkim implikacijama. Naime, 
utvrdilo se da je štrajk nastao u ozračju “antijugoslavenskog" raspoloženja koje je široko zahvatilo 
Sloveniju. Takvu su raspoloženju “podlegli? i javno mnijenje i partijske organizacije koje su smatrale da je 
Slovenija u neravnopravnom položaju u jugoslavenskoj federaciji. Analiza je dalje pokazala da se slično 
raspoloženje širi i u ostalim republikama, naravno, s različitim intenzitetom i motivima. Pokazalo se, 
također, da društveni sustav ne funkcionira kako se očekivalo i javno govorilo. Analiza je otvorila i problem 
funkcioniranja saveznoga državno-partijskog vrha i odnosa između njega i republika kao i međurepubličkih 
odnosa. 

Tako je jedan običan štrajk, ni velik ni dramatičan, postao izazov koji je vodio analizi ukupnoga 
stanja. 

Na tajnoj sjednici od 6. veljače 1958, osim članova Izvršnog komiteta CK SKJ, sudjelovali su i 
šefovi republika i čelnici saveznih organa, ukupno 34 čovjeka. 

Prvi je govorio Tito. On je zamjerio vodećim ljudima Slovenije da kritiziraju “one dolje", ali da 
“svoje slabosti i nedostatke ne vide". Na osnovi informacija koje je imao iz čitave zemlje, oštro je napao 
bahatost i samovolju rukovodećih ljudi na terenu rekavši: 

“...Ima takvih vapijućih primjera da se prosto čudiš kako je moguće da pojedinci maltretiraju naše 
radnike koji trebaju biti nositelji upravljanja u tvornicama... Kako je moguće da naše radnike neki 
samovoljni direktori i drugi šamaraju i izbacuju iz poduzeća kad god hoće, a da se tu više puta ništa ne 
može... U mnogim poduzećima ... nema slobode kritike ... ima slučajeva fizičkog napada na one koji 
kritiziraju... 


Iznimno značajna je Titova ocjena o funkcioniranju državnoga partijskog vrha. On kaže: 

“Koliko je bilo diskusija u Izvršnom komitetu. Rijetko se kada javljalo četiri ili pet drugova za Tiječ 
da bi iznijeli svoje mišljenje. Šutjelo se! Donosili smo čitav niz raznih odluka, a kada su drugovi došli na 
svoj teren, u republike, išli su po liniji manjeg otpora... Često su podlijegali malograđanskim i drugim 
utjecajima, a odluke nisu izvršavali..." 

Konstatacija je vrlo teška, govori kako o zatvorenosti i neiskrenosti, tako 1 o autoritarnosti u samom 
vrhu SKJ. Tito je, dalje, konstatirao loše odnose republika prema federaciji rekavši da “drugovi po 
republikama udaraju protiv saveznog rukovodstva, da se o Beogradu govori kao o ... nekom velikosrpskom 
centru, iako nas ovdje ima iz svih republika." 

Za pasivnost Partije Tito okrivljuje i duh VI. kongresa. On kaže: “Ja ne bih, Marko, (obraĆa se 
RankoviĆu, D.B.) htio da kažem da nismo baš najsretnije učinili što smo našu Partiju nazvali Savezom 
komunista. Ali, što Ćemo, tako je onda ispalo. Možda nam je to napravilo smetnje i smutilo mnoge ljude.? 
Predložio je povratak na revolucionarni stil djelovanja Saveza komunista. 

Na kraju je kritički govorio i o tržištu rekavši: 

“Ja ponavljam da sam protiv idealiziranja zakona vrijednosti. Ja sam za to da se tu još upotrebljavaju 
administrativne mjere ...? 

Svi sudionici tajne sjednice podržali su političku liniju J. B. Tita, pa i Slovenci, mada s nešto 
drukčijim naglaskom. 

Šef Partije Srbije, Jovan Veselinov, založio se da se politika utvrđuje u CK SKJ, a zatim da se traži 
odgovornost republika u ostvarivanju dogovorene politike. 

V. Bakarić nije ulazio u krupnije probleme već je samo konstatirao kako su se solidarno udružila 
lokalna partijska rukovodstva s direktorima poduzeća “na štetu radnika" te rekao “da se malo vratimo, kako 
je rekao drug Tito, na stare načine rada ...? 

A. Ranković, stvarni šef SKJ, zaključio je kako je “... period demokratizacije, koji je nastao poslije 
VI. kongresa, ostavio i do danas izvjesne tragove koji se negativno odražavaju na aktivnost organizacija. ? 
On tvrdi da se šovinizam izražava na problemu raspodjele saveznoga investicijskog fonda. Smatra da su neki 
partijski prvaci nesposobni za svoje funkcije navodeći partijski vrh Hrvatske, gdje Bakarić mora na njegove 
sjednice dovoditi ljude izvan sastava IK CK SKH da bi dobio kvalitetnije rasprave i zaključke. 

Petar Stambolić, predsjednik Savezne skupštine, nalazi da su \ilasove teze o “nemiješanju Partije? 
uzrok pasivnosti. Po Stamboliću, stalno se u vrhovima raspravlja “koliko je tko dobio, gdje je što u kojoj 
republici podignuto, tko se brže razvija..." itd., navodeći kao primjer lokalizma “istupanje Dalmatinaca u 
Saveznoj skupštini koji su tražili veće cijene za vino i prugu Split-Zenica". 

Govoreći o aktivnoj političkoj situaciji u Sloveniji, E. Kardelj je rekao: 

“... diskusija na ... zasjedanju skupštine u Ljubljani bila je u suštini sva na liniji odbijanja saveznoga 


društvenog plana za 1958. što je u osnovi potkopalo čitavu saveznu ekonomsku politiku... već duže 

vremena... u Sloveniji se kritiziralo sve što je dolazilo od saveznih organa. U tim uvjetima lokalni organi su 
digli poviku da im se saveznim planom smanjuju fondovi i da ostaju bez sredstava...? 

U toj je atmosferi nastao štrajk u Trbovlju. 

Nakon ove samokritike, Kardelj je branio duh VI. kongresa KPJ rekavši: 

“Šesti kongres je dao u jednom pravcu vrlo pozitivne rezultate ... mi smo tada radikalno obračunali s 
našim slabostima u prošlosti, ujedno smo dali osnovne linije budućeg razvitka ali", nastavlja Kardelj, “došlo 
je do zastoja u razvoju pa su birokratske tendencije ojačale na svim razinama, a Partija je zapustila svoju 
ideološku funkciju". Dakle, Kardelj je jedini branio VI. kongres. On je konstatirao da se svi odgovorni među 
sobom toleriraju zato što sve republike podjednako pritišću organe federacije u svoju korist. 

Za ilustraciju odnosa u Savezu komunista Kardelj navodi svoju osobnu poziciju rekavši da partijski 
kadrovi u Sloveniji govore “... kako sam ja centralist ... kako sam na čistu štetu Slovenije, a srpski šovinisti 
govore da sam pop Korošec", 

Svetozar Vukmanović-Tempo, potpredsjednik SIV-a za sektor privrede, bio je veoma otvoren i 
plastičan u prikazu odnosa federacija — republike, rekavši: 

“Ne može se postaviti ni jedan jedini problem, niti poduzeti i jedna mjera usmjeravanja privrede, a 
da to ne postane nacionalni problem. Ako treba jedan običan kredit ... već se upliće pitanje nacionalne 
ravnopravnosti ... zašto jednoj, a ne drugoj republici... U SIV-u (saveznoj vladi, D.B.) se stvorila takva 
situacija da mi iz centralnih organa ne vjerujemo ni jednoj riječi... što nam se odozdo (iz republika, D.B.) 
signalizira. Mi smatramo, i to je točno, da nam oni hoće doskočiti, da dobiju i potroše pare...?, navodeći da 
npr. Srbija asfaltira cestu Novi Sad — Palanka, a Hrvatska Osijek — autocesta, izbjegavajući svoje obveze za 
savezne investicije kao što su jadranska magistrala i autocesta Zagreb-Beograd. 

Iz rasprave —ure Pucara, šefa SK BiH, zanimljiva je konstatacija da Slovenci, navodi se V. Avbelj, 
smatraju da su “sabijeni u savezne planove" i da zato nema smisla govoriti u Saveznoj skupštini jer se 
ionako ništa ne može promijeniti. Slovenci se tuže da nerado dolaze na sastanke u Beograd zato što u 
saveznom aparatu nalaze “arogantne i nepristupačne ljude". 

Lazar Koliševski, lider Makedonije, rekao je kako “Nama često kažu — Vi, Makedonci, legalni ste 
šovinisti". On je, bez komentara, konstatirao da ima nacionalizma, koji se “naročito pokazuje kod naše 
inteligencije u Skoplju ... i ima izrazito antijugoslavenski ... karakter u odnosu na ... jedinstvo 
Jugoslavije...?73 

Ekstenzivno smo citirali dokument sjednice zato što se radilo o prvom sukobu u jugoslavenskom 
državno-partijskom vrhu, sukobu koji nije završio isključivanjem ni jednog člana toga vrha, ali i sukobu koji 
će trajati sve do raspada Jugoslavije. 74 

Sjednica se završila bez odluke, ali je razotkrila stvarno stanje odnosa 1 po tome je značajna. Na 


sjednici je dominirala tendencija održavanja statusa quo, a to je značilo daljnje održavanje centralizma, što je 

korespondiralo sa stanjem svijesti goleme većine tadašnjega članstva SKJ. Odnos snaga u zemlji i njezina 
međunarodna pozicija govorili su protiv radikalnih promjena državnoga i društvenog uređenja. 
Federalističke snage će prevladati tek za 6 godina, na VIII. kongresu SKJ. Tito će tada prihvatiti koncepciju 
društvene reforme. 

Nakon sjednice IK, CK SKJ je uputio pismo svim organizacijama i rukovodstvima SKJ s težištem 
na “narednim zadacima Saveza komunista u borbi na otklanjanju negativnih pojava u političkom, 
privrednom i društvenom životu.“ 

Realizacija direktiva iz Pisma sastojala se u bespoštednoj kritici stanja u društvu o čemu su se 
morali izjasniti svi komunisti. Kritika se obrušila na srednji, niži i najniži “ešalon" društvenih struktura — na 
obične članove, na lokalne moćnike i poslovodne strukture u poduzeĆima. Intencija je bila da se članstvo i 
forumi trgnu iz pasivnosti i da drže u svojim rukama društveno-politički život. Ljudi su se “posipavali 
pepelom", organizacije su stavljene u mobilno stanje, što je ojačalo autoritet i moĆ viših foruma. Na kraĆe 
vrijeme suzbijene su tendencije kršenja moralnih normi, zloupotrebe položaja, veće razlike u rasponima 
plaća itd. 

Pismo ni jednom riječju nije informiralo članstvo o neslaganjima 1 sukobima u partijskim vrhovima 
niti o krupnim problemima društvenog razvoja, koji su se ticali odnosa u federaciji i međunacionalnih 
odnosa. To je za partijsko članstvo, a pogotovo za javnost, ostala tajnom. 

Nakon sjednice, nacionalno pitanje je i dalje ostalo “tabu tema". Ostali su odnosi i mogućnosti da se 
unitarističko-centralističke tendencije mogu i dalje održavati pa i jačati. Najbolji dokaz te tvrdnje je VII. 
kongres SKJ, održan svega dva mjeseca poslije sjednice — 22-26. travnja 1958. Program SKJ usvojen na tom 
kongresu smatra da je nacionalno pitanje riješeno, argumentirajući to ovim tezama: 

— nacionalna ravnopravnost je ostvarena i u praksi se poštuje, prije svega ravnopravnim 
sudjelovanjem predstavnika svih naroda u federaciji i sudjelovanjem republika pod jednakim uvjetima u 
dobivanju sredstava iz centralnih fondova federacije (što se ne dovodi u pitanje, D.B.) 

— federacija pomaže razvoj nerazvijenih područja 

— Program obvezuje komuniste da razvijaju socijalističku jugoslavensku svijest 

— negativne pojave u nacionalnim odnosima jesu partikularizam i nacionalizam na prvom mjestu, a 
zatim velikodržavni hegemonizam. 

Ne samo to! Na Kongresu su dva delegata predlagala ukidanje republika i stvaranje jugoslavenske 
nacije. Riječ je o dva partijska prvaka iz BiH. 

Čedo Kapor je na Kongresu predložio “stvaranje zajednice proizvođača bez obzira na postojeće 
nacionalno-republičke okvire... komunisti se moraju boriti za takav društveni razvitak koji će perspektivno 
dovesti i do državno-pravnih promjena u tom smislu što će umjesto današnje, naša državna organizacija 


poznavati komunu ... zajednicu komuna ... i federaciju... Dakle, bez republičkih granica".75 

Nijaz Dizdarević založio se za prevladavanje svih prepreka na putu k “postupnom slijevanju 
nacionalnosti", predlažući niz mjera u kulturi, društvenim znanostima, primjerice izradu “zajedničkog 
pravopisa za republike koje govore “srpsko-hrvatsk1".76 

Osim blagog neslaganja Slovenca Ivana Potrča, nitko se na tom kongresu nije suprotstavio Kaporu i 
Dizdareviću, iako su njihovi stavovi bili suprotni ideologiji i politici SKJ. 

Međutim, tradicija antihegemonističke politike KPJ 1 ideja samoupravljanja stalno su davale poticaja 
za politiku nacionalne ravnopravnosti. Na inicijativu CK SKJ krajem 1958. provedeno je istraživanje o 
politici prema nacionalnim manjinama u Srbiji, Makedoniji i Hrvatskoj. Utvrđeno je da u Makedoniji i na 
Kosovu ima oko 200.000 Turaka, a da je iselilo u Tursku 124.800 ljudi. Analizirana je i zastupljenost 
“manjina u svim organima vlasti i u političkim organizacijama; prikazano je i stanje u kulturi i prosvjeti. 
Na osnovi tih podataka 2. ožujka 1959. održano je široko savjetovanje u CK SKJ. Ono je utvrdilo tendenciju 
pritiska na prava nacionalnih manjina, pa i neke pritiske lokalnih vlasti na iseljavanje u njihove matične 
države: Tursku, Mađarsku i Italiju. 

Na savjetovanju je detaljno analizirano i stanje južnoslavenskih manjina u susjednim zemljama. 
Protiv izlaganja koja su zagovarala gašenje manjinskih kultura i jezika, primjerice izlaganje Karla 
Mrazovića, člana CK Hrvatske, koji je zagovarao ukidanje jezika manjina u školama, oštro je reagirao E. 
Kardelj s tezom da Jugoslavija može tražiti za svoje manjine u inozemstvu samo onoliko prava koliko ih 
daje nacionalnim manjinama u Jugoslaviji. 77 

Utvrdivši da postoje unitarističko-centralističke tendencije kao što su: nepovjerenje prema 
pripadnicima nacionalnih manjina, potiskivanje njihovih pripadnika na odgovornim političkim funkcijama, 
posebno u organima državne sigurnosti, otežavanje nesmetanog razvoja Tadija, tiska, jezika i sl., uz 
proguravanje teze da je za budućnost nacionalnih manjina bolje da se što više koriste samo hrvatsko-srpskim 
jer im to olakšava napredovanje u radu itd., IK CK SKJ uputio je 24. ožujka 1959. pismo svim partijskim 
organizacijama u zemlji. Njegova je osnovna misao: 

“...nacionalne manjine se tretiraju kao potpuno ravnopravni faktori sa svim drugim jugoslavenskim 
narodima... One zadržavaju svoje odlike kao dio nacije kojoj etnički pripadaju ... nacionalne manjine 
predstavljaju značajan faktor zbližavanja i povezivanja među različitim nacijama...?.78 

U spomenutom pismu vodstvo SKJ traži da se poštuje tradicionalna politika KPJ iz doba revolucije, 
što će reći da nacionalnim manjinama treba osigurati razvoj nacionalnih kadrova, nacionalne kulture, osobito 
svih vrsta škola, tiska i radija kao i ubrzanje ekonomskog razvoja. Po duhu pisma očito je da se ono više 
odnosi na probleme albanske (šiptarske, kako se tada govorilo) nacionalnosti, ali ne samo njezine. 

Povrijeđena je ravnopravnost i drugih narodnosti79 gotovo u svim republikama, unatoč ocjeni na 


kongresima SKJ da su u svim teškim situacijama, naročito u sukobu s Kominformom, sve narodnosti bile 

lojalne društvenom poretku i politici Jugoslavije. Upozorenje rukovodstva SKJ o povredi ravnopravnosti 
narodnosti bilo je prvi značajniji vjesnik da je SKJ obnovio pažnju prema nacionalnom pitanju. 

Početkom šezdesetih godina još se ne raspravlja o stanju međunacionalnih odnosa u Jugoslaviji. 
Osnovni sukob i osnovna podjela snaga bila je na problemu razvoja samoupravljanja: jedan dio političkih 
snaga bio je za promjene u društvenom sustavu izborivši “malu privrednu reformu" 1961. godine zasnovanu 
na dohodovnoj platformi (tzv. dohodovna cijena), a drugi dio političkih snaga bio je protiv reforme, za status 
quo. Implikacije su toga sukoba za međunacionalne odnose očigledne. Prva je orijentacija implicite nosila 
program potiskivanja unitarističko-centralističkih tendencija i afirmaciju nacionalnoga slabljenjem 


centralizma, a druga je orijentacija implicite branila velikodržavni centralizam. 


Poglavlje 5. 
POKUŠAJ PRIVREDNE REFORME U 1961. GODINI 


Pokušaj radikalnije privredne reforme u 1961. godini došao je na krilima vrlo žive, a neostvarene, 
ideje samoupravljanja na visokim stopama rasta privrede i na Programu iz 1958. godine. Novo u tome jest 
da je sindikat nekoliko godina prije reforme pokrenuo “pokret u poduzećima za neposredno 


samoupravljanje, za veće dohotke i višu proizvodnost rada. 


1. Pokret za neposredno samoupravljanje 


Godinu dana nakon usvajanja Programa SKJ, održan je Drugi plenum CK SKJ (18. 1 19. studenoga 
1959). Na sjednici je izražen optimizam i zadovoljstvo zbog jugoslavenskoga privrednog buma posljednjih 
šest-sedam godina. Izneseni su podaci da je posljednjih sedam godina nacionalni dohodak u Jugoslaviji 
povećan dva puta, da je od 1957. do 1959. rastao po stopi od 13,3% na godinu. S velikim je ponosom rečeno 
da je “...naš razvoj bio brži tri do četiri puta od najrazvijenijih zapadnoevropskih zemalja, dva puta od 
najslabije razvijenih, a također je brži nego u istočnoevropskim zemljama".80 

Ti su značajni rezultati pripisivani samoupravljanju. Bila je tu i želja da se pred licem 


međunarodnoga radničkog pokreta pokaže superiornost jugoslavenskog puta u socijalizam.81 

Poznata i tradicionalna praksa razvijanja natjecanja i traženja stimulativnih oblika nagrađivanja u 
socijalističkim zemljama primjenjivala se i u Jugoslaviji u cijelom poslijeratnom razdoblju, ali je potkraj 
pedesetih godina dobila nove kvalitete jer je nosila u sebi i elemente samoupravnog pokreta radnika. 

Sama ideja radničkog samoupravljanja otežavala je primjenu tradicionalnih oblika raspodjele, a još 
manje prisile da bi se postizala veća proizvodnost. Apeli na svijest također su postajali “demodirani". Sve se 
više shvaćalo da se rješenje nalazi na putu oslobađanja djelovanja materijalnog interesa kao motiva za 
zalaganje radnika na radu i motiva za sudjelovanje u samoupravljanju. 

U društvenim shvaćanjima sve su se više napuštala najamna mjerila vrednovanja rada (plaća na 
osnovi kvalifikacije i rezultata na radnom mjestu), a sve se više probijalo shvaćanje da su radnici istodobno i 
poduzetnici, čiji dohodak ovisi o poslovnom uspjehu poduzeća. 

U iniciranju i definiranju osnovnih pravaca društvenog razvoja dominantnu su ulogu imali savezni 
politički centri. U tim centrima započela je diferencijacija. Savezna uprava, neovisno o svom personalnom 
sastavu, nije mogla biti avangardna u borbi protiv starog sustava, jer bi to slabilo njezinu ulogu. 
Organizaciono-politički sekretarijat i aparat Centralnog komiteta SKJ bili su u rukama rukovodeće skupine 
A. Rankovića koja je bila vezana za provođenje vlasti, a u suptilne probleme sustava nikada nisu ulazili. U 
takvim uvjetima i odnosima Centralno vijeće Saveza sindikata Jugoslavije, imajući svakodnevne veze s 
radnim kolektivima, počelo je sve više uzimati inicijativu i predlagati izmjene u sustavu 
društveno-ekonomskih odnosa. 

Na Četvrtom kongresu Saveza sindikata Jugoslavije, održanom u travnju 1959, obnovljeno je jedno 
od kardinalnih pitanja: tko treba raspolagati sredstvima proširene reprodukcije — država ili proizvođači i 
njihove organizacije. Postavljen je zahtjev da se ta sredstva pretežno ostave poduzećima, jer se pokazalo da 
ih kolektivi ulažu najracionalnije. 

“U postojećim našim uvjetima", kaže se u referatu predsjednika Centralnog vijeća SSJ Svetozara 
Vukmanovića na IV. kongresu SSJ, “ne može nitko bolje sagledati potrebe daljeg razvoja poduzeća kao što 
ih može sagledati sam radni kolektiv.? 

Odgovarajući onima koji se još boje da bi radnici mogli “pojesti? sredstva fondova za razvoj, u 
referatu se dalje kaže da se to ne može dogoditi jer “...ukoliko radni kolektiv odvoji veći dio ovih sredstava 
za isplatu zarada radnika... prirodno je da ovakva politika objektivno vodi usporavanju daljeg razvoja 
poduzeća, a samim tim ugrožava porast zarada radnog kolektiva u idućem periodu...?82 

Sindikati su tvrdili da je postojeći privredni sustav bio pretijesan za ostvarenje onih implikacija koje 
je sobom nosila kampanja za nagrađivanje po učinku — individualnom, grupnom i kolektivnom. Pokazalo se 
da se radnim kolektivima “ne isplate" veće zalaganje, bolje poslovanje i veći rezultati u radu jer im država 
sustavom poreza i raznih doprinosa zahvaća najveći dio toga povećanog dohotka. Zapravo, postojeći je 


sustav bio “skrojen" za prosječne kolektive, pomažući onima koji zaostaju, a oduzimajući onima koji se 

ističu u radu. Mnogi kolektivi koji su postizali visoke rezultate nisu prošli mnogo bolje od onih koji su 
poslovali slabije. 


Ideologija samoupravljanja tražila je nove reforme. 


2. Ograničene promjene u privrednom sustavu 1961. 


Zakon o radničkom upravljanju, dokumenti VI. kongresa KPJ, dokumenti Kongresa radničkih 
savjeta, Program SKJ i tisuće drugih dokumenata i rasprava koncipirali su društveno uređenje drukčije od 
stvarnoga. Riječ je, dakle, o oštrom jazu između realnog i normativnog, odnosno programiranog. Takvo se 
stanje nije moglo dugo održati. Ili je trebalo mijenjati društvene odnose ili napuštati Program SKJ. 

Neke izmjene u privrednom sustavu nisu se više mogle odgađati. Pritisak je dolazio s više strana. 
Postojeći privredni sustav bio je u raskoraku s načelima radničkog samoupravljanja. Povećanje 
proizvodnosti rada u kampanji za nagrađivanje po učinku blokirao je stari privredni sustav. Povećavale su se 
teškoće u makroekonomskim odnosima. Novi se problemi više nisu mogli rješavati starim metodama. Da bi 
se problemi ublažili, a uz to proširile mogućnosti inicijative radnih kolektiva 1 razvitka samoupravljanja u 
poduzećima, godine 1961. pokušalo se s privrednom reformom. Prvoga ožujka 1961. Savezna je skupština 
donijela zakonske prijedloge o izmjenama u privrednom sustavu. 

Dvadesetog ožujka Savezni odbor SSRNJ pružio je punu političku podršku promjenama u 
privrednom sustavu. Od osobitog je značenja idejno-politička interpretacija novih zakonskih propisa koja je 
izložena na toj sjednici Saveznog odbora. 
visoki funkcionar SSRNJ Milentije Popović dao je širu analizu razvitka društvenih odnosa 1 izložio bit 
“zakona dohotka". Ukazujući na izmjene u privrednom sustavu koje su tih dana ozakonjene rekao je: 

“Kao rezultat svih ovih promjena iz naših proizvodnih odnosa u poduzećima nestale su u najvećem 
dijelu privrede takve ekonomske i društvene kategorije kao što su najamnina (i njen državno-kapitalistički 
pandan — plaća), profit (i njegov državno-kapitalistički pandan izražen u dobiti poduzeća i državnim 
porezima); nestao je i minimalni osobni dohodak (također ostatak bivših kategorija), dok je u isto vrijeme 
izrastala i definitivno se oformila nova kategorija, nov ekonomski i društveni odnos: dohodak, i na njemu 
zasnovano pravo radnih ljudi da slobodno i samostalno raspolažu dohotkom i raspodjeljuju dohodak na 
osnovi principa svakom prema radu. 

Dohodak je, u onom smislu u kojem se u ovoj kategoriji može govoriti u našem 
društveno-ekonomskom sistemu, jedna viša društveno-ekonomska kategorija, negacija najamnine i profita, 


znači onog društvenog odnosa koji se pojavio u buržoaskom periodu razvoja društva i koji je, uz različite 

deformacije, bilo monopolitičkog bilo birokratskog karaktera, ostao osnovna društvena proturječnost sve do 
današnjeg dana." 

Očekivalo se da će novi društveni odnosi (koji se uvode s promjenama 1961. godine) likvidirati 
klasičnu organizaciju poduzeća, a da će, na osnovi djelovanja načela dohotka, izrasti nova organizacija. 
Naime, odnos među ljudima u poduzeću, unutrašnja organizacija, rukovođenje i sl. stoljećima su se 
izgrađivali na osnovi oštrog sukoba i društvenih proturječnosti između vlasnika, organizatora i rukovodilaca 
procesa rada s jedne, i neposrednih proizvođača s druge strane. Novi odnosi, na osnovi zakona dohotka, 
izvest će duboke, revolucionarne promjene, jer su interesi svih članova kolektiva kao i njihovi interesi prema 
široj društvenoj zajednici uglavnom jednaki. 

Revolucionarna dubina društveno-ekonomskih promjena koje implicira zakon dohotka uspoređivana 
je na spomenutoj sjednici Saveznog odbora s najkrupnijim revolucionarnim promjenama društvenog 
razvitka, kao što su bili nacionalizacija 1946. godine, uvođenje radničkog samoupravljanja 1950. godine i 
slično. 

Da pogledamo u čemu su se sastojale promjene u privrednom sustavu 1961. godine koje su 
označene kao najdublja i najsvestranija promjena u društveno-ekonomskim odnosima nakon predaje 
tvornica radnicima 1950. godine. 

Gotovo sve izmjene provedene početkom 1961. godine odnosile su se na raspodjelu društvenog 
proizvoda između privrednih organizacija i države. 

Zakon prvi put od uvođenja radničkog samoupravljanja ne propisuje koliko će se iz čistog prihoda 
izdvojiti za osobne dohotke, a koliko za poslovni fond, tj. za akumulaciju, za proširenje proizvodnje, za nova 
ulaganja u izgradnju i proširenje poduzeća — to je sada autonomno pravo radnih kolektiva. Na svaki dinar 
izdvojen za tu svrhu radni je kolektiv morao plaćati doprinose za investicijske fondove općine i republike. 

Osim spomenutih obveza poduzeća su dužna po stopi od tri posto na čist prihod uplaćivati u 
republički i općinski fond novac koji služi za pokriće gubitaka i saniranje privrednih organizacija na 
teritoriju komune, odnosno republike. 

Najzad, svaka privredna organizacija koja ostvari dohodak viši od propisanog iznosa plaća doprinos 
na izvanredni prihod, o čemu će se govoriti poslije. 

Usporedno s promjenama u načinu raspodjele ukupnog prihoda poduzeća provedene su korekcije u 
sustavu cijena i devizna reforma, zapravo devalvacija domaće valute. Drugih bitnih promjena nije bilo. 

Iz opisa “novoga" privrednog sustava uvedenog 1961. godine vidi se da se promjene odnose samo 
na raspodjelu neto-proizvoda između privrednih organizacija i društva (države), a da su sva ostala područja 
privrednog sustava ostala po starom: u sustavu i politici cijena uglavnom se ništa nije mijenjalo, država je i 
dalje određivala cijene za oko 70% proizvoda, čime je određivala materijalni položaj pojedinih privrednih 


grana; devizni i vanjsko-trgovinski sustav, izuzevši utvrđivanje novoga pariteta dinara (750 dinara za jedan 

dolar), ostao je čvrsto u rukama centralnog državnog aparata koji je i dalje administrativno uređivao 
razmjenu s inozemstvom; nije se mijenjao ni monetarno-kreditni mehanizam; zadržan je 1 stari sustav 
akumulacije i proširene reprodukcije, a nije se mijenjao ni sustav planiranja, od planova federacije do 
planova komune. 

Što je onda taj “novi" sustav raspodjele dohotka između poduzeća i društva 1961. godine donio 
novo u tom području društvenih odnosa? 

Najveća promjena odnosila se na raspodjelu čistog prihoda, u čemu su radni kolektivi dobili potpunu 
autonomiju. 

Propisi nisu određivali kvantitativne odnose u raspodjeli čistog prihoda na fondove, izuzevši obvezu 
za izdvajanje u rezervni fond. To praktično znači da su radni kolektivi, teorijski govoreći, mogli “pojesti? 
cjelokupan čist prihod, a mogli su ga u cjelini 1 investirati, tj. samostalno određivati proporciju raspodjele 
čistog prihoda. 

Pri konstituiranju tih relativno širokih prava pošlo se od uvjerenja da će materijalni, politički i 
moralni interesi radnika utjecati na donošenje racionalnih odluka o raspodjeli dohotka u radnoj organizaciji 
te da će osigurati i uže interese poduzeća i šire društvene interese. 

Jedan od “gordijskih čvorova" socijalističkih odnosa jest problem društvene jednakosti i 
nejednakosti, odnosno može li se dopustiti da kolektivi koji slabo posluju propadaju, a da oni koji dobro 
posluju i koji imaju visoku proizvodnost imaju i adekvatne (visoke) osobne dohotke i fondove. Novi sustav 
sekundarne raspodjele neizbježno bi doveo do znatnih ekonomskih razlika i između poduzeća i između 
grana, a time i pojedinih krajeva zemlje. Bilo je očito da će, po novom sustavu raspodjele, jedan dio 
privrednih organizacija ostvariti natprosječnu stopu dohotka, drugi dio prosječnu, a treći će imati gubitke. 

Dilema je dakle bila: može li se ili se ne može, smije li se ili se ne smije dopustiti da relativno 
slobodni robno-novčani odnosi provode selekciju među proizvođačima na relativno slobodnom tržištu; je li 
to socijalistički ili antisocijalistički put razvitka? Nađeno je kompromisno rješenje. Da bi se izbjegle veće 
razlike i donekle ujednačio ekonomski položaj, uveden je doprinos na izvanredni prihod, uz obećanje 


predlagača zakona da će se ukinuti kad se većina privrednih organizacija “uklopi" u nove odnose. 
3. Akcija protiv nastavljanja reforme privrednoga sustava 

Priprema, uvođenje i provođenje promjena u privrednom sustavu 1961. godine dobili su pečat vrlo 
široke i masovne političke akcije. Ta je politička akcija bila usmjerena protiv birokratskih shvaćanja i 


birokratske prakse, protiv sužavanja prava odlučivanja na uzak krug rukovodilaca u radnim zajednicama, a 


za proširenje prava neposrednih proizvođača. Stvoreni su novi i oživljavani stari organizacijski oblici 

sudjelovanja radnika u samoupravljanju, na primjer: zborovi radnika ekonomskih jedinica, odjela i pogona 
na kojima su radnici raspravljali i odlučivali o poslovima ekonomskih jedinica, pogona i poduzeća. U 
širokim masama proizvođača bilo je stvoreno uvjerenje da će novi privredni sustav visoko “nagraditi" one 
koji budu dobro poslovali, a da će “propadati" oni koji budu zaostajali u proizvodnji. 

Istodobno je, međutim, rastao otpor prema donesenim, naročito prema najavljenim daljnjim 
izmjenama u društveno-ekonomskim odnosima. Taj je otpor bio najjači u onim društvenim sredinama koje 
su privredno zaostajale, a djelomično i u rukovodstvima poduzeća zbog bojazni od slabljenja njihove moći i 
pozicija u procesu demokratizacije društvenih odnosa, na osnovi dosljednog djelovanja “zakona dohotka". 
Odlučujući je pak otpor rastao u saveznom državno-partijskom centru. Tako su se stvorile dvije neformalne 
fronte: jedna za daljnju deetatizaciju društvenih odnosa, a druga protiv nje; jedna za liberalizaciju tržišta, a 
druga protiv nje; jedna za širenje samoupravnih prava kolektiva, a druga protiv toga itd. 

Najistaknutije pristaše sustava dohotka tražile su da se odmah nakon novih ekonomskih zakona, 
donesenih u ožujku 1961, nastavi s promjenama, a na drugoj je strani rastao otpor prema promjenama u 
privrednom sustavu i implikacijama koje je u sebi nosio. 

U takvoj društveno-političkoj situaciji reforma je zaustavljena. Povod, a djelomično i uzrok tome bit 
će u iznenadnoj privrednoj recesiji koja će se javiti u drugoj polovici 1961. i tijekom 1962. 

O čemu je, zapravo, riječ? 

Gotovo godinu dana prije nego je stupio na snagu novi privredni sustav, u privredi su se počeli 
javljati znaci recesije. Još je sredinom 1960. godine zaustavljen osmogodišnji stalni vrlo visoki ritam rasta 
industrijske proizvodnje. Savezni državni organi, zavod za plan i drugi, nisu te simptome uzimali ozbiljnije 
jer se smatralo da su u okvirima tolerantnih oscilacija. Tako se i početkom 1961. godine, kad je “recesija? 
bila u punom tijeku, nije vjerovalo u neke ozbiljnije poremećaje. Mislilo se da se 1 u 1961. godini može 
osigurati porast stope industrijske proizvodnje za oko 14-15 posto kao i prijašnjih godina. Ali te je godine 
došlo do pada stope, nestabilnosti i porasta cijena. Stope rasta industrijske proizvodnje prema prethodnoj 
godini bile su: 1959/58. — 17,6%; 1960/59. — 15,6%, a 1961/60. — 4,1%. U poljoprivredi je plan predviđao 
porast od 16,3%, a bio je za tri posto ispod ostvarenja u 1960. godini, što znači da je podbačaj iznosio 19,4% 
u usporedbi s planom za 1961.83 

Usporedno s velikim padom stope privrednog rasta u 1961. godini, niz radnih kolektiva, dobivši 
pravo da samostalno raspodjeljuje čisti prihod, počeo je povećavati osobne dohotke. 

Kako su se i zašto povećavali osobni dohoci? 

Nakon preračunavanja “kako se uklapaju u novi sustav raspodjele", one privredne organizacije čije 
su analize pokazivale da su u svojoj grupaciji natprosječne po proizvodnosti, odlučivale su se na povećanje 
osobnih dohodaka, što je bila i društvena preporuka. Polazeći s pozicija uravnilovke, one radne organizacije 


čiji su poslovni rezultati bili ispod prosjeka, počele su podizati osobne dohotke da bi ih “uskladile" sa 

susjednim poduzećima u istoj komuni, zatim u istoj privrednoj grupaciji i grani 1 sl., a to se opravdavalo 
načelom jedinstva materijalnog položaja radničke klase, potrebom za socijalnom jednakošću koja se mora 
poštovati u socijalizmu, itd. 

Zbog nedovoljnog utjecaja radnika neki su rukovodioci shvatili samostalnost u raspodjeli kao priliku 
da povećaju svoje osobne dohotke. 

Rezultat tih i sličnih ““deformacija" u privrednom životu bio je ono “najgore" što se moglo dogoditi i 
što je kritičarima reforme poslužilo kao jak argument. Dinamika osobnih dohodaka kretala se mimo 
dinamike proizvodnosti. U 1961. godini osobni dohoci u privredi porasli su za 23%, a proizvodnost, na 
primjer u industriji, samo za 3,4%.84 Takvim su stanjem bili nezadovoljni i “pristaše" i “protivnici" sustava 
dohotka. Slobodna preraspodjela dohotka, koja je smanjila fondove privrednih organizacija, izazvala je 
uzbunu. Istodobno je među znatnim dijelom radnika stvoreno neraspoloženje zbog velikih raspona osobnih 
dohodaka između njih i rukovodilaca, itd. 

Stagnacija, opadanje ritma proizvodnje, porast osobnih dohodaka iznad porasta proizvodnosti rada i 
drugi poremećaji izazvali su oštru reakciju koja je dovela do obustavljanja rada na daljnjim promjenama u 
privrednom sustavu. 

Ukazujući na pad ritma proizvodnje u 1961. godini, na osjetan porast osobnih dohodaka iznad 
porasta proizvodnosti rada, protivnici daljnjih promjena u privrednom sustavu naglašavali su da su 
spomenute “deformacije" posljedica promjena provedenih početkom 1961. godine i da se treba vratiti na 
stari sustav raspodjele dohotka i neposrednijeg usmjeravanja privrednog razvitka od strane centralnih 
državnih organa. 

Jesu li te kritike, upućene na račun novoga privrednog sustava, bile točne? 

Što se tiče opadanja stope rasta, kritika novih mjera bila je netočna, jer te mjere još nisu mogle 
utjecati ni na porast ni na pad proizvodnje u 1961. godini. Kao što je rečeno, prvi znaci padanja privredne 
aktivnosti zapaženi su već sredinom 1960. godine, a to je opadanje nastavljeno tijekom 1961. Stvaran uzrok 
opadanja proizvodnje bio je u tome što je prijašnjih godina privreda bila dobro opskrbljena uvoznim 
materijalima kupljenim dosta visokim inozemnim kreditima koji su sad bili iscrpljeni, pa je privreda ostala 
bez dovoljno sirovina i repromaterijala da bi održavala visok stupanj iskorištenosti proizvodnih kapaciteta. 

Usprkos usporavanju proizvodnje osobni su dohoci zaista rasli. Upravo to je izazvalo uzbunu, 
osobito u centralnim državnim organima. 

Zagovornici administrativnih intervencija isticali su da je “princip dohotka" uzrokovao tešku 
situaciju u privredi, a zagovornici “sustava dohotka" naglašavali su da nove mjere još nisu došle do izražaja, 
da nisu potpune i da su upravo zbog starih birokratskih odnosa u privredi i nastale sve teškoće u 1961.i 


1962. godini. 

U prosincu 1961. Savezna narodna skupština donijela je preporuku o raspodjeli čistog prihoda u 
radnim kolektivima u kojoj je utvrdila načela te raspodjele. Uskoro se pojavilo i Pismo Izvršnog komiteta 
Centralnog komiteta SKJ koje je pokrenulo široku političku akciju kako bi se zaustavilo daljnje kretanje 
porasta osobnih dohodaka i smanjili rasponi u osobnim dohocima. Tako je energično zaustavljena aktivnost 
na razradi sustava dohotka. U travnju 1962. donesen je Zakon o formiranju komisija za provođenje propisa o 
raspodjeli čistog prihoda. Svim je tim mjerama, zapravo, ponovno uveden stari sustav raspodjele čistog 
prihoda u privrednim organizacijama. 

U opeinama, republikama i federaciji osnovane su komisije za provođenje propisa o raspodjeli 
čistog prihoda. 

Intenzivna višemjesečna kampanja za iskorjenjivanje “društvenih deformacija", naročito u 
raspodjeli čistog prihoda, dala je dva rezultata: spriječila je one koji su pravili očite i krupne pogreške, ali je 
išla na ruku birokratsko-etatističkim tendencijama na svim razinama društva i u svim socijalnim 
kategorijama i zajednicama. Prijetila je opasnost, ako se to na vrijeme ne spriječi, da se proces društvenog 


razvitka u smjeru deetatizacije za duže vrijeme zaustavi. Na terenu su se već osjećale takve tendencije. 


Poglavlje 6. 
SUOČAVANJE DRŽAVNO-PARTIJSKOG VRHA S MOGUĆNOŠĆU RASPADA JUGOSLAVIJE 1962. 
GODINE 


1. Produbljivanje političkih konfrontacija 


U raspravama o promjenama u privrednom sustavu 1961. godine došlo je do nesporazuma i 
konflikata u Centralnom komitetu SKJ, Saveznom izvršnom vijeću i drugim političkim centrima federacije. 
Bili su to znaci da prolazi razdoblje monolitnoga jedinstva redova KPJ-SKJ koje je trajalo neprekidno od 
1937. godine. 

Razilaženja u centralnim rukovodstvima bila su, prije svega, izraz izmijenjene strukture grupnih, 
regionalnih, nacionalnih i drugih interesa, ali i posljedica niza drugih uzroka, kao što su stvarne teškoće, 
iskrene dileme u rješavanju krupnih problema daljnjega društvenog razvitka, razumljivo strahovanje od 
promjena itd. 

Dio rukovodstva SKJ vidio je u procesu decentralizacije, demokratizacije, a osobito u “restauraciji? 


slobodnije tržišne privrede i stvaranju više centara odlučivanja, put u anarhiju i zbrku te gubitak ostvarenih i 

budućih pozicija i interesa. Inicijative pojedinaca, društvenih grupa, poduzeća, komuna, republika, obnova 
različitih pravaca u kulturi i umjetnosti i slične pojave smatrane su dokazima da društveni razvitak kreće 
prema anarhiji. 

Nasuprot tome, drugi dio društveno-političkih snaga, dio rukovodstva SKJ, smatrao je da se 
Program SKJ i samoupravljanje vrlo sporo ostvaruju, a da još prevladava birokratizam i etatizam, da je 
etatistički privredni sustav preživio, da treba smjelije oslobadati djelovanje zakona robne privrede, više 


osamostaljivati organe samoupravljanja i društvene organizacije. 


2. Odnos prema tržištu i nacionalnom pitanju — dva glavna 


žarišta sukoba 


Središnje pitanje privrednog sustava postavljalo se ovako: djeluju li, kako i koliko osnovne 
ekonomske zakonitosti robne proizvodnje u uvjetima kad nema privatnog vlasništva nad sredstvima za 
proizvodnju, kad nema kategorije profita kapitalista itd. ili, drugim riječima, koje ekonomske zakonitosti 
djeluju kad umjesto privatnoga postoji javno vlasništvo nad sredstvima za proizvodnju; pojavljuje li se 
umjesto kapitalista i njegova interesa za profit netko drugi tko također ima interes da se što racionalnije i što 
bolje uređuje proces proizvodnje; djeluje li zakon vrijednosti, djeluje li zakon prosječne profitne stope; ako 
ne djeluju spomenute i slične ekonomske zakonitosti, djeluju li neke druge, itd. 

Kritičari radničkog samoupravljanja, upozoravajući na povijesnu tendenciju radnika da stalno 
povećavaju najamninu, tvrde da će radnici “pojesti' novostvorenu vrijednost ako im se dopusti da slobodno 
raspolažu društvenom proizvodnjom. Težnje, misli i ciljevi radnika okrenuti su samo ekonomskim 
zahtjevima za povećanje plaća, pa će, čim dobiju mogućnost da ih povećaju, to i učiniti bez obzira na 
potrebe društva za akumulacijom. 

Nije teško otkriti da protivnici sustava radničkog samoupravljanja polaze od gledišta da akumulacija 
ovisi o “slobodnoj volji" proizvođača. 

Protivnici “teorije o slobodnoj volji radnika" pozivali su se na Marxa, kao “vrhovnog? arbitra za 
rješenje ideološkoga sukoba. Upućivali su na to da se on u svom opusu uspješno obračunavao s vulgarnom 
političkom ekonomijom koja nije vidjela ekonomsku nužnost akumulacije kapitala, nego je odvajanje dijela 
profita za proširenu reprodukciju tumačila aktom “slobodne volje" kapitalista. On je dokazao da je proširena 
reprodukcija ekonomska nužnost svakog društva i da ne ovisi o slobodnoj volji ljudi.85 Suvišno je 
dokazivati da su kapitalistički društveno-ekonomski odnosi, zakon vrijednosti, zakon prosječne profitne 
stope 1 slično prisiljavali kapitaliste da neprekidno odvajaju dio profita za akumulaciju. Akumulacija 


kapitala je conditio sine qua non profita, uvjet održavanja, pobjede ili poraza, u oštroj konkurentskoj borbi 

kapitalističkih robnih proizvođača. Marx je utvrdio da se iza “slobodne volje" nalazi ekonomska nužnost 
koju akteri raspodjele u svakom društvenom sustavu moraju prihvatiti. 

Kao što je vulgarna politička ekonomija tvrdila da je kapitalist apsolutno slobodan u svojoj odluci da 
sav višak vrijednosti “pojede? ili akumulira “štedeći od svojih usta", tako ima gledišta da se neposredni 
proizvođači mogu prilično slobodno opredjeljivati u određivanju razmjera između fonda osobne potrošnje 
radnika i fonda za proširenu reprodukciju. Iz takvog se onda shvaćanja zaključuje da će radnici, ako im se 
dopusti, “pojesti" strojeve. Zato im se to pravo ne može dati sve dok se njihova svijest ne podigne na 
potreban stupanj! 

Rasprava o “slobodnoj volji" očito je besmislena, jer “slobodna volja" ne postoji, ali nas upućuje na 
drugi problem, na to kako će u uvjetima samoupravljanja u stvarnosti djelovati objektivna ekonomska 
nužnost, tj. kakve društveno-ekonomske odnose treba stvarati da bi determinirali “slobodnu volju? 
neposrednih proizvođača pri odlučivanju o raspolaganju proizvodima svoga rada. Ako se, naime, ne izgrade 
odgovarajući društveno-ekonomski odnosi koji ekonomski položaj radnika čine ovisnim o opsegu i 
efikasnosti akumulacije koje oni odrede, onda je sigurno da će oni težiti tome da “pojedu? fondove za razvoj 
poduzeća, 

Ako su radnici postavljeni u takve proizvodne odnose da svoj dohodak ostvaruju u okviru dohotka 
koji ostvaruje radna organizacija kojom oni upravljaju, onda je razumljiv njihov interes da osiguraju 
relativno što veći dohodak radne organizacije jer su u tom slučaju viši i njihovi osobni dohoci. Budući da taj 
dohodak neposredno ovisi o proizvodnosti njihova rada, a ona pak o opremljenosti rada sredstvima, onda se 
za radnike i akumulacija, kao uvjet postizanja odgovarajućih efekata, pokazuje jednako značajnom kao i 
njihov osobni dohodak. 

Na spomenutom ekonomskom interesu radnika i na djelovanju objektivnih ekonomskih zakona 
počiva mogućnost da radnici u radnim organizacijama samostalno odlučuju o raspodjeli realizirane 
vrijednosti svoga proizvoda na osobnu potrošnju i akumulaciju, bez intervencije izvana. 

Sve do potkraj pedesetih godina u javnom političkom životu rasprava o problemima 
međunacionalnih odnosa u Jugoslaviji bila je više ili manje tabu tema. U to vrijeme jačale su 
unitarističko-centralističke tendencije koje su zagovarale zadržavanje centralizma po kojemu ne bi bilo 
mjesta nacionalnom faktoru u društvenom razvoju, u kojemu bi se položaj republika sveo na puku formu i 
administrativno-teritorijalnu stepenicu centralističkoga društvenog sustava. 

Protiv postojeće “centralističke federacije", a posebno sve jačih unitarističkih tendencija, nastupala 
je Slovenija, a za njom su išle Hrvatska i Makedonija. Ostale su republike bile za centralizam. Sukob je bio 
neminovan. On se nakon dramatične sjednice državno-partijskog vrha od 6. veljače 1958. nije smirio, već 
još više zaoštrio. Početkom 1960-ih godina taj sukob je paralizirao funkcioniranje saveznih centara vlasti. 


Tito je zato morao sazvati jugoslavenski “summit". 

3. Suočavanje s mogućnošću raspada države 


Najveći paradoks političkoga života bivše Jugoslavije početkom 1960-ih godina, možda jedinstven u 
cijelom svijetu, bio je u tome što je s jedne strane u zemlji vladao potpuni mir, stopa industrijskog rasta bila 
je, uz Japan, najviša na svijetu, neinformirana javnost vjerovala je da je monolitnost Saveza komunista bez 
premca u usporedbi s bilo kojom partijom toga vremena, a Tito je postao liderom pokreta nesvrstanosti; s 
druge je strane u samom središtu apsolutne moći, u državno-partijskom vrhu, nastajalo stanje blokade i 
paralize prijeteći raspadom kako Saveza komunista i društvenog sustava, tako i same države. Taj dramatičan 
paradoks kojemu bi pristajala sintagma “cvatuća zemlja u raspadanju“, iskazao se na proširenoj sjednici 
Izvršnog komiteta CK SKJ, tijela koje je istodobno bilo ne samo partijski već i državni vrh Jugoslavije. 

Dramatičnost rasprave na sjednici IK CK SKJ 14, 15. i 16. ožujka 1962. pokazuje i činjenica da je 
Tito već tada predvidio i mogućnost raspada države. Na spomenutoj je sjednici dvaput najavio povlačenje sa 
svih funkcija. I. Gošnjak je izjavio da CK SKJ ne slijedi Tita, a V. Bakarić predložio da vodeći ljudi SKJ 
podnesu ostavku, a da Tito formira novo rukovodstvo kao što je to učinio 1937. godine.86 

Ali, zaustavimo se u analizi! Nju ćemo dati na kraju. Dajmo sada prvo riječ dokumentu, koji je 
pohranjen u Arhivu CK SKJ, K_111/88. 

Na proširenoj sjednici IK CK SKJ sudjelovali su J. B. Tito, generalni sekretar, E. Kardelj 1 A. 
Ranković sekretari SKJ, V. Bakarić, I. Gošnjak, B. Jovanović, L. Koliševski, F. Leskošek, M. Marinko, —, 
Pucar, P. Stambolić, J. Veselinov, V. Vlahović i S. Vukmanović. Sjednici su bili nazočni i predsjednici 
vlada svih republika i čelnici federacije (vanjski poslovi, čelnik Udbe itd.). 

Idemo, dakle, s dokumentom! 

Prvi dan sjednice — 14. ožujka 1962. 

Otvarajući sjednicu, Tito već u uvodnim rečenicama kaže: 

“... radi (se) o političkoj krizi u našoj zemlji ... moram kazati da je tu posrijedi nedisciplina, 
nejedinstvo misli i akcije komunista o raznim pitanjima društvenog razvitka, a u prvom redu rukovodećih 
komunista i na najvišim mjestima... Neslaganje kod nas, preko kojega se uvijek prešutno prelazi, koje se 
zamazuje, poznato je u našoj zemlji... i već pomalo prodire i van... 

...To je, drugovi, dovelo do toga da je ugrožena naša društvena zajednica... 

Govoreći o političkoj atmosferi i odnosima među saveznim ministrima u SIV-u (savezna vlada), 
Tito kaže: 

“... kakve su to diskusije!... Čovjek se pita — pa dobro, je li ta naša zemlja zbilja kadra da se još drži, 


da se ne raspadnemo? ... postavlja se pitanje da li je ta zajednica (Jugoslavija) zrela za život ili nije. Ima 

separatističkih pojava. Ima izjava zbog kojih čovjeku pamet stane kada ih čuje. Rukovodeći ljudi padaju pod 
utjecaj sitnoburžoaske stihije, pod utjecaj nacionalističkih i šovinističkih krugova..." 

Ilustrirajući navedene sudove Tito navodi polemiku između Dobrice Ćosića i Dušana Pirjevca, u 
kojoj ovaj slovenski filozof osuđuje Ćosića kao ideologa velikodržavnog centralizma, a on osuđuje Pirjevca 
kao slovenskog separatista. Tito dalje navodi da u Beogradu kruži nekakav manifest s parolom “spasavajmo 
ćirilicu ispred opasnosti latinice", a zatim, osuđujući “glorificiranje svega 1 svačega iz prošlosti", navodi 
kako se čak 1“... sveci proglašavaju gotovo za preteče socijalizma“, što se odnosilo na svetog Savu. 

Svoje stajalište o procesu dezintegracije Jugoslavije Tito argumentira i tendencijama oblikovanja 
republičkih ekonomija koje se teško povezuju. Navodi da je uvezeno 200.000 vretena iako ih Krušik 
proizvodi po švicarskoj licenci, grade se dvije cementare od uvoznih postrojenja iako takva proizvodi i “—. 
—aković" u Slavonskom Brodu, uvezeno je 65 dizalica, a Metalna Maribor ima na skladištu 70 dizalica itd. 
Tito konstatira s jedne strane snažnu tendenciju zatvaranja privrede unutar granica republika, a s druge 
strane težnju prema poslovnim vezama s inozemstvom. Te se dezintegrativne tendencije pokušavalo 
suzbijati političkom silom. 

Nakon Titova dramatičnog prikaza tendencija dezintegracije Jugoslavije, riječ je dobio Mijalko 
Todorović, glavni arhitekt ekonomske politike zemlje. Da bi se razumjela njegova teza, mora se ponoviti da 
je početkom 1961. godine projektirana privredna reforma čija su suština i cilj bili uvođenje tržišnoga 
mehanizma uz takvu poslovnu autonomiju poduzeća koja bi bila slična onoj samostalnosti koju imaju 
kapitalistička poduzeća. Oslobodivši se državne intervencije, poduzeaea su se počela ponašati slično onima u 
kapitalističkom svijetu, što je izazvalo paniku državne i partijske birokracije. Todorovie navodi da su u 
1961. plaze u privredi porasle za 20%, a izvan privrede za 28%. 

Todorović je ovim riječima opisao aktualni privredni život u Jugoslaviji: 

“... čitav naš privredni sistem... kao svoj osnovni rezultat ima ovu opću inicijativu, opći polet i 
zalaganje svih da se što brže razvijaju... Međutim, usporedo s tim nužno, zakonito se rađaju... negativni 
elementi... u jednoj takvoj općoj inicijativi ... razvili su se... vučji odnosi među poduzeĆima u pogledu 
nelojalne konkurencije... i orijentacija na spekulacije..." Dalje navodi da lokalni političari i rukovodeći ljudi 
iz SK potiču i pomažu takva ponašanja “svojih" poduzeĆa pa kaže: 

“Široke razmjere ima pojava da sama vlast, komunisti i rukovodstva... direktno pomažu kršenje 
zakonskih propisa... što je opasnije i teže od klasičnog kriminala..." Navodi i primjer kako je Ljubljanska 
banka oštetila federaciju za 3 milijarde dinara. U tajnom dokumentu stoji odluka gradske skupštine da će 
zaštiti svoju banku, ako dođe pod udar zakona. 

Zajedno s prvim koracima privredne reforme, kaže Todorović, “jačaju i ideje zapadne 


socijaldemokracije i sitnoburžoaski anarhizam", što se implicitno odnosilo na Sloveniju. Ako se ovome doda 

da se početkom šezdesetih rađao sindikalni pokret za stvaranje ekonomskih jedinica i za neposredno 
samoupravljanje, dobiva se slika pritiska za razbijanje etatističkoga društvenog sustava. 

Todorović je postavio i problem opstanka autarkične jugoslavenske privrede, koja se našla u 
sendviču između Europske ekonomske zajednice i zemalja SEV-a (Istoka) tražeći na sjednici političku 
odluku kako riješiti taj problem. 

Todorović konstatira činjenicu da sve republike u vezi s bilo kojim nacrtom savezne odluke odmah 
preračunavaju koliko se kojoj njezina nacionalnog dohotka prelijeva, odnosno odlijeva, zbog čega dolazi do 
paralize procesa upravljanja privredom zemlje. 

Svetozar Vukmanović-Tempo suprotstavio se ideji Todorovića za reteriranje od netom usvojenih 
promjena u privrednom sustavu, navodeći da ni 37 saveznih privrednih ministarstava sa po 600-1000 
državnih činovnika 1950-ih godina nisu uspijevali održati kontrolu nad poduzećima. Obojica su bila u 
čestom koncepcijskom sukobu, jer je prvi zagovarao više, a drugi manje tržišta.87 

Rato Dugonjić, Srbin iz Trebinja predsjednik Socijalističkog saveza BiH, nastupio je s čistih 
unitarističkih pozicija, s tezom da je najveća opasnost u tendenciji stvaranja šest država i šest komunističkih 
partija što vodi u “neku konfederaciju". Posebno je apostrofirao Sloveniju, koju je optužio da opstruira 
donošenje novoga saveznog petogodišnjeg plana. Žalio se na pojave da komunisti lakše nalaze zajednički 
jezik s reakcijom (bivšom buržoazijom) nego između sebe. 

Osman Karabegović, predsjednik vlade BiH i dugogodišnji savezni ministar, razvija tezu da se 
republike sukobljavaju u svim ključnim problemima razvoja zemlje kao što su investicije, fondovi, odnos 
razvijeni-nerazvijeni, a državno-partijski vrh izbjegava raspraviti sporna pitanja — otuda politička kriza u 
koju je zemlja zapala. 

Miha Marinko, čelnik Saveza komunista Slovenije, prvi se suprotstavio prethodnim govornicima. 
On kaže: 

“Mi vidimo izopačene slike uzroka i mene zabrinjava ako bi se primila shvaćanja da je za sve 
nedaće kriv novi privredni sustav (tek započeta privredna reforma, D.B.). Ja mislim da je za teškoće ... 
krivica na starom sustavu, a da novi nije konzekventno proveden. Mi nigdje u zemlji nemamo ni jedno 
poduzeće koje ... smo prisilili na likvidaciju zato što je nerentabilno.? 

Petar Stambolić, predsjednik Savezne skupštine, čelnik Srbije, nije se jasno opredijelio između 
sukobljenih ideja i ličnosti. S jedne strane je zagovarao jačanje moći saveznog centra, a s druge tražio da se 
u tom centru više slušaju ljudi iz republika, predlažući da se na sjednice savezne vlade uključe predsjednici 
vlada republika, a na sjednice partijskog vrha SKJ sekretari CK SK republika. 


Što se tiče pokrenute privredne reforme rekao je: 

“Svi smo (prošle godine, D.B.) primili referat Milentija Popovića (autor ideje o reformi, D.B.) ... a 
već u hodniku su se čula neslaganja... Cijela godina (1961, D.B.) je protekla u jednom otporu ili neslaganju 
ili pasivnoj šutnji, a mi smo rekli da su odluke obavezne za sve..." 

Govoreći o međunacionalnim odnosima ustvrdio je da je borba s Informbiroom potisnula afirmaciju 
nacionalnog faktora jer smo “...očekivali svakog dana da uđemo u rov, da se tučemo" (s Rusima, D.B.). 

Stambolić dalje iznosi fenomene nacionalizma pa navodi da se među intelektualcima u Beogradu 
govori kako su danas odnosi između Zagreba i Beograda isti kao što su bili 1930-ih godina. Navodi kako mu 
je šef Udbe S. Stefanović dao analizu šovinizma u 1959. i 1961. Usporedbom tih analiza s onima 
neposredno nakon oslobođenja zapazio je vrlo slična shvaćanja, između današnjih partijskih kadrova 1 bivših 
buržuja, što znači da se buržoaska svijest preselila “u glave mnogih komunista", konstatira Stambolić. 

Aleksandar Ranković, sekretar CK SKJ, ali i najmoćniji jugoslavenski političar, jer je vladao 
Udbom i bio stvarni šef Partije, glavni kadrovik za cjelokupnu nomenklaturu u državi, čovjek kojega su 
mnogi smatrali moćnijim i od samog Tita, mada će s njim izgubiti bitku za 4 godine, o situaciji u Jugoslaviji 
kaže: 

“... svaki ... gleda samo svoje interese, svoj sektor, svoju republiku... i od odluka saveznih političkih 
i državnih foruma provodi ... uglavnom ono što osigurava te njihove interese..." Po njemu jedinstvo SKJ i 
zemlje ugrožavaju istaknuti rukovodeći kadrovi republika i pokrajina. Apostrofirao je vodstvo Vojvodine 
koje se uplašilo da im Srbija ugrožava autonomiju.88 

Na kraju je Ranković pledirao za obnovu onog tipa jedinstva kakvo je bilo uoči i za vrijeme rata, od 
1937. sve do nedavno. Takvo jedinstvo, naravno, moglo se stvoriti samo udarima po republikama, u kojima 
bi valjalo posmjenjivati njihove istaknute čelnike. 

Mika Špiljak, potpredsjednik SSJ, informira skup da su se u povodu privredne reforme 1961. 
stvorila dva bloka: s jedne strane SSRNJ, Sindikat 1 dio savezne uprave, a na drugoj strani Savezni zavod za 
plan (V. Guzina) i neka privredna ministarstva. Zbog toga je blokiran daljnji rad na provođenju reforme, a ta 
se podjela vidi i na ovom sastanku. 

Jovan Veselinov, sekretar CK SK Srbije, kaže: 

“Ja mislim da se mi (ovdje nazočni, D.B.) ne slažemo o svim bitnim pitanjima... mi se ne slažemo 
oko društvenog plana... s politikom investicija... nemamo jedinstven stav u pitanju privrednog sistema... u 
pitanju razvijenih i nerazvijenih područja... u pitanjima politike u poljoprivredi... itd. ne slažemo se o svim 
osnovnim pitanjima... 

I Veselinov ponavlja već rečene teze da rukovodstva republika razmatraju varijante saveznih odluka 
kroz prizmu kako će proći njihova republika. Navodi i primjer kako je bilo dogovoreno da tvornica vagona 
iz Smederevske Palanke kooperira s “—. —akovićem'" iz Slavonskog Broda, kao tehnički vodećim u zemlji, 


ali je to osujećeno i ona se morala vezati za “Nišku industriju. 

Veselinov upozorava kako političari u republikama koriste partijsku tezu da je nacionalni faktor bio 
odlučujući u NOB-u, pa na toj tezi danas čuvaju i šire nacionalne slobode svoje republike. Zato on rješenje 
vidi u borbi protiv republičkih partikularizama. Upozorava na raspoloženje u Udbi i JNA, čiji kadrovi traže 
oštru intervenciju protiv onih koji ugrožavaju “bratstvo i jedinstvo“. 

Veljko Vlahović, član IK CK SKJ priklanja se tezi A. Rankovića da se SKJ pretvara u koaliciju 
republičkih partija, što osuđuje. On nalazi da SKJ funkcionira kao neka internacionala. 

Aleksandar Grličkov, predsjednik vlade Republike Makedonije, upozorava na defetizam u njegovoj 
republici, koja nema novca niti da titluje filmove pa se oni daju na srpskom jeziku. Protiv je jedinstvene 
politike u svemu i svačemu, navodeći kako npr. Makedoniji ne odgovara jugoslavenska poljoprivredna 
politika. 

Jakov Blažević, predsjednik vlade Republike Hrvatske, suprotno prethodnim govornicima, svu 
krivicu za stanje u Jugoslaviji prebacuje na saveznu administraciju i na fetišizam investiranja. Njegova 
analiza zaslužuje prostor. 

Glavna teza J. Blaževića glasi: savezna administracija grčevito i bezobzirno izvlači novac iz cijele 
zemlje u svoje fondove, a zatim ih samovoljno investira i pri tome o sebi stvara mit nepogrešivosti, a za sve 
probleme optužuje republike, komune i poduzeća — sve u cilju da sebi osigura vlast nad svima i privilegije 
koje uz to idu. Evo nekih dijelova njegova izlaganja: 

“Lokalni faktori kompliciraju, ali ne stvaraju situaciju... U investicijama i industriji Savezni 
investicijski fond (SIF) je 1959. sudjelovao sa 65%, 1960. sa 76%, a 1961. sa 79%. Dakle, svi strukturni 
problemi padaju na dušu SIF-a, jer on gradi tu strukturu, a ipak svu krivicu baca na lokalne faktore... zabluda 
je da se na ovakav način može usmjeravati privreda i stvarati jedinstveno privredno područje... Mrtvi hod 
ogromnih investicijskih sredstava kroz sistem prelijevanja, kroz dizanje gore i vraćanje nazad, postaje sve 
besmisleniji, a ekonomski i politički sve štetniji. Od sredstava koja se dižu gore (u SIF) iz Hrvatske, 80% se 
opet vraća nazad... što učvršćuje iluziju ogromnog broja (savezne) bankarske i druge birokracije u svoju 
neophodnost... a pri tom vraćanju sredstva ne sjedaju organski na ona mjesta gdje bi izvršila svoju 
progresivnu i rješavajuću ulogu... Tu je jedna smušenost koju treba što prije energično riješiti. ...Hiljade ljudi 
(iz republika) odlazi na razne sjednice u Beograd i kuca na vrata... i ne pušta ih se unutra ili pušta, hvataju se 
sve moguće veze... stvaraju se... punktovi na kojima se rješava na ovaj ili onaj način, po benevolentnosti da 
li primam ili ne primam tvoju argumentaciju... zavisno od ovog ili onog referenta...? 

Nasuprot tom stilu i mentalitetu savezne administracije, Blažević ističe kako poduzeća svaki dinar 
po sto puta okrenu dok mu ne nađu produktivno mjesto za ulaganje.89 

—uro Pucar, predsjednik Skupštine BiH, izjasnio se otvoreno protiv započete privredne reforme i 
samoupravljanja. Usput rečeno, poznato je kako je on u to vrijeme upozorio rukovodstvo Natronke u 


Maglaju da zaustave pokret za stvaranje ekonomske jedinice. A da bi bio uvjerljiv onima kojima je govorio, 

rekao je: “...vidite ovaj vaš tvornički dimnjak. Ako radnici budu odlučivali, pojest će vam sve fondove i na 
kraju srušiti taj dimnjak i od njegovih cigala sebi na selu kuće zidati. Manite se radničkog 
samoupravljanja... 

Josip Kolar, predstavnik Republike Hrvatske u saveznoj vladi, nakon što je izložio kako republike 
vode borbe u saveznim organima i bankama, svodeći njihov rad gotovo samo na raspodjelu fondova, 
zaključio je: “... Atmosfera je takva u tim organima (saveznim) da je ... daljnji rad takorekuć potpuno 
nemoguć." 

Dragi Stamenković, predsjednik Saveza sindikata Srbije, optužio je, bez presedana u cijeloj prošlosti 
KPJ-SKJ, Sloveniju za ugrožavanje jedinstva Jugoslavije, što potvrđuje diskusija slovenskih predstavnika i 
na ovoj iznimno važnoj sjednici. 

“M. Marinko, sekretar CK SKS, govori o produktivnosti... ane o krupnim problemima zbog kojih je 
sjednica sazvana...", tvrdeći dalje da se po izjavama i radnjama slovenskih političara može zaključiti kako 
oni podrivaju zajedništvo zemlje. Posebno oštro je napao S. Kavčiča, koji je tražio da se poveća udio za 
plaće, navodeći da one u Austriji iznose 60%, a u Jugoslaviji 40% nacionalnog dohotka. Dalje napada 
zahtjeve Slovenije da se smanjuju savezne investicije, što njoj odgovara jer je već industrijalizirana, a ostale 
ostavlja u njihovoj nerazvijenosti. Napada i cijeli razvijeniji dio Jugoslavije tvrdeći da iz ostalih područja 
izvlače ekstradohodak. Odmah je kratko replicirao M. Marinko, odbacujući Stamenkovićeve optužbe 
upućene Sloveniji. 

Dobrivoje Radosavljević, savezni ministar iz Srbije, smatra da se kriza ne može riješiti promjenama 
u privrednom sustavu kako to misli Blažević, već jačanjem demokracije, ali i jačanjem saveznog centra u 
koji na rad treba dovesti najjače ljude iz republika, no ne na osnovi pariteta (nacionalni ključ) već uzimati 
najuglednije ljude. 

Svetislav Stefanović, savezni ministar unutarnjih poslova i čelnik OZNE-Udbe od njezina osnivanja 
1944, kao apsolutno najbolje informiran od svih sudionika, kaže: 

“Ako pogledamo sastav SIV-a (savezne vlade), vidjet ćemo da tu sjede sve poznati drugovi, stari 
predratni komunisti, robijaši, aktivni sudionici i rukovoditelji u NOB-u, ljudi koji su cio svoj život posvetili 
Partiji, radničkoj klasi i revoluciji... 1 bili, ne samo jednom, u situacijama da poginu i ne trepnuvši... 
Promatram te iste ljude sada na sjednicama vlade i zaista — mi se ne možemo prepoznati... Neki je đavo ušao 
u nas... Ja SIV zamišljam kao kolektivni organ... Međutim, to ni izdaleka nije tako. SIV na sve drugo liči 
samo ne na to. Tu dolaze predstavnici republika, svaki ima svoje mjesto... Samo se gleda da se što više 
očerupa (federacija) i kao da je ona Maršalov plan pa gledaj da ugrabiš što više...? 

Iznoseći svoje gledište o uzrocima stanja, Stefanović ih nalazi u oba prethodna kongresa i u 


Programu koji su razvodnili SKJ pa kaže: “Sve se to nekako razlabavilo i rasplinulo i meni se čini da tu 

nešto treba mijenjati... Nema tu političkog centra, nema političkog rukovodstva — kako u Beogradu tako i u 
republikama..." 

Kakvo je stanje u Udbi? Evo odgovora njezina šefa: 

“Služba je jedinstvena... nemamo skoro nikakvih problema... a kamoli ovakvih koji se ovdje 
iznose u sferi međurepubličkih odnosa... mi takve stvari ne bismo dozvolili..." rekavši da ipak u nekim 
republikama političari nastoje da republičke Udbe ne informiraju “...nas gore u Udbi Jugoslavije...?90 

Edvard Kardelj, implicitno, ali očigledno optužen kao glavni krivac, otvorio je svojim govorom treći 
dan zasjedanja.91 Kako je, dakle, Kardelj branio sebe i promjene u društvenom sustavu? 

Prvom rečenicom izrazio je lojalnost Titu i rekao: 

“Tito je upotrijebio veoma teške riječi, riječi pune uznemirenja...? ali su one primjerene “...za stanje 
stvari, za stanje duhova", pa nastavlja: 

“Ne plašim se ja ni za socijalizam ni za jedinstvo zemlje... već se plašim da generacija koja je izvela 
revoluciju, zatim 1948. i uvela samoupravljanje... kao da više nije sposobna da svoje djelo dovede do 
kraja..." 

Kardelj se ponosi s činjenicom da se revolucija održava i po kontinuitetu kadrova i po usponu 
procesa više od 20 godina, i to zahvaljujući prvo Titu, koji nas vodi širinom svojih pogleda, demokratskim 
shvaćanjima, uvažavanjem nacionalnog problema zemlje — prenoseĆi svoju viziju na “sve nas"; i drugo, 
povijesnoj činjenici da nismo postali puki prakticisti “... jer su nas tukli i s lijeva i s desna, i sa Zapada 1 s 
Istoka". Život i borba prisiljavali su nas da ne “postanemo neki prakticistički kuhari, koji ...čuče uz svoje 
ognjište i tu kuhaju svoje sitne supice...? 

Kardelj upozorava da se mora postaviti u duhu 1948, kada KPJ nije mislila samo na sebe već na širu 
zajednicu pa i druge narode. On dalje tvrdi da bi odustajanjem od samoupravljanja SKJ bacio na kocku 
“kardinalne probleme razvitka socijalizma u svijetu? i time doveo svijet do zaključka da “nema izlaska iz 
staljinističkog ćorsokaka...? 

Pošto je ovako ideološki diskvalificirao protivnike samoupravljanja, Kardelj je izložio svoje poglede 
o daljnjem razvoju društva. U svakodnevnoj praksi valja prekinuti upletanje partijskih i političkih laika u 
poslove za koje su pozvani samo stručnjaci. 

Ekonomska strategija mora razvijati samo takvu strukturu — privredne grane i grupacije — koja je 
most za integriranje u svjetsko tržište, a u Jugoslaviji je na djelu potpuno suprotna politika, politika 
autarkičnog razvoja. Kardelj kaže: “Svaki naš plan mora biti orijentiran na to da prvenstveno usmjerava 
sredstva u one grane iz kojih mi realno, sigurno i dugoročno možemo izvoziti... smanjiti uvoz da bi privreda 
bila stabilna — to je vulgarna i nemoguća linija. Prosto je neshvatljivo kako je moguće povjerovati u takvu 


iluziju..." 

Prelazeći na inicijalno, a veoma sporo uvođenje tržišnog mehanizma i robne proizvodnje koje su 
dogmati proglašavali najvećim opasnostima za realni socijalizam, E. Kardelj kaže: 

“Ja osobno smatram... da su robna proizvodnja i princip materijalne zainteresiranosti ne politika 
nego zakon života... Jer, drugog puta nema osim u staljinizam..." 

I dalje: “... uz djelovanje zakona vrijednosti moramo razvijati viziju humanizma, demokracije, a ne 
to prepuštati smušenjacima iz opozicije... 

Zvonko Brkić, organizacioni sekretar CK SKH, izrazio je privrženost ideji radničkog 
samoupravljanja u kojemu već vidi kako polako pduzetništvo kapitalista i privatnih vlasnika prelazi na 
radnike. Brkić se okomio na birokraciju kao silu nad radnicima i ovako opisuje njezino ponašanje i 
privilegije: 

“...Izvanprivredni faktori su ... zasjeli i ovladali društvom. Ogromna vojska birokracije drži pozicije, 
ima velika prava, beneficije i ulogu, 40.000 u bankama, desetine hiljada u komorama, vladama i lokalnim 
skupštinama... Običan referent u saveznoj administraciji moćniji je nego bilo kakav inženjer, znanstvenik u 
proizvodnji... Mi imamo sve više pojava da ljudi traže veze — u saveznoj administraciji — da im se 
dodvoravaju, nose pakete, raspituju se za stanje porodica i djece, vode ih na ljetovanje itd. Dovoljno je da 
pogledate kako izgleda u Dalmaciji za vrijeme ljeta, tko sve ljetuje na račun lokalnih vlasti i poduzeća... 
kolike se tu milijarde obećaju uz crno vino 1ribu...? 

Zato Brkić predlaže da se ukinu svi državni fondovi za investiranje i sva ta sredstva bespovratno 
predaju poduzećima. 

Miloš Minić, predsjednik vlade Srbije, slično Stamboliću — a oni su, uz Rankovića, dva najjača 
srpska političara — zauzima srednju, dakle, kompromisnu poziciju. Njegove su osnovne teze bile: 

— “...nije točno da stagnacija proizvodnje dolazi od novog sustava, već je počela ranije... 

— federacija mora smanjiti svoj investicijski fond. On kaže: “...činjenica je da se iz SIF-a gradi 
željezara od milijun tona, ali on daje kredite za frižidere po trgovačkim radnjama... zar je potrebna tolika 
centralizacija"? 

—“... ne smijemo dozvoliti da se konfrontiramo ... da jedni postanu centralisti, a drugi decentralisti 
... već treba braniti temelj sistema — a on je federacija i demokratski centralizam" 

— konstatira dvije agrarne politike, hrvatska koja ukida zadruge i male ekonomije i stvara velike 
kombinate i srpska koja je obrnuta pa traži dogovor 

— predlaže da se nađe rješenje za novu situaciju nastalu stvaranjem EZ-a i SEV-a koji stavljaju 
Jugoslaviju između čekića i nakovnja 

— predlaže obnovu autoriteta i efikasnosti saveznoga političkog centra. 

Blažo Jovanović, sekretar SK CG i predsjednik Skupštine, inače, apsolutni gospodar svoje 


republike, govorio je samo o stanju privrednih organizacija, o željezari Nikšić, planu izgradnje 

hidroelektrana, tvornica aluminija i pruzi Beograd-Bar i, naravno, tražeći povećanje fonda za nerazvijene, 
što je izazvalo Tita da sve sudionike upozori da govore o temeljnim problemima, a ne o sitnicama iz prakse. 

Josip Broz Tito: 

“Ja, drugovi, ne vidim nikakve perspektive iz ovoga sastanka. Prosto sam razočaran kako stvari 
idu... Ja sam htio da mi sebe organiziramo, jer mi smo u krizi. Subjektivno — kriza je ovdje, kriza nas samih. 
U tome je stvar. I, to pokazuje ova diskusija. 

Izvinite, drugovi, za ovaj moj ispad, ali teško mi je već slušati. Ja vam kažem da je prosto nemoguće 
ovako izdržati." 

Lazar Koliševski, čelni makedonski vođa, sekretar CK SKM od 1943. do 1963: 

“Ja prvi put na ovom sastanku čujem neke stvari... osamdeset postotaka stvari prvi put sam čuo 
ovdje, a dvadeset postotaka sam čuo na ulici...?, rekao je čovjek koji vlada jednom republikom, a istodobno 
je član IK CK SKJ. To je dokaz tezi o potpuno zatvorenom društvu čak i za njegove čelne ljude. 

Koliševski je vrlo teško primio “otkriće" o stanju u državno-partijskom vrhu pa kaže: 

“...za mene je ova sjednica mučnija nego što je bila ona 1948. u Belom dvoru kada je izašla 
Rezolucija IB-a.' 

Pošto je izložio da tu krizu ne može rješavati ovakav sastav i stil rada CK, IK CK, pa ni sekretarijat 
IK, predložio je da Tito rekonstruira partijska rukovodstva, rekavši da se tom metodom služio i Lenjin. 
Koliševski je izložio još jednu radikalnu ideju. Rekao je, “Mi sekretari CK i uz to predsjednici skupština 
naših republika postajemo takoreći mumije. Mi smo relikvija..., koji preko 20 godina stojimo na čelu 
republika."92 

Ivan Gošnjak, član savezne vlade i ministar narodne obrane punih 14 godina, poznat kao čovjek 
čvrste ruke, ističe da je JNA jedinstvena kako ideološki, tako i politički. On, međutim, nije znao da je 
situacija tako teška, a Tito mu je dobacio: “Sada ima moderne cenzure, pa se u tome teško snađeš...? 

S obzirom na moć koju je imao, valja Gošnjaka citirati opširnije. On dalje kaže: 

“Mi nemamo jugoslavensku vladu... već ...gotovo delegatski sistem. Ljudi dođu na sjednice vlade da 
zastupaju republičke interese... Mislim da je sve to danas u jednoj krizi... čovjek sluša diskusiju... koja je 
toliko divergentna... kao da nismo članovi jedne partije. Ja prosto ne vidim iako ovdje sjedim već tri dana, 
kako ćemo izaći..." 

Na to mu Koliševski dobacuje da Tito ima iza sebe IK u cjelini, a Gošnjak mu replicira ovako: 

“Ja mislim da na jednoj političkoj principijelnoj platformi mi svi skupa ne stojimo. Ne stojimo, što 
da se zavaravamo. Ja bih čak tvrdio da drug Tito nema iza sebe — na toj principijelnoj liniji — Centralni 
komitet." Na to mu samo Tito dobacuje: “I ja tako mislim." A Gošnjak nastavlja: 

“Drug Tito ima iza sebe Partiju, ima radničku klasu, ali članove CK mislim da nema. Tu ima toliko 


razilaženja i prosto je teško vidjeti izlaz iz toga... Ja se s R. Dugonjićem slažem da mi danas ... nismo 

koraknuli ni koraka naprijed — u stvaranju jedinstvene države... i zajednice naših naroda..." Dalje Gošnjak 
misli da društvene probleme ne može rješavati ni partijski vrh jer, ako bi se oni prenijeli s vlade na IK CK, 
došlo bi do toga da bi se i on razbio kao i vlada, a time bi se razbila i Partija. 

Gošnjak je na kraju upozorio da se u novom ustavu, koji se tada stvarao, ne smiju dati velika 
samoupravna prava sve dok se ne stvori jaka Partija, bez koje bi samoupravljanje odvelo zemlju u 
anarhiju.93 

Milentije Popović, generalni sekretar Socijalističkog saveza Jugoslavije, glavni autor tek započete 
privredne reforme, koju su na toj sjednici napali protivnici tržišta i samoupravljanja, nije se složio s 
prijedlozima povratka na prošli privredni sustav, dopuštajući samo to da se uvede kategorija tzv. globalnih 
proporcija u raspodjelu nacionalnog dohotka na potrošnju i akumulaciju, radi izbjegavanja tendencija stihije. 
Nije prihvatio ni teze o ideološkom jedinstvu, podvlačeći da je “svađa među republikama normalna pojava 
jer “... privredna pitanja danas postaju čisto politička pitanja. Ekonomika se pretvara u politiku." Dalje nije 
smio ići, pa je i on zaključio da partijski vrh usmjerava, a državni i samoupravni organi donose odluke. Taj 
je vodeći srpski političar hrabro izdržao na samoupravnom pravcu razvitka i time došao u sukob s 
čvrstorukašima. 

Boris Kraigher, predsjednik vlade Slovenije, koji će nakon te sjednice postati potpredsjednik 
savezne vlade je, kao i Blažević, odlučno odbio napade na republike, a za krizu optužio društveno uređenje i 
politiku organa federacije. Rekao je: 

“Jugoslavija vodi ekonomsku politiku koja je autarkičnija čak i od nekih istočnih zemalja, jer ona 
izvozi ispod 10 BDP, a pri takvoj politici nema ni zdrave ekonomije, ni stabilnosti, ni samoupravljanja, ni 
zdrave raspodjele, jer svaka proizvodnja nađe kupca u zemlji...?, a zatim je ustvrdio da su najneracionalnije 
upravo one investicije koje planira i financira federacija. 

Kraigher smatra apsurdnim da se samo jedan glas protiv plana u saveznoj skupštini proglašava 
nacionalizmom. 

Replicirajući D. Stamenkoviću koji je tvrdio da je Slovenija protiv dugoročnih investicija zato što su 
prije izgradili putove i željezničku mrežu, rekao je kako su slovenske željeznice u lošijem stanju nego prije 
50 godina, argumentirajući to činjenicom da vlakovi na pruzi Ljubljana-Maribor voze jedan sat duže nego 
1905, tj. prije 57 godina. 

Odgovarajući na optužbe protiv Slovenije Kraigher na kraju kaže: 

“Kada nam ovi drugovi iz savezne administracije... daju lekciju o političkoj ekonomiji, o 
nacionalizmu itd. naši ljudi to teško podnose. Teško podnosi jedan V. Avbelj (bivši predsjednik slovenske 
vlade) da mu Guzina drži lekciju o političkoj ekonomiji...? 

Razlika između svih prisutnih Slovenaca i većine srpskih i saveznih čelnika bila je nepremostiva. 


Prvi su se zalagali za takvu samostalnost republika da je to vodilo prema konfederalizaciji Jugoslavije; bili 

su za potpuniji tržišni mehanizam i samoupravljanje, a drugi su bili za centralističku federaciju, ograničeno 
samoupravljanje i zadržavanje dotadašnje uloge države i partije u društvenom životu. 

Analizirajući Bakarićev tekst94 (deset gusto pisanih kartica), čini se da je malo tko od nazočnih 
“otkrio" njegovo osobno mišljenje, stavove, namjere i ciljeve — i to je on! 

Bakarić se prvom rečenicom “...u potpunosti složio s riječima druga Tita..." a zatim istakao njegove 
uvijek spasonosne povijesne odluke kao one 1941. i 1948. dodavši kako je idejom stvaranja svjetskoga 
pokreta nesvrstanosti našao “protuotrov? blokovskoj podjeli svijeta, naglasivši kako jugoslavenska praktična 
ekonomska politika i cijeli unutrašnji razvoj “ne guraju“ po toj Titovoj liniji, već se zapetljavaju u “vulgarni 
dnevni prakticizam". Samokritički govori da se posljednjih 10 godina posvetio poljoprivredi, da su kroz to 
vrijeme “svi mogući stručnjaci 99,9% — od biologa, selekcionara, do ekonomista — ...kategorički odbijali 
upravo ono što smo mi do sada postigli" (radi se o četverostruko većem prinosu žitarica po hektaru 
postignutom krajem 1950-ih godina, D.B.) 

Bakarić dalje tvrdi da imamo ekonomski instrumentarij prema političkoj ekonomiji Njemačke iz 
kraja prošlog stoljeća i Engleske iz 1930-ih godina. 

(Naravno da nitko nije razumio što to znači, a V. B. to nije objasnio; “pravi Bakarić, D.B.) 

I dalje: “Mogu reći da je vrlo mali broj stručnjaka koji žele ući u kritiku planiranja, da su osnovni 
pojmovi ... u njihovim glavama također daleko od toga da bi shvatili ono što bi trebalo postići i da se drže 
jedne tehnokratske sheme, koja je danas ... najzaostalija u svijetu. To ne govorim sasvim napamet, nego 
govorim zato što sam pročitao dosta materijala koje su oni radili...? 

I još dalje: “...Naš plan nije nikakav plan — to je program investiranja, kojem su podređeni ostali 
instrumenti ... elaborati koje dobijamo ... su diletantski i mi nakon 15 godina od rata ne bismo smjeli 
dopustiti da bude tako ... tri instituta ... u staroj Jugoslaviji su ... davali preciznije i bolje planove, mada su 
bili lažni i mada su raspolagali sa mnogo manje podataka... Mi (državno-partijski vrh, D.B.) smo došli u 
takvu situaciju da nismo u stanju naručiti plan 1 ... zavisni smo od onoga što nam se nudi...? od 
administracije. 

Što se tiče republičkih svađa, V. Bakarić kaže kako su i hrvatska poduzeća tražila da vlada i CK 
Hrvatske stanu iza njih u zahtjevima za dobivanje federalnih sredstava, ali se to odbilo i odlučilo da je bolje 
raditi na promjenama u sustavu nego podržavati ove svade. 

Ne izjašnjavajući se o krupnijim pitanjima kao što je federalizam-centralizam, već samo o 
ekonomskom sustavu, Bakarić je završio s tezom da ni današnje promjene u sustavu neće riješiti krizu, već 
je za to potrebna duga borba koju će ovo rukovodstvo teško moći voditi pa kaže: “...morat ćemo mi otpasti. 
Mislim da se ... trebamo ... ili prihvatiti ovog posla (borbe, D.B.) ili otpasti. Mislim da je ta odluka u rukama 


druga Tita".95 

(Dakle, Bakarić stavlja Tita pred dilemu da prisili sve prisutne da ga slijede ili da ih sve smijeni i od 
njih i nekih drugih ljudi formira novi državno-partijski vrh kako u federaciji, tako i u republikama, D.B.) 

Na kraju zaista dramatične sjednice, Tito, kojemu su već pripremali proslavu sedamdesetoga 
rođendana, suočio se s teškom odlukom u svojoj završnoj riječi. Našao se između dva tradicionalna politička 
bloka koja traju već od 1958. godine — unitarističko-centralističkog i (kon)federalističkog, između onih koji 
su se izjašnjavali protiv samoupravljanja i onih koji nisu mogli zamisliti napuštanje ideje samoupravljanja, 
našao se između pristaša tržišnog mehanizma 1 onih koji su zagovarali centraliziranu podržavljenu privredu, 
između onih koji su veĆ počeli sumnjati da on vraĆa Jugoslaviju u Istočni blok i onih koji su u suštini bili 
na “antisovjetskim" pozicijama itd. Odluka mu zaista nije bila laka; u pitanju je bila sudbina SKJ, 
Jugoslavije i režima. On će, naravno, govoriti s pozicije nadnacionalnog vođe i šefa države i lidera 
nesvrstanih. Tada je već imao Hruščovljevu riječ da Sovjetski Savez podržava miroljubivu koegzistenciju i 
da više neće tražiti povratak Jugoslavije u “socijalistički lager", a sam Tito će uskoro reći da je SSSR 
“korigirao svoje stavove" priznanjem društvenog uređenja Jugoslavije i da se “gotovo u svemu slažemo u 
međunarodnim odnosima", da je stvorena “potpuno nova situacija nastala napadom KP Kine na SSSR, u 
stvari ina SKJ", tako da su se Tito i Hruščov našli zajedno protiv kineskog dogmatizma. Tako je Tito, 
svojom majstorskom vanjskom politikom, uspio dobiti potporu obje supersile za puni suverenitet i 
nezavisnost Jugoslavije. Pod tako dramatičnim okolnostima Tito je morao dati svoju završnu riječ. 

Tito nije bio dovoljno konzistentan jer je želio ponuditi takvu platformu da bi osigurao kakav-takav 
konsenzus, a istodobno izbjeći smjenjivanje istaknutih prvaka u federaciji i u republikama, što bi se smatralo 
državnim udarom i zavođenjem osobne diktature.96 

Dakle, što je Tito rekao završavajući sjednicu? 

Izostavljajući lamentacije o revoluciji, o prošlosti i odgovornosti za budućnost, historiografski su 
značajnije ove Titove riječi: 

“Što se mene tiče — govorim potpuno iskreno i otvoreno — ja se već godinama, naročito posljednje 
dvije godine bavim sam sobom. Što da radim? Ja vidim da neke stvari ne idu... Dobro, ja sam generalni 
sekretar SKJ. Imam ogromnu odgovornost. A kada imaš veliku odgovornost, onda se postavlja pitanje, 
možeš li tako dalje raditi? Odgovornost imaš, a ne provodi se ono što sugeriraš ili tražiš... Da li onda treba 
da ostaneš na tome mjestu? Možda ne odgovaraš... u sadašnjoj fazi za jedan takav proces društvenog 
razvoja, kao što se ponekada već i govorilo... ima (Tito, D.B.) zastarjele koncepcije, u ratu dobar... a poslije 
rata... treba tražiti nove ljude... Ja se s time ne slažem. Ne slažem se... da sada... bacim koplje u trnje, nego 
sam odlučio boriti se?... 

...Društvenim razvojem jedne zemlje, kao što je naša — naročito s mnogonacionalnim, heterogenim 
sastavom, s raznim negativnim pojavama i elementima, koji se rađaju i koji imaju svoje historijske korijene - 


nije lako rukovoditi...? 

Izlažući svoje poglede na dva krucijalna problema, Tito kaže: 

“...možda neki drugovi misle da sada treba ići natrag, misle o nekom komandiranju... kao što je to 
nekada bilo. Ne, ja sam protiv toga... mene čudi da se uopće postavlja pitanje sistema i radničkog 
samoupravljanja... Pa, to je najveća tekovina naše revolucije, boga mu! 

..Ja ne bih htio da se rukovodstvo gore, IK CK SKJ u Beogradu promatra kao takoreći nosilac ili 
učvršćivač nekih birokratskih centralističkih tendencija 1... da budemo na čisto s time... jer se stvarno 
smatralo da mi na vrhu... postajemo zaštitnici neke nove nacionalne politike, politike likvidacije nacionalnih 
interesa, da smo mi ti koji forsiramo neki centralizam i neko jugoslavenstvo koje anulira nacionalne 
tekovine pojedinih republika... mi smo tu, također, dužni da budno pratimo i čuvamo tekovine revolucije o 
nacionalnom pitanju... 

Neki drugovi su kazali da smo pretjerali s decentralizacijom, a ja mislim da barem što se tiče 
materijalnih sredstava, nije pretjerano, nego su naprotiv, ovdje još uvijek centralističke tendencije... trebali 
bismo već jednom prekinuti s praksom da tražimo sredstva ovamo, pa ih onda dajemo onamo..." 

Naravno, Tito je udario i po nacionalizmu, po republičkom zatvaranju 1 egoizmu. 

Govoreći kako se tijekom 15 godina savezni aparat “prilično osilio" i kako mu se vodeći ljudi 
dodvoravaju, Tito kaže: 

“Taj aparat čita lekcije svima vama... a vi kao đaci s rukama na klupama slušate ih, slušate kada vam 
tamo neki Guzina... čita lekcije... Oni su naši činovnici, oni imaju izvršavati političku liniju koju ćemo mi 
odrediti..." 

Na kraju, Tito je izrazio uvjerenje da su svi shvatili situaciju, nedostatke i pogreške i da će sve 
učiniti da se Savez komunista pokrene u borbu za stabilan i uspješan razvitak socijalizma u Jugoslaviji. 

Po nalogu sa sjednice državno-partijskog vrha Jugoslavije, održane su sjednice rukovodstava svih 
republika od 28. ožujka do 1. travnja 1962. Ona su u duhu sjednice saveznog vrha provela detaljnu analizu 
ukupne situacije u svojim republikama, naravno, samo kritički i bez mogućnosti da raspravljaju o bilo 
kakvoj viziji reforme globalnoga društvenog sustava. Ona su stavila na “optuženičku" klupu svoje vlastite 
pogreške i nedostatke. U duhu zaključka saveznog centra republička su rukovodstva također raspravljala tri 
dana kao i savezno rukovodstvo. Zapisnici sa zaključcima tih sastanaka dostavljeni su u Beograd na analizu 
IK CK SKJ, koji ih je potvrdio, osim u slučaju Slovenije, pa je zato slovensko rukovodstvo moralo održati 
novu sjednicu i uskladiti svoju politiku po sugestiji CK SKJ. Naime, Slovenija je ustrajavala na duhu i slovu 
VI. kongresa i na Programu SKJ u čemu je savezni Centralni komitet vidio sklonost liberalizmu i 
republičkom egoizmu. 

Nakon što su republička rukovodstva prihvatila duh i slovo sjednice, IK CK SKJ uputio je “Pismo? 
svim komunistima Jugoslavije. Pismo je sadržavalo listu problema, nedostataka, pogrešaka i pojava koje su 


označene štetnima za socijalističke društvene odnose. 


409 


Prorada pisma dobila je pečat misterioznog događanja. Ono se nije smjelo dati u ruke svim 
članovima Saveza komunista, već su ga lokalni partijski prvaci donosili na sastanak, tamo ga čitali, a nakon 
sastanka vraćali ih među povjerljive dokumente. UZ to, za razliku od prakse javnih sastanaka što je bilo 
uvedeno od V. kongresa KPJ 1948, ovi su sastanci bili tajni — održavani su uvečer i do kasne noći. 

Uz općenite političke teze, Pismo je sadržavalo i one koje su bile vrlo ugodne za uši tzv. malog 
čovjeka — radnika, seljaka, nižeg službenika itd. — jer je upućivalo na arogantno i siledžijsko ponašanje 
lokalnih birokrata, direktora, ljudi iz državnog aparata, zatim na gušenje kritike “malih ljudi", na razne 
oblike privilegija, na nacionalističke “ispade* itd., čime je podiglo “na noge" milijunsko članstvo Saveza 
komunista. Obični ljudi su to doživjeli kao poziv za “političke udare" na birokraciju i na poslovodstva 
poduzeća. Budući da se u to doba rapidno povećavao životni standard, a u društvenoj strukturi već stvarao 
srednji društveni sloj koji je prvi došao do “luksuznih dobara" — hladionika, električnih štednjaka, televizora, 
automobila pa i vikendica — što je za malog čovjeka bilo još nedostižno, progovorila je zavist malih ljudi, 
ideologija “uravnilovke", jednakih plaća, što je tipično za tzv. rani socijalizam. Rasprave su stvarale ozračje 
progona kako onih koji su bili “grešnici", tako i cijeloga rukovodećeg sloja društva. Pod pritiscima više 
uzastopnih sastanaka neki su direktori i lokalni moćnici morali podnijeti ostavke. Plima pritisaka narastala je 
pa se tražila ostavka i nekih republičkih prvaka. U mnogim se gradovima čak tražilo zatvaranje i onako 
malog broja radionica malih obrtnika, koji uopće nisu imali ni jednog radnika. Stvaralo se raspoloženje za 
masovniju smjenu rukovodegih kadrova. Počeo je “lov na vještice". U skoro dvomjesečnim raspravama nije 
uopee bilo ideja o kupnijim promjenama političkoga i ekonomskog sustava prema njegovoj modernizaciji i 
demokratizaciji. Na djelu je bila energija destrukcije postojećega režima ali bez alternative. Put nije vodio 
slamanju birokracije, čemu su se “mali ljudi" nadali, već njezinu učvršćenju, čega oni nisu bili svjesni. 

“Ulje na vatru" dodao je poznati Titov govor 6. svibnja 1962. u Splitu pred oko 150.000 ljudi iz 
Dalmacije. Taj govor će, sve do Titove smrti, izazivati nostalgiju onih koji su priželjkivali politiku “čvrste 
ruke". Tito je, naime, “provalio" tajnost Pisma, pozivajući ne samo komuniste već i javnost u borbu protiv 
bogaćenja, uzurpacije vlasti, gušenja kritike, nacionalizma itd. — uglavnom s lijevih pozicija. 

Odjek u javnosti bio je vrlo pozitivan; bilo je pjevanja od partizanskih pjesama do Internacionale, 
igrala su se kola, skandiralo Titu, itd. Tito je, dakle, dezavuirao tajnovitost Pisma i partijskih sastanaka pa se 
govorilo kako je on “održao partijski sastanak s čitavim narodom'. Titov govor je potpalio ugaslu 
partizansku egalitarnost i poslijeratnu “uravnilovku? što je objektivno išlo protiv modernizacije i 
osuvremenjivanja društvenog života. Pojavila se opasnost da izbije populistički pokret, mala 
“antibirokratska revolucija". Protiv takve opasnosti pokrenule su se kako konzervativne birokracije, zbog 
ugroženosti režima, tako i one zaista reformske koje su se uplašile poraza ideje samoupravljanja.97 

Tito je opet odigrao glavnu ulogu u zaustavljanju probuđenog ljevičarstva i populizma te tendencije 


jačanja centralizma s jedne i otvaranja puta reformi s druge strane. 

Svega 16 dana nakon govora u Splitu, on je na Beogradskom sajmu 22. svibnja izjavio: “Varaju se 
ako misle da je došlo vrijeme da se *hvataju vještice" u Jugoslaviji." Bio je to poziv na smirivanje kampanje 
koju je pokrenulo Pismo CK SKJ. 

Tito je bio svjestan da se društveni problemi ne mogu iskorijeniti kampanjom, premda je nastojao da 
se i tim putem pomogne uklanjanju nedostataka, ali se zalagao za jedinstvo misli i akcije u SKJ, osobito u 
centralnom rukovodstvu, u želji da osigura integraciju i jedinstvo Jugoslavije. 

Sa što većim jedinstvom SKJ ići u nove društvene promjene, to je bila Titova deviza. U razgovoru s 
delegacijom Visoke škole političkih nauka iz Beograda, 26. svibnja 1962, on izlaže neke elemente za 
platformu budućih društvenih promjena. “Danas nije moguće ići samo jednom ili ranije određenom linijom, 
već se moraju uzimati u obzir i nove pojave i sve to dovoditi u sklad", kaže Tito. I on upravo polazi od 
negativnih pojava koje rađa postojeći sustav, zalažući se za njegovu promjenu. 

U spomenutom razgovoru Tito upozorava na širenje pojave gradnje tzv. političkih tvornica što 
potkopava privredni razvoj zemlje, muti međunacionalne odnose. On kaže da svatko hoće “da u svom 
djelokrugu, u svojoj općini, kotaru ili republici, ima neku tvornicu", bez obzira na to što to udvostručuje, 
utrostručuje istu vrstu proizvodnje. 

O čemu se, zapravo, radilo? 

Vrijeme u kojemu Tito to govori jest doba gradnji tvornica lake industrije, doba kada svaka komuna 
ili gradić imaju, grade ili planiraju graditi neku tvornicu, kada se istodobno gradilo na stotine tvornica, a 
glavni investicijski fond bio je centraliziran u rukama federacije. Nastala je jagma za centraliziranim 
financijskim sredstvima pod devizom: “Uzmi novac, investiraj u svoj kraj, bez obzira na rentabilnost. 
Izgrađenu tvornicu nitko ti neĆe oduzeti, a ako i bude nerentabilna, federacija Će davati nove dotacije, jer 
po logici etatističkog privrednog sustava nitko neĆe banktrotirati.? 

Da bi spriječio opasno širenje te pojave, Tito kaže: “U budućem poslovanju, da bi se sredstva mogla 
najbolje koristiti i davati najbrže rezultate, što se u centru ne može u detalje znati, mislim da je bolje da se 
manje sredstava vraća u centar, a da više sredstava, naročito amortizacionih ostaje dolje... Potrebno je, i u 
tom pogledu, proširiti nadležnost i odgovornost republika, tako da one više vode računa o tome da se 
sredstva koriste strogo prema namjeni, jer je dosadašnji način poslovanja često izazivao negodovanje 
republika, stvarao razne probleme i nepovoljno djelovao na privredna kretanja. 

U jeku kampanje provođenja Pisma IK CK SKJ održan je 23. srpnja 1962. Četvrti plenum CK SKJ 
na kojemu je glavni referat o ulozi Saveza komunista u društvenom razvoju podnio Aleksandar Ranković, 
sekretar CK SKJ. 

Izlažući u završnoj riječi na plenumu svoje misli o budućemu društvenom razvoju, Tito na početku 
kaže da “nema ni govora ... da se vraćamo na stare pozicije centralizma ... na ... dogmatske metode", već da 


“za polaznu točku treba da uzmemo decentralizaciju..." 

Svojom idejom o prenošenju saveznog kapitala na poduzeća i republike Tito je otvorio vrata 


snagama reforme. U tom će se duhu održavati i VIII. kongres SKJ 1964. 

11 “Komunist", Beograd, br. 1-2/1954, str. 4-12. 

12 U to doba on prihvaća analizu socijalne pozicije i uloge birokracije Trockog, koji drži da je birokracija 
ambivalentan društveni sloj, ni kapitalistički ni socijalistički, nego u procijepu između toga dvoga. Ukratko, 
kapitalistička po tome što u tim okvirima, u uvjetima podruštvljenih sredstava za proizvodnju, nastoji 
uspostaviti potpuni monopol vlasti na račun proletarijata, pa dakle i nov svojevrstan tip državnog 
kapitalizma. Ključni je problem, otuda, u nužnosti isključivo političke revolucije, odnosno radikalne 
političke demokratizacije režima i svrgavanja birokracije s vlasti. Ta se borba odvija na tlu socijalnog 
sustava u kojem je prevrat u vlasničkim odnosima već osiguran, pa se zato problem socijalne revolucije 
uopće i ne postavlja. U osnovi, \ilas slijedi logiku analize sovjetskog društva Trockoga, premda se s njime 
uglavnom razilazi u konačnim zaključcima, tj. u shvaćanju političke demokratizacije. 

13 Opšte i posebno, “Borba", 20. prosinca 1953. 

14 Važnost oblika, “Borba", 8. studenog 1977. 

15 “Borba", 6. prosinca 1953. 
16 Opšte i posebno, “Borba, 20. prosinca 1953. 
17 “...sumnjam da se zapravo radilo o tome da se pomoću toga članka mi, onaj *krug? koji je on napao u 
“Novoj misli", onemogućimo u moralnom pogledu da diskutiramo na ravnopravnoj nozi i s nekim punim 
pravom protiv nekih njegovih idejnih i drugih postavki, u kojima on napada birokraciju, ili bolje reći gdje 
juriša na otvorena vrata u pogledu likvidacije birokracije kod nas? (“Komunist", 1-2/54, str. 4). 
18 Isto, 5. 
19 Isto, 11. 
20 Isto, 12. 
21 Isto, 26. 
22 Isto, 29. 
23 Isto, 28. 
24 Isto, 30. 
25 Isto, 160. 
26 \ilas, nav. dj., 263. 
27 Isto, 271. 
28 Točno je \ilasovo sjećanje o samoubojstvu jednog člana Centralnog komiteta SKH. Radilo se o 
Augustinu Šprljanu (“Gušte"), koji je tada bio na dužnosti direktora političke škole SKH. 
29 \ilas, nav. dj., 269. 
Vladimir Bakarić će 1969. ovom autoru reći da Savez komunista treba pustiti da nestane, ali o tome 
na drugom mjestu. 
Zvonko Brkić je bio drugi u hijerarhiji SKH od 1950. do 1963, a od 1947. do 1949. “sekretar 
maršala Tita". 
30 Moše Pijade, Izabrani spisi, sv. I, knj. 5, Institut za izučavanje radničkog pokreta, Beograd, 1966, str. 
989. 
31 Isto, 992. 
32 Tito, Izvještaj o radu Saveznog izvršnog vijeća, Govori i članci, str. 33. 
33 Isto, 34. 
34 Ovu hipotezu je autor “preuzeo od Josipa —erđe, koji je bio lucidan analitičar ljudi i njihovih djela, 
posebno J. B. Tita s kojim je dugo surađivao. 
35 “Vreme'", 9. prosinca 1991, str. 36. 
36 Isto, 37. 
38 Isto, 483-484. 
39 Tito, Govor u Saveznoj skupštini, 25. listopada 1954, J. B. Tito, Govori i članci, 308-309. 

40 D. Bekić, nav. dj., 655. 

41 Leo Mates, Međunarodni odnosi socijalističke Jugoslavije, Nolit, Beograd 1976, str. 202- 204. 

42 A CK SKJ/1I1/62a/19. srpnja 1954. 

43 Isto, 26. studenoga 1954. 

44 “Politika", Beograd, 27. svibnja 1955, str. 1. 

45 NYT, 27. svibnja 1955. 

46 Kardelj, Sjećanja, Državna založba Slovenije, Ljubljana, 1980, str. 146, 147. 

47). B. Tito, Govori i članci, knj. X, str. 83. 

48 Isto, 84 

49 D. Bekić, nav. dj., 674. 

51 Isto. 

52 Povijest SKJ, 403. 

53 A CK SKJ III/74, 23. studenoga 1957. 

54 A CK SKJ, II1/95, 27. prosinca 1962. 

55 Ovaj autor se 1954. slučajno našao na proslavi dana ustanka u Orahovici i slušao govornika koji je kao 
negativan primjer naveo kako mladež pjeva “Mamu Huanitu'', tvrdeći kako je to “reakcionarno? zato što 
dolazi sa Zapada. Tako su primitivni lokalni šefovi tumačili kako se brani “socijalistička? svijest mladeži. 
56 Skok u godišnjoj proizvodnji pšenice od 1.920.000 tona 1952-57. na 3.284.000 tona u 1957-61, a 
kukuruza od 3.118.000 na 5.398.000 u 1957-61. (Enciklopedija Jugoslavije, Zagreb, 1990, knjiga VI, str. 
387). 

57 Statistički godišnjaci Jugoslavije, 1954, 1958, 1963, 1964. i 1967, zatim publikacija SZS Jugoslavija 
između VII. i VIII. kongresa. 

58 Jugoslavija 1945-1964, Privreda FNRJ u periodu 1947-1956, Beograd, Ekonomski institut FNRJ, 1957. 
60 Izvršenje petogodišnjeg plana 1957-1961, Kultura, Beograd 1960. 

61 Društvene promjene na selu, Beograd, 1974, str. 36. 

62 “Cilj naše socijalističke politike na selu jest jedan i neizmjenjiv: rekonstrukcija poljoprivrede u pravcu 
stvaranja krupnih proizvodnih jedinica, sposobnih da organizira — na bazi suvremene tehnike i znanstvenih 
dostignuća — društveni proces rada, uz postupno podruštvljavanje zemlje" (Edvard Kardelj, Problemi 
socijalističke politike na selu, Kultura, Zagreb-Beograd, 1957, str. 7-8). 

63 U nezaboravnom sjećanju ovog autora ostala je slika oranja njive na prilazu Jajcu. Vodeći šest stranih 
delegacija kroz Hrvatsku i BiH 1961. godine ugledali smo za plugom tri čovjeka — dvojica upregnuta u plug, 
treći drži drške pluga. Ljudi, umjesto konja oru njivu! Na tu scenu Talijan socijalist, pokazujući prstom, kaže 
svome zemljaku komunisti, političkom protivniku: “Pogledaj kako oru komunistički traktori!" Obraćajući se 


meni reče: “Oprostite, morao sam svome političkom protivniku to reći". Okrenuo sam glavu i zašutio. 


414 


Sutradan u Zenici reći će: “Sretni ste dok vas drže ideali samoupravljanja. Problem će nastupiti kada tih 
ideala više ne bude." 

64 “...Neće biti potrebno određivati plaće saveznim propisima. Ako u poduzeću budu plaće veće, općina će 
imati manje prihode za svoje ... potrebe; ako komuna izvrši veći pritisak na plaće, imat će više sredstava za 
društvene potrebe..." (Edvard Kardelj, Nekoliko zadataka u izgradnji komunalnog sistema, iz riječi na 
Plenumu Stalne konferencije gradova u Splitu 7. svibnja 1954. godine, Problemi naše socijalističke 
izgradnje, 162). 

65 Edvard Kardelj, Ekonomska politika i socijalistička demokratija, Problemi naše socijalističke izgradnje, 
59, 60. i 64. 

66 Program SKJ, Kultura, Beograd, 1958, str. 36. 

67 Isto, 37. 

68 Isto, 130. 

69 Isto, 141. 

70 Dančo Zografski, “Naše teme", br. 8-9/1965, str. 1355. 

71 Edvard Kardelj, Razvoj slovenačkog nacionalnog pitanja, IC Komunist, Beograd, 1973, str. XX XVII; 
također: Edvard Kardelj, Izbor iz dela TV, IC Komunist, Beograd, 1979, str. 37-38. 

72 Sedmi kongres SKJ, Kultura, Beograd, 1958, str. 456. 

75 VII. kongres SKJ, 566. 

76 Isto, 600. 

80 Drugi plenum CK SKJ, str. 51. 

81 U povodu privrednih uspjeha u završnoj riječi na spomenutoj sjednici CK SKJ generalni sekretar Josip 
Broz Tito ističe: 

“Danas čitav svijet govori o uspjesima Jugoslavije u industrijalizaciji i u razvoju poljoprivrede. Svi 
dobronamjerni ljudi pišu o tome, pa čak i oni koji nisu dobronamjerni priznaju to, možda i mimo volje. Zato 
ne bi bilo veće tragedije za nas nego kad u ovom svom radu ne bismo uspijevali i dalje, već bismo se 
kompromitirali nekim megalomanskim zahuktavanjem. Mi trebamo sačuvati prestiž koji smo postigli i 
pokazati da je pravilan naš put u izgradnji socijalizma“ (Tito, Završna riječ na Drugom plenumu CK SKJ, 
Govori i članci, knj. XV, str. 74). 

82 Svetozar Vukmanović Tempo, Uloga 1 zadaci Saveza sindikata Jugoslavije u novim uslovima, Sindikati u 
novim uslovima, Govori i članci, knj. 1, Kultura, Beograd 1962, str. 26, 28 i 29. 

83 Roman Albreht, Raspodela dohotka privrednih organizacija, VŠPN, Beograd, 1963, str. 108. 

84 Isto, 114. 

85 Vidi: Karl Marx, Kapital, u: Marx-Engels, Dela (dalje: MED), sv. 21, Prosveta, Beograd, 1970, str. 
521-528. 


415 


86 Zapisnik, njegovi dijelovi i interpretacije, sada se u Hrvatskoj prvi put publiciraju, a koliko mi je poznato, 
još ni u drugim zemljama nije to učinjeno. Vjerojatno će ova “priča' mnoge iznenaditi, a neke i šokirati. 
Iznenadit će pa 1 razočarati stare komuniste koji su čitav život vjerovali u monolitnost SKJ, a i njihove bivše 
i današnje političke protivnike, koji svojom tezom o “komunističkom mraku? ne dopuštaju postojanje bilo 
koje boje osim crne, što odgovara lijenim mozgovima, jer ukida potrebu bilo kakva istraživanja društvenog 
života. Najveća “poslastica" bit će za istraživače - povjesničare i publiciste - dakako i za političare i ostale 
javne djelatnike. S ovim spoznajama lakše i bolje će se razumjeti raspad Jugoslavije 1990/91, raspad koji je 
Tito predvidio 18 godina prije svoje smrti,odnosno 28 godina prije nego što se dogodio. 

87 Neka mi bude ovdje dopuštena digresija. Tempo je ovom autoru ispričao kako je drugog dana sjednice 
iskoristio pauzu i uletio u mali salon gdje je Tito prilegao na kauč. “Tito se ispružio na kauču zatvorenih 
očiju. Ja mu rekoh ...Stari, molim te zaštiti me od Todorovića da ja ne bih napravio ispad i izazvao veliku 
svađu... On otvori oči i reče: “... Ti hoćeš postaviti svoj osobni problem. Zar ne vidiš kakva je situacija? Zar 
ne vidiš da ja ne mogu naći zajednički jezik s dva moja prva suradnika, s Kardeljem i s Rankovićem. 

89 Starije kadrove će ova Blaževićeva analiza asocirati na jutarnje letove JAT-ovih zrakoplova koji su 
svakoga radnog dana bili puni poslovnih ljudi, republičkih činovnika 1 političara, koji su letjeli na sjednice u 
Beograd. 

90 Očigledno, šef Udbe se svrstao u tabor čvrstorukaša, protiv koncepcije samoupravljanja, koja je otvarala 
vrata demokraciji, konfederalizaciji i socijalnoj državi. 

91 Usput rečeno, domaćin sjednice A. Ranković požalio se da se dva dana za ručak jedu sendviči, pa Tita 
moli da kaže koliko će se dana zasjedati da bi se ručkovi organizirali u zgradi gdje se zasjeda. Tito odgovara 
“ako bude trebalo ovdje ćemo biti sedam dana". 

92 Iz ove ideje će se 1963. roditi institut rotacije i dekumulacije funkcija, od uvođenja kolektivnog 
rukovodstva rotirat će se čelnici svake godine. 

93 Ovo je mogla biti opomena Kardelju kao glavnom akteru budućeg ustava. S gledišta današnje povijesne 
distance, a u kontekstu ondašnjih odnosa, karakteristično je da je najodaniji Titov suradnik ustao protiv 
samoupravljanja. Je li i Tito tada tako mislio ili je Gošnjak istupio samostalno? 

95 Svi citati sa sjednice prema Zapisniku, Arhiv CK SKJ III/88. od 14, 15. 126. ožujka 1962. 

96 Četiri godine kasnije prilikom uklanjanja s vlasti A. Rankovića, reći će da je, ostavši na pola puta, 
pogriješio što se na ovoj sjednici kolebao. 

97 Razgovarajući u siječnju 1970. o tome vremenu, E. Kardelj mi je tumačio da je on bio uvjeren kako je 
Tito stao na stranu Rankovića, a protiv njega i da će se godinama morati čekati za novu reformu. Rekao sam 
mu da je to moguće, ali sam ga podsjetio da se Tito nakon tri mjeseca, krajem srpnja 1962. na IV. sjednici 
CK KPJ, snažno založio za samoupravljanje. Na to je Kardelj uzvratio da je to istina i daje progovorio 


njegov poznati instinkt, koji mu je pomogao da sagleda opasnost koju je nosila kampanja inicirana Pismom. 

Glava VIII. 
HRVATSKA OD SREDINE 1950-ih 
DO SREDINE 1960-ih GODINA 


1. Smirivanje političkih napetosti 


Hrvatska je bila uklopljena u jugoslavenski društveni sustav koji je do detalja normirao njezin život, 
uključujući i davanje suglasnosti za sastav republičkih organa — CK, vladu, Sabor — a u nekim slučajevima i 
za lokalna tijela. Od ratne suverenosti malo je što ostalo. Zato se sve ono što je rečeno o jugoslavenskom 
razvoju odnosi i na Hrvatsku. Osim toga, preko Jugoslavije, Hrvatska je bila uklopljena i u europski poredak 
hladnog rata. Nisu postojale nikakve mogućnosti za radikalnije promjene u poretku koji je uspostavljen u 
prethodnom razdoblju. 

Desetljeće 1954-1964. razdoblje je najmirnijega političkog stanja i najvećih rezultata u ukupnomu 
društvenom razvoju, posebno u industrijalizaciji, urbanizaciji, promjeni socijalne strukture i u osobnom i 
društvenom standardu. 

Kako je nastupilo smirivanje društvenih konflikata? 

Sredinom pedesetih godina pasivizirale su se sve strane koje su u prijašnjemu razdoblju bile oštro 
sukobljene. Antikomunističke snage kako među Hrvatima, tako i među Srbima, uglavnom su se pasivizirale. 
CK SKH je na sjednici 23. siječnja 1953. konstatirao da se “neprijatelji? u izborima za općinske i kotarske 
odbore nisu pojavili. Sličnu konstataciju je 8. listopada iste godine dao u analizi izbora za Sabor i skupštinu 
Jugoslavije. 

Sljedbenici ustaške NDH i poštovatelji Mačeka godinama su se nadali da će Zapad osloboditi zemlje 
istočne Europe. Sličnu su nadu antikomunisti imali i u sukobu Staljin-Tito. Sredinom pedesetih godina obje 
su nade potpuno nestale. Naime, hladni rat je stvorio nepromjenljiv svjetski poredak iz kojeg se ni jedna 


zemlja nije mogla osloboditi. Nada se nije obnovila ni početkom 1960-ih kada je sukob blokova počeo 

prelaziti u stanje koegzistencije. Tada je nada za promjenom režima bila još manja jer su oba bloka smatrala 
da im je u interesu održavanje Jugoslavije kao nezavisne države. 

Nakon razbijanja poluspontane seljačke pobune na Kordunu, Baniji i Cazinskoj krajini 1950. 1 
smjenjivanja njihovih najistaknutihih ustaničkih vođa — D. Brkića, R. Žigića i S. Opačića — i srpski su 
nacionalisti ostali bez jačeg oslonca. Na položaje smijenjenih srpskih prvaka postavljeni su za 
potpredsjednika vlade Nikola Sekulić, a za ministre Milutin Baltić, —uro Kladarin i Božo Rkman. Na III. 
kongresu SKH 1954. medu 15 članova Izvršnog komiteta (vrh SKH) ušla su 3 Srbina — Božidar Maslariee, 
povratnik iz SSSR-a nakon 16 godina, narodu nepoznat Mile Počuča, radnik iz Gospie&a i Nikola Sekulize, 
pravnik iz Šibenika — sva trojica s bitno manjom reputacijom od smijenjenih srpskih prvaka. 

Oni koji su zamijenili smijenjene srpske prvake vodili su politiku protiv srpskoga nacionalizma i 
Partiji bili lojalniji od svojih prethodnika, koji su bili skloni srbovanju, a D. Brkić i pravoslavlju. Novi nisu 
imali ratničku slavu smijenjenih. Njihov pad je mnoge demoralizirao i odveo u političku pasivnost, što je 
tipično za narod koji izgubi vođu. 

I liberalne tendencije u SKH u Zagrebu, nastale na \ilasovoj ideji višestranačja, brzo su se ugasile. 

Međutim, glavni razlog smirivanja ranijih oštrih sukoba jest slabljenje “revolucionarnog naboja" 
kako u masi članstva, tako i u rukovodstvima Saveza komunista. Prvi i najvažniji uzrok pasivnosti SK bio je 
u tome što na otvorenoj sceni nije bilo neprijatelja s kojima bi komunisti ukrstili političke i ideološke 
“mačeve", osim donekle klera, mada je i prema svećenstvu jačala tendencija pomirljivosti. Nestali su 
gradska buržoazija, bogati seljaci, ustaše, domobrani, informbiroovci itd. kao neprijatelji Partije, nestao je 
objekt brušenja revolucionarnog mača — protivnika više nije bilo. Vrijeme klasnih, ideoloških, političkih 
bitaka bilo je završeno. Partija je dovršila svoju zadaću i počela se zatvarati u sebe. CK SKH 9. veljače 
1956. konstatira da neke osnovne organizacije na 90% sastanaka pretresaju probleme svojih međusobnih 
odnosa, a samo na 10% društvene probleme. Sastanci osnovnih organizacija i rukovodstava bili su sve rjeđi i 
rjeđi tako da je sredinom 1950-ih u godini dana bilo manje sastanaka nego u jednom mjesecu u poratnom 
razdoblju. Iz te pasivnosti partijsko je članstvo “izlazilo u povremene kampanje po pozivu vrha SK kao što 
potvrđuje pisma CK SKJ iz 1958. i 1962. godine. Dakle, i Partija i njezini protivnici pasivizirali su se pa su 
prijašnje napetosti popuštale u korist mirnijega razvoja. 

Istodobno se mijenjao ideološko-politički profil komunista. Novi, mlađi ljudi donosili su svoje 
poglede koji se često nisu slagali s pogledima ratnih veterana. 

Pasivizacija partijskih masa logična je posljedica jednopartijskog režima. Jer, ako građani ne mogu 
pokretati političke inicijative, ta se zabrana mora odnositi i na stotine tisuća članova SK. I obratno! Sloboda 
članova SK ne može se zatvoriti u sebe, već mora otvoriti vrata i za građane. Opadanje ideološkog 
radikalizma i tzv. budnosti pokazuju i podaci o prijamu “tuđih elemenata" u Partiju. Tako npr. na sjednici IK 


CK SKH od 28. siječnja izneseni su podaci da u kotaru Križevci u Savezu komunista ima 29,9% pripadnika 

oružanih snaga NDH, u kotaru Čazma 21,7%, a u općini Zagreb-Donji grad 11,9% bivših neprijateljskih 
vojnika. Međutim, informaciju nije slijedila direktiva CK da se provede tzv. “čistka. Iako dokument ne daje 
mogućnost da se radilo o prvim impulsima o tzv. nacionalnom pomirenju, to nije potpuno isključeno. 

Veliki udio u stabilizaciji političkog stanja dalo je i selo. Selo je oslobođeno prinudnog otkupa i 
kolektivizacije, a s druge strane velika potražnja agrarnih proizvoda povećala je cijene u korist seljaštva. 
Cijene poljoprivrednih proizvoda u odnosu prema industrijskim bile su 1953. za 21% veće nego u 1938. 
godini.1 Uz povećanje novčanih primanja s naslova povećanih cijena poljoprivrednih proizvoda, seljaci su 
sve više zarađivali i radom izvan poljoprivrede. U 1953/54. s toga naslova selo je zaradilo 42,7% od 
ukupnog prihoda, a s njive 57,3%.2 

Iste godine Jugoslavija je uvezla žita dva puta više od prosječnog izvoza prije II. svjetskog rata, a 
uvezla bi i više da je imala deviza. Seljaci su imali monopol na tržištu jer u to vrijeme poljoprivredna dobra 
još nisu masovnije izašla na tržište. 

Seljaštvo je sredinom pedesetih godina radikalno poboljšalo svoju ekonomsku situaciju, što je bitno 
pridonosilo stabilizaciji političkoga života. 

Tome je pridonio i odljev mladih seljaka sa sela, započet već 1946-49. nastavljen je kao trajni 
proces. Od 1948. do 1953. poljoprivredu je napustilo 314.000 ljudi, odnosno preko 60.000 godišnje.3 
Prijelaz iz poljoprivrede u industriju 1 druga područja rada za mlade je ljude bila životna prekretnica kakvu 
njihovi preci nisu nikada doživjeli. Seljaci su u tome vidjeli budućnost svoga potomstva: njihovi sinovi i 
kćeri odlaze u gradove i postaju radnici, stručnjaci — inženjeri, pravnici, liječnici itd., i državni službenici. I 
tako seljaštvo koje je u prvih 7-8 godina bilo u “ratu" s režimom, sredinom pedesetih godina postaje lojalno 


tome istome režimu. 


2. Razdoblje najuspješnijega društvenog razvitka — Hrvatska 


ulazi među srednje razvijene zemlje 


Od početka 1950-ih godina ubrzava se proces preobrazbe Hrvatske iz pretežito seljačke u 
industrijsku zemlju, koja će početkom šezdesetih već ulaziti u red srednje razvijenih industrijskih zemalja. U 
građenju nove industrijske strukture dominirale su metalna, elektroindustrija, brodogradnja, tekstilna, drvna, 
prehrambena, kemijska, naftna industrija i građevinarstvo. 

Ubrzani opći i industrijski razvitak rezultat je niza povoljnih okolnosti: radikalni prijelaz od teške na 
srednju i laku industriju, visoka izdvajanja za investicije koja su 2 do 3 puta veća od onih u zapadnim 
zemljama, zapadna ekonomska pomoć, razumnija politika prema seljaštvu, stimulativniji privredni sustav — 


veća autonomnost poduzeća i lokalnih zajednica koje je zahvatila manija investiranja pa je gotovo svaka 

općina htjela dobiti bilo kakvu tvornicu — i, konačno, otvaranje neprobirljivoga tržišta u SSSR-u gdje se 
mogla prodati i roba slabe kvalitete i siromašnog asortimana. 

Ako se izuzmu 3 godine poslijeratne obnove i 4 godine izgradnje teške industrije, u preostalom 
dugom razdoblju koje će trajati blizu tri desetljeća, godišnja stopa rasta društvenog proizvoda iznosila je 6%. 
U tom je razdoblju najveći porast zabilježen u desetljeću 1953-1963. kada je Hrvatska s godišnjom stopom 
rata društvenog proizvoda od 9,5%, jednako kao i Jugoslavija, bila najdinamičnija u svjetskim razmjerima, 
smanjujuei jaz prema cijelom svijetu, osim Japanu, koji je imao malo višu stopu porasta.4 To je bilo “zlatno 
razdoblje" prelaska hrvatskoga društva iz pretežno agrarne u industrijsko-agrarnu strukturu. Vee je rečeno o 
masovnom odlasku pučanstva sa sela u gradove. Socijalna struktura ubrzano se mijenjala: s udjela od 56,3% 
u 1953. godini poljoprivredno stanovništvo se do 1961. smanjilo na 43,9%, a nepoljoprivredno je povećano s 
43,6% na 56,1%.5 Fenomen nezaposlenosti nije postojao, mada je bilo 1 neekonomskog zapošljavanja, 
tipičnog za socijalistička društva. Udio industrije u DBP-u rapidno se povećavao: u 1955. sudjelovala je s 
23%, a 1965. s 33,8%.6 

Ubrzana industrijalizacija povukla je brži razvitak u svim ostalim područjima života. Sedmogodišnje 
školovanje, uvedeno 1950, a od 1954. osmogodišnje, vee je 1958/59. obuhvatilo 97,4% čitave školske 
populacije.7 Nepismenost je pala sa 16,3% u 1953. na 12,9% u 1961.8 U brzom širenju srednjega školstva 
radikalno se mijenjao odnos između gimnazija i srednjih stručnih škola 1 to 1:4 u korist stručnih škola za 
proizvodna zanimanja. 

Broj fakulteta povećao se s 8 iz 1940. na 14, a početkom sedamdesetih su godina otvorena 3 nova 
sveučilišta: u Splitu, Rijeci i Osijeku. 

U Zagrebu se 1956. započeo emitirati televizijski program, prvi u Jugoslaviji. 

Krajem 1950-ih i početkom 1960-ih događaju se velike promjene u načinu života ljudi: bijela 
tehnika i putnički automobili ulaze u domove. Broj automobila povećao se od 15.323 u 1960. na 184.068 u 
1970. godini.9 U 1960. godini prodano je 3.000, 1970. godini 7.000, a potom i preko 30.000 automobila. U 
1960. građani su kupili 4.000, a u 1970. godini 70.000 televizora; hladionika 1960. 12.000, a 1970. 81.000, 
odnosno perilica za rublje 5.000 i 48.000. 10 

Pomorska flota povećala se sa 120 brodova u 1950. na 285 u 1960.11 

Turistički je promet porastao s 1.890.000 turista u 1955. na 3.017.000 u 1965, dakle tri puta, u 
omjeru domaćih i inozemnih turista 50:50. Od 1953. do 1960. izgrađeno je 10.874 stanova na godinu, a od 
1961. do 1970. 27.064. Stambeni se fond povećao od 882.000 u 1951. na 1.189.000 stanova u 1971.12 

Trajno je ostvarivano 100% zdravstveno i mirovinsko osiguranje svih zaposlenih. U tom kontekstu 
valja zabilježiti da je odnos zaposlenih i umirovljenika bio veoma povoljan i na oko 500.000 zaposlenih u 
1953. bilo je 117.000 umirovljenika, u 1965. na 959.000 zaposlenih bilo je 251.000 umirovljenika — što 


znači da je odnos bio oko 1:4.13 

Takav tempo razvitka trajat će do kraja sedamdesetih kada nastupa ekonomska kriza u obliku 


stagnacije industrije, a s njom i ostalih područja. 


3. Nova agrarna politika i njezini rezultati 


U godinama kada se industrijalizacija provodila po najvišim stopama rasta u svijetu (1953-1963), 
poljoprivreda je opasno zaostajala, pa se stvorila golema disproporcija. Ona je postala najveći društveni 
problem, kao i u svim ostalim komunističkim zemljama. Izgledalo je da rješenja nema. 

Poljoprivreda je sredinom 1950-ih godina bila ispod razine u Kraljevini Jugoslaviji, ne samo po 
proizvodnji već i po tipovima vlasništva, budući je revolucija likvidirala ne samo bogati već i viši srednji 
sloj i sve seljaštvo svela na male posjednike do 10 ha zemlje. Seljacima je bilo zabranjeno imati traktore sve 
do privredne reforme 1965. godine. 

Nakon propasti kolektivizacije 1953, otvorio se problem: kamo dalje? U Vojvodini i Srbiji pa i u 
Hrvatskoj, kao glavnim žitnicama bilo je mišljenja da treba poticati privatno vlasništvo, ukloniti ograničenja 
veličine posjeda, omogućiti nabavu moderne poljoprivredne tehnike, tj. vratiti se na kapitalistički put 
razvitka poljoprivrede. 

Među komunistima bilo je izvjesnog zadovoljstva zbog propasti kolektivizacije — što je bio izraz 
seljačkog mentaliteta SKJ, koji je dijelom teško podnosio teror prema seljaštvu. Ali, zadrta ideološka 
predrasuda o opasnosti razvoja kapitalizma na selu, što bi se proširilo i na druge grane gospodarstva, taj je 
put blokirala. 

U opisanoj situaciji V. Bakarić, prvi u Jugoslaviji, a jedini u Hrvatskoj, oblikuje novu agrarnu 
politiku. On je smatrao da je, ma koliko kolektivizacija bila nerazumna, njezinim slomom pobijedilo sitno 
vlasništvo, a višestoljetna primitivna tehnologija pobijedila moderne proizvodne snage. 

Inspiriran idejom radničkoga samoupravljanja tvornicama, Bakarić je smatrao da se treba stvarati 
jaka, moderna, tehnički dobro opremljena poljoprivredna dobra kao lokomotive razvoja poljoprivrede, a 
seljaštvo “pustiti' da slobodno izlazi na tržište i vezivati ga ugovorom u kooperativne odnose s društvenom 
poljoprivredom i prehrambenom industrijom, posebno u stočarskoj proizvodnji, u kojoj je ono superiorno 
kombinatima, budući da seljak ne računa svoj Tad, koji se u stočarstvu ne prekida ni danju, ni noću, ni 
praznikom. 

Dakle, kao što radnici upravljaju tvornicama, tako jednako poljoprivrednim kombinatima trebaju 
upravljati oni koji u njima rade. 

Početkom 1954. godine Vladimir Bakarić započinje svoju bitku koja će trajati sve do početka 


šezdesetih godina. S uvjerenošću da njegovu “modelu? pripada budućnost, uzima Slavoniju za 

“eksperiment? i, u više godina uzastopno, posjećuje “poljoprivredna dobra", drži savjetovanja, uvjerava, 
potiče, pa i “naređuje — stvara pokret modernizacije poljoprivrede. Ta inicijativa i “kampanja te radovi 
koji su iz toga objavljeni, dobili su ime “osječki razgovori", “osječki sastanci". Ovdje se prikazuju glavne 
ideje samo prvog “razgovora, održanog ožujka 1954. u Osijeku. 

Konstatirajući da su partijske mase, seljaci, rukovodioci i stručnjaci izgubili vjeru u politiku Partije 
na selu, Bakarić kaže da “ni poljoprivredna dobra ni zadrugarstvo nisu za seljaka budućnost niti služe za 
ugled. Zato se oni masovno vraćaju na staro". 

Zašto tadašnja državna dobra ne odgovaraju ni seljacima ni društvenoj zajednici, zašto su tolika 
zaostala — pita se Bakarić. 

“Državna poljoprivredna dobra rađena su na feudalnim principima, nešto modernizirana, i u 
najboljem slučaju liče na njemačka junkerska dobra. Na tom osnovnom shvaćanju ona su se do sada gradila i 
ni jedan pokušaj da se načini nešto drugo nije uspio...?14 

Uz neuspjeh SRZ-ova i uz pasivna, nerentabilna poljoprivredna dobra jasno je da seljak mora misliti 
da “...jedini oblik poljoprivrede, koji je rentabilan — to je seljak" i da “...mi ništa pametno nismo u stanju 
učiniti..." 

Ako se situacija ne promijeni “...mi se iz tog ćorsokaka maknuti nećemo jer će sva državna 
poljoprivredna dobra ... tući seljak. Bude li ih tukao seljak, naša situacija je bezizlazna...?15 

Ne birajući rječnik u kritici stanja i shvaćanja, Vladimir Bakarić je, veoma oštro govorio o 
inertnosti, neinventivnosti, zaostalim shvaćanjima, pritisku naslijeđene konzervativne svijesti koja je 
zahvatila podjednako 1 seljaštvo i poljoprivredne stručnjake, i partijske aktiviste i rukovodstva. Bio je, na 
početku, gotovo potpuno usamljen. U kuloarima se govorilo da je diletant, da je ideja kako se može po 
jednom hektaru proizvesti 40 mte žita protiv zakona genetike itd. Bakarić se posebno žestoko “oborio? na 
poljoprivredne stručnjake govoreći kako je jedan od uzroka tome stanju i njihov profil. “Agronomi su kod 
nas danas dobrim dijelom statističari, oni zbrajaju, dijele i množe nemilice. Oni su dali toliko lijepih, ali 
potpuno beskorisnih podataka. Samo to ne treba slušati, jer to ne vodi ničemu. Oni, npr. tvrde da rade pod 
uvjetima koji ne ovise o nama nego o dragom Bogu. A pod istom takvom neizvjesnošću drugi proizvode dva 
puta više s iste površine...?16 

I dalje. 

“...naši se stručni kadrovi ne daju iz Zagreba ... misle kako postati gospodin. Kada postanu 
agronomi, onda misle kako će po kotaru soliti pamet seljacima i držati predavanja ... Mi sada to trpimo i 
dalje i velimo: agronom nema kod nas posla... njega više zanima čitanje fitopatologije i drugih “ologija".17 

...Čuvajte se "stručnjaka", čuvajte se cifara i knjiga, uzmite traktore i plugove i zasučite rukave...?18 

Vladimir Bakarić nije ostao dužan ni lokalnim prvacima, koji su samo molili za intervencije i tražili 


novce iz centralnih fondova i banaka, jer da bez toga ne mogu ništa učiniti. On im se obraća: “... I kad 

kažete: dajte Vi, republika, industriju u —akovo - Otkuda!... Da bi donijeli industriju u —akovo, da biste se Vi 
mogli boriti protiv biskupa, mi bismo morali opljačkati Zagreb. Nema nikakva razloga za to...? Ta logika je 
nešto “najopasnije što može biti".19 

Pa gdje je, onda, 1zlaz? 

Bakarić sve poziva da se oslobode starih navika, da uzmu “...sve što je suvremena nauka dala...? i da 
se organizira “...pokret koji će biti vrlo širok", u koji ulazi sve “...i koji će iskoristiti šanse koje otvara 
decentralizacija i deetatizacija ekonomskog života. Svaka komuna, svaka društveno organizirana 
proizvodnja treba da akumulira u fondove za razvoj privrede i na tome treba stvarati pokret". 

I ovdje jedna razlika u pristupu: dok su mnogi i mnogi napadali “lokalizam' koji “potkopava 
autoritet centralne vlasti", Bakarić podržava lokalne inicijative što više može. 

U ovoj bitci Vladimir Bakarić je pobijedio. Tu politiku je prihvatio SKJ i ona je krajem 1950-ih 
trijumfirala. I sam Bakarić je na sjednici državno-partijskog vrha Jugoslavije, ožujka 1962, rekao kako je 
išao u bitku političkom snagom, kako su svi mogueai stručnjaci “od biologa, selekcionara do ekonomista 
kategorički odbijali upravo ono što smo mi postigli. A postiglo se i dva puta više nego što smo u početku 
postavili kao krupni cilj". I posljednji je seljak postigao 40 mtc po 1 ha — 2 do 3 puta više nego ikada prije. 

U poljoprivredi su 1960-ih postignuti spektakularni rezultati. O tome najbolje govore podaci da je 
godišnja proizvodnja žitarica u Hrvatskoj povećana od 1.044.000 tona 1950-ih na 3.129.000 tona 1970-ih, 
odnosno s 327 kg na 701 kg po stanovniku. Proizvodnja mlijeka u istom je razdoblju povećana s 358.000 
tona na 730.000 tona ili s 95 na 163 litre po stanovniku.20 

Visoke rezultate u poljoprivredi postigla su ne samo poljoprivredna dobra, već i seljaci zahvaljujući 
boljoj motivaciji koju su davale povoljnije cijene i “gladno" tržište. 


4. Bakarićeva politička strategija 


Na prijelazu pedesetih u šezdesete godine Hrvatsku su obilježili s jedne strane najveći rezultati, a s 
druge strane i prividno vrlo stabilno političko stanje. Savez komunista, nakon smanjivanja broja članstva od 
1953. do 1955. za oko 11.000, povećava se od 1955. do 1959. za novih 48.571, dostigavši broj od 176.017 
članova — s dominacijom radnika (38,1%) i službenika (37,1%),21 pretežno u dobi od 25 do 40 godina. Iako 
je, kao što je već rečeno, Savez komunista počeo gubiti borbenost i akcijski potencijal, njegovo je članstvo 
ideološki i politički još bilo spremno slijediti svoje partijske vođe, posebno Tita. Blok političkih snaga u 
narodu koji je slijedio Savez komunista još je bio izrazito nadmoćan svojim političkim protivnicima. 

Državno-partijski vrh Hrvatske, na čelu s V. Bakarićem, u ovoj fazi života ne pokreće nikakve 
krupnije političke akcije. Ne reagira na impulse iz života naroda već se aktivira uglavnom po direktivama 


državno-partijskog vrha Jugoslavije, posebno Tita, osiguravajući funkcioniranje mehanizma vlasti. Na čelu 

Hrvatske učvrstio se V. Bakarić čija je moć bila više plod njegova intelekta, vještine vladanja nego funkcije 
šefa vladajuće stranke. 

Bakarić je bio apsolutno superioran ostalim prvacima SKH. Prvi intelektualac u čitavom SKJ, 
Bakarić je, ustvari, imao najpotpunija znanja iz povijesti, političke ekonomije, prava, sociologije i 
marksizma, čime je fascinirao vodeće partijske kadrove u Hrvatskoj. 

U svome političkom djelovanju Bakarić se atipično ponašao u usporedbi s gotovo svim ostalim 
komunističkim prvacima u Hrvatskoj. Čuvao se da ne otvara krupna politička pitanja ako ona ne bi imala 
Titovu suglasnost i ako nije osiguran pun uspjeh političke bitke,22 stalno težeći da suzbija one koji su bili 
skloni staljinističkoj metodi vladanja. 

Ostali članovi državno-partijskog vrha Hrvatske, članovi IK CK SKH — A. Berus, M. Belinić, J. 
Blažević, A. Biber, Z. Brkić, S. Komar, I. Krajačić, V. Krstulović, B. Maslarić, M. Počuča, D. Saili, N. 
Sekulić, M. Špiljak i drugi — bili su pretežito praktičari čija je intelektualna razina bila znatno ispod 
Bakarićeve. Cijela ta vodeća ekipa bila je primljena u KPJ prije rata, u vrijeme tzv. boljševizacije Partije. 
Znanja su im se temeljila uglavnom na Historiji SKP(b)-a i popularnim komunističkim radovima iz doba 
njihove mladosti. 

U ratu i poslijeratnoj izgradnji danonoćni praktični rad nije im ostavljao vremena za učenje. Trajno 
su bili “Žrtve" funkcioniranja vlasti, posvetivši se svakodnevnom praktičnom radu. Bakarić je djelovao na 
drugi način. On npr. nije odlazio na partijske sastanke na “teren'', osim, naravno, na sjednice IK, Centralnog 
komiteta i kongrese; nije išao na zborove pred narod; nije sudjelovao u agitaciji i propagandi. Njegov um 
nije zamutila nikakva ideologija pa ni komunistička. Nije se često pojavljivao u javnosti. 

Bakarić nije trošio vrijeme čitanjem velike produkcije partijskih elaborata i drugih materijala; čitao 
je knjige! Kao malo koji komunistički prvak, imao je normalno i sustavno školovanje. Jer na studiju je 
samostalno izučavao takve suprotne klasike kakvi su Schopenhauer, Marx, Hegel, Lenjin. Kod 
Schopenhauera je našao teze da nezadovoljstvu svijeta nema kraja 1 da je ovaj svijet, kao objektivacija 
metafizičke individualne volje, najgori od svih mogućih svjetova 1 kada bi bio još samo malo gori, ne bi 
uopće trebao postojati, da ni jedna istina nije tako sigurna i tako neoboriva, te da jedino spoznaja cjeline i 
biti stvari umiruje volju. Suprotan pogled na svijet dobio je kod Marxa, Lenjina i Hegela. S takvim širokim 
dijapazonom poznavanja filozofije, te povijesti, političke ekonomije, prava 1 sociologije jedva da se s njim 
može usporediti bilo koji komunistički lider. Takav tip obrazovanja učinio ga je ličnošću koja na društvo ne 
gleda s naivnim zanosima da ga može izmijeniti ovom ili onom promjenom preko noći, u što su gotovo svi 
ostali vjerovali i u ime te vjere provodili nasilje nad društvom. Svjestan svoje intelektualne superiornosti 


Bakarić je omalovažavao većinu članova svoje ekipe, ali prema njima nije bio arogantan niti ih je vrijeđao. 

S razvijenom povijesnom sviješću i izrazitim talentom za političke 1 sociološke analize, V. Bakarić 
je stekao iskustva i izvukao pouke iz najdramatičnijeg trenutka povijesti 1941-45, što je njegovoj ličnosti 
dodalo novu mjeru realizma i mudrosti. 

Uz ratno političko iskustvo došlo je i ono iz političkog života Jugoslavije, što je bitno determiniralo 
Bakarićevo političko djelo. Odolio je dogmatizmu i sektaštvu. Suprotno tome, to je iskustvo ojačalo njegov 
antidogmatizam. Dok je golema većina revolucionara vjerovala da je odmah po zauzimanju vlasti moguće 
izgraditi savršeni društveni sustav, koji se neće mijenjati sve do konačne izgradnje komunizma, Bakarić je 
pristupao društvenim procesima hladne glave, kao što matematičar ili tehničar rješava matematičko-tehnički 
problem, bez emocija i zanosa. 

Po svom pristupu razvoju društva bio je često i u najbližem krugu suradnika u manjini, a ponekada 
čak i potpuno usamljen. Sukobljen stalno s “modelskim" načinom mišljenja mnogih svojih drugova, nije 
mogao otvoreno razviti svoj pristup, ali je stalno “razarao" njihove modele, čekajući pogodan trenutak da se 
i oni sami iskustvom uvjere da je došlo vrijeme promjena. 

U svim političkim projektima uzimao je u obzir međunarodne činitelje, kako u smislu korištenja 
prilika da se društvene promjene smjelo izvedu, tako i u smislu zaustavljanja nekih promjena kada to 
međunarodne okolnosti otežavaju. 

Uz ostale činitelje i okolnosti koje su bitno određivale okvire Bakarićeva političkog djelovanja, 
snažno je djelovao i njegov specifičan odnos s Titom. On nikada nije izlazio izvan okvira Titove vizije i 
političke strategije. I to nije bila stvar slijepe odanosti koja može i pući, pa se odnosi okrenu u suprotnom 
smislu. Bakarić je s jedne strane vrlo dobro znao da je on na čelu Hrvatske voljom Tita, ali je i racionalno 
spoznao da je Tito rođeni lider, smioni strateg i mudar čovjek, koji realno rješava povijesne probleme 
razvoja te da zato njega treba slijediti. Vjerojatno mu je i on, kao i Krleža, povremeno “brusio zube" da ga 
“pridobije za neke poteze, ali je iza toga s obje strane stajalo uvažavanje i poštovanje, 1 lojalnost. Bakarić 
vjerojatno nikada sebe nije dovodio u iskušenje da stvara neku alternativu Titovoj strategiji. Ponašao se kao 
Titov opunomoćeni ministar za Hrvatsku, ali to kao vješt političar nikada nije ni rekao niti je dao 
mogućnosti da se o njemu tako misli. 

Bakarić je znao razlučiti povijesne od svakodnevnih problema, pa je zato gotovo svu pažnju 
posvećivao problemima dugoga trajanja, čekajući više godina da se ostvare mogućnosti za političke 
prekretnice. Za Bakarića su prioritetni problemi bili: relacija Hrvatska-Jugoslavija, odnos Hrvati-Srbi, 
gospodarski sustav, seljačko pitanje, Crkva (kler). Kao dobar poznavalac povijesti, Bakarić je znao dileme 
Supila, Trumbića, Radića i Mačeka o Jugoslaviji i jugoslavenstvu. On kao i Tito nije prihvaćao ideju 
dualizma, sporazum Zagreb-Beograd, već ideju jačanja subjektiviteta tzv. jugoslavenske periferije, tj. svih 
ostalih republika — Makedonije, BiH, Crne Gore i Slovenije — da bi se izašlo iz “začaranoga kruga" 


sporazumijevanja između dvije najveće republike, Hrvatske 1 Srbije. Ustvari, nadao se pobjedi ideje 

konfederalizma. Njegov koncept Jugoslavije mogao bi se ovako formulirati: ono što je za trenutak dobro za 
Hrvatsku, a nije dobro za Jugoslaviju ne treba podržati, jer dugoročno neće biti dobro ni za Hrvatsku. Ali, i 
suprotno, ono što je dobro za ostalu Jugoslaviju, a štetno za Hrvatsku, ne treba podržati jer dugoročno neće 
biti dobro ni za Jugoslaviju. Drugim riječima, Bakarić je težio da Hrvatska bude takva da je ostala 
Jugoslavija može primati, ali i da Jugoslavija treba biti takva da bi ju Hrvatska mogla primiti. 

Naravno, ta Bakarićeva formula slična je “kvadraturi kruga" zbog suprotstavljenih interesa, ali pod 
danim povijesnim okolnostima Bakarić je tu formulu smatrao racionalnom, jer je očekivao da ona vodi u 
konfederaciju. 

Nacionalna država Bakariću nije bila svetinja. Važnije mu je bilo društvo 1 njegov civilizacijski 
progres. O političkom pluralizmu nikada nije govorio, osim 1953. godine u razgovoru s \ilasom. Inače, kada 
krenu jake tendencije u tom smjeru, on će, kao i Tito, biti protiv (1970/71). 

I pismeno i usmeno Bakarić se izražavao sažeto 1 jezgrovito, ali i na svoj pitijski i ezopovski način 
pa su ga u partijskim krugovima nazivali “Budom". Taj je stil prikrivao njegov antidogmatski stav, pa čak i 
odvratnost spram revolucionarnih fraza i zanosa partijskih aktivista. 

Bakarić nije bio ni organizator ni propagandist ni “masovik". Čekao je da mu vrijeme donese 
plodove. Govorio je da postoje trenuci kada se lovi i trenuci kada se “mreže suše". Nije bio niti je želio biti 
državnik u smislu građenja državne strukture, ali je, kao svatko tko zasjedne na vlast, tvrdo, uporno i vješto 
držao poziciju čelnoga čovjeka Hrvatske — čak i onda kada to po funkciji nije bio. 

Bakarićeva politička strategija nije bila samo plod njegova političkog uma. Ona je uzimala u obzir i 
dva važna hrvatska čimbenika: političku svijest hrvatskih komunista i srpskog naroda. 

Iako su stvorili i vodili najjaču antifašističku vojsku u Jugoslaviji, hrvatski su komunisti subjektivno 
prihvatili i hipoteku zločina ustaškog režima NDH pa su otklanjali one političke akcije koje su “mirisale*? na 
separatizam ili potkopavanje Jugoslavije. Samozatajno su zatomljavali svoje nacionalne emocije i javno 
manifestiranje slobodnoga nacionalnog života — od svojih povijesnih ličnosti i velikih datuma svoje povijesti 
do patriotskih pjesama 1 nacionalnih simbola itd., da ne bi “digli na noge" velikosrpske snage i Srbe u 
Hrvatskoj. Neki komunisti su odbacivali i samu ideju nacionalne države, plašeći se obnove ustašoidnog 
Težima. U njima je Bakarić vidio i saveznike i protivnike, ovisno o situaciji. 

Stogodišnje iskustvo je Bakarića inspiriralo da rješenje tzv. srpskog pitanja mora zasnivati na 
politici izolacije Srba od velikosrpske politike, od “beogradske čaršije", jer ona ugrožava oba naroda. Od 
stvarnih ili potencijalih protivnika Hrvatske valja stvarati odane građane kao što je to nastojala 
hrvatsko-srpska koalicija, HSS i KPH u II. svjetskom ratu, u kojemu se velika većina srpskog naroda u 
Hrvatskoj borila protiv četništva. 

Bakariću je u ovom tekstu dan povelik prostor, ali to ima opravdanja jer će on još 20 godina vladati 


u Hrvatskoj i sve što će se dalje događati može se uglavnom pripisati dvojici ljudi — Titu i Bakariću. 

5. Buđenje političkoga života 


Buđenje političkoga života u demokratskom i nacionalnom smjeru nije počelo tek Deklaracijom o 
hrvatskom jeziku 1967. godine, kako se to smatralo, nego prije — na prijelazu iz pedesetih u šezdesete 
godine. Fenomeni toga buđenja bili su vrlo različiti i po nositeljima i po tendencijama, po motivima i 
ciljevima, a pojavili su se u republičkom rukovodstvu i među studentima, među intelektualcima kao i među 
radnicima, koji su počeli s kraćim štrajkovima. Uz te tendencije valja uključiti i porast utjecaja klera i njegov 
pomirljiviji odnos spram režima. 

Iako manje značajan simptom, kronološki slijede demonstracije studenata u Zagrebu u svibnju 1959. 
Taj je slučaj važan jer se prvi put dogodio, i zato što je stavio republički vrh pred dilemu kako reagirati. 
Naime, zbog loše ishrane oko 3.000 od ukupno 26.000 studenata demonstriralo je s parolama “gladni smo", 
“mi smo Titovi, Tito je naš“, ali i s parolama “komunisti — najgora klasa". Odmah je uhićeno nekoliko 
studenata. Partijsko-državni vrh je 13. svibnja 1959. analizirao demonstracije. Konstatirano je da nitko od 
3.800 komunista na sveučilištu nije nastupio protiv studenata i da nitko od profesora nije pokušao smirivati 
studente. Neki sudionici sjednice tražili su oštre represivne mjere protiv studenata. Vladimir Bakarić je te 
zahtjeve odbacio rekavši da je Savez komunista kriv jer se odvojio od studentske “mase? i da su političke 
parole bile “glupe — od lijevih do desnih", što znači da se ne radi o političkoj pozadini, da to “nije policijska 
stvar" niti se može rješavati policijskim metodama, ves političkim radom medu studentima i 
poboljšavanjem njihova standarda. 

Završilo je, dakle, bez represivnih mjera. Inače, slučaj potvrđuje da se partijsko članstvo već prilično 
“ohladilo" od revolucionarnoga “naboja? ranijih razdoblja. 

Pola godine nakon studentskih demonstracija, 13. studenog 1959, državno-partijski vrh je 
raspravljao probleme gospodarskoga zaostajanja Hrvatske. Sjednici je bio nazočan i Edvard Kardelj. 

Na sjednici su prezentirani podaci prema kojima je Hrvatska počela zaostajati. Naime, od 1947. do 
1952. Hrvatska je po investicijama bila iznad jugoslavenskog prosjeka, sudjelujući s 26% u jugoslavenskim 
investicijama. Od 1952. do 1958. — u razdoblju kada se već prelazilo na laku industriju — taj je udio pao na 
22%. Kardelj je “priznao zaostajanje Hrvatske i, u duhu svoje koncepcije, rekao da je uzrok tome što su 
“republike izgubile svoju materijalnu bazu? i da federaciji treba ostaviti samo sredstva za razvitak zaostalih 
krajeva. 

Kardeljeva teza o razvlašćivanju federacije u financiranju investicija legalizirana je 1950-52. u 
okviru koncepcije samoupravljanja. Tada je SKJ bio odlučio da se ukinu državni investicijski fondovi — što 


se odnosilo na fond federacije, jer su tada republike imale beznačajna sredstva u svojim fondovima — i da se 

taj kapital prenosi na poduzeća i komune (općine — kotareve). Međutim, kada je sredinom 1950-ih završena 
faza tzv. ključne kapitalne izgradnje, računalo se da će se ta ideja realizirati. No, to se nije ostvarilo. Autori 
te ideje računali su da će prijenosom kapitala na poduzeća i komune “žrtvovati" republičku gospodarsku 
suverenost, ali da će se osloboditi ekonomske moći federacije. 

Podjela saveznoga investicijskog fonda nije provođena po republikama da bi one investirale po 
svojim kriterijima, već je savezna vlada odlučivala o gradnji novih i modernizaciji starih objekata. Stara 
poduzeća 1 ona u osnivanju financirala je izravno federacija. Republike su, naravno, lobirale za svoja 
poduzeća — što je dovelo do svađa i sukoba takvih razmjera da je Tito na sjednici IK CK SKJ ožujka 1962. 
rekao da stanje vodi u mogući slom Jugoslavije, a to je detaljno izloženo u prethodnoj glavi. 

Na istoj sjednici nakon rasprave o gospodarskom zaostajanju Hrvatske, bilo je govora o odnosu 
države i Crkve. Konstatirano je da se katolički kler uspješno prilagođava društvenim prilikama i da postiže 
vrlo dobre rezultate u svom pastoralnom djelovanju, što se argumentiralo s dva podatka: u 1958. u Mariji 
Bistrici je bilo oko 130.000 vjernika, što je za one prilike vrlo mnogo, a u Zagrebu vjeronauk pohađa oko 
20-30% djece. I materijalno se stanje Crkve poboljšalo prilozima vjernika. 

Kardelj je prilično oštro ukorio SKH rekavši da u njemu prevladava linija “frontalnog 
suprotstavljanja s Crkvom", te da ne iskorištava mogućnosti za dijalog i izvjesne razlike unutar klera. 
Kardelj navodi da npr. kardinal Franjo Šeper pokazuje oportunistički pomirljiv stav prema režimu, da on “ne 
želi? rat “s nama". Znači, ne ići frontalno već na sporazumijevanje.23 

Govoreći o nacionalističkim tendencijama u Crkvi i izvan nje, Kardelj je rekao da je nacionalizam 
refleks i reakcija smanjene suverenosti republika u Jugoslaviji. On predlaže hrvatskom vodstvu da popušta 
na pitanjima hrvatskoga jezika, na nacionalnoj kulturi, na folkloru itd. — reafirmirati sve što je u tim sferama 
nacionalno, uz istovremeno pojačan otpor ideji jugoslavenstva kao obliku nacionalnog opredjeljenja. 

Iako nije značajno, kronologija nameće da se zabilježi sjednica državno-partijskog vrha, točnije 
Izvršnog komiteta (IK, sljednika Politbiroa od 1954) 15. travnja 1960, posvećena iseljeništvu, ali na poticaj 
iz federacije. Procijenjeno je da politička emigracija ima oko 150.000 ljudi. Od toga otpada 120.000 na 
ratnu, a 30.000 na poslijeratnu emigraciju. Matica iseljenika, osnovana 1951, dala je ove podatke o 
emigraciji: iz Jugoslavije u emigraciji živi oko 1,5 milijuna ljudi — iz Hrvatske oko 1 milijun, iz Slovenije 
oko 300.000, iz Srbije oko 80.000, iz BiH oko 50.000, iz Makedonije oko 50.000, a iz Crne Gore oko 
30.000. 

Od hrvatskih nacionalnih manjina spomenuto je 40.000 ljudi u Gradišću (Austrija). Znakovito je da 
nije evidentirana brojnija hrvatska manjina u Mađarskoj. U ovom slučaju “podleglo" se jugoslavenskoj 
politici koja je sve u Mađarskoj tretirala “Južnim Slavenima" pod ingerencijom federacije. 

Na sjednici IK CK SKH 20. lipnja 1960. raspravljalo se o političkoj situaciji u Republici. 


Konstatirao je da je tekuća privredna reforma uplašila radnike i poslovodstva da će tržišni mehanizam i nove 

tehnologije izazvati otpuštanje radnika, te da takva shvaćanja treba suzbijati, što znači da je rukovodstvo 
podržavalo reformu. Zabilježeni su i prvi manji štrajkovi — na radovima Jadranske magistrale, u DIP-u 
Karlovac i 12 kraćih štrajkova u Zagrebu, ali bez uobičajene zabrinutosti i represije s preporukom da se 
pojača ideološka i kulturna aktivnost među radnicima. 

Na osnovi informacija Službe državne sigurnosti (SDS) konstatirano je pojačano proturežimsko 
djelovanje u “masama, izraženo u obliku veličanja Zapada, pretkazivanja sloma socijalizma, mogućnosti 
ostvarenja “slobodne Hrvatske" itd. te da je, navodno, otkriveno 6 ilegalnih nacionalističkih organizacija. 
Informacija SDS-a ustvrdila je opći porast nacionalizma od kavanskog do organiziranog oblika. Stalno se 
uspoređuju Hrvatska i Srbija, odnosno Beograd i Zagreb, pa se npr. govori da je novi beogradski sajam 
konkurencija Zagrebačkom velesajmu, prodor srbizama u hrvatski jezik, govori se kako Srbi svuda na 
položajima vide Hrvate s nečistom prošlošću, a Hrvati vide Srbe na svim točkama vlasti. Srpski ustanički 
krajevi žale se na zapostavljenost upirući prstom na uvjete u kojima ljudi žive, dok se hrvatski krajevi više 
vezani za režim NDH tuže da se diskriminira njihov razvoj. 

Zaključuje se da su glavna vrela neprijateljskog djelovanja ustaške i četničke obitelji. Zaključuje se i 
da se uzroci takvih tendencija nalaze 1 u “greškama i nedostacima" vlasti, da ih treba uklanjati, pa se kaže, 
npr., da treba voditi računa o nacionalnom sastavu rukovodstava. Nisu dane direktive za represivnu politiku, 
ali ni za popuštanje tim tendencijama. 
podloga za sjednicu. Radilo se o analizi predviđenoga jugoslavenskog petogodišnjeg plana. 

U statističkom pogledu razvitka gospodarstva opet se navodi da je on na štetu Hrvatske. U 1959. u 
odnosu prema 1947. indeks porasta privrede za Jugoslaviju je 221%, a za Hrvatsku 206,2%. Stopa godišnjeg 
rasta Jugoslavije bila je 6,7%, a Hrvatske 6,2%. U odnosu prema 1939. indeks za Jugoslaviju je bio 348%, a 
za Hrvatsku 305%. Osobna potrošnja Hrvatske i Slovenije manja je od njihova narodnog dohotka, dok sve 


ostale republike više traže nego što privređuju. 


TABLICA RASPODJELE NACIONALNOG DOHOTKA (u %) 


Jugoslavija Nacionalni dohodak Osobna potrošnja 
100 100 

Srbija 96,9 102,2 

Hrvatska 115,1 109,1 

Slovenija 177 145 

BiH 74 74,4 

Makedonija 61,6 78,1 
Crna Gora 53,7 75,1 


Slovenija i Hrvatska više proizvode nego što troše, dok sve ostale manje privrijede a više troše, 
posebno Crna Gora i Makedonija. 

Marijan Cvetković je istakao da se Hrvatska bori protiv jugoslavenske centralizacije zato što je 
suprotna samoupravljanju — dakle ideološki, a ne nacionalni kriterij — te da ona razvojno zaostaje u 
posljednjih 7-8 godina (od 1952). Unatoč tome, savezni plan predviđa godišnji rast gospodarstva za 
Jugoslaviju 11,1%, a za Hrvatsku 9,7%, dok bi investicije bile u odnosu 12% : 9%. Savezni investicijski 
fond bi se umjesto smanjio ili ukinuo, povećao od 46% 1960-65. na 47% svih investicija u Jugoslaviji. 

Savezni plan ima posebno loš odnos prema pomorstvu. Navodi se da je Tito naredio da se što prije 
poveća pomorska flota na 1 milijun BRT, ali savezni plan to ne uvažava. 

Na sjednici je kritizirana politika savezne vlade glede zaostalih krajeva. Naime, tada nije postojao 
“klub" nerazvijenih republika, već su u nerazvijene bili uključeni zaostali kotarevi iz svih republika. Po 
saveznim kriterijima, trebalo je iz Hrvatske uključiti kotareve koji obuhvaćaju 29% pučanstva a federacija je 
priznala 16%. 

Cijela 1961. godina protekla je u znaku provođenja “male privredne reforme, koju je Hrvatska 
podržavala. 

Navedeni fenomeni u 1959, 1960. i 1961. ilustracija su buđenja političkog života koji je bio 
zamrznut početkom 1954. zbog slučaja \ilas. 

Cijela 1962. protekla je u znaku spomenute ideološke i političke kampanje koju je naredilo Pismo 
IK CK SKI. U odnosu na proces demokratizacije ta je kampanja bila korak nazad. 

Osim kampanje zaslužuje da se zabilježi da je 7. prosinca 1962. IK CK SKH razmatrao situaciju u 
Bujštini. Prema elaboratu, u Bujštini je bilo 19.877 stanovnika, od čega 4.309 Talijana. Od priključenja zone 
“B" 1954, odnosno Vidanskog sporazuma (Udine), iselilo je 8.072 osobe ili 45% stanovništva Bujštine. 

Italija je s jedne strane stimulirala iseljavanje, financirala i zapošljavala imigrante, a s druge težila 
pojačanom utjecaju u Istri. Vrh SKH, posebno Bakarić, bio je protiv iseljavanja iz Istre, ali u tome nije 
uspio. Naime, Ministarstvo prosvjete SRH (ministar M. Žanko) opstruiralo je takvu politiku; zapostavljalo je 
Istru. Dok je u Hrvatskoj 87% djece nastavljalo školovanje nakon osmogodišnje škole, u Istri se dalje 
školovalo samo 25% djece. Dok je republičko rukovodstvo zahtijevalo da se Talijani zadržavaju, dotle su 
jugoslavenski i hrvatski nacionalisti — čudan savez — pritiskali na iseljavanje. Konstatiralo se i da se na 
rukovodeća mjesta još uvijek postavljaju ljudi izvan Istre, a domaći se ljudi zapostavljaju. 

Zaključeno je da Talijane i ostale valja odvraćati od iseljavanja 1 u tom cilju ispraviti pogreške u 


politici, kulturi, prosvjeti, a posebno u pravima nacionalnih manjina. 

Prvih godina nakon oslobođenja 1945, Istra je bila izložena još žešćim represalijama od drugih 
hrvatskih krajeva. Rukovodeći ljudi koji su dovedeni iz ostalih krajeva Hrvatske i Jugoslavije sudarili su se s 
blagim mentalitetom Istrana. Desetogodišnji zategnuti odnosi sa Zapadom i Italijom pojačavali su represivne 
mjere protiv građana. I vojna uprava nad Istrom je, kao dio režima, otežavala normalizaciju života. 

Naslijeđena višedesetljetna gospodarska situacija nije se znatno popravljala, iako je, npr., ukinut 
kolonat, relikt još iz srednjovjekovlja. Boljševička politika pobjednika provodila se prema građanskim 
“suputnicima" koji su KPJ, odnosno KPH, bili potrebni u NOR-u, što je pogodilo i hrvatsko svećenstvo i 
talijansku nacionalnu manjinu. Obračun je mjestimice bio silovit i veoma grub. No, i Italija je tome 
pridonosila, pogrešno procijenivši da će njezini uspješni pozivi na odlazak mnoštva Talijana destabilizirati 
prilike u Istri, i tako zapadnom svijetu pokazati “stvarnu? situaciju i natjerati ga na “kroćenje" uzbuđenih 
Hrvata (i Slovenaca), te da će odlazak biti privremen. Stoga se iseljava ne samo znatan broj autohtonih 
Talijana (“egzodus"), što jugoslavenske vlasti podržavaju, već i brojni Hrvati, čak i izvan Istre, koji su se 
proglašavali Talijanima, ali s osnovnim ciljem da prijeđu preko Apeninskog poluotoka te da nastave prema 
prekomorskim zemljama. Taj je odlazak duhovno i materijalno znatno osiromašio Istru, a za otišle se 
pretvorio u trajno stanje. Uz to, osobito 1946, započinje proces — povremeno i grub — smjene ratnih i 
poratnih vodećih ljudi u Istri, koji nisu bili za radikalan prekid veza sa zapadnim svijetom i nisu bili toliko 
centralistički nastrojeni, jer su NOR na leđima iznijeli sami. 

Tek sredinom 1950-ih godina, nakon Londonskog sporazuma s Italijom 1954, postupno sazrijeva 
svijest da treba na nov način iskoristiti prirodno-zemljopisne osobitosti Istre. Na proces mijenjanja svijesti 
najviše su utjecali prvi naraštaji hrvatskih visokoobrazovanih i uopće obrazovanih Istrana, napose u Rijeci i 
Zagrebu. Oni su se nakon školovanja gotovo listom vraćali kućama, a njihova je specifičnost bila u tome da 
su mahom “prozapadnjački orijentirani". Paito štoje J. B. Tito veoma često boravio u Istri, jer je Brijunsko 
otočje pretvorio u svoj pravi dom, nije bilo naodmet u bržoj sanaciji privrednih, a time i socijalnih teškoća, u 
bržem kretanju prema znatnijim ulaganjima u obnovu, napose industrijske Pule, turističko-ugostiteljske 
Opatije i ugljenokopnoga labinsko-raškoga bazena (od Lupoglava, vezavši se na Sloveniju, do Štalije — Raše 
1951. dovršena je željeznička pruga, i to vrlo teškim “dobrovoljnim" radom, koji su Istrani prozvali 
“istarskim Sibirom'). Stoga, dotadašnje napetosti, mahom klasno-ideološke naravi, brže počinju splašnjavati 
nego u drugim područjima Hrvatske, odnosno u Jugoslaviji, što u znatnoj mjeri pomaže da se Istra već u 
drugoj polovici pedesetih godina prva od hrvatskih, pa i jugoslavenskih, područja oslobađa pritiska, znalački 
koristi uvođenje samoupravljanja, snažnije otvara Zapadu te naglije kreće u proizvodnju materijalnih, ali i u 
obnovu duhovnih dobara. 

Događajima u 1962. valja još dodati izbor Mike Tripala za sekretara Gradskoga komiteta SKH u 


Zagrebu. Na čelo zagrebačkih komunista došao je iz Beograda s dužnosti predsjednika Centralnog komiteta 


431 


narodne omladine Jugoslavije (1955-1962). Njegov dolazak je početak smjene generacije predratnih 
komunista. 

U 1963. nastavljena je tendencija oživljavanja političkog života. 

Na sjednici IK CK SKH raspravljani su tzv. ideološki problemi. Rečeno je da su ideje “o 
jugoslavenskoj naciji, o unitarizmu i centralizmu kao (tobože) nositeljima integracije — konzervativna i 
reakcionarna shvaćanja“, te da ih treba odbacivati s tezama da u “Jugoslaviji živi više nacija". Istodobno se 
inzistira da se SKH mora boriti protiv onih koji govore da ima previše demokracije, a premalo centralizma. 
Za ondašnje prilike, bila je to odlučna i oštra osuda jugoslavenskog unitarizma. Na sjednici se prvi put vrlo 
jasno traži da se inteligencija — ekonomisti, pravnici, sociolozi, filozofi, ali i institucije, uključujući JAZU — 
angažira na problemima razvitka društva. Na sjednici je izrečena negativna ocjena kampanje o podrijetlu 
imovine s tezom da je ona uznemirila građane, a ispitivala uglavnom tisuće običnih ljudi, koji su “odvajali 
od usta" da bi sagradili svoje domove. Uz male ljude, kampanja je “udarila? na rukovodeći sloj niže i 
srednje razine. Ispitivalo se čak i podrijetlo novca za kućanske aparate: štednjake, hladionike, televizore i 
slično. Vrijeme sjednice bilo je i kraj kampanje. 

Na dnevni red sjednice IK CK SKH 12. veljače 1963. došla je kultura i umjetnost, i to kao 
“samorazumljiv*' odaziv Titovu pozivu koji je na VII. kongresu NOJ-a 23-26. siječnja 1963. oštro kritizirao 
priklanjanje prozapadnim “dekadentnim' strujama u kulturi i umjetnosti. Konstatirano je da je Titov govor 
izazvao kuloarski otpor kulturnih i umjetničkih sredina i zaključeno da se preko članova SK i savjeta 
institucija potisnu “antisocijalističke tendencije". Evidentirana je i pojava nacionalizma, posebno u redovima 
hercegovačkih studenata. Nisu, međutim, poduzimane represivne mjere. 

Najvažniji događaj u SKH početkom 1963. bila je prva smjena predratnih i ratnih čelnika. Smjenu je 
bilo vrlo teško provesti jer nije bilo nikakve formalne demokratske procedure tako da su ljudi otpadali samo 
u slučajevima jačih političkih obračuna (Hebrang, skupina srpskih prvaka 1950, \ilas itd.). Smjenu je, inače, 
mogao odrediti samo vrhovni autoritet. Bakarić takvu moć i nije imao. 

Početkom 1963. državno-partijski vrh Jugoslavije je, u povodu novog ustava, odlučio da se provede 
prva velika smjena ratnih vođa u svim republikama i u federaciji. Kadrovska komisija na čelu s A. 
Rankovićem predložila je rekonstrukciju državno-partijskih struktura na svim razinama. Tito je na sjednici 
IK CK SKJ 18. i 19. veljače 1963. izložio personalne promjene po kojima Kardelj ide za predsjednika 
Savezne skupštine, Ranković za potpredsjednika SFRJ; povlače se svi “šefovi republika, osim Bakarića i 
Veselinova; stari članovi Politbiroa CK SKH, B. Maslarić, D. Saili, M. Počuča, K. Mrazović i A. Berus 
umirovljuju se. Iz državne strukture također se umirovljuju F. Gaži, 1. Babić, M. Gržetić, Z. Sremec, P. 
Gregorić, M. Iveković, J. Smodlaka i drugi. 

Osim produženja mandata Bakariću i M. Cvetkoviću, za predsjednika Izvršnog vijeća (vlade) 


određen je M. Špiljak, za predsjednika Sabora I. Krajačić, predsjednika sindikata M. Baltić, za predsjednika 

SUBNOR-a M. Belinić, za sekretara za unutarnje poslove U. Slijepčević itd. U partijski vrh, za člana IK CK 
SKH, određena je Savka Dabčević-Kučar. 

Na sjednici su prihvaćeni i svi budući zastupnici u Saboru i saveznoj skupštini. 

Uz Bakarića, najveću političku moć u hrvatskom vrhu imao je Marijan Cvetković, jer je kao 
organizacijski sekretar SKH imao u rukama partijsku strukturu od vrha do dna, zatim kadrovsku politiku i 
političku policiju. 

S obzirom na Titov autoritet smjena je prošla bez problema. 

U 1964. nastavljene su evolutivne promjene u demokratskom i nacionalnom smjeru. Na sjednici 7. 


siječnja 1963. prezentirani su ovi podaci o “obrazovnoj revoluciji: 


1938/39. 1962/63. 
Osnovnih škola 2.597 3.488 
Učenika osnovnih škola 344.317 633.053 
Nastavnika osnovnih škola 6.750 19.978 
Srednjih škola 332 539 
Učenika srednjih škola 64.030 123.289 
Nastavnika srednjih škola 4.050 7.812 
Fakulteta i visokih škola 11 83 
Studenata 5.848 37.442 
Nastavnika 508 2.116 


Utvrđena je disproporcija između srednjega i visokog obrazovanja: uz jednog inženjera u razvijenim 
zemljama dolazi 5-6 tehničara, a u nas samo 2,5. 

Na sjednici IK CK SKH 7. travnja 1964. Vladimir Bakarić nije se složio s prijedlogom da se 
sveučilište u Zagrebu preimenuje u “Hrvatsko sveučilište", uz vrlo kratku primjedbu da su nacionalni 
atributi “proizvod Napoleonova doba". 

Tijekom 1964. IK CK SKH je od sekretarijata za unutarnje poslove primio nekoliko informacija o 
“nacionalističkim pojavama". Ma koliko te informacije bile napuhane, čemu je tajna policija bila sklona, one 
su indikator političkih tendencija onog vremena. 

U informaciji od 12. svibnja 1964. stoji da je otkriveno 11 ilegalnih grupa s 200 osoba — u Osijeku, 
Splitu, Bjelovaru, Zagrebu, Varaždinu itd. — s proustaškim političkim tendencijama. U prethodnih je pet 
godina sudski i prekršajno kažnjeno oko 500 ljudi na godinu. 

Najčešća tema u nacionalističkim razgovorima je nacionalni sastav organizacija i ustanova. Tako 


npr. u Slunju gdje živi 70% Hrvata, u općinskom uredu radi 70% Srba, uglavnom bez potrebnih 

kvalifikacija, a Hrvati se ne primaju. U selu Polača (kod Zadra) gdje je 21 srpska, a 206 hrvatskih obitelji, na 
zgradi ureda samo su srpska i partijska zastava. U Okučanima je na uredu natpis samo na ćirilici. 

S druge strane, među Srbima se govori kako su Srbi partizani zapostavljeni, a Hrvati sve više 
zauzimaju rukovodeće položaje, kako raste antisrpsko raspoloženje, pa zato treba seliti u Srbiju, a ne čekati 
novu 1941. godinu, a nađena je i parola “koljimo ustaše, oni su roditelje naše". Suprotno tome evidentirano 
je da se među nekim Hrvatima širi strah od odlaska Tita i dolaska A. Rankovića. 

Najčešća i opća tema su usporedbe Zagreba i Beograda. O tome informacija od 17. listopada 1964. 
kaže: 

“Iz općih stavova o zaostajanju Hrvatske ili Zagreba koji se javljaju u različitim napisima od 
ekonomskih do čisto literarnih jedan dio kulturnih radnika izrekao je zaključak o ugroženosti hrvatstva... o 
potrebi afirmacije hrvatstva... nasuprot poraslog srpskog nacionalizma. Taj “strah? i ta “briga' kao da su 
postali opsesija i fiksna ideja... pa čak 1 politička platforma... Sve prisutno uspoređivanje nas sa Srbijom i 
Beogradom prožima gotovo sve diskusije o kulturnom životu u nas... — sve na štetu Hrvatske". Govori se da 
od 1945. u Zagrebu nije izgrađena ni jedna zgrada za kulturu, a u Beogradu su izgrađene četiri: Moderna 
galerija, Narodno pozorište, Muzej fresaka 1 Muzej NOB-a. Kritizira se i emitiranje samo jugoslavenskog 
TV dnevnika iz Beograda. Navodi se da je od 8.000 USD iz budžeta federacije dano beogradskom društvu 
“Branko Krsmanović" 6.000. Književnici govore da se u Beogradu u srpsku književnost stavlja i 
dubrovačka, a da je zadarsko zlato proglašeno srpskim zlatom; da je M. Pantić rekao P. Šegedinu kako 
Hrvati ne mogu svojatati Dubrovnik jer da je to srpski grad. 

Navedeno je da Beograd kupuje najbolje športaše. Kupljena vaterpolska ekipa donijela je Beogradu 
prvenstvo za dvije godine. 

Navodi se dalje kako Beograd ne dopušta otvaranje ni jedne zagrebačke knjižare, a svoje knjige 
plasira po svim knjižarama u Hrvatskoj itd. 1 tsl.24 

Suočivši se s fenomenima porasta nacionalizma, partijski vrh SKH, koji je jedini dobivao 
informacije od policije, verbalno se suprotstavljao tim tendencijama, ali nije djelovao represivno, već je 
“spašavao dušu" apelom za razvoj samoupravljanja u kulturnim ustanovama, kao čarobnom štapiću koji će 
“sve riješiti", zatim direktivama za veću aktivnost članova SK i za poboljšanje materijalnog položaja 
“kulturnih radnika". Ako se pojačano djelovanje inteligencije postavi u kontekst separatizma, valja reći da je 
ono manje značajno od sukoba u državno-partijskom vrhu Jugoslavije, za koji je sam Tito ožujka 1962. 
rekao kako upravo vodeće partijske strukture ugrožavaju opstanak države. Tendencije dijela inteligencije 
stavljene u taj kontekst te opći smjer demokratizacije i predstojeće reforme federacije vjerojatno su djelovale 
na suzdržavanje vrha SKH od represije. 

Još jedan vrlo značajan fenomen društvenog života Hrvatske sredinom 1960-ih jest sve veći odlazak 


građana na rad u Zapadnu Europu. Jugoslavija je do toga vremena kao i sve ostale socijalističke zemlje 

držala granice zatvorenima za slobodan izlaz iz zemlje. Međutim, ljudi su se na razne načine domišljali i 
odlazili na rad u inozemstvo, ponajviše ilegalnim prijelazom granice. Već 1961. bilo je oko 28.000, 1962. 
oko 42.000, a 1963. oko 80.000 radnika iz Jugoslavije25 na radu u Zapadnoj Europi. Nešto zbog 
međunarodnog ugleda u ostalom svijetu, nešto zbog slabljenja ideološke ortodoksije, nešto zbog pritisaka 
demokratskih snaga u vladajućim strukturama, a i zbog nasušne potrebe države za priljevom deviza, 
početkom 1960-ih režim je sve više popuštao i već 1962. donesen je savezni zakon po kojemu je uređen 
status poslijeratnih izbjeglica. Putovnice je dobilo oko 50.000 emigranata.26 IK CK SKH je na sjednici 26. 
travnja 1963. konstatirao da je u protekle 3 godine otišlo preko 20.000 radnika na Zapad, a da je u masama 
zavladala “prava pošast želja za odlazak", a u 1963. je u Hrvatskoj podnijeto 28.120 zahtjeva za rad na 
Zapadu.27 Konačno, V. BakariĆ je 8. ožujka 1964. dao imprimatur za odlazak ovim riječima: 

“Što se tiče emigracije, činjenica je da je emigracija iz Hrvatske ne najveća, daleko najveća i 
praktički je... gotovo isključivo iz Hrvatske... i hrvatskih dijelova Hercegovine... gdje nema perspektive 
brzog razvoja... Mi to spriječiti ne možemo, postići brži razvoj u nerazvijenim krajevima uopće ne možemo, 
mi takvih sredstava nemamo."28 Time je odlazak građana na Zapad bio legaliziran. Čim su otvorene 
granice, broj se radnika iz Jugoslavije iz godine u godinu povećavao: 1963. — 8.000, 1964. — 105.000, 1965. 
— 130.000, 1966. — 190.000, itd., dostigavši vrh od 860.000 u 1973. godini.29 Masovni odlazak radnika 
olakšao je ekonomsku situaciju, država je dobila golema devizna sredstva30, a i režim je dobio ponešto i na 
svome legitimitetu. 

Od ostalih fenomena u 1964. godini valja navesti sukob nekih povjesničara Beograda i Zagreba i 
pojavu časopisa “Praxis" u Zagrebu. 

Neki beogradski povjesničari, kako oni koji pišu izrazito antihrvatski (general V. Terzić), tako i neki 
partijski, s nešto blažim stavovima sve su više optuživali Hrvate za “profašističko držanje“ u II. svjetskom 
ratu, izjednačujući domobrane s ustašama, višestruko preuveličavajući žrtve Jasenovačkog logora i 
podcjenjujući doprinos Hrvatske u NOB-u. U tu polemiku je 1963. i 1964. ušao i Institut za historiju 
radničkog pokreta CK SKH čiji je direktor bio Franjo Tuđman. 

Partijska i beogradska historiografija glorificirala je 1941. godinu kako bi se istakao fenomen 
masovnog ustanka u Srbiji i Crnoj Gori, što se uspoređivalo sa sporim razvitkom oružane borbe u Hrvatskoj. 
Oni su glorificirali Titovu operativnu grupu brigada 1 divizija u 1942. i 1943. pridajući tim postrojbama 
glavnu ulogu u NOR-u, zapostavljajući činjenicu da je Hrvatska od 1942. do ljeta 1944. imala 
najorganiziraniju i najjaču partizansku vojsku. Uz problem interpretacije NOB-a, Institut u Zagrebu uočio je 
i problem sporazuma Cvetković-Maček (1939), s tezom da se on može razumjeti, pa i opravdati, jer je počeo 
rješavati hrvatsko nacionalno pitanje unošenjem elemenata federalizma u Kraljevini Jugoslaviji. Međutim, to 


je bilo potpuno suprotno tezama svih dokumenata KPJ, koja je Mačeka i Cvetkovića optužila za podjelu 

vlasti između hrvatske i srpske buržoazije, za izdaju ostalih južnoslavenskih naroda, pa i za izdaju 
hrvatskoga naroda. 

Kada je polemika dobila nacionalnu boju, V. Bakarić je na sjednici Komisije za historiju SKH u 
ožujku 1964. podržao povijesna istraživanja u svrhu poboljšanja novog izdanja Povijesti SKJ, ali je odbacio 
Tevizuju sporazuma Cvetković-Maček i odbio licitiranje na temu koji narod je više, a koji manje pridonio 
borbi protiv fašizma. Takav pristup je okvalificirao nacionalističkim zastranjivanjem. 

Filozofski časopis s marksističkom orijentacijom “Praxis", počeo je izlaziti u rujnu 1964. u Zagrebu. 
Na čelu uredništva bili su Gajo Petrović i Rudi Supek. Od 1965. izlazilo je i njegovo međunarodno izdanje. 
Časopis je održavao i međunarodne simpozije — redovitu Korčulansku ljetnu školu, a okupio je najznačajnije 
svjetske filozofe među kojima 1 E. Blocha, H. Lefebrea, H. Marcusea, J. Habermasa i dr. 

“Praxis" je za 10 godina svoga izlaženja zadao dosta glavobolja jugoslavenskom režimu, posebno 
reformističkom krilu na čelu s Kardeljem i Bakarićem. Filozofi su, suprotno nacionalističkim 
intelektualcima, ugrozili ideološki monopol SKJ u tumačenju i razvijanju marksizma, iskazujući sebe kao 
jedine prave i dosljedne kritičare staljinizma i sljedbenike Marxa, čije ideje razvijaju i brane, prije svega od 
staljinizma, ali i od “partijske birokracije" SKJ koja, nakon svoga “zvjezdanog uspjeha" u borbi protiv 
staljinizma (1948-1953), nije više sposobna ni moralno ni intelektualno razvijati marksizam jer se “utopila? 
u birokratski prakticizam. “Praxis? se povezao s ljevicom Zapada i stekao tamo golemi ugled. Prihvativši 
globalne poglede na suvremeni svijet, filozofi su nihilistički gledali na nacionalno pitanje. Skeptično su 
gledali i na tržišni model privređivanja i zato nisu hvalili gospodarske reforme koje je uvodio SKJ. Time su 
postupno ulazili i u političke borbe provodeći pritisak na SK, s tezama da je on izgubio svoju revolucionarnu 
orijentaciju i da se “zaglavio" u birokratsku diktaturu. 

Kako s pojavom “Praxisa", tako i sa sve masovnijom inteligencijom, vodeći intelektualci u SKJ — 
kojih se broj sveo na prste jedne ruke (Kardelj, Bakarić, M. Popović, V. Vlahović i još nekoliko) — nisu bili 
u stanju parirati sve masovnijoj produkciji mnogo većeg broja filozofa, ekonomista, pravnika, politologa, 
povjesničara, i zato što su lideri SKJ radili pod teretom svojih funkcija. SKJ se suzdržavao od represivnih 
mjera, a nije se mogao nositi sa sve brojnijim oponentima intelektualcima koji su stupali na političku scenu. 

U ozračju sve dinamičnijega društvenog života sredinom 1960-ih i u kontekstu odluka VIII. 
kongresa SKJ (1964) koji je najavio društvenu reformu, u Zagrebu je 26-29. travnja 1965. održan V. kongres 
SKH. Kongres je prošao bez ikakvih analiza, čak i bez osvrta na fenomene i tendencije navedene u ovome 
radu, kao i bez ikakvih informacija o dramatičnim sukobima u državno-partijskom vrhu Jugoslavije. Ni 
riječi, npr., o problemu odnosa Hrvata i Srba u Hrvatskoj. Sve te 1 slične informacije bile su državna i 
partijska tajna ne samo za članstvo SK već i za većinu članova Centralnog komiteta. 

Kongres je prošao manje-više ritualno. Gotovo svi delegati referirali su o problemima 


samoupravljanja u poduzećima i ustanovama, o raspodjeli dohotka, o problemima privređivanja, o 

društvenim službama, školstvu, zdravstvu itd. Bilo je to slično ekonomskom savjetovanju i mobilizaciji 
članstva za što bolje funkcioniranje društvenog sustava. Jedini zanimljiv podatak je izbor Miroslava Krleže 
za člana Centralnog komiteta SKH. 

Na kraju je Kongres izabrao Centralni komitet na čelu s Vladimirom Bakarićem, a ovaj je izabrao 
Izvršni komitet u sastavu: Vladimir Bakarić, politički sekretar, M. Cvetković, organizacijski sekretar (drugi 
po rangu moĆi), Savka DabčeviĆ-Kučar, sekretar za društveno-ekonomske odnose i D. KatiĆ, sekretara za 
idejni rad; za članove izabrani su: M. Baltić, J. Bilić, D. Dragosavac, D. Haramija, S. Ivić, I. Krajačić, M. 
LackoviĆ, M. Špiljak i M. Tripalo.31 


Tri mjeseca nakon V. kongresa SKH počet će društvena reforma. 


1 Treći kongres SKH 26.-28.V. 1954, Kultura Zagreb, 1956, 97. 
2 Isto, 103. 

3 Isto, 162. 

4 Enciklopedija Jugoslavije, sv. 5, str. 245. 

5 Isto, 249. 

6 Isto, 287. 

7 Isto, 385. 

8 Isto, 389. 

9 Isto, 330. 

10 Isto, 332. 

11 Isto, 331. 

12 Isto, 348, 349. 

13 U 1949. u Hrvatskoj je bilo nešto malo više umirovljenika nego zaposlenih. 
14 V. Bakarić, O poljoprivredi i problemima sela, Kultura, Beograd, 1960, str. 358. 
15 Isto, 359. 

16 Isto, 359. 

17 Isto, 368. 

18 Isto, 369. 

19 Isto, 363. 

20 Enciklopedija Jugoslavije, sv. 5, 251. 

21 IV. kongres SKH, Naprijed, Zagreb, 1959, str. 73. 

22 Jedina njegova samostalna inicijativa bila je upozorenje protiv kolektivizacije krajem 1948. Ali nakon 
toga je, 1949, prihvatio odluku CK SKJ. 

23 Valjalo bi ispitati je li i Vatikan utjecao na kler u Hrvatskoj. On je, naime, možda podržavao politiku 
Zapada koji je tada pomagao jugoslavenski režim. 

24 Izvor u posjedu autora. 

25 I. Baučić, Referat na simpoziju u Hamburgu 21-24. srpnja 1979. 

26 “Službeni list", br. 12/1962. 

27 “Naše teme", br. 6/1964, str. 872. 

28 “NINY", 8. ožujka 1964. (intervju). 

29 I. Baučić, nav. dj. 

30 1964. priljev deviza od radnika bio je oko 60 mil.$. 

31 Referirajući IK CK SKJ o V. kongresu SKH, Mika Špiljak je 5. svibnja 1965. rekao da je Vicko 
Krstulović (vođa partizanskog rata u Dalmaciji, član najužeg rukovodstva KPH više od četvrt stoljeća, D.B.) 
pokušao na kongresu organizirati smjenjivanje V. Bakarića i da ne bi prošao na izborima za člana 
Centralnog komiteta da se nije založio vrh CK. Tito je reagirao: “Zašto ste spriječili da propadne na 
izborima". “Da ne ispadne žrtvom", kaže Špiljak (A CK SKJ III/110). Kasnije, nakon pada Rankovića, 


govorilo se da je Krstulović bio vezan na njega i na neke intelektualce oko “Praxisa". 


Glava IX. 

RASKOL U DRŽAVNO-PARTIJSKOM VRHU JUGOSLAVIJE — PRIVREDNA REFORMA — 
KARDELJEVA PLATFORMA KONFEDERACIJE — 

UDAR NA CENTAR DRŽAVNE SIGURNOSTI 

1. Međunarodne okolnosti unutrašnjega razvitka Jugoslavije 


Međunarodna pozicija Jugoslavije od početka 1960-ih do Titove smrti bila je neusporediva s onom 
prvih poratnih godina. Na početku života Titove Jugoslavije njezine su oružane snage stajale u ratnom 
rasporedu protiv Zapada zbog graničnog spora s Italijom i Austrijom (Istra, Trst, Koruška), a od 1948/49. 
JNA je bili u poluratnom stanju očekujući invaziju s Istoka. U usporedbi s takvom situacijom, ona s početka 
šezdesetih bila je veoma povoljna. Već je rečeno da je Tito dobio jamstva obiju supersila da će njihovi 
blokovi poštivati nezavisnost, cjelovitost i nesvrstanost Jugoslavije. 

Zapadnom bloku je jako konveniralo da se “jugoslavenski virus nezavisnosti" od Moskve zametne u 
ostalim satelitskim zemljama istočne Europe, a to bi se moglo dogoditi samo ako Jugoslavija bude 
nezavisna. 

Sovjetski Savez je, nakon normalizacije odnosa 1955/56, učinio sve što je mogao, osim, naravno, 
ponovnoga neprijateljskog udara slično Staljinovu 1948, da Jugoslaviju, u ime socijalizma, komunizma, 
proleterskog internacionalizma, ratnog savezništva 1941-45. itd., pridobije i ponovno uključi u Istočni blok. 
Međutim, Tito niti je želio, niti htio, niti mogao prihvatiti članstvo u tom bloku. Nezamislivo je bilo da bi on 
slavnu pobjedu nad Staljinom “bacio u blato? i prihvatio status podčinjenosti vojno-političkom bloku 
SSSR-a. U obnovljenom sukobu 1957-1961, Kina je optuživala Tita za revizionizam, a bilo je jasno da to 
potječe od Hruščova koji je, u nadi da će izbjeći konflikt s “velikim saveznikom" Kinom, podržao opću 
hajku međunarodnoga komunističkog pokreta protiv SKJ. Nakon otvorenog sukoba Kina-SSSR 1961, 
uspostavljeni su vrlo prijateljski odnosi između Tita i Hruščova. Sovjetski su vođe postali svjesni da bi 
ulazak Jugoslavije u Istočni blok za njega mogao biti “trojanski konj", jer Tito ne bi prihvatio satelitski 
položaj i time bi ugrozio “jedinstvo? bloka, pa su zato i oni, kao i Zapad, pristali na punu nezavisnost 
Jugoslavije. 

U međuvremenu, postavši jedan od vodećih državnika pokreta nesvrstanih zemalja, a poslije smrti 
Nehrua, Nasera i Sukarna, priznat prvim među jednakim šefovima država, Tito je stekao poziciju bez 
presedana u čitavom svijetu. Takva Titova pozicija bila je u neskladu sa zemljom kojoj je bio na čelu, 
zemljom malene moći, zemljom rastrganom neprevladanim unutrašnjim sukobima. Ipak, on se posvetio 
svojoj ulozi svjetskog državnika. Nije bilo ni jedne značajnije države koju on nije posjetio — pa i više puta — 
a bio je domaćin stranim državnicima, uključujući i lidere supersila. Bilo je to “zlatno doba" Titove uloge 
svjetskog državnika. 

Ponovno je zahladio odnose s SSSR-om 1968-1969. zbog ruske okupacije Čehoslovačke, ali je brzo 
popustio jer se i Zapad pomirio s ruskom agresijom. Jer, bilo je nepisano pravilo da se poštuje stanje 


stvoreno Drugim svjetskim ratom, što je značilo da obje supersile imaju slobodne ruke nad državama svoga 

bloka. U tom kontekstu nitko pa, naravno, ni Jugoslavija nije mogla pomoći Čehoslovačkoj. To će se pravilo 
održati sve do kraja hladnog rata (1991). 

Tito je u “igri sa Zapadom, Istokom i s gotovo stotinjak nesvrstanih država, više “držao stranu" 
SSSR-a nego Zapada, a nesvrstanima je bio krajnje vjeran. 

Budući da je Europa bila okovana “ledom hladnog rata? i podijeljena na dva bloka, jedino područje 
“otvoreno za prodor velesila bile su upravo nesvrstane zemlje. A kako su one uglavnom nastale 
oslobađanjem od kolonijalnog položaja, njihova borba je bila i dalje više usmjerena protiv Zapada, jer je on, 
a ne Istok, imao ekonomsku i tehnološku moć za obnovu eventualnoga neokolonijalizma. Tito je takav smjer 
podržavao i time objektivno bio više “na strani" SSSR-a. Zbog toga je trpio kritike Zapada. Na osnovi se 
takve tendencije u pokretu nesvrstanih javila tendencija da se SSSR tretira “prirodnim saveznikom". 
Skupinu zemalja na toj crti organizirala je Kuba, ali se Tito na “summitu nesvrstanih u Havani 1979. tome 
otvoreno suprotstavio. 

Međutim, Tito je i subjektivno više “držao stranu SSSR-a? i zato što je gajio nadu da će time 
pomagati antidogmatske snage u međunarodnom komunističkom pokretu, kojemu nikada nije “okrenuo 
leđa", vjerujući čak i u mogućnost njegove renesanse u smjeru ostvarenja demokratskoga, pa i 
samoupravnog socijalizma, što je i javno govorio. 

Sukobi i promjene u međunarodnomu komunističkom pokretu kao da su potvrđivali Titovu viziju: 
između novih kretanja prema socijalizmu mnogih novooslobođenih zemalja i skučenih dogmatskih 
shvaćanja o tom kretanju; između shvaćanja o objektivno mogućemu daljnjem širenju socijalizma u 
uvjetima mira i koegzistencije te gledišta da se potpuna pobjeda socijalizma u svijetu može postići samo 
silom, ratom s kapitalističkim državama; između gledišta o potrebi veće autonomije komunističkih partija i 
socijalističkih pokreta i pokušaja konzerviranja starih oblika jedinstva, opterećenih hegemonizmom i 
neravnopravnošću. Kongres je odbacio iluzije o mogućnosti prevladavanja sukoba formalnim 
kompromisima i popuštanjem dogmatskim i sličnim tendencijama i snagama, koje je predvodila Kina. 

Bitni elementi platforme odnosa među kompartijama, prema shvaćanju SKJ, morali bi biti, prije 
svega, u priznavanju različitih putova u socijalizam i prava svake partije da svoje zadatke određuje prema 
vlastitim uvjetima i u skladu s načelom pune odgovornosti svakog pokreta za progresivan društveni razvoj u 
svojoj zemlji i u svijetu; u odbacivanju postojanja i nametanja bilo kakva međunarodnog centra za 
rukovođenje radničkim pokretom, jer bi to bilo u suprotnosti sa stvarnim potrebama pokreta u cjelini, sa 
stvarnom autonomijom i nezavisnošću svake partije i zemlje. Razlike u međunarodnom radničkom pokretu 
koje odražavaju neravnomjeran razvitak socijalizma, normalna su pojava. Iznošenje različitih gledišta, 
rasprava i konstruktivna kritika između pojedinih partija, u bilateralnim i multilateralnim susretima, 
neizbježni su i mogu samo koristiti ravnopravnoj suradnji i zajedničkom rješavanju složenih i raznovrsnih 


problema s kojima se suočava radnički pokret — pod uvjetom da su otvoreni, objektivni i principijelni, da ne 

sadrže elemente miješanja u unutrašnje poslove drugih pokreta i da nisu inspirirani namjerom da se drugima 
nameću svoja gledišta, tj. pod uvjetom da su zasnovani na punoj ravnopravnosti. 

Na toj osnovi SKJ, kao organski dio međunarodnoga radničkog pokreta, smatra svojom prirodnom 
obvezom da najaktivnije sudjeluje u razrješavanju postojećih problema toga pokreta. 

Na takvim su se načelima već u prvoj polovici šezdesetih godina ponovno razvili vrlo dinamični 
odnosi SKJ s mnogim komunističkim i radničkim partijama, prije svega u socijalističkim europskim 
zemljama, u europskim kapitalističkim i drugim zemljama. Delegacija SKJ prisustvovala je šestom kongresu 
Jedinstvene socijalističke partije Njemačke u siječnju 1963. — prvi put nakon 1948. godine, a zatim tijekom 
te i kasnijih godina i kongresima komunističkih partija ostalih socijalističkih zemalja. Osmom kongresu SKJ 
(1964) prvi su put nakon 1948. prisustvovale delegacije KPSS-a i drugih komunističkih partija 
socijalističkih zemalja. 

Usporedno s poboljšanjem odnosa SKJ s KPSS-om i komunističkim partijama drugih socijalističkih 
zemalja razvijala se i suradnja s nizom zapadnoeuropskih komunističkih partija — s KP Italije, KP 
Španjolske, KP Francuske, KP Austrije, KP Belgije i dr. Osim zajedničke suradnje SKJ i SSRNJ s 
progresivnim pokretima novooslobođenih zemalja i narodnooslobodilačkim pokretima, uspostavljena je 
suradnja s komunističkim i radničkim partijama izvaneuropskih zemalja. U okviru SSRNJ, potkraj 
šezdesetih godina, razvijala se korisna suradnja s pojedinim zapadnoeuropskim socijaldemokratskim 
strankama, npr. Njemačke, Belgije i dr. 

Ostvarujući se u kontekstu velike diferencijacije u međunarodnomu komunističkom pokretu, između 
dogmatskih i antidogmatskih snaga, bilateralna međunarodna suradnja SKJ — osnovni oblik suradnje — bila 
je tijekom toga desetljeća uvjetovana opredjeljenjem jugoslavenskih komunista za borbu protiv dogmatizma 
i sektaštva u međunarodnom komunističkom pokretu; no, u vezi s tim, često i stavom pojedinih 
komunističkih partija prema unutrašnjemu društveno-političkom razvitku i međunarodnoj politici 
Jugoslavije. 

Bilateralna suradnja SKJ neprestano se proširivala i intenzivirala. Samo tijekom 1968, na primjer, 
SKJ i SSRNJ u raznim susretima razmijenili su mišljenja s predstavnicima 113 stranaka i pokreta. 
Sudjelovali su i na mnogim međunarodnim sastancima organiziranim radi pružanja konkretne podrške i 
pomoći borbi antiimperijalističkih i antikolonijalnih pokreta, borbi za mir, za ravnopravnu međunarodnu 
suradnju i društveni progres. 

Dokaz te širine bila je, među ostalim, i prisutnost na Devetom kongresu SKJ (u ožujku 1969) 
predstavnika 66 partija i pokreta: 18 komunističkih i radničkih partija (13 iz Europe, tri iz Afrike 1 Azije i 
dvije iz Latinske Amerike), zatim 25 socijalističkih i socijaldemokratskih stranaka i 23 narodna i 
narodno-oslobodilačka pokreta (prvi kongres jedne komunističke partije kojemu su bili nazočni i 


predstavnici nekih socijaldemokratskih stranaka). 

Sredinom sedamdesetih godina SKJ će imati uglavnom dobre ili normalne odnose s komunističkim i 
radničkim partijama, osim s kineskom i albanskom s kojima nije bilo nikakve suradnje, ali su s njima 
normalizirani međudržavni odnosi. Izraz i indikator te tendencije jest posjet jugoslavenske vladine 
delegacije NR Kini u jesen 1975. Delegacija je toplo dočekana, a primio ju je i sam Mao Zedong. Odnosi s 
NR Albanijom također su se poboljšali. 

Nakon tri vjerojatno najznačajnija događaja u svjetskom komunističkom pokretu — raspuštanja 
Kominterne 1943. godine, sukoba KPJ sa staljinizmom 1948. i otvorenoga sukoba KP Sovjetskog Saveza i 
Kine početkom šezdesetih — pojavio se tzv. eurokomunizam o kojemu Vladimir Bakarić kaže: 1 

“Pred partije Zapadne Europe postavio se problem hoće li se opredijeliti da jačaju sovjetski blok i 
budu dio njegove politike, ili da traže i druge putove. Biti dijelom sovjetskog bloka jača konfrontacije 
blokova i umanjuje izglede na uspjehe u vlastitoj zemlji. Umanjuje ih zbog toga što to nije vlastita politika, 
pa se ni partija ne može pojaviti kao osnovna snaga nacije, a i zbog toga što će se na nju — u slučaju uspjeha 
— srušiti sva snaga drugog bloka. O tome je dano dovoljno javnih izjava. Tako se pred te partije također 
postavilo pitanje prevladavanja blokovske politike. Morale su se boriti da u svojoj zemlji imaju ista prava 
svih drugih partija i organizacija, pa i pravo da sudjeluju u vladi ili da je takvu formiraju, što im je bilo 
osporeno kao elementima drugog bloka. Istovremeno su morale sudjelovati u procesu popuštanja 
zategnutosti, povećanja sigurnosti i suradnje među narodima i državama Europe, kako su to zatražili 
helsinški dokumenti. 

Svoju politiku na novim osnovama formulirale su komunističke partije Italije, Španjolske i 
Francuske, a formuliraju je i neke druge, manje partije... Nisu to taktički manevri, nego strategijske ocjene 
momenta, na kojim će se ocjenama izgrađivati i dograđivati politička linija. Mi smo se borili za takvo pravo 
tih partija. Izgledalo je mnogima da se time borimo za neki nacionalni komunizam, ali to je privid. Sadašnja 
etapa razvoja nameće takav razvoj." 

Vjerojatno bi se moglo reći da je sredinom sedamdesetih u komunističkom pokretu definitivno 
pobijedila ideja da svaka partija odgovara samo svome narodu i svojoj radničkoj klasi, odnosno da je 
definitivno napuštena ideja o “svjetskomu komunističkom centru? kojemu su podređene nacionalne partije. 
To su 1 verbalno prihvatile europske komunističke i radničke partije na svom sastanku u Berlinu 1976. 
godine. Bila je to velika pobjeda i SKJ i Tita koji su 1948. godine na toj platformi bili jedini u cijelom 
svjetskomu komunističkom pokretu. 

Ukratko: čini se da je slomljena staljinistička praksa grubog nasrtanja na nezavisnost i samostalan 
put nacionalnih pokreta i zemalja, a to, dakako, olakšava i potiče demokratske snage u svakoj pojedinoj 
zemlji i pokretu. 

Veliko međunarodno značenje imala je i konferencija država (ili vlada) europskih zemalja (i SAD-a) 


o sigurnosti i suradnji u Helsinkiju 1975. godine koja je pošla od priznanja postojećega stanja odnosa 

(granica i dr.) i najavila želju za popuštanjem i međusobnim otvaranjem radi što šire suradnje. Beogradska 
konferencija 1977. kao nastavak Helsinkija imala je isti smisao. 

Sredinom sedamdesetih godina Jugoslavija je ušla u kvalitetno novo međunarodno “okruženje". Ne 
samo da je slomila sve dotadašnje pokušaje nasrtaja staljinističko-dogmatskih snaga na svoj nezavisan put 
izgradnje samoupravnog socijalizma i nesvrstanosti, koji su dolazili od jednog dijela komunističkih partija, 
nego je normalizirala odnose s mnogim partijama toga pokreta. Istodobno je SKJ razvio suradnju gotovo sa 
svim progresivnim pokretima, od oslobodilačkih pokreta Trećega svijeta do socijaldemokratskih stranaka. 
Sredinom sedamdesetih godina nije bilo ni jedne zemlje u svijetu, osim izrazito reakcionarnih, na primjer 
Čile i Izrael, s kojima Jugoslavija nije imala dobre međudržavne odnose. Iako je između kapitalističkih 
zemalja, naročito SAD-a i zapadnoeuropskih država, i Jugoslavije često dolazilo do povremenih 
nesporazuma zbog njezine odlučne i principijelne borbe protiv neokolonijalizma, ipak su te zemlje postupno 
shvatile i prihvatile međunarodni položaj Jugoslavije. Izraz je toga i konačno priznanje granice od Italije 
1975. godine. Nikada, dakle, od 1945. godine do toga trenutka Jugoslavija nije imala povoljniji međunarodni 
položaj. 

Tito je znao da Zapad teži da “jednoga dana? baci “Rusiju na koljena" — uglavnom svojom 
ekonomskom i tehnološkom superiornošću. A on je bio protiv toga da se bilo koga “baci na koljena"; gledao 
je prema dalekim horizontima, na kojima je vidio buduću međunarodnu zajednicu slobodnih i ravnopravnih 
naroda među kojima će i Rusija zauzeti svoje časno mjesto. Zato je i nastojao da se ona demokratizira, ali i 
da napusti neprijateljski stav prema Zapadu. 

Objektivno, po poziciji šefa male i relativno zaostale zemlje, Tito je gledao dalje, humanije, 
demokratskije od drugih, posebno velikih, nadajući se novomu svjetskom poretku. Takva Titova vizija 
budućnosti i stabilna međunarodna pozicija Jugoslavije s jedne je strane olakšavala, a s druge pak otežavala 
demokratske reforme u Jugoslaviji. Naime, da bi održao ugled u svijetu, Tito je nastojao da Jugoslavija ima 
lice stabilne i perspektivne zemlje, države u kojoj su građani zadovoljni, a to se nije moglo lako postizavati. 
Valjalo je zato skrivati njezine unutrašnje slabosti. Stoga je bio protiv onih demokratskih procesa koji bi 
mogli izvući ljudske mase na političku scenu i otkriti ružno lice njegove države. Jednako je tako postupao i u 
primjerima frakcijskih sukoba u vrhovima partijsko-državne strukture, posebno svađama između republika. 
Do krajnjih se granica sustezao da “izvuče mač" kao što je to npr. radio Staljin 1 drugi diktatori, i da 
probleme rješava osobnom diktaturom, iako je uvijek imao takvu mogućnost. Više je uvjeravao, a manje 
prijetio; više molio nego naređivao, samo da bi održao ugled dostojanstvenoga državnika. Zanimljivo je da 
je ostali svijet tolerirao takvu taktiku. Ali, kada bi iscrpio sva sredstva, on je i “malim državnim udarima? 
rješavao krizne situacije. 

Iako je međunarodna pozicija Jugoslavije bila stabilna, Tito nikada nije isključivao mogućnost 


izbijanja rata, pa je zato stalno držao vrlo moćnu armiju. Nakon iskustava i sa Zapadom i s Istokom, koji bi 

na trenutke prekidali isporuke oružja, Tito je izgradio moćnu vojnu industriju, uspjevši osigurati ne samo 
svo pješačko naoružanje, već i topove, tenkove, zrakoplove — prodajući oružje i na svjetskom tržištu. 

U ozračju sukobljenih struja u Jugoslaviji Tito je, na tajnim sjednicama u samom vrhu, kritiziran 
zbog svoje “proruske" politike (Koča Popović, ministar vanjskih poslova, Marko Nikezić, također ministar 
vanjskih poslova, Mijalko Todorović, član Predsjedništva SKJ, pa i Kardelj), ali i pohvaljivan za istu 
politiku (A. Ranković, I. Gošnjak, većina generala, itd.). Međutim, ni jedna frakcija nije imala snage 
“izbaciti? ga iz njegove koncepcije. 

Evo jednog slučaja: 23. travnja 1963. Tito je, na sjednici IK CK SKJ, kritizirao ministra vanjskih 
poslova Koču Popovića i zamjenika Marka Nikezića da ne slijede politiku SKJ glede približavanja 
Jugoslavije i SSSR-a, rekavši kako oni i dalje izjednačavaju oba bloka. Rekao je: “Iako smo mi nezavisni 
ipak moramo imati u vidu da smo dio socijalističkih snaga i svijeta" 1 da “kao marksisti i internacionalisti 
moramo biti u središtu snaga koje se bore protiv dogmatizma, a to je sada SSSR". Podržao ga je 1. Gošnjak 
rekavši da “u partijskom pogledu mi nismo ništa drugo već dio socijalističkog svijeta". Tita su podržali još i 
A. Ranković i —uro Pucar; podržao ga je i Kardelj, ali je rekao da je staljinizam u SSSR-u još jak. Koča 
Popović je replicirao da je kritika bila preoštra.2 

Po rezultatima, Titova je međunaroda politika trijumfirala u sva tri glavna smjera: prema Zapadu, 
Istoku i nesvrstanima. 

Nakon prve konferencije 28 šefova nesvrstanih država 1961. u Beogradu, druga je održana 1964. u 
Kairu s 57 zemalja, treća u Lusaki (Zambija) 1970. sa 64 zemlje, četvrta u Alžiru 1973. s 87 zemalja, peta u 
Limi (Peru) s 95 zemalja i šesta na Kubi 1979. sa 104 zemlje, na kojoj je Tito sudjelovao uprkos teškoj 
bolesti. Nitko nije 1950-ih godina ni pomišljao da bi se takav uspjeh mogao postići za svega 10-15 godina. 

Titova vizija slamanja staljinističkoga dogmatizma u međunarodnom komunističkom pokretu, u 
koju je malo tko vjerovao, također se ostvarila — 1960-ih je nastao tzv. eurokomunizam, na čelu s KP Italije, 
azijske komunističke partije su pošle svojim putem, SKJ je ostao na svojim pozicijama, sve do sloma 


1988/90. 


2. Stanje u društveno-ekonomskom području početkom 1960-ih 


Analiza najbitnijih promjena u društveno-ekonomskim odnosima koje su provedene tijekom 
petnaest godina od predaje tvornica radnicima, tj. od 1950. do sredine 1960-ih godina, pokazuje da su 
etatistički elementi u društveno-ekonomskoj strukturi još bili veoma snažni. Ilustrirat ćemo to na području 
raspodjele dohotka između poduzeća i države, na području proširene reprodukcije i na području institucija 


upravljanja privredom. 


444 


Iako je od prelaska na radničko samoupravljanje počeo proces postupnoga “spuštanja viška rada 
“na ruke" neposrednim proizvođačima, kvantitativni odnosi u raspodjeli viška rada bili su u razdoblju od 


1961. do 1963. ovakvi (%):3 


Godina 1961. 1962. 1963. 
Ukupna masa viška rada4 100,00 100,00 100,00 
Udio države u raspodjeli viška rada 79,1 83,1 84,1 


Udio privrednih organizacija u 


raspodjeli viška rada 20,9 16,9 15,9 


Očito je da takav odnos između proizvođača i države u prisvajanju viška rada nije omogućavao 
razvitak radničkog samoupravljanja. Tek 1964. godine udio privrednih organizacija u višku rada iznosio je 
26,6%.5 

Drugo područje na kojemu se može ilustrirati stupanj razvijenosti samoupravljanja proizvođača jest 
proširena reprodukcija. 

Proširena reprodukcija najznačajnija je zato što se njome neposredno utječe na 
materijalno-ekonomski i politički položaj radnih kolektiva. Oduzeti sredstva za proširenu reprodukciju 
neposrednim proizvođačima isto je što i oduzeti im osnovna sredstva za proizvodnju, jer im se time oduzima 
mogućnost da racionalnim investiranjem stalno poboljšavaju svoje uvjete rada i života. 

Karakteristično je da su se od uvođenja radničkog samoupravljanja, točnije rečeno od 1952. godine 
— jer do te je godine država raspolagala i sredstvima za proizvodnju i akumulacijom — relativni odnosi među 


nositeljima proširene reprodukcije uglavnom “okamenili", što se vidi iz ovog pregleda: 


UKUPAN UTROŠAK ZA INVESTICIJE U OSNOVNA SREDSTVA 


po izvorima sredstava6 (u milijardama starih dinara) 


GOD. UKUPNO Federacija Socijalističke Kotari Općine Privredne Ostale Banke 


republike org. org. 
1952. 248,6 194,0 - - - 542 0,2 - 
1953. 329,4 23.2 158,7 49-1041 8,5 - 

1954. 
1955. 
1956. 
1957. 
1958. 
1959. 
1960. 
1961. 
1962. 
1963. 
1964. 


organizacija, ostalih organizacija i banaka — izrazimo u postocima, dobivamo ove odnose: 


Investi- 


cije 


1952. 
1953. 
1954. 
1955. 
1956. 
1957. 
1958. 
1959. 
1960. 
1961. 
1962. 
1963. 
1964. 


401,1 
428,9 
432,7 
541,3 
544,0 
702,0 
879,0 
1076,8 
1230,6 
1463,6 
1882,8 


UKUP- Federa- Socija- 


NO 


100 
100 
100 
100 
100 
100 
100 
100 
100 
100 
100 
100 
100 


164,6 
161,1 
132,6 
163,3 
209,4 
300,2 
326,5 
394,5 
375,0 
391,6 
127,9 


cija 


78,0 
16,2 
41,0 
37,5 
30,6 
30,2 
38,5 
42,8 
37,1 
36,6 
30,5 
26,8 

6,9 


41,9 
38,2 


48,2 
14,7 
9,3 
8,7 
1:1 
7,0 
8,0 
7,0 
7,4 
9,0 
10,0 
8,3 


Kotari Općine Privredne Ostale 


58,9 
39,7 
817 
44,5 
TA 
56,1 
61,8 
80,1 
111,2 
146,0 
156,0 


lističke 


repub. 
Lo 
8,4 
13 
9,4 4,7 
8,2 10,8 
5,0 11,6 
5,1. 11,2 
52. 124 
43 134 
3,7 16,5 
3,2 
21,4 


33,5 
Še 
40,8 
58,5 
63,0 
36,1 
45,3 
46,4 
45,9 
46,4 


402,7 


- 1247 
43 154,3 
20,2. 167,6 
197,9 28,7 
165,9 34,7 
78,8 185,7 
108,7 272,4 
143,9 317,5 
203,1 365,3 
241,2. 407,7 

488,6 


organiz. 
21,9 0,1 
- 31:5 
- 31,1 
1,0 36,0 
38,7 6,7 
36,6 
30,5 6,5 
26,5 5,4 
31,0 6,4 
29.5 7,9 
29.7 7,7 
16,5 27,8 
25,9 6,2 


19,4 - 
34,6 3,7 

29,2 4,6 

6,5 

5,4 

38,0 7,2 

56,3 8,5 

85,2 9,2 

94,2 35,9 

98,1 132,6 
117,2. 590,4 


organiz. kovnih 


2,6 
4,8 
8,1 
1,2 
5,3 
1,0 
1,0 
0,9 
0,9 
2,9 
6,7 
31,4 


Ako udio pojedinih nositelja sredstava — federacije, republika, kotareva, opĆina, privrednih 


Iz ban- 


sreds. 


9,0 

Kao što se vidi iz podataka, najveći udio privrednih organizacija u investicijama bio je 1955. i 1956, 
i to 36% i 38,7%. U svim ostalim godinama kreće se od 28,0 do 31,5%. 

U 1960, 1961. i 1962. niži je postotni udio privrednih organizacija u investicijama nego u 1954, 
1955, 1956, 1957, 1958. i 1960. godini. Drugim riječima, od 1953. nije ostvaren veći postotni udio 
privrednih organizacija u ukupnim investicijama. 

Promatramo li kvantitativne pokazatelje u razdoblju u kojemu počinje praktična primjena sustava 
samoupravljanja (od 1952. godine), možemo zaključiti da je u cijelom razdoblju zadržan visok udio 


akumulacije i društvenih fondova u strukturi nacionalnog dohotka, što pokazuje i tablica: 


SASTAV NACIONALNOG DOHOTKA" (u %) 


1952. 1953. 1954. 1955. 1956. 1957. 1958. 1959. 1960. 1961. 1962. 1963. 


Nacionalni 

dohodak 100 100 100 100 100 100 100 100 100 100 100 100 
Akumulacija i 

fondovi 58 58 59 57. 57. 57 57. 58 58 58 58 58 
Osobna 

potrošnja 42. 42. 41. 43 43 43 43 42. 42. 42 42 42 


Podaci nedvosmisleno pokazuju da je u cijelomu promatranom razdoblju zadržan visok udio viška 
rada u raspodjeli nacionalnog dohotka. 

S obzirom na visok udio investicija u društvenom proizvodu i nacionalnom dohotku, u prošlom se 
razdoblju snažno razvila privreda. To najbolje ilustriraju pokazatelji porasta nacionalnog dohotka i njegove 


dinamike: 


KRETANJE NACIONALNOG DOHOTKAS 
1952 = 100 


1952. 1953. 1954. 1955. 1956. 1957. 1958. 1959. 1960. 1961. 1962. 


Nacionalni 
dohodak 100 116 121 137 133 163 168 198 208 220 229 
Industrija 100 110. 126 145 157 184 207 232 263 282 302 

Poljoprivreda 100 144. 126 155 126 181 157 210 185 181 183 


Očito je da je nacionalni dohodak cijele privrede, kao jedan od sintetičkih pokazatelja privrednog 
rasta, u cijelom promatranom razdoblju (s izuzetkom 1956. godine) pokazao uzlazni trend, pri čemu treba 
konstatirati da se u jedanaestogodišnjem razdoblju povećao za 2,3 puta. 

Pogleda li se njegova vrijednosna struktura prema izvorima formiranja, može se zapaziti proces 
transformacije u smislu sve jačeg isticanja industrije u prvi plan. Naime, tendencija prema relativno bržemu i 
stabilnijem sudjelovanju industrije u stvaranju nacionalnog dohotka (osobito od 1957. godine) ne očituje se 
samo u većim razlikama u indeksnim poenima već 1 u kretanju bez većih oscilacija. Naprotiv, u doprinosu 
poljoprivrede veličini nacionalnog dohotka vidi se niz odstupanja od linije trenda. 

Da bismo omogućili adekvatniju analizu i ocjenu tempa privrednog razvitka u našim uvjetima, 
poslužit ćemo se usporednim prikazom indeksa i stope rasta jugoslavenske privrede 1 privreda nekih drugih 


zemalja u tom razdoblju. 


USPOREDNI PRIKAZ INDEKSA I STOPA RASTA UKUPNE PROIZVODNJE INDUSTRIJE I 
POLJOPRIVREDE*#* (1952 = 100) 


Indeksi9 Stope rasta 
Proiz- Indus. Poljopriv. Proiz- Indus. Poljopriv. 
vodnja u proiz. = proiz. vodnjau = proiz. proiz. 
1961. 1961. 1960. 1961. 
(per capita) (per capita) 

Bugarska 190 319 154 74 13,8 5,5 
Rumunjska* 177 233 146 74 14:2: 49 
Čehoslovačka 167 227 130 5,9 99 33 
Grčka 176 202 158 6,5 8,1. 5,9 
Mađarska* 155 168 - 5,6 6,7 - 
Poljska* 153 235 128 4,8 99 3,1 
Venezuela 135 243 - 3,4 10,4 - 
Argentina - - - 1,9 2,8. 0,5 
SSSR 195 252 165(1961) 7,7 M8 5.7 
Japan 182 314 128 7,8 154. 3,1 
Z.Njemačka 167 208 110 29 85 12 

Engleska - - - 2,4 2,4. 3,3 
Francuska - - - 4,3 5,2. 1,5 
Jugoslavija* 197 273 161 8,8 134. 6,1 


* Indeksi za 1960. 
** Podaci prema: Yearbook of National Account Statistics 1962, UN. 


Upadljivo je da je u skupini od 14 zemalja samo Japan imao bolje rezultate. 

Uspješnost industrijalizacije dokazuje se i izmijenjenom strukturom uvoza i izvoza, koja se kretala 
prema većem udjelu proizvoda visoke prerade što pokazuju ovi podaci: 
VRIJEDNOSNA STRUKTURA UVOZA I IZVOZA ROBE 
PO STUPNJU OBRADE (%)10 


Izvoz Uvoz 
19535; 1962. 1953. 1962. 
Proizvodi visoke prerade 16,6 42,7 43,8 51,2 
Proizvodi obične prerade 50,0 37,7 17,8 22,2 
Neprerađeni proizvodi 33,4 19,6 39,4. 26,6 
100,0 100,0 100,0 100,0 


Opće društveno-ekonomske promjene nastale u promatranom razdoblju povoljno su se odrazile na 


privredni razvitak svih područja Jugoslavije, što pokazuju podaci u sljedećoj tablici: 


Udio industrije u Stopa rasta osnovnih Udio poljop. 
ukupnom dohotkul1 sredstava društvene stanovništva u 

u stalnim cijenama proizvodnje ukup. stanovništvu12 

1947. 1961. 1953-62. 1948. 1961. 
Jugoslavija 24,9 41.2 10,3 70,4 49,4 
BiH 21,0 44,5 12.3 77,3 50,1 
Crna Gora 9,5 39,9 229 170) SLI 
Hrvatska 30,6 43,6 9,9 66,0 43,7 
Makedonija 19,7 34,3 12,4 71,6 SLI 
Slovenija 36,6 50,3 7,8 48,9 20,9 

Srbija 19,4 35,2 10,2 74,7 56,0 


Uže područ. 19,7 36,4 - - 51,6 
Vojvodina 18,5 30,3 - - 51,6 
Kosovo 21,4 38,9 - 83,8 64.0 


Razgraničimo li pojedina područja prema stupnju razvijenosti, možemo zaključiti da su i tu došla do 
izražaja nastojanja da se nerazvijenost u pojedinim regijama rješava relativno bržim rastom nego što se 
razvija cjelokupna privreda: 


STOPA RASTA NACIONALNOG DOHOTKA 13 


1948-1963. 1953-1963. 1957-1963. 
Jugoslavija 6,8 9,0 10,0 
— nedovoljno razvijena područja 6,9 9,3 10,3 
— razvijena područja 6,3 8,0 9,0 


Podaci iz tablice pokazuju da se program industrijalizacije, deagrarizacije 1 urbanizacije ostvarivao 
veoma uspješno. Nasuprot velikom siromaštvu u zadovoljavanju elementarnih ljudskih potreba u hrani, 
odjeći 1 obući do stanovanja, koje je bilo karakteristično još krajem 1950-ih godina, počeli su prvi znaci 
zasićenosti tržišta nekim proizvodima, pa čak i prve pojave tipične za potrošačko društvo početkom 1960-ih 
godina. 

Iz analize stanja u razvoju samoupravljanja i rezultata općega društvenog razvoja Jugoslavije 
početkom 1960-ih godina mogao bi se postaviti zaključak da u tom području, uzeto izolirano, nije trebao biti 
izvor političkih konfrontacija početkom i sredinom 1960-ih. 

Zašto je, prema tome, upravo u ekonomskoj sferi izbio i trajno postojao sukob između republika te 
njih i federacije, i zašto su se na tom problemu konfrontirale reformske i konzervativne političke snage? 

U prethodnim poglavljima dokumentirano je da su reformske snage tvrdile da su visoki rezultati 
industrijalizacije ostvareni zahvaljujući samoupravljanju i da bi bili još veći kada bi se centralni državni 
kapital prenio na poduzeća i komune. Te su se snage pozivale i na ideologiju samoupravljanja, koja po 
programu SKJ diktira decentralizaciju gospodarskoga života. Nasuprot tezama reformista, centralističke 
snage su rezultate industrijalizacije pripisale postojećemu privrednom sustavu, koji upravo zato ne treba 


mijenjati. Inače, pod zastavom samoupravljanja nastupit će snage stihije i kaosa i sve upropastiti... 

Uz podjele po ideološkim postojala je podjela i po nacionalnim osnovama. Razvijenije republike — 
Slovenija i Hrvatska — nisu se mirile s centralizacijom u gospodarstvu znajući da je ona s jedne strane 
ekonomska podloga “velikodržavnom hegemonizmu*, a s druge strane republikama oduzima ekonomsku 
suverenost. 


Sukob s centralizmom u gospodarstvu stalno se produbljavao... 


3. Početak ofenzive reformskih snaga — 


Ustav 1963. i VIII. kongres SKJ 


Reformske snage, potisnute u defenzivu, “izgubile" su prethodnih deset godina. Naime, početkom 
1954. zaustavljena je društvena reforma, ostvarivana u ozračju borbe protiv staljinizma, a prekinuta je i 
“mini reforma iz 1961. godine. Izgledalo je da će proći niz godina dok se ne steknu okolnosti za nastavak 
procesa reforme, kako je Kardelj predviđao. Međutim, Tito je sredinom 1962. na vrlo jednostavan način 
sažeo budući politički kurs: “Dajte državni kapital radnicima u poduzećima."14 Nakon Titova “zaokreta, 
reformske su snage krenule u ofenzivu... 

Dok su konzervativne snage držale prevlast u državnom i partijskom aparatu, reformske su bile jače 
u idejno-teorijskom području, što je vrlo značajno budući da je ideologija u komunističkim zemljama 
odredila pravac društvenog razvitka. Te snage su izradile Ustav 1963. 1 pripremile odluke VIII. kongresa 
SKJ 1964. 

Rad na izradi Ustava 1962. i početkom 1963. godine po svojoj je prirodi obuhvatio kompleksnu 
analizu društvene stvarnosti. Nije se mogla mimoići rasprava o svim vidovima dotadašnjeg razvitka. 
Razmatrala su se sva bitna pitanja daljnjeg razvitka Jugoslavije. 

Rad na Ustavu bio je prilika za teorijski i idejno-politički napor da se dalje razvije teorija i praksa 
samoupravljanja. Glavni autor Ustava, E. Kardelj, ponovno je 20. rujna 1962. na zajedničkoj sjednici 
Savezne narodne skupštine i Saveznog odbora SSRNJ, iznoseći Marxove, Engelsove i Lenjinove poglede, 
ponovio kako postoji opasnost da se državni aparat odvoji od društvene baze i da on vlada umjesto radničke 
klase. Kardelj je naglasio da je “...u prirodi birokratskog tehnokratizma, ako dobije političku snagu, da gleda 
na radnog čovjeka više kao na sredstvo za ostvarivanje određenih materijalnih programa, a ne kao na 
samostalnog stvaraoca u okvirima društveno organiziranog rada. A zaboravljajući na taj način na čovjeka, 
on stihijski poprima navike “vlasnika kapitala? i postaje izvorom određenih nesocijalističkih tendencija u 
društvenom životu.?15 


Zato ističe da: 

“...Za Marksa kao i za Lenjina proces odumiranja države trebalo je da se ostvari na takav način što 
bi se država postupno takoreći spojila s proizvodnim odnosima odakle je i proizišla i u njima — u uvjetima 
komunističkog društva — kao snaga vlasti i sile nestala." Prema Kardeljevim riječima, osnovni cilj treba biti 


29 66 


da se politički sustav što više približi..." “... Marksovoj tezi da država prijelaznog perioda, to jest 
socijalistička država, bude tip državnosti koju je on nazvao “radnička klasa organizirana kao država". 16 

Kako je novi Ustav praktično zamislio ostvariti marksističku koncepciju da se “radnička klasa 
organizira kao država??? 

Polazeći od činjenice da je u Jugoslaviji likvidirana klasa kapitalističkih vlasnika, tvorci Ustava 
označili su društvenu strukturu kao onu koja se sastoji samo od radnih slojeva. Problem je u tome kako da se 
“radno-profesionalna" struktura izrazi u strukturi upravljanja, a da se sprečava zakonita tendencija stvaranja 
profesionalnog upravljačkog sloja koji monopolizira upravljanje društvom. 

Budući da su nestale društvene klase, a ostali su slojevi po vrstama rada — radnici u proizvodnji, 
radnici u školstvu, radnici u zdravstvu i drugim službama — Ustav je u skupštinsku strukturu, od općina do 
federacije, uveo pet domova: dom svih građana, savezno vijeće, republička vijeća, zatim dom zaposlenih u 
privredi, dom zaposlenih u kulturi i prosvjeti, dom zaposlenih u socijalno-zdravstvenim službama i 
organizacijsko-politički dom. 

Pokušalo se, radi zamjene načela predstavničkog sustava, da “samoupravna vijeća u skupštinama ne 
budu sastavljena od stalnih zastupnika, nego da skupštine komune u ta vijeća određuju delegate prema 
karakteru pitanja koja su na dnevnom redu". Od toga se odustalo da bi se sačuvala tradicija 
parlamentarizma. 

Iako je Ustav SFRJ donesen 7. travnja 1963. nazvan “Poveljom samoupravljanja“, pozivom na 
njegove konkretne odredbe nisu se mogle izvoditi krupnije društvene promjene, osim formiranja novih 
skupštinskih struktura. U proljeće 1963. po uzoru na savezni doneseni su republički ustavi, pokrajinski i 
opeinski statuti, te održani izbori za sve razine vlasti. Karakteristično je da je IK CK SKJ utvrdio po 
imenima zastupnike u svim skupštinama republika i federaciji, zatim sastave vlada svih republika i 
rukovodstva svih političkih organizacija. Na čelu komisije koja je “izabrala sve kadrove bio je A. 
Ranković. Taj slučaj potvrđuje da je savezni politički centar držao u svojim rukama svu vlast, mada su 
republike ipak konzultirane u “slaganju kadrovske križaljke". 17 

Novi fenomen u političkom životu sredinom 1960-ih bio je nastup sve većeg broja intelektualaca, 
posebno ekonomskih teoretičara, u raspravama o temeljnim društvenim problemima. Iako su se svrstavali u 
antagonističke tabore političara — u reformiste i u konzervativce — centar kritike etatističko-centralističkog 
sustava nastao je u Zagrebu, naravno, uz sljedbenike i u drugim republičkim sredinama. Bakarić je s jedne 
strane autoritetom političke moći, a s druge i autoritetom politekonomista davao smjer “zagrebačkoj? 


ekonomskoj školi. On je siječnja i ožujka 1963. objavio dvije studije18 u kojima afirmira zakon vrijednosti, 

a diskvalificira ondašnji jugoslavenski privredni sustav. Izrazito negativnu, čak brutalnu i podrugljivu ocjenu 
o tome dao je na sjednici Gradskog komiteta SKH Zagreba rekavši i ovo: 

“Mi svi znamo da je ekonomski sistem u Jugoslaviji preživio i da ga treba smijeniti —ai 
smjenjujemo ga — drugim prikladnijim sistemom. Stari sistem se raspada danas već do te mjere da ga u stvari 
tolerirati više nitko ne može. Stari sistem, a u prvom redu dojučerašnji centralistički sistem planiranja 
(zapravo sistem investiranja), uzrokovao je i uzrokuje u svojem daljnjem opstanku čitav niz ekonomskih 
neravnomjernosti, čitav niz teškoća i čitav niz bezizlaznih situacija. 

... Sadašnji sistem, naime, takav je da u jugoslavenskim razmjerima radnik radi za sebe neposredno 
jedan sat, dva sata daje "višak rada* (od čega, doduše, dobiva dio posredno natrag)! Dakle, omjer 1:2. Kažu 
da je takav odnos mogao biti i prije nekoliko hiljada godina. U Centralnoj Americi, na primjer, kad su 
Španjolci došli kod Maja, navodno je vrijedio isti odnos (a Maje su po stupnju razvoja bili ispred Homerovih 
Grka, tj. kao taj dio Europe pred skoro 3000 godina).?19 

Analizom BakariĆevih ekonomskih radova uoči reforme može se zaključiti da on inzistira na 
razgradnji ekonomske etatističke strukture i da predviđa kako Će se pojaviti nove ekonomske zakonitosti u 
nekomu duljem razdoblju nakon što se kapital iz državnih ruku prenese na ruke radnika-proizvođača. 

Rasprava među ekonomskim teoretičarima kulminirala je sukobom na znanstvenoj sekciji Saveza 
ekonomista Jugoslavije, u Zagrebu, 19. siječnja 1963. Formirala su se dva znanstvena fronta, oba s jasnim 
društvenim i političkim implikacijama. Na jednoj strani je skupina beogradskih ekonomista zagovarala plan 
kao “osnovni ekonomski zakon socijalizma", u najboljoj staljinskoj i staroj 
socijaldemokratskoj/komunističkoj tradiciji teorije europskoga radničkog pokreta. U toj tradiciji, uz 
staljinske korekcije s početaka četrdesetih i pedesetih godina, najprije je vladalo uvjerenje da plan ukida 
zakon vrijednosti. Ono je kasnije zamijenjeno stavom da plan samo svladava njegovu “stihijnost" i čini ga 
svojim instrumentom. Na drugoj fronti, u kojoj su dominirali zagrebački ekonomisti, formirano je mišljenje, 
koje je prevagnulo prije svega zahvaljujući teorijskom i političkom utjecaju V. Bakarića, da je plan samo 
integralni dio djelovanja zakona vrijednosti, a da je zakon vrijednosti temeljni ekonomski zakon i u 
socijalizmu kao prijelaznom razdoblju od kapitalizma ka komunizmu. 

Neposredne društvene implikacije tih dvaju stavova u sporu bile su: ili daljnja razrada i jačanje 
ekonomskih funkcija države u ovom ili onom obliku, ili liberalizacija ekonomskih odnosa u društvu na 
temelju “slobodnijeg" djelovanja ekonomskih zakonitosti, napose zakona vrijednosti, odnosno na temelju 
tržišne samostalnosti poduzeća. Pobijedila je druga linija i pod njezinom relativnom dominacijom formirani 
su dokumenti Osmog kongresa SKJ 1964, kao i mjere privredne ili “društveno-ekonomske" reforme 1965. 
godine. 

Dva su ključna stava u odlukama VIII. kongresa SKJ (7-13. prosinca 1964) o daljnjem razvoju 


samoupravljanja: prvi je prenošenje sredstava za proširenu reprodukciju i s tim u vezi prava, s državnih 

političkih organa na radne kolektive u prvredi i, drugi, razvijanje samoupravljanja u radnim organizacijama 
prema jačanju društvene moći radnika, a protiv birokratsko-tehnokratske uprave poduzeća koja je u svojim 
rukama centralizirala dohodak i o njemu odlučivala. 

Kao što je za društveno-ekonomske odnose i samoupravljanje značio radikalan idejno-politički 
obračun s naslijeđenim državno-centralističkim sustavom, tako je VIII. kongres SKJ 1964. za 
međunacionalne odnose značio početak političkih akcija na suzbijanju unitarističke svijesti, što će kasnije 
omogućiti ustavnu reformu federacije. 

U glavnom kongresnom referatu, referatu Josipa Broza Tita, kaže se: 

“Ja smatram da VIII. kongres mora posvetiti punu pažnju međunacionalnim odnosima, ali ne zbog 
toga što nacionalno pitanje kod nas predstavlja problem... Sada se radi o daljnjem razvoju međunacionalnih 
odnosa..." 

Tito konstatira da je u KPJ od III. partijske konferencije u prosincu 1924. godine “...pobijedilo 
marksističko-lenjinističko shvaćanje da ovo pitanje (nacionalno, D.B.) treba riješiti na principu 
ravnopravnosti svih naroda, na dobrovoljnom udruživanju, s pravom odcjepljenja".20 

Edvard Kardelj, najveći autoritet u komunističkom pokretu Jugoslavije za nacionalno pitanje, u 
svom referatu na istom kongresu ističe da u izgradnji privrednog sustava SKJ mora voditi računa “...da je 
Jugoslavija višenacionalna zajednica..." i da “...nacionalna ekonomska samostalnost ... nije ni 
etatističko-administrativna kategorija, ni autarkija, niti pravo na nacionalistički egoizam, već specifičan vid 
samoupravljanja radnih ljudi. Znači, u odnosima među narodima treba da bude primijenjen uz određene 
modifikacije, isti princip koji važi za socijalističke ekonomske odnose među ljudima, to jest da svaki narod 
ima pravo i realnu mogućnost da živi i da se razvija u skladu s rezultatima svoga rada ... i da nikakva snaga 
izvan njega samog ... ne može raspolagati plodovima njegova rada.'2 1 

Suprotno svojim prijašnjim afirmacijama jugoslavenstva, pa čak i poželjnosti asimilacije naroda u 
jugoslavensku naciju, o čemu je već bilo riječi,22 Tito upozorava da prijeti opasnost da se politika SKJ o 
međunacionalnim odnosima iskrivi i ističe da ima onih “...koji smatraju da su u našem socijalističkom 
društvenom razvoju nacionalnosti već preživjele i da treba da odumiru ... što pomalo sliči na asimilaciju i 
birokratsku centralizaciju, na unitarizam i dogmatizam ... ukoliko se takvi pojedinci nalaze u Savezu 
komunista ... njima nema mjesta u našem Savezu, jer su štetni". 

Dalje navodi da postojeća birokratska centralizacija u federaciji potiče istovremeno i unitarističko 
ignoriranje republika i nacionalizam i separatizam, pa zahtijeva da se radikalno sužava prostor 
administrativno-birokratskog upravljanja. 

Također traži da se u potpunosti poštuju sva prava “etničkih nacionalnih grupa, da one budu most, a 
ne granice i zid Jugoslavije sa susjednim zemljama". Zaključujući dio referata o međunacionalnim 


odnosima, Tito opominje “...ako ne želimo da nam se jave ozbiljne teškoće na našem putu, mi moramo 

otvorenim očima gledati na još uvijek postojeće probleme nacionalnih odnosa. Moramo u prvom redu 
shvatiti da u našim današnjim uvjetima birokratsko-centralistički i birokratsko-partikularistički nacionalizam 
nije ništa manje opasan i kontrarevolucionaran od klasičnog buržoaskog nacionalizma. 

Veljko Vlahović u svom referatu također se obračunava i s unitarizmom i nacionalizmom. 
Konstatira da su se pojavile “tvrdnje da “nacije treba brže da odumiru", što u suštini odražava unitaristička ... 
shvaćanja..." U ime IK CK SKJ, odgovoran za ideološka pitanja, on upozorava da je “shvaćanje da će 
nacionalne razlike iščeznuti ubrzo poslije pobjede revolucije ne samo naučno neodrživo već najčešće 
prikriva birokratske, unitarističke ili hegemonističke tendencije", pa se u istoj rečenici poziva na Lenjinovu 
tezu “...da će se nacionalne razlike zadržati i poslije pobjede socijalizma u čitavom svijetu. Dalje napada 
parolu koja glasi: “Treba se spašavati od republikanizma ubrzanom privrednom i kulturnom integracijom“', 
tumačeći da je ta parola “...samo jedna varijanta administrativno-centralističkog nacionalizma...? 

Zapanjujuća je činjenica da se delegati nisu izjašnjavali o nacionalnom pitanju iako je ono krucijalni 
problem Jugoslavije. 

Očekivalo bi se da će delegati Kongresa svestrano raspravljati o novim stavovima Tita, Kardelja i 
Vlahovića. Međutim, vrlo ih se malo osvrnulo na te teme, a najmanje na temu o unitarističkoj svijesti, iako 
je uvijek bila praksa da se nove ideje, novi pogledi i nove ocjene rukovodstva prihvaćaju i nastupom mnogih 
sudionika, pa i plebiscitarno. Nitko nije pobio teze rukovodstva SKJ, ali one nisu dočekane s oduševljenjem. 
Vjerojatno bi bilo najkorektnije reći da su se delegati suzdržavali govoriti o tim temama i da su vjerojatno 
bili zatečeni, jer se baš takvim jezikom i o takvu sadržaju nije u SKJ govorilo gotovo dvadeset godina. Osmi 
kongres zapravo je otvorio tabu temu. Još jedan argument za tu pretpostavku: pri kraju Kongresa predlagače 
nacrta rezolucije jedan je delegat upozorio da u tekstu nema ništa o međunacionalnim odnosima, premda su 
kongresni referati tom pitanju posvetili veliku pažnju. 

Analizirajući VIII. kongres čini se da se može reći kako se legitimnost budućega napuštanja 
centralističko-etatističkoga privrednog sustava nalazi više u koncepciji samoupravne suverenosti radnika 
preko koje se ostvaruju sve slobode, pa i nacionalna, nego u koncepciji suverenosti nacija, što je logično i 
razumljivo u kontekstu doktrine o radničkom samoupravljanju kao glavnoj orijentaciji SKJ u društvenom 
razvoju zemlje. 

Kongresi Saveza komunista republika, održani tri-četiri mjeseca nakon VIII. kongresa SKJ, bili su 
prilika da se šire razviju ideje rukovodstva SKJ s VIII. kongresa. Međutim, to se nije dogodilo, ali treba reći 
da su republički kongresi ponovili glavne točke iz referata Tita, Kardelja i Vlahovića. Pri tome su pojedini 
republički kongresi toj temi dali ponešto različito značenje. 


U Rezoluciji IV. kongresa SK BiH (2-5. ožujka 1965) kaže se: 

“Program Saveza komunista Jugoslavije i stavovi VIII. kongresa daju jasnu orijentaciju za dalje 
jačanje bratstva i jedinstva naših naroda ... zanemarivanje postojanja nacija u našoj zemlji i zastupanje teze o 
potrebi asimilacije u neku novu vještački konstruiranu “naciju? neodrživo je...? 

Rezolucija ne utvrđuje stanje, ne identificira probleme i ne razrađuje konkretnu politiku 
međunacionalnih odnosa u BiH. 

Rezolucija IV. kongresa SK Crne Gore (15-17. ožujka 1965) veoma kratko konstatira i podržava 
politiku pomaganja razvoja “nedovoljno razvijenih područja ... koja će dovesti našu republiku u položaj da 
sredstvima vlastite akumulacije odlučujuće utječe na svoju dalju socijalističku izgradnju...? 

Peti kongres SK Slovenije (17-20. ožujka 1965) mnogo je više pažnje posvetio međunacionalnim 
odnosima u Jugoslaviji. Sekretar CK SKS Miha Marinko u referatu kaže da su “...stavovi i zaključci VIII. 
kongresa SKJ, posebno misli druga Tita o međunacionalnim odnosima ... doživjeli opće odobravanje, 
naročito kod komunista u našoj republici", a zatim konstatira da se osim klasičnoga buržoaskog 
nacionalizma javlja i nacionalizam u SK čije je izvorište u birokratsko-centralističkim tendencijama i 
velikodržavnom hegemonizmu koji se suprotstavlja samoupravljanju. 

Rezolucija IV. kongresa SK Makedonije (29-31. ožujka 1965) posvetila je veću pažnju nacionalnom 
pitanju. 

“...Savez komunista Makedonije će se boriti protiv shvaćanja o “prerastanju* nacije kroz stvaranje 
jedinstvene", “jugoslavenske? nacije, ali — istovremeno — ulagat će sve snage za iskorenjivanje ... 
nacionalističkih pojava u svojim redovima.? 

Rezolucija V. kongresa SKH (26-29. travnja 1965) uglavnom naglašava samo borbu protiv recidiva 
nacionalizma u kulturi, historiografiji, sportu i drugim područjima i zalaže se za “...jačanje ravnopravne 
uloge neposrednih proizvođača..." kao “...najefikasnijeg sredstva borbe protiv svakog nacionalizma i 
hegemonizma". 

Peti kongres SK Srbije (11-14. svibnja 1965) naglašava ove stavove: 

“Osnovni uvjet opstanka mnogonacionalne zajednice jest slobodan i svestran ekonomsko-društveni i 
kulturni razvitak svake nacije. Samo slobodni i ravnopravni ljudi i nacije mogu naći zajedničku osnovu i 
pravi interes za zajednički život" (iz referata Jovana Veselinova, sekretara CK SKS). 

I dalje: 

“Radni ljudi i komunisti naše republike samo su za jedan sistem odnosa i života u federaciji — za 
sistem koji podjednako odgovara svim narodima Jugoslavije... 

Suzdržavanje od razmatranja, pa čak i opstrukcija razmatranja nacionalnog pitanja delegata VIII. 
kongresa SKJ kao i republičkih kongresa, osim donekle Slovenije i Makedonije, dokaz je da je 


unitarističko-centralistička svijest bila duboko raširena među komunistima Jugoslavije, pa će zato borba za 

reformu federacije biti vrlo teška i dugotrajna. Ipak, s VIII. kongresom počinje desetogodišnje razdoblje 
borbe za reformu federacije. 


4. Privredna reforma 1965. godine 


Već je mnogo puta rečeno kako je koncepcija samoupravljanja bila trajna sila za sve inicijative koje 
su smjerale prema reformama. Partijska ideologija je samoupravljanju pridavala moć univerzalnoga sredstva 
za stvaranje “suvremenog društva". Ono radnicima daje vlast nad ekonomijom, ono sprječava neograničenu 
vlast birokracije i tehnokracije ili bilo kakva određenog sloja, ono rješava nacionalno pitanje i, konačno, ono 
je superiorno i građanskoj parlamentarnoj demokraciji u kojoj se samo smjenjuju vladajuće stranke, a režim 
“klasne" eksploatacije ostaje. 

Tendencije obnavljanja višestranačja, oživljavanja privatnog vlasništva i bilo kojih institucija 
građanskog društva u začetku su uvijek bile blokirane. 

Samo po sebi i sama za sebe, koncepcija samoupravljanja ipak nije bila dovoljna za radikalne 
reforme, pa se ispostavljalo da se više koristila za ideološki legitimitet režima, manipulaciju narodom, nego 
što je bila iskrena želja lidera SKJ. 

Ali, sredinom 1960-ih vrijeme je donijelo još dva snažna činitelja za iniciranje privredne reforme. O 
jednom je već bilo riječi. Radi se o tome da su visoko-centralizirana sredstva u federaciji stvorila stanje 
neprekidnih svađa u njezinim organima, koje su blokirale proces donošenja odluka. To stanje se moglo 
prevladati ili gašenjem fondova federacije ili “malim državnim udarima" — smjenjivanjem vodećih timova 
po republikama 1 u federaciji. Ta blokada je već utvrđena u analizi krize saveznoga državno-partijskog vrha 
u 1958. i u 1962. godini. 

Nakon što je sirova faza industrijalizacije sredinom šezdesetih godina završena, dostignuta razina 
društvenog razvoja donijela je novi problem: kako upravljati razvijenom privredom u kojoj dominira nova 
industrijska struktura. 

Privredni sustav održavao se na voluntarističkim odlukama savezne vlade; nije bio konzistentan — 
nije bio ruskog tipa (komandna ekonomija), a daleko je bio od tipa tržišne privrede. To je bio mixtum 
compositum, ograničeno tržište s dominacijom državnog upravljanja. Takav sustav je stalno pojačavao 
sukobe među političkim i poslovnim subjektima. 

Izlaženje iz takva stanja bilo je vrlo riskantno. Izlaz je bio u stvaranju tržišnog mehanizma, ali 
njegova nagla primjena ugasila bi mnoge subjekte gospodarstva. Tu dilemu je Vladimir Bakarić ovako 
opisao: 

“Tu postoje dvije stvari; prva je očiglednost da se disproporcije sve više nagomilavaju, a što se duže 
zadržavaju stari odnosi, tih će disproporcija biti sve više i bit će sve teže zauzdavati ih. Davanjem slobode na 


žličice uspostavljeni su takvi odnosi da ih parcijalnim zahvatima, mjerama koje zadržavaju dominantnim 

dosadašnje, po svojoj suštini administrativne metode rukovođenja, više uopće nije moguće razriješiti. Takva 
metoda u stvari samo znači odgađanje rješenja. Na drugoj strani, ako bismo najednom sve prepustili 
automatizmu, ako bismo najednom dozvolili takvo odmjeravanje snaga koje bi dovelo do odstranjivanja iz 
naše ekonomike svega što po sadašnjim svojim sposobnostima ne bi moglo da opstane, najvjerojatnije bi se 
dubina do sada stvorenih disproporcija izrazila toliko snažno da se postavlja pitanje bismo li mogli izdržati 
da se taj proces odigra do kraja. Ostaje, dakle, pitanje kakvi bi bili konačni rezultati takvog izlaska iz 
sadašnje situacije. Najvjerojatnije se baš u tome što je relativno lako vidjeti svu težinu izlaska iz situacije 
dobrim dijelom krije uzrok inkliniranja k intervencijama koje u stvari znače zakivanje starog sistema. Takav 
postupak, međutim, ne daje osnova za rješavanje problema. Teškoće koje su po svojoj suštini produkt starog 
sistema ne mogu se savlađivati metodama koje odgovaraju tom sistemu.?23 

Citirana Bakarićeva teza bila je izraz prikočene koncepcije privredne reforme 1965. za koju je 
detaljan elaborat izradio Savezni sekretarijat za financije (ministar Kiro Gligorov). 

Elaborat je pošao od teze da se u prijašnjem administrativnom razdoblju nisu morale “respektirati? 
ekonomske kategorije kao što su cijena koštanja, cijena proizvodnje i slično, jer u etatističkim odnosima 
cijela privreda posluje kao jedan jedini državni monopol u kojemu su bitni globalni odnosi. U takvim 
odnosima može jedno poduzeće, pa čak i privredna grana, biti “nerentabilno", tj. može poslovati i ispod 
cijene koštanja, a da to ipak bitnije ne utječe na položaj poduzeća, odnosno onih koja rade u “nerentabilnoj? 
privrednoj grani, jer su svi plaćeni iz državnog proračuna, a ne iz dohotka svoje privredne organizacije.24 

U uvjetima radničkog samoupravljanja i tržišne privrede odnosi se iz temelja mijenjaju. Ekonomske 
kategorije, kao što su cijene i visina akumulacije itd., postaju odlučujući činitelji materijalnoga i društvenog 
položaja pojedinaca, cijelih dijelova naroda, regija i republika. 

Kako se tako krupno društveno pitanje, pitanje cijena, rješavalo u praksi? 

Do privredne reforme 1965. godine država je određivala cijene gotovo svim vrstama robe. Takav je 
sustav neizbježno morao deformirati cijene. Na području sirovina i reprodukcijskoga materijala cijene su 
bile mnogo niže od cijene opreme i robe za široku potrošnju. Poduzeća i komune, republike i drugi subjekti 
orijentirali su se na to da grade prerađivačke kapacitete, naročito za proizvodnju robe široke potrošnje, jer je 
to, pri danim odnosima cijena, donosilo veći dohodak. Tako se rađala i rodila disproporcija između 
proizvodnje sirovina i repromaterijala i prerađivačke industrije. 

Deformirane cijene donosile su, na osnovi različite stope rentabilnosti, različite dohotke 
poduzećima, komunama, regijama i republikama. Prema analizi Saveznoga sekretarijata za financije, stopa 
rentabilnosti (postotni odnos akumulacije i upotrijebljenih osobnih i obrtnih sredstava) po pojedinim 
granama u 1964. godini iznosila je (u %):25 

— u proizvodnji električne energije 4,6 


— u proizvodnji ugljena i koksa 4,7 

—u nafti 10,5 


— u crnoj metalurgiji 7,2 
— u obojenoj metalurgiji 13,2 

— u industriji nemetala 16,3 

— u metaloprerađivačkoj industriji 12,2 
— u brodogradnji 16,2 
— u elektroindustriji 15,1 
— u kemijskoj industriji 15,4 

— u proizvodnji građevnog materijala 15,3 

— u drvnoj industriji 16,6 
— u industriji papira 8,0 
— u tekstilnoj industriji 13,6 

— u industriji kože 13,7 
— u industriji gume 20,9 
— u prehrambenoj industriji 11,3 
— u grafičkoj industriji 16,4 

— u industriji duhana 13,7 

— u filmskoj industriji 7,6 

— u ostaloj industriji 20,4 


I odnosi po užim grupacijama unutar pojedinih grana pokazuju osjetna odstupanja od prosjeka 
rentabilnosti grane. Tako je proizvodnja električne energije ostvarila stopu rentabilnosti od 3,2%, a 
distribucija 7,8%; rudnici soli imali su stopu od 3,3%, a tvornice vatrostalnog materijala 21,2%; u metalnoj 
industriji tvornice tračničkih vozila imale su prosječnu stopu od 7,7%, tvornice precizne mehanike 22,5%, 
tvornice roba za kućanstvo 20,9%. U kemijskoj industriji tvornice umjetnih vlakana imale su stopu od 4,1%; 
a tvornice u prerađivačkoj kemijskoj industriji 22,8%. Tvornice papira imale su stopu od 6,1%, a prerada 
papira 28,6%; u tekstilnoj industriji predionice i tkaonice pamuka imale su stopu od 8,9%, tvornice rublja i 
odjeće 16,5%, a tvornice trikotaže 18%. U prehrambenoj industriji tvornice konzerva voća i povrća 5,0%, 
tvornica bombona 19,8%, a tvornica špirita i pića 23,3%. 

Krupan je problem bio i devizni tečaj: precijenjen u odnosu prema dolaru, a vrlo različit po vrstama 
izvozne robe. Individualni izvozni tečajevi u prosincu 1964. kretali su se od obračunskog tečaja 750 dinara 
do 1.300 dinara za jedan američki dolar, a prosječan izvozni tečaj iznosio je oko 1.055 dinara. Nasuprot 


tome, prosječan uvozni tečaj 1964. godine iznosio je 925 dinara, što znači da je izvozni tečaj u prosjeku bio 

za oko 14% viši od uvoznoga. Prosječni uvozni tečajevi pojedinih proizvoda prema namjeni potrošnje bili su 


ovakvi (u dinarima za jedna američki dolar): 


Sirovine i poljoprivredni proizvodi 810 
Poluproizvodi 862 
Oprema 1.028 

Roba široke potrošnje 1.050 


Prema tome, nasuprot niskim tečajevima sirovina i poluproizvoda stajali su mnogo viši i izvozni i 
uvozni tečajevi finalnih proizvoda. Drugim riječima: proizvodi i usluge s visokim izvoznim tečajevima imali 
su zaštitu i u visokom izvoznom tečaju za odgovarajuće proizvode i usluge, a za njihovu proizvodnju uvozile 
su se sirovine po prosječnom tečaju od 810 dinara i poluproizvodi po 862 dinara i kad su oni sami imali tečaj 
od 1.200 i više dinara. 

U takvim odnosima dinar je u vanjskotrgovinskoj razmjeni izgubio svojstvo općeg ekvivalenta, a u 
zemlji se mogla održati, štoviše, vrlo dobro prolaziti 1 proizvodnja koja po jedinstvenim mjerilima nije 
sposobna za samostalnu reprodukciju. 

Umjetni devizni tečaj doveo je do toga da su strani turisti pa i radnici koji su slali novac u zemlju, 
mijenjali dinar po višem tečaju na “crnom tržištu. 

Nije potrebno dokazivati da su takvi odnosi doveli do velikih subvencija. U vanjskotrgovinskoj 
razmjeni opseg subvencija izvozu dostigao je 1964. godine svotu od oko 270 milijarda dinara, a carine oko 
225 milijarda. To, ipak, nije bilo dovoljno da bi se osiguralo održavanje potrebnih odnosa, pa su u sustav 
vanjskotrgovinske razmjene ugrađene i druge intervencije — kontingentiranje ili posebne izvozne i uvozne 
dozvole, povezivanje uvoza s izvozom i slično. 

Prema spomenutom proračunu Sekretarijata za financije, ako se ne bi izmijenio paritet i odnosi u 
cijenama, 1965. godine trebalo bi za subvencioniranje izvoza još oko 100 milijarda dinara, pritisak na uvoz 
bio bi još veći, a samim tim i teškoće u platnoj bilanci. 

“Kirurška" intervencija u društveno-ekonomske odnose postala je objektivna ekonomska nužda a ne 
samo stvar samoupravne koncepcije. 

Situacija se nije mogla riješiti bez neposrednijeg uključivanja u svjetsku privredu, i to jednostavno 
zato što se u okvirima nacionalne privrede ne mogu formirati “normalna" struktura cijena, normalni odnosi 
ponude i potražnje, jer za cijeli niz proizvoda u nacionalnoj privredi postoje po jedan-dva proizvođača 
(automobili, televizori, i sl.), a da o drugim razlozima i ne govorimo. Sve je to išlo u prilog neizbježne, ali 
smjele odluke da se preuzme odgovornost za sve implikacije prelaska na mnogo slobodnije tržišne odnose, 


što je postalo conditio sine qua non racionalnoga privrednog razvoja i sustava samoupravljanja. 

Godine 1965. nastupio je prijelomni trenutak u razvitku društveno-ekonomskih odnosa u Jugoslaviji. 
Na području privrednog sustava provođene su promjene koje su trebale radikalno likvidirati naslijeđe iz 
administrativnog razdoblja i usmjeriti privredu na djelovanje objektivnih ekonomskih zakonitosti robne 
proizvodnje u uvjetima društvenog vlasništva i radničkog samoupravljanja. 

Iako bi idejno-politička platforma koju je izgradio VIII. kongres SKJ (kao i prije slične platforme 
sindikata i savezne skupštine) mogla upućivati na radikalno mijenjanje načina proizvodnje, s etatističkog na 
razvijeniji samoupravni sustav, uz istodobni razvoj tržišne privrede i novu kvalitetu u razvoju 
samoupravljanja, ipak je početna faza reforme bila više financijsko-ekonomska operacija, a manje radikalna 
reforma proizvodnih odnosa. To se može zaključiti na osnovi mjera koje su poduzete na početku reforme: 

— devalvacija dinara, smanjenje carinske zaštite, poskupljenje uvoza i poticanje izvoza 

— restriktivna kreditno-monetarna politika; osjetno usporavanje i smanjenje kredita i novčane mase 
radi suzbijanja inflacije 

— ograničenje i smanjenje budžetske potrošnje i tzv. neprivrednih troškova (članarine, bankarski 
troškovi, premije, osiguranja 1 sl.) 

— smanjenje poreznih i nekih drugih obveza privrede 

— preporuka da osobni dohoci ne rastu iznad proizvodnosti 

— restrikcija investicijske potrošnje 

— administrativno povećanje cijena i njihova korekcija prema svjetskim cijenama, uz istodobno 
zamrzavanje većeg dijela novoodređenih cijena u proizvodnji i transportu 

— radikalno smanjenje regresa, dotacija, premija i sličnih oblika administrativnog prelijevanja 
dohotka. 

Nove privredne mjere donesene u srpnju 1965. početak su najradikalnije reforme privrednog sustava 
od uvođenja radničkog samoupravljanja 1950. godine. 

Na širem društvenom planu “progresivne snage u SKJ" (nova kategorija koja se pojavila u 
političkom životu polovicom šezdesetih godina) vjerovale su i očekivale od radikalnih promjena privrednog 
sustava, osim ostalog, i ove rezultate: 

a) oslobađanje inicijative i stvaralaštva proizvođača jer će radnici, stavljeni u slobodnije tržišne 
ekonomske odnose u kojima potpunije “dijele sudbinu svojih proizvoda", brže razvijati materijalne 
proizvodne snage i socijalističke društvene odnose; 

b) potiskivanje i radikalno smanjenje moći federalnog centralizma, što je moguće samo radikalnom 
promjenom postojećega etatističkog privrednog sustava, a to će osigurati i afirmaciju nacionalnog faktora. 

Ipak, uvođenjem prvih mjera privredne reforme nastala je kvalitetno nova situacija za privređivanje. 
Znatnim su dijelom presječeni kanali kojima je država unosila sredstva u privredu, najviše iz emisije novca. 


Izmjenom cijena naglo se promijenila potražnja robe i usluga; naročito su naglo smanjene investicije koje su 

i bile najveće žarište poremećaja u privredi. Zbog promijenjenih uvjeta privređivanja i očekivanja novih 
ekonomskih odluka federacije, privreda se sustezala od donošenja značajnijih poslovnih odluka čekajući 
bolje prilike. Sve privredne organizacije i sve ustanove pravile su proračune u vezi s mogućnostima 
“uklapanja u uvjete reforme". Naime, opći porast cijena sredinom 1965. godine doveo je do porasta troškova 
života za 35% u drugoj polovici 1965. godine. Osobni dohoci na ime povećanih troškova života nisu 
povećani za sve zaposlene jednako. Radne su organizacije povećavale osobne dohotke u skladu sa svojim 
mogućnostima, što je dovelo do znatnih razlika među zaposlenima. 

Početkom 1966. godine donesen je i petogodišnji plan privrednoga i društvenog razvoja koji je, 
zapravo, dalje razrađivao započetu privrednu reformu. U petogodišnjem je planu bilo zacrtano da se do 
1970. godine ostvari takva raspodjela neto-proizvoda u kojoj će privreda sudjelovati s oko 70%. 

Ostvarivanje privredne reforme postalo je prvorazredni zadatak cijeloga društva. Radni su se 
kolektivi mobilizirali da iskoriste sve svoje “unutrašnje rezerve". 

Pod pritiskom znatno otežanih uvjeta plasmana robe i usluga, a da ne bi došlo do smanjenja osobnih 
dohodaka, prva je reakcija radnih kolektiva i u privredi i izvan nje bila gotovo potpuno obustavljanje 
primanja novih radnika, a zatim je došlo i do otpuštanja s posla. Prvi put od 1945. godine stagnirao je, pai 
opadao, broj zaposlenih. Dok je, npr., broj zaposlenih od 1962. do 1964. porastao za oko 566.000, u 
razdoblju od 1964. do 1967. godine opao je za 47.000. Problem je postao još teži i zato što je upravo tih 
godina pristigao najveći kontingent mladih generacija rođenih nakon rata i mnogo brojniji od starijih 
generacija. Trogodišnje zatvaranje vrata za zapošljavanje neće ostati bez značajnijih političkih posljedica. 
Teškoće će biti samo privremeno ublažene odlaskom dijela radne snage na rad u Zapadnu Europu i 
zadržavanjem na selu. To, dakako, neće biti rješenje. 

U procesu prestrojavanja privrede stabilizirale su se cijene i životni troškovi, tako da se dinar u 
nekim bankama na Zapadu konvertirao po službenom tečaju. Ali stabilizacija je ostvarena na osnovi oštrih 
restriktivnih mjera i na račun stagnacije privrede. 

Izložena naglom prekidu inflacije, odnosno prestanku financiranja proizvodnje dijelom iz emisije, 
zatim pritisku uvezene robe, a dotadašnjim razvitkom nedovoljno orijentirana na izvoz, privreda je nakon 
reforme nužno prekinula s tradicionalno visokom stopom rasta. 

Industrijska je proizvodnja naglo stagnirala. Stopa rasta prema prethodnoj godini (lančani indeks) 
iznosila je: 1963. godine 116%; 1964. godine 116%; 1965. 108%; 1966. godine 105%; 1967. godine 100%; 
takav zastoj industrijske proizvodnje nije se dogodio poslije 1952. godine. Dok je u prošlom 
četvorogodišnjem razdoblju industrijska proizvodnja porasla za 54%, u razdoblju reforme (1964-1968) 
porast je iznosio 18%. Budući da se broj zaposlenih nije povećao, proizvodnost je porasla za 18%, odnosno 
još više, jer se radno vrijeme skratilo za sedam posto, na 42-satni radni tjedan. Za četiri godine u privredi su 


izvedene i strukturne promjene. Dok je većina grana stagnirala, brodogradnja, kemijska industrija, industrija 

nafte, papira i elektroenergije ostvarile su vrlo visok porast. Tako je, npr., brodobradnja dostigla dvostruko 
veći fizički opseg proizvodnje (indeks 1968/1964. godine 213%). 

Poljoprivreda je stagnirala više od industrije. Stopa rasta prema prethodnoj godini (lančani indeks) 
iznosila je 1963. godine 110%; 1964. godine 106%; 1965. godine 91%; 1966. godine 116%; 1967. godine 
99%; 1968. godine 96%. 

U 1967. godini ne samo da je prekinut trend preraspodjele u korist proizvodnih organizacija nego je 
u toj i sljedećoj godini povećano opterećenje privrede. Kapital se počeo sve više koncentrirati u rukama 
banaka, naročito centralnih. U razdoblju od 1964. do 1968. banke su povećale investicije u osnovna sredstva 
za 78%, privredne organizacije za 55%, a država (društveno-političke zajednice) smanjila ih je na polovicu 
iz 1964. godine. 

Praksa je pokazala da je ostvarivanje reforme bilo teže nego što se u početku mislilo. Jedan od 
kreatora reforme, V. Bakarić, na VI. kongresu SKH u prosincu 1968. o tome kaže: 

“Svi smo očekivali teškoće reformom zacrtanih mjera i smatrali da će privreda trebati i vremena i 
sredstava da se prilagodi nužnim promjenama i izvede potrebne promjene u svojoj strukturi i unutarnjim 
vezama. Izvjesno prilagođavanje tržištu je uslijedilo, a i sredstva su ponešto pošla drugim kanalima. 
Međutim, stare obaveze, kanali kojima su one trebale biti likvidirane, pa dio privrede orijentiran u tom 
pravcu, počeo je najprije gubiti sredstva za ta ispunjenja, presušila su neka sredstva koja su dotjecala 
umjetnim i nevidljivim povišenjem viška rada, rasli su zahtjevi za preorijentaciju privrede, rasli i zahtjevi za 
spašavanje slabih, itd. Nije bilo dovoljno mjesta za sve to. Kako je krvotok privrede, naročito proširene 
reprodukcije ipak bio pretežno vezan za stare žile i motore, ubrzo su se ovi pokazali jačima, i proces 
prelaženja sredstava na privredu ne samo da se nije nastavio nego se počeo vraćati..."26 

Kako podaci pokazuju, glavni je uzrok duge stagnacije taj što privredi nisu ostavljena potrebna 
sredstva “za prestrojavanje". Tome treba dodati i neke druge uzroke. Rukovodstva na svim razinama, od 
centralnih organa državne uprave do rukovodilaca poduzeća, poslovala su i privređivala više od dvadeset 
godina u uvjetima manje-više administrativnog sustava i znatan dio njih nije bio dovoljno osposobljen da 
privređuje u novim situacijama tržišne privrede, a kadrovskih promjena nije bilo. Pokazalo se da je 
rukovođenje procesom tržišne privrede vrlo složeno. U praksi je bilo grubih metoda rukovođenja. Tako se, 
npr., strojogradnja, koja se već prije bila prilično probila na strana tržišta, dobrim dijelom s njih povukla jer 
sama nije mogla kreditirati svoj izvoz, a sustav državnih kredita bio se gotovo sasvim ugasio. U trenutku kad 
je Jugoslavija najviše otvorila svoje granice konkurenciji strane proizvodnje, druge su zemlje jače zatvorile 
tržište, naročito zemlje EEZ-a. Protumjere Jugoslavije su izostale. Država se sustezala od niza nužnih akcija 
usmjeravanja i organiziranja privrede, a samoupravna organizacija nije bila izgrađena da zamijeni neke 


funkcije države. 

Zbog sporosti i kolebanja u ostvarivanju politike reforme i zbog deformacija u privredi i društvenim 
odnosima, nisu bili zadovoljni ni najodlučniji borci reforme, a ni njezini protivnici koji su i prije bili protiv 
strukturalnih društvenih promjena što ih je zacrtala reforma. 

Već 1968. godine pritisak nezaposlenih postao je tako jak da je morao izazvati političke poremećaje. 
U 1967. godini bilo je za jedan posto manje zaposlenih nego u 1964. Pri tome je broj zaposlenih u privredi 
društvenog sektora smanjen za tri posto, a broj zaposlenih u privatnom sektoru, bez poljoprivrede, povećan 
je za 42%. Posljednji podatak nije gotovo nimalo ublažio teškoće jer je u privatnom sektoru bilo svega tri 
posto od ukupno zaposlenih. 

Broj osoba koje traže zaposlenje bio je u 1968. godini veći za 47% nego u 1964. godini. Porast 


zahtjeva za zaposlenje pokazuje sljedeća tablica: 


Godišnji prosjek u tisućama 1962. 1963. 1964. 1965. 1966. 1967. 1968. 
Ukupno 2371 230 212. 237 258 269 312 
Žene 112.119. 122. 126. 120. 122. 135 
Muškarci 125 111.9%_ 111.138 147. 177 
Prvi put traže zaposlenje 81 85 89 96 87 82 112 
Bili u radnom odnosu 156 145 _ 123 141.171 177 200 


Značajno je bilo to što su sada sve više tražili posao školovani ljudi. Naime, u dvije godine reforme 
(1965-1967), prema prethodne dvije godine (1962-1964), broj učenika koji su završili srednje škole povećao 
se za 42%, a onih koji su završili više škole za 31%. 

U razdoblju od 1965. do 1967. osmogodišnje je škole završilo 716.400 učenika, srednje 376.200, a 
više i visoke 85.900. Bile su to godine najvećeg priljeva u poslijeratnom razdoblju, a mogućnost njihova 
zapošljavanja najmanja u poslijeratnom razdoblju. 

Stagnacija privrede, teškoće u zapošljavanju i relativno niski dohoci prouzrokovali su povećani 
odlazak radnika u inozemstvu. Polovicom 1968. godine bilo je u Zapadnoj Europi gotovo 400.000 radnika. 
Prema anketi Zavoda za migracije i narodnosti, prosječna mjesečna plaća jugoslavenskih radnika u 
inozemstvu iznosila je 236.000, odnosno zaokruženo 240.000 starih dinara, ili oko 750 zapadnonjemačkih 
maraka. Njihova je prosječna plaća bila tri i pol puta veća od prosječne plaće jugoslavenskih radnika u 
zemlji u doba provedbe ankete (druga polovica 1966. i prva polovica 1967).27 Anketirani su radnici izjavili 


da bi radili u zemlji ako bi im plaća u prosjeku iznosila 113.000 starih dinara.28 

Ukratko, “odjednom' su se nagomilale brojne teškoće. Raskorak između programskih ciljeva 
reforme i aspiracije s jedne strane i mogućnosti realizacije s druge strane postajao je sve veći. Mršavi 


rezultati reforme bit će jedan od uzroka i povoda političke krize koja je nastajala u tijeku reforme. 


5. Nastavak sukoba u jugoslavenskom vrhu — 


Kardeljeva vizija konfederacije 


U procesu realizacije privredne reforme zaoštravali su se sukobi između proreformskih i 
antireformskih snaga u cijelom društvu zahvaćajući, naravno, i državno-partijski vrh Jugoslavije. Pokazalo 
se da podjela sa sjednice iz ožujka 1962, kada su njezini sudionici “otvorili? karte i postali svjesni postojanja 
dviju politika, nije bila prevladana. Međutim, međunarodna situacija i odnos snaga u Jugoslaviji nije 
dopuštao radikalno rješenje u smislu pobjede jedne ili druge koncepcije preuređenja Jugoslavije. Europski 
poredak hladnog rata učvrstio je 1960-ih Jugoslaviju jer je ona odgovarala interesima obaju blokova, pa bi 
svaka radikalna promjena izazvala njihove nepovoljne, a možda i oštre reakcije. Zapadu je Jugoslavija 
odgovarala kao virus nezavisnosti za ruske satelitske države, a SSSR-u kao “most" prema nesvrstanom 
pokretu, što je Tito i ostvarivao. 

Unutrašnji odnos snaga također je blokirao radikalno rješenje. Partizanska generacija i milijunsko 
članstvo SK] još je uvijek odlučno slijedilo svoje vođe, posebno Tita. Radikalno rješenje značilo je otvoreno 
i smjelo nastupanje Srbije i Hrvatske, kao ključnih republika. Međutim, one se nisu usuđivale na takav 
politički kurs. Srbija je nosila hipoteku hegemonizma iz Kraljevine Jugoslavije i hipoteku četničkog pokreta. 
Otvoreni zahtjevi za hegemonijom digli bi na noge ne samo federalističke snage u drugim republikama već 
čak i one koje takve nisu bile, kao što je JNA čiji kadar je tada još uvijek bio indoktriniran sviješću o 
velikosrpskoj ideologiji kao jednoj od glavnih opasnosti za Jugoslaviju. Zato su velikosrpske snage djelovale 
više tajno nego javno, infiltrirajući svoje ljude na jače pozicije u strukturama režima. 

I Hrvatska je, slično Srbiji, nosila hipoteku separatizma i ustaške NDH. Zato je svaki simptom toga 
smjera “dizao na noge" gotovo cijelu Jugoslaviju, a ne samo unitarističko-hegemonističke snage. Stoga 
Hrvatska još ne igra vodeću ulogu, mada je Bakarić lansirao poznatu krilaticu o nužnosti “federiranja 
federacije", što je podsjećalo na Mačekovu sintagmu “lajbek je krivo zakopčan" a odnosilo se na način 
stvaranja prve Jugoslavije.29 Glavnu ulogu u “federiranju federacije" imala je Slovenija, čiji je lider E. 
Kardelj trajno bio najodlučniji federalist. Makedonija je slijedila Sloveniju i Hrvatsku jer se nalazila u fazi 
mladosti svoje nacionalne države, mada je pristajala na ekonomski centralizam radi dobivanja novca za svoj 


razvitak. 

Sve u svemu, kako zbog međunarodnog okruženja tako i zbog odnosa snaga u zemlji, nije bilo 
moguĆnosti za radikalno rješenje. Svima se žurilo da se nađe rješenje, ali u okviru Jugoslavije, što znači ili 
prema federalizmu, prema sve jačoj suverenosti republika ili prema održavanju tadašnjeg velikodržavnog 
centralizma. Ove su snage žurile da ostvare cilj dok je Tito živ, a druge su težile barem da održe status quo, 
čekajući “svoj trenutak" nakon Tita, ako ga se prije ne može neutralizirati. 

To je bio kontekst političkih konfrontacija u vrhovima državno-partijskih struktura. Pod takvim 
okolnostima borba se vodila u povodu konkretnih političkih i ekonomskih odluka. 

Četiri mjeseca nakon početka privredne reforme, 12. i 13. studenog 1965, sastao se IK CK SKJ da 
raspravi realizaciju odluka VIII. kongresa i privredne reforme. 

Tito je na početku istupio oštro i odlučno, rekavši da se radi “suprotno od odluka 8. kongresa“, i to i 
u privredi i glede nacionalnog pitanja, tako da je situacija u međunacionalnim odnosima “danas mnogo gora 
nego što je bila uoči kongresa".30 

Dalje Tito tvrdi da je dogovoreno dati “prioritet ... modernizaciji naše privrede... da bi se ona mogla 
osposobiti za izvoz?" i da joj se daju 1 devizna sredstva. 

Tito dalje traži da se ukine monopol izvozno-uvoznih poduzeća, a da se u vanjsku trgovinu 
neposredno uključe veća industrijska poduzeĆa. Tito, naravno, nije rekao da misli na beogradski Genex i 
slična poduzeĆa, veĆ argumentira tezu pravom na samoupravljanje. On kaže: “Ja smatram da devizni sistem 
treba čim prije riješiti i ne mogu se složiti ni sa kim koji tu filozofira." Napao je i banke rekavši da 
“industrija bude sudionik i da ima na raspoloženju banke. 

Tito je kao ilustraciju birokratske bezdušnosti ispričao o svom posjetu tvornici tekstila u Čakovcu 
gdje je gledao strojeve iz 19. stoljeća, rekavši: “... radnice izgledaju kao aveti... kada bi čovjek... koji drma 
tim sredstvima (novcem, devizama, D.B.) išao dolje da vidi kako ti ljudi rade za izvoz... bilo bi bolje...? 

Tito dalje traži da se obrnu odnosi u raspolaganju kapitalom — 75% treba dati republikama, a 
federaciji toliko da ona sudjeluje u investicijama. U interesu modernizacije traži pak obustavljanje izgradnje 
velikih objekata. 

Tito je spomenuo kako je srpska vlada dala nagradu ekonomistu Čobeljiću, a on je “... čitavo 
vrijeme protiv naše cjelokupne politike". Naveo je i slučaj kako jedan pitomac u oficirskoj školi, stojeći 
ispred Titove slike, kaže: “Dokle će ovaj čiča tu da visi, tu bi trebalo da visi Aleksandar, nas je više nego 
njih", na što je Gošnjak dodao da se radilo o docentu Beogradskog sveučilišta. 

Tito na kraju zaključuje: “Jedinstvo je ... ugroženo... Mi se moramo čuvati. Mi nismo odgovorni 
samo pred našim narodima ... mi smo odgovorni i pred prijateljima cijelog svijeta... pred međunarodnom 
zajednicom... osnovni elementi stoje u našoj ekonomici... 1 odnosima između naših republika. Vrijeme je da 
se prestane s centralizacijom..., a nerazvijene republike neće ostati kratkih rukava jer će se za njih stvoriti 


fond." 

Očigledno, Titova je platforma najviše pogađala Beograd jer su tamo bila najveća izvozno-uvozna 
poduzeća, najveće banke i najveće investicije. 

Prvi sudionik u raspravi bio je predsjednik savezne vlade Petar Stambolić, koji je rekao da se 99% 
slaže s Titom, ali da će biti teško napraviti radikalni zaokret ilustrirajući kako je federacija dala 85% novca 
za Jadransku magistralu, a da sada mora davati za “—erdap" (hidroelektranu na Dunavu) 80%, navodeći kako 
se priča da “ako turizam hoće devize neka naš paradajz plaća u devizama". 

Čelnik Srbije, Jovan Veselinov, referirao je kako od općine do federacije nitko ne odustaje od svojih 
planova i plančića izgradnje novih objekata. Navodi dalje da (u Srbiji, D.B.) “ima čisto staljinističkog 
negiranja republika", da čaršija u Beogradu osvaja masmedije 1 vodi borbu protiv SKJ, širi teze o antisrpskoj 
politici federacije, govori da u generalštabu JNA ima previše generala iz nekadašnjeg glavnog štaba 
Hrvatske itd., zaključujući kako “jačaju šovinističke pojave... 

Mika Špiljak, potpredsjednik Saveza sindikata Jugoslavije, iznio je da se u Zagrebu smatra kako se 
promjene u sustavu — devizni režim, cijene, planiranje itd. — sporo provode te da se puno putuje u Beograd 
po razne dozvole i financijska sredstva. U Hrvatskoj se vodi oštar kurs protiv nacionalizma, ali je to otežano 
jer im se predbacuje da su birokrati i da se tako ne radi u drugim republikama. Neki člankopisci, npr. iz 
“Praxisa", dobivaju prostor u Beogradu pa čak i u listu “Komunist". Na to je reagirao član CK SKJ Krsto 
Bulajić tražeći dokaze. “Evo", kaže Špiljak, “kada je M. Tripalo kritizirao “Praxis', “Komunist? je objavio 
odgovor Praxisa, a izbacio Tripalove riječi.? 

Potpredsjednik vlade Boris Kraigher, jedan od arhitekata reforme, najavio je da će poduzeća dobiti 
60-70% svih investicija pa predlaže ukidanje saveznih banaka u Beogradu, s argumentom da je trenutno 
najteže razvijenijim republikama, jer one nose prerađivačku industriju koju reforma stavlja pod režim oštre 
konkurencije uključivo i one sa svjetskoga tržišta. 

Replicirajući —oki Pajkoviću, šefu Crne Gore, koji strahuje da će nerazvijene republike doći u tešku 
situaciju, V. Bakarić je rekao da se nerazvijene republike nalaze u situaciji u kojoj je Europa bila 1948. kada 
je zatražila pomoć od SAD-a. Tu pomoć su neke zemlje zapada pojele i ostale siromašne, a neke su se digle i 
otišle naprijed. Poruka je bila jasna: ako Crna Gora, BiH i Makedonija racionalno iskoriste fond federacije, 
ići će naprijed, u suprotnom ostat će trajno siromašne. Bakarić je dao analizu borbe protiv naslijeđene 
etatističke svijesti, konzervativnoga mentaliteta u Hrvatskoj rekavši da “...smo u Zagrebu mi bili dva puta 
pred tim da donesemo formalnu odluku Centralnog komiteta da ne prihvatimo reformu i to radi toga što je 
dolazilo u pitanje čitav niz poduzeća i to dosta velikih, koja se nisu mogla uklopiti pa je izgledalo da Će 
stradati. Cijela naša superstruktura, intelektualna... koja je živjela na parama koje smo stvarali na ovaj način 
(po ranijem sustavu, D. B.) okrenula se protiv nas. Zbog toga nam se činilo da je potpuno normalno što su se 
ujedinili “praxisti* s nacionalistima... sve to skupa i u ovom času je kompletno protiv nas... Centralni komitet 


je bio u borbi protiv nacionalizma potpuno izoliran... Svi časopisi su na drugoj strani..." 

Protiv reforme u SRH bili su “... ne samo Centralni komitet, već i svi komunisti... Sve smo to uspjeli 
na neki način barem potisnuti", kaže Bakarić, završivši da je privredna reforma na pravom putu. Što se tiče 
odnosa CK Hrvatske i CK Jugoslavije, smatra da se federaciji ne treba mnogo obraćati, jer odgovora neće 
biti već će se odlagati. 

U vrlo kratkom izlaganju A. Ranković je konstatirao da opozicija osvaja masmedije 1 vodi rat 
protiv SKJ. Inače, izjasnio se za reformu i za borbu protiv nacionalizma, apostrofirajući i četništvo u nekim 
beogradskim krugovima. 

Potpredsjednik savezne vlade Miloš Minić ustvrdio je da je rad u vladi postao “krajnje težak" jer 
pojedinci iz državno-partijskog vrha Jugoslavije ne daju podršku saveznoj vladi, navodeći da su odnosi 
vlade Srbije i Jugoslavije “veoma zaoštreni". Nije rekao na koga se iz vrha SKJ to odnosi! 

Na kraju sjednice govorio je Kardelj, predsjednik savezne skupštine. Prvi put nakon 20 godina 
Kardelj je otvorio pitanje mogućnosti održavanja Jugoslavije nakon odlaska njezinih osnivača.31 

U raspravi je Kardelj sumirao iskustva o međunacionalnim odnosima iz čitavoga poratnog razdoblja. 
Kritizirao je praksu da se za sve probleme optužuju republike. Polemizirajući s tim stavom on kaže: 

“... mi smo republika ... jer, ako se ... mi ovdje odvojimo od (svojih) naroda ... u ime kojih 
govorimo, što smo mi onda, kakva smo mi onda politička snaga u ovoj zemlji. Mi se ne možemo izdizati 
iznad tih naroda i reći da je sve nacionalizam što se postavlja u ime interesa ovog ili onog naroda.? 

Kardelj smatra da “...zaoštravanja... u međunacionalnim odnosima ... leže u društveno-ekonomskoj 
strukturi našeg društva, u stupnju razvitka proizvodnih snaga ... u ekonomskoj strukturi raznih dijelova naše 
zemlje itd.?, što dovodi do “...međunacionalnog trvenja ...? (Tito upada u riječ i iznosi da su “na VIII. 
kongresu bili prihvaćeni naši stavovi ... ali poslije kongresa nitko od nas nije počeo da mozga 1 da se bavi 
time pa su poslije kongresa to prihvatili antisocijalistički elementi...?). 

Kardelj upozorava da nove generacije koje već ulaze u politički život i koje ne raspolažu autoritetom 
ratne generacije, mogu dovesti društvo u tešku situaciju “... ako neke stvari u našim odnosima, u našem 
čitavom sistemu, ne bi ove generacije dovršile do kraja... mi ne možemo biti sigurni da neće sutra, u novim 
uvjetima, pod utjecajem ovih novih generacija, doći do izražaja veoma negativne tendencije u našem 
društvenom životu i da će se ponovno početi da nameću neke unitarističke tendencije koje bi zaista mogle da 
dovode jedinstvo zemlje u ozbiljnu opasnost. Mislim da ... moramo u samom sistemu stvarati takve odnose 
koji će biti puni garancije da se nitko nikome ne može nametnuti ni pod kojim uvjetima... najveći uspjeh 
naše revolucionarne generacije bit će ako ćemo osigurati da socijalistička zajednica jugoslavenskih naroda 
bude čvrsta i još čvršća nego što je danas. A da bi u budućnosti ona to bila, treba stvarno da osiguramo sve 
uvjete da se ta zajednica razvija na bazi ... ravnopravnosti i punog međusobnog razumijevanja. Jer na kraju 
krajeva, drugovi, ja ću to da kažem, nismo se mi u Jugoslaviji ujedinili zbog Jugoslavije, nego smo se 


ujedinili zbog socijalizma. I ako nam ne bude jasno da je socijalizam taj koji ujedinjuje Jugoslaviju, onda 

nikakav drugi faktor ne može Jugoslaviju da ujedini, a kada kažem socijalizam mislim na društveni progres 
na bazi socijalizma..." 

Da bi se sve to postiglo, treba promijeniti praktičnu politiku i praktični pristup međunacionalnim 
odnosima. 

Smatra da se griješi kada na međunacionalne odnose “gledamo kao na nešto izuzetno, kao da su 
odnosi između jugoslavenskih naroda drugačiji nego što su odnosi između nekih drugih naroda. Ništa u tim 
odnosima nema izuzetnog, osim da nas je istovjetna sudbina spojila, da smo u etničkom pogledu bliski itd. 
Međutim, takvi odnosi postoje i između mnogih drugih naroda". Zato Kardelj zahtijeva da se 
međunacionalni odnosi u Jugoslaviji grade kao odnosi među bilo kojim narodima. 

Prelazeći na praktična rješenja, Kardelj kaže da je program međunacionalnih odnosa “... prilično 
konkretno preciziran na VIII. kongresu i u Rezoluciji Savezne skupštine poslije VIII. kongresa..." Pravac 
ekonomskim odnosima... u federaciji... ... Moramo se odreći (kao federacija i kao republika i kao društvo) ... 
ovakvog administrativno-centralističkog kolača koji je postao kao kost za koju se sada svi bore. Na toj bitci 
za što veći udio u ... zajedničkom kolaču (federacijski fondovi) ljudi zaboravljaju gdje je prava njihova 
orijentacija u borbi za moderno privređivanje i razvitak socijalističkih društvenih odnosa. Taj zajednički 
kolač postigao je to da su republike ... bez ikakvih mogućnosti da bilo kako utječu na tok privređivanja u 
samim republikama. One su prema vlastitioj privredi bez ikakvih prava i odgovornosti." 

Na osnovi raspolaganja svojim nacionalnih dohotkom Kardelj očekuje i promjene u ponašanju ljudi, 
rekavši “... onaj tko pogriješi ... radit će na svoju štetu, a ne na zajedničku štetu naroda Jugoslavije. Tada će 
on pred svojim vlastitim narodom sam odgovarati za takve štete..." 

Replicirajući onima koji govore da bi se republike zatvorile i teritorijalizirale kapital, Kardelj kaže: 
“Naprotiv, praksa nam je pokazala da je baš u eri najveće centralizacije sredstava u federaciji bilo najviše 
teritorijalizacije tih sredstava 1 relativno najmanje efikasne investicije... 

Nakon spomenutih uvodnih teza, Kardelj je upozorio da će dalje otvoreno govoriti o odnosu snaga i 
budućnosti Jugoslavije: 

“Mi danas u Jugoslaviji imamo u stvari tri pozicije koje su se iskristalizirale u međunacionalnim 
odnosima... 

Imamo jedinu poziciju koja se naročito iskristalizirala u Srbiji i koja vidi u postojanju nekih 
centralnih fondova ili jakog centralizma u administraciji jedinu mogućnost pritiska na federaciju iz prostog 
razloga jer je Srbija trećina naše zemlje. Taj se pritisak onda povezuje s oživljavanjem razno-raznih 
unitarističko-centralističkih teorija, isto tako velikosrpskih teorija itd. Mene ništa ne čudi da se takve 


tendencije pojavljuju. Ono što mene zabrinjava jeste da tim tendencijama nema dovoljno otpora ... da otpori 

ne nailaze na dovoljnu podršku. Drug Veselinov je na kongresu SK Srbije veoma otvoreno i jasno osudio te 
tendencije. Međutim, on sam je pod pritiskom ... velikog dijela javnog mišljenja... 

O opasnostima od srpkog nacionalizma kaže: “... zbog toga što je Srbija naša najveća republika i 
srpska nacija naša najveća nacija ... od njenog stava i njene orijentacije daleko više ovisi nego od stava bilo 
koje druge nacije... (1) ... smatram da najveću štetu jedinstvu ove zemlje može da nanese upravo ovaj 
centralistički unitaristički kurs koji se sada oživljava... 

... Drugi kurs je kod naših manje razvijenijih republika koje određene centralističke orijentacije 
podržavaju u jednom strahu da će ovaj kurs deetatizacije i decentralizacije dovesti do smanjivanja podrške 
naroda Jugoslavije privrednom razvitku manje razvijenijih republika. Mislim da je takav stav ... ekonomski 
neopravdan (već) da je obrnuto istina (tj.) da će narodi Jugoslavije moći da podrže razvitak manje razvijenih 
republika mnogo više ako će naš privredni život (biti) u optimalnim uvjetima svoga razvoja, ako će svatko 
moći svojim ekonomskim jedinicama ... postići zaista maksimalan efekat, onda će i naš zajednički efekat biti 
najveĆi...? 

Treću orijentaciju imaju razvijene republike (Slovenija i Hrvatska) koje u sadašnjem sustavu 
zahtijevaju decentralizaciju pošto-poto, koja “... također ... ne donosi rješenja problema o kojima smo 
govorili ... ako se istovremeno ne rješavaju problemi obaveza naroda Jugoslavije prema manje razvijenom 
dijelu naše zemlje..." 

Ulogu federacije u gospodarstvu treba svesti na osiguranje jedinstvenog tržišta i na fond za 
nerazvijena područja. 

Sve banke, uključujući i savezne, trebaju “... poslovanjem zarađivati profit 1 ...efikasnost njihova 
poslovanja mjeriti po profitu, a ne po tome koliko je tvornica ... izgradila... Bankom treba da upravljaju 
poduzeća, što je u zakonu rečeno, s tim da prethodno i do kraja raščistimo što će biti uloga saveznih 
banaka". 

Zatim traži radikalno novi devizni režim ovim riječima: “...ako mi ostavimo princip da devizni 
režim ... bude dirigiran s etatističkim instrumentima onda cijela naša orijentacija na intenzivnom 
privređivanju pada u vodu..." iz sljedećih razloga: 

“Prvo, jer će se ... (t0) ... pretvoriti u distribuciju deviza... 

Drugo ... još važnije ... Mi stalno govorimo o integraciji unutar Jugoslavije. Međutim, integracija u 
Jugoslaviji je danas u ovom vijeku ... sporedniji faktor. Mi danas ne možemo imati krupnije industrije koja 
nije integrirana sa svjetskom privredom ... koja ne teži ... preko jugoslavenske granice ... (i zato, D.B.) ... 
kvalitativnih razlika, između republika i jugoslavenske granice nema ... Naša poduzeća moraju ići van ... a 
da bi mogla da idu na takvu integraciju (sa svijetom) njima su potrebna i devizna sredstva ... inače nećemo 


imati takvih poduzeća..." 

Najpresudnije ideje za iduću fazu društvenog razvitka na spomenutoj su sjednici izložili Tito i 
Kardelj. One su bile uglavnom identične s nešto različitim pristupima: Titovi zahtjevi su u funkciji poduzeća 
i radnika kao glavnih nositelja društvenog razvoja, a Kardeljevi uključuju i republike u globalni sustav. 

Kada se Kardeljeve teze “očiste od ezopovskoga govora, može se zaključiti da je njegova 
koncepcija smjerala prema državnosti republika i pretvaranju federacije u konfederaciju. To je jasno iz teze 
da odnosi među narodima Jugoslavije moraju biti uspostavljeni kao odnosi među bilo kojim drugim 
narodima. I teza o rastućem velikosrpskom nacionalizmu kao najopasnijem za budućnost Jugoslavije može 
se tumačiti kao “spasimo zemlju od te opasnosti" stvaranjem konfederacije. 

Tako su se Tito i Kardelj, nakon zahlađenih odnosa 1961-1962. ponovno našli na istom političkom 
kursu. Njihove teze i argumenti uglavnom su se odnosili na otpore u Srbiji iz koje dolaze otpori odlukama 
VIII. kongresa, što će se i potvrditi smjenjivanjem A. Rankovića, o čemu je Tiječ u idućoj glavi. 

Savezna vlada je 16. prosinca 1965. podnijela nacrt Petogodišnjeg plana (1965-1970) Izvršnom 
komitetu CK SKJ radi donošenja političke odluke. Tito je zatražio da vlada odustane od plana, a da ostvaruje 
privrednu reformu, rekavši: “Reforma neće uspjeti, ako (planirane) investicije drakonski ne smanjimo... 
inače nećemo postići ništa...?32 

Međutim, uz neke ustupke, uglavnom su se održali naslijeđeni odnosi. Umjesto ustupanja deviza 
proizvođačima, što su tražili Tito i Kardelj, savezna ih je vlada uvjerila da će dinar biti konvertibilan i da će 
poduzeća raspolagati sa 100% deviza, koje će mijenjati u bankama. Državni investicijski fondovi — savezni, 
republički i lokalni — prenose se u banke, npr. u Hrvatskoj na Privrednu banku Zagreb, a u Beogradu na 
savezne banke, tumačeći taj potez legalnim jer da su banke, tobožnjim odvajanjem od države, postale 
samoupravne organizacije koje će kao i proizvodna poduzeća slobodno poslovati u cijeloj zemlji. Velika 
izvozno-uvozna poduzeća također ulaze u kategoriju samoupravnih subjekata. Time se održala naslijeđena 
struktura, a posebno financijska moć dotadašnjih saveznih banaka 1 izvoznika smještenih u Beogradu, pa će 
se zbog toga politička borba između republika nastaviti oko financijskog kapitala, koje će hrvatski političari 
nazvati “otuđeni centri financijske moći". 

Neki pomaci su ipak ostvareni u raspodjeli; tako je npr. udio osobnih dohodaka u nacionalnom 
dohotku povećan s 33% u 1964. na 39,9% u 1967. godini. 

Uzevši u obzir drastičan pad proizvodnje i porast nezaposlenosti 1965-1968. i činjenicu da se 
savezni kapital nije transformirao već da su se uglavnom održali naslijeđeni odnosi, može se zaključiti da 
koncepcija privredne reforme nije ostvarena. Prijelaz na slobodnije tržišne odnose, uključujući i 
suprožimanje sa svjetskim tržištem, Jugoslavija još nije mogla ekonomski izdržati. Naravno, i vladajuća 
Partija i njezina ideologija bile su barikade na tome putu. Jače su bile snage koje su uspjele održati 


prethodne velike investicijske planove, a jak je bio i otpor nerazvijenih republika; uskoro će se i za Kosovo 

morati odvajati znatno veća sredstva. Ostali su, dakle, stari odnosi koji će biti izvor nove političke krize u 


Jugoslaviji. 


6. Udar na centar državne sigurnosti — pad A. Rankovića 


U prethodnim tekstovima široko je obrađena hrvatska i slovenska kritika jugoslavenskog 
centralizma. Kako takve kritike nije bilo u Beogradu, u javnosti se stvarao dojam da Srbija brani i praktičku 
politiku državno-partijskog vrha Jugoslavije. Međutim, 1 iz Srbije je kritizirana jugoslavenska politika. Ali, 
dok su Slovenija i Hrvatska, a uz njih dijelom i Makedonija, bile protiv centralizma kao principa ustrojstva 
Jugoslavije, u Srbiji se centralizam uglavnom podržavao, a kritizirala se politika jugoslavenskog vrha. Dio 
srpskih prvaka bio je uvjeren da jugoslavenski vrh zanemaruje interese Srbije. Ta je kritika izvirivala iz 
velikosrpske nacionalne ideologije koja se obnovila u glavama nekih političara, kako je to P. Stambolić 
izložio na sjednici IK CK SKJ 1962. godine. 

Dvadesetogodišnji život Titove Jugoslavije je i u dijelu masa učvrstio onu svijest koja je nastala 
stvaranjem prve Jugoslavije, koja se doživljavala kao proširena Srbija. 

Znatna većina intelektualne elite i dio državno-partijske strukture Srbije nije ni razumijevao niti 
pristajao na federalizam, a još manje na nadnacionalnu politiku jugoslavenskog vrha koji je oštro reagirao na 
sve vrste nacionalizama, pa naravno i na velikosrpski. Međutim, nacionalisti jedne nacije su to doživljavali 
kao da se samo njih progoni, dok nacionalizmi u drugim nacijama pod istim režimom slobodno cvjetaju. Po 
tome shvaćanju Hrvati u Jugoslaviji preko Tita drže političku moć, Slovenci preko Kardelja idejno-teorijski i 
ustavno-pravno usmjeravaju društveni razvoj prema njihovim interesima, a Srbijanci preko A. Rankovića, 
kao prvog policajca Jugoslavije, obavljaju “najprljavije" poslove. Zato je dilema dijela srbijanske elite bila 
kako zadržati centralistički sustav kao trajno rješenje, a istodobno ga instrumentalizirati da bi više 
zadovoljavao interese Srbije. Na podlozi takvih nastojanja razvio se sredinom šezdesetih godina konflikt 
između vlade Srbije i savezne vlade, kojoj je na čelu bio Srbijanac P. Stambolić. O tome problemu je 14. 
prosinca 1965. raspravljao državno-partijski vrh Srbije, mjesec dana nakon što je IK CK SKJ izložio viziju 
reforme federacije. Svetislav Stefanović, desna ruka A. Rankoviza, član savezne vlade, koordinator svih 
obavještajnih službi Jugoslavije, ustvrdio je da Srbija 20 godina, tj. od 1945, zaostaje u razvoju u odnosu 
prema drugim republikama. Tražio je da federacija financira prugu Beograd-Bar, okrivljujući Sloveniju da to 
opstruira, kao i gradnju kontinentalne dionice Jadranske magistrale preko Crne Gore i Kosova do 
Makedonije.33 Na spomenutom su se sastanku takvim shvaćanjima suprotstavili J. Veselinov, čelnik SK 


Srbije, Dobrivoje Radosavljević, M. Popović i drugi. Inače, u Srbiji se govorilo da ona trpi štete zbog niskih 

cijena sirovina — bakra, olova, cinka, ugljena, poljoprivrednih proizvoda itd. — dok prerađivačka industrija 
Slovenije i Hrvatske ostvaruje veće profite. 

Beogradska čaršija, kao važan činitelj i medijator političkog života, nadala se da će se centralizam 
održati, samo treba pričekati odlazak Tita koji je već ušao u osmo desetljeće života. 

Dakle, pritisak na jugoslavenski državno-partijski vrh dolazio je iz svih republika. Tito je morao biti 
svjestan implikacija sukobljenih nacionalnih interesa. Ali, istjecalo je vrijeme taktiziranja, trenutak se odluke 
približavao. Nisu poznati svi glavni motivi Titove odluke da udari na centar državne sigurnosti i na A. 
Rankovića kao glavne oslonce dogmatskih 1 unitarističko-centralističkih snaga. 

Tito je znao da bi status quo s vremenom ugrozio i federaciju kakvu je stvarao i stvorio. Osim toga i 
on se mijenjao: uoči nove godine 1953. govorio je o želji da se stvori jugoslavenska nacija, a 1964. na VIII. 
kongresu rekao da unitaristima nema mjesta u SKJ. 

Tito je vjerojatno bio svjestan da bi njegova pasivnost, koja bi dopuštala da se centralistička državna 
struktura slobodno i trajno reproducira, s vremenom i njega maknula ili ga pretvorila u svoj instrument. To 
njemu kao visoko samosvjesnom i dinamičnom reformatoru nije bilo svojstveno; nikada se nije dao ni 
instrumentalizirati niti je druge pasivno slijedio. 

Ali udar na A. Rankovića bio je veoma, veoma delikatan i težak pothvat. Tito se kolebao nekoliko 
godina. Bojao se da bi se to shvatilo kao čin antisrpske politike. Osim toga Ranković je bio vrlo moćan 
čovjek. Skoro 30 godina, od 1937, vodio je kadrovsku politiku koja mu je davala vlast nad ljudima. Kao 
organizacijski sekretar CK KPJ trajno je u rukama imao mehanizam Partije, a kao osnivač Ozne-Udbe i 
njezin dugogodišnji šef i ministar unutrašnjih poslova, postao je kultna ličnost pripadnika tajne policije koja 
mu je bila vjerna. 

Ranković je nosio dva simbolična vijenca, klasni i nacionalni, ali i prokletstvo izdajnika. U očima 
poražene građanske klase Srbije i antikomunističkih snaga uopće, Ranković je bio nacionalni izdajnik, jer je 
organizirao i izveo obračun s buržoazijom, i stekao najveće zasluge u razbijanju četništva i hvatanju njihova 
vođe Draže Mihailovića 1946. Zato je bio najomraženija ličnost u Srbiji. Međutim, u Partiji se Ranković 
doživljavao kao uzor svim komunistima koji su ga intimno zvali “duša naše partije". 

Kako je u posljednjim godinama svoje vlasti počeo popuštati nacionalistima, A. Ranković je 
postupno doživljavan i kao budući mogući nacionalni vođa — nasljednik Tita. 

Sve u svemu, Rankovićeva svijetla komunistička prošlost i moćna pozicija u vrhu vlasti tražila je i 
smjelost, odlučnost i lukavstvo kao i uvjerljive argumente za njegovu smjenu. Nitko u SKJ, nitko iz 
republičkih centara, nitko od vodećih političara ne bi se usudio optužiti Rankovića. Iz same Srbije akciju bi 
mogla pokrenuti neka frakcija u Partiji, ali ona nije postojala niti je mogla postojati. Rankovićev se “slučaj? 
razlikovao od \ilasova ne samo po političkoj orijentaciji — jedan dogmatik i konzervativac, a drugi liberal i 


fantast — već i po tome što se \ilas svojim pisanjem sasvim otkrio kao ideološki protivnik režima, a Ranković 

je bio stup centra vlasti i to samozatajan, bez pisanih radova o svojim političkim razmišljanjima. Nije bio ni 
sličan Kardelju, koji je proizvodio goleme traktate, eseje, članke, tako da bi rigorozna staljinistička istraga 
mogla napisati tomove knjiga o njegovu socijaldemokratskom “revizionizmu*. Izgledalo je, dakle, da 
Ranković i nema “Ahilove pete? u koju bi ga mogla pogoditi neka strijela. 

Tito je našao rješenje za tako delikatnu dilemu izašavši s tvrdnjom da Udba već 20 godina prakticira 
staljinističku enkavedeovsku praksu nad društvom, državom pa i SKJ, uključivo i primjenu najodvratnijih 
metoda kao što je prisluškivanje ljudi, pa i samog šefa države i njegove supruge. 

Otvarajući 16. lipnja 1966. sjednicu IK CK SKI, Tito je šokirao nazočne informacijama o 
otkrivenim prislušnim uređajima u svojim prostorijama, čak i spavaćoj sobi, naglasivši da je sličan policijski 
sustav “...Sovjetski Savez koštao u svoje vrijeme 15 milijuna ljudi". Svi članovi IK osudili su taj čin, a 
Aleksandar Ranković je rekao da je teško u to povjerovati, no da je to “prljava stvar? 1 da je on spreman 
“podnijeti ostavke na svoje funkcije". Formirana je komisija koja će ispitati slučaj.34 U komisiju su 
određeni D. Radosavljević (Srbija), M. Tripalo (Hrvatska), —. Pucar (BiH), B. Jovanović (Crna Gora), F. 
Popit (Slovenija) i K. Crvenkovski (Makedonija). Formirana je i tehnička komisija za stručnu obradu 
slučaja. 

Za nekoliko je dana politička komisija podnijela Izvršnom komitetu prve informacije, prema kojima 
je Kardelj “ozvučen' od 1948, snimljena sjednica IK iz 1962, “ozvučen" Veselinov, Radosavljević, P. 
Dapčević, M. Mišković (od nedavno ministar unutarnjih poslova) itd. 

K. Crvenkovski je rekao da je Udba postala “država u državi", a da su gotovo svi albanski prvaci 
bili pod stalnom kontrolom. 

Veselinov je upozorio da se “vani? već prikazuje kako je počeo napad na Srbiju. Tito dodaje da se 
dvije godine kolebao “da slučaj ne bi dobio antisrpsko značenje". On dalje tvrdi da je Udba postavljala svoje 
ljude na ključne položaje u partijska rukovodstva. 

M. Popović je ustvrdio da se radi o birokratsko-zavjereničkom centru. S. Vukmanović je 
radikalizirao tu tezu rekavši da se radilo o pripremama za preuzimanje vlasti nakon Tita, a možda i prije. 
Koča Popović je upozorio da će biti problema u Srbiji, a suprotan će odjek biti u drugim republikama. 

Kardelj je inzistirao da se stvar ne smije “zamazivati" već da se mora ići smjelo i lomiti birokratske 
centre i razvijati demokratske odnose, ali ne obračunavati s ljudima već s njihovim koncepcijama. 

P. Stambolić je tvrdio da je Ranković “bio oslonac srpskom šovinizmu". 

Tito je iznio podatak da u Udbi radi oko 6.000 ljudi, od čega oko 600 radi u službi prisluškivanja. 

Gošnjak je rekao da KOS radi korektno.35 

Dva dana nakon ove, održana je 22. lipnja 1966. nova sjednica IK CK SKJ uz sudjelovanje svih 
čelnika republičkih SK. Tito je u uvodu tumačio kako se Udba od instrumenta revolucije “...kretala sve više 


kao instrument protiv progresivnog kretanja". Po Crvenkovskom, Udba je sve kontrolirala “...od poduzeća 

do predsjednika države“. Boris Kraigher ne inzistira na daljnjim dokazima, jer se već 10 godina zna za taj 
sustav “koji je sada samo pukao". Ranković je rekao: 

“Što da vas sada uvjeravam da s time nisam imao nikakve veze. Događaj sam po sebi je toliko 
težak, mračan, da se drugačije ne može tretirati nego kao neprijateljski akt bez obzira na motive... Ja nemam 
veze s tim suludim postupkom. ? 

Kardelj replicira da ne bi valjalo umanjivati ulogu “druga Marka u historijski teškim i odlučujućim 
momentima..., ali, Marko (Ranković) je gurao ... u pravcu političkog pragmatizma ... sprječavao je bitku za 
razvoj socijalističkih odnosa". Kardelj kaže da mu se Rankovićeva politika nije sviđala, ali da nije inzistirao 
revolucije. Tako se stvarala iluzija o jedinstvu kojeg nije bilo. Zato se moraju graditi demokratski odnosi u 
društvu. 

Slučaj Udbe pokazuje da postoje “sistemi u sistemu", spremni i za komplote. 

L. Koliševski je ustvrdio da osim Udbe, i JNA živi kao zatvoreni sustav. Ilustrirajući stanje u 
odnosima, on kaže kako se zgrozio kada je njemu, kao članu IK, predsjednik savezne vlade rekao: “Pazi što 
govoriš, možda nas netko prisluškuje. ? 

Na kraju sjednice K. Crvenkovski je predložio da se Ranković smijeni s operativnih funkcija, ali da 
ostane član Centralnog komiteta. 36 

Partijska komisija je IV. sjednici Centralnog komiteta SKJ, poznatoj kao Brijunska, podnijela svoj 
izvještaj o stanju u državnoj sigurnosti s ovim glavnim ocjenama: 

“Pojedini organi državne sigurnosti, polazeći od koncepcije kontrole celokupnog društvenog života 
... stvorili su razgranatu mrežu svojih suradnika u radnim organizacijama, pa čak i u SKJ. Ta mreža se vrlo 
često upletala u cjelokupan rad poduzeća, sve do investicija i kadrovske politike." Komisija je došla do 
uvjerenja da ljudi u SDS-u misle kako time obavljaju revolucionarne zadatke, a ne vide da je to “...jedna od 
najjačih prepreka oslobađanja ljudi za izgradnju slobodne i odgovorne ličnosti oslobođene straha i pritiska". 

“Pojedini organi državne sigurnosti ... upustili su se posljednjih godina u velike operacije 
prisluškivanja ... protiv poštenih i socijalizmu odanih ljudi, protiv određenog broja državnih i političkih 
funkcionara ... i s namjerom da se pojedinci diskreditiraju i konačno skinu s funkcija...", kaže se u izvještaju 
komisije. 

Pokušaje reorganizacije Udbe (Službe državne sigurnosti — SDS-a) radi uklapanja u orijentaciju 
razvoja samoupravljanja i demokratizacije odbacili su njezini najistaknutiji rukovodioci koji su istodobno 
bili i istaknuti partijski i državni rukovodioci. 

Komisija je zaključila da SDS pojedine svoje funkcionare nakon duljeg rada u službi sve češće 


nameće na visoke državne i političke funkcije a oni i dalje ostaju povezani s krugovima u SDS-u. 

SDS je imala svoj sustav anketiranja i izučavanja političkog raspoloženja građana dajući najčešće 
tzv. “crnu sliku"? javnog mnijenja. 

Komisija na kraju predlaže da se SDS prilagodi sustavu samoupravljanja, a to znači da se stavi pod 
kontrolu društva, jer samoupravljanje “ne podnosi zatvorene sustave i organizme", i da se okrene isključivo 
zaštiti društva od njegovih neprijatelja. Reorganizacija se ne smije okrenuti protiv službe u cjelini, već se 
ona treba transformirati stavljanjem pod javnu i društvenu kontrolu na temelju ustavnih i zakonskih 
norma.37 

Otvarajući Četvrtu sjednicu CK SKJ 1. kolovoza 1966, generalni sekretar SKJ Josip Broz Tito rekao 
je, osim ostalog, da su se devijacije o kojima sada CK SKJ raspravlja pojavile gotovo decenij prije, ali da se 
raznih deformacija stvori jedan sistem koji je pritiskivao čitavo naše društvo..." i zapitao članove CK: “A ne 
sliči li vam to pomalo na ono što je nekad bilo kod Staljina? Ja mislim da to prilično sliči. Dok je naš 
cjelokupni društveni razvitak išao brzim tempom naprijed, državna sigurnost je ne samo stagnirala nego je 
išla natrag. Ona je ... imala neke svoje koncepcije, to jest da se stavi iznad društva." 

Tito je, dalje, “priznao" da je Udba “prejašila i Partiju“, a ne samo društvo. 

Svi članovi Centralnog komiteta osudili su “deformacije" u načinu rada Udbe. Evo naglasaka 
istaknutijih članova CK: 

A. Ranković: 

“U našim društvenim uvjetima, služba sigurnosti ne može i ne smije postati neki faktor iznad 
društva i Saveza komunista, i drugih političkih i društvenih organa... 

...Razmišljajući o svemu, ne mogu se oteti utisku da se radi o jednoj neprijateljskoj grupi i njenom 
radu za neprijatelja, ili o nekim zaista duboko deformiranim ljudima koji su sve ovo učinili iz sasvim 
određenih i podlih ciljeva. U stvari, i jedno i drugo se, u krajnjoj liniji, svodi na isto.?38 

S. Stefanović, pomoćnik A. Rankovića: 

“Ja ne mogu prihvatiti tvrdnju, bez obzira što to tvrdi Komisija, da se državna sigurnost počela 
odrođavati od društva, da se nametnula nad društvom i da su pojedinci htjeli službu državne sigurnosti 
pretvoriti u instrument za provođenje osobnih ciljeva.?...39 

J. Veselinov, čelnik Saveza komunista Srbije: 

“Ovako istupanje druga Rankovića ni najmanje ne olakšava zadatke koji stoje pred nama. Ja bih 
čak rekao da je za mene ono što je on govorio, kao i ono što je govorio drug Stefanović, povlačenje u neki 
novi “šanac", za mene je to davanje hrane svim onim elementima koji se već spremaju da iskoriste ovaj 
slučaj protiv naše Partije i protiv našeg demokratskog uređenja... 

...Ovo što su drugovi govorili o nasljedniku, ja ne bih htio da se na tome zadržavam, ali ja mislim da 


je taj faktor igrao veliku ulogu u cijeloj ovoj kampanji. Pored svega onog što je točno, kada je Tiječ i o 

međunacionalnim odnosima i o sistemu i našem razvitku itd., tu su drugovi dobro govorili kako se ta služba 
postavljala prema našem životu. Ta ideja može se roditi samo u izopačenim glavama i kod ambicioznih 
ljudi. To, dabome, nije samo izopačenost i samo obična ambicija — nego određena politika..."40 

S. Vukmanović, član IK CK SKJ: 

“drug Ranković snosi veliku krivicu i veliku političku odgovornost za dosadašnje stanje u Savezu 
komunista. Ranković je imao funkciju organizatora službe državne sigurnosti i organizacionog sekretara 
Partije. Praktično je on imao u organizacionom pogledu cijelu Partiju u svojim rukama. 

Donosili smo ispravne političke stavove, ali činjenica je da Partija nije organizaciono osposobljena 
da to realizira u praksi."41 
C. Mijatović, čelnik SK BiH: 

“...ima osnova tvrdnji, kad se uzmu razni momenti u posljednje vrijeme da su te priče, intrige, 
prepričavanja i licitiranja tko će biti nasljednik druga Tita bile poznate Rankoviću i da mu one nisu smetale. 
Pa, moglo bi se reći da su mu godile. On je morao kao politički čovjek dobro znati kakve su posljedice toga, 
da će birokrat i oni oko njega, ako to primijete, dobiti krila 1 da će ići na to da to dalje obrađuju, podgrijavaju 
itd., pogotovo kada osjete da imaju njegov blagoslov. A mi znamo kako je bilo u Rusiji za vrijeme Lenjina 
oko pripreme njegovog nasljednika. Ja sve mislim: nismo li mi malo zaboravili neke stvari, možda malo i 
zaneseni pobjedom 1948. godine nad staljinskim birokratizmom i despotizmom, a i ovim pobjedama koje su 
velike u našem društvenom razvitku? Nismo li podcijenili, ipak, taj fenomen birokratizma?...?42 

D. Radosavljević, čelnik SK Srbije: 

“Zabrinjavale su me i stvari oko nacionalističkih pojava i u aktivu, išao sam kod druga Marka da 
mu iznesem određene stvari pred Peti kongres Srbije. Iznio sam neke stvari i on me je pažljivo slušao. Na 
sve to što sam mu kazao on mi je rekao: Ima to i kod drugih. Rekao sam mu: Druže Marko, ja sad govorim o 
Srbiji, govorim o stanju kod nas. A to kod drugih, molim te, mislim da će to Izvršni komitet Jugoslavije 
postaviti, pa vidjeti i raspraviti. Ništa mi nije rekao, ali ja sam vidio da od tada drug Marko niti me je zvao 
niti mi prilazio. Mi smo bili bliski saradnici. Drug Marko mi je kad sam bio bolestan posvećivao pažnju. Ali 
je ovo što sam iznio činjenica. Ja mislim da je to ono gdje počinju greške druga Marka da je postajao sve 
besprincipijelniji, a sve manje aktivan u borbi za provođenje linije kongresa i naše Partije.?43 

A. Ranković (drugi put): 

“Ja sam, drugovi, mislio da je u mojoj diskusiji najteža riječ moja moralna odgovornost. Ja 
prihvaćam da je to i moralna i politička odgovornost, s obzirom na sve ono što se dogodilo i što je 
opravdano probudilo sve nas do danas, i pored drugih problema, raspravljamo i o ovome, iako sam duboko 


uveren da sve ovo ne može potresti Savez komunista, nego će samo doprinijeti njegovom daljem jačanju... 

...Mogu se neki drugovi sjetiti, da sam često govorio da su mene mnoge stvari prerasle i da ih ja ne 
mogu raditi, ili bar ne mogu tako kao što sam ih radio u pojedinim periodima našeg razvitka i naših 
zadataka..."44 

Tito, u zaključku sjednice: 

“Bit će vani raznih kombinacija i svakojakih tumačenja o tome kako se to kod nas moglo dogoditi. 
Prilazeei tako krupnom problemu kakav se danas nalazi pred ovim plenumom, nije se bilo lako odlučiti na 
njegovo rješavanje, jer se nije moglo sa sigurnošeu znati kako ee se odraziti na naš unutrašnji život i 
razvitak, na raspoloženje našeg naroda, kako će to kod nas biti shvaćeno. I kako će to biti shvaćeno vani 
gdje naša zemlja uživa prestiž koji su naš narod i naša zemlja postigli u čitavom svijetu, a naročito naša 
Partija koja je provela revoluciju i koja provodi u život naše socijalističke zamisli. 

To je bilo ono što je mene kočilo da ranije priđem ovom ozbiljnom pitanju. Neću reći dramatičnom, 
jer sada mi to više tako ne izgleda; mislio sam da to može postati dramatično. Ali ipak, za mene je to 
izgledala krupna stvar, i jest krupna stvar. Ali videći danas vas, drugovi, slušajući jedinstveni stav članova 
Centralnog komiteta, bez razlike iz koje je ko republike, meni je bilo žao što nisam poduzeo akciju mnogo 
prije, jer sam za to odgovoran kao generalni sekretar SKJ. Poduzeli smo je, evo, malo kasno, ali ne 
prekasno..."45 

Tako je pao moćni Aleksandar Ranković.46 

Pad A. Rankovića izazvao je veće političke efekte nego bilo koji sličan slučaj od 1945. godine, ne 
samo zbog njegove stvarne moći, kao drugog najmoe&nijeg čovjeka u državi, nego i zato što se dogodio u 
momentu najavljene reforme federacije i ostvarivanja privredne reforme, koje su se zbivale u sukobljavanju 
dviju koncepcija. 

Smjena Rankovića odmah je pokrenula političku kampanju... Nekoliko dana prije smjene 1. srpnja 
1966, sva uža republička rukovodstva podržala su Titovu inicijativu, a čim je sjednica završena, stavljen je u 
pogon moćan propagandni aparat, masovni mediji, i počele rasprave u svim rukovodstvima i organizacijama 
SKJ. Jugoslavija je mjesecima brujala o Brijunskoj sjednici. Formirane su i partijske i državne komisije od 
federacije do općina, koje su utvrđivale zloporabe Udbe i smjenjivale i zatvarale najteže protivnike. 

Po prirodi stvari najtežu zadaću je preuzeo SK Srbije, koji će radikalizirati kurs SKJ. U tom pogledu 
najznačajniji događaj bio je VI. plenum CK SK Srbije 14-16. rujna 1966. 

Sljedeće, vrlo skraćene, teze Plenuma ilustriraju kurs borbe protiv tzv. “rankovićevštine" — termina 
koji je odmah ušao u politički govor. 

D. Radosavljević, glavni referent: 

“U svojoj historiji srpski narod odnosio je pobjede u borbi za demokraciju, progres i nove 
socijalističke društvene odnose kao i u narodnooslobodilačkom ratu samo svojim čistim i jasnim stavom u 


međunacionalnim odnosima, zaslugom komunista Srbije a pod rukovodstvom Komunističke partije 

Jugoslavije i druga Tita. Kada su god u političkom životu Srbije prevladavale nacionalističke tendencije, 
uvijek se to loše odražavalo na položaj radničke klase i radnog naroda Srbije. Toga se mnogi komunisti 
moraju sjetiti i svoju aktivnost dovesti u sklad s tom istinom. Svaki kompromis s nacionalističkim stavovima 
truje odnose među narodima Jugoslavije, smeta uočavanju društvenih odnosa i procesa u samoj Srbiji, smeta 
sagledavanju progresivnih socijalističkih stremljenja naših radnih ljudi... 

...Ovdje treba istaći i to da su građani — pripadnici narodnosti, izrazili svoje zadovoljstvo i punu 
podršku stavovima Četvrtog plenuma. To zbog toga što su osjetili odlučnost da se nastavi i dosljedno 
provodi politika pune nacionalne ravnopravnosti koja je u praksi frakcionaške djelatnosti, u nekim akcijama 
Državne sigurnosti, inspirirana nacionalističkim pogledima, bila i ozbiljnije narušavana..."47 

D. Petrović Šane, predsjednik Sindikata Jugoslavije: 

“Prvo, mislim da klimu, atmosferu koja je nastala poslije IV. plenuma, a koja po svojoj suštini 
dobiva stvarni demokratski sadržaj i oblike i u Savezu komunista i izvan Saveza komunista potrebno je svim 
sredstvima podržati i sve poduzeti da se takav kurs nastavi. Čim se počelo otvoreno razgovarati i kada je 
raspravljanje oslobođeno formalizma i ustezanja od eventualnih posljedica za ono što će se reći, po 
intenzitetu, po problemima koji su stavljeni na dnevni red diskusija je dobila sasvim novu kvalitetu. Ako bi 
se vremenski mjerilo, više vrijede ova 2 i po mjeseca diskusije, raspravljanja, po stvaralačkoj kritici, po 
stvaralačkom djelovanju, nego možda mnogo duži period unazad... 

...Zato se zalažem da stalno proširujemo demokratsku platformu, diskusiju ovakvu kakva je nastala 
poslije IV. plenuma, razmjenu mišljenja oslobođenu svakog formalizma, jer je to jedini put da se borimo i 
protiv nepravilnosti, nepravilne kritike i nazadnog u sadržaju itd... 

...Mi smo svjedoci raznih parola koje sada kolaju. Najviše je onih koje imaju nacionalistički 
prizvuk: “Ovo je napad na Srbiju", “Srbija je ugrožena", “Odoše njeni najbolji ljudi", “Ovo je organizirana 
akcija Hrvata i Slovenaca protiv Srba? i druge slične parole. Te parole najbolje govore koje su snage danas i 
koje su jučer bile glavni oslonac frakciji i kakva je bila platforma njenog političkog djelovanja... 

...ima kod nas, u našim vlastitim redovima, nepravilnih stavova i političke zbunjenosti u vezi s 
razvitkom nacionalnih odnosa, i da sve to zahtijeva izgrađivanje pravilnog marksističkog pogleda na ta 
pitanja. To se manifestira od nedovoljne odlučnosti u borbi protiv nacionalističkih pojava, do raznih pitanja: 
“Zašto se samo Srbija spominje*, “po čemu smo mi hegemonisti i unitaristi", “da li ima nacionalizma 1 u 
drugim republikama? i slično. Sve to objektivno, po mom mišljenju, slabi budnost, tupi oštricu klasne borbe, 
demobilizira snage i govori o zbunjenosti kod jednog broja ljudi... 

...Ranković i grupa oko njega i određeni ljudi iz Uprave državne sigurnosti, cjelokupna njihova 
aktivnost, a posebno i naročito njihov odnos prema nacionalnim manjinama, živ je primjer hegemonističkih 


tendencija koje su pokušavale oživjeti u Srbiji. 

Ima ljudi, i to vrlo dobronamjernih, kojima nije baš ugodno kada se govori o tim raznim pojavama i 
tendencijama u našoj republici. Na primjer, sve ovo što se dešavalo na Kosovu i Metohiji gdje smo mi 
postigli određene krupne rezultate poslije naše revolucije, suprotno liniji i stavovima partije, određeni ljudi 
iz Udbe obilazili su i stvarno su kaljali i prljali ono što smo postigli za 20 godina razvoja, da obezvrijede 
tekovinu — bratstvo i jedinstvo sa Šiptarima, koju su radnička klasa i radni narod Srbije, zajedno s radničkom 
klasom i radnim narodom Kosova i Metohije izgrađivali..."48 

Veli Deva, albanski čelnik Kosova: “... U Pokrajini je praćen velik broj građana i članova Saveza 
komunista, izgleda bilo je oko 120 hiljada dosjea, a od toga samo po liniji Udbe preko 50 hiljada. Od 1960. 
godine uspostavljeno je preko 900 dosjea za političke ljude od sela, pa preko članova Pokrajinskog komiteta, 
CK Srbije i CK Jugoslavije, pa do svih vrsta poslanika, od pokrajinskih do saveznih. Sumnjivi su postali 
kadrovi koji su se na bilo koji način bavili političkim radom i koji su bili od značenja za život u sredini u 
kojoj su se nalazili. Posebne mjere su poduzimane prema inteligenciji iz redova Šiptara. O tome se govorilo 
jako mnogo poslije Četvrtog plenuma i u redovima komunista Udbe. Ipak, u najtežem položaju bili su 
nastavnici šiptarskog jezika, književnosti i historije. Oni su veoma često pozivani u Udbu i govoreno im je 
šta ne trebaju predavati iz programa, naročito kad se radi o tom i tom književniku, o tom i tom historijskom 
događaju, mada je to bilo predviđeno u programu koji je odobrio Savjet za prosvjetu i kulturu Republike 
Srbije... 

...Ja sam bio prisutan jednom broju tih skupova. Moram reći da sam ne jedanput čuo parolu da ih je 
Savez komunista po drugi put oslobodio. 

Na jednom skupu, kome sam prisustvovao, koji je trajao oko sedam sati, seljaci su iz jednog 
pograničnog rajona javno diskutirali o svim problemima, o birokratskom odnosu i o drugim slabostima. 
Četvero-petero od 25 diskutanata završilo je svoje izlaganje riječima: Živio Savez komunista, živio drug 
Tito, uz prolamanje aplauza. 

Sve ove diskusije, sve rasprave i čitava politička aktivnost koja se odvijala poslije Četvrtog plenuma 
istakla je, kada se tiče rada organa sigurnosti SUP-a, veoma mnogo slabosti."...49 

Mihajlo Švabić, govoreći da se stidi i kao “komunist i kao Srbin? dodao je: “Iako u tome 
nisam sudjelovao ni na koji način, čovjek se ipak mora osjećati krivim, osjećati odgovornim za ono što se 
dešava a što izlazi iz ovog okvira, što čovjek može zamisliti, razumjeti ili shvatiti i pretpostaviti da se može 
desiti. 

To se dešavalo tu pored nas, pored mnogih partijskih, društvenih organa i organizacija, tako da 
čovjek stvarno teško može naći riječ da to objasni kako se moglo desiti a da se o tome ne zna i kako se 
moglo desiti da se na vrijeme ne poduzmu odgovarajuće mjere. No, mislim sada, kada je to poslije toliko 
godina izašlo na vidjelo, da se moramo ne samo jasno ograditi od ovakvih postupaka, već osigurati da se svi 


krivci pozovu na odgovornost i poduzeti sve potrebne mjere da se ni slično ne može dogoditi, jer 

diskriminacija prema Šiptarima kao i prema bilo kojoj drugoj narodnosti predstavlja udarac i za Savez 
komunista, pa ako hoćete i za srpski narod...?50 

Vojvođanski prvoborac iz Srijema, Dušan Sekić, bio je vrlo radikalan rekavši: 

“Naročito su jezive one stvari o kojima je jutros govorio drug Veli Deva. Sve su to veoma teške 
stvari i dugoročni problemi našega razvoja koji se ne mogu riješiti jednim referatom ili ocjenom pa ma 
koliko one bile dobre... 

...Posljednjih godina veliki broj nas koji ovdje sjedimo mnogo smo vidjeli, doživjeli i mnogo čuli 
raznih stvari ovdje u republičkom centru, koje su bile izrazito birokratsko-nacionalistička gledišta. Čudne 
stvari su se događale kod nas u republičkim organima i u republičkom rukovodstvu. O mnogim tim pričama 
i teorijama sramota je i govoriti, jer one ne dolikuju pravim komunistima. Radi se o raznim pričama počev 
od toga kako smo se mi Srbi jedini borili, počev od 1804., 1914., 1941. godine i kako bi se mi jedini ponovo 
borili ako do čega dođe, pa sve do toga kako jedino Srbi nemaju svoju republiku odnosno kako se veliki broj 
Srba nalazi izvan Srbije, kako smo razjedinjeni, dok su druge nacije u jednoj republici, kako mi nemamo 
jedinstveno rukovodstvo, kako su nam ubačene dvije autonomije da ne budemo jedinstveni itd. itd. Na to su 
se nadovezivale teorije da srpski narod mora imati jedno rukovodstvo, jedinstvenu državu i da njemu za to 
odgovara centralizirana Jugoslavija itd. 

Ove i slične priče i shvaćanja koja su ne samo unitaristička već i nacionalističko-šovinistička, često 
smo slušali i od odgovornijih ljudi u Republici. Ispočetka kad sam došao u republičke organe mislio sam da 
su sve to šale i neodgovorna pričanja ali sad se jasno vidi odakle je to dolazilo i kuda bi nas to odvelo. Mene 
najviše brine što se tome sve do Četvrtog plenuma nije ozbiljnije nitko, pa ni naš CK, suprotstavio. Veliki 
broj ljudi je to znao, šutio ili iščuđavao se a oni su radili i trovali razne sredine.... 

...Kod nas postoji veoma jak birokratski republički aparat koji je usmjeren da svaki savezni materijal 
dočeka na nož i političkim ljudima servira kontra stavove. Taj aparat je navikao tražiti dokaze i elemente 
kako su razni prijedlozi i zakoni na liniji razvijanja našeg sistema usmjereni protiv SR Srbije, kako njoj ne 
odgovaraju, kako favoriziraju druge republike itd. Takva politika godinama je izgrađivana i njoj nisu dani 
odlučniji otpori, a pogotovu takva praksa do kraja nije prekinuta još ni sada. Dalje, kritizirani su ili bolje reći 
ogovarani mnogi srpski kadrovi koji rade u federaciji, kako su se čim odu “gore", odrodili, odvojili od 
praktičnog života naroda u Srbiji, kako ne štite srpske interese 1td.?...51 

Simo Zatezalo, podrijetlom Srbin iz Srpskih Moravica (Hrvatska), član CK: 

“Ja sam kao i ostali drugovi uzbuđen diskusijom druga Deve i Kolja. Slušajući njihovu diskusiju 
osjetio sam da se oni psihološki prazne. Postavio sam pitanje, sada u razgovoru s drugovima u pauzi, koliko 
ima takvih drugova koji čekaju moment da se isprazne, da iznesu sve što im je na duši? Slažem se i 
prihvazam ono što su rekli jutros drugovi Šane i Švabić, ali mislim da to izaziva još veće gnušanje nad onim 


što je netko radio “u ime srpstva', ali tvrdim u isto vrijeme ne i u ime srpskog naroda i srpskih komunista! 

Kada čuju ovo što smo ovdje spomenuli i što su ovdje drugovi iznijeli oni će se samo gnušati. Ja sam za 
energičnu odgovornost pojedinaca koji su ovo radili. Mislim da i svi mi snosimo dio odgovornosti, a 
posebno oni drugovi što 20 godina sjede u Centralnom komitetu. Ja sjedim godinu dana pa osjećam neku 
grižnju savjesti za sve to. U idućem razdoblju moramo biti do kraja dosljedni i oštri.?52 

Latinka Perović, član IK CK SK Srbije: 

“... ovdje je bilo riječi o tome da se u Srbiji u diskusijama javlja parola: “Zašto samo mi Srbi 
raspravljamo o svom nacionalizmu, zašto i drugi ne govore o svojima". 

Ja se slažem s tim da je na to najbolje odgovarati pitanjem: “Da li mi u Srbiji dosljedno 1 odlučno 
provodimo kurs IV. plenuma.? Isto tako mislim da ono što su jučer govorili drugovi Veli Deva i —urica 
Jojkić upotpunjuje potrebu da se mi prije svega u svojoj kući angažiramo u otklanjanju posljedica 
nacionalističke i šovinističke politike. Trajno i ozbiljno moramo raditi na otklanjanju posljedica koje je 
nanijela nacionalistička politika prema narodnostima. Politički poraz ta politika doživljava, evo, ovdje, na 
našem Centralnom komitetu. Ali mi moramo misliti na to da nacionalizam mora biti i idejno poražen, a to 
znači da mu moramo sagledati sve dimenzije: historijske i sadašnje, da mu moramo otkriti ekonomske i 
društvene korijene... 

...U Savezu komunista se moraju uspostavljati takvi odnosi da komunisti mogu otvoreno raspravljati 
nacionalizam kao pojavu koja im je ideološki tuđa, i da srpski komunisti mogu reći da njihov nacionalizam 
nanosi štete prije svega njima, ali i drugim narodima, ali isto tako da nacionalističke pojave kod drugih 
naroda djeluju na objedinjavanje nacionalističkih snaga u Srbiji, koje su, kako primjer pokazuje, opasne ne 
samo za srpsku naciju i socijalizam u Srbiji, nego za odnose među narodima u Jugoslaviji, za budućnost 
socijalizma u Jugoslaviji... 

...Historijske okolnosti, kao i činjenica da je srpska nacija najbrojnija u Jugoslaviji, učinili su da 
odlučnost u borbi protiv nacionalizma kod nas znači mnogo i za borbu protiv nacionalizma u svim 
nacijama...?53 

Ali Šukrija, albanski političar s Kosova, nakon što je konstatirao da u prvoj fazi nakon rata i za 
vrijeme obračuna s Informbiroom nije bilo teških prijestupa, već da se režim okomio na Albance od 1954. 
do smjene Rankovića, dodao je: 

“... A sada govorimo o najbolnijim tčkama koje su dugo mučile Savez komunista i stvarale goleme 
smetnje i otpore za naš brži razvitak. Zato sam se sjetio jednog, ne znam da li je član Saveza komunista ili 
građanin, koji ustaje na sastanku i kaže: ja hoću govoriti otvoreno, pa neka bude sa mnom štogod hoće. 

Građanin se oslobodio, drug Sima Zatezalo je jučer rekao, drugovi su, izgleda, dugo u sebi gušili 
mnoge stvari, a sada hoće to istresti. Mislim da koliko to vrijedi za građane, za članove Saveza komunista, to 
vrijedi i za nas, jer je stvarno Četvrti plenum upravo dubok zaokret napravio, zasjekao nov, svjež put i u 


našim shvaćanjima, gledanjima i u našem odnosu prema našem razvitku i ocjeni našeg rada... 

... Moramo razbiti atmosferu koja je utjerana u duše ljudi, da živi slobodan čovjek, na Kosmetu kao 
u Sloveniji, u Čačku, u Užicu, Skoplju. To moramo, to je od bitnog značenja, da ljudi mogu biti 
slobodni...?54 

Stanoje Aksić, član CK, Srbin s Kosova: 

“.. Otkrivanje tih nedjela frapantno je djelovalo na sve nas — posebno kad se saznalo za ubojstva 
koja su utvrđena ili nerasvijetljena, kada je sve to izašlo na svjetlo dana u jednoj novoj atmosferi koja je 
nastala poslije IV. plenuma — i uzbudilo i nas isto tako kao i jučer ovdje sve koji su prvi put čuli o tome. To 
je uzbudilo 1 nas i građane a ja se kao komunist srpske nacionalnosti iz tog kraja osjećam još uvijek 
uznemiren i potišten što su se takve zloupotrebe i krivična djela mogla događati, a da sve to ne vidimo, ili 
vrlo malo znamo, i da o svemu tome u ovom svjetlu saznamo, tek poslije IV. plenuma CK SKJ...?55 

Jovan Veselinov, čelnik SK Srbije: 

“... Stvorene su autonomije zbog toga što su narodi koji žive u tom kraju ili imali posebnu historiju, 
ili što su ti krajevi mnogonacionalni. Da bi se baš ti nacionalni problemi što pravilnije sagledali i rješavali, 
stvorene su autonomne pokrajine. Čim su stvorene autonomne pokrajine, sasvim razumljivo da su one 
morale dobiti svoj određeni status i određenu samostalnost. Ni ranije ni kasnije nismo mogli tražiti da to 
budu neke filijale. To su mogla biti samo samostalna politička rukovodstva, jer tu postoje posebni politički 
problemi, tu imamo određene odnose, i to posebno određene odnose koje treba riješiti među narodnostima... 

...Ja bih rekao da je takav kurs prema Šiptarima bio pooštravan time ukoliko smo više nastojali 
pravilno riješiti neka pitanja narodnosti na Kosmetu, ukoliko smo nastojali da Šiptar bude sekretar 
Pokrajinskog komiteta, da dođe u Izvršni komitet, u naše Izvršno vijeće, da Šiptari dođu na rad u Republici, 
da oni budu na poslovima u vlasti i na partijskim dužnostima. Što se više odvijao taj proces, organi 
sigurnosti su više punili teftere, proširivali popise i sve te ljude proglašavali neprijateljima Jugoslavije i 
neprijateljima socijalizma..."56 

Oštro kritiziran kao ministar unutarnjih poslova Srbije do 1963. godine, i Rankovićev čovjek, Vojin 
Lukić, priznajući deformacije Udbe i odbijajući da je bio šovinist rekao je: 

“... Ako se uzme da je postojala frakcija, da sam ja pripadao toj frakciji i da sam bio njen član, 
postavljam pitanja po kakvom kriteriju sam ja onda predložen da budem isključen iz Saveza komunista, a 
Ranković je ostao u Savezu komunista. On je bio tvorac frakcije. Ako je ona postojala i budući da se smatra 
da je postojala, bio je njen organizator, rukovodilac, a ja bih bio u svakom slučaju ne baš među 
najznačajnijim ili značajnim članovima te frakcije...?57 

Među zaključcima VI. sjednice CK SK Srbije rečeno je i ovo: 

“Suočene s porastom uloge i utjecaja radnih ljudi i jačanjem neposredne socijalističke demokracije, 
što je ugrožavalo birokratsko-etatističke pozicije i interese, grupaško-frakcionaške snage u Srbiji sve više su 


tražile podršku u nesavladanom unitarizmu, nacionalizmu i centralizmu. Koristeći se time, razni birokratski, 

klasno-neprijateljski kao i malograđanski elementi pokušavali su pojačanom aktivnošću širiti nevjericu i 
nacionalnu politiku Saveza komunista i “zabrinutost za budućnost Srbije i Jugoslavije."58 

Na kraju, radikalizirajući kritiku, CK Srbije uputio je zahtjev CK Jugoslavije da Rankovića isključi 
iz SKJ. Savezna vlada je 9. prosinca 1966. razmatrala optužnicu kojom se pokrenuo sudski postupak protiv 
18 okrivljenih čelnika Udbe na čelu s A. Rankovićem za djelo zavjere i državnog udara. RukovodećĆi se 
političkim razlozima, Predsjednik Republike je donio “Odluku o pomilovanju od krivičnog gonjenja? 
(abolicija). Time je slučaj RankoviĆ bio politički završen. 

U Srbiji je smijenjeno oko 50% djelatnika Udbe. 

O djelovanju Udbe u Hrvatskoj M. Tripalo je dao ovu ocjenu: 

“Služba sigurnosti imala je sličan položaj kao i u ostalim krajevima zemlje. U Hrvatskoj je iznesen 
podatak da je pronađeno preko milijun dosjea, a među drugima i značajnog broja rukovodilaca, što znači da 
gotovo nije bilo odraslog građanina koji nije bio upisan u kartoteku. Zbog toga je bila nepovoljno primljena 
izjava tadašnjeg predsjednika Izvršnog vijeća Hrvatske (M. Špiljak, D.B.) da u Hrvatskoj nije bilo pojava 
koje su osuđene na IV. plenumu. To, naravno, nije bila istina.?59 

Bakarićevo mišljenje je negdje između Tripalova i Špiljkova. On, naime, kaže da Udba nije mogla 


utjecati na vođenje politike hrvatskoga rukovodstva. 

23 “Vjesnik", Zagreb, 11. listopada 1964, str. 2. 

24 Problemi odnosa cena i pariteta dinara, Beograd, Savezni sekretarijat za finansije, 1965. 

25 Podaci iz elaborata Saveznog sekretarijata za financije. 

29 U nekim nacionalnim kuloarima govorilo se da je Bakarić Maček s crvenom knjižicom. 

30 A CK SKJ,1II/113, 12. i 13. studenoga 1965. 

32 A CK SKJ II1/114, 12. prosinca 1965. 

44 Isto, 106. 

45 Isto, 112. 

46 Istaknuti liberalni lider Slovenije, Stane Kavčič smijenjen 1972. s dužnosti predsjednika vlade, zapisao je 
21. kolovoza 1983. u dnevniku ove riječi: 

“Umrli su Marinko i Ranković. Obojica istog dana. Kao da su se dogovorili da zauvijek otputuju 
zajedno. Dva u osnovi zajednička revolucionarna života i dva potpuno različita čovjeka. U biti, dvojica sluga 
Jerneja koji su vjerno i predano služili idealima Revolucije, premda svaki na svoj način i različitim 
sposobnostima, rezultatima, srećom odnosno nesrećom... 

...Ranković je najtragičnija ličnost jugoslavenske revolucije. 

Nije lako kad vjernik postane bezbožnik i kada ga zadesi prokletstvo. Izuzetno je teško i tragično 
kako 1 kada pravovjernog izopće i prokunu. To se dogodilo Rankoviću. Njegova revolucionarna biografija je 
jasna, pravolinijska i blistava. Nigdje nikakvog oklijevanja, zabluda i nejasnoća, sve do trenutka kada je bio 
odnosno kada je trebalo da postane duhovni i operativni otac jedne politike i njenih policijskih metoda za 
koju se smatralo da je preživjela i da je treba osuditi i odbaciti zajedno s njim. Prije toga saznanja, odluke i 
osude, Ranković je bio pojam i ideal, možda i povijesni primjer pravog proletera, hrabrog revolucionara, 
predanog komunista i zaslužnog i sposobnog partijskog i državnog rukovodioca. Takoreći, preko noći iz 
božanskih visina pao je u paklene dubine. Zašto? Bez obzira na sve, Ranković je bio isti čovjek i drug 
Marko, kako juče, dok je bio poštovani rukovodilac, tako i dan kasnije, kao opasan protivnik državne 
politike. Smatran je krivim, osuđen i isključen (S. Kavčič, Dnevnik in spomini, “Časopis za kritiko 
znanosti", Ljubljana, 1988, str. 13 1 14). 

47 Zoran Sekulić, nav. dj., 137-138. 
48 Isto, 146, 147, 150. 1151. 

49 Isto, 155 1 153. 

50 Isto, 186. 

51 Isto, 198, 199. 

52 Isto, 203. 

53 Isto, 214, 215. 

54 Isto, 218. 

55 Isto, 245. 

56 Isto, 251, 252. 

57 Isto, 285. 

58 Isto, 293 1 294. 

59 M. Tripalo, Hrvatsko proljeće, Globus, Zagreb, 1990, 77. 

Glava X. 
KRIZA U SAVEZNOM VRHU — PRVI SUKOB HRVATSKE SA SRBIJOM I OSTALIM 
REPUBLIKAMA 1968. GODINE 


1. Daljnje urušavanje saveznoga državno-partijskog vrha 


S padom Aleksandra Rankovića oslabljena je moć državno-partijskog vrha Jugoslavije. Srbijansko 
je rukovodstvo taj pad snažno podržalo i time značajno pridonijelo procesu urušavanja saveznoga državnog 
centra. 

Već u prvim danima rasprave o “slučaju Ranković" s više su strana došli zahtjevi da se u istom 
trenutku smijeni i vojni vrh JNA s argumentom da je JNA zatvoreni sustav kao 1 Služba državne sigurnosti. 

Kritika vojnog vrha počela je i prije “slučaja Ranković". Tako je 28. siječnja 1965. na sjednici IK 
CK SKJ ministru obrane rečeno da nacionalni sastav oficirskog kora nije primjeren nacionalnoj strukturi 
Jugoslavije. Gošnjak je potvrdio da su Crnogorci i Srbi iz BiH i Hrvatske prezastupljeni, a da hrvatska, 
makedonska i slovenska zastupljenost opada. Koliševski je oštro napao Gošnjaka, rekavši da armija nije 
“njegova prćija", na što je ovaj zatražio da se stvar “raščisti“, rekavši da to “nije prvi put da Koliševski 
bezobrazno insinuira" kako Gošnjak dugo ostaje na funkciji ministra obrane. Tito je prekinuo svađu ukorivši 
Koliševskog da “odgovornije 1 mirnije diskutira". 1 

Mjesec dana kasnije — Pucar se suprotstavio prijedlogu da se Jefto Šašić, dugogodišnji šef KOS-a, 
imenuje šefom SKJ za JNA, navodeći da se tome protive i neki generali. Gošnjak mu je odgovorio da su 
neki protiv Šašića zato što je “poslao na robiju 3.500 oficira" informbiroovaca.2 

Još oštriju kritiku zatvorenosti JNA Koliševski je iznio 22. lipnja 1966. na sam dan rasprave o 
Rankoviću, osam dana prije njegova smjenjivanja. Tada je rekao: 

“Kod nas su dva zatvorena sistema... vojna birokracija, koja se nameće društvu i Udba u čijoj mreži 
ima čak i ministara, za sve je kriva Partija koja je birokratizirana jer su i Centralni komitet i IK CK SKJ 


samo određena ličnost. (To se moglo odnositi samo na Tita, D.B.)3 

Konflikt je izbio i između makedonskog rukovodstva i zapovjednika Skopske armije R. Nenezića, 
koji je preko KOS-a slao Gošnjaku informacije o radu CK Makedonije. Crvenkovski, čelnik Makedonije, 
Tita je stavio pred dilemu: ili smjena generala Nenezića ili će on javno na sjednici CK optužiti vrh JNA za 
“antimakedonsku" politiku. Optužio je Gošnjaka da za 20 godina ni jedan Makedonac nije dobio čin 
generala. Tito je popustio: smijenio je zapovjednika Skopske armije.4 

Kritike vojnog vrha dolazile su 1 iz Srbije, kako od njezina rukovodstva, tako i njezinih predstavnika 
u vrhu Jugoslavije. U tome se više aktivirao Koča Popović kada je, po želji Tita i Kardelja, zamijenio A. 
Rankovića na funkciji potpredsjednika SFRJ. Jedan od motiva prihvaćanja te visoke dužnosti bio je i taj da 
Gošnjaka makne s dužnosti zamjenika vrhovnog zapovjednika maršala Tita.5 Potkraj 1965. zapovjednik 
Prve armijske oblasti (beogradske), general M. Milojević, u pismenom je obliku napao Gošnjaka za 
favoriziranje partizanskih kadrova iz Hrvatske. Bio je odmah smijenjen s etiketom nacionalista i unitarista. 

Iz Slovenije je također zatražena smjena vojnog vrha koji su Slovenci smatrali velikom preprekom 
federalizacije i demokratizacije Jugoslavije, što se uklapalo u Kardeljevu koncepciju državnog preuređenja. 
Na tome je aktivno radio Stane Kavčič, jedan od lidera Slovenije.6 

Iz same armije je također bilo inicijative za smjenu Gošnjaka. Jedan dio Generaliteta bio je sklon 
općoj demokratizaciji društva, a u tom kontekstu i demokratizaciji odnosa u armiji. Za njih su Gošnjak, 
njegov zamjenik Otmar Kreačić i Jefto Šašić “okorjeli vojni birokrati", pa čak i staljinisti. Radi se o skupini 
generala — Ivanu Rukavini, Bogdanu Oreščaninu, Viktoru Bubnju i drugima. Za Titova puta u inozemstvo, 
vrh je za ministra obrane odredio generala Oreščanina. Tito je odluku poništio, a zatim je 1967, svjestan da 
Gošnjak nema podršku ni jedne republike, osim Hrvatske,7 ni dijela generala, izabrao za ministra obrane 
generala Nikolu Ljubičića koji će ostati na toj dužnosti i nakon Titove smrti.8 

Iako vrlo skroman, osobno pošten i častan čovjek, Gošnjak je pao jer ga je, kao dogmatičara i 
konzervativca, vrijeme pregazilo. 

Tito je, naravno, znao za pozadinu “igre? oko Gošnjaka, i zato nije prihvatio smjenu vojnog vrha. 
Jer, ako mu se oduzme armija, on gubi moć arbitriranja među sukobljenim snagama. Kritizirajući 
“rankovićevštinu", neki njegovi suradnici su istovremeno napadali i “titovštinu". Ali su odnosi između njih 
bili godinama u pat poziciji. Tito je izbjegavao smjenjivanje svojih protivnika, a oni su bili nemoćni ugroziti 
njegovu vlast jer bi “udar? na Tita ugrozio cijeli režim, sigurnost države, izazvao međunarodnu 
komplikaciju i ... na kraju bi doživjeli poraz u sukobu s Titom. Koliko god je Tito mnogima smetao, toliko je 
on bio stup i jamac održavanja čitavog režima, pa i vlasti svojih protivnika. 

Pad Rankovića, dakle, nije rezultirao poboljšanjem odnosa i stabilizacijom jugoslavenskog vrha. 


Potvrdilo se da konflikt u vrhu, konstatiran 1962, 1 dalje traje i da se produbljuje. 

2. Novi pokušaj reforme SKJ — povratak iz “partije poretka" 
u “partiju pokreta? 


Na Četvrtoj sjednici CK SKJ, osim što je donesena odluka o reformi Službe državne sigurnosti, 
odlučeno je da se započne i reforma Saveza komunista Jugoslavije. Nije bila riječ o novoj koncepciji Saveza 
komunista. To je bilo riješeno još 1952. godine na VI. kongresu KPJ. Tada je odlučeno: ne Partija koja će 
biti činilac vlasti nego Partija činilac idejno-političkog usmjeravanja. Takvo je stajalište potvrdio 1 VII. 
kongres SKJ 1958. godine. Ono je ušlo i u Program 1 u Statut. Osmi je kongres 1964. godine naglasio 
vodeću idejno-političku ulogu SKJ u društvu. Riječ je bila, dakle, o mijenjanju prakse. 

Na Četvrtoj je sjednici CK SKJ izabrao Komisiju za reorganizaciju i dalji razvoj SKJ, kojoj je 
postavio zadatak da organizira javnu raspravu “o ulozi Saveza komunista u uvjetima društvenog 
samoupravljanja" i predloži konkretne mjere za njegovu reorganizaciju. 

Rasprava je trajala gotovo tri godine — sve do IX. kongresa SKJ 1969. na kojemu je donesen novi 
dokument o ulozi i razvoju Saveza komunista u samoupravnom društvu. 

Komisija CK SKJ za razvoj i reorganizaciju SKJ uputila je Nacrt teza na javnu općepartijsku 
raspravu u proljeće 1967. 

Osnovna misao Teza jest da su birokratsko-dogmatske snage u Jugoslaviji i nakon osamnaest godina 
borbe protiv staljinizma vrlo jake, što je pokazao i “dramatičan obračun" s grupom A. Rankovića na IV. 
plenumu CK SKJ 1966. godine. 

U tezama se ističe da te snage žele obnoviti narušenu administrativno-etatističku organizaciju 
upravljanja “pomoću Saveza komunista koji bi kao centar vlasti neposredno odlučivao i pretvarao 
samoupravna tijela u golu transmisiju".9 

Nasuprot dogmatsko-staljinističkom učenju o jačanju vlasti države i partije kao glavnim 
organizatorima izgradnje socijalizma, Teze ističu: “Razvoj socijalizma koji izrasta iz slobodne stvaralačke 
inicijative i napora milijuna radnih ljudi zahtijeva najširu neposrednu demokraciju. Zato se Savez komunista 
i druge svjesne socijalističke snage bore i zalažu za uspostavljanje neposredne socijalističke demokracije... 

Prevladalo je uvjerenje da je naslijeđeni tip partije glavna kočnica društvene reforme. 
Organizacijska struktura Saveza komunista građena je za uvjete ilegalne borbe, za izvođenje revolucije i za 
uspostavljanje i čvrsto držanje političke vlasti, pa je zato neprimjerena razvoju samoupravljanja i mora se 
mijenjati. Napadnut je ćelijski tip organizacije koji stvara discipliniranu, ali ne i kreativnu ličnost. Partijske 
ćelije sve više su postajale sastavni dio mehanizma poslovnog upravljanja, umjesto da razvijaju 
samoupravljanje. Teritorijalne organizacije, tzv. “ulične ćelije, ne mogu izaći iz kronične krize u kojoj su 


godinama, i po sadržaju i po načinu rada..." 


489 


Organizacije na selu “... začahurene, usitnjene ... sastavljene pretežno od službenika i zaokupljene 
vlastitim unutrašnjim problemima ... nisu utjecajna politička snaga na selu. Takve organizacije ne mogu biti 
privlačne za poljoprivredne proizvođače...? 

U životu osnovnih organizacija u upravi “... u znatnoj mjeri dolaze do izražaja i utjecaja činovnički 
mentalitet, inercija i konzervativizam u mišljenju i odnosi hijerarhijske zavisnosti". 

Jednom riječju: ćelijski tip komunističke organizacije, prema ocjeni Komisije CK SKJ, u krizi je u 
svim životnim sferama. U prijedlogu organizacijskih izmjena traži se da općinska organizacija bude “... 
jedinstvena cjelina u organizacionom, idejno-političkom i akcionom pogledu“, a da se u radnim 
organizacijama komunisti okupljaju prema potrebi. Teze se zalažu za fleksibilne oblike rada kao što su 
političke konferencije, seminari, grupe i komisije za izučavanje pojedinih društvenih problema. 

S obzirom na to da je određivanje položaja i uloge Saveza komunista ključno pitanje ne samo 
razvoja samoupravljanja, političkog sustava i međunacionalnih odnosa već i cjelokupnoga društvenog 
razvoja Jugoslavije, Josip Broz Tito, kao generalni sekretar SKJ, često je izlagao svoja gledišta o tome. 

Uvažavajući mišljenja da se Savez komunista odlučnije oslobađa neprihvatljivih metoda 
komandiranja, oštro se suprotstavljao idejama i tendencijama koje su željele od Saveza komunista stvoriti 
političku organizaciju socijaldemokratskog tipa bez čvršćih obveza za njegove članove. Naročito je oštro 
kritizirao ideju napuštanja osnovnih organizacija SK u poduzećima. 

Dio partijskih kadrova nije prihvaćao toliku mjeru “povlačenja partijskih organizacija iz 
svakodnevnog života društva? i toliko smanjenje odgovornosti komunista za stanje u društvu. Pristaše takva 
kursa u reorganizaciji SKJ osobito su energično odbili tezu o slabljenju uloge osnovne partijske organizacije 
(“ćelije"), a apsolutno su odbili neke prijedloge o “izlasku osnovnih organizacija iz radnih kolektiva". 
Primjer upornosti te linije dao je i Gradski komitet SK Zagreba. 

Ideja o povratku SKJ iz partije “poretka u partiju “pokreta" bila je iluzorna. Točna je bila teza da je 
SKJ “zatvoreni sustav" 1 daje najveća prepreka razvoju demokracije. Ali je ideja o pretvaranju SKJ u 
demokratski pokret pretpostavljala davanje slobode ostalim, pa i suprotnim, političkim tendencijama što bi 
moralo ugroziti režim, a to se nije dopuštalo. Pa ipak, sama kampanja SKJ “protiv SKJ" donijela je i neke 
stvarne pomjene u njegovu životu. Naime, kampanja je tražila smjenu ratne generacije pripadnicima mladih 
generacija i ljudima koji se još nisu ogledali u političkom životu društva. 

Tijekom redovitih izbora u partijskim organizacijama, zatim na svim republičkim kongresima koji 
su održani 1968. godine i, napokon, na Devetom kongresu SKJ održanom 1969. godine, smijenjeni su mnogi 
stari kadrovi, a na rukovodeća su mjesta došli pripadnici novih generacija. 

Reorganizacijom su demokratizirani izbori u Savezu komunista. Za razliku od prije, kada su viši 
forumi nominirali kandidate, u izborima 1968. godine to su činile osnovne organizacije SK koje su birale 


rukovodstva u općinama, a općinske konferencije delegate za republičke kongrese i kongres SKJ. U nekim 

se organizacijama išlo i dalje od toga, pa su osnovne organizacije predlagale kandidate za članove izvršnih 
organa općinske konferencije, a općinske konferencije su isticale kandidate za članove republičkih 
rukovodstava i organa u Savezu komunista Jugoslavije. 

Reorganizacija je utjecala na radikalnije obnavljanje rukovodstva Saveza komunista. Do Četvrtog 
plenuma CK SKJ rotacija je primjenjivana uglavnom prilikom izbora općinskih rukovodstava; republička 
rukovodstva i organi SKJ obično su obnavljani proširivanjem sastava. U tijeku reorganizacije radikalno je 
izmijenjen sastav organa općinskih organizacija u koje je birano mnogo više neposrednih proizvođača nego 
u prijašnjim izborima. 

Već su pripreme i tijek republičkih kongresa Saveza komunista, održanih potkraj 1968. godine, 
unijeli nove elemente u odnose u Savezu komunista. Prije su republički kongresi održavani nakon saveznog 
i uglavnom su “razrađivali" njegove odluke. Prvi su put, zaista samostalno, republički kongresi utvrdili 
prijedloge sastava saveznih foruma SK. Deveti će kongres 1969. samo potvrditi te prijedloge. Na 
republičkim su kongresima i prvi put provedene vrlo radikalne personalne promjene; oko 90% delegata 
birano je prvi put. U nove centralne komitete ušlo je 69% novih članova. Tijekom 1968. u SKJ je primljeno 
oko 100.000 mladih. 

Rezultat reorganizacije uglavnom je bilo to što su rukovodstva, a još više organizacije i članstvo, 
praktički povučeni s pozicija neposrednog utjecaja na zbivanja u društvu. Cilj je bio da se time osigura 
glavna društvena funkcija Saveza komunista, idejno djelovanje i općepolitičko usmjeravanje društvenog 


razvitka. Taj cilj ipak nije bio ostvaren... 


3. Slabljenje moći saveznog vrha — kritika Tita zbog 


“proruske" politike 


Vrlo snažan idejno-politički udarac velikodržavnom centralizmu u Jugoslaviji zadan je odlukom IV. 
sjednice CK SKJ na Brijunima 1966, kad je skinuta s vlasti rukovodeća skupina Službe državne sigurnosti s 
Rankovićem na čelu. 

Nakon njihova pada, počela se mijenjati metoda upravljanja u federaciji. Razvila se oštra kritika 
centralizma, birokratizma, samovolje i autoritarnosti. 

U sklopu reorganizacije Partije 4. listopada 1966, formirano je Predsjedništvo SKJ u koje su ušli 
stari prvaci iz ratnog razdoblja, a kao njegov organ stvoren je Izvršni komitet od mlađih, u javnosti manje 
poznatih ličnosti — oba, prvi put, na paritetnoj osnovi. Centralni komitet SKJ time je još više marginaliziran. 

To znači da se politbiroovski stil i dalje održao. Centar moći je i dalje ostao u partijskom vrhu. 


Njegova se moć zasnivala i na činjenici da mu je predsjedavao J. B. Tito koji uopće nije dolazio na sjednice 

savezne vlade čak ni kada je, do 1963, bio formalno njezin predsjednik. Drugi čovjek po formalnoj moći 
postao je Mijalko Todorović, koji je imenovan za šefa Izvršnog komiteta što se u javnosti, bez osnove, 
izjednačavalo s ulogom A. Rankovića u partijskoj hijerarhiji. 

Predsjedništvo je, u starom politbiroovskom stilu, donosilo strateške političke odluke koje su 
realizirale savezna vlada ili republike, po logici partijske hijerarhije. Naime, članovi predsjedništva 
republika i predsjednici Saveza komunista republika — po položaju članovi Predsjedništva SKJ — bili su 
obvezni u svojim republikama ostvarivati dogovorenu politiku. U procesu donošenja odluka sve slobodnije i 
otvorenije su se republički lideri zalagali za svoje ciljeve, ali Tito je zadržao arbitarnu ulogu, težeći da, kao 
nadnacionalni činitelj, sintezom uskladi različite interese. Ipak, teško je mogao proći zahtjev bilo koje 
republike ako mu se Tito suprotstavio. Zato su svi težili “privući ga na svoju stranu". 

Velike promjene u federaciji nastupile su nakon izmijenjenog odnosa između vodstva SKJ i 
republičkih partijskih vodstava. Naime, do Brijunskog plenuma CK SKJ 1966. godine više i srednje kadrove 
faktički je imenovao, postavljao i smjenjivao Centralni komitet SKJ. To je pravo bilo u rukama najvišeg 
rukovodstva u svih dvadeset godina nakon rata: u rukama A. Rankovića, organizacijskog sekretara CK SKJ. 
Takva je praksa stvorila birokratsku poslušnost rukovodilaca onome tko ih postavlja i smjenjuje, a to znači 
poslušnost organima federacije. Nakon IV. plenuma CK SKJ to je pravo prešlo na republike, što je prvo, 
ojačalo moć republičkih organa i, drugo, okrenulo funkcionare federacije prema republikama, jer javna 
rukovodeća funkcija najčešće je jedini izvor osobne egzistencije funkcionara. 

Daljnja je posljedica provedene redistribucije moći s federalnih na republičke organe bila ta što se 
sada važne odluke više ne donose u federalnom vrhu, nego su jačali neposredni kontakti među 
predstavnicima republika — u obliku bilateralnih i multilateralnih međusobnih posjeta i razgovora 
republičkih, državnih i partijskih delegacija. Pri tome je značajnu ulogu odigrao Josip Broz Tito koji je sve 
češće 1 više primao na političke razgovore delegacije republika 1 tako kreirao platforme političkih odluka. 

I u radu savezne vlade nastale su promjene. Njezine sjednice su sve više sličile na međudržavne 
pregovore. Često su sjednice prekidane da bi članovi vlade mogli telefonski zatražiti instrukcije od svojih 
republika, a kasnije i od pokrajina u sastavu Srbije. Ta praksa će se uhodati u iduće dvije tri godine i bit će 
sankcionirana reformom federacije 1971. godine. Radi ilustracije te nove prakse i kontinuiteta događanja 
prikazuje se rad Predsjedništva SKJ u prvoj godini. 

Šest mjeseci nakon pada A. Rankovića, Predsjedništvo je analiziralo političku situaciju u 
Jugoslaviji. 

Konstatirano je “... snažno bujanje demokratizma u čitavom društvu..." što se izražava i u “... sve 
otvorenijoj i nesputanoj kritici...?, što je rezultat “... obračuna s birokratskim i zavjereničkim 
opasnostima...(a)... načinjen je u svijesti masa takav progresivan i revolucionaran skok za kakav bi inače bilo 


potrebno duže vrijeme...? 

Uočava se međutim strah u partijskim redovima. Naime, partijski aktivisti, posebno profesionalci, 
boje se da će ih mase diskvalificirati, a boje se i da će zbog rotacije i deprofesionalizacije ostati bez posla. 
Ojačano djelovanje tržišnoga mehanizma spasilo je manje produktivna poduzeća od propasti, ali se mora 
nastaviti tim putem. 

Savka Dabčević-Kučar referirala je da Hrvatska čvrsto podupire reformu, i traži da se prekinu 
nepokrivene investicije koje daje federacija preko saveznih, ustvari beogradskih, banaka. 

Jakov Blažević bio je još oštriji, optužujući saveznu vladu da “... kroz razne kapilare, kroz labirint 
tehničko-organizacijskih mjera, državno-bankarskih transakcija, oročavanja...? itd. ugrožava koncepciju 
privredne reforme. Osudio je kao “falsifikat tezu da je u raspodjeli nacionalnog dohotka 30% : 70% u korist 
privrede već ostvaren kao cilj reforme, navodeći da banke, a ne poduzeća, drže 80% investicija, a od toga 
samo Jugoslavenska invest-banka u Beogradu raspolaže s 50% kapitala. 

V. Bakarić je zatražio da se riješi problem “zajedničkog kolača" — kapitala u saveznim bankama. 

Hrvatski predstavnici, dakle, započeli su višegodišnju bitku za likvidaciju naslijeđenoga saveznog 
kapitala, i to uime jačanja materijalne osnove samoupravnih poduzeća, a ne uime nacionalne ekonomije koja 
je još bila tabu tema. 

Podržavajući fenomen masovne političke kritike, Kardelj je upozorio na rađanje dvaju političkih 
života: jedan zatvoren u organizacijama Saveza komunista i drugi na “ulici", tražeći da se preko 
Socijalističkog saveza kompenzira uloga višestranačja. Kako, nije elaborirao. Boris Kraigher, potpredsjednik 
savezne vlade, koji će te 1967. godine poginuti u prometnoj nesreći, traži instrumentarije primjerene 
modernom tržištu, npr. cijenu kapitala, konvertibilnost dinara, a ne ustupanje deviza onima koji ih zarađuju, 
tvrdeći da će se sudbina reforme odlučiti u idućoj, 1967. godini. 

D. Radosavljević, predsjednik SK Srbije, referira o otpuštanju oko 3.000 ljudi iz Udbe na crti IV. 
plenuma CK SKJ. Govoreći o Kosovu navodi da Albanci “... doživljuju svoju nacionalnu renesansu" pa traži 
da se Srbiji daju u vrhu SKJ još dva mjesta — jedno za Albance s Kosova, a jedno za Vojvodinu, namijenjeno 
predstavniku Mađara, što je usvojeno. 

Tito je zaključio sjednicu rekavši da je ostvarena “najsadržajnija rasprava koja je do sada vođena u 
krugu partijskog vrha“. 10 

Najveći politički izazov i test mogućnosti demokratizacije političkog života bili su općinski, 
kotarski, republički i savezni izbori u proljeće 1967. Tim su izborima bile posvećene dvije sjednice 
Predsjedništva SKJ — jedna pripremama 1 1, a druga analizi izbora. 12 

Nitko se nije mogao usuditi da u povodu izbora otvori i moguĆnost spontanog okupljanja građana 
oko pojedinih kandidata, jer bi to bio put prema višestranačju što je bilo apsolutno zabranjeno. Jedina novost 
bila je da nakon više od 20 godina nisu sastavljene liste članova republičkih i saveznih skupština u 


partijskom vrhu Jugoslavije, točnije u uredu A. Rankovića. To je pravo sada u potpunosti preneseno na 

republike što je, naravno, bio još jedan korak prema pojačavanju suverenosti federalnih jedinica, a time i 
prema slabljenju moći saveznoga političkog centra. Druga je novost bila da je gotovo svuda na listama bilo 
više kandidata, često i dvostruko više. Izborne procese vodio je Socijalistički savez, dakako, uz presudnu 
ulogu partijskih rukovodstava, 

Prema Tripalovim riječima, bilo je bojazni da bi se u mješovitim sredinama glasači mogli 
opredijeliti samo za kandidate svoje, a protiv druge nacionalnosti, što je osujećeno. 

U Srbiji su u 15 općina partijski kandidati bili poraženi. CK Srbije je to očekivao, ali nije pristao ni 
na kakve mjere da to spriječi. 

Za običnoga građanina izbori 1967. nisu doživljeni kao značajan pomak u demokratizaciji političkog 
života. Građani uopće nisu znali za prijenos prava nominiranja kandidata s federacije na republike, jer su 
sjednice vrha uvijek bile tajne, a masmediji nisu dobivali nikakve informacije. 

Na sjednici Predsjedništva SKJ 11. lipnja 1967. izbio je oštar sukob između Tita i skupine najviših 
funkcionara. Tito je bio kritiziran zbog toga što se 8. lipnja odazvao pozivu Brežnjeva, odletio u Moskvu i 
sudjelovao na sastanku vodećih ljudi zemalja Varšavskog pakta, koji se kolebao pružiti vojnu pomoć 
poraženom Egiptu u izraelskoj agresiji. Tito je uspio preokrenuti situaciju 1 odmah je upućeno naoružanje, 
uključujući i jugoslavensko, i egipatska armija je ponovno opremljena. 

Tito je objasnio da nije mogao sazvati Predsjedništvo prije odlaska u Moskvu, jer je morao krenuti 
istog časa kada ga je Brežnjev zvao budući da su tamo već vijećali šefovi država Varšavskog pakta. 

Izbjegavajući da Tita i formalno optuže, neki članovi su izrazili nepovjerenje Titu, imputirajući mu 
namjeru da Jugoslaviju želi vratiti u Istočni blok. Jovan Veselinov je rekao da se govori kako smo “... 
potpisivanjem izjave od strane druga Tita ušli u lager i da gubimo samostalnost". 

S. Vukmanović, M. Tripalo, R. Dugonjić 1 1. Gošnjak odlučno su stali uz Tita. Gošnjak je čak 
kritizirao Moskvu da je izgubila strategijsku inicijativu, koju je preuzeo Zapad. 

M. Todorović, sekretar Izvršnog komiteta, rekao je da je bilo poziva iz centralnih komiteta SK 
republika i da su ljudi sa zabrinutošću pitali ostaje li Jugoslavija i dalje na svojim dotadašnjim pozicijama. 
Sumnju u Titove namjere izrazio je i Marko Nikezić, ministar vanjskih poslova, nasljednik Koče Popovića. 

Kardelj se također priklonio ostalim kritičarima izvodeći pomalo naivnu bravuru da se ne nasjedne 
Zapadu koji bi, eto, želio da se vratimo na Istok kao što nas je Staljin jurio 1949-1952. na Zapad, pa tome 
nismo nasjeli. 

Najoštriji Titov kritičar bio je L. Koliševski, koji je rekao da smo zbog slične samovolje prošle 
godine smijenili Rankovića, a da Tito i dalje sam odlučuje i da se ponaša kao i Ranković. 

Tito je odbio kritiku. Govorio je o ofenzivi Zapada koji je u 1967. već smijenio pet šefova 


nesvrstanih država, a sada nasrće na arapske zemlje. Ako se zajednica nesvrstanih zemalja počne rušiti, na 

redu će biti i Jugoslavija. Italija je već izdala desetine tisuća dokumenata za povratak izbjeglica u Istru. Na 
kraju je zaključio: 

“.. Drugovi, da vam ovdje otvoreno kažem ako tako budu tekle stvari... ako će se stalno sumnjati da 
ja tamo nešto s Rusima dogovaram, onda vam mogu kazati da ja neću otići, ali će morati ići oni koji se ne 
slažu s takvom linijom... ne mislim na to da ja samo nešto diktiram, nego ja ću ići pred Saveznu 
skupštinu...?13 

Sastanak je, kao i uvijek u prošlosti, a tako će biti i do kraja, završen odobravanjem Titova poteza u 


Moskvi. 


4. Deklaracija o jeziku — početak nacionalnoga pokreta 


Pad A. Rankovića doživljen je u hrvatskoj javnosti s izrazitim olakšanjem, radošću i nadom u zaista 
demokratsku budućnost. Dio tih nada i očekivanja počeo se i ostvarivati: od 1966. do 1972. nije bilo 
sudskoga političkog procesa. Politička kampanja koja se obrušila na staljinističke metode znatno je smekšala 
nabusitost, aroganciju, a posebno umišljeni 20-godišnji status Udbe kao “elitnog odreda" komunističke 
avangarde. Ta kampanja je u praktičnom političkom životu postigla dva rezultata: služba je postala mekša i 
poslušnija politici, a ova se na nju manje oslanjala nego prije. Šefovi Udbe manje su dolazili u partijske 
komitete, a ovi su ih manje angažirali kao “pse? za “političke lovove". Građani su se osjećali slobodnije, 
rasprave među ljudima — od onih kavanskih do vrlo trezvenih i ozbiljnih u institucijama — bile su sve 
otvorenije. Masovni su mediji počeli donositi i po neku informaciju s tajnih sjednica, a 1 političari nisu 
novinare više podcjenjivali kao “poštare" za prijenos vijesti, već su se s njima družili svjesni da u 
demokratskijem ozračju masmediji mogu mobilizirati potporu kako za opću stvar, tako i za uspon pojedinca 
— političara. 14 

Dvogodišnja kampanja SKJ protiv svoje vlastite zatvorenosti, dogmatizma, birokratske oholosti, 
stila zapovijedanja itd. neutralizirala je ekstremizam i time stvarala ozračje za bujanje otvorenijega 
političkog života. Radilo se o reprizi antistaljinističke kampanje s početka pedesetih godina. Partija se kao i 
tada povlačila s pozicija izravnog upravljanja, otvarajući vrata sve slobodnijemu političkom životu. 

Šire vidike, snažnije i dinamičnije akcije u demokratičnijem smjeru donosila je smjena kadrova 
sredinom 1960-ih godina. Ona nije bila lako ostvariva jer se nije radilo o uravnoteženom rasporedu i smjeni 
generacija; od dna do vrha rukovodeće piramide najveći dio kadrova bio je u dobi između 45 1 55 godina. 
Otišli su stariji, jer ih je vrijeme već davno odbacilo kao umorne i neškolovane, a umno zarobljene od 
boljševičke ideologije. Na čelo Izvršnog komiteta SKH (sljednik Politbiroa) došao je 26. listopada 1966. 
Miko Tripalo. Na to mjesto kandidirao se M. Špiljak, tadašnji predsjednik vlade, ali mu se Bakarić 

suprotstavio.15 On će, međutim, sljedeće, 1967. biti imenovan predsjednikom savezne vlade. Ostvarivala se 
Bakarićeva ideja da se oslobodi starih, a okruži mladim kadrovima. Godine 1967. na čelo vlade došla je 
Savka Dabčević-Kučar, a na VI. kongresu 1968. izabran je novi Izvršni komitet CK SKH u sastavu: Miko 
Tripalo, sekretar, D. Dragosavac, zamjenik sekretara, te članovi D. Bilandžić, J. Bilić, E. Derossi-Bjelajac, 
M. Koprtla, A. Josipović, M. Planinc i J. Radojčević. Najstariji član komiteta imao je 51 godinu. I dalje je, 
dakle, na vlasti ostala partizanska generacija, koja je tada još bila u zenitu svoje životne dobi. 

U usporedbi s većinom starijih prethodnika, novi partijski prvaci unosili su ideje modernizacije, 
posebno u uvažavanju nacionalnog čimbenika, u prihvaćanju tržišnoga mehanizma i većoj vjeri u ideologiju 
samoupravljanja. Inače, šezdesete su godine bile razdoblje u kojemu komunisti sve više zamjenjuju 
internacionalizam i jugoslavizam svojim “nacionalizmom'. Međutim, u Hrvatskoj je to bila “posebna vrsta? 
nacionalizma; hrvatski suverenitet u okviru Jugoslavije, Jugoslavija — da, ali samo kao (kon)federacija 
ravnopravnih republika. Ideolog te vrste “nacionalizma bio je V. Bakarić, o čemu je već dosta rečeno. 
Polazeći od takve ideologije, hrvatski komunisti — “nacionalisti s jedne su strane vodili borbu za čiste 
račune u Jugoslaviji, a s druge su bili beskompromisni u borbi protiv hrvatskoga nacionalizma ustaške i 
klerikalne provenijencije. Ipak, neće izbjeći etiketu separatizma, pa i ustaštva! Slična se transformacija 
nacionalne svijesti dogodila 5-6 godina prije u Srbiji, o čemu je bilo riječi. I u ostalim južnoslavenskim 
nacijama komunisti su sve više usvajali nacionalizam u vrlo različitim oblicima: od umjerenog, 
dobroćudnog, modernog do agresivnog i šovinističkog oblika. U svakom slučaju vizija KPJ o “odumiranju 
nacija" pokazala se čistom utopijom. 

Sredinom 1960-ih kao rezultat obrazovne revolucije za nove socijalne strukture primjerene srednje 
razvijenoj zemlji, na scenu su stupili svi profili inteligencije — pravnici, ekonomisti, povjesničari, filozofi, 
sociolozi, a najmasovnije inženjeri 1 liječnici — kao društvena snaga progresa i modernizacije. Najaktivniji u 
javnom životu su bili ekonomisti, okupljeni oko Ekonomskog instituta u Zagrebu, pod patronatom V. 
Bakarića, i filozofi — većina okupljena oko časopisa “Praxis" koje je Savez komunista smatrao političkim 
protivnicima. 

Skoro dvogodišnja kampanja protiv A. Rankovića učinila je organe Državne sigurnosti “mekšim? i 
poslušnijim prema političarima, a ove manje sklonima da se oslanjaju na tajne službe. I to je, naravno, 
znatno olakšalo život građana. 

Ideološka kampanja SKJ, koja je traja skoro tri godine, protiv birokratskoga stila zapovijedanja 
ljudima znatno je neutralizirala one koji su prije olako kršili ljudska prava. Radilo se o izvjesnoj Teprizi 
pasivizacije i umrtvljavanja života Partije iz faze borbe protiv staljinizma početkom pedesetih. Partija je 
napuštala izravno upravljanje, i time otvorila prostor demokratizaciji političkoga života. 

U kontekstu navedenih glavnih procesa u političkom životu Hrvatske s jedne strane, i slabljenju 


moći saveznoga političkog centra s druge, vodstvo SRH moralo je definirati svoju političku taktiku. Nije se 


496 


dovodila u pitanje politička strategija; već je rečeno da je ona oblikovana 1963-65. u sklopu koncepcije 
privredne i društvene reforme. Glavni taktički cilj bio je likvidacija saveznog kapitala, kao naslijeđa 
prethodnoga razdoblja. 

Najveći problem za vodstvo SKH bio je izvjestan raskorak između njega i Tita. Hrvatska i Srbija 
imale su različite politike prema Titu. Vodeća ekipa Srbije — Koča Popović, M. Todorović, M. Popović, M. 
Nikezić, L. Perović — racionalno je procijenila da su oba jugoslavenska centralizma, Karađorđevićev 
1918-1941. 1 Titov 1945-1966, povijesno promašena i da Srbija zato mora svoj nacionalni program 
ostvarivati ekonomskom snagom, koristeći koncentraciju saveznog kapitala i monopol vanjske trgovine u 
Beogradu, a napustiti birokratski centralizam. Ekonomski moćna Srbija može dominirati u Jugoslaviji. Zato 
su lideri Srbije odlučili da i Savez komunista i državni aparat stave u službu privrede, odnosno 
tehno-menedžerske strukture. Šef partije, M. Nikezić, lapidarno je govorio da Savez komunista treba biti 
“stranka industrije". Takva liberalna politika koja je zapravo smjerala 1 prema višestranačju vodila je u oštar 
sukob s Titom i Kardeljem — o čemu će biti riječi. 

Odnos prema Titu za hrvatsko je rukovodstvo bio vrlo delikatan problem. S jedne strane on je bio i 
stup centralizma i njegova kritika. Tito nikada nije bio perjanica liberalizacije Jugoslavije. On se nije na toj 
liniji sukobio s Rankovićem. Titu je kao i Rankoviću Jugoslavija bila na srcu, ali prvi je bio za 
ravnopravnost, a drugi je popuštao tendencijama velikosrpstva što, po Titu, ugrožava njegovo životno djelo. 
Svoju viziju i Jugoslavije i svijeta, kao i osobnu vlast, Tito je izgradio i održavao na jakoj armiji i 
monolitnom SKJ. Zato je i nakon pada Rankovića, kao i uvijek, odbijao da se ta dva stupa njegove vladavine 
dovedu u pitanje. Održavanje i države i režima ostvarivalo se autokratskom Titovom rukom. Protiv takve 
Titove politike bila je Srbija, ali ni Slovenija nije bila zadovoljna. U usporedbi s drugim republikama, Tito je 
najveći i najstabilniji oslonac imao u Hrvatskoj. 

Međutim, Bakarićeva je ekipa, zapravo, bila protivnik Titove autoritarnosti, njegove konzervativne 
politike i preferiranja SSSR-a u odnosu na Zapad, ali su u njemu vidjeli jedinu snagu za realizaciju svoje 
politike. Drastičan argument takva odnosa jest veliko nepovjerenje i Bakarića i Tripala spram Gošnjaka 
kojeg su smatrali dogmatikom i unitaristom, a Tito ga držao svojom desnom rukom. Ali, bez oslonca na 
Tita, Hrvatska nije mogla ništa ostvariti. 

U kontekstu prethodne skice stanja i plime demokratizacije pojavila se Deklaracija o nazivu i 
položaju hrvatskog književnog jezika, objavljena u tisku 9. ožujka 1967. a upućena “Saboru SRH, Saveznoj 
skupštini SFRJ i cjelokupnoj javnosti“, s ciljem da se prigodom ustavnih promjena izmijeni odredba o 
jeziku. 

Deklaracija je tvrdila da se na tendenciji “etatizma, unitarizma i hegemonizma..." pojavila i 
koncepcija o potrebi jedinstvenoga “državnog jezika", pri čemu je ta uloga “... namijenjena srpskom jeziku, 


što se i ostvaruje “...putem upravnog aparata i sredstava javne i masovne komunikacije (saveznih glasila, 

Tanjuga, JRTV, PTT, željeznica), zatim putem jezične prakse u JNA, saveznoj upravi, zakonodavstvu, 
diplomaciji i političkim organizacijama..." čime se provodi nametanje “državnog jezika". 

Deklaracija traži da se toj praksi stane na kraj, da se ukine dvoimeni naziv jezika i uvede ime 
hrvatski, a ne hrvatsko-srpski jezik, tako da bi po ustavu bila ravnopravna 4 jezika: slovenski, hrvatski, 
srpski i makedonski. 

Deklaraciju je potpisalo 18 znanstvenih i kulturnih institucija na čelu s Maticom hrvatskom. 

Deklaracija je izazvala revolt kao da se radilo o pobuni protiv države. Kampanju je pokrenuo član 
CK SKH Miloš Žanko, potpredsjednik Sabora, koji je prikupio masu podataka iz političkog života — od 
kavanskih priča do citata iz članaka časopisa i novina — dokazujući tezu da se radi o plimi nacionalizma 
kojemu republičko partijsko rukovodstvo ne pruža primjeren otpor. 

Po Žanku, “Deklaracija je samo jedna od manifestacija raspojasanog nacionalizma i šovinizma 
nekih krugova u našoj sredini, u našoj Republici Hrvatskoj". 

Kako su se tih dana održavali izborni partijski sastanci i vodila predizborna kampanja, Deklaracija je 
ubačena kao glavna tema. 

Nakon objave Deklaracije, beogradski književnici izašli su u javnost s dokumentom Predlog pitanja 
za razmišljanje, u kojemu su izrazili suglasnost s pravom svakoga naroda da daje ime svome jeziku i da ga 
slobodno razvija, a zatim su tražili da svi Hrvati i svi Srbi u drugim republikama dobiju pravo na svoj jezik, 
škole, ustanove, izdavaštvo, novine itd., a da se u Srbiji prakticira ćirilica. 

“... Reakcija ... u Srbiji bila je žestoka. Sjećam se sastanaka na kojima se tražilo spaljivanje djela 
Miroslava Krleže, kao jednog od potpisnika Deklaracije. Izvršni komitet CK SK Srbije povezivao je pojavu 
*Predloga" s otporima kursu IV. plenuma CK SKJ (Rankoviću, D.B.) ali je u jezičnim pitanjima isticao 
nužnost razgovora i tolerancije. U Beograd su tada došli Bakarić i Duje Katić. U razgovoru s njima 
prevladao je taj ton...?16 

Zahtjevi srpskih književnika bili su nerealni; nemoguće je bilo zabraniti latinicu u Srbiji, ajoš manje 
dobiti Srbe u Hrvatskoj i u BiH da prihvate ekavicu u svome jeziku. Zato se ta reakcija može smatrati više 
kao gest uvrijeđene, ali uobražene veličine i prvi korak kavge Beograda i Zagreba. 

I Tito je govorom u Prištini 26. ožujka 1967. oštro napao Deklaraciju upozorivši javnost da ima na 
umu iskustvo “ustaškog i četničkog noža“. Naložio je šefovima partija Hrvatske i Srbije da koordiniraju 
kampanju protiv autora obaju dokumenata. 

Tek što je Deklaracija objavljena u subotu, već sutradan u nedjelju je na inicijativu kninskoga 
partizanskog prvaka, Sime Dubajića, u Kistanju 250 ljudi na zboru odlučilo da se poskidaju svi nazivi pisani 
latinicom. 

Kampanja protiv “deklaracijaša" počela se pretvarati u lov na vještice. Najčešće su spominjani V. 


Holjevac, F. Tuđman, Z. Komarica, M. Iveković, J. Šentija, a nije bio pošteđen ni M. Krleža, dok se 

aludiralo i na I. Šibla, I. Rukavinu i druge. Rukovodstvo SKH moralo je reagirati i Bakarić je na sjednici 
Predsjedništva SKH, 3. travnja 1967, uspio zaustaviti lavinu i pritisak za pokretanje sudskih procesa rekavši: 
“Izvedemo li nekoga pred sud, uvjeravam vas da će biti oslobođen. Biti će oslobođen, prema tome — dobit 
ćemo pljusku. 17 

Izvršni komitet CK SKH obavio je sve poslove ispitivanja i kažnjavanja jer su većinu potpisnika, 
posebno onih koji su vodili, činili komunisti — članovi Partije. Od 70 članova Partije kažnjena su 34, od 
kojih je 10 isključeno iz SK. Žarištima nacionalizma identificirani su Matica hrvatska, Matica iseljenika, 
skupina u Savezu književnika (Petar Šegedin i drugi) i Institut za historiju radničkog pokreta Hrvatske 
(IHRPH). 

Iz Centralnog komiteta isključen je V. Holjevac, a F. Tuđman iz SK i smijenjen s dužnosti direktora 
IHRPH-a. Krleža je elegantno “ispušten' iz Centralnog komiteta, bez rasprave. 

Na kraju akcije, 19-20. travnja, održana je plenarna sjednica CK SKH posvećena Deklaraciji. 
Međutim, BakariĆ je referatom okrenuo sjednicu na temu nacionalnog pitanja u svjetlu iskustava 
Habsburške Monarhije, Kraljevine Jugoslavije, NOB-a i SFRJ. Time je akcija bila završena. Kasniji Će 
događaji potvrditi da se zaista radilo o početku nacionalnog pokreta kao preteče onoga što će se događati 


dvije godine kasnije. 


5. Studentske demonstracije 1968. u Beogradu — antireformski 


udar s “lijevoga boka" 


Zauzimanjem pariškog sveučilišta Sorbone i postavljanjem barikada u gradu Parizu počele su 
studentske demonstracije koje su se kao epidemija proširile na Njemačku, Italiju, Austriju, SAD i neke 
druge zemlje. Novine u Jugoslaviji svojim naslovima kao što su “Ogromna većina steže crvene zastave“, 
“Studentski grad u rukama demonstranata", “Tvornice i sveučilišta — okupirani", “Revolucija jeste u 
opasnosti, ali neće biti izdana", zvučale su kao poziv na demonstracije. 

“Student", glasilo beogradskih studenata, već 21. svibnja najavljuje mogućnost studentskih 
nemira, 18 i oni su u Beogradu i počeli 2. lipnja 1968. 

Pošto je milicija razbila pokušaj organiziranja masovnih demonstracija po ulicama Beograda, 
studenti su zauzeli fakultetske zgrade i tako demonstrirali i danonoćno održavali mitinge, pisali akcijske 
programe, 4. lipnja proglasili Beogradski univerzitet “Crvenim univerzitetom Karla Marxa", pisali peticije 
partijskim i državnim forumima zahtijevajući ispunjenje njihovih zahtjeva bez odgode. Zagrebački su 


studenti za vrijeme demonstracija proglasili “Sveučilište sedam sekretara SKOJ-a". 

Studenti su uputili svoj proglas, izložili svoje zahtjeve od kojih su najvažniji: ukidanje “velikih 
socijalnih nejednakosti", “likvidacija nezaposlenosti", politička demokratizacija, poboljšanje studentskoga 
materijalnog položaja i jači utjecaj studenata u rješavanju svih društvenih problema, posebno na 
sveučilištima. Među parolama brojne su govorile o novoj buržoaziji (“Dolje crvena buržoazija"), o rađanju 
kapitalizma (“Nećemo restauraciju kapitalizma", “Onemogućimo pretvaranje društvenog vlasništva u 
akcionarsko? itd.). 

Studenti su pokušali povući u demonstracije i radnike 1z tvornica, ali nisu uspjeli. 

Potpunije istraživanje o studentskim demonstracijama nije provedeno, ali očito se radilo o pokušaju 
promjene onog pravca društvenog razvoja koji je bio trasiran ekonomskom i društvenom reformom 1965. 
godine. 

Stagnacija u ekonomskom razvoju i vrlo male mogućnosti zapošljavanja, o čemu smo već govorili, 
te široka demokratizacija političkog života koja je omogućila relativno slobodno političko djelovanje gotovo 
svim snagama u društvu, to je kontekst studentskih demonstracija. 

Odgovarajući studentima, pristaše daljnjeg razvoja reforme upozoravali su da Jugoslavija pripada 
među zemlje koje imaju najmanje raspone u dohocima i da bi politika dodatnog smanjenja raspona vodila 
destimulaciji najproduktivnijih; glede parole pune zaposlenosti rečeno je da ona ne samo da nije moguća na 
ovom stupnju razvoja već bi neizbježno zahtijevala politiku ekstenzivnog razvoja u trenutku kad 
jugoslavenska privreda nema drugog izlaza nego uključivati se u svjetske norme i standarde poslovanja. I, 
napokon, studentske parole objektivno vode u državno-vlasnički monopol nad sredstvima za proizvodnju i ... 
kraju samoupravljanja. 

Studenti, kojima su se pridružili gotovo i svi nastavnici, bili su uporni 1 nisu napuštali zauzete 
zgrade. 

Predsjedništvo SKJ, 55 najmoćnijih ljudi iz zemlje, 9. lipnja 1968. analiziralo je studentske nemire. 
Tito je ocijenio da organizatori, iza kojih stoje snage poražene na IV. plenumu (A. Ranković), kreću protiv 
reforme. One su iskoristile podjele u vrhovima SKJ. Ubacili su se i informbiroovci, zajedno s pristašama 
veliksrpstva i šovinizma. Proglasili su Beogradsko sveučilište “crvenim univerzitetom Karl Marx? (“...a gdje 
su bili 25 godina do sada...", kaže Tito). Protivnici koriste nezaposlenost, ogorčenja i druge mane režima. 
Tito je pročitao pismo-letak koji su organizatori nemira uputili ruskoj ambasadi od koje se traži da SSSR 
pomogne da se smijene Tito, Kardelj, Crvenkovski, Bakarić, Špiljak, Radosavljević, Veli Deva, Tripalo, 
Zatezalo i drugi “... razbijači bratstva i jedinstva, nacisti, šovinisti, lažovi, demagozi itd." Naveo je pojavu 
letaka u Lici, kojima se Srbi pozivaju na ustanak. Zaprijetio je da “oni koji se neće slagati ... treba što prije 
da odu s položaja ... ma tko od nas to bio ... ovdje danas na ovom sastanku ima da izađemo jedinstveni pa 


makar bilo nas polovica...?19 


500 


Predsjednik CK Srbije, P. Stambolić, kao argument da se vodi borba protiv nacionalizma, naveo je 
daje CK Srbije, desetak dana prije (29-30. lipnja) iz CK isključio književnika Dobricu ZEosiga i 
povjesničara Jovana Marjanoviea zbog velikosrpskog djelovanja, ali i da Srbiji treba pomoei, a ne 
odmagati, navodesi da pritisak na federaciju iz Hrvatske otežava situaciju u Srbiji. Tu tezu je dopunio i B. 
Radosavljevie, na što je reagirao V. Bakarić, pa se razvila oštra rasprava, o kojoj će naknadno biti riječi. 

Pri kraju rasprave, odbivši uporabu vojne sile, Tito se u nedjelju 9. lipnja navečer, osmog dana 
demonstracija, ne rekavši Predsjedništvu, preko TV-a obratio već umornim studentima. U međuvremenu, u 
Zagrebu i Ljubljani stanje se već smirilo. Možda je djelovala plasirana informacija da su njihovi kolege 
izmanipulirani od strane velikosrpskih snaga.20 

Tito je studentima, osim ostalog, rekao: 

“Ja sam o tim demonstracijama, razmišljajući u toku demonstracija o svemu što je tome prethodilo, 
došao do uvjerenja da je revolt koji je postojao kod mladih ljudi, kod studenata, došao spontano. Ali da je 
postupno, kako su se te demonstracije razvijale i poslije prenijele na ulice, na aule i sale na sveučilištu, došlo 
do izvjesnog infiltriranja raznih nama tuđih elemenata koji ne stoje na socijalističkim pozicijama, koji nisu 
na pozicijama Osmog kongresa Saveza komunista Jugoslavije, koji nisu za provođenje privredne reforme. 
Jednom riječju došlo je do infiltriranja onih elemenata koji su htjeli da ovu situaciju iskoriste za svoje 
ciljeve. A tu ima raznih tendencija i raznih elemenata, od najreakcionarnijih pa do onih najekstremnijih, 
lažno-radikalnih elemenata kod kojih imaju odjek Mao Zedongove teorije. Međutim, ja sam došao do 
uvjerenja da je ogroman dio, mogu kazati, 90 posto studenata poštena omladina, o kojoj mi nismo vodili 
dovoljno računa, u kojoj smo vidjeli i samo učenike, samo đake u školama a za koje još nije vrijeme da se 
uključuju u društveni život naše socijalističke zajednice. To je bilo pogrešno. Mi smo njih ostavili same. Tu 
svoju grešku mi sagledavamo... 

Ja se obraćam drugovima i drugaricama, radnicima i radnicama, našim studentima, da nam 
pomognu u konstruktivnom pristupanju rješavanju svih tih pitanja. Neka budno prate šta mi radimo, to je 
njihovo pravo, neka sudjeluju u našem svakodnevnom životu, i kad god im nešto nije jasno, kad god nešto 
treba razjasniti, neka dođu kod mene, neka pošalju delegaciju. 

.. L najzad, ja se još jedanput obraćam studentima: vrijeme je da se prihvatite učenja, sada je 
vrijeme polaganja ispita, 1 u tome vam želim mnogo uspjeha. Jer, bilo bi zaista šteta da izgubite još više 
vremena."'21 

Odmah nakon Titova poziva, iste večeri, 9. lipnja 1968, rukovodstvo demonstracija je odlučilo da se 
studenti vrate normalnom radu i učenju. 

O atmosferi nakon Titova govora, L. Perović, vrlo lucidna, nadasve objektivna čelnica SK Srbije, 


danas vrlo ugledna povjesničarka, napisala je: 

“Opću atmosferu najbolje je izražavao izvještaj s Pravnog fakulteta: “Punih deset minuta, vladala je 
potpuna tišina u najvećem amfiteatru Pravnog fakulteta. Studenti 1 nastavnici pratili su s napregnutom 
pažnjom izlaganje predsjednika Tita. U amfiteatru bio je postavljen televizor i tako je preko hiljadu 
studenata bilo u stanju da doživi trenutak koji su danima očekivali. 

Onog momenta kad je s ekrana nestalo slike i pojavio se spiker, prolomilo se iz svih grla spontano i 
oduševljeno: Bravo? Studenti su skočili sa svojih sjedišta i, ozareni i sretni, počeli aplaudirati, skandirajući 
Titu i Partiji. Impresionirani govorom Predsjednika Republike, studenti su odlučili da sjednicu prekinu i 
nastave je danas. 

Pred zgradom, oduševljeni studenti, zaigrali su "Kozaračko kolo" (“Politika", 10. VI. 1968). 

S Beogradskog univerziteta potekli su izrazi podrške i zahvalnosti Titu. Studenti, nastavnici i radnici 
Medicinskog fakulteta pisali su: 

“Dragi naš druže Tito, 

tvoje riječi upućene radničkoj klasi, nama i cijelom narodu prihvatili smo s oduševljenjem i puna 
srca zapjevali: “Druže Tito, mi ti se kunemo, da sa tvoga puta ne skrenemo?.? 

Na mitingu u Studentskom gradu, rektor Beogradskog univerziteta, pred 10.000 studenata, podsjeća 
na obvezu: “Priznanje druga Tita trebamo opravdati", — a studenti, u svom telegramu poručuju Titu: “Mi smo 
ti zahvalni što si pokazao razumijevanje za našu akciju i što si glasno rekao istinu o njoj. 

Iz svih dijelova zemlje stizale su jednodušne podrške: Novi Sad: Prava riječ u pravo vrijeme"; Niš: 
“Tito dobro govori, ali neki ne rade kako bi trebalo*; Sarajevo: “Titove Tiječi - novi veliki poticaj za budući 
rad"; Ljubljana: “Drug Tito uvijek radi onako kao što govori"; Priština: “Svaka riječ druga Tita prirasla nam 
je za srce". 

Štampa je tih dana registrirala i mnogobrojne telegrame iz radnih kolektiva, s fakulteta, u kojima je 
izražavana podrška Titu. O njima je sam Tito rekao Simi Zatezalu i meni, kada smo tih dana bili kod njega, 
“Izgledaju kao da ih je jedan čovjek pisao". 

Govor je dobio veliki publicitet 1 u inozemstvu. Ocjenjivan je kao vješt potez kojim je Tito, i jedino 
on, prihvaćajući većinu studentskih zahtjeva, uspio smiriti studente i okončati njihove nemire. 

U isto vrijeme, val studentskih nemira ojačao je osobni Titov autoritet. Nova revolucija sa starim 
vođom. Preko glava svih državnih i partijskih institucija Tito je izravno komunicirao sa studentskom 
omladinom. Novine su pisale, poslije izjave, registrirajući raspoloženja na fakultetima: "Studenti su imali 
samo jednu riječ: Tito?."22 

Dakle, Tito je nadmudrio sve aktere događanja i postigao najveći pogodak. Ima pravo Latinka 
Perović kada kaže: 

“Tito je opet mogao Treći da jedino on izražava autentične interese masa i, još jednom, optužio svoje 


suradnike za neposlušnost. Takvu, što bi on rekao, plebiscitarnu podršku Tito nije dobio od oslobođenja 

zemlje. Nije bilo stvari koju on tada nije mogao učiniti. Zaista, on je ekonomizirao svojom moći. Bio je 


oprezniji od onih koji su ga pozivali da je upotrijebi."23 


6. Sukob Hrvatske sa Srbijom i većim dijelom Jugoslavije 1968. 


Akcija protiv Deklaracije o jeziku i studentske demonstracije nisu omele SKH u borbi za reformu. 

Polazeći od političkog legitimiteta, sadržanog u Rezoluciji VIII. kongresa SKJ po kojoj je “od bitne 
važnosti provođenje odlučnih promjena u društvenoj raspodjeli u cilju Ustavom zagarantiranih prava i uloge 
neposrednih proizvođača u oblasti proširene reprodukcije", i od koncepcije privredne i društvene reforme, 
republičko rukovodstvo SRH (posebno IK CK SKH i Izvršno vijeee Sabora) neprestano je pojačavalo 
pritisak za poduzimanje radikalnih promjena u raspodjeli nacionalnog dohotka Jugoslavije u korist 
privrednih radnih organizacija. Kao što smo iznijeli, privreda je 1966. i 1967. godine zapala u stagnaciju, 
ali su ostale, čak su i povećane, njezine obveze da puni razne fondove, naročito federalne koji su planirani na 
optimističkoj osnovici bržeg rasta privrede, a namijenjeni su bili financiranju velikih investicijskih programa 
razvoja u Srbiji i raznim krajevima Jugoslavije. To je dovelo do pada stope udjela radnih organizacija u 
raspodjeli nacionalnog dohotka, do smanjenja fondova poduzeća, a do povećavanja državnih, bankarskih i 
drugih fondova. Jednom riječju: do kretanja suprotnih rezoluciji VIII. kongresa SKJ, suprotnih intencijama 
privredne i društvene reforme. Potkraj 1967. godine, na zahtjev Izvršnog vijeća Sabora SRH, Savezno 
izvršno vijeće započelo je višemjesečne analize i rasprave na kojima su predstavnici Hrvatske stalno 
inzistirali na generalnoj reviziji ekonomske politike Jugoslavije. Zahtijevali su detaljne analize bilance 
federacije, razmatranje monopolnog položaja centralnih (saveznih) banaka 1 inzistirali da se odmah smanje 
obveze privrede, a da se od početka novoga planskog razdoblja, od 1970, ukine centralizacija kapitala na 
razini federacije, osim fonda za pomoć nerazvijenima. Savezna vlada nije prihvatila zahtjeve Hrvatske, a niti 
ostale republike. U političkim razgovorima tog vremena govorilo se da su odnosi u federaciji 5:1 na štetu 
Hrvatske. Rukovodstvo SRH je u svibnju 1968. izašlo sa svim prijedlozima pred javnost i upoznalo ju 
s tijekom pregovaranja u saveznoj vladi.24 To je učinjeno na javnom savjetovanju političkog aktiva 
Hrvatske 28. 1 29. svibnja 1968. s kojega su objavljeni materijali. Bio je to oštar pritisak na federalnu 
administraciju. Na savjetovanju je čak bilo ideja da se predlože izvanredne mjere kao što su saziv CK SKJ ili 
saziv zemaljske konferencije SKJ kako bi se u saveznoj vladi “uklonile birokratske snage" koje koče 
društvenu i privrednu reformu, koje se bore protiv odluka VIII. kongresa itd., i tsl. Bio je to početak akcije 
za mobilizaciju javnog mišljenja za podršku političkim i ekonomskim zahtjevima rukovodstva. Tisak, radio, 
televizija, časopisi itd. uključili su se u političku kampanju na platformi koju je razrađivao operativni dio 


rukovodstva. Sadržaji pregovaranja, razmirica i sukoba sve su više izlazili iz zatvorenih kabineta u sredstva 

masovnog informiranja. Pritisak na federalnu administraciju protiv “centralizacije sredstava“, protiv 
“monopola otuđenoga financijskog kapitala u bankama, posebno saveznim", sve je više rastao, a počelo je i 
uzbuđenje javnosti. Suština dugotrajnog spora između Hrvatske s jedne strane i savezne vlade 1 Srbije s 
druge strane, bila je u tome što je Hrvatska zahtijevala da se godinama centraliziran savezni kapital — koji su 
obrtale savezne banke i najveća poduzeća vanjske trgovine, privrednom reformom uz upis u sudski registar 
preimenovana u “samoupravne radne organizacije", zadržavši deponirani kapital — ugasi prijenosom na 
proizvodna poduzeća, te da se ubuduće ne alimentiraju nova sredstva u vlasništvu federacije. Savezna 
vlada i Srbija branile su poziciju beogradskih banaka i eksportera s argumentom da su ona kao samoupravna 
poduzeća legalna i legitimna. Na čelu savezne vlade od proljeća 1967. do 1969. bio je M. Špiljak, ali je 
operativno privrednu reformu pripremao i njome upravljao Kiro Gligorov, kao potpredsjednik vlade, 
odgovoran za cijelu privredu. Sukob interesa bio je takav da se nije mogao riješiti. Borba se u dijelu javnosti 
(u Zagrebu) doživljavala kao hegemonističko velikosrpska politika s težnjom za ekonomskom kolonizacijom 
Hrvatske, a u Beogradu kao hrvatska politika razbijanja Jugoslavije i stvaranja samostalne Hrvatske. To se, 
naravno, nije javno govorilo, ali se stvorila klima u kojoj se svaki razgovor lako pretvarao u oštru polemiku. 
Na upravo spomenutoj sjednici Predsjedništva SKJ u povodu studentskih demonstracija izbila je velika 
svađa između komunističkim prvaka Srbije i Hrvatske. Srpski su čelnici tvrdili da kritika iz Zagreba — o 
izgradnji velikih objekata u Srbiji i otporu reformi — otežava borbu SK Srbije protiv srpskog nacionalizma, 
koji stoji u pozadini studentskih nemira. D. Radosavljević, koji je vodio kampanju protiv 
Rankovića, veoma je zamjerio Hrvatima što hoće preko Tita ostvarivati svoje ciljeve, rekavši: “Ne može, 
molim vas, nitko ... zaklanjati se iza druga Tita... Drugovi iz Hrvatske ... moraju dogovorom sa svim 
republikama .... dolaziti do zajedničkih rješenja. Ne može se ići kod druga Tita pa prelomiti stvari. Mora se u 
rukovodstvu (Predsjedništvu SKJ, D.B.) stvoriti takva atmosfera u kojoj će svi biti ravnopravni..."25 
Bakarić je negirao tezu o hrvatskoj kritici srpske politike, a što se tiče zahtjeva da Zagreb pomogne 
borbu protiv “rankovićevštine", on kaže da bi takva pomoć “više obezvrijedila tu stvar? nego što bi 
pomogla. Složio se da Tita ne valja angažirati već raspravljati u određenim institucijama. Govoreći o prirodi 
sukoba Zagreba i Beograda, Bakarić kaže: “Nama je i onako rečeno da je ovo sve skupa što se ovdje 
natežemo spor između Srba i Hrvata. Ja sam to jednom već porekao i ja mislim da to nije to. Međutim, ako 
to nekome ili svima vama izgleda tako, spreman sam da prodiskutiramo i na toj osnovi." Bakarić predlaže da 
se u partijskom vrhu čelnici dogovaraju, jer da su razgovori u organima federacije “uvijek bili razgovori 
gluhih".—. Pajković (Crna Gora) oštro je i emotivno napao prvake SR Hrvatske, posebno M. Tripala, rekavši 
“... jeza me hvatala? slušajući prije nekoliko dana TV emisiju kojom se, po njegovu osjećaju, hrvatske mase 
zovu na ulicu. _F. Popit, pohvalivši spremnost Bakarića i Radosavljevića da razgovaraju, rekao je da je 
zaista u federaciji “razgovor gluhih" 1 da bi se problemi radikalno smanjili kada bi se poslovi s federacije 


prenijeli na poduzeća, općine i republike. Predsjednica hrvatske vlade Savka Dabčević-Kučar, 

tumačeći suštinu spora, rekla je da savezna vlada pet mjeseci opstruira napraviti čiste račune. Ona kaže: “... 
mi maltene rušimo Jugoslaviju..." samo zato što se “traži da privreda dobije sredstva“. Iznijela je da su joj u 
saveznoj vladi rekli da bi Srbija do 1970. (za tri godine) bila oštećena za oko 100 milijardi dinara, jer se 
izgradnja njezinih objekata financira iz sredstava federacije. R. Dugonjić bio je tako konsterniran 
svađom čelnika Srbije i Hrvatske da je rekao “... ja nisam teže trenutke preživljavao", tražeći, u ime principa 
demokratskog centralizma u SKJ, da republička rukovodstva moraju graditi politiku u saveznom partijskom 
vrhu. — Dugonjiću i onima koji su napali politiku SKH uzvratio je Tito rekavši: “Ako ćemo naći jednu 
republiku koja treba da bude žrtveni jarac onda nećemo nigdje stići...? “... 5:1 ... nemojte, to, drugovi, 
raditi... Ja se s time ne slažem... Ja se ne slažem, Rato, s tvojim izlaganjem. Moram kazati da nisi u pravu u 
tim stvarima... Dugonjie upada Titu u riječ: “Meni ostaje nejasno", na što Tito veli “Može ti biti nejasno", 
dodavši da je i on (Tito) govorio isto ono što je Tripalo govorio na svibanjskom savjetovanju. M. Tripalo 
je odgovorio svojim kritičarima da on ima pravo djelovati onako kako djeluje zato što traži upravo ono što je 
dogovoreno i odlučeno na VIII. kongresu SKJ i u svim programskim dokumentima, dodavši “... možemo mi 
šutjeti ... ali događaji idu svojim putom...? Predsjednik Sabora J. Blažević bio je vrlo otvoren rekavši 
da se kritičari ne usude otvoreno napasti reformu i Tita, pa je zato na udaru M. Tripalo. — Kardelj je 
intervenirao rekavši da je dosta kavge na ulicama, “nećemo je ovdje" u Predsjedništvu. = Sjednica je 
završena bez rješenja sukoba. = Početkom ljeta 1968. stvorena je pat pozicija: protiv zahtjeva Hrvatske za 
tzv. čistim računima bila je savezna vlada i Srbija, za Srbijom je kao i obično išla Crna Gora i druge dvije 
nerazvijene republike, koje su djelomično financirane iz federalnog fonda za nerazvijene. Hrvati toga časa 
nisu znali da je i Slovenija stala na stranu savezne vlade, jer joj je obećano financiranje izgradnje autoceste 
iz međunarodnoga zajma.26 Tito, koji je nesumnjivo bio na strani Hrvatske — ne zbog hrvatstva, već radi 
vjere u radničko samoupravljanje — mogao je zanemariti institucije i sam donijeti odluku što on, kao 
uravnotežen čovjek, zbog odnosa snaga nije učinio. M. Špiljak, kao predsjednik savezne vlade, 
“podredio" se odnosu snaga i našao u “praznom prostoru" između Beograda i Zagreba. Da bi kako-tako 
formalno riješila spor, savezna vlada je zatražila i dobila povjerenje savezne skupštine, i to velikom većinom 
(5:1). Problemi, naravno, nisu bili riješeni. Sukob Hrvatska — ostala Jugoslavija u višegodišnjem je nizu 
bio još jedan empirijski dokaz da se Jugoslavija ne kreće prema harmonizaciji, već prema disoluciji. Ta 
tendencija nakratko je zaustavljena okupacijom Čehoslovačke, koja je blokirala unutrašnje sukobe u 


Jugoslaviji jer je postojala opasnost agresije s Istoka. 


7. Ruska okupacija Čehoslovačke — kritika Tita 
zbog “prosovjetske" politike 

Ugušenje revolucije i ruska okupacija Mađarske 1956. dugo je djelovala kao krvava opomena 
mogućim demokratskim pokretima u zemljama istočne Europe. I nade Zapada da će jugoslavenski “virus" 
nezavisnosti prerasti u “epidemiju" dugo se nisu ostvarivale. Ipak, težnja naroda za slobodom nije se dala 
uništiti. Najrazvijenija zemlja s najdužom demokratskom građanskom tradicijom, Čehoslovačka, nije mogla 
podnositi totalitarni komunistički režim. U samoj komunističkoj partiji prevladalo je saznanje i uvjerenje o 
nužnosti demokratskih promjena. Centralni komitet na čelu sa Slovakom Dubčekom završio je 5. travnja 
1968. višednevno zasjedanje i izišao s Programom društvene reforme. Radilo se o kritici aktualnog režima i 
o viziji demokratskog razvoja, a ne i o detaljnijem projektu promjena. Doduše, napisano je da kroz 
demokratsko upravljanje poduzećima “radnici nisu samo namještenici, već 1 socijalistički vlasnici", što bi se 
moglo uzeti i kao ideja samoupravljanja. KPČ je, naravno, bila oprezna da ne bi izazvala rusku intervenciju, 
pa zato projekt reformi nije smio biti verbalno jako radikalan. Ni riječi nije bilo o višestranačju i 
parlamentarizmu. Jasniji 1 odlučniji dio programa jest onaj o uvođenju federalizma, po kojemu Slovačka 
dobiva autonomiju. 

Program je vrlo brzo oduševljeno dočekan u narodu koji ga je u svakodnevnom životu počeo 
prakticirati tako da je “preko noći" nastao masovni demokratski pokret nazvan “praškim proljećem". 

Instruirani od režima, jugoslavenski mediji su vrlo euforično “navijali za demokratski pokret u 
Čehoslovačkoj. SKJ je 20. svibnja 1968. analizirao događanja u kontekstu europske i svjetske situacije i 
samopohvalno zaključio da i studentski nemiri na Zapadu i demokratski pokreti na Istoku, lomeĆi zastarjele 
birokratske strukture, dokazuju koliko je samoupravljanje najbolji put buduĆnosti. 

V. Bakarić je iskoristio raspravu o praškim događajima za interne odnose u Jugoslaviji, rekavši da 
SKJ mora požuriti jer će za 3-5 godina, danas Čehoslovačka, a sutra Mađarska, ostvariti u samoupravljanju 
ono što je Jugoslavija ostvarila za 18 godina i preteći njezina postignuća.27 

Tito, trajno opsjednut težnjom da pomogne demokratskim snagama u SSSR-u, a posebno u 
zemljama istočne Europe, budnim okom i s velikom simpatijom pratio je procese na Istoku. I on je, naravno, 
želio da bude akter događanja u Čehoslovačkoj. Znajući da se u Moskvi ne odobrava demokratski put 
ČSSR-a, Tito je krajem travnja 1968. na povratku iz Japana, Mongolije i Irana, svratio u Kremlj da urazumi 
sovjetski vrh da ne bi intervenirao u ČSSR-u, o čemu je referirao na spomenutoj sjednici Predsjedništva 
SKJ. Deset dana uoči invazije na Čehoslovačku, Tito je, u dogovoru s CK KPČ, od 9. do 11. kolovoza bio u 
Pragu da bi izrazio solidarnost, ali i upozorio na oprez Dubčeka i drugove. Broj ljudi i njihovo oduševljenje 
na ulicama Praga, usporedio je s mitingom 1946. kada je nakon II. svjetskog rata posjetio tu zemlju. 
Međutim, na nesreću svih pa i ruskog naroda, zemlje istočnoga bloka (bez Rumunjske) su 20-21. kolovoza 
1968. okupirale Čehoslovačku, kidnapirale njezine vođe — Dubčeka, Smrkovskog, Svobodu — i u Moskvi ih 
prisilili da se prihvate “pacifikaciju" vlastite zemlje. Nakon toga su ih maknuli, na čelo ČSSR-a postavljen je 


Gustav Husak iz Slovačke. 

Agresija na Čehoslovačku izazvala je užasnu konsternaciju i istoga je dana sazvano Predsjedništvo 
SKJ, koje je zasjedalo uvečer i noću 21. kolovoza 1968. na Brijunima.28 

Na sjednici Predsjedništva prevagnula je teza da ruska agresija na Jugoslaviju i Rumunjsku nije 
isključena, ali da nije izgledna. Odlučeno je da se izmijeni ratni raspored JNA i odmah formiraju teritorijalne 
partizanske jedinice “O". Krilo se, naime, da je ratni raspored JNA napravljen pod propozicijom agresije 
samo sa Zapada, a SSSR se tajno smatrao saveznikom Jugoslavije. Po takvoj vojnoj doktrini napuštena je i 
koncepcija “općenarodne teritorijalne obrane" koja je postojala samo na papiru. 

“Otkriće" ratnog plana na sjednici Predsjedništva izazvalo je neke sudionike da napadnu vojni vrh 
na čelu s Gošnjakom. U kritici je naročito agresivan bio Koča Popović, M. Nikezić, a Kardelj je bio znatno 
blaži. Kritika je, naravno, preko Gošnjaka išla na Tita kao vrhovnog zapovjednika oružanih snaga SFRJ, koji 
je u tom svojstvu stavio svoj potpis na ratni plan po kojemu je Zapad jedini mogući agresor na Jugoslaviju. 

Po prirodi stvari, rasprava je obuhvatila glavne aspekte odnosa Jugoslavija — SSSR. Većina je 
konstatirala da se već godinama ublažavala i potpuno nestala kritika društvenog uređenja SSSR-a, pa se u 
javnosti stvarao dojam o socijalističkoj, prijateljskoj pa i savezničkoj zemlji, što je također išlo na Titovu 
adresu. On se, međutim, nije odlučno branio niti je oštro reagirao na kritiku, već ju je više ignorirao i 
apelirao da se sporovi stave na stranu, jer da je trenutak da se zemlja što brže preorijentira za obranu od 
eventualne ruske agresije. 

Po sugestiji vrha SKJ, u Jugoslaviji su održani mnogobrojni skupovi solidarnosti s građanima 
Čehoslovačke. Ali, kao što je bilo i u slučaju okupacije Mađarske, svjetska buka se vrlo brzo stišala, Zapad 
nije reagirao, osim verbalno, držeći se međublokovske podjele interesnih sfera, u kojima svaka supersila 
može raditi što hoće, nesvrstane zemlje nisu htjele kvariti odnose s SSSR-om tako da je jedino Jugoslavija 
najduže “držala stranu" Čehoslovačkoj. Međutim, i to je trajalo 5-6 mjeseci i odnosi s SSSR-om ponovno su 
normalizirani. 

Okupacija je Čehoslovačke na unutrašnji razvoj Jugoslavije utjecala dvojako: prvo, kratkoročno, 
stišali su se i smanjili sukobi među republikama i u saveznom državno-partijskom vrhu i, drugo, 
dugoročnije, djelovat će strah od radikalnih demokratskih reformi da ne bi izazvali SSSR da i vojno 
intervenira kao što je to učinio u Mađarskoj (1956) i sada u ČSSR-u. Čak će i perjanica svih reformi E. 
Kardelj, na kraju 1971/72. godine pristati na nedemokratska rješenja, osim ostalog i zbog straha od 


intervencije s Istoka. 


1 A CK SKJ, 111/108, 28. siječnja 1965. 

2A CK SKJ, 1I1/109, 26. veljače 1965. 

3 A CK SKJ, III/120, 22. lipnja 1966. 

4 Informacije autoru dao je sam Crvenkovski. 

5 A. Nenadović, Razgovor s Kočom, Globus, Zagreb, 1989, str. 145. 

6 Dva mjeseca nakon smjene Rankovića posjetio sam S. Kavčiča da razmijenimo mišljenja o novoj 
političkoj situaciji, jer sam ga smatrao iznimno pametnim i vatrenim borcem za privrednu reformu. Izložio 
sam mu ideju da se iz temelja promijeni samoupravljanje u poduzećima. Izučavajući samoupravljanje uočio 
sam da uprava poduzeća manipulira radnicima svojim stručnim elaboratima — raznim “sinusima i 
kosinusima"', tako da radnike čine “budalama". U dvodnevnoj raspravi Centralnog vijeća Sindikata 
Jugoslavije izložio sam tezu da bi radnički savjeti trebali djelovati kao upravni odbori akcionara koji od 
menedžmenta traže maksimalni profit, odnosno dohodak, a uprava na tome “pada? ili “prolazi. 

Kavčič se s time složio. Usput mi se žalio da Kardelj još nije pristao da seljaci kupuju nove traktore, 
već samo polovne od društvenog sektora. Rekao sam mu da angažira ministra poljoprivrede Ingoliča, koji je 
Slovenac. 

Na kraju razgovora Stane Kavčič me zamolio da Vladi Bakariću prenesem njegovu molbu da 
hrvatsko političko rukovodstvo pokrene inicijativu za smjenjivanje Ivana Gošnjaka, tada državnog sekretara 
za narodnu obranu. Tumačeći mi svoju ideju, S. Kavčič je naglasio da je Srbija odlukama svog Centralnog 
komiteta podržala smjenjivanje A. Rankovića, S. Stefanovića i drugih i time dala svoj obol demokratizaciji 
Jugoslavije, a sada je red na Hrvatskoj da i ona dade svoj obol uklanjanjem Ivana Gošnjaka. On mi je dalje 
tumačio kako je padom A. Rankovića učinjeno samo pola posla. Razbijen je jedan dogmatsko-birokratski 1 
konzervativni centar (u CK SKJ i u Udbi), ali je ostao još jedan jednako tako jak i on se nalazi u vojnom 
vrhu zemlje. Njemu je na čelu Ivan Gošnjak, a kako je on Hrvat i neformalno predstavnik Hrvatske u 
državnopartijskom vrhu Jugoslavije, najprimjerenije je da inicijativa krene iz Hrvatske. 

Rekao sam Kavčiču da moji odnosi s V. Bakarićem nisu takvi da mu mogu prenijeti poruku, ali sam 
mu obećao da ću o njegovoj ideji informirati Miku Špiljka, tad predsjednika republičke vlade, što sam i 
učinio. 

7 U proljeće 1967, kao član komisije Savezne skupštine, dobio sam kuvertu s pečatom “državna tajna". U 
kuverti je bio prijedlog sastava savezne vlade. U tom prijedlogu nije bilo Ivana Gošnjaka. Za državnog 
sekretara, umjesto njega, predložen je general Bogdan Oreščanin, ličnost relativno visokih sposobnosti, sa 
stručnom reputacijom u vojnim krugovima, demokratski i reformski usmjeren. Rekonstrukcija savezne vlade 
bila je, naravno, kao i uvijek, prijedlog državno-partijskog vrha zemlje. Komisija je tu bila samo “poštar. 
Sutradan na sjednici Komisije prihvaćen je prijedlog, a zatim prolaze dani a imenovanja nema. Pojma nisam 


imao o pozadini “igre". 

Tih dana jedan general, poznat kao beskrajno odan oficir Titu i Gošnjaku, dade mi u ruke jednu 
informaciju. Radilo se o Titovu razgovoru s generalima, kojima je rekao da on u okolnostima tadašnje 
unutrašnje 1 vanjske političke situacije nije mogao prihvatiti Oreščanina, već se odlučio da Gošnjaka i dalje 
zadrži na čelu JNA. 

Na kraju, general mi je tumačio pozadinu cijele ideje. Po njemu, radilo se o ideji da se izmjenama u 
vojnom vrhu potkopa moć J. B. Tita. On doslovno Teče: “U državno partijskoj “čaršiji Beograda kruži sada 
parola “sukarnizirajmo Tita". U to vrijeme, naime, Sukarnu je bila oduzeta vlast, ali je i dalje kao šef države 
potpisivao dekrete. Drugim riječima, Titu treba pripasti čast šefa države, ali ne i vlast koju ima. 

8 Podnoseći ostavku M. Tripalo je 1971. pisao Titu: “Vi znate da su... sva republička rukovodstva, osim 
hrvatskog, vršila pritisak da se Gošnjak smijeni... Bit ću Vam iskren... Ja sam odbijao da se priključim tim 
prijedlozima... jer sam bio uvjeren da je to bilo upereno protiv Vas..." (M. Tripalo, Hrvatsko proljeće, 
Globus, Zagreb, 1990, str. 99). 

9 Aktuelni problemi reorganizacije i daljeg razvoja SKJ, Ekonomska politika, Beograd, 1967, str. 317. 

10 A CK SKJ, III/124, 7. prosinca 1966. 

11 A CK SKJ, 111/125, 19. ožujka 1967. 

12 A CK SKJ, 111/127, 31. svibnja 1967. 

13 A CK SKJ, III/128, 11. lipnja 1967. 

14 Bakarić i Tripalo gotovo su uvijek pozivali predstavnike medija na sjednice partijskog vrha — Božu 
Novaka, direktora Vjesnika i druge. 

15 M. Tripalo, nav. dj., 85. 

16 Latinka Perović, Zatvaranje kruga - ishod rascepa 1971-1972, Svjetlost, Sarajevo, 1991, str. 5. 

17 Dokumenti o Deklaraciji u: Geneza maspoka u Hrvatskoj, Beograd, Književne novine, 1990, str. 1-117. 
18 “Praxis", Dokumenti, Zagreb, 1969, br. 1-2, str. 48-49, 

20 S. Dolanc je rekao Latinki Perović “da je studente smirio tek pomoću argumenata da se demonstracije 
mogu iskoristiti da u Sloveniji ... red zavede srpska vojska". (L. Perović, nav. dj., 86). Slično tumačenje čulo 
se i u Zagrebu. 

21 “Praxis", 1969/1-2, str. 338, 339, 340. 

22 Latinka Perović, nav. dj., 57-59. 

23 Isto, 59. 

24 Vidi: Savjetovanje u Centralnom komitetu Saveza komunista Hrvatske 28. 1 29. svibnja 1968. godine, 
Informativna služba CK SKH, Zagreb, 1968. 

25 Hrvatska se više oslanjala na Tita, a Srbija na saveznu administraciju. 

26 M. Tripalo, nav. dj., 91. 

27 ACK SKJ, HIV/131, 20. svibnja 1968. 

28 A CK SKJ, III/134, 21. kolovoza 1968. 

Glava XI. 
UGRA\IVANJE KONFEDERALNIH 
ELEMENATA - POKUŠAJ KOMPROMISA ODRŽANJA JUGOSLAVIJE (1967-1971) 


Uvod 


Sukob Hrvatske sa saveznom vladom, Srbijom i ostalom Jugoslavijom, koji se dogodio 9. lipnja 
1968. na sjednici Predsjedništva SKJ, nije “pao s neba". To je bio jedan u dugom nizu fenomena koji su 
govorili da je Jugoslavija u dubokoj krizi. Valja podsjetiti da je Tito, šest godina prije toga događaja, ožujka 
1962, već rekao da prijeti opasnost raspada Jugoslavije. Tri godine prije ovog slučaja, Kardelj je 1965. na 
sjednici Predsjedništva SKJ elaborirao prijedlog konfederacije kao spasa Jugoslavije, a nepunu godinu 
kasnije slučaj Ranković nije riješen demokratskom procedurom već “unutarpartijskim udarom? u stilu 
komunističkih režima. 

Višegodišnja dubina krize govorila je da se u SFRJ obnavljaju ideologije, politike i odnosi snaga 
slični onima u Kraljevini Jugoslaviji 1918-1941. i da se monolitni komunistički blok postupno raspada na 
frakcije koje su nositelji spomenutoga procesa restauracije. Tu tezu je na izvjestan način u ožujku 1962. na 
sjednici vrha SKJ argumentirao srbijanski lider Petar Stambolić, rekavši da se ideologija 1 politika srpske 
buržoazije zametnula i razvila u partijskim 1 državnim strukturama Srbije. Sličnu je tezu izrekao i Vladimir 
Bakarić 25. srpnja 1968. rekavši da hrvatska kampanja protiv Beograda sliči na Mačekov opozicijski pokret 
iz 1937/38. ali da nema koncepcije za rješenje krize.1 Mnogo drastičniji bio je Miko Tripalo rekavši 24. 
siječnja 1969. J. —erđi, M. Baćeu i D. Bilandžiću sljedeće: “Na nas Hrvate svih pet republika vrši snažan 
pritisak. Nedavno sam pročitao knjigu o atentatu na Stjepana Radića i mogu reći da je stanje isto kao 1 onda, 
samo što još ne pucaju", dodavši da je BakariĆu rekao da njegovo vrijeme prolazi, jer ne možemo mi raditi, 
a on biti u sjeni i upravljati preko nas, te kako je BakariĆ ipak koristan jer svojim marksističkim 
“zavrzlamama" vješto “vrti oko malog prsta? cijelo Predsjedništvo. 

Međutim, radikalna prekretnica nije bila laka, ona je, zapravo, bila nemoguća. Takva bi prekretnica 
mogla ugroziti Jugoslaviju, a to ni Zapad ni Istok — oba bloka, obje supersile — ne bi dopustili. To su, 
naravno, znali svi akteri, a posebno Edvard Kardelj autor svih reformi od vremena AVNOJ-a do svoje smrti 
1979. Oni su se jako čuvali avanturističkih poteza te vrste. S druge strane, odnos snaga u SFRJ također je 
blokirao radikalne promjene. Valja, naime, znati da su zapisi sukoba sa sjednica partijskog vrha bili 
“državna tajna? i apsolutno nepoznati ne samo široj javnosti, već i većini članova centralnih komiteta 
republika, pa i CK SKJ. Mase su bile u zabludi i potpunoj informativnoj izolaciji, mada su 1967/68. 


masmediji donosili prve informacije. Pri svijesti da nema nikakvih uvjeta za pokrete izvan institucija, nitko, 

osim avanturista, ne ide u akcije. Nadalje, akteri sukobljavanja, svjesni da nema “definitivnog? i brzog 
rješenja, pragmatično su nastupali sa svojim zahtjevima, uvjereni da upravo svakome od njih društvena 
reforma otvara put do cilja i bez velikih lomova. Tako npr. rukovodstvo Srbije na čelu s M. Nikezićem i L. 
Perović vodilo je višegodišnju kampanju za modernizaciju Srbije, kojom će prevladati konzervativnu, 
patrijahalnu, svetosavku, kosovsko-mitsku Srbiju, Srbiju Kajmakčalana i Soluna, izgradnjom moćnih 
vanjskotrgovinskih tvrtki i proizvodnih sustava, na čelu s rađajućom tehnostrukturom i menedžerima i tako 
Srbiji osigurati dominantnu poziciju u Jugoslaviji. I hrvatska vodeća ekipa — Bakarić, Tripalo, Savka 
Dabčević-Kučar, P. Pirker i drugi — računala je da može na ideologijskoj zastavi samoupravljanja i paroli 
“sav dohodak radnicima" razvlastiti “otuđene centre financijske moći“, koji su smješteni u Beogradu, u 
korist poduzeća cijele zemlje, a ne samo Hrvatske. 

U takvim tvrdim međunarodnim okovima i pri takvu odnosu snaga u SFRJ, odvijala se borba 
sukobljenih strana. U toj je borbi bilo kritičnih trenutaka, ali i kompromisa na trasi reforme, što potvrđuje 
početak reforme federacije 1967/68. 1 završni akt reforme SKJ na IX. kongresu 1969. godine. 


Pođimo redom! 


1. Ustavne promjene u federalizmu 1967. i 1968. 


Političke borbe na prijelazu iz šezdesetih u sedamdesete godine zbivale su se u ozračju rastuće 
demokratizacije političkog života koji su nosile reformske snage u oštrom sukobu s dogmatskim 
unitarističko-centralističkim snagama, s prevagom prvih. 

Iako je 1964. godine VIII. kongres idejno navijestio reformu federacije, prvi mali korak učinjen je 
tek 18. travnja 1967. kada je amandman I. na Ustav 1z 1963. obnovio Vijeće naroda umrtvljeno Ustavnim 
zakonom iz 1953. godine. Amandmanom III. federaciji se oduzima pravo financiranja investicija osim po 
specijalnom zakonu za svaku investiciju. 

Drugi korak na putu reforme federacije odnosi se na status pokrajina. Tu valja prvo prikazati što se 
događalo na Kosovu. 

Kao što je već rečeno, nakon IV. brijunskog plenuma CK SKJ, osuđena je velikosrpska odnosno 
unitarističko-centralistička politika. Savez komunista, naročito SK Srbije, izložio je jakoj osudi Rankovićevu 
politiku diskriminacije prema albanskoj narodnosti na Kosovu. Istodobno je to činio i Savez komunista 
Kosova, osuđujući nositelje hegemonizma i u praksi ispravljajući počinjene pogreške. S druge strane, 
albanski komunisti su postavljali pred SKJ, pa i pred cijelu jugoslavensku javnost, problem autonomije i 
ekonomskoga razvoja Kosova. Od 1966. do 1969. godine društveni razvoj na Kosovu bio je u središtu 


pažnje jugoslavenske javnosti. 

U cijelom poslijeratnom razdoblju Kosovo se stalno razvijalo sporije od svih krajeva u Jugoslaviji. 
Društveni proizvod po stanovniku u 1947. godini iznosio je 49% jugoslavenskog prosjeka, 1953. godine 
52%, a 1957. godine pao je na 42%, 1962. na 33% jugoslavenskog prosjeka2. U 1964. godini nacionalni 
dohodak po stanovniku u Sloveniji bio je 7.188 dinara, a na Kosovu 730 dinara — gotovo 10 puta manje, iako 
je Kosovo te godine dostiglo jugoslavenski prosjek iz 1947. godine.3 

Pristup Albanaca u državnu službu i na rukovodeće položaje u vojsci itd. bio je jako otežan. Njihova 
zastupljenost u centralnim organima vlasti bila je mnogo manja od ostalih. Tako je, npr., među saveznim 
funkcionarima bilo iz Kosova devet, BiH 56, Crne Gore 54, Hrvatske 63, Makedonije 37, Slovenije 39, 
Srbije (uže područje) 82 i Vojvodine 15.4 

Sredinom šezdesetih godina samo je svaki trinaesti stanovnik na Kosovu bio zaposlen u društvenom 
sektoru, i to svaki sedamnaesti Albanac, svaki četvrti Srbin, svaki treći Crnogorac, svaki sedmi Turčin, svaki 
četvrti ostali. 

Odmah nakon IV. plenuma započele su javne rasprave o jačanju političke autonomije Kosova, o 
poboljšanju položaja i ravnopravnosti albanske narodnosti u Jugoslaviji i o ubrzanju ekonomskog razvoja 
Kosova. 

U momentu kada se nacionalni pokret Albanaca približavao svome vrhuncu, kada su Albanci od 
Srba i Crnogoraca već preuzeli mnoga mjesta u državnoj upravi, poduzećima i u političkim organizacijama i 
kada je već bio gotov nacrt novog ustavnog položaja Pokrajine, na Kosovu su 27. studenog 1968. izbile 
demonstracije u povodu državnog praznika Albanije, “Dana albanske zastave". Demonstranti, pretežito 
studenti i daci, zahtijevali su novi ustav i republiku Kosovo. Bilo je nekoliko desetaka ozlijeđenih, a jedna je 
osoba poginula. 

Novo partijsko rukovodstvo Srbije oduprlo se pokušaju obnove represije protiv Albanaca, ali je 
jednako odlučno stalo i protiv albanskogs radikalizma, osiguravši nastavak reforme. 

Demonstracije na Kosovu mogle su biti argument ne samo velikosrpskim snagama već i 
rukovodstvu Srbije da dovede u pitanje nacrt Ustava. Ipak, mjesec dana nakon albanskih demonstracija, 26. 
prosinca 1968, Savezna skupština je anandmanom VII. donijela novu definiciju SFRJ u kojoj su obje 
pokrajine dobile status elemenata federacije, iako nisu izjednačene u pravima s republikama. Dobile su 
pravo da neposredno, mimo srpske, imaju svoje delegacije u Vijeću naroda, njihov se teritorij ne može 
mijenjati bez suglasnosti Skupštine Pokrajine, imaju pravo na svoj jezik, uveden je i Vrhovni sud, a imaju i 
određena prava u obrani zemlje. 

Nacionalna je afirmacija Albanaca nastavljena. 

U Prištini je 22. 1 23. travnja 1969. održana “jezična konzultacija" koja je prihvatila da “... svi 
Albanci treba da imaju jedan jezik, jedan pravopis, jer su jedna nacija", bez obzira na to gdje se njezini 


dijelovi nalaze. 

U Prištini je 1970. godine osnovano i sveučilište na kojemu se nastava izvodi na dva jezika: na 
albanskom i srpskom. Sredinom sedamdesetih godina studirat će na njemu oko 33.000 studenata, tako da će 
Kosovo na 1.000 stanovnika imati tada 14% više studenata od jugoslavenskog prosjeka. 

Albanske vođe, u strahu da ne izgube postignuto i da ostvare još više slobode, istupili su oštro protiv 
albanskih nacionalista. Fadil Hodža, prvi albanski lider, govorio je: 

“Ako netko izlazi s demagoškom propagandom i kaže: kada bi Kosovo bilo republika, mi ne bismo 
imali nezaposlenosti, kada bi bila republika, imali bismo ravnopravnost... Sitnicom bi tekao med, a Drimom 
mlijeko, treba znati da su ovo jako privlačne stvari za ljude koji nisu udubljeni u problematiku, za one koji 
nisu realni u politici, ali treba njima kratko i jasno reći... politički faktori Kosova koji imaju na sebi punu 
odgovornost ... nisu orijentirani na stvaranje republike." 

Odgovarajući istodobno onima koji su tvrdili da su promjene na Kosovu samo prva faza, a da će 
Albanci zatim postaviti separatistički zahtjev, F. Hodža na sjednici proširenoga Predsjedništva SSRN Srbije 
8. siječnja 1971. kaže: 

“Aluzije da naši zahtjevi znače odcjepljenje žele nas navesti na neravnopravan položaj u razgovoru.? 
Zatim ističe da Albanci nisu u Jugoslaviji podstanari niti se “osjećaju kao u svojoj kući", već baš u svojoj 
kući, te da svi njihovi zahtjevi znače samo jedno: punu ravnopravnost s ostalim narodima i narodnostima u 
Jugoslaviji i ništa više i ništa manje. 

Josip Broz Tito je osobno pomogao prebrođavanju teškoća posjetivši više gradova Kosova gdje je 
davao savjete o uspostavljanju novih odnosa među narodnostima na tom području. 

Govoreći 27. ožujka 1967. godine u Zvečanu rekao je: 

“Ja bih htio da Kosovo i Metohija budu primjer kraja gdje se bratstvo 1 jedinstvo u punoj mjeri 
ostvaruju“, a zatim upozorio da se treba boriti na dva fronta, i to protiv “...onih ljudi koji još žive u starim 
sferama i koji nisu zadovoljni što svi narodi i narodnosti u našoj zemlji imaju jednaka prava...", a “da ne 
trebaju ni Šiptari, koji su ovdje u većini, gledati unazad". 

Tri dana kasnije u govoru političkom aktivu Kosova u Peći 28. ožujka 1967. Josip Broz Tito je 
rekao: 

“...protivrječnosti, koje su ovdje prilično izražene imaju duboke korijene u prošlosti. Tu se ne radi o 
godinama, već o decenijima i stoljećima. Zato komunisti Kosova i Metohije treba da budu svjesni da moraju 
rješavati te proturječnosti, ali da ih ne mogu riješiti odjednom, preko noći, već u jednom dužem procesu. 
Pitanja koja se tiču materijalne osnove lakše je rješavati, ali posrijedi su zaostala shvaćanja kod ljudi“. 

Upozoravajući na međunarodno značenje načina rješavanja međunacionalnih odnosa u Jugoslaviji 


on kaže: 

“...ako u vlastitoj zemlji, u razrješavanju svih protivrječnosti koje smetaju razvoju ravnopravnih 
odnosa među nacijama i narodnostima ne bismo bili internacionalisti, onda to ne bismo mogli biti ni u 


međunarodnim okvirima. A onda ne bismo bili ni komunisti.? 


2. “Federalizacija" SKJ (1969) 


Poznato je da je demokratski centralizam, apsolutna hijerarhijska podčinjenost nižih organizacija 
višima, sakrosanktan princip organizacije svake komunističke partije u cijeloj povijesti komunizma.5 

Federalizacija u SKJ išla je ispred one u državnom ustrojstvu. Prakticiranje novih odnosa počelo je 
već u pripremnoj fazi. Naime, kongresi Saveza komunista republika održani su prije saveznoga kongresa. Na 
tim su kongresima izabrani budući članovi Predsjedništva SKJ tako da Će ih savezni kongres samo 
potvrditi. Ostali elementi federalizma također su u statutima. 

Kongresi su imali i svoj tajni pa i zakulisni dio o kojemu delegati nisu bili informirani. Radi se o 
Titovu manevru u formiranju partijskog vrha SKJ. 

Od smjene Rankovića, SKJ odnosno njegovim predsjedništvom rukovodili su Tito, kao predsjednik, 
i1M. Todorović kao sekretar foruma, operativni lider SKJ, koji je bio na čelu tima za pripremu kongresa. 
Računalo se kao sa svršenim činom da će on biti izabran za sekretara partije. 

Kongresi Saveza komunista republika održani su potkraj 1968, a savezni (IX) od 11. do 15. ožujka 
1969, mada su najavljeni već u listopadu 1967. 

Referirajući i u svojstvu sekretara 1 u ulozi predsjednika Komisije za reorganizaciju SKJ, M. 
Todorović je izložio političku platformu za predstojeće kongrese. Tumačio je da je Savez komunista srastao 
s vlašću, da odnosi u njemu nisu demokratski, da se rukovodstva sporo pomlađuju, da su u njega ušle sve 
idejne i političke struje društva, i da njegova rukovodstva nisu na visini povijesnoga trenutka. Posebno je 
naglasio da se mora prevladati “vječna praksa da pojedinci dominiraju u Savezu komunista i u vrhovima 
vlasti. Predložio je da se ustanovi samo Predsjedništvo SKJ i njegov Izvršni komitet, a da se ukine Centralni 
komitet jer on nikada nije ni bio rukovodstvo Partije, jer ga je “zajašio" Politbiro. 

Na kraju je predložio da stara generacija koja vlada skoro tri desetljeća “iskoristi posljednju šansu? i 
da vodstvo preda mlađim generacijama, i to već na skorašnjim kongresima, koji će u centralne komitete 
izabrati 50% novih i mladih članova. 

Lazar Koliševski se prvi složio s Todorovićevom platformom, predbacivši da “... kasnimo s ovim 
pomlađivanjem najmanje deset godina...? 

E. Kardelj, nakon što je rekao “... ja sam već prije par tjedana veoma odlučno postavio drugu Titu 


zahtjev da se ja ni na koju funkciju na budućem kongresu neću kandidirati..., po svome je starom običaju 

profesorski detaljno elaborirao tezu da pomlađivanje, koje on pozdravlja, neĆe spasiti stvar jer je politički 
sustav takav da vladajuĆa struktura odlučuje i građanima naređuje, umjesto obrnuto i da Će zato i mladi 
nastaviti staru praksu. “Mi smo", kaže Kardelj, “uvodili samoupravljanje, ali nismo generacija 
samoupravljanja već smo stalno upravljali po stilu koji pripada epohi revolucije... I zato kada nastaju teže 
kompleksne situacije, kakve su sada, počinje lov na vještice, ... traži se onaj tko je kriv, a upravo je ... naša 
struktura sama po sebi osnovni krivac... Kardelj je dakle najavio da se povlači iz političkoga života! 

—uro Pucar, prvi čelnik BiH u ratu 1941-1945. i dvadeset godina nakon rata, odbacio je ponuđenu 
platformu rekavši: “... ukidanje Centralnog komiteta... je, možda, jedinstven slučaj u komunističkom 
pokretu. Tako smo ukinuli i KPJ... ja mislim da bi se trebalo vratiti na taj stari naziv..."6 

Platforma za kongrese je prihvaćena. Na sljedećoj sjednici Predsjedništva predloženo je da u 
Predsjedništvo SKJ ulazi po 6 članova iz republika, po 3 člana iz pokrajina 1 3 člana iz JNA; Todorović je 
predložio da generale iz JNA u Predsjedništvo predlažu republike, a ne rukovodstvo JNA jer “... generali ... 
pripadaju svojoj naciji, ne samo kao njeni sinovi, nego su i dio inteligencije te nacije, a po funkciji pripadaju 
armiji...?7 

Republički kongresi Saveza komunista bili su u znaku triju političkih ciljeva: prijenosa državnog 
kapitala u ruke proizvođača (poduzeća), tržištem protiv etatizma i reforme federacije. 

I Titov je referat sadržavao te programske ciljeve. On kaže: 

“Nikada do sada nije bila tako jasna orijentacija poduzeća da traži rješenja u svojim proizvodnim 
programima i da se ravnaju prema zahtjevima tržišta. Intenzivnije se ostvaruje integracija u privredi na 
samoupravnoj osnovi, sve više dolazi do uvođenja nove tehnike i suvremene tehnologije, stvaraju se nove 
velike tehno-ekonomske grupacije na bazi interesa samih proizvođača..."8 

Nasuprot takvu povjerenju u sposobnost proizvođača da upravljaju društvenim razvojem, Tito u 
istom referatu kategorički negativno ocjenjuje etatizam ovim riječima: 

“... Mi se etatizma odričemo zato što se pokazao nesposobnim da razrješava društvene proturječnosti 
i probleme efikasnog razvitka i što je neprihvatljiv sa stanovišta razvijanja humanih socijalističkih 
društvenih odnosa." 

Istovremeno Tito upozorava da treba čvrsto držati i “drugi front", front borbe protiv liberalizma i 
onih koji se “zalažu za povratak na višepartijski sistem'.9 

O opasnosti monopola banaka Tito kaže: 

“Nama mora biti stran svaki oblik monopola — od ekonomskog i društvenog — i mi ne možemo 
dozvoliti da se on razvija ni u jednoj sferi reprodukcije — ni u bankarstvu, ni u trgovini, ni u proizvodnji, a ni 
u drugim društvenim djelatnostima. 

Potrebno je naći odgovarajuća rješenja za razne oblasti privrednog sistema koje treba dalje 


usavršavati na samoupravnim osnovama — sistema cijena, deviznog sistema, vanjsko-trgovinskog režima, 


516 


bankovnog sistema, poreznog sistema i sistema proširene reprodukcije. Moramo što prije provesti već 
usvojene stavove do kojih smo došli i u pripremama za ovaj Kongres. 

Između ostalog, potrebno je što prije na djelu ostvariti zaključke Savezne skupštine o likvidaciji 
takozvanog državnog kapitala. Ti zaključci, donijeti poslije iscrpnih diskusija, veoma su jasni: takozvani 
državni kapital u cjelini treba izdvojiti na poseban račun i staviti ga pod nadzor Savezne skupštine."?10 

U području društvenih djelatnosti Tito traži da se nadvlada posrednička uloga države između 
proizvodne sfere i tih djelatnosti, i to uspostavljanjem “... što neposrednijih odnosa između zajednica 
korisnika usluga: udruženih radnih ljudi u društvenim djelatnostima“. 11 

U kongresnom referatu Tito je najprije istakao da “... u pogledu potrebe Fonda (za kreditiranje 
nedovoljno razvijenih republika i krajeva, D.B.) kod nas u SKJ nema nikakvih razmimoilaženja", 12 zatim je 
izložio politiku SKJ o međunacionalnim odnosima rekavši i ovo: 

“...u značajnoj mjeri mijenjaju se odnosi između federacije i republika kao samoupravnih 
društveno-političkih zajednica koje je sačinjavaju, kao i odnosi između samih tih zajednica. Socijalističke 
republike sudjeluju ravnopravno i neposredno snose odgovornost u kreiranju i realizaciji politike federacije, 
u postavljanju i rješavanju svih pitanja od zajedničkog interesa, kao i u formiranju zakonodavnih i izvršnih 
organa federacije. U obavljanju svih poslova koji su u domeni federacije 1 reguliranju međusobnih odnosa 
republike sudjeluju s jednakim pravima, nezavisno od svoje veličine, ekonomske snage ili broja stanovnika, 
na principima međusobnog uvažavanja i usuglašavanja interesa, samoupravnog dogovaranja i socijalističke 
solidarnosti. Time se sadržajno upotpunjuje politička suverenost republika, povećavaju njihove zakonodavne 
i druge nadležnosti i jača odgovornost za cjelokupni društveni razvoj. U skladu s razvojem samoupravnih 
odnosa u bazi društva i s razvojem federativnog sistema ostvaruje se i veća samostalnost socijalističkih 
pokrajina..." 

Navedene Titove teze poklapale su se s politikom Saveza komunista Hrvatske, a većim dijelom i 
ostalih republika. Međutim, teze o ulozi Saveza komunista u društvu razlikovale su se od platforme 
Predsjedništva SKJ, posebno Saveza komunista Srbije. Tito kaže: 

“...Želim također još nešto kazati o demokratskom centralizmu. U našoj Partiji uvijek je vladalo 
pravilo da se članovi mogu ne slagati s nekim stvarima, ali kada se jednom poslije iscrpne i svestrane 
diskusije donese odluka iza koje stoji većina, onda su svi obvezni sudjelovati u njenom provođenju. Tako 
shvaćen demokratski centralizam mora biti prisutan i danas u radu Saveza komunista Jugoslavije. To je 
naročito važno i na današnjoj etapi našeg razvitka kada snosimo odlučujuću odgovornost za pravilno i brzo 
rješavanje pojedinih krupnih problema i raznih proturječnosti koje smo naslijedili i koje nastaju u procesu 
razvitka našeg društvenog bića.?13 

Tito se založio i za demokratizaciju kadrovske politike i za izbor mlađih generacija — od najnižih do 


najviših rukovodećih funkcija u društvu. 

U svezi s IX. kongresom nužno je ovdje učiniti jednu digresiju. 

Nakon pada Rankovića — od 1966. do IX. kongresa — Tito i Todorović zajedno su predsjedali 
sjednicama Predsjedništva SKJ. Po toj praksi izgledalo je da bi IX. kongres Tita imenovao predsjednikom, a 
Todorovića generalnim sekretarom SKJ. Tito bi tako dobio svoga prvog suradnika iz skupine beogradskih 
političara — Koče Popovića, M. Nikezića, L. Perović i dr. — s kojima se već počeo razilaziti u glavnim 
pitanjima: odnos prema SSSR-u, saveznom kapitalu i liberalizmu u Partiju. Zato je smislio da se u 
predsjedništvu formira Izvršni biro: 14 jednakih i on kao predsjednik SKJ. 

Objašnjavajući razloge stvaranja Izvršnog biroa, Tito je na kraju svoga referata rekao: 

“... potrebno je da ojačamo centar rukovodstva Saveza komunista, a posebno Izvršni biro 
Predsjedništva SKJ, s tim da tu dođu neki sadašnji predsjednici i sekretari centralnih komiteta ili neki drugi 
rukovodeći drugovi iz svih šest republika... 

... Savezu komunista Jugoslavije potreban je jedan jak izvršni organ Predsjedništva koji će 
kolektivno raditi i u kome neće biti ni prvoga, ni drugoga, ni trećega. U Izvršni biro Predsjedništva SKJ, 
prema tome, trebaju doći iz svake republike po dva istaknuta rukovodioca i po jedan iz autonomnih 
pokrajina...?14 

Čuvši za tu novost, delegati kongresa, uznemireni krizom u zemlji, skočili su na noge i aplaudirati 
Titu za stvaranje Izvršnog biroa vjerujući da će to tijelo, sastavljeno od prvih čelnika iz republika, 
preseljenjem na rad u Beograd uspjeti riješiti krizu Jugoslavije jačanjem SKJ.15 Mnogi su u tome vidjeli 
Titovu odlučnost da obnovi staro monolitno jedinstvo partijskih redova. Skora budućnost će ih demantirati. 

Usvojeni dokumenti IX. kongresa legalizirali su daljnji smjer demokratizacije Saveza komunista i 
put za reformu federacije. Ta je platforma ovako formulirana: 

“Demokratski odnosi su uvjet da Savez komunista usvoji najprogresivniju misao i da se bori za 
prevladavanje najprogresivnijih tendencija u društvu." 

U skladu s takvim pogledima na IX. kongresu donesen je nov Statut SKJ kojim je uklonjen niz 
odredaba što ih je Partija imala u svim prijašnjim statutima. Tako se, na primjer, u Statutu ne formulira 
osnovna partijska organizacija (Ćelija) kao organizacija moĆi i utjecaja, prava i odgovornosti, nego kao 
organizacijsko sredstvo okupljanja članstva, a težište se prenosi na ulogu člana Partije i na forume, čime se 
SKJ počeo približavati tipu masovne partije. 

Deveti kongres protekao je u znaku afirmacije nacionalnoga faktora u društvenom razvoju. 

Izražavajući zahtjev pretvaranja republika u države federacije, Rezolucija IX. kongresa ističe: “... 
treba osigurati pravo nacija, odnosno radnih ljudi u socijalističkim republikama da raspolažu rezultatima 
svoga rada... U okviru jedinstvenog jugoslavenskog tržišta sve instrumente privrednog sistema treba 
raspodijeliti tako da osiguraju taj princip... Ovaj citat je izražavao shvaćanja o republici kao o suverenoj 


društveno-političkoj zajednici. 

I u sam Savez komunista Deveti kongres je uveo značajne elemente federalizacije. U rezoluciji “O 
daljem razvoju SKJ" kaže se: 

“Jedan od značajnijih vidova reforme Saveza komunista Jugoslavije izražava se u potrebi daljnjeg 
jačanja uloge, utjecaja i odgovornosti Saveza komunista socijalističkih republika kao samostalnih 
organizacija u jedinstvenom SKJ.? 

U Rezoluciji se dalje ističe da političku koheziju jugoslavenske višenacionalne zajednice ne može 
ostvariti “nekakva nadnacionalna organizacija koja pretvara republičke organizacije u svoje transmisije. 
Umjesto njihovog centralističkog povezivanja, Savez komunista Jugoslavije ostvaruje stvaralačku 
idejno-političku sintezu pogleda, stavova, aktivnosti i inicijativa Saveza komunista socijalističkih 
republika". 

Analiza sadržaja dokumenata IX. kongresa SKJ upućuje na ovakav najopćenitiji zaključak: Savez 
komunista Jugoslavije, ostvarujući od 1950. godine svoje osnovno opredjeljenje, ušao je u odlučujuću 
transformaciju državno-partijske centralističke strukture u samoupravno-demokratsku strukturu u svim 
područjima društvenoga života. Opredjeljujući se za “demokratizaciju po svaku cijenu? on je, međutim, 
otkrio mogućnost izlaska na političku scenu gotovo svih latentnih društvenih snaga koje će se uhvatiti 


ukoštac oko toga tko će nametnuti svoju platformu i smjer društvenoga razvoja Jugoslavije. 


3. Stanje u međunacionalnim odnosima i početne 


pozicije uoči reforme federacije 


Poradi potpunijega razumijevanja političkih borbi i društvenih procesa o kojima se govori na idućim 
stranicama, ovdje valja skrenuti pozornost na neke bitne etničke i demografske proporcije Jugoslavije. 

Jugoslavija je bila najkonfliktnija europska država u XX. stoljeću. Izvori su te konfliktnosti 
multietničnost, multikonfesionalnost i kulturno-civilizacijska različitost. 


Prema popisu stanovništva 1971. godine brojčani odnos stanovništva republika i pokrajina bio je 


ovakav: 

Broj stanovnika Udio (u %) 
Jugoslavija 20.522.972 100 
BiH 3.746.111 18,3 
Crna Gora 579.604 2,6 
Hrvatska 4.426.221 21,6 
Makedonija 1.647.308 8,0 

Slovenija 1.727.137 8,4 


Srbija 8.446.591 41,2 
Srbija (uža) 5.250.365 25,6 
Kosovo 1.243.693 6,1 
Vojvodina 1.952.533 9,5 


Iako su sve članice federacije po Ustavu bile jednake, razlike među njima su goleme. Po broju 
pučanstva Crna Gora je od Srbije manja 16 puta. Demografi su utvrdili da će se nastaviti dramatične 
demografske promjene. I zaista, već u 1991. BiH je smanjila razliku prema Hrvatskoj sa 680.000 na 394.000 
stanovnika, a prema užoj Srbiji, s 1,514 na 1,388 milijuna stanovnika. Takvim bi razvojem BiH oko 2.000. 
godine prestigla Hrvatsku i postala druga republika po broju stanovnika u Jugoslaviji. Mnogo dramatičnija 
promjena nastaje zbog visokoga nataliteta Albanaca na Kosovu. Razlika u broju stanovnika Kosova prema 
Sloveniji u 1991. bila je samo 19.000: Slovenija 1.974.000 — Kosovo 1.955.000, prema Vojvodini je 
zaostajalo samo 58.000, dok je nadmašilo Crnu Goru više od tri puta. 

Poznat je utjecaj odnosa snaga u politici, a stanovništvo je u tome bitan čimbenik. U daljnjoj 
budućnosti Tito, Kardelj i Bakarić računali su da će demografski bum BiH i Kosova oslabiti velikosrpske i 
velikohrvatske tendencije. 


Nacionalni sastav mimo federalnih jedinica još više je zakomplicirao odnose. Prema popisu iz 1971. 


bilo je: 

Crnogoraca 508.843 ili 2,5% 
Hrvata 4.526.782 ili 22,1% 
Makedonaca 1.194.784 ili 5,8% 
Muslimana 1.729.932 ili 8,4% 
Slovenaca 1.678.032 ili 8,2% 
Srba 8.143.246 ili 39,7% 
Albanaca 1.309.523 ili 6,4% 
Mađara 477.314 ili 2,3% 
Jugoslavena 273.077 


Kao što se iz podataka jasno uočava, velike su razlike u veličini nacija. Najveća nacija (Srbi) 16 puta 
je brojnija od najmanje (Crnogorci), a dvije južnoslavenske nacije, svaka za sebe (Crna Gora i Makedonija), 
manje su od najbrojnije neslavenske narodnosti (albanske) koja se približavala drugim dvjema 


južnoslavenskim nacijama (Slovencima i Muslimanima). 

Rasutost odnosno koncentriranost po matičnim republikama i pokrajinama vrlo je različita. Najjače 
su koncentrirani Slovenci jer u svojoj republici čine 94,0% ukupnog broja stanovnika, a od svih Slovenaca u 
Jugoslaviji 96,8% živi u Sloveniji; po stupnju koncentriranosti u svojoj republici na drugom su mjestu 
Hrvati, u SRH ih ima 79,4%, a Srba 14,2%; a od svih Hrvata 77,6% živi u SRH, a 22,4% u ostaloj 
Jugoslaviji; na trećem su mjestu po koncentriranosti Srbi, kojih u SRS ima 71,2%, no u Srbiji, izvan 
pokrajina, njihova koncentriranost je 89,5%; na četvrtom su mjestu Albanci kojih u AP Kosovu ima 73,7%, 
a Srba na Kosovu ima 18,4%, Crnogoraca 2,5%, a Muslimana 2,1%; na petom su mjestu Makedonci kojih u 
Makedoniji ima 69,3%; Albanaca u SRM ima 17,1%, a Turaka 6,6 %; Crnogoraca ima 67,2% u Crnoj Gori, 
Muslimana 13,3%, Srba 7,5% i Albanaca 6,7%. 

Što se tiče nacionalnoga sastava posebna je situacija u republici Bosni i Hercegovini i u pokrajini 
Vojvodini. U BiH ima 39,6% Muslimana, 37,2% Srba i 20,6% Hrvata. Ta su tri naroda svuda izmiješana. U 
Vojvodini ima 55,8% Srba, 21,7% Mađara, 7,1% Hrvata, 3,7% Slovaka, 2,7% Rumunja, 2,4% Jugoslavena, 
1,9% Crnogoraca, 1% Rusina itd. 

Srbi su izrazito najrasprostranjeniji po republikama i pokrajinama: od ukupnog broja Srba 17,1% je 
u Bosni i Hercegovini, 0,5% u Crnoj Gori, 7,7% u SR Hrvatskoj, 0,6% u Makedoniji, 0,2% u Sloveniji, 
78,1% u užem području Srbije, 18,1% u Vojvodini i 3,8% na Kosovu. 

U apsolutnim brojevima, od ukupno 8.143.246 Srba, izvan uže Srbije u kojoj ih živi 4.699.415, u 
BiH ih ima 1.393.148, u SRH 626.789, u Vojvodini 1.089.132, na Kosovu 228.264, u Makedoniji 46.465, u 
Crnoj Gori 39.512, odnosno od ukupno 8.143.246 na užem području Srbije živi ih 4.699.415, a u drugim 
republikama i pokrajinama 3.443.831. 

Značajan je broj stanovništva koje preseljava iz jedne republike u drugu. Prema popisu stanovništva 
1971. rođeno je u jednoj, a stalno živi u drugoj republici 1.684.999 stanovnika (vidi tablicu, str. 540). 

Iz prikazane se tablice vidi npr. da je iz Bosne i Hercegovine iselilo 540.563, i to u Crnu Goru 
7.645, u Hrvatsku 217.293, u Makedoniju 5.530, u Sloveniju 20.129, u uže područje Srbije 107.303, u 
Vojvodinu 176.371, ina Kosovo 6.293. 

Ili, iz Hrvatske je iselilo 332.798, i to u Bosnu i Hercegovinu 46.784, u Crnu Goru 4.765, u 
Makedoniju 4.168, u Sloveniju 52.954, u uže područje Srbije 115.829, u Vojvodinu 105.895 i na Kosovo 
2.403; u Hrvatsku je pak doselilo 352.338 stanovnika, i to iz Bosne i Hercegovine 217.293, iz Crne Gore 
10.148, iz Makedonije 8.883, iz Slovenije 40.245, iz užeg područja Srbije 40.084, iz Vojvodine 30.916, i iz 
Kosova 4.769. 

U pismenosti među narodima i narodnostima Jugoslavije bile su goleme razlike. Tako je Slovenija 
imala 1971. godine 1,1% nepismenih, a Albanci 34,9%, u Bosni i Hercegovini bilo ih je 23,2% — gotovo 
ravnomjerno raspoređenih, i to Muslimana 24,9%, Srba 23,4%, Hrvata 21,3%; nepismenih je među 


stanovništvom Crne Gore bilo 15,5%, u Hrvatskoj 8,9% (među Hrvatima 7,9%, među Srbima 15,2%); u 

Makedoniji bilo je 18,1% nepismenih (od toga među Makedoncima 13,5%, Albancima 32,6%, Srbima 
14,8%); uže područje Srbije imalo je 17,6%, Vojvodina 9,0%, Kosovo 31,5% nepismenih (Albanci 36,3%, 
Turci na Kosovu 24,8%, Srbi 18,2%, Crnogorci 13,5%, Makedonci 4,0%).16 

Razlike po stupnju ekonomske razvijenosti vrlo su velike: odnos nacionalnog dohotka per capita 
između Slovenije i Kosova jest 6:1, a između najrazvijenijih i najnerazvijenijih općina 20:1. Tri republike 
(BiH, Crna Gora i Makedonija) i jedna pokrajina (Kosovo) imaju status nedovoljno razvijenih članica 
federacije. 

Multinacionalnost je najsnažniji izvor konfliktnosti. Drugi izvor je multikonfesionalnost: Srbija, 
Makedonija i Crna Gora pretežito su zemlje pravoslavlja — 45,4%, a Hrvatska i Slovenija uglavnom su 
katoličke — 30,8%. BiH je vjerski izrazito izmiješana. U Jugoslaviji je bilo oko 17% muslimana (suniti). 

Treći izvor konfliktnosti su kulturno-civilizacijske razlike. 

Istočna polovina Jugoslavije, tj. Srbija, Makedonija i Crna Gora stoljećima su živjele pod utjecajem 
Bizanta i Otomanskog Carstva, a zapadni dio, dakle Hrvatska, Slovenija, Vojvodina, a od 1878.1 BiH, 
živjele su u Habsburškoj Monarhiji. 

Smisao izlaganja etničkih obilježja Jugoslavije jest da skrene pozornost na to kako je stvaranje 
društvenog sustava koji bi morao zadovoljiti sve dijelove Jugoslavije veoma težak problem. Naime, 
društveni sustav koji ne bi mogao zadovoljiti životne interese svih dijelova Jugoslavije, a oni se, kao što se 
vidi, između sebe toliko razlikuju, ne bi mogao računati na stabilnost i trajnost. Ako se ne bi našla platforma 
za osiguranje uvjeta za razvoj svakoga pojedinog dijela Jugoslavije, svakoga naroda i narodnosti, takav se 
sustav ne bi mogao stabilizirati i Jugoslavija bi se raspala. 

Problem je i u tome što društveni sustav mora biti jedinstven; ne može se stvoriti jedan za jednu 
članicu federacije, a drugi za drugu. Taj sustav mora biti jedinstven, a mora se primjenjivati jednako na 
različite dijelove. U tome i jest teškoća građenja društvenih odnosa i sustava koji bi bio prihvatljiv za sve 
narode i narodnosti Jugoslavije. Dodatna teškoća je visok stupanj međunacionalne izmiješanosti, osobito u 
središnjem dijelu zemlje. 

Zbog visoke konfliktnosti Jugoslavije, koja je od početka šezdesetih prodirala u sve 
državno-partijske strukture — federalisti i centralisti, unitaristi i separatisti, boljševici i liberali, svi u 
zajedničkim forumima i institucijama — vrlo teško je dolazilo do kompromisa i ostvarenja načelnih odluka. 

Proces demokratizacije društva koji je od 1966. godine bio sve intenzivniji, a u sklopu toga i prvi 
koraci na reformi federacije za jačanje suvereniteta republika i autonomnosti pokrajina, nailazio je na otpore. 
Nije riječ samo o otporima reformi federacije nego i općem kursu demokratizacije. Neke socijalne sredine 
dramatično su, pa i tragično, doživljavale slabljenje centralizma, “vlasti i moći partijskih organizacija, 
jačanje tržišta i robne proizvodnje, otvaranje zemlje raznim utjecajima sa svih strana, osobito sa Zapada, 


prodor mentaliteta, ideologije i sustava vrijednosti tzv. potrošačkog društva. Najdramatičnije su to 

doživljavali dijelovi ratne generacije koji su još dobrim dijelom bili u zenitu svoje životne snage, a ta je 
generacija bila vrlo brojna. Neki su od njih doživljavali promjene kao “smak" konkretnoga materijalnog i 
“idealnog" svijeta koji je djelomično i kao svijet iluzija bio izgrađen u njihovoj svijesti. Taj se “svijet počeo 
“raspadati" u očima onih koji su ga stvarali u revoluciji i nakon nje. Bol mnogih bila je iskrena i ljudska. 
Skriveno od lica javnosti, stvarale su se “dramatične situacije", pleli “zapleti? i odigravali “raspleti", što je 
stvaralo napetu političku situaciju i rađalo iskušenja da se proces zaustavi 1 primijeni tzv. čvrsta ruka. 17 

Već je konstatirano kako su se šezdesetih godina obnovile sve stare ideologije koje su bile razvijene 
krajem 19. i početkom 20. stoljeća. Unitaristi su težili jednom jeziku, jednoj kulturi, jednom pismu — 
naravno, njihovu. Dijelili su nacije na “velike? 1 “male", na “državotvorne? i “nepouzdane" — očekujući 
“konačno stvaranje jugoslavenske nacije. 

Velikosrpstvo je osporavalo nacionalnost crnogorskoga i makedonskog naroda, Bošnjake je držalo 
Srbima “muhamedanske" vjere, a BiH uključivalo u Srbiju; također je aspiriralo na hrvatsku kulturnu 
baštinu — dubrovačku i dalmatinsku književnost, i na dijelove republike Hrvatske, raspirivalo antihrvatstvo 
itd. 

Velikohrvatstvo je težilo supremaciji prema drugim narodima u ime tisućgodišnje kulture i 
pripadnosti Zapadu, borilo se za uspostavu neovisne Hrvatske s priključenjem BiH, pa i Sandžaka i dijela 
Vojvodine, razvijalo svijest da je svaka Jugoslavija tamnica hrvatskoga naroda, pa su zato Srbi njegovi 
jedini neprijatelji. lako manje snažni, razvijali su se i svi ostali nacionalizmi: slovenski, crnogorski, 
makedonski, albanski. 

Potpuno suprotno tezi KPJ o odumiranju nacija, društveni je razvoj za četvrt stoljeća stvorio 
industrijski i socijalno moderne nacije koje više nisu podnosile nadnacionalnu strukturu jugoslavenske 
federacije u kojoj je dominirala Srbija. Glavni izvor sukoba bio je u tome što je među Srbima intimno i 
skriveno živjela svijest da Jugoslavija mora biti velikosrpska ili nikakva, dok su ostali narodi težili svojoj 
nacionalnoj državi — što je vodilo razbijanju zajedničke države. 

Snage sukobljenih državnih ideja bile su dvadeset godina uspješno prigušivane, ali su od početka 
šezdesetih sve više izlazile u arenu političkih borbi. Nitko, zbog odnosa snaga, nije izlazio s krajnjim 
ciljevima, već su oni posredovani taktičkim zahtjevima koji su smjerali konačnom cilju. Jednako tako, 
svjesno ili nesvjesno, realistično ili utopistično, emotivno ili racionalno, internacionalističko ili 
nacionalističko, vrh SKJ je posredstvom ideologije skoro dvadeset godina potkopavao jugoslavenski 
centralizam. 

Zato se može pouzdano reći da Jugoslavija, iako pretežito komunistička, nikada nije imala onaj tip 
centralizma kakav je bio u SSSR-u. 

Nakon IX. kongresa SKJ intenzivnost političke borbe i idejno-političkih konfrontacija ne samo što 


nije splašnjavala nego se i povećavala. Politički procesi bili su praćeni čas jačim čas slabijim konfliktima, 

čas u ovoj čas u onoj društvenoj sredini, čas u povodu jednog, čas u povodu drugog problema. Sve se više 
širilo uvjerenje da društveni razvitak ulazi u razdoblje borbe za nove ali različite povijesne pravce razvoja 
društvenog uređenja. Deveti kongres SKJ ne samo što nije osudio nego je svojim duhom, pa i eksplicitnim 
stavovima, pružio legitimnost za sve slobodnije artikuliranje interesa i ciljeva republika 1 naroda. On je 
pružio idejno-političku legitimnost republikama i pokrajinama da utvrđuju svoje interese i da ih međusobno 
usklađuju na temelju ravnopravnosti. Republike su se počele vladati kao suverene društveno-političke 
zajednice koje slobodno definiraju svoje nacionalne (republičke) interese i bore se za njihovo ostvarenje. 

Sve demokratskiji politički život omogućio je javno ispovijedanje gotovo svih koncepcija i 
orijentacija koje se tiču uređenja odnosa u federaciji. Pojavili su se listovi i časopisi u kojima se implicite 
zagovarala obnova višestranačkoga sustava, ali i povratak na etatistički savezni centralizam. 

Proces transformacije jugoslavenske federacije, koji je najavljen VIII. kongresom SK 1964, 
intenziviran nakon pada birokratsko-centralističke frakcije A. Rankovića 1966, osnažen na IX. kongresu 
1969, izazvao je mnogo sukoba i nailazio je na objektivne teškoće. Taj proces koji je trajao gotovo sedam 
godina inicirao je, usmjeravao i vodio politički vrh Saveza komunista Jugoslavije. U tijeku toga procesa 
društvena moć i vlast federalne državne strukture postupno se smanjivala, a šezdesetih godina djelovalo je 
zapravo devet centara — šest republičkih, dva pokrajinska i savezni sa sličnom strukturom. Odnosi među tim 
centrima neprestano su bili predmetom rasprava i praktičnog rješavanja. Prijelaz iz stanja “federalnog 
centralizma" u stanje razvijenijega federalizma u kojemu se bez suglasnosti svih članica federacije ne mogu 
donositi odluke, pratili su brojni konflikti koji se nisu mogli izbjeći. 

Promjena odnosa u federaciji, tako značajna za život Jugoslavije, nije se dakle odvijala kao prijašnje 
slične velike promjene pod “zaštitom" monolitne Partije, nego u vremenu relativno razvijenoga pluralizma 
ideja i interesa u svim sferama društvenog života. 

Život je svakodnevno reproducirao konflikte, a reforma federacije nije se mogla provesti sve dok se 
ne postigne sporazum među republikama o osnovama i načelima na kojima treba provesti tu reformu. 
Trebalo je uvoditi u praksu nove odnose i ustavom ih normirati. 

Spomenute proturječnosti — već prilično osamostaljena politička moć republika i pokrajina i još 
uvijek velike kompetencije federacije — proizvodile su stalne krize u funkcioniranju odnosa među 
republikama a očitovale su se u blokadi rada saveznih organa. To je posebno došlo do izražaja 1968, 1969, 
1970. 1 1971. godine. 

Otvaranje procesa reforme federacije bila je najdelikatnija politička operacija, jer je u sebi nosilo 
više mogućnosti: da se završi neuspjehom, da se postigne polovično rješenje, da se ostvari konfederacija ili 
savez suverenih država, ali i da se izazovu sukobi pa čak i oni oružani, sve do građanskoga rata. 

Najavljena reforma izazvala je uznemirenje pa i strah među Srbima, posebno u BiH i Hrvatskoj. 


Srbi, ma u kojoj republici bili, živjeli su s uvjerenjem da je ne samo Srbija nego i cijela Jugoslavija njihova 

jedina, i šira i uža, domovina. Svaka promjena koja ugrožava jugoslavensku cjelinu doživljavala se kao 
ugrožavanje nedjeljive domovine. S druge su strane svi ostali narodi u reformi federacije vidjeli ostvarivanje 
svojih prirodnih prava na nacionalnu državu (Slovenci, Hrvati, Makedonci, Albanci). 

U fazi reforme federacije političku je napetost podizala i smjena ratnih kadrova koja se masovnije 
događala upravo u to doba. Budući da je to vrijeme i plime nacionalizma, ostvarena je mogućnost rađanja 
nacionalnih lidera koji su nestrpljivo čekali da im ratna generacija što prije prepusti vlast, koju su držali 
četvrt stoljeća. Jer, liderstvo se ne ostvaruje u mirnim razdobljima, a pogotovo ne u borbi za 
samoupravljanje, ono se “preko noći" ostvaruje samo u nacionalnom pokretu, tim prije što u to doba nije 
bilo ni socijalnih ni modernizacijskih pokreta. Svatko tko bi podigao nacionalni barjak, zasvirao nacionalne 
himne, mogao je okupiti dio uvijek spremnih masa da stanu pod nacionalni barjak. 

Proces razgradnje naslijeđene upravljačke strukture na čitavoj skali od lokalne do nacionalne razine 
uvodio je ljude u borbu — jedne da osvoje, a druge da obrane svoje pozicije u vlasti. Reforma federacije 
dakle vodi ne samo promjenama u položaju naroda i republika već i gotovo svakoga građanina. Otuda takva 
delikatnost same operacije. Ona stavlja pred ispite stare mentalitete i mitove, stare i nove ideologije pa, 
naravno, i koncepciju samoupravljanja, a najviše realne interese. Politička retorika, definiranje stajališta, 
postavljanje zahtjeva, obrana pozicija itd. bili su više prikriveni nego otvoreni — unitaristi nisu javno smjeli 
braniti centralizam, a separatisti tražiti razdruživanje Jugoslavije. Ipak, višegodišnje rasprave o nacionalnom 
pitanju otvorene odlukama VIII. kongresa SKJ 1964. učinile su to pitanje žarištem svih društvenih problema. 
Prije se nacionalizam smatrao refleksom kapitalističke prošlosti i marginalnim ekscesima pojedinaca, a 
krajem šezdesetih postao je partijski legalan u smislu otvorene političke borbe za reformu federacije. Za iste 
izjave koje su davali čelnici Saveza komunista prije se išlo u zatvore sa žigom nacionalizma. Već je rečeno 
da od 1966. do 1972. nije bilo “političkih suđenja". Rasprave o reformi federacije vodile su se slobodnije 
nego u bilo kojemu ranijem razdoblju i bilo kojim ranijim društvenim promjenama. Može se reći da je to 


bila i prva i posljednja relativno slobodna politička rasprava. 


4. Reforma federacije — unošenje konfederalnih elemenata, 


veta i pariteta, u Ustav SFRJ 


Na crti odluka VIII. kongresa 1964, Kardeljevim tezama o konfederaciji 1965, amandmanima 1967. 
i 1968. i odlukama IX. kongresa 1969, u ožujku 1970. Izvršni biro je inicirao rad na reformi federacije. Na 
osnovi te incijative Predsjedništvo SKJ je 22. travnja 1970. zaključilo da federacija treba imati sljedeĆe 
funkcije: 


*— prvo, očuvanje i razvijanje jedinstvenoga društveno-ekonomskog i političkog sustava; 

— drugo, osiguravanje jedinstvenoga jugoslavenskog tržišta i privrednog sustava, osiguravanje 
ravnopravnosti republika u usklađivanju njihovih interesa u uvjetima takvog sustava i tržišta i zajedničko 
okvirno planiranje koje će osigurati skladniji privredni razvoj; izgrađivanje instrumentarija za povezivanje 
domaće privrede s inozemnim tržištem; 

— treće, narodna obrana i međunarodni odnosi Jugoslavije; 

— četvrto, osiguranje materijalnih sredstava Fonda za razvoj nedovoljno razvijenih republika i 
pokrajina. 

Odluke u federaciji po pravilu bi trebalo donositi na bazi usuglašavanja i sporazumijevanja između 
republika koje one ostvaruju u organima federacije. Pri tome moraju se utvrditi ona pitanja koja se mogu 
rješavati jedino uz punu suglasnost svih republika, što treba regulirati Ustavom i zakonom." 

Za izradu nacrta reforme federacije zadužen je Edvard Kardelj. 

Pošto je postignuta suglasnost svih republika i pokrajina da se pristupi reformi federacije, u jesen 
1970. započeo je i praktičan rad na izradi njezine platforme i ustavnog teksta. 

U svojstvu predsjednika Republike Tito je u ljeto 1970. naložio da se izradi nacrt teksta ustavne 
reforme federacije. U listopadu 1970. započela je rad zajednička komisija svih vijeća Savezne skupštine za 
ustavna pitanja pod rukovodstvom Edvarda Kardelja. 

Tito je, vjerojatno da bi ublažio očekivane otpore, a i moguće šokove u nekim sredinama, prvi izišao 
u javnost s idejom reforme, ali samo s jednim njezinim detaljem — uvođenjem kolektivnoga šefa države. 
Naime, on je političkom aktivu grada Zagreba u rujnu 1970. rekao da se odgovornost za vođenje državnih 
poslova mora proširiti na kolektivno tijelo još za njegova života, a poslije njega kolektivno je predsjedništvo 
jedino rješenje za Jugoslaviju, “jedini izlaz za našu zemlju". Obrazlažući motive ustavnog uvođenja instituta 
kolektivnog šefa države Tito je, uz ostalo, rekao: “Mnogo se vani pisalo i prije da će se ta Jugoslavija 
raspasti kad ja odem. Pa i kod nas je bilo mnogo kombinacija tko će doći na moje mjesto. Pri tome sam 
mislio da bi to moglo izazvati i veoma tešku krizu. Jer, tu se postavilo pitanje tko će doći na moje mjesto i 
preuzeti kompetencije koje ja sada Ustavom imam... Baš zato da naša jugoslavenska socijalistička zajednica 
ne bi došla u jednu takvu krizu — što mnogi priželjkuju — mi trebamo provesti tu reorganizaciju. Moramo 
učiniti sve da naša socijalistička zajednica Jugoslavija ostane čvrsta, nezavisno od toga tko će biti na ovome 
mjestu... 

... Jednom riječju intencija reorganizacije je u tome da Predsjedništvo bude neka vrsta kolektivnog 
predsjednika Jugoslavije, da svi njegovi članovi snose punu odgovornost za ono što se u zemlji događa.?18 

“Savez komunista posebno naglašava potrebu dosljednijeg razvijanja našeg socijalističkog 
samoupravnog federalizma na osnovi odgovornosti republika i pokrajina za politiku zajednice, veće 
solidarnosti i međusobne idejne i političke podrške komunista i ostalih progresivnih snaga svih naših naroda 


i narodnosti. Federaciju i dalje treba razvijati tako da se u njoj što potpunije osigurava direktna odgovornost 

i utjecaj udruženog rada, samoupravno-političkih i predstavničkih organa republika i pokrajina. Nužno je 
učiniti korak dalje u pravcu izgrađivanja federacije kao funkcije državnosti i suverenosti svake republike i 
autonomnosti pokrajina, kao uporišta ravnopravnosti naroda i narodnosti Jugoslavije.?19 

Dva su najautentičnija izvora idejne i političke osnove ustavne reforme federacije. Prvi je referat 
Edvarda Kardelja, predsjednika Komisije za ustavne promjene, podnesen i usvojen 2. ožujka 1971. na 
sjednici Predsjedništva SKJ, a drugi je ekspoze Milentija Popovića, predsjednika savezne skupštine, na 
zajedničkoj sjednici sviju vijeća savezne skupštine 29. ožujka 1971. 

Osnovni uzrok koji je diktirao reformu federacije jest, prema Kardelju, sukob samoupravnoga 
sustava i državnoga monopola: ili će u društvu nadvladati državni monopol ili samoupravljanje — 
paralelizam tih dvaju sustava stvarao je stalne ekonomske i političke probleme. 

“Pod utjecajem takvog sustava komplicirali su se i međunacionalni odnosi. Ako kapital ima 
državno-vlasnički karakter, onda istovremeno ima i nacionalni. Zato se na dnevni red nužno postavilo i 
pitanje kako podijeliti taj kolač? koji se zove državni kapital. 

Takva dvojnost sustava postala je s vremenom u praksi neodrživa, iako su postojale veoma jake 
snage koje su ga u ime velikodržavnog centralizma branile."20 

Ekonomski odnosi koji daju veliku moć federaciji povećali su sukobe među republikama i blokirali 
rad savezne vlade i drugih centara federacije, pa je “... izlaz iz te dileme vrlo često u odlaganju odluka i 
rješenja. Ponekad je to dobro, a ponekad je upravo odlaganje najgore rješenje“. 

Drugi uzrok promjena u institucionalnim okvirima federacije, prema Kardelju, jesu promjene 
struktura jugoslavenskih nacija. On u tom smislu naglašava: 

“.. činjenicu da se bitno izmijenila struktura naših nacija. Iz revolucije su one izašle kao još uvijek 
ekonomski relativno zaostale i pretežno seljačke nacije, s više ili manje ograničenim potencijalom tehnike, 
tehnologije i nauke. One su danas — bez obzira na međusobne razlike u razvijenosti — postale kompletne 
moderne nacije koje ne mogu a da ne traže sve neophodne uvjete za svoju punu i svestranu ekonomsku, 
političku i kulturnu afirmaciju među drugim narodima svijeta... 

... Kod nas su, na primjer, bila, a i danas su, još prilično rasprostranjena mišljenja da su 
jugoslavenske nacije drukčije od ostalih nacija; drugim riječima, da one u stvari i nisu potune nacije, nego 
nešto u sredini procesa preobražavanja jedne provincijalne u nacionalnu svijest. Tu je izvor takozvanog 
unitarističkog jugoslavenstva. To je veoma opasna zabluda, koja može postati izvor teških grešaka u 
nacionalnoj politici. 

Kardelj dalje ističe da reformu federacije diktiraju i razlike u interesima: 

“... Moramo računati s činjenicom da u odnosima među narodima odnosno republikama Jugoslavije 
postoje ne samo različiti nego i određeni objektivno proturječni interesi. Na jedinstvenom tržištu, na primjer, 


nije isti položaj jedne razvijene i jedne nerazvijene republike... Različita je i ponekad proturječna i struktura 

proizvodnih snaga u različitim republikama, pa se zato vrlo lako događa da mjere jedinstvene politike 
federacije u stvari nejednako pogađaju republike i stvaraju konflikte. Očigledno je da te objektivne 
proturječnosti ne možemo savladati ideološkim formulama, a još manje državnom prinudom preko 
federacije... 

... Zato smo u predloženim amandmanima nastojali da tim problemima pristupimo otvoreno, 
takoreći s čistom računicom, i da nađemo rješenje ili, bar, put za stalno prevladavanje takvih proturječnosti. 
Pri tome smo se prvenstveno usmjerili na metodu dogovaranja i sporazumijevanja među republikama.?21 

Govoreći o fenomenu da nacija lakše podnosi vlastitu državnu prisilu Kardelj kaže: 

“.. postoji dosta širok krug pitanja koja je moguće državnim putem lakše regulirati na razini 
republike nego federacije, jer ljudi unutar jedne republike lakše podnose određene državne regulative, mjere 
i promjene koje potječu od republike nego kada one dolaze s razine federacije..."22 

Amandmani kojima se reguliraju odnosi u federaciji popularno su dobili naziv “nacionalni 
amandani". Dobivši u ruke nacrt amandmana, Tito je zapitao hoće li uz republike i nacije i radnici nešto 
dobiti tim ustavnim promjenama. Udovoljavajući Titu, autori su oblikovali nekoliko amandmana koji su 
dobili naziv “radnički'. U spomenutom referatu Kardelj je te amandmane ovako obrazložio: 

“Predloženim promjenama ustavnih odredaba garantira se da upravljanje radnih ljudi u udruženom 
radu, poslovima i sredstvima društvene reprodukcije i njihovo odlučivanje o dohotku u okviru cjelokupne 
reprodukcije bude njihovo neotuđivo pravo ... u tom smislu ... dohodak ostvaren u različitim oblicima 
udruženog rada ... uključujući tu i odgovarajuće odnose u sferi cirkulacije sredstava društvene reprodukcije 
pripada uvijek osnovnim organizacijama udruženog rada srazmjerno njihovom doprinosu zajednički 
ostvarenom dohotku."23 

Na istoj sjednici Tito je podržao smjer društvenih promjena ističući da privredna i društvena reforma 
započeta 1965. godine “... tek sada s ovim amandmanima dobija punu mogućnost zamaha i ostvarivanja“,24 
najavljujući time rad na izradi “... novog sustava koji mi sada uvodimo".25 

Politički predstavnici svih republika 1 pokrajina prihvatili su u raspravi Nacrt ustavnih amandmana s 
ponešto različitim naglascima. 

Predstavnik BiH je izrazio “... uvjerenje da ustavne promjene ... znače još veću afirmaciju 
slobodnog razvoja naroda i narodnosti i njihove pune ravnopravnosti..." ali da ima “... nerazumijevanja u 
mnogim sredinama ... u kojima još uvijek ne vide jačanje zajednice (Jugoslavije, D.B.) već njeno slabljenje 
te da SK mora ukloniti ta nerazumijevanja".26 

Predstavnici SKH Miko Tripalo, Savka Dabčević-Kučar, Jakov Sirotković i Srećko Bijelić podržali 
su ustavnu reformu i federacije i društveno-ekonomskog sustava, ali su neki smatrali da je to manje-više 


“minimum, jer s manjim od toga mi bismo teško mogli tvrditi da su promjene radikalne" (M. Tripalo). 

Istodobno su predložili likvidaciju saveznoga državnog kapitala, izradu novoga deviznog sustava na načelu 
da devize pripadaju onima koji ih zarade, nov način raspodjele novca iz emisije Narodne banke, itd.27 

Predstavnik Crne Gore28 podržao je ustavne promjene, ali je izrazio zabrinutost da u dosta širokom 
dijelu javnosti nisu shvaćene, a u nekim sredinama ni primljene, gdje se žilavo održava staljinistička svijest 
o nacionalnom pitanju i o državi, tako da dio partijske javnosti u tim promjenama vidi odstupanje od 
revolucionarnih tekovina. 

Svesrdno podržavajući ustavne promjene, predstavnik SK Makedonije29 Krste Crvenkovski 
naglasio je “da je zapravo metoda usuglašavanja između najodgovornijih faktora iz republika i pokrajina na 
ovom primjeru (ustavnoj reformi, D.B.) položila ispit zrelosti". 

Predstavnik SK Slovenije A. Marinc rekao je osim ostalog: “... želim ... sasvim jasno i otvoreno reći 
da u Sloveniji postoji široko uvjerenje da su te promjene izraz najširih masa. U stvari, to je zahtjev koji 
postoji već duže vrijeme..." Govoreći o utjecaju tih promjena na budućnost Jugoslavije istakao je: “Uz 
jaku federaciju''.30 

Predstavnici SK Srbije izjasnili su se za ustavne promjene s nešto različitim naglascima. Predsjednik 
CK SK Srbije Marko Nikezić rekao je: “... Socijalistička Republika Srbija veoma je zainteresirana da se taj 
posao (reforma federacije, D.B.) obavi što prije i što potpunije", smatrajući istodobno da su promjene u 
samostalnosti i odgovornosti republika mogle biti još veće.31 

Predstavnik SK Kosova istakao je da će ustavne promjene na Kosovu “imati najširu podršku 
masa".32 

Predstavnik SK Vojvodine podržao je amandmane i izrazio nadu da će novi odnosi omogućiti 
Vojvodini da preuzme veću odgovornost za svoj razvoj. 

Raspravu o ustavnim promjenama prenosila su sva sredstva masovnih medija. U to doba došlo je do 
značajne politizacije javnosti, a u nekim sredinama atmosfera je bila “pregrijana". Političari su vodili računa 
i o tome da imaju pred sobom milijunski auditorij. Svi su prihvatili ustavne promjene, ali su neki isticali da 
Savez komunista mora uložiti velike napore kako bi uvjerio dio javnosti koji smatra da se te promjene 
provode “pod pritiskom nacionalizma koji uzima maha u Savezu komunista Jugoslavije", da se njima “slabi 
uloga države... kada ... državna regulativa jača i na Istoku i na Zapadu dok kod nas razvoj vodi atomizaciji 


2) «6 


društva, rascjepkanosti sredstava proširene reprodukcije i dezintegraciji...", “...razgrađivanju federacije i 
njezinoj transformaciji u konfederaciju", “... napuštanju ideala iz revolucije o uređenju Jugoslavije? itd. 
Na zajedničkoj sjednici sviju vijeća savezna skupština usvojila je 29. ožujka 1971. Prednacrt 
ustavnih amandmana i uputila ih na javnu raspravu. 
Osnovna misao u ekspozeu predsjednika savezne skupštine M. Popovića jest da su uzroci i razlozi 


reforme u prekomjernom zadržavanju etatizma u ekonomskim odnosima: 

“... Država se, u stvari, na svim razinama javlja i ponaša kao 'vlasnik? sredstava za proširenu 
reprodukciju. U tome leži uzrok, i pored naše želje i napora da tako ne bude, što je federacija zadržala, 
posebno u ekonomici, velike kompetencije. Te kompetencije su, promatrano pravno, vrlo široke, a po svojoj 
ekonomskoj suštini etatističke. U tome je zapravo i osnova sve oštrijih sukoba republika 1 federacije i sukoba 
među samim republikama...?33 

Nakon provedene javne rasprave savezna skupština usvojila je 30. lipnja 1971. Amandmane na 
Ustav SFRJ, ali samo kao prvu fazu ustavnih promjena. 

Za razliku od Ustava 1946, Ustavnog zakona 1953. i Ustava 1963. godine, ustavni amandmani 1971. 
zasnivaju se na načelu prema kojemu se suverena prava ostvaruju u republikama, odnosno pokrajinama, a u 
federaciji samo ona suverena prava koja se Ustavom izričito utvrde, i to na osnovi suglasnosti svih republika 
i autonomnih pokrajina. To je načelo izraženo u XX. amandmanu na savezni Ustav u kojemu se određuje: 

“1. Radni ljudi, narodi i narodnosti ostvaruju svoja suverena prava u socijalističkim republikama 1 u 
socijalističkim autonomnim pokrajinama u skladu s njihovim ustavnim pravima, a u Socijalističkoj 
Federativnoj Republici Jugoslaviji kad je to u zajedničkom interesu Ustavom SFRJ utvrđeno. 

2. Socijalistička Federativna Republika Jugoslavija je savezna država kao državna zajednica 
dobrovoljno ujedinjenih naroda i njihovih socijalističkih republika i socijalističkih autonomnih pokrajina 
Vojvodine i Kosova koje su u sastavu Socijalističke Republike Srbije, zasnovana na vlasti i samoupravljanju 
radničke klase i svih radnih ljudi 1 socijalistička samoupravna demokratska zajednica radnih ljudi i građana i 
ravnopravnih naroda i narodnosti. 

3. Republika je država zasnovana na suverenosti naroda i na vlasti i samoupravljanju radničke klase 
i svih radnih ljudi i socijalistička samoupravna demokratska zajednica radnih ljudi i građana i ravnopravnih 
naroda i narodnosti.? 

Gotovo u svim slučajevima donošenja odluka u federaciji — u SIV-u, saveznoj skupštini, 
Predsjedništvu SFRJ i drugim organima — obvezna je procedura usklađivanja stavova da bi odluka postala 
punovažna. To načelo, pak, nije uvedeno samo zahvaljujući idejnom konceptu samoupravljanja nego i 
odnosu snaga u federaciji i poukama iz prošlosti. Treba naime imati na umu da u višenacionalnoj 
jugoslavenskoj zajednici ni jedna nacija nije tako velika prema ostalima da bi mogla ostvariti trajnu 
dominaciju u federaciji. 

Ekonomski odnosi u federaciji. Ustavni amandmani ukidaju pravo federacije da obavlja investicije. 
Četvrta točka XXXIV. amandmana glasi: 

“Federacija ne može osnivati fondove ili preuzimati obaveze, osim kad je za to ovlaštena Ustavom 
SFRJ ili kad se s osnivanjem fonda odnosno preuzimanjem obaveza slože skupštine republika i autonomnih 


pokrajina." 

Ta je odredba vrlo značajna jer je upravo na prijašnjem monopolu financiranja investicija i bila 
izgrađena politička moć federalne administracije. 

Federacija je Ustavom određena da osigurava funkcioniranje jedinstvenoga jugoslavenskog tržišta. 

Dvadeset i peti amandman utvrđuje: 

“Protuustavan je svaki akt i svaka radnja kojima se narušava jedinstvo jugoslavenskog tržišta.'34 

Dvadeset i šesti amandman utvrđuje da se dogovorom republika i pokrajina donosi društveni plan 
razvoja Jugoslavije. 

Poslovima Narodne banke Jugoslavije upravlja savjet guvernera koji čine guverneri savezne, 
republičkih i pokrajinskih narodnih banaka; prije donošenja amandmana to je pravo bilo u rukama guvernera 
Narodne banke Jugoslavije. 

Federacija potpomaže razvoj nerazvijenih republika i pokrajine Kosovo. O opsegu pomoći 
jednoglasno odlučuju sve republike i pokrajine. 

Način usklađivanja zajedničkih odluka republika i autonomnih pokrajina. Ustavni amandmani, 
naročito XXXIII, utvrđuju način donošenja odluka saveznih organa. 

Zajedničkim odlukama prethodi poseban postupak: inicijativa pripada i federalnim organima 
(SIV-u, saveznoj skupštini, Predsjedništvu SFRJ) i organima republika i pokrajina. U praksi republike i 
pokrajine utvrde svoju politiku, a zatim međusobno usklade svoje stavove preko međurepubličkih komiteta 
ili na drugi način, i dogovor tek onda ima snagu federalne odluke. Stvarno dakle, to je zajednička odluka 
svih republika i pokrajina, a samo formalno odluka federacije. Taj je karakter odluke pojačan i činjenicom 
da su svi organi federacije formirani na načelu pariteta. 

Domašaj postupka usklađivanja stavova republika i pokrajina veći je i širi od Ustavom utvrđenoga, 
zbog same činjenice da se republike međusobno vladaju kao države te je zato to načelo počelo prodirati u 
sve njihove međusobne odnose. 

Organi federacije. Do ustavnih amandmana državni organi federacije bili su Savezna skupština, 
Savezno izvršno vijeće (vlada) i predsjednik Republike kao individualni šef države. 

Amandmanima (XXXVI. amandman) ustanovljeno je Predsjedništvo SFRJ kao kolektivni šef 
države. U Predsjedništvo SFRJ ulazila su po tri člana iz svake republike i po dva člana iz svake pokrajine. 
Njih biraju republičke, odnosno pokrajinske skupštine, a Savezna skupština samo ih proglašava izabranima, 
čime se izražava činjenica da oni predstavljaju Jugoslaviju kao saveznu državu. 

Predsjedništvo je najviši organ rukovođenja i komandiranja oružanim snagama Jugoslavije u miru i 
ratu. 

Što se tiče položaja SIV-a, amandmani uvode novost koja se odnosi na njegov sastav. Amandman 


XXXVIII. propisuje: 

“U Savezno izvršno vijeće bira se jednak broj članova iz svake republike i odgovarajući broj iz 
svake autonomne pokrajine.? 

Dakle, SIV se sastavlja na načelu paritetne zastupljenosti. 

Formalno je Savezna skupština zadržala ista prava, a stvarno je njezina moć smanjena, ne samo 
zbog toga što je politička i ekonomska moć federacije oslabljena nego i zato što se u praksi poslanici teško 
mogu suprotstaviti prijedlogu zakona ili neke odluke koju na izglasavanje predlaže savezna vlada, jer je 
svaki prijedlog prošao proceduru usklađivanja u republikama, što znači da vlade, odnosno skupštine 
republika i pokrajina stoje iza prijedloga saveznih organa. 
najkrupnijih transformacija društva, što dokazuje već i samo trajanje toga procesa. Ideja o reformi odnosa 
među republikama donesena je još na VIII. kongresu SKJ potkraj 1964, a to znači da je proces trajao sedam 
godina. 

Uspjeh je bila sama činjenica što su se republike i pokrajine složile da se provede reforma 
federacije. Već taj postupak promjene Ustava rađen je po slovu i duhu ustavnih amandmana koji ozakonjuju 
praksu dogovaranja. Reforma nije bila oktroirana, već ju je pratila veoma intenzivna javna rasprava s 
brojnim polemikama u kojima je broj i intenzitet međurepubličkih sporova bio veći nego prije kad je 
federalna državna struktura imala pravnu, pa i političku gotovo neograničenu moć, što je otežavalo 
demokratski dijalog te se činilo kao da nije bilo sukoba. U doba društvene reforme situacija je postala 
gotovo potpuno suprotna. Organi republika i pokrajina javno su iznosili svoje posebne interese u sredstvima 
informiranja. Osim ostaloga i zato da bi dobili političku podršku svoje javnosti u pregovorima s partnerima. 
To je u javnosti stvaralo uvjerenje da se od monolitne, jedinstvene, nekonfliktne stvorila antagonistička 
zajednica. 

Tri dana nakon proglašenja ustavnih promjena, formirana je nova komisija za drugu fazu, koja će 


završiti donošenjem novoga, posljednjeg ustava (1974). 


2 Treba reći da Kosovo ima dobre uvjete za ekonomski razvoj: na Kosovo otpada 67% olova i cinka, 64% 
ugljena, 25% magnezita i kaolina od svih rezervi Jugoslavije. 

3 Vidi: Dušan Bjelogrlić, Dvadeset pet godina ekonomskog razvoja Jugoslavije, Komunist, Beograd, 1973, 
str. 92-97. 

4 “Borba'", 19. svibnja 1970. 

5 Termin “federalizacija SKJ" bio je tako tuđ komunistima da oni — ni nakon što je i stvarno provedena 


federalizacija — godinama, sve do raspada SKJ, nisu priznavali faktično stanje i taj termin. 

6 A CK SKJ, III/133, 28. lipnja 1968. Prezentirani su i podaci o broju profesionalaca plaćenih za rad u 
Partiji: 1950. — 11.930, 1964. — 1.123, 1967. — 1.105. 

TACK SKI, III/136. 

8 Deveti kongres SKJ, Komunist, Beograd, 1969, str. 58. 

9 Isto, 42. 

10 Isto, 54. 

11 Isto, 61. 

12 Isto, 66. 

13 Isto, 75, 79-80. 

14 Isto, 46, 47. 

15 Uz predsjednika Tita u Izvršni biro izabrani su: iz Hrvatske V. Bakarić i M. Tripalo, iz Srbije M. 
Todorović i M. Pečujlić, iz BiH C. Mijatović 1 N. Dizdarević, iz Sloveniji E. Kardelj i S. Dolanc, iz 
Makedonije K. Crvenkovski i K. Gligorov, iz Crne Gore V. Vlahović i B. Šoškić, iz Vojvodine S. Doronjski 
i iz Kosova F. Hodža. 

17 Situacija u saveznim organima bila je pogoršana i naglo povećanom neefikasnošću tih organa čija je 
kvaliteta upravljanja sve više opadala. Mnogi istaknutiji rukovodioci nerado 

19 Konferencija Saveza komunista Jugoslavije, Komunist, Beograd, 1970, str. 23. i 24. 

20 Edvard Kardelj, Referat o ustavnim promjenama na sjednici Predsjedništva SKJ, 2. ožujka 1971, Ustavne 
promene, Komunist, Beograd. 1971. str. 7. 

21 Isto, 20, 26-28. 

22 Isto, 30. 

23 Isto, 45. 

24 Isto, 6. V. diskusiju J. B. Tita. 

25 Isto, 7. 

26 Isto, 138-143. V. diskusiju C. Mijatovića. 

27 Isto, 67, 152, 158. i 178. V. diskusiju predstavnika SKH. 

28 Isto, 114-123. V. diskusiju V. —uranovića, predsjednika CK SK CG. 

29 Isto, 131-138. V. diskusiju K. Crvenkovskoga. 

30 Isto, 173-176. V. diskusiju A. Marinca. 

31 Isto, 154-158. V. diskusiju M. Nikezića. 

32 Isto, 143-146. V. diskusiju V. Deve. 

33 Isto, 11-14. Ekspoze Milentija Popovića. 


34 Osnovu jedinstva jugoslavenskog tržišta čine: 

— slobodno kretanje i udruživanje rada i sredstava reprodukcije i slobodna razmjena robe i usluga, 
znanstvenih dostignuća i stručnih iskustava — na cijelom teritoriju Socijalističke Federativne Republike 
Jugoslavije; 

— jedinstven novac, jedinstven monetarni sustav, jedinstvena monetarna politika i zajedničke osnove 
kreditne politike; 

— jedinstven sustav i zajednička politika ekonomskih odnosa s inozemstvom; 

— slobodno obrazovanje i udruživanje organizacija udruženog rada i njihova slobodna djelatnost na 
cijelom teritoriju Socijalističke Federativne Republike Jugoslavije; 

— razvijanje slobodne utakmice na tržištu; samoupravno sporazumijevanje i društveno dogovaranje o 
unapređenju proizvodnje i prometa i integriranju društvenog rada; 

— sprečavanje utjecaja prednosti na osnovi monopola na tržištu i drugih društveno i ekonomski 
neopravdanih prednosti, u smislu člana 30. Ustava SFRJ; 

— planiranje privrednog i društvenog razvoja. 

Promet robe i usluga na teritoriju Socijalističke Federativne Republike Jugoslavije može se 
ograničiti samo na osnovi saveznog zakona. 

Iako savezni Ustav jamči jedinstvo tržišta, konkretna regulacija svih odnosa na jedinstvenom tržištu 


provodi se suglasnošću republika i pokrajina, jer je to pravilo za uređivanje svih međusobnih odnosa. 


Glava XII. 
HRVATSKI NACIONALNI POKRET 


1. Međunarodne i unutarnje okolnosti hrvatskoga 


nacionalnog pokreta1 

Političke borbe u vrijeme reforme federacije još su više otkrile prije sukobljene nacionalne i 
republičke ideje, mada su se i u toj fazi prikrivale, jer su se odvijale u veoma rigidnim općim okolnostima i 
ograničenjima koja su prisiljavala njihove nositelje da se služe maskiranom frazeologijom. 

U sedmogodišnjem razdoblju od 1964. (VIII. kongres SKJ) do 1972. demokratizacija, iako spora i 
polovična, otvarala je prostor za divergentne političke inicijative pa čak i za društvene pokrete. Međutim, 
inicijatorima, a pogotovo pokretima, bile su vrlo tvrdo određene granice koje su, kumulativno, držala tri 
čimbenika: međunarodni poredak, odnos snaga unutar Jugoslavije i golema moć Josipa Broza Tita. 

Najpresudniji činitelj unutrašnjega razvoja Jugoslavije bio je međunarodni poredak. Već je nekoliko 
puta rečeno da se ni jedna zemlja u Europi nije mogla ni smjela pomaknuti s mjesta 1 uloge koje im je 
nametnuo međunarodni poredak, koji je uspostavljen kao rezultat 1 ishod II. svjetskog rata. Pokušaji te vrste 
zgaženi su tenkovima: Berlin 1953, Mađarska 1956, Čehoslovačka 1968. 

Jugoslavija je bila prikovana i okovana tim poretkom čak i jače od nekih drugih država. Što je 
vrijeme od II. svjetskog rata više odmicalo, a svjetski poredak postojao sve čvršći, cjelovitost i nezavisnost 
Jugoslavije sve su više štitila oba bloka, naravno, zbog svojih, a različitih interesa. Zapad ju je štitio kao 
eventualnog katalizatora za utjecaje u zemljama istočne Europe, a Istok kao pouzdanog partnera koji će, dok 
je Tito živ, u kritičnim momentima držati stranu SSSR-a. Zato su oba bloka bila spremna pomoći Titu u 
unutrašnjim sukobima da bi održao cjelovitost Jugoslavije. Upravo je stoga Zapad uvijek “zažmirivao" i na 
povrede ljudskih prava i sloboda, kako građanskih, tako i nacionalnih.2 

Drugi ograničavajući činitelj, posebno za Hrvatsku, bio je odnos snaga u samoj Jugoslaviji. Upravo 
su sukobi među republikama omogućavali da se u različitim fazama protiv bilo koje od njih stvori blok 
ostale petorice. Poraz bilo koje od njih ostale su više promatrale nego što su joj pomagale. To se posebno 
odnosi na Hrvatsku i Srbiju. Takve su se situacije mogle prevladati samo objedinjavanjem demokratskih 
snaga svih republika, ali je to bilo gotovo nemoguće jer bi rezultiralo odbacivanjem njihova arbitra, SKJ, 
odnosno Josipa Broza Tita ili raspadom Jugoslavije. Najjači argument te teze je činjenica da je Hrvatska od 
1968. do 1972. bila preglasavana s rezultatom 5:1. Nije teško zamisliti da bi taj odnos ostao isti i u slučaju 
državnog udara na Hrvatsku kao i na bilo koju republiku. Na svoj način to se potvrdilo i 1969. u slučaju 
“cestne afere" u Sloveniji, koja je tim povodom također dovedena u poziciju 5:1, mada su to riješili Kardelj i 
Tito i bez sudjelovanja ostalih republika. Slovensko se rukovodstvo vrlo hitno povuklo s položaja na koji je 
bilo skočilo, ali o tom potom. Slično se dogodilo i Srbiji 1972. 

Treći čimbenik, čija bi se moć mogla usporediti s monarhom iz doba apsolutnih monarhija, bio je 
Tito. Armija i Partija te većina partizanske generacije bili su još uvijek spremni da na Titov poziv provedu 


svaku njegovu volju, želju i zapovijed. 

Sva tri činitelja bila su odlučujuća i činila su tvrdi bedem preko kojeg nije mogao preskočiti ni jedan 
socijalni ili nacionalni pokret. Čak i ugrožavanje režima, a ne samo države, nije moglo proći, što pokazuje i 
slučaj smjene srbijanskog rukovodstva koje je palo unatoč činjenici da ga je pred licem Tita podržalo preko 
80% članova Centralnog komiteta. 

Skicirana konstelacija odnosa svela je mogućnosti republika samo na politiku ograničenih ciljeva 


sve dok se određeni uvjeti, prije svega međunarodna konstelacija, ne promijene, i to dramatično. 


2. Nacionalni pokret do X. sjednice CK SKH 


Kampanja protiv potpisnika Deklaracije o jeziku 1967. brzo se ugasila. Umjesto pasivizacije koja se 
očekivala, nastavljena je još jača aktivizacija i kulturnih institucija i intelektualnih djelatnika. U 1968. 
Matica hrvatska je izdavala devet časopisa, a publicirala pet zbornika. Zaustavljen je i napad na protagoniste 
opozicijskoga djelovanja. Tako npr. Franjo Tuđman, koji je smijenjen s dužnosti direktora Instituta za 
historiju radničkog pokreta i isključen iz SKH, i dalje je u iduće dvije godine ostao zastupnikom u Saboru; 
do 1969. Matica hrvatska je čak krenula na stvaranje ogranka u inozemstvu — 1968. prvi je osnovan u 
Badenu (Švicarska). U Zagrebu je tada izlazilo šest časopisa za književnost i širu kulturnu problematiku: 
“Kritika" (društvo književnika), “Kolo" (Matica hrvatska, MH), “Forum? (JAZU), “Republika" (JAZU), 
“Telegram i “Hrvatski književni list (HKL, mjesečnik Zajednice samostalnih pisaca TIN, s izrazito 
opozicijskom platformom). Uz te, izlazili su i teorijski časopisi bliži Savezu komunista: “Naše teme", 
“Kulturni radnik", “Politička misao", “Putovi revolucije", zatim “Polet" (časopis mladih), te “Encyclopedia 
Moderna", časopis za sintezu znanosti, umjetnosti i društvenu praksu. Osim tih, i u većim su gradovima 
izdavani časopisi za razna područja društvenoga života. 

Dok su teorijski časopisi bliski Savezu komunista veću pažnju posvećivali kritici društvenoga 
sustava s pozicija radničkoga samoupravljanja, životu radničke klase, posebno njezinu revolucionarnom 
subjektivitetu, analizi privrednoga i političkog sustava (“Naše teme", “Kulturni radnik"), dotle su književni 
časopisi, uz estetsku i drugu problematiku, bili više angažirani u obrani hrvatskoga nacionalnog integriteta, 
rehabilitaciji i čuvanju nacionalne baštine (literarne, jezične, filozofijske), inzistiranju na hrvatskomu 
nacionalnom biću kao osnovi neotuđivoga demokratskog prava u okviru ravnopravne federacije. Oni su se 
borili za razvitak nacionalnog bića, a protiv takvih ideoloških kategorija kao što su “jugoslavenska kultura", 
“jugoslavenska povijest", “jugoslavenski jezik", “jugoslavenstvo? i slično, držeĆi ih samo apstrakcijama, 
praznim entitetima kojima se nameĆe i održava unitaristički režim. VeĆ u 1968. kulturni su časopisi 


objavljivali tekstove s elementima nacionalnoga političkog programa. 

U časopisu “Kolo? u br. 11/1968. u napisu o odnosima u federaciji, Šime —odan upire prstom na 
saveznu birokraciju kao snagu otpora reformi pa kaže: 

“Birokracija u centru privilegirana je ekonomski i politički. Ta je birokracija pretežno sastavljena od 
pripadnika najbrojnije nacije i stvorila je za vrijeme Rankovićeve političke djelatnosti ideologiju unitarizma 
kao sredstvo za obranu svojih interesa i za ekspanziju svoje nacije. Svaku društvenu reformu ona tumači kao 
napad na svoju naciju a pri tom smeće s uma da je ona već odavna napala — i to na svim linijama — interese 
drugih nacija. Ta borba se može razriješiti u interesu svih naroda SFRJ samo ako se SFRJ temeljito 
Teorganizira u ravnopravnu zajednicu radnih ljudi 1 naroda. Da bi se tako reorganizirala, u središte zbivanja 
mora doći radni čovjek i radna zajednica; zatim se, na osnovu šireg interesa asocijacija neposrednih 
proizvođača, stvara općina i na kraju se na osnovu narodnog suvereniteta stvara republika kao država svake 
nacije i to sa svim suverenim (vrhovničkim) pravima, jer je pravo suvereniteta neotuđivo pravo svake nacije. 
Tek kada se stvore takve nacionalne države — Socijalističke Republike — može se prići stvaranju saveza i to 
takvog saveza koji im osigurava punu ravnopravnost i optimalni razvoj...? 

Na sličnoj, gotovo identičnoj idejno-političkoj platformi raspravljalo se i u “Kritici" 1 u “Hrvatskom 
književnom listu", mada s pretežnim interesom za područje književnosti, jezika i kulturne politike. U tom 
smislu može se navesti niz članaka i eseja koji govore o nacionalnom političkom programu. Na primjer, 
Vlatko Pavletić: “Naša misija ili o pravu na slobodan život, radost 1 neometano stvaralaštvo u kulturi, 
znanosti i umjetnosti" (“Kritika", 1/1968), rasprave Stjepana Babića, Dalibora Brozovića, Radoslava 
Katičića i Tomislava Ladana o Rječniku hrvatskosrpskog književnog jezika.3 

U području jezične problematike rasprave su bile naročito oštre, često jetke i vrlo izazovne. Kako je 
jezik vrlo delikatno i pritom nezaobilazno pitanje višenacionalne zajednice, te su lingvističke rasprave u vrlo 
velikoj mjeri zadirale u cjelokupnu društveno-političku sferu. 

U tom kontekstu dočekane su prve dvije knjige spomenutoga rječnika. U časopisu “Kritika" taj se 
Rječnik ocjenjuje kao tvorevina koja se nalazi u “procjepu etatizma i unitarizma“, kritiziran je kao koncesija 
unitarizmu, srpskom hegemonizmu, slijepom integralizmu i sl.; on je, kako kaže Ladan, “centraurski rječnik 
centraurskog jezika", hibridna tvorevina u kojoj se vidi sva nakaradnost prisilnog prikrivanja stvarnih razlika 
među jezičnim varijantama istočnoga i zapadnog područja. Rječnik je po mišljenju Dalibora Brozovića 
osiromašio i hrvatsku i srpsku varijantu, ali znatno više hrvatsku nego srpsku. Po Ladanu, tim je Rječnikom 
leksičko polje hrvatskoga jezika još jednom stisnuto, prisilno suženo, što “moderni život i suvremeno 
zbiljsko stanje nikako ne mogu prihvatiti". Nadalje, sastavljači Rječnika uzimali su kudikamo više jezične 
građe od srpskih pisaca nego od hrvatskih, a time se jedna književnost (srpska) pretvara u nametnika, a 
druga (hrvatska) u žrtvu. Jedinstveni hrvatsko-srpski književni jezik ne postoji. 

Krug inteligencije vezan uz književne časopise smatra da unitarizam daje najveća prava najbrojnijoj 


naciji, i to u svim područjima života: u ekonomskom, političkom, socijalnom, ideološkom i kulturnom, te da 

je on stoga osnovna prepreka brzoj izgradnji samoupravljačkoga socijalizma. Zato je nužno da se unitarizam 
razbije, i to na taj način što bi svaka nacija u okviru jugoslavenske federacije do maksimuma razvila svoje 
“nacionalno biće? i bila ravnopravni član policentrički uređenoga socijalističkog sustava. 

Specifičnu društvenu ulogu imao je časopis “Encyclopedia Moderna", koji je pokrenuo Ivan Supek, 
i bio njegov glavni i odgovorni urednik. Časopis je težio znanstvenoj sintezi svih tvorevina ljudskog uma i 
igrao ulogu zbližavanja podijeljenoga i sukobljenog svijeta povezujući nacionalno i internacionalno pa je 
dobio i međunarodno priznanje za svoj humanizam i kozmopolitizam. 

Usporedna analiza sadržaja kulturnih časopisa u 1968. s govorima, tekstovima, a posebno s 
navedenim izlaganjima hrvatskih političara u saveznom državno-partijskom vrhu Jugoslavije pokazuje 
upadljivu podudarnost u elementima vlastitoga političkog programa. 

Naravno, stilovi su i retorika različiti. Ta sličnost je razumljiva kada se uzme u obzir daje i u SKJ 
vođena oštra borba za nacionalne suverenitete i državnost republika s tendencijom prema konfederaciji. 
Razlika, međutim, između političara i intelektualaca djelomično je uvjetovana društvenim položajem: prvi 
su svoju politiku vodili pod uvjetima državničke odgovornosti, a drugi su djelovali bez toga opterećenja pa 
su zato bili znatno slobodniji 1 “svađalačkiji'. 

Prvi su morali voditi računa da ih se ne optuži da ugrožavaju opstanak Jugoslavije, interese drugih 
republika i, naravno, svoju vlast i svoj režim; svime su time drugi bili manje opterećeni. Uz to, hrvatski 
komunisti su se još vrlo oštro suprotstavljali otvorenim separatističkim idejama jer su smatrali da one u 
krajnjemu vode smjeni njihove vlasti, i odmazdi sljedbenika NDH 1 njihovih potomaka. Strah od obnove 
građanskoga rata, bez obzira na njegove realne mogućnosti, bio je politička činjenica koja je vodila represiji 
prema protagonistima stvaranja neovisne hrvatske države. Hrvatski narod je još trpio od ratne podjele na 
komunistički i profašistički blok. Te generacije u oba bloka bile su još u punoj snazi, a njihove su se podjele 


prenosile i na njihove potomke. 


3. Deseta sjednica CK SKH 


Centralni komitet SKH je na X. sjednici u trodnevnoj raspravi osudom unitarističkoga 
jugoslavenstva i saveznoga centralizma dao snažan novi zamah dotadašnjim tendencijama jačanja hrvatske 
državnosti i nacionalnog identiteta. Na osnovi toga ona je odmah dobila epitet povijesnoga događaja. Bitna 
je novost u političkom djelovanju bio televizijski prijenos sjednice tako da je politika SKH, o kojoj su 
građani relativno malo znali jer se prije kreirala na zatvorenim sjednicama hrvatskoga i jugoslavenskog vrha, 


sada preko TV ekrana ušla u dom svakoga građanina. 

Iako će kasnije biti označena početkom “hrvatskoga proljeća“, sjednica nije bila planirana s ciljem 
oblikovanja nacionalnoga programa. Ona je, zapravo, bila odgovor na organiziranu akciju koja se već duže 
vodila protiv Tita i hrvatskoga rukovodstva. Međutim, po prirodi toga konflikta s 
unitarističko-centralističkim snagama, ona se pretvorila u sjednicu oblikovanja političke platforme o 
položaju Hrvatske u Jugoslaviji i o predstojećoj reformi federacije. 

Da bi se razumjelo ono što se dogodilo na X. sjednici CK SKH, valja utvrditi kontekst u kojem se 
ona zbivala. U tom je smislu važno bilo izbijanje tzv. “cestne afere" u Sloveniji koja se dogodila oko 4-5 
mjeseci prije odluke o sazivanju X. sjednice, a u stvari njezin povod — inicijativa rukovodstva SRH, 
pokrenuta iz savezne administracije evidentirana upravo u času “cestne afere". 

U ljeto 1969. savezna vlada je odlučila da se međunarodni zajam za gradnju autocesta dodijeli 
Vojvodini za cestu Beograd-Novi Sad, a ne Sloveniji za cestu Vrhnika-Razdrto, kao što je bilo predviđeno. 
Predsjednik vlade Stane Kavčič problem je iznio pred slovenski parlament koji je afektivno reagirao tražeći 
da se odmah smijeni predsjednik savezne vlade, Slovenac Mitja Ribičič. Slovensko se javno mnijenje 
snažno uzbudilo, a u Ljubljani je bilo i demonstracija. 

Predsjednik savezne vlade odbio je izmijeniti odluku i zatražio pomoć od vrha SKJ, koji se 7. 
kolovoza 1969. sastao na Brijunima. 

U uvodnom izlaganju M. Ribičič je rekao da se savezna vlada napada s tezama da ona ugrožava 
reforme i nacionalne interese pojedinih nacija. U ovom slučaju vlada se suočila s “masovnim raspoloženjem 
slovenskog naroda protiv savezne vlade". Preko noći je nastao “... pravi pokret masa u Sloveniji za 
Republiku, a protiv federacije, za slovensku, a protiv savezne vlade, za ekonomski racionalne investicije 
(one u Sloveniji, D.B.), a protiv političkih investicija u drugim republikama..." 

Kadrovi iz republika koji rade u federaciji boje se “... da će se sutra ustanoviti da ne izražavaju 
interese svoje republike 1 svoje nacije, ako poštuju interese ostalih nacija i ostalih republika ...? 

Na kraju, Ribičič je zatražio da vrh SKJ stvori političku atmosferu u kojoj će biti omogućen 
normalan rad savezne vlade. 

Tito je procijenio da političke tendencije i sukobi vode prema tragičnim posljedicama, dodavši “... 
kada bi se to još proširilo... morali bismo nedemokratskim postupkom zaustaviti... 

Obraćajući se Kavčiču Tito je rekao: “Vi rušite ... monolitnost zemlje ... ja mislim da su to politički 
razlozi ... Kažite danas i ovdje što još imate ... republika se ne može isključiti (odcijepiti) bez potresa koji bi 
imali nedogledne posljedice... Mi ćemo biti gotovi da idemo na najoštrije mjere protiv takvih...? 

Predsjednik savezne skupštine, Milentije Popović, izložio je tezu da republička rukovodstva preko 
masmedija mobiliziraju svoje mase, a zatim se tim argumentom bore u federaciji, dodavši da pod takvim 


okolnostima savezni organi nisu potrebni, osim da osiguraju mjesta za sastanke predstavnika republika. 


539 


Čelnik Makedonije Krste Crvenkovski, uz kratku analizu povijesti KPJ od 1934, zaključio je da bi 
se bez njezine kohezivne uloge Jugoslavija “sutradan raspala ili bi živjeli pod nekom diktaturom". 

Predsjednik CK Srbije, Marko Nikezić, podržava demokratsko pravo republika na zastupanje svojih 
interesa i zato je potrebno da se utvrde pravila borbe za različite interese koji se moraju usklađivati u 
saveznoj vladi i skupštini u demokratskoj proceduri. 

Miko Tripalo je obrazlagao tezu da je u beogradskim bankama koncentriran zajednički kapital i 
međunarodni zajmovi, da Srbija brani naslijeđene pozicije što stvara konfliktne situacije, apelirajući na 

Vladimir Bakarić se nije složio da se politička situacija u zemlji pogoršava, već da se Tadi o krizi 
društvenoga sustava koji treba mijenjati. 

Predsjednik CK SK BiH iskoristio je priliku i postavio zahtjev da se ostvari odluka o stvaranju 
fonda za nerazvijene republike i Kosovo. Zamjerio je hrvatskim medijima političke pritiske. 

Stane Dolanc, član Izvršnog biroa, prije malo poznat, a sada političar u snažnom usponu, rekao je da 
je Slovenija stavila Ribičiča u istu situaciju u koju je 1968. Hrvatska stavila M. Špiljka, odbivši takve 
ultimatume republika. 

Kardelj je, po tradiciji, dao analizu stanja u Jugoslaviji s tezom da bi u slučaju pogoršavanja sukobi 
završili “pravom jačeg“, a u tom slučaju Slovenija mora biti gubitnik, a na vlast bi došle unitarističke snage. 
On kaže: “Praksa pritisaka vodi ili našem vlastitom policijskom teroru ili reprizi Mađarske odnosno 
Čehoslovačke... a takav put bi bio najteži poraz upravo za slovenski narod. Igranje pritiscima može dovesti 
do ... povijesnog poraza slovenskog naroda..."4 

Sjednica je završena bez sankcija prema S. Kavčiču. Analiza rasprave na sjednici upućuje na 
zaključak da je glavni predmet bio problem opstanka Jugoslavije, a ne samo “cestna afera". Kardelj je 
svojom raspravom otkrio da će i ubuduće zaustaviti svaki nacionalni ili socijalni pokret koji bi izazivao 
velikosrpske ili vojne snaga ili pak intervenciju s Istoka. To je jasno rekao! 

I ta je sjednica, kao i ona prije, pokazala da Jugoslavija visi o koncu.5 

Analiza “cestne afere" dala je širi kontekst X. sjednice CK SKH. Uvid u sukob Tita sa Srbijom 
otkrit će zakulisni 1 skriveni, ondašnjoj javnosti potpuno nepoznat, kontekst događanja. 

U svim političkim borbama u Jugoslaviji odnosi između Tita, kao nadnacionalnog, nadrepubličkog 
arbitra, i Srbije kao najveće republike od primarne su važnosti. Sa Srbijom Tito nije imao jako zategnute 
odnose sve dok mu je glavni oslonac bio A. Ranković, jer su oba bili ideološki i politički veoma bliski od 
1937. do 1962. godine. Tito se oslanjao na vojnu strukturu (I. Gošnjaka) i službu državne sigurnosti (A. 
Ranković). Ta tri moćna činitelja stvarala su jedinstvenu strukturu koja je 1966. napukla padom A. 


Rankovića. 

Iako je za mnoge bilo paradoksalno, a ipak je točno, Tito je nakon pada Rankovića, kao stupa 
centralizma, u novom rukovodstvu Srbije dobio pravog protivnika, kako u pogledu ideologije, tako i u 
pogledu politike. Klica srbijanskog otpora Titovoj politici u Beogradu nikla je 1955-56. kada su mnogi 
srpski političari bili protiv obnavljanja partijskih odnosa između SKJ i KPSS-a. Od tada do kraja svoje 
karijere istaknuti srbijanski političari (i E. Kardelj) stalno su “navlačili? na stranu Zapada, a Tito je uvijek 
bio skloniji Moskvi. U kritici Titove prosovjetske politike isticao se Koča Popović, ministar vanjskih 
poslova 1953-1965. Njega su slijedili M. Todorović, M. Nikezić, M. Popović, V. Mićunović, M. Tepavac i 
dr. U svakodnevnoj suradnji dolazilo je i do ekscesnih slučajeva; Tito 1 Ranković su na sjednicama više puta 
upozoravali K. Popovića na njegovu sklonost prema Zapadu i podozrivost prema Istoku. 

Padom Rankovića nastaje novo stanje u odnosima Tita i Srbije. Moćna trojka — Tito, Kardelj, 
Bakarić — učinila je značajne ustupke Srbiji nakon smjene Rankovića, bojeći se jakoga negodovanja pa i 
nemira.6 U državno-partijskom vrhu Jugoslavije Srbija je dobila jače pozicije: izborom M. Todorovića za 
sekretara IK CK SKJ dobila je u ruke partijsku mašineriju; zadržala je mjesto potpredsjednika Republike — 
K. Popović je zamijenio Rankovića; preuzela mjesto predsjednika savezne skupštine — Milentije Popović 
zamijenio je E. Kardelja, a dobila je i dva nova mjesta u Predsjedništvu SKJ na račun svojih pokrajina, 
nadajući se da će ju pokrajine uvijek slijediti pa će Srbija tako u federaciji imati još dva glasa, a ostale 
republike po jedan glas. 

Značajnije ustupke Srbija je dobila preraspodjelom državnoga kapitala i u investicijama. Srbija je u 
razdoblju od 1965. do 1970. dobivala oko 80% saveznih investicijskih sredstava. Valja, međutim, priznati da 
je ona do tada imala manji udio u investicijama. Po glavi stanovnika od 1947. do 1966. u Sloveniji se 
investiralo 516, u Hrvatskoj 345, a u Srbiji 284 jedinica. 7 

Novo rukovodstvo Srbije — posebno M. Nikezić, L. Perović — nije bilo impresionirano ustupcima 
federacije, točnije Tita 1 Kardelja. Oni su dobro poznavali Tita — Koča Popović i Todorović su bili s njim 
gotovo svaki dan, počevši od prvoga dana ustanka 1941. godine. Koča Popović je izišao iz rata kao prva 
ratna legenda uz Tita. Kroz tako dugo razdoblje srbijanski političari su formirali stabilno i tvrdo uvjerenje o 
Titu kao vođi i čovjeku. Ukratko, oni su ga držali komunistom koji se nikada ne može osloboditi boljševičke 
ideologije, u koju se u starijim godinama sve više utapa. Držali su ga i velikim liderom rata i revolucije, ali i 
vlastodršcem kojeg je dugotrajno obnašanje vlasti pretvorilo u najobičnijega diktatora. Taj spoj boljševičke 
ideologije i neograničena vlast stvorili su od Tita najvećega protivnika demokratizacije 1 modernizacije 
društva. 

Budući da ta teza o odnosu Tita i srpskoga liberalnog vodstva može izgledati neutemeljena, valja ju 
argumetirati kraćim izvodima iz dnevnika K. Popovića, čije misli se ne mogu odvojiti od većine ostalih 


prvaka Srbije toga vremena. On 12. studenog 1968. o Titu bilježi: 

“... Položaj u koji si me stavio bio je za mene potpuno nedostojan. Ne s gledišta javne afirmacije, 
nego ... suradnje. Kakav sam ja to bio potpredsjednik (SFRJ, D.B.) kada me nisi pozivao na “zatvoreno? 
rješavanje s generalima o vojnim pitanjima. Poslije prvog takvog slučaja upozorio sam Te. Odgovorio si mi, 
ispričavajući se, da si zaboravio. Ali me ni sljedećeg puta nisi zvao...??8 

U našemu kontekstu bitna je činjenica da se konstatira nepovjerenje između šefa države i njegova 
zamjenika u poslovima iznimne važnosti. Zbog takva odnosa, Popović je podnio ostavku. 

O Titu kao čovjeku i državniku Koča Popović 28. studenog 1968. piše: 

“... u središtu naših vlastitih htijenja, razumnosti i poštenja leži i vreba otrovni pauk, star, ali opak, 
blagoglagoljiv ali surov, tobože čio, a proždrljiv, korozivan i truo, tobože blag, a sebičan i bezdušan, od 
vlasti i starosti ... ocijeđeni, starac kojeg se preraslo, bez obzira što se šepuri i skakuće — hoće biti glavni 
glumac u svemu... 

... Prema SSSR-u kombinacija skleroze — svemoći — i kapitulanstva ... intimno neizlječivo 
kapitulanstvo na bazi potpuno zastarjelih predstava o socijalizmu, a posebno o prvoj zemlji socijalizma i 
njenoj politici. Jezivost te evolucije — petenovske9 — od vođe oslobodilačke borbe do vođe kapitulacije. Što 
se ne može drugačije objasniti nego upravo sklerozom i nezajažljivom željom za vlašću...?10 

Smatrajući Tita glavnom preprekom svoje politike, novo je srpsko rukovodstvo nekoliko godina 
nastojalo na vješt način ograničiti njegovu moć i blokirati njegove namjere, nadajući se da će im 
80-godišnjak u tome i sam pomoći svojim skorim biološkim odlaskom... Tito je, naravno, znao za skrivene 
namjere srpskoga rukovodstva. Međutim, odnos snaga i konstelacija kao i međunarodne okolnosti bili su 
takvi da se sukob neće dugo riješiti. U otvorenoj borbi Tito je bio apsolutno neranjiv i nepobjediv, a već je 
imao na “duši" poduži popis srpskih lidera Žujovića, Neškovića, a nedavno i Rankovića te \ilasa iz Crne 
Gore. Nastala je i “rovovska" bitka, borba oštra, ali u rukavicama, iza zastora, skrivena od javnosti, čak i uz 
podaničke počasti koje je Srbija iskazivala “svome šefu države. 

Srbijansko rukovodstvo krenulo je u akciju ograničavanja Titove moći i djelovanjem na tri ključne 
poluge vlasti: partiju, armiju i policiju. O borbi za utjecaje na sve tri poluge vlasti već je dosta rečeno, a 
ovdje se dodaju još neki momenti. 

U borbi za vojni vrh, civili (Todorovićeva grupa) uspjeli su smijeniti s dužnosti šefa partije JNA 
generala Antu Baninu, Gošnjakova čovjeka, i na to mjesto, a time i za člana Predsjedništva SKJ, krajem 
1968. postaviti generala Branka Borojevićal1 kojeg će, međutim, 1970. smijeniti Titov general Džemil 
Šarac — tako da je Tito, nakon žrtvovanja “pješaka", zadržao punu kontrolu nad JNA. 

Došavši na čelnu poziciju u SKJ — na dužnost sekretara Izvršnog komiteta (1966-1969) — M. 
Todorović je bio u sukobu s Titom u presudnoj trogodišnjoj borbi za reformu SKJ. Tito se borio za 
monolitnu, snažnu, discipliniranu, a Todorović za Partiju liberalnijeg profila. O tome sukobu L. Perović, 


vrlo kompetentna političarka, kaže: 

“... Odnosi između njega (Todorovića, D.B.) i Tita bili su zategnuti, a povremeni sudari su izbijali 
naročito tokom rada na Tezama o ... reogranizaciji ... SKJ. Tito nije želio da Todorović i na IX. kongresu 
SKJ bude izabran na tu dužnost"...,12 tj. za sekretara IK, što bi praktično značilo za šefa Partije. 

Tito je pak formirao Izvršni biro iz reda najmoćnijih, 13 ali je funkciju sekretara Biroa ukinuo, a 
uveo sustav predsjedavajućega na samo mjesec dana i time “... utopio ne samo Todorovića nego i sve 
vodeće partijske ličnosti u jedan amorfni organ, ostavši sam izvan njega". 14 

Pokušaj blokiranja Titove vlasti nad ministarstvom unutrašnjih poslova išao je preko R. Stijačića 
(predstavnika BiH) kojeg je C. Mijatović instruirao da se oslanja na Todorovića, a ne na Tita. Stijačić je, 
međutim, djelovao suprotno.15 Tito je čak i ojačao svoju vlast jer je sve obavještajne službe objedinio u 
jednu pod dominacijom KOS-a. Time je postupno Udba marginalizirana tako što su u procesu reforme 
federacije službe u republikama bile sve samostalnije pa se dobilo 8 autonomnih obavještajnih sustava — 
mreža: 6 republičkih, jedan savezni, ograničen na inozemstvo, i KOS.16 KOS je bio svima nadmoćan jer je 
premrežio cijelu Jugoslaviju, uključujući i civilni život. 

Otvoreni dijalog i na toj osnovi sporazum između Tita i Srbije nije bio moguć. Borba se nastavila. U 
tom kontekstu ni Hrvatska nije mogla ostati izvan te borbe, jer je ona bila glavni oslonac Titove vlasti i 
glavna snaga reforme federacije. 

U akciju protiv hrvatskoga rukovodstva prvi je krenuo M. Žanko, Hrvat, potpredsjednik Savezne 
skupštine. On je serijom članaka u listu “Borba? od 17. do 21. studenog 1969. na oko 70 kartica objavio 
opširan elaborat s glavnom tezom kako se hrvatski nacionalizam svestrano razvija i širi, što je argumentirao 
analizom gotovo svih hrvatskih časopisa i listova našavši da se u njima iskazuje, pa i u režimskom 
“Vjesniku širi, nacionalistička što će reći proustaška ideologija. On je i osobno bio pogođen jer njegova 
“pionirska" akcija protiv Deklaracije o jeziku ne samo da nije uspjela već se “nacionalizam' još više razvio 
“ugrožavajući? socijalizam i Jugoslaviju. 17 

Žankovi su članci stavili hrvatsko rukovodstvo u delikatnu situaciju jer je optuženo za najteži oblik 
potkopavanja i režima i države. Odgovor se morao dati. Najopasnija za SKH bila bi otvorena demokratska 
rasprava, što bi bilo i korektno jer je Žanko bio član Centralnog komiteta SKH. Međutim, informacije s 
terena, posebno iz Dalmacije, govorile su da bi slobodna rasprava ugrozila partijsko jedinstvo. Osim toga 
tako krupna politička akcija nije se mogla ni smjela pokrenuti bez Titova znanja. 

Sve dileme hrvatskih političara riješio je upravo Tito. On je, naime, prvi primio informaciju da 
skupina saveznih funkcionara oko M. Todorovića, Milentija Popovića i drugih angažira neke hrvatske 
političare u saveznom političkom centru, među njima i Žanka, da pokrenu akciju za smjenjivanje hrvatskoga 


rukovodstva. O tome M. Tripalo piše: 

“... Milentije Popović je ... razgovarao s Mikom Špiljkom ... Popović mu je rekao da je stanje u 
Hrvatskoj veoma loše, da je rukovodstvo nedoraslo i da bi Špiljak zajedno s Gošnjakom i Cvetkovićem 
morao stupiti u akciju da se stanje ... promijeni.?18 

Špiljak je o razgovoru s M. Popovićem informirao Tita. Njemu je bilo jasno da se napad na 
Hrvatsku odnosi i na njega. 

Tito je krajem studenog 1969. prilikom posjeta Sisku imao razgovor sa Savkom Dabčević-Kučar. 
Evo rekonstrukcije dijela toga razgovora: 

Tito: “Kako vi ovdje stojite ... borim se za stabilnost hrvatskog rukovodstva i hrvatske politike". 

Savka: “Zbog čega me na to upozoravate...?"? 

Tito: “Kuje se zavjera u Srbiji protiv vas, hrvatskog političkog rukovodstva...?19 

Tito je inicirao i “gorljivo" podržao obračun sa Žankom. Titova sugestija da CK SKH obračuna sa 
Žankom i s onima koji su stajali iza njega zapravo je bio njegov nalog i zapovijed, jer su odnosi bili takvi da 
je za hrvatsko rukovodstvo bio dovoljan njegov mig. 

Uži dio hrvatskoga rukovodstva vrlo je brzo, 6. prosinca 1969, primio Titov nalog, a 13. prosinca je 
pripremio partijsko savjetovanje za sjednicu CK SKH. 

Šest dana nakon savjetovanja, 19. prosinca, Tito je ponovno na sjednici IK CK SKH ovim riječima 
dao potporu Hrvatskoj: “Smatram da vi uspješno radite. Ne smije se dozvoliti da se na vas prebacuje 
odgovornost za neke nacionalističke i šovinističke pojave u Hrvatskoj, jer je poznato da se vi kao 
rukovodstvo Hrvatske borite protiv tih pojava...?20 

V. Bakarić je upravljao akcijom oko “slučaja Žanko". Ovaj put, za razliku od ranijih često 
neodređenih i maglovitih stavova, Bakarić je bio veoma decidiran, jasan i odlučan u kvalifikaciji sukoba. 
Govoreći na spomenutom savjetovanju, rekao je: 

“... U Jugoslaviji ima nekoliko centralnih političkih pitanja. Jedno je od njih bilo to što je dulje 
vrijeme u raznim partijsko-kuloarskim redovima bilo mišljenja da u Hrvatskoj vlada nacionalizam." 

Govoreći o izvorima širenja tih ocjena nastavio je: 

“Prvi je izvor bila velikosrpska čaršija. Drugi je izvor bio dio savezne administracije i ono što se oko 
nje skupljalo...?2 1 

Bakarić je dalje iznio da isti izvori šire “... mišljenja da smo mi u stvari ruska agentura ... mi tobože 
stvaramo nemir u Jugoslaviji da bi Tito s vojskom mogao dovesti Ruse. To je — kao što vidite — bila akcija 
usmjerena protiv Tita".22 

Na spomenutom je savjetovanju V. Bakarić upozorio na opasnost saveza SKH s nacionalistima u 
borbi protiv velikosrpske opasnosti. Jednako je tako predvidio sukob u Hrvatskoj između nacionalista koji 


teže opoziciji protiv SKH rekavši: 

“... ovdje je stvaranje opozicije opasna stvar da opasnija ne može biti. Onaj koji to zastupa — a to 
zastupaju mnogi ekonomisti i oni koji su stvorili “paralelni centralni komitet? u Matici odnosno Društvu 
književnika — punom parom ide da nam naškodi."23 

Bakarić dalje predlaže da se “ponovno rasprave" pitanja odnosa Srba i Hrvata u Hrvatskoj, u smislu 
uravnoteženja zastupljenosti u vlasti. 

Na X. sjednici CK SKH koja je zasjedala 15, 16. i 17. siječnja 1970. politički referat podnijela je 
predsjednica CK SKH dr. Savka Dabčević-Kučar. 

U referatu je glavna pažnja posvećena i unitarističkim i nacionalističkim shvaćanjima i politici. 

Kao politička tendencija unitarizam se zasniva na velikodržavlju i hegemonizmu najbrojnije nacije, 
a svoju ekonomsku podlogu nalazi u zaostalim elementima staroga privrednog sustava. Zato se unitarizam 
suprotstavlja samoupravnoj orijentaciji društvenog razvoja i jačanju ravnopravnosti naroda Jugoslavije. “Za 
unitariste i birokrate bitka za reformu, akcija na rješavanju zaostalih i još uvijek otvorenih pitanja izgradnje i 
funkcioniranja samoupravnog sistema koja se vodi, npr., u SR Hrvatskoj i drugdje sumnjiv je posao 
usmjeren na rušenje ni manje ni više nego kohezije i čvrstine zajednice jugoslavenskih naroda. Unitaristi 
dižu uzbunu kako je SR Hrvatska ugrožena od šovinista, kako u njoj gotovo više nema institucije koja nije 
zaražena nacionalističkom infekcijom, kako više nema snaga kojima bi trebalo dati bezrezervno povjerenje 
da će obračunati sa stvarnim nacionalizmom ... za unitariste nacionalno pitanje i nacionalni problem uopće 
ne postoji ... oni smatraju da postojanje više nacija i narodnosti slabi Jugoslaviju. Zato svaki nacionalni 
osjećaj smatraju sumnjivim, pa ga — ako postoji po njihovu mišljenju — treba zabraniti i ukinuti. Ne vjeruju u 
jedinstvo koje se ostvaruje ne negiranjem nego priznavanjem slobode i ravnopravnosti nacije. Hvata ih 
paničan strah od same upotrebe riječi Hrvat, hrvatsko, hrvatski jezik 1 slično. Smatraju to oživljavanjem 
nezdravih aveti prošlosti ili ugrožavanjem drugih naroda, kod nas u SR Hrvatskoj srpskog naroda.? Štoviše, 
“unitaristi ne žele primiti činjenicu da ne postoji jedinstveni jugoslavenski narod", nego pokušavaju 
nametnuti “neko umjetno i nadnacionalno jugoslavenstvo u kojem je interes države iznad interesa 
proizvođača da sačuvaju sistem koji svoju čvrstinu traži u centralizmu, a ne u samoupravnoj suradnji i 
međusobnoj pomoći".24 

Što se tiče hrvatskoga nacionalizma i šovinizma, u referatu se opetovano inzistira na ocjeni da 
“nacionalizam, iako je agresivniji i glasniji, nije u rastu." Da smo “potkresali niz njegovih korijena i suzili 
prostor u odnosu na ono što je bilo ranije?.25 Osnovne su nacionalističke teze: “Kritika cjelokupnog našeg 
dosadašnjeg razvitka sa stanovišta ekonomskog osiromašenja i opće ugroženosti SR Hrvatske i hrvatskog 
naroda. Tu tezu prate parole: Hrvatska je opljačkana, najgore prolazimo, svi ostali bolje prolaze od nas, 
koncentracija sveg kapitala i svih investicija isključivo je u Srbiji, nerentabilne investicije samo su izvan 
Hrvatske, a grade se našim parama itd."26 U nacionalističkoj interpretaciji izvlače se dalekosežni politički 


zaključci: 

“Prvo da su SR Hrvatska i hrvatski narod u ovoj socijalističkoj Jugoslaviji ugnjetavani i 
eksproprirani, da nije ostvarena ravnopravnost, da se situacija pogoršala. I zatim slijedi konzekventan 
zaključak, izrečen stidljivije ili otvorenije, već prema prilici: dovodi se u pitanje državna i društvena veza 
naroda Jugoslavije... 

I drugo, implicite, a ponekad i izričito sadržana je i tvrdnja o anacionalnosti Centralnog komiteta 
Saveza komunista Hrvatske... Po ovima Savez komunista Hrvatske pokazao se nesposobnim, 
oportunističkim, neradikalnim, rukovodstvo paktira, pravi kompromise, a Savez komunista nije snaga koja 
ispravno vodi hrvatski narod."27 

Na temelju rečenih ocjena ističe se odlučno zaključno opredjeljenje: “U Savezu komunista ne može 
biti ni odobravanja ni koketiranja ni s jednom od varijanta nacionalizma. Mi ne treba da se opredjeljujemo 
prema njihovim platformama, naprotiv, naša idejno-politička i društvena akcija treba da bude demarkaciona 
linija njihovog prepoznavanja."28 

Bakarićeva diskusija na sjednici CK SKH bila je jasna i jezgrovita. 

Već u prvoj tezi on definira suštinu stvari rekavši da Žanko “... nije ovdje na optuženičkoj klupi... 
Na optuženičkoj klupi je ovdje ... Centralni komitet odnosno njegov izvršni organ...'",29 a zatim je usporedio 
unitarizam i nacionalizam s gledišta njihove moći da postanu politički pokret, formiraju vladu i preuzmu 
vlast. 

Fiksirajući temu, Bakarić kaže: 

“... Govorio bih ... o unitarizmu kao ideologiji kod Hrvata... 

Da li on kao ... realna tendencija ... u Hrvatskoj sada postoji? Mislim da treba sasvim čvrsto 
odgovoriti: da, postoji! I to postoji kako u Savezu komunista, tako i izvan njega. Ono što je izvan Saveza 
komunista nema nikakvih historijskih perspektiva, a s onim što je u Savezu komunista stvar stoji nešto 
drugačije".30 

Dakle, u hrvatskim masama unitarizma nema, on je u Savezu komunista. 

U daljnjoj analizi V. Bakarić tvrdi da su “gotovo svi lideri i ideolozi... koji su 1919. osnivali KPJ, 
“... u svojoj mladosti bili jugoslavenski nacionalisti...", da se taj početni komunistički jugounitarizam dalje 
hranio lancem povijesnih događanja, i to “ustaškim zvjerstvima', međunarodnim pritiscima na Jugoslaviju, 
jugocentralizmom nakon 1945.31 

Na retoričko pitanje mogu li unitaristi formirati vladu, Bakarić odgovara: 

“... Da ... Mi smo imali ljude ... ovdje govorim o unitaristima Hrvatima — ...u vladi, oko vlade... koji 
su te svoje ideje provodili... Našli bi oni... program, saveznike u Jugoslaviji... (a) glavni oslonac ... bio bi im 
centralizam i kominformizam. Ta bi vlada ... egzistirala izvjesno vrijeme. Prva ozbiljna kriza ... učinila bi da 
se ponovi 1941. — da propadne Jugoslavija."32 


Opet na retoričko pitanje mogu li hrvatski nacionalisti formirati vladu, Bakarić kaže: 

“... Ne! Ustaški nacionalizam se povijesno kompromitirao... sluganskom i divljačkom 
reakcionarnom i brutalnom politikom... Nacionalizam Hrvatske seljačke stranke također se izgubio... 
Hrvatski nacionalizam doživio je politički poraz, i to na svim linijama... podupiranjem njemačkog fašizma i 
vezivanjem na najreakcionarnije krugove u (Kraljevini) Jugoslaviji..."33 

Referat Savke Dabčević-Kučar i trodnevna rasprava više su bili ideološka i politička mobilizacija za 
borbu protiv jugoslavenskog centralizma i unitarizma — kao i velikosrpskog hegemonizma, mada se on nije 
spominjao — nego hladna racionalna analiza. Osim Bakarićeva izlaganja o tome emotivnom, pa i žučnom 
ozračju, govori i ovaj citat iz govora predsjednika Sabora Jakova BlaževiĆa: 

“.. To je jedan mig ... (članci M. Žanka, D.B.) čitavoj jugoslavenskoj političkoj javnosti... da se sada 
ulazi u fazu završne drame gdje će ... hrvatsko rukovodstvo biti konačno raskrinkano ... svojim krešendom iz 
broja u broj je govorio uglavnom ovo: dok vi... u Hrvatskoj... izazivate krizu federacije, gori vam kuća od 
nacionalizma i od hrvatske nacionalističke razularene akcije. Vi (CK SKH, D.B.) ste slijepci... treba netko 
da vam otvori oči..."34 

Žankovu “citatologiju" Blažević je nazivao metodom sovjetskog staljinista, inkvizitora Višinskog. 

Predsjednik vlade Dragutin Haramija ovim je riječima osudio tadašnju praksu nacionalnoga 
sumnjičenja za identifikaciju hrvatstva: 

“... nije ustaša svaki onaj tko kaže da je Hrvat ili četnik svatko tko kaže da je Srbin... netko je mogao 
Treći da je Makedonac, Srbin, Slovenac pa nismo u tome gledali nikakvo zlo, ali ako je rekao da je Hrvat, 
onda je odmah nešto sumnjivo...?35 

Svi članovi CK SKH srpske nacionalnosti bili su solidarni sa svojim hrvatskim drugovima. Milutin 
Baltić je rekao: “Žanko je u stvari direktno doveo u pitanje političko rukovodstvo — to je bitna suština našeg 
spora ... kada bi to što je napravio i napisao drug Žanko učinio neki rukovodilac komunista Srbin to bi 
vjerojatno prohujalo za par dana, rekli bi malo je pošizio... ali kada je to učinio Žanko, kao Hrvat dobro 
informiran ... onda je to jako, jako ozbiljna stvar...?36 

Deseta sjednica je završena jednoglasnom osudom M. Žanka i unitarističko centralističkih snaga. 
Tito je telefonski intervenirao da se u zaključcima sjednice, uz osudu Žanka, dade jedna rečenica i o osudi 
“onih snaga koje iza Žanka stoje...?37 

Savez komunista Hrvatske ocijenio je dakle da je unitarizam kao ideologija i birokratski centralizma 
kao sustav glavna opasnost za razvoj samoupravnoga socijalizma i stabilnost Jugoslavije, a što se tiče 
hrvatskoga nacionalizma, u zaključcima X. sjednice kaže se “...da je protiv svih manifestacija nacionalizma i 
dalje potrebna stalna i snažna idejno-politička akcija Saveza komunista...? 

Implikacije politike usvojene na X. sjednici CK SKH bile su veoma značajne za političke odnose i 
sudbinu Jugoslavije. Ocjenu da je unitarizam glavna politička opasnost SKH nije prije toga uskladio sa 


savezima komunista drugih republika, što je značilo da se vjerojatno prvi put u povijesti KPJ-SKJ 

razmatraju osnovni problemi i odnosi na razini samo jednog dijela SKJ. Zato su glavne ocjene te sjednice 
primljene s nepovjerenjem većeg dijela jugoslavenske javnosti, a dobile vrlo oštru kritiku, pa i neprijateljski 
stav unitarista u Hrvatskoj i Jugoslaviji. I bez toga događaja uzbuđenje u javnosti počelo se stvarati zbog 
toga što se društveni razvoj sve više približavao točki raskršća društvenoga razvoja izraženog u porastu 
tendencija političkog pluralizma, liberalizma, tehnokratizma i općeg zanemarivanja radničkog 
samoupravljanja. 

Inozemni tisak je X. sjednicu ocijenio kao sukob Hrvatske s Beogradom. Najčešći novinski naslovi 
bili su: “Pobuna Hrvatske protiv Beograda", “Kampanja Hrvata protiv Beograda? i tsl. 

Deseta je sjednica izazvala golemo uzbuđenje i u Hrvatskoj. Trodnevni televizijski prijenos nikoga 
nije ostavio ranodušnim. U svim partijskim organizacijama članstvo je “prorađivalo" materijale te sjednice, 
što je dalo vrlo jak zamah plimi kritike centralizma i unitarizma. Politička kampanja vodila se u kontinuitetu 


akcije rušenja A. Rankovića. 


4. Nacionalni pokret nakon X. sjednice do 


rascjepa u CK SKH 


a) Širi kontekst događanja nakon X. sjednice 


Poradi boljega razumijevanja daljnjega razvitka hrvatskoga nacionalnog pokreta nakon X. sjednice 
valja ga smjestiti u kontekst ostalih glavnih procesa. 

Međunarodni kontekst nije se mijenjao. I Zapad i Istok i dalje su odlučno štitili Jugoslaviju, a to je u 
praksi značilo da će djelovati protiv svakog antijugoslavenskog pokreta i podržavati Tita, kojeg su 
identificirali s Jugoslavijom. To je dalje značilo da je i Tito mogao računati na njihovu solidarnost u 
održavanju jugoslavenskoga režima. To će, nažalost, biti i verificirano u slučaju smjenjivanja vodećih ekipa 
Hrvatske (1971) i Srbije (1972). 

Težnje prema sve većoj suverenosti republika, pa i srpskih pokrajina, sve su više jačale ne samo zato 
što je to bio program SKJ već i zbog desetogodišnje paralize saveznoga državno-partijskog vrha Jugoslavije. 
Ta je paraliza prisiljavala državno-partijske strukture da popunjavaju vakuum koji se iz godine u godinu 
širio. Svakodnevni društveni život u svim svojim područjima nije mogao stajati i čekati inicijative i odluke 
savezne vlasti pa je zato sve više bio uređivan samostalnim akcijama republičkih državnih i partijskih 
organa. U tom pogledu valja podsjetiti kako je u prvih desetak godina savezni vrh do detalja utvrdio politiku 
za sve republike. Savezni centar upravljanja godinama se raspada pa su se morali rađati novi centri, naravno, 


u republikama jer drukčije nije moglo biti. U saveznom vrhu jedini stvarni suveren bio je J. B. Tito, čija je 

moć jačala usporedno sa slabljenjem moći saveznoga državno-partijskog vrha. Jer, moralo se još živjeti 
zajedno, a bez takve Titove uloge nastupila bi nerješiva kriza 1 paraliza. Sam je život, a ne samo nacionalne 
težnje, spontano usmjeravao redistribuciju moći i vlasti sa saveznog vrha na republike, koje su dovedene u 
situaciju da moraju graditi svoje nacionalne politike. 

S obzirom na generalnu političku orijentaciju SKJ, prije svega Tita i Kardelja, proces 
osamostaljivanja republika bio je s jedne strane legitiman, a s druge i snažno usporavan, jer je nosio klicu 
raspada države. Na momente Tito je čak prijetio državnim udarima protiv pojedinih republika, a na momente 
ih je hrabrio na putu prema većoj samostalnosti. U toj krivudavoj politici Tito se uvijek zaklinjao na bratstvo 
i jedinstvo i na čuvanje Jugoslavije, ali se držao kursa ravnopravnosti i jačanja samostalnosti federalnih 
jedinica. U tomu dramatičnom upravljanju najkonfliktnijom državom u Europi, Tito je bio u iskušenju da i 
formalno uvede diktaturu. Na taj korak su ga navodili i drugi.38 U procesu oblikovanja svojih politika sve su 
republike umatale svoje ideje u retoriku samoupravljanja i u svoje “specifično jugoslavenstvo. 

Hrvatskomu nacionalnom pokretu put je otvorilo i odumiranje Saveza komunista. Formalni 
pokazatelj njegova odumiranja su 1 sastanci njegovih osnovnih organizacija. U ratnim i poratnim godinama 
sastanci partijskih ćelija održavali su se dva puta tjedno, a već godinama nekoliko puta godišnje, pa i to po 
direktivi centralnih komiteta. Aktivni Savez komunista više nije bio potreban režimu koji je sam stvorio i 
koji ga drži da mu služi, i to je uzrok njegove propasti.39 

Odumiranje Saveza komunista otvorilo je put regrupiranju socijalnih i političkih snaga, stvarajući 
konstelaciju kakva je bila u Kraljevini Jugoslaviji. Podjela na komuniste i antikomuniste nestajala je, 
ustupajući sve više mjesto nacionalnim podjelama. 

Sljedeći činitelj bitan za procese u idućem razdoblju jest stvaranje tehno-menedžerskog sloja koji je 
počeo potiskivati moć partijsko-političke birokracije. Njihova moć je izvirala iz raspolaganja dohotkom i iz 
vladanja nad radnicima. 

Do sredine šezdesetih godina dominantan položaj u društvu imala je politička struktura, odnosno 
“politička birokracija", a zatim, posebno od privredne reforme 1965. godine, društveni proces sve više 
dovodi na vlast “menedžere", odnosno “tehnokraciju". Paradoksalno je da je taj proces dobio svoju 
“Jegalnost" u koncepciji samoupravljanja. Naime, bitan je princip i cilj radničkoga samoupravljanja 
oduzimanje prava političkim strukturama da upravljaju privredom i prenošenje upravljanja na radne 
kolektive. Ali prava koja su se “prenosila na radne kolektive, prelazila su više na rukovodeće ekipe u njima, 
a manje na neposredne proizvođače. 

Taj proces nije odmah izazvao sukob “tehnokracije" s političkim strukturama, ali je “politička 
birokracija" silazila s prvoga mjesta na drugo, a “menedžeri' i “tehnokrati", točnije poslovni ljudi iz 
privrede, banaka, osiguravajućih zavoda, velikih proizvodnih i prometnih sustava sve su više dobivali 


vodeće mjesto. Profesionalni političari postupno su gubili moć i ugled. 

Tako je otvoren put jačanju društvene moći novoga “upravljačkog sloja". Usporedno s procesom 
odvajanja “upravljačkog sloja" od radnih masa tekao je i proces nastajanja socijalnih razlika i bogaćenja. 
Stvarala se neka vrsta tzv. srednje klase. 

Rukovodeće strukture u privredi, osobito u bankama, trgovini itd., izmicale su organiziranoj 
društvenoj kontroli 1, oslanjajući se na monopol informacija, na znanje i na ekonomsku moć, postajale sve 
jači društveni činitelj. Politička se moć sve više “selila? iz državnih i političkih organa u velike proizvodne 
organizacije, banke i slične privredne centre. 

U procesu izvođenja privedne reforme integrirana su manja i srednja poduzeća u velike i složene 
proizvodno-prometne sustave. Tako, npr., krajem 1969. gotovo sva metalna industrija Beograda udružila se 
u jedno poduzeće s oko 25.000 radnika. Na valu političke kampanje za integracije bila je donesena odluka da 
se sva poljoprivredna dobra u Vojvodini udruže u jedan kombinat, čime bi se stvorio najveći div na svijetu. 
U BiH se cijelo šumarstvo od uzgoja do prerade objedinilo u “Šipadu", gotovo cijelo metalna industrija u 
poduzeće “Unis? itd. 

Inicijatori stvaranja velikih sustava u privredi bila su republička vodstva koja su time težila ojačati i 
svoju moć. Po unutrašnjim odnosima velika su poduzeća sve više sličila koncernima i monopolima u 
kapitalizmu. Udjelom velikih poduzeća u strukturi privrede Jugoslavija je čak nadmašila neke kapitalističke 
zemlje. 

Stvaranje srednjega sloja, marginaliziranje radničkoga samoupravljanja, uspostavljanje novih 
odnosa slično kapitalističkim poduzećima, našlo i svoje ime — kapital-odnos — što će biti povod i uzrok 
teškoga sukoba u vrhovima SKJ. U tom će sukobu jedna struja na čelu s Kardeljem pokrenuti 
“revolucionarni udar" protiv “kapital-odnosa" koji je otvarao put restauraciji kapitalizma. Uz ovu, u isto se 
vrijeme javila i neugasiva tendencija prema višestranačju. 

Konačno, uza sve navedene društvene sukobe valja dodati i golu borbu za vlast, koja se intenvizirala 
upravo u vrijeme tzv. maspoka, što će biti jedan od uzroka njegova poraza. Borba za vlast u komunističkom 
režimu mnogo je oštrija nego u parlamentarnim sustavima, jer uspon i pad u vlasti uvijek znači dobitak 
odnosno gubitak svih privilegija, pa čak i izgon iz javnog života i političku smrt. S obzirom na to da su 
početkom sedamdesetih neškolovani 1 doškolovani partizanski kadrovi već morali napuštati pozicije u vlasti, 
otvorila se borba za “fotelje". 

Na nižim razinama u politički su život ušli deseci tisuća novih mlađih i poletnih, ambicioznih ljudi, 
posebno visoko školovanih. Izgledalo je da za godinu-dvije cijela ratna generacija sići s političke scene. 

“Osvojivši? dio vlasti, mlada generacija u usponu forsirala je da se “stari povuku s političke scene i 
otvore prostor mlađima. Osim toga, time su željeli osigurati provođenje “modernijeg stila rada i 
rukovođenja". Taj pritisak nije mimoišao ni vođe revolucije kao što su Edvard Kardelj, Vladimir Bakarić, pa 


ni samoga Josipa Broza Tita, kojemu je bila namijenjena počasna funkcija šefa države i koji bi po logici 

novoga federativnog uređenja izgubio moć i uglavnom reprezentirao zemlju, kao što je to slučaj s 
britanskom kraljicom. 

Mlađa “liderska grupacija" smatrala je da je otvorena realna mogućnost za preuzimanje vodstva od 
starije ratne generacije. Proces smjene generacija na vodećim položajima, započet početkom 1960-ih, stvorio 
je 1969. nov “odnos snaga". Neka republička rukovodstva većinom su bila sastavljena od mlađih koji nisu 
sudjelovali u revoluciji. Težeći legitimitetu, popularnosti i moći, oni su izlazili u javnost s “modernim? 
konceptom društvenoga razvoja. Optuživali su staru generaciju da je “umorna“, “birokratizirana", 
“nepismena", “dogmatska? itd. Nudili su koncept modernoga društva, obećavali ubrzano postizanje razine 
visokorazvijenih zemalja zapada. Favorizirali su uspon moći poslovodnih struktura, zahtijevali da se Savez 
komunista angažira na ukidanju i potiskivanju “primitivnih" egalitarnih tendencija i “primitivne političke 
birokracije, forsirali primjenu tržišnoga mehanizma, a neki skriveno najavljivali i općenacionalno pomirenje 
“zavađenih" iz doba rata i revolucije, konstituciju nacije kao države, itd. 

U političku borbu sukobljenih partijskih struktura počele su ulaziti i snage stare građanske 
provenijencije, nudeći svoje savezništvo “progresivnom dijelu" Saveza komunista, nadajući se da će s njim 
podijeliti političku vlast i time postupno usmjeravati globalni društveni razvoj prema restauraciji građanskih 
oblika društvenoga života. Početni oblici savezništva počeli su se i ostvarivati. 

Jedni su podržavali slobodnu artikulaciju latentnih i prije prigušenih ideja, kojima treba omogućiti 
da se javno manifestiraju — što će društvo učiniti demokratskijim, a to će učiniti i sam Savez komunista 
modernom partijom jer će morati izoštravati svoje poglede i ideje u javnoj konfrontaciji sa suprotnim 
idejama i pogledima. Suprotstavljajući se takvu “liberalističkom'" konceptu, drugi su u tome vidjeli put 
prema restauraciji građanskih političkih odnosa i institucija, što može izazvati čak i građanski rat. 

Pojavila su se i neslaganja s ekonomskim razlikama. S jedne strane su bili zagovornici jačanja 
razlika, kao puta za veću zainteresiranost za rad i stvaralaštvo, posebno nosilaca složenijih 1 viših oblika 
rada, na štetu nekvalificiranoga rada, a s druge se strane isticalo da su socijalne razlike već dostigle razinu 
kada počinju prerastati u klasne razlike. 

Proces idejne 1 političke diferencije dostigao je početkom 1970-ih razinu oblikovanja frakcija u 
Savezu komunista, koje su temeljito uzdrmale njegove redove. A budući da je Savez komunista imao 
središnju poziciju u društvenom poretku, da je, dakle, bio “centar svih centara vlasti", frakcijska borba u 


njemu uzdrmala je cijelu strukturu upravljanja društvom. 


b) Titova obrana politike CK SKH 


Odjek X. sjednice CK SKH znatno je nadmašio “cestnu aferu", pa čak i “slučaj \ilas? 1 “slučaj 


Ranković". Pretežan dio srpske javnosti u duhu i slovu te sjednice vidio je avet ustaštva i tendenciju 

razbijanja Jugoslavije. Svaka inicijativa iz Hrvatske ma kako bila formulirana i argumentirana, dočekivana 
je “na nož" ako teži jačanju njezina suvereniteta.40 Upravo se to dogodilo s X. sjednicom. 

Prve negativne reakcije došle su iz vojnih krugova. To je Tita stavilo pred dilemu hoće li stati na 
stranu svojih generala ili će podržati rukovodstvo SKH. Dilema nije bila laka jer mu je JNA bila trajni 
apsolutni oslonac koji nije smio izgubiti. Tito je unatoč tome stao na stranu Hrvatske i prvi put nakon 25 
godina dopustio hrvatskim političarima da generalima tumače svoju politiku. U razgovorima u Beogradu, 
Zagrebu i Splitu angažirani su hrvatski čelnici: V. Bakarić, M. Tripalo, S. DabčeviĆ-Kučar i P. Pirker. 

S obzirom na strogu vojnu hijerarhiju, disciplinu i odanost Titu, generali se nisu usudili opirati 
svome vrhovnom komandantu. U generalštabu 20. veljače 1970, nakon Bakarićeva izlaganja, govorili su 
samo admiral Mate Jerković, pomoćnik ministra obrane i general-pukovnik dr. Gojko Nikoliš, španjolski 
dobrovoljac, ratni i poratni šef saniteta JNA (autor knjige koja je bila bestseler); oba su kritički govorila o X. 
sjednici i politici CK SKH.41 

Neizbježna rasprava o toj sjednici na državno-partijskom vrhu Jugoslavije nije se mogla odmah 
održati jer je Tito otišao na skoro dvomjesečno putovanje po zemljama Afrike; bez njega se rasprava o 
politici jedne republike nije mogla održati. Za to je vrijeme iz dana u dan narastala kritičnost u Jugoslaviji 
prema događajima u Hrvatskoj. U svim republikama centralni komiteti i politički aktivi raspravljali su o X. 
sjednici ali bez šireg publiciteta; zato se u CK SKH smatralo da se radi o “zavjetu šutnje. U samoj je 
Hrvatskoj iz dana u dan jačala politička kampanja na platformi X. sjednice. Na masovnim sastancima tražio 
se opoziv M. Žanka s dužnosti potpredsjednika Savezne skupštine, čemu je parirala beogradska štampa, 
posebno list “Borba. 

Na sjednici Izvršnog biroa 16-18. ožujka 1970. prvi je govorio B. Mikulić (BiH), izbjegavši 
definirati jasan stav, osim u prenošenju zahtjeva javnosti da se identificiraju snage koje su stajale iza Žanka, 
rekavši da se “spominju najodgovorniji državni i partijski funkcionari u našem društvu*.42 

Punu, čistu i jasnu podršku politici CK SKH dao je prvi čelnik Makedonije K. Crvenkovski, rekavši 
i ovo: 

“... meni kao komunisti Makedoncu oduvijek je bio jasan unitarizam, i moram Treći da mi nikada nije 
smetala bitka protiv unitarizma... mislim da je bio dug komunista Hrvatske, a i njihova obaveza pred 
vlastitim narodom da jedanput raščiste s pojavom unitarizma... zato da bi se mogao konstituirati 
individualitet Hrvatske... zalažem se za stav (Izvršnog biroa, D.B.) da se ni jedan drugi nacionalizam ne 
može tući... iz ... drugog centra... a pogotovo iz Beograda...?43 

Osvrćući se na tendenciju CK SKH da se predstavi avangardnom snagom u tekućoj reformi, 
Crvenkovski je rekao da “... jedna ideja može postati avangardnom ako je drugi prihvate..."44 


Skrenuo je pažnju Hrvatima da malo obuzdaju svoje masmedije. 

Predsjednik CK Crne Gore Veselin —uranović zamjerio je što se (u Hrvatskoj, D.B.) degradira borba 
koja se više godina vodi protiv unitarizma (slučaj Ranković). I on je otvorio pitanje “anonimnosti grupe čiji 
je eksponent Žanko"45. 

Član Izvršnog biroa Veljko Vlahović kritizirao je tendenciju šikaniranja onih koji se ne slažu s X. 
sjednicom rekavši da će “naše društvo biti sve više osjetljivo na ljudske odnose... ono što bi moglo ličiti na 
tragove izvjesnog staljinizma...?46 

C. Mijatović, također član Izvršnog biroa, dugogodišnji čelnik SK BiH, oštro je polemizirao s 
politikom CK SKH i K. Crvenkovskim rekavši: 

“... Da li se ... Savez komunista Jugoslavije postupno razvija u šest samostalnih partija i neku 
njihovu labavu konfederaciju... Je li to alternativa unitarizmu, centralizmu... o kome s pravom ... glasno 
govorimo... dok o republičkom etatizmu znatno manje govorimo..."47 

Suprotstavljajući se tezi K. Crvenkovskog, Mijatović se založio da se zajednički dogovorno može i 
mora napadati svačiji nacionalizam, i ilustrirajući to na problemima BiH rekao: 

“... Iz Beograda se, npr. može doprinijeti borbi protiv srpskog nacionalizma u Bosni, kao što se iz 
Zagreba isto tako može doprinijeti u borbi protiv hrvatskog nacionalizma u Bosni i Hercegovini..."48 

Glavnu kritiku X. sjednice izložio je E. Kardelj. On je (neimenovanim) hrvatskim liderima rekao da 
su “mnogi današnji antiunitaristi mene napadali... kao slovenskog separatistu i nacionalistu... Slažem se s 
načelnim stavovima (X. sjednice, D.B.) u pogledu nacionalnog pitanja. Uvijek su to bili i moji stavovi. 
Slažem se u cjelini s osudom unitarizma. Ni jedna riječ mi ne smeta u toj osudi. Ako mi nešto smeta — to je 
samo to što nije Savez komunista Hrvatske već prije nekoliko godina zauzeo taj stav koji je sada zauzeo, jer 
bi onda bilo mnogo manje teškoća u Hrvatskoj, i u drugim republikama nego što ih sada ima... 

Ja se, međutim, ne slažem... s metodama obračunavanja u Savezu komunista..." jer “kada počne 
mlin da se vrti... onda nastaje stihija...'49 

Predsjednik CK SK Srbije, M. Nikezić, govorio je samo dvije minute rekavši “Mi ne držimo 
“Borbu... i predložio da ...?tu “Borbu' treba skloniti iz Beograda."50 

Član Izvršnog biroa M. Todorović nije se izjašnjavao o X. sjednici rekavši: “Ja sam u potpunosti 
suglasan s ocjenom i analizom koju je dao drug Kardelj...", očekujući da će CK SKH razvijati “... 
pozitivne... rezultate 10. plenuma i istovremeno otklanjati negativne elemente i negativne posljedice", 
dodavši “... Miko Tripalo je dobro učinio što je izričito iznio da iza Žanka ne stoji nikakva grupa iz druge 
nacije i republike.?5 1 

Ni ostali iz Srbije i Crne Gore nisu se upuštali u analizu politike CK SKH. 

Hrvatski su političari pružili detaljnije informacije o politici CK SKH u kontekstu X. sjednice. 

Savka Dabčević-Kučar prihvatila je izlaganja Kardelja i Crvenkovskog, a odbila stavove Mijatovića. 


Istakla je da se politika SKH ne razlikuje od politike SKJ, da se vodi borba protiv hrvatskoga nacionalizma, 

a za ilustraciju je navela da je u Matici hrvatskoj sutradan nakon X. sjednice bio pripremljen manifest protiv 
politike CK, da su “opalili s tri mjeseca zatvora? studente koji su, na čelu s 1. Gabelicom u HNK napali 
izvođenje drame Marijana Matkovića General i njegov lakrdijaš, jer da ona vrijeđa bana Jelačića, da je 
ustaška emigracija napala X. sjednicu pod motom “komunisti Bizantinci ponovo prevarili hrvatski narod". 
Ona je dokazivala da će X. sjednica jačati jedinstvo Jugoslavije. 

Vladimir Bakarić je odbio aluzije o umješanosti Srbije i saveznih funkcionara u zavjeri protiv SKH 
u “slučaju Žanko", a zatim tumačio jugounitarizam u Hrvata, rekavši da se on začeo i razvijao u Hrvatskoj i 
da još traje. Kazao je: 

“Treba reći da je on bio vrlo jak i u Partiji do danas... ima naših ministara... kao npr. Smodlaka koji 
je za sebe tvrdio, a koji je inače pošten čovjek, da je Jugoslaven i Dalmatinac i ništa drugo... ali bilo je naših 
ministara... koji su se slično ponašali u saveznoj vladi."52 Što se tiče hrvatskih nacionalista, Bakarić kaže: 
“Kada ih prebrojimo u vodstvu je šest ili sedam ljudi... 

Glede daljnjeg razvoja odnosa u Jugoslaviji Bakarić pridaje golemo značenje razvijanju 
samostalnosti BiH rekavši: 

“Ja smatram da je Bosna učinila ogroman korak naprijed, da je postala jedan pravi subjekt u ovoj 
Jugoslaviji... Mislim da je za Jugoslaviju... podržavajući kurs da ona sama samostalno uređuje 
međunacionalne odnose... bez naših upletanja i bez upletanja bilo koga. Mislim da to... slagali se u detalju ili 
ne, treba ... podržati i mislim da je to za budućnost Jugoslavije jedna od najvažnijih stvari...?53 

Miko Tripalo je uvjerljivo argumentirao negativnost akcije M. Žanka, dodavši da je njegova 
upornost, tvrdoglavost i agresivnost izazvala revolt članova CK SKH, pa su zato prema njemu bili tako oštri. 

Tito je u zaključku sjednice pohvalio duh jedinstva, a zatim “pomirio" Kardelja s hrvatskim 
političarima rekavši: 

“Da je pitanje 10. plenuma bilo ovako izneseno kao što je danas i da su bili mnogi elementi... prije 
poznati i da je data ovakva karakteristika kao što je dao Kardelj, a ja stopostotno prihvaćam njegovo 
izlaganje, onda bi ta (psihoza napetosti, D.B.) odavno već splasnula... Isto tako mislim da je vrlo dobro što je 
Savka ovdje iznijela mnoge stvari koje su i meni bile nepoznate... I dobro je što su... Tripalo i Savka kazali u 
čemu smatraju da su im pogreške... Ja moram Cvijetinu kazati da se meni njegovo izlaganje nije 
svidjelo...?54 

U Kardeljevoj kritici politike SKH stoji teza o zakašnjeloj borbi protiv unitarizma u Hrvatskoj. 
Hrvatski političari nisu spomenuli da je upravo on skoro pet godina prije X. sjednice formulirao koncepciju 
preobrazbe Jugoslavije u konfederaciju ili savez suverenih država. Valja mu priznati i činjenicu da je 
godinama bio u sukobu s A. Rankovićem, a povremeno i s Titom zbog njegova kolebanja i popuštanja 


tendencijama unitarizma. 

Činjenicu kašnjenja lidera SKH u suprotstavljanju unitarizmu priznao je i Bakarić, rekavši da čak i 
među aktualnim hrvatskim ministrima ima unitarista. Upravo zato Kardelj je branio svoje autorstvo borbe 
protiv unitarizma, koje mu se hoće oduzeti u idućem razdoblju. On odbija pomisao da bi neki mladi lideri 
mogli preuzeti tu njegovu pionirsku ulogu.55 

Najznačajniji aspekt sjednice državno-partijskog vrha Jugoslavije o X. sjednici jest prešućivanje i 
Tita i CK SKH i srbijanskih političara o zavjeri protiv Hrvatske iako su svi oni znali o čemu se radilo. Hrvati 
su čak i demantirali postojanje zavjere. Tito, nakon “udara na Srbiju“ u slučaju Rankovića, znao je da se to 
ne može ponoviti, a srbijanski su političari znali da bi izgubili bitku zato što bi se napad na Tita smatrao 
napadom na Jugoslaviju. Naravno, svi su znali da bi otvoreni sukob ugrozio temelje režima i opasnost od 
vanjske intervencije. Osim toga Srbi su procijenili da je za njih dovoljna Kardeljeva kritika. 

Nakon spomenute sjednice Izvršnog biroa, umjesto očekivanog smirivanja došlo je ponovno do 
pogoršanja situacije. Naime, informacija sa sjednice upućena u partijske organizacije sadržavala je 
Kardeljevo izlaganje i Titovu završnu riječ, ali bez onih rečenica u kojima je odao priznanje hrvatskim 
političarima za dana objašnjenja, pa je ispalo da je Izvršni biro odbacio politiku CK SKH. U Zagrebu je to 
izazvalo konsternaciju i zabrinutost pa se čak počelo govoriti i o mogućoj smjeni najodgovornijih političara 
ili o samokritičnom priznanju i reviziji politike X. sjednice. Takva atmosfera zabrinutosti trajala je oko 
mjesec dana. Iako se znalo da se Kardeljevo izlaganje razmatra u svim republikama, a posebno u JNA, 
hrvatsko se rukovodstvo nije usudilo intervenirati kod Tita. Čekajući daljnji razvoj manje-više pasivno, 
prilika im se pružila 2. svibnja 1970. na intimnoj večeri priređenoj u Titovu čast. Saznavši za manipulaciju s 
dokumentom rasprave s X. sjednice, Tito je rekao: 

“... Nema što da prigovorim i slažem se s vašim X. plenumom... X. sjednica je bila konstruktivna... 
Nitko nema pravo ni na kakvoj sjednici pa ni na Izvršnom birou da vam osporava da vi o svojim problemima 
u Hrvatskoj raspravljate ovako kao što ste raspravljali na X. sjednici... 

... Nemojte se suviše ljutiti na druga Kardelja. On je htio dobro. Nije mu najbolje ispalo. Ja sam se s 
njim složio. Bilo je drugova koji su svašta govorili, tako da se meni kosa dizala na glavi... 

... Ja ću vam dati podršku kada god treba. Vi znate, ja sam Hrvat iz Hrvatskog zagorja, iz srca 
Hrvatske..."56 
5. Hrvatska u ulozi ostvarivanja titovsko-kardeljevske ideje 


konfederacije — pregrupiranje političkih snaga 


Rasprava u državno-partijskom vrhu Jugoslavije o X. sjednici (ožujka 1970) nije donijela smirivanje 
napetosti. 
Tito je bio svjestan mogućnosti raspada Jugoslavije. Zato on i Kardelj već desetak godina 


razmišljaju o konfederaciji kao posljednjem instrumentu spašavanja Jugoslavije. S vremenom su oba 

državnika radikalno promijenila svoju koncepciju Jugoslavije. Tito od sredine 1960-ih nije onaj iz pedesetih 
godina kada je bio veliki Jugoslaven. Iskustvo iz rata (1941-45) i vladanje najkonfliktnijom državom u 
Europi u minulih 25 godina uvjerili su ga da se ta država ne može održati ni ideologijom jugoslavenstva ni 
diktaturom staljinističkoga tipa. Uostalom, nikada nije propustio govoriti da Jugoslaviju može održati samo 
ravnopranost naroda i republika. U tom je pogledu E. Kardelj bio mnogo određeniji i jasniji. On je svojim 
bliskim suradnicima tumačio da se mora testirati konfederacija, pa ako ni to ne bude funkcioniralo, da treba 
“dići ruke" od Jugoslavije, dodavši čak i to da su teze KPJ iz 1920-ih o Jugoslaviji kao umjetnoj tvorevini 
realnije od onih iz sredine 1930-ih po kojima je KPJ odlučila da se ona mora braniti.57 

I Tito i Kardelj su imali enormnu moć, u odanosti JNA, u još uvijek snažnoj karizmi kao suosnivača 
Jugoslavije, lidera antifašističke revolucije 1941-1945. 1 slavnoj pobjedi nad Staljinom (1948-1955). 
Osloncem na takvu moć računali su da će sve političke snage — dakle nacije i republike — ili same prihvatiti 
ili će ih prisiliti da slijede njihovu viziju transformacije Jugoslavije. Oba su bila svjesna da na putu stvaranja 
njihove vizije stoji velikosrpska ideologija kao glavni protivnik, bez obzira tko se nalazio na čelu Srbije. 
Zato su kao i u NOB-u težili koaliciji jugoslavenskih snaga, uključivo, naravno, i one u samoj Srbiji kako bi 
se dobila jugoslavenska sinteza interesa. 

Za stvaranje antihegemonističke koalicije Tito je forsirao jačanje tzv. jugoslavenske političke 
periferije — jačanje suverenosti i autonomnosti BiH, Makedonije, Kosova, Vojvodine pa i Crne Gore, kako bi 
dostigao određenu ravnotežu i simetriju naspram Srbije, Hrvatske i Slovenije. 

Tražio je da se BiH ponaša što suverenije kao tampon republika između Srbije i Hrvatske, kako je to 
i Bakarić rekao na spomenutoj sjednici Izvršnog biroa. Tito je, često posjećujući BiH, stalno hrabrio njezino 
vodstvo govoreći im “ne dajte se ni Beogradu ni Zagrebu. Još od sredine šezdesetih, a naročito od dolaska 
na vlast Branka Mikulića i Hamdije Pozderca, BiH je i sama krenula prema emancipaciji od savezne 
administracije, i to u tri važna aspekta: proglašenje Muslimana nacijom, smanjivanje represije nad Hrvatima 
i obuzdavanje velikosrpskih snaga. Od sredine šezdesetih BiH je počela graditi svoju ekonomsku politiku. 
Naime, u prvih skoro 20 godina, savezni planovi su BiH namijenili ulogu sirovinske i energetske baze 
polazeći od njezinih prirodnih bogatstava: 90% željezne rude 50% boksita, 35% drvne mase, 35% vodenog 
potencijala itd. Jaka bazična, teška i moćna vojna industrija uvjetovale su stvaranje velikih proizvodnih 
sustava s malim radničkim plaćama.58 

Od sredine šezdesetih BiH stvara novu privrednu strukturu razvijanjem prerađivačke industrije. Uz 
malu pomoć federacije, BiH se gradila na račun malih plaća i stalnim samodoprinosima, koji su postali 
sustav po kojemu, dok se jedan nije ni završio, drugi samodoprinos je već počinjao, dostigavši i do 20% 
plaća. U tim godinama ostvaren je plan izgradnje 1.000 škola, 1.850 km asfaltnih cesta, kojih prije nije ni 
bilo, iz kasaba su izrastali lijepi gradovi, otvorena su 3 nova sveučilišta, osnovana akademija, izgrađena 


televizija itd. 

B. Mikulić je 11. ožujka 1970. tumačio Titu politiku CK SK BiH rekavši “... nikada Srbi i Hrvati 
nisu iskreno primili Muslimane kao svoje sunarodnike. Oni su im bili potrebni iz političkih razloga: prvo, 
radi prostog uvećavanja broja Hrvata odnosno Srba u Jugoslaviji 1 drugo, kao “sredstvo? u borbi za primat u 
BiH." Tito se složio s tom politikom i, obećavši joj podršku, rekao: “Nemojte se s drugima svađati, ali radite 
po vašem mišljenju. To mi je potpuno jasno. Shvatio sam to već prvih dana kada smo u ratu došli u istočnu 
Bosnu?" (1941).59 

Tito je dakle BiH, kao središnjoj republici, dodijelio ključnu ulogu u svojoj viziji reformirane 
Jugoslavije. 

Također je podržavao i suverenost Makedonije. Nikada nije napadao makedonski nacionalizam. 
Makedonija ugrožena od sva četiri susjeda, našla je utočište u Jugoslaviji. Kao nacija i država težila je što 
potpunijem suverenitetu i zato bila spremna za južnoslavensku konfederaciju. 

Slovenija je bila najistaknutija u borbi za konfederaciju. “Cestna afera" brzo je prevladana. Njezini 
akteri su obnovili svoju politiku. Predsjednik vlade S. Kavčič, glavni “optuženi" za tu aferu rekao je: “... da 
će svaka republika i pokrajina morati imati svoj Deseti plenum — neka na jednom, neka na drugom pitanju, 
neki kroz pisma, drugi kroz ceste... Mi u Sloveniji smo shvatili suštinu 10. sjednice CK SKH. Međutim, ima 
i takvih koji to nikada neće shvatiti.'60 

Kosovo je također bilo na smjeru Titove politike. Njegovo vodstvo je formalno napustilo ideju 
republike, posvetilo se svome nacionalnom preporodu, obrazovnoj revoluciji, ali istodobno nastojalo da se 
svako novo pravo i ovlasti koje ostvare republike, dodijele i pokrajinama (ministarska mjesta u saveznoj 
vladi, odgovarajuća kvota ambasadora itd.).61 Dakle, Kosovo u kojemu su Albanci već dominirali, bilo je 
vrlo podobno za Titovu političku viziju konfederacije. 

Hrvatska je u fazi o kojoj je riječ bila glavni Titov oslonac. Ona, međutim, nije trebala, pa ni smjela, 
samostalno i avangardno i bučno djelovati na Titovu konceptu, da ne bi izazvala Srbiju. 

I zaista, osim Bakarića 1 Tripala koji su bili članovi Izvršnog biroa, drugi hrvatski političari nisu bili 
vidno angažirani u koncipiranju reforme federacije. Svojom platformom borbe protiv unitarizma i 
centralizma, Deseta sjednica i puna politizacija na tome kursu jačala je Titovu antihegemonističku frontu. Tu 
tezu potvrđuje i predsjednica CK SKH Savka Dabčević-Kučar koja će, 27 godina nakon Desete sjednice, 
reći: 

“... u razdoblju prije 1970-71. nismo pomišljali na to da bi Hrvatska bila potpuno samostalna država 
izvan Jugoslavije, a sve do rasprava o Ustavu nije u nas bio sazrio čak ni konkretni prijedlog na koji bi način 
Hrvatska u Jugoslaviji bila potpuno ravnopravna suverena država...62 

I dalje: “... kako smo mi tada držali da će u Jugoslaviji biti moguće ostvariti hrvatsku državnost, teza 
o apriornom odbacivanju Jugoslavije, o apriornom odbacivanju svakog socijalizma, činila nam se 

neprihvatljivom, jer smo držali da se socijalizam može “popraviti?"...63 

Međutim, iako Deseta sjednica i lideri tzv. maspoka nisu oblikovali neke bitno nove elemente 
političke strategije, prekinuli su prijašnju politiku zatajivanja hrvatstva i široko otvorili vrata slobodnijemu 
političkom životu i duhovnom stvaralaštvu u svim područjima — znanosti, kulturi, umjetnosti — tako da su se 
Hrvati počeli ponašati kao bilo koja moderna nacija koja drži do svoje povijesti, do svoga jezika, do svoje 
državnosti, do svoga ekonomskog razvoja, uz borbu protiv onih koji takvu orijentaciju osporavaju i 
ugrožavaju, a to su u ondašnjim prilikama bile unitarističke i dogmatske snage koje su podržavane iz 
Beograda 1 od dijela Srba u Hrvatskoj. 

Novo u političkom životu, kao rezultat desetogodišnje demokratizacije, izlazak je politike iz 
kabineta CK 1 vlade na “ulice". Naime, gotovo sve što se raspravljalo na Centralnom komitetu sada je bilo 
prenašano na narod posredstvom masmedija, što se prije gotovo 15-20 godina nije prakticiralo. 

Politika se dakle nije promijenila, ali je sve više postajala otvorena prema građanima. Takav otvoren 
politički život u narodu se doživljavao kao oslobođenje od dotadašnjega krutog režima i kao širenje prostora 
slobode. 

Prethodna analiza vodi zaključku da je sve federalne jedinice bilo moguće dobiti za konfederaciju, 
ostalo je da se sada analizira raspoloženje u Srbiji. 

U idućih nekoliko godina nakon pada Rankovića (1966-1972), srbijansko vodstvo se ujedinilo i 
stabiliziralo na konceptu izgradnje modernije i demokratskije zemlje. Glavni akteri te koncepcije bili su K. 
Popović, P. Stambolić, M. Nikezić, L. Perović. Nešto kasnije glavni akteri bili su M. Nikezić i L. Perović. 
Nasuprot etatističkom i dogmatskom konceptu privrednog razvoja, oni su razvijali tržišni mehanizam; 
nasuprot oslonca na radništvo i samoupravljanje, forsirali su moć i vlast tehnokratskih i menedžerskih 
struktura; nasuprot jugoslavenstvu okrenuli su se Srbiji; suprotno Titovu smjeru jačanja SKJ, zagovarali su 
njegovu liberalizaciju, po čemu su stekli i etiketu liberala. 

Glede reforme federacije 1970-71. došlo je do manjih razlika. Jedan se dio političara na čelu s 
Dražom Markovićem tome opirao, težeći u ustavnoj komisiji da se što više prijašnjih ovlasti i moći sačuva u 
rukama federacije, a posebno da se autonomija pokrajina ne povećava, ako se ne može smanjiti. Tito je 
intervenirao i čak zahtijevao da Centralni komitet smijeni Markovića, što je Nikezić odbio, ali je uspio 
pridobiti državno-partijski vrh Srbije da se suglasi s reformom federacije. 

Nemoćni da pruže otpor reformi federacije, srbijanski političari su računali na skori Titov odlazak, 
bilo biološki, bilo po vlastitoj želji, koju je 1970. 1 1971. i sam više puta najavljivao. Njegovim odlaskom u 
Jugoslaviji bi se dramatično promijenio odnos snaga u korist Srbije. No, glavno uporište politike bilo je u 
izgradnji moćne privrede u koju valja uključiti instrumentarije poslovanja razvijenih zapadnih zemalja: 
dionice, vrijednosne papire, ulaganja banaka i trgovine u industriju 1 u atraktivne grane, kao npr. u jadranske 
hotele u Hrvatskoj. Ta politika je računala na podršku iz ostalih republika koje će više vjerovati 


demokratskoj nego staroj birokratskoj Srbiji. 

Međutim, pravo raspoloženje duhova u Srbiji 1970-71. nije bilo ni ono Draže Markovića, a još 
manje ono M. Nikezića. Krvava zbilja u budućnosti — rat Srbije 1990-ih — pokazala je da pravo raspoloženje 
bilo ono koje je srpska inteligencija uobličila u javnim raspravama o reformi federacije. Zato se ovdje mora 
šire citirati dio tih rasprava: 

“Svatko tko umije politički gledati 1 misliti lako može otkriti da promjena Ustava, koja se sada hoće 
sprovesti, nema nikakav dublji društveni smisao, nema ničeg zajedničkog s nekakvim tobože nagomilanim 
društvenim teškoćama u koje se ova zemlja zaplela na svom mučnom putu prevladavanja naslijeđenih 
zaostalosti najrazličitijih vrsta i boja, nema za cilj razrješavanje nekakvih prirodnih, neizbježnih, 
nezaobilaznih teškoća čitavog dosadašnjeg društvenog kretanja. U stvari, potrebu za tim promjenama, kao i 
njihov pravac i obujam, izaziva i određuje samo i jedino jedna nacionalistička zaslijepljenost koja je 
posljednjih godina kod nas uzela zastrašujuće razmjere, samo i jedino jedan nasrtljivi nacionalizam koji sve 
više uživa ne samo pravo građanstva, već i privilegiran položaj, a koji olako uzima da su isključivost, mržnja 
i krivotvorenje pravi i najbolji način nacionalnog potvrđivanja. 

... Treba odmah reći da predložena ustavna promjena iz osnova mijenja karakter dosadašnje državne 
zajednice jugoslavenskih naroda. Ili točnije: tom promjenom se, u stvari, odbacuje sama ideja jedne takve 
državne zajednice. Ukoliko nešto još i ostaje od nje, to je samo zato da bismo u sljedećoj takozvanoj drugoj 
fazi promjene imali još što privesti kraju. Treba biti načisto s tim da je Jugoslavija već danas gotovo samo 
geografski pojam, budući da se na njenom tlu, ili točnije, na njenim razvalinama, i to pod maskom 
dosljednog razvijanja ravnopravnosti između naroda koji u njoj žive, uspostavlja nekoliko samostalnih, 
nezavisnih, čak međusobno suprotstavljenih nacionalnih država. To je činjenica kojoj treba smjelo pogledati 
u oči. 

Što se mene osobno tiče, moram priznati da žalim što je do toga došlo. Ali ne pada mi ni na kraj 
pameti da se zalažem za spašavanje po svaku cijenu nečeg što se ne može spasiti i što, kako ispada, u 
ovakvom vidu ili prividu nije ni vrijedilo stvarati. 

... Mnogo je važnije ukazati ovdje na to da se srpski narod već sada nalazi u neravnopravnom 
položaju prema drugim narodima u Jugoslaviji, tako da je predložena ustavna promjena, u krajnjoj liniji, 
uperena protiv njegovih najdubljih životnih interesa. Krajnja konzekvencija te promjene bila bi njegovo 
potpuno dezintegriranje. 

Očigledno je da granice sadašnje SR Srbije nisu nikakve ni nacionalne ni historijske granice srpskog 
naroda... 

... Kao što je dobro poznato, izvan granica SR Srbije srpski narod živi još u četiri od pet preostalih 
republika. Ali, ni u jednoj od tih republika on ne može živjeti kako treba. U SR Hrvatskoj i SR Makedoniji 
srpski narod nema nikakvih posebnih Ustavom zagarantiranih prava na nacionalni život... U SR Bosni i 


Hercegovini, iako čini većinu stanovništva, srpski narod faktički nema mogućnosti ni da se služi svojim 

ćiriličkim pismom, što je samo jedan od vanjskih znakova njegove izdvojenosti iz cjeline nacionalne kulture 
kojoj pripada. A u SR Crnoj Gori srpski narod nema pravo ni na vlastito nacionalno ime, ili se bar to pravo 
osporava onim, nikako malobrojnim, Crnogorcima koji se osjećaju Srbima... 

... Više nego bilo što drugo, danas je neophodno otrežnjenje srpskog naroda od zabluda prošlosti. Da 
bi mogao preživjeti sva današnja iskušenja, da bi se mogao održati usred bujice u koju je gurnut, srpski se 
narod mora okrenuti sebi, mora početi boriti se za svoj opasno ugroženi nacionalni identitet. To je osnovni 
preduvjet njegova daljnjeg historijskog samopotvrđivanja...'?64 

U raspravi o ustavnim amandmanima, održanoj u Udruženju književnika Srbije 1971. godine, javno 
je izrečeno mišljenje o reformi federacije: 

“Srbija bez pokrajina je Nedićeva Srbija'. Na Kosovu, u Hrvatskoj, u Makedoniji srpski narod je 
postao manjina. Ono što nije ostvario Nedić dovršavaju amandmani. Stvaranje nacionalnih država od 
republika i pokrajina, to je glogov kolac srpskom narodu. U četiri države srpski narod predstavlja većinu, a u 
druge dvije ima manje prava nego bilo koja nacionalna manjina. Mračna je politika i poguba po kojoj je 
svako isticanje Srba izvan Beogradskog pašaluka velikosrpski nacionalizam. Ako se to tako i dalje bude 
govorilo, u Jugoslaviji će se otvoriti srpsko pitanje, kao što na Bliskom istoku postoji palestinsko 
pitanje...?65 

Nitko se od nekoliko stotina nazočnih intelektualaca nije energično suprotstavio izloženim 
koncepcijama, koje su ciljale na obnovu Velike Srbije na idejama Garašanina i četničkog pokreta u II. 


svjetskom ratu. 


6. Godina 1971. — tendencija rušenja komunističkoga režima i stvaranja samostalne Hrvatske 


Na političkoj platformi Desete sjednice iz dana u dan okupljalo se sve više ljudi vrlo različitih 
stremljenja glede državnog uređenja Jugoslavije — od federalističke, konfederalističke, pa i saveza suverenih 
država, kao i onih koje su težile rušenju režima i stvaranju samostalne Hrvatske. Protiv svih tih ideja 
okupljale su se i snage obrane postojećega stanja i obnove unitarističkog centralizma. Tijekom 1970. i 1971. 
Deseta sjednica je postala “Magna charta" svojom idejom o oživljavanju hrvatstva, koje je u prethodnih 25 
godina bilo potiskivano unitarističko-centralističkim kompleksom. 

Opći kontekst u kojemu su se zbivali događaji 1970-71. bio je u znaku odumiranja ideologijskih i 
političkih osnova kako komunizma, tako i Jugoslavije kao države. 

Taj proces nije mogao zaustaviti još uvijek uspješan privredni 1 opći društveni razvoj, koji nije 
davao povoda nikakvim socijalnim gibanjima kao što su npr. štrajkovi radnika. Socijalni status zaposlenih 


bio je tako pravno stabilan da je bilo gotovo nemoguće otpustiti radnika, osim u slučaju krivičnog djela. 

Proces raspadanja države i društvenog poretka (socijalizma) praćen je prijelazom mnogih komunista 
u nacionalističke pa i šovinističke vode u svim republikama. Iz prijašnje stabilnosti koju je uspostavio čvrsti 
birokratski režim, a stabilizirao uspješan privredni razvoj, društvo je ulazilo u stanje nemira i pokreta za 
promjene, koje su na jednoj strani stvarale osjećaj sretnije budućnosti, a na drugoj panični strah od 
mnogućih sukoba koje nose promjene. Ovisno o sredini narastao je strah od neizvjesnosti, obnavljale su se i 
stare nacionalne mržnje. Ukrstile su se nade i euforije onih koji su očekivali brzi slom s onima koje je 
zahvatila panika od propasti režima. Stvarala se atmosfera za djelovanje iracionalnih sila. Nastajalo je 
vrijeme sukobljenih frakcija, vrijeme rađanja novih lidera i liderskih skupina na svim razinama i 
nacionalnim sredinama. Prevladavajuće obilježje toga vremena je dovršavanje skoro desetogodišnjeg 
procesa prijelaza većine komunista na pozicije stare građanske ideologije svojih nacija u svim republikama. 
Taj proces nije mogao mimoići borbu za vlast; mlađi i novi lideri potiskivali su stare ratnike, mada su i neki 
stari lideri prelazili u frakcije novih pokreta. U zraku se, kako je predviđao M. Krleža, osjećao “miris? starih 
krvavih balkanskih obračuna, ali i “miris" tokova interventnih stranih sila — s Istoka. Obje nove opasnosti 
snažno su utjecale na dio društvenih snaga i na Tita da se izvođenje projekta konfederacije ostvari bez bilo 
kakvih nacionalnih pokreta koji bi ga ugrožavali. 

Titovsko-kardeljevski projekt stvaranja konfederacije bio je racionalni odgovor na proces raspadanja 
Jugoslavije. Međutim, taj projekt nije riješio pitanje demokracije, pitanje ljudskih sloboda, problem 
preobražaja komunističkog režima u neki, barem prijelazni oblik; ni riječi o višestranačju, toleriranju 
privatnog vlasništva, toleranciji prema religijama — sve su to još bile tabu teme. Otpor takvoj demokratizaciji 
nije pružala samo ideologija SKJ, već 1 takva konfliktnost Jugoslavije koja se mogla održavati samo 
diktaturom. Zato se Tito držao komunističkoga režima od kojega neće odstupiti do kraja života, težeći da ga 
demokratizira i da osigura nacionalnu ravnopravnost, ali u okvirima Jugoslavije. 

U navedenim se okolnostima začeo, rastao i stalno jačao hrvatski nacionalni pokret pod 
rukovodstvom CK SKH koji je do proljeća 1971. bio uglavnom jedinstven i sa sve popularnijim liderima — 
Mikom Tripalom i Savkom Dabčević-Kučar — o kojima su se već počele pjevati narodne pjesme. U toj fazi 
CK je imao lojalnu potporu gotovo svih znanstvenih i kulturnih institucija: Matice hrvatske, Društva 
književnika, Sveučilišta — kako komunista tako i izvanpartijaca. Po prirodi partijske discipline, ali i voljom 
većine novinara, odanost i potporu dale su i institucije masmedija, posebno televizija i Vjesnik, koji je tada 
bio najveća i najmodernija novinska kuća u Jugoslaviji, pa i na jugoistoku Europe. 

U Centralnom komitetu još nema podjela, kulturne institucije još se ne osamostaljuju, unitarističke 
snage u Hrvatskoj su zbunjene i potisnute; rezultat toga je najviši stupanj jedinstva do proljeća 1971. godine. 
U toj fazi u Jugoslaviji se vodila presudna bitka za reformu federacije. CK SKH je svakodnevno i sve 
otvorenije zasipavao javnost bitnim društvenim problemima kao što su ekonomski položaj Hrvatske, 


posebno zahtjevom za promjenu deviznog režima, za likvidaciju saveznog kapitala itd. U tome su se počeli 

isticati pojedinci čiji su govori i članci bili sve oštriji i sve svađalačkiji, što je godilo uhu mnogih sredina, 
posebno u Hercegovini i Dalmatinskoj zagori, iz kojih se i najmasovnije odlazilo na rad u inozemstvo. 

U proljeće 1971. na plimi sve slobodnijega političkog života nastala su dva nova politička žarišta — 
Matica hrvatska i Sveučilište — koji su počeli djelovati autonomno, čas s potporom čas s kritikom pojedinih 
odluka i poteza Centralnog komiteta. Matica je 22. studenog 1970. na godišnjoj skupštini na kojoj je oko 
300 delegata predstavljalo 2.232 člana u 26 podružnica, odbacila kritike o njezinoj političkoj aktivnosti. To 
je posebno u pozdravnom govoru naglasio predsjednik Društva književnika Ivo Frangeš, rekavši za rad i 
književnika i Matice ovo: “Ako je rad na širenju hrvatske kulture politička akcija, onda smo mi za takvu 
politiku." Suvišno je kazati da kultura u danim povijesnim okolnostima jest i mora biti i politika. Skupštinu 
Matice pozdravili su čelnici Republike i Grada Zagreba. Izabrano je čelništvo Matice u sastavu: prof. dr. 
Ljudevit Jonke, predsjednik, dr. H. Iveković, dr. Danilo Pejović i dr. Miroslav Brandt — potpredsjednici, 
Jozo Ivičević, glavni tajnik i dr. Šime —odan, poslovni tajnik. 

Nakon skupštine Matica je razvila veliku aktivnost, tako da je od studenog 1970. do kraja 1971. broj 
članova narastao od 2.323 na oko 41.000, od 30 na oko 55 ogranaka u Hrvatskoj i 30 u inozemstvu pod 
imenom “Društvo prijatelja MH". Matica je tada izdavala brojna glasila: “Hrvatsko kolo", “Kritika", 
“Dometi"', “Mogućnosti", “Dubrovnik", “Hrvatski gospodarski glasnik*'; od 16. travnja 1971. izlazi i 
“Hrvatski tjednik" koji je s nakladom od 100.000 primjeraka nadmašio “Vjesnik. 

Društveni je razvitak već stvarao uvjete za višestranačje. Demokratizacija političkoga života u 
Hrvatskoj najavljivala ga je, ali je ono bilo zakonom zabranjeno. Međutim, ljudi su već našli supstitut 
višestranačju upravo u Matici hrvatskoj koja je u proljeće 1971. u svemu počela živjeti i djelovati kao 
samostalna politička stranka s bitnim elementima koje svaka ozbiljna stranka ima: središnje rukovodstvo, 
članstvo i mrežu organizacija u narodu povezanih u sustavu hijerarhije, neformalni politički program i 
masmedije — časopise i novine (“Hrvatski tjednik", HT). List čiji prvi broj je izašao 16. travnja 1971. — 
urednici Igor Zidić, odnosno Vlado Gotovac — iz broja je u broj donosio element po element 
kolektivno-političkoga programa Hrvatske. 

Usporedno s izrastanjem MH u kulturno-politički centar, krajem 1970. počeo je i među studentima 
pokret omogućen političkim ozračjem koje je stvorila Deseta sjednica CK SKH. Prvi studentski lider bio je 
Ivan Zvonimir Čičak. On je u prosincu 1970. izabran za prorektora Sveučilišta u Zagrebu, prvi put u 
njegovoj povijesti. Radilo se naime o tome da se ranije studentsko rukovodstvo izborilo da se za jednog od 
prorektora izabere predstavnik studenta. Za tu funkciju su bila dva kandidata, D. Grubiša, partijski kandidat i 
I. Z. Čičak, izvanpartijac. Skupština Sveučilišta je izabrala Čička, kojega se do tada smatralo “deklariranim 
hrvatskim nacionalistom'" i “klerikalcem''. Bilo je osporavanja njegova izbora, ali mu je rektor Ivan Supek 


priznao legalitet. 


562 


Tri mjeseca nakon izbora Čička, Savez studenata je, 4. travnja, smijenio prijašnje rukovodstvo 
odano Savezu komunista i izabrao novo na čelu s Draženom Budišom. Time je i formalno označeno rađanje 
studentskoga pokreta. 

Studentski pokret su prihvatile sveučilišna i gradska partijska organizacija, kao i prvi čelnici u 
Centralnom komitetu SKH. To su učinili i masmediji. “Vjesnik", praktički partijski list, šest je dana nakon 
izbora Budiše pisao: 

“Zagrebačko je sveučilište u znaku silne političke dinamike... Politizirali su se studenti, politiziralo 
se sveučilište... Iz odbojnosti 1 revolta prema stereotipnim “manirima* i “komitetskoj kadrovskoj politici? 
(misli se na ranije partijsko određivanje studentskih rukovodstava, D.B.) slijed je političkih događaja... 
kretao smjerom suprotstavljanja... 

Iz prvih iskrica izrastao je studentski pokret, masovan po dimenzijama, nacionalan po svome 
osnovnom utemeljenju... Brojna studentska omladina, uglavnom iz krajeva... iz kojih su otac, majka, brat i 
sestra na poslu u tuđini... iz Imotske krajine, iz Hercegovine, iz Dalmatinske zagore — uzdigla se u snagu sa 
širokim ambicijama djelovanja i utjecaja na političke prilike i tokove na Sveučilištu, u SR Hrvatskoj... u 
Jugoslaviji... pokret ima ... svoje temeljne vodilje — podrška 10. sjednici CK SKH... i ...projektu 
ustavno-političke reforme. .."66 

Novo studentsko vodstvo odmah je krenulo u “visoku? politiku. Zaredali su masovni mitinzi. S 
mitinga 12. svibnja 1971. preko 1.000 studenata uputilo je Ustavnoj komisiji prijedloge amandmana kojima 
se tražilo: 

— da se Tito izabere i za doživotnog predsjednika SFRJ 

— da se devize ustupe onima koji ih ostvaruju 

— da se obuka u JNA obavlja na jeziku republike u kojoj su jedinice stacionirane 

— da tri četvrtine vojnika služe u svojoj republici 

— da se ime države promijeni u “Savez jugoslavenskih socijalističkih samoupravnih republika" 
(SJSSR) 

— da glavni grad bude Novi Beograd. 

Kao što se u svakom pokretu događa, i ovdje su se rađali lideri. Radilo se, kako kaže Bakarić, o 
desetak vrlo dinamičnih, ambicioznih, ali i “zapaljenih" osoba. U proljeće 1971. najistaknutiji su bili savezni 
zastupnik i član predsjedništva Sindikata dr. Marko Veselica i docent dr. Šime —odan, koji su se najčešće 
pojavljivali na učestalim mitinzima i sa sve češćim s člancima. 

Marko Veselica je, razvijajući se u ideologa i organizatora, u travnju 1971. izložio i strategiju i 
taktiku masovnog pokreta ovim riječima: 

“... Praktička i organizacijska snaga koja kao globalna sila Hrvatske nosi hrvatski globalni interes 


jeste Matica Hrvatske, a ne Savez komunista Hrvatske odnosno radnička klasa u Hrvatskoj... 

U Hrvatskoj treba stvoriti dvije tisuće frontova... dvije tisuće frontova crpi svoje stvaralačke sokove 
iz globalnog kretanja, a to je, uzmimo, ova pobjeda na političkom nivou kroz Deseti plenum CK SKH, 
konstituiranje hrvatskog Sabora, Matica kao globalna sila Hrvatske, koja nosi hrvatski globalni interes, 
“Hrvatski tjednik (list), “Hrvatski gospodarski glasnik? (list), “Hrvatsko sveučilište? (list)... Onda mi 
postižemo to da preko te globalne strategije jednu ogromnu energiju i silu koja postoji u hrvatskom narodu, 
u hrvatskoj radničkoj klasi, inteligenciji, itd. dovedemo u direktni sudar s konkretnim nosiocima blokade 
hrvatskog narodnog kretanja... 

... Po mom mišljenju, ako uspijemo da naš hrvatski global na te dvije i nekoliko tisuća faktora 
transformiramo, a to je onda svaka mjesna zajednica, svaka radna organizacija, svaka općina, svaki komitet 
SKH, svaka škola, svaki fakultet, svako sportsko društvo i da dalje ne nabrajam, onda mi postižemo uspjeh... 
I sada, gdje mi padamo? Mi,... više ne padamo u borbi s Beogradom i velikosrpskim idejama, nego padamo 
na našoj vlastitoj tromosti. Prema tome to znači pretvaranje toga naroda... te mase u jednu operativnu, 
proizvodnu, političku, kulturnu i znanstvenu silu. A to znači skidanje direktora poduzeća, šefova, mijenjanje 
radničkih savjeta, mijenjanje komiteta, mijenjanje struktura općinskih skupština, mjesnih zajednica, fondova 
za kulturu itd. itd. ... to mora biti naša strategija i taktika, jer će nas ove snage koje su se lukavo organizirale, 
koristeći Udbu i Savez komunista, koristeći sve moguće metode vlasti i tako dalje, koje su tamo sjele, i koje 
mogu čitavim nizom bravura da blokiraju stvar, jer će nas nervirati i oni će stvarati niz prepreka... da se ne 
kreće dalje. Inteligencija naša i naša operativna sila mora da nalazi metode kako da razvaljuje te strukture... 

Mi smo... stvorili atmosferu da... ispalimo municiju na sasvim konkretne pojedince koji su članovi 
Izvršnog komiteta (CK SKH) i članove Sveučilišne konferencije (SKH), da mijenjamo Sveučišni komitet 
(SKH) itd.67 

Očigledno, M. Veselica zamišlja da su stvorene pretpostavke za smjenu režima. Stvarnost će ga, 
međutim, surovo demantirati, jer nije vidio ni odnose snaga u zemlji ni međunarodni kontekst za smjenu 
vlasti. U duhu njegove vizije mnogi su govorili da će na prvim izborima za Sabor (1973) sigurno pobijediti. 

Tri mjeseca kasnije, nešto realističnije, ali ipak krive procjene, izložio je i M. Tripalo rekavši: 

“Jedna je od karakteristika ovog pokreta, a možda je to i njegova velika prednost, što on nije stvoren 
na jednom mjestu, nego se pojavio na raznim točkama, pa se onda slio u jednu bujicu i njegova elementarna 
snaga, koja je zapravo došla do izražaja u posljednjoj godini dana, vjerojatno je uvjetovana time da on nije 
bio institucionaliziran, ali taj pokret sada sazrijeva i tom pokretu sada je potreban pametan štab, pametan 


centar, ali i veća koordinacija svih njegovih faktora.?...68 


7. Titov pokušaj smirivanja sukoba u Jugoslaviji — 


XVII. sjednica Predsjedništva SKJ 

U ožujku 1971, u trenutku kada su sve republike i pokrajine već prihvatile reformu federacije (s 
konfederativnim elementima — paritet i veto), ranije tendencije raspadanja Jugoslavije i kao države i kao 
režima nisu slabile, što je Tito očekivao, već su se čak i povećavale, što je i razumljivo s obzirom na to da se 
radilo o sudbinama svih građana, njezinih nacija i narodnosti. Titova vizija, tada često ponavljana, 
navješćivala je da će reforma stabilizirati Jugoslaviju jer će sve njezine članice biti suverene. Međutim, 
upravo u tim danima mase naroda su se “budile" i homogenizirale pod nacionalnim zastavama, pokazujući 
da ih reforma ne zadovoljava. Dvije ključne republike, Hrvatska i Srbija, nisu bile zadovoljne. 

U Hrvatskoj u kojoj je reforma prihvaćena s oduševljenjem, većina građana je težila radikalnijemu 
rješenju, još većoj samostalnosti. Bilo je i onih koji su vidjeli i šansu odcjepljenja. U Srbiji koja je, 
zahvaljujući novoj ekipi na čelu s M. Nikezićem i L. Perović, prihvatila reformu federacije, nicao je 
velikosrpski pokret. Njegovi nositelji, neki intelektualci i političari, “budili' su se iz sna u kojemu su dugo 
bili vjerujući da im je komunistički režim osiguravao hegemoniju. Oni su početkom 1970-ih došli do 
“šokantnog otkrića" da Tito namjerno razbija Jugoslaviju koju su oni smatrali svojom i širom, i užom, i 
jedinom “otadžbinom'. Od hegemonista “preko noći" su postajali separatisti na crti napuštanja ideje 
Jugoslavije, okrenuvši se ideji Velike Srbije (spomenuta rasprava o ustavnim amandmanima na Pravnom 
fakultetu u Beogradu). 

Skupina intelektualaca i partijskih prvaka SKH ocjenjivala je da Srbija i dalje ostaje na pozicijama 
svoga hegemonizma — bilo snagom financijskoga kapitala, bilo povratkom na centralizam u pogodnom 
trenutku; nisu vjerovali u iskrenu potporu Srbije ustavnoj reformi federacije. Otuda i sumnje u mogući 
zajednički život u jednoj državi. Potvrdu tim sumnjama nalazili su i u beogradskim masmedijima, koji su 
revnosno bilježili nacionalističke ekscese u Hrvatskoj, stvarajući uvjerenje kako i Centralni komitet SKH 
prelazi na separatističke, a to znači na proustaške pozicije. 

Takvo je bilo stanje duhova u obje republike. Slovenija, Makedonija i veći dio BiH bile su znatno 
manje zahvaćene nacionalizmom slijedeći proces reforme federacije. 

U kontekstu opisane političke klime pojavila se tzv. špijunska afera. Radilo se o tome da su savezno 
ministarstvo unutarnjih i vanjskih poslova po rutinskoj praksi, kao po vrpci, redovito izdavali razne analize, 
pa tako i one o djelovanju političke emigracije, i kao tajne informacije slali na određene adrese u federaciji i 
u republikama. U jednoj od njih pojavila se i informacija kako vodeći ustaški emigrant Branko Jelić, iz 
Berlina, tvrdi da ima kontakte s hrvatskim političkim vrhom, uključujući čak i Blaževića i Bakarića 1 još tri 
člana CK SKH, s kojima se kuje zavjera protiv Jugoslavije radi izdvajanja Hrvatske iz Jugoslavije i njezina 
uključivanja pod sovjetsku zaštitu. Budući totalno apsurdna, informacija nije odmah izazvala reakciju. U 
normanim prilikama ona bi prošla nezapaženo. Kada se, međutim, informacija analizirala 1 stavila u kontekst 


antihrvatske kampanje, lideri Hrvatske su procijenili da se radi o zavjeri koja je pokrenuta iz Beograda, 

odnosno iz savezne administracije, tim prije jer se znalo da Udba ima svoje agente u redovima proustaške 
emigracije. 

Hrvatsko rukovodstvo je procijenilo da se radi o istim snagama koje su 1969. preko Žanka pokušale 
destabilizirati Hrvatsku. Procijenjeno je također da se nova zavjera može razbiti samo pomoću Tita, s 
obzirom na njegovu moć i naklonost koju je pokazao u pokretanju i obrani Desete sjednice CK SKH. Tito je 
primio delegaciju CK SKH u sastavu Savka Dabčević-Kučar, Miko Tripalo i Pero Pirker. O tome S. 
Dabčević-Kučar piše: 

“... Uznemireni i uzbuđeni posjetili smo Tita u Beogradu... Pomno nas sluša, ne prekidajući nas... 
Odmah predlaže da se osnuje komisija sa Stanetom Dolancom na čelu.?"69 

U Beogradu 23. ožujka 1971. održana je sjednica Predsjedništva SKJ na kojoj je Dolanc izvijestio: 

“... Komisija, bez ikakve sumnje je konstatirala da je... postojala organizirana neprijateljska 
kampanja koja je trebala da kompromitira hrvatsko političko rukovodstvo...?70 

S. Dabčević-Kučar dalje bilježi: 

“... Bakarić je prvi govorio. Rekao je da je baš on bio jedan od onih koji je predložio da se ta pitanja 
pokrenu. Jelić ga ne bi zanimao da to nije povezano s radom u zemlji... inicijativa je dolazila iz Jugoslavije. 
Zato ne bi prihvatio mišljenje Komisije da je Jelić ili ta grupa inicijator i inspirator ove djelatnosti. Prihvatio 
bi ovu moju formulaciju da je to usko povezano s političkim podzemljem u Jugoslaviji...?71 

Miko Tripalo, koji je vodio sjednicu (rotirajući predsjednik), rekao je: 

“Oko Jelića su UDB-ini agenti ... što JeliĆ zna ... on im saopĆava ... to što zna da Će ... doĆi u 
Jugoslaviju. Ovdje u Jugoslaviji odgovarajuĆe službe ... slažu dosjee o nama...?72 

Prema zapisu Savke Dabčević-Kučar: “Svi srbijanski predstavnici umanjuju problem (“...još treba 
ispitati? i sl.) sve svode na pitanje depeše, a to je “slučajna? pogreška. Pobijaju bilo kakvu vezu države s 
Jelićevim intrigama... Tepavac, ministar vanjskih poslova, potpuno se ograđuje od ikakve pogreške... 
njegove ustanove...?73 

Predsjedništvo je zaključilo raspravu s konstatacijom da je doista bila organizirana akcija za 
diskvalifikaciju hrvatskoga političkog vodstva, ali bez identifikacije inicijatora iz Jugoslavije. Slučaj se dalje 
prepušta istrazi organa savezne vlade koja je imenovala komisiju na čelu s M. Bulcom, također Slovencem. 
Ta se komisija izgubila u svađi u saveznoj vladi, koja nije identificirala aktere afere. 

Hrvati su inzistirali da se otkriju akteri afere u saveznoj administraciji, ali se u tome nije uspjelo jer 
oni koji zakulisno djeluju ne ostavljaju “otiske? prstiju u takvim špijunskim operacijama. 

Zato je cijela stvar završena bez jasne i precizne identifikacije onih koji su stajali iza afere. 
Predsjedništvo je zaključilo da se slučaj ne publicira. Međutim, CK SKH je na inzistiranje Bakarića i 


Izvršnog komiteta prekršio taj dogovor i na svojoj tajnoj 19. sjednici, 23. ožujka 1971, jednoglasno i javno 

osudio zavjeru za koju je optužio “unitarističke i birokratske" snage u Jugoslaviji koje djeluju i “preko nekih 
organa savezne uprave". 

Javna izjava CK SKH o antihrvatskoj zavjeri dolila je novo “ulje? na politički “požar" u Jugoslaviji. 
Tito je, imajući na umu opću političku uznemirenost, a u težnji da se ubrza donošenje ustavnih promjena, 
odlučio sazvati XVII. sjednicu Predsjedništva SKJ u znatno proširenu sastavu. Za tu sjednicu sve republike i 
pokrajine opremile su svoje ekipe političkim platformama s kojima će nastupati. Svi su očekivali da će se 
dogoditi neka prekretnica u bilo kojem smjeru, a možda i smjena hrvatskoga rukovodstva. 

Sjednica je na Brijunima trajala 3 dana — 28, 29. 1 30. travnja 1971. — u vrlo dramatičnom ozračju. 
Predsjedavao je M. Tripalo. On je uoči sjednice u četiri oka s Titom dogovarao tijek sutrašnje drame. 

“...Cijelo jutro prije toga", kaže Tripalo, “kod njega su bili Kardelj i Bakarić. Našao sam ga u 
strašnom raspoloženju, nezadovoljna i gotovo u duševnom rastrojstvu". Rekao je “... da se nalazimo pred 
kontrarevolucijom, da nitko ne treba imati iluziju da će on postupati kao Dubček (koji nije zaustavio “praško 
proljeće" pa su 21. kolovoza 1968. upale trupe Varšavskog pakta i okupirale Čehoslovačku, D.B.), već da će 
on uvesti red u zemlji pomoću armije i da će u svakoj republici naći grupu ljudi koja će ga poduprijeti u 
takvoj akciji.74 

Sluteći opasnost, a znajući kolika je moć i utjecaj Kardelja na sve ostale republike pa i na Tita, S. 
Dabčević-Kučar i P. Pirker su otputovali u Ljubljanu da ga “smekšaju" i odgovore od mogućeg udara na CK 
SKH. Evo Savkina zapisa o posljednjim Kardeljevim rečenicama: 

“... Ponavlja svoja toliko puta izrečena stajališta: da mi, ali i srpsko rukovodstvo slabimo 
Jugoslaviju, jer ni jedni ni drugi ne želimo zaustaviti nacionalizme u svojim republikama. “Trebat će 
maknuti i vas i Nikezića", govori bez trunke žaljenja, sustegnutosti i posve otvoreno. “Divljanja u Hrvatskoj i 
Srbiji ne smiju se više dopustiti. Sve to podsjeća na Čehoslovačku... Radije bih vidio i ruske tenkove... nego 
da vašom dubčekovštinom ugrožavate tekovine revolucije...? 

Ujutro, 28. travnja, prije početka sjednice Tito čini očajnički potez: pozvao je Tripala, Savku i 
Pirkera da ih pripremi za sjednicu. Bilo je prilično oštro. Hrvati su mu rekli da je on i kao Hrvat dužan štititi 
hrvatske interese, da je hrvatski nacionalizam opravdana reakcija na hegemonističke snage itd. Na kraju Tito 
je rekao da osjeća “da ste u pravu, ali vam nedostaje državničke mudrosti. 75 

Na sjednici je Tito imao uvodno izlaganje, rekavši: “Nikada nisam bio tako zabrinut kao... danas ... 
Neka svatko kaže što misli..." Kao čovjek koji je već petnaestak godina ključni državnik u svjetskom 
pokretu nesvrstanih, upozorio je da se vodi računa o stabilnosti Jugoslavije kao uvjeta njegove uloge u tom 
pokretu. Govorio je i o opasnosti građanskog rata, upozorivši da će ga spriječiti armijom. O snagama koje 
teže dezintegraciji Jugoslavije Tito je rekao: “Čak i među nama ima takvih koji misle da bi bilo bolje da 
svaki bude sam za sebe", zapitavši prisutne misle li se svojim “minijaturnim državicama oslanjati na Zapad 


ili na Istok", te da to vodi gubitku bilo kakve samostalnosti. 

Po reformi federacije svaka će republika “biti svoj gazda" pa zato više neće biti opasnosti od 
unitarizma. Oštro je napao masmedije; “naša štampa divlja", kazao je Tito.76 

Nakon Tita, čelnik BiH, Branko Mikulić, težište je rasprave imao na srpskim i hrvatskim 
pretenzijama prema toj republici, rekavši i ovo: 

“... sve intenzivnije i drskije se negira historijski kontinuitet BiH 1 plasiraju buržoaske teorije o ovoj 
republici kao srpskoj ili hrvatskoj zemlji. Već ima i javnih izjava u kojima se sugerira korigiranje granica 
BiH.77 

Savka Dabčević-Kučar, s osjećajem optužene za hrvatsku nacionalnu politiku, imala je dugo 
izlaganje, četiri puta duže od Tita, tri puta duže od prosjeka četrdesetak govornika. Napala je hrvatski 
nacionalizam toliko da zadovolji Predsjedništvo SKJ, ali i da se ne zamjeri nacionalnom pokretu, kritizirala 
je unitarizam, ali u mjeri da ne provocira nazočne, a da bude prihvatljivo za hrvatsku javnost — što je išlo na 
štetu jasnoće političkih ciljeva i namjera. No, mora se priznati da njezine dileme nisu bile lake.78 

Ključne teze Latinke Perović, čelnice CK Srbije bile su: 

“... Naše opredjeljenje za ustavne promjene nije iznuđeno. U njega su ugrađeni ekonomski interesi 
Srbije... koja nema ni jednu primjedbu na ustavne amandmane... osim... da ih treba što prije provesti..." 

U odnosima Srbije i Hrvatske odbija bilo kakve specifične odnose jer “...Ta teza odgovara danas 
velikosrpskim nacionalistima, i ne samo njima. Najprije sporazum s Hrvatima na račun svih ostalih, a potom 
s Hrvatima stvari rješavati na bazi odnosa snaga." 

Nakon reforme federacije, SKJ se ne smije pretvoriti “u sredstvo za očuvanje centralizma".79 

Predsjednik CK Srbije, M. Nikezić, bio je još određeniji rekavši: “U sistemu čiji je Savez komunista 
politički centar, to bi bilo ravno uspostavljanju prinudne uprave nad nacijama".80 

J. Blažević je ponovio svoju godinama poznatu tezu: 

“... u saveznoj upravi... petrificirana i zatvorena stara centralistička 1 etatistička struktura... 
imanentno reproducira otpore promjenama".81 

Kardelj je preko Slovenaca plasirao svoje stavove. Tako je Janez Kocijančič, predsjednik CK NOJ-a 
rekao: 

“... za Jugoslaviju podjednako je loše ako se Srbi i Hrvati svađaju ili ako se nagode. Jer, i u jednom i 
u drugom slučaju to znači faktički neravnopravnost svih ostalih i mora se via facti pretvoriti u bitku ili 
dogovor o hegemoniji...?82 

Predsjednik savezne vlade M. Ribičič dramatizirao je opće stanje rekavši da je Jugoslavija na 
trećemu mjestu po broju štrajkova u Europi, da je 700.000 radnika u inozemstvu, te upozorio da je nastala 
velika promjena prenošenjem državnoga kapitala u banke koje su, zajedno s vanjskotrgovinskim 
organizacijama postale kreatori ekonomske politike — što se uglavnom odnosilo na Beograd. 


Glavna teza čelnika Makedonije, K. Crvenkovskog, bila je ovako formulirana: 

“... prvi put u svojoj 150-godišnjoj borbi za nacionalno oslobođenje Makedonija ... je našla u 
narodima i narodnostima Jugoslavije najbolje saveznike, ... s obzirom ... da njeni susjedi izvan granica 
Jugoslavije još uvijek gaje svoje stare... pretenzije... Iz toga ne bi trebalo da budem shvaćen da je 
Makedonija za bilo kakvu Jugoslaviju...?83 

Ostale diskutante iz republika i pokrajina možemo izostaviti jer su samo dopunjavali izlaganje 
svojih glavnih predstavnika. 

Trećeg dana sjednice po podne dogodio se dramatičan trenutak: šef sovjetske države Brežnjev je iz 
Moskve nazvao Tita. O tome je Savka Dabčević-Kučar napisala: 

“... Za jutarnje sjednice najednom je ušao ađutant, prišao mu i nešto prišapnuo na uho. Rekao nam je 
da ga hitno zovu na telefon i da moli kratki prekid. Nismo znali o čemu se radi. Ali, neki je nemir prostrujio 
među nama jer Tito nikad nije napuštao sjednicu dok je trajala. 

... Zadržao se prilično dugo. Nismo se micali iz dvorane, a nije nastala ni neka buka, kako se to 
zbiva u prekidima sjednica, sve je bilo prigušeno, razgovaralo se tiho, susjed sa susjedom. Koliko se sjećam, 
nitko se nije ni digao sa svojega mjesta. Čekali smo. 

Tito se vratio, odlučna koraka, vrlo ozbiljan, gotovo namršten i odmah je kazao: *Upravo me 
telefonski iz Moskve nazvao Brežnjev." Nakon tih prvih riječi nastala je mrtva tišina. Pale su kao udarac 
malja. U dvorani je porasla napetost, nitko nije ništa pitao. Svi smo zurili u Tita očekujući što će reći. Ne 
smije se zaboraviti da je to bilo ono vrijeme (o kojem sam pisala na drugome mjestu) kad nam se serviralo, a 
mi smo tada u to bili čvrsto uvjereni, kako Rusi prikupljaju vojne snage na jugoslavenskim granicama... 

... Uzimajući sve to u obzir, poziv iz Moskve djelovao je i stvarno i zastrašujuće. 

Tito nam, dakle, priopćuje kako ga je Brežnjev pitao što se to događa u Jugoslaviji, i kako mu je 
ponudio svoju pomoć! Kako su “silno zabrinuti za situaciju u Jugoslaviji". Kako ga je upozorio na to da su u 
“Jugoslaviji ugroženi temelji socijalizma i jedinstvene države". Da je spominjao “dubčekovštinu* (naslušali 
smo je se tih dana). Kaže kako je Brežnjeva uvjerio da mi “vladamo situacijom", da nemaju razloga za 
zabrinutost i kako nama “nikakva pomoć ne treba". 

Evo izvornih izvadaka iz Titova izlaganja, po mojim bilješkama (poslije korigiranim stenogramom 
sa sjednice): 

“U dvije godine zvao me Brežnjev samo jedanput, a sada eto za vrijeme sjednice... Dugo nisam 
mogao dobiti vezu... Zatim sam začuo glasić sekretara Sergejeva. “U čemu je stvar? pitam ja. Telefon 
preuzima Brežnjev. “Druže Tito, svakakve se prenose glasine, informirani smo da se trupe kreću prema 
Beogradu, da je situacija kritična*. “Druže Brežnjev, mi smo tri dana ovdje razgovarali, sad smo na 
završetku, to su sve dezinformacije. Nikakve trupe se ne kreću, niti trebamo upotrebu sile prema unutra. 
Radimo na konsolidaciji Partije. Imamo krupnih pitanja koja može razriješiti samo Partija. To mi moramo 


riješiti sami bez pomoći bilo koga.* Oni primaju tu informaciju i pozdravljaju tu inicijativu i energičan 

obračun sa svim neprijateljima socijalizma. “To radimo, lako ćemo riješiti naše probleme, hvala na brizi.? 
Brežnjev se izvinjava što nije došao da “porazgovaramo". Odgovaram da je i meni žao... “Želimo da dođete i 
da porazgovaramo". Jasno da ne možemo na ovom telefonu razgovarati o svemu što bismo željeli. Jasno da 
ćemo svoju brigu sami riješiti. 

Toliko Tito o razgovoru. Nastavlja, zatim sa svojim komentarom, natmuren je i djeluje zabrinuto: 

*Obistinilo se ono što sam rekao na početku. Pletu se krupne spletke oko nas. Ne zna se gdje je taj 
čvor zavezan. Ali vrijeme je da sad to odlučno presiječemo. Da odlučno onemogućimo obavještajne centre 
da nam pletu konce oko vrata. Potrebne su izvjesne oštrije mjere prema nekim ljudima, pa ćemo vidjeti! Da 
pronađemo i one za koje sada ne znamo. One koji predstavljaju pione, a i koji prave spletke: Može nam 
svima biti jasno da se ne smijemo šaliti! Ta situacija omogućava da idemo oštrije mjerama protiv onog što 
nam stoji na putu. Da prihvatimo amandmane, da se okrenemo sebi... da postavimo pitanje socijalizma i 
radničke klase.? 

Opet upozorava da “se ne šalimo, jer to nije sitnica"; da “ne treba panike, ja sam najmanje paničar'... 

... Tako je Tito, umjesto opoziva koji se pripremao za tu sjednicu, svoj zahtjev da se “primirimo', 
*Zbijemo redove", idemo oštrije na neprijatelje, osim svojim autoritetom podupro i opasnošću od ruske 
intervencije! 

U to ime, budući da smo bili suočeni s tako katastrofalnom mogućnosti, zahtijevao je od svih “red? i 
potpuno priznavanje njegove vrhovne vlasti. U usporedbi s mogućnosti “bratske intervencije vojske SSSR-a 
nije se činio toliko pretjeran njegov zahtjev neka se uspori neka “prevelika demokracija?".84 

Savka, dakle, misli da se radilo o Titovoj igri. Drugi su išli dalje s tezom da je razgovor izmislio da 
bi natjerao Predsjedništvo SKJ da se složi oko zaključaka. Tripalo je, međutim, uvjeren da se razgovor 
stvarno i dogodio. On piše: 

“... razgovor je obavljen običnim telefonom — za to vrijeme su telefonske veze i UKV veze oko 
Rijeke i Pule bile paralizirane — o tome su mi ... pričali rukovodioci tajne policije, nezavisno od spomenutog 
događaja. Da je razgovor zbilja obavljen potvrđuje i V. Mićunović, tadašnji ambasador u Moskvi...85 

Razgovor Tita i Brežnjeva može se staviti u kontekst njihovih daljnjih odnosa, ali još više u kontekst 
odlučnosti SSSR-a da se Titova vlast brani svim sredstvima. Naravno, Tito bi bio posljednji koji bi ih 
pozvao u pomoć. Takvih bi, međutim, bilo više nego što bi Rusi tražili. 

Skoro odmah nakon ruske intervencije, Predsjedništvo je usvojilo zaključke, među kojima je ovo 
glavna točka: 

“...Borba za socijalistički i klasni sadržaj nacionalne afirmacije, za eliminiranje ostataka 
birokratskog centralizma i unitarizma zahtijeva jedinstvo, odlučniju i konkretniju borbu protiv svih vidova 


nacionalizma u vlastitoj sredini. Predsjedništvo SKJ je jedinstveno u ocjeni da je nacionalizam osnova 

okupljanja svih antikomunističkih snaga, da podriva povjerenje i jedinstvo naroda i narodnosti Jugoslavije i 
vodi potkopavanju jedinstva SKJ..."86 

Politička bitka na XVII. sjednici Predsjedništva SKJ, po Titovoj želji, završila se bez očekivane 
odluke, po Kardelju čak skoro sigurne. Svi su znali da je ključ za rješenje jugoslavenske krize na relaciji 
Beograd-Zagreb. 

Srbijanska ekipa vješto je odigrala svoju ulogu. Polazeći od općeg uvjerenja ostalih republika, 
posebno Hrvatske i Slovenije, da je Srbija bedem centralizma, Srbi su se deklarirali kao uvjereni 
anticentralisti, tvrdeći da je reforma federacije spasonosna za Srbiju. Oni su čak, i to jedini, tražili da se SKJ 
federalizira kao što se i država federalizirala, kako partijski vrh (Tito) ne bi mogao pojedine republike 
stavljati pod prinudnu upravu (M. Nikezić). 

Titov način upravljanja krizom ostaje zagonetkom. Iako je bio najoštriji u kritici stanja, rekao je čak 
da i među članovima Predsjedništva SKJ ima onih koji teže dezintegraciji Jugoslavije, ipak nije tražio 
smjenu najodgovornijih prvaka Hrvatske i Srbije iako bi po poznatim pravilima svih ostalih komunističkih 
režima takvi bili smjesta likvidirani. 

O njegovim vlastitim dilemama može se samo nagađati. Međutim, imajući na umu činjenicu da je 
još prije skoro 10 godina govorio o mogućem raspadu Jugoslavije (sjednica Izvršnog biroa SKJ ožujka 
1962) i činjenicu da se radilo o jasnoj tendenciji raspadanja i režima i države, mogla se očekivati odluka o 
smjeni najodgovornijih, naravno, po komunističkim, a ne demokratskim kriterijima. To Tito nije učinio. 

Vjerojatno je Tito vjerovao, a to je i stalno govorio, da će reformom federacije prevladati državnu 
krizu. Kao čovjek koji se uživio u ulogu državnika svjetskog ugleda, priželjkivao je savladavanje teške krize 
Jugoslavije kao bitnog uvjeta da dalje nastavi s tom svjetskom ulogom. Na njega je, pretpostavljivo, 
djelovala i činjenica da još u Hrvatskoj, a posebno u Srbiji, u toj fazi nije bilo lako formirati alternativne 
ekipe smijenjenim prvacima, iako je rekao da će u svakoj republici naći onih koji bi ga u toj akciji podržali. 

Vjerojatno je djelovalo i to da on ne želi oponašati kralja Aleksandra i zavesti osobnu diktaturu, što 
je nekim suradnicima govorio (Tempo — rečeno u ranijem tekstu!). Konačno, radi se o uravnoteženom lideru 
koji se mača laćao zaista samo u onim situacijama kada se čvor drukčije nije dao riješiti. 

U kontekstu događanja mora se postaviti i pitanje zašto Tito 1 Kardelj nisu sugerirali neposredan 
sporazum Zagreba i Beograda. To, međutim, nije dolazilo u obzir zato što bi oslabilo njihovu vlast i moć, a 
posebno arbitrarnu ulogu; osim toga to bi bilo “na nož"? dočekano od ostalih republika, posebno od 
Slovenije, koje su se bojale dvostruke hegemonije. Titova politika bila je ravnopravnost, a ne sporazum na 
račun trećih. Međutim, nezavisno od Titove i Kardeljeve politike, vodeći političari 1 Srbije i Hrvatske bili su 
neskloni sporazumu pa čak ni onom tajnom. Srpsko vodstvo, uključujući i njegov liberalni dio, sumnjičavo 
je gledalo na Desetu sjednicu. U 1970. godini održana su dva sastanka državno-partijskih delegacija o 


kojima Savka piše: 

“... Na prvom sastanku... u Beogradu Latinka Perović nas je na samom početku sastanka zapitala... 
“Jeste li vi za Jugoslaviju". Oni su držali da naši zahtjevi ruše Jugoslaviju... Zato nas nisu poduprli kad smo 
zahtijevali da se razbiju centri ekonomske moći... u Beogradu. 

... Na drugom sastanku u Zagrebu... zapitala sam Marka Nikezića zbog čega ...ne utječe na srpsko 
rukovodstvo da se udovolji našim hrvatskim zahtjevima... On je rekao: "Savka, razumite me, ja sam biran od 
srpskog naroda, a on to ne prihvaća. Ja moram dok obavljam funkciju na kojoj sam sada zastupati ono što 
Srbi žele...?"87 

Što se više razvijao maspok u Hrvatskoj, Srbija je računala da će on sve više jačati, dosegnuti točku 
na kojoj će izazvati udar i biti slomljen.88 Dakle, oni ne žele pregovarati s budućim gubitnikom. 

S hrvatske strane, nije bilo želje za sporazumom jer se smatralo da obje struje u Beogradu, 
Markovićeva i Nikezićeva, nude ili centralizam ili dominaciju kapitala pa su zato obje neprihvatljive, a treće 
politike nema. 

Nakon udara iz Karađorđeva, M. Nikezić će 10. veljače 1972. u razgovoru s novinarom 
“Komunista" reći: 

“.. Često su nam govorili — dajte, sjednite, dogovorite se s Hrvatskom. Mi smo to odbijali. Smatrali 
smo da ono što je značajno da se raspravi treba učiniti u jugoslavenskim forumima."89 

Iako su se i Zagreb i Beograd pribojavali Titova udara, do sporazuma ipak nije došlo; to će 
omogućiti državno-partijskom vrhu Jugoslavije da likvidira obje sukobljene strane. 

Prvi će pasti zbog nacionalizma, a drugi zbog antikomunizma, antisovjetizma, antititoizma i grijeha 


dominacije na osnovi kapitala. 


1 Ovisno o kontekstu rabe se i termini “masovni pokret" i “hrvatsko proljeće". 

2 Ovdje se nameće paralela s versailleskim poretkom iz kojeg neke države nisu mogle izaći sve dok ga 
nacistička Njemačka nije razorila. To će se isto dogoditi i nakon sloma komunizma 1989/1990. 

4 Autorove bilješke sa sjednice Izvršnog biroa SKJ. 

5 O mogućem raspadu Jugoslavije i budućoj apokalipsi autor je 12. veljače 1969. razgovarao s M. Krležom. 
U jednom trenutku Krleža je rekao da ni u mašti nije predviđao pokolje 1941-45, iako je kao književnik 
obdaren maštom, ali da su ti pokolji bili “plavi otok" prema onima koji bi se mogli dogoditi u slučaju neke 
opće konflagracije. Tvrdio je da će i u budućnosti nacionalni faktori biti odlučjući. Jugoslavija se drži samo 
na jednoj karici — na J. B. Titu. Međutim, ni on više nije moćan jer starca od blizu 80 godina, ovi mladi 


političari neće slijediti — svi čekaju njegov odlazak. Govorio je o Titu s poštovanjem — prvi je ujedinio sve 

Hrvate u jednu zemlju, Kranjcima je donio spas od tranzitnog udara, Srbima prosperitet, a o drugima da se i 
ne govori. Inače, Jugoslavija nije morala biti stvorena ni 1918. ni 1945. Osudio je NDH, posebno ustaške 
funkcionare držeći ih patološkim tipovima. Aktualni porast nacionalizma posljedica je nacionalnog 
nihilizma SKH. 

6 Svi koji su se bojali reakcije Srbije zbog smjene Rankovića nisu dovoljno uzeli u obzir da su mnogi i u 
Srbiji željeli osloboditi se svemoćne Rankovićeve Udbe. 

7 “NIN", 21. kolovoza 1971. Podaci imaju relativnu vrijednost jer je Srbija preko Kosova imala znatno veći 
natalitet, pa je zato i manji udio po stanovniku. 

8 “Vreme", Beograd, 20. siječnja 1992, str. 34. 

9 Petain (Peten), francuski maršal, pobjednik 1918. nad njemačkom armijom — 22. lipnja 1940. potpisao 
kapitulaciju pred Hitlerom. 

10 “Vreme'", 27. siječnja 1992, str. 42. Uz uvažavanje stila licentia poetica, Popović je u svemu pretjerao i 
— pogriješio. Jer, taj će umirući “senilni" starac vladati još punih 11 godina i lukavošću nadigrati sve svoje 
protivnike u borbi za vlast. 

11 General Borojević pripadao je tzv. liberalnoj struji u vojnom vrhu. 

12 L. Perović, nav. dj., 85. 

13 Tom odlukom Tito je dobio aplauz potpuno suprotnih političkih grupacija: unitaristi su mu čestitali na 
stvaranju autoritarnog vrha koji će spasiti Jugoslaviju, a federalisti su znali da će on time još sigurnije voditi 
u reformu federacije. 

14 L. Perović, Zatvaranje kruga - ishod rascepa 1971-1972, Svjetlost, Sarajevo, 1991, 90. 

15 Detaljnije o tome M. Tripalo, Hrvatsko proljeće, Globus, Zagreb, 1990, 146-147. 

16 O prekidu suradnje unutar Službe državne sigurnosti u Predsjedništvu SKJ iznesen je podatak kako je 
SDS iz Crne Gore javila saveznoj SDS da u Crnoj Gori nema nijednog ruskog špijuna, a SDS iz Ljubljane 
da u “cestnu aferu" nije bio umiješan ni jedan slovenski emigrant. 

17 M. Žanko je bio fanatični komunist, primjer asketskog načina života, ministar koji nije htio imati državni 
auto. Bio je uvijek “kao zapeta puška“, budan na sve što je bilo kritično prema ideologiji i politici SKJ. 
Njegov jugounitarizam valja smjestiti u taj duhovni život i mentalni sklop. 

18 M. Tripalo, nav. dj., 111. 

19 Savka Dabčević-Kučar, “ 71 - Hrvatski snovi i stvarnost, Interpublic, Zagreb, 1997, str. 124-125. 

20 Isto, 129. 

21 Vladimir Bakarić, Društvene klase, nacija i socijalizam, Školska knjiga, 1976, 223. 

22 Isto, 224. 

23 Vladimir Bakarić, Socijalistički samoupravni sistem i društvena reprodukcija, knj. 3, Informator, Zagreb, 


1983, str. 108. 

24 Deseta sjednica CK SKH 15, 16. i 17. siječnja 1970, Vjesnik, Zagreb, 1970. 

25 Isto, 16, također 6 19. 

26 Isto, 9. 

27 Isto, 9. 

28 Isto, 12. 

29 Isto, 123. 

30 Isto, 124, 125. 

31 Isto, 125. 

32 Isto, 125, 126. 

33 Isto, 126, 127. 

34 Geneza maspoka, 456. 

35 Isto, 485. 

36 Isto, 421. 

37 Savka Dabčević-Kučar, nav. dj., 149. 

38 S. Vukmanović je u proljeće 1970. nagovarao Tita da zavede diktaturu. “Rekao sam mu da je revolucija 
smrtno ugrožena. Kontrarevolucija nastupa pod tajnom zastavom i pod parolama samoupravljanja. 
Jugoslavija je ugrožena. Ti, Stari, za sve odgovaraš, zadnji je čas da to zaustaviš. Tito mi je rekao da on to 
ne može učiniti jer bi postupio kao diktator kralj Aleksandar 1929. Odgovorio sam mu da postupi kao 
Lenjin, koji se pozvao na revoluciju i radničku klasu, pa i Ti isto učini. Otišao sam, ali ga nisam nagovorio? 
(Iz razgovora s autorom 4. travnja 1970). 

39 Početkom 1969. zapitao sam V. Bakarića računa li se s oživljavanjem Saveza komunista. Odgovorio mi 
je: A, zašto bi ga trebalo oživljavati. Pustite ga da nestane! Tako je govorio predsjednik Saveza komunista 
Hrvatske! 

40 U Beogradu je kružila krilatica koja kaže: ako u Ljubljani protiv Jugoslavije demonstrira 100.000 ljudi, 
mi u Srbiji mirno spavamo. Kada se u Zagrebu pojavi antijugoslavenski članak nekog piskarala, mi se u 
Beogradu dižemo na noge. 

41 G. Nikoliš tvrdi da je osim ostalog Bakariću rekao i ovo: 

“Ni 1936. kada je trebalo braniti Španjolsku Republiku, ni 1941. (ustanak) ni 1948. (IB), ni 1966. 
(Ranković) nije bilo nikakve potrebe da me se uvjerava u stavove naše Partije... jer ...su ti stavovi apriorno i 
moji stavovi... kad je riječ o X. plenumu CK SKH, priznajem javno da se nalazim u redovima “manjine? 
kojoj mnoge stvari nisu jasne... Ja sam prvi put u životu zapao u situaciju da, zbog političkih dilema ne 
spavam noću, pa sam u neprestanoj polemici sa stavovima... Desete sjednice ... Na moje direktno pitanje tko 
su ti ljudi koji su snovali svrgavanje političkog rukovodstva... drug Bakarić je odgovorio: To Vam ne mogu 


Teći pa da me pečete" (Geneza maspoka, 527,531). 

42 Geneza maspoka, 571. 

43 Isto, 571. 

44 Isto, 572. 

45 Isto, 573. 

46 Isto, 573. 

47 Isto, 574. 

48 Isto, 575. 

49 Isto, 577, 578. 

50 Isto, 591. 

51 Isto, 591. 

52 Isto, 585. 

53 Isto, 584-586. 

54 Isto, 591, 592. 

55 Hrvati će Kardelju u grijeh stavljati smjenjivanje Hebranga 1944, “udar? na X. sjednicu, pritisak na Tita 
1971. da smijeni ekipu tzv. maspoka — nalazeći u tome njegovo trajno “antihrvatstvo". 

56 Savka Dabčević-Kučar, nav. dj., 174-175. Zbog manipulacije sa zapisnikom, Tito je smijenio svoga šefa 
kabineta Jožu Smolea i šefa Partije u JNA generala B. Borojevića. 

57 Teze o mogućem odustajanju od ideje Jugoslavije E. Kardelj je u svibnju 1971. izložio ovome autoru. 
58 Godine 1962. posjetio sam Tuzlu i Osijek. Tuzla je osječkoj Saponiji isporučivala sirovine, a radničke 
plaće bile su 2:1 na štetu Bosanaca. 

59 “Express? o 71. Special, Sarajevo, travanj 1991, str. 55. 

60 “Borba, 13. travnja 1971. 

61 Karakterističan slučaj: na prijedlog da se prištinsko sveučilište učlani u zajednicu sveučilišta Srbije, 
Albanci bi odgovorili da su oni već članovi zajednice jugoslavenskih sveučilišta. 

62 S. Dabčević-Kučar, nav. dj., 186. 

63 Isto, 301. 

64 M. —urić, “Student", list Saveza studenata Beogradskog univerziteta, broj od 4. travnja 1971. 

65 “NIN*, br. 1415. od 19. veljače 1978, str. 64, 65. 

67 Iz predavanja M. Veselice, na seminaru “Unitarizam - recidiva autonomaštva“, Split, travnja 1971. 
68 M. Tripalo u razgovoru s A. Glibotom i Vladom Veselicom za “Hrvatski glasnik", srpanj 1971. 

Glava XIII. 
RASCJEP U HRVATSKOMU 
NACIONALNOM POKRETU 


1. Rascjep u rukovodstvu SKH u proljeće 1971. godine 


Nakon suglasnosti svih republika i pokrajina na XVII. sjednici SKJ da se što prije proglasi reforma 
federacije 1 da se pokrene kampanja protiv nacionalizama u cijeloj Jugoslaviji, održani su u cijeloj zemlji 
partijski sastanci na kojima su prorađivane te direktive. Centralni komitet SKH je to učinio 13. i 14. svibnja 
1971. na dvodnevnom zasjedanju na kojemu su jednoglasno prihvaćeni stavovi i zaključci 17. sjednice; 
složili su se da je “nacionalizam u Hrvatskoj u porastu i da predstavlja izravnu kočnicu za daljnji 
samoupravni razvoj? 1 

Tito je u toj fazi bio najviše angažiran na formiranju novoga državnog vrha Jugoslavije u skladu s 
reformom federacije. Nastojao je na čelo savezne vlade dovesti nekog od političkih prvaka iz republika, ali 
su oni “bježali od vrhovnih funkcija u federaciji. O tome sam Tito kaže: 

“Ja sam konzultirao sve republike i pokrajine, i nitko ne daje prijedloge, nitko ne želi biti 
predsjednik Saveznog izvršnog vijeća (vlade). Nitko to neće. Slovenci su mi danas rekli da nitko od njih to 
neće da bude. Makedonci su mi to isto rekli. Srbi isto tako, i Hrvati. Svi redom kažu da ne žele dati nekoga 
za predsjednika."?2 

Tito je pokušao za predsjednika savezne vlade pridobiti ili predsjednika CK Srbije M. Nikezića ili 
predsjednicu CK Hrvatske Savku Dabčević-Kučar; oboje su odbili tu ponudu. Kasnije će oni to protumačiti 
Titovom namjerom da time oslabi moć Srbije odnosno Hrvatske. Istodobno je pokušao pridobiti M. Tripala, 
prema kojemu je gajio iznimne simpatije, rekavši da je za njega predvidio funkcije “o kojima on i ne sanja". 
I Tripalo je odbio tu ponudu jer je i on dobio dojam da ga se želi instrumentalizirati u suzbijanju 
nacionalnoga pokreta.3 

Imajući u vidu činjenicu da je Tito tada govorio da se želi osloboditi jedne od funkcija, valja 
pretpostaviti da je upravo pripremao Tripala za šefa SKJ. No, to ostaje samo pretpostavka. 

Pošto su Hrvatska i Srbija odbile fotelju predsjednika savezne vlade, Tito je prihvatio Džemala 
Bijedića, političara iz BiH. 

Nakon proglašenja reforme federacije 30. lipnja 1971. nastavljen je rad Savezne ustavne komisije na 


tzv. drugoj fazi reforme federacije. Ona bi završila donošenjem novog ustava koji bi bio na trasi stvaranja 

konfederacije. On će se, međutim, donijeti tek 1974. jer je rad 1971.1 1972. prekinut zbog teške političke 
krize. 

U duhu ustavne reforme federacije izvršene su i promjene u državnom vrhu Jugoslavije. Formirano 
je Predsjedništvo SFRJ. Njega nije birala savezna skupština već skupštine republika i pokrajina, a savezna ih 
je samo proglasila izabranima. Predsjedništvo za svoj rad nije odgovaralo skupštini SFRJ već svojim 
republikama 1 pokrajinama. U slučaju spora raspušta se i skupština SFRJ i Predsjedništvo SFRJ. Uz Tita kao 
predsjednika bira se i potpredsjednik na jednu godinu po pravilima rotacije. Takva pozicija Predsjedništva 
bliža je ideji konfrederacije nego federacije. Na crti te konfederalne tendencije ustanovljeni su i 
međurepublički komiteti, njih desetak, za različite grane društvenoga života. Oni su pripremali projekte 
odluka za saveznu vladu, što je smanjivalo njezinu moć i vlast. Zapravo, to su bila pregovaračka tijela 
republika i pokrajina. 

Tri najmoćnija lidera — Tito, Kardelj i Bakarić — programirali su da se novim ustavom realizira 
projekt promjena državnog uređenja prema konfederaciji. Međutim, taj su projekt ugrožavale republike i 
pokrajine, prije svih Srbija i Hrvatska jer su nastavile s onom politikom koju su izgradile u prethodnoj fazi. 
Drugim riječima, problem će biti u tome hoće li sukobi dopustiti miran rasplet krize, što je najviše ovisilo o 
Srbiji i Hrvatskoj. 

U Srbiji je narastala antihrvatska 1 antititovska kampanja, koja je jačala i zato što XVII. sjednica nije 
smijenila hrvatsko rukovodstvo, kako se očekivalo. Desetak dana nakon XVII. sjednice na osnovi špijunske 
informacije iz Moskve, Tito je napao srpsko rukovodstvo zbog toga što je M. Todorović, koji je u travnju 
1971. u ime SKJ bio na kongresu KPSS-a, govorio protiv Tita; Tito je pak to povezao s rankovićevskim 
snagama i nekim umirovljenim generalima u Beogradu, pa je zatražio njihovo uhićenje zbog zavjere, što je 
Srbija odbila. Umjesto toga, ona se odlučila na “protunapad*'. Sredinom svibnja 1971. rukovodstvo je Srbije 
zahtijevalo razgovor s Titom. O razgovoru, koji je bio vrlo oštar, L. Perović je napisala: 

“... Tito nas je primio u Belom dvoru... ljut i neraspoložen... rekavši: “Da vidimo o čemu se radi?? 
Svih dvadesetak prvaka su branili politiku Srbije. O žestini sukoba govori Latinka Perović koja je Titu rekla 
da su za njega srpski kadrovi dobri samo u njegovim nekrolozima, što se odnosilo na Titov govor na 
nedavnom pogrebu M. Popovića. Petar Stambolić je Titu rekao: “Druže Stari, poznaješ me četrdeset godina. 
Uvjeravam Te, osim ovih ljudi (mislio je na republičko rukovodstvo na čelu s M. Nikezićem i Latinkom 
PeroviĆ, D.B.) svi ostali u Srbiji su birokratske krpe.* StamboliĆ Će godinu dana kasnije voditi akciju za 
smjenjivanje tog istog rukovodstva.?"4 

Još jedan detalj o sukobu Tita i Srbije. Na svečanoj akademiji u prigodi 30. godišnjice ustanka, 7. 
srpnja 1971, uz nazočnost delegacija 1z svih republika i beogradske elite, “... Titov ulazak u dvoranu nije 


pozdravljen aplauzom. Svi su ostali sjedeći. To se ponovilo i na kraju svečanosti. To se dogodilo prvi put 


578 


nakon rata. Bila je to manifestacija nezadovoljstva prilikama u zemlji i osjećanja da za njih Tito snosi i 
direktnu odgovornost...?5 

I još jedan detalj: na upit M. Tepavca o osobnoj sigurnosti lidera Srbije, M. Nikezić je rekao: “Pa, i 
da me ubiju sada, svatko bi pomislio da to nije bez znanja Predsjednika Republike.?6 

U državnim i partijskim strukturama, a naročito među inteligencijom Srbije, sve više se širilo 
saznanje i uvjerenje da Tito, kojeg su godinama nakon rata smatrali najstabilnijim i najtvrđim čuvarom 
Jugoslavije, vodi politiku razbijanja Jugoslavije jačanjem suverenosti republika, a naročito srpskih 
pokrajina. Ta je masovna svijest imala izvor u gotovo stoljetnoj ideologiji velikosrpstva, koje je Jugoslaviju 
doživljavalo kao proširenu Srbiju. Kao što će kasnije tumačiti književnik D. Ćosić, radilo se o buđenju 
srpske nacionalne svijesti koju je dugo godina nakon rata bila zarobila komunistička ideja jugoslavenstva. 

Događaji u Hrvatskoj nizali su se na specifičan način. Do XVII. sjednice Predsjedništva SKJ, svi 
njezini lideri djelovali su na platformi Desete sjednice. U proljeće 1971. gotovo cijelu Hrvatsku zahvatio je 
plamen nacionalnog pokreta. Politička demokratizacija omogućila je rađanje dvaju novih političkih centara — 
jedan u Matici hrvatskoj, a drugi u studentskom pokretu. Prirodno je da se u političkim borbama jedan dio 
članova CK sve više izdvajao po borbenosti i da su pojedinci — Savka Dabčević-Kučar, Miko Tripalo, Pero 
Pirker, Dragutin Haramija, Ivan Šibl, Srećko Bijelić, koji su činili “liderski vrh" — stjecali ugled nacionalnih 
vođa. Isti je proces bio i u kulturnim institucijama gdje su liderske ambicije pokazali Marko Veselica, Šime 
—odan, Franjo Tuđman, Vlado Gotovac, Dražen Budiša, Ivan Zvonimir Čičak i dr. 

Borba protiv jugounitarizma i centralizma privlačila je sve šire i šire krugove naroda, uključujući i 
one koji su prije bili pasivni, pa i one koji su bili antikomunisti, što je u prirodi svakoga nacionalnog 
pokreta. 

Prvaci nacionalnog pokreta morali su se sukobiti s pojedinim starim vlastodršcima ne samo zato što 
promjene u politici to nameću, već i zato što se radilo o birokratiziranim i okoštalim strukturama. Novi 
prvaci su sebe smatrali naprednijim, suvremenijim i demokratskijim od onih koji su monopolno vladali od 
1945. Razumije se da se radilo 1 o borbi za “fotelje", za vlast. 

Što se tiče raspoloženja masa, golema većina Hrvata nosila je ideju samostalne države, što je opća 
zakonitost za svaku naciju. Težnja za nacionalnom državom bila je potencirana 1 uvjerenjem da bi izalaskom 
iz Jugoslavije Hrvatska bila primljena u Zapadnu Europu, u kojoj se vidio “cvatući vrt" demokracije i 
visokoga životnog standarda, gdje su plaće 3-5 puta veće od onih u Jugoslaviji. Rasla je i spoznaja da se na 
tom putu ispriječila Jugoslavija kao država, a u samoj Hrvatskoj partizanska generacija i veĆina srpskog 
pučanstva sklonog da bude instrumentalizirano iz Beograda. 

S druge strane, društvo se nije politički homogeniziralo. Ono je zapravo bilo konfliktno. Podjele iz 
građanskog rata 1941-45. još su bile žive. Dio naroda, koji je svojedobno bio vezan za NDH i HSS, kao i 


njihovo potomstvo, stremio je samostalnoj državi, nije prihvaćao komunizam. Nasuprot tom političkom 

bloku stajala je partizanska generacija i njihovo potomstvo, mada podjela nije ni jasna ni kruta, jer je 
praćena i prelijevanjem iz jednoga u drugi politički blok, ovisno o okolnostima. No, podjela je postojala pa 
je zato bilo moguće uzbuditi mase i dovesti ih u konfliktnu situaciju. 

Spomenuta “liderska grupa" težila je homogenizaciji u nacionalnom pokretu, što je izazvalo otpor 
onih koji su smatrali da se hrvatski nacionalni interesi mogu bolje i lakše ostvariti ako se slijedi politika Tita 
i SKJ. Struja koju je “personalizirao" V. Bakarić smatrala je da je reformom federacije postignuto ono što je 
bilo moguće, zatim da se već ulazi u II. fazu reforme koja će donijeti još veću samostalnost Hrvatske, pa 
zato nacionalna euforija i “svađa" s ostalim republikama može biti opasna, s obzirom na međunarodne 
okolnosti, opasnost od SSSR-a te odnose snaga u Jugoslaviji — opasnost od JNA i Srbije. Radilo se o novom 
obliku Bakarićeve “mačekovštine" — čekanje do boljih prilika. Uz to, naravno, i održavanje je vlasti bilo 
motiv borbe protiv nacionalne euforije. 

Obje su opcije bile nacionalno i legitimne i uvjerljive za njihove vođe i pristaše. Prvi su htjeli do 
cilja što prije, a drugi su računali na duži rok, slično Kardelju koji je u državno-partijskom vrhu otvoreno 
zagovarao konfederaciju ili savez suverenih država što je bilo čak radikalnije od onoga što su zagovarali 
Tripalo i Savka. 

Razlika, međutim, između politike koju je zagovarao Vladimir BakariĆ i one koju je vodila skupina 
oko Mike i Savke nije bila tako velika, jer oni nisu nikada zagovarali separatizam ili građansku demokraciju 
veĆ samoupravni socijalizma i održavanje Jugoslavije; predviđali su evolutivni put, a ne raspad Jugoslavije 
u krvi. Govorili su kako nitko nije mogao predvidjeti reformu federacije prije 5-6 godina. Jugoslavija 1971. 
neusporediva je s onom iz 1950-ih. Takav razvitak Će se nastaviti po fazama: sutra carine, prekosutra svoja 
predstavništva u ambasadama Jugoslavije, zatim nacionalna vojska preko TO, itd., i jednog dana ćemo 
konstatirati da je proces već toliko odmakao da imamo samostalne države. 

Politička borba između frakcija vodila se o aktualnim društvenim problemima — u rasponu od 
interpretacije nacionalne povijesti, tumačenja karaktera II. svjetskog rata, jugoslavenskoga centralizma, 
privrednoga sustava, deviznoga režima do vizije budućnosti. Radikalni aktivisti negirali su bilo kakve 
pozitivne rezultate, a njihovi su protivnici tumačili da se Hrvatska uspješno razvijala. Ta borba, naravno, nije 
mogla ostati samo u Centralnom komitetu, već se spuštala do građana, na ulice, do poduzeća i ustanova 


zahvaćajući cijelo društvo. 


2. Produbljenje rascjepa u CK SKH u ljeto 1971. — Titova intervencija 


U kontekstu prikazane situacije početkom ljeta 1971, kada je rascjep u CK SKH već nastao, došla je 


Titova intervencija. 

Tito je 4. srpnja 1971. sIK CK SKH, uz sudjelovanje i ostalih najodgovornijih političkih prvaka 
Hrvatske, održao sastanak i između ostalog rekao sljedeće: 

“Ovog puta ja ću prvi govoriti. Vi vidite da sam jako ljut. Zato sam vas sazvao... 

...Situacija u Hrvatskoj nije dobra... Hrvatska je postala ključni problem u zemlji u pogledu divljanja 
nacionalizma. Toga ima u svim republikama, ali sada je najgore kod vas... 

...Pod okriljem nacionalnih interesa okuplja se sav đavo, sva suprotna mišljenja, do kontrarevolucije. 
Sada moramo poduzeti adekvatne mjere. Ovako dalje ne možemo... 

...Ja neću govoriti o drugima, ali sada je počeo kurs i protiv mene i kod vas i kod njih u Srbiji. Meni 
je dosta vlasti, ali sada kada je ovakva situacija neću da idem.. 

Tražim najoštriju borbu i najodlučniju akciju od vas. Tko iz bilo kog razloga ne može da se na to 
odluči, neka ide s funkcije na kojoj se nalazi... 

Kod vas odnos Srba i Hrvata nije dobar. U nekim selima zbog uznemirenosti Srbi drže straže i 
naoružavaju se. Proustaški i pročetnički elementi sada mašu raznim prijetnjama. Hoćemo li opet imati 1941. 
godinu. To bi bila katastrofa. A drugi to gledaju. Jeste li svjesni toga da će odmah biti prisutni drugi ako 
bude nemir? A ja ću prije našom Armijom praviti red nego dopustiti da to rade drugi (ruska armija, D.B.). 

...Dozvolili ste toj Matici da se pretvori u političku organizaciju do te mjere da ćete sada to teško 
savladati. Prejašila vas je, niste u stanju da je zauzdate. Mačekovština tu preplavila... 

Hoću danas čuti što ćete vi uraditi. Ja sam za zabranu političkog djelovanja Matice i Prosvjete 
(srpska kulturna institucija, D.B. ). 

S ovim smo do sada ubrljali u inozemstvu. Izgubili smo na prestižu i teško ćemo ga vratiti. 
Špekulira se “kada ode Tito sve će se srušiti', a neki to ozbiljno očekuju... 

Imamo jedinstvenu Armiju. Ako nema toga jedinstva, što nam u takvoj situaciji znači općenarodna 
obrana. Ona može biti sredstvo građanskog rata. I još se zamislite i na različite ustaške, četničke i druge 
neprijateljske utjecaje na naše radnike u inozemstvu... 

Što ste vi učinili protiv ovih za koje već i vrapci na krovu pjevaju i koji prijete i pričaju svašta 
(Veselica i —odan, ali nisu samo oni, puno ih je), protiv onih koji već pjevaju pjesme: “Druže Tito, ljubim te 
u čelo, daj obuci ustaško odijelo!? Nisu to samo pijanci. Zabrinjava me to što to ne vidite... 

...Dobro vam je procvala Matica hrvatska, a sada i Prosvjeta. Doći ćemo u takvu situaciju da ćemo 
se za glavu hvatati. Dajte se trgnite, drugovi!"7 

Obećao je da će odlučno tražiti promjenu deviznoga režima. 

Prema M. Tripalu, “... za negativnu ocjenu situacije zalagali su se J. Radojčević, M. Planinc, J. Bilić, 
E. Derossi. M. Baltić je šutio, a Bakarić je kazao da je Titu prethodno iznio svoje mišljenje. Drukčiju su 
ocjenu dali Pirker, Dabčević-Kučar, Koprtla, Bijelić, Šibl, Haramija i Blažević,8 što bi se moglo tumačiti da 


je prva skupina podržala, a druga blago osporavala Titovu procjenu situacije. Nakon toga, Tito je zaključio: 

“... Izvinjavam se na oštrini, ali morao sam. No, diskusija je potvrdila moje bojazni... Glavno je sada 
da budete jedinstveni... To će biti podrška i meni da mogu... u drugim republikama nastupiti oštrije, a i 
prema vani, jer ja to gledam u sklopu međunarodne situacije..."9 

Sutradan, 5. srpnja na oproštajnoj večeri u Bregani, Tito je šapnuo Savki: “Eto, sad sam malo popio, 
sad mi je vino malo udarilo... reći ću ti otvoreno što vi o meni mislite. Vi, zapravo, mislite da ja nemam 
nikakav nacionalni osjećaj... da se ja uopće ne osjećam Hrvatom, da sam kao mlad proleter otišao u svijet i 
da mi je proleterski internacionalizam istisnuo svaki nacionalni osjećaj. Ja jesam i internacionalist, jer mi 
smo komunisti i svi moramo biti internacionalisti. Ali, ja sam i Hrvat". 10 

Tito je nastavio: “Vi biste mogli tome (nacionalizmu) stati na kraj da hoćete, ali vi me ne slušate.? 
Savka je uzvratila: “Ako vam mi nismo dobri, Vi izaberite druge, ali mi ne možemo drugačije raditi nego što 
radimo", na što je Tito dodao: “Ne, ne bih to želio, jer vi to možete provesti, ako samo hoćete", ponovivši: 
“samo ako hoćete! A radije bih s vama nego bez vas, jer vi jedini imate utjecaja na narod, ali nećete da me 
slušate."11 

Titova procjena situacije, a još više vizija neposredne budućnosti, nije mogla biti katastrofičnija. 
Možda je jedino Krleža, svojom tezom da će građanski rat 1941-45. biti ocijenjen “plavim otokom" spram 
eventualne buduće konflagracije, bio apokaliptičniji od Tita; bio je svjestan balkanskog bureta baruta. 

Neposredna će budućnost pokazati da većina nije prihvatila ni tezu o mogućemu građanskom ratu, a 
još manje tezu o opasnosti od ruske intervencije u Jugoslaviji. To se može razumjeti, jer su ljudi bili na plimi 
političke demokratizacije i u euforiji stvaranja nacionalne države. Bili su veliki optimisti i njima je Titova 
procjena sličila panici starca koji izmišlja zavjere, urote, pada u mrežu raznoraznih intriga i dezinformacija — 
kojih je zaista i bilo, a sve to radi održavanja svoje autokratske vlasti. U Beogradu i Zagrebu tada se govorilo 
da je taj starac zapravo “prazna puška" i da se zato ne treba puno obazirati na njegove prijetnje. 

Malo tko je od hrvatskih političara u tom času bio svjestan Titova apela da Hrvatska bude 
jedinstvena i da mu mora dati potporu, jer da on ima namjeru oštrije nastupiti prema drugim republikama, a 
to se moglo odnositi samo na Srbiju u kojoj je on vidio glavnog protivnika svoje vizije Jugoslavije kao 
zajednice ravnopravnih naroda, koji upravo tada ugrađuju temelje buduće konfederacije. Radilo se, dakle, o 
potpunom nerazumijevanju između Tita i većine hrvatskih političara, a to će se dogoditi i sa srbijanskim 
liderima, s kojima je on u konfliktu već desetak godina. Čak i oni koji su slijedili Tita, činili su to više zato 
što je on bio oslonac njihove vlasti u Hrvatskoj nego zato što su razumom shvaćali njegovu političku 
koncepciju. 


No, vratimo se događajima. 


3. Dvije hrvatske politike u SKH — sukobi u jesen 1971. 

U ljeto ijesen 1971. rasplamsala se žestoka politička bitka o budućnosti Hrvatske. Ta se bitka u 
uvjetima tadašnjega jednopartijskog sustava nije mogla završiti parlamentarnom procedurom, već samo 
pobjedom ili porazom frakcija u samom Savezu komunista, što također nije bilo moguće bez Titove 
arbitraže. 

Titovo trajno miješanje u politički život bilo je u toj fazi protuslovno. Naime, on je, kao što je 
rečeno, ublažio svoj napad na hrvatski nacionalizam. U osobnim razgovorima sutradan je rekao da mu je 
ekipa Mike i Savke draga, a Bakarića je marginalizirao govoreći Savki kako je on “uvijek bolestan", dodavši 
da njih dvoje s njim ipak “imaju strpljenja?.12 Takvo Titovo mišljenje obje su sukobljene strane tumačile 
kao potporu svojoj politici. Zbog toga ni jedna frakcija nije išla na rasplet sukoba, već se borba vodila više u 
“rukavicama", čekajući pogodan trenutak za obračun. U takvim su okolnostima političke odluke bile 
kontradiktorne. 

Nekoliko dana nakon žestokog Titova napada na “hrvatski nacionalizam", 12. 1 13. srpnja 1971, 
održana je Četvrta konferencija SKH (mini partijski kongres). 

Konferencija je, osim ostalog, zaključila: 

“...konferencija se zalaže za daljnje učvršćivanje naše socijalističke federativne zajednice preko 
raznih oblika suradnje i povezivanja SR Hrvatske s drugim narodima i republikama u svim oblastima 
društvenog, privrednog i kulturnog života, za povezivanje raznih institucija, organizacija i građana... 

...konferencija se izjašnjava da se u Socijalističkog Republici Hrvatskoj i u njenom Ustavu osigura i 
dalje unapređuje i razvija nacionalna ravnopravnost Hrvata i Srba i pripadnika narodnosti i drugih naroda 
koji u njoj žive... 

“... Ustavom treba utvrditi da se u SR Hrvatskoj stvaraju uvjeti za pun nacionalni razvoj Srba u 
Hrvatskoj, njihovih nacionalnih osobitosti: kulture, obrazovanja, jezika, pisma i uvjeti za organiziranje 
odgovarajućih institucija kao i za osiguranje razmjerne zastupljenosti u svim državnim i drugim organima..." 

“...osnovna je zadaća SKH... da ...pridonosi unapređenju samoupravljanja i nacionalne 
ravnopravnosti i na tim osnovama izgradnji SR Hrvatske i jačanju socijalističke Jugoslavije, njezinog 
integriteta i nezavisnosti Jugoslavije kao socijalističke zajednice ravnopravnih i dobrovoljno udruženih 
naroda i narodnosti...?. 

Na kraju konferencije, Pero Pirker je informirao delegate o razgovoru Tita s hrvatskim 
rukovodstvom, ali bez citiranja, kako bi znatno ublažio Titovu kritiku, što je bio u stilu tadašnje političke 
“igre. 

U duhu odluka IV. konferencije SKH, sazvano je 2. kolovoza 1971. partijsko savjetovanje, koje je 
usvojilo program kampanje protiv hrvatskoga nacionalizma. 


Na njemu je usvojen dokument u kojemu se osim ostalog, kaže: 

“Idejno-političku akciju prema svim antisocijalističkim tendencijama i snagama moramo brže 
pokretati... SKH mora osobitu pažnju i akciju usmjeriti na raskrinkavanje hrvatskog i srpskog 
nacionalističkog šovinizma koji se dobro smišljenim parolama i spretnim akcijama na terenu nastoji uvuĆi u 
strukture i javni život. Cilj je tog djelovanja da iznutra razjeda, da paralizira i blokira SKH... 

...Savez komunista energično mora spriječiti svaki pokušaj tzv. prebrojavanja kojim se u naš život 
žele unijeti šovinistička i antiustavna shvaćanja, čime se krše osnovna ljudska prava, pravo na rad, a time se 
izaziva netrpeljivost između Hrvata i Srba... 

...U Matici hrvatskoj manji broj ljudi djeluje kao jezgra čije su koncepcije 1 ciljevi suprotni našem 
socijalističkom razvoju i samom radu Matice. Oni vuku konce i žele Maticu hrvatsku pretvoriti u busiju za 
opoziciono djelovanje, u drugu političku partiju i objektivno se svode na zavjereničku grupu protiv SKH i 
SKJ, socijalističke izgradnje Hrvatske i Jugoslavije. Savez komunista mora se tome odlučno oduprijeti, 
spriječiti širenje ogranaka u tvornicama. 

...Pojedinci i neke grupice pokušavaju (studentske) domove iskoristiti ... i za neprijateljski rad ... 
zbog ...toga Savez komunista (treba da) bude upravo tu prisutan i da pod svoju direktnu kontrolu stavi 
primanje i raspored studenata po domovima. U svim domovima treba ojačati i aktivirati aktive SKH..." 

U međuvremenu, kampanja je počela. Naime, Predsjedništvo zagrebačke partijske organizacije je 
23. srpnja 1971. iz SKH isključilo saveznog zastupnika M. Veselicu i Š. —odana, gospodarskoga tajnika 
Matice hrvatske. 

Kampanja protiv hrvatskoga nacionalizma već je sredinom rujna 1971. zaustavljena. Tito je opet 
intervenirao, sada s potpuno suprotnim ocjenama od onih 4. srpnja. 

Na kraju njegova višednevnog posjeta Hrvatskoj Savka Dabčević-Kučar je 15. rujna, u ime 
hrvatskoga rukovodstva, održala zdravicu u kojoj je osim ostalog rekla: 

“... Bilo socijalističke Hrvatske i otkucaje njenog srca čuli ste spontano i snažno, neposredno i 
nedvosmisleno u Splitu i Dubrovniku, Koprivnici i Ludbregu, Varaždinu i Zagrebu i svuda kamo ste išli... 

...Nije se izrazila samo njegova zahvalnost, preko Vas o Vama, za sve ono što je naša socijalistička 
revolucija predstavljala i danas predstavlja, nego i iznad svega spremnost da za Vaš kurs SKJ i SKH 
neprekidno aktivira nove snage. 

...U državnosti socijalističke Hrvatske... vidimo jačanje velike tekovine revolucije — bratstva i 
jedinstva — zaloga naše unutrašnje kohezije i međunarodne snage. Zato ćemo i nadalje posebnu brigu 
posvećivati punoj ravnopravnosti... osobito jačanju bratstva i jedinstva Hrvata i Srba... 

Možete biti sigurni da ćemo se odlučno suprotstaviti svim nacionalističkim, unitarističkim, 
staljinističkim i drugim elementima koji bi pokušali razarati ono što se danas gradi revolucionarnim 


zanosom, poštenjem i žarom milijuna ljudi... 

... Dođite nam opet druže Tito, čeka Vas, zove i priželjkuje s jednakom ljubavlju i toplinom svaki 
kutak socijalističke Hrvatske. 

Dižem ovu čašu za čovjeka u čijoj se ličnosti i najreljefnije izražava slava, junaštvo i uspjesi naše 
prošlosti, revolucionarna socijalistička snaga naše sadašnjosti i svjetla perspektiva naše sutrašnjice, za 
velikog revolucionara, mislioca i državnika, za istinskog borca za radnička, nacionalna i ljudska prava i 
slobode, za najvećeg sina u povijesti hrvatskog i svih naših naroda i narodnosti, za dragog nam druga Tita i 
drugaricu Jovanku...?13 

Odgovarajući na zdravicu predsjednice CK SKH Tito je rekao i ovo: 

“... Ja sam sada obišao dobar dio Hrvatske... vidio sam kako diše 1 kako živi narod. Prijam na koji 
smo nailazili bio je takav da ga nećemo moći nikada zaboraviti. Mene je to malo podsjetilo na one prve dane 
po završetku oslobodilačkog rata. Vidio sam da kod naroda postoji ogromno povjerenje prema Savezu 
komunista i prema meni... 

... Ja sam ovoga puta vidio da su zaista apsurdne kojekakve priče o Hrvatskoj — o tome da tu postoji 
i cvate veliki šovinizam itd. To nije točno (aplauz). Ja sam to vidio svagdje gdje sam bio...? 

Nakon što je osudio one koji iz drugih krajeva dolaze u Hrvatsku i mute, Tito je, dajući podršku 
zahtjevima Hrvatske, rekao: 

“...Kod nas gore u rukovodstvu (SFRJ, D.B.) ima ljudi kojima ide mimo ušiju to što sam ja 
govorio... mislim da će ti morati odčepiti svoje uši i prići tim pitanjima... Imamo riješiti pitanje deviznog 
Težima, pitanje cijena, pitanje banaka... 

Ja sam ovdje u Hrvatskoj dosta toga vidio i naučio. Naime, drugi put ću znati drugačije nego što sam 
to mogao do sada, kako da ocjenjujem razne vijesti i pričanja... 

... Ja dižem ovu čašu za daljnji razvitak Socijalističke Republike Hrvatske u Socijalističkoj 
Federativnoj Republici Jugoslaviji...?14 

O atmosferi na svečanoj večeri Savka Dabčević-Kučar je napisala: 

“... Tijekom zdravice brojni uzvanici pljeskom su odobravali Titove riječi potpore i povjerenja 
hrvatskoj politici. Uzbuđenje je bilo na vrhuncu. Ni u snu nismo smjeli očekivati više. Potvrdio je da je 
osjetio raspoloženje naroda. Ogradio se od kleveta na naš račun. Zapravo, nazvao ih je klevetama. Podupro 
je naše ekonomske zahtjeve koji su bili pred rješavanjem. Spomenuo je državnost republike. Rekao je da je u 
Hrvatskoj mnogo naučio. 

Govor je pao kao bomba. Nikad neću zaboraviti lica tadašnjih protivnika naše politike, onih koje 
sam sa svojega mjesta za stolom mogla vidjeti. Milutin Baltić bio je blijed kao krpa. Vladimir Bakarić, silno 
oznojen u licu, sjedio je pokraj mene s lijeve strane, na čelu stola. Bio je siv, iako je povremeno 
disciplinirano pljeskao s drugima. Jelica Radojčević i Milka Planinc zabezeknuto su se pogledavale. Duško 


Dragosavac se ukočio. No najveće promjene vidjele su se na Kardelju (sjedio je također na čelu, desno, 

pokraj Jakova Blaževića). Bio je jednostavno bijesan. Toliko da se jedva svladavao. Lice mu je bilo 
grimizno. 

Neki od naših protivnika su, smatrajući to svojim potpunim porazom, otišli odmah nakon večere 
kući, dok smo se svi mi zadržali s našim uzvanicima i Titom do dugo u noć, pričajući, pjevajući, 
razgovarajući. Činilo se da je to ponovno učvršćenje našega položaja (zahvaljujući njegovoj javnoj potpori), 
otvorio je put za ofenzivniju akciju našoj politici. Koje li razlike od raspoloženja 4. srpnja. To je bila druga 
krajnost! Iste sam večeri upozoravala Peru Pirkera da je — u takvim skokovitim promjenama — moguća 
ponovna promjena na gore! Nije se slagao sa mnom. Ta ocjena nije dana u četiri oka, na zatvorenu sastanku; 
čuo ju je cijeli Zagreb, Hrvatska, Jugoslavija. Ocjenjivao je da će se Titu sada biti nemoguće povući! 

Doista, Jugoslavija je to čula. Počela je opet, novom žestinom, strahovita kampanja u Beogradu 
protiv Tita i protiv nas. Prigovarali su mu da se poistovjetio s hrvatskom nacionalističkom politikom. 
Prigovarali su nama da smo ga “obrlatili' (preveli žedna preko vode!). Nismo se smjeli uljuljkati tom 
pobjedom. Trebalo je brzo učvrstiti položaje. Odlučili smo se za sjednicu CK SKH, na kojoj bismo učinili 
još jedan korak u konkretiziranju naših zahtjeva. 

Članovi Izvršnog komiteta, koji su se organizirano, ali tiho opirali našoj politici, nekako su izgledali 
kao pokisli. Kao da su se malo povukli. Saznali smo poslije da su bili u šoku. Konsternirani, jer njih je bio 
ohrabrio i obećavao im pomoć. No, znali smo da se tajno sastaju mnogi naši politički protivnici. 

Ali uskoro će opet isplivati novi (stari) problemi... 

O, kako je varavo sve. 

Tita smo otpratili u Beograd 15. rujna. Odnosi se čine sjajnima. Učvrstili smo položaj.?15 

I nakon zdravica u “Esplanadi", Tito je nastavio pružati potporu politici koju je vodio SKH, a to 
znači da se i dalje oslanjao na Miku i Savku i njihovu skupinu političara. Nakon završenih vojnih manevara 
“Sloboda 1971.7, 9. listopada 1971, pred generalitetom i vodećim ljudima svih republika i pokrajina podržao 
je koncepciju TO i reformu federacije rekavši: 

“Kao što je čitava Jugoslavija suverena i nezavisna, tako su u svakoj republici narodi koji tamo žive 
gospodari na svome.? 

Odmah nakon tih manevara imao je na Plitvicama razgovor s lokalnim rukovoditeljima Korduna i 
Banije, želeći se informirati o tamošnjoj političkoj situaciji. Na kraju razgovora Tito je rekao: 

“... Moram kazati da sam... dobivao informacije da je situacija u ovom dijelu Hrvatske, naročito na 
Kordunu i Baniji, jako teška, da je narod tu jako podijeljen, da ima nacionalne mržnje itd... Ja sam bio u 
Lici... Pitao sam što to radite, što je to kod vas, kakve vi to straže morate držati oko srpskih sela... kažu to 
nije istina... Nema tu toga. Kažu, nego su to počeli da prenose neki izvana. Sada treba... pronaći izvore toga 


— tko su ti ljudi koji unose taj nemir."16 

Sredinom studenoga 1971, nakon XXII. sjednice CK SKH (5-6. studenog), a petnastak dana uoči 
Karađorđeva, D. Dragosavac je u ime većine u IK CK SKH inkognito zatražio Titovu intervenciju zbog 
sukoba u hrvatskom rukovodstvu. Tito je obećao da će se sastati s cijelim Izvršnim komitetom. 

Nakon reforme federacije, koja je dala široke mogućnosti rekonstitucije republika, glavna 
društveno-politička bitka vodila se oko pitanja kakvu Hrvatsku imati. Naime, postavilo se pitanje položaja 
raznih društvenih slojeva i skupina: što će biti s radništvom i njegovim samoupravljanjem, hoće li se 
mijenjati položaj seljaštva, kakvu će ulogu imati inteligencija, što će biti s partizanskom generacijom, hoće li 
se mijenjati odnos nove vlasti prema gubitnicima u prošlom ratu (1941-45) itd. Nastupala je faza biološke 
smjene partizanske generacije, mada je ona u prosjeku bila u dobi od 50-60 godina. Njihova je smjena 
otvarala vrata preuzimanju vlasti od strane mlade, mnogo obrazovanije generacije. Slično je bilo i glede 
najave usklađivanja udjela srpskih rukovodećih kadrova s udjelom u stanovništu Hrvatske. Svaka reforma u 
društvu dovodi do smjene u vlasti — pobjednici se penju, a poraženi silaze s vlasti. To se očekivalo i u novoj 
rekonstituciji Hrvatske, što je izazivalo društvene sukobe među ljudima. Borba za vlast vječno je stanje 
društva, a u krupnim se promjenama ona i pojačava. 

U jesen 1971. već se govorilo o predstojećim izborima za sve organe vlasti — od općinske skupštine 
do Sabora, kao i u Partiji od osnovne organizacije do Centralnog komiteta SKH, što je također motiviralo 
ljude za političku borbu. Sudjelovanje svih političkih snaga — kako onih na vlasti, tako i onih koji su četvrt 
stoljeća bili manje-više isključeni iz javnoga političkog života — omogućila je politička demokratizacija koja 
je tekla šestu godinu, nakon pada Rankovića. Masmediji su bili toliko slobodni da su se mogli pojavljivati 
ljudi i teme koje prije nisu bile dopuštene. U tom razdoblju nije bilo sudskih procesa za tzv. verbalni delikt. 

U ozračju navedene političke demokratizacije među Hrvatima su se oblikovale tri glavne političke 
orijetnacije. Protagonist jedne je bio V. Bakarić, druge Miko i Savka, a treću je činio veći dio Matice 
hrvatske, studenata i inteligencije uopće. 

Jesen 1971. bila je najdramatičnija faza sukoba tih triju političkih tendencija. 

U najdramatičnijoj situaciji našao se V. Bakarić. On je već 30 godina neprijeporno držao vlast u 
svojim rukama — samo je dvije ratne godine A. Hebrang bio na čelu partizanske Hrvatske (1942-1944). Bio 
je neke vrste Titova “namjesnika", ali gaje on već marginalizirao i umjesto njega priklonio se mladomu 
hrvatskom rukovodstvu, kojemu su na čelo došli Miko i Savka. Bakariću su okrenuli leđa i stari ratni 
partizanski kadrovi, koje je on sustavno micao s položaja; sredinom 1960-ih umirovio je gotovo cijelo ratno 
rukovodstvo NOB-a. S onima koje nije uspio skloniti bio je u sukobu — s Gošnjakom kojeg je smatrao 
staljinistom, sa Špiljkom također, sudjelujući u njegovu micanju s položaja predsjednika savezne vlade, 
1967-1969. Nije bio u dobrim odnosima s J. Blaževićem. Bakarić je izgubio povjerenje i dijela srpskih 


kadrova, a posebno gotovo svih unitarista zbog dosljednosti u borbi protiv centralizma. Na kraju, 1970-71. 

Bakariću su okrenuli leđa i neki mladi — Miko i Savka — koje je on doveo na položaje nakon smjene ratnih 
prvaka potkraj šezdesetih. 

Bakarić se dakle našao pred opasnošću da bude skinut s “trona" čelnoga čovjeka Hrvatske. 

On, koji nikada nije bio agitator i propagandist, masovik, narodni tribun kao npr. S. Radić, već je 
djelovao i upravljao više kabinetski, više iza zastora nego na otvorenoj sceni, više preko posrednika, nego 
izravno — on sada, u ljeto i jesen, kreĆe u političku borbu, iznoseĆi pred javnost nove elemente u “staroj? 
ideologiji. Radi se o fenomenu nacionalne države 1 slobodnoga tržišta. Počeo se, naime, kritički odnositi 
prema oba pojma, koje je godinama držao kamenom temeljcem konstitucije samoupravnog društva. On ne 
napušta koncept samostalnosti naroda, ali smatra da država, pa i nacionalna, ne smije postati vrhunska 
društvena vrijednost, jer u sebi nosi težnju da se nametne društvu i pretvori svoje građane u poslušne 
podanike i time blokira razvitak samoupravljanja i modernizaciju društva. 

U pogledu tržišta procijenio je da je ono znatno pomoglo u oslobođenju društva od saveznog 
etatizma i centralizma, posebno u nastajanju autonomije poduzeća i općina te samoupravljanja, ali da je s 
druge strane stvorilo osamostaljena središta ekonomske i financijske moći — posebno u Beogradu — na 
osnovi koje raste spontani proces stvaranja nove društvene klase: klase bankara, veletrgovaca, menedžera, 
poslovnih ljudi. Ta se društvena grupacija ujedinjuje s državnom i partijskom strukturom tako da je već 
nastala nova klasa koja teži da i nacionalnu državu pretvori u svoje sredstvo izrabljivanja radništva i 
seljaštva, a u jugoslavenskim uvjetima to vodi dominaciji ekonomski jače nacije. 

Polazeći od takvog uvida u budućnost, Kardelj i Bakarić su razradili tzv. koncepciju udruženog rada 
po kojoj bi se tendencija stvaranja tzv. kapital-odnosa spriječila tako da se zakonima osigura da proizvodni 
radnici prisvajaju čitav i neokrnjen dohodak (100%), i da oni odlučuju koliko će izdvajati za društvene 
službe — školstvo, zdravstvo, socijalno osiguranje 1 dr. — na osnovi ugovora proizvodnih poduzeća s 
ustanovama tih službi, sve zasnovano na programu usluga. Proizvodnim bi poduzećima pripala i dobit 
banaka i trgovina, opet na osnovi dogovora. Taj je projekt bio normiran ustavnim amandmanima nazvanim 
“radničkima", a drugo normiran amandmanima reforme federacije ili “nacionalnim amandmanima". Ta će 
ideja biti glavna tema u idućih desetak godina. 

Koncepcija “udruženog rada" bit će udarac protiv tržišnoga mehanizma koji je Bakarić zagovarao 
proteklih dvadesetak godina. 

U duhu spomenute ideologijske vizije, V. Bakarić u jesen 1971. ide u političku kampanju, s ciljem 
da na njoj gradi Republiku. Evo nekih autentičnih teza i novih pogleda u jesen 1971. 

Pred auditorijem radnika sisačke željezare, 24. lipnja 1971, V. Bakarić kaže: 

“...Do sada se to smatralo otprilike ovako: privreda stvara, a izvanprivreda troši. Sada radnici treba 


da kažu da im za razvitak treba: “toliko i toliko inženjera, pravnika, psihologa itd. u razmjeru... koliko 

kadrova, toliko sredstava... Liječnik koji vama snizi procenat... bolesnika ... moći će sudjelovati u povećanju 
proizvodnosti vašeg rada. To je ta osnovica na kojoj bismo htjeli postaviti odnose između tih djelatnosti.?17 

U drugom dijelu govora Bakarić kritizira neke iz Matice hrvatske koji “nacionalnu državu smatraju 
nekom emanacijom duha nacije"... dok je on smatra rezultatom klasnih sukoba". Polazeći od prava na rad 
svakoga građanina zemlje Bakarić, u povodu pokušaja nacionalnog prebrojavanja kaže: 

“... I kada se kod vas pojavljuju da se prebrojavate u tvornici, onda je vaše pravo da im kažete: “ne, - 
marš van!*"18 

U TV emisiji 13. srpnja 1971. Bakarić daje platformu za konstituciju republika: 

“U hrvatskoj historiji pitanje... hrvatske države u revolucionarnim momentima nikada nitko nije 
postavljao. Od Matije Gupca preko 1848., pa 1917., 1918. do 1923., pa 1941. itd. osnovno je pitanje ... tko 
će vlast imati, a ne tko će državu imati..." Radničkom pokretu je važno “...ne stvarati državu, nego stvarati 
moderno društvo... mi želimo konstituirati naciju na bazi samoupravljanja. 

S tezom da je glavno da vlada narod, a ne država, Bakarić također kaže: “Nezavisnost Hrvata 
ostvarili smo 1941.1 zato je lažna teza “...da mi tek sada ostvarujemo nezavisnost Hrvata."?19 

Bez samoupravljanja prijeti opasnost “da se Hrvatska u Jugoslaviji svede na ništa, na provinciju, na 
selo u Europi... u bližoj budućnosti ... na apendiks nečega ... ili lopticu u igri među različitim silama."20 

U izlaganju u Topuskom 30. rujna 1971. Bakarić kaže da socijalizam nije “donio ukidanje nacija ... 
nego njihovo oživljavanje, ali 1 borbu za njihovu međusobnu ravnopravnu suradnju... u pravcu emancipacije 
čovjeka 1 od klasa 1 od države... i zato nismo postavili kao osnovnu parolu ostvarivanje samoupravljanja 
nacije... da stvaramo društvenu organizaciju koja eliminira državu... i nadomješta je samoorganizacijom 
društva." 

I zato, dodaje Bakarić: “Osnovna parola — država pod svaku cijenu ... nije naša ... parola države kao 
osnovica za izgradnju nacije ... postavljali su ... u nas frankovci."21 

Imajući na umu snažan pritisak otuđenih centara ekonomske moći, rađanje nove klase, Bakarić 26. 
listopada 1971. u govoru u Mostaru daje sliku crne budućnosti ovim riječima: 

“... mi bismo došli... do stanja koje bi bilo slično staljinističkom ili gorem obliku države, koje bi se 
sastojalo od ... činovničkog sloja, a održavalo bi se... na izrabljivanju radničke klase... uz povremene ustupke 
seljacima i izigravanju seljaka uz isto takve ustupke radničkoj klasi, i, otprilike, nastalo bi ono što je 
nastajalo u staljinizmu. To bi, naravno, moralo tražiti terorističku diktaturu i sve što ide s njom..."22 

Završimo s Bakarićevim predavanjem akademicima JAZU 23. studenog 1971, na dan studentskog 
štrajka. Govoreći o ondašnjim raspravama o ustavnoj reformi hrvatskog ustava on inzistira na “emancipaciji 
čovjeka“, a protiv privilegija koje stvara svaka, pa i nacionalna država, tvrdeći da je to tradicija “... hrvatske 
političke misli, ne samo misli radničkog pokreta... (misli na Radića)... i da je ovaj pritisak jedna tendencija 


dekadentne hrvatske političke misli..."23 

Veliki prostor Bakarićevim tezama dan je ne samo kao ilustracija ondašnjih ideoloških sukoba, već 
više zato što će se s takvih ideoloških pozicija u idućoj godini smijeniti i rukovodstvo Srbije i graditi 
ekonomski sustav kojeg će normirati Ustav 1974. 

Podjela u CK SKH na Bakarićevo i Mikino-Savkino krilo koja se proširila na čitav Savez 
komunista, nameće pitanje radi li se o dvije politike ili se radi i o borbi za vlast. Zato, nakon analize 
Bakarićevih riječi, slijedi analiza stajališta čelnika tzv. Hrvatskog proljeća o bitnim i temeljnim pitanjima 
partijske politike. 

O samoupravljanju kao glavnom principu globalnoga društvenog sustava Savka Dabčević-Kučar 
kaže: 

“Podjednako je važan snažni razvoj cjelokupne tržišne privrede uz nadomještanje 
administrativno-ekonomskih mjera s ekonomskim kriterijima i zakonima, naravno, u skladu sa 
samoupravnim principima i praksom. Ne slažem se s onima koji smatraju da tržišna privreda prema tome i 
robna proizvodnja, mora unositi elemente kapitalskog odnosa."24 

Ovo stajalište je potpuno identično Programu SKJ. 

“Samoupravljanje je u velikoj mjeri još defektno, nerazvijeno ili neefikasno na planu utjecaja 
samoupravnih organa na političke odluke od šireg interesa. Smatram da se samoupravna integracija treba 
efikasnije ostvariti u političkoj organizaciji društva i vlasti. Da se produži izvan i preko vrata same radne 
organizacije."25 

I ovo stajalište o samoupravljanju kao društvenom odnosu koji treba djelovati u cjelokupnom 
društvu na svim razinama njegove organiziranosti također je identično Programu SKJ. 

Poimanje države u govorima i napisima Mike Tripala potpuno je identično Bakarićevim tezama: 

“Kad govorimo o saveznoj državi ili republici državi, uvijek mislimo na državu koja odumire. 
Dakle, mislimo na državu koja se ne ukida preko noći, nego koja u jednom procesu odumire i postepeno 
gubi svoje funkcije. To je potrebno naglasiti kao idejno-političku poziciju svih naših ... razmatranja."26 

Budući da se izjašnjava za poimanje države u socijalizmu u Marxovu smislu, kao države koja 
odumire, Tripalo formulira svoje shvaćanje procesa odumiranja. “Proces odumiranja države prvenstveno je 
povezan sa stupnjem razvoja proizvodnih snaga. Budući da odumiranje države predstavlja proces, ovdje je 
problem u tome na koji način jačati elemente samoupravljanja u našem društvu, na koji način 
demokratizirati državu tamo gdje je ona neophodna i gdje širi prostor u kojem se razvija samoupravljanje i u 
kojem radnička klasa vodi borbu za vlastito oslobođenje."27 

Ako citirani tekst usporedimo s onim koji je o tom formuliran u Programu Saveza komunista, 
zapazit ćemo njihovu potpunu podudarnost. 

U vezi s promjenama u društveno-političkom sustavu u 1971. godini, prvaci hrvatskoga proljeća 


inzistiraju na jačanju samoupravljanja. Naglašava se da tim promjenama unosimo “još direktniju i još 

aktivniju odgovornost, i u prvom redu kao država samoupravljačkog socijalizma s radničkom klasom kao 
osnovnim faktorom i stupom odlučivanja gdje radni ljudi nisu šaraf u mehanizmu države, nego je državni 
mehanizam sve više instrument konstituiranja i funkcioniranja samoupravne zajednice i neposredne vlasti 
radničke klase i radnih ljudi s tendencijama da u socijalističkoj Hrvatskoj kao 1 u cijeloj socijalističkoj 
Jugoslaviji glavni faktor razvitka socijalističkih odnosa bude ne država nego samoupravni društveni 
odnosi."28 

Iako radikalna, ni sljedeća Tripalova izreka ne proturječi partijskom konceptu nacionalne države: 

“Osjećaj državnosti u ovoj republici je razvijen ali je stoljećima bio neostvaren. Tek u NOB-u došlo 
je ne samo do afirmacije ideje državnosti nego i do njezinog praktičnog ostvarivanja. A ustavne promjene 
čine znatan korak naprijed u tom pogledu."29 

I ta teza M. Tripala čista je interpretacija Platforme SKJ o reformi federacije: “Hrvatska niti traži 
neke privilegije, niti želi da te privilegije da nekome drugome. Ono što Hrvatska traži jest potpuna 
ravnopravnost, sporazumno donošenje odluka, traži da se jugoslavenska politika stvara samo dogovorno u 
demokratskoj diskusiji. Ali kad se odluke donesu, onda se sporazumi moraju poštovati. Ono što Hrvatska 
neće nikome dopustiti da joj oduzima jest da kaže svoju riječ o svemu onome što predstavlja element 
federalizma, jer federacija nije ničija posebno, ona je naša zajednička."30 

Malo odstupanje od partijske retorike je Tripalovo tumačenje nacionalizma: “Uz put bih nešto 
predložio: Bilo bi dobro, ako budemo mogli da se odviknemo da termin nacionalizam upotrebljavamo u 
pejorativnom smislu. Jer ... nacionalizam može imati različitu sadržinu. Mislim da je nacionalizam naš 
protivnik tek onda kad se pretvori u šovinizam, kad se, konkretno u nas (u Hrvatskoj, D.B.), pojavljuje kao 
separatizam, kao mržnja prema drugim narodima, kao nerazumijevanje i ugrožavanje njihovih nacionalnih 
interesa."3 1 

U tretiranju međunacionalnih odnosa u Jugoslaviji prvaci iz rukovodstva SKH polaze od 
prihvaćanja političkih osnova jugoslavenske zajednice stvorenih u revoluciji i od samoupravnih osnova te 
zajednice. Oni podvrgavaju kritici centralističke tendencije i odnose u federaciji i unitarizam kao njihov 
politički izraz sa stajališta samoupravljanja i nacionalne ravnopravnosti... Njihovo je stajalište da Jugoslavija 
ne slabi nego upravo jača “... prevladavanjem centralizma i od proizvođača, otuđenog viška rada na razini 
federacije." Oni u načelu odbacuju tezu o propadanju Hrvatske u Jugoslaviji na kojoj inzistiraju nacionalisti. 
Ta se teza pobija u uvodnom referatu na X. sjednici iznošenjem podataka koji pokazuju da privredni rast, 
aktivizacija materijalnih i ljudskih resursa, životni standard u Hrvatskoj rastu čak brže nego u ostalim 
republikama, osim u Sloveniji. Tvrdnja da Hrvatska nije prolazila lošije od drugih u Jugoslaviji iznosila se i 
kasnije. “Nije istina da Hrvatska propada. Hrvatska je rasla, napredovala, međutim, mi moramo reći: I 
Hrvatska i Jugoslavija rasle bi brže da smo imali više snage da ranije napustimo stari centralistički i 


administrativni režim.?'32 

U svakodnevnim političkim borbama lideri uporno traže rješavanje deviznog režima, ali ni u tome 
nisu bili oštriji od samog Tita. Evo nekih stavova: “Ovakav postupak dovodi Hrvatsku u neravnopravan 
položaj izazivajući teške političke probleme na mnogim područjima zbog toga što republika nije u stanju da 
odgovori svojim zakonskim obvezama.?33 

Ili: “Ako SRH u deviznom priljevu Jugoslavije participira s oko 40%, onda smatramo da njeni 
prijedlozi ne mogu godinama biti ostavljeni po strani, nego da trebaju biti dogovorno raspravljani."34 

U vatri polemike, izazvane raznim antihrvatskim insinuacijama, prvaci tzv. maspoka oštrije 
repliciraju, ali ne izlaze izvan partijskih okvira. Evo nekih primjera: 

Pero Pirker: “Ako je netko napravio kakav ispad, zapjevao koju pjesmu — kriv je bio CK. Pozivalo 
ga se maltene svakih 8 dana da se izjašnjava kako nije nacionalistički 1 sl. Takvi kriteriji kao da nisu vrijedili 
i za ostala republička rukovodstva."35 

Ivan Šibl o stanju u diplomaciji: “Ne može Ante Drndić biti ambasador na listi Hrvatske a 
dozvoljavati da se Hrvatskoj i hrvatskom rukovodstvu radi o glavi. Taj čovjek ne ponaša se tako od jučer. 
On to radi već godinama i uvijek je u DSIP-u dobro viđen. Uvijek su za njega rezervirana visoka mjesta.'36 

Ustajući protiv raznih falsificiranja i o nepovoljnom položaju Hrvatske, M. Tripalo kaže: 

“Činjenica je da se, npr. stvaralo uvjerenje o nekoj krivnji hrvatskog naroda za propast stare 
Jugoslavije, da je bilo tendencija da se hrvatstvo poistovjeti s ustaštvom i da su u tome pomogle mnoge teze 
i mnoge teorije, od onih o ulozi CK KPH 1941. u vezi s organizacijom ustanka pa preko Terzićeve knjige o 
slomu stare Jugoslavije, o učešću hrvatskog naroda u NOB-u. Činjenica je također da iz ove republike ima 
najviše ljudi u inozemstvu, doduše ne 500 tisuća, ali ipak preko 250 tisuća. Činjenica je da se presporo 
rješava pitanje koncentriranih sredstava u bankama, reeksportnim organizacijama, uz poznate ugovore o 
kreditiranju turizma što sa socijalizmom nema nikakve veze. Činjenica je da je još na snazi devizni režim 
koji je na štetu Hrvatske.?37 

U povodu udbaško-ustaške zavjere, na tajnoj sjednici CK SKH Ivan Šibl kaže: “Ja se usuđujem reći, 
koliko poznam ovu Jugoslaviju,... a imao sam prilike uvjeriti se u nekoliko ambasada... tamo cvjeta ako 
mogu reći u jednom ideološkom smislu, s gledišta praktičnih akcija, Pero-živkovićevska Jugoslavija... 
Moram reći da je politika koju vode naša službena diplomatsko-konzularna predstavništva, a na osnovu 
stavova i direktiva iz Jugoslavije više nego nezadovoljavajuća. Pod firmom jugoslavenstva se srbuje, sve što 
je hrvatstvo, a toga je mnogo, svim silama se gura u drugu stranu.?38 

Navedene teze upućuju na protivurječnu i nestabilnu idejnu poziciju pripadnika kasnije smijenjene 
skupine u tretiranju međunacionalnih odnosa u Jugoslaviji. Oni se deklariraju kao dostojni protagonisti 
programatskih načela SK u pogledu jačanja samoupravne osnove jugoslavenske socijalističke zajednice. Sve 
jače i potpunije zbližavanje naroda i narodnosti u okviru Jugoslavije, putem jačanja i razvijanja 


samoupravljanja i otklanjanja raznih zapreka tom povezivanju, prihvaća se i ističe kao društvena vrijednost. 

Istodobno se stalno naglašavaju pitanja koja odražavaju napetosti na međurepubličkom, odnosno 
međunacionalnom planu. Odbacuju se teze nacionalista o propadanju Hrvatske u Jugoslaviji, ali se stalno 
ističe da je Hrvatska, u ovom ili onom vidu, u neravnopravnom položaju, da se zapostavljaju njezini vitalni 
interesi u općejugoslavenskoj politici. Oni brane čast hrvatskoga naroda od njegove općejugoslavenske 
okoline u kojoj, prema njihovu mišljenju, egzistiraju i jačaju tendencije njegova poistovjećivanja s 
ustaštvom, što je s jedne strane legitimacija a s druge pak može biti iskorišteno za što veću izoliranost 
Hrvata od ostalih naroda u Jugoslaviji. Međutim, autori ovih stajališta ne zagovaraju izlazak iz Jugoslavije, 
prema kojoj su manje kritični od npr. E. Kardelja, koji je u krugu svojih bliskih suradnika više puta govorio i 
o mogućnosti napuštanja same ideje Jugoslavije. 

Srećko Bijelić: “Moramo se čuvati stvarne opasnosti da se državna struktura ne nametne i ne potisne 
SK na sporedna pitanja. Možda je tu sada opasnost veća u okviru federacije, ali se te opasnosti javljaju 1 na 
drugim sektorima i nivoima. I drugo, da se Partija otjera u opoziciju, što je također opasnost, ali na neki 
način manja od one prve.?39 

Miko Tripalo: “Savez komunista u svakoj republici izražava i dužan je da izražava interese radničke 
klase svoje nacije i svoje republike. Opće jugoslavenska politika sadrži u sebi te interese kao veoma 
značajan faktor. Među njima prevladava ono što je zajedničko svim nacijama i narodima naše zemlje, što 
povezuje radničku klasu i radne ljude Jugoslavije u njihovoj borbi za socijalizam. To je ono što opredjeljuje 
SKJ kao jedinstvenu idejno-političku organizaciju... Isto je tako neprihvatljivo gledište koje bi ozakonilo 
pravo zaštite nacionalnih interesa 1 brige za pripadnike manjina u drugoj republici od strane komunista u 
Vojvodini. Isto tako SK Srbije odbacuje teze da bi trebao štititi Srbe u Hrvatskoj i u Bosni i Hercegovini."40 

Iako će Tripalo biti optužen zbog navedenih i sličnih stajališta, on je čak bio puno blaži od E. 
Kardelja koji je pet godina prije, na sjednici državno-partijskog vrha Jugoslavije, rekao da bi predstavnici 
republika bili “nitko 1 ništa" ako ne bi zastupali interese svojih nacija. 

Miko Tripalo, Savka Dabčević-Kučar i njihovi sljedbenici nisu izgradili konzistentan sustav idejnih 
stavova o razvoju društva, koji bi ih odvojio od programske orijentacije Saveza komunista. Njihovi stavovi 
čak ne označavaju devijacije spomenute orijentacije. Analiza tekstova objavljenih 1970. i 1971. u potpunosti 
potvrđuje taj zaključak. Pripadnici spomenute skupine idejno su formirani u Savezu komunista i djelovali su 
unutar Saveza komunista. Da su stvorili drugi posve različit koncept, morali bi odbaciti partijsku ideologiju i 
njezine temeljne vrijednosti, kao na primjer samoupravljanje, i opredijeliti se za višestranačje. 

Radikalnije tretiranje fenomena nacionale države nije bila devijantnost. Nigdje i nikada KPJ od 
1937. nije negirala nacije niti zagovarala jugounitarizam u smislu stvaranja jugoslavenske nacije, mada je 


“gušila* nacionalni identitet kao preventivu nacionalim sukobima. 

Polazeći od činjenice da se skupina oko Mike i Savke nije odvajala ni riječju ni djelom od politike 
SKJ, kao i činjenice da nije bilo naznaka o mogućoj orijentaciji prema građanskom društvu — višestranačju i 
privatnom vlasništvu — otvara se pitanje kakav je “istočni grijeh" učinila ta skupina da je došla u sukob sa 
skupinom oko Bakarića, s Titom i s državno-partijskim vrhom Jugoslavije. 

Odgovor na postavljeno pitanje vrlo je kompleksan i neće se dati u obliku jedne konstatacije, već će 


se otkrivati analizom događanja. 


4. Komponente hrvatskoga nacionalnog pokreta i SKH 


Platforma X. sjednice učinila je prvi korak prema javnom i partijski legalnom njegovanju hrvatstva. 
To se dogodilo nakon razdoblja od četvrt stoljeća u kojemu je ono bilo prigušivano, naročito u području 
nacionalne kulture i umjetnosti, jezika i suvremene nacionalne povijesti posebno. U tome su procesu Miko i 
Savka zaslužili prve lovorike nacionalne afirmacije. 

Suprotno od Bakarićeva inertnog i kabinetskog upravljanja društvenim procesima, na javnu scenu je 
snažno stupio Miko Tripalo. Otvorenošću i srdačnošću on je plijenio ljude i postajao narodni tribun koji je 
oko sebe širio demokratsku praksu, čime se bitno razlikovao od starih kadrova koji su se birokratizirali. 
Tripalov stil je sličio onome iz ratnog razdoblja (1941-45). U njemu su se događale dublje promjene — nije 
više podnosio rigidni birokratski stil života i njegov konzervativizam, a postupno, postajući liderom, u 
njemu se razvijalo hrvatstvo koje nikada nije preraslo u šovinizam. Te promjene u Tripala javnost je osjećala 
s velikim simpatijama. Slično je bilo i sa Savkom, mada je ona ponešto zaostajala. Tripala se više 
doživljavalo “rasnim političarom". 

Klima demokratizacije, sedmu godinu od pada A. Rankovića, otvorila je praktična pitanja kako se 
SKH treba odnositi prema općoj demokratizaciji i stalno rastućem nacionalnom pokretu. 

U proljeće 1971. nastupila je nova faza pokreta koju su označila dva događaja, u razdoblju od 
desetak dana. Radi se o smjeni komunističkoga rukovodstva Saveza studenata Zagrebačkog sveučilišta 4. 
travnja 1971, čemu je slijedio i izbor A. Paradžika za predsjednika Saveza studenta Hrvatske. Istodobno je 
na čelo omladine Hrvatske došao Ivan Vrkić. Svi su ti mladi ljudi bili izrazito nacionalno orijentirani. 

Drugi je događaj bila pojava “Hrvatskog tjednika", koji je postao najtraženiji, najatraktivniji i 
najradikalniji list u Hrvatskoj. Najveću zaslugu u tome imao je pjesnik 1 filozof Vlado Gotovac. Radilo se 
dakle o nove dvije komponente u nacionalnom pokretu koje su se razvijale mimo SKH. 

Svojim programom, a posebno tendencijama, obje komponente, oba žarišta, najavljivala su politički 
pluralizam kao izazov monopolskoj vlasti Saveza komunista. Upravo zbog toga je došlo do rascjepa u vrhu 


SKH. 

Snažan nastup Matice hrvatske (MH) i studenata na političkom poprištu, kao i plima opće 
demokratizacije, prisilili su SKH da sve to politički kvalificira. Osnovna teza M. Tripala i S. 
Dabčević-Kučar bila je da se radi o masovnom narodnom pokretu i da on čak predstavlja kontinuitet NOP-a, 
koji je birokratski centralizam gušio i ugušio, pa se sada rađa upravo u borbi protiv birokratiziranih 
državno-partijskih struktura. Taj pokret, kao iu NOB-u, ujedinjuje i nacionalni i klasni program — 
nacionalnu državu i samoupravljanje. Nasuprot tome Bakarićeva je grupacija ocijenila da se radi o porastu 
nacionalizma koji može ugroziti ne samo socijalizam već 1 hrvatske nacionalne interese. 

Evo nekoliko osnovnih teza Mike Tripala i Savke Dabčević-Kučar o “masovnom pokretu. 

“Mi'", kaže Mika Tripalo, “ne smatramo da u taj pokret ulazimo neprikosnoveni, nepogrešivi. 
Spremni smo da prihvatimo mišljenje radnih ljudi 1 da se sami promijenimo i korigiramo ali uvijek samo na 
liniji samoupravnog socijalizma, na liniji naše SRH, kao samoupravne i nacionalne zajednice koja izražava 
našu nacionalnu i republičku državnost u okviru samoupravne socijalističke nesvrstane i na principima pune 
ravnopravnosti izgrađene jugoslavenske višenacionalne zajednice. To je točka do koje se mi možemo i 
želimo popravljati. Preko te točke nećemo nikome dopustiti da nas popravlja.41 

Dakle, ideja o “mijenjanju? i “korigiranju" zasniva se na uvjerenju o socijalističkoj samoupravnoj 
orijentaciji pokreta. Ako te snage djeluju na socijalističkom smjeru, onda se one i SKH zajednički bore za 
socijalizam. 

Dva i pol mjeseca kasnije, M. Tripalo, pod karakterističnim naslovom, “Ovaj naš pokret izravno je 
nasljednik i nastavak pokreta iz NOB i socijalističke revolucije", kaže: 

“... ne radi se o nekom besklasnom ili nadklasnom pokretu, nego i pokretu na čijem je čelu radnička 
klasa, na čijem su čelu komunisti kao njen najsvjesniji dio. Uostalom SK je taj pokret stvorio, on se nalazi 
na njegovom čelu, on svojom djelatnošću utvrđuje njegovu socijalističku orijentaciju."42 

I dalje: 

“Nije slučajno što ovdje govorimo o većini naroda, jer to znači da taj pokret vodi borbu za 
ostvarivanje povijesnih interesa radničke klase, a u ostvarivanju tih interesa radničke klase rješenje svojih 
osnovnih zahtjeva vidi 1 golema većina ne samo radništva, nego i seljaštva i stvaralačke inteligencije."43 

Petnaestak dana prije smjene s vlasti M. Tripalo kaže: 

“Činjenica je da u Hrvatskoj mi imamo podršku masa. Kada kažem masa... molim da se odmah 
razumijemo. Ja sam protivnik parole “Hrvati na okup" kao i parole “Srbi na okup'... osnovni dio građana 
Hrvatske — inteligencija, radni ljudi — apsolutno podržava politiku koja se ovdje vodi...?44 

Identične teze je formulirala i S. Dabčević-Kučar: 

“Mislim da imamo utjecaja na mase i to na onim parolama koje su bitne za samoupravni 


socijalizam, za nesvrstanost, na ustavnoj reformi, na bici za samoupravljanje, na reformi u privredi i mislim 

da postoji visoka spremnost tih masa da slijede kurs SK izuzev na nekim posebnim punktovima, gdje 
situaciju moramo uzeti u ruke, gdje nam situacija ponešto izmiče."45 

Predsjednik hrvatske vlade Dragutin Haramija o pokretu kaže: 

“... platforma postoji, prema tome imamo jasne mogućnosti za borbu i s ovim 
unitarističko-staljinističkim snagama i s ovim separatističko-nacionalističkim snagama da bismo sačuvali 
maticu pokreta, njegovu masovnost i da ne bismo iznevjerili ona očekivanja koja postoje u svim slojevima 
našeg naroda, bez obzira da li se radi o slojevima po socijalnoj strukturi ili o slojevima po nacionalnoj 
strukturi."46 

Tolerancija, a poluskriveno i suradnja razvili su se između Tripalovo-Savkinog krila SKH, MH i 
studentskog pokreta. Ideje ovih dvaju oporbenih političkih centara plasiranih u glasilima MH i na 
svakodnevnim zborovima studenata bile su: Jugoslavija — i Karađorđevića i Titova — tamnica je Hrvatske; 
Hrvatska je pljačkana i opljačkana; Srbi su u Hrvatskoj vladajući narod, hrvatski se jezik progoni, treba 
ojačati i osamostaliti hrvatsku državu i u njoj Hrvate učiniti jedinim nositeljima suvereniteta; Hrvatska treba 
biti država klasnoga mira i nacionalnoga pomirenja; hrvatski komunisti su izvršili nacionalnu izdaju i jedino 
se može imati povjerenje u “progresivnu jezgru? na čelu s M. Tripalom i Savkom Dabčević-Kučar dok 
provode politiku “nacionalnog oslobođenja" i dok sudjeluju u nacionalnom preporodu. Provođena je 
kampanja mitomanske glorifikacije nacionalne povijesti i pojedinih ličnosti, a negirana bilo kakva 
postignuća socijalizma. 

U kampanji protiv jugoslavenskog režima osobito se isticao tajnik MH Šime —odan serijom članaka 
o pljački Hrvatske. On piše: 

“... pojava ekonomske emigracije ... iz Hrvatske posljedica je sustavnog iscrpljivanja privrede 
Hrvatske koje se vrši nekoliko decenija i za sumu koja je u posljednjih nekoliko decenija izvučena iz 
Hrvatske moglo se otvoriti toliko radnih mjesta da bi apsorbirala svu radnu snagu koja je... otišla na rad u 
inozemstvo."47 

I dalje: 

Ekonomskom pljačkom Hrvati su “... dvostruko iscrpljivani i gospodarski i biološki... Što smo ranije 
bili eksploatirani u uvjetima polukolonijalnog statusa u kapitalističkoj hegemonističkoj Jugoslaviji to nas ne 
čudi... ali danas je nespojivo s ... načelima našeg samoupravnog socijalizma."48 

Ekonomisti ove vrste — Š. —odan, M. Veselica, H. Šošić — širili su viziju gospodarskoga čuda: kada 
Hrvatska postane samostalna, za 10-15 godina dostići će razinu Švicarske i Švedske. Mnogi su neuki ljudi 
povjerovali u njihove tvrdnje.49 

Političke ideje formulirane u časopisima MH i u “Hrvatskom tjedniku? bile su bliske liderima 
maspoka. Osim političkih razrađivane su i teme o tisućgodišnjem kontinuitetu hrvatske državnosti, o prekidu 


toga kontinuiteta 1918. pa i 1945. godine. Samoupravni se socijalizam ne odbacuje, čak bi se moglo reći da 

je naglašeno pozivanje na samoupravljanje, ravnopravnost naroda 1 ljudi, naravno s naglaskom na fenomen 
nacionalnog. 

U početku su glasila MH podržavala neke elemente politike SKH, kao što su: reforma federacije, 
rasterećenje privrede, borbu protiv otuđenih centara financijske moći u Beogradu, zahtjeve za promjenu 
deviznog režima..., ali se s vremenom (naročito izdavanjem “Hrvatskog tjednika" u 1971. godini) u njima 
izgradila vlastita autentična politička platforma stvaranja samostalne Hrvatske. Pravo je čudo da se takva 
platforma u komunističkom režimu mogla publicirati. 

Rascjep u CK SKH koji je u proljeće 1971. izazvao “nacionalistički pokret", sve više se 
produbljavao 1 tražio rješenje. Većina u Izvršnom komitetu CK SKH bila je protiv djelovanja MH i 
studentskog pokreta, a skupina oko Mike Tripala i Savke Dabčević-Kučar tu je aktivnost tolerirala. Tako 
krupna pitanja i rascjep u SKH koji je bio najveći od osnivanja KPH 1937, nisu se mogli niti smjeli riješiti 
bez intervencije J. B. Tita. Međutim, dvije Titove intervencije — ona 4. srpnja i ona 17. rujna 1971. — bile su 
dijametralno suprotne. Prva je zvonila na uzbunu i tvrdnjom kako nastupa kontrarevolucija pod zastavom 
hrvatskoga nacionalizma, a druga je negirala samo postojanje hrvatskoga nacionalizma. 

Titova dvolična politika odgađala je rasplet pa je objektivno i podgrijavala sukob u CK SKH. 
Naime, većina u IK CK SKH stalno se pozivala na Titovu prvu intervenciju, a M. Tripalo i Savka 
Dabčević-Kučar nastavili su svojim putem, silno ohrabreni drugom intervencijom. Tako je vrijeme teklo ... 
do pat pozicije. 

U jesen 1971, kako su svi akteri političke borbe i očekivali, pa 1 najavljivali, ona je zaista postala 
dramatična. Sukob između dviju frakcija postupno se prenosio na lokalna partijska rukovodstva. Prvaci 
frakcija na terenu su “vrbovali" ljude za sebe s ciljem da lokalne organizacije pridobiju na jednu, odnosno 
drugu stranu. Tako je SKH klizio u krizu pa i u proces raspadanja. Lokalni partijski prvaci sve su se manje 
obraćali Izvršnom komitetu kao instituciji, a sve više kontaktirali s prvacima sukobljenih frakcija. Množili 
su se sukobi između “unitarista? i “nacionalista u samom SKH. Nastala je, kaže Bakarić, situacija da pola 
vlasti u Zagrebu drži Centralni komitet, pola Matica hrvatska, a u provinciji koliko tko zgrabi. 

Istodobno su u većemu dijelu Hrvatske, posebno u područjima s miješanim pučanstvom, izbijali 
verbalni ekscesi između Hrvata i Srba. Beogradski su mediji vrlo sustavno evidentirali svaku afericu, svaki 
konflikt, stvarajući uvjerenje o stalnoj eskalaciji nacionalizma u Hrvatskoj. Iz Beograda su dolazili “emisari? 
u područja sa srpskim stanovništom pozivajući “Srbe na okup". 

Glasila MH su počela s prozivanjima. Na meti je bio i V. Bakarić, kojeg su ona kao i partijska 
frakcija smatrali najopasnijim protivnikom, ne samo zato što je bio najveći autoritet u SKH već i vrlo vješt 
političar, pa bi njegovo uklanjanje iz političkoga života otvorilo širom vrata za “konačnu pobjedu. Ti su 


napadi bili čas otvoreni, čas aluzivni. 

Polemiku s Bakarićem vodio je i M. Tripalo. Na sastanku visokoškolskih ustanova 17. rujna 1971. u 
Splitu, on kaže: 

“... Neki su ovaj pokret stavljali pod navodne znakove, i to nije slučajno. Oni zapravo ne priznaju taj 
pokret. Tvrdili su da taj pokret zapravo 1 ne postoji, a ako postoji da je nacionalistički, da je on nosilac 
kontrarevolucije u Hrvatskoj. A kada se to konstatira, onda mjere koje prema njemu treba poduzeti... nisu 
veliki rebus. One su potpuno jasne.?? 

I dalje: 

“... Ako se kaže da smo se mi borili za vlast, a ne za državu, ako se kaže da je naša koncepcija 
frankovačka, ako se kaže da se hrvatski narod nikada nije u svojoj povijesti borio za državu (sve teze V. 
Bakarića, D.B.), onda se na jednoj strani kaže tome narodu — pa Ti si blesav što se boriš... želi se u stvari 
unijeti otpore ili sumnje u ... ogromnu većinu u tom pokretu koji ne želi biti frankovački... ovakvim ... 
izjavama ... su krajnji ciljevi ... rastrojavanje pokreta...?50 

Veći 1 oštriji ideološki i politički sukob između dva čelnika SKH nije bio moguć! 

Drugi oblik napada na Bakarića jest izolacija, kako od ljudi koji su osjetili da mu moć opada — 
uvijek se nađu oni koji brzo uskaču u bolji vlak — tako i od masmedija koji su ga sve više ignorirali. O toj 
usamljenosti Jakov Blažević, koji je bio blizak Bakarićevim protivnicima, dakle i Savki Dabčević-Kučar, 
kaže: “... Ne treba ga potpuno isključiti, eno ga luta po terenu kao vuk samotnjak.?5 1 

Treći i najteži oblik napada na Bakarića provodila su glasila Matice hrvatske: 

“Bakarić — izdajnik hrvatskog naroda" — izvikivali su na tadašnjem Trgu Republike naslov 
“Hrvatskog tjednika", a “nas (Savku i Miku, D.B.) su istodobno hvalili... 

Uz Bakarića, druga po redu ličnost napada bio je M. Baltić, bez čijeg smjenjivanja nije bilo moguće 
“osvojiti rukovodstvo Saveza sindikata Hrvatske, koje se čvrsto držalo, za razliku od republičkog vodstva 
Socijalističkog saveza, ili omladine i studenata, koja su bila pod utjecajem Mike 1 Savke. Baltić je bio na 
indeksu kao “staljinist" kojemu je stavljeno u grijeh da je smijenio potpredsjednika Juru Sarića i člana 
predsjedništva sindikata M. Veselicu. U tekstu “Sloboda bez diskusije", predsjednik Saveza knjiženika 
Vlatko Pavletić piše da sindikati “nisu alarmirali javnost zbog više nego samo zabrinjavajuće činjenice da ... 
radnička klasa... u sve većem broju odlazi na rad u inozemstvo, ostavljajući domovinu i povećavajući 
tako"... dobro plaćene sindikalne vođe.52 

“Hrvatski tjednik" je i Baltića proglasio izdajnikom. Kolporteri su na Trgu Republike izvikivali: 
“Milutin Baltić — izdajica hrvatskog naroda".53 

Obje su frakcije težile jedna drugoj smjenjivati ljude s rukovodećih položaja, ali smjena se nije 
mogla ostvariti, osim u nekoliko slučajeva (-odan, Veselica, Sarić), zbog ujednačenog odnosa snaga i 


kratkog vremena. No namjere su postojale. 

Sukob dviju frakcija se, po partijskim pravilima, trebao Tiješiti kongresom SKH ili plenumom 
Centralnog komiteta. Vodeća trojka — Tripalo, Dabčević-Kučar i Pirker — odlagali su sjednicu CK SKH. To 
potvrđuje i činjenica da su se tijekom 1970. i 1971. sjednice CK održavale u prosjeku svakih mjesec i pol, a 
od srpnja 1971. do studenog, dakle četiri mjeseca, nije sazivan CK iako su sukobi to nalagali. Konačno, 4. i 
5. studenog 1971. održana je XXII. sjednica CK SKH 25 dana prije Karađorđeva. 

Obje frakcije su se spremale za međusobni obračun, jer je sukob bio otvoren, suradnja teška, a 
otvoren je i proces razbijanja SKH. Prema izjavi studentskoga vođe D. Budiše, Tripalo je predviđao smjenu 
Bakarićeve frakcije. U ljeto 1971. on se zajedno s političarima Maksom Baćeom i M. Dragovićem sastao s 
Budišom, koji o tome kaže: 

“... Tripalo je mene kao predsjednika Saveza studenata Zagreba molio da u idućem razdoblju 
budemo maksimalno suzdržani 1 izložio mi plan političkog vodstva. A taj se plan svodio na to da oni na 
jesenskom zasjedanju Centralnog komiteta idu u otvoren sukob s Bakarićem, Bilićem, Vrhovcem, 
Dragosavcem, tom unitarističkom skupinom, jer da se to više ne može podnositi i nas moli da do tada 
nikakve neprilike ne stvaramo, da je sve pripremljeno i da će to biti konačan obračun s ovom unitarističkom 
linijom."54 

O tom sastanku s Budišom M. Tripalo pak kaže: 

“.. Ja sam se u ljeto 1971. u Splitu tajno sastao s Budišom... rekao sam mu koji su nam ciljevi, a on 
je obećao da neće poduzimati nikakve akcije koje bi nam otežavale položaj...?55 

Međutim, obje su frakcije odustale od obračuna jer je iskrsla nepredviđena okolnost. Naime, bez 
suglasnosti Tita u sukob se nitko nije usudio, a on je od 28. listopada do 2. studenog bio u posjetu 
predsjedniku SAD-a Nixonu; od 2. do 7. studenoga bio gost kanadske vlade. Zato je BakariĆeva frakcija 
odlučila da “... ne bi trebalo ići u akciju i daljnje zaoštravanje situacije i odnosa u Centralnom komitetu dok 
se predsjednik SKJ nalazi izvan zemlje."56 

Savka Dabčević-Kučar podnijela je referat, 112 stranica — jedinstven slučaj u povijesti KPH-SKH, u 
duhu ideja Desete sjednice: unitarizam i dalje glavna opasnost, afirmacija masovnoga pokreta, kritika 
hrvatskoga nacionalizma, s tezom da “dolazi do izvjesnog osipanja u redovima" opozicije.57 Time je 
akcijski program borbe protiv nacionalizma od 3. kolovoza bio dezavuiran. 

Na Plenumu je dugo govorio D. Dragosavac, napavši maspok, pa se njegovo izlaganje odmah 
ocijenilo kao kontrareferat Savkinu referatu. 

Većina u opoziciji, MH i drugi, smatrala je da je sjednica CK SKH održala kurs Desete sjednice. 
Studentski su lideri smatrali da je ona poražena i da zato treba okrenuti leđa Miki i Savki. Budiša kaže da su 
oni shvatili “... da hrvatsko političko rukovodstvo nema snagu da se suprotstavi (Dragosavcu 1 ostalima, 
D.B.) i stvari se potpuno obrnuto odvijaju od onoga što mi je Tripalo predložio kao program naše struje 


Centralnom komitetu.?'58 


599 


5. Srbi u hrvatskomu nacionalnom pokretu 


Srpsko je pitanje bilo trajno aktualno od Jelačićeva doba do raspada Jugoslavije 1991-1992. godine. 
Međusobni odnosi Hrvata i Srba u tom su dugom razdoblju oscilirali od otvorenoga sukoba — slučaj 
“Srbobrana" 1903. i prijetnja “Do istrage vaše i naše" — do razbijanja srpskih dućana u Zagrebu kao 
odgovora na “Srbobranovu' provokaciju; od hrvatsko-srpske koalicije 1905. do unitarističkog udara 
srpskoga vođe S. Pribićevića na hrvatstvo 1918-1926, a zatim saveza Radića i Mačeka s istim Pribićevićem 
protiv beogradskoga režima, te konačno zajedničke borbe većine Srba u NOB-u pod vodstvom KPJ/KPH na 
stvaranju federalne države Hrvatske u Jugoslaviji. 

Srpsko pitanje u Hrvatskoj otvorili su 1971. i Srbi i Hrvati. Od 1945. do 1971. Srbi su, stjecajem 
okolnosti, imali jače pozicije u vlasti nego što bi im to pripadalo po demokratskim pravilima i udjelu u 
pučanstvu Hrvatske. 

Srpsko pitanje se 1971. otvorilo u kontekstu reforme federacije i tendencije prema konfederaciji. 
Povod sukobljavanja bile su rasprave o ustavnim amandmanima na hrvatski Ustav. Naime, postavilo se 
staro pitanje kako ustavno regulirati status Srba u Hrvatskoj. Do toga momenta nastajale su demografske, 
političke i druge promjene u srpskom narodu koje su slabile njihovu raniju moć spram onoj u 
Austro-Ugarskoj i Kraljevini Jugoslaviji. Industrijalizacija i urbanizacija dovela je do preseljavanja Srba iz 
autohtonih područja — “otoka" — u gradove i naselja s hrvatskom većinom, tako da je na tim područjima gdje 
su Srbi imali većinu pučanstva, 15 od 115 općina, ostala samo jedna četvrtina, a 3/4 je živjelo u ostalim 
mjestima Hrvatske. To je izazvalo povećanu osjetljivost pa i strahove od buduće asimilacije Srba u hrvatski 
nacionalni korpus. 

S druge strane nastavljeno je i iseljavanje, od kolonizacije 1945. do pojedinačnih preseljavanja u 
Srbiju. Samo u desetljeću 1971-81. srpsko se pučanstvo smanjilo sa 626.789 na 531.502 ili za 95.287 ljudi. 
Od negdašnjeg udjela oko 1/4 u stanovništvu Hrvatske, Srbi su 1981. imali udio 11,55%. 

U raspravama o ustavnim amandmanima 1971. obje frakcije u CK SKH bile su suglasne da su Srbi 
konstitutivni narod hrvatske države, SRH, što znači da se preuzimaju odredbe Sabora Trojedne kraljevine iz 
1860-ih godina i odredbe ZAVNOH-a. Razlika između Bakarićeve i skupine Miko-Savka bila je u tome što 
je ova druga skupina tražila da se uskladi udio Srba u vlasti s njihovim udjelom u pučanstvu Hrvatske, što je 
već uglavnom bilo dostignuto glede rukovodećih kadrova u poduzećima, ali ih je dvostruko i višestruko bilo 


u organima vlasti, SKH, policiji, vojsci i pravosuđu. 

Radikalno nacionalističko krilo tražilo je i radikalno rješenje: ukidanje postojećega statusa 
konstitutivnog elementa srpskog naroda u Hrvatskoj, što su Srbi doživljavali kao oživljavanje ustaške 
politike. 

Neuke mase Srba po selima uglavnom su bile pasivne, vjerujući i dalje Savezu komunista — partiji 
na vlasti. 

Vodeći su se srpski političari 1 intelektualci podijelili. Pročetnička skupina je djelovala uglavnom po 
sugestiji svojih ljudi iz Beograda, koji su se spremali za svesrpski pokret koji će obnoviti centralizam i 
velikosrpsku Jugoslaviju, čim Tito ode, a u međuvremenu je tražila autonomnu srpsku oblast-pokrajinu. 
Radili su na tome da se Hrvatska federalizira stvaranjem autonomije 1 za neke druge regije kao što su 
Dubrovnik, Dalmacija, Istra. 

Uz konstituiranje autonomne srpske oblasti tražilo se da se u Saboru formira klub zastupnika Srba. 
Aktivnu ulogu u borbi za stvaranje srpske autonomije imao je general Rade Bulat, član CK SKH. 

Bakarić je, 30. rujna 1971, na svoj ciničan način pred Srbima u Topuskom ovako ismijao ideju o 
srpskoj autonomiji u Hrvatskoj: 

“... ako Srbi u Hrvatskoj kažu da su srpski narod u Hrvatskoj, onda to treba poštivati, i to će ući u 
Ustav... tu se nema što mijenjati... ako govorimo o federalizaciji, ona je nerealna, jer mora imati neke 
teritorijalne jedinice i, prema tome, ovdje, među ovim miješanim stanovništvom nije moguća... 

Govorimo li u šali, postavlja se pitanje... koji je glavni grad tih Srba — je li to Beograd ili Knin? 
Molim, to je šala, ali je daljnja konzekvencija tu... vi se ne možete odseliti, ne možete se odcijepiti...?59 

Ideju o autonomiji — kako onoj teritorijalnoj tako i onoj političkoj u smislu stvaranja kluba srpskih 
zastupnika u Saboru — CK SKH je odbio. 

Druga skupina srpskih političara — M. Baltić, D. Dragosavac, Č. Grbić (predsjednik hrvatske 
ustavne komisije), — Kladarin, M. Zjalić itd. — zapravo golema većina i političara i intelektualaca, slijedili su 
titovsko-kardeljevsku koncepciju federacije i podržavali CK SKH. U srpskoj autonomiji i sami su gledali 
getoizaciju Srba i njihovo ekonomsko propadanje. Ti su političari oštro istupali i protiv velikosrpske 
ideologije, i to iz motiva odanosti Jugoslaviji. Oni su, naime, znali da velikosrpska politika na kraju vodi 
razbijanju Jugoslavije i stvaranju Velike Srbije, u kojem slučaju bi Srbi prečani, posebno u Hrvatskoj, 
postali najveće žrtve. Oni su socijalizam i Jugoslaviju držali kao najvišu nacionalnu vrijednost, koju bi 
Beograd mogao uništiti. 

Srbin Srećko Bijelić, predsjednik partijske organizacije grada Zagreba, poseban je fenomen: bio je 
“politički Hrvat" i spadao u skupinu prvaka hrvatskoga nacionalnog pokreta. Osim njega nitko od Srba nije 


tako podržavao hrvatski nacionalni pokret. 

6. Avanturizam studentskoga pokreta 


Iako nije donio rješenje sukoba između frakcija, XXII. je plenum CK SKH u najširoj javnosti, 
uključujući i MH, shvaćen kao kontinuitet X. sjednice. Nekoliko dana nakon plenuma D. Dragosavac je 
tajno, u ime većine u IK CK SKH, informirao Tita i zatražio da održi sastanak s rukovodstvom SKH, što je 
on obećao ali nije došao — otišao je u posjet zapadnim zemljama (SAD-u, Kanadi, Velikoj Britaniji). Čekalo 
se Tita, a sukob se nastavio. 

Suradnja između Tripalove skupine, MH i studenata nastavljena je u svrhu jačanja nacionalnoga 
pokreta, čiji su akteri, smatrajući sebe naprednim, suvremenim modernim nositeljima društvenoga razvitka, 
računali da će razbiti konzervativne, birokratske snage orijentirane unitaristički. Većina je naroda ipak u sebi 
nosila ideju samostalne države, na osnovi koje je pokret nastao, ali je još bio nerazvijen — sastojao se od 
tisuća i tisuća punktova. Nosio ga je plimni val, no još se nije učvrstio kao nova infrastruktura s razvijenom 
mrežom organizacija 1 hijerarhijski povezanim kadrovima. Na djelu je bila euforija kojoj je nedostajala ne 
samo snažna organizacija vee i hladna i mudra procjena svjetske, jugoslavenske i hrvatske situacije, prije 
svega u smislu realne procjene odnosa snaga. Na sceni, a još više iza zastora, živjela je podjela hrvatskoga 
korpusa iz građanskoga rata: partizani i njihovo potomstvo i ustaše sa svojim potomstvom. UZ tu, postojala 
je ipodjela Hrvatske na manji dio ruralnoga, seljačkog, primitivnog i neukoga seljaštva, s jakim nacionalnim 
nabojem, naročito u Hercegovini i Dalmatinskoj zagori, i veći dio koji je činilo hrvatsko građanstvo i stalno 
rastuća srednja klasa, koja je odbijala studentski avanturizam. 

I Crkva je bila podijeljena. Držeći se sugestije Zapada, Vatikan je podržavao cjelovitost Titove 
Jugoslavije. Obnovljeni su 25. lipnja 1966. diplomatski odnosi, 17. travnja 1968. donesen je liberalniji zakon 
o vjerskim zajednicama, a 29. ožujka 1971. Tito je posjetio papu Pavla VI. Opća demokratizacija režima s 
reformom federacije 1971. i kursom Desete sjednice CK SKH privukla je neke svećenike na suradnju s 
režimom. O tome istraživač crkvene povijesti Jure Krišto piše: 

“Ti događaji su bili dovoljan razlog da se pokoji biskup i teolog oduševi novim razvojem događaja i 
da to oduševljenje javno i obznani. Splitski nadbiskup Frane Franić dao je tada oduška svome zanosu ... 
komentirajući Protokol, nadbiskup se vrlo pozitivno izrazio o socijalističkom uređenju te iskazao nadu da će 
dokument biti plodonosan i za jednu i za drugu stranu. Pridružio mu se i šibenski biskup Josip Arnerić, 
izražavajući mogućnost i nadu da bi “naše samoupravno društvo" moglo postati mjesto istinske brige za 
prava i dobrobit čovjeka. Dekan Bogoslovnog fakulteta u Zagrebu Tomislav Šagi-Bunić odobrio je 
donošenje ustavnih amandmana i priznao revoluciju koju je vodila partija kao narodno-oslobodilački pokret, 
koji je omogućio ostvarenje hrvatske državnosti."60 

Očigledno, kao i Zapad, tako je i Vatikan i dio klera preferirao evolutivni put demokratizacije 


komunističkoga režima. 

Bakarićeva grupacija računala je na spomenutu međunarodnu konstelaciju. Oni su smatrali da je 
postignuto ono što je bilo moguće u borbi 1970-71. — reforma federacije, da se već ušlo u II. fazu reforme i 
da tim putem mogu ostvariti još veće rezultate, bez euforije i pokretanja masa na ulice. Naravno, djelovala je 
i odlučnost da se ne ispusti vlast iz ruku i da se ne ide u izgubljene bitke. 

Sve u svemu, na osnovi političkih podjela, sukoba interesa, odnosa snaga, uz mirni način rješenja 
krize, bilo je moguće, pod određenim okolnostima, pokrenuti mase i dovesti ih u konfliktno stanje. Kao što 
se često događa u tako užarenoj situaciji, istrčali su studenti, i pojedini avanturisti, ali i provokatori — agenti 
režima, koji su dolijevali “ulje na vatru“. 

Obje frakcije u CK SKH svoju su politiku smatrale legitimnom — i sa socijalnog i s nacionalnoga 
stajališta. Glavna razlika je bila odnos prema MH i studentskom pokretu kao novim centrima hrvatske 
politike. 

Skupina oko Mike i Savke računala je da će im MH i studenti kao saveznici pomoći da maknu s 
vlasti Bakarićevu skupinu. Oni su zanemarili činjenicu da Partija u sebi ne trpi dugo postojanje frakcija, a 
pogotovo formiranje paralelne političke stranke koja se rađala pod okriljem Matice hrvatske. 

Dijelovi nacionalnoga pokreta nisu bili koordinirani i objedinjeni u nekom zajedničkom tijelu, jer se 
to nije moglo učiniti kako zbog različitih užih interesa, različite političke taktike, tako i zbog izbjegavanja 
zakonskih sankcija i potrebne konspirativnosti. 

Kontakti su održavani osobnih vezama. Primjerice, M. Tripalo kaže: “... meni je gotovo svaku treću 
večer dolazio Gotovac i satima smo pričali."6 1 

Vlatko Pavletić tvrdi “da je sve poteze u Matici i DKH, ali i izvan toga, dogovaralo nekoliko nas na 
tajnim sastancima, uvijek na drugom mjestu. Osim Holjevca i mene bili su obvezatni i dr. Tuđman, dr. 
—odan i Petar Šegedin. Razrađivao se strateški plan i utvrđivali taktički pravci djelovanja. ..?62 

Među akterima pokreta nije bilo ni programskoga jedinstva. Svi su govorili onim parolama partijske 
retorike koje su im odgovarale, kao npr. samoupravljanje, sav dohodak radnicima, kurs Saveza komunista za 
stvaranje nacionalno-republičkih ekonomija, federalizma itd., a u idejama i konačnim ciljevima bilo je 
velikih razlika. Jedni su bili za radikalnu, a drugi za kompromisnu politiku. 

Kristalizacijska točka ujedinjavanja i razdvajanja bio je odnos prema Jugoslaviji. Najradikalniji su 
bili studentski vođe i 5-6 intelektualaca. Prednjačili su M. Veselica i Š. —odan, posebno na javnim 
skupovima. Po fakultetima i studentskim domovima držani su zapaljivi govori, stvaralo se euforično 
raspoloženje, rastao osjećaj kolektivne snage i moći koja će srušiti svaku silu pred sobom... 

Na zboru oko 1.000 studenata, 29. listopada 1971, dr. Hrvoja Šošić predlaže da Republika Hrvatska 
zatraži prijam u članstvo Ujedinjenih nacija, da se formira Narodna banka, imenuje guverner i da on odmah 


ide u Washington po kredite. 

Šošića je podržao predsjednik Saveza studenata D. Budiša, rekavši da je “Hrvatskoj mjesto u UN". 
Odbio je Nacrt ustavnih promjena jer “nitko nema pravo nametati hrvatskom narodu amandmane koje on 
neće", a Ivan Zvonimir Čičak napada Sabor govoreći da on “nije sposoban donijeti nikakav zakon, a kamoli 
Ustav. Marko Veselica traži “hrvatske devize" itd.63 

Samo godinu-dvije prije, za takve se izjave išlo na robiju, za pjesme o Jelačiću pred suca za 
prekršaje. 

Zahvaćeni euforijom, nacionalnim zanosom, osjećajem moći, a volja 1 želje je bilo na pretek, 
studentski lideri su očekivali skori raspad Jugoslavije, ne opažajući da to okolnosti neće dopustiti. Dražen 
Budiša je ovako razmišljao: 

“U krugu u kojem sam se kretao... za Jugoslaviju kao državu smatralo se da su joj dani odbrojani. 
Tko bi među nama rekao da će Jugoslavija trajati još tri godine — okretali bi mu leđa. Pitalo se jedino hoće li 
propasti prije Tita, a da joj nema života poslije Tita, u to u mom krugu nitko nije sumnjao...?64 

Koja sila će uskoro razbiti Jugoslaviju — to “mladi lavovi? nisu znali! 

Iako su studenti na zborovima izvikivali svoju odanost Miki i Savki i podršku XXII. sjednici CK 
SKH, studentski lideri su procijenili da to krilo u SKH nema ni snage, ni volje, ni sposobnosti i hrabrosti da 
dovrši svoje djelo započeto Desetom sjednicom, a to bi moralo biti stvaranje samostalne države Hrvatske. 
Zato se studentski pokret mora osamostaliti i ne slušati više Savku i Miku. 

Uopće ne uzimajući u obzir nikakve prepreke za akciju, studenti su već početkom jeseni 1971. 
najavili štrajk u znak potpore Miki i Savki u koje su još vjerovali. 

Za štrajk su izabrali parolu “Hrvatskoj njezine devize", kao onu koja ujedinjuje i mobilizira cijeli 
narod. Ta parola zaista i jest u tom trenutku bila na vrhu liste zahtjeva hrvatske vlade, a i sam Tito je više 
puta javno ukorio saveznu vladu da se taj problem brzo riješi. Računalo se da će ta parola biti pozdravljena i 
od svih poduzeća, posebno onih turističke privrede, pa će se i radnici pridružiti štrajku studenata. I, konačno, 
postojao je lokalni motiv: udarni odred studenata bio je iz krajeva iz kojih je najviše pučanstva bilo na radu u 
zapadnim zemljama (Hercegovina, Dalmatinska zagora). 

Štrajk je izbio 22. studenog 1971. Hrvatsko političko rukovodstvo odmah se uključilo u akciju 
upravljanja štrajkom. Ono je s jedne strane nastojalo izbjeći “udar? na studente jer bi se time totalno 
kompromitiralo i u narodu izgubilo slavu za sve ono što je u dvogodišnjoj borbi nakon Desete sjednice 
ostvarilo. S druge pak strane, bilo je svjesno da štrajk može provocirati udar vrha vlasti Jugoslavije na 
Hrvatsku. U toj dilemi hrvatsko rukovodstvo je dramatično apeliralo da sami studenti obustave štrajk, 
priznajući da oni imaju pravo postaviti problem deviznog režima, ali da im je način — štrajkati sve dok 
Hrvatska ne dobije svoje devize — vrlo opasan. Pirker je akciju studenata ocijenio kao udarac politici CK 
SKH. Upozorivši na moguće tragične posljedice štrajka, Tripalo je govorio: “Prije ili kasnije one mogu 


dovesti u pitanje sadašnju politiku SKH i njegova rukovodstva. Posljedice takve akcije (štrajka) mogu biti 

napuštanje te politike i vraćanje natrag... Moramo biti svjesni da nikada u svojoj povijesti nismo tako čvrsto 
držali svoju sudbinu u vlastitim rukama. Molim vas da nas podržite da tu sudbinu i ubuduće zadržimo u 
svojim rukama.'65 

I predsjednik vlade, D. Haramija, studentima je tumačio da imaju dobre namjere, ali da su izabrali 
pogrešan put. 

Savka Dabčević-Kučar nastupila je na televiziji. Rekla je: “Bez obzira na motive... akcija može 
poslužiti... kao argument o tobožnjoj slabosti... rukovodstva... povod za napad na ovaj kurs, na ovu politiku i 
na ovo rukovodstvo...?66 

Simptomatično je držanje V. Bakarića. On je drugoga dana štrajka — 23. studenoga — u JAZU držao 
predavanje o ustavnim promjenama, a štrajk nije ni spomenuo, pa se to kasnije tumačilo kao mirno i svjesno 
puštanje da se “liderska grupa" kompromitira. 

Imajući već u rukama poziv za sjednicu Predsjedništva SKJ u Karađorđevu, hrvatski političari su 
očajno molili studente da prekinu štrajk kako bi tamo dokazali da vladaju situacijom. 

Studenti su to odbili. Nisu pomogli ni apeli Tripala, S. Dabčević-Kučar, Pirkera, Šibla, Bijelića ... 
onih ljudi koji su bili studentski miljenici. Studenti su pristali da će štrajkati do 3. prosinca, a onda odlučiti 
hoće li nastaviti. 

Na sjednici Predsjedništva Matice, 24. studenog (Petar Šegedin, Šime —odan, Franjo Tuđman, 
Ljudevit Jonke, Vlatko Pavletić) podržan je štrajk studenata. Vlatko Pavletić je u raspravi rekao da su “dečki 
pametni, dobro organizirani... i ...možemo biti mirni." Tu odluku su u formi uvodnika u “Hrvatskom 
tjedniku" 26. studenog elaborirali majstori pera — Vlado Gotovac i Jozo Ivičević. 

U vatri euforije, studentski lideri su prešli granicu..., otkazali su “savezništvo s Mikom i Savkom. 
D. Budiša je 25. studenog novinaru “Timesa? rekao: 

“Hrvatska politika nije ni unitaristička, a ni neunitaristička... jer hrvatske politike danas nema. To je 
jedna fikcija 1 iluzija naših političara da oni vode hrvatsku politiku.? 

Na pitanje što će raditi nakon 3. prosinca, Budiša je navodno rekao da će “oni tada razmatrati svoje 
akcije i držanje političkog rukovodstva Hrvatske, pa ako s tim ne budu zadovoljni, postavit (će) na dnevni 
Ted “sva druga pitanja", ostvariti sintezu s radničkim pokretom i ići na akciju, na ulice, sve do zamjenjivanja 
sadašnjeg rukovodstva progresivnim rukovodstvom'.67 

Iako nošeni na krilima uzavrele nacionalne euforije, studenti nisu izdržali. Radnici im se nisu 
odazvali svojim štrajkovima i studenti su ostali sami. Miko i Savka su 1. prosinca pali u Karađorđevu. 
Paradžik je 3. prosinca na završnom zboru objavio prekid štrajka. U govoru je revidirao neke političke teze 
rekavši da ni “... vulgarni nacionalizam kao ni dogmatizam... nikada nije imao uspjeha na sveučilištu... 


Humanizam i demokratski socijalizam su odrednice i ovoga studentskog pokreta". Govoreći pozitivno o 

Jugoslaviji citirao je i Tita.68 Njemu su studenti čak poslali čestitku za državni praznik Jugoslavije s ovom 
završnom rečenicom: 
“Sada kada slavimo rođendan socijalističke Jugoslavije... srdačno Ti čestitamo Dan Republike...?, u 


potpisu Savez studenata Zagreba.69 


x 

Hrvatski nacionalni pokret poražen je formalnom odlukom Predsjedništva SKJ 1. prosinca 1971. na 
inicijativu J. B. Tita, kojeg su podržale sve republike i pokrajine i vojni vrh. Iako o tome nema dokumenata, 
sigurno je da su Tita podržale obje supersile, što se podrazumijeva na osnovi njihove trajne politike 
održavanja cjelovitosti Jugoslavije. 

Hrvatski nacionalni pokret krenuo je s Desetom sjednicom CK SKH. Protagonisti toga pokreta, 
uključujući i Tita koji je hrvatskom rukovodstvu dao nalog za kontraakciju protiv tzv. beogradske čaršije, 
nisu ni u snu zamišljali da će dobiti takvu snagu. Cilj je bio ograničen: slomiti otpor reformi federacije 1 Titu 
dati podršku u borbi s jednom strujom srbijanskih političara (M. Todorovićem, M. Popovićem, M. 
Nikezićem, L. Perović). Međutim, taj poziv za borbu protiv unitarizma i centralizma pao je na plodno tlo u 
Hrvatskoj, čije je rukovodstvo trajno bilo na pozicijama samoupravne društvene reforme, posebno reforme 
federacije. Iz takva plodnog tla počeli su izvirivati potočići, koji su se postupno slijevali u rijeku, koja je 
dobivala sve veću snagu. Ali, kao u svakom masovnom pokretu, tako su već u proljeće 1971. počele podjele. 
Nastale su dvije frakcije: Bakarićeva koja je smatrala da je reformom federacije postignut cilj Desete 
sjednice i frakcija tzv. liderske skupine Mike i Savke koja je, na krilima pokreta pod zastavom hrvatstva, 
smatrala da unitarističke snage nisu potučene i da borbu treba nastaviti. 

Postupno, osobito od jeseni 1971, u pokretu se izdvajala radikalna skupina iz Matice i studentskog 
pokreta, s ambicijom da preuzme vodstvo cijeloga nacionalnog pokreta, što ju je na kraju dovelo u sukob sa 
skupinom oko Mike i Savke. 

Karakteristično je da ni jedna politička struja u Hrvatskoj nije isticala liberalno-demokratske ideje, 
npr. one Starčevićeve ili suvremene, kao ni načela socijalne pravde iz nauka braće Radić. Još se živjelo u 
vremenu jednoga ili drugoga totalitarizma. 

Kada su se u jasnom obliku profilirale sve tri hrvatske politike — Bakarićeva, Mike i Savke i ona oko 
MH i studenata — ubrzan je proces diferencijacije u CK SKH. Većina članova IK CK SKH prošla je na 
stranu Bakarića, a za njima je pošao i dio partijskog članstva, oko jedne trećine po ocjeni M. Tripala u ljeto 
1971. Dio državno-partijskog aparata također je bio protiv nacionalnoga pokreta, kako zbog čuvanja 


položaja u vlasti tako i zbog načela legaliteta. Hrvatski su Srbi gotovo u cjelini ustali protiv liderske skupine, 

tzv. maspoka. Dakle, odnos snaga u samoj Hrvatskoj upućivao je na to da će se ciljevi nacionalnoga pokreta 
teško ostvariti. 

Kada procjenu prenesemo na razinu Jugoslavije, onda je odnos snaga bio višestruko na štetu 
pokreta. Sve republike i vojni vrh bili su protiv njega! Budući da je međunarodna zajednica bila odlučna 
braniti cjelovitost Jugoslavije, realni odnos snaga bio je presudan. Još je ostalo samo da Tito kaže svoje — i 


da pokret budu poražen. 

Glava XIV. 

PARTIJSKO-DRŽAVNI UDARI U 
JUGOSLAVENSKIM REPUBLIKAMA 
(1971-1972) 


Uvod 


Tito i partijsko-državni vrh Jugoslavije izveli su krajem 1971. godine partijsko-državni udar u 
Hrvatskoj, zatim u jesen 1972. u Srbiji i Sloveniji i, konačno, kao zakašnjeli eho tih udara u proljeće 1973. 
smijenjeno je demokratsko krilo i u Makedoniji. Ti udari, tipični za boljševički način upravljanja političkim 
životom, prekinuli su dvadesetogodišnji proces demokratizacije revolucionarne diktature uspostavljene 
1945. godine i ponovno uspostavili režim čvrste ruke pod parolom obnove “diktature proletarijata". Cijela je 
Jugoslavija ponovno pala pod režim partijske birokracije. 

Spomenuti su udari povjesničare stavili pred težak problem analize korijena, uzorka i tijeka obnove 
režima “čvrste ruke". 

Ponajprije se nameće pitanje radi li se o djelu starca, J. B. Tita (80 godina) te mlađih ratnih vođa — 
E. Kardelja, V. Bakarića, P. Stambolića, D. Markovića, L. Koliševskog i dr. — koji su se suočili s opasnošću 
gubitka vlasti, koju su već preuzimali nove vođe u svim republikama, također ratni veterani, ali 10-20 
godina mlađi, ili je to djelo odgovornih državnika koji su procijenili da se Jugoslavija raspada 1 da klizi u 
građanski rat te da se zato ne smije čekati i pustiti da društvena praksa provjeri takvu mogućnost, što bi, 
naravno, bilo nepopravljivo. 

Drugo je pitanje je li se radilo o pritisku Moskve i Washingtona i drugih vodećih sila na Tita da i 
silom zaustavi proces raspadanja Jugoslavije, što bi ugrozilo svjetski mir, ili su one prepuštale Jugoslaviju 
njezinoj sudbini. Jer, svaka promjena u Europi, okovanoj tvrdim poretkom hladnoga rata, odmah postaje i 
problem za oba bloka. 

Treće je pitanje je li se radilo samo o sudarima državnih nacionalnih ideologija ili o potpunoj 
iscrpljenosti komunističkoga režima koji je blokirao slobodan razvitak društva. 

Četvrto je pitanje radi li se o pritiscima zaostalih primitivnih sredina sklonih diktaturi na novi 
društveni sloj obrazovanih generacija koje su stasale na temeljima dvadesetogodišnje “obrazovne 


revolucije". 

Na ta i druga pitanja teško je odgovoriti. Tako, na primjer, nema pismenih tragova ni memoara o 
razgovorima “u četiri oka" onih aktera koji su pripremali udare 1971-1972. Ruski pa i američki arhivi s 
oznakom “državna tajna" još su nedostupni. 

Navedena ograničenja nameću cjelovitiju analizu širega konteksta i općeg stanja u Jugoslaviji 


početkom 1970-ih godina, da bi se barem djelomično odgovorilo na postavljene probleme. 


1. Osnovni pokazatelji društvenoga razvitka početkom 


1970-ih godina 


U kontekstu jugoslavenske krize valja razmotriti je li ona imala izvore i u stagnaciji sveopćega 
društvenog razvitka odnosno potvrđuju li rezultati da je Jugoslavija slijedila modernizacijske procese u 
ondašnjem svijetu ili se radilo o takvu općem zaostajanju koje je proizvodilo opću krizu razvitka. 

Početkom sedamdesetih godina završen je proces forsirane industrijalizacije, koja je za četvrt 
stoljeća preobrazila seljačko u pretežno industrijsko društvo. 

U poslijeratnom razdoblju rast društvenoga proizvoda iznosio je prosječno 6,6% na godinu. Da bi se 
dobila slika tempa razvoja, daje se usporedba šesnaest europskih i dviju izvaneuropskih zemalja, SAD-a i 
Japana koji spadaju u najrazvijenije zemlje svijeta. 


Usporedni pregled stope rasta društvenoga proizvoda po stanovniku u 18 izabranih zemalja iznosio 


je:l 
Zemlja Društveni proizvod 
Indeks 1969/1953. Stopa rasta 1953-1969. 

Japan 396 9,0 
Rumunjska 325 7,6 
Bugarska 266 6,8 
SSSR 283 6,7 
Izrael 261 6,2 
Jugoslavija 259 6,1 
Grčka 249 5,9 
DR Njemačka 237 5.9 
Poljska 228 5,3 


611 


Italija 222 5,1 


Austrija 221 5,1 
Mađarska 219 5.0 
SR Njemačka 212 4,8 
Francuska 194 4,2 
Nizozemska 175 3,6 
Belgija 169 3,3 
Velika Britanija 140 2,2 
SAD 138 2,1 


Od osamnaest zemalja Jugoslavija se nalazila u skupini prvih šest. 

Jugoslavija je smanjila jaz kako u odnosu prema zemljama Zapada, tako i u odnosu prema zemljama 
Istoka. Od 1954. do 1956. godine društveni proizvod po stanovniku u SAD-u bio je veći od jugoslavenskoga 
devet puta, a od 1968. do 1970. oko pet puta; u Velikoj Britaniji najprije oko pet puta, a 1970. oko 2,5 puta, 
itd. Sa stopom rasta industrijske proizvodnje od 10,55 na godinu Jugoslavija je od 1953. do 1969. bila na 
petom mjestu u svijetu. To su, naravno, bili vrlo impresivni rezultati ubrzanoga ekonomskog razvoja.2 

Dinamičan industrijski razvoj iz temelja je izmijenio privrednu strukturu: sudjelovanje poljoprivrede 
u društvenom proizvodu smanjilo se s 42,6% u 1947. na 18,8% u 1972, a industrije u istom razdoblju 
povećalo od 18,0% na 38,1%. 

Da bismo ilustrirali stupanj i tempo razvoja, odabrali smo neke pokazatelje. 

Potrošnja električne energije povećala se po stanovniku od 75 kWh u 1939. na 1.600 kWh u 1972. 
godini, ugljena od 450 na 1.498 kg, cementa od 57 na 277 kg, sapuna od 0,8 na 2,7 kg (i deterdženata), 
papira od 3,0 na 29,5 kg itd. 

I poljoprivreda je doživjela velik skok u razvoju. Od 1939. do 1972. prinosi su se povećali (u mtc po 
1 ha): 

— pšenice od 13,1 na 25,2 

— kukuruza od 15,1 na 33,3 

— šećerne repe od 200 na 413. 

Broj traktora povećao se od 6.300 u 1951. na 120.500 u 1972, a kombajna od 200 na 11.100. 

I druge su grane doživjele velik uspon. Tako se npr. u turizmu broj noćenja inozemnih gostiju 
poveĆao od 2 milijuna u 1957. na 26 milijuna u 1972, a broj ležaja od 200.000 na 606.000, tj. više od tri 
puta. 

Od sredine šezdesetih godina, pod pritiskom ekonomskih mjera privredne reforme, ubrzan je proces 
integracije u privredi, što se poklapalo i s povećavanjem samostalnosti poslovnih organa i s početkom 
ekonomskoga osamostaljivanja republika i pokrajina. O stupnju ostvarene koncentracije “kapitala", 
tehnologije i kadrova govori podatak da je postotak poduzeća sa do 125 zaposlenih pao od 54% u 1955. na 
28% u 1970. godini, a broj poduzeća s više od 1.000 radnika u istom razdoblju porastao s 5,4% na 15,3%. U 
1970. godini 170 poduzeća, koja su činila svega 1,4% svih poduzeća, ostvarivala su 37% ukupnoga prihoda, 
a zapošljavala 28% svih zaposlenih. 

Ubrzana industrijalizacija osigurala je stalno povećavanje životnoga standarda 

Za samo 15 godina, od 1956. do 1972, životni je standard narastao tri i pol puta.3 

Iako još jedna od najzaostalijih europskih zemalja, Jugoslavija se potkraj sedamdesetih već svrstala 
među zemlje potrošačkoga društva. Od 1952. do 1973. osobna primanja zaposlenih u društvenom sektoru 
povećala su se od 28,8% na 45,0%, primanja u privatnom sektoru pala su sa 36,6% na 19,6%, a naturalna 
potrošnja pala je od 29,8% na 8,6%. Primanja iz inozemstva povećala su se od 0,9% na 11,9%, tj. više od 13 
puta. Struktura potrošnje sve se više približavala tipu potrošnje industrijskoga društva: udio prehrane pao je 
u ukupnim troškovima života od 53,9% (1952) na 39,5% (1972); namještaja i opreme za kućanstvo povećao 
se od 4,8% na 10,2%; izdaci za kulturu i razonodu porasli su od 0,7% na 3,8%, izdaci za promet i veze 
povećali su se od 1,8 na 9,4%; broj električnih štednjaka povećao se od 1,0 na 1.000 stanovnika na 194,6 
na 1.000 stanovnika; broj automobila na 1.000 stanovnika od 0,4 u 1950. na 54,4 u 1973. godini, tj. 136 puta 
itd., itd.4 

Zajednička je potrošnja pokazatelj socijalizacije ukupne potrošnje jer se ostvaruje uz iste 
mogućnosti za sve članove društva. Ona je rasla čak brže od ekonomskih mogućnosti zemlje. Njezin udio u 
društvenom proizvodu povećao se od 7,2% u 1956. na 14,5% u 1972.5 

Broj zdravstvenih osiguranika povećao se od 1.870.000 (1946. god.) na blizu 15 milijuna (sredinom 
sedamdesetih), a ako se uzme u obzir i zdravstveno osiguranje poljoprivrednika, onda je osigurano gotovo 
svo stanovništvo. 

Broj umirovljenika povećao se od 125.340 (1946) na 1.281.343, tj. desetorostruko. 

Kakve je rezultate Hrvatska ostvarila početkom sedamdesetih? 

U razdoblju od 25 godina društveni proizvod po stanovniku u SR Hrvatskoj porastao je za gotovo 
četiri puta. Broj zaposlenih u društvenom sektoru povećao se s 461 tisuću u 1952. godini na više od jedan 
milijun u 1972. ili više od 2,2 puta. Proizvodnost rada u društvenom sektoru porasla je u razdoblju 
1952-1972. oko 2,4 puta ili prosječno godišnje za 4,4%. 

U razdoblju 1954-1972. izvoz je povećan više od 12 puta. Rastao je brže od društvenoga proizvoda, 


a najbrže u onim granama privrede koje su izvozno orijentirane: u turizmu (koji u ukupnoj vrijednosti izvoza 

robe i usluga sudjeluje s 21%), te u pomorstvu, brodogradnji, drvnoj, kemijskoj, metalnoj industriji i 
poljoprivredi. 

Udio industrije u društvenom proizvodu povećan je s 20,8% u 1954. na 41,4% u 1972, dok se udio 
poljoprivrede smanjio s 36,4% na 19,1%. Tercijarne djelatnosti sudjelovale su u društvenom proizvodu s 
26,7% u 1947, as 31,7% u 1972. godini. Najbrže se razvijala ugostiteljsko-turistička djelatnost, u kojoj su 
npr. smještajni kapaciteti u razdoblju od 1965. do 1972. povećani više od devet puta. 

Razvoj materijalne proizvodnje omogućio je značajne rezultate u infrastrukturi. Tako je 1955. 
godine bilo svega 1.200 km (6,4%) cesta sa suvremenim kolovozom, a u 1971. već 8.573 km (31,1%). 
Elektrificiranost naselja uglavnom je završena, a u gotovo svim općinskim centrima riješen je problem 
opskrbe vodom. 

U razdoblju od 1955. do 1972. izgrađeno je ukupno 391.500 stanova, od čega u društvenom 
vlasništvu 149.900. Gotovo svaki treći od ukupno 1,2 milijuna stanova, koliko ih je iskazano u popisu od 31. 
ožujka 1971, izgrađen je nakon 1955. godine. Stambena je površina po stanovniku povećana s 9,9 m2 u 
1955. godini na 14,4 u 1972. godini ili za 45%. 

Putničkih je automobila u 1955. godini bilo 3.300, a u 1971. godini 223.000 ili oko sedamdeset puta 
više. Broj telefonskih priključaka povećan je od 46.500 u 1956. godini na 263.000 u 1972. ili više od pet 
puta. Broj televizora povećan je oko 34 puta. 

Ostvaren je gotovo stopostotni obuhvat djece osmogodišnjim školovanjem. U škole drugoga stupnja 
upisuje se više od 93% učenika koji završe osnovnu školu. Broj studenata povećao se gotovo pet puta. Na 
godinu na fakultetima, akademijama, višim i visokim školama diplomira više od 10.000 studenata. 

Broj stanovnika sa školom za KV radnike, gimnazijom i školom za srednje stručne kadrove povećan 
je s 234 tisuće u 1953. godini na 688 tisuća u 1971, a broj stanovnika s fakultetom, visokom i višom školom 
povećan je s 24 tisuće u 1953. godini na 126 tisuća u 1971. 

Zdravstvena je zaštita doživjela veliku ekspanziju. Izgrađeni su značajni novi zdravstveni kapaciteti, 
a broj se liječnika u 1971. godini u usporedbi s 1955. udvostručio. 

Osobna potrošnja stanovništva bila je u stalnom porastu. Prosječni nominalni osobni dohoci porasli 
su od 1963. godine oko 6,3 puta, što je i pored visokoga porasta troškova života (za oko 3,5 puta) omogućilo 
porast realnih osobnih dohodaka po zaposlenom od 1,8 ili prosječno godišnje za 6,8%. 

U 1948. godini u Hrvatskoj je stupanj urbaniziranosti stanovništva iznosio 21,3%, a 1971. godine 
41%, odnosno ako se uzmu u obzir i prigradska naselja, onda je stupanj urbanizaranosti Hrvatske iznosio 
oko 50%. To je bila velika transformacija seljaka u industrijskog radnika, stručnjaka i intelektualca, sela u 
gradove i industrijske centre.6 


Za samo dvadesetak godina u procesu industrijalizacije formirala se i nova socijalna struktura. 

Jugoslavija pripada u red nekoliko zemalja u kojima se nakon Drugoga svjetskog rata najviše 
promijenila socijalna struktura stanovništva. U tri desetljeća okrenula se piramida socijalne strukture: od 
gotovo 80% seljaka, početkom sedamdesetih gotovo se 80% novoga naraštaja bavi nepoljoprivrednim 


zanimanjima.7 Kretanje životnoga standarda i društvenoga proizvoda (u milijunima dinara 1966). 


Godina Društveni Indeks Životni Indeks — Udio životnog 
proizvod rasta = standard rasta stand. u dr.pr. 

1956. 41.531 100 26.889 100 64,7 

1960. 65.131 156 41.355 153 63,5 

1965. 91.239 218,7. 61.443 228,5 67,3 

1972. 141.620 341,0 94.248 350,5 66,5 


Još je jedino na Kosovu 1971. godine bilo više poljoprivrednog (51,5%) nego ostalog stanovništva. 
Međutim, proces deagrarizacije otišao je dalje nego što pokazuje popis stanovništva 1971. godine. Popisom 
je u poljoprivredno stanovništvo uključeno oko 200.000 radnika zaposlenih u poljoprivredno-industrijskim 
kombinatima i društvenoj poljoprivredi uopće (s obiteljima to je oko 800.000 ljudi) i 
seljaka-poljoprivrednika na radu u inozemstvu kojih je bilo 304.682 (s obiteljima oko milijun). Te dvije 
kategorije nemaju mnogo sličnosti s klasičnim agrarnim stanovništvom. Zato možemo računati da je u 
Jugoslaviji početkom sedamdesetih godina manje od trećine ukupnog stanovništva bilo agrarno. Ta se 
procjena osnažuje i statistikom zdravstvenoga osiguranja prema kojoj je 1974. godine po osnovi 
zdravstvenog osiguranja bilo 15.455.000 radnika ili 73% ukupnog stanovništva, što znači da poljoprivrednog 
stanovništva može biti do 27%. 

Prema svim osnovnim kriterijima — veličini, kvalifikacijskoj strukturi, tehničko-tehnološkom 
iskustvu itd. — u Jugoslaviji se na prijelazu šezdesetih u sedamdesete formirala moderna radnička klasa, 
uglavnom veoma mlada, prva generacija mladih radnika. U radnom je odnosu 1945. bilo 461.000 osoba, a 
1973. godine 4.360.000, za 29 godina gotovo deset puta više.8 

Obrazovanost zaposlenih poboljšala se osobito od početka šezdesetih do početka sedamdesetih. 
Udio zaposlenih s visokom stručnom spremom povećao se od 3,6% u 1961. godini na 6,72% u 1972, s 
višom od 2% na 5,28%, sa srednjom od 10,6% na 16,6%. 

Udio visokokvalificiranih radnika povećao se od 4,7% u 1961. na 9,7%, kvalificiranih s 24% na 


29,5%, čime je prema ukupno zaposlenima Jugoslavija prestigla SAD za 5%, a Čehoslovačku za 13%. 

Doduše, u to je vrijeme u privredi Jugoslavije bilo oko 25% više nekvalificiranih radnika nego u 
spomenutim dvjema zemljama, što svjedoči o “iskrivljenosti" kvalifikacijske strukture. 

U procesu industrijalizacije došlo je do prave eksplozije školstva. 

Nova Jugoslavija naslijedila je blizu polovicu nepismenog stanovništva: 1931. godine bilo ih je 
44,6%. Prema popisu 1953. bilo je još 25,4% nepismenih, a 1971. 15,1% (oko 2,5 milijuna), od čega je 
10,5% nepismenih bilo među aktivnim stanovništvom. Po tome je Jugoslavija bila među najzaostalijima u 
Europi. 

U poslijeratnom razdoblju nastala je “iskrivljena obrazovna piramida: dok su statistike pokazivale 
visok postotak nepismenosti (osim spomenutog broja, u Jugoslaviji je 1971. godine bilo stanovnika bez 
ikakve škole i s jednim do tri razreda osnovne škole), praktično 24,2%, 1972-73. bilo je 301.758 studenata, 
što je 12 puta više nego 1945. godine. Samo su SSSR, Švedska, Nizozemska i Danska imale više studenata 
na 1.000 stanovnika. 

Na kraju ponovimo pitanje: mogu li se rezultati općega društvenog razvitka dovesti u vezu s 
krizom? Odgovor je NE! 

Iza šturih statističkih podataka nalaze se zapravo epohalne promjene čiju ćemo dubinu ilustrirati 
samo jednom konstatacijom: stoljećima su poljoprivreda i seljaštvo činili četiri petine (1 više) proizvodnje, 
odnosno stanovništva, a onda su se za pola jednoga ljudskog života prilike posve promijenile: milijuni ljudi 
napustili su selo i motiku i počeli raditi s modernim strojevima, milijuni su iz kuća s ognjištem i bez soba 
preselili u moderne elektrificirane gradske stanove. 

Iako je uspješan društveni razvoj Jugoslavije vremenski koincidirao s krizom političkih odnosa, 
mislimo da možemo eliminirati materijalne društvene probleme kao jedan od izvora političkih sukoba. 
Štoviše, relativno uspješan razvoj i radna i obrazovna afirmacija milijuna ljudi bili su važan faktor koji je 
ograničio političke borbe na uže segmente društva. “Mase" su potkraj 1960-ih godina upravo bile zahvaćene 
groznicom zarađivanja i trošenja: seljaci 1 radnici posvuda grade kuće, kupuju trajna potrošna dobra, bogatiji 
i vikendice, sve skuplje automobile itd. Veoma je intenzivan rad i u slobodnom vremenu, trka za zaradom; 
velika je potrošnja, nagle su i radikalne promjene društvenoga položaja ljudi kao što su “pretvaranje" seljaka 
u radnike, tehničare, službenike; šire su mogućnosti privatne inicijative itd. Sve je to vremenski koincidiralo 
s procesom socijalne “destrukcije? u tijeku kojega su pucale neke naslijeđene birokratske stege i norme, što 
su mnogi osjećali kao “oslobađajući proces" od krutih oblika administrativnog upravljanja. Dakako, mnogi 
su baš u toj “destrukciji? vidjeli najveću opasnost, a neki i početak gubitka dostignutoga društvenog statusa. 

Ipak, s oko 800 dolara nacionalnog dohotka po stanovniku 1971. godine, Jugoslavija je bila tek na 
trećini puta do najrazvijenijih zapadnoeuropskih zemalja. Otprilike na trećini puta bila je i prema potrebnim 
znanjima kakva je zahtijevala suvremena tehnologija zreloga industrijskog društva. Slično je bilo i s drugim 


sastavnicama industrijalizacije, kao što su tehnološka inovacija, organizacija rada itd. 

Može se reći da je Jugoslavija tehnoški pripadala društvu s još neočvrsnutim strukturama i 
mentalitetom, pa su joj zato još preostali mnogi socijalni i ekonomski preobražaji stanovništva (selo — grad, 
urbanizacija, tehnologizacija 1 sl.). 

Jugoslavija još nije mogla osigurati zaposlenje svim svojim građanima. Broj nezaposlenih kretao se 
oko 300.000 (1968. — 311.000, 1969. — 331.000, 1970. — 320.000 i 1971. — 280.000). Na radu u inozemstvu 
potkraj šezdesetih godina bilo je oko 700.000 radnika.9 


2. Nove tendencije u društvenim odnosima početkom 


1970-ih godina 


Drugo područje društvenoga života bitno za procjenu društvene krize jesu tendencije u 
društveno-ekonomskim odnosima. Pitanje je jesu li one smjerale tranziciji iz rigidnoga totalitarnog režima 
prema modelu zapadnih zemalja. 

Kreatori privredne i društvene reforme smatrali su da je predreformski društveni sustav iscrpio svoju 
razvojnu potenciju i da ga treba smjelo i radikalno mijenjati usprkos činjenici da u tom trenutku još nije 
pokazivao svoju iscrpljenost. Dapače, stopa rasta društvenoga proizvoda društvenoga privrednog sektora u 
5-godišnjem razdoblju do reforme (1959-1964) iznosila je 10,9%,10 tj. bila je gotovo dvostruko veća od one 
u petogodišnjem razdoblju nakon reforme (6,3%). Stopa zapošljavanja bila je visoka, a i svi ostali indikatori 
društvenog razvoja bili su vrlo povoljni. 

Usprkos tome savezni politički vrh opredijelio se za radikalnu reformu zbog niza razloga, među 
kojima su značajni bili ideologijski, praktično-privredni i nacionalni. 

Koncept odumiranja države i stvaranja društva slobodno udruženih proizvođača izravno je tražio da 
se “ukine" postojeći sustav proširene reprodukcije u kojemu je država, pretežno federacija, raspolagala 
najvećim dijelom nacionalne akumulacije koji je funkcionirao slično modelu zemalja državnoga socijalizma. 

Pa ipak, sama privredna reforma bila je više stvar “praktičnog uma“, tj. ekonomske nužnosti, a 
manje “pritiska neke konzistentne ekonomske doktrine ili socijalnog projekta. 

Početkom 1960-ih godina Jugoslavija je počela stizati srednje razvijene zemlje. Prešla je onaj 
kritično-kvalitetni razvojni prag na koji se stiže kada više od 50% stanovništva radi izvan poljoprivrede. 
Tada nastupa trenutak jačeg uključivanja u međunarodnu podjelu rada. Ostati i dalje na autarkičnom razvoju 
znači neizbježnu stagnaciju i “samougušenje' na uskom nacionalnom tržištu. 

Drugi tip nužnosti koji je djelovao da se ide u privrednu reformu rezultat je političkih odnosa toga 
vremena. Radilo se o problemu federalizma. Tip federalizma prakticiran od 1945. do početka šezdesetih, 


koji se održao na osnovi monolitizma bloka revolucionarnih snaga što ga je stvorio komunistički pokret 

Jugoslavije u razdoblju ilegalnosti, ojačao u revoluciji 1941-1945. i očvrsnuo u postrevolucionarnom 
razdoblju i u borbi protiv staljinizma, postupno je, s razvojem društvene svijesti i novih društvenih odnosa, 
počeo stvarati političke probleme s tendencijom razvoja prema političkoj krizi. Poremećaji u 
međunacionalnim odnosima počeli su se rađati upravo u ekonomskoj sferi. Gotovo dvadesetogodišnja 
centralizacija ekonomskih funkcija i “društvenog kapitala" na razini federacije rađala je opasnu tendenciju 
natezanja između republika oko preraspodjele sredstava Saveznog investicijskog fonda. Konflikti su 
postajali sve intenzivniji i već su krajem pedesetih počeli blokirati donošenje ekonomskih odluka SIV-a o 
alokaciji saveznoga kapitala po republikama. “Svađe" su se, kao što obično biva, počele prenositi u sam 
državni 1 politički vrh zemlje, ugrožavajući i njihovo jedinstvo. U vrhu SKJ sazrijevala je spoznaja da su se 
promijenile povijesne okolnosti koje su dovele u pitanje daljnje postojanje centraliziranog sustava 
upravljanja u federaciji. S druge strane, rastao je i pritisak republika, naročito Hrvatske i Slovenije, da 
preuzmu veću odgovornost za svoj vlastiti razvoj. Sporadične “svađe" oko podjele “saveznoga kapitala" 
pretvorile su se početkom šezdesetih u “normalno stanje" odnosa federalnih centara, što je potkopavalo 
međusobno povjerenje i dovodilo do blokiranja rada i funkcioniranja saveznih centara. 

Da bi se prevladali međurepublički konflikti, sredinom šezdesetih je savezni politički vrh odlučio da 
se likvidira savezni “kapital" za investicije. Kako je istodobno bila razvijena svijest da se ne smije dopustiti 
oblikovanje republičkoga etatizma, što je proizlazilo iz koncepta “odumiranja države", logično je bilo 
rješenje da se oba oblika etatizma, i savezni i republički, moraju svladati posredstvom robnog tipa privrede. 

Poduzeća kao novi nosioci proširene reprodukcije funkcionirat će u ambijentu tržišno-planske 
privrede kao samostalni samoupravni robni proizvođači. Na tlu “razbijenog? i “napuštenog? etatizma u 
ekonomiji, “slobodnom igrom'' samoupravnih subjekata izrast će 1 novi društveni odnosi, oslobođeni 
dominacije državnog aparata kao najveće opasnosti razvoju socijalističkoga društva. S gledišta razvoja 
međunacionalnih odnosa taj će put biti najzdraviji jer će ukinuti posrednike u ekonomskom životu — kako 
saveznu, tako i republičke administracije — i otvoriti put slobodnom organskom povezivanju proizvođača u 
cijeloj zemlji i s ostalim svijetom. Dakle, umjesto stalnoga sukobljavanja republika oko raspodjele saveznog 
financijskog kapitala i arbitraže savezne administracije, problem treba riješiti likvidacijom objekta svađe i 
arbitražu prepustiti koliko je moguće “nevidljivoj ruci zakona vrijednosti" (koliko on u naše doba može 
djelovati), koji je još uvijek i “pravedniji" i “pametniji od državnih funkcionara ma “kako i koliko genijalni 
oni bili? (misao Borisa Kidriča iz 1952. godine) i ma koliko principijelni bili. 

Tako su sva tri kompleksa — ideologijski, praktično-privredni i međunacionalni — koncentrirano i 
simultano usmjeravali razvoj prema “restauraciji? “svijeta' robne proizvodnje i takvog tipa samoupravljanja 
u kojemu će se ostvariti maksimalna autonomija radnih organizacija u svim smjerovima. 

Iako ograničen totalitarizmom državno-partijske strukture, tržišni mehanizam je stihijno rađao dva 


elementa slična onima na Zapadu: porast moći kapitala i menedžerski sloj. 

Od početka privredne reforme 1965. godine, dok je glavna pažnja rukovodstva SKJ bila usmjerena 
na razgrađivanje državnovlasničke dominacije, na demontiranje njezine pravno-institucionalne osnove, te 
dok je trajao proces ustavne reforme federacije, odvijao se “tihi' proces promjena u temeljima društva, u 
njegovim proizvodnim odnosima. Ispod površine liberalizacije probijala se tendencija uspona društvene i 
ekonomske moći banaka, velikih trgovinskih poduzeća, posebno onih s područja vanjske trgovine gdje se 
koncentrirao najveći dio društvenoga “kapitala". Taj je kapital počeo slabiti društvenu moć i 
samoupravljanja i političkih struktura, i to u doba kad etatizam još nije bio svladan kao jaka tendencija i 
opasnost za razvoj samoupravljanja. 

Koncepcija privredne reforme 1965. godine pošla je od uvjerenja da će nosioci sredstava za 
proširenu reprodukciju — proizvodne, prometne i bankarske organizacije — isključiti voluntarizam državnih i 
političkih organa koji su dotad raspolagali najvećim dijelom akumulacije i da će konstituirati ekonomski 
racionalan i konzistentan sustav jer će snositi sve ekonomske posljedice svojih odluka. Smatralo se da 
prijenos državnog “kapitala u banke zapravo znači prijenos na privredu, čiji je dio i bankarski sustav. Ali 
praksa će pokazati da banke neće postati instrument proizvodnih radnih organizacija, nego će nastojati 
izvlačiti višak rada iz proizvodnje. One neće htjeti preuzeti odgovornost i rizik za plasman kapitala. Taj će 
rizik prebaciti na radničke kolektive i na fondove općina i republika kako bi u svakom slučaju osigurale svoj 
“profit. Po različitim osnovama nametnut će vrlo skupu “prodaju kapitala", koja će dostizati 20 do 30, pai 
50% kamata (što je jugoslavenski tisak zabilježio, a banke nisu demantirale). Kad su ukinuti državni 
investicijski fondovi, a najveći je bio Savezni fond, njihovi su kapitali 1965. godine predani na upravljanje 
bankama. Preko noći te su institucije od državnih pretvorene u samostalne privredne organizacije sa 
statusom koji je bio gotovo identičan statusu drugih radnih organizacija u privredi. Tako je stvorena 
društveno “nemoguća" i za mnoge neprihvatljiva situacija. Najizrazitiji su primjer savezne banke, čija su 
sredstva pritjecala od svih radnih ljudi Jugoslavije. One su bile pod određenom državno-partijskom 
kontrolom federacije, ali su po novom statusu sva ta sredstva prešla u ruke kolektiva tih banaka. 
Rukovodeće ekipe banaka, velikih trgovinskih organizacija i drugih institucija gdje se našao kapital, više ili 
manje povezane s lokalnim i republičkim političkim snagama, dobile su dominantnu poziciju na 
jugoslavenskom tržištu kapitala i praktično monopol u povezivanju jugoslavenske privrede sa svjetskom. 

Istodobno je tekao i proces osamostaljivanja i svih ostalih subjekata privređivanja: proizvodnih 
poduzeća, poduzeća vanjske i unutrašnje trgovine, osiguravajućih zavoda itd., pri čemu zakonodavstvo i 
praksa nisu pravili razlike između tih subjekata s obzirom na društveno značenje pojedinih djelatnosti. Na 
primjer, kolektiv tvornice cipela, koji je često živio na minimalnom dohotku, formalno-pravno je imao istu 
samoupravnu autonomiju kao i kolektiv neke banke koji je raspolagao milijardama. U takvim odnosima na 
nekontroliranom tržištu prvi je imao “perspektivu? da bude objekt eksploatacije drugoga i tako su nastajali 


elementi “kapital-odnosa*. 

O naglom jačanju moći tih financijskih centara i vrlo krupnim promjenama u međusobnim odnosima 


nosilaca sredstava za financiranje investicija u osnovna sredstva svjedoči sljedeća tablica: 


STRUKTURA SREDSTAVA ZA FINANCIRANJE INVESTICIJA U OSNOVNA SREDSTVA PO 


NOSIOCIMA 


Ukupno1961. 1962. 1963. 1964. 1965. 1966. 1967. 1968. 1969. 1970. 1971. 


Sredstva 
privrednih 
organizacija 
Ustanove i 
ostalo 
Banke bez 
stambenih 


ulaganja 


Banke (za 
stambenu 
gradnju) 
Društveno- 
-političke 


zajednice 


100,0 100,0 100,0 100,0 100,0 100,0 100,0 100,0 100,0 100,0 100,0 


29,5. 29,7 27,9 25,9 28,9 394 32,7 31,2 28.1 27,1 26,8 


7,9. 7,7. 6,7 6,2. 7,9. 6,6 47. 6,0 644 6,2 7,1 


0,9 2,9 9,0 31,4 36,5 30,5 37,6. 38.9 40,8 40,3 39,2 


2. 8,4 73. 82. 8,6 10,9 11,7 


61,7 59,7 56,4 36,5 26,6. 15,2 17,7 15,7 15,8 15,5 15,2 


Izvor: Statistički bilten, SDK, br. 6/1970. 1 8/1972. 


O snažnom usponu banaka u društveno-ekonomskom životu zemlje svjedoči podatak da su sredstva 


svih proizvodnih organizacija u zemlji 1961. godine sudjelovala u strukturi investicija u osnovna sredstva s 


29,5%, 1966. s 39,4%, 1971. s 26,8%; sredstva banaka iznosila su 1961. samo 0,9%, a 1971. godine 50,9%. 


Država je smanjila svoj udio sa 61,7% u 1961. na 15,2% u 1971. Banke i ostali nosioci financijskih 


sredstava zamijenili su dakle državu iz doba administrativnog centralizma. Proizvodne su organizacije 


620 


gotovo cijelu svoju akumulaciju davale na otplatu glavnice investicijskih zajmova. U nekim su godinama 


otplate iznosile i više od ukupne akumulacije privrede. To pokazuje sljedeća tablica: 


UDIO OTPLATE GLAVNICE ZA INVESTICIJSKE ZAJMOVE U 
AKUMULACIJU POSLOVNOG FONDA PRIVREDE 


Godina Akumulacija poslovnog Otplata glavnice Udio u % 
fonda privrede u investicijskih (2:1) 
milijardama zajmova u mil. dinara 
1961. 1.413 1.166 82,5 
1962. 1.102 1.189 107,9 
1963. 1.319 2.437 184,8 
1964. 3.480 2351 67.1 
1965. 6.519 2.917 44,8 
1966. NIŽA 4.123 53,4 
1967. 5.846 4.764 81,5 
1968. 5.861 6.478 110,5 
1969. 8.295 7.862 959 
1970. 10.868 10.182 93,7 
1971. 18.229 12.778 70,1 


Izvor: Završni račun privrede 


Dakle, strateški cilj da akumulacija dođe u ruke proizvođača, nije ostvaren. Proizvodne radne 
organizacije u cijelom su razdoblju bile u podređenom ekonomskom položaju; u prvom dijelu pretežno pod 
vlašću države, a od sredine šezdesetih pretežno pod dominacijom društvenih snaga i institucija koje su 
obavljale posredničke funkcije u društvenoj reprodukciji (banke, osiguravajuĆi zavodi, razna udruženja u 
privredi, državni organi itd.). 

Proizvodne radne organizacije našle su se potkraj šezdesetih godina pod pritiskom “financijskoga 
kapitala", budući da su bile izvan jakih asocijacija, nedovoljno povezane i integrirane. 

Sve navedene promjene, koje je rađao tržišni mehanizam, udaljavale su Jugoslaviju od ruskoga tipa 


tzv. komunalne ekonomije i približavale ju Zapadu. 

Tržišni mehanizam je stihijno i neizbježno rađao i moć i tehnostrukture i menedžerstva, koji su 
potiskivali vlast državne i partijske birokracije, što je također bilo na crti približavanja sustavima zapadnih 
zemalja. 

U prvom su poslijeratnom razdoblju rukovodioci u svim područjima društvenoga života uglavnom 
bili radnici, seljaci, profesionalni revolucionari iz doba ilegalnoga partijskog života i dio inteligencije, đaka i 
studenata. “Upravljački društveni sloj" nije se po svomu materijalnom položaju znatnije izdvajao od 
narodnih masa. 

Pretvaranjem rukovodećih funkcija u trajno zanimanje, upravljačka se struktura postupno odvajala 
od širokih masa. Opći društveni interes potiskivan je u korist osobnoga i grupnoga. Svijest se promijenila. 
Održati se i učvrstiti na vlasti koristeći se njome i za osobne interese, to je postupno postajala preokupacija 
ili barem jedna strana društvenoga bića znatnoga dijela rukovodilaca. 

Za sadržaj i pravac društvenoga razvoja Jugoslavije spomenute promjene u biću rukovodećega sloja 
bile su vrlo značajne, imajući na umu činjenicu da je rukovodeća struktura, dakle gotovo sav “upravljački 
sloj" pedesetih godina, ne samo prihvatio ideju radničkoga samoupravljanja 1 koncepciju antibirokratske 
revolucije, nego su upravo rukovodeći kadrovi svojim opredjeljenjem i društvenim angažiranjem od tog 
razdoblja izvodili sve promjene. Protiv “rukovodećeg sloja" prvih desetak godina ne samo da nije trebalo 
nastupati, nego je on zapravo vodio borbu “u sebi", a “protiv sebe" i svoga pretvaranja u snagu otuđenu od 
radništva i seljaštva. Ali njegova proturječna pozicija počela ga je ugrožavati u tom konkretno povijesnom 
pozivu i porivu. Daljnji uspjeh revolucije počeo je sve više ovisiti o novim socijalnim snagama, ponajprije 
autentičnoj podršci radničke klase koja bi trebala regenerirati pokret. U tome je, čini se, bio zamršeni čvor 
povijesne situacije. Jedan nosilac revolucionarne energije u biću rukovodećega kadra postupno se gasio, a 
drugi u biću osnovne mase radnika nije se razvio. 

Analize su sredinom šezdesetih godina pokazale da radnim organizacijama upravljaju rukovodeće 
strukture, a samoupravni organi u tome samo participiraju. Istraživači su isticali da su oni manje politički 
organi klase, a više dio poslovno-upravnoga mehanizma poduzeća. 

U doba romantične mladosti samoupravljanja, tijekom pedesetih godina, nastojalo se obučiti radnika 
da može “čitati? 1 shvatiti vrlo složenu stručnu građu. Praksa je, međutim, pokazala da je za mnoge radnike 
to bio “Kineski zid? koji nisu mogli svladati. Radnika su gurali da raspravlja i odlučuje, kao da je on ekspert 
za poslovanje poduzeća. Zato je on slušao, a rasprave su na sjednicama uglavnom vodili stručnjaci i 
rukovodioci. 

Zamisao da radnici ostvare “vlast nad radom ulaskom u poslovne “tajne" i društveno-ekonomske 
odnose s planske, knjigovodstvene, organizacijske ili pravne strane, dala je mršave rezultate jer ih je gurala 


na pogrešno područje, na kojemu su pretezali stručnjaci koji su se profesionalno bavili određenim 

funkcijama u radnim organizacijama, tj. koji su pripremali nacrte odluka za sjednice radničkih savjeta. Zato 
su radnici gubili vjeru i nadu u samoupravljanje. 

Jedino je rješenje bilo da se odnosi između radničkih savjeta i poslovodstva uspostave slično 
odnosima vlasnika i njegovih menedžera. Vlasnik traži profit, a menedžer rukovodi poslovanjem o čijem 
uspjehu ovisi hoće li i dalje voditi poslove. 

To praktički znači da se radnici ne bi izjašnjavali o tehničko-ekonomskim, investicijskim, 
financijskim, planskim ili drugim elaboratima kao da su eksperti za provjeravanje njihove stručne valjanosti. 
Radnici i njihovi radnički savjeti mogli bi zahtijevati da im se predloži određeni program proizvodnje, 
rekonstrukcije, modernizacije i sl., pri čemu bi glavna točka rasprave bila značenje tih programa s gledišta 
interesa radnika, visina osobnih dohodaka i fondova, ekonomski položaj u koji ih ti programi stavljaju, itd. 
Bilo bi korisno da radnički savjeti pozovu i stručnjake “sa strane" da im pomognu ocijeniti osigurava li 
predloženi program željeni dohodak i fondove, odnosno je li ostvareni program mogao dati veĆi dohodak. 

Takvi dogovoreni programi postaju obveza i cilj svih članova kolektiva, na čemu rukovodeća ekipa i 
radnički savjet “prolaze? ili “padaju". Najodgovorniji rukovodioci i stručnjaci, prema tome, prvenstveno 
snose odgovornost za eventualni neuspjeh poslovanja, a to dalje znači da mogu biti kažnjeni pa i smijenjeni 
zbog slaboga rada, kao i svaki drugi radnik. 

Imajući jaču društvenu moć, uprave, direkcije poduzeća (“tehnostrukture*') su u društvene odnose 
postupno i “neprimjetno" ugrađivale neke elemente nalik na najamne odnose prema radnicima. Boreći se za 
dohodak u uvjetima tržišta, radni su kolektivi davali sve više slobode svojim “menedžerima" samo da im 
osiguraju dohodak. Tome je pridonijela i globalna organizacija društvenog upravljanja na koju radnici nisu 
mogli utjecati. Sve te i druge okolnosti dovele su do toga da je počela prodirati ekonomska logika “profita? 
koja je ulazila i u osnove raspodjele dohotka. Naime, imajući dovoljnu društvenu moć, “tehnostruktura" je 
počela uvoditi neke oblike najamnine, tarifni stav, radne norme, dodatke na plaće, lomiti tendencije 
slobodne raspodjele dohotka i ostvarivati svoj dohodak koji je počeo dobivati elemente “profita" (visoke 
zarade, razna primanja po statusnoj osnovi, putovanja, korištenje društvenih sredstava u osobne svrhe itd.). 
U kontekstu toga procesa javljala su se shvaćanja da su sredstva za proizvodnju vlasništvo poduzeća, a njima 
treba raspolagati “tehnostruktura" koja se s takvim vlasništvom identificira. Istodobno se rađao 1 fetiš 
“tehno-ekonomske strukture" koja se proglašavala glavnim nosiocem društvenoga razvoja. Sve se češće 
lansirala poruka: “Dajte nam slobodne ruke i ostvarivat ćemo poslovnu efikasnost, osiguravat ćemo brz 
privredni razvoj i visok standard." Povezano s tim zahtijevalo se nemiješanje organizacije Saveza komunista 
i sindikata u proces rukovođenja poduzećima. 11 

Promjene u proizvodnim odnosima i socijalnoj strukturi jugoslavenskoga društva potkraj šezdesetih 
i početkom sedamdesetih bile su takve da je bilo opravdano pitanje raslojava li se jugoslavensko društvo sve 


više na bogatije i siromašnije. 12 

Krajem šezdesetih godina prilično razvijeni tržišni odnosi stvarali su novi društveni sloj koji bi se od 
radničke klase razlikovao po svom mjestu u proizvodnim odnosima, po statusu i ekonomskom položaju i 
koji bi se pretvorio u “kontraklasu". 

Do sredine šezdestih godina dominantan položaj u društvu imala je politička struktura, odnosno 
“politička birokracija", a zatim, naročito od privredne reforme 1965. godine, društveni proces sve više 
dovodi na vlast “menedžere", odnosno “tehnokraciju?. 

Rukovodeće strukture u privredi, osobito u bankama, trgovini itd., izmicale su organiziranoj 
društvenoj kontroli i oslanjajući se na monopol informacija, na znanje i na ekonomsku moć, postajale su sve 
jači društveni činitelj. Politička se moć sve više “'selila' iz državnih i političkih organa u velike proizvodne 
organizacije, banke i slične privredne centre. 

U kritici državnoga socijalizma kao neproduktivnog i neracionalnog sustava rađala se vjera u 
svemoć tržišta kao racionalne organizacije ekonomskoga života, a dopuštalo se inače prijeko potrebnom 
privatnom sektoru bogaćenje u oblicima kao što su “GG-poduzeća" (poduzeća što su ih formalno osnivale 
grupe građana), ugostiteljske i zanatske radionice, trgovina zemljištem za izgradnju kuća, što je dovelo do 
bogaćenja. Ta se pojava brzo razvijala; zbog izostanka kontrole nije bio izgrađen odgovarajući porezni 
sustav, a često su i građani bili protiv kontrole, smatrajući da se želi ukinuti društvu potreban privatni sektor 
obrta i sitnih usluga. 

Raznim spregama, najčešće nevidljivim, između nositelja privredne, državne i političke vlasti 
stvarale su se “vrhuške" koje su de facto raspolagale velikim društvenim sredstvima, akumulacijom itd., 
dakako, pod ruhom samoupravnih odluka. One su imale mogućnost “legalnih"* zloupotreba kao što su duga 
putovanja u inozemstvo, skupocjeni pokloni, provizije itd., što se opravdavalo nužnim popratnim pojavama 
tržišnoga načina proizvodnje, a ovaj povijesnom nužnošću. 

Ova skica nastajanja i kritike “srednje klase" polazi od kriterija gotovo besklasnoga sastava društva, 
odnosno egalitarizma kao u prvim poslijeratnim godinama. Dobrim dijelom bila je zakonitost i svim 
socijalističkim očekivanjima usprkos. 

Ukratko: povijesno naslijeđene društvene proturječnosti u Jugoslaviji, nove pojave i procesi 
analizirani u prijašnjem tekstu, uspon moći kapitala u ekonomskom životu zemlje, uspon društvene moći 
“tehnostrukture", izvlačenje organizacija SKJ iz svakodnevnoga društvenog života, konflikti među 
republikama, usporavanje tempa ekonomskog razvoja zemlje te neriješeni problemi i proturječnosti, 
odsutnost jasno razrađene koncepcije i široko dogovorenoga društvenog sporazuma o načinu rješavanja 
društvenih problema, doveli su potkraj šezdesetih godina do oštre političke borbe koju je omogućila 
politička demokratizacija. To je gotovo svima u društvu dopustilo da se javno bore za svoje interese takoreći 
svim sredstvima političke borbe. Ni u jednoj fazi društvenoga razvitka Jugoslavije nije bilo tako slobodne i 


otvorene političke borbe kao potkraj šezdesetih i početkom sedamdesetih godina. 

Stiglo se na raskršće s kojeg su vodili različiti putovi daljnjeg društvenog razvoja. Jugoslavensko se 
društvo nije stabiliziralo na sigurnijim temeljima određenoga tipa društvene reprodukcije. 

To je “raskršće “ bilo slično onome uoči uvođenja samoupravljanja, a s njega su vodila tri puta: 
natrag u državni centralizam, prema novom obliku kapital-odnosa ili daljnjemu razvoju samoupravljanja. 
Sukob društvenih snaga na tim dilemama zajedno sa sukobom oko konfederacije dovest će do udara prvo na 
Hrvatsku, potom na Srbiju, koja je po ocjeni Tita i Kardelja najviše odmakla u stvaranju kapital-odnosa, 
rađanju menedžerskog sloja i uskrsavanju velikosrpske politike dominacije u Jugoslaviji. 


Vratimo se, sada, događajima u političkom životu Jugoslavije. 


3. Partijsko-državni udar u Hrvatskoj 


Rezultati dvadesetogodišnjega društvenog razvitka — gospodarstvo s iznadprosječnom stopom u 
Europi i svijetu, tržišni mehanizam koji se približavao zapadnim zemljama, sve intenzivnija privredna 
politička i kulturna povezanost sa Zapadom za razliku od svih ostalih komunističkih država, slobodna 
putovanja građana u sve zemlje svijeta, masovno školovanje, potpuno socijalno osiguranje, relativno 
slobodni masmediji u usporedbi s ostalim istočnim socijalističkim zemljama, itd. — bili su, svjetski priznato, 
odstupanje od ruskoga modela socijalizma i od onoga boljševičkog koji je bio uspostavljen nakon rata. To su 
bili dokazi da kriza nije nastala zbog iscrpljenosti ili sloma koncepcije samoupravljanja, mada će kasnije, 
nakon udara, slijediti ideološka koncepcija s tezama da je ondašnji sustav vodio u restauraciju kapitalizma. 

Partijsko-državne udare izazvala je opasnost raspada Jugoslavije i podrška cijele međunarodne 
zajednice političkom rukovodstvu u provođenju tih udara. 

Jugoslavensku su krizu pomno pratile svjetske velesile, posebno SAD i SSSR, naslućujući 
mogućnost raspada države. Držeći da bi takav raspad mogao izazvati europski sukob dvaju blokova, pa čak i 
svjetski rat, supersile su se našle pred dilemom može li se dopustiti takav “eksperiment? ili treba poduzeti 
sve da se to ne dogodi. 

SAD 1 zapadne zemlje punih su 20 godina ulagali velika materijalna i vojna sredstva te stalnu 
moralno-političku podršku održavanju Jugoslavije da bi ona bila sposobna za obranu od agresije s Istoka i 
zato da kao virus djeluje na potkopavanju komunizma u Istočnoj Europi. 

U tom je kontekstu održavanje Jugoslavije imalo za Zapad prednost pred ljudskim i nacionalnim 
slobodama, pa se autokratskom režimu gledalo “kroz prste". 

S druge strane, SSSR je vjerovao da bi Tito kao komunist bez obzira na svađe sa sovjetskim 
komunistima uvijek u odlučnim trenucima bio na njegovoj strani: zato je vlada SSSR-a podržavala Tita sve 


do njegove smrti. 

Prije partijsko-državnih udara Tito je 22-25. rujna 1971. ugostio L. 1. Brežnjeva, šefa sovjetske 
države i partije. Sedam sati su razgovarali u “četiri oka". Sve je proteklo u prijateljskom ozračju. Uskoro 
nakon susreta s Brežnjevom, Tito je od 28. listopada do 2. studenoga bio gost predsjednika SAD-a R. 
Nixona. Smatra se da je Tito upoznao vođe obiju supersila s jugoslavenskom krizom i svojom koncepcijom 
njezina rješenja. 13 

Potkraj 1971. godine vođe studentskoga pokreta i malobrojni intelektualci u Matici hrvatskoj i oko 
nje mislili su da Hrvatska već izlazi iz jugoslavenskoga komunističkog režima, da se konstituira kao 
nacionalna država, da se već nalazi u višestranačkom sustavu, u kojemu Matica hrvatska faktički popunjava 
mjesto oporbene stranke. 

Međutim, na drugoj se strani već stvorio neusporedivo jači blok snaga protiv hrvatskoga 
nacionalnog pokreta: gotovo svi Srbi u Hrvatskoj, znatan dio hrvatskih partizana, gotovo čitav profesionalni 
sastav JNA i manje-više sve republike i pokrajine. Tito je jedva izdržavao pritisak svih tih snaga. 

Štrajk je bio onaj trenutak kad se Tito, koji je dvije godine stajao uz Desetu sjednicu i podržavao 
hrvatsko rukovodstvo, morao odlučiti. 

U kontekstu udara u Karađorđevu valja, radi boljeg razumijevanja, spomenuti dva događaja: XX. 
sjednicu Predsjedništva SKJ i Kardeljevu misiju u Zagrebu. 

U Beogradu je dva dana, 20. 1 21. listopada, bez Tita — koji je u te dane posjetio Iran (2500. 
godišnjica carstva), Indiju i Egipat — Predsjedništvo SKJ razmatralo situaciju u Jugoslaviji. Albanski, 
makedonski i hrvatski političari, osim V. Bakarića, ukupno su stanje ocjenjivali zadovoljavajućim. 
Slovenski i bosanskohercegovački političari zvonili su na uzbunu, a među Srbima, koji se nisu jasno 
izjašnjavali, bilo je manjih razlika. 

M. Pečujlić (Srbija) oštro je napao koncepciju slobodnoga tržišta; bio je protiv termina “tržišni 
socijalizam", a za termin “proizvođački socijalizam" te protiv rađanja sitne buržoazije, iznoseći dva točna, 
sintetična podatka: u Jugoslaviji je 400.000 radnika u najamnom odnosu kod privatnika, od kojih su neki 
milijarderi, na računima građana u bankama ima četiri puta više novca nego na računima cijele 
jugoslavenske privrede. Na toj se osnovi u dijelu javnosti razvija nova ideologija koja kaže: u interesu je 
društva da se taj privatni kapital plasira u poduzeća na osnovi akcionarstva, što će riješiti probleme 
proizvodnje i manjka kapitala. 

Među brojnim neprijateljima režima P. Stambolić je ukazao na “praksisovce", koji su završili ljetnu 
Korčulansku školu “podizanjem pesnice za Maoa", optužili SKJ za izdaju ideala socijalizma, pa Stambolić 
upozorava da bi takvi skupovi mogli biti kobni, kao što su bili “potofijevci"? 1956. u Mađarskoj i skupine 
intelektualaca u Pragu 1968. Njih, kao ni nacionaliste, ne može se dobiti ustupcima, pa ih zato “treba 


razbijati svim sredstvima". 

Šef Partije BiH, B. Mikulić (Hrvat), govoreći o moralno-političkom stanju u BiH, rekao je da 
“nacionalizam sada prerasta u mržnju i to u momentu kada je SKJ definirao nacionalnu politiku i realizirao 
je reformom federacije". 

Šef Partije Kosova, Mahmut Bakali, kaže da “smo tek dobili samostalnost Pokrajine" i zato 
“nemojte biti razočarani što odmah nismo bili dovoljno efikasni u borbi protiv nacionalizma". Sličnu tezu je 
iznio i Crvenkovski, koji smatra da male i mlade nacije treba pustiti da se “ižive“ razvijanjem svojeg 
identiteta. 

M. Todorović je iznio ove teze: 

— Predsjedništvo SKJ “... sve više liči... na ... paritetnu komisiju koalicije više partija, i to komisiju 
koja je uglavnom odbačena na dosta sporedna pitanja". To je bila aluzija na Tita koji je uzurpirao funkciju 
tog tijela, a s kojim je on bio u stalnom sukobu od 1967. i bit će do kraja 

— građanski i malograđanski elementi, sitna buržoazija, mogu svojom političkom aktivnošću izazvati 
sukobe i time dati povod za staljinistički udar u zemlji 

— ratna generacija, koja još vlada, boji se obnove građanskog rata, i ona može biti uz spomenute 
udare. Zato valja ubrzati II. fazu ustavne reforme federacije (prema konfederaciji, D.B.). 

Veljko Vlahović, šef ideologije SKJ razobličio je tzv. “jugoslavenski socijalistički unitarizam", 
argumentirajući da je i on hegemonistički kao i onaj stari — velikosrpski. Smisao je toga bio da u nastavku 
rasprave zatraži i državnost republika, ali i što čvršću suradnju među njima na osnovi sinteze njihovih 
interesa. 

Kardeljevim tezama ne treba interpretacija. Evo ih! 

— “... ulazimo u... proces koji nas (komuniste) potiskuje i koji će nas s vremenom dovesti u situaciju 
kada ćemo morati konstatirati da je prekasno da se odupremo bujici stihije koja će nas nositi... Jer... 
političari na vlasti... uvijek misle da je situacija dobra i oni tek tada saznaju da ona nije dobra kada im se 
*nebo sruši na glavu? 

— ...na pozornici se javljaju snage koje bi mogle preuzeti vodeću ulogu u društvu... 

— ... nećemo uskoro biti u stanju savladati stihiju i zato će nastupiti druge snage... koje će... preuzeti 
akcije masa... ako ne budemo u stanju ostvariti... jedinstvo postat ćemo žrtva ovih procesa... 

Nakon što je izložio akcijski program djelovanja — ekonomska stabilizacija, promjene u privrednom 
sustavu u tom smislu da ljudi iz proizvodnih poduzeća vladaju svim oblicima kapitala itd. — Kardelj je dao 
ocjenu i politike u nacionalnom pitanju, koje je definirao kao najvažnije i najosjetljivije. 

Pozivajući u borbu protiv nacionalizama svih vrsta, on na prvom mjestu traži “napad" na onaj “koji 
se izražava u velikodržavnim, hegemonističkim, unitarističkim i centralističkim tendencijama, svodeći 


ostale nacionalizme na njihov antihumanistički, antidemokratski šovinizam i provincijalni autarkizam. 

Kardelj je izložio natuknice o promjenama u političkom sustavu zalažući se da se osamostale 
sindikati i Socijalistički savez u kojemu bi, više u republikama nego u federaciji, trebalo osnovati “vladu u 
sjeni" jer građani žele vidjeti alternativu. 14 

Opsjednut i uplašen aveti građanskoga rata i ruske intervencije, kao i straha od velikosrpskih snaga, 
Kardelj je 15. studenog, uoči udara, došao na razgovor s hrvatskim rukovodstvom, kada su Hrvati očekivali 
Tita koji je obećao doći — na poziv većine članova IK nakon XXII. sjednice CK SKH. U razgovoru s 
Kardeljem bili su V. Bakarić, J. Blažević, S. Dabčević-Kučar, M. Tripalo, P. Pirker i D. Haramija. Kardelj je 
proširio svoje teze s XX. sjednice, rekavši Hrvatima da je nacionalizam u Hrvatskoj “dječja igra" spram 
onog u Srbiji. Glavna mu je snaga srpska inteligencija. Unitarističko-centralističke snage su ne samo u Srbiji 
već i u JNA i državnoj sigurnosti. Zatražio je da se situacija u Hrvatskoj smiri kako bi se SKJ pokrenuo u 
borbu protiv tih snaga kao glavnoga protivnika. 

O rezultatu toga razgovora Savka Dabčević-Kučar kaže: 

“... nakon Kardeljeva uvodnog izlaganja ja sam odgovorila suprotnim tezama... Nisam imala dojam 
da smo ga i u što uvjerili". 15 

O istom razgovoru M. Tripalo je napisao: 

“Savka Dabčević i ostali (samo je Bakarić šutio, jer je Kardelju ranije iznio svoje mišljenje) ustvrdili 
su da se stvari mogu gledati kao što ih vidi Kardelj, ali oni misle da situacija nije ništa gora nego što je bila 
prije nekoliko godina... 

... Na osnovi razgovora s užim dijelom hrvatskog političkog rukovodstva, a uz pomoć Bakarića, 
Kardelj je vjerojatno predložio Titu da se smijeni hrvatsko rukovodstvo, koje ...izaziva* najopasniju 
tendenciju — onu velikosrpsku. ..?16 

Dakle, Savka i njezina ekipa odbili su preporuku E. Kardelja, a time i Titovu politiku. Tito je četvrt 
stoljeća preko sebi odanih ljudi suvereno vladao Hrvatskom, a sada mu je njezino rukovodstvo otkazalo 
lojalnost. Zanos i euforičnost zamaglili su im i mudrost i lukavstvo. 

Rasplet hrvatske političke krize dogodio se u zoru 1. prosinca 1971. u srpskom Karađorđevu, na dan 
tzv. ujedinjenja, tj. stvaranja Kraljevine Jugoslavije, što je asociralo D. Radosavljevića da izjavi: “Greška za 
sto godina — i past će nama na vrat.?17 

Inače, redovita 21. sjednica Predsjedništva SKJ bila je zakazana za 1. prosinca i trebala je razmotriti 
platformu za II. konferenciju SKJ (mini kongres Partije). Ali Tito je, u povodu štrajka studenata odlučio da 
se na toj sjednici raspravlja o situaciji u Hrvatskoj. Prije sjednice Tito je 16 sati razgovarao s rukovodstvom 
Hrvatske, što impresionira u dva svoja aspekta: prvo, iako je već imao 80 godina izdržao je 16 sati razgovora 
— pola dana i cijelu noć; i drugo, kao šef države i Partije poštovao je proceduru time što je omogućio da 
svaki iz hrvatskoga rukovodstva izloži sve što želi. 


U nastavku navodimo po nekoliko karakterističnih natuknica, po redu izlaganja. 

Tito nije prvi govorio, što nije bio njegov običaj. Samo je rekao da svatko kaže “sve što misli". 18 

Dr. Savka Dabčević-Kučar: 

U Hrvatskoj je “pozitivno raspoloženje... Nikada nismo imali masovnije... učešće radnih ljudi u 
političkim akcijama... To je jedinstvena ocjena...", mada u Partiji “... imamo... i nacionalističkih... i 
staljinističkih gledanja... na 22. sjednici smo... prevladali mnoge međusobne nesporazume... treba da na 
Centralnom komitetu još jednom... vidimo da li je... politički kurs... zaista doveden u pitanje...?19 

Savki Dabčević-Kučar replicirala je Milka Planinc, koja će za 12 dana preuzeti njezinu funkciju šefa 
Partije, rekavši: 

“... Ja najprije mislim da osnovni kurs SKH nije tema naših razmimoilaženja... U borbi protiv 
unitarizma također se ne razmimoilazimo. Ono što je spor među nama to je sasma konkretno pitanje odnosa 
i stava prema nacionalizmu..." 

Teze J. Vrhovca bile su identične onima Milke Planinc. 

A. Josipović je potvrdio da u rukovodstvu postoji međusobno nepovjerenje.20 

Pero Pirker je podržao Savku Dabčević-Kučar rekavši: 

“... mi smo imali... stotine i stotine sastanaka i ...vrlo malo, gotovo iznimno bili suočeni sa nečim što 
znači antisocijalistički 1 antijugoslavenski kurs".21 

Ivan Šibl, predsjednik SUBNOR-a: 

“... Moje je mišljenje da će sva naša akcija protiv Matice biti ili neuspješna ili pak svedena na 
represivne mjere, ukoliko ne poduzmemo korake da unutar hrvatske inteligencije, koja ima bogatu lijevu 
tradiciju, formiramo jezgro lijeve naše inteligencije... Moje je uvjerenje da je studentski pokret... zdrav... tu 
vjerojatno treba razbijati i pojedine grupacije oko tzv. hercegovačkog zida, koji zapravo i predstavlja bazu 
na kojoj desni ekstremisti zasnivaju svoju snagu... 

Šibl je demantirao da se progone stari borci rekavši: 

“... daje rukovodstvo SUBNOR-a podržalo Desetu sjednicu, a među njima i 15-16 narodnih heroja, 
španjolskih boraca i generala".22 

Ema Derossi-Bjelajac je s nekoliko primjera dokazivala da je izostajala borba protiv nacionalizma. 

Predsjednik vlade D. Haramija u obliku ekspozea izložio je ekonomske probleme Hrvatske za koje 
federacija nema sluha, a korijen studentskoga bunta locirao “...iz nerazvijenih područja Hrvatske i dijelom 
Hercegovine... Oni u sebi nose jedan osjećaj gorčine, jer kada dođu u Zagreb pa kompariraju razvijenost 
svoje sredine sa zagrebačkom, već ih to objektivno predisponira da budu nezadovoljni i da traže 
rješenje...?23 

Predsjednik Saveza sindikata, Milutin Baltić, na osnovi niza napisa, govora, izjava zaključio je: 

“... Na indeks se stavlja sve što je komunističko i pod parolom to je unitarističko... bije se 


...antikomunistička bitka.?24 

Predsjednik SK Zagreba, Srećko Bijelić, analizom političkih akcija potvrdio je stavove Savke 
Dabčević-Kučar i Pere Pirkera. 

Predsjednik SSRNH, S. Ivić uglavnom je podržao politiku Savke Dabčević-Kučar i Mike Tripala. 
Isto je to učinio i Marko Koprtla, član IK CK SKH. Teza Jelice Radojčević ista je kao i ona Milke Planinc. 

Član IK, Jure BiliĆ, nakon dužeg je izlaganja zaključio da su se “... u Partiji stvorile dvije osnovne 
grupacije", zalažuĆi se da se sada, nakon ostvarene reforme federacije, valja odvojiti od nacionalista. Slično 
je mišljenje imao i Dušan Dragosavac. 

Vladimir Bakarić varirao je teze o kojima je već dosta rečeno. On kaže: 

“... Ako postavimo pitanje države kao države, onda ...slijedi ... da moramo... imati sve svoje, dakle, 
da idemo i u Ujedinjene nacije itd.? 

Ilustrirajući djelovanje nacionalista, BakariĆ je rekao: 

“... Kupio sam slučajno školski udžbenik “Povijest hrvatskog naroda*, recenzent dr. Franjo Tuđman. 
Nikakve kvalifikacije dr. Tuđman za recenzenta nema, niti je ikada imao. To je čovjek koji je svršio Vojnu 
akademiju, a iza toga doktorirao... na ...hrvatskoj historiji novijeg doba, ali to je otprilike kao da ja 
doktoriram na historiji medicine pa mi se onda kaže da vadim nekome slijepo crijevo... Ali, dobro, to je 
ovdje sporedno pitanje... 

Što se tiče “Hrvatskog tjednika" rekao je: “On je počeo raspravljati o ustavnim amandmanima i uzeo 
je liniju koju ja bez ikakva kolebanja nazivam frankovačkom. Pisali su je ...naši profesori... jer poznaju 
izvjesnu literaturu i imaju način izlaganja koji je profesorski..." 

Iz činjenica da je “jedna grupa gulanfera mogla naše parole uzeti 1 staviti na svoju zastavu? izvodi 
zaključak da se politika SK mora preciznije definirati. 

Razvijajući dalje tu tezu predlagao je da se “gornji politički sloj" mijenja, ali da nas “iz ove situacije 
... moraju izvući mlađi komunisti. Povratak na staro bi značio u očima publike da nismo uspjeli... ija... (i 
stari) treba da samo pomognemo mladima da tu stvar riješe onako kako današnji momenat to zahtijeva..."25 

Miko Tripalo je apelirao da se sačuva aktualno rukovodstvo, jer bi “...razbijanje rukovodstva imalo 
tragične posljedice, bez obzira čak 1 koja bi struja pobijedila... partija bi se podijelila i to nejedinstvo bi 
otišlo dublje, dalje... 

Tripalo je priznao “...da smo mi bili neodlučni i neefikasni u borbi protiv nacionalizma“, ali “...ja ne 
primam nikakve aluzije da je u rukovodstvu bilo tko vodio neku separatističku politiku". Složio se s 
konstatacijom da je “...stvoreno... dosta veliko međusobno nepovjerenje...? 

Na kraju je predložio da se o stanju u Hrvatskoj ne raspravlja na Predsjedništvu SKJ već u 


Centralnom komitetu SKH.26 

Predsjednik Sabora, J. Blažević, konstatirao je da “smo mi Desetim plenumom oduzeli ...primat 
nacionalistima na hrvatsko nacionalno pitanje"... i da s tom platformom treba dalje nastaviti, “ali da se 
razbije “taj' neprijateljski opozicijski centar... To treba sve naglavce pobacati ili kazati izađite van...?27 

Polemizirajući s onima koji su govorili da se nacionalizam tolerirao, Savka Dabčević-Kučar je rekla: 

“...nitko od nas... nije nikada promatrao Hrvatsku izvan jugoslavenske zajednice..." niti “taj 
nacionalizam štitio ili razvijao ili pomagao“, istakavši da su svi “bili na kursu Devetog kongresa SKJ (1969) 
i druga Tita" 1 predložila da CK SKH napravi “... sasvim konkretan program ... za borbu s nacionalizmom, 
šovinizmom ... nacionalizmom..." 

Tito je zaključio raspravu riječima: 

“...Da počnem s Maticom. Činjenica je da je Matica hrvatska danas brojčano vrlo jaka... takvu 
organizaciju mi danas veoma teško možemo zabraniti. Kada bi se sada donijela odluka da zabranimo Maticu 
imali bismo veoma teške posljedice... Ja od vas nisam čuo što ćete vi tu uraditi... 

...Kod vas je prvo hrvatska država... Ja bi htio čuti od vas... kakvu vi to državu hoćete... Treba li to 
biti klasična država kralja Tomislava... ili socijalistička zajednica... država građana Hrvatske... 

...Kada mi danas ovdje vidimo dvije struje — ja moram kazati da sam zaista ogorčen. Nemate vi 
jedinstva, vi ste razjedinjeni... zar vi mislite da je lako sada napraviti jednu struju. Nije. Dajte se vi 
dogovorite... 

O studentima Tito kaže: “...Ti ljudi sada misle da im nitko ništa na svijetu ne može... Ja smatram da 
je 90% omladine pošteno", navodeći svoje iskustvo iz 1968. kada je svojom taktikom razbio studentske 
demonstracije u Beogradu. 

Na kraju Tito je rekao da “...što se tiče naše unutrašnje strukture, ja nisam ništa mislio da se u to 
mješam, to je vaša stvar. E, sada, ima jedna druga stvar. Ja ... ću sutra kazati da ja ne stojim iza vaše 
politike... ja vam moram otvoreno reći da sam dosta kritike izdržao... zbog onoga što sam ja vama dao 
podršku... ja mogu i na drugoj strani malo drugačije nastupiti. Što ja mogu sada?" 

Aludirajući na svoju buduću intervenciju (udar, D.B.) u Srbiji, Tito kaže: “... u jednoj republici, 
možda su isti takvi razmjeri, i oni tinjaju ne duboko pod pepelom, jer ga prigušuju odozgo. Tu su (u Srbiji, 
D.B.) mudriji, znaju malo zamazivati itd. Jednog dana bi... to planulo sve, to sam siguran 1 ja ću sutra i to 
pokrenuti... za druge republike."28 

Nakon Titove završne Tiječi izbila je svađa. Pero Pirker je rekao da se “...u roku od osam dana? 
može napraviti program djelovanja uključivo i “zabrane i hapšenja“. Bakarić je predložio da se sa spornim 
problemima izađe pred Centralni komitet. 

Po završetku razgovora s Hrvatima, istoga dana tj. 1. prosinca 1971, održana je 21. sjednica 


Predsjedništva SKJ koja je trajala dva dana. 

Iako je glavna tema rasprave bilo stanje u Hrvatskoj, Tito je inzistirao na analizi ukupnoga stanja u 
Jugoslaviji, najavljujući radikalnu promjenu kursa, prema obnovi režima “čvrste ruke". 

Uvodno izlaganje podnio je Josip Broz Tito. Detaljno je referirao o sadržaju razgovora s Hrvatima. 
Svoj stav o politici u Hrvatskoj definirao je ovako: “Ja sam se već jučer ogradio da ja ne stojim iza takve 
politike. I danas, ovdje kažem da ja ne stojim iza takve politike." 

U Hrvatskoj se razvio nacionalizam kojemu dio vodećih ljudi nije davao dovoljan otpor. Ipak, on 
misli da se radi o “četvorici, petorici kolovođa", a da hrvatskih unitarista nema više od nekoliko stotina. 
Spomenuo je da je bilo razgovora i o ekonomskim problemima i da se on slaže s Haramijom “...jer je bio 
potpuno u pravu". Definirajući da su “nacionalizam i šovinizam baza klasnog neprijatelja", rekao je “...da bi 
mnogi i iz drugih republika trebalo da izvuku izvjesne pouke iz svega o čemu smo govorili. 

Glede nastavka akcije u Hrvatskoj Tito je rekao: “Složili smo se da se sa svim ovim stvarima ide 
pred Centralni komitet, da se ... tamo ... donesu odluke o najstrožim mjerama."29 

Nakon Tita, govorila je Savka Dabčević-Kučar, između ostalog i ovo: 

“...mi smo do kraja primili kritiku... o našoj nedovoljnoj efikasnosti u borbi protiv šovinizma i 
dogovorili smo se da hitno sada, kada se vratimo natrag, donesemo sasvim konkretne i brze akcije, vezane 
oko nekih akcija Matice ... oko opozicijske štampe 1 da jedan širok program i idejne i akcione borbe 1 u 
organima gonjenja provedemo odlučno i radikalno borbu sa šovinizmom... Inače, od nas 20 otprilike jedna 
polovina diskutirala je na jedan način, druga na drugi..." 

Šef slovenske Partije, France Popit, oduševljeno je pozdravio Titovu akciju rekavši: 

“...ako ne bi drug Tito sam danas postavio to pitanje, ja sam bio spreman i... dužan da pokrenem to 
pitanje..." jer su to tražili slovenski komunisti. 30 

Šef partije BiH, B. Mikulić, uspoređujući politički život između dva rata s aktualnim stanjem rekao 
je: 

“...mi komunisti smo s pravom politički raskrinkali... političare građanskih partija... HSS, JRZ, JMO 
i druge zato što su narod uveli u stanje zavade i građanskog rata. Koga ćemo mi ili hoće li netko nas optužiti 
zbog toleriranja... i koketiranja sa snagama koje uporno rade na razbijanju bratstva 1 jedinstva naših naroda." 

U dramatičnoj dilemi se našlo rukovodstvo Srbije; s jedne je strane zapravo željelo slom hrvatskoga 
nacionalnog pokreta, a s druge pak strane bilo je svjesno da je vrlo brzo moguć udar i na Srbiju. M. Nikezić, 
šef srpske partije, dilemu je “riješio ovim riječima: 

“...želimo izraziti suglasnost s izlaganjem druga Tita... u vezi s tim što nam predstoji, smatram da 
samo hrvatski komunisti i samo demokratski kurs može tući nacionaliste u Hrvatskoj... 

Što se tiče Srbije, Nikezić kaže: “... naša glavna briga... ostaje savladavanje velikosrpskog 
nacionalizam... srpski nacionalisti... će se sada ponuditi da se bore protiv hrvatskog nacionalizma. Oni će 


nastojati da nam kažu da su SKJ i Tito dali za pravo onima koji su govorili — takvi su Hrvati." 

Nikezić je rekao i da će se u Srbiji oštro sukobiti s “...pristašama centralizma i autokracije...?31 

Edvard Kardelj je čestitao Titu za “veoma hrabru odluku", dodavši da se u načelu ne zalaže za 
administrativne mjere, ali ih podržava “...kada se radi o revoluciji...*32 

Miko Tripalo je primio kritiku i rekao: “... izražavam spremnost da u okviru programa mjera, koje 
budu napravljene... u tome sudjelujem... SKH i radnička klasa imaju snage da riješe probleme...?,33 
aludirajući na to da intervencija SKJ nije potrebna. 

Prvi čelnik Makedonije bio je sklon hrvatskom nacionalnom pokretu pa je u vezi s tim rekao: 

“... Moguće su tri alternative: ...produbljivanje jaza... u rukovodstvu, smjenjivanje određenih 
vodećih ljudi, ili treće... korigiranje ... kursa. ... Nisam spreman snositi odgovornost", opredijelivši se za 
Nikezićev stav, tj. da Hrvati sami riješe problem. 

Osvrnuvši se na izlaganje Crvenkovskog, V. Bakarić je rekao: “Mislim da te tri varijante ne 
postoje... već ...da “...odgovornost ... pada na nas, na nas...", čime je osigurao prostor Titu i sebi za 
“upravljanje daljim procesom...?34 

Istupajući po drugi put, Savka Dabčević-Kučar još se jednom obvezala da će “...preći... u ofenzivu 
protiv svega onoga što predstavlja klasnog neprijatelja i antisocijalističke elemente...?35 

U završnoj riječi Tito je najavio učvršćivanje odgovornosti i discipline, prvo u partiji, a zatim u svim 
strukturama društva. 

Na kraju, Predsjedništvo SKJ je zaključilo da ima “... puno povjerenje u SKH i njegov Centralni 
komitet da će savladati postojeće teškoće..." i pozvao rukovodstvo republika i pokrajina “...da svatko u 
svojoj sredini povede odlučnu idejno-političku akciju protiv neprijateljskih pojava...?36 

Budući da u Karađorđevu nije bilo odlučeno o smjeni partijskih prvaka — Savke Dabčević-Kučar, 
Tripala, Pirkera, Bijelića — oni su nastavili djelovanje na svojim funkcijama pripremajući sjednicu 
Centralnog komiteta zajedno s Izvršnim komitetom; petoga su prosinca 1971. dobili podršku većine na 
sjednici Gradske organizacije Zagreba. 

Činjenica da su Titu izrazili potpunu lojalnost, priznali svoje pogreške i prihvatili sve što se od njih 
tražilo, posebno da iz javnog života uklone vođe studentskoga pokreta i razbiju opoziciju u Matici, govori da 
su se nadali da bi možda mogli ostati na čelu SKH, kao što se i prije događalo nakon oštre Titove kritike 
(npr. 4. srpnja iste godine). U prvih nekoliko dana s terena su pljuštali telegrami podrške adresirani zajedno 
Titu i Savki, što je indikator konfuzije, ali i nade mnogih organizacija SKH da će spasiti svoje lidere. 

S druge strane, međutim, s terena je počela kampanja za smjenjivanja. Inicijativa je potekla iz 
Željezare Sisak kako bi se reklo da to traži radnička klasa. A da bi se pojačao pritisak, Titu je 6. prosinca 
1971. uputilo pismo 67 starih komunista i narodnih heroja tražeći smjenjivanja. 

Istodobno, 4. prosinca, studentski su vođe ispred oko 5.000 okupljenih studenata objavili prekid 
štrajka. D. Budiša je rekao: 

“... nad napaćeni narod Hrvatske sada se nadvila mora, prijetnja i sablast... ovo je možda moj 
posljednji javni govor, a ako odem, doći će drugi, još radikalniji." I. Z. Čičak je rekao: “... mi ćemo govoriti 
dok budemo mogli, a oni koji dođu poslije nas — ako posustanu — više su nego izdajice.?"37 

Vlado Gotovac, u HT-u od 3. prosinca implicirao je kobnu pogrešku napisavši i ovo: “Jedna 
besmislica počinje... terorizirati naše zamisli, naše planove i naše pothvate... svaki pojedinac može danas 
svojim izjavama diskreditirati Hrvatsku. I cijeli narod nije sposoban demantirati jednog budalaša, naivčinu 
ili provokatora... Preko pogrešaka pojedinaca... mrcvari se cijela hrvatska javnost... čak i za očigledne 
smiješne ludosti mi polažemo ozbiljne nacionalne račune." Odnosilo se to na one koji su izvikivali parole 
kao što su “Hrvatska u OUN“. 

Odnos snaga u CK SKH nije jamčio smjenu prvaka nacionalnog pokreta. Većina u Izvršnom 
komitetu je postojala, ali se računalo da je odnos u Centralnom komitetu 24:41 u prilog Savke 
Dabčević-Kučar i Pere Pirkera.38 Takav odnos snaga motivirao je Tita i Bakarića da “privole" M. Tripala, 
S. Dabčević-Kučar i P. Pirkera da bez rasprave u CK podnesu ostavke, što su oni i učinili na sjednici CK 
SKH održanoj 12. i 13. prosinca 1971. 

Na kraju pisma Centralnom komitetu kojim podnose ostavke, S. Dabčević-Kučar 1 P. Pirker kažu: 

“... Naša ostavka na članstvo u CK SKH izraz je odgovornosti za upućene nam kritike. Istovremeno 
izražavamo svoju spremnost i odlučnost da se kao komunisti angažiramo u provođenju u djelo odluka 
Predsjedništva SKJ i riječi druga Tita u borbi protiv hrvatskog separatizma i šovinizma kao i protiv svih 
drugih kontrarevolucionarnih ili antisocijalističkih 1 antisamoupravnih pojava...?39 

M. Tripalo je, kao član Predsjedništva SKJ i član Predsjedništva SFRJ, ostavku podnio u pismu J. B. 
Titu: 

“Dragi druže Tito, 

smatram neumjesnim uvjeravati Vas da sam od najranije mladosti ... bio privržen politici KPJ 
odnosno SKJ na čijem se čelu Vi nalazite... 

Odlučno i s punim ogorčenjem odbacujem sve aluzije... o savezništvu s nacionalističkim i sličnim 
antisocijalističkim snagama... 

Bez obzira na to izražavam punu spremnost da aktivno sudjelujem u borbi protiv šovinizma, protiv 
svih antisocijalističkih i kontrarevolucionarnih snaga...?40 

Uz odluku CK SKH da se svi komunisti “odmah uključe u borbu protiv nacionalističkih utjecaja i 
njihovih nosilaca u SK... i na likvidiranje svih nacionalističkih i šovinističkih žarišta“, stoji i stav da SKH 
ostaje i dalje na platformi Desete sjednice, ustavne reforme federacije i aktivne uloge SKH i SRH u SFRJ. 

Dvadeset treća sjednica CK SKH na kojoj su smijenjeni prvaci SKH, održana je pod policijskom 
zaštitom, a u gradu Zagrebu i studentskim domovima policija se sukobljavala sa studentima, dok su na 


domaku Zagreba bile u pripravnosti i jedinice JNA. 

Iako su Tito 1 Izvršni komitet obećali da se neće dopustiti revanšizam, hajke, progoni itd., valjak 
“čišćenja" je krenuo. 

S ostavkom čelnika nacionalnoga pokreta, počelo je smjenjivanje s položaja svih onih koji su se 
isticali u tome pokretu. S rukovodećih mjesta maknuti su brojni državni i partijski funkcionari, 
gospodarstvenici, kulturni i javni radnici, znanstvenici, novinari. Dio najistaknutijih je osuđen na robiju. Bila 
je to četvrta “sječa? redova inteligencije u razdoblju od samo pola stoljeća (1919, 1941, 1945, 1972). 
Zabranjena je Matica hrvatska i Prosvjeta, zabranjena svaka kritička misao. Obnovljena je jednopartijska 
diktatura. Većina je hrvatskoga naroda sve to doživljavala kao izgubljeni rat za slobodu i državu. 

Prema M. Tripalu, “... u toku tri godine poslije 1971. SKH je napustilo, skinuto s evidencije ili 
isključeno oko 50.000 članova... smijenjeno je preko 5.000 privrednih i političkih funkcionara... uklonjeni su 
brojni nositelji Spomenice 1941. (partizani, D.B.), španjolski dobrovoljci, narodni heroji, generali, 
zastupnici Sabora, istaknuti umjetnici i novinari. Za krivična djela protiv naroda i države ... 1972. 1 1973. 
osuđeno je 2.000 osoba...", prema 400 u cijelom prethodnom desetljeću (1961-1971).41 

Podaci Savke Dabčević-Kučar razlikuju se od Tripalovih. Ona piše: 

“... Računa se da je bilo oko 70.000 isključenih... oko 60-70% političkih, privrednih i drugih 
partijskih funkcionara... Od istaknutih političara, smijenjeni su ili podnijeli ostavke potpredsjednici Sabora 
Maks Baće i M. Rukavina i J. —erđa, potpredsjednik Savezne skupštine, ministri V. Prpić, J. Šentija, P. 
Periša, generali I. Rukavina, J. Bobetko, S. Manola, V. Mutak, Š. Ivas, V. Lončarić, novinari N. Krmpotić, 
B. Novak, I. Bojanić, M. Baletić, I. Horvat itd.42 

Podaci o isključivanju iz SKH nisu pouzdani. Partijska je statistika iskazala da je u razdoblju od 
1968. do 31. prosinca 1973. skinuto s evidencije 28.726 članova, od kojih u 1972. (vrijeme čistke) 25.051. 
Međutim, broj članova nije bitno smanjen: 1971. — 214.614, 1973.—210.339, jer su primljeni novi.43 

U razdoblju od 1950. do 1990. policijska 1 sudska represija u Jugoslaviji bile su najoštrije upravo 
1972. Tako dok je u tri godine — 1969, 1970. i 1971. — bilo 1.449 krivičnih djela, u šest mjeseci 1972. bilo ih 
je 3.606 ili 15 puta više u jednom mjesecu. Na Hrvatsku se odnosilo 2.289, BiH 828, užu Srbiju 163, 
Vojvodinu 137, Kosovo 41, Sloveniju 87, Makedoniju 31 i Crnu Goru 45.44 

Nakon sloma hrvatskoga nacionalnog pokreta, pregrupirane su političke snage. Definitivno se 
raspao do tada manje-više jedinstven partizanski blok. Nestao je unitarizam i lojalnost Jugoslaviji, poljuljana 
je ideologija samoupravljanja, posebno komunizma, pojačano okretanje prema Zapadu, nastao novi val 
emigracije “pojačan" pridošlicama nakon sloma hrvatskog proljeća. 

Slom nacionalnog pokreta otvorio je problem definiranja nove hrvatske politike. O tome u sljedećoj 


glavi ove knjige. 

4. Partijsko-državni udar u Srbiji, intervencija u 


Sloveniji i Makedoniji 


Nakon pada A. Rankovića, u Srbiji se razvijala nacionalna politika u dva osnovna smjera. Političari i 
intelektualci sve su više “otkrivali? da je KPJ gradila Jugoslaviju na tezama slamanja velikosrpske 
hegemonije u Kraljevini Jugoslaviji i da je na tom “sindromu stvorena federacija kao antisrpska tvorevina. 
Propala je i nada da će centralistički sustav uspostavljen nakon komunističke revolucije, s vremenom 
osigurati dominaciju temeljem same prirode centralizma. Kako je, međutim, nakon VIII. kongresa 1964. i 
osobito nakon pada Rankovića, pod čvrstom rukom Tita i Kardelja, uz punu podršku Hrvatske, Slovenije i 
Makedonije, centralizam reformom federacije bio jako potkopan, Srbija se našla pred problemom 
oblikovanja nove nacionalne politike. 

Mlađa vodeća ekipa na čelu s M. Nikezićem i L. Perović gradila je novu takvu politiku na osnovi 
razvijanja jake privrede i modernoga demokratskog društva, da bi Srbija, ekonomskom dominacijom, a ne 
birokratskim centralizmom — bilo onim karađorđevskim bilo titovskim, oba su anakronična — postala 
predvodnica u stvaranju demokratske Jugoslavije i na toj osnovni privukla demokratske snage u ostalim 
republikama. Tim se putem želio stvoriti jugoslavenski blok na čelu sa Srbijom. Temeljna pretpostavka nove 
koncepcije bilo je blokiranje Titove moći. On je nakon pada Rankovića u srpskom rukovodstvu dobio pravu 
opoziciju, koja je nastala u borbi protiv tzv. rankovićevštine, centralizma i unitarizma. 

Protiv takve koncepcije bili su Tito i Kardelj koji su dobro poznavali ćudi srpskoga nacionalizma. 
Takva koncepcija bi, po njima, razorila komunistički režim i otvorila vrata prodoru velikosrpskih snaga i 
razbijanju federacije. 

Druga srpska nacionalna koncepcija, suprotna Nikezićevoj, pošla je od uvjerenja da su Tito i 
Kardelj, podržavanjem hrvatskoga i slovenskoga nacionalizma i reformom federacije, već ugrozili 
Jugoslaviju i da zato Srbija treba graditi svoju nacionalnu politiku na pretpostavci skoroga raspada države. 
Ustvari, to nije bila nova koncepcija već oživljavanje velikosrpske politike koja ide od Garašanina, preko 
Karađorđevića i Pašića do programa četničkog pokreta u ratu 1941-1945. 

Već je rečeno da je u travnju 1971. M. \urić izložio tu koncepciju na skupu beogradskih 
intelektualaca u povodu rasprave o reformi federacije. Tijekom 1971. za vrijeme hrvatskoga nacionalnog 
pokreta, iz Beograda su raspačavani pisani materijali po Srbiji i srpskim krajevima izvan Srbije, u BiH i 
Hrvatskoj. U jednom pismu na 9 stranica adresiranom Srbima u Hrvatskoj, Sloveniji i Dalmaciji, stoji teza 
da se od 16. stoljeća do danas provode “odnarođenje i prevjeravanje srpskog naroda u ovim krajevima.? 
Autori teksta iznose ideju da se ti krajevi sjedine Bosni i Hercegovini, jer će Srbi u času raspada Jugoslavije 


braniti te zemlje kao dio buduće Velike Srbije. 

U jednom letku traži se formiranje autonomne pokrajine Srba u Hrvatskoj, uključujući i formiranje 
“autonomne primorsko-krajiške oblasti". U letku “što je to srpski nacionalizam" tvrdi se da su Srbi razbijeni 
u šest republika i dvije pokrajine te da “... Srbima postaje jasno da se ...propovijedanjem bratstva i jedinstva 
naroda i narodnosti od njih zahtijeva da se odreknu ne samo svoga političkog jedinstva, već i svoga jezika, 
pisma, svoje misli, svoje slave, prošlosti i kulture".45 

Citirane teze velikosrpskoga programa ne bi zaslužile spominjanje da nisu identične budućemu 
memorandumu SANU-a i ratnom cilju Slobodana Miloševića krajem osamdesetih godina. 

Vratimo se događajima u Srbiji. 

Srpsko partijsko rukovodstvo procijenilo je da je udar na Hrvatsku početak “neostaljinističke 
ofenzive" koja će se prenijeti na ostalu Jugoslaviju. Zato je odlučilo organizirati otpor toj ofenzivi. Produžilo 
je s politikom liberalizacije i politikom jačanja srpske nacionalne ekonomije, u što je ulazila i obrana jakih 
privrednih 1 financijskih centara uključujući i one koje je Srbija naslijedila od federacije: savezne banke, 
eksportere i reeksportere. 

Tri dana nakon 21. sjednice Predsjedništva SKJ, baš kad je u Hrvatskoj počela veoma oštra politička 
kampanja protiv hrvatskoga nacionalizma i smjenjivanje odgovornih rukovodilaca, Marko Nikezić, 
predsjednik Centralnog komiteta SK Srbije, na sjednici Sekretarijata CK 5. prosinca 1971. ovim je riječima 
upozorio na opasnosti od udara na Srbiju i druge republike: 

“Mislim da postoji opasnost da ispadne da smo mi na hrvatskom pitanju morali odustati od kursa. 
To može biti historijsko skretanje... Ako se počne lediti, a mi nismo u stanju da drukčije držimo vlast, onda 
će se lediti svuda, pri čemu će prvo pokositi općine, štampu, omladinu, sindikat, radne organizacije, pa onda 
redom pokrajine, republike itd.'46 

Istoga je dana M. Nikezić u razgovoru s direktorima i glavnim urednicima listova upozorio da “...je 
takva situacija izuzetna prilika za konzervativne snage". M. Nikezić je također rekao kako se smatra da je 
partijsko rukovodstvo Srbije “...pretjerano na strani industrije. Ali neka samo industrija napreduje, neka jača 
ono što je moderno, neka budu pravilna opredjeljenja, razumna, dalekovidna, tržišna, eksportna... A kakve 
će se garniture smjenjivati, mislim da to uopće nije važno za Srbiju, a pogotovo za Jugoslaviju."47 Iako se 
na istrgnutom citatu ne može ilustrirati cjelina pogleda na društveni razvoj, ipak bi se moglo tumačiti da M. 
Nikezić vidi budućnost u nekoliko desetaka velikih modernih privrednih sustava koji će obuhvatiti najveći 
dio, gotovo cijelu radničku klasu i tehničku inteligenciju i davati najveći dio nacionalnoga dohotka. Takvi 
veliki sustavi bit će stup društva, njihova stabilnost društvena je stabilnost, a uz takvu se stabilnost mogu 
propovijedati različite ideologije i “smjenjivati razne političke garniture". Takav pogled na svijet, dakako, 
isključuje političke kategorije kao što su revolucionarna diktatura, klasna borba, pogledi SKJ na zakonitosti 
prijelaznog razdoblja od kapitalizma prema komunizmu. 


Govoreći dalje o onima koji bi zaveli režim čvrste ruke, M. Nikezić kaže: 

“Što da ponude društvu koje ih je davno preraslo i iz čijih su mehanizama ispali ne zbog toga što 
imaju toliko ili toliko godina — uopće nisu godine u pitanju — nego zato što više nisu mogli ni tražiti rješenje 
u suvremenim političkim odnosima i u jednoj tržišnoj i izvoznoj privredi? Jugoslavija, s njima obješenim o 
vrat, nije mogla ići dalje 1 morala ih je razmjestiti u penziju. Inače, ti ljudi nemaju mnogo godina, da se 
razumijemo, niti je uopće podjela tu po generacijama. Mi smo izveli jednu društvenu smjenu koja je uzela 
vid generacijske smjene...?48 

Na sjednici CK SKS 7. ožujka 1972. on upozorava na opasnost “...da se u Jugoslaviji iz jednog 
centra i na isti način regulira i sve ono što pripada socijalističkim republikama i pokrajinama, općinama i 
radnim kolektivima..."49 

Očekujući da će biti optuženo i za nacionalizam, a djelujući u skladu s politikom SKJ, srpsko je 
vodstvo povelo pravu ofenzivu protiv srpskoga nacionalizma 1 na učestalim partijskim forumima i putem 
masmedija. U tome smislu karakteristična je bila 41. sjednica Centralnog komiteta, održana 30. lipnja 1972. 
Evo nekoliko glavnih teza plasiranih na toj sjednici: 

“... Za Savez komunista i ostale progresivne snage, nacionalizam, posebno velikosrpski, predstavlja 
glavnu opasnost za demokratski samoupravni socijalistički razvitak Srbije, a time i Jugoslavije."50 

O programu srpskog nacionalizma stoji: 

“Nacionalistički koncept razvoja Srbije dobro je poznat: to je Srbija u kojoj glavnu riječ imaju Srbi, 
Srbija bez... autonomnih pokrajina, Jugoslavija... birokratska unitaristička država bez nacionalnih 
posebnosti...?51 

U dokumentu se daju i rezultati borbe protiv srpskoga nacionalizma među kojima su podrška smjeni 
A. Rankovića, višegodišnja borba protiv njegovih tendencija i istomišljenika, slamanje otpora velikosrpskih 
snaga u reformi federacije, akcije protiv žarišta srpskoga nacionalizma u ustanovama kulture i obrazovanja, i 
u redovima hijerarhije SPC-a itd. 

Drugi čelnik SK Srbije, Latinka Perović, u uvodnom referatu otkriva bitnu crtu srpskoga 
nacionalizma, rekavši da se javnosti mora “... dokazivati i takve notorne činjenice kao što je to da su nacije 
realnost u Jugoslaviji i da ih nije izmislio SKJ odnosno političko rukovodstvo...?52, iz čega se stalno “...rađa 
ideja o nekoj novoj jugoslavenskoj naciji...'53 

Latinka Perović dalje iznosi ove teze: 

“Velikosrpski nacionalizam je uvijek... napadao politiku SKS što priznaje SR Makedoniju... imao je 
neskrivene pretenzije prema BiH i negirao postojanje crnogorske nacije i njene kulture. SR Slovenija je 
uvijek za velikosrpski nacionalizam bila republika koja je ...iskoristila sve prednosti na jugoslavenskom 
tržištu... a u isto vrijeme je samo jednom nogom u Jugoslaviji. S Hrvatskom je bio spreman složiti se i 
sporazumijevati... on ne priznaje... ravnopravni položaj manje brojnim narodima..."54 


Šef Partije, M. Nikezić, rekao je: 

“...Velikosrpska koncepcija ima... svoju pravnu teoriju, svoju poeziju, svoju mitologiju i, iznad 
svega, svoju autokratsku političku tradiciju.?55 

Rasprave o srpskoj nacionalnoj politici odvijale su se u sjeni očekivanoga Titova udara na Srbiju. 
Između njega i srpskoga rukovodstva već je 4-5 godina vladala sumnjičavost i nepovjerenje, a to se 
prenosilo i na srpske mase. Dio Srbije nikada nije primio Tita, kao Hrvata, na čelu Jugoslavije. Po 
skrivenom, ali masovnom raspoloženju, to mjesto pripada Srbijancu. Međutim, Tito nije mogao poduzeti 
nikakvu akciju jer je srpsko rukovodstvo u posljednje dvije godine (1970-1971) prevladalo svoje sukobe i 
postalo jedinstveno. Naime, Srbija je otporom reformi federacije bila udružila rukovodstva Slovenije, 
Hrvatske, Makedonije i Kosova, ali se taj “savez" zbog tzv. maspoka raspao. Srbija je probila zid političke 
izolacije i ujedinila se na antihrvatskoj politici. Time je bila blokirana i Titova akcija. Zato je on morao dati 
veliku koncesiju Srbiji, prinijeti joj određenu žrtvu. Nakon toga, moguće je podijeliti srpsko rukovodstvo na 
osnovi rivalstva u borbi za vlast u stilu “podijeli, pa vladaj". Ali, podijeliti može samo sposoban, lukav, 
mudar vladalac! 

Imajući veĆ u glavi odluku za udar na Hrvatsku, a i na Srbiju, Tito je dan prije Karađorđeva, 29. 
studenog, u dugom razgovoru s Dražom Markovićem, predsjednikom Skupštine Srbije, “otkrio" da će 
obračunati “s hrvatskim nacionalizmom i separatizmom/',56 tražeći od njega da pokrene akciju protiv 
“liberalističke skupine" M. Nikezića, L. Perović, M. Todorovića. 

U Srbiji nije bilo teško stvoriti podjelu. Rascjep je tinjao još od smjene A. Rankovića 1966. Nova, 
mlada ekipa na čelu s M. Nikezićem i L. Perović radikalno je potisnula s vlasti dio ratnih kadrova, koji su 
čekali svoju šansu za revanš. 

Šef srpske Partije, M. Nikezić, pravi intelektualac i dugogodišnji diplomat, bio je bez jačeg oslonca 
u masama Srbije. U tradiciji Srbije, onaj tko vlada regijama, “nahijama" — Kragujevcem, Čačkom, Užicama, 
Nišem, itd. — ima šansu vladati Srbijom. Zato je Nikezić govorio direktorima da se ne daju smjenjivati od 
lokalnih vlasti, već da oni, tj. poslovne strukture, smjenjuju lokalne partijske moćnike. Pod zaštitom CK 
nastupa tzv. tehnostruktura, koja time razbija moć Saveza komunista, kao glavne kočnice modernizacije 
Srbije. Takva politička taktika podrivala je oslonce starih lidera, Markovića, Stambolića, Minića i drugih. Ti 
se procesi zbivaju u isto vrijeme kada je bujao i hrvatski nacionalni pokret, koji je ujedinio Srbiju. Zato Tito 
u njoj nije mogao naći potrebnu političku snagu za svoj udar. 

Nakon udara na Hrvatsku, Srbija je likovala i skinula etiketu Tita kao hrvatskoga nacionalista i 
separatista. Tek tada je dio Srbije postao spreman da mu pokloni povjerenje, osim, naravno, srpskih liberala 
koji su znali za Titovu “igru". 

Tito je, uz vrlo veliki angažman Kardelja, više od pola godine radio na okupljanju ratnih lidera — D. 
Markovića, P. Stambolića, M. Minića, D. Petrovića Šaneta i dr. — s osnovnom tezom da liberalistička 


politika M. Nikezića otvara vrata antikomunističkim snagama i da odvaja Srbiju od Jugoslavije, čime 

ugrožava njezino jedinstvo. Ta poruka je padala na plodno tlo zato što su srpske mase od 1918. trajno 
identificirale Srbiju s Jugoslavijom, koju su doživljavale ne samo kao svoju širu, već i kao užu “otadžbinu". 
Osim toga mase su trajno sklone politici čvrste ruke. U toj podjeli na jednoj strani je bila državna struktura, 
vojni establišment, policija i stari borci, čiji je centar bio u skupštini Srbije, na čelu s D. Markovićem, a na 
drugoj strani CK SKS na čelu s Nikezićem (stara srbijanska podjela na “radikale? i “demokrate?). 

Tijekom četiri godine (1968-1972) Nikezić je uspio ostvariti jedinstvo Centralnog komiteta. Na oko 
40 sjednica CK on je uvijek imao nadmoćnu većinu. Kada je sukob izbio u proljeće 1972, Centralni komitet 
je na učestalim sjednicama demonstrirao svoje jedinstvo na platformi politike M. Nikezića. 

Na više sastanaka rukovodstva na kojima se u proljeće-ljeto 1972. pokušavalo prevladati sukobe, 
Markovićeva je frakcija isticala da se u Srbiji širi “demokratska manira antirežimskog ponašanja, da se 
negiraju svi rezultati društvenoga razvoja Srbije i Jugoslavije, da se ne uvažavaju mišljenja predsjednika 
Tita, da masmediji i intelektualni krugovi pod utjecajem CK vode neprijateljsku politiku, da postoji opasnost 
izolacije Srbije od ostale Jugoslavije itd. Nikezićeva većina u CK odbijala je te i takve kritike stalno 
upozoravajući da je najveća opasnost od vraćanja na jugoslavenski birokratski centralizam i neostaljinizam, 
što se čitalo kao udar na Tita koji je stup takva mogućeg povratka na staro. 

Da bi se stvorila pogodna politička atmosfera za udar na Srbiju i mobiliziralo partijsko članstvo 
cijelog SKJ za kampanju zavođenja režima “čvrste ruke", javnosti je upućeno otvoreno Pismo Predsjednika 
SKJ i Izvršnog biroa Predsjedništva SKJ svim komunistima Jugoslavije. 

U Pismu se, među ostalim ističe: 

“postignuti rezultati mogu biti ugroženi, a uspjeh politike SKJ doveden u pitanje ako se Savez 
komunista ne preobražava u ... organizaciju revolucionarne akcije...? 

U Pismu se dalje traži zaokret u praksi ovim riječima: 

“neophodno je u svakoj organizaciji i forumima Saveza komunista ustaliti praksu redovnog 
političkog ocjenjivanja kako se provode usvojeni zaključci... 

Zaključak Pisma je dramatičan: 

“Sadašnja etapa revolucije ima odlučujući značaj za pravce razvoja i sudbinu socijalizma u 
Jugoslaviji. Suština pitanja je u tome da li će radnička klasa zagospodariti cjelinom društvene reprodukcije i 
osigurati odlučujuću ulogu u političkom i društvenom odlučivanja, ili će ojačati oni odnosi i snage koji su 
suprotni interesima radničke klase, socijalizma i samoupravljanja...? 

Kada se je sukob rasplamsao, nastupio je trenutak odluke. Budući da je Nikezić imao izazitu većinu, 
Tito nije prihvatio da se spor riješi na sjednici Centralnog komiteta, već je, uz pomoć Markovićeve frakcije, 
sazvao širi forum na koji su pozvani 1 ratni lideri Srbije. 

Rasprava je počela 9. listopada 1972. i trajala četiri dana uz sudjelovanje 73 funkcionara iz Srbije i 


obiju pokrajina. Uoči razgovora sastali su se M. Nikezić, L. Perović i M. Todorović i zaključili da je Titova 

namjera zavođenje staljinističko-birokratskog kursa, kojemu je sada Savez komunista Srbije najveća 
smetnja.57 

Na sastanku je prvi govorio Tito i među ostalim rekao da “...nisu bili pravilni odnosi između CK 
Srbije 1 Predsjedništva Saveza komunista Jugoslavije. Poslije decentralizacije našeg državnog aparata i 
sistema ... ostala su mišljenja, ne samo kod vas, već i kod nekih ljudi, i to čak rukovodećih ... da se i Savez 
komunista treba u istom smislu organizirati kao što je, recimo, decentralizirana privreda itd. Mislim da je to 
bilo pogrešno i ... ne dolazi u obzir i takva reorganizacija u Partiji. Naprotiv ... reogranizacija u Savezu 
komunista mora imati drukčiji karakter ... baš decentralizacija naše privrede ... i društvenog života po 
republikama zahtijeva još čvršće jedinstvo Saveza komunista...? 

Tito ocjenjuje da “... među nama postoje ideološke razlike. Već godinama, naročito u posljednjih par 
godina, govorimo o tome da postoji klasni neprijatelj. Meni neki tvrde da ne postoji, da se radi o ljudima 
koji imaju pravo da govore, da je to njihova osobna stvar, da to nije klasni neprijatelj, već oni koji malo 
drukčije gledaju na probleme...?58 

Tito je postavio 1 pitanje: 

“... zašto sad najedanput veći dio neprijateljske štampe u inozemstvu piše o tome da je na jednoj 
strani Tito, a na drugoj Nikezić, ... da Nikezić vodi progresivne struje, a ja sam konzervativac, maltene 
staljinista, i vodim drugu struju...?59 

Odmah nakon Tita govorio je Draža Marković s ovim glavnim tezama optužbe: 

— radi se o buržoasko-liberalističkim shvaćanjima demokracije 

— negira se cjelokupni naš poslijeratni razvitak 

— u Beogradu protivnici drže najjače pozicije u nizu kulturnih, znanstvenih, umjetničkih, obrazovnih 
institucija 

— liberali drže sva sredstva informiranja 

— veliča se inteligencija, posebno ona humanistička kojoj se pripisuje uloga svijesti i savjesti društva 

— klanja se pred diplomama i magisterijima 

— u rukovodstvu dominira profesorsko-intelektualistički sastav 

— lansira se teza o borbi između seljačke i moderne Srbije itd. 

U ime Nikezićeve ekipe govorila je L. Perović, koja se pozivala na zasluge CK u borbi protiv 
rankovićevštine, u slamanju otpora reformi federacije, kao i u zauzdavanju srpskoga nacionalizma u povodu 
“maspoka* i 21. sjednice Predsjedništva SKJ. 

P. Stambolić je upozorio da politika liberalizma stvara atmosferu sličnu onoj koju su stvorili 
potofijevci u Pešti (1956) i intelektualci u Pragu (1968). 

Stamenković je žestoko branio CK pitajući Tita kako može vladati državom kada je bacio na koljena 


dvije republike, Hrvatsku i Srbiju. 

Pal Šoti, vojvođanski Mađar, napao je Markovićevu frakciju rekavši da su prije govorili da 
pokrajine razbijaju Srbiju, a zatim dodao: 

“Mene pomalo jeza hvata pri pomisli da se vratimo na stare odnose između pokrajina i centra u 
Srbiji".60 

Ukazujući na opasnost da srpski nacionalisti iznutra osvoje Savez komunista, M. Nikezić je rekao: 

“Za četiri godine rada sadašnjeg Centralnog komiteta glavno pitanje bila je borba sa velikosrpskim 
nacionalistima. Nacionalisti smatraju da se mogu boriti i za Partiju, mijenjajući je iznutra, kako kažu neki 
ibeovci ... moramo imati i to u vidu da se za nju vodi borba sa srpskim nacionalistima... u tome leže 
opasnosti za odnose u Srbiji i Jugoslaviji... 

Velika većina sudionika rasprave podržala je Nikezićevu politiku. Izgledalo je da je Tito nemoćan. 
U “čaršiji? se već drugoga i trećeg dana slavio njegov poraz, jer da nema izbora nego povući se pred 
izrazitom većinom. No, Tito je u završnoj riječi vrlo vješto elaborirao tezu kako mora braniti jedinstvo i 
cjelovitost Jugoslavije, i interese radničke klase, koju ugrožava srpska liberalistička politika. Među ostalim, 
rekao je: 

“Jedno od osnovnih pitanja, koje se ovdje četiri dana postavljalo bilo je da li je linija SK Srbije u 
skladu s linijom SKJ... Mislim da ne bismo mogli govoriti o različitoj liniji. Međutim, prihvaćanje linije 
SKI... pretpostavlja i odlučnu borbu za izvršavanje te linije na svim frontama. Ponavljam, na svim 
frontama... 

Izostajalo je ono što bi značilo... prije svega korjenitu promjenu fizionomije banaka, reeksportera, 
vanjske trgovine i trgovine na veliko i gdje praktički nije gotovo ništa učinjeno...", što izaziva “najdublju 
kritiku, koja se gotovo 1z svih republika upućuje na koncentraciju kapital-odnosa u ovim insitucijama, što 
ima dalekosežne političke i ekonomske implikacije u cijeloj zemlji... 

Lakše je govoriti o borbi protiv hegemonizma i nacionalizma nego se latiti teškog, ali jedino 
mogućeg zadatka da se mijenja to izvorište prevladanih odnosa, koji ... pothranjuju nacionalizam i 
hegemonizam". 

Zatim je Tito napao beogradsku štampu: 

“Način tretiranja političkih zbivanja u drugim republikama u beogradskoj štampi ... ostaje ... 
nepromijenjen. Na osnovi registriranja određenih pojava u drugim republikama stvarani su utisci da u njima 
djeluju snage koje su konzervativno orijentirane za razliku od stanja u Srbiji gdje progresivne snage vode 
bitku za socijalističku demokraciju.?6 1 

Ubojita Titova kritika bila je poruka da Srbija mora mijenjati politiku, ako ima poštene i iskrene 
namjere da sačuva Jugoslaviju. 

M. Nikezić i L. Perović primili su kritiku, zatim podnijeli ostavke, ali dostojanstveno i s 


upozorenjem da nastupa vrijeme represije. Ostavke su podnijeli i Koča Popović i M. Tepavac (ministar 

vanjskih poslova). Zatim je uslijedilo čišćenje. “Smijenjeno je preko 60.000 ljudi — pismeniji dio srpskog 
društva...?62 

Na jesen 1972. na pritisak E. Kardelja, glavnog ideologa kampanje protiv liberalizma i opasnosti od 
tehnostrukture, smijenjena je skupina slovenskih “tehnokrata" na čelu sa Stanetom Kavčičem, 
predsjednikom vlade Slovenije. 

Kardelj je govorio da 70 direktora, pod zaštitom vlade, upravlja Slovenijom i da je nastupio trenutak 
poraza samoupravljanja.63 

I u Makedoniji je došlo do “čišćenja". Lazar Koliševski, ratni vođa Makedonije, na sjednici CK 
SKM govorio je: “Neki među nama kao da izbjegavaju čuti šapat: “mi Makedonci se nismo vjenčali s 
Jugoslavijom... Jugoslavija nije jedinstvena i jedina alternativa za Makedoniju", već da ona može biti 
nezavisna u balkanskoj federaciji, što je odjek onih koji su bili protiv odluka AVNOJ-a u Jajcu.?"64 

U vezi s tim smijenjeno je nekoliko rukovodilaca. Među njima je oslobođen dužnosti i Krste 
Crvenkovski koji je do IX. kongresa SKJ 1969. bio predsjednik CK SKM, zatim član Predsjedništva SKJ 1 
SFRJ i prvi potpredsjednik Predsjedništva SFRJ 1971-72; s dužnosti sekretara CK SKM smijenjen je i 
Slavko Milosavlevski. 

U jesen 1972. skupina rukovodilaca iz Bosne i Hercegovine u federaciji - Osman Karabegović, 
Avdo Humo i Hajro Kapetanović — koji su u ratu i dugo nakon oslobođenja obavljali i najviše funkcije u 
republici i federaciji, suprotstavili su se politici rukovodstva Saveza komunista BiH optuživši 
najodgovornije rukovodioce BiH da su uspostavili “nedemokratske odnose", zaveli režim “čvrste ruke", itd. 
Njihove je kritike razmatrao CK SK BiH na 44. sjednici 14, 15. i 20. rujna 1972, na 45. sjednici 5. listopada, 
na 46. sjednici 18. listopada, na 48. sjednici 9. studenoga i na 49. sjednici CK SK BiH 29. studenoga 1972.1 
ocijenio da je riječ o organiziranom nastupu unitarističke frakcionaške skupine koja je došla u sukob s 
politikom Saveza komunista te ih smijenio s tadašnjih funkcija. Zbog unitarističko-centralističkih i 
hegemonističkih pozicija djelovanja protiv Centralnog komiteta, smijenjen je i Čedo Kapor. 

U Socijalističkoj Republici Crnoj Gori nije bilo crnogorskih nacionalističkih tendencija, ali je bilo 
centralističkih pritisaka. U referatu na VI. kongresu SK Crne Gore, održanom 4. travnja 1974, kaže se: 

“U našoj su republici i danas prilično raširena etatističko-centralistička dogmatska shvaćanja, i to 
je dio društvene svijesti koji vuče unazad. 

U vodstvima Saveza komunista Crne Gore, Bosne i Hercegovine te Kosova nije bilo smjenjivanja 


rukovodilaca na razini najviših funkcija u republici, odnosno pokrajini. 

Udarom na Hrvatsku i Srbiju, u blažem obliku na Sloveniju i Makedoniju, završeno je 
dvadesetogodišnje razdoblje demokratizacije revolucionarne diktature. Nakon toga nastupa desetogodišnje 
razdoblje partijske diktature, ali bez onoga pobjedničkog entuzijazma 1 poleta partizanske generacije što je 
pratilo uvođenje revolucionarne diktature u prvim poratnim godinama. Politički će život biti potpuno 
umrtvljen. 

Državno-partijski udari J. B. Tita, E. Kardelja i V. Bakarića 1 ostalih ratnih vođa jugoslavenskoga 
partizanskog pokreta dijelom su i njihova osobna tragedija. Oni su 1948. raskinuli sa Staljinom i 
staljinizmom, inicirali i uporno dvadeset godina vodili smjerom političke demokratizacije i izveli reformu 
federacije. Ali, vodili su to do trenutka kada je demokratski pokret doveo u pitanje postojeći društveni sustav 
pa i njih same kao vlastodršce, a onda su taj pokret slomili vjerujući da time spašavaju samoupravljanje i 
Jugoslaviju od ruske vojne intervencije i građanskoga međunacionalnog rata. Oni su, kao i svi vlastodršci u 
povijesti, htjeli doživotno držati vlast, uvjereni da su oni pozvani i sposobni uspješno voditi narod. 

Međutim, u slučaju navedenih udara ne radi se samo o slobodnoj volji ili hirovitosti navedene trojke, 
već se više radi o sveukupnim objektivnim unutrašnjim i međunarodnim okolnostima koje su i njih 
pretvorile u svoje instrumente. 

Tito je deset godina prije (ožujka 1962), na sjednici partijskoga vrha, govorio da Jugoslaviji prijeti 
opasnost raspadanja. Nije moguĆe utvrditi koliko je ta opasnost početkom sedamdesetih bila stvarna, a 
koliko fiktivna. Međutim, analiza u prethodnim glavama vodi zaključku da su se veĆ od početka šezdesetih 
u svim narodima obnovile nacionalne ideje s kraja 19. i početka 20. stoljeĆa koje su težile samostalnim 
nacionalnim državama. Te su težnje bile čak legitimirane partijskom ideologijom koja je priznavala pravo na 
samoopredjeljenje do odcjepljenja, a svi ustavi su to pravo i sankcionirali. Nacionalni su pokreti početkom 
sedamdesetih bili vidljivi u Hrvatskoj, i bučni, u Sloveniji i Makedoniji ne toliko bučni, ali evidentni, a u 
Srbiji se akumulirala nacionalna energija protiv federativnog uređenja, za Veliku Srbiju ili “srpsku? 
Jugoslaviju. 

S obzirom na multinacionalnost, multikulturalnost, multikonfesionalnost, a posebno na golemi, a isti 
teritorij na koji su pretendirale stara srpska i hrvatska državna ideja — npr. na BiH — pravo na samostalne 
nacionalne države bilo je neostvarivo bez konsenzusa sukobljenih ili rata. Naravno, nitko od odgovornih u 
republikama nije tražio ni razdruživanje, ni rat, ali događaji su ipak govorili da je Jugoslavija početkom 
sedamdesetih bila pred raspadom. 

Nasuprot tendencijama dezintegracije Jugoslavije djelovala su tri kudikamo jača činitelja koja su je 
održala. 

Prvi je bio Tito s JNA, koja mu je još bila fanatično odana. Tito 1 JNA su funkcionirali kao 
nadrepublička, odnosno nadnacionalna oružana sila koja se po toj ulozi može usporediti s nekim 


međunarodnim vojnim snagama koje su sastavljene od više naroda. 

Drugi činitelj bio je u odnosu snaga u Jugoslaviji. Radilo se naime o tome da je svaka republika 
težila ostvarivanju svojih ideja koje su bile u sukobu s ostalima, pa zato nije bio moguć kompromis. Dapače, 
vladajuće su se ekipe republika donekle radovale udarima protiv nekih republika, jer su u tome vidjele 
slabljenje svojih protivnika. Tako, npr., hrvatska i srpska garnitura nisu težile dogovoru čak ni u času kada 
su bile pozvane “na suđenje“ i smjenjivanje. Nije, npr., bilo moguće ponoviti sporazum Cvetković-Maček iz 
1939. jer u jednopartijskom režimu nije bilo dopušteno neposredno dogovaranje, budući da bi to razbilo 
monolitnost vladajuće Partije. Svaki takav pokušaj bio je odmah u začetku spriječen. Tako su se 1963. Srbija 
i Crna Gora bile dogovorile o usklađivanju školskih programa, ali je to odmah osudio partijski vrh 
Jugoslavije optuživši ih za “grijeh aneksije Crne Gore. 

Treći činitelj koji je spasio Jugoslaviju jest međunarodna konstelacija. Već je više puta rečeno da su 
i Istok i Zapad trajno podržavali Tita da sačuva Jugoslaviju da ne bi njezin raspad zapalio Balkan i Europu, 
pa i cijeli svijet. Jugoslavija je dakle bila uklopljena u svjetski poredak koji je za nju, i sve republike, bio 
kavez u kojemu su morale ostati dok on traje. To je dokazano i razgovorom Tita s Brežnjevom i Nixonom u 
jesen 1971. 

Sve u svemu, dovoljan je bio samo sigurnosni mehanizam u obliku Tita i JNA pred kojim su, bez 
otpora, padali svi koji su im se suprotstavljali. Ostala dva činitelja dodatno su ojačala njezinu sigurnost. 

Neizbježno, ali i zagonetno, jest pitanje odnosa Tita i Srbije. Tito i Kardelj, koji se veoma angažirao 
u podjeli srpskoga rukovodstva na dvije frakcije, morali su se opredijeliti ili za Markovića ili za Nikezića. 
Jugoslavenska politička javnost bila je jako iznenađena, pa čak i šokirana, njihovim opredjeljenjem za 
Markovićevu frakciju, jer se znalo da je ona bila više nacionalistička, da je bila protiv reforme federacije 1 da 
je za “čvrstu ruku; ta se frakcija doživljavala kao reprezentant seljačke, zaostale autoritarne Srbije, itd., a on 
sam kao političar pašićko-radikalske tradicije. Nasuprot tomu Nikezića se smatralo političarem s najširim 
demokratskim pogledima, koji je uporno lomio Markovićevu frakciju na pitanju federacije 1971. godine. 
Nikezić je bio protagonist modernizacije Srbije i odbacivanja centralizma i velikosrpskoga hegemonizma. 
Zato se smatralo da su Tito i Kardelj izabrali krive, a odbacili prave ljude. Međutim, Titov izbor ima svoju 
genezu. 

Nakon pada Rankovića, u idućih 5-6 godina, srpsko je rukovodstvo bilo jedinstveno u težnji da što 
više oslabi pa i blokira Titovu moć. O tome je već bilo dovoljno rečeno. 

Što je dakle prevagnulo u Titovu opredjeljenju? 

Najprije, Tito nije imao povjerenje ni u Markovićevu ni u Nikezićevu politiku, a drugih snaga u 
Srbiji koje bi slijedile njegovu politiku, posebno glede kursa prema konfederaciji, nije bilo. 

Nikeziću se mora priznati da je u “samozatajnosti" nacionalnih interesa išao protiv velike većine u 


Srbiji, što je ugrožavalo njegov vlastiti položaj šefa Partije. Naime, popustiti još više od reforme federacije, 

pa npr. prihvatiti da se odrekne financijskoga kapitala, nije htio ne samo zbog “izdaje" već i zato što mu je 
taj kapital bio sredstvo ekonomske ekspanzije i modernizacije Srbije. 

Nikezićeva filozofija u srpskoj tradiciji nije imala korijena. On i L. Perović nisu bili izraz i 
reprezentant srpske nacije i njezine prošlosti već gotovo slučajna pojava liberalističko-kozmopolitskog 
shvaćanja. Ta filozofija je donekle imala korijen u srpskoj socijaldemokraciji, u idejama Svetozara 
Markovića i Dimitrija Tucovića. 

Nije poznato, i pitanje je hoće li ikada biti otkriveno što je bila Titova istinska motivacija da odbaci 
Nikezićevo krilo u Srbiji. Moglo bi se hipotetički reći da je Nikezić bio opasniji protivnik zato što je svojim 
demokratskim otvaranjem krčio put srpskoj inteligenciji, prije svega humanističkoj koju je jako favorizirao, 
a ona ga je podržavala u nadi da će im on otvoriti put za svesrpski nacionalni pokret i osvajanje političke 
vlasti. NikeziĆ je dakle mogao biti instrument te elite, koja Će to kasnije učiniti s MiloševiĆem. Osim toga 
NikeziĆ je postajao i instrument poslovnih struktura koje su u njemu našle onu političku moĆ koja Će 
potisnuti primitivnu partijsku birokraciju kao prepreku modernizaciji Srbije. Obje pak te društvene snage, 
inteligencija i tehnostruktura, imale su nacionalističku i antikomunističku tendenciju. Uz ovo, Koča Popović 
i Marko Nikezić, kao ministri vanjskih poslova, bili su više puta u partijskom vrhu kritizirani zbog 
antisovjetizma i prozapadne orijentacije, a Tito nije dopuštao da mu se kvari ekvidistancija prema 
blokovima, a posebno sklonost SSSR-u. Kao partijski lider Nikezić nije bio antikomunist, ali je uvijek vrlo 
oštro kritizirao partijsku rigidnu birokratsku vlast. Poznat je njegov odgovor na pitanje kakva bi trebala biti 
uloga Partije: “Partija će najbolje izvršiti svoju ulogu ako ne bude ništa radila jer će osloboditi prostor za 
razvoj samoupravljanja i demokracije.? 

Nikezićeva filozofija nije Titu odgovarala i opredijelio se za čvrstorukaša Markovića. Međutim, ta 
hipoteza čeka svoju verifikaciju. Možda je bilo najpresudnije to što je političko držanje Nikezića Titu jasno 
davalo do znanja da on nikada neće pristati na poslušnost, pa ni uz cijenu gubitka vlasti, što nije slučaj s 
Markovićem. 

U prethodni prikaz međunacionalnih konfrontacija treba unijeti i sukob mlađe partijske generacije sa 
starijom, jer je on dolijevao ulje na plamen političke krize. U svim je republikama krajem šezdesetih godina 
na vlast došla mlađa partizanska generacija, koja je težila monopolu vlasti, po ugledu na prethodnike. Na red 
za smjenu došle su i legende partizanskog pokreta: Kardelj u Sloveniji, Bakarić u Hrvatskoj, Koliševski u 
Makedoniji itd., a na kraju i sam Josip Broz. Sukobi su bili zaoštreni i utoliko više što je i starija generacija 
još uvijek bila u “dobroj kondiciji" — radilo se o ljudima u dobi oko 60 godina; primjerice, Bakarić 59, 
Kardelj 57, itd. jedino je Tito 1972. navršio 80 godina. 

Kada su stari osjetili da ih mladi žele maknuti s vlasti, oštro su reagirali, što je prirodno u borbi za 
vlast, i prešli preko svojih prijašnjih animoziteta i solidarno nastupili protiv mlađih drugova, vrativši na vlast 


i dio ranije smijenjenih starih kadrova. 

I još jedan važan momenat. Radilo se o izboru Titova nasljednika. U vodećim jugoslavenskim i 
republičkim strukturama velika većina je računala da je Tito na odlasku pa se stalno razmišljalo o 
zauzimanju pozicija u poslijetitovskom razdoblju. Koliko je to bilo rasprostranjeno, pokazuje razgovor M. 
Nikezića u njegovu intimnom društvu. Na upozorenje da će ga Tito maknuti uz pomoć JNA, rekao je da ne 
vjeruje da bi generali slijedili umirućega starca.65 

S obzirom na Titovu dob, Kardelj je bio jedini kandidat za nasljednika. Njega su podržavale sve 
republike, ali iz različitih motiva: Srbija jer mu je vjerovala da će braniti suverenitet Jugoslavije, a ostale jer 
je bio najzaslužniji za reformu federacije. Gotovo su svi komunisti bili za njega jer je uz Tita, od 1937. bio 
na čelu KPJ/SKJ i Jugoslavije — ideolog i teoretičar Partije. Po tome je Kardelj bio nositelj sinteze i 
kontinuiteta, najpogodniji za arbitra nove krizne faze Jugoslavije. Ima mišljenja da je Kardelj bio agresivniji 
u rušenju Nikezića i od samog Tita i zato da bi time poslao poruku Moskvi, koja ga je od 1948. do kraja 
smatrala reformistom i antiruskim elementom. Rušenjem srpskih liberala on bi Moskvi poslao poruku da bi 
kao budući šef SKJ i Jugoslavije nastavio Titovu politiku bliske kooperacije s SSSR-om. 

Naravno, to je hipoteza, ali je prilično logična, što je bilo i mišljenje člana jugoslavenskoga 
političkog vrha. Radi se o razgovoru Budislava Šoškića s generalnim direktorom RTV Beograd kojemu je 
28. rujna 1972. rekao: “Kardelj... ima ne samo pretenzije nego se u tome pravcu provode i određena 
okupljanja. Godinama je Kardelj bio kritiziran od Rusa... kao “liberal? i čovjek blizak Zapadu. S takvom 
kvalifikacijom teško bi s te strane mogao biti prihvatljiv. Otuda ... i želja da se prikaže kao čovjek za čvrsti 
kurs..."66 

Sve u svemu, toliko je mnoštvo činitelja koji su djelovali u političkoj krizi Jugoslavije, kao 
najkonfliktnije zemlje u Europi, da ih je sve nemoguće obraditi. 

Nakon državno-partijskih udara 1971-72, trojka Tito, Kardelj, Bakarić, koja će dalje vladati 
Jugoslavijom, našla se pred problemima kako tumačiti i opravdati provedene udare koji su imali vrlo teške 
posljedice u svim republikama, ali iz različitih razloga, i kako izgraditi novu ideološku i političku platformu 


za iduće razdoblje da ne bi ostali samo na ogoljenoj birokratskoj diktaturi. O tome u nastavku. 

Glava XV. 
POKUŠAJ ODRŽAVANJA JUGOSLAVIJE 
KONFEDERACIJOM I SAMOUPRAVLJANJEM 


1. Međunarodno okruženje Jugoslavije u sedamdesetim godinama 
Sudbina obiju Jugoslavija (1918-1991/92) presudno je ovisila o europskom i svjetskom poretku. Taj 


poredak je presudno utjecao na nastanak i na raspad Jugoslavije. Zato su sve političke ideje i snage trajno 


kalkulirale s međunarodnim okruženjem. 

Nakon II. svjetskog rata, čovječanstvo nije dobilo željni mir; ugrozile su ga dvije supersile svojim 
atomskim naoružavanjem, a održavao se na ravnoteži straha od samouništenja i njih i cijeloga svijeta. 
Stvaranje stotinjak novih država i neokolonijalna politika nisu prošli bez ratova. “Nakon II. svjetskog rata 
bilo je 470 raznih konflikata i vojnih udara... U ovom razdoblju vođena su 73 lokalna rata i... poginulo (je) 
od završetka II. svjetskog rata do 1976. oko 10 milijuna ljudi.?1 

Međutim, tijekom sedamdesetih godina nastajala je nova konstelacija u međunarodnim odnosima. 

Ponajprije, putem antikolonijalnih revolucija, koje su se događale nakon II. svjetskog Tata, 
nastavljeni su procesi svestrane nacionalne emancipacije koja je zahvatila sve regije svijeta, tako da se stalno 
povećavao broj nezavisnih država. Broj članica OUN-a povećan je od 50 u 1945. na 157 početkom 
osamdesetih godina. Kao subjekti međunarodne zajednice, te zemlje su osnažile borbu protiv 
neokolonijalizma, dominacije i hegemonizma. Međutim, najveći je problem cijeloga svijeta podjela na 
visokorazvijeni bogati i na nerazvijeni, siromašni dio. Na bogate zemlje otpadalo je 34% svjetskoga 
stanovništva, a raspolagale su s 87,5% društvenoga bruto-proizvoda; na siromašne je otpadalo 66% 
stanovništva koje je raspolagalo sa svega 12,5% DBP. 

Drugo obilježje svjetskih promjena bilo je jenjavanje hladnoga rata. Državnici SAD-a i SSSR-a 
shvatili su da se mora izbjeći svjetski rat jer bi on mogao uništiti i njih i ugroziti opstanak čovječanstva. Na 
osnovi te spoznaje postignuti su sporazumi o zabrani širenja nuklearnoga naoružavanja, a postupno su 
otvarane granice za razne oblike ekonomske, kulturne, tehnološke i političke suradnje. Iako je jenjavao, 
hladni rat je nastavljen. Konačno, rezultat sukoba dviju supersila prepušten je ishodu znanstveno-tehnološke, 
ekonomske i duhovne utakmice u kojoj će tijekom osamdesetih SAD pobijediti SSSR. 

U Europi se otvorio proces popuštanja zategnutosti u čemu je Njemačka prednjačila. Dolaskom na 
vlast Socijal-demokratske partije pod vodstvom Willyja Brandta, koji je postao kancelarom 1969, počelo je 
otvaranje prema Istoku. Willy Brandt je odbacio prijašnju tzv. Hallsteinovu doktrinu po kojoj je Zapadna 
Njemačka prekidala diplomatske odnose s državama koje bi priznale Njemačku Demokratsku Republiku 
(DDR), i normalizirao odnose s državama Istočnog bloka, nakon čega je krenula sve šira suradnja, posebno 
ekonomska. 

Najznačajniji i prijelomni događaj bila je konferencija europskih država održana 1975. u Helsinkiju 
posvećena sigurnosti i suradnji (KESS). Konferenciju su činile 33 europske države, SAD i Kanada. Sve su 
zemlje potpisale akt o miroljubivoj politici, napromjenjivosti državnih granica, ljudskim pravima — sve u 
duhu perspektive o ujedinjavanju Europe. U Beogradu je od listopada 1977. do siječnja 1978. održana 
konferencija europskih država koja je analizirala ostvarivanje Helsinške povelje, a zatim su slijedile 
konferencije u drugim europskim državama. 

Treći bitni činitelj svjetskoga poretka jest pokret nesvrstanosti u koji je Tito uložio svu svoju 


energiju i vještinu. Na njegovu inicijativu je 1970. u Lusaki (Zambija) održana III. konferencija, 1973. u 

Alžiru IV. konferencija, 1976. u Kolombu (Šri Lanka) V. konferencija, te 1979. u Havani (Kuba), posljednja 
na kojoj je Tito sudjelovao. 

Svim sumnjama usprkos, pokret nesvrstanih počeo je sa sastankom 25 šefova država, a na 
konferenciji u Havani 1979. bilo je 104 šefova država; od početka do kraja (1979) Tito je bio glavni 
inicijator i organizator. 

Nesvrstani pokret je, čak i unatoč lokalnim ratovima između nekih članica, djelovao da se blokovske 
podjele ne prošire na golema područja Azije, Afrike i Latinske Amerike. 

Nesvrstane zemlje su činile većinu u OUN-u na čijim su zasjedanjima istupale s politikom 
usvojenom na svojim konferencijama. 

Četvrta velika promjena koja je išla u prilog smirivanju u svijetu bila je dekadencija tzv. svjetskoga 
komunističkog pokreta, posebno u Europi, gdje je gubio povijesnu bitku na svim područjima društvenog 
života, bližeći se svome kraju. KPSS je, doduše, pokušala — posljednji put — obnoviti ga, ali bez uspjeha. Na 
njezinu inicijativu 29-30. lipnja 1976. održana je Berlinska konferencija europskih komunističkih partija, ali 
je to bio poraz KPSS-a jer su usvojeni dokumenti u duhu načela međusobnih odnosa kakvi su 1956. bili 
postavljeni Moskovskom deklaracijom o odnosima SKJ 1 KPSS. Odbijena je ideja stvaranja bilo kakva 
centra i utvrđivanja bilo kakve obvezujuće zajedničke generalne političke linije. Prihvaćeno je načelo pune 
samostalnosti i ravnopravne međusobne suradnje. Bio je to kraj lenjinsko-staljinske koncepcije o 
jedinstvenomu svjetskom komunističkom pokretu. 

Međutim, magistralna tendencija smanjivanja zategnutosti u svijetu nije tekla bez sukoba, pa i 
lokalnih ratova, kao što je bio rat SAD-a u Vijetnamu, u kojemu je u 1968-69. angažirano oko 550.000 
Amerikanaca; vojna intervencija SSSR-u u Afganistanu 1979; vojna intervencija Vijetnama u Kampučiji 
1980. 1 dr. No i pored toga postignuto je popuštanje međunarodne zategnutosti. 

Jugoslavija je u sedmom desetljeću nastavila igrati ulogu koja je, zahvaljujući i Titovoj državničkoj 
ulozi, bila višestruko značajnija od njezine ekonomske, tehnološke, vojne 1 bilo koje veličine i moći. Najveći 
diplomatski uspjeh u ovom razdoblju, posebno značajan za Hrvatsku i Sloveniju, jest Osimski sporazum, 
potpisan 10. studenog 1975, kojim je s Italijom definitivno utvrđena državna granica. Vatikan je prilagodio 
crkvene granice državnima. 

Odnos obaju blokova prema Jugoslaviji nije se promijenio. Partijsko-državni udari provedeni u 
Jugoslaviji 1971-72. bili su ignorirani čak i u demokratskim krugovima u svijetu. Dapače, međunarodna 
podrška Jugoslaviji, unatoč nekim katastrofičnim predviđanjima, a možda baš i zbog toga, bila je još veća. 
Tijekom toga desetljeća sve zemlje svijeta, osim Albanije i Vijetnama, imale su normalne odnose s 
Jugoslavijom, uprkos činjenici da je ona osudila vojne intervencije SAD-a u Vijetnamu i SSSR-a u 


Afganistanu. 

Tito je tijekom sedamdesetih imao najviše diplomatskih putovanja: 1972, 1973. 1 1977. u SSSR, 
1977. u Koreju i Kinu, zatim mnogo susreta sa šefovima nesvrstanih zemalja, te SAD-a, Francuske i drugih 
zapadnih zemalja. Njegov angažman u svjetskim poslovima bio je čak i veći nego u zemlji. 

O širini međunarodnih veza Jugoslavije govori i nazočnost 118 stranih delegacija na XI. kongresu 
SKJ 1978. Socijalistički savez je surađivao s više od 100 političkih stranaka, Savez sindikata s 200 
sindikalnih centrala, a Savez omladine s više od 400 nacionalnih omladinskih organizacija, Savez 
antifašističkih boraca s preko 90 nacionalnih udruga u svijetu.2 

Karakteristično je da su s političkim organizacijama Jugoslavije surađivale i one političke stranke 
koje su u svojoj zemlji bile oštri protivnici. 

Prethodni pregled međunarodnih veza Jugoslavije indikator je da će se međunarodna zajednica 


zalagati za njezinu cjelovitost kada nastupi nova kriza. 


2. Ugradnja načela konfederacije u Ustav 1974. 


Žrtve udara, posebno hrvatski nacionalisti i srpski liberali, unaprijed su osudili Tita, Kardelja, 
Bakarića i njihove sljedbenike, najavljujući dolazak mračnog razdoblja neostaljinizma i obnove 
velikosrpskoga hegemonizma. Uprkos obnovi partijsko-policijskih metoda progona, to se nije dogodilo. 
Protagonisti udara to su učinili upravo zato da nastave smjerom još većega državnog osamostaljivanja 
republika i pokrajina. Kardelj je svojim suradnicima tumačio da će se pokušati s konfederacijom, ako ni to 
ne bude funkcioniralo, onda treba “dići ruke od Jugoslavije". 

Antiunitaristički smjer utvrđen na VIII. kongresu SKJ 1964. vodili su Tito, Kardelj 1 Bakarić, a 
njima se aktivno priključio i Crvenkovski. Taj smjer su, dakle, podržavale Slovenija, Hrvatska, Makedonija, 
a nakon pada Rankovića i Kosovo, u kojemu su Albanci od 1966. živjeli u znaku svoga nacionalnog pokreta. 
Srpski vodeći sloj, kako onaj u Srbiji, tako i onaj izvan Srbije, bio je protiv politike “konfederiranja" 
Jugoslavije. Međutim, Srbija još od rata, pa čak od 1937, nije u jugoslavenskom partijskom vrhu imala 
dovoljnu snagu da se tome suprotstavi jer su Tito i Kardelj bili na čelu anticentralističkog kursa, vodeći 
veoma vještu politiku. Tito je svakodnevno ponavljao lozinku o bratstvu i jedinstvu, koje treba čuvati “kao 
zjenicu oka svoga", zalagao se za onu vrstu jugoslavenstva koje osigurava ravnopravnost naroda i 
narodnosti, stalno napadao sve vrste nacionalizama kao najveću opasnost za Jugoslaviju, ali je se s druge 
strane čvrsto suprotstavljao centralističkim tendencijama. Pokušaj Srbije od 1967. do 1972. da blokira Tita, 
nije uspio jer je on još bio dovoljno snažan da spriječi svoju marginalizaciju. 

Vodeće ekipe Hrvatske i Srbije uspio je smijeniti bez jačeg otpora. U fazi udara 1971-72. očekivalo 


se da će Tito ojačati partijski vrh kao svoj instrument centralizma, kao što je učinio na IX. kongresu SKJ 

1969. Međutim, na II. konferenciji SKJ 27. siječnja 1972, samo dva mjeseca nakon udara u Hrvatskoj, on je 
partijski vrh SKJ — Izvršni biro, reorganizirao tako da je umjesto po dva, u njega iz svake federalne jedinice 
ušao po jedan član, i to iz redova drugorazrednih republičkih političara. Ispale su jake ličnosti — Kardelj, 
Bakarić, Crvenkovski — koji su ostali u Predsjedništvu, tako da je tom izvršnom tijelu pao autoritet. Po 
načinu funkcioniranja Izvršni biro je postao Titov ured za upravljanje životom Partije. I tim potezom 
smanjena je moć saveznoga partijskog centra. 

Taj Titov potez bio je potpuno suprotan cijeloj njegovoj praksi dugoj 35 godina. Naime, trajno i 
tvrdo je koncentrirao svu moć u partijskom vrhu. 

Republička se vodstva nisu suprotstavljala sužavanju moći Izvršnog biroa jer su dobila još veću 
mogućnost za svoju samostalnost. 

Udari provedeni u republikama, a osobito slom hrvatskoga nacionalnog pokreta, bili su poticaj i 
znak za unitarističko-centralističke i konzervativno-dogmatske staljinističke snage da se organiziraju i 
obnove jugoslavenski centralizam. Te su se snage ponadale da će se poništiti ustavna reforma federacije iz 
1971. koju je, po njihovoj ocjeni, u trenutku Titove slabosti i pomućenosti nametnuo “animalni" hrvatski 
nacionalizam i egoistički slovenski separatizam, te da će republike ponovno vratiti na status administrativnih 
jedinica Jugoslavije. Očekujući unitaristički protuudar, E. Kardelj je dvadeset dana nakon Karađorđeva u 
javnom nastupu u Ljubljani rekao da se mora “...odlučno odbiti sve pokušaje pojedinih pristaša centralizma, 
unitarizma i ... hegemonizma...?, dodavši da “... svaki narod raspolaže svojim mogućnostima za svoju 
potpunu i svestranu nacionalnu afirmaciju...?3 

Međutim, umjesto unitarističkoga protuudara, nastavljen je, pa čak i ubrzan, proces osamostaljivanja 
republika i pokrajina. Na prvi je pogled nevjerojatno, ali je ipak točno, da se pomak u osamostaljivanju 
federalnih jedinica ostvarivao snažnom represijom državno-partijskih struktura samih republika, čiji su 
savezi komunista vraĆali društveno stanje u režim črvrste ruke. 

Kako se to događalo? 

Direktiva o čišćenju “nacionalista" i “liberala' provodila se smjenama desetina tisuća ljudi s 
rukovodećih mjesta, ali i običnih građana koji su se isticali u njihovoj podršci. To je, naravno, prvo pokosilo 
masmedije i slobodu govora. Politički život je zamro. Represija se provodila policijskim, sudskim, 
ideološkim, moralnim i drugim sredstvima. Gotovo sva vlast je ponovno vraćena u ruke partijskih komiteta, 
zapravo, u ruke njihovih sekretara. Oni su preuzeli ulogu centara odlučivanja u političkom sustavu, 
neposredno donosili odluke koje su provodili državni i samoupravni organi i društvene organizacije. 
Ojačana je i tzv. politička podobnost koju su davali partijski komiteti uz pribavljene policijske informacije. I 
poslovodni su organi svoju poslovnu politiku verificirali u partijskim forumima, pa čak i odluke o objektima 
koji će se graditi. Vratili su se stil i metode upravljanja iz poratnoga razdoblja tzv. “teškog socijalizma" i 


administrativno-partijskog upravljanja. 

Kampanja zavođenja režima čvrste ruke trajala je 1972, 1973. i 1974, a zatim se situacija smirivala. 
Život je nastavljen, ali u općem sivilu, bez javnih svađa i sukoba sve do Titove smrti. U procesu zavođenja 
čvrstoga režima partijski vrh SKJ igrao je sporednu ulogu. Nije se obnovila moć Politbiroa, koji je u prvim 
poratnim godinama svakodnevno intervenirao u život republika, u kojima se čak ni novinski komentari nisu 
mogli pojaviti bez kontrole njegova agitpropa. Partijska vodstva republika slušala su Josipa Broza, a ne vrh 
SKJ. 

Povratak na centralizam ruskoga tipa nije bio moguć jer bi to značilo priznanje potpunoga poraza: 
dezavuiranje otpora Staljinu 1948, odbacivanje samoupravljanja, poništenje programa SKJ iz 1958, 
privredne reforme iz 1965, rehabilitaciju Rankovića, poništenje reforme federacije, izdaju pokreta 
nesvrstanosti i... povratak u Istočni blok. Takvih snaga, koje bi prisilile Tita i koje bi to izvele, nije bilo. A 
budući da su republike već godinama u stanju “hladnoga rata", ni obnova jedinstva u jugoslavenskom vrhu 
nije bila moguća: one su bile u permanentnom sukobu, njihovi su se lideri sastajali na sjednicama saveznih 
foruma, ali nije bilo međusobnog povjerenja. U takvim okolnostima, a budući da raspad države nije bio 
moguć, republičke strukture su samostalno uvele neke vrste prinudu nad sobom i nad svojim narodom, 
ostavši pri svojim prijašnjim nacionalnim politikama, čekajući Titov odlazak. Održanje režima čvrste ruke 
služilo je i održanju njihove vlasti. 

Sve u svemu, od savezne države još je ostao Tito i JNA, čijaje moć silno ojačala. Nakon udara, 
njezini predstavnici su delegirani, preko sustava TO 1 ONO, u sve organe vlasti. Budući da se Udba 
decentralizirala, armijski KOS je razvio svoju mrežu i nad civilnim društvom. Tito i JNA su ojačali svoju 
nadrepubličku i nadnacionalnu vlast. To je bio još jedini i preostali općejugoslavenski mehanizam kontrole 
cijele zemlje. Savezna vlada i ostale savezne institucije funkcionirale su djelomično na međurepubličkim 
dogovorima, a još više na poslušnosti Titu. Vanjska politika je bila u rukama Tita tako da je i ministarstvo 
vanjskih poslova bilo Titov vanjskopolitički ured. 

Međutim, i Titu je moć iz dana u dan sve više opadala, kako zbog starosti tako i zbog nemoći da 
izvede bilo kakve nove udare — taj instrument je već bio potrošen. Osim toga republike su se pritajile, 
posebno Srbija koja je u toj fazi jedina imala skrivenu namjeru da jednoga dana krene u reviziju državnog 
uređenja Jugoslavije. No, o tom potom! 

I najvažnije, Tito nije imao i nije mogao imati alternativu svojoj viziji za budućnost Jugoslavije. 

Ipak, u federaciji je još ostalo dosta moći i nadležnosti, posebno u kreditno-monetarnoj sferi, 
poslovima vanjske trgovine i deviznog režima, iako je on reformiran tako da su poduzeća imala mnogo veća 
prava, a već su i građani mogli otvarati svoje devizne račune. 

Običan građanin gotovo ni u čemu nije bilo upućen na bilo koji organ federacije. On je u svojoj 


republici regulirao sve svoje statusne situacije: ostvarivao je pravo na školovanje od osnovne škole do 

doktorata znanosti, u njoj je ostvarivao prava na socijalno osiguranje, sva civilna prava itd., sve od sankcija 
za prekršaje, do presude o smrtnoj kazni. 

Jednom riječju, među mnogim Hrvatima, Slovencima, pa i Makedoncima i Albancima, 
jugoslavenstvo i savezna država bili su mrtvi. S druge strane, srpska elita i dio masa nemoćno su gledali 
kako se država raspada, odlažući svoju veliku akciju za drugu mogućnost — za povratak na centralističku 
Jugoslaviju pod hegemonijom Srbije. U takvim okolnostima je tijekom 1972. i 1973, uz sudjelovanje 
mnoštva političara i eksperata iz svih republika i pokrajina, pod rukovodstvom E. Kardelja, pisan Ustav 
SFRJ koji je proglašen 2. veljače 1974. 

Državno uređenje Jugoslavije ostalo je uglavnom onakvo kako je postavljeno reformom 1971. 
Novost je struktura Skupštine SFRJ u kojoj su 1974. uvedena dva vijeća: Vijeće republika i pokrajina i 
Savezno vijeće. U Vijeće republika i pokrajina svaka republika delegira po 12, a pokrajina po osam delegata. 
Bira ih i opoziva skupština (sabor) republike, odnosno pokrajina. Savezno vijeće čine po 30 delegata 
samoupravnih organizacija iz republika i po 20 iz pokrajina. Te delegate biraju općinske skupštine. 

Po Ustavu iz 1974. godine u Saveznoj skupštini je napušten sustav dvodomnosti u njezinu radu. 
Svako vijeće ima svoj djelokrug: delegati Saveznoga vijeća odlučuju uglavnom o pitanjima iz samostalne 
nadležnosti federacije, a Vijeće republika i pokrajina o pitanjima za čije rješavanje nije potrebna suglasnost 
republika i pokrajina; zajedničko je odlučivanje rijetko (biranje funkcionara, ratifikacija međunarodnih 
ugovora itd.). 

Broj članova Predsjedništva SFRJ smanjen je od 23 na devet: Tito 1 8 iz federalnih jedinica. 

Načelo paritetne zastupljenosti u izboru delegata SIV-a malo je ublaženo. 

U skladu s načelom da skupštine republika 1 općina trebaju odražavati i samoupravnu strukturu 1 šire 
društvene interese, u njih su uvedena tri vijeća: vijeće udruženoga rada, vijeće mjesnih zajednica (u općini), 
odnosno vijeće općina (u republici) te društveno-političko vijeće. 

U republikama i pokrajinama uvedena su Predsjedništva kao ustavni izraz njihove suverenosti, 
odnosno autonomnosti. 

Iako je Srbija, kao i ostale republike 1 pokrajine, potpisala donošenje Ustava SFRJ, već je nakon 
nepune godine dana, 16. siječnja 1975, inicirala njegovu reviziju. To je bila odluka Predsjedništva Srbije 
koje je u siječnja 1975. okupilo ekipu političara i ustavno-pravnih stručnjaka za reviziju ustavnog položaja 
pokrajina. Osnovna teza elaborata o odnosima republika i pokrajina bila je da je Ustav SFRJ razjedinio 
Srbiju te da jedino ona u Jugoslaviji nije ostvarila “... svoje historijsko pravo na nacionalnu državu u 
jugoslavenskoj federaciji", što jesu ostvarile sve druge republike. 

Kao ilustracija neprihvatljiva položaja Republike navodi se da zastupnici iz pokrajina u Skupštini 
Srbije glasuju i za one zakone koji se odnose samo na tzv. užu Srbiju (zajedljivo nazvanom UŽAS), a njezini 


zastupnici ne mogu glasovati za zakone i odluke u pokrajinama, jer nisu članovi pokrajinskih skupština. 

Time je Srbija podijeljena na tri dijela: užu Srbiju — i na dvije pokrajine gotovo izjednačene s ostalim 
jugoslavenskim republikama. I, zaista, “čisto" rješenje, koje bi zadovoljilo načelo da Srbija bude država, a i 
da pokrajine imaju punu autonomiju, bilo je teško pronaći. Zato se, u vrijeme izrade saveznog ustava, 
pojavila varijanta da se i pokrajine proglase republikama, s time da u imenu ostane riječ “autonomna", tako 
da bi im naziv glasio “autonomna socijalistička pokrajina" (Kosovo odnosno Vojvodina). Takvo rješenje je 
član Predsjedništva SKJ, V. Vlahović, na Titovu sugestiju predložio dvojici čelnika Srbije.4 

Prijedlog ekspertne skupine glede restrikcije prava pokrajina razmatran je na desetak sjednica 
državno-partijskog vrha Srbije i čelnika obiju pokrajina. Tijekom 1977. golemi je materijal narastao u 
elaborat koji je dobio naziv “Plava knjiga“, s naznakom “strogo povjerljivo“. Svađa između političara iz 
pokrajina i onih iz uže Srbije, kao i među srbijanskim političarima, bila je neizbježna. O svemu tome javnost 
nije ništa znala, posebno ona u ostaloj Jugoslaviji. 

Spor se nije mogao riješiti pa se nametnula “arbitraža, koja je pala, kao i obično u najdelikatnijim 
slučajevima, na Tita, a ne na državno ili partijsko predsjedništvo Jugoslavije — što je još jedan argument o 
padu saveznih institucija. 

Predsjednike SK Srbije, Vojvodine i Kosova — T. Vlaškalića, D. Alimpića i M. Bakalija — Tito je 
primio 27. srpnja 1977. i sugerirao da se ne dira u ustavno rješenje položaja pokrajina. Onima koji su 
računali na Titovu osjetljivost glede narodne obrane, pa mu govorili da je revizija ustava nužna zbog 
upravljanja oružanim snagama — TO i ONO — odgovorio je da se ne brinu jer da će ulogu koordinatora za 
čitavu zemlju imati Vrhovno zapovjedništvo, rekaviši da “pokrajine trebaju imati u toj oblasti ista prava kao 
i republike".5 

Prvi pokušaj revizije Ustava SFRJ blokirao je Tito. Srbija se povukla, svjesna da “Stari s 85 godina 


neće dugo. Najavila je dakle buduće sukobe s pokrajinama, ali i s ostalom Jugoslavijom. 


3. “Klasni udar* na rađanje menedžerske klase i na financijski 


kapital — normiranje koncepcije udruženog rada 


U prethodnim glavama je više puta rečeno da su vodeći prvaci SKJ — posebno B. Kidrič, E. Kardelj, 
M. Popović, V. Bakarić — veličali tržište govoreći da to nije stvar ljudske volje, već da je ono uvjet života 
društva te da njegovo gušenje vodi izravno u staljinizam. Tako je bilo dok je trajala borba protiv 
jugoslavenskog etatizma i centralizma, a kada je tijekom privredne reforme ona počela stvarati moćne centre 
financijskoga kapitala, posebno u Beogradu, te rađati “menedžersku klasu* koja je pod svoju kontrolu 
počela stavljati partijsko-političku birokraciju s kojom je u savezu sve više preuzimala vlast, počela je 


kritika tržišnoga mehanizma i napadi na tehnokraciju i menedžerstvo. 

Kritika “tehnomenedžerstva' počela je već 1969,6 pojačala se u fazi pripreme 1 izvršavanja udara u 
republikama, a vrhunac dostigla u pripremanju platforme za X. kongres SKJ 1974. 

Tito je svojim jednostavnim jezikom rekao da se tehnomenedžeri nalaze “na ključnim položajima 
gdje se raspolaže materijalnim i financijskim sredstvima i gdje se može odlučivati o korištenju plodova 
tuđeg rada", svrstavši ih čak u “klasne neprijatelje", što je bila teška politička ocjena.7 

Edvard Kardelj i dr. Vladimir Bakarić dali su teorijsku analizu tendencija društvenoga razvoja. Oni 
su korijene nacionalističkih i liberalističkih tendencija tražili prije svega u proizvodnim odnosima i 
ustanovili da je društveni sustav omogućio izvlačenje viška rada iz materijalne proizvodnje, iz ruku radničke 
klase u ruke i pod vlast tehnostrukture i institucija izvan materijalne proizvodnje, posebno banaka, čime je 
bio otvoren proces jačanja novoga društvenog sloja koji je bio nosilac obnove kapitalskih odnosa. Edvard 
Kardelj o tome kaže: 

“.. dok su ... privrednom i društvenom reformom 1965. godine, radikalno posječeni korijeni 
ekonomske i političke moći državno-vlasničkog birokratizma, ta se moć počela seliti u upravljačke vrhove 
centara koncentracije i centralizacije društvene akumulacije. Na osnovi te svoje rastuće moći, ovi centri su 
počeli utjecati i na djelovanje organa državne vlasti u općinama i republikama, a preko njih i neposredno i na 
djelovanje organa federacije. Naše društvo se, dakle, našlo pred svojevrsnom opasnošću srašćivanja 
nastupajućeg tehnokratsko-upravljačkog monopola u privredi i aparata državne vlasti, samo ovog puta, 
rekao bih u obrnutim ulogama: prva violina je iz ruku državnog aparata počela prelaziti u ruke 
tehnokratsko-upravljačkog monopola u privredi..." Takvi procesi, ugrađeni u sustav, doveli bi na kraju do 
toga da bi “... samoupravnu demoktratsku strukturu radničke klase zamijenila diktatura upravljačke 
tehnostrukture...? Edvard Kardelj smatra da su naši tehnokrati u slučaju definitivnog uspona na vlast 
društveno opasniji od tehnokrata u suvremenom kapitalizmu i državnom socijalizmu, “... jer ne odgovaraju 
ekonomski ni radniku, ni državi, ni vlasniku kapitala. Zato moramo računati s tom opasnošću kao s glavnom 
proturječnosti u našem društvu...?8 

Pod pritiskom Tita i Kardelja, i V. Bakarić se angažirao u znanstvenoj analizi fenomena 
“tehnomenedžerstva“, kapital-odnosa, i u razradi programa prevladavanja krize samoupravljanja, ugroženog 
od tih fenomena. Zadužen za izradu glavnoga dokumenta za X. kongres SKJ, on je 25. prosinca 1972. 
izložio svoje poglede o stanju, problemima i rješenjima. Kao politekonomist govorio je o kategorijama iz 
djela Marxa, Engelsa, Proudhona, Bebela, Keynesa i drugih autoriteta, definirajući da je glavni problem i 
ovog razdoblja i budućnosti kako otvoriti proces Marxova pretvaranja viška društvenog rada u “potreban 
Tad", tj. pretvaranje sredstava proširene reprodukcije u “troškove proizvodnje".9 

Malo je tko, a pitanje je je li itko, razumio Bakarićevu marksističku sofistiku; možda je on htio da ga 


se ne “pročita", ali za stvarnu politiku značajne su ove rečenice: 


658 


“Višak vrijednosti (profit, D.B.) teče drugim vodama... bankarskog i kreditnog sistema (i postupno 
pretvaranje ovoga u najmoćniju silu društva)... na radničku klasu i proizvođače stavlja samo zahtjeve, nastoji 
da... osamostali i poveća ... dio viška rada, ne vodi brigu o povećavanju proizvodnje i produktivnosti, a 
zainteresiran je na ...podređenoj ulozi proizvođača.?10 Za ilustraciju moći financijskoga kapitala uzeo je 
onaj u Beogradu, rekavši: 

“... Tako sve bivše savezne ... po značaju jugoslavenske banke pokušavaju pretvoriti u lokalne, a 
lokalne ujedinjuju... da bi ...postale jače i odigrale veĆu ulogu... to su... i poduzeĆa poduprla... i postala još 
zavisnija od kreditnog sistema. To ... dovodi da se sada veĆi dio ranijeg viška vrijednosti (profita) slijeva u 
kanale kreditnog sistema.?1 1 

Aluzija je jasna: beogradske banke visokim kamatama poduzećima, posebno turističkim, izvlače 
visoki profit. “Zli jezici"? su govorili da je ta “teorija? izvlačenja profita bila ideološka zamka kako da se 
plasirani kapital banaka, posebno beogradskih, nacionalizira u korist poduzeća u kojima je uložen. 

Vladimir Bakarić čak postavlja tezu da je bankarski monopol na upravljanje akumulacijom bio gori i 
od kapitalističkoga i od državno-socijalističkoga, jer zelenaškom kamatom fiksira masu viška rada koji ulaže 
u proizvodnju, a koji mu se kao oplođen mora osigurati iz fondova radnih organizacija ili fondova republika, 
bez obzira na to je li “kapital" racionalno uložen i donosi li dohodak ili gubitke. On drži da bi takav politički 
razvoj išao prema uspostavljanju “državnog socijalizma" po republikama “kakav je zavodio Staljin". 12 

Ideologija SKJ — X. kongres — stavila je menedžersko-tehnokratski sloj na onu optuženičku klupu na 
koju su komunistički pokreti stavljali buržoaziju, a od sukoba sa Staljinom do početka sedamdesetih godina 
političku birokraciju i etatizam. Polazeći od svoga tumačenja da je za to “kriva koncepcija 
samoupravljanja, koja je svojom širinom, uopćenošću i nekonzistentnošću omogućila da su i 
“antisamoupravne snage" mogle tu ideologiju staviti na svoje zastave, odlučeno je da se pristupi redefiniciji 
koncepcije samoupravljanja. 

Ideološku kampanju protiv tehnomenedžerske opasnosti platili su “zločesti direktori poduzeća i 
banaka. Iskorištena je prilika da se smijene i oni uspješni direktori koji su simpatizirali smijenjene političare, 
posebno u Hrvatskoj i Srbiji. 

Partijski lideri koji su poveli kampanju protiv menedžerstva i tehnokratizma znali su da smjenjivanje 
direktora nije rješenje. Nije im na pamet palo da se ta “bolest" može suzbijati, pa 1 liječiti, samostalnošću 
radničkih sindikata i demokratskim mehanizmom koji suzbija uzurpaciju vlasti od bilo kojih snaga: države, 
birokracije, menedžerstva itd. Takav put međutim dovodi u pitanje jednostranački sustav zemlje. Uvjetovani 
tim ograničenjima, Kardelj i Bakarić su nekoliko godina gradili ideološku viziju, a zatim angažirali tisuće i 
tisuće ekonomista i pravnika da detaljno izrade upute, propise i masu zakona po kojima će se ustrojiti sustav 
tzv. udruženog rada, kako se direktori i državni organi ne bi izgovarali da nemaju oslonac u pravnom 


sustavu. 

Svjesni da odnos snaga u društvu ugrožava samoupravljanje, a imajući dovoljnu moć i utjecaj, autori 
koncepcije udruženoga rada koji su već bili pri kraju svoga života, željeli su ustavno-pravnim i 
insitucionalnim sustavom osigurati “budućnost revolucije".13 Njihova ideja, normirana Ustavom 1974.1 
Zakonom o udruženom radu 1976. godine, bila je klasno najradikalnija, jer ukupnu ekonomsku i političku 
vlast dodjeljuje udruženim radnicima. “Stara" parola “tvornice radnicima", dopunjena je parolom “sav 
dohodak radnicima". Ostvareni dohodak uvijek i u svim oblicima svoga kretanja i alokacije pripada 
osnovnim organizacijama udruženog rada (OOUR-ima), čiji radnici neposredno i putem svojih delegata o 
njemu odlučuju, isključujući vlast države i paradržavnih organa i tehnostrukture te banaka i ostalih 
“otuđenih" centara. Radikalnije se nije mogla ojačati klasna pozicija radnika. Od realizacije koncepcije 
udruženoga rada očekuje se onemogućavanje svih do tada poznatih mogućnosti aberacije društvenih odnosa, 
kako prema tipu državno-socijalističkih, tako i prema preobraženim oblicima kapitalskog odnosa. 

Prema koncepciji udruženog rada ustavom su normirane i promjene političkog sustava primjereno 
promjenama proizvodnih odnosa tako da radnici i građani imaju i političku vlast, čime se ona “dokida" kao 
otuđena sfera. Osnova sustava je OOUR kao ćelija udruženoga rada, i mjesna zajednica kao samoupravna 
ćelija teritorijalno organiziranih građana. Delegati tih ćelija “produžuju liniju samoupravljanja? u općini, 
zajednici općina i republici, odnosno pokrajini. Delegatski sustav dokida klasično predstavničko načelo 
građanskoga društva koje su preuzele (samo njegovu formu) i socijalističke zemlje. Po delegatskom načelu 
svi oblici društvene organizacije nastaju voljom radnika iz OOUR-a i građana u mjesnim zajednicama. 
Edvard Kardelj, autor toga sustava, smatrao je da projektirani delegatski sustav “...predstavlja 
najdemokratskiji sustav 1 najviši stupanj slobode za radne ljude koji je ikada povijest poznavala. On 
istovremeno daje i najveći stupanj slobode za sve one tendencije koje će se pojavljivati u raznim sredinama". 

Ipak, sam koncept odstupa od načela dajući društveno-političkim organizacijama pravo da formiraju 
jedan od triju domova skupština. Svi delegati odlučuju na osnovi smjernica njihove izborne baze. 

Idejno-politička koncepcija konstitucije “zajednice slobodnih proizvođača (svijeta rada) normirana 
je Ustavom i ZUR-om, a zatim je detaljno razrađena pravnim normama u stotinjak sistemskih zakona i u oko 
800 saveznih propisa. Tome treba dodati republičko i pokrajinsko zakonodavstvo, statute “nižih? 
društveno-političkih zajednica, kao 1 statute i opće akte OUR-a, da bi se moglo zamisliti kako je i koliko 
detaljno pravno i institucionalno razrađena realizacija koncepcije. 

Detaljno je normiran i institut društvenoga dogovaranja i samoupravnoga sporazumijevanja kao 
univerzalno načelo odlučivanja u samoupravnom društvu — od poduzeća i mjesne zajednice do federacije. 

Svojom slobodnom voljom radni će ljudi i građani samoupravnim sporazumima i društvenim 
dogovorima s jedne strane “potiskivati" “odumiruću" državu, a s druge će strane ovladavati i robnom 


proizvodnjom ograničavajući ulogu zakona vrijednosti u regulaciji društvenih odnosa. 

Ukratko: u čitavom razvoju Jugoslavije koncepcija udruženoga rada u obliku kakav je dobila 
Ustavom SFRJ iz 1974. godine, na X. kongresu SKJ 1974. i ZUR-om 1976, najradikalnije je projektiran 
program vladavine radničke klase i najrazvijeniji oblik pune nacionalne ravnopravnosti naroda i narodnosti 
Jugoslavije. 

U atmosferi podgrijavane ideologijske svijesti o ugroženoj revoluciji početkom sedamdesetih 
započela je, a u vrijeme donošenja Ustava i ZUR-a kulminirala, kampanja izgradnje sustava svih institucija i 
normi predviđenih Ustavom i ZUR-om. Temeljito su formalno-pravno reorganizirani svi pravno-ekonomski 
subjekti, radne organizacije, tj. poduzeća, stvaranjem OOUR-a kojima je priznat status pravne osobe, sa 
žiro-računom, s pravom da raspolažu cijelim dohotkom, da raspolažu svim segmentima društvene 
reprodukcije što znači i sredstvima za proširenu reprodukciju i sredstvima koja se izdvajaju za obrazovanje, 
zdravstvo, kulturu, znanost, stanogradnju itd. Uz to, OOUR-i su dobili zadaću da uz mjesne zajednice budu 
osnova iz koje se izvodi politički sustav u čija tijela oni šalju svoje delegate. 

Dovršena je i mreža mjesnih zajednica iz kojih je polazila teritorijalna komponenta političkoga 
sustava. 

U spomenutoj kampanji osnovane su i samoupravne interesne zajednice — potpisani su milijuni 
društvenih dogovora i samoupravnih sporazuma — ukratko, formalno je bilo izvedeno sve što su nalagali 
Ustav i ZUR. Pravni poredak dobio je i novu granu, tzv. samoupravno pravo. 

Prvi izbori po novome delegatskom sustavu održani su 1974, a drugi 1978. godine. 

Računa se da je u kampanji “provođenja' ZUR-a “usvojeno? oko 1,25 do 1,5 milijuna pravnih akata 
na svim razinama društvene organiziranosti. Smatra se, npr., da je svaki OOUR donio oko tridesetak općih 
pravnih akata koji su obuhvaćali oko 500-1.000 stranica teksta pravnih normi. 


Opisani formalno-pravni gigantizam ostat će prazno slovo na papiru. 


4. Hrvatska politika nakon sloma nacionalnog pokreta (1972-1980) 


Pobjednička grupacija na čelu s Bakarićem suočila se s problemom oblikovanja hrvatske politike 
nakon Karađorđeva. Promjena generalne političke linije nije bila ni u primislima CK SKH. Uostalom, ni do 
tada Centralni komitet nije određivao opću orijentacije društvenog razvoja već je to bilo u rukama Tita i 
njegova užeg kruga. 

Nakon udara po republikama, Titova moć je s jedne strane silno ojačala — nitko mu se više do smrti 
neće suprotstavljati niti snjim surađivati na ravnoj nozi; s druge strane, on nikada nije bio tako usamljen. Uz 
njega su od ratnih lidera ostali samo Kardelj i Bakarić. Ta je ekipa određivala strategiju daljnjega društvenog 


razvitka. Naravno, i oni su bili determinirani činjenicom da je Jugoslavija bila jedna od karika u 

hladno-ratovskom lancu koji je totalno blokirao promjene u svijetu, a pogotovo u Europi. Ali ne samo time; i 
unutrašnji društveni razvoj nakon udara po republikama bio je determiniran — povratak na velikodržavni 
centralizam bio je nemoguć dok je Tito živ. Pod takvim je okolnostima Centralni komitet primio ostavke 
prvaka tzv. maspoka bez straha da će to značiti i reviziju kursa određenoga na Desetoj sjednici, iako je onaj 
slobodni politički život koji se bio razvio 1970-1972, zamro i ugasio se. 

Najveći dio naroda, pa i vladajućih struktura, ponašao se racionalno. Primili su poraz nacionalnoga 
pokreta i prilagodili se novostvorenoj situaciji jer druge mogućnosti nije bilo. Tako se ponašao i Centralni 
komitet SKH koji je jednoglasno 1968-69. birao lidere koje je poslije jednako tako jednoglasno smijenio. 
Jedni su sve to primili zato što tako mora biti; drugi zato što su smatrali da je to spasonosno za Hrvatsku, 
koja je mogla i lošije proći, a treći opet zato što su se borili za vlast i privilegije; četvrti zato što su još bili 
uvjereni komunisti i odani ideji Jugoslavije, itd. 

Najkrupnija promjena dogodila se u redovima partizanske generacije. U minulom 
tridesetogodišnjem razdoblju tu generaciju nije ozbiljnije dovela u pitanje ni 1948. borba sa staljinizmom; ni 
1954. “slučaj \ilas'', a pogotovo “slučaj Ranković" (1966). Nakon sloma nacionalnog pokreta, znatan dio 
ratne generacije ili se povukao, ili je bio uklonjen, ili se razočarao. 

Budući, dakle, da se generalna linija nije mijenjala, dramatske dileme nastale su glede oštrine i 
širine čišćenja nacionalista. Jedni su nastupali revanšistički, drugi pomirljivije, treći su čuvali ljude koliko se 
to moglo. Odmah nakon smjene vodećih ljudi, počeo je udar na srednje i niže kadrove, na intelektualce i na 
obične građane. U toj kampanji protiv hrvatskoga nacionalizma, većina Srba komunista odigrala je tragičnu 
ulogu i za sebe i za Hrvatsku. Nisu se smjeli isticati protiv hrvatskih nacionalista jer je to samo dolijevalo 
ulje na vatru stoljetnih sporova i sukoba s Hrvatima i rušilo onu slogu koja je bila postignuta u NOB-u. 
Mislili su da se spašavaju, a nisu bili svjesni da i sebe i Hrvate guraju u još veće sukobe u budućnosti. 

Oni bi i za sebe i za svoju domovinu puno više učinili da su se obuzdali. Nažalost, pokretao ih je 
strah od međunacionalnih sukoba koji bi doveli u pitanje Jugoslaviju. Srpski političari, kao npr. Č. Grbić, M. 
Baltić, D. Dragosavac nisu bili agresivni, ali su malo učinili da spriječe agresivnost svojih sunarodnika, 

Iako su teško doživjeli poraz nacionalnoga pokreta, većina naroda, konzervativni krugovi, 
malograđani, svećenstvo, seljaštvo itd. nije sudjelovala u političkom životu odnosno u partijskim 
obračunima, smatrajući da se radi o obračunima u “komunističkoj obitelji". Prošlost, ideologija, mitovi, 
potisnuli su zdrav razum na obje strane. 

Valja konstatirati da se u kampanji protiv hrvatskoga nacionalizma, koja je trajala 4-5 godina, niti 
jedna osnovna organizacija, niti jedno partijsko rukovodstvo — od lokalnoga do centralnog — nije 
suprotstavilo smjeni lidera 1 politici “čišćenja". U kontekstu međunarodne i jugoslavenske stvarnosti bilo je 


to politički racionalno ponašanje jer su tako i žrtve bile manje. 

Nakon Karađorđeva 1971, Hrvatskom će suvereno vladati V. Bakarić sve do svoje smrti 16. siječnja 
1983. Nikada prije on nije imao toliku moć i vlast, iako nije držao ni jednu vodeću poziciju u samoj 
Hrvatskoj već doživotno bio član državnoga i partijskog vrha Jugoslavije. 

Bez ikakvih emocija, ideološke zaslijepljenosti, on je mirno, hladnokrvno, gotovo nevidljivo, s 
rijetkim javnim nastupima, usmjeravao rad i djelovanje vodeće garniture Hrvatske. Ali njegova je Tiječ bila 
odlučujuća. 

Dvadeset dana nakon smjene lidera tzv. maspoka, V. Bakarić je, uprkos ozloglašenosti Desete 
sjednice u cijeloj ostaloj Jugoslaviji, na pitanje novinara lista “Komunist? je li moguće podvrći kritici 
spomenutu sjednicu, odgovorio: 

“.. Što se tiče Desete sjednice CK SKH, rekao bih da je u Hrvatskoj sada velika povika da je 
nedavna 23. sjednica (na kojoj su smijenjeni Tripalo i Savka Dabčević-Kučar, D.B.) u stvari označila 
likvidaciju 10. sjednice. Pod time se misli da je označila likvidaciju ocjene unitarizma i povratak na jednu... 
unitarističku liniju. Zato treba reći da takvog povratka nema. Na 10. sjednici CK SKH Savez komunista je 
raščistio s unitarizmom, kojeg je u našim redovima bilo i koji je u našem razvoju socijalizma pogodovao... 
velikosrpskim težnjama u centru. To je... definitivna zasluga te sjednice...?14 

Nešto više od dvije godine nakon Karađorđeva, V. Bakarić je “uskrsnuo glavnu ideju Desete 
sjednice. Radi se o njegovu izlaganju 5. veljače 1974. na 40. sjednici CK SKH na kojoj se utvrđivala 
platforma za skori VIII. kongres SKH, održan 7-9. travnja iste godine. On je vrlo oštro napao 
unitarističko-centralističku frakciju i među ostalim rekao: 

“Ovaj Centralni komitet ... stoji danas pred mnogo težim zadacima nego mnogi drugi raniji centralni 
komiteti. On je, naime, pod pritiscima ... kao jedva koji centralni komitet ranije... 

Centralni komitet je stalno pod pritiskom. Kakvim pritiskom? Da nije dovoljno radikalan u 
razračunavanju s nacionalizmom s jednim jako naglašenim elementom revanšizma. Prema tom pritisku sada 
bismo se svi morali baviti manje-više vješanjem svakoga tko je bio na drugoj strani... 

Tu treba stvari jasno postaviti." 

Nakon toga, Bakarić tvrdi da se radi o unitarističkoj frakciji pa kaže: 

“... Ta se frakcija formira, njen je zametak tu... Sastaju se, organiziraju se, i to ne po partijskim 
forumima, nego *po obličju ljepote*, po jedinstvu svoje misli i po tendenciji da napadnu sve one ljude i sve 
one forume koji su radili i dali ovu našu današnju borbenu parolu. Tako ćemo se naći na njihovoj “crnoj 
listi", a tražit će od nas da se zabavljamo problemima je li netko 1970. sjedio u istoj vladi s Haramijom. 

Sve bi to trebalo reći (na kongresu, D.B.) zato da se vidi da je ovo što se formira frakcija... frakcija 


centralistička... koja je krajnje opasna... 

Imali smo već nekoliko bitaka na terenu s tom tendencijom, nekoliko jako ružnih bitaka. Upravo 
zato moramo tu stvar razjasniti... a ovima da kažemo — marš van, marš odavde, nije ti tu mjesto i izvoli se 
povući ili ćeš doživjeti da dobiješ po zubima.?15 

Bakarićev protunapad na unitarističko-centralističku frakciju bio je odgovorna akciju koja se 
pripremala za smjenu cijelog Centralnog komiteta koji je optužen da i dalje, nakon Karađorđeva, vodi 
nacionalističku politiku. Inicijative su dolazile iz Splita gdje su neki tražili rehabilitaciju M. Žanka. 

U skladu s Bakarićevom sugestijom, u kongresnom referatu Milka Planinc je o 
unitarističko-centralističkoj frakciji rekla: 

“... To je kontrarevolucionarna djelatnost... kada bi pobijedila vodila bi u građanski rat, jednako kao 
i ona... separatistička."16 

Nakon VII. kongresa SKH donekle je uspostavljena ravnoteža prema unitarizmu i nacionalizmu. 
Kampanja je popustila, Hrvatska se smirila čekajući novo vrijeme... i novu priliku. Opća konstelacija nije 
omogućila obnovu slobodnijega političkog života, energije za oživljavanje reforme nije bilo, strukture su se 


uglavnom okrenule održavanju i funkcioniranju postojećega sustava. 


5. Posljednje godine Titove vladavine 


Nakon udara na separatističke (Hrvatska i Slovenija) i na unitarističko-centralističke (Srbija) 
tendencije, sve opozicijske snage su se pasivizirale. Na više i najviše položaje vratili su se i neki stari ratni 
kadrovi ali je partijski vrh jednoglasno spriječio povratak I. Gošnjaka na čelo Hrvatske. Boračka je 
organizacija faktički postala politička stranka koju su organi vlasti zbog straha slušali kao i Savez 
komunista. Razgranata mreža ONO i TO povojničila je civilne institucije. Koncepcija udruženoga rada nije 
se ostvarila; gigantizam institucija bio je posljednji korak u dvadesetodišnjem razvijanju samoupravljanja. 
Ugasili su se izvori energije za reforme, inovacije, ideje — nastupila je faza konzervativizma, nemoći i 
dekadencije. 

Ipak, u politički je život ulazila generacija rođena u režimu socijalizma. Ona, međutim, od starijih 
nije preuzela viziju “evatuĆeg socijalizma" u SSSR-u, veĆ se divila zapadnoj demokraciji i visokom 
standardu. 

Potpuna blokada i mrtvilo političkoga života posljedica su apsolutne nemoći da se dođe do bilo 
kakva rješenja “jugoslavenskog pitanja" — sve je bilo nemoguće osim statusa quo. Međunarodna zajednica 
ne dopušta izlazak iz Jugoslavije, a odnos snaga u njoj doveo je do pat pozicije. Moralo se živjeti u 
zajedničkom kavezu. U takvoj društvenoj atmosferi održan je 20-23. lipnja 1978. Jedanaesti kongres SKJ. 


On ne bi zaslužio da ga se spomene kad ne bi bilo začuđujućeg raskoraka s realnim životom. Naime, dok su 

delegati slušali referate o najuspješnijoj i najstabilnijoj zemlji na svijetu, na vrata je već zakucala teška 
ekonomska kriza. 

Kao i u ranijem desetogodišnjem razdoblju, Titov mogući odlazak svakim je danom sve više 
djelovao ne samo na tekuće događaje već i na sudbinu Jugoslavije. S obzirom na to da je Kardelj, s Titom 
suosnivač Jugoslavije, četrdeset godina bio drugi u hijerarhiji ili s Rankovićem dijelio drugo mjesto, 
vladajući krugovi u svim republikama računali su da će on koji je bio 18 godina mlađi, naslijediti Tita. On se 
već godinama i pripremao za tu funkciju. Bakarić, naravno, nije mogao računati s tim jer ga Srbija ne bi 
prihvatila, uvjerena da njoj, nakon Kardelja, mora pripasti mjesto šefa države i Partije. 

Svojom bezgraničnom upornošću, autoritetom ideologa Partije, ali i vještinom, Kardelj je 
1971-1976. pod plaštem ideologije samoupravljanja uspio izgraditi divovsku pravno-tehničku mrežu tzv. 
udruženog rada i dobiti konsenzus za Ustav 1974, u nadi da će izvjesno vrijeme osigurati kakav-takav 
opstanak društvenog sustava 1 cjelovitost Jugoslavije. Međutim, sve glavne tendencije djelovale su u 
suprotnom pravcu. 

Koncepcija udruženog rada ostala je “mrtvo slovo na papiru"; nije “razbila moć tehnostrukture", ali 
je obnovila vlast političke birokracije koja je nakon kampanje ponovno uspostavila savez s menedžerima i 
tehnokratima, tvoreći zajedno jedinstven vladajući sloj. 

Jugoslavija je već bila u procesu raspadanja jer u njoj nije bilo pretpostavki za stvarne 
liberalno-demokratske samoupravne i socijalne pokrete — njome su vladali nacionalizmi u svim sredinama. 
Nacionalizmi su bili jedina masovna ideologija. 

Proces osamostaljenja republika i pokrajina nastavljen je nakon donošenja Ustava 1974. Gotovo 
svaki novi zakon donosio je nove elemente te samostalnosti tako da su one u 1976. dobile prava i na 
utvrđivanje svojih deviznih bilanca, praveći obračune kao da su samostalne države. Na toj trasi 
osamostaljenja, republike i njihova poduzeća dobili su pravo podizanja međunarodnih zajmova, ali uz 
jamstvo federalne države. Dakle, republike podižu međunarodne zajmove, a računi za otplatu stižu 
federaciji. Na djelu se odmah našla balkanska igra. Prva je krenula Srbija, savezni ministar financija Petar 
Kostić je, bez znanja savezne vlade, uzeo milijardu dolara za željezaru Smederevo, a za njime su pošle i 
ostale republike. Zajmovi su uzimani vrtoglavom brzinom. Ostarjeli Tito i oboljeli Kardelj nisu mogli 
obuzdati mafijaštvo savezne administracije i pritiske republika. Dug je 1971. iznosio 1,2 milijarde dolara, 
1976. 7,93 milijarda, 1977. 9,540 milijardi a do Titove smrti narastao je na preko 18 milijardi. Pokrivenost 
uvoza izvozom pala je 1977. na gotovo 50%. Godišnja je devalvacija 1980. bila 36%. 

Toj golemoj masi deviznog novca treba pribrojiti oko 20 milijardi dolara od doznaka radnika, a 


sedamdesetih potrošeno oko 45 milijardi dolara. 17 


665 


Kardelj je, naravno, bio svjestan što ga čeka kada od Tita preuzme kormilo i zato je pokušao 
zaustaviti zaduživanja. Nije od 1974. godine bilo nijedne sjednice ni drugih zatvorenih sastanaka da Kardelj 
nije molio, apelirao, kritizirao uzimanje stranih zajmova. Na sastanku saveznih funkcionara veljače 1977. 
rekao je da je iznimno zabrinut za daljnji tijek događaja dodavši: “...nemojte više čekati na mene (već je 
znao da je smrtno bolestan, D.B.), ... kada čitam novine i slušam govore jednostavno me strah... Doći ćemo 
za godinu-dvije u galopirajuću inflaciju, u situaciju kao Čile (državni udar protiv predsjednika Allendea, 
D.B.) ... na opasnoj smo prekretnici... jednostavno se čudim da se to ... ne sagledava. Ići ćemo na drastične 
mjere kada bude kasno... Strašno sam zabrinut za taj razvoj.?18 

Samo nekoliko mjeseci kasnije potpuno suprotno katastrofičnoj Kardeljevoj viziji, XI. kongres je 
isticao kako je Jugoslavija u posljednjim godinama ostvarila gospodarski uspjeh. Društveni proizvod je od 
1974. do 1977. realno porastao za 25,3%, osobni i društveni standard za oko 25%, a realna osobna primanja 
zaposlenih za 36%, što je vjerojatno bez presedana. Za te tri godine zaposlilo se oko 850.000 ljudi, izgradilo 
se 580.000 stanova, a rasli su i svi ostali oblici potrošnje. Osnovnu je školu pohađalo gotovo 3 milijuna 
učenika, odnosno 95% djece odgovarajuĆe dobi, srednje škole više od 900.000, a u višim i visokim 
školama, kojih je 1966-67. bilo 319, studiralo je više od 400.000 studenata. 19 

Golemi investicijski val, najveći u proteklih 30 godina godina, obuhvatio je više od 40% 
društvenoga proizvoda. Ponosno se isticalo da je Jugoslavija s blizu 40.000 objekata u izgradnji najveće 
gradilište u Europi. 

Na XI. kongresu SKJ konstatirano je da je Jugoslavija po tipu društvenih odnosa zemlja bez 
presedana i komparacije u suvremenom svijetu. Naime, razvijeni se kapitalizam, izgrađen po načelu 
proizvodnje viška vrijednosti (profita), kao veoma stari sustav, već skoro čitavo stoljeće nalazi u stanju 
povijesnog iscrpljivanja, što vrijedi i za zemlje državnoga socijalizma, čija su društva konstituirana na 
državnom monopolu koji upravlja i stvarima i ljudima, zbog čega i on iscrpljuje mogućnosti daljnjega 
uspješnog razvoja. Zemlje u razvoju u poznatim su teškoćama traženja svojih putova... Nasuprot tim 
tipovima društava Zapada i Istoka, kao i zemalja u razvoju, jedino Jugoslavija ima prednost po tome što je 
kreirala moderni koncept društvenoga razvoja koji postupno nadvladava društva koja proizvode profit, kao i 
društva s državno-partijskim monopolom, tj. s proizvodnjom državne dobiti. Taj moderni koncept, koncept 
socijalističkoga samoupravljanja, program je za današnje i buduće generacije. 

Videći da je koncepcija udruženog Tada u krizi, Kardelj je pokušao s platformom demokratizacije 
društvenoga života. Radi se o studiji Pravci razvoja političkog sistema socijalističkog samoupravljanja, koja 
je publicirana 1977. a kojuje CK SKJ prihvatio kao platformu za pripremu XI. kongresa SKJ. 

Pojava te Kardeljeve studije snažno je odjeknula i u Jugoslaviji i u svjetskoj javnosti. 

Dva su ishodišta razumijevanja konteksta pojave i značaja Pravaca razvoja... : prvi, potreba da se 


teorijski obrazloži i ideologijski racionalizira i popravi postojeći oblik političke organizacije društva, kakav 

je ozakonjen ustavom i ZUR-om, te da se naznače pravci njegova razvoja; i drugi, potreba da se taj politički 
poredak odredi prema dvama dominantnim tipovima modernih političkih uređenja: klasičnom 
višepartijskom sustavu kapitalističkog društva i jednopartijskom sustavu istočnoeuropskih socijalističkih 
društava. Obje su potrebe iziskivale teorijsko utemeljenje novoga jugoslavenskog koncepta političke 
organizacije društva. 

Obnovu rasprava o političkom uređenju društva Kardelj obrazlaže dilemama što “postoje u svjetskoj 
socijalističkoj praksi i kao takve imaju određeni utjecaj i na svijest našeg društva". Nova pojava “svjetske 
socijalističke prakse" u to doba jest eurokomunizam, politika zapadnoeuropskih komunističkih partija koje 
“svoju političku borbu za socijalizam povezuju i s obranom institucija pluralizma političkih snaga" kao 
realnom politikom. Činjenica da je Savez komunista i oficijelno izrazio razumijevanje za takvu politiku 
talijanske, francuske i španjolske komunističke partije, dodatno je naglasila aktualnost političkog sustava. 
Temeljna razlika dvaju koncepata uspostavljena je već u njihovim polazištima: politička demokracija polazi 
od apstraktnoga građanina i njegovih političkih prava i sloboda, a samoupravna demokracija od 
konkretnoga, zbiljskog radnog čovjeka i njegovih društvenih prava i sloboda. Prvoj je imanentna artikulacija 
općih društvenih interesa kao od stvarnih ljudi odvojenih interesa jedne klase, a drugoj identificiranje općih 
sa samoupravnim interesima radnih ljudi. S obzirom na različite uvjete života pojedinaca, društvenih 
skupina i zajednica, njihovi su interesi nužno različiti; svima treba omogućiti i artikuliranje u političkom 
sustavu. Stoga je jugoslavenski politički sustav pluralistički, ali se taj pluralizam iskazuje kao pluralizam 
samoupravnih interesa i njihovih nosilaca. Interesi se iskazuju na šest područja na kojima su uspostavljene i 
institucije političkog sustava: u udruženom radu; u društvenim djelatnostima (kulturi, znanosti, školstvu, 
zdravstvu itd.); u mjesnim zajednicama i općinama; u republikama, pokrajinama 1 federaciji; na području 
djelatnosti društveno-političkih i društvenih organizacija; u brojnim drugim područjima delegatskog 
organiziranja ljudi. 

Prihvatiti “eurokomunizam' zapadnoeuropskih partija značilo bi potpunu likvidaciju režima i 
prijelaz na višestranačje što, naravno, nije bilo moguće pa je Kardelj zato želio ubaciti “u uho" 
jugoslavenskih komunista kategoriju “pluralizama" interesa koja je bila suprotnost kategoriji “monolitnosti? 
socijalističkoga društva, u nadi da će to otvoriti put za neke buduće promjene... 

Iako su CK SKJ, a zatim i XI. kongres, prihvatili Kardeljevu studiju kao partijski dokument, vodeće 
političke snage društva nisu ništa učinile da primijene Kardeljeve ideje na politički život. One su tada bile 
gotovo opsjednute problemima priprema za Kardeljev i Titov odlazak. Dogmatske su sredine u Savezu 
komunista zlurado i podrugljivo “šaputale" o novoj đilasovštini u Kardeljevoj studiji. 

Nakon što je Kardelj 1977-78. smrtno obolio, Tito se, dvije godine uoči smrti, ponovno našao pred 
problemom svoga nasljednika. Nikako se nije mogla izbjeći mogućnost da Srbija istodobno dobije mjesto 


šefa Partije i šefa države. Sa Srbijom je Tito u sukobu 16 godina. Ona je već Plavom knjigom 1977. najavila 

da će tražiti reviziju Ustava 1974. Nema dokaza ali je moguće, na osnovi prethodnoga razvoja, pretpostaviti 
da se on bojao da će mu Srbija uništiti njegovo povijesno djelo. Trebalo je dakle na nov način riješiti 
problem nasljednika. 

Prijelomni trenutak u traženju rješenja “tko će zamijeniti Tita", nastupio je u jesen 1970, kada je 
sam Tito u javnom govoru u Zagrebu izložio ideju o uvođenju ustavne institucije “kolektivnoga šefa države" 
u obliku Predsjedništva SFRJ, koje je uvedeno Ustavnim amandmanima 1971. godine, a preuzeto i u Ustavu 
SFRJ 1974. godine. 

Ostalo je da se riješi i pitanje Titova nasljednika u Partiji. Ali, problem pozicije, uloge i strukture 
partijskoga vrha bio je složeniji od problema državnog vrha, ponajprije zbog razlika u legitimitetu tih tijela. 
Sastav Predsjedništva SFRJ legitimirao se načelom suvereniteta članica federacije, utemeljenim 
jugoslavenskim rješenjem nacionalnoga pitanja. Osnovno je načelo konstitucije Saveza komunista 
demokratski centralizam. To je otvorilo problem odnosa između “isfederirane federacije", u kojoj se glavne 
odluke donose konsenzusom, i Partije u kojoj vlada načelo centralizma, što znači da u njoj nema takve 
samostalnosti republičkih organizacija kao u federalnoj državnoj strukturi. A implikacije su rješenja toga 
problema dalekosežne, jer se oba načela konstitucije odnose na cjelinu političke strukture iste društvene 
zajednice, u kojoj odluka partijskoga vrha via facti obvezuje sve članove, pa i državne funkcionare, jer su 
gotovo svi oni komunisti — članovi SKJ. 

Problem strukture i funkcioniranja partijskoga vrha riješen je potkraj 1978. u sklopu Titove ideje o 
kolektivnom rukovođenju u svim institucijama političkoga sustava. U jesen 1978. uvedena je funkcija 
jednogodišnjega predsjednika Predsjedništva SKJ. 

Josip Broz Tito je godinu dana prije svoje smrtne bolesti oblikovao ideju o demokratizaciji sustava i 
metoda rukovođenja. Ideja se sastojala u tome da se na svim razinama političkog odlučivanja — od općine do 
federacije, odnosno prvo od federacije, jer je ona već početkom sedamdesetih i institucionalizirana i 
verificirana — u forumima i rukovodstvima uvede metoda kolektivnoga rukovođenja s predsjedavajućim, 
dakle bez dotadašnjeg predsjednika, koji je imao golemu moć. 

Sam je Tito izjavio da je o tome dugo razmišljao, što se može lako argumentirati i činjenicom da je 
punih osam godina prije te inicijative (u jesen 1970) prvi put najavio uvođenje kolektivnog rukovođenja. 
Imao je golemo iskustvo s mamutskim birokratskim sustavima još prije rata, znao je što je hijerarhija jer se 
kao šef države i sam s njome hrvao, osjetio je s kakvom se strašću ljudi bore za vlast, čak i u njegovoj 
okolini itd. Vladimir Bakarić je ocijenio da je Tito prije svega imao na umu međunacionalne odnose u 
Jugoslaviji. Izgleda da je ne samo ideja socijalističkog samoupravljanja nego i višenacionalna struktura 
Jugoslavije neminovno morala jednom dovesti do Titove ideje. Tito je zahtijevao i da se promijeni i izborni 


sustav tako da se za svaku rukovodeću funkciju uvede više kandidata. 

Također je predložio da se ozakoni načelo kolektivnoga rada i rukovođenja na svim razinama, kako 
bi se smanjila moĆ “čelnih? ljudi i “lidera", ali je glavni motiv, inspiracija i smisao bila da se time osigura i 
što bolje funkcioniranje federacije. Po riječima njegova bliskog suradnika Vladimira Bakarića, imao je pred 
sobom sliku federacije u kojoj “... nepomicanje ili dugi mandat daje mogućnost da se nametne netko ili neka 
republika i zato je na tome inzistirao...?20 

Sa stajališta boljševičke tradicije i uloge komunističke Partije na vlasti, uvođenje jednogodišnjega 
mandata umjesto generalnog sekretara 1 vođe Partije značilo je, zapravo, njezino razaranje. I to je učinio 
Tito, koji je od 1937. dopuštao sve osim potkopavanja jedinstva i moći Partije. 

Poznato je kakvu je golemu moć imao šef vladajuće partije. Iskustvo nekih socijalističkih zemalja s 
monopolom vlasti šefa partije više je nego tragično. S vemenom se demokratski centralizam pretvorio u 
vlast centralnog komiteta, zatim u vlast njegova politbiroa, i konačno u neograničenu vlast generalnog 
sekretara. U pojedinim je razdobljima nekih vladajućih partija moć generalnog sekretara dostizala moć 
apsolutnog vladara u apsolutnim monarhijama. Čak i članovi politbiroa, u tim i takvim slučajevima, bili su 
neka vrsta osobnoga kabineta vođe partije. U svom ekstremnom obliku on se razvio u poznati Staljinov 
model. 

Ideja o kolektivnom rukovođenju “pogodila? je moć čelnih ljudi u Partiji, spriječila dramatične 
zaplete u borbi za vlast i osigurala stabilan prijelaz u poslijetitovsko razdoblje. Građani Jugoslavije proces su 
inauguracije novoga šefa države mogli gledati na TV samo nekoliko sati nakon Titove smrti, dok građani 
nekih drugih zemalja nakon smrti svojih lidera mjesecima nisu saznali za dramatične događaje u borbi za 
vlast. 

Veliki dio javnosti, osobito svjetske, živio je desetak i više godina u uvjerenju da će smjena 
rukovodstva nakon Titove smrti izazvati političku krizu Jugoslavije. Neki su smatrali da će doći u pitanje i 
sam njezin opstanak. A prijelaz je proveden mirno i dostojanstveno, bez ijednog incidenta. Silne pripreme za 
sigurnost u zemlji pokazale su se preuveličanima. 

Od Titove je smrti prošlo skoro pet godina. U političkom se životu za to vrijeme nije pojavio nijedan 
signal rađanja nekoga novog lidera Jugoslavije. 

Ustav zemlje i Statut Partije to zabranjuju. Ali nije samo to razlogom da nije bilo kandidata za 


“nasljednika". 


6. Titova smrt 


Sin siromašnoga seljaka (rođen 1892. godine), prosječan učenik u osnovnoj i zanatskoj školi; radnik 


“fremter"? po Austriji, Češkoj i Njemačkoj od 1911. do 1913, vojnik na balkanskom i ruskom ratištu od 

1914. do 1916, ruski zarobljenik, lutalica i sudionik u boljševičkoj revoluciji od 1917. do 1921. godine te 
radnik i sindikalni aktivist od 1921. do 1927. godine, Josip Broz Tito 1928. godine preuzima vodstvo 
zagrebačke komunističke organizacije; nekoliko godina prije Drugoga svjetskoga rata dolazi na čelo 
Komunističke partije Jugoslavije (KPJ), u ljeto 1941. godine podiže ustanak protiv okupatora, od ničega 
stvara partizansku vojsku koja 1943. godine, usred Drugoga svjetskog rata, narasta na oko 300.000 boraca; 
29. studenoga 1943. godine proglašava novu državu — federativnu Jugoslaviju; razbija vojsku Velike Srbije 
— četnike Draže Mihailovića i kvislinšku Nezavisnu Državu Hrvatsku (NDH) te 1945. uspostavlja 
komunističku vlast u Jugoslaviji; Staljinu i svjetskomu komunističkom pokretu suprotstavlja se 1948. 
godine, zatim sprječava “restauraciju kapitalizma" i početkom pedesetih godina trasira “treći put" 
koncepcijom samoupravljanja s ograničenim tržištem i lokalnom samoupravom, krajem pedesetih inicira i 
vodi svjetski pokret nesvrstanosti, protiv oba bloka — sovjetskog i američkog — protiv atomskog 
naoružavanja, a za svijet miroljubive koegzistencije; od sredine šezdesetih otvara proces reforme federacije 
te u posljednjem desetljeću svoga života pokušava spasiti Jugoslaviju projektom njezine konfederalizacije; 
4. svibnja 1980. umire, a ispratilo ga je 209 stranih državnika i drugih delegacija iz 127 zemalja koje su 
vodili šefovi država ili vlada, uključivši države obaju antagoniziranih blokova i sve nesvrstane zemlje 
svijeta. 

“Fenomen Tito" i znanstveno je i zdravorazumski teško objašnjiv. Njegovo polustoljetno političko 
djelo valjalo bi staviti u kontekst jugoslavenskih, balkanskih, svjetskih procesa 20. stoljeća, a to je tema bez 
granica. U tom “stoljeću zla" poginulo je nekoliko stotina milijuna vojnika i civila, kao žrtve ratova i 
totalitarističkih režima koji su uspjeli iracionalnom politikom zaluditi mase i beskrupulozno vladati njima, 
što je teško objašnjivo. 

O Titu je u Jugoslaviji, za njegova života, napisana biblioteka radova, ali svi su oni bili u 
vulgarno-apologetskom stilu, a od njegove smrti srpski nacionalisti po njemu “pljuju i optužuju ga da je 
tijekom čitavog života svjesno i sustavno “uništavao? Srbiju i srpski narod, a hrvatski mu, s druge strane, 
“na dušu" stavlja uništavanje hrvatske države, kvislinške NDH, i pokolj dijela njezine zarobljene vojske u 
svibnju 1945. Slovenci, Makedonci, Albanci i Bošnjaci-muslimani po Titu ne “pljuju", ali i ne plaču puno za 
njim. Militantni vjernici svih vjera i radikalni nacionlisti svih nacija ili ga negativno ocjenjuju ili drže kako 
nije dostojan da se o njemu bilo što govori, a još manje piše. Povjesničari, politolozi i političari čekali su da 
prođe antititovska klima i da se dobije veća povijesna distanca. 

Tito je 37 godina (1943-1980) upravljao najheterogenijom i najkonfliktnijom europskom zemljom 
20. stoljeća. S obzirom na tu činjenicu postavlja se pitanje kako je mogao stvoriti i održavati takvu 


heterogenu državnu tvorevinu! 

Prvi i najvažniji činitelj Titova vladanja bila je sinteza gotovo nepomirljivih interesa; na taj način je 
iz svih naroda okupljen dio snaga koje su formirale sociopolitički blok 1 slijedile Tita. Ta sinteza se stalno i 
dramatično mijenjala 1z faze u fazu. 

U ratnom razdoblju 1941-1945. Titova je jugoslavenska sinteza Srbima obećavala da će svi živjeti u 
jednoj državi; Hrvatima da će dobiti republiku, državu, i biti spašeni, s jedne strane od obnove velikosrpske 
Jugoslavije i, s druge strane, od ponora poraza u koji ih je vodila kvislinška NDH; Slovencima, 
Makedoncima, Crnogorcima i narodima BiH uspostavu države-republike i, naravno, svima oslobođenje od 
okupatora i novo pravednije društveno uređenje, zasnovano na “narodnoj vlasti". 

Dio je ratnih obećanja i ispunjen! 

U razdoblju od 1945. do 1950. Titova je jugoslavenska sinteza ojačavala njegovu moć forsiranjem 
industrijalizacije zaostale primitivne seljačke zemlje. Iako je Tito obmanuo narod, obećavši mu da nakon 
rata i dolaska na vlast neće uvesti “komunizam'', u praksi će mu to kasnije puno pomoći; naime, narod je za 
četiri-pet godina stekao gorko iskustvo o tomu što je taj režim i u kakav bi ga boljševički mrak odveo da ga 
nije spasio isti čovjek koji ga je u to i uveo. 

U razdoblju od 1948. do 1954. Titova jugoslavenska sinteza donosi prekid odnosa s SSSR-om, 
žestoku osudu staljinizma, kritičku analizu komunističke prakse u Jugoslaviji, uspostavljanje prekinutih 
vojnih, ekonomskih i političkih veza s SAD-om i zapadnim zemljama, verziju novoga društva koje će se 
razvijati na ideji socijalističkoga samoupravljanja. 

I dio te sinteze bio je ostvaren. 

U razdoblju od 1964. do 1974. Titova sinteza dopunjava sve tri prethodne novim elementima: 
prevođenjem gospodarstva u tržišne uvjete poslovanja, političkom demokratizacijom, većom nacionalnom 
slobodom i “federiranjem federacije" prema konfederaciji. 

Dio i te sinteze također je ostvaren. 

U razdoblju od 1974. do 1980. osim prakticiranja polukonfederativne procedure, novih elemenata 
modernizacije i progresa nije bilo. Dinamika je prešla u stagnaciju — čekala se Titova i Kardeljeva smrt. 
Mase i elite bile su svjesne nove velike, ali neodređene prekretnice. 

Drugi je činitelj Titove moći integrirana državno-partijska mašinerija. Selekcijom najodanijih i 
najpouzdanijih održavan je vladajući sloj koji je bio stup režima. 

Treći činitelj uspješnosti Titova vladanja Jugoslavijom bio je njegov oslonac na mlade generacije. Iz 
rata je izašao s najmlađom vojskom i najmlađim kadrom u svijetu. Rijetko se mogao sresti netko iznad 
tridesetak godina čak i među ministrima i generalima. 

Četvrti činitelj Titove moći bila je vojska čijoj odanosti nije bilo primjera u ostalim komunističkim 
zemljama. Tito je od prvoga dana rata, tijekom sve četiri godine, kao glavni zapovjednik vojske mnogo puta 


bio izložen smrti, na puškomet udaljenosti od neprijateljskih strijelaca. Nakon rata, sve do svoje smrti, Tito 

je vojsku odvojio od društva 1 nitko i nikada — ni Partija, ni vlada, ni parlament — nije smio postaviti pitanje 
statusa vojske. Ona je bila nadnacionalna sila. To su političari znali. Onaj tko je vladao vojskom, imao je u 
rukama “posljednji argument" — a to je bio samo Tito. Naravno, uz vojsku, Partiju i državu, tu je i tajna 
policija. A sve te poluge vlasti bile su u Titovim rukama. 

Peti činitelj Titove moći međunarodna je pozicija Jugoslavije koju je on, i samo on, izgradio nakon 
sukoba sa Staljinom. Njegovo NE Staljinu spada u anale najvećih fenomena hrabrosti. Nakon raskida s 
SSSR-om, nije se “predao" Zapadu, a nakon normalizacije odnosa s SSSR-om 1955. godine, nije se vratio u 
ruski blok nego je Jugoslaviju podigao s balkanske, pa i europske, na svjetsku razinu stvaranjem pokreta 
nesvrstanih. Niti jedna druga zemlja na planetu nije uživala takvu podršku obaju blokova i više od stotine 
nesvrstanih zemalja kao Jugoslavija. 

Engleski pisac Jasper Readerly, autor knjige Tito-biografija svoga je junaka prikazao kao 
“najvećega svjetskog kolekcionara osobnih poznanstava, prijateljstava i državničkih posjeta. Od jedne male 
balkanske zemlje napravio je centar miroljubivog svijeta.?2 1 

Naravno, ima još činitelja; to je i Titova psihofizička stabilnost. Satima je znao strpljivo i smireno 
slušati sugovornike, vješto skrivajući svoje namjere, pa čak i zavaravajući kako protivnika, tako i suradnika. 
Imao je lukavstvo političkoga uma itd. Dinamična Titova jugoslavenska sinteza, kojom je stvorio i upravljao 
Jugoslavijom, s vremenom je u sebi zametnula i svoju suprotnost. Naime, nadnacionalnost i anacionalnost 
Tita i vodećih ljudi KPJ omogućile su im da bez emocija utvrde granice republika-država, a upravo su se na 
tome problemu zakrvile sve nacionalističke stranke i završile u međunacionalnom ratu 1941-1945. Međutim, 
trajna blokada i represija protiv svih, pa i beznačajnih oblika manifestacija nacionalnog života, sve u svrhu 
suzbijanja velikosrpskih hegemonističkih pretenzija i separatizma hrvatskog i drugih naroda, doživljavana je 
kao antisrpska odnosno antihrvatska politika, a ne samo kao formula spašavanja Jugoslavije. Zato je s 
vremenom rastao otpor čiji je centar bio Beograd, a po zakonu spojenih posuda otpor je nastao i u Zagrebu. 
Srbija nije nikad prihvatila federalizam, a pogotovo posljednju Titovu sintezu sadržanu u Ustavu 1974; 
Hrvatska nikada nije odustala od ideje nacionalne države. To vrijedi i za ostale nacije. 

Društvene promjene, nastale za vladavine J. B. Tita od 1943. do 1980. godine, tako su duboke da se 
može govoriti o dva tipa državno-pravnoga i gospodarskoga sustava: jednom u početku, a drugom na kraju 
njegove vladavine. 

U prvim godinama Titove vladavine (1945. do 1960-ih), Jugoslavija je po Ustavu bila federacija, a u 
praksi je funkcionirala kao unitarna autokratska centralistička država ustrojena po staljinističkom modelu. 

U posljednjim godinama Titove vladavine, kao rezultat dvadesetogodišnjih promjena, nastala je 
specifična vrsta jugoslavenske konfederacije. Po Ustavu iz 1974, suverenitet republika i pokrajina bio je jači 
od saveznoga suvereniteta. Tzv. savezne odluke donosile su se u procesu sporazumijevanja i dogovaranja 


republika i pokrajina, uz ustavno pravo veta i uz njihovu paritetnu zastupljenost u tijelima federacije. One su 

u svojim vladama imale i resore za vanjsku politiku, a uz JNA, kao saveznu armiju, imale su i svoje 
republičke vojske u obliku teritorijalne obrane. Predsjedništvo Jugoslavije, njezina vlada i parlament služili 
su kao “zeleni stol" za vođenje pregovora među republikama. Jedini preostali institucionalni ostaci 
jugoslavenke centralističke države bile su dvije institucije: Tito, kao predsjednik države, i JNA. Gotovo sve 
ostalo prešlo je u nadležnost republika. Takvo je stanje bilo prekriveno prvo plaštom lažne jedinstvenosti 
komunističkog režima; drugo, Titom, bez čije suglasnosti ni republike ni federalni organi nisu smjeli javno 
otvarati krupne političke probleme i donositi bitne odluke, pa je on, iako tvorac konfederacije, bio glavna 
prepreka da ona prije profunkcionira (od 1971); treće, sve republike su samostalno održavale režim čvrste 
ruke, pa je izgledalo kao da vlada jedinstvo zemlje i, četvrto, međunarodna zajednica je Jugoslaviju tretirala 
kao jedinstvenu, pa čak i monolitnu državu, koju je bezrezervno podržavala. 

Usporedno s promjenama u federativnom uređenju Jugoslavije, provođene su i promjene u 
funkcioniranju SKJ kao glavnoga stupa i nositelja jugoslavenske države. Naime, od jedinstvene i monolitne 
partije, IX. kongres SKJ 1969. godine Statutom je utvrdio da su savezi komunista samostalne političke 
organizacije u sastavu SKJ. 

Uz radikalne promjene federativnog uređenja države, druga se najkrupnija promjena zbila u 
gospodarstvu. U prvim godinama Titove vladavine jugoslavenska je privreda funkcionirala kao jedinstveni 
mamutski kartel-koncern-trust u koji je bilo uključeno sve — od obrtničkih radionica do poljodjelstva, 
industrije, elektroprivrede, PTT-a, željeznice itd. 

Na kraju višekratnih reformi, od kraja šezdesetih, izgrađene su nacionalno-republičke ekonomije, a 
poduzeća i banke stekli su poslovnu autonomiju, sličnu onoj u zemljama tržišnoga gospodarstva; jedina veza 
s državom bili su porezi i državne mjere u kreditno-monetarnoj i uvozno-izvoznoj politici. 

Razlika, i to golema, bila je u tipu vlasništva. U Jugoslaviji nije postojalo privatno nego grupno 
vlasništvo (samoupravna poduzeća, slična zadrugama, budući da su svi zaposleni stvarali i samostalno 
dijelili svoj dohodak). 

Ako bismo komparirali proces transformacije u Jugoslaviji s onim u EEZ-u, našli bismo da su tamo 
procesi počeli od pune nacionalno-državne samostalnosti prema nadnacionalnim institucijama i 
integracijama; Jugoslavija je pak od ultracentralističke nadnacionalne strukture krenula prema sve većoj 
samostalnosti i suverenosti republika. Međutim, dugo putovanje u Europu, kao jedna ili kao šest država, 
prekinuto je raspadom Jugoslavije. 

Sve reforme koje su se izvodile od 1950. do 1980. bile su polovične. One su zaustavljane kada su 
tendirale prijelazu u višestranačje i restauraciji privatnoga vlasništva i kada su ugrožavale opstanak 
Jugoslavije. 

Tito kao komunist nikada nije “podlegao" dogmatizmu teoretičara, sklonosti stvaranju “savršenog 


modela" društvenoga poretka kao što je slučaj s Kardeljem i nekim drugim komunističkim ideolozima. Iako 

je satima strpljivo slušao rasprave i bio tolerantan, u teškim trenucima nije dopuštao demokratsku raspravu, 
pogotovo na plenarnim sjednicama i na kongresima, jer je znao da ga većina nije mogla pa, zapravo, ni 
htjela slijediti. Uvijek je imao ekipu od nekoliko ljudi koje je “obrađivao" za svoje velike odluke, a zatim je 
izlazio na šire forume (1948, 1966, 1971. itd.). 

U cjelini, trajno je držao reformski smjer, vladao autokratski: “Tito je diktator koji je vladao 
demokratskim metodama", kaže Krleža.22 

Na kraju života Tito je bio svjestan da njegovo djelo umire s njime. Godine 1978. poznati unitarist, 
član najvišega rukovodstva KPJ/SKJ Tempo, zapitao ga je: “Što je s Jugoslavijom"? Tito je odgovorio: 
“Nema više Jugoslavije.? 

“A što je s Partijom?" 

“Nema više ni Partije", odgovorio je Tito.23 

Koncepciju samoupravljanja razbila je sveopća civilizacijska zaostalost seljačkih balkanskih naroda, 
a Jugoslaviju stari državotvorni pokreti i nacionalizmi svih naroda, a u tome prije svega i iznad svega onaj 
velikosrpski, koji je najodgovorniji što se Jugoslavija raspala u moru krvi. Titov pokušaj da tu zemlju 


izvede iz Balkana u velik svijet, nije uspio. 


2 Povijest SKJ, Komunist, Beograd, 1985. 464-466. 

3 E. Kardelj, Izbor iz djela IV, Komunist, Beograd, 1979, 387, 

4 Ovaj autor je, kao direktor Instituta za društvena istraživanja Predsjedništva SKJ, o tome razgovarao s V. 
Vlahovićem (koji je poznat kao vrlo korektan i častan čovjek). 

5 Informacija CK SK Srbije o razgovorima kod predsjednika Tita 27. lipnja 1977. (u posjedu autora). 

6 E. Kardelja, Raskršće u razvitku našeg socijalističkog društva, Komunist, Beograd, 1969, str. 15 1 75. 

7 Dnevni listovi, 19. prosinca 1971. 

8 “Borba', 4. travnja 1973. 

9 V. Bakarić, Socijalistički samoupravni sistem i društvena reprodukcija, knj. 1, Informator, Zagreb, 1974, 
456, 457. 

10 Isto, 458. 

11 Isto, 470. 

12 Intervju, “Komunist" od 30. prosinca 1971. 

13 Jedan istaknuti političar rekao je autoru: “Molili smo, kumili i preklinjali rukovodioce u radnim 


organizacijama da razvijaju samoupravljanje, a oni bi često rekli: “Mi radimo po službenim novinama, 

zakonima i uputama'. Zato ćemo mi njima sada dati i nove službene novine, a ne samo ideološke i političke 
rezolucije, pa se više neće moći izgovarati na zakone.? 

14 V. Bakarić, nav. dj, 389. 

15 V. Bakarić, nav. dj., IV, 1-5. 

16 VII. kongres SKH, Vjesnik, str. 488. 

17 “Vjesnik", 14. kolovoza 1983, “NIN? 14. kolovoza 1983. i Savezni sekretarijat za financije. 

18 Informacija CK SKJ - bez datuma. 

19 XI. kongres SKJ, Komunist, Beograd, 1978, str. 417. 

20 Vladimir Bakarić, O ekonomskom i društvenom razvoju i nekim međunarodnim temama, Centar CK 
SKH za informiranje i propagandu, Zagreb, 1982, str. 21. 

22E. Čengić, S Krležom iz dana u dan, knj. 6, Svjetlost, Sarajevo, 1990, str. 31. 

23 B. Krivokapić, “Politikin svet" br. 2, (srpanj) 1990. Istu je verziju Tempo ispričao 1978. ovome autoru. 


Glava XVI. 
PROCES RASPADANJA JUGOSLAVIJE NAKON 
TITOVE SMRTI (1980-1987) 


Uvod 


Na prijelazu iz sedamdesetih u osamdesete godine u Jugoslaviji su se odigrala tri događaja s 
dalekosežnim implikacijama. Umrla su tri lidera revolucije i državnika: Edvard Kardelj, vječiti reformator, 
arhitekt društvenoga sustava socijalističkog samoupravljanja, tvorac svih ustava Jugoslavije, glavni autor 
Programa SK] i najvećega dijela programskih dokumenata KPJ-SKJ, umro je 10. veljače 1979; Josip Broz 
Tito, vođa revolucije i vođa naroda i narodnosti Jugoslavije, predsjednik SKJ i predsjednik SFRJ, umro je 4. 
svibnja 1980. godine; dr. Vladimir Bakarić, koji je 40 godina bio na čelu Hrvatske, druge po veličini 
republike Jugoslavije, umro je 16. siječnja 1983. Vjerojatno Će povijest 1980. godinu, kada je umro Josip 
Broz Tito, označiti završetkom jednoga i početkom drugoga povijesnog razdoblja Jugoslavije. Taj je 


događaj, dakako, bio očekivan i Jugoslavija se s uznemirenošĆu gotovo 15 godina pitala kojim Će se 

smjerom zemlja razvijati nakon Titove smrti. Međutim, prijenos ovlasti s predsjednika SFRJ i predsjednika 
SKJ na nove ličnosti i institucije odigrao se mirno, pred očima milijuna ljudi, po unaprijed pripremljenoj 
ustavnoj i statutarnoj proceduri. 

Drugi je događaj izbijanje najdublje ekonomske krize koja se očitovala početkom osamdesetih, u 
trenutku Titove smrti, a koju političko rukovodstvo zemlje “ni u snu? nije naslućivalo, iako se ona počela 
intenzivno razvijati od sredine sedamdesetih godina. Uporno se odbijala i pomisao na mogućnost da 
samoupravni socijalizam može biti zahvaćen krizom. Ekonomska kriza brzo se širila kao kriza 
funkcioniranja društvenog sustava, što je izazvalo pritisak da se preispita cjelokupno idejno i političko 
naslijeđe Titove epohe. 

Treći krupan događaj bilo je iznenadno izbijanje masovnih nemira među albanskim stanovništvom u 
Autonomnoj Socijalističkog Pokrajini Kosovo, koji su tendirali pobuni. Cilj tih nemira bio je stvaranje 
republike Kosova i njezino eventualno spajanje s Albanijom, što je ugrozilo teritorijalni integritet 
Jugoslavije i njezin federalizam. 

Pred narodima Jugoslavije povijesni je ispit u kojemu će pokazati hoće li imati snage za novi 
međunacionalni sporazum koji bi im omogućio miran razvitak 1 ulazak u europsku strukturu ili dogovorno 
razdruživanje, ili će se survati u ponor rata. U svjetlu takvih dramatičnih opcija Titova formula dana u 
Ustavu 1974. bila je jedno jedino racionalno rješenje. Naime, u danim odnosima snaga i međunarodnom 
okruženju i velikosrpska hegemonija kao i separatizam Hrvatske i Slovenije — druge republike nisu imale 
snage za takav korak — vodili su izravno u rat. 

Zato parola “I poslije Tita Tito", nije bila samo propagandistička smicalica već realna politička 


opcija za miran suživot naroda i republika, naravno, uz vrlo radikalne zahvate u društveno uređenje. 


1. Prolom kritike — napadi intelektualaca iz Srbije na SKJ, 


Tita i federalizam 


Jedna od osnovnih oznaka političkoga života Jugoslavije nakon Tita bila je prava provala kritike, 
koja je postajala svakoga dana sve intenzivnija i žešća. Njezin osnovni cilj i smisao bio je u preispitivanju ne 
samo legitimiteta naslijeđenoga stanja već i propitivanju i samoga legaliteta društvenoga poretka. 

Neposredno nakon Titove smrti, tijekom 1981, 1982, 1983, 1984. i kasnije, publicirano je mnogo 
romana, drama, pripovijedaka, pjesama, dramatizacija književnih djela, znanstvenih, historiografskih, 
socioloških, ekonomskih, politoloških monografija, prijevoda djela strane literature, filmova, televizijskih i 
radijskih emisija, raznih članaka u dnevnom tisku i časopisima; sva su ta djela imala takve implicitne i 


eksplicitne političke poruke kojima su njihovi autori, uglavnom kulturni stvaraoci i znanstvenici, s jedne 

strane izložili kritici historijsko djelo komunističkog pokreta Jugoslavije, preispitujući i legitimitet i 
legalnost društvenoga pokreta stvorenog u revoluciji, a s druge strane najavili i deklarirali pravo na slobodu 
umjetničkoga stvaralaštva i slobodno znanstveno istraživanje, težeći da im se prizna “legitimitet" da budu 
“svijest 1 savjest društva" i pravo da se bore protiv društvenih deformacija i izopačavanja koja rađa “svaka 
politička vlast", te da ukazuju na “pravi put"? društvenoga razvoja. 

S obzirom na proces stvaranja pisanih djela, očito su mnoga od njih, osobito romani i znanstvene 
studije, nastajali više godina prije Titove smrti. 

Središnja tema vala kritike u 1982. i 1983. bila je “staljinizam" komunističkoga pokreta Jugoslavije, 
pokrenuta prije svega literarnim djelima o 1948. godini i o koncentracijskom logoru na Golom otoku. 

Tema je po sebi bila i ostala golemi izazov 1 za literaturu. Riječ je s jedne strane o grandioznom i 
herojskom otporu koji je KPJ pružila staljinističkom agresivnom nasrtaju na KPJ i na Jugoslaviju, a s druge 
strane tragičnom vremenu progona političkih protivnika, pristaša Staljina i Informbiroa, uglavnom 
komunista koji su, pod optužbom da su “peta kolona" vanjskog neprijatelja zemlje, bili zatvorski izolirani na 
pustom jadranskom otoku i ondje bili izloženi raznim vrstama mučenja. Ta povijesna epizoda bila je 
potpuno zasjenjena slavom pobjede nad staljinizmom i ostajala je tabu temom skoro trideset godina, a 
početkom osamdesetih pojavila se u literaturi kao veliko “otkriće" za javnost. 

Doduše, fragmenti te dramatske borbe i ljudskih stradanja pojavili su se i prije, npr. u romanu 
Dragoslava Mihajlovića Kada su cvetale tikve, u filmu Puriše —orđevića Podne i Krste Papića Lisice, ali su 
tek romani Antonija Isakovića Tren I, a posebno Tren II, zatim Nijemi orkestar Ferde Godine, Noć do jutra 
Branka Hofmana sugerirali čitatelju, preko slika i prizora, teror nad žrtvama, koji se ne razlikuje od 
staljinističkoga terora. O romanu Tren II pisalo se kao o čudesnoj knjizi čije scene “podsjećaju na prizore 
danteovskog pakla"1, koja “ide u red rijetkih prekretničkih knjiga“, koja pokazuje kako se vodila borba 
protiv staljinizma, staljinističkim metodama2, u kojoj su ispisane “... neke od najboljih stranica poslijeratne 
srpske književnosti..."3 Neki su književni kritičari roman proglasili “knjigom godine" itd. 

Približno u isto vrijeme, u travnju 1981, objavljena je zbirka pjesama Gojka —oga Vunena vremena, 
u kojoj autor u obliku licentia poetica aludira na najvišeg državnika zemlje, čija je “teška glava izlivena u 
bezbroj komada, tvrda i svojeglava, jedan rudnik olova i cinka i jedna velika livnica u glavnom gradu rade 
za tu glavu". Zbog aluzije kojom se vrijeđaju “najveće društvene vrijednosti", autor je osuđen na godinu 
dana zatvora. U povodu tog slučaja pokrenuta je kampanja protiv suđenja, a u svibnju 1982. u Beogradu je 
pod okriljem Društva književnika osnovan “Odbor za zaštitu umjetničke slobode", koji je organizirao seriju 
protestnih večeri poezije, proze i eseja u znak solidarnosti s pjesnikom. Listovi su objavljivali proteste u 
kojima su iznesena i stajališta da je “socijalistički sud apsolutno nekompetentan i nenadležan u pitanjima 


literature i umjetničkog stvalaštva".4 

U 1981. izišao je u Zagrebu roman Orden, Stjepana Čuića, u kojemu autor daje likove dvojice 
prekaljenih ratnika. Jedan je partizanski narodni heroj, a drugi je nosilac njemačkog ordena koji je dobio pod 
Staljingradom. U romanu je sve relativizirano tako što je rat bio pakao za oba junaka, svi ordeni su na koncu 
isti kao i njihovi nosioci, čime se sugerira pomirenje lica i naličja nacionalne drame. 

U 1982. godini pojavio se i roman Nož, autora Vuka Draškovića. Četnici su prikazani kao 
“sponatani pokret samozaštite srpskog naroda, bez neke ozbiljnije političke veze sa starom Jugoslavijom i 
bez ikakve političke ideologije", dok su komunisti u romanu određeni kao “sektaška organizacija, koja je 
posredno i neposredno kriva za pokolje Srba".5 

U travnju 1983. u podlistku “Književnih novina" objavljena je zbirka pjesama Ljubomira Simovića 
Istočnice koja, prema “NIN-u? od 24. travnja 1983, ima za cilj “da se sadašnjost optuži prošlošću“, a 
“Politika ekspres" (18. travnja 1983) vidi u pjesmama zlokobnost, beznađe, mrkli mrak koji “vladaju samo u 
ovoj našoj Srbiji" (pjesma “Mrki mrak": “ne može da se diše od mraka"). Nasuprot tome, “Književne 
novine" su u više brojeva (669, 670, 671/1983. godine) pisale da je kritikom (NIN-a) moć govora (pjesnika) 
suprotstavljena vlasti nad govorom, te da su to “sramni potezi kojima se htjelo začepiti usta" autoru pjesama 
od kojih će “dobar dio ući u fond trajnih vrijednosti srpske poezije". 

U 1983. u Opatiji, u izdanju “Otokora Keršovanija", pojavila se knjiga istaknutoga srpskog 
književnika Dobrice Ćosića, Stvarno i moguće, koja je odmah bila i osporavana i pohvaljivana. U knjizi se 
daje “sinteza povijesne sudbine srpskog naroda, kojem se želi dokazati uzaludnost njegovih povijesnih 
bitaka za slobodu od 1804. do 1941. (herojski tragizam), porečenost nekih njegovih vitalnih interesa i ciljeva 
u sadašnjosti iz čega se onda izvodi pesimistička prognoza o njegovoj budućnosti...?6 

U svom romanu Grešnik D. Ćosić7 pojavu i širenje komunističkoga pokreta smatra moralnom i 
političkom bolesti na, inače u osnovi zdravom, organizmu srpskoga građanskog društva. 

Osim takvih i drugih literarnih djela, početkom osamdesetih godina krenulo je i na istom valu 
preispitivanje legitimiteta postojećega stanja i u drugim oblicima pisane i usmene riječi, iskazane u 
pjesmama, pripovijetkama, pričama, basnama, aforizmima, intervjuima, na raznim omladinskim tribinama i 
književnim večerima u tako velikom broju da se dobivao utisak nekoga “duhovnog pokreta", katarze koja 
stremi “oslobođenju društva od ideologijskoga pritiska partijsko-političkog “režima. 

Istodobno je došlo i do rehabilitacije ranijeg “crnog vala" na filmu, kazališta su davala strana i 
domaća dramska djela u kojima su glavne teme staljinistički, moralni, politički, duhovni i kulturni teror nad 
čovjekom i degeneracija komunističkih pokreta u režime nasilja i terora itd. i sl. 

U okviru vala kritike naslijeđenoga i postojećeg stanja društvenoga realiteta, najizravnije 
osporavanje revolucije, uloge komunističkoga pokreta i društvenog poretka formulirali su pojedini filozofi i 


sociolozi, pretežno iz kruga intelektualaca oko časopisa “Praxis"'. 

Ovdje je riječ o skupini filozofa i sociologa koji su bili poznati protagonisti osporavanja legitimiteta 
političke vlasti u valu kritike, koji je eruptivno izbio početkom osamdesetih godina. 

Filozof Ljubomir Tadić kaže: “Specifičnost, složenost i teškoću procesa legitimacije u 
jugoslavenskom društvu vidim u tome što je to društvo nastalo kao rezultat političke revolucije boljševičkog 
tipa, s jedne strane, i sukoba vodstva te iste revolucije s krajnostima staljinizma... s druge strane. Usprkos 
teškim iskušenjima i značajnom otporu, jugoslavensko vodstvo nije nikada ozbiljno dovelo u pitanje 
boljševičku organizacijsku strukturu i duhovni sklop KP..., unatoč promjeni imena KP u SKJ.?8 
Jugoslavensko društvo po Tadiću ima dva izvorišta, i to boljševičko naslijeđe SKJ i sukob s velikodržavljem 
SSSR-a (1948). Po Tadiću, u sukobu sa staljinizmom 1948. godine i u političkom obračunu s KPSS-om 
(SKPb), KPJ nije napustila boljševičku koncepciju. On kaže: “SK je osporio dogmu o nepogrešivosti 
nekadašnjega vrhovnog autoriteta, ali se same dogme nije odrekao već je nacionalizirao ... vodstvo SK je 
provelo protestantizaciju boljševizma, nastojeći da umjesto stare “teologije? stvori vlastitu s osloncem na 
autoritarnu vlast."9 Dogma je, po Tadiću, nacionalizirana. Tako se pokazalo da SKJ, odnosno jugoslavensko 
društvo, nema dva izvorišta, kako se u početku tvrdilo, nego samo jedno: a to je okamenjena boljševička 
tradicija. 

Što se tiče načina rješenja nacionalnoga pitanja, političko rukovodstvo KPJ-SKJ nikada nije 
preispitalo koncepciju Kominterne o nacionalnom pitanju u Jugoslaviji. Kominterninu politiku razbijanja 
monarhističke Jugoslavije realiziralo je rukovodstvo SKJ koje je Ustavom 1974. razbilo socijalističku 
Jugoslaviju pretvaranjem republika u države — tvrdi Ljubomir Tadić. 

Beogradski filozof Mihailo Marković odbacuje legitimitet poretku, a posebno federalizmu, rekavši: 
“Nismo uspjeli. Nemamo samoupravljanje. Nemamo ni diktaturu proletarijata... Nemamo čak ni diktaturu 
partije. Imamo diktaturu osam partijskih vrhova i vrlo neizvjesnu budućnost.?10 

Teze identične ovima koje su formulirali spomenuti filozofi, izložene su i u studiji Stranački 
pluralizam ili monizam autora Vojislava Koštunice i Koste Čavoškog,11 koji su obradili “društvene pokrete 
i politički sustav" u Jugoslaviji u razdoblju 1944-1949; u njoj su prikazali političke borbe između KPJ i 
opozicijskih stranaka, zaključujući da je KPJ na prijevaru uspostavila svoju vlast u Jugoslaviji. 

Istovremeno s napadima izvanpartijske, u napad je krenula i beogradska partijska inteligencija. 

Kritičari su tumačili da je glavni uzrok izbijanja ekonomske krize i veoma slabih rezultata borbe 
protiv nje upravo u onom tipu federalizma koji je normiran Ustavom 1974. i praksom koja je na njemu 
zasnovana i čak otišla daleko izvan ustavnih okvira, jer je razbila jedinstveno jugoslavensko tržište i stvorila 
nacionalne ekonomije u republikama. Kritika se služila partijskim parolama, dajući im željeni smisao. 

U “NIN-u? od 3. ožujka 1985. piše: 

“Umjesto pluralizma samoupravnih interesa, zasnovanih na udruženom radu i integraciji 


jugoslavenske radničke klase, stvorili smo pluralizam državnoteritorijalnih i nacionalnih interesa, koji 

počivaju na suverenosti republika kao država i na dezintegraciji radničke klase. Umjesto forsiranja klasnog 
principa kao osnovnog kriterija društvene podjele ljudi, razvijali smo državno-nacionalni princip podjele 
jugoslavenske zajednice. Živeći u strahu da je veća opasnost od jugoslavenske integracije, pa makar ona bila 
1 socijalistička, nego od veće samostalnosti republika i pokrajina, izgradili smo takav politički sustav koji 
nije u stanju osigurati ni efikasnu zaštitu od zagađivanja prirodnog okoliša (čl. 87 Ustava)..." 

U raspravama o svladavanju ekonomske krize pojavila se ideja o obnovi Saveznoga investicijskog 
fonda, ukinutog tijekom provođenja ekonomske reforme 1965. “NIN? u broju od 24. ožujka 1985. piše: 

“Za samoupravno planiranje, u sklopu skladnog razvoja jugoslavenske privrede kao cjeline, krupan 
bi doprinos dalo da se neki veliki sustavi, naročito bazičnih i infrastrukturnih djelatnosti, oslobode sadašnje 
teritorijalne vezanosti. Ako bi se ovdje stvorile velike, samoupravne organizirane cjeline jugoslavenskog 
karaktera, utjecaj na strukturu privrede i suzbijanje troškovne inflacije bio bi nesumnjivo povoljan. 

Za provođenje u život krupnih intervencija u području strukture i infrastrukture izgleda da je 
svrsishodno stvoriti jedan jugoslavenski investicijski “pool*, za velike razvojne projekte, kao što su oni u 
kojima strani kreditori zahtijevaju jamstvo Federacije i dr. 

Istaknuti beogradski ekonomist dr. Kosta Mihajlović smatra da se ekonomska kriza neće svladati 
dok se ne potisnu nacionalne ekonomije. On kaže: 

“Ako hoćemo iznaći zašto buja inflacija, onda moramo početi od toga da politika nije okrenuta 
ekonomiji, da je ona još opsjednuta samom sobom, da je danas u Jugoslaviji važnije čuvati autonomiju 
federalnih jedinica nego osigurati ekonomsku racionalnost."?12 

Sličnu ideju “NIN? ponavlja u broju od 3. svibnja 1985: 

“Osam nacionalnih ekonomija, već čvrsto uspostavljenih Ustavom ili njegovim iskrivljavanjima, 
moćno štite svaka svoj dio jugoslavenskoga privrednog prostora. Na svakom od njih zidanje cijena nastoji 
uključiti sve potrebe zapošljavanja, podizanja životnog i društvenog standarda, izgradnje zdravstva, školstva, 
sporta, prometnica i dr., kao i sve gubitke u privređivanju, pogreške u investicijama i slabosti u ekonomskim 
odnosima s inozemstvom. Tako nazidane cijene nude se drugima, uz pomoć prava veta u nadležnim 
saveznim organima..." 

Rezimirajući rezultate o uzrocima ekonomske krize i o borbi za njezino svladavanje, “NIN? u 
svibanjskom broju 1985. pod simboličnim naslovom “Nacionalizam osam nacionalnih ekonomija", u obliku 
intervjua s dr. Oskarom Kovačem, profesorom Beogradskog univerziteta, sintetizira anketu koja je vođena u 
više prethodnih brojeva lista. 

“Taj novi “model' osam ekonomija izazvao je ekonomsku krizu i, unatoč tome, on je i dalje “živi 
zdrav i rita se punom snagom ', a nosioci tog procesa stvaranja osam ekonomija 1 dalje su na vlasti. Po 


Kovačevu mišljenju nije moguće istodobno imati decentraliziranu federalnu državu i efikasnu ekonomiju, 

organiziranu onako kako je ona u praksi organizirana od sredine šezdesetih do sredine osamdesetih 
godina..." 

Usprkos deklariranju za jedinstvo Jugoslavije, federalne jedinice su stvorile “republičke željeznice, 
republičke pošte, republičke struje, republičko meso?" (misli na klaonice, D.B.) i oblikovale države tako da 
kada bi nekom nesrećom, zaista došlo do dezintegracije Jugoslavije, svaka od republika već sutradan bi 
funkcionirala kao da se ništa nije desilo... (riječi novinara “NIN"-a). Kovač potvrđuje tezu novinara NIN-a i 
kaže: “Činjenica koju je teško negirati jest da je naših osam država učinilo znatno više nego što im je 
ponudio Ustav i više nego što se od njih očekivalo... (da ne kopam po živim ranama, ali zar platno-bilančne 
pozicije republika i pokrajina ... nisu bile klasičan element osamostaljivanja osam država u odnosima s 
inozemstvom..." 

List “Duga br. 288/1985. pod simboličnim naslovom “Kompozicija na osam kolosijeka", referira o 
temi kako je “pod vidom decentralizacije i samoupravljanja" razbijen jugoslavenski željeznički sustav na 
osam samostalnih, “suprotno znanstveno-tehničkom progresu i interesima udruženog rada". Na inicijativu iz 
Poslovodnog odbora jugoslavenskih željeznica očekivalo se da se do kraja 1982. godine reintegriraju 
republičko-pokrajinski sustavi, ali su početkom 1985. ŽTP Ljubljana i Zagreb odbili predloženi tip 
integracije, zbog čega se jugoslavenska kompozicija “razdvojila na osam kolosijeka. 

U polemici koja se u povodu predložene reorganizacije JŽ-a razvila u “NIN-u", ljubljanski profesor 
dr. France Bučar izložio je karakterističnu političku poziciju po kojoj i taj sustav mora uvažavati federativno 
uređenje Jugoslavije, a kao primjer kako se učinkovito može pomiriti suverenost republika i željeznički 
sustav, ukazao na model europskih željeznica koji treba uzeti za uzor, a ne vraćati se preživjeloj 
birokratsko-hijerarhijskoj organizaciji. 

Kao što je rečeno, u rasprave o reformi političkog sustava uključile su se i društvene znanosti, 
posebno politologija. Među brojnim skupovima, opet samo ilustracije radi, navode se neki stavovi sa skupa 
održanog 15. i 16. studenoga 1984. u Kragujevcu i u Srpskoj akademiji nauka početkom 1985. godine. 

“U praksi je jugoslavenski tip federalizma proizveo, s jedne strane, izvjesni državno-pravni i 
ekonomski pluralizam, odnosno pluralističku državnu strukturu a, s druge strane, oslabio mogućnosti u 
području privrednih i socijalno-političkih aktivnosti. To je utjecalo da se u jugoslavenskom federalizmu 
pomiješaju elementi federalizma i konfederacije i da socijalističke republike sve više preuzmu ulogu 
državnih aparata... 

Na praksu ovako složenog federalizma, radi izbjegavanja proturječnosti i nedosljenosti, poseban 
utjecaj treba imati, a za sada ga ima nedovoljno, kulturno-politička orijentacija u jugoslavenskoj federaciji. 
To znači da ovu praksu trebaju usmjeravati subjektivne snage jedinstva i kooperacije, a ponajprije Savez 


komunista i jedna znanstveno i samoupravno zasnovana teorija i misao...?13 

Drugim riječima, profesor Jovan —orđević smatra da bi SKJ, kao jedinstvena politička organizacija, 
mogao i trebao integrirati i povezati ono što je policentrična državna struktura dezintegrirala i razdvojila, što 
implicira povratak na načelo centralizma po politbiroovskoj praksi. 

Akademik Radomir Lukić, profesor Pravnoga fakulteta u Beogradu, izložio je tezu koja je slična tezi 
akademika —orđevića. On piše: 

“Nema ovdje potrebe podrobnije ulaziti u raspravljanje o konfederativnim elementima u 
jugoslavenskoj federaciji, jer se ovo izlaganje svodi na najosnovnije stvari. Ali treba ipak samo jedno 
napomenuti. Naime, s jakim elementima konfederacije federacija u jugoslavenskim uvjetima može dobro 
funkcionirati samo ako njoj nasuprot postoji relativno čvrsto jedinstvo na strani političkih činilaca, tj. ako 
postoji jaka politička organizacija koja je sposobna da, poštujući sve konfederativne elemente, ipak osigura 
njezino osnovno jedinstveno funkcioniranje. Takav je politički činilac dugo postojao, ali u posljednje 
vrijeme njegova snaga povezivanja počinje slabjeti, jer se i tu pojavljuju konfederativni elementi. Ako se to 
slabljenje produži, konfederativni elementi mogu prevladati, čak i bez izmjene ustavnih propisa, 
jednostavnom suprotnom ustavnom praksom. To se već nagovještava, npr., poznatim proširenjem načela 
donošenja jednoglasnih odluka i kad to ustavnom nije propisano...? 

Istaknuti politolog Vojislav Stanovčić, profesor Fakulteta političkih nauka u Beogradu, nalazi da je 
došlo do aberacije federalizma prema konfederalizmu. On konstatira: 

“S koje god strane pristupili razmatranju našega društvenog i političkog sustava, susrećemo se s 
problemom da je naše društvo isparcelizirano, da su tokovi privredne i kulturne razmjene ispresijecani da se 
ne može postojećim pravnim odredbama i političkim aranžmanima osigurati ni jedinstveno tržište, niti 
slobodan protok ljudi, sredstava, ideja. Ne može se ostvariti racionalna, ekonomski motivirana i opravdana 
podjela rada i na tome socijalna povezanost i zajedništvo..." 

Na kraju, evo 1 citata iz referata već spominjanog dr. Koste Mihajlovića, na skupu Srpske akademije 
nauka početkom 1985. godine: 

“Sve analize pokazuju da se politički sustav razvijao u pravcu policentrizma i redukcije izvornih 
funkcija federacije za minimum koji im federalne jedinice prepuštaju iz svoje nadležnosti. Preraspodjelom 
društvene moći silno je ojačao društveni utjecaj republičkih i pokrajinskih političkih faktora. Oni su postali 
nezavisni jedni od drugih i u svojoj sredini nametnuli su se kao neprijeporni arbitri u svim ekonomskim i 
društvenim pitanjima. Ljubomorno čuvanje ove autonomije, koja je podignuta na razinu suvereniteta, imalo 
je najsudbonosnije posljedice u privredi. Dezintegraciju privrede, razbijanje jedinstvenoga jugoslavenskog 
tržišta, zatvaranje privrede u vlastita područja, koncept nacionalne ekonomije, gubljenje koordinirajućih 
planskih funkcija u jugoslavenskoj privredi, težnju za zaokruženjem vlastite privrede, naglašeni republički 
etatizam, podijeljenost radničke klase valja promatrati kao osiguranje i učvršćenje te autonomije. Sve što na 


bilo koji način, makar i posredno, nagovještava sužavanje autonomije, odbacuje se kao neprihvatljivo, 

nezavisno, što je ekonomski racionalno i što zadovoljava posredne i udaljenije interese, a često i 
najneposrednije interese svake republike i pokrajine...? 

Oštru kritiku “nacionalističkog" razbijanja jugoslavenskoga zajedništva izreklo je i partijsko 
savjetovanje u CK SK Srbije. Prema izvještaju “Politike", “nacionalne birokracije su ... za sebe prisvojile 
određena suverena prava i preuzele “nacionalnu stražu? prema drugima, pod izgovorom borbe za nacionalnu 
ravnopravnost". I dalje: “...politička parcijalizacija polako se počinje pretvarati u ideološku, zatim teorijsku 
parcijalizaciju". 14 

Uz spomenutu kritiku skupine intelektualaca iz Beograda, koja je dovodila u pitanje i legitimitet i 
legalitet KPJ-SKJ, poglavito zbog politike međunacionalnih odnosa i federalizma, koji je “razbio? 
Jugoslaviju, razvila se i kritika profesora društvenih znanosti, kojima su istraživanja stanja društva predmet 
profesije. Većina tih intelektualaca, uglavnom iz Zagreba i Ljubljane, nije osporavala ni legitimitet ni 
legalnost, već je ukazivala na neracionalna rješenja 1 na pogrešnu praktičnu politiku, a zalagala se za 
modernizaciju socijalističkoga samoupravljanja, koja bi se ostvarivala potiskivanjem prekomjerne vlasti 
političke birokracije i razvijanjem tržišnoga mehanizma. Ta “struja kritike među intelektualcima bliska je 
kritici koju su oblikovali i sami forumi Saveza komunista; razlike su verbalnog značenja — jezik im je oštriji, 
riječ jasnija, dijagnoza preciznija itd. Zato se ovom dijelu inteligencije ne može osporiti lojalnost ideji 
samoupravnoga socijalizma ma koliko bila oštra njihova kritika politike Saveza komunista. 

Čim je kriza nastupila, istaknutiji su se sociolozi pojavili s radovima o uzrocima, karakteru i 
mogućim sredstvima njezina svladavanja. 

Do sredine osamdesetih godina najsustavnije i najprodubljenije radove napisao je poznati zagrebački 
sociolog dr. Josip Županov, profesor Fakulteta političkih znanosti, koji više od tri desetljeća istražuje 
probleme socijalističkoga samoupravljanja, posebno njegov razvoj u radnim organizacijama. 

Svojim djelom Marginalije o društvenoj krizi Josip Županov je zahvatio gotovo cjelinu društvenih 
odnosa u Jugoslaviji s početka osamdesetih godina. 

Zbog ograničenog prostora nema mogućnosti za širi prikaz više radova Josipa Županova o 
društvenoj krizi, ali da radoznali čitatelj ne bi bio uskraćen, citirat ćemo nekoliko stavova iz autorova rada. 
Evo izabranih sudova: 

“Krajem sedmog i početkom osmog desetljeća prekinut je četvrtstoljetni trend — brz ekonomski i 
socijalni razvoj praćen institucionalnim inovacijama. Pojavljuje se zastoj, stagnacija i involutivni društveni 
procesi. Bilo je, doduše, u ovoj zemlji i u prošlim razdobljima povremenih zastoja i cikličkih kolebanja, ali 
to su bile kratkotrajne epizode koje nisu remetile opći uzlazni trend. Sadašnja zbivanja više nisu epizoda, 


već okretanje temeljnog trenda.?15 

Jedan od uzroka krize je u tome što se jugoslavenska privredna struktura i ekonomska politika nisu 
prilagođavale procesu industrijalizacije koja se, osobito od početka sedamdesetih, oslonila gotovo u cjelini 
na transfer tehnologije sa Zapada. 

On kaže: “...ubrzani tehnološki razvoj zahtijevao je značajne prilagodbe u našoj ekonomskoj 
strukturi. Brz tehnološki razvoj pretpostavlja otvorenu tržišnu ekonomiju, a to znači privredne jedinice koje 
su kadre uspješno nastupati na svjetskim tržištima, jer samo tako mogu namaknuti devize za otplaćivanje 
stranih licencija, kredita za opremu i za reprodukcijski materijal..." 

Josip Županov kao i mnogi sociolozi, ekonomisti, politolozi, pa i sam SK, nalazi da je dominacija 
“partijsko-državnog kompleksa" nad privredom glavni problem jugoslavenskoga društva. On također 
uvažava tezu koja se ponavlja gotovo od samog početka uvođenja radničkog samoupravljanja, a koja kaže 
da se samoupravljanje slabo razvija ili pak da stagnira zato što radnicima ostaje na raspolaganju malo 
dohotka, ali smatra da “korijen naših ekonomskih teškoga nije u ekonomiji vea u političkoj sferi'16, koja je 
razvijala proces hiperinstitucionalizacije sa sljedeeim karakteristikama: 

“Prva karakteristika: hipertrofija samoupravljanja-institucije 1 atrofija samoupravljanja-pokreta. To 
je pokušaj da se iz samoupravljanja isključi svaka radnička spontanost i kreativnost. Svi bi zastupnici takvog 
uškopljenog samoupravljanja potpisali čuvenu sentenciju: Drugovi, spontanost je naš najveći neprijatelj, 
naravno, kad ne bi znali da ju je izrekao Hruščov... 

...druga karakteristika: institucionalni gigantizam. Delegacija ima na desetke tisuća, članovi 
delegacija broje se na milijune, broj zakona i drugih državnih propisa (koji sadrže na stotine paragrafa) penje 
se na tisuĆe, samoupravnih akata (od kojih neki imaju do 900 članova) ima na desetke tisuĆa, broj sastanaka 
ide na milijune, delegatski materijal važe se na kilograme — i da ne nabrajam dalje dobro poznate stvari. 
Samoupravljanje-institucija krojeno je po mjeri antičkih heroja i polubogova, ali ne po mjeri radnika i 
*običnog* čovjeka... 

Treća je karakteristika: institucionalni perfekcionizam. Insitucionalni sistem je “savršen? i on se 
neprestano “usavršava?. Savršenost je opsesija arhitekata sistema da reguliraju cjelokupno ljudsko ponašanje 
bez ostatka, do posljednjeg detalja, uz implicitnu pretpostavku da okolina ostaje stabilna. A kako se ljudsko 
ponašanje nikad ne može potpuno predvidjeti i ukalupiti, jer uvijek djeluju spontane snage i slučajni faktori 
koji se u vječito promjenljivoj okolini iskazuju kao “prirodni tokovi, to se sistem neprestano “usavršava. 

I četvrta je karakteristika procesa: birokratizacija bez racionalizacije. Poplava propisa nesumnjivo 
govori o birokratizaciji društvenih odnosa. Patološke pojave birokracije više su nego vidljive: veliko bujanje 
činovništva ne samo u državnoj upravi, nego, osobito, i u sizovima, pa i radnim organizacijama. 

U proljeće 1983. godine na sjednici Komisije za idejni i teorijski rad Centralnog komiteta Saveza 
komunista Slovenije utvrdilo se da je u Jugoslaviji u dužem procesu izrasla politička birokracija posebnog 


tipa. 

Dr. Vojan Rus to ovako objašnjava: 

“...To više nije jedinstven sistem koji bi imao koncentrirani vrh. Nastaje mnoštvo birokratskih 
pojava na svim razinama i u svim mogućim kombinacijama koje ne poznaje klasični birokratizam — ni 
staljinistički a niti birokratizam apsolutističke države. Pojave ovoga novog birokratizma poprimaju ista 
obilježja na saveznom, republičkom, općinskom ili poduzetničkom nivou, u upravi, u privredi, u prosvjeti, 
duhovnoj kulturi i politici... 

*...Obični? ljudi su to odavno uočili i izrazili izrekom “da je danas važnije imati vezu i protekciju 
dolje, nego gore?.? 

Zbog opravdane rotacije rukovodećih i poslovodnih kadrova, često dolazi do znatnog porasta moći 
nerotirajućega srednjeg činovništva, koje ima iskustvo, veze i informacije. 

Tijekom osamdesetih pojavili su se brojni radovi i napisi o povijesnoj iscrpljenosti nekadašnjega 
revolucionarnog potencijala političke birokracije i o potrebi da ona ustupa mjesto poslovodnim strukturama, 
stručnjacima i organizatorima u privredi, kulturi, obrazovanju, znanosti i svim drugim područjima 
društvenoga života. Taj fenomen je istraživao i politekonomist dr. Adolf Dragičević, profesor Pravnoga 
fakulteta u Zagrebu, koji je o tome detaljno referirao i u svojim djelima. 17 Taj autor odaje veliko priznanje 
jugoslavenskoj političkoj birokraciji za izvođenje početne industrijalizacije zemlje, i za sve ono “herojsko" 
što je ona zaista učinila. On kaže: “Naša je birokracija ostvarila kolektivizaciju i industrijalizaciju... s 
rezultatima koji joj služe na čast. Ali u tom procesu se ona oblikovala 1 “osposobila* za samoreprodukciju i 
za trajno vršenje vlasti u sistemu u kome je ona vladala. Ona je uvela samoupravljanje koje je bilo 1 ostalo ... 
*samoupravljanje?.? 

Također kaže i ovo: “Dramatika jugoslavenske situacije je bila u tome što su u momentu uvođenja 
samoupravljanja, proizvodne snage bile na nivou druge industrijske revolucije (uvođenje elektrike, zatim 
motora s unutrašnjim sagorijevanjem i sl.) i bez tehničke inteligencije, a već tada počinje era robota. Nove 
proizvodne snage daju primat stručnjacima, organizatorima i znanstvenicima, a naša ustoličena birokracija 
produžuje svoju funkciju vladanja." U toj novoj tehnološkoj revoluciji “... pripremanje odluka je carstvo 
stručnjaka — pri čemu ne da nema mjesta radnicima i rutinskim činovnicima, već nema mjesta ni birokraciji. 
Pripremanje odluka eliminira sve partijske i druge državne i ostale centre otuđene moći.?18 

Malj kritike intelektualaca izazvao je vrlo različite reakcije foruma SKJ; ovisno o republici, negdje 
se kritika tolerirala pa čak i podržavala, a negdje se prešućivala, drugdje je pak oštro napadnuta. 

Za analizu odnosa SKJ prema novom valu kritike na raspolaganju su dokumenti XII. kongresa 
(1982) i dokumenti sjednica CK SKJ održanih nakon Kongresa. 

Iako je održan u momentu kada je val kritike već bio krenuo, XII. kongres ga nije smatrao 
ozbiljnim. U svojim rezolucijama Kongres ponavlja stereotipe o znanosti, kulturi i javnim glasilima, gdje će 


se komunisti angažirati na očuvanju i razvijanju temeljnih vrijednosti socijalističkog društva. 

Na svojoj 5. sjednici u raspravi o idejno-političkim problemima, 28. veljače 1983, CK SKJ već 
identificira “bujanje svakojakih rasprava i diskusija" što smatra poželjnim, ali u tom bujanju vodi se i 
“otvorena politička borba" protiv Saveza komunista “koja se zaklanja... “kulturnom', “znanstvenom, 
“umjetničkom ili “filozofskom* maskom". Savez komunista ne smije olako prelaziti preko takvih aktivnosti. 
Protivnici mu bacaju rukavicu i traže političku konfrontaciju s njim. Upravo ti zamaskirani neprijatelji, 
mnogo više nego oni otvoreni, mogu postati i ozbiljna opasnost, ali se upozorava da se treba čuvati stila 
lupanja pesnicom o stol, nego treba “strpljivo djelovati na javnoj sceni ... uvjerljivom i dostojanstvenom 
marksističkom kritikom, snagom svojih ideja i argumenata...?19 

Petnaest dana nakon “ideološkog? plenuma, CK SKJ je 14. ožujka 1983, na 6. sjednici, razmotrio 
stanje u informiranju i pozvao komuniste “i sve organizirane socijalističke snage ... da onemoguće pokušaje 
da se javna glasila koriste kao sredstvo za podrivanje bratstva i jedinstva naših naroda i narodnosti, za sijanje 
nacionalne netrpeljivosti, za ugrožavanje integriteta i nezavisnosti zemlje i za napade na tekovine revolucije 
i socijalističke izgradnje“, ali navodi da se pri tome “Savez komunista zalaže za dosljedno ostvarivanje 
ustavnog načela o slobodi štampe i drugih vidova informiranja i javnog izražavanja..."20 

Val se kritike nastavio i ojačao. U nekim sredinama iz “direktiva CK SKJ naglašavao se stav o 
“slobodi stvaralaštva“, a u drugima o borbi protiv “zloupotrebe" te slobode. Kako su se pojavili i drastični 
oblici napada na politiku Saveza komunista, dolazilo je i do javnog dijaloga među visokim partijskim 
funkcionarima; neki su od njih tražili i sankcije protiv nekih autora, a za djela čak i zabranu objavljivanja; 
tim su funkcionarima drugi odgovarali da se tako postupa u krajnjoj nuždi, te ocjene treba prepustiti 
sudovima, a da je za uspjeh ideološke borbe Saveza komunista plodotvornije ići “knjigom na knjigu". U 
praksi se međutim pokazalo da je Savez komunista imao malo intelektualaca za takav oblik borbe pa su 
mnoga djela neprihvatljiva za njega ostala bez snažnog i argumentiranog odgovora, posebno u onim 
sredinama gdje je val kritike bio jak. 

U tom su pogledu uočene značajne razlike u Beogradu, Zagrebu i Ljubljani. U Zagrebu do sredine 
osamdesetih kritičkoga vala u području kulturnoga stvaralaštva, u ideologiji i informiranju jedva da je i bilo. 
Tamo gdje se je, u klici, pojavio odmah se reagiralo i spriječilo njegovo širenje. To se, npr., dogodilo s 
tjednikom “Danas*, pa su u tom uredništvu provedene personalne promjene. 

U Ljubljani se kritička misao razvijala manje-više slobodno i normalno, s visokim stupnjem 
tolerancije od strane odgovornih političkih činitelja. Ondje su u polemici sudjelovali i partijski funkcionari, 
uključivši i najviše, i to s notom visoke tolerancije, s partnerske pozicije i bez prijetnji sankcijama. 

Glavni centar kritičkoga vala razvio se u Beogradu, gdje je dolazilo i do konfrontacija, pa i sudskih 
zabrana, ali se snaga i intenzitet kritike nisu smanjivali, što znači da je takav val priželjkivan od strane 


Saveza komunista. 

Kada je val kritike, nakon tri godine (1980-1983) sve intenzivnijeg širenja i jačanja, već prilično 
jasno formulirao političku poziciju i smjer protagonista kritike, u Zagrebu je 7. 1 8. listopada 1983, na 
inicijativu dr. Stipe Šuvara, člana Predsjedništva CK SKH koji je bio odgovoran za “sektor? ideologije i 
područje informiranja, održano znanstveno općejugoslavensko partijsko savjetovanje pod naslovom 
“Historiografija, memoarsko-publicističko i feljtonistička produkcija u svjetlu idejnih kontroverzi*.2 1 

Povod tom općejugoslavenskom savjetovanju bila je prava poplava literature o najnovijim 
događajima naše suvremene povijesti. Snagu i širinu te poplave pokazuje i nepotpun podatak da je od 1979. 
do konca 1982. godine u Jugoslaviji održano 426 znanstvenih skupova povjesničara i sudionika NOB-a. 

Da bi čitatelj dobio elementarni uvid u motive tog savjetovanja i pogled organizatora na idejno 
stanje koje se stvorilo “provalom' literature o suvremenoj povijesti, citira se detaljnije dio uvodnih 
napomena dr. Stipe Šuvara: 

“Raste pritisak svojevrsnog ideološkog šunda u historiografiji, odnosno tobožnjoj historiografiji, 
memoarskoj literaturi i feljtonistici koji bi da u široj društvenoj javnosti, u narodu, a posebno u redovima 
omladine proizvede dojam i rasprostranjeno uvjerenje da dosad maltene i nisu znali punu i pravu istinu, da 
se oficijelno umjesto historijske nauke nametala hagiografija, da revoluciju treba — ta sazreo je trenutak — 
demistificirati, sve do zaključka ili da se revolucija nije ni odigrala ili da bi bilo bolje da je nije ni bilo, jer, 
eto, došli smo u bespuće, te naša kola iz blata može izvući samo kakva nova demokratska alternativa, 
uskrsnuće političkih partija koje su same sebe historijski likvidirale (a nije ih s historijske pozornice skinuo 
makijavelistički i nasilni obračun KPJ s njima, kako nam to tumače dvojica pisaca jedne nedavno izišle, a 
naoko egzaktno pisane rasprave!), ili pak pokretanje prave, istinske revolucije u Marxovu smislu kojoj 
tobože u ovoj zemlji do danas nije bilo traga, niti danas ima ma i mrvica socijalističkog u našoj zbilji."22 

U nastavku, autor kaže: “Neki nas podsjećaju da povijest pišu pobjednici i da se bitke tumače onako 
kako to odgovara vojskovođama dok su na vlasti. Budući da pobjednici odlaze sa scene — tumače nam 
pojedini razbarušeni malograđani, pa i poneki bivši revolucionar — odnosno da je vlast pobjednika samu sebe 
pokopala, da se kompromitirala, da je u narodu postala omražena i da je ništa više ne može spasiti, da treba 
ići na alternative poražene u nedavnoj historiji, došlo je, evo, vrijeme da se saopći puna historijska istina, da 
se razotkriju tamne mrlje, pa i prave kataklizme u hodu revolucije, sve do krajnjeg zaključka da se i ne može 
govoriti o revoluciji, pa čak i kao o izdanoj, iznevjerenoj revoluciji, već o kontrarevoluciji koja je od početka 
bila i do danas ostala izdanak boljševičkog nasilja, s primjesama domaće hajdučije, dosljedno staljinistička 
projekcija stizanja do totalitarne vlasti i ostajanja na njoj, sunovraćenje u regresiju na periferiji azijatskog 
despotizma i definitivno zaostajanje za evropskom demokracijom, kulturom i civilizacijom! 

Na tim i sličnim tezama kao da se danas inspirira čitava ta naša malograđanska duhovna 
kontrarevolucija, koja agresivno nastupa ne samo neslućenom halabukom oko izdanja i reklamiranja tobože 


historiografskih monumentalnih priloga i memoara koji obiluju dosad nama nepoznatim tajnama, a čije 

otkrivanje, eto, mijenja čitavu sliku najnovije historije — a to još i nisu najvažnije i po svojim posljedicama 
najsudbonosnije tajne, jer agent-svjedok će njih ponijeti u grob — već i pravom poplavom intervujua, 
feljtona, sjećanja u inače nabujaloj revijalnoj i ostaloj štampi, naraslom produkcijom optužujućih, 
bespoštednih, a ipak tobožnjih istina, na raznim tribinama i simpozijima, atacima na svijest mladih preko 
katedara, vrlo osmišljenom recenzentskom podjelom uloga, militantnim programiranjem i profiliranjem 
sadržaja onih časopisa, glasila i biblioteka, kojima je ovladala naša antikomunistička tobožnja ljevica 1 s 
njom sve više ispremiješana klasična desnica."23 

U radu tribine savjetovanja sudjelovalo je gotovo stotinu sudionika iz cijele Jugoslavije. U zborniku 
je objavljeno 46 priloga. Znanstvena analiza tih priloga stvar je kritičara. U okviru ovoga rada kroničar 
političkoga života mogao bi notirati da je većina sudionika izrazila kritičan stav prema neistinama, 
poluistinama i dezinformacijama, koje je donijela poplava literature. Ali brojni sudionici skretali su pažnju i 
na jednostranost “partijske" i “oficijelne" historiografije, koju su ocijenili kao jedan od važnih razloga novih 
pristupa i nove tematizacije u literaturi s tog područja. 

Val kritike tijekom 1983. i nije jenjavao nego se pojačavao. Jugoslavenski politički centar nije 
intervenirao kako se to radilo u Titovo vrijeme. U toj situaciji i takvim okolnostima dr. Stipe Šuvar pokrenuo 
je novu inicijativu s ciljem da u čitavom Savezu komunista pokrene odlučniju borbu ne samo protiv daljnje 
eskalacije “štetne? kritike nego i da se iz obrane prijeđe u ofenzivu. U Centru CK SKH za informiranje i 
propagandu sastavljen je svojevrstan dosje isječaka iz objavljenih knjiga, časopisa, javnih glasila, itd. u 
kojima se “prepoznaju? idejne i političke tendencije u umjetničkom stvaralaštvu, književnoj, kazališnoj i 
filmskoj kritici, te u javnim nastupima kulturnih stvaralaca s politički neprihvatljivim porukama. Ta analiza 
obuhvatila je publicirane izvore u razdoblju od početka 1982. do 20. ožujka 1984. U tekstu dokumenta 
navedeno je 186 autora, najviše iz Beograda, zatim iz Ljubljane, a najmanje iz Zagreba, što je manje-više 
bilo proporcionalno “jačini" “kritičkog vala" u tim središtima. 

Komisija CK SKH za idejni rad i informiranje organizirala je “republičko" partijsko savjetovanje o 
idejnoj borbi u sferi “kulture i stvaralaštva“, 23. svibnja 1984. u Zagrebu, na kojemu je sudjelovalo oko 140 
kulturnih i javnih radnika, filmskih i dramskih pisaca, književnika, slikara, kritičara, novinara, kojima je 
spomenuti dokument bio dostavljen radi uvida u produkciju “neprihvatljivih poruka". 

Savjetovanje u Zagrebu odmah je izazvalo burnu reakciju, naročito iz krugova onih koji su bili 
predmetom kritike. I veliki dio javnih glasila, posebno u Beogradu i Ljubljani, odmah se suprotstavio 
savjetovanju. Manji dio javnih glasila pružio mu je podršku. 

Iz kruga beogradskih intelektualaca, nekoliko dana nakon savjetovanja, napisano je “Otvoreno 
pismo javnosti" u kojemu se dokument Ideološke komisije CK SKH naziva “Bijelom knjigom, koja “nema 
pandana u povijesti socijalizma“, a čini “manifest neostaljinizma kojim se upozorava da je bauk slobode 


krenuo iz Beograda i kruži Jugoslavijom". 

Kritika savjetovanja počela je poprimati oblik kampanje. Javno su negodovali i neki partijski 
funkcionari iz Beograda. Prijetila je opasnost javnih polemika između Zagreba i Beograda. Zato je u CK 
SKJ, već desetak dana nakon što je počela polemika, dogovoreno da se obustavi daljnje pisanje o 
savjetovanju. Organizatori savjetovanja obustavili su svoju akciju, ali “druga strana" je svoju nastavila i 
pojačala. 

“Sustavni odgovor tzv. “Bijeloj knjizi" došao je od “Književne reči" u njezinu ljetnom trobroju 
(238-240/1984) u kojemu su objavljeni prilozi tridesetak autora, koji su “Bijelu knjigu? okrstili “cvijećem 


2) «4; 2) «6 32) «6 


zla s književne desnice", “indeksom zabranjenih autora", “maljem za vještice", “političkom operetom“', 
“hrvatskim indeksom", “ideološkim herbarijem? itd. i sl. 

Kampanja protiv tzv. “Bijele knjige" dostigla je vrhunac u govorima nekih književnika na LX. 
kongresu Saveza književnika u Novom Sadu (18-20. travnja 1985). 

U jesen 1984. pojavile su se i prve kritike ličnosti Josipa Broza Tita. Na sastanku Aktiva komunista 
u Srpskoj akademiji nauka, Antonije Isaković je zatražio “da se Titovo djelo historijski sagleda i valorizira"? 
jer “tu odgovornost zbog situacije u kojoj se sada nalazimo mora ponijeti i najodgovornija ličnost za 
poslijeratnu sudbinu Jugoslavije. To mi nikako da izgovorimo, i dokle god budemo kao društvo to 
zaobilazili ... ostat ćemo pilad, i dalje ćemo kljucati jedan drugoga. U ovom vijeku bilo je niz krupnih i 
velikih političara koji su vodili svoje zemlje u ratove oslobodilačke, zavojevačke i revolucije. To su 
Churchill, Roosevelt, Staljin, Mao, Hitler. Sve su te ličnosti pomrle i otišle u povijest. Mi kao društvo 
govorimo za sebe da smo demokratični, oslobođeni dogmatizma, mi se nismo odredili prema prvoj ličnosti 
naše revolucije, nismo ga stavili u kontekst povijesti..."24 Jer, inače, kaže A. Isaković, “šta znači to 
zaklinjanje ... da sa tvoga puta ne skrenemo.? Isaković je i za novo ime države: Ne Socijalistička Federativna 
Republika Jugoslavija nego “Republika Jugoslavija". 

I tako, moglo bi se redati u nedogled. 

U polemikama od 1980. do 1985. godine sve se više sugerirala teza o Beogradu kao kuli 
demokratskog pokreta, a o Zagrebu kao kuli dogmatizma, staljinizma, titoizma. Ta teza je lansirana i u 
nekim zapadnim javnim glasilima. 

Veoma istaknuti srpski književnik Dobrica Ćosić, početkom svibnja 1984. godine, 25 pisao je: “U 
Beogradu nikad kao u ovim danima nije bila glasnija i uvjerljivija upravo kritička riječ ... Široko se 
razgranalo revolucionarno i stvaralačko nezadovoljstvo postojećim stanjem; javni intelektualni život nikad 
nije bio tako intenzivan i kreativan. Prirodno, čuju se različita mišljenja, čuje se nazadnjačka riječ, ali je 
najglasnija težnja za radikalnim reformama u smjeru demokratskog socijalizma... Na žalost, reformističke i 
demokratske težnje u Beogradu i Srbiji dobivaju u Zagrebu i Sarajevu “kontrarevolucionarni? karakter, 
Smisao tih procesa nije teško protumačiti. Valja i dalje imati političku formulu i “socijalistički? alibi za 


držanje Beograda i Srbije u političkoj blokadi i stezi, a pod svojim ideološkim i duhovnim mesijanstvom. 

Imam utisak, i ne samo ja, da se iz dobro poznatih centara moći, nastoji u Beogradu i Srbiji 
inscenirati nova politička afera, slična onoj kampanji protiv liberalizma 1972. godine, onoj “velikoj sječi 
liberala", najkobnijoj za naš razvoj. Ako se to zbilja i dogodi, Jugoslavija će pasti u agoniju iz koje se može 
iščupati samo s najgorim isohodom...? 

Na kraju, neka bude dopušteno da se u ovaj informativni pregled rasprava i polemika među 
kulturnim stvaraocima uvrsti i dio rasprava IX. kongresa Saveza književnika Jugoslavije (Novi Sad 18-20. 
travnja 1985), koji je bio ne manje kongres politike od kongresa estetike. 

U debati o kulturno-duhovnom jedinstvu 1 zajedništvu u Jugoslaviji formulirana su apsolutno 
nepomirljiva gledišta. Protagonisti jednog pristupa tome problemu vidjeli su u društvenoj stvarnosti 
Jugoslavije mračne sile njezina kulturnoga i duhovnog razbijanja, a drugi su u tim pogledima vidjeli avet 
obnove hegemonizma i asimilaciju. Šteta je što zbog prostora nije moguće integralno ponoviti maštovite 
misli kojima su književnici obdareni, pa se moramo, na njihovu štetu i štetu čitatelja, zadovoljiti kraćim 
citatima, iako se, istrgnutim mislima iz konteksta, mogu dobiti jednostrane interpretacije autora. 

U uvodnom referatu predsjednik Saveza književnika Jugoslavije Kole Čašule, makedonski 
književnik, u dijelu o piscu u današnjoj krizi, uz ostalo, kaže: 

“Mi živimo u zemlji i revoluciji, koja prolazi, posljednjih godina, kroz najteži, najsloženiji i 
najopasniji period krize od pobjede nad fašizmom... živimo u vremenu poremećenih vrijednosti u njedrima 
naše vlastite revolucije, u jeku napada na nju sa svih strana, u plimi drskih pokušaja da se njezin sadašnji 
moment krize pretvori u razbijanje SFR Jugoslavije, u plimi histeričnih alaukanja nacionalističkih i 
unitarističkih snaga, koje se zalažu da stave pod znak pitanja strateška opredjeljenja naše revolucije i time 
podriju temelje našeg oslobodilačkog ujedinjenja kroz oružano samoopredjeljenje naših naroda i narodnosti, 
kroz AVNOJ, u bratsku zajednicu ravnopravnih naroda, slobodnih ljudi i narodnosti, živimo u eri lukavo i 
dalekosežno smišljenih pokušaja uskrsnuća vampira naše sveukupne jugoslavenske prošlosti (Nikole Pašića, 
Aleksandra Karađorđevića, Slobodana Jovanovića, Draže Mihailovića, Ante Pavelića i njima sličnih), ali i 
vampira pojedinih nacionalističkih histerija i iredentizama; živimo u dane kada plima kontrarevolucije pod 
maskom otvaranja rasprave o temeljnim opredjeljenjima naše revolucije nastoji ostvariti njezinu smrt. 
Živimo u vrijeme kada nam se, zamjenom planova, podmeće umjesto naše avnojevske Jugoslavije... 
Kraljevina Srba, Hrvata i Slovenaca, to djelo imperijalističkih sprega i versajskih mahinacija, zbog kojih su 
izvan granice novostvorne države ostali veliki dijelovi nacionalnih teritorija svih naroda naše zemlje; 
podmeće nam se kukavičje jaje fašističko-karađorđevićevskog ujedinjenja kao supstitut za naše oružano 
samoopredjeljenje, pa se ide 1 dalje i tvrdi da su AVNOJ -em teško pogođeni trajni nacionalni interesi 
pojedinih naroda, i narodnosti, od čega do izvoda da je avnojevska Jugoslavija tragedija za neke narode, 
njihov historijski poraz, nema ni korak. Sugerira nam se povrat ka karađorđevićevskom unitarizmu, 


majorizaciji, asimilaciji u stilu Petra Živkovića i sve se to nudi kao jedini izlaz iz, navodno, tragedije naše 

višenacionalnosti i višejezičnosti. Pri tome se svjesno zagovara zatvaranje očiju pred neoborivom 
činjenicom koju je naša vlastita historija krvavo potvrdila — da je unitarizam samo maska za vrlo konkretan 
nacionalizam poznatih velikodržavnih apetita, da je unitarizam pledoaje za nož, kamu i krv, za građanski 
rat.? 

Tako Kole Čašule. 

Dijametralno suprotnu političku poziciju formulirao je npr. Miodrag Bulatović, delegat Društva 
književnika Srbije. Po M. Bulatoviću, jedinstvena jugoslavenska revolucionarna fronta se “izmetnula u 
frontove ... Bojimo se da je Jugoslavija iscjepkana u svim domenama, da je pluralizam interesa doveden do 
paroksizma interesa. Više nemamo zajedničkog interesa ni za ideju, ni za knjigu. Glibom separatizma i 
nacionalizma, frakcionaštva i autonomaštva, ispunjeni su jarci Jugoslavije. Termin “federalizacija partije? 
kad je (bojimo se) tragikomično izrađena avangarda jugoslavenske zajednice. 

Jugoslavensko se društvo danas... srelo ne samo s jednom mongolskom satrapijom, već s 
osmoglavim čudovištem nacionalizma, dogmatizma i paranoje..." 

Tako M. Bulatović. Na kongresu rečeno i u novinama objavljeno! 

O problemima jugoslavenskoga zajedništva o kojemu je govorio M. Bulatović i o kojemu se do 
usijanja već godinama govorilo, slovenski književnik Ciril Zlobec na istom je kongresu izložio svoje 
gledište. C. Zlobec je, među ostalim, rekao: 

“Mi Slovenci ... samostalni smo narod i to želimo i ostati... To je aksiom našeg života (i to) ... ne 
može biti predmet dogovaranja, prilagođavanja ili čak mijenjanja, jer takvi kakvi smo nismo slučajna 
tvorevina, već je naš današnji ... status rezultat vjekovnih težnji i borbe... postali smo gospodari vlastite 
sudbine — uvjereni da smo konačno — u NOB-u i revoluciji — nacionalno i socijalno ispunili svoj ideal... 

Višegodišnja kampanja protiv “nedemokratskih institucija", protiv “političkoga nasilja" nad 
“slobodnom riječi? i sl., dobila je svoj epilog u “Poruci" Kongresa jugoslavenskoj javnosti kojom se traže 
izmjene u Krivičnom zakonu. U petoj se točki “Poruke" kaže: 

“Književnom stvaranju čovječanstvo osigurava punu slobodu. Slobodna, u mislima i osjećajima 
nesputana riječ, domišlja i osmišlja pregnuća u stvarnosti, bilo da ih maštom — nadom dalje plete ili maštom 
— sumnjom para. Sloboda nije cilj ni radno geslo stvaralaštva, već jedini način njegova postojanja. Sloboda 
stvaralaštva je geslo i cilj svakog društva koje se ne miri s granicama nužnosti i koje računa na napredak i 
budućnost. Stoga zahtijevamo ukidanje člana Krivičnog zakona o verbalnom deliktu, kao i prestanak prakse 
primjenjivanja odrednice o moralno-političkoj podobnosti."26 

Iz dokumentiranog pregleda o “prolomu? kritike od Titove smrti do sredine osamdesetih godina vidi 
se da gotovo ni jedna “tabu" tema nije ostala izvan kruga kritičke analize. Kritičari s najradikalnijih pozicija, 


koji su polazili od svoga uvjerenja da je jugoslavensko društvo došlo u ćorsokak, na rub katastrofe, da je 

Jugoslavija razbijena na osam osamostaljenih državica, da je njezina budućnost neizvjesna, itd. i tsl., optužili 
su i sam komunistički pokret, pa čak i njegova vođu Josipa Broza Tita, i napali sve temelje društvenog 
uređenja zemlje. Sloboda kritike gotovo je dosegla stil govora u “Hyde parku". 

U prolomu kritike korak po korak u polemici je na središnje mjesto izbila tema o Jugoslaviji. Na 
jednoj su se strani razvile teze o svjesnomu političkom smjeru nacionalističko-separatističkih snaga, koje su 
uspjele razbiti zemlju na republičke i pokrajinske “države“, koje je konstituirao Ustav 1974. godine, a na 
drugoj se strani odgovaralo da iza tih teza stoje snage obnove velikodržavnoga centralizma, koje smjeraju 
hegemoniji i likvidaciji federalizma. Oni koji su tako shvatili poruke o obnovi jedinstva reagirali su veoma 
oštro, jasno, decidirano i odlučno. U tom smislu, npr., karakteristična je ocjena Josipa Vidmara koji je 
izjavio: “Erupcije, koje mi Slovenci moramo sada doživljavati, podsjećaju me na vrijeme Aleksandrove 
diktature, što je s obzirom na naš socijalizam gotovo potpuno nerazumljivo."27 

Taj visoki slovenski intelektualac28 je, na drugom mjestu, reagirajući na spomenuti val rekao da su 
“pritisci? prema kulturno-duhovnoj uniformiranosti doveli do toga da je u Sloveniji “...osjećaj ugroženosti 
među građanima dosta raširen, zbog njih se među našim ljudima počinje javljati neljubazan odnos prema 
cijelom našem jugu, što je, dakako, besmisleno i nezdravo. Mislim da se svi moramo brinuti da naši narodi 
zaista žive u prijateljstvu i sporazumijevanju. A oni ljudi, koji u južnim dijelovima države misle da bi se 
Slovenci mogli premetnuti u nekakve “Jugoslavene?, neka radije dobro razmisle što govore i savjetuju..."29 

Precizniju analizu i sudove o kritici, koja je počela smrću J. B. Tita nije moguće dati. Što se nosilaca 
kritike tiče, verbalno su se oglasili samo neki krugovi intelektualaca i političara. Najveći dio inteligencije, 
naročito tehničke, verbalno nije sudjelovao u kritici. Znatan dio političara sustezao se otvoreno se deklarirati 
o osjetljivim problemima društva; neki su i skrivali svoje političke stavove, dijelom zbog poznatoga 
birokratskog straha da se ne istrče i ne dovedu u pitanje svoju birokratsku stolicu, dok se “stvari ne riješe i 
raščiste"; dio pak, koji se sveo na “tehničare? upravljanja, nije imao ni moralne ni intelektualne snage 
osmisliti svoje poglede o problemima društva. Radnici, seljaci, službenici nisu nikad ni imali mogućnosti 
pojaviti se u štampi, na radiju ili televiziji, a o časopisima i drugim medijskim sredstvima da se i ne govori. 
Oni su se oglašavali uglavnom na masovnim sastancima i sjednicama organa samoupravljanja gdje su 
dominirale teme rada i poslovanja njihovih organizacija i institucija. Drugim riječima, što se tiče nosilaca 
kritike, verbalno i pisanom riječju bili su aktivni uglavnom samo pripadnici raznih “elita", i to manji njihov 
dio. 

Iako je i javnost kritike i tematika silno proširena tijekom osamdesetih godina, i to do mjere da su 
gotovo skinuti svi tabui, politički život je i dalje ostao dijelom skriven. Određene političke snage skrivaju 
svoje političke ideje i praktične političke ciljeve tako da analitičar ne može imati dovoljan uvid u stvarno 
stanje, u stvarne odnose i tendencije. Sve je to još i isprepleteno borbom za vlast, koja se vodila i vodi 


prikriveno, što još dodatno otežava analizu. Radeći u takvim okolnostima, sudovi analitičara mogu biti 

demantirani prije nego što budu i napisani. U takvom društvenom kontekstu, analiza tzv. “Bijele knjige? 1 
strastvena reakcija nekih beogradskih intelektualnih krugova na nju, bili su veliki izazov. Oštra polemika 
koja je nastala u povodu toga čini “lakmusov papir" koji je odrazio i intenzivirao različite suprotstavljene 
političke tendencije. O tome bi se mogla napisati poveća politička studija, kojom bi trebalo analizirati 
različite pozicije — od stava jugoslavenskog političkog centra do stavova pojedinaca iz političkog i kulturnog 
života društva. U okviru ovog pregleda moguće je samo naznačiti neke momente toga ““slučaja*. 

Na kraju, zašto je inicijativa za političku borbu protiv nastupa radikalne kritike komunističkoga 
pokreta Jugoslavije pošla iz SR Hrvatske? Zašto se u tu inicijativu, međutim, nije uključio i Centralni 
komitet Saveza komunista Hrvatske, nego je “pustio? da to učini njegova ideološka komisija? 

Na postavljeno pitanje može se dati samo djelomičan odgovor. 

Politika u Hrvatskoj oblikovala se tijekom sedamdesetih i početkom osamdesetih godina s jedne 
strane u borbi s unitarizmom, koje je najviši izraz bila poznata X. sjednica CK SKH 1970, a s druge strane u 
borbi s hrvatskim nacionalizmom čiji je izraz bila 21. sjednica Predsjedništva SKJ potkraj 1971. U 
ideološkim i političkim borbama sredinom sedamdesetih oblikovana je koncepcija udruženoga rada i 
federalizma koju je razradio i normirao Ustav 1974. godine. Držati se tog Ustava, to je suština, smisao 1 cilj 
politike u Hrvatskoj. Stalno se isticalo djelo i misao Tita, Kardelja i Bakarića kao putokaz koji se mora 
slijediti. 

Sredinom sedamdesetih godina politička budnost protiv unitarističko-centralističkih tendencija 
počela je jenjavati, a potkraj sedamdesetih gotovo je sasvim iščezla. Posljednji je javno upozorio na tu 
tendenciju V. Bakarić u proljeće 1974. kada je konstatirao postojanje unitarističke frakcije u Hrvatskoj te 
1976. kada je u intervjuu ljubljanskom “Delu? ponovio svoju staru tezu o unitarizmu kao još uvijek trajnoj i 
jakoj političkoj tendenciji. Kao što je već rečeno, V. Bakarić je, nakon smrti Tita i Kardelja, a uoči svoje 
smrti, javno upozorio kako je započela kampanja protiv ustavne pozicije republika... 

Političko rukovodstvo SR Hrvatske, nakon smrti Tita i V. Bakarića, te svoje rekonstrukcije kojom su 
na ključne pozicije došli Mika Špiljak i Josip Vrhovec, svu je svoju aktivnost usmjerilo na izvlačenje 
privrede iz ekonomske krize i na funkcioniranje sustava i njegovih institucija. 

Izvjesnu novost u političkom životu SR Hrvatske činilo je jačanje uloge Izvršnog vijeća Sabora 
kojemu je predsjednik Ante Marković, s reputacijom uspješnoga privrednika, davao svoj osobni pečat. 
Zahvaljujući tome, samo Izvršno vijeće razvilo se u samostalni centar rukovođenja. Naime, u svim ranijim 
razdobljima vlada SR Hrvatske više je bila pod neposrednijim utjecajem partijskoga centra. 

Dok se Izvršno vijeće (vlada) borilo s ekonomskom krizom i za promjene u privrednom sustavu koje 
bi odgovarale hrvatskoj privredi, partijsko rukovodstvo je više bilo angažirano da osigura funkcioniranje 


društvenoga poretka. 

2. Ekonomska kriza i proces raspadanja Jugoslavije 


Potkraj sedamdesetih godina nastupili su golemi poremećaji u ekonomskom životu zemlje. Javnost 
je bila gotovo šokirana podacima da je trgovinski deficit 1979. godine dostigao 7.225 milijuna dolara, platni 
deficit 3.661 milijun dolara, a 1980. dugovi Jugoslavije popeli su se na oko 20 milijardi dolara. Istodobno je 
inflacija 1981. skočila na oko 45%. S tržišta je nestala mnoga uvozna roba, zemlja nije bila u stanju plaćati 
uvoz nafte, opreme i sirovina, nastali su prekidi u procesu proizvodnje, počela se uvoditi racionirana opskrba 
deficitarnim proizvodima — nastupila je ekonomska kriza koja ee trajati do raspada Jugoslavije. 

U duhu poratne socijalističke tradicije reakcija na krizu bila je panična: u nekim općinama uvedeni 
su bonovi za kavu, ulje, šećer, deterdžente itd., zabranjena daljnja gradnja vikendica, počela je kampanja 
protiv privatnoga vlasništva. Počela je i hajka na republike kao krivce koji su spriječili planiranje na 
saveznoj razini itd. Uveden je režim stalnih cijena gotovo svoj robi. 

Potkraj 1979, uoči izbijanja krize, savezna vlada je odlučila devalvirati dinar za oko 30% kako bi 
stimulirala izvoz, a poskupila uvoz kao odgovor na katastrofalni trgovinski deficit i goleme otplate dugova. 
Tito uoči smrtne bolesti nije odobrio devalvaciju jer nije podnosio da pada međunarodni ugled zemlje, 
rekavši delegaciji savezne vlade i ovo: “... lako je vama devalvirati. To se može i s pola mozga, a gdje vam 
je bila pamet da ste dopustili da do toga uopće dođe.?30 

Mjesec dana nakon Titove smrti, savezna vlada je devalvirala dinar za 30%, a zatim će se 
devalvacije redati jedna za drugom sve do raspada Jugoslavije. 

Ekonomska se kriza začela 1 razvijala u situaciji raspadanja Jugoslavije. Od smjene dijela 
rukovodećih ekipa u republikama 1971-73, moć i vlast saveznoga državno-političkog vrha rapidno je slabila, 
čemu je najviše pridonijela duboka Titova starost i Kardeljeva bolest. U prazninu koja je stvarana 
raspadanjem saveznoga političkog centra ubacile su se republike sa svojim ambicijama ubrzanog razvitka. 
Nakon što su one, u duhu reforme federacije, dobile prava podizanja međunarodnih zajmova, sredinom 
1970-ih krenuo je najveći investicijski val u povijesti Jugoslavije. Taj val, koji je prešao sve granice 
ekonomskog razuma, dijelom je izazvan kriznom političkom situacijom 1971-72. Naime, nove političke 
strukture koje su došle na vlast nakon sloma tzv. liberala u Srbiji i Sloveniji i “nacionalista u Hrvatskoj, 
željele su dokazati da će ostvariti i više od onoga što su smijenjeni lideri obećavali: za ostvarenje njihove 
ambicije utrošeno je oko 45 milijardi USD. 

Taj golemi novac dijelom je utrošen u investicije; “Jugoslavija je bila najveće gradilište u Europi", 
hvalili su se vlastodršci, a dijelom i u standard, koji se bio približio onome na Zapadu. Jugoslavija je tako 
postala “Potemkinova" zemlja, koja je živjela znatno iznad svojih mogućnosti. Izgledalo je da su vladajuće 


strukture zaista dokazale narodu da su učinile više od obećanja lidera smijenjenih 1971-73. 

Glad za stranim kapitalom, ali i balkanski prevarantski i mafijaški mentalitet, sve je to vodilo u 
golema zaduženja. Akteri te operacije zaduživanja upali su u klopku dramatičnih promjena na svjetskom 
tržištu kapitala. 

Naime, na početku velikoga zaduženja Jugoslavije cijena kapitala bila je veoma povoljna. Na 
svjetskomu tržištu novca kamatna se stopa kretala: 1975. — 5,8%, 1976. — 5,1%, 1977. — 5,5%. Dotad su 
dugovi Jugoslavije narasli na devet i pol milijardi dolara. Kapital se nudio u neslućenim razmjerima koji su i 
“iskorišteni“. Potkraj 1978. godine zbio se radikalni preokret na tržištu novca i kapitala. Vlada SAD-a 
promijenila je monetarnu politiku zadržavši i dalje kontrolu nad emisijom novca, a “ispustivši" kontrolu nad 
kamatama koje su u 1978. skočile na 8,8%, u 1979. na 12,1%, u 1980. na 14,2%, a u 1981. na 16,8%, dakle, 
cijena se kapitala povećala gotovo trostruko. Bio je to znak za uzbunu, znak da se prekine daljnje uzimanje 
kredita. Rukovodstva su postupila suprotno. Dugovi su rasli: 1977. — 9,540 milijardi dolara, 1978. — 11,833 
milijardi, 1979. — 14,952 milijardi, 1980. — 18,395 milijardi, 1981. — 20,804 milijardi dolara; dakle, u 
godinama vrtoglavoga skoka kamata dug se povećavao za više nego dvostruko. 

Trgovinski deficit ubrzano je rastao: 1977. iznosio je 4.376 milijuna dolara, 1978. 4.315 milijuna, 
1979. 7.225 milijuna; pokrivenost pak uvoza izvozom padala je: sa 66,2% u 1976. na 54,6% u 1977. ina 
48,5% u 1979.31 

Objašnjenje takve politike veoma je složeno. Osim rečenoga (niska stručna razina centralnih 
privredno-političkih rukovodstava i njihova želja da ubrzanim razvojem postignu što veĆi legitimitet i 
podršku što šire javnosti), djelovali su i drugi činitelji. Svatko je težio uvozu sredstava akumulacije nadajuĆi 
se da Će ih vratiti netko drugi. To je uzelo maha da je čak postojao međurepubličko-pokrajinski dogovor da 
se uvoz kapitala nastavi i za razdoblje plana 1981-1985. Zakoni su osigurali da ne samo banke nego i svi 
osnivači banaka, dakle i privredne organizacije i društveno-političke zajednice (dakle država), solidarno i 
neograničeno jamče kreditorima za sve obveze, a nije riješeno tko će vraćati dugove. Uz to, vođena je takva 
precijenjena politika tečaja dinara da privredni subjekti nisu bili svjesni stvarne cijene kapitala. Uz veoma 
slabu i netočnu evidenciju, dugovi su još bili obavijeni velom takve tajnosti da čak i politička rukovodstva i 
najviši organi samoupravljanja federacije i republika nisu bili informirani o stanju stvari sve dok nije 
nastupila kriza i zemlja se našla pred prijetećom nelikvidnošću. 

Ekonomska kriza je otkrila svu bijedu 1 poraz sustava i politike razvitka gospodarstva. Indikator vrlo 
niske izvozne snage privede jest podatak da je krajem 1970-ih, točnije 1978, izvoz po glavi stanovnika bio 
svega 259 USD, dok je u Grčkoj bio 362, u Španjolskoj 358, Italiji 987, Austriji 1.628 itd.32 

Svjetska energetska kriza i svjetske strukturalne promjene sredinom sedamdesetih pokazale su da su 
profitirale zemlje s visokom tehnologijom (zapadne, Japan, SAD itd.), zemlje izvoznici nafte (OPEC) i 
zemlje s jakom agrarnom proizvodnjom. Vladajuće ekipe Jugoslavije opterećene dogmatizmom ranoga 


socijalizma, nisu iskoristile strane zajmove za uvoz visoke tehnologije za sirovinske grane i za 

poljoprivredu. Jugoslavija se nije upravljala po kriteriju da proizvede ono što će iznijeti na svjetsko tržište, 
već je trajno vodila autarkičnu politiku. Za jadransku orijentaciju i turizam ostale republike, a posebno 
savezna administracija, nisu nikada imali “otvorene uši". 

Umjesto očekivanoga gospodarskog buma, najveći investicijski val u povijesti Jugoslavije završio je 
ekonomskom krizom. 

Krah ekonomske politike bio je trenutak da se napusti i monotipno vlasništvo i autarkična razvojna 
politika otvaranjem vrata i za pluralizam vlasništva i za smjelo uključivanje u svjetsko tržište. Međutim, to 
će otvaranje naići na nepremostive ideološke i političke barikade. 

Kako nisu predviđali nikakve poremećaje u ekonomiji — glavna je pažnja bila posvećena 
funkcioniranju političke vlasti — centralna državno-partijska rukovodstva federacije i njezinih članica nisu 
ništa poduzimala da bi se poremećaji spriječili ili ublažili. Kada su se kreditni šalteri svjetskih banaka 
zatvorili za nove zajmove, a gotovo istog trena trebalo je početi vraćati dugove (1979-80), izbila je uzbuna, 
no politički su vrhovi odbili kvalificirati stanje kritičnim. Oštro su kritizirani pojedinci koji su tvrdili da je 
Tiječ o krizi. Oni su dobili podrugljivo ime “krizologa". U samoupravnom socijalizmu ne može izbiti 
ekonomska kriza! Tek nakon gotovo dvije godine (od jeseni 1979. do jeseni 1981) priznato je stanje krize i 
zatim je formirana savezna komisija od oko 300 političara i znanstvenika na čelu sa Sergejem Kraigherom, 
tadašnjim “šefom države", da predloži program svladavanja krize. 

Dokumenti komisije sukcesivno su izlazili gotovo dvije godine.33 U svim prijašnjim fazama razvoja 
dokumente takvoga tipa, značenja i dometa radio je Centralni komitet za kongrese SKJ ili Savezno izvršno 
vijeće za reforme u privredi. Radili su se, naravno, mnogo kraće, obično nekoliko mjeseci do najviše godinu 
dana.34 

Autori “Polaznih osnova Dugoročnog programa ekonomske stabilizacije..." ocijenili su da je 
dugogodišnje potiskivanje objektivnih ekonomskih zakonitosti, zajedno s otuđivanjem dohotka od OUR-a i s 
voluntarističkim intervencijama političkih rukovodstava u ekonomski život, stvorilo neracionalnu privredu u 
kojoj ima 1 takvih apsurdnih fenomena kao, na primjer, da su “neke organizacije imale više gubitaka nego 
što iznosi vrijednost ukupnih društvenih sredstava kojima upravljaju... Teško je razumjeti u ime kojih ciljeva 
izgradnje socijalizma se one održavaju..."35 Saniranje gubitaka pomoću poreza na dohodak naprednijih 
organizacija razara temelje racionalne proizvodnje. 

Teze o zakonu vrijednosti i tržišnom mehanizmu nisu bile nikakva novost. U tom pogledu smjeliji i 
radikalniji bio je davni VI. kongres KPJ 1952. Uzroke toj neodlučnosti valja tražiti na drugoj strani. 

Komisija nije razradila, pa ni dotakla, ne samo teorijske nego ni praktično-političke probleme, 
mogućnosti i prepreke aplikaciji zakona vrijednosti sredinom osamdesetih godina. Stupanj elaboracije, 
zapravo, svodi se uglavnom na želju i preporuku da se što više “primjenjuju objektivne ekonomske 


zakonitosti i da se po njima posluje". 

Problem je, naravno, mnogo, mnogo dublji, kompleksniji i teži nego što se u tim dokumentima 
iskazuje. Na zakonu vrijednosti stoljećima se gradila i izgradila civilizacija. To je bila i još jest “osovina? 
oko koje se okreće svijet, bitno određujući sve društvene odnose. Problem djelovanja zakona vrijednosti u 
socijalizmu povremeno se otvarao i zatvarao od Oktobarske revolucije 1917. iu SSSR-u i u svim drugim 
socijalističkim zemljama, a u Jugoslaviji je stalno otvoren od 1950. godine do sloma komunizma. 

U Jugoslaviji se s takvim “eksperimentiranjem" nagomilalo najviše iskustava. Učinjena su tri 
pokušaja: 1950-54, 1961. i 1965. Ali, Rubikon nije pregažen! Izravno ili posredno državno-partijski 
kompleks je od 1945. do kraja trajanja socijalističkog sustava držao proširenu reprodukciju u svojim 
rukama. 

Dugoročni program ekonomske stabilizacije (DPES) ostao je “prazno slovo na papiru". 

Autori su optimistički predvidjeli da će stopa inflacije padati po sljedećoj dinamici: potkraj 1981. 
oko 40%; potkraj 1982. oko 25%; potkraj 1983. oko 20%; potkraj 1984. oko 15%; potkraj 1985. oko 10%. 

Realnost je veoma gorko i drastično demantirala autore Programa: stopa inflacije potkraj 1984. 
iznosila je oko 60% umjesto oko 15%. Stalno je rasla umjesto da se stalno smanjivala. 

Analizom mogućih načina zapošljavanja komisija je došla do tužnoga zaključka da bi do pune 
zaposlenosti moglo doći tek potkraj stoljeća. 

Ekonomska se situacija iz dana u dan pogoršavala. Na čelo savezne vlade 15. svibnja 1982. došla je 
Milka Planinc, koja je zamijenila V. —uranovića (Crnogorac). U ekspozeu Saveznoj skupštini ona je rekla da 
je “dugo trajala konfuzija, zbunjenost i iščekivanje... i rad po starom kolosijeku...?, da je provođen pritisak 
da promjene teku odmah i brzo, ali da njezina vlada nije “podlegla opasnosti da promjene krenu u pravcu 
centralizma u federaciji..."36 

Samo u 1982. vlada je skupila 4,5 milijardi USD za otplatu dugova.37 Uvedene su još oštrije 
restriktivne mjere: valuta je devalvirala za daljnjih 20%; građani su morali plaćati prijelaz granica. Talijanski 
komunistički list “Unita" pisao je da je Jugoslavija praktički zatvorila granice kao i ostale komunističke 
zemlje i time prekršila Helsinški sporazum. Uvedeni su bonovi za benzin, a uvoz deterdženata, nekih 
lijekova i druge robe što obustavljen što smanjen. Vlast je gubila legitimitet. 

Vlada Milke Planinc nije uspjela niti je mogla uspjeti riješiti ekonomsku krizu. Jedini je njezin 
rezultat bio da nije podlegla pritisku za uvođenje jačeg centralizma. 

Za njezine je “vladavine Hrvatska dobila etiketu dogmatske republike, u čemu je bilo nešto istine. 
Naime, strahujući da promjene ne odvedu u centralizam, hrvatski su političari branili svako slovo, svaki 
detalj iz koncepcije udruženog rada. M. Planinc je 15. svibnja 1986. predala vođenje savezne vlade prvaku 


BiH Branku Mikuliću, također tvrdom federalistu. 

U borbi za svladavanje krize odlučujuća uloga pripadala je rukovodstvima republika i pokrajina koja 
vode i svoju i zajedničku politiku Jugoslavije kroz permanentno dogovaranje, koje ima neke sličnosti odnosa 
među državama, što je Ustavom i legitimirano. 

Međutim, republike i pokrajine vrlo su se teško i sporo dogovarale. Iz prethodnoga višedesetljetnoga 
razvoja poznato je da su još od pedestih stalno na djelu različite tendencije u temeljnim pitanjima razvoja 
Jugoslavije: pristaše i protivnici “svijeta robne proizvodnje? i tržišnoga mehanizma, pristaše centralizma i 
federalizma — konfederalizma, pristaše i protivnici autarkičnoga razvoja zemlje itd. i sl. U ekonomskoj krizi 
nastavljene su intenzivirane naslijeđene diferencijacije u Jugoslaviji o pitanju načina svladavanja krize. 
Osnovna podjela bila je o pitanju: svladati ekonomsku krizu pomoću postojećega sustava — privrednoga i 
političkog — ili promjenama u sustavu pa i promjenama nekih temelja sustava. 

DPES je, uglavnom, zadovoljio pristaše i jedne i druge političke orijentacije, jer se “zakleo" na 
Ustav i ZUR, a istodobno je jako naglasio važnost aplikacije tržišnoga mehanizma i potiskivanju etatizma iz 
privrednoga 1 političkog života, što je značilo da nije postignut pravi konsenzus. 

Ekonomska kriza koja je počela potkraj sedamdesetih (1979) bila je najduža i najdublja stagnacija 
od 1945. godine. 

Prvi, najveći i neodgodiv problem bila je otplata golemih dugova. Toga trenutka u ekonomski život 
Jugoslavije umiješao se strani kapital. Nastala su dva upravljačka privredna centra: domaći i strani u liku 
MMF-a — Jugoslavija je morala prihvatiti pravila svjetske igre. 

U prvim pregovorima s MMF-om, koji su počeli u jesen 1982. a završili početkom ljeta 1983, 
jugoslavenska vlada je nakon dramatične rasprave, održane srpnja 1983. u Skupštini SFRJ, prihvatila da 
država Jugoslavija jamči otplaćivanje svih zajmova, bez obzira na to tko ih je podigao i kakve je rezultate s 
njima ostvario, i drugo, da će provoditi one mjere ekonomske politike koje MMF smatra nužnim za sanaciju 
privrede, a to su prije svega: smanjenje svih oblika potrošnje kako bi se dio nacionalnoga dohotka mogao 
izdvojiti za otplate dugova; prijelaz na politiku realnoga tečaja dinara; uvođenje realnih kamata na sve 
kredite u zemlji; liberalizacija režima domicilnih cijena, obuzdavanje inflacije, smjer kretanja prema 
konvertibilnosti dinara i sl. B10 je to diktat svjetskoga kapitala koji je izazvao pravi šok, osobito kod dijela 
političara i ratnih veterana. Dio javnosti pitao se nije li to početak podrivanja nezavisne pozicije zemlje, koja 
je za vrijeme Tita bila najveća svetinja i po kojoj je Jugoslavija imala svoj identitet. 

Tek kada je postigla sporazum s MMF-om, Jugoslavija je dobila novi kredit od 4,6 milijardi dolara 
za otplatu 3,3 milijarde duga i za uvoz neophodne robe, sirovina i repromaterijala, bez kojih je prijetila 
velika opasnost prekida proizvodnje velikoga broja tvornica. 

U proljeće 1984. zaključen je novi sporazum s MMF-om kojim se nastavila politika utvrđena prvim 


sporazumom. Nakon oživljavanja proizvodnje 1984. godine, potpisan je početkom 1985. još jedan sporazum 

koji je Jugoslaviji dao nešto malo slobodnije ruke u vođenju ekonomske politike. Sila je, dakle, bila 
učinkovitija od ideologije. 

Otplata dugova međutim nije nikakvo uključivanje u međunarodnu podjelu rada. To je tužni način 
povezivanja sa svijetom. Ni povećan izvoz, sa znatno sniženim cijenama kako bi se došlo do deviza pod 
svaku cijenu, radi otplate dugova, također nije nikakvo rješenje. Desetljećima se govorilo o potrebi da 
stranci ulažu svoj kapital. U jeku ekonomske krize Skupština SFRJ donijela je novi zakon kojim se olakšava 
investiranje stranoga kapitala, ali su ekonomski rezultati beznačajni. Strani kapital nije pokazao posebnu 
želju za plasmanom vjerojatno i zbog lošeg stanja jugoslavenske privrede i malog izgleda za ostvarenje 
profita. Problem je dakle odložen. 

Neslaganje u Jugoslaviji o ulaganju stranoga kapitala ima svoju povijest. U cijelomu poslijeratnom 
razdoblju uvijek su bile jače one političke snage koje su se odupirale “prodoru? stranog kapitala u 
jugoslavensku privredu. Jugoslavija je, u tom pogledu, “uspijevala u svojoj samoizolaciji. Trgovala je sa 
svijetom samo onoliko koliko je bilo najnužnije za uvoz strane opreme i tehnologije koja joj je trebala za 
industrijalizaciju. Vjerovalo se da je taj put i moguć, pa čak i jedino ispravan i primjeren načelima 
samoupravljanja. 

Ipak, ekonomska je kriza lomila stare ideologijske i političke kriterije i prisiljavala jugoslavenske 
privredne subjekte na prodor u svijet. Sintetični indikator toga prodiranja jest odnos uvoza prema izvozu. 
Naime, pokrivenost uvoza izvozom robe koja je potkraj sedamdoestih bila pala na ispod 50%, sredinom 
1980-ih približila se stopostotnoj pokrivenosti. Taj je rezultat, i pored činjenice strahovite restrikcije uvoza, 
značajan. Osim starih izvoznika kao što su npr. brodograditelji, u svijet su se “otisnuli" i mnogi novi kao što 
je sarajevski Energoinvest, zagrebačka Hidroelektra 1 drugi građevinari. 

U toj ekonomskoj krizi prodor u svijet krenuo je više nego i u jednom razdoblju od rata. Ekonomska 
kriza nije urazumila vladajuće strukture da se u krizi oslone i na privatni sektor. 

U Europi nema zemlje s tako neobičnom strukturom poljoprivrede. Više od 80% obradive zemlje 
drže individualni poljoprivrednici s prosječnim gospodarstvom od oko 3 ha, rasutih na desetak parcela. 
Seljaci su gotovo posve odbacili stočnu vuču i prešli na traktore, koji se na njihovim patuljastim imanjima 
koriste desetak dana na godinu. To je potpuno anakrono stanje, nezamislivo u moderno doba. Ali, agrarna 
politika nema rješenja za taj problem. Društveni sektor ne može ni pomisliti da kupuje zemlju jer je njezina 
cijena toliko narasla da bi trebalo angažirati cjelokupnu višegodišnju nacionalnu akumulaciju za otkup. 
Kolektivizacija je nezamisliva. Ona se mogla izvesti samo u godinama revolucionarnoga vatrenog vala, 
neposredno po uspostavljanju revolucionarne vlasti. Jačanje individualnih jakih proizvođača, čak i uz 
zabranu angažiranja nadničara, nezamislivo je jer bi sam seljak mogao obrađivati i do 100 ha. S poslovično 
poznatom prilježnošću uz zemlju, takvi proizvođači bi možda čak mogli biti opasni konkurenti 


poljoprivrednim dobrima. 

Pojedinačni pokušaji da se probije tvrdi zid neracionalne strukture poljoprivrede i da se, uz 
poljoprivredna dobra kao lokomotive tehničko-tehnološkog progresa u poljoprivredi, otvori mogućnost 
selekcije među seljacima prema stvaranju individualnoga modernog robnog proizvođača poljoprivrednih 
proizvoda, naišao je na žestok otpor. Paradigmatičan je slučaj Čede Grbića, autora takve koncepcije.38 
Njegova je knjiga naišla na oštru kritiku s ideologijskih pozicija. List “Borba", a i drugi, otvorili su svoje 
stranice pravom izljevu žuči onih koji su u Grbiću vidjeli advokata “kapitalizma? na selu. 

Još jedno područje koje ne ovisi toliko o nacionalnoj akumulaciji kao “velika privreda? jest tzv. 
mala privreda, posebno proizvodno zanatstvo u privatnom vlasništvu. Sve političke strukture prihvatile su da 
se snažno krene u razvoj male privrede, osim ostalog i zbog gotovo 1.000.000 nezaposlenih, uglavnom 
mladih ljudi. 

No, glavna je prepreka bio strah od kapitalizma, jer “sitna robna proizvodnja rađa kapitalizam 
svakoga dana 1 svakoga sata, i to u masovnim razmjerima“, kako je to govorio Lenjin. 

Međutim, nastali su neki novi otpori na koje se nije računalo. Radilo se o narastajućem otporu 
istorodnih proizvođača društvenoga sektora. A to se moglo 1 očekivati. Jer, lako je zamisliti da bi veliku 
tvornicu namještaja moglo ugroziti 5-6 poduzetnih stolara, sa po 5-6 najamnih radnika koliko ih dopušta 
zakon. Nije isključeno da bi jaki “farmeri mogli ugroziti slabije organizirana poljoprivredna dobra itd. itd. 
A po mentalitetu, zaposleni u socijalističkom sektoru smatraju da ih njihova država mora zaštiti od privatne 
konkurencije, osobito u situaciji nezaposlenosti i recesije što ih je izazvala kriza. 

I na kraju, u privatnom se sektoru mora mnogo, mnogo više raditi nego u društvenom. Autor ovoga 
teksta ispitivao je više desetaka nezaposlenih mladića zašto se nisu zaposlili kod privatnika. Odgovor je bio: 
“Kod privatnika se mora raditi, ondje se ne može zabušavati.? 

Zato nije ni čudno što je u Jugoslaviji u prosjeku uz vlasnika bilo manje od jednoga najamnog 
radnika (0,8 radnika), a zakon dopušta 5 radnika. 

Sve u svemu, svi sintetički pokazatelji govore o neuspjehu svladavanja ekonomske krize, a to 
potvrđuje i golema inflacija. Umjesto planiranoga smanjenja inflacije na 10% u 1985. godini, ona je stalno 
rasla i početkom 1985. dostigla je oko 70%, dok su sve europske zemlje (osim Islanda) smanjile inflaciju 
ispod 10%. Inflacija u Jugoslaviji rasla je ovim tempom: 1980. — 30%, 1981. — 46%, 1984. — 53%. 

Standard je pao (1979-1984) 34%, a mirovine čak 40%, investicije su smanjene s 34% društvenog 
proizvoda u 1980. na 29,6% u 1981, na 27,2% u 1982, na 23,2% u 1983. i na oko 19,5% u 1984. i početkom 
1985. 

Djelomični su rezultati ipak postignuti: od blizu 4 milijarde dolara deficita, u 1984. je ostvaren 
suficit od 800 milijuna dolara (uglavnom se to postiglo restrikcijom uvoza) i stopa rasta proizvodnje od 
5,5%. Politička se vlast nije usudila posegnuti za još drastičnijim mjerama protiv inflacije, a pitanje je bi li 


one i uspjele ili bi možda čak dovele i do kolapsa reprodukcije. Karakteristično je da je Skupština SFRJ 

1984. odbila zakonski prijedlog kojim se htjelo drastično suzbiti pokrivanje gubitaka iz društvenih fondova 
radnim organizacijama. Politička vlast je vjerojatno “osjetila da za takvu mjeru nema u narodu dovoljno 
autoriteta 1 legitimiteta. 

Godine su prolazile, a politička vlast, koja je upravljala ekonomijom, nije znala naći radikalan i brži 
izlaz iz te situacije. Nije bilo snažnih inicijativa ni na razini republika i pokrajina ni federacije da se razbije 
obruč etatizma i da se smjelo i masovno krene na svjetsko tržište. Osim nesloge među republikama, inertno 
je djelovala apsolutna sigurnost i odsutnost bilo koje vrsti rizika u poslovanju radnih organizacija i ljudi svih 
funkcija i položaja — od radnika do direktora, od lokalnoga političara do ministara, što traje punih 40 godina. 
Gotovo nitko nije snosio rizik, ali je zato rizik pao na cijelo društvo, što je dovelo do radničke plaće od 50 
do 200 dolara. Tijekom krize nije provedena gotovo nijedna smjena rukovodstava — od poduzeća i općine do 
republike i federacije — da bi se otvorio put mlađim, ambicioznijim i sposobnijim ljudima. Za takvu vrstu 
promjena politički i ekonomski sustav nisu imali ugrađene mehanizme. Politička vlast, valjda i sama 
osjećajuĆi nedovoljnu snagu i legitimitet, nije se usudila na drastične poteze bojeĆi se socijalnih 
posljedica39 i poremeĆaja odnosa unutar rukovodstava. Osim toga, djelovala je i težnja u svakoj federalnoj 
jedinici da se sačuva jedinstvo svoga naroda, jer je to jačalo pregovaračku poziciju u federaciji. 

U ekonomskoj krizi, zbog stalnog opadanja osobnog dohotka, sve veći broj ljudi okrenuo se 


s112? 


stjecanju zarada na druge načine: povećao se rad u “fušu“, proširila se “siva ekonomija, gotovo su se 
epidemično razvili razni “virtuozni" oblici krađe društvene imovine, zatim neplaćanje stanarina i 
komunalnih usluga; u krizi su osobito porasle razne špekulacije 1 crna burza. 

Uz to, u krizi su nastali i legalni izvori porasta socijalnih razlika. Karakterističan primjer je štednja 
građana koja je premašila godišnju masu isplaćenih osobnih dohodaka: u 1983. bilo je na štednji 1.219 mlrd. 
dinara, a masa isplaćenih osobnih dohodaka iznosila je 1.185,9 mlrd.; u 1984. štednja je bila 1.896 mlrd., a 
osobni dohoci 1.731,6 mlrd. dinara. Od ukupne je štednje oko 75% bilo u devizama, koje je držalo oko 4 
milijuna deviznih štediša. Tijekom prethodnih 10-15 godina masovno se razvio promet devizama među 
građanima, čime su profitirala turistička područja. 

Štedišama je u 1984. isplaćeno 180 mlrd. dinara na ime kamata, što je više nego suma mjesečnih 
plaća svih zaposlenih u zemlji koja je tada iznosila 144,2 mlrd. din. Naravno, među štedišama su velike 
socijalne razlike: u poštanskim je štedionicama oko 4% štediša raspolagalo s 45% ukupne štednje, a 
preostalih 96% ulagača s 55%. 

Iako je, zbog slabe i primitivne evidencije, teško dokazati, smatralo se da kriza nije mnogo pogodila 
privatni sektor i bolje stojeće poljoprivrednike jer su se škare cijena otvarale u korist poljoprivrednih 
proizvoda i usluga. 

Fenomen porasta socijalnih razlika potakao je, inače stalno prisutnu, ideološko-političku 


diferencijaciju u Savezu komunista i u društvu za i protiv ukidanja stjecanja dohotka od štednje i sličnih 

izvora, za i protiv toleriranja tendencije “porasta kapitalističkih elemenata". Predlagalo se da se čak i 
isplaeene kamate oporezuju; to je odbijeno s obrazloženjem da je stopa inflacije još iznad kamatne stope. 

Drastičan pad standarda, bez presedana u Europi, otvorio je političko i sociološko pitanje: zašto u 
krizi nije bilo socijalnih nemira, za razliku i od razvijenih zemalja zapada gdje svaki postotak pada 
dostignutoga standarda izaziva štrajkove i nemire (Njemačka, Engleska, Nizozemska, Belgija, Italija) pa i od 
nerazvijenih, gdje također dolazi do nemira kada se ugrozi egzistencijalni minimum (Tunis, Maroko, npr.). 
Za vrijeme ekonomske krize nije bilo više štrajkova nego u doba prosperiteta. 

Sociolog Josip Županov smatra da do socijalnih nemira nije došlo iz dva razloga: prvo, zbog nade 
ljudi da, u ciklusu kretanja, nakon “loših godina dolaze dobre godine“, i drugo, što je društveni sustav imao 
mnogo ventila za “ispust" nezadovoljstava. Iz ovoga drugog argumenta vrijedi dio citirati: 

“... postoje ventili koji uspješno odvode paru i smanjuju tlak u kotlu. To su vrlo visoka bolovanja, 
substandardan rad, “siva ekonomija, rasprostranjene krađe i masovno neplaĆanje računa (kao jedan aspekt 
erozije građanske discipline i pravnog sistema)... ... eksplozija pretpostavlja koncentraciju nezadovoljstva i 
polarizaciju sukobljenih interesa... 

...Naš institucionalni sistem ne dopušta polarizaciju — on vodi fragmentiranju interesa i disperzije 
nezadovoljstva. Za naš institucionalni sistem karakteristično je da se dominantni problemi pojedinca i 
OUR-a rješavaju na nivou općine, a na tom nivou institucionalni sistem predstavlja skelet za razvoj 
neformalnih mreža, u kojima dominiraju familijarno-patrijarhalne veze i u općini i u OUR-u. Sve, pa čak i 
trivijalne, stvari rješavaju se na neformalnom nivou. U tim gustim mrežama uzajamnih razmjena i zavisnosti 
svaki pojedinac, oslanjajući se na široku socijalu (gustu mrežu socijalnih prava), izrađuje svoj vlastiti 
“projekt* održanja i života, što dalje pojačava stabilizatornu funkciju institucionalnog sistema... Kolektivna 
akcija može biti uspješna samo ako je orijentirana prema promjeni stanja — a većina radne populacije ne želi 
promjenu od društva uravnilokve i socio-ekonomske sigurnosti, koja im uz minimalni dohodak garantira 
mnoga prava — prema neizvjesnostima ekonomske diferencijacije i promjeni kriterija vrednovanja što ga 
implicira tržna ekonomija. Orijentacija na status quo isključuje autonomnu borbu za veći komad kruha i 
orijentira ponašanje na borbu protiv socijalnih razlika..." 

Županovljevoj argumentaciji moglo bi se dodati još nekoliko činitelja među koje bi vjerojatno 
spadalo i pamćenje da neredi na našemu prostoru mogu dovesti do tragičnih rezultata, strah od povratka na 
neostaljinizam, nada u mogućnost prevladavanja zastoja i stagnacije samoupravljanja itd. 

Kakav bi se zaključak mogao formulirati iz prethodne analize? 

Prethodna analiza borbe za svladavanje ekonomske krize u prvih 6-7 godina (1979-1986) pokazuje 
da su postignuti minimalni rezultati. 

Na strani uspjeha svakako je na prvomu mjestu potpuno svladavanje deficita u poslovanju s 


inozemstvom. Deficit je iznosio 1979. godine 3.656 milijuna USD, 1980. je smanjen na 1.929, tj. gotovo na 

pola; 1981. je dalje smanjen na 1.056, opet gotovo na pola; 1982. je bio 464 mil. dolara, a 1983. je ostvaren 
suficit od 274 milijuna dolara te u 1984. suficit od oko 800 milijuna dolara.40 Pokrivenost uvoza izvozom 
tekla je ovako: 1979. — 48,5%, 1983. — 80,7%, a 1984. oko 86% s tendencijom da se cijeli uvoz pokrije 
izvozom. Počeo se smanjivati i sadržaj uvoznih elemenata u domaćoj proizvodnji i potrošnji: uvozni sadržaj 
u finalnoj proizvodnji iznosio je 1974. — 19,9%, 1980. — 16,2%, u 1982. godini 15,8%; a u osobnoj i općoj 
potrošnji od 1974. do 1982. pao je s 32,0% na 23,8%. 

Nažalost, ta pozitivna strana ima i svoje naličje: deficit je svladan drastičnim ograničenjem uvoza, 
koji je pao s 19,528 u 1981. na 12,5 milijardi USD u 1984, a izvoz je od 1981. do 1985. ostao gotovo isti 
(oko 10 milijardi), odnosno faktički niži, s obzirom na vrijednost. 

Sitni pomaci desili su se u tokovima proširene reprodukcije. Nekadašnji “ideal", da privredne 
organizacije ostvare što veći stupanj samofinanciranja, kao da se počeo ostvarivati, što pokazuje sljedeća 


struktura ulaganja u osnovna sredstva po nosiocima (u postotcima): 


Godina Sredstva Ustanove i — Banke DPZ Ukupno 
privrednih ostalo 
organizacija 
1964. 29.5 6,2 31,4 30.9 100 
1966. 39,3 6,6 38,9 152 100 
1968. 31.3 6,0 47,1 15.7 100 
1970. 27,4 10,3 51.2 15,7 100 
1972 29,6 8,0 42,5 19,9 100 
1974. sal 9,1 313 LA 100 
1976. 34,5 13,9 38,6 13,0 100 
1978. 34,4 11,9 46,6 7,1 100 
1980. JAN 13,9 46,4 7,0 100 
1981. 34,5 14,0 43,1 19 100 
1982. 40,0 15,1 359 9,0 100 
1983. 45,3 14,3 30,1 10,3 100 


Prvi put od uvođenja radničkoga samoupravljanja sredstva privrednih organizacija približavaju se 
prema 50%, a zajedno sa sredstvima ustanova, koje imaju sličan status, blizu 60%. Udio banaka pao je s više 


od 50% u 1970. na 30% u 1983. 

Na strani uspjeha DPES-a jest 1 početak oživljavanja industrijske proizvodnje koja je 1984. ostvarila 
stopu rasta od 5,5%. 

Odnos snaga blokirao je radikalne promjene u privrednom sustavu. Nisu nadvladale ni snage 
tržišnoga mehanizma ni njihovi protivnici. Društvo kao cjelina strahuje od posljedica promjena u bilo 
kojemu smjeru. Veoma je indikativno kolebanje vodećih snaga društva: one su se složile s uvođenjem 
realnih kamata, a kada se pokazalo da se građani štediše “bogate na kamatama, društvo se pokolebalo — niti 
je to zabranjivalo niti podržavalo. Postignut je konsenzus da se podrži razvoj privatnoga sektora u maloj 
privredi, a uskoro zatim dio tiska krenuo je u kampanju “protiv nicanja kapitalističkih elemenata u 
samoupravnom socijalizmu? itd. Sve u svemu, na osnovi mršavih rezultata borbe s ekonomskom krizom 
počela se, sredinom osamdesetih, širiti spoznaja da je DPES doživio neuspjeh 1 da treba ili “tragati za 


alternativom ili sačuvati status quo". 


3. Izbijanje albanskoga nacionalnog pokreta — udari Srbije na autonomiju pokrajina i na jugoslavenski 


federalizam 


U rano proljeće 1981, nepunu godinu dana nakon Titove smrti, iznenadno i eruptivno izbili su 
nemiri u obliku demonstracija u glavnom gradu Kosova, Prištini, 1 u gotovo svim većim mjestima u 
Pokrajini. 

Glavna politička parola u demonstracijama, u kojima je sudjelovala uglavnom studentska i školska 
omladina, bila je “Kosovo — Republika". 

U jesen 1981. Centralni komitet SKJ donio je političku platformu41 kojom je definirao uzroke 
pobune i politiku sanacije na Kosovu. 

U vremenu od 1. siječnja 1981. do 30. lipnja 1984. sudovi su osudili na vremenske kazne 585 osoba, 
uglavnom studenata, učenika i intelektualaca.42 

Platforma nalazi da su demonstranti imali ideju o stvaranju “Velike Albanije", koja uključuje 
Kosovo i one dijelove Makedonije i Crne Gore u kojima žive Albanci. Ta je ideja nastala u doba buđenja i 
stvaranja nacionalne svijesti balkanskih naroda koji su, bez iznimke, težili stvaranju svojih “velikih? 
nacionalnih država. 

Platforma definira: 

“U nacionalnom pokretu albanskog naroda — kao i kod većine balkanskih i drugih naroda — razvila 
se u toku posljednjih stotinjak godina ... zabluda o “Velikoj Albaniji", “Velikoj Bugarskoj", kao i zabluda o 
“Velikoj Srbiji", “Velikoj Hrvatskoj? i tome slično..."43 Nasuprot takvim idejama balkanskih buržoazija, 


KPJ/SKI je politička prava Albanaca podigla na razinu ostalih naroda Jugoslavije. 

“U odlučivanju o osnovnim pitanjima društvenog kretanja i ustavnog sistema SFRJ, pokrajine imaju 
ista prava, dužnosti i obveze kao i republike. Socijalističke autonomne pokrajine suvereno odlučuju o svom 
ekonomskom razvoju ... donose svoje ustave, zakone i propise, imaju svoje organe, zakonodavna tijela i 
ustanove kao i socijalističke republike..."44 

Istodobno je u posljednjih četvrt stoljeća Jugoslavija investirala velika sredstva za brži razvitak 
Kosova, što je rezultiralo stvaranjem nove privredne i socijalne strukture. To ilustriraju ovi podaci: 

— udio poljoprivrednog stanovništva smanjen je s oko 80% na 36% u 1980. godini 

— udio industrije u društvenom proizvodu povećan je sa 16,1% koliki je bio 1947. na 38,7% u 1979, 
a udio poljoprivrede smanjen s 58,9% na 20,9% 

— industrijska proizvodnja povećana je 18 puta 

— poljoprivredna proizvodnja povećala se od 1955. godine 3 puta 

— broj zaposlenih povećao se 4,7 puta 

— po stupnju obrazovanja zaposlenog osoblja Kosovo je, s posljednjeg mjesta, dostiglo prosjek 
Jugoslavije i zauzelo treće mjesto u zemlji 

— broj stanovnika na jednog liječnika smanjen je s 11.938 u 1950. na 1.800 u 1979. godini 

— ljudski vijek povećao se s 45 na 68 godina 

— svaki treći stanovnik početkom osamdesetih bio je na školovanju (oko 450.000 učenika i 
studenata) 

— od samo nekoliko biblioteka i kinematografa izrasla je mreža od 385 biblioteka, 8 kazališta, 5 
muzeja, a izdaje se oko 370 naslova knjiga i brošura, izlazi 32 časopisa, 60 dnevnih i periodičnih listova 

— izgrađen je vrlo moderan radio-televizijski centar 

— osnovana je Akademija znanosti i umjetnosti, itd.45 

Kudikamo najveći dio akumulacije za razvoj dolazio je iz fondova federacije. Od ukupnoga iznosa 
saveznog fonda 42,5% prima Kosovo, a ostalo dijele tri nedovoljno razvijene republike. 

Pa ipak, iako je Kosovo za isto vremensko razdoblje ostvarilo relativno veći napredak nego bilo koji 
dio Jugoslavije, njegovo se zaostajanje povećavalo. Ono je 1947. godine bilo na 52% jugoslavenskog 
prosjeka, a početkom osamdesetih palo je na oko 28%.46 Posebno je akutan i dugotrajan problem golema 
nezaposlenost. Samo oko 20% radno sposobnoga stanovništva zaposleno je u društvenom sektoru, što je, 
vjerojatno, najniži stupanj zaposlenosti u Europi. 

Specifično obilježje u razvoju albanske narodnosti u Jugoslaviji jest permanentno visok priraštaj, 
bez presedana u Europi. Broj Albanaca na Kosovu za 20 godina (1961-1981) povećao se sa 646.000 na 
1.227.000, gotovo dvostruko, što je radikalno promijenilo nacionalni sastav Pokrajine: udio Albanaca od 
1961. do 1981. povećao se od 67% na 77,5%, udio Srba opao je s 18% na 13%, udio Crnogoraca s 3,9% na 
1,7%, a Turaka s 1,0% na 0,9%.47 

Gdje su dakle osnovni uzroci događaja na Kosovu 1981. godine ako nisu ni u ustavno-pravnom i 
političkom položaju Kosova, pa ni u općemu društvenom razvoju iako je on bio usporen. 

Platforma je našla da su osnovni uzroci sljedeći: 

Prvo, još uvijek “žive nacionalističke i druge reakcionarne snage 1 tendencije". 

Drugo, politika rukovodstva Kosova, koje se orijentiralo uglavnom na fondove federacije za razvoj, 
šireći među kadrovima i masama svijest o nedovoljnoj pomoći Jugoslavije. U tom duhu ono je uputilo 
protestno pismo Predsjedništvu SFRJ i Predsjedništvu CK SKJ u kojemu je izražavalo nezadovoljstvo već 
postignutim dogovorom republika i pokrajina o društvenom planu za razdoblje 1980-1985. “prijeteći' da će 
se protestom i nezadovoljstvom ići u javnost. 

Treće, golema disproporcija između mogućnosti privrede da otvara nova radna mjesta i velikog 
broja novostasale inteligencije, studenata i učenika, koji su se školovali manje za privredu, a više za razne 
društvene službe. 

Četvrto, autarkična privredna politika i smjer političko-kulturnog zatvaranja prema SR Srbiji, a i 
Jugoslaviji. 

Peto, razvijanje birokratsko-etatističke vlasti umjesto samoupravljanja u svim društvenim 
sredinama. 

Tim uzrocima “Platforma? dodaje i neprijateljski utjecaj iz Albanije, o čemu će se posebno govoriti. 

Teze CK SKJ da se revolt Albanaca nije mogao očekivati ni smio dogoditi zato što su Albanci dobili 
autonomiju i ostvarili ubrzaniji društveni razvitak, bile su pogrešne. Upravo je to, a posebno stvaranje 
masovne inteligencije stimuliralo albanski nacionalni pokret kao, naravno, i raniji teror u Kraljevini 
Jugoslaviji i u godinama vladavine Udbe do pada A. Rankovića. 

Da bi se saniralo stanje na Kosovu, CK SKJ je naložio da se poduzeća iz Srbije i svih ostalih 
republika i SAP Vojvodine što više povezuju kako bi se Kosovo organski u što većoj mjeri integriralo 
brojnim vezama u stvaranju zajedničkoga dohotka. 

Svi dokumenti SKJ u povodu teške političke krize na Kosovu afirmirali su i još jednom potvrdili 
ustavnu poziciju SAP Kosova kao dijela SR Srbije i konstitutivnog elementa jugoslavenske federacije, ali 
istodobno, CK SKJ je podržao inicijativu rukovodstva Srbije da “... razmotri praksu dosadašnjeg 
ostvarivanja odredbi Ustava SFRJ kao i Ustava SR Srbije i ustava socijalističkih autonomnih pokrajina, koje 
se tiču ustavno-pravnog položaja pokrajina u SR Srbiji...,48 čime je odškrinuo vrata stvarnoj reviziji 
Ustava. 

Osim rečenog, program sanacije političke situacije na Kosovu obuhvaća niz zadataka u području 
obrazovanja, kulture, razvojne politike, borbe protiv iredentizma itd. U programu su i mjere za sprečavanje 
iseljavanja Srba 1 Crnogoraca s Kosova. Afirmirana je prijašnja politika dobrosusjedskih odnosa s 


Albanijom, naravno, uz zahtjeve da se spriječi antijugoslavenska djelatnost u toj zemlji. 

Događaji na Kosovu imali su još jedan važan aspekt: “otvorili su i mogućnost da 
državno-centralističke snage ugroze jugoslavenski federalizam. Do toga nije došlo odmah zbog niza razloga. 
Dio srpskih komunista još je stajao na pozicijama federalizma. Na istim su pozicijama bila i rukovodstva i 
članstvo ostalih republika i pokrajine Vojvodine, jer su bili svjesni da bi dovođenje u pitanje autonomije 
SAP Kosovo, otvorilo političku krizu Jugoslavije s nedoglednim posljedicama, na što je snažno, dramatično 
i veoma otvoreno upozorio V. Bakarić. 

Nadalje, bez čvrstoga stava da se obrani autonomija Kosova nezamislivo je bilo uključiti šire 
albanske mase u borbu protiv albanskog iredentizma. 

Nakon događaja na Kosovu, širilo se uvjerenje da samo srpski narod nema svoje države u 
jugoslavenskoj federaciji. U takvoj zagrijanoj atmosferi srpsko rukovodstvo je odmah nakon nemira na 
Kosovu otvorilo pitanje konstitucije Srbije kao države u jugoslavenskoj federaciji. Točnije i preciznije 
rečeno, otvoreno je pitanje ustavnog položaja SAP Vojvodine i SAP Kosova u SR Srbiji, a time i pitanje 
jugoslavenskog federalizama. 

Inicijativu za ograničenje autonomije pokrajina pokrenulo je republičko rukovodstvo Srbije u 
proljeće 1981, neposredno nakon demonstracija. 

Na sjednici CK SK Srbije, 24, 25. i 26. prosinca 1981, rukovodstvo SR Srbije deklariralo je da ne 
traži promjene Ustava i da ne dovodi u pitanje autonomiju pokrajina, nego da traži putove i načine kako da 
se ostvari jedinstvo i zajedništvo tako da i SR Srbija bude konstituirana kao državna i samoupravna 
društvena zajednica. Rukvodstvo SR Srbije nedvosmisleno je zauzelo stav da ne može prihvatiti faktično 
stanje tolikoga i takvog odvajanja pokrajina od Republike. Trodnevna rasprava, koja je na trenutke bila i 
dramatična, pokazala je velike političke razlike među članovima Centralnog komiteta iz pokrajina i onih iz 
tzv. uže Srbije. 

Na toj trodnevnoj debati težište kritike bilo je preneseno na političko rukovodstvo SAP Vojvodine, 
jer je ranijom višemjesečnom političkom akcijom i diferencijacijom na Kosovu to već bilo obavljeno. 

Iz rasprave u kojoj je sudjelovala golema većina članova Centralnog komiteta (njih 89) izdvojit 
ćemo samo nekoliko naglasaka najistaknutijih političara da bismo ilustrirali političke stavove o problemima 
položaja autonomnih pokrajina u SR Srbiji i jugoslavenskoj federaciji. 

Petar Stambolić, vodeća politička ličnost Srbije i jedan od vodećih jugoslavenskih političara, 
ocijenio je da je na djelu bila tendencija “...Zodvajanja' pokrajina od republike kao cjeline...?,49 čime se “SR 
Srbiji osporavaju ona svojstva koja ona ima kao nacionalna država srpskog naroda, i drugih naroda i 
narodnosti koji žive u njoj..."50 Srbija se “dezintegrira i kao državna i kao samoupravna društveno-politička 


zajednica, pa tako i Jugoslavija...?51 

Najpotpuniju i najradikalniju elaboraciju odnosa u SR Srbiji dao je istaknuti srpski političar Draža 
Marković. On je ustvrdio da je problem tih odnosa “veoma dugo otvoren...?, da je bio tabu tema i da je o 
njima raspravljano “samo interno". 

Kao jedan od inicijatora izrade analize odnosa u SR Srbiji 1977. (“Plava knjiga"), objasnio je da je 
ona od nekih bila osuđena kao “grozotna, centralistička, unitaristička, antisamoupravna, 
antisocijalistička...",52 ali da zbog odnosa snaga nije problem doveden do kraja. Godine 1981. i odnos snaga 
se izmijenio i nastale su nove promjene. I to u tri smjera: prvo, zahvaljujući demokratizaciji nema više 
mogućnosti “... da se o ovim i drugim značajnim pitanjima ne raspravlja otvoreno demokratski i 
argumentirano ... ne može se više tako raditi (mimo javnosti, D.B.), htjeli mi to ili ne", drugo, 1977. godine 
nije bilo jedinstva u rukovodstvu Saveza komunista Srbije, a danas to jedinstvo postoji, i treće, iskustvo 
kontrarevolucionalnih događaja na Kosovu.53 U tezi o promjeni odnosa snaga Marković misli na Titovu 
smrt. 

Po mišljenju Markovića, “srpski komunisti ... ne mogu vječito nositi grijeh velikosrpske 
hegemonističke buržoazije“, niti se može mašući “crvenom maramom opasnosti od srpskog hegemonizma ... 
a priori vršiti pritisak na srpske komuniste". 54 

Miloš Minić, veoma istaknuti srpski i jugoslavenski funkcionar, složio se s postojanjem problema 
jedinstva Srbije, ali se zalagao da se uzmu u obzir obje tendencije: i “autonomaška i državno-centralistička. 
Njegove teze nisu naišle na pozitivan odjek, osim kod članova CK iz pokrajina. 

Dodajmo još, više radi ilustracije uzbudljivosti atmosfere, raspravu Stoleta Jankovića, filmskog 
redatelja, člana Centralnog komiteta. On je u političkim stajalištima članova CK iz Vojvodine vidio njihovu 
i želju i cilj da unesu “nejedinstvo i razdor u Savez komunista Srbije", da se razbije Socijalistička Republika 
Srbija itd. I dalje: “...sjednica Pokrajinskog komiteta Saveza komunista Vojvodine od srpnja mjeseca ove 
godine, javna istupanja nekih drugova, kao 1 akcija koja je iza toga slijedila, primjer su bez presedana u 
povijesti KPJ-SKJ...?55 

I dalje: “Kada sve ovo teče na ovakav način u Vojvodini, i kada se pođe od svega onoga što se 
dešavalo i dešava na Kosovu, gdje su još uvijek ... “vojska i milicija" ... kako možemo govoriti o 
jedinstvenim i ravnopravnim odnosima kada to sve ima karakter napetih, zategnutih odnosa, uz punu 
prisutnost međusobnog nepovjerenja...?56 

On je optužio političare i Kosova i Vojvodine da su htjeli ostvariti autonomnu republiku Kosovo i 
autonomnu republiku Vojvodinu, dodavši da “Srbi nemaju sami svoju državu, jer su se nje odrekli u interesu 
zajedničkog življenja s drugim narodima i narodnostima...? 

Članovi CK SK Srbije iz pokrajina podržavali su sve one stavove koji su izražavali politiku veće 
samoupravne integracije SR Srbije, ali su decidirano upućivali na opasnost republičkog centralizma, 


etatizma i birokratske subordinacije. 

Vojvođanski političari, i srpske i ostalih narodnosti, kao i kosovski političari, “osjetili su da se 
javljaju neke snage u Srbiji koje žele promijeniti politiku KPJ-SKJ o međunacionalnim odnosima". Istaknuti 
vojvođanski političar Dušan Popović kaže: 

“... Sada se množe neki tobože teorijski radovi i drugi napisi u kojima se, sa stanovišta državnosti, 
pripadnicima narodnosti poručuje da nisu ravnopravni... Već pola godine neka glasila informiranja, revije i 
ishitreni pseudoznanstveni skupovi vode kampanju omalovažavanja i diskreditiranja socijalističkih 
autonomnih pokrajina, što se prepleće s dovođenjem u sumnju ili negiranjem pojedinih tekovina 
revolucionarnog razvoja našeg društva, samoupravljanja, ravnopravnosti i ustavnog sustava, a naročito 
jugoslavenskog federalizma...?57 

Iste stavove izložili su i ostali “pokrajinci". 

Ilijaz Kurteši, jedan od vodećih političara Kosova, osudio je albanski nacionalizam u svom narodu, a 
također i obje tendencije u Srbiji — centralističku i separatističku — i izjasnio se za rješenje problema na 
osnovama Ustava 1974. godine. Rekao je: “... nastanak (pokrajina) nije rezultat kompromisa i dogovora za 
*zelenim stolom", već je uvjetovan zakonitošću procesa koji je usmjeravan stavovima i politikom KPJ. Te 
elementarne činjenice ponekad se u raspravama nedovoljno uzimaju u obzir..."58 Implicitno je molio i 
apelirao da se ne dira u Ustav 1974. — kako bi se ojačala pozicija onih Albanaca koji se bore protiv 
albanskog nacionalizma, jer će se na toj osnovi on i najdjelotvornije poraziti. U tom smislu je prvo, iznio 
kritiku rada organa Pokrajine, a zatim rekao: “... nije dobro što se od strane pojedinaca, pa i pojedinih 
organa, neki problemi ostvarivanja zajedništva stavljaju u funkciju događaja na Kosovu. To je pokušaj 
onemogućavanja da se normalno radi baš u ovim složenim uvjetima. Kao da je netko jedva čekao da do 
ovoga dođe da bi izvršio pritisak na promjene ne samo ponašanja nego i suštinskih pozicija...?59 

U stvari, Kurteši je poručio da je nemoguće tražiti od Albanaca komunista da se žrtvuju u borbi 
protiv albanskih nacionalista ako se ne bi poštovala autonomija Kosova. 

Na kraju trodnevne sjednice Centralni komitet SKS je u zaključcima redefinirao politiku odnosa u 
Srbiji. Kada se tekst “očisti? od suvišnih 1 ideologiziranih riječi, čega je u svim dokumentima uvijek bilo i 
previše jer se oni donose jednoglasno, a trebaju zadovoljiti različite interese, onda bi se mogli izvući 1 citirati 
ovi zaključci: 

— “Centralni komitet stoji na stanovištu da ustavna rješenja ... daju čvrste garancije i protiv 
centralizma (republike, D.B.) i protiv svih vidova partikularizma i separatizma (pokrajina, D.B.)...?60 

— put stvaranja jedinstva i zajedništva u SR Srbiji je “što šire udruživanje rada i sredstava 
organizacija udruženog rada'61 

— državne funkcije pokrajina objedinit će se, posebno općenarodna obrana, državna sigurnost, 


međunarodna suradnja i sl. 

Na kraju Centralni komitet deklarira: “Savez komunista Srbije odlučno će se boriti za dosljedno 
ostvarivanje ustavnih funkcija SR Srbije i socijalističkih autonomnih pokrajina Vojvodine i Kosova, koje su 
sastavni dio SR Srbije i konstitutivni element jugoslavenske federacije.?62 

Cilj koji je političko rukovodstvo htjelo raspravom postići, postignut je: otvoren je put reviziji 
Ustava. 

Tri godine nakon 18. sjednice CK SK Srbije održana je njegova dvodnevna, također 18. sjednica 
novoga saziva, 23. i 24. studenoga 1984. Između tih dviju sjednica u političkom životu Jugoslavije razvilo se 
u velikom dijelu javnosti uvjerenje da su dezintegracijski procesi doveli Jugoslaviju na rub raspada. Ta avet 
raspadanja kružila je beskrajnim sastancima, okruglim stolovima, znanstvenim skupovima i simpozijima, u 
tisku, radiju i televiziji, poglavito u Beogradu, dok su neke druge sredine to pratile s pomiješanim osjećajem. 
Negdje ta teza nije imala jačeg odjeka, neke je ostavljala indiferentnima, a neki su se plašili neželjenih 
zaokreta u društvenom razvoju, ali se posvuda širila zabrinutost za budućnost. 

U raspravama pojedinih članova CK SK Srbije teza o dezintegraciji bila je snažno podvučena. U 
tom smislu karakteristična je rasprava člana Centralnog komiteta Slobodana Miloševića. 

Slobodan Milošević smatra da su otpori promjenama u političkom sustavu na crti održavanja i 
konzerviranja autarkičnosti republika i pokrajina i smatra da se ne treba bojati ni otvaranja političke krize da 
bi se došlo do jedinstva zemlje pa u tom smislu kaže: 

“Ako se nama prijeti da ćemo pokretanjem ovih pitanja ući u političku krizu — onda neka uđemo, jer 
to je kriza loma na pitanju: jedinstvo ili separatizam. U toj krizi separatizam neće proći, jer se cio narod 
izjasnio za jedinstvo. Rukovodstvo koje nije u stanju to vidjeti, gubi povjerenje naroda — i treba ga izgubiti. 
Ako politika dezintegracije i separatizma ne siđe sa scene, ovo društvo nema perspektivu; ono se mora 
raspasti... 

...Mi moramo raditi brzo. Ovo kažem zato što mislim da se nedovoljno sagledava sva ozbiljnost 
stanja u kome se nalazimo...?63 

Plenumom je predloženo da se sredstva koja SR Srbija daje u Savezni fond za razvoj Kosova 
plasiraju izravno, a ne preko Saveznog fonda. 

Članovi Centralnog komiteta iz pokrajina istupali su s podacima i argumentima o uspješnom 
procesu udruživanja rada i sredstava unutar republike kao glavnom sredstvu organskoga jačanja jedinstva i 
zajedništva. Iznijeli su i podatke da je donesen Zakon o narodnoj obrani, o unutrašnjim poslovima, o 
državljanstvu — oko 40 raznih zakona. Oni su se žalili da je politički život pod pritiscima sredstava 
masmedija, koji “zbunjuju, izazivaju gnjev i stvaraju nepovjerenje prema rukovodstvima i u Pokrajini i u 


Republici...'?64 


710 


Što se tiče statusa fonda za razvoj Kosova i načina prikupljanja sredstava, njihovi predstavnici — i 
Albanci i Srbi — izjasnili su se da “za sada u njegovu funkciju, način ubiranja i raspored sredstava ne treba 
dirati...?65 

U pogledu odnosa u federaciji “Savez komunista Srbije s jedne strane odlučno odbacuje svaki 
pokušaj uspostavljanja birokratskog centralizma i unitarizma, ali je, s druge strane, protiv republičkog i 
pokrajinskog zatvaranja i etatizma, partikularističkih i separatističkih tendencija, pojava slabljenja uloge 
federacije i njezinih organa, neizvršavanja saveznih zakona, pretvaranja organa federacije u neku vrstu 
međurepubličkih komiteta, što usporava i blokira donošenje odluka i njihovu provedbu...?66 

Dalje SK Srbije traži “promjene u samoupravnoj organiziranosti velikih sustava (željeznica, PTT, 
elektroprivreda i sl.) koji će biti zasnovani na tehno-ekonomskom jedinstvu i omogućiti njihovo ekonomski 
racionalno i efikasno funkcioniranje...?,67 što je praktički značilo da te sustave treba organizirati na razini 
federacije. 

Također se traži da se spriječi primjena načela suglasnosti u federaciji izvan Ustavom utvrđenih 
okvira, a da se odluke donose procedurom većinskog odlučivanja (glasanjem) kada je to Ustavom 
predviđeno. Treba spriječiti i tendenciju da se Savezno vijeće Skupštine SFRJ ne pretvara u drugo vijeće 
republika i pokrajina. Potrebno je jednako tako načelo pariteta striktno primjenjivati u organima federacije, 
ali u granicama utvrđenim Ustavom. Predloženo je da se do idućeg, XIII. kongresa SKJ preispita i način 
izbora i metoda rada Centralnog komiteta i njegova predsjedništva, u duhu reafirmacije demokratskog 
centralizma.68 

I na ovoj sjednici CK SK Srbije “pokrajinci" iz obiju pokrajina tvrdili su da njihovoj autonomiji 
prijeti opasnost. 

Između dviju sjednica CK SK Srbije održan je Dvanaesti kongres SKJ (26-29. lipnja 1982) — dvije 
godine nakon Titove i tri godine nakon Kardeljeve smrti, godinu dana nakon nemira na Kosovu, u doba 
ekonomske krize, izrade DPES-a i pri sve jačem pritisku i za promjene u društvenom sustavu.69 

Kongresni dokumenti počinju s izvještajem o radu u međukongresnom razdoblju i već na njegovu 
početku pod naslovom “Historijsko djelo Tita i Kardelja — trajna osnova i putokaz razvoja socijalističke 
revolucije", definiraju sudove i odnos Kongresa prema djelu Tita i Kardelja u prošlosti i budućnosti. 

Iz opširnog teksta o djelu Tita i Kardelja čini se da sljedeći dio daje sintezu i opredijeljenost za 
politiku budućega razvoja društva. Evo citata: 

“Dvanaesti kongres Saveza komunista Jugoslavije prvi je nakon pobjede revolucije i stvaranja 
socijalističke Jugoslavije u čijem radu ne sudjeluju velikani našega revolucionarnog pokreta — Josip Broz 
Tito i Edvard Kardelj. Njihovo djelo neprolazne vrijednosti nije samo dragocjeno revolucionarno naslijeđe 
koje su nam ostavili već i neodvojiv dio samih osnova naše sadašnje i sutrašnje borbe za socijalizam i 


socijalističko samoupravljanje, za nacionalnu i ljudsku slobodu i sreću.? 

Ostali dio teksta o djelu Tita i Kardelja uglavnom je razrada citiranog stava. Dvanaesti kongres SKJ, 
dakle, bezrezervno prihvaća ideje i djelo lidera revolucije kao trajnu osnovu i putokaz za daljnji društveni 
razvoj Jugoslavije. Nijedan delegat na Kongresu nije, ni implicitno, izrazio sklonost prema kritičkoj raspravi 
o Titovoj političkoj baštini, iako je bilo nemalo razlika u ocjeni situacije i u pogledima na budući razvoj. 

Kongres je veoma visoko ocijenio rezultate kako poslijeratnog tako i međukongresnoga razdoblja 
(1978-1982). “Položaj naše zemlje u svijetu je iz temelja promijenjen: od nekadašnje balkanske provincije, 
monete za poravnanje u međusobnim obračunima velikih sila, Jugoslavija je, pod vodstvom SKJ i druga 
Tita, postala samostalan, nezavisan faktor u međunarodnim odnosima, s visokim ugledom u svijetu. 
Unutrašnja slika zemlje i život ljudi u njoj također su iz osnova promijenjeni...?70 

Jugoslavija je postala srednje razvijena zemlja sa stalnim dinamičnim razvojem: dok se ostali svijet 
od 1950. do 1980. razvijao po stopi rasta od 4,7%, Jugoslavija je imala stopu od 6,4%. Ta je stopa u 
Jugoslaviji 1950. bila na razini 64% one u svijetu, a 1980. je dostigla 141%. U desetljeću 1970-1980. 
razvijene kapitalističke zemlje ostvarile su stopu rasta društvenoga proizvoda 3,5%, SSSR, zemlje istočne 
Europe i Kina 5,5%, zemlje u razvoju 5,7%, a Jugoslavija 6%. U međukongresnom razdoblju (1978-1981) 
društveni proizvod po stanovniku povećan je od 1.843 na 2.789 USD, broj novozaposlenih za oko 800.000 
itd.71 

Rasprava o problemu pozicije i uloge SKJ u društvu nije dala ni jedan novi element niti je 
analizirala kako se ostvaruje koncepcija definirana u Programu SKJ. 

“Velike teorijske teme" koje su se prije postavljale — partija i država, partija i klasa, partija 1 pokret, 
partija i upravljačke strukture itd. — nisu na Kongresu bile predmetom rasprave, tako da je 
teorijsko-ideologijska razina, u usporedbi s većinom prijašnjih kongresa, bila mnogo niža. 

Na XII. kongresu zatražena je totalna revizija partijske politike i odnosa na osnovi unitarizma i 
centralizma. Najeksplicitniji u tome shvaćanju bio je Rade Končar, sin ratnog prvaka KPH Rade Končara. 
On je u svom govoru tražio “jedinstvo — jedinstvo razvoja, jedinstvo ekonomske politike, jedinstvo 
samoupravnog planiranja, jedinstvo samoupravljanja, jedinstvo uvjeta privređivanja, jedinstvo Saveza 
komunista..." Odbio je kategoriju zajedništva jer “nama je potrebno jedinstvo". Implicitno je osudio i 
reformu federacije početkom sedamdesetih rekavši kako je “sedamdesetih godina — nama progurana teza: 
razjedinimo se da bismo se bolje ujedinili, i mislim da smo se do sada vrlo efikasno razjedinili..."72 Pozvao 
se na to da je tako “govoreno i na kongresu Saveza boraca Jugoslavije". 

Rade Končar je svoju ideju formulirao u obliku prijedloga amandmana na Statut SKJ, podsjetivši 
delegate Kongresa da govori kao član Gradskoga komiteta Beograda, član Predsjedništva istog komiteta, 
predsjednik poslovodnog odbora SOUR-a Jugobrod, te da su njegovi amandmani zasnovani na zaključcima 
općinske organizacije Novog Beograda. Na prijedlog predsjednika komisije za statut, Branka Mikulića, 


Kongres je odbacio Končareve amandmane. 

Kongres je također odbio i druge prijedloge kojima se, u ime jedinstva, tražilo ograničavanje 


samostalnosti Saveza komunista u republikama i pokrajinama. 


4. Pat pozicija u sukobu Srbije s ostalom Jugoslavijom 


sredinom 1980-ih 


Nametnuta Titovim nalogom u posljednjoj godini njegova života, glavna tema rasprava iz područja 
političkoga sustava početkom 1980-ih bilo je kolektivno rukovođenje, kojim se smjeralo omekšavanju 
okoštale birokratske strukture. Rasprave o toj temi mogle su otvoriti putove za značajne pomake u 
demokratizaciji političkoga života. Međutim, Srbija je, na plimi kampanje za reviziju Ustava, ostalim 
republikama i pokrajinama nametnula problem funkcioniranja federalizma pod imenom generalne rasprave o 
promjenama u cjelovitu političkom sustavu. 

Na XII. kongresu SKJ 1982. podnesen je prijedlog da se, usporedno s radom Savezne komisije za 
izradu DPES-a, odmah osnuje i Savezna komisija za politički sustav tako da bi se mogle istodobno provesti 
promjene i u privrednom i u političkom sustavu i time izvela reforma cjelokupnoga društvenog uređenja. 
Autor te inicijative bio je Najdan Pašić, član CK SKJ i jedan od vodećih srpskih stručnjaka za politički 
sustav. Savezna komisija za politički sustav na čelu s Josipom Vrhovcem osnovana je tek 1983. 

Usporedno s radom obiju komisija iz Beograda je tekla veoma oštra kampanja, vođena svim 
sredstvima, u svrhu mobilizacije javnog mnijenja da se reforma izvede na osnovi obnove centralizma, pod 
imenom tzv. demokratske federacije. 

Kao posljedica radikalne promjene srpske politike, političke su borbe dobile karakter 
propagandnoga rata između Srbije i ostale Jugoslavije. Oslobođeni Titove nadnacionalne moći koja je 
desetljećima blokirala velikosrpske tendencije, vodeći intelektualni i politički krugovi dugo su stvarali i 
stvorili katastrofičnu sliku prošlosti, a još katastrofičniju viziju budućnosti srpskoga naroda u komunističkoj 
Jugoslaviji. Stvarala se svijest da je sve ono što je učinjeno pod zastavom KPJ/SKJ, od ustanka 1941. do 
Ustava 1974. i Titove smrti 1980, bilo zlonamjerno prema srpskom narodu. Srpska nacionalistička 
inteligencija plasirala je tezu o povijesnoj zavjeri protiv Srbije u kojoj su i Kominterna i Vatikan. 

Republike i pokrajine su već gotovo postale države i time se, u toj interpretaciji, za srpski narod 
dovodi u pitanje i sam smisao postojanja Jugoslavije. Naime, po procjenama spomenutih krugova, stvorena 
je konfederacija. Time se, i bez raspada Jugoslavije, razbija srpski narod čiji dijelovi su osuđeni da žive u 
osamostaljenim republikama i pokrajinama Jugoslavije. Time se gubi osnovni smisao vjekovne borbe Srbije 
da svi Srbi žive u jednoj državi — Jugoslaviji, koje više praktički nema. Katastrofa postaje još veća ako se 


Jugoslavija raspadne, a to je po procjeni velikosrpskih snaga lako moguće jer hrvatski i slovenski komunisti, 

čak i oni koji su vodili borbu protiv separatista u svom narodu, neće odustati od konfederacije — što je, 
naravno, bilo točno predviđanje budućega razvitka. 

Točno je također bilo i predviđanje da bi Slovenija i Hrvatska izašle iz Jugoslavije ako bi se za to 
pružile povoljne okolnosti, a Srbija inzistirala na poništenju Ustava 1974. 

Dakle, dramatska dilema Srbije doista je bila velika. Rješenje dileme nije bilo lako. Odnos snaga, 
ojačana nacionalna svijest, Titovo idejno i političko naslijeđe, međunarodne okolnosti itd. nisu dopuštale da 
se dilema riješi silom, kao npr. državnim udarom kako je to 1929. učinio kralj Aleksandar ili “malim 
državnim udarima" kakve je i Tito izvodio (“slučaj \ilas", Ranković, maspok u Hrvatskoj 1971, liberali u 
Srbiji 1972). S druge strane, i međunarodna konstelacija je bila nepovoljna; supersile su, sebe radi, 
podržavale mir i stabilnost u Jugoslaviji. Na kraju krajeva, državni udar bi mogao izazvati kaos i građanski 
Tat s neizvjesnim, pa možda i poraznim rezutatom za samu Srbiju. 

U takvoj situaciji srpski politički vrh, na čelu s Ivanom Stambolićem, usmjerio se na dvoje: na 
pregovore s republikama i pokrajinama za reviziju Ustava, i na “puštanje s lanca" kritičara “svega 
postojećeg" o čemu je već bilo dosta govora; tako je u međunarodnoj javnosti Beograd doživljavan kao 
“centar demokratskih otvaranja" u Jugoslaviji. 

Bilo je to katarzično pražnjenje doživljeno slobodom napada na KPJ/SKJ — Tita, Kardelja, NOB, 
Vatikan itd. — iz čega se rađao velikosrpski pokret. 

Srbija je 1982. pokrenula inicijativu za reviziju Ustava u smjeru obnove onoga tipa federalizma 
kakav je postojao od 1945. do 1971. Legalni put revizije Ustava bio je moguć samo uz konsenzus svih 8 
članica federacije. Srbija je molila, preklinjala, zahtijevala 1 prijetila tražeći suglasnost za reviziju Ustava. 
Politikom recentralizacije Jugoslavije Srbija je, kao i 1972, još jednom odbacila koncepciju M. Nikezića i 
njegovih drugova koji su 1971. slikovito govorili da bi prihvatili da od zajedništva ostane samo ime države, 
zastava i himna, a da bi sve ostalo prepustili republikama; Srbija se vratila na koncepciju koju je 
simbolizirao A. Ranković, tj. na velikodržavni centralizam u nadi da će preko njega ostvariti dominaciju u 
Jugoslaviji, jer više nema Tita i njegove armije. To bi odgovaralo ostalim republikama, osim Hrvatskoj i 
Sloveniji, ali Slovenija nema snage da se tome suprotstavi, pri čemu Hrvatska ostaje usamljena. 

Kao što se to, inače, radi u političkim borbama s protivnicima, Srbija nije otkrivala prave ciljeve 
revizije Ustava. Dapače, zagovarala je federalizam modernoga tipa. 

Kritika federalizma tvrdila je kako je samostalnost, ekonomska i kulturna zatvorenost republika i 
pokrajina najveći uzročnik i ekonomske krize i svih ostalih problema Jugoslavije. Reforma federacije 
normirana amandmanima 1971. i Ustavom 1974. optužena je za niz grijehova: stvorila je nacionalne države, 
transformirala Jugoslaviju u labavu konfederaciju, republičke “političke oligarhije" razvile su 
“nacionalističku ideologiju“ kao svoju “oficijelnu politiku", uspostavile diktaturu nad “svojim' narodom, 


eksproprirale samoupravna prava radnih ljudi i građana, razbile savezni politički centar, dezintegrirale 

jugoslavensku privredu, kulturu i obrazovni sustav, razbile velike privredne sustave — JŽ, PTT, 
elektroprivredu — teritorijalizirale nacionalnu akumulaciju, zatvorile tržište, blokirale spontane veze među 
građanima, znanstvenicima, umjetnicima, intelektualcima, onemogućile zajedničke razvojne planove 
udruženih proizvođača i, na kraju, “izfederirale" i sam Savez komunista i druge društveno-političke 
organizacije itd., što je sve dovelo Jugoslaviju na rub raspada. Tisak, radio, TV, znanstveni skupovi iz dana 
su u dan plasirali detalje iz političkoga, ekonomskog i kulturnog života kojima su se argumentirale navedene 
teze i ukazivalo na porast nacionalizma. 

Među najčešće teze spadala je i ona koja je tvrdila kako se cijeli svijet ujedinjuje, a Jugoslavija 
razjedinjuje. 

Efekti antirepubličke kampanje 1980-1985. ostali su govor bez ikakvih posljedica i rezultata. 
Federalizam se pokazao veoma otporan na kritiku. Odnosi u federaciji nisu se nimalo pomakli prema 
smanjivanju samostalnosti njezinih članica. Takva stabilnost federalizma imala je više izvora. 

Ponajprije, članice jugoslavenske federacije kao federalne su države oblikovane u revoluciji, 
oružanom borbom svakoga naroda pa i narodnosti, što je i bio rezultat dugoga povijesnog razvoja. Iako je 
dobrim dijelom kritika republičkog etatizma bila u pravu u smislu monopola vlasti centralnih republičkih 
partijsko-državnih organa, kritika se odbijala s osjećajem da ona teži obnovi velikodržavnog centralizma. 

Drugo, kritika federalizma je krenula iz Srbije, a taj način i put nije u svijesti masa drugih 
nacionalnih sredina imao povijesni legitimitet. Produktivnije bi bilo da su se za veće jedinstvo i zajedništvo 
zalagale ostale republike. Inicijativa iz Srbije kao najveće republike izazvala je sumnjičavost i podsjećala na 
stare veliksrpske ideje. 

Teže je referirati o odjecima inicijative Srbije za promjene u političkom sustavu u drugim 
republikama i pokrajinama nego o samoj inicijativi. Izvori za “detekciju prijama i odjeka brojčano su 
neusporedivo manji nego izvori o inicijativi. 

Ima više razloga što su reakcije i odjeci bili mirniji od agresivnog zalaganja za promjene. Ponajprije, 
u ostaloj Jugoslaviji politička su vodstva nastojala spriječiti žešĆe polemike koje bi otežavale njihov mirniji 
rad u pripremanju izmjena u političkom sustavu. Osim toga mnogi dijagnostički stavovi kritičara sustava bili 
su dobrim dijelom istiniti i s njima se nije moglo polemizirati. Ograničavanjem polemike, osobito u SR 
Hrvatskoj, htjela se manifestirati spremnost za razmatranje problema i za prihvaćanje onih rješenja koja su 
razumna. U duhu takvog stajališta, reakcije na stavove koji su bili neprihvatljivi bile su uglavnom 
sporadične, 1 to u tisku i publicistici u SR Hrvatskoj i SR Bosni i Hercegovini, a znatno glasnije u SR 
Sloveniji. O odjeku inicijative u pokrajinama bilo je riječi na drugom mjestu. Međutim, i u Hrvatskoj 1 u 
Sloveniji, i u Bosni i Hercegovini odlučno se odbijala rasprava o reviziji temeljnih osnova političkog sustava 
Jugoslavije koje su normirane Ustavom 1974. U tom pogledu, jedinstveno su se deklarirala sva politička 


vodstva u svim republikama i pokrajinama. 

Jedan od najistaknutijih slovenskih rukovodilaca, dugogodišnji predsjednik CK SK Slovenije i bliski 
suradnik Edvarda Kardelja, France Popit, na X. sjednici CK SKJ, 25. listopada 1983, u raspravi o 
promjenama u političkom sustavu, među ostalim je rekao: 

“Umjesto da se borimo za dosljednu realizaciju političkog i ekonomskog sustava za kakav smo se 
opredijelili na kongresima, Ustavom i Zakonom o udruženom radu, u redovima Saveza komunista 
neprestano se ponavljaju zahtjevi za mijenjanje toga sustava. Ponavljaju se prijedlozi koje nismo samo 
jedanput čuli 1 koji su već bili odbijeni zbog toga što odstupaju od nekih osnovnih principa socijalističkog 
samoupravljanja i federativnog uređenja Jugoslavije. ...Zar nismo to što se ponovno nudi od raznih autora 
čuli već davno; zar nismo njihove prijedloge već davno odbacili?" 

Još oštriju političku tezu izrekao je u općepartijskoj raspravi, koja se vodila od ljeta 1984. do 
proljeća 1985, slovenski i jugoslavenski političar Mitja Ribičič, koju ćemo, zbog preciznosti, jasnoće i 
kratkoće, citirati: 

“Odnos federacije i republika na 13. sjednici naglašen je na specifičan, ako hoćete, jugoslavenski 
način. Mi, najzad, nismo samo višenacionalna zajednica, već, u okviru jedinstvene jugoslavenske partije, od 
1937. godine nadalje, i višepartijska zajednica, jer imamo suverene, autonomne, nacionalne, radničke 
komunističke partije — slovensku, hrvatsku, makedonsku, srpsku, crnogorsku, bosansko-hercegovačku, što 
podrazumijeva jedinstvenu odgovornost tih partija, kako za daljnji nacionalni razvitak, za cjelokupni 
privredni, tako i kulturni razvitak i politički napredak vlastitih nacija, kao 1 za socijalističku perspektivu 
Jugoslavije kao cjeline... 

U duhu svojega čvrstog stava protiv svih oblika raznih nacionalizama, koji su oživljavali 
neposredno nakon Titove smrti, Centralni komitet SK Bosne i Hercegovine je 1982. u okviru analize 
ekonomskoga i političkog stanja ponovio svoju tradicionalnu politiku međunacionalnih i 
međurepubličko-pokrajinskih odnosa. U uvodnom izlaganju sjednice CK SK BiH, 16. rujna 1982, 
predsjednik Hamdija Pozderac među ostalim je rekao: 

“Govoriti o tendencijama zatvaranja republika i pokrajina... iz kuta centralističko-unitarističkih 
koncepcija odnosa u federaciji, dvije su različite stvari. Prva ide na daljnje razvijanje i dogradnju avnojskih 
principa..., druga — na destrukciju AVNOJ-a i njegovo obesnaživanje, s ciljem da bi se iznova i istim idejnim 
arsenalom iz prošlosti doveo u pitanje status Bosne i Hercegovine i kao države, i kao samoupravne 
socijalističke zajednice, a samim tim i avnojske, titovske Jugoslavije.? 

Međutim, po riječima Pozderca, “... u posljednje vrijeme, u sredstvima informiranja, posebno iz 
Srbije, naročito u revijalnoj štampi, pa čak i na nekim tribinama Saveza komunista, daje se prostor za 
forsiranje upravo onih stanovišta koja zahrđalom idejnom municijom versajske Jugoslavije “pucaju? na 


avnojske odluke, a u okviru toga, i na Bosnu i Hercegovinu. 

Na toj liniji zapaženi su i pokušaji zlonamjernog, neistinitog, aferaškog i senzacionalističkog 
tretmana pojedinih pitanja iz života i rada u našoj republici...?73 

I Branko Mikulić, član Predsjedništva SFRJ, jedan od vodeĆih bosansko-hercegovačkih i 
jugoslavenskih državnih i partijskih rukovodilaca, sudjelujuĆi u opĆoj partijskoj raspravi o problemima 
društvenoga razvoja, apelirajuĆi za što mirniju političku atmosferu radi uspješnijega rada Komisije za 
politički sustav, na sjednici Gradskog komiteta SK Sarajeva, govoreći o nekim tekstovima u tisku i 
publicistici, rekao je: 

“Nema razloga za politički nervozne rasprave niti za podjele na reformatore i ustavobranitelje, 
progresivne i dogmatske, “titoiste* i “antititoiste?. Jer, takve “podjele' unaprijed onemogućuju demokratsku 
raspravu 0 pitanjima koja treba raspraviti i o njima izgraditi stavove radi daljnjeg razvoja političkog sustava 
na Ustavom utvrđenim pravcima. Međutim, u nekim tekstovima se otvaraju i bitna pitanja odnosa u 
federaciji, njezina karaktera, uloge i ravnopravnosti svih njezinih konstitutivnih dijelova, zagovara se 
mijenjanje biti socijalističkih samoupravnih društveno-ekonomskih odnosa i osnova političkog sustava. To 
upućuje na zaključak da zagovornici takvih stanovišta namjerno podižu “političku temperaturu? s ciljem da 
takvo stanje iskoriste za ostvarivanje takvih svojih ciljeva...?74 

Zanimljivo je spomenuti da su sve antikomunističke snage u Hrvatskoj, Sloveniji 1 ostalim 
republikama zlurado simpatizirale s velikosrpskom kampanjom iako su oduvijek bile antisrpski raspoložene, 
jer po njima to ruši jugoslavenski komunizam. To je teza: i s crnim đavolom samo da se sruši komunizam! 
Sa Srbijom oni nisu željeli nikakva zajedništva, ali njezino razaranje Titove Jugoslavije i komunizma može i 
njima otvoriti šanse za vlast. 

Inicijativa Srbije za reviziju Ustava nije ni u mašti mogla uspjeti. Titoistička rukovodstva ostalih 
republika i pokrajina odmah su “pročitala" prave namjere Srbije. Pokazalo se da je najveća prepreka 
Kardeljev institut prava na veto. To je bio “glogov kolac", zaštitnik ustavnog poretka Jugoslavije. 

Dovoljno je bilo da samo jedna republika ili čak i srpska pokrajina stavi svoj veto i — inicijativa ne 
prolazi. 

U proljeće 1985. Komisija za politički sustav završila je rad. Predstavnici republika i pokrajina u 
komisiji složili su se da se politički sustav ne mijenja nego da se dalje razvija na temeljima Ustava 1974, uz 
manje promjene koje bi ga učinile efikasnijim i racionalnijim. 

Rasprava o promjenama u političkom sustavu bila je, mnogo više nego rasprava o DPES-u, veliki 
izazov za Jugoslaviju s obzirom na proces njezine dezintegracije. Trebalo je postići sporazum, i to točno po 
ustavnoj proceduri dogovaranja i usuglašavanja svih republika i pokrajina u novoj povijesnoj situaciji kada s 
jedne strane više nije bilo nekadašnjeg moćnog Politbiroa i lidera Jugoslavije Josipa Broza Tita, a s druge 


strane kada se istopio nekadašnji monolitni blok jedinstvenih revolucionarnih snaga stvoren u pripremama i 

izvođenju narodno-oslobodilačnog rata i socijalističke revolucije u Jugoslaviji. Usuglašeni stavovi da se ne 
mijenja politički sustav dali su nadu da će se održati federalizam Ustava 1974. 

Prvi udar Srbije na konfederalno ustavno uređenje Jugoslavije nije uspio. Ne samo to. Srbija nije 
uspjela poništiti ni autonomiju svojih pokrajina; u njima su na vlasti i dalje ostali oni koji su sudjelovali u 
stvaranju autonomije i bili odlučni u njezinoj obrani, dobivši podrugljiv naziv “autonomaši". Ako se uzme u 
obzir da je već bila svladana najteža faza ekonomske krize sredinom 1980-ih, te da je obranjen federalizam, 
izgledalo je da će se Jugoslavija održati kao konfederacija ili da će se možda mirno i dogovorno razdružiti. 

Budući da Srbija nije ostvarila svoj nacionalni cilj — obnovu centralističke federacije — nastupila je 
dilema glede daljnjih poteza. Projekt revizije Ustava nije ostvaren, prijašnje tendencije osamostaljenja 
republika su nastavljene, a novo je samo to da su nesrpski narodi postali svjesniji u pogledu velikosrpske 
opasnosti. 

Poraz prvoga pokušaja revizije Ustava ostavio je težak dojam i izazvao frustrirajuću reakciju, te 
agresivnost i odlučnost da se nastavi borba. Jedna frakcija, koju je predvodio predsjednik Srbije I. 
Stambolić, bila je na putu da prihvati status quo, a druga, posebno inteligencija, bila je za nastavak borbe bez 
obzira na žrtve. Na toj frustraciji i agresivnosti ubrzan je proces jačanja velikosrpskoga pokreta pod parolom 


“Srbi na okup". Na čelo toga pokreta stat će 1987. Slobodan Milošević. 


5. Hrvatska u poslijetitovskom razdoblju 


Hrvatska je na prijelazu iz sedamdesetih u osamdesete godine završila razdoblje industrijalizacije i 
svrstala se u srednje razvijene zemlje, ali nije postala zrelo i moderno industrijsko društvo. Mnogobrojne 
industrijske enklave nisu se povezale u industrijski sustav, nije se učvrstila nova industrijska disciplina, već 
se još održavao naslijeđeni provincijalni patrijarhalni način života kao prepreka razvijanju modernoga 
društva. Pa ipak, na vrata Hrvatske ulazili su elementi novoga informatičkog društva. 

Na putu preobrazbe Hrvatske iz srednje razvijene u modernu industrijsku zemlju ispriječile su se 
nepremostive prepreke. Neizvjesnost koja je nastala zbog procesa raspadanja Jugoslavije blokirala je 
angažman društvenih snaga na projektima modernizacije. Prevladala je politika čekanja i politika šutnje pred 
velike političke bure i orkane. Partijsko-državna struktura navikla na zapovijedanje i na birokratski red nije 
podnosila slobodne rasprave, nije uvažavala kritike, nije bila sposobna za pokretanje novih reforma. 

Umjesto raspadajućega ratno-partizanskog bloka, koji je četrdeset godina upravljao društvom, 
nastala je nužda osnivanja novoga socijalno-političkog bloka za buduće razdoblje modernizacije društva. 

Državno-partijski aparat, po prirodi svoje društvene funkcije nije mogao nositi procese 


modernizacije. U svom zalasku partizanska je generacija postala najkonzervativniji element društva. Vizija 

mogućega raspada Jugoslavije i režima unijela je paniku u njezine redove pa se govorilo: što će biti od naših 
mirovina, stanova, vikendica, djece koja su već na položajima, a i unuka koje položaji čekaju..., itd., a širili 
su se 1 strahovi od eventualnog revanša onih koji bi mogli doći na vlast. 

Iza ratne, nastupale su mlađe generacije koje nisu mogle iskoristiti petnaestak godina prosperiteta i 
val zajmova za dobivanje stanova, izgradnju vikendica, kupnju automobila i sl., a sada u ekonomskoj krizi 
takve su nade nestale. 

Sve u svemu, trend uravnoteženoga prosperitetnog razvitka i modernizacije početkom je 1980-ih 
zaustavljen: Hrvatska nije imala ni kapitala, ni politike, ni primjeren društveni sustav za “skok? u višu fazu 
društvenoga razvitka. 

To je najavilo kraj jedne politike i njezinih protagonista. 

U kontekstu navedenoga duhovnog stanja hrvatsko se vodstvo udaljilo čak 1 od svoje trajne 
orijentacije razvijanja tržišnoga mehanizma, držeći se ideologije tzv. udruženog rada i, također, bojeći se 
penetracije beogradskoga i ljubljanskog kapitala u nacionalnu hrvatsku ekonomiju koja se tijekom 
sedamdesetih, na temelju ustavne reforme federacije, tek stvarala. Sve spomenute kao i međunarodne 
okolnosti suzile su manevarski prostor za vođenje racionalne hrvatske politike — funkcija i misija 
rukovodstva svela se na golo održavanje vlasti i na borbu za spašavanje Ustava 1974. 

Hrvatskom je nakon Tita i dalje suvereno vladao Bakarić. Bio je jedini jugoslavenski političar koji 
je zadržao članstvo u oba predsjedništva — državnom i partijskom — živeći u Zagrebu. Hodočastili su mu 
političari iz svih republika, posebno iz BiH, osim iz Srbije. Po naravi nesklon akcijama i kampanjama, a 
pogotovo stvaranju pokreta, više je djelovao konspirativno nego javno, dajući svojim suradnicima sugestije, 
prepustivši im na volju da ih ostvaruju. Zadržao je kontrolu raspoređivanja ljudi na ključne funkcije u 
Hrvatskoj. 

Nakon Tita i Kardelja, Bakarić, koji je, bolestan, živio još tri godine, držao se do kraja svoje 
političke filozofije. Za razliku od Kardelja, nije vjerovao u “teorijske modele" po kojima će ljudi sretno 
živjeti. Za njih se dvojicu govorilo da je prvi stvarao sustave a da ih je drugi razarao. Temeljni stav o 
jugoslavenskom socijalizmu izrekao je lipnja 1981. ovim riječima: 

“Ovaj socijalizam kakav mi danas gradimo je, ustvari Kardeljeva, a ne Titova ideja... Ovaj naš 
sistem Kardeljev je sistem, čak nije Titov — ovaj tu poslijeratni. On tu ima Titov blagoslov, Titovo 
razumijevanje... Titovu podršku, ali ga je postavio prvi Kardelj...'75 

Više nego svi ostali hrvatski političari, Bakarić je bio svjestan krize Jugoslavije i njezina režima, 
posebno nakon Titove smrti. Nije ostavio “konačno rješenje", ali je velikosrpski nacionalizam trajno smatrao 
najopasnijom politikom za mir na Balkanu. Bakarić se prvi i najoštrije izjasnio protiv represalija na Kosovu, 
nakon pubune Albanaca. Njegova izjava je, zapravo, bila poziv za općejugoslavenski otpor protiv tadašnje 


politike Srbije, ne samo u odnosu prema Albancima već i prema svim narodima Jugoslavije. 

“... Ako u Jugoslaviji ne može jedna narodnost postojati, onda je to pitanje istodobno i može li 
uopće opstati Jugoslavija..." 

I dalje: 

“Ako se tako prema Kosovu postupa revanšistički i ne daje mu se pravo koje ima — a to je jedan od 
osnovnih principa Jugoslavije — onda je pitanje što će biti s drugim nacijama...'?76 

Kampanja se na Kosovu “pretvorila u čisto huškanje protiv Albanaca", u “kopanje po crijevima 
ljudima".77 

Bakarićeve teze o udaru na autonomiju Kosova i o Albancima ključ su i njegove koncepcije o 
sudbini Jugoslavije. 

Najužem krugu hrvatskih političara Bakarić je predlagao da Hrvatska treba graditi savez sa 
Slovenijom, a u taj savez svakako privući BiH. Tumačio je da Hrvati ne smiju podleći starim povijesnim 
predrasudama. Jer, pogrešna je stereotipna teza po kojoj će Slovenija igrati ulogu jezičca na vagi između 
Hrvatske i Srbije, pa da bi čak mogla šurovati s beogradskim centralizmom. Tendencije u Sloveniji su 
suprotne. Ne stoji ni stereotip da Slovenija izvlači ekstraprofit na jugoslavenskom tržištu pa bi zato bila i za 
centralizam. Ne, jer Slovenci znaju da više gube u tome što daju u fond za nerazvijene nego što dobiju preko 
toga profit. Osim toga Slovenci su spoznali da im primitivizam, konzervativizam i “balkanski mentalitet? 
savezne administracije blokiraju normalan društveni razvitak. 

Povijesna pozicija BiH također se radikalno mijenja. Naime, BiH je izgradila jaku privrednu 
strukturu kojoj više ne treba savezni centralizam; kao argument navodi kako je “Energoinvest" spram 
“Končara" bio “prčvarnica", a sada je dva do tri puta veći od “Končara. Bakarić je predvidio da se ni 
Vojvodina, koja je po razvijenosti na razini Hrvatske, neće lako dati Beogradu i zato i nju treba animirati za 
savez. Najkonzervativnija će biti Makedonija, koja u Srbiji vidi saveznika zbog opasnosti od Bugarske, 
Grčke 1 Albanije. 78 

Toj strategiji valja dodati Bakarićevu tezu da se Hrvatska čuva provokativnih akcija protiv Srbije, 
što znači da mora kontrolirati svoje “nacionaliste". Na pitanje ovog autora smatra li da će Srbija nakon Tita 
krenuti protiv Ustava, rekao je da neće, osim u slučaju da Hrvatska ponovno “rodi novoga Tripala, a 
Slovenija novoga Kavčiča. 79 Igru zato treba prepustiti drugim republikama. Na tim tezama kao i na tome da 
je Hrvatska hendikepirana za vodeću ulogu zbog hipoteke za zločine NDH, kao i zbog “istrčavanja“ lidera 
maspoka, nastala je “hrvatska šutnja“, čiji su protagonisti govorili da ulogu u eventualnom razbijanju 
Jugoslavije valja prepustiti Srbiji, koja to već čini. 

U čitavoj povijesti SKH na redu je bila treća velika smjena ljudi na rukovodećim položajima. Na 
svim razinama sastav vodstva nije se mijenjao od sloma hrvatskoga nacionalnog pokreta. 

Prije smrti Bakarić nije mogao ustoličiti svoje favorite na čelna mjesta u Hrvatskoj, jer je od 1982. 


do 1986. prakticiran jednogodišnji mandat, pa je za čelne funkcije bilo više kandidata koji su se rotirali na 

tim funkcijama: M. Planinc, M. Špiljak, J. Blažević, J. Bilić, J. Vrhovec, M. Baltić, S. Šuvar, iz redova 
najmlađe generacije partijskih prvaka, a i drugih. Naravno, bilo je mnogo više onih koji su sanjali svoje 
promocije na vodeće položaje. A upravo početkom 1980-ih na redu je bila treća, i to najveća smjena vodećih 
garnitura Hrvatske. Prvu smjenu ratnih prvaka 1962-1966. nije, kako se mislilo, izveo Bakarić, već, kao i u 
drugim republikama, jugoslavenski vrh. Druga garnitura (1964-1968), u koju su ušli M. Tripalo i Savka 
Dabčević-Kučar i ostali, uglavnom je Bakarićevo djelo. Nakon sloma hrvatskoga nacionalnog pokreta 1971, 
postavljene su garniture koje se od općina i poduzeća do hrvatskoga političkog vrha, što je opet uglavnom 
Bakarićevo djelo, nisu godinama mijenjale. Početkom osamdesetih nastupilo je vrijeme rekonstrukcije 
tih vodećih garnitura. Tu su rekonstrukciju više diktirali biološki faktor i Titova odluka o kolektivnom 

koji je bio u borbi protiv unitarizma i centralizma glasniji i tvrđi u podršci politike Desete sjednice i od 
samog Bakarića, nakon Tita se vratio na boljševičke ideje svoje mladosti. Upozoravao je da SAD 
zaoštravaju križarski rat protiv komunizma, da ih u tome slijedi Vatikan, i da zato valja slijediti primjer 
Poljske, u kojoj je general Jaruzelski vojnim pučem branio socijalizam.80 U svojim je shvaćanjima ostao 
usamljen. Uz to je došla starost i bolest; zato gotovo nitko više nije računao na Blaževića za ključnu ulogu u 
predstojećim promjenama. Sam Bakarić nije uvažavao Blaževića desetljećima. Jednako je tako učinio sve 
što je mogao da spriječi povratak na vlast u Hrvatsku “Sisačke skupine" — Gošnjaka, Špiljka, Cvetkovića. 
Nakon smjene Tripala i Savke Dabčević-Kučar on se suprotstavio akciji nekih splitskih prvoboraca koji su 
tražili rehabilitaciju M. Žanka i njegovo imenovanje za predsjednika ili potpredsjednika Sabora. Posljednjih 
se desetak godina Bakarić oslanjao na M. Planinc, J. Bilića, M. Baltića, D. Dragosavca, J. Vrhovca, a njegov 
favorit za čelnu poziciju bio je Stipe Šuvar, koji je i sam tome težio, ulazeći grozničavo u sve događaje 
političkog života, ne samo u Hrvatskoj već i u Jugoslaviji. On je sebe vidio kao progatonistu čuvanja i 
razvijanja politike Tita, Kardelja i Bakarića. U procesu uvođenja jednogodišnjeg mandata hrvatski se 
politički vrh razlomio. Svake godine su se mijenjali predsjednici Sabora, predsjednici državnoga 
predsjedništva, predsjednici Sindikata, Socijalističkog saveza, Saveza boraca NOR-a i Saveza omladine. 
Jedino je mandat predsjednik vlade trajao 4 godine jer je to tražila priroda funkcioniranja toga visoko 
operativnog tijela. Na čelo republičke vlade 1982. došao je Ante Marković, dugogodišnji direktor 
“Rade Končara". Naviknut na menedžerski stil upravljanja, neopterećen ideološkim shemama, on je, kako se 
onda govorilo, vladu učinio “generalnom direkcijom hrvatske privrede i, ostavši bez kapitala za 
rekontrukciju privrede, opterećene otplatom stranih zajmova, sve učinio da Hrvatsku izvuče iz ekonomske 
krize. Vladu je učinio glavnim središtem moći i vlasti, govorio svojim ministrima da se ne obaziru na 
Centralni komitet SKH, što je bila praksa svih vlada od 1945. — Priroda njegove funkcije i dugogodišnji 
život u privredi gurali su ga na put rehabilitacije tržišnoga mehanizma 1 na otvaranje prema svijetu, što je 


potkopavalo ideologiju utvrđenu na X. kongresu SKJ, na čemu su inzistirali mnogi partijski prvaci, na čelu 

sa Šuvarom. I dok su se gotovo svi drugi prvaci SKH od 1980. do 1986. vrtili na vrtuljku rotacije, A. 
Marković se učvrstio na položaju predsjednika vlade. Kada mu je 1986. istekao mandat, izabran je u 
republičko državno predsjedništvo, koje je pokušao učiniti glavnim središtem oblikovanja hrvatske politike, 
ali u tome nije postigao očekivan uspjeh jer se 1 tamo predsjednik mijenjao svake godine. Iz Predsjedništva 
SRH Marković je početkom 1989. izabran za predsjednika savezne vlade. Zadnji raspored kadrova za 
života Bakarića proveden je 1982. Izvjestan “nemir? unio je M. Špiljak, koji se nakon 15 godina rada na 
federalnim funkcijama u Beogradu vratio u Hrvatsku. S obzirom na svoju prošlost u ratu 1941-1945, na 
funkcije — predsjednik savezne vlade 1967-1969, predsjednik jednog vijeća u Skupštini SFRJ, predsjednik 
Sindikata Jugoslavije, a uz to vrlo dobrog zdravlja — njega se, unatoč Bakarićevoj sugestiji, nije moglo lako 
izostaviti. Na izborima 1982. i Mika Špiljak i Stipe Šuvar izabrani su u Predsjedništvo SKH u kojemu 
se do 1986. svake godine mijenjao predsjednik. Između njih se razvilo rivalstvo. Kao agilniji, inicijativniji, 
ambiciozniji i vještiji, Šuvar je krenuo u okupljanje suradnika oko sebe, težeći da osigura čelnu poziciju u 
SKH. Krenuo je u seriju ideoloških bitaka — savjetovanje o historiografiji, savjetovanje o idejnim strujanjima 
u kulturi (“Bijela knjiga), najavivši nastavak sa savjetovanjima u ekonomiji i drugim područjima života. 
Ostvario je jači utjecaj ina masmedije. Dio članova CK po Špiljkovoj je sugestiji nastojao Šuvara što više 
blokirati. Nisu se slagali s njegovim tezama o nastupanju “duhovne kontrarevlucije" i “malograđanske 
konzervativne" stihije. Smatrali su da je Hrvatsku posvađao s drugim republikama, posebno Srbijom što nije 
produktivno, već da je bolji mir (“hrvatska šutnja"). Naravno, radilo se i o borbi za vlast, točnije za čelnu 
poziciju u Hrvatskoj. Gotovo svi ostali prvaci skrivali su svoja stajališta i odgađali sudare, mijenjajući se na 
rotirajućim položajima. Tako su dočekani novi izbori za sve funkcije, i partijske i državne, od općine do 
republike i federacije. U izmijenjenoj situaciji — kriza, sve jači sukob u Jugoslaviji, razlike i rivalstvo 
među hrvatskim političarima, smrt obojice nekadašnjih autoriteta-arbitara, Tita i Bakarića — došli su partijski 
izbori 1986. Takve su okolnosti nametnule svima da prihvate izaći na izbore s više kandidata. Partijski 
izbori na početku 1986. bili su katastrofalni za većinu dotadašnjih hrvatskih političara. Nisu bili izabrani J. 
Vrhovec, tadašnji član Predsjedništva SFRJ; Ivo Latin, tada predsjednik Sabora SRH; Milka Planinc, tada 
predsjednica savezne vlade; Jure Bilić, tada član Predsjedništva SKJ; Jakov Sirotković, tada predsjednik 
JAZU, a 1970-ih predsjednik hrvatske vlade; otpala je i gotovo cijela skupina ratnih prvaka kao Marijan 
Cvetković, M. Rukavina Šain, Jovo Ugrčić, Milutin Baltić i dr. "Na izborima za vrh SKJ sreli su se Stipe 
Šuvar i Ivica Račan, koji se počeo profilirati kao novi hrvatski političar. Od te dvojice jednom je bilo 
“suđeno" da dođe na čelo SKJ budući da je to mjesto, po Statutu, pripadalo Hrvatskoj za razdoblje 
1986-1990. Kako su na izborima na sve čelne položaje postavljeni Hrvati, otvorio se problem jednoga 
mjesta za Srbina da bi se nastavila stara hrvatska formula po kojoj uvijek netko mora biti Pribićević. Kocka 
je pala na Stanka Stojčevića koji je izabran za predsjednika SKH, a za sekretara je izabran Drago 


Dimitrović, iz reda najmlađih funkcionara. U sve rukovodeće forume izabrani su mlađi i novi, javnosti malo 


122 


poznati ljudi. Novi sastav hrvatskoga vodstva držat će vlast do prvih slobodnih izbora 1990. Rezultati 

izbora 1986. sličili su raspadu hrvatskoga političkog vrha, za što nema presedana u povijesti SKH. 
Smjenom većine hrvatskih političara, lokalni partijski i Centralni komitet iskazali su opće 

raspoloženje naroda da se “ratnici moraju povući s vlasti. Iako se pazilo da se u minulih 16 godina u 

rukovodstva biraju ljudi lojalni samoupravljanju i Jugoslaviji, smjena je pokazala da su ta rukovodstva 

spontano težila promjenama. U tom razdoblju postojala je, unatoč podjelama, pa i sukobima, opća 

suglasnost gotovo svih političara da se uhodava, prakticira i razvija samostalnost Republike, nastale nakon 

Ustava 1974. U takvu kontekstu neki ljudi, koji su početkom sedamdesetih etiketirani kao unitaristi, postali 

su vatreni republikanci (Špiljak, Cvetković, npr.). Dio kadrova iz politike, gospodarstva i znanosti, inače 

sklonih tržišnom mehanizmu i otvaranju prema svijetu, težio je jačanju državnosti, pa čak i državnom 

centralizmu i organiziranju poduzeća i banaka u jače sustave i granske asocijacije da bi se oduprli penetraciji 

beogradskoga i ljubljanskog kapitala. Težilo se dakle hrvatskom etatizmu kao sredstvu zaštite Republike kao 

nastajuće države. Poslovni su ljudi bili skloni da im država — republika — “čuva leđa", a republička 

birokracija je u tome dobivala potporu za održanje na vlasti. Dugoročno dakle, tendencija je, čak i bez 

nacionalnoga programa, spontano vodila stvaranju samostalne države u jugoslavenskoj konfederacije ili 

izvan nje. To je, kao što je već puno puta rečeno, bilo na crti Tita, Kardelja i Bakarića. Uz poštivanje mira 

od strane Srbije, ta je politika bila racionalna i sve više je nalikovala onoj hrvatskoj politici koja se vodila u 

Habsburškoj Monarhiji od Jelačića do Radića, a pomalo i onoj koju je utemeljio V. Maček u Kraljevini 

Jugoslaviji (1928-1941). Suština svih tih hrvatskih politika bila je: Hrvatska se u višenacionalnim 

državnim formacijama, u uvjetima nepovoljnog odnosa snaga, treba boriti za maksimum svoje autonomije, 

čuvajući se pogibeljnih avantura sve dok međunarodna konstelacija ne stvori uvjete za državnu 

samostalnost. 1 “Danas", 6. travnja 1982.2 “Književne novine", 8. travnja 1982.3 “Politika"', 10. travnja 

1982. 

4 “Književne novine", 25. rujna 1981. i od 10-25. travnja 1982. 

6 “Politika", 3. travnja 1983. 

7 Dobrica Ćosić, Grešnik, BIGZ, Beograd, 1985. 

8 “Theoria", 3-4, Beograd, 1982, str. 222. 1 223. 

9 Isto, str. 222. 

10 Isto, str. 148. 

20 Šesta sjednica CK SKJ, Komunist, Beograd, str. 171. 

21 Zbornik radova s ovog savjetovanja objavljen je u: Historija i suvremenost, Globus, Zagreb, 1984. 

22 Isto, 10. 

23 Isto, str. 11.1 12. 

24 “Polet? 5. listopada 1984. 

25 Objavljeno u “Književnosti" br. 11/1984. 

27 “Teleks", br. 6 od 10. veljače 1983. 

28. Vidi: Josip Vidmar, O slovenstvu i jugoslavenstvu, Globus, Zagreb, 1986. 

29. “Danas", br. 165 od 16. travnja 1985, str. 50. Vidmarove izjave govore koliko i jedna cijela knjiga. Riječ 
je o osamdesetpetogodišnjaku, visokom intelektualcu, jednom od osnivača Osvobodilne fronte Slovenije 
1941. 1 njezinu predsjedniku od 1943. do 195., članu AVNOJ-a, predsjedniku Vijeća naroda Narodne 
skupštine FNRJ, predsjedniku Prezidija Narodne skupštine Slovenije, predsjedniku Akademije nauka 
Slovenije, čovjeku golemog iskustva i znanja o jugoslavenskom društvu. 

30 Delegacija u sastavu: predsjednik vlade V. —uranović, guverner K. Bogoev i ministar P. Kostić, koji je 
ovom autoru ispričao razgovor s Titom. 

31 Dr. Ante Čičin-Šain, rukopis. Sljedeći podaci, a dijelom i ocjene, preuzeti su iz tog rukopisa. 

32 “Borba", 6. listopada 1980. 

33 Riječ je o 4 knjige u izdanju Centra za radničko samoupravljanje, Beograd, 1982. (2 knjige) i 1983. (2 
knjige) ili 3 knjige u izdanju Oslobođenja, Sarajevo, 1983. 

34 Centar za radničko samoupravljanje, DPES I, Beograd, 1982, str. 10. 

35 Isto, 50. 

36 “Vjesnik", 27. studenog 1985. 

37 Isto 

38 Č. Grbić, Socijalizam i rad privatnim sredstvima, Samobor, 1985. 

39 U sličnim kriznim poremećajima 1 raskršćima, politički vrh zemlje, na čelu s J. B. Titom, obično je 
inicirao promjene i u društvenom sustavu i u kadrovskim postavama rukovodstava. Poznate su i velike i 


male inicijative 1950, 1961, 1965. itd., zatim ideološko-političke kampanje pokrenute pismima Centralnog 

komiteta SKJ i slično. Pitanje je, međutim, bi li upravo takav stil bio moguć i u situaciji i vremenu 
ekonomske krize. 

40 Svi su podaci navedeni u ovom dijelu rada iz djela: Aktualni problemi privrednih kretanja i ekonomske 
politike Jugoslavije, Ekonomski institut, Zagreb, 1984. 


42 Visina kazni, socijalni i starosni sastav osuđenih: 


VISINA KAZNI SOCIJALNI SASTAV STAROSNI SASTAV 
- od 10 do 20 god. 24 osobe - intelektualaca 100 - od 18 do 21 god. 197 
- od 5 do 10 god. 143 osobe - studenata 184 - od 21 do 25 god. 158 
- od 3 do 5 god. 131 osobe - učenika 88  - od 25 do 30 god. 97 
- od 1 do 3 god. 252 osobe - radnika (razne 
djelatnosti) 119 - od 30 do 35 god. 74 
- do 1 god. 32 osobe - zemljoradnika 38 - preko 35 god. 59 
- uvjetne osude 3 osobe - zanatlija 14 
- ostalih 42 
UKUPNO 585 585 585 


Izvor: “NIN", 1755, 19. kolovoza 1984. 

43 Platforma, 25. 

44 Isto, 31. 

45 Svi podaci iz citiranog dokumenta, 45-49. 

46 Nakon rata (1947) cijela Jugoslavija je bila pretežno seljačka zemlja, pa su razlike bile znatno manje. 
47 Platforma, 205 1 206. 

48 Isto, 163. 

52 Isto, 182. 

53 Isto, 181. 

54 Isto, 180. 

55 Isto, 370. 

56 Isto, 371. 

57 22. sjednica CK SKJ, Komunist, Beograd, 1981, str. 125. 
58 Isto, 37. 

59 Isto, 39. 

60 Isto, 485. 

61 Isto, 486. 

62 Isto, 495. 

63 Isto, 54. 

64 Isto, 64. 

65 Isto, 74 (Svetislav Dolašević) 

66 Isto, 271. 

67 Isto, 272. 

68 Radi se, vjerojatno, o ideji da se promijeni način izbora koji je prakticiran za IX, X, XI. i XII. kongres 
SKJ, kada su članovi CK SKJ birani na republičkim kongresima i pokrajinskim konferencijama, a 
potvrđivani na saveznom kongresu. 

69 S vremenom, od kongresa do kongresa, povećavao se volumen dokumenata. Stenografske bilješke ovog 
kongresa izišle su u 5 knjiga na 2.863 stranice. Izvući suštinu politike SKJ na jednu stranicu traži golemi 
napor, posebno s obzirom na ideologizirani, često dvosmislen pa i proturječan sadržaj. Neke rasprave su 
takve da se stječe dojam da su autori težili sakriti svoju misao u nejasne fraze. 

70 Dvanaesti kongres SKJ, Komunist, Beograd, 1982, str. 344, 

71 Isto, 350. i 351. 

72 Isto, knj. 2, 113. 

74 “Vjesnik? 11. prosinca 1984. 

76 V. Bakarić, nav. dj., 507, 509. 

77 V. Bakarić, nav. dj., 470. Beogradska čaršija je odgovorila da Bakarić “kopa po mozgu i srcu srpskog 
naroda". 

78 Autoru prepričana verzija razgovora 21. rujna 1981. 

79 Rečeno 1978. ovom autoru. 


80 O svojoj viziji nastupanja kontrarevolucije govorio je 1984. i ovom autoru. 


Glava XVII. 
AGRESIJA SRBIJE I JNA NA OSTALU JUGOSLAVIJU — STVARANJE SAMOSTALNE 
HRVATSKE (1987-1991) 


Uvod 

Ova glava obuhvaća razdoblje od svega četiri godine. Povijesni kontekst je slom komunizma koji je 
počeo padom Berlinskog zida 9. studenog 1989, a završio raspadom SSSR-a u ljeto 1991. Bio je to najveći 
događaj u Europi nakon sloma fašizma 1945. 

Malo je tko u svijetu, pa čak ni znanstvenici 1 istraživači, predviđao tako brz unutrašnji rasap i slom 
komunizma, što potvrđuje činjenica da se politička strategija Zapada orijentirala na dugoročnu suradnju s 
ondašnjim režimima na Istoku. U prividno još čvrstim režimima koji su se oslanjali na vojno-policijsku silu, 
vladajuće strukture su se već raspadale. Svi europski komunistički režimi urušavali su se zbog svoje 
povijesne istrošenosti. Na čelo SSSR-a i KPSS-a 10. ožujka 1985. dolazi Mihail Gorbačov koji u zemlji 
pokreće društvene reforme (perestrojka — glasnost), a prema svijetu prekida četrdesetogodišnju politiku 
hladnoga rata i normalizira odnose s SAD-om i ostalim zapadnim zemljama. 

Jugoslavenska društvena kriza bila je mnogo vidljivija jer je zemlja bila otvorenija, a unutrašnji 
sukobi, osobito oni između republika, otvoreno bilježeni u masmedijima. 

S obzirom na stupanj političkih sloboda, na otvorenost prema svijetu, na relativno razvijeniji tržišni 
mehanizam i na ostale oblike za povezivanje s Europskom unijom, Jugoslavija je, u odnosu prema zemljama 
istočne Europe, došla na prvo mjesto. 

Međunarodni se položaj Jugoslavije sredinom 1980-ih bitno promijenio. Za Titova doba odnosi s 
oba bloka bili su “prijateljski napeti". Naime, Tito je 35 godina narod upozoravao kako obje supersile 
ugrožavaju nezavisnost Jugoslavije, što nije bilo sasvim točno, ali je bilo korisno kao sredstvo za održavanje 
režima i za ravnotežu unutrašnjih odnosa. Nakon dolaska Gorbačova na vlast, i to “oruđe" se moralo 
odbaciti jer, doista, više nije bilo države koja bi htjela i mogla ugroziti nezavisnost Jugoslavije. Novo 
međunarodno okruženje postalo je idealno za unutrašnje društvene reforme na općoj crti ranijih, ali još 
daleko od radikalnijih zahvata u društveno uređenje. Više nije bilo moguće opravdati prekidanje reforme 
zbog vanjskih opasnosti kao što je činio Tito. Stvorene su dakle i vanjske, a dijelom i unutrašnje, 
pretpostavke za “skok" prema Europskoj uniji. Nažalost, Srbija će se ispriječiti toj šansi koja se otvarala od 
sredine osamdesetih godina. Umjesto puta u Europu, Srbija će sebe i ostalu Jugoslaviju strovaliti u ratnu 


katastrofu. 


1. Izbijanje velikosrpskoga pokreta sredinom 1980-ih 
Nakon što su u višegodišnjem pregovaranju republike i pokrajine odbile reviziju Ustava 1974, s 


čime se nevoljko pomirio i Ivan Stambolić 1986-87, izgledalo je da će se, možda, riješiti politička kriza. 


Istodobno je reafirmirana tržišna orijentacija čime je prešutno napuštena i tzv. koncepcija udruženoga rada, 

kao ideološka barijera koju je oblikovao X. kongres SKJ 1974. i koja je bila zadnja komunistička “Magna 
charta". 

Međutim, pokazalo se da je snaga pritajenih nacionalizama bila toliko jaka da je rušila sve pred 
sobom. 

Pobuna Albanaca na Kosovu 1981. preko noći je pokrenula lavinu srpskog nacionalizma koji je 
Titov komunistički režim desetljećima držao pod kontrolom. Tim povodom u javni politički život ulazi i 
Srpska pravoslavna crkva (SPC), koja će igrati važnu ulogu u pripremanju duhova za velikosrpsku agresiju. 
Vladike SPC-a — Atanasije Jeftić, Amfilohije Radović i Irinej Bulović — pišu apele domaćim i 
međunarodnim činiteljima, sve do kongresa SAD-a, da se zaštiti srpski narod na Kosovu. Episkop A. Jeftić 
piše: 

“... Danas jedan, sutra sedam, prekosutra svi do jednog — takva je obijesna parola i poruka albanskih 
iredentista Srbima na Kosovu...?1 

Sredinom osamdesetih SPC naglo, silovito, vatreno i otvoreno nastupa i prodire u sve pore 
društvenog života iz kojega ju je pobjednički komunistički pokret 1944. potisnuo na margine. Riječju i 
djelom ona obnavlja staro crkveno učenje o svojoj nepogrešivosti, a posebno o sebi kao stožernoj insitituciji 
srpstva, pravoslavlja i svetosavlja, kao rasadništva duhovnosti, prosvjete, kulture i srpske nacionalne svijesti. 

Na svoj ritualno-vjerski način SPC je sudjelovala u razvijanju velikosrpskoga pokreta. Ona je, na 
način malo poznat u drugih naroda, obnovila sintagmu “nebeska Srbija", što se uklapalo i slijevalo s ostalim 
parolama, usklicima i ratobornim uzvicima u masmedijima, na mitinzima i vjerskim obredima — sve 
usmjereno na stvaranje Velike Srbije. 

“Nebeska Srbija" je nastala u 1 iz kosovskoga mita čiji je ona sastavni dio. Obnova toga termina i 
njezina mobilizacijska uloga ugrađene su u scenarij proslave 600 godina Kosovske bitke 1989, a sama je 
proslava bila u znaku priprema za ratni obračun s “neprijateljima srpskog naroda". Vladika Atanasije tim 
povodom u “Glasu Crkve" (GC) feljtonski obnavlja misli svoga uzora vladike Nikolaja o Kosovu i knezu 
Lazaru, čije je opredjeljenje: “Carstvu nebeskom izvršeno u ime cijeloga srpskog naroda (poput Mojsijeva u 
ime Židova) i ono je bilo najjači izraz naše povijesti i njezina regulativna ideja... Kosovo je pokazalo da se 
naša povijest odigrala na najvišem planu, na tragičnoj i uzvišenoj granici nebeskog i zemaljskog, Božjeg i 
ljudskog".2 

Uzdizanju mita “nebeske Srbije", a u sklopu toga i mistifikacija grobova predaka kao izvora “tvrde 
vjere" 1 žrtvovanja živih, pridružili su se i neki akademici i književnici. Tako, na primjer, Matija Bećković, 
najstarija crkva srpskoga naroda. Grob je naša najduža i najupornija vjera...?. 

U podizanju borbenoga morala i ratne psihoze posebno mjesto dobio je i trenutak nošenja posmrtnih 


ostataka (mošti) kneza Lazara koji su putovali po selima i gradovima Srbije i Bosne i Hercegovine 1988. u 

Težiji SPC-a — sve u slavu proslave 600 godina bitke na Kosovu. Vladike, episkopi, svećenici, na tisućama su 
dočeka i ispraćaja Lazarovih moći čitali svoje poslanice i govore. Tako je, na primjer, episkop 
šabačko-valjevski Jovan u svoju poslanicu unio i dio o “nebeskoj Srbiji". On kaže: “...Od kneza Lazara i 
Kosova Srbi prvenstveno stvaraju Nebesku Srbiju koja je do danas sigurno narasla u najveću nebesku 
državu. Ako samo uzmemo nevine žrtve ovog posljednjeg rata (1941-45), milijuni i milijuni Srba i Srpkinja, 
djece i nejači, pobijenih ili mučenih najstrašnijim mukama ili bacanih u jame i peĆine od ustaških zločinaca, 
onda možemo pojmiti koliko je danas srpsko cartvo na nebesima". 

O Srbima kao nebeskom narodu teolog Božidar Mijač piše: “Na Kosovu je srpski narod glasovao 
dušom za Carstvo vječnosti, i to je bilo i ostalo jedino njegovo pravo opredjeljenje. Od onda svi Srbi, vjerni 
tom zavjetu, ostaju narod Božji, Kristov novozavjetni narod, nebeska Srbija, sastavni dio novog Izabranog 
naroda Božjega... U svjetlosti opredjeljenja za Nebesko carstvo treba promatrati sva tragična zbivanja u 
narodnoj povijesti, pa i naročito sadašnja."3 

Uz poslanice i pisma, koja su putovala s Lazarevim moćima, bilo je i ono upućeno neprijateljima 
“okrvavljene i napaćene Srbije" u kojemu se poručivalo “... trudit ćemo se da im zatremo pleme i koljeno, da 
ih historija ne bude spominjala".4 

Na kraju, ključno je pitanje što je bio politički smisao i poruka simbola “nebeske Srbije". 

Prema srpskoj nacionalnoj ideologiji, tri su kriterija za utvrđivanje granica njihove nacionalne 
države. Prvi, etnički čisti teritorij, kao što je na primjer, Šumadija, ili srpska etnička većina na određenom 
teritoriju, što, kao načelo, priznaje međunarodna zajednica i čitav svijet. Drugi kriterij odnosi se na 
bivstvovanje tzv. nacionalnog duha na određenom teritoriju, kao što je slučaj s Kosovom. U tom smislu 
teolog Božidar Mijač ovako tumači srpsko pravo na Kosovo: “Kosovo nije samo fizičko obitavalište, već i 
metafizička tvorevina. Ovu srpsku domovinu sačinjavaju nebo i zemlja. Noumen (gr. um, svijest) duha u 
fenomenu vremena i prostora. To je najveći dokaz da za pripadnost jednom tlu nije presudan samo brojčani, 
masovni, sastav stanovništva, nego možda i mnogo više, ona duhovna tvorevina koju je sazdao 1 u njoj na 
jedan viši egzistencijalni način postoji. Ideogeneza je u ovom slučaju pretežnija od etnogeneze.?"5 I, 
konačno, treći kriterij glasi: srpska zemlja seže do granica označenih srpskim grobovima, što je izraz teze o 
jedinstvu zemaljske i nebeske Srbije. 

Dakle, po navedenim citatima, u glavama nekih teologa SPC-a i intelektualne elite nema mjesta 
racionalnoj analizi odnosa snaga u eventualnom budućem ratu, o odnosu cilja i sredstava, želja i moći, o 
mogućim saveznicima i saveznicima budućeg neprijatelja, kako bi se hladnom analizom došlo do zaključka 
analiza 1 ne priliči crkvenoj insituciji, već je ona, po pravilu, djelo političkih snaga određenoga naroda. 
Međutim, ti navodi pokazuju da takva misao teologa dovodi narod u iracionalna stanja, što najčešće blokira 


one političke snage koje su zadužene da donesu mudru političku odluku o miru ili o ratu. 

Za SPC-om nije zaostajala ni znanost. Dvadeset i četvrti rujna 1986. objavljen je velikosrpski 
nacionalni program pod imenom “Memorandum' Srpske akademije nauka i umetnosti (SANU). On je preko 
noći postao izvor i nadahnuće, novo ulje na vatru već pokrenutoga svesrpskog pokreta. Kao politički 
dokument vrhunske nacionalne znanstvene institucije srpskog naroda, Memorandum je nezaobilazni izvor 
najnovije srpske politike. 

Dakle, što je najbitnije u Memorandumu SANU -a? 

Memorandum je politička optužnica protiv titoističkoga komunističkog režima s tezom da je 
komunistički pokret Jugoslavije od samog početka bio antisrpski i antijugoslavenski, te da je ostvarivši 
hrvatsko-slovensku dominaciju, kako u NOB-u 1941-1945, tako i u čitavom poslijeratnom razdoblju, po 
političkoj volji Tita i Kardelja razbio jedinstveni srpski nacionalni korpus po republikama, onemogućivši 
stvaranje srpske države u jugoslavenskoj federaciji, a nad Srbijom uspostavio političku i ekonomsku 
dominaciju razvijenih zapadnih republika, blokirao normalan razvoj srpskoga društva — jednom riječju, 
stavio Srbiju i cijeli srpski narod u podređeni položaj u SFRJ. 

Evo “krunskih" dijelova kojima se “dokazuje navedena teza: 

Akademici, autori Memoranduma, osporavaju legitimitet akta konstitucije jugoslavenske federacije 
u Jajcu 29. studenoga 1943. navodeći da tamo srpski narod nije bio zastupljen, već da su na zasjedanje 
dovedeni pojedinci iz srpskih partizanskih jedinica. 

Oni pišu: “Za Drugo zasjedanje AVNOJ-a vijećnici su birani iz srpskih vojnih jedinica i članova 
Vrhovnog štaba koji su se zatekli na teritoriju Bosne i Hercegovine, za razliku od vijećnika nekih drugih 
republika koji su došli na zasjedanje sa svojeg teritorija i koji su iza sebe imali nacionalne političke 
organizacije s izgrađenim stavovima i programima. 

Ove historijske činjenice ukazuju na to da tijekom rata Srbija nije bila formalno, a pogotovo ne 
suštinski u ravnopravnom položaju kad su donošene odluke od dalekosežnog značaja za buduće državno 
uređenje.?6 

Začeta između dva svjetska rata, a izražena i u Jajcu 1943, antisrpska politika po ocjeni 
Memoranduma još se jače provodila u poslijeratnom razdoblju, posebno od sredine šezdesetih godina, tj. 
nakon pada A. Rankovića. 

O tome se u Memorandumu kaže: “Slovenci i Hrvati su prije rata stvorili svoje nacionalne 
komunističke partije, a zadobili su i odlučujući utjecaj na CK KPJ. Njihovi politički lideri postali su arbitri u 
svim političkim pitanjima tijekom i poslije rata. Ove dvije susjedne republike dijelile su sličnu historijsku 
sudbinu, imale su istu religiju i težnju za što većom samostalnošĆu, a kao najrazvijenije i zajedničke 
ekonomske interese, što su bili dovoljni razlozi za trajnu koaliciju u nastojanju da ostvare političku 
dominaciju. Tu koaliciju je učvrstila dugogodišnja suradnja Tita i Kardelja, dvije najistaknutije političke 


ličnosti poslijeratne Jugoslavije, koje su uživale neprikosnoven autoritet u centrima moći.?7 

Najveći, a istodobno najbolniji razarajući udarac razbijanju Srbije i Jugoslavije nanio je Ustav 1974. 
onim odredbama kojima je zapravo konstituirao konfederaciju. 

Autori Memoranduma tvrde kako se praksa stavljanja veta i paritetne zastupljenosti proširila i na 
privredu, kulturu, pa čak i sportske organizacije. I, zaista, istina je da su se i u saveznim sportskim forumima 
odluke donosile konsenzusom delegata sportskih foruma iz republika i pokrajina. 

Autori Memoranduma tvrde da su svi drugi narodi, osim srpskog, u Jugoslaviji ostvarili svoje 
države: 

“Sve nacije nisu ravnopravne: srpska nacija, npr., nije dobila pravo na vlastitu državu. Dijelovi 
srpskog naroda koji u znatnom broju žive u drugim republikama, nemaju prava, za razliku od nacionalnih 
manjina, služiti se svojim jezikom i pismom, politički i kulturno se organizirati, zajednički razvijati 
jedinstvenu kulturu svoga naroda.? 

Titoistički režim je optužen da je Srbe na Kosovu i u Hrvatskoj doveo pred dilemu — ili se iseliti u 
Srbiju, ili se asimilirati. Polazeći od takve teze, autori su tražili hitnu intervenciju za zaštitu Srba na Kosovu i 
u Hrvatskoj. O tome se kaže: “... Ostatak ostataka srpskog naroda ne samo što stalno i nesmanjenim tempom 
napušta svoju zemlju, nego se... gonjen zulumom i fizičkim, moralnim i psihološkim terorom priprema za 
svoj konačni egzodus. Za manje od desetak sljedećih godina, ako se stvari bitno ne primijene, Srba na 
Kosovu više neće biti."8 

“...Srbi u Hrvatskoj nikada u prošlosti nisu bili ugroženi koliko su danas. Rješenje njihovog 
nacionalnog položaja nameće se kao prvorazredno političko pitanje. Ukoliko se rješenja ne pronađu, 
posljedice mogu biti štetne ne samo po odnose u Hrvatskoj, već i po čitavu Jugoslaviju.?9 

U kontekstu navedenih teza i stajališta srpski su akademici predvidjeli da je moguć i “raspad 
jugoslavenske državne zajednice", a u završnim rečenicama kažu: “Jugoslaviji prijeti opasnost od daljnjeg 
rastočavanja. Srpski narod ne može spokojno očekivati budućnost u takvoj neizvjesnosti. Zbog toga se mora 
otvoriti mogućnost svim nacijama u Jugoslaviji da se izjasne o svojim težnjama i namjerama. Srbija bi se u 
tom slučaju mogla i sama opredijeliti 1 definirati svoj nacionalni interes. Takav razgovor i dogovor morao bi 
prethoditi preispitivanju Ustava...?10 

Što se može reći o Memorandumu SANU-a? Memorandum je čuvenu međuratnu tezu KPJ da je 
Jugoslavija tamnica nesrpskih naroda izvrnuo u tezu da je SFRJ postala nova tamnica, ali samo za srpski 
narod. To implicira upotrebu nasilja za uspostavu velikodržavnog centralizma s hegemonijom Srbije, 1li 
razbijanje Jugoslavije i građenje velike Srbije na njezinim ruševinama. 

Poticani od SPC-a, SANU-a, i drugih centara, Srbi s Kosova nisu se mirili s odlukom SKJ koji je 
1985. zaštitio autonomije obiju pokrajina. Srbi na Kosovu su se organizirali i sve više pritiskali srpsko i 
jugoslavensko rukovodstvo za uspostavljanje represivnog režima nad Albancima. Prvu jaku potporu dobili 


su od beogradskih intelektualaca. Udruženje književnika Srbije je 15. siječnja 1986. u svom listu “Književne 

novine" objavilo peticiju 2.000 Srba — građana Kosova Polja kojom se traži radikalna borba protiv 
“albanskog nacionalizma i separatizma“. Uskoro zatim, 26. veljače 1986, u Beograd je došla delegacija Srba 
s Kosova s istim zahtjevima. Otad će dolazak brojno jakih delegacija postati praksa, sve do slamanja 
autonomije 1989. Novi poticaj sukobu dao je Memorandum SANU-a od 24. rujna 1986. 

Pravi prijelom je međutim nastupio u proljeće 1987. kada je Slobodan Milošević odbacio 
Stambolićevu taktiku pregovaranja s republikama radi promjena Ustava 1974. 

Uskoro nakon Miloševićeva govora na Kosovu, Udruženje književnika Srbije započelo je svoju 
veliku političku kampanju. Od 15. do 23. svibnja 1987. održavane su prosvjedne večeri pod nazivom “O 
Kosovu — za Kosovo". Na tom ciklusu književnih večeri bilo je preko stotinu izlaganja. Ton i pravac 
raspravama davala su istupanja D. Ćosića. Po njemu, Kosovo je “životno pitanje srpskog naroda? s jedne i 
“sudbinsko pitanje Jugoslavije" s druge strane. Kosovska kriza je razotkrila “slom jugoslavenske ideologije i 
njezinog poretka", zbog čega Jugoslavija s takvim poretkom ne može dalje opstati, jer je njezin Ustav 1974. 
dopustio da “manjinsko stanovništvo terorizira većinski (srpski) narod i progonima osvaja njegov teritorij". 
“Zato", kaže Čosić, “rješavanje kosovskog pitanja je nova historijska provjera razloga i smisla postojanja 
Jugoslavije". 

Srpski su vodeći intelektualci, književnici i akademici, nakon “obrade' kosovske krize krenuli u 
razradu jugoslavenske krize, s osnovnom tezom: Jugoslaviju treba razoriti i na njezinim ruševinama stvoriti 
veliku Srbiju. 

Predsjednik Srbije Ivan Stambolić popuštao je eskalaciji srpskog nacionalizma da bi ojačao svoju 
poziciju u pregovorima s ostalim članicama federacije glede revizije Ustava iz 1974, a i da bi i sam dobio na 
popularnosti u narodu. Istodobno je vjerovao da će ga njegov dugogodišnji prijatelj S. Milošević i dalje 
vjerno slijediti, pa je na njegov prijedlog Milošević 1986. izabran za šefa srpske partije. 

Do dolaska Miloševića za šefa Partije, organi vlasti suzbijali su masovne mitinge na Kosovu. Bilo je 
policijskih intervencija, pa i batinanja demonstranata. Protivno sugestiji da se ne podgrijava atmosfera, S. 
Milošević je 4. travnja 1987. došao na miting u Kosovo polje koji je trajao punih 13 sati i snažno ohrabrio 
demonstrante izrekavši čuvenu rečenicu: “Nitko ne smije da vas bije...?, “... na ovom tlu (Kosovu) tiranije 
više neće biti ...?, obećavši da će albanski separatizam biti brzo likvidiran. 

I dalje: “Cijela Jugoslavija je s vama", “Jugoslavija ne postoji bez Kosova". 

U punom zanosu uzavreloj masi Srba i Crnogoraca na Kosovu, Milošević je izrekao poruku, kao 
zakletvu, ovim riječima: “...Vi treba da ostanete ovdje. Ovo je vaša zemlja, ovdje su vaše kuće, vaše njive i 
vrtovi, vaše uspomene... Nije nikada bilo svojstveno duhu srpskog i crnogorskog naroda da ustukne pred 
preprekama... Treba da ostanete ovdje i zbog vaših predaka i zbog potomaka. Pretke biste obrukali, potomke 


razočarali... 

Na taj miting na Kosovu Milošević je došao kao vođa srpskih komunista, a s mitinga se vratio kao 
vođa srpskoga naroda. 

Dva mjeseca nakon Miloševićeva govora na Kosovu, lipnja 1987, Centralni komitet SKJ odlučnije 
je podržao Srbiju na Kosovu. Na istoj sjednici Milošević je tražio odlučnost i brzinu, rekavši: “Za promjene 
na Kosovu vrijeme ističe brzo. Ili ćemo (mjere) poduzeti odmah i energično ili ćemo stvari definitivno 
ispustiti iz ruku..." I na toj je sjednici izrazio mišljenje da će “cijela Jugoslavija" sada jedinstveno nastupiti. 
Rekao je “... mislim da je stupanj jedinstva (o Kosovu) veći nego što je ikada bio u Savezu komunista 
Jugoslavije, u sredstvima informiranja, među intelektualcima, a pogotovo u radničkoj klasi." I dalje: 
“Zahtjev za promjenama (na Kosovu) izražava danas čitava jugoslavenska javnost..." 

Mjesec dana nakon toga govora na sjednici CK SKJ, S. Milošević na 6. sjednici CK SK Srbije 
(srpanj 1987) zaoštrava svoj smjer ovim riječima: “Tko nije u stanju prihvatiti te zadatke da sudjeluje u 
takvoj politici, neka se prihvati drugog posla." Osudio je nosioce politike “hladne glave" u srpskom 
rukovodstvu rekavši: “Ta politika se pokazala na djelu kao potpuno pogrešna. Hladna glava ... nije 
zaustavila nego potakla silovanje, poniženje, iseljavanje. Kontrarevolucija ne čeka dok se mi dogovaramo i 
preglasavamo...? 

Najavljeni je obračun s nosiocima politike “hladne glave" u srpskom vodstvu proveden na 
dvodnevnoj 8. sjednici CK SKS 22. i 23. rujna 1987. Pali su, osim ostalih, I. Stambolić, predsjednik 
Predsjedništva Srbije i Dragiša Pavlović, čelnik beogradskih komunista. Slijedilo je čišćenje onih koji se 
nisu dali uključiti u “velika obećanja? 1 još “veću brzinu". Mitinzi za rušenje pojedinaca i rukovodstava 
započeti 1986. i 1987. na Kosovu počeli su se prenositi na ostale krajeve. Počela je tzv. antibirokratska 
revolucija. Za nekoliko mjeseci smijenjeno je oko 5.000 aktivista — zaveden je režim čvrste ruke. 

Do dolaska Slobodana Miloševića na čelo Srbije bilo je neke nade za demokratsku opciju, ali je od 
tada sve krenulo prema ponoru. Naravno, tu se ne radi o čarobnoj svemoći te ličnosti, već o činjenici da je 
Milošević uskočio na ranije “osedlanog konja". Veći dio srbijanske inteligencije, gotovo sva glasila 
masmedija i Crkva na otvorenoj su političkoj, kulturnoj i duhovnoj sceni uspjeli oživjeti i razviti 
velikosrpsku nacionalnu svijest. Te snage su stvorile masovno uvjerenje i spremnost da se svim sredstvima, 
uključujući i oružje, mora obnoviti jedinstvena država Srbija, a zatim obnovom saveznoga 
državno-partijskog centralizma “spasiti Jugoslavija, koju su Tito i SKJ pola stoljeća razbijali i razbili na 
štetu Srbije, a u korist svih nesrpskih naroda koje se sada, i na silu, mora zadržati u centralističkoj 
velikosrpskoj Jugoslaviji. Na toj svijesti, koja je sredinom 1980-ih godina postala masovna, izrastao je S. 
Milošević. Milošević je preko noći postao diktator s ambicijom da zamijeni Tita. Na mitinzima se pjevalo: 
“Sad se narod uveliko pita, tko će nama da zamjeni Tita, sad se znade tko je drugi Tito, Slobodan je ime 


plemenito". 

U jesen 1987. završena je totalna nacionalna homogenizacija srpskoga naroda u cijeloj Jugoslaviji. 
Milošević je odlučio i dalje hiniti da slijedi StamboliĆevu politiku pregovaranja s ostalim republikama radi 


revizije Ustava, ali istodobno krenuti silom na osvajanje ostale Jugoslavije. 


2. Udar na Vojvodinu, Crnu Goru i Kosovo 1988/89. 


Nakon što je sredinom osamdesetih masovna propaganda uspjela u svijesti srpskoga naroda razviti 
uvjerenje kako je Titova Jugoslavija antisrpska tvorevina, i pripremiti ga za obnovu dominacije Srbije u 
Jugoslaviji, S. Milošević je, u duhu Memoranduma SANU-a, započeo operacije rušenja državne strukture 
Jugoslavije s ciljem obnove hegemonističko-centralističkog sustava države. Tu operaciju vodstvo Srbije nije 
moglo izvesti pomoću državnog vrha Jugoslavije, tj. njegova Predsjedništva, jer u njemu Srbija nije imala 
prevlast. Odnos snaga u Predsjedništvu SFRJ prisilio je Srbiju da pođe izvaninstitucionalnim osvajanjem 
Jugoslavije. 

U ljeto 1989. S. Milošević je na 12. sjednici CK SK Srbije najavio opću mobilizaciju masa za 
obnovu “na tri dijela razbijene Srbije? u jedinstvenu srpsku državu. Milošević je tada rekao da će iščeznuti 
“tužne i apsurdne riječi kao što su “uža Srbija", “Srbija izvan pokrajina?". S riječi je S. Milošević prešao na 
djela. U ljeto 1988. cijela Srbija, Vojvodina i Crna Gora zapaljeni su masovnim mitinzima s parolama za 
jedinstvenu Srbiju, za jedinstvenu Jugoslaviju, za jedinstveni SKJ, za skidanje s vlasti svih onih koji se ne 
svrstavaju u nacionalni masovni pokret. Na mitinzima su po imenima prozivani mnogi političari Slovenije, 
Hrvatske i BiH kao razbijači Jugoslavije. U masmedijima napadana su sva poslijeratna rukovodstva Srbije 
koja su, služeći Tita, izdala Srbiju. Propagandni aparat je obnavljao mitove srpske povijesti, posebno 
kosovski mit. Glorificirane su srpske ratne pobjede i isticala se spremnost za nove ratne podvige. 

Srpski državno-partijski vrh organizirao je zapaljene mase koje su jurišale na sjedišta političkih 
foruma. Prvi udar je izveden 9. lipnja 1988. na vladu Vojvodine, ali se ona tada još održala. Pod pritiskom 
drugoga udara, 6. listopada iste godine, palo je vojvođansko rukovodstvo. Sutradan, 7. listopada izvršen je 
masovni udar na vladu Crne Gore, koju je tada spasila intervencija jakih policijskih snaga, ali je vlada pala 
pod ponovljenim danonoćnim udarom 10. i 11. siječnja 1989. 

U listopadu 1988. proveden je udar na rukovodstvo Kosova, koje je palo uz pritisak prisutnih 
vojno-policijskih snaga. Pola milijuna Albanaca pokušalo je kontramitingom zaštiti svoje ljude u 
rukovodstvu Kosova. Rudari Trepče danima su štrajkali glađu u dubini rudničkih jama. Sila je slomila otpor 
Albanaca. 

Među tisućama i tisućama mitinga širom Srbije i Crne Gore, 19. studenog održan je milijunski zbor 


građana Beograda i Srbije. Tu je Milošević, kao novi neprijeporni vođa Srbije, najavio borbu za Jugoslaviju 

ovim riječima: “Jugoslavija, velikom borbom stvorena, velikom će se borbom braniti." Uspoređujući 
borbeni nastup Srbije s prošlim ratovima, S. Milošević kaže: “A da bitku za slobodu ovaj narod dobiva, to 
znaju i turski i njemački osvajači. U oba svjetska rata smo ušli goli i bosi... i oba rata smo dobili... Pobijedit 
ćemo, dakle, bez obzira na to što se danas, kao i nekad, protiv Srbije udružuju njezini neprijatelji izvan 
zemlje s onima u zemlji." Iako nije otvoreno rečeno, ta se prijetnja odnosila na Sloveniju i Hrvatsku koje su 
u propagandi već tretirane kao neprijatelji Srbije. 

Zamisao o načinu ovladavanja Jugoslavijom S. Milošević je obznanio u svom govoru na 
konferenciji SK Srbije u studenom 1988. On je procjenjivao da su vlastodršci u ostalim republikama izgubili 
povjerenje naroda i zato je zaigrao na kartu rušenja kompromitirane političke birokracije, vjerujući da će 
mase rušiti njezinu vlast — to je bila suština tzv. antibirokratske revolucije. 

On kaže: “Danas je birokracija ... prepreka za razvoj ... u tom smislu može se govoriti o jednoj 
antibirokratskoj revoluciji... Paraliza društva do koje je birokracija dovela nosi u sebi opasnost da tu paralizu 
možda nećemo otkloniti demokratskim sredstvima, ako se odmah ne riješimo birokracije... val demokracije 
koji je osvojio Srbiju može smetati samo tamo gdje takav val nije stigao, a izvjesnost njegove blizine 
uznemirava i razjaruje one koje će, kada bude došao, odnijeti... Bila je to najava izvoza srpske 
“antibirokratske? revolucije u ostale republike Jugoslavije. Ta revolucija će zbrisati republičke vladajuĆe 
garniture i dovesti nove, koje će u savezu s Miloševićem obnoviti Jugoslaviju po volji Srbije — to je očekivao 
S. Milošević. 

Prva etapa razbijanja državne strukture Jugoslavije završena je 28. ožujka 1989. kada je, u 
pobjedonosnom zanosu, Srbija donijela novi Ustav na konceptu jedinstvene unitarne države. Proglašavajući 
taj ustav, B. Jović, predsjednik Skupštine, rekao je i ovo: “Ponosni smo što smo pridonijeli da se završi dug i 
žalostan period nepravdi, sumnji, osamljenosti i životarenja Srbije 1 što smo bili aktivni sudionici u ukidanju 
nepravednih i neprirodnih odredbi Ustava iz 1974. godine." I dalje: “Izdržali smo ... rat s čvrstim uvjerenjem 
da će pobijediti istina i pravda. I one su pobijedile. Za nepune dvije godine uporne i teške borbe srušene su 
nepravde koje su građene decenijima...? 


Dakle, Srbija je već srušila Titovu Jugoslaviju. Sada su na redu sukobi s ostalim republikama. 
3. Velikosrpski pokret i ostale republike Jugoslavije (1987-1990) 
Eruptivna snaga velikosrpskoga pokreta sredinom 1980-ih prisilila je rukovodstva ostalih republika 
da odgovore tome izazovu, jer je on ugrozio njihovu državnost. Radilo se o sukobu državno-pravnih 


koncepcija: Srbija je krenula u rješenje jugoslavenske državne krize uspostavom svoje hegemonije nad 


Jugoslavijom, a ostale republike to nisu mogle ni htjele tolerirati. Ta politika Srbije nije bila novost za 

većinu komunista ostalih republika. Već od sredine 1920-ih godina pa sve do kraja Titova života vodila se u 
KPJ trajna borba protiv unitarističko-hegemonističkih tendencija. Prvih dvadesetak godina nakon II. 
svjetskog Tata ta se tendencija usidrila i pritajila u centralističkoj državnoj i partijskoj strukturi Jugoslavije, 
ali je trajno bila pod kontrolom. 

Na Osmom kongresu 1964, SKJ je unitarističko-centralističku tendenciju izjednačio sa 
separatističkim tendencijama u smislu ugrožavanja Jugoslavije. To su ponavljali svi partijski kongresi do 
kraja Titova života, pa i do sloma Jugoslavije. Tito i Kardelj su čak smatrali da sam velikosrpski 
hegemonizam može razbiti Jugoslaviju. 

Kada je sredinom osamdesetih u Srbiji nadvladalo uvjerenje kako je sve ono što se stvorilo pod 
komunističkom zastavom bilo antisrpsko, inspirirano od hrvatskih i slovenskih komunista, a zatim se 
krenulo u boj pod parolom “svi Srbi u jednoj državi", bilo je jasno da Srbija razbija “Titovu Jugoslaviju". Pa 
ipak, malo je političara drugih republika bilo svjesno dosega i konačnih ciljeva velikosrpskoga pokreta. 
Većina je mislila da Srbija nije toliko jaka, a ostale republike toliko slabe da bi se mogli ostvariti ciljevi 
velikosrpskog pokreta. 

Računalo se da će se dvadesetogodišnja tendencija stalnog jačanja suverenosti svih republika 
nastaviti, a velikosrpski pokret, uz manje koncesije, smiriti. Doduše, bilo je pojedinaca koji su se nadali 
koaliciji ostalih republika protiv “prekrajanja Jugoslavije, ali bez uspjeha, tako da su ostale republike 
reagirale svaka na svoj način. 

Istodobno kada je Srbija krenula sa svojim agresivnim nacionalnim programom, i Slovenija je 
oblikovala svoj nacionalni program, ali s potpuno suprotnim smjerom. U Sloveniji je sredinom osamdesetih 
nastao pokret za smjenu komunističkoga režima i za stvaranje slobodnoga civilnog društva. Slovenci su našli 
pravu mjeru i pravi odgovor na krizu Jugoslavije: naime, u duhu Kardeljeve koncepcije zalagali su se za 
konfederaciju ili izlazak iz Jugoslavije, ali su također odbacili Kardeljev “model socijalizma? i “pluralizam 
samoupravnih interesa" te prihvatili pluralizam kako u političkom životu — višestranačje — tako 1 u 
gospodarstvu (privatno vlasništvo). 

Geopolitički najbliži zapadnim zemljama, s veoma razvijenim kulturnim identitetom, ponosni na 
svoj antifašistički rat u kojemu su stvorili nacionalnu državu, neopterećeni nacionalnim manjinama, posebno 
srpskom, Slovenci su i umom i srcem težili izlasku iz Jugoslavije i uključenju u Europsku zajednicu. U 
takvu duhovnom i političkom ozračju u Sloveniji su sredinom osamdesetih nastupile plime građanskih 
inicijativa koje su tražile da komunisti provjere svoj legitimitet na slobodnim parlamentarnim izborima. 

Početkom 1987. skupina slovenskih intelektualaca je u “Novoj reviji 57 izašla s platformom 
slovenskoga nacionalnog programa, u kojemu autori smatraju da je razvoj Slovenije u Jugoslaviji blokiran i 


da Slovenija zato civilizacijski u svemu zaostaje. 

Komunističko vodstvo Slovenije zapravo je podržavalo takve ideje svoje inteligencije i samo 
forsiralo sveopću demokratizaciju tadašnjega režima. Rađalo se novo “slovensko proljeće" ugušeno 
1972-73. Civilni pokret u Sloveniji sredinom osamdesetih bio je jedini u tzv. komunističkom svijetu. To je 
navelo američki tjednik “Newsweek da 1987. republiku Sloveniju “proglasi" jedinim “otokom slobode" u 
Istočnoj Europi. Sve u svemu, bilo je očigledno da Slovenci neće ni Jugoslaviju ni komunizam. Budno 
prateći procese u Sloveniji, vojni vrh, kojemu su Jugoslavija i njezin tadašnji režim bili najviša društvena 
vrijednost, ocijenio je da se, uz “kontrarevoluciju" na Kosovu, razvio još jedan antijugoslavenski pokret, što 
će armiju usmjeriti na to da se postupno okreće Srbiji koja će se boriti za opstanak Jugoslavije. 

Slovenci su prvi shvatili opasnost od saveza Srbije i JNA. Zato se u Sloveniji snažno razvilo 
antiarmijsko raspoloženje. Građani su tražili služenje vojnoga roka u svojoj republici, optuživali JNA da 
izvozi naoružanje, da se stavlja na stranu konzervativnih političkih snaga itd. JNA je i inače ulijevala strah 
od vojnog udara, ali je istodobno mnogima bila i nada spasa. Između JNA i Slovenije izbio je pravi “hladni 
rat". Na stranu JNA stala je Srbija i poneki političari iz Hrvatske kao, npr., S. Šuvar koji je 8. i 10. ožujka 
1988. na sjednici Predsjedništva SKJ oštro osudio Slovence za antiarmijsku kampanju. Obrani JNA 
priključile su se sve tri nerazvijene republike. Šef slovenske Partije Milan Kučan odbio je zahtjeve SKJ za 
osudu SK Slovenije, rekavši da će za uzvrat održati protestnu sjednicu Centralnog komiteta i na 
“optuženičku klupu" staviti politiku Srbije. 

U povodu slovenske kritike JNA kao i napetosti na Kosovu, vojni vrh je riječima ministra obrane 
Branka Mamule upozorio: “Krajnji ciljevi 1 domašaji napada na armiju i naš obrambeni sustav jesu 
uklanjanje vrlo snažnih, homogenih i stabilnih općejugoslavenskih prepreka koje stoje na putu 
antikomunističkim i antijugoslavenskim snagama da razaraju zemlju, sahranjuju tekovine revolucije i 
otvaraju putove tzv. trećoj Jugoslaviji". 11 

Ministar upozorava da u jedinicama TO ima 2 milijuna ljudi i da ta komponenta oružanih snaga 
dolazi u pitanje ako se nastavi jugoslavenska kriza. 

Vojni organi su početkom lipnja 1988. uhitili skupinu Slovenaca — J. Janšu, I. Borštnera, F. Zavrla i 
D. Tasića — zbog “odavanja vojne tajne". Vojno suđenje i osuda te trojice na kazne zavora izazvali su u 
Sloveniji velike prosvjede tijekom 1988. i 1989. Slovenska je javnost bila uvjerena da se radilo o političkom 
suđenju, kojim je trebalo zaustaviti demokratske reforme u toj republici i u cijeloj Jugoslaviji. 

Slovensko partijsko rukovodstvo dopuštalo je da se u medijima u Sloveniji prvi put jave disidenti, 
opozicionari i smijenjeni političari iz drugih republika. U slovenskim listovima prvi su se put pojavili i lideri 
tzv. maspoka — Tripalo, Čičak i drugi. 

Sve u svemu, od sredine osamdesetih politički život u Sloveniji bio je manje-više slobodan, točnije, 


neusporedivo slobodniji nego u bilo kojoj drugoj republici. Savez komunista nastupao je kao partner, a ne 

neprijatelj svojih opozicijskih snaga. Slovenija se pokazala najzrelijom za izlazak iz komunističkoga sustava 
i za uvođenje građanskoga društva. 

Odnos Srbijanaca prema Slovencima bio je proturječan: bolno su prihvaćali slovensko 
antijugoslavenstvo, ali su također na Slovence gledali kao na mali 1 nemoćan narod, ukliješten između 
višestruko jačih naroda — njemačkoga, talijanskoga, mađarskoga — i zato će morati u odlučnom času biti 
odan Srbiji, odnosno Jugoslaviji. I tako, dok se srpska predstava o Sloveniji, stvorena 1918-1941. nije 
mijenjala, Slovenija se promijenila. Slovenci su sami stvorili svoju državu, a prestala je i opasnost od 
asimilacije velikih susjeda. U ljutitosti i nemoći, srpski političar M. Švabić s mitinga im je poručio: “Možete 
se iseliti u Austriju ili Kaliforniju, ali zemlja vaša ostaje u Jugoslaviji." 

Od početka kosovske krize Slovenija je stala na stranu Albanaca. U povodu štrajka rudara početkom 
1989. Slovenci su držali mitinge solidarnosti s Albancima, što je Srbija vrlo teško doživjela, pitajući 
Slovence je li to zahvalnost za prihvat prognanih Slovenaca koji su iz svoje okupirane zemlje 1941. našli 
utočište u Srbiji. 

Hrvatsku politiku spram velikosrpskoga pokreta mnogo teže je objasniti od slovenske koja je bila i 
jasna, i odlučna, i dosljedna. Hrvatsko državno-partijsko rukovodstvo nije bilo na razini povijesne situacije. 
Njegova politika je bila neprecizna, neodređena, taktična, promjenljiva, oportunistička i — proturječna, jer su 
njezini akteri bili u međusobnom sukobu kako zbog borbe za vlast, tako još više zbog različitih koncepcija 
glede budućnosti Jugoslavije i društvenog uređenja. 

Kao što je više puta već rečeno, hrvatska politika je desetljećima bila u rukama Tita i Bakarića. Od 
njihove smrti do 1986. glavni rivali za čelnu poziciju bili su M. Špiljak i S. Šuvar. Slijedeći Tita i Bakarića, 
Hrvatska je od 1972. bila njihov oslonac za federalizam i tzv. koncepciju udruženog rada. Četiri godine 
godišnjih rotacija na čelnim pozicijama nisu pogodovale za stvaranje lidera. Smjenom 1986. iz političkog su 
života otišli gotovo svi ratni kadrovi — Špiljak, Planinc, Blažević, Vrhovec, Bilić, Baltić, Dragosavac, 
Cvetković i dr. — a došli mlađi i novi koji nisu imali ni znanja ni iskustva, pa čak ni informacija iz Titova 
razdoblja zakulisnih političkih borbi, posebno s tajnih sjednica državno-partijskoga vrha Jugoslavije. A 
upravo tada, od 1986, nastaje završna faza raspadanja Jugoslavije: tražile su se velike i jake ličnosti za 
velike, presudne odluke. Većina starih, maknutih hrvatskih političara prošla je kroz oštre političke borbe u 
kojima su se sudarali 1 s hrvatskim nacionalizmom, a još više s centralizmom i unitarizmom. Oni su 
posljednjih nekoliko godina nazivani žestokim republikancima u smislu zaštite nacionalnih interesa i otpora 
naletu snaga velikosrpskoga pokreta. U rekonstruiranom rukovodstvu koje je etablirano 1986. i dalje su 
koegzistirale stare naslijeđene tendencije, nacionalna i unitaristička. Svi su se, barem na riječima, uključili u 
borbu za obranu Ustava 1974, a podijelili se na pitanju društvene reforme. S. Šuvar je branio Titovo 


naslijeđe — koncepciju udruženoga rada, a A. Marković je postao najglasniji zagovornik tržišne privrede pa i 

elemenata građanskoga društva. Njihov je sukob bio beskompromisan. Za razliku od mnogih drugih, obojica 
su bili veoma aktivni borci za svoje političke ideje. 

Najvažnije obilježje u političkom životu nije bila samo tzv. “politička šutnja" većine u rukovodstvu 
već i malo vidljive, ali zato značajnije, promjene u svijesti svih slojeva društva. Iz dana u dan u masama se 
širio strah od velikosrpske najezde, ali i spremnost da se stane uz one političare koji će joj se suprotstaviti. S 
druge strane, prvi put od 1945. vladajuće strukture su se “povlačile" s pozicija “čvrste ruke" i počele 
tolerirati spontanitet u društvenom životu. 

Pod pritiskom žestine društvene krize, ideolozi — branitelji koncepcije udruženoga rada, pogrdno 
nazivani pristašama tzv. dogovorne ekonomije, povlačili su se s javne društvene scene, a prevladavali su 
pristaše tržišne privrede. Nije bilo ideja o novim putovima razvitka samoupravljanja kao što je bio slučaj 
1951-52, 1961-63, 1964-65. 1 1971. U brojnim teorijskim i političkim raspravama, održanim uglavnom u 
Zagrebu, o civilnom društvu, o pluralizmu i stranačkom sustavu itd. pokazane su granice “socijalističkoga 
civilnog društva", “samoupravnoga pluralizma interesa? i “nestranačkoga pluralizma" te artikulirana 
koncepcija reforme i restrukturiranja društva, države i političkoga sustava u cjelini. 

Osjećajući da gube legitimitet, partijski aktivisti su odustajali od političkih i ideoloških kampanja, 
prepuštajući ljudima da ostvaruju svoja samoupravna prava bez partijskih odluka i direktiva. Partijski prvaci 
su se sve više ustručavali iznositi svoja stajališta, napuštajući stil zapovijedanja ljudima 1 raspolaganja 
stvarima. Moć državno-partijskog aparata opadala je na svim razinama: od mjesne zajednice i općine do 
vrha Republike. Nastalo je stanje u kojemu nitko nikoga nije htio slušati, kako je to V. Bakarić uoči smrti 
prvi rekao. 

Naime, prema zakonskim odredbama, još od pedesetih godina pravo izbora direktora tvornica, 
škola, bolnica, dekana, rektora itd. bilo je u rukama kolektiva i njihovih savjeta, ali u praksi su im ljude 
nametali partijski komiteti. Kada je sredinom osamdesetih partijska moć oslabila, to pravo su, zaista, 
ostvarivali spomenuti savjeti. Bilo je, npr., nezamislivo da SK ili državni organ odrede ljude za rukovodeća 
mjesta, osim putem lobiranja. Bilo je nezamislivo da ministarstvo prosvjete ili zdravstva odredi dekane, 
rektore, direktore bolnica i sl. — sve je išlo na natječaj s više kandidata. Izbor sveučilišnih nastavnika 
započinjao je i završavao na fakultetu. Ljudi su počeli slobodnije disati. Vlast više nije mogla naređivati. Tu 
slabost vlasti ljudi su počeli koristiti. Prvi put su takva samoupravna prava prešla u ruke zaposlenika. 

Povlačenje partijskih i državnih organa s “borbenih pozicija" omogućilo je nastupanje reformskih 
snaga. Plima kritike prošlosti i stanja u društvu narastala je iz dana u dan, osobito nakon što je Centralni 
komitet manje-više “digao ruke" od masmedija. Tjednik “Danas" postao je neformalno glasilo hrvatske 
kritičke javnosti. 

U praksi, Savez komunista odustao je i od ograničavanja privatnoga sektora. Mladi poduzetnici 


seljaci širili su svoje privatno gospodarstvo iznad maksimuma od 10 ha. Neki su obrađivali i po 100 i više ha 

zemlje. Ljudi su u svojim garažama otvarali obrtničke radionice radeći kao kooperanti za tvornice i za 
tržište. Tako je nastajao spontani proces preobrazbe staroga režima prema mješovitom vlasništvu i 
političkom pluralizmu. To su bili pozitivni rezultati starog režima u njegovih posljednjih 5-6 godina. 
Pokazalo se da spontanitet u reformi daje veće rezultate od onih koji je u ranijim fazama projektirao Savez 
komunista. 

Ali, dok se hrvatskom rukovodstvu može priznati politika popuštanja pa i povlađivanja procesima 
spontaniteta, ono nije bilo na razini povijesne odgovornosti glede državne krize Jugoslavije. Naime, glavnu i 
vodeću ulogu Hrvatske u općejugoslavenskoj borbi protiv velikosrpskoga hegemonizma, koju je ona držala 
od 1918. do Titove smrti, preuzela je Slovenija. Pasivna politika obrane federalizma nema opravdanja, ali joj 
se može dati tumačenje. Naime, većina hrvatskih političara bojala se da ne učini povijesno pogrešan korak 
kakav je bio stvaranje NDH ili pogrešan avangardistički iskorak kakav je učinjen 1971. Hrvatska, dakle, 
mora biti mirna, stabilna i kompromisna da ne pruži alibi za velikosrpski pokret. 

Na takvu političkom smjeru Hrvatska se uhvatila ne samo duha i slova Ustava 1974. već i mnogih 
iracionalnih detalja kojima se uređivao ekonomski i politički život društva. Najizrazitiji predstavnik te struje 
bio je S. Šuvar, koji je zato dobio epitet dogmatičara i konzervativca u smislu čuvanja titoizma, točnije 
rečeno kardeljizma, u svim pitanjima — od ZUR-a do školske reforme koju je kao ministar prosvjete 
provodio u drugoj polovini sedamdesetih godina. 

Iz toga stanja hrvatske šutnje prvi je iskoraknuo Ante Marković, ali uglavnom na problemima 
izvlačenja Hrvatske iz teške ekonomske krize i otplate golemih dugova. On se okrenuo razvoju naftne 
industrije, turizma i njemu potrebne poljoprivredne proizvodnje — u čemu je kao predsjednik vlade 
uglavnom uspio. Kao vodeći poslovni menedžer, Marković nije bio opterećen ideologijom pa je zato kao 
jedan od prvih bio za radikalne reforme. On je prednjačio u inicijativama za prevladavanje ekonomske krize 
na osnovi novoga ekonomskog sustava. Za predsjednika savezne vlade izabran je 18. ožujka 1989. U tom 
svojstvu uspio je smanjiti dugove Jugoslavije s oko 21 na 12,2 milijardi dolara, a devizne rezerve povećati 
na 10,5 milijardi dolara. Nakon 9 mjeseci je na prijedlog vlade Savezna skupština usvojila projekt reforme, 
po kojoj je uvedena konvertibilnost dinara, privatni i društveni sektor izjednačeni, otvorena mogućnost da 
građani kupuju dionice poduzeća, da stranci mogu ulagati u jugoslavensku privredu itd. Tako je nastao, prvi 
u Europi, projekt tranzicije iz naslijeđenoga socijalizma u novo društvo po uzoru na zapadne zemlje. Visoki 
dužnosnici Europske zajednice i SAD-a podržali su Markovićev projekt ističući da je Jugoslavija 20-30 pa i 
više godina ispred ostalih komunističkih zemalja Europe. Bila je to kudikamo radikalnija od svih ostalih 
reformi izvedenih od 1950. Riječju, Marković je težio modernizaciji Jugoslavije i njezinu uključivanju u 
Europsku uniju, ali je djelovao u vrijeme potpunoga rastrojstva Jugoslavije u kojoj su sile njezina razbijanja 


već nadjačale ostale — ali o tom potom. 

BiH je izbjegla sudbinu pokrajina i Crne Gore u prvom naletu velikosrpskog pokreta. Međutim, 
njezina stabilnost poremećena je tzv. aferom “Agrokomerc", poduzeća čiji je direktor Fikret Abdić “upao" u 
monetarni sustav izdajući mjenice bez pokrića. Tim povodom je, pod pritiskom unitarističko-centralističkih 
snaga i beogradskih medija, potpredsjednik Jugoslavije Hamdija Pozderac, kojeg se smatralo zaštitnikom F. 
Abdića, 12. rujna 1987. podnio ostavku. Kako je i predsjednik savezne vlade B. Mikulić, godinu dana 
kasnije podnio ostavku, BiH je izgubila dva ključna političara koji bi se oduprli napadu na federativno 
uređenje Jugoslavije. 

Odlaskom Tita, zatim pobunom Albanaca i prodorom srpskoga nacionalizma, Makedonija se našla u 
panici. Na početku petoga desetljeća svoje državnosti, nakon smjene s vlasti K. Crvenkovskog i S. 
Milosavlevskog, i u situaciji kada su ratne i poratne generacije odlazile, nastupilo je stanje izvjesne 
malodušnosti izazvane teškom ekonomskom krizom, stalnim podgrijavanjem velikobugarskih pretenzija, 
širenjem albanskoga stanovništva prema središtu republike, a posebno oživljavanjem starih velikosrpskih 
tendencija. Zbog težnji za ujedinjenjem s egejskim i pirinskim područjem, u Makedoniji se razvijala svijest 
da je za njezinu budućnost pravo rješenje ulazak Jugoslavije u EZ jer bi to Makedoncima omogućilo da 
slobodno komuniciraju sa svojim sunarodnjacima, u Grčkoj i Bugarskoj. Kada bi i Bugarska ušla u tu 
zajednicu, Makedonci bi mogli putovati u Sofiju i Atenu kao i u Beograd, budući da u ujedinjenoj Europi 
granica praktično ne bi bilo i pripadnici svih naroda slobodno bi razvijali međusobne veze i odnose. 

Takva je vizija motivirala Makedonce da brane jugoslavenski federalizam, da se suprotstavljaju 
autoritarnim rješenjima i da podrže one snage u Jugoslaviji koje vode bitku da se ona unutrašnjim 
demokratskim reformama osposobi i pripremi za ulazak u EZ. U trenutku kolebanja makedonsko 
rukovodstvo se podijelilo. Lazar Mojsov je podržao Miloševića, a V. Tupurkovski je ostao čuven po tezi o 
“neprincipijelnoj koaliciji" protiv Srbije. Makedonci su strahovali ne samo od velikosrpskoga hegemonizma, 
već i od njezina separatizma, koji bi razbio Jugoslaviju, što bi Makedoniju dovelo u najtežu situaciju pa čak i 


do okupacije kao 1912-13. 


4. Prijelomne godine — slom komunizma i 


demokratska smjena vlasti (1989-1990) 


Već je više puta rečeno da je stvaranje i održavanje Jugoslavije bilo više u rukama velikih sila nego 
u volji njezinih naroda. Njoj je u europskom i svjetskom poretku bila namijenjena određena uloga u skladu s 
interesima velesila. Tu tezu potvrđuje ne samo Versailles, Teheran i Jalta već 1 politika obaju blokova, 
odnosno supersila, u tijeku cijeloga hladnog rata. To je značilo da je bilo gotovo nemoguće dovesti u pitanje 


opstanak Titove Jugoslavije ne samo zbog odnosa snaga u njoj samoj već i zbog podrške supersila. To je, 

dalje, značilo da samo slom jednoga ili obaju blokova otvara pitanje sudbine Jugoslavije. Upravo takva 
promjena dogodila se 1989. godine — slom hladno-ratovskog poretka. 

Na prijelazu iz osamdesetih u devedesete godine došao je kraj najvećemu eksperimentu u povijesti 
Europe: dogodio se slom komunizma, a s njime i raspad supersile SSSR-a. 

M. Gorbačov, šef sovjetske države i partije u proljeĆe 1989. javno je odbacio Brežnjevljevu 
doktrinu o ograničenom suverenitetu socijalističkih država, koje su faktički bile pod ruskom vlašĆu. Time je 
bio otvoren put za oslobođenje desetine istočnoeuropskih država od ruske hegemonije i za slom 
komunističkih režima koji im je bio nametnut nakon II. svjetskog Tata. 

U razdoblju od 11. siječnja 1989. kada je mađarski parlament ozakonio uvođenje višestranačja, do 
10. studenog iste godine kada je srušen Berlinski zid, simbol podijeljene Njemačke i podijeljene Europe, u 
svim je istočnoeuropskim zemljama pao komunizam. U prvih 5 mjeseci iduće 1990. iz sastava SSSR-a 
istupile su Litva, Estonija, Latvija i Gruzija, u rujnu 1990. proglašeno je ujedinjenje Njemačke, a zatim je 
Konferencija svih europskih država, SAD-a i Kanade (KESS) označila kraj hladnoga rata i podjele Europe 
na dva antagonistička vojno-politička bloka. U ljeto 1991. raspao se i SSSR koji je trajao 74 godine. 

Raspad komunizma u Europi 1989. dogodio se bez krvi, osim u Rumunjskoj, što znači da su se 
režimi toliko istrošili i urušili da više nije bilo nikakvih socijalno-političkih snaga za njihovu obranu. To se 
moglo dogoditi samo zato što se i SSSR “urušio", inače bi se ponovila ruska vojna intervencija kao ona 
1956. u Mađarskoj i 1968. u ČSSR-u. 

Posljednja faza raspadanja režima u Jugoslaviji vremenski se poklapala sa sličnim procesima u 
ostalim komunističkim zemljama Europe. Ali suprotno svim ostalim zemljama istočne Europe i Sloveniji i 
Hrvatskoj, Srbija je na plimi sveopćega velikosrpskog pokreta sačuvala komunistički režim, a odbacila 
demokratski put za svoju budućnost. Taj je pokret po prirodi stvari čak ojačao totalitarizam ondašnjega 
komunističkog režima. 

Nakon ukidanja autonomije pokrajina, što je ozakonjeno ustavnim aktom 28. ožujka 1989, Albanci 
su istoga dana pružili otpor putem demonstracija u kojima su poginula 22 demonstranta. Borba Srbije s 
Albancima otežavala je i usporavala “izvoz" Miloševićeve antibirokratske revolucije, no također 1 snažila 
velikosrpski pokret. 

Nastavljeni su masovni mitinzi, među kojima onaj na Gazimestanu, u povodu 600. godišnjice 
Kosovske bitke. Okupilo se oko dva milijuna ljudi: Srba iz Srbije, Crne Gore, Vojvodine, BiH i Hrvatske, 
kao i iz Australije, Amerike, Kanade i europskih zemalja. Na tom mitingu je Milošević “okrunjen? liderom 
nacije, rekavši da su Srbi ponovno u bitkama koje “nisu oružane, mada ni takve nisu isključene". Masa mu 
je s ushićenjem uzvraćala “Car Lazare, nisi im'o sreće, da se Slobo pokraj tebe kreće".12 U povodu 


kosovske obljetnice održani su mitinzi i u drugim mjestima, među ostalima i onaj u Kninskoj krajini 

kolovoza 1989. kojom prigodom su hrvatske vlasti zatvorile Jovana Opačića, predsjednika novoosnovanoga 
srpskog društva “Zora". 

Miloševićevci su u jesen 1989. pokušali “izvoz revolucije" u Sloveniju i Hrvatsku s ciljem rušenja 
rukovodstava tih republika. U Ljubljani je za 1. prosinca 1989. zakazan “miting istine", nakon kojega bi 
mitingaši, na povratku, održali miting i u Zagrebu, ali je Slovenija zabranila dolazak Srba i Crnogoraca s 
Kosova. Odmah zatim Srbija je zavela ekonomsku blokadu Slovenije, zabranom uvoza slovenske robe. 

U povodu ekonomskih sankcija u proglasu je rečeno i ovo: “Poručujemo da ni jedan građanin Srbije 
neće moliti Slovence da ostanu u Jugoslaviji." Time je najavljena ideja “amputacije" Slovenije u određenom 
trenutku. 13 

Među političke akcije “antibirokratske revolucije" spada i pritisak da se, prije roka, sazove XIV. 
kongres SKJ; Milošević je očekivao da će kongresu nametnuti odluke o ukidanju autonomije Saveza 
komunista republika i tako obnoviti centralističku strukturu kao sredstvo obnove državnoga centralizma, 
računajući da onaj tko ovlada s SKJ može ovladati i Jugoslavijom. Ostali savezi komunista pristali su da se 
sazove izvanredni kongres SKJ. 

U međuvremenu, dok je velikosrpski pokret tijekom 1989. dostizavao vrhunac svoje 
homogenizacije, u Hrvatskoj je, nakon višegodišnje “šutnje, započeo proces rađanja demokratskog i 
nacionalnog pokreta. Pokret je zahvatio kako šire narodne mase, inteligenciju i dio hrvatske emigracije, tako 
i veći dio članstva Saveza komunista. Taj pokret je vodio prema nacionalnoj homogenizaciji, sličnoj onoj s 
početka sedamdesetih godina. Pokret je nastajao u kontekstu sloma europskoga komunizma, raspadanja 
Jugoslavije i prijeteće velikosrpske opasnosti. Takav kontekst je prvi put nakon stvaranja Jugoslavije 1918. 
otvarao mogućnosti stvaranja demokratske samostalne države Hrvatske. 

Već je rečeno da Hrvatska u ovoj fazi nije imala rukovodstvo primjereno velikoj društvenoj 
prekretnici. Na poziciji predsjednika SKH, na kojoj je u ratu bio A. Hebrang, a zatim skoro 40 godina V. 
Bakarić, našao se S. Stojčević, Srbin iz Slavonije. Ta činjenica, da se radilo o Srbinu, nije bila problematična 
— to bi komunisti u duhu svoga internacionalizma i prihvatili — već činjenica što je on bio tipičan aparatčik 
partijske vlasti. Međutim, rukovodstvo se razlikovalo od onih u ranijim razdobljima po tome što je osjećalo 
da mu se topi legitimitet u narodu. Zato je sve više popuštalo društvenom toku — privatnim inicijativama, 
slobodi medija, samoupravi lokalnih vlasti, slobodi stvaralaštva u kulturi itd. Činjenica je da je to 
rukovodstvo, osloncem na rezultate oštrih rasprava u intelektualnoj i partijskoj javnosti, formuliralo 
platformu promjena i donijelo odluku o prvim slobodnim višestranačkim izborima u Hrvatskoj. 

Hrvatsko rukovodstvo je u jugoslavenskoj državnoj krizi tvrdo stajalo na braniku obrane 
federalizma. Na tom su se smjeru pojavili i oni koji su postali svjesni da Milošević nikada neće pristati na 


ustavni federalizam pa su osobno podržavali ideju stvaranja samostalne demokratske Hrvatske. 

Tendencija povlačenja Saveza komunista s tvrdih ideoloških pozicija 1 stila zapovijedanja, kao i 
skoro desetogodišnja razarajuća kritika društvenoga sustava, poklopila se s početkom inicijativa za stvaranje 
političkih stranaka. Ilegalna i polulegalna okupljanja po kućama pretvarala su se u inicijativne skupine za 
osnivanje političkih stranaka. Već 2. veljače na Filozofskom fakultetu u Zagrebu osnovano je “Udruženje za 
jugoslavensku demokratsku inicijativu" (UJDI), što vlastima nije smetalo zbog njegove projugoslavenske 
orijentacije, ali je to odškrinulo vrata i drugim inicijativama. Odmah zatim, 28. veljače 1989, Franjo Tuđman 
je na tribini Društva književnika izložio platformu za osnivanje Hrvatske demokratske zajednice (HDZ). Na 
istom mjestu se 3. ožujka 1989. sastala Inicijalna grupa za osnivanje Hrvatskoga socijalno-liberalnog saveza 
(HSLS), koja je kao prva stranka osnovana 20. svibnja 1989. Nakon mjesec dana, točnije 17. lipnja, održana 
je i osnivačka skupština. 

U organizaciji HSLS-a 70.000 građana je 8. listopada 1989. potpisalo peticiju za povratak 
spomenika bana Jelačića na zagrebački središnji trg. Bilo je to prvo, ali masovno, opozicijsko okupljanje s 
jasnim porukama za stvaranje demokratske samostalne Hrvatske. 

Vrhunac burnoga pokreta u stvaranju višestranačja dogodio se 10. prosinca 1989. Toga dana je 
dvanaest političkih stranaka 1 opozicijskih skupina u Zagrebu prikupljalo potpise za peticiju Saboru i 
Predsjedništvu SKH, kojom se tražilo raspisivanje slobodnih izbora. Trg Republike/Jelačićev trg bio je 
iluminiran svijećama (“revolucija svijeća"). I dok su građani potpisivali peticiju, istu večer je TV u 
Dnevniku objavila odluku Predsjedništva CK SKH o raspisivanju prijevremenih izbora na svim razinama — 
od općine do Sabora. Svi su bili šokirani. Centralni komitet je prihvatio odluku svoga Predsjedništva, a 
sutradan 11. prosinca počeo je XI. kongres SKH koji je trajao tri dana i također podržao odluku za izbore. 
Izabrano je novo vodstvo SKH na čelu s Ivicom Račanom, koji je za protukandidata imao Ivu Družića. Od 
staroga predsjedništva Partije ostao je samo jedan član. 

Valja napomenuti da vodstvo SKH nije popustilo pritisku vrha JNA da odustane od ideje o 
raspisivanju slobodnih izbora. 

Ni organi Saveza komunista ni državni organi nisu poduzimali represivne mjere protiv osnivanja 
političkih stranaka. U samom Savezu komunista razvilo se reformsko krilo koje je osjetilo da je vrijeme 
napustiti naslijeđeni partijski program, otvoriti vrata demokraciji i ući u otvorenu borbu protiv velikosrpske 
opasnosti. Istaknutiji predvodnici toga krila bili su Drago Dimitrović i Celestin Sardelić. Nasuprot tom krilu, 
u CK, Vladi i Saboru jake je pozicije imalo i konzervativno krilo. To krilo, odgovorno za “hrvatsku šutnju", 
bilo je protiv reforme, ali je bilo nemoćno 1 po sastavu heterogeno. Neki su bili protiv višestranačja zbog 
straha od mogućega revanšizma desničarskih, posebno proustaških elemenata. Većina srpskih prvaka nije 
mogla zamisliti život izvan Jugoslavije. Neki su od njih bili vrlo odlučni protiv Miloševića i velikosrpskog 
ekspanzionizma, jer su bili svjesni da oni razbijaju Jugoslaviju i time dovode u pitanje opstanak srpskoga 


naroda u Hrvatskoj (Baltić, Dragosavac i dr.). Dio hrvatskih komunista bio je u teškoj dilemi: s jedne bi se 

strane pridružili nacionalnom pokretu i odlučno branili Hrvatsku protiv agresije Srbije i JNA, a s druge su 
strahovali da ih u slučaju poraza na izborima čeka pogrom kao kazna za uništenje Pavelićeve NDH, za 
Bleiburg, za udar na “hrvatsko proljeće", za polustoljetno vladanje Hrvatskom itd. Podjela u građanskom 
ratu 1941-45. još je bila nepreboljena rana, koja je dijelila hrvatski korpus i prijetila revanšizmom sve do 
ubijanja političkih protivnika. 

Dok se odlučivalo o raspisivanju izbora, dva istaknuta hrvatska političara nisu aktivno sudjelovala u 
političkom životu jer su bila na najvišim funkcijama u federaciji: predsjednik savezne vlade A. Marković i 
potpredsjednik Jugoslavije S. Šuvar. Prvi je pod imenom “novi socijalizam" vodio proces tranzicije 
Jugoslavije u smjeru zavođenja društvenoga sustava po modelu zapadnoeuropskih zemalja, a drugi se držao 
Titove koncepcije održanja Jugoslavije što je značilo da se velikosrpski hegemonizam može suzbiti obranom 
Ustava 1974. Nitko međutim nije mogao obnoviti Titovu formulu i okupiti antivelikosrpske 
projugoslavenske snage, uz istodobno suzbijanje nacionalnih pokreta u svim republikama. To se nije moglo 
ostvariti bez Tita i njegove “nadnacionalne" armije. U oba slučaja radilo se o promašenoj politici. Marković 
je, u ime savezne vlade, predložio da savezna skupština ozakoni višestranačke izbore i za saveznu skupštinu, 
ali su to 28. lipnja 1990. spriječile delegacije Srbije i Slovenije. Srbija se bojala da Markovićeva reforma 
vodi u restauraciju kapitalizma, uz održanje konfederacije, a Slovenija je već jednom nogom bila izašla iz 
Jugoslavije koju Markovićeva koncepcija želi održati. 

Nakon kongresa hrvatskih komunista i odluke o izborima, ubrzano je rastao broj stranaka. Šesnaesti 
je prosinca 1989. osnovana Socijaldemokratska stranka Hrvatske (SDSH) A. Vujića; 20. prosinca Zelena 
akcija Splita i Radikalno udruženje za sjedinjene europske države (RUSED); 13. siječnja 1990. Demokratski 
savez Albanaca Hrvatske (DSAH); 20. siječnja 1990. Zelena akcija Zagreba; 27. siječnja 1990. Zelena 
akcija Šibenika. Do 8. veljače službeno su registrirane: HSLS, SDSH, HKDS, HDZ, Udruženje za sjedinjene 
europske države, HDS, SKH i SSRNH. I dalje se nastavio proces stvaranja novih stranaka: 14. veljače 1990. 
Hrvatska stranka, Istarski demokratski sabor; 17. veljače 1990. Demokratska akcija Hrvatske (DAH); istoga 
dana u Kninu je osnovana Srpska demokratska stranka; zatim i Muslimanska demokratska stranka i 
Građanska stranka; 20. veljače 1990. Jugoslavenska samostalna demokratska stranka, 21. veljače Stranka 
Jugoslavena; 23. veljače Autonomni demokratski savez Hrvatske (ADSH, kasnije ušao u sastav SDSH); 24. 
veljače 1990. Hrvatska republikanska seljačka stranka (HRSS); 25. veljače 1990. Hrvatska stranka prava; 
26. veljače 1990. Socijaldemokratska stranka Hrvatske/Jugoslavije; 1. ožujka Koalicija narodnog sporazuma 
(KNS) u sastavu HSLS, SDSH, HDDS, HSS na čelu sa Savkom Dabčević-Kučar i Mikom Tripalom; 2. 
ožujka 1990. Pokret za konfederaciju; 11. ožujka Riječki demokratski savez; 17. ožujka 1990. Hrvatska 
republikanska stranka; 23. ožujka Zelena stranka Rijeke; 23. ožujka 1990. Hrvatski socijalni liberalni savez 
preimenovan je u stranku: Hrvatsku socijalno liberalnu stranku. Do izbora 22-23. travnja 1990. bilo je 


registrirano preko trideset stranaka, a kasnije će njihova brojka prijeći 50. 

Sve su političke stranke nastale iz masovnoga nacionalnog pokreta s “faznim', i to obrnutim, 
pomakom. Prvo je u ilegalnim uvjetima, u dubini društva, nastajao pokret, a nakon toga, čim je pala odluka 
za slobodno političko organiziranje, namnožile su se političke stranke. Radilo se naime o tome da su sve do 
1989. godine stranke, osim, naravno, Saveza komunista, bile zabranjene, ali rađanje i bubrenje nacionalnoga 
pokreta nije se moglo zabraniti. Milijuni ljudi su desetljećima stremili društvenim promjenama, neki u 
okviru postojećega režima, a drugi u rušenju toga režima, mnogi su osjećali približavanje kataklizmične 
opasnosti od agresije, a istodobno su se nadali da će se u otporu protiv nje, odnosno na raspadu SFRJ, roditi 
nezavisna nacionalna država. Dakle, pokret se spontano rađao i razvijao prije stvaranja političkih stranaka, 
gibanje se osjećalo među ljudima na ulici, po selima, po institucijama staroga režima — svagdje gdje su ljudi 
neumitno. Nastupio je trenutak pokreta masa, trenutak implozije staroga režima, a onda su se rodile i brojne 
političke stranke. 

Takav put nastanka političkih stranaka nije prije bio poznat na našim prostorima. Sjetimo se 
nastanka pravaša 1860-ih, socijaldemokrata 1894. godine, Hrvatske pučke seljačke stranke 1904. i drugih, 
gdje se obično najprije pojave pojedinci — “mesije? i “apostoli — i skupine ljudi oko njih, tako da proces 
može trajati godinama, pa i desetljećima, od inicijative do zrelosti političke stranke. 

U Hrvatskoj 1989/90. nabujali je pokret preko noći stvorio brojne stranke. U tome trenutku, u riječi i 
djelu većine građana Hrvatske bila je samo jedna ideja vodilja: obrana od agresije i stvaranje nacionalne 
države. Gotovo cijeli je narod težio demokraciji 1 nacionalnoj državi. Iz te činjenice proizlazilo je da su, 
primjereno tome, i sve stranke, ma koliko ih bilo, via facti činile jedinstvenu političku snagu s istim ciljem, 
jer ih je rodio pokret — jedinstven i po ideologiji i po političkim ciljevima. Svaku stranku, uključujući i SDP, 
Todio je jedan jedinstveni pokret, i zato su one bile jedna cjelina, ali s više organskih dijelova. SDP, jedina 
stranka koja nije formalno osnovana u nacionalnom gibanju 1989/90, u stvari je reformirana na plimi 
nacionalnoga pokreta. Tu tezu će potvrditi i povijesna činjenica da se u Domovinskom ratu neće dogoditi ni 
jedan slučaj da neka grupica Hrvata prijeđe na stranu agresora, što je slučaj nezabilježen u njihovoj povijesti. 

Zahvaljujući ostvarenomu nacionalnom jedinstvu, u razdoblju stvaranja stranaka nije se ni htjela, ni 
željela voditi oštra međustranačka politička borba. Međutim, to ne znači da nije vladala međusobna sumnja, 
pa i nepovjerenje, posebno među liderima i vodstvima stranaka. Radi se, prije svega, o odnosu HDZ-a i 
SDP-a koji su se međusobno nakostriješili i u izbornoj kampanji i neko vrijeme nakon izbora. HDZ se, 
unatoč korektnom držanju SDP-a, kako u prijenosu vlasti, tako i nakon toga, zapravo pribojavao 
“komunističkoga protuudara' — potpuno pogrešno — a SDP se bojao žestokoga revanšizma, pa i 
Bartolomejske noći — također neopravdano. 

Drugi izvor sumnjičenja bio je u svjetonazorima stranaka: demokršćani su bili uvjereni u 


superiornost svoje, pravaši svoje, narodnjaci svoje, reformirani komunisti svoje ideologije itd. Međutim, 

nacionalizam je, kao vladajuća i premoćna ideologija, potisnuo druge oblike ideologije, mada se i sam 
iskazao u širokome rasponu od humanoga rodoljublja do šovinizma. 

Osim navedenih, bilo je i drugih izvora i vrsta sumnjičavosti i konkurencije u borbi za vlast. Svaka 
je stranka “pucala na istu metu" — osvajanje vlasti, uvjerena da je upravo ona najbolja, najtvrđa, 
najzaslužnija, najsposobnija, najhrvatskija... tako da je nacionalizam, uz njegov svakodnevni 
folklorno-provincijalni ritual, obojio politički život toga vremena. 

Budući da se predizborna kampanja odvijala u ozračju rastuće prijetnje Srbije i JNA, građani su se 
sve više priklanjali onoj stranci koja je nudila najjače jamstvo za obranu Hrvatske, izlazak iz Jugoslavije i 
stvaranje samostalne Hrvatske. Na tim ključnim parolama stvorene su tri najveće političke grupacije: HDZ, 
SDP i Koalicija narodnog sporazuma. Ostale su stranke igrale marginalne uloge. 

HDZ je najodlučnije izrazio stremljenje većine hrvatskoga naroda. Nije to bilo tako vidljivo u 
samom programu stranke, koji je bio sličan većini ostalih stranaka, i koji je morao voditi računa da još 
postoji država Jugoslavija i njezina vojna sila, već više u vatrenim patriotskim riječima na skupovima, u 
zamahu i snazi stvaranja mreže organizacija, u državnotvornoj retorici, u nacionalnim simbolima kao što su 
zastave sa šahovnicama 1 slično. 

HDZ se naglašeno svakodnevno više obraćao cijeloj naciji, svim Hrvatima, nastojeći da svaki 
građanin pristupi nacionalnom pokretu. Isticanja prava građana, pozivanja na demokraciju, na pravnu državu 
gotovo nije bilo. U stvaranju pokreta Franjo Tuđman je oblikovao formulu za ujedinjavanje triju glavnih 
hrvatskih povijesnih sastavnica: pravaštva (A. StarčeviĆ), radiĆevaštva (socijalni nauk braĆe RadiĆ) i 
hrvatske ljevice (A. Hebrang pa i Tito), uzimajući od njih ono što je u njima nacionalno, a ne i ono što je 
liberalno (kod Starčevića), i ono što je socijalno (Radićeva borba protiv bogataša i “gospode", ljevičarska 
borba protiv eksploatacije radničke klase). Time je F. Tuđman težio transgeneracijskom ujedinjenju koje bi 
rezultiralo što većim jedinstvom nacije. Izborni su rezultati potvrdili da je Tuđmanova formula bila uspješna. 

Iako HDZ nije programom otvoreno najavio razbijanje Jugoslavije i stvaranje samostalne države, 
njegova je retorika bila dovoljno jasna da je upravo to glavni Tuđmanov cilj. 

Tri sastavnice su tako plasirane da su privlačile u pokret i one koji su se u prošlosti nalazili na 
suprotnim barikadama te je u pokretu bilo ljudi i s centra i s ljevice i s desnice, uključujući i proustaške 
elemente. U HDZ-u su se tako zajedno okupili i neki partizani i neki ustaše, odnosno njihovi potomci. 
Tuđmanova čuvena teza na Prvomu općem saboru HDZ-a 25. veljače 1990. u dvorani “Lisinsk1" kako 
“NDH nije bila samo puka kvislinška tvorba i fašistički zločin, već i izraz povijesnih težnji hrvatskog 
naroda", snažno je odjekivala kako u srcima onih koji su tu državu stvarali i za nju ginuli kao i njihovih 
potomaka, tako i onih kojima je san bio stvaranje nove samostalne hrvatske države. 

Franjo Tuđman je pozvao u pomoć i u borbu cjelokupnu tzv. iseljenu Hrvatsku, što ni SDP ni 


Koalicija nisu učinile. I to je odjeknulo kao čin, mig i poruka za stvaranje samostalne Hrvatske. Na tom 


747 


pozivu i vezi, oko Tuđmana i HDZ-a stvoren je “prsten? iseljene Hrvatske čiji ljudi su s jedne strane snažili 
državotvorne snage, a s druge strane izazivali bojazan dijela hrvatske javnosti da će ljudi iz toga prstena 
nametati svoju volju i interese u novoj državi, gurajući društvo u autoritarne, ane demokratske vode. Na 
podršku i strah naišle su i ideje nekih HDZ-ovih ekstremista koji su najavljivali teritorijalno širenje Hrvatske 
s barjacima na Romaniji, što je značilo granicu na Drini. Sumanute ideje o obnovi Tomislavove države od 
Drave do Drača, od Sutle do Drine snažno su privlačile dio zanesenih ljudi, ali i izazivale strah od još 
jednoga nacionalnog poraza kakav je bio onaj s NDH. 

U vatri polemike bilo je napadaja na komuniste kao npr. u općini Pešćenica u Zagrebu gdje je 
rečeno da “crvenu aždaju" treba uništiti. 

Na ekstremne desne ispade SDP je odgovorio tezom da je HDZ “stranka opasnih namjera". 

S osjećajem o sudbonosnom sudaru s predstojećom agresijom Srbije i JNA, s težnjom da se što prije 
ostvari nacionalna država, većina je prelazila preko avanturističkih parola, preko prijetnji, držeći da se vizija 
ekstremizma neće moći ostvariti jer će Hrvatska ulaskom u Europu prihvatiti norme civilizirane pravne 
države. 

Uz uvjerenje da je HDZ najsigurnija i najpouzdanija snaga stvaranja samostalne države, većina ljudi 
je očekivala da će se ostvariti i obećanje HDZ-a kako će Hrvatska za deset godina dostići visokorazvijene 
zapadne zemlje, kao npr. Austriju. Vjerovalo se da će HDZ najbolje 1 najdosljednije reafirmirati svete 
vrijednosti kao što su nacija, vjera, privatno vlasništvo, građanska prava — vrijednosti prema kojima su 
komunisti bili previše restriktivni, a u prvomu poratnom desetljeću i veoma oštri, sve do progona onih koji 
su se za te vrijednosti borili. Radilo se dakle o vjeri u veliki društveni preokret koji izvodi HDZ. 

I Crkva, odnosno svećenstvo, založilo se u ime duhovne vrijednosti koje taj preokret donosi za 
pobjedu HDZ-a. 

SKH, nakon odluke XI. kongresa o slobodnim izborima, dramatično je težio da nadoknadi 
propuštene prilike iz faze “hrvatske šutnje". Za uspjeh na izborima valjalo je javnost uvjeriti da je partija i 
nacionalna i demokratska i da su njezin uzor socijaldemokratske stranke Zapadne Europe. To je učinjeno 
Izbornim programom koji je ne samo utemeljio novu političku strategiju već i programske temelje SDP-a 
kao stranke. On je bio rezultat intelektualnih i teorijskih napora znanstvenih i javnih radnika koji su iznijeli 
reformu SK i društvenoga sustava. Zato je odmah uz ime SKH dodano i SDP — Stranka demokratskih 
promjena, sklonjeno je konzervativno krilo, a odbijena je i tendencija da se SKH-SDP instrumentalizira od 
strane onih koji su se zalagali da težište bude u političkoj borbi protiv HDZ-a kao “stožera hrvatskoga 
nacionalizma". To je tražio srpski dio SKH-SDP-a. Time bi se Savez komunista diskvalificirao na izborima, 
a Srbima ne bi pomogao, jer je njihova sudbina ovisila o Srbiji koja je već bila krenula u razbijanje Titove 


Jugoslavije. 

Tih dana presudnu važnost za političku sudbinu SKH-SDP-a imao je XIV. kongres SKJ održan 
20-22. siječnja 1990. u Beogradu. Na Kongresu je agresivno nastupio Miloševićev Savez komunista praćen 
satelitskim savezima Crne Gore, Vojvodine i Kosova, koje su 1989. antibirokratski udari već slomili, a 
slijedio ih je i SK JNA. Srbija je računala i na mnoge glasove iz Makedonije, BiH i Hrvatske. 

Međutim, Milošević se preračunao. Nije uzeo u obzir da se već davno SKJ “izfederalizirao" i da je 
dovoljan veto samo jedne republike. 

Oštra se polemika od momenta otvranja Kongresa do njegova raspada vodila između srpskih 
komunista koji su se borili za “jedinstveni Savez komunista? i Slovenaca koji su predlagali stvaranje Saveza 
republičkih saveza komunista. 

Nakon dva dana verbalnog rata između Srba i Slovenaca, 22. siječnja 1990. u 22,30 slovenski lider 
Milan Kučan, u znak pozdrava pruža ruku Milanu Pančevskom, koji vodi sjednicu i kreće prema izlazu iz 
dvorane, a njega slijedi svih 106 slovenskih delegata. U tom trenutku na pitanje Pančevskog što da se radi, 
Milošević odgovara: “Nastavljamo rad i prelazimo na donošenje odluka". 

Hrvatski komunisti su vješto puštali da se Beograd i Ljubljana svađaju, a zatim je na govornicu 
izišao I. Račan, predsjednik CK SKH i rekao: 

“Molim riječ ... ovako dalje ne ide. Predlažem da se sada zaključi sjednica i da kongres nastavimo ... 
poslije konzultacija. Ukoliko se to ne prihvati, naša delegacija neće sudjelovati u donošenju odluka..." 

Oko ponoći 22. siječnja 1990. kongresna dvorana je ispražnjena. Nestao je SKJ, nasljednik slavne 
KPJ, a time je nestao i nosivi stup Jugoslavije. Raspad SKJ je Europa doživjela kao sukob srpskoga 
nacional-komunizma i nove demokracije koja se rađa u Sloveniji i Hrvatskoj. 

Drugi događaj tijekom predizborne kampanje koji je mogao pridonijeti izbornom uspjehu 
SKH-SDP-a bio je masovni skup Srba iz Hrvatske i ostale Jugoslavije održan 14. ožujka 1990. na 
partizanskoj Petrovoj gori (Kordun). Atmosferu toga skupa najbolje ilustriraju uzvici “Tuđman ustaša", 
“Račan ustaša“. Državno-partijski vrh Hrvatske nije našao dovoljno snage i načina da odgovori tom izazovu, 
da razbije skup ili održi kontramiting, što je išlo na račun izbornoga rezultata za SKH-SDP. 

Novom rukovodstvu SKH-SDP-a bilo je posebno stalo do toga da javnost što prije uvjeri da se 
zaista radi o novoj stranci, a ne o starom SKH. Za ilustraciju te težnje neka posluže teze iz jednoga od 
predizbornih govora u Zagrebu, na opĆini PešĆenica: 

“Završena je epoha jednopartijske vlasti, a započela epoha građenja višestranačkog 
parlamentarizma... 

Veliko je zadovoljstvo istodobno ponos našoj stranci SKH, stranci demokratskih promjena što je 
ona potpuno svjesno zatvorila staru, a otvorila novu epohu... Mi smo osvijestili da je epoha totalitarnih 


režima u Evropi dovršena. Na evropskom prostoru totalitarna ideologija fašizma i nacizma izgorjela je u 

vrtlogu II. svjetskog rata, a sada se pred našim očima završava raspad boljševičke ideologije i društvenih 
poredaka izgrađenih na toj ideologiji... 

...S ponosom moram reći da je liberalno demokratsko i reformsko krilo unutar SKH uspjelo poslije 
duge borbe slomiti svoje konzervativno krilo i osposobiti se za novu epohu — epohu izgradnje višestranačkog 
parlamentarizma. Danas već možemo pouzdano tvrditi da stari Savez komunista Hrvatske više ne postoji. 
Umjesto njega stvara se novi tip stranke koja će ući u suradnju sa strankama evropske ljevice... 

...S kakvim pravom i s kojim argumentima mi tvrdimo da više nema SKH već da se rađa Stranka 
demokratskih promjena kao garant višestranačkog parlamentarizma? 

Evo tih argumenata: 

a) odbacili smo marksističko lenjinističku ideologiju, a prihvatili moderne društvene znanosti; 

b) odbacili smo jednostranačje, a uveli višestranački sustav; 

c) odbacili smo naslijeđenu teoriju i praksu partijske države, a borimo se za ustrojstvo pravne 
države; 

d) odbacili smo državno i društveno vlasništvo te dogovornu ekonomiju, a uvodimo pluralizam svih 
oblika vlasništva i tržišni mehanizam; 

e) odbacili smo demokratski centralizam i umjesto prijama u partiju koja bira svoje članove, 
uvodimo praksu da građani biraju partiju. 

Naša stranka koja se gradi na tim principima nije mogla ostati u sastavu Saveza komunista 
Jugoslavije jer su veliki dijelovi toga starog Saveza komunista u nepomirljivom sukobu s našom Strankom 
demokratskih promjena koja postaje moderna stranka višestranačkog parlamentarizma. 

Mi ističemo da smo već postali Stranka čije je trajno opredjeljenje demokracija i parlamentarizam. 
Istodobno ističemo ono što nam i naši izravni protivnici u ovoj izbornoj utrci priznaju, a to je da smo mi kao 
još uvijek vladajuća stranka kroz Sabor Republike Hrvatske inicirali i otvorili ovaj proces demokratizacije 
koji je sudbonosan bez obzira tko će pobijediti na izborima. 

Naši izravni protivnici u današnjim političkim borbama sve dovode u pitanje. Kao ljudi i kao 
građani Hrvatske ne prihvaćamo takav historijski nihilizam i nikakvu filozofiju da je sve ono što je stvorio 
hrvatski narod ravno nuli. To je opasna teza jer ona vodi u nihilistički ponor. Bez obzira na izborni rezultat, i 
bez obzira da li će reformirani komunisti i ljevičari ostati na političkoj pozornici, nitko im neće osporiti 
povijesnu zaslugu koja se sastoji u tome da je pod njihovim barjacima u najsurovijem ratu u NOB-u politički 
i teritorijalno prvi put u povijesti hrvatskog naroda ujedinjena južna i sjeverna Hrvatska pod jednom jedinom 
hrvatskom vlašĆu koju simbolizira Hrvatski sabor... 

...Surova je i realna istina da bi bez našeg udjela u II. svjetskom ratu hrvatski narod na Mirovnoj 
konferenciji u Parizu bio predmet suđenja, a vi znate kako prolaze oni narodi kojima se sudi na 


međunarodnim mirovnim konferencijama. Ako bismo možda izbjegli takvo suđenje na takvim 

konferencijama, teško bismo izbjegli suđenje koje su nam pripremale velikodržavne hegemonističke snage u 
eventualno obnovljenoj Kraljevini Jugoslaviji. 

Povijesna je zasluga hrvatskih komunista što su Hrvatsku uveli u krug pobjednika u II. svjetskom 
ratu. 

Živa je istina da mi nismo u svim poslijeratnim godinama, od 1946. do 1990. na pravi način 
vrednovali 1 dalje razvijali tu najveću hrvatsku nacionalnu glavnicu — taj kapital — i moralni i politički pred 
cijelim civiliziranim svijetom. Bilo je momenata kada je naša Stranka bila pasivna i dopuštala čak i blaćenje 
te glavnice, ali nikada nismo izgubili svijest o tome i nikada nismo pred naletima velikodržavnog 
hegemonizma poklekli. Bez obzira na sve što nam se može prigovoriti, a može se puno toga prigovoriti, mi 
hrvatsku zastavu i hrvatsku himnu nikada nismo utihnuli... 

...Mi mirne savjesti očekujemo presudu birača. Ako nam i ne odgovore pozitivno, to će značiti da 
smo zaista u nečemu grdno pogriješili i to će nas potaknuti da se saberemo za nove bitke koje nas sve 
zajedno očekuju u budućnosti... 

... Vjerujemo da će birači zrelo ocijeniti što su stvarne prijetnje unutrašnjoj i vanjskoj stabilnosti 
Hrvatske. Mi ćemo se odlučno boriti protiv svih onih izvora nestabilnosti bili oni domaći ili strani. Mi i 
nemamo drugog cilja. Naš je cilj stabilna demokratska i prosperitetna Hrvatska u unutrašnjem i vanjskom 
Miru... 

... Vremena su takva da ništa nije više kao što je jučer bilo. Ovo govorim zbog toga što znam da ima 
ljudi, možda i među vama, koji sumnjate da smo se korjenito izmijenili. Mi nismo više ni konzervativci, ali 
nismo ni politički avanturisti. Ja tvrdim da danas realno sagledavamo društvene i političke sukobe i 
probleme današnjeg vremena i u Jugoslaviji i u svijetu. Upravo zato smo se i odlučili krenuti novim putem 
jer smo shvatili što danas treba činiti. Svaki onaj tko bi sumnjao u dubinu promjena koje je doživjela naša 
Stranka bio bi na krivom putu u danas sudbonosnom pitanju, a to je pitanje koje su to danas političke snage 
u Hrvatskoj i hrvatskom narodu koje mu realno garantiraju da će se sutra javni poslovi, a to znači poslovi 
ekonomije, društvenih djelatnosti, državne uprave itd. obavljati efikasno, i to bez vratolomnih rizika i 
ispraznih obećanja 1 sijanja pustih iluzija. 

Stranka koja je prošla težak put rata, put obnove zemlje, put industrijalizacije, put visokog 
međunarodnog priznanja, put hladnog rata koji je 30 godina bio na rubu sveopćeg svjetskog sukoba garant je 
stabilnosti i mirnog razvitka u budućnosti. 

Svi vidimo sukobe i promjene oko nas i u nama, ali nemojmo se zavaravati, jer, opasnosti i dalje 
vrebaju. 

Po mom mišljenju, a mogu vas uvjeriti da je to i opće mišljenje u Stranci u čije ime govorim da 
danas, bez obzira na promjene, još nismo izašli iz sfere opasnosti starog totalitarizma u obliku 


velikodržavnog hegemonizma. Realnost i historijsko iskustvo podučava nas da je ta opasnost realna. 

Smatram da je naša Stranka u borbi protiv te opasnosti danas dozrela kao nikada u svojoj povijesti, da je ona 
spoznala to u ljutoj borbi s tom opasnošću u svim poslijeratnim etapama. Svijest o toj opasnosti je temelj 
promjena koje je naša Stranka doživjela i stekla novo lice s kojim danas izlazi pred vas. Ali u isto vrijeme, 
mi smo isto tako svjesni da je u historiji ponekad vrlo lako skliznuti iz jednog u drugi totalitarizam, a takve 
tendencije su se u Hrvatskoj već danas evidentne pojavile. Budimo sasvim realni... 

...Mi ćemo se energično boriti na obje fronte protiv revitalizacije velikodržavnog hegemonizma u 
Jugoslaviji i protiv opasnosti desničarskog totalitarizma u Hrvatskoj, upravo u interesu Hrvatske i njenog 
unutrašnjeg jedinstva i razvoja u stabilnosti. Jer uvjeravam vas ako popustimo novom hegemonizmu, nad 
nas će se nadviti velika nesreća, ali isto tako ako popustimo desničarskim iskušenjima, naša nesreća neće biti 
mala. To je poruka koju vam ovdje danas prenosim u ime Stranke demokratskih promjena.?14 

Dok su se SKH-SDP, HDZ pa i KNS nadali pobjedi ili velikom uspjehu, za mnoštvo ostalih 
političkih stranaka problem je bio kako prijeći izborni prag i održati se u konkurenciji s dva jaka bloka koja 
su predvodili SKH-SDP i HDZ, od kojih je prva stranka, kao vladajuća, imala razvijenu infrastrukturu, a 
druga sve iznenadila svojim snažnim nastupom u javnosti. Takva situacija je nagnala skupinu od pet 
manje-više ravnopravnih stranaka — HSLS, SDSH, HKDS, HDS i HSS — da istupe na izbore zajedno pod 
nazivom “Koalicija narodnog sporazuma" (KNS). Na čelo koalicije izabrani su lideri nacionalnog pokreta iz 
1970-ih, dr. Savka Dabčević-Kučar i Miko Tripalo, koji se nisu učlanili ni u jednu stranku Koalicije već su 
djelovali u ulozi izvanstranačkih lidera. I udružene stranke i izvanstranački lideri, a i dio javnosti, očekivali 
su veliki uspjeh s obzirom na to da su zauzeli poziciju u centru političkog života. 

KNS je osnovana vrlo kasno, tek 1. ožujka 1990, kada se veći dio glasača već opredijelio. Budući da 
je već prvi krug izbora donio slabe rezultate, HDS je uoči idućega kruga izišao iz koalicije, a ostale su se 
stranke u Saboru razdvojile. 

Četveromjesečna predizborna kampanja završena je bez i jedne ljudske žrtve, što je na čast i 
državnim organima i političkim strankama. Prvi krug izbora bio je 22-23. travnja, a drugi 6-7. svibnja 1990. 
— bez incidenta. 

Na izborima je pobijedila HDZ, a SKH-SDP je postala najjača oporbena stranka. Prema rezultatima 
izbora za Društveno-političko vijeće Sabora — taj dom je reprezentativniji od drugih dvaju — HDZ je dobio 
1.214.958, SKH-SDP 1.012.732, KNS 429.567, nezavisni kandidati 118.167, a SDS 46.418 glasova. HDZ je 
dobio 42% glasova, ali je prema većinskom izbornom sustavu kao pobjednička stranka u Saboru imao više 
mandata, i to: 58,62% u Vijeću općina, 67,5% u Društveno-političkom vijeću, 51,88% u VijeĆu udruženog 
rada. Po izbornom sustavu HDZ je u Saboru dobila 26,4% više kandidata nego što je dobila glasača. U 
Saboru se stvorio blok dviju vodećih stranaka, HDZ-a i SKH-SDP-a, koje su “zajedno dobile 88% mandata 


u Saboru, odnosno čak 94% mandata u Društveno-političkom vijeću Sabora". 15 

Višestranački Sabor konstituiran je 30. svibnja 1990. — taj će datum biti proglašen Danom 
državnosti RH. 

Nakon što je Sabor izabrao čelnike SRH, obavljena je svečana primopredaja vlasti. Staro 
predsjedništvo na čelu s I. Latinom predalo je vlast novomu na čelu s F. Tuđmanom. Predsjednik Sabora 
SRH Anđelko Runjić predao je vlast Žarku Domljanu, a premijer Ante Milović Stipi Mesiću. Nakon odlaska 
S. Mesića na dužnost predsjednika Predsjedništva SFRJ u Beograd, dužnost predsjednika vlade preuzeo je 
Josip Manolić. 

Iako se dogodila velika prekretnica, pad polustoljetnoga komunističkog režima, i to u vrijeme 
prijeteće agresije, prijenos vlasti obavljen je dostojanstveno — kao u bilo kojoj zapadnoj zemlji duge 
parlamentarne tradicije. Rad Sabora nastavljen je u atmosferi parlamentarizma, a ne onih koji su priželjkivali 
kavge. Odnos snaga u Saboru te ratna opasnost diktirali su pregovaranja, pogađanja, kompromise, između 
HDZ-a i SDP-a. “Jastrebovi' HDZ-a nisu olako mogli napadati SDP koji je dobio preko milijun glasova i 
koji je od početka pristao na parlamentarnu proceduru. S druge strane, HDZ se nije mogao pozivati na 
plebiscitarnu potporu svih Hrvata, već na 42% onih građana koji su izašli na izbore. 

Nakon demokratske smjene vlasti 1990, nastavljen je i radikaliziran prethodni višegodišnji proces 
razgradnje Jugoslavije. Prijašnja višegodišnja praksa da svaka republika sve više funkcionira mimo 
zajedničkih federalnih organa, sada je postala opća. 

Na razini Jugoslavije nije bilo moguće održati parlamentarne izbore; tu ideju savezne vlade vetom 
su spriječile Srbija i Slovenija. Na to će A. Marković odgovoriti osnivanjem savezne stranke pod imenom 
“Savez reformskih snaga Jugoslavije". Ideju je 29. srpnja 1990. objavio pred oko sto tisuća ljudi na 
partizanskoj planini Kozari, očekujući da će se ona razviti u svim republikama kao antiplatforma tamošnjim 
nacionalističkim snagama. Pokušaj je doživio potpuni neuspjeh. 

Prvi izbori u Sloveniji održani su 8. travnja 1990; pobijedila je opozicija s 55% glasova, tako da su 
komunisti izgubili vlast, ali je narod izabrao vođu slovenskih komunista M. Kučana za predsjednika 
Republike i time osigurao stabilnost u procesu smjene vlasti. Bio je to izraz političke zrelosti naroda. 

U Makedoniji je 11. studenog 1990. pobijedila opozicija, ali je narod kao i u Sloveniji za 
predsjednika izabrao Kiru Gligorova, koji je 40 godina bio jedan od vodećih makedonskih komunista na 
najvišim funkcijama u federaciji, stekavši tamo neprocjenjivo iskustvo koje će iskoristiti da spasi 
Makedoniju 1992. godine. 

Na izborima u BiH 18. studenog 1990. dogodio se nezapamćen slučaj; građani su kao po 
nacionalnom popisu glasovali za svoje nacionalne stranke — Hrvati za HDZ, Srbi za SDS, Muslimani za 
SDA. 

Jedino su u Srbiji i Crnoj Gori na izborima 28. prosinca 1990. pobijedili komunisti, što je bio jasan 


znak da veliki dio naroda podržava Savez komunista zato što je on vodio velikosrpski pokret. 

Izbori su ubrzali procese raspadanja Jugoslavije. Gotovo svi Srbi u Srbiji, u ostaloj Jugoslaviji, u 
JNA i saveznim institucijama itd. doživjeli su izbore u Sloveniji kao njezinu odluku za izlazak iz 
Jugoslavije, a izbore u Hrvatskoj kao pobjedu ustaštva. U tome je smislu beogradski vodeći list “Politika? 
već nakon prvoga kruga izbora pisao: 

“Utvare Pavelića i ustaša su već osvojile vlast u Hrvatskoj"... što je i rezultat politike SKH, čiji “... 
dio rukovodstva ... to čini od rata na ovamo, pa sve do 14. kongresa SKJ, kada Račan pokušava zadati 
posljednji udarac životu jugoslavenskih naroda..." “Politika? dalje citira riječi predsjednika Sabora A. 
Runjića koji je, uručujući rješenja o izborima “... oduševljeno uskliknuo da je neobično sretan što je dočekao 
taj historijski dan."16 

Izborni rezultati iskorišteni su kao poruka i poziv masama za nastavak međunacionalističkih borbi 
svim sredstvima — sve do rata. Vodeće snage Srbije i veći dio vrha JNA ubrzali su pripreme za rat, a nova 
vlast u Sloveniji i Hrvatskoj za što brže odcjepljenje — proglašenje državne samostalnosti. Svi su se žurili 
prema svojima ciljevima. 

Po projektu Velike Srbije, hrvatska područja naseljena Srbima odgovorila su pobunom protiv nove 
vlasti. U općinama u kojima su imali većinu proglasili su autonomiju i odbili lojalnost novoj vladi RH. 
Državni aparat i policiju stavili su pod svoju vlast, u čemu im je pomogla lokalna samouprava iz socijalizma, 
po kojoj općinske skupštine imaju pravo zapovijedanja i policijom i jedinicama TO-a. Prva srpska pobuna 
izbila je 17. kolovoza 1990. u Kninu, zatim se tijekom te i 1991. širila na Liku, Kordun, Baniju, Slavoniju, 
Baranju i Zapadni Srijem, gdje su formirane srpske autonomne oblasti, koje su se izdvojile iz Hrvatske i 
pripojile Srbiji odnosno Jugoslaviji. 

Na jugoslavenskom planu dovršavao se proces osamostaljivanja republika i njihovo pripremanje za 
ratni sudar koji će buknuti sredinom 1991. godine. Nastavljeni su procesi homogenizacije svih 
južnoslavenskih nacija, učvršćivala se nova odnosno stara vlast, republike su prekidale međusobne veze, 
odbijale puniti savezni proračun, uplaćivati carine, a istodobno su donašani republički ustavni amandmani 
kojima se ozakonjivao proces “razdruživanja". Tako je Hrvatski sabor 25. srpnja iz imena države izbrisao 
odrednicu “socijalistička", uveo novi grb i zastavu, a 22. prosinca 1990. donio novi tzv. “božićni Ustav, 
kojim je uveden polupredsjednički sustav. 

Uspostavljanje višestranačja, slobodni izbori, demokratski ustav — nisu donijeli stvarnu demokraciju. 
Slobodan i bujan politički život nije se mogao razvijati kada su gotovo svi građani bili, na ovaj ili onaj način, 
u općenacionalnom pokretu koji je funkcionirao na autoritaran, a ne građansko-demokratski način. U 
pokretu je primaran narod, nacija, država, a prava i slobode građanina na sporednom su mjestu. 

Nakon uspostavljanja autoritarne populističke demokracije, politički se život zbivao u uvjetima 
Domovinskoga rata koji je još više učvršćivao autokratski stil i metodu upravljanja društvom. S druge 


strane, za višestranačje i parlamentarizam nedostajale su kako ekonomska infrastruktura — dominantno 

privatno vlasništvo i tržišni mehanizam — tako i socijalna struktura — diferencirani društveni slojevi i 
slobodni građani stabilni u svome vlasništvu; to su ne samo neophodne pretpostavke, već i conditio sine qua 
non za bilo kakav oblik demokratskoga političkoga života. Zato se hrvatski početni politički sustav ne može 
smatrati građanskom demokracijom zapadnoeuropskoga modela, već populističkim režimom u kojemu je 
moć jedne stranke vrlo slična onoj koju je KP imala kao “čelni odred" Narodne fronte nakon Drugoga 
svjetskog rata. Ovim objektivnim okolnostima, koje su blokirale puniji razvoj višestranačja, 
parlamentarizma i demokracije, valja dodati 1 tendenciju kojom je nastojala paralizirati život i uspješan 
razvoj drugih političkih stranaka da bi ovjekovječila svoje vladanje. 

U duhu svoga nacionalnog programa, novi režimi stvoreni u Sloveniji i Hrvatskoj u proljeće 1990. 
težili su da što prije izađu iz Jugoslavije i proglase samostalne države. S druge strane, velikosrpski pokret je 
već završavao pripreme za rat. Mase su se već svrstale pod ratne zastave. U ljeto 1991. izbio je rat: Srbija i 
JNA izvele su agresiju na Sloveniju i Hrvatsku, a zatim se rat u proljeće 1992. prenio na BiH, gdje je ugašen 
tek 1995. Završni čin rata odigrao se 1999. na Kosovu. 

Ratovi na tlu bivše Jugoslavije od 1991. do 1999. nisu i ne mogu biti predmetom historiografske 
obrade kako zbog tajnosti glavnih dokumenata, tako i zbog načela tzv. vremenske distance. Zato događaji od 
1991. do 1999. nisu predmetom ovog Tada. 

Kako se rad završava događajima uoči ratova o kojima čitatelj, možda, želi čuti mišljenje ovoga 
autora kao kroničara i sudionika i toga vremena, knjigu ćemo završiti epilogom koji nije, niti može biti, 


pisan kao historiografski tekst već kao pogled s politoloških vidika. 


1 “Pravoslavlje", br. 366/82. 

2 “Glas crkve" (GC), 2/98. 

3 “Teološki pogledi", br. 1-2/1988. 

4 “Politika"', 17. rujna 1988. 

5 “Pravoslavlje", br. 388/1983. 

6 M. Brandt i dr., Izvori velikosrpske agresije, Zagreb, 1991, str. 283. 
7 Isto, 282-283. 

8 Isto, 289. 

9 Isto, 293. 

10 Isto, 299. 

11 “Borba, 24. rujna 1987. 

13 Borisav Jović, potpredsjednik Jugoslavije, dan uoči nove 1990. ukorio je prodavača u trgovini zašto 
pored srpske drži i slovensku mineralnu vodu, na što je ona odmah uklonjena. Cijenu je naravno platila i 
Srbija — tvornica automobila morala je smanjiti proizvodnju zbog zabrane uvoza dijelova iz Slovenije i 
gubitka tržišta. 

15 Mirjana Kasapović, Izborni i stranački sustav Republike Hrvatske, Alinea, Zagreb, 1993, 46. 

16 Prvosvibanjski broj “Politike", 1990. 

EPILOG 


1. Što je bila Jugoslavija 


Bivša Jugoslavija je u času raspada 1991. imala 23.472.000 stanovnika. Bila je sastavljena od šest 
republika, ustavno definiranih kao države. U sastavu Republike Srbije bile su dvije autonomne pokrajine, 
ustavno definirane kao federalne jedinice, kao i republike. Kao multinacionalnu državu činilo ju je šest 
nacija: Crnogorci (600.000 — 2,6%), Hrvati (4.650.000 — 19,6%), Makedonci (1.420.000 — 6%), Muslimani 
(2.200.000 — 8,9%), Slovenci (1.820.000 — 7,8%), Srbi (8.460.000 — 36,3%). Iako tretirani kao narodnost, 
Albanci (2.150.000 — 8%) su bili brojniji od triju južnoslavenskih nacija: Crnogoraca, Slovenaca i 
Makedonaca. 

Slijede Mađari koji su s 426.000 činili 2%. 

Goleme razlike u brojnosti, najveća nacija bila je 14 puta veća od najmanje, bitno su utjecale na 
politički život zemlje. 


Velike razlike u pogledu broja stanovnika po republikama pokazuju brojke u nastavku: 


Područje Br. stanovnika 

BiH 4.366.000 
Crna Gora 616.000 
Hrvatska 4.760.000 
Makedonija 2.034.000 
Slovenija 1.974.000 
Srbija uži dio 5.754.000 
Kosovo (u Srbiji) 1.955.000 
Vojvodina 

(u Srbiji) 2.013.000 


Na području Jugoslavije govorila su se četiri službena jezika. Jugoslavija je bila i multireligijska 
zemlja: Srbi, Crnogorci i Makedonci su pravoslavci (45,4%); Hrvati, Slovenci, zatim Mađari, Slovaci, Česi, 
Talijani su katolici (30,8%), a Bošnjaci i Turci su (sunitski) muslimani (17%). 

Jugoslavija je dakle bila konglomerat nacija, jezika, kultura i religija. Uz to, iz prošlosti su 


naslijeđeni elementi iz četiri različita kulturno-civilizacijska kruga: bizantskog, mediteranskog, 

srednjoeuropskog i islamskog, koji su ostavili pečate u društvenom životu južnoslavenskih naroda. Razlike u 
stupnju moderniteta bile su veće nego između najrazvijenije i najzaostalije europske zemlje. Tako, npr., 
nacionalni dohodak per capita u Sloveniji je bio sedam puta veći od onoga na Kosovu. 

U Europi, a možda i u svijetu, ne postoji tako maleni geografski prostor na kojemu su se stekle tako 
velike razlike kao što je to bio slučaj s Jugoslavijom. Može se reći da su se u njoj isprepleli svi glavni 
problemi suvremene svjetske civilizacije. Uz spomenute razlike, valja znati da su do osnivanja Jugoslavije 
1918. njezini narodi milenij i pol živjeli odvojeno. 

Jugoslavija je za 70 godina testirala sve moguće društvene sustave 20. stoljeća, što je jedinstven 
slučaj u Europi. Od 1918. do 1941. osam je godina živjela u sustavu kraljevom voljom ograničene 
parlamentarne demokracije (1921-1929), zatim šest godina u sustavu vojno-monarhističke diktature s 
elementima fašizma (1929-1935), a nakon toga šest godina u obnovljenom pseudoparlamentarizmu 
(1935-1941). U II. svjetskom ratu (1941-1945) doživjela je, osim oslobodilačkog, i surov međunacionalni 
građanski rat u kojemu je poginulo oko milijun ljudi, od toga više u međusobnim sukobima nego u borbi 
protiv okupatora. Za 46 godina nakon II. svjetskog rata (1945-1991) Jugoslavija je od 1945. do 1952/53. 
imala staljinistički sustav; zatim ga je mijenjala i tijekom 26 godina (1965-1991) od izrazito centralističke 
postala konfederalna zajednica s razvijenijim tržišnim mehanizmom od bilo koje socijalističke zemlje 
Europe. 

Dakle, Jugoslavija je imala i kapitalizam i komunizam — oba i u “mekšem? 1 u “tvrđem'" obliku — ali 
1 fašizam, okupaciju i građanski rat 1941-1945. 

U stvaranju, održavanju, životu i smrti Jugoslavije sudjelovale su i velesile, možda i više nego 
njezini narodi. Sile pobjednice u I. svjetskom ratu — Velika Britanija, Francuska, SAD i Italija — podržale su 
1918. stvaranje Jugoslavije, i to priključenjem južnoslavenskih naroda poražene Austro-Ugarske, tj. Hrvata, 
Slovenaca i Srba, odnosno Hrvatske, Slovenije, BiH i Vojvodine, imajući na umu dva osnovna cilja: stvoriti 
od nove države snažnu barijeru protiv mogućeg obnavljanja novoga njemačkog imperijalizma (Drang nach 
Osten) i uključiti ju u cordon sanitaire protiv širenja boljševizma iz Rusije. Time je Jugoslavija postala važan 
element europskoga versailleskoga poretka između dva svjetska rata. 

Jugoslaviju, instrumentaliziranu od strane Antante između dva svjetska rata, sile Osovine — 
Hitlerova Njemačka i Musolinijeva Italija — razbile su 1941. što na drugi, tragičan način potvrđuje tezu da 
njezina sudbina nije bila u rukama njezinih naroda. 

Sile pobjednice u II. svjetskom ratu — Velika Britanija, SAD i SSSR — podržale su obnovu 
Jugoslavije jer im je ratni cilj bio obnoviti sve zemlje koje je Hitler bio razbio. 

Po svršetku II. svjetskog rata Titova je komunistička Jugoslavija od 1945. do 1948. bila najvjerniji, 
najdosljedniji i najekstremniji saveznik SSSR-a. Nakon sukoba Tito-Staljin 1948, Jugoslavija je izborila 


status izvanblokovske države ali je na specifičan način bila uključena u takozvani hladni rat. Naime, ona se 

1948. istrgnula iz sovjetskoga satelitskog režima. Budući da je to bilo prije stvaranja NATO pakta 1949. i 
prije stvaranja Varšavskog ugovora 1955, oba su ta pakta tolerirala izvanblokovsku poziciju Jugoslavije sve 
do raspada sovjetskog imperija. 

Suština međunacionalnih sukoba i trajne sedamdesetgodišnje krize i raspada Jugoslavije u 
ideologijama je stvaranja nacionalnih država. U tom se pogledu južnoslavenske nacije ne razlikuju od 
procesa i stvaranja nacionalnih država u Europi i svijetu. Svi europski narodi — veliki i mali, razvijeni i 
zaostali — oblikovali su nacionalne ideologije koje su većinom željele stvoriti velike nacionalne države, a 
koje su obuhvaćale i najudaljenije ogranke svoje nacije i najudaljenija područja koja su bilo kada bila u 
okviru “stare, ranije" države. Presudna je bila povijesna činjenica da su južnoslavenske nacije nastale prije 
stvaranja Jugoslavije 1918. 1 u nju ušle sa svojim ideologijama stvaranja samostalnih država. I tada je nastala 
konfliktna situacija. Pobjednička Srbija doživjela je stvaranje Jugoslavije kao ostvarenje svoje nacionalne 
ideologije, snadom da će se ostale nacije stopiti u jugoslavensku, a s vremenom u srpsku naciju. Hrvati i 
Slovenci su se pak, zbog višestoljetne opasnosti od njemačkoga, talijanskog i mađarskog imperijalizma htjeli 
spasiti ulaskom u “veliku jugoslavensku državu. Makedonce nitko nije ništa pitao — njih su podijelili Srbi, 
Bugari i Grci. Albance i muslimane također nitko ništa nije pitao. Srbija je 1918. anektirala Crnu Goru. 

Budući, dakle, da su sve nacije bile formirane već prije, u novoj su državi nastavile borbu za svoju 
državnost i time došle u sukob sa Srbijom, koja je Jugoslaviju doživjela kao svoju jedinu, užu i širu 
domovinu, tim više što je oko 40% Srba živjelo u svim jugoslavenskim zemljama, osim u Sloveniji. 

Žestoka, uporna i avanturistička agresija Srbije koju su podržali gotovo i svi Srbi izvan Srbije imala 
je, osim nacionalnog i druge motive, kako emotivne, tako i materijalne. Naime, pobjedom ili porazom 
ponovno se dobivaju ili gube svi prijašnji ratovi Srbije: srpsko-bugarski rat 1885. (Slivnica), 
srpsko-tursko-albanski rat 1912. (Kosovo-Makedonija), srpsko-bugarski rat 1913. (Bregalnica), Prvi svjetski 
rat 1914-1918, Drugi svjetski rat (1941-1945). Svi su ti ratovi odnijeli goleme žrtve za stvaranje Velike 
Srbije, odnosno Jugoslavije. Rezultati svih minulih pobjeda moraju se obraniti, pa makar i novim ratom. 
Srbija odnosno Jugoslavija bez dviju razvijenih republika — Slovenije i Hrvatske, a posebno bez bisera, 
Jadranskog mora — bila bi osakaćena mala država. 

JNA, golema vojna sila, jedna od najjačih u Europi, u raspadu Jugoslavije vidjela je slom svojih 
komunističkih ideala i profesionalnu propast za oko 70.000 stalnoga starješinskog sastava. 1 

Iz perspektive poraza Srbije u 1999. godini postavlja se pitanje je li Srbija, koja je zajedno sa Srbima 
iz ostale Jugoslavije činila 36% ukupnoga stanovništva, bila svjesna odnosa snaga kao najpresudnijeg 
elementa za procjenu mogućnosti pobjede u ratu. 

Kada je S. Milošević 1989. najavio mogućnost rata, toga je trenutka Srbija imala zastrašujuću 


nadmoć u usporedbi s njezinim potencijalnim protivnicima. 

Koji su to instrumenti na koji su Srbija i JNA računali da će svladati ostalu Jugoslaviju? Evo 
glavnih: 

a) Potpuno razvijen svesrpski nacionalistički pokret, kako u Srbiji, tako i izvan Srbije, a naročito u 
BiH i u Hrvatskoj. Zastrašujuće su djelovali mitinzi na kojima se okupljalo i po nekoliko stotina tisuća, a 
dva puta i po oko milijun ljudi zapaljene mase (28. lipnja 1989. na Gazimestanu i 19. studenoga 1989. u 
Beogradu). Totalna homogenizacija srpstva nadmašila je čak onu iz vremena balkanskih ratova 1912. i 1913. 

b) Savez komunista Jugoslavije. Cijela povijest stvaranja i održavanja bivše Jugoslavije pokazala je 
da onaj tko u rukama ima tako moćnu političku organizaciju, sigurno vlada zemljom. Taj instrument je već i 
tada morao biti jako sumnjiv, jer se SKJ već bio gotovo raspao, ali to stanje vodstvo Srbije nije moglo 
vidjeti, već je vjerovalo da u njemu još ima političke energije i volje da stane u obranu Jugoslavije. 

c) Jugoslavenska narodna armija, indoktrinirana komunističkom ideologijom i jugoslavenstvom, 
vojna sila koja se cijelo vrijeme od svoga postanka pokazala pouzdana u obrani tadašnjeg režima. Vodstvo 
Srbije, a još više srpski narod, posebno njegov dio izvan Srbije, bio je apsolutno siguran u spremnost vojske 
da brani i obrani Jugoslaviju i od unutarnjih protivnika režima. 

d) Federalne državne strukture od Predsjedništva, savezne vlade 1 političkih organizacija do 
diplomacije također su mišljene kao instrumenti Srbije. Iako su te strukture već bile u procesu raspadanja, 
kao i u SKJ, vodstvo Srbije računalo je da će ih još moći iskoristiti u odsudnom trenutku. 

e) Središta financijske moći — Narodna banka, tzv. velike savezne banke i najveće vanjskotrgovinske 
tvrtke — koncentrirani i centralizirani u Beogradu. 

f) Spremnost, pa čak i odlučnost, cijele međunarodne zajednice da održava cjelovitost Jugoslavije i 
potpora onim snagama koje se za nju zalažu, a to je Srbija. Istočni blok, na čelu s SSSR-om, uvijek je bio 
spreman skočiti u obranu komunističkoga režima u Jugoslaviji, unatoč njezina revizionističkoga grijeha. 
Zapadni blok, na čelu s SAD-om, punih je 35 godina pružao političku, vojnu i ekonomsku pomoć za 
stabilnost Jugoslavije. Zapad je čak izgradio mit o Titovoj Jugoslaviji koja mu je, svojom nezavisnošću i 
samoupravljanjem te otvorenošću prema svijetu, služila za podrivanje ostalih komunističkih zemalja u 
Europi i SSSR-a. 

Vjerujući da u rukama imaju spomenute instrumente — dakle SKJ, JNA, federalne strukture, 
financijski kapital zemlje, potporu Istoka i Zapada — nacionalistički pokret Srbije i JNA, računali su da mogu 
slomiti sve otpore na putu vraćanja Jugoslavije s federalno-konfederalnog na unitatrističko-centralističko 
ustrojstvo i uspostavu hegemonije nad nesrpskim narodima. Takva zastrašujuća prednost u odnosu snaga 
smatrala se tako jakom da može samim svojim postojanjem i bez upotrebe sile, dakle bez rata, obeshrabriti 
svaki otpor i volju za nezavisnošću nesrpskih naroda. 

Uz navedene, ali varljive, pretpostavke o prednosti Srbije nad njezinim protivnicima krajem 


osamdesetih godina, treba dodati i srpske iluzije o postojanju jakih projugoslavenskih i unitarističkih snaga 

među svim narodima bivše Jugoslavije koje će biti oslonac Srbije u odlučnom trenutku obrane zemlje od 
“nasrtaja hrvatskih i slovenskih separatista i secesionista". Na žalost Srbije 1 JNA, 1989/90. dogodila se 
takva prekretnica kakva se u povijesti rijetko događa. Preko noći su nestale sve prednosti koje je imala uoči 
rata. 

Siječnja 1990. raspao se SKJ, stožer jugoslavenskoga režima. Slovenski i hrvatski komunisti odbili 
su sve inicijative srpskih komunista o obnovi centralizma u SKJ i on se raspao. Početna vojna intervencija u 
Sloveniji i Hrvatskoj pokazala je da gotovo ni jedan jedini Slovenac i Hrvat nije uzeo pušku da bi branio 
Jugoslaviju. Tako je pala i posljednja iluzija da će se iz Slovenije i Hrvatske barem minimalne snage 
pridružiti Srbiji. Pokušaj sporazuma Beograda s muslimanima iz BiH 1991. također je propao. Tzv. 
beogradska inicijativa, nazvana po pregovorima S. Miloševića s Adilom Zulfikarpašićem, vođom Bošnjačke 
stranke, propala je. Glavna politička stranka muslimana, SDA — na čelu s Alijom Izetbegovićem, nije 
prihvatila inicijativu Srbije da BiH ostane u Jugoslaviji. 

Svjetsko-povijesni događaj koji je najjače i napresudnije utjecao na razvoj i rasplet jugokrize, a 
naročito na sudbinu Srbije, bio je slom komunizma u europskim zemljama 1989/90, raspuštanje Varšavskog 
pakta i raspad SSSR-a u kolovozu 1991, u trenutku kad su tenkovske kolone iz Beograda krenule u istočnu 
Slavoniju prema Vukovaru. S raspadom SSSR-a i agonijom Rusije Srbija je izgubila sigurnog saveznika, a 
to je presudno olakšalo borbu za stvaranje samostalnih država na tlu bivše Jugoslavije, no također 
omogućilo i Zapadu da već u jesen 1991. napusti ideju očuvanja Jugoslavije i usvoji politiku priznanja svih 
republika koje to zatraže. 

U novijoj povijesti teško je naći primjera da je zemlja imala uoči rata tako velike prednosti, a da ih 
je već na početku rata izgubila. Pa ipak, nošena na krilima nacionalne ideologije stvaranja Velike Srbije, 
vladajuća elita, podržana masovnom euforijom gotovo cjelokupnoga naroda, nije uzela u obzir 


svjetsko-povijesnu prekretnicu 1989. već je jurnula u avanturistički rat. 


2. Agresija na Hrvatsku — Domovinski rat 


Odluka o ratu ili miru bila je u rukama trojke: Slobodana Miloševića, predsjednika Srbije, Borisava 
Jovića, predsjednika Predsjedništva SFRJ i generala Veljka Kadijevića koji je po Ustavu morao slušati, a 
nije, Predsjedništvo SFRJ kao vrhovnoga komandanta JNA, već B. Jovića, predstavnika Srbije u tom tijelu. 

Još dok su u Hrvatskoj i Sloveniji vladali komunisti, srpski vrh je procijenio da će se te dvije 
republike odcijepiti.2 U razbijače Jugoslavije ubrajani su A. Marković, predsjednik savezne vlade, J. 
Vrhovec, S. Šuvar i gotovo svi političari Hrvatske i Slovenije3. U toj fazi vladajuća struktura Srbije 


zadržavala je obje opcije: ovladati Jugoslavijom, ako bude bilo moguće, i pričuvnu — ideju stvaranja 

samostalne Velike Srbije. No, vrlo je brzo prihvaćena druga opcija. Nakon što su Slovenija i Hrvatska 
raspisale izbore, na tajnom širem sastanku čelnika Srbije i grada Beograda, kao i srpskih predstavnika u 
federaciji, 26. ožujka 1990. analizirana je globalna politička situacija 1 utvrđena obvezujuća platforma koju 
će Srbija provoditi svuda, uključujući i međunarodne susrete. Evo osnovnih točaka: 

“.. Ostvaruje se proces raspadanja Jugoslavije na sličan način kao što se to desilo s SKJ... 

...Republike će, jedna po jedna donijeti nove ustave ... 1... na taj način će Jugoslavija nestati... 

...Srbija će odbiti konfederaciju, jer je ona samo prijelazni trenutak u samostalne države. Srbija će 
zajedno s Crnom Gorom, Makedoniju nećemo moliti. BiH neće moći opstati kao država. Moguć je sukob 
Srba u odcijepljenim republikama, jer oni neĆe prihvatiti status nacionalne manjine u Hrvatskoj i u BiH...? 

Očigledno, Srbija napušta avnojsku Jugoslaviju — amputira Sloveniju i dvije trećine Hrvatske, te 
konstituira Veliku Srbiju u obliku “TreĆe Jugoslavije". 

Političke okolnosti prisilile su Srbiju da ne istupi javno sa svojom platformom amputacije Slovenije 
i dijela Hrvatske. Vojni vrh je tada bio za cjelovitu Jugoslaviju. Indoktrinirani “titoizmom'? i vjernosti 
Jugoslaviji, generali su u Miloševićevoj koncepciji prepoznali ideje četničkoga pokreta iz II. svjetskog rata. 
Generali su ideološki emotivno inzistirali da se brani i spasi jedinstvena i cjelovita Jugoslavija, ne 
dopuštajući ni metra amputacije njezina teritorija. To je bila suština konflikta Srbije i vojnoga vrha JNA do 
ljeta 1991. Ovome treba dodati da je srpsko vodstvo skrivalo amputaciju i od vlastite srpske javnosti, koja je 
još bila u euforičnom zanosu da se ostvari plan dominacije nad cijelom Jugoslavijom. 

I još jedan razlog neodlučnosti Srbije. Kosovo je tada bilo na rubu građanskoga rata. Nepuna dva 
mjeseca prije tajne sjednice, srpske snage su 1-2. veljače 1990. u oružanom sukobu s Albancima ubile 27 
demonstranata. 

Razgovori vojnoga vrha i Srbije o eventualnom zavođenju izvanrednog stanja u vrijeme održavanja 
izbora u Hrvatskoj i Sloveniji nisu uspjeli, jer se ono nije moglo proglasiti bez odluke Predsjedništva, a tamo 
nisu mogli dobiti većinu. B. Jović u povodu toga kaže da je Ustav “glogov kolac, zabijen u srce 
Jugoslavije".4 Tako se Srbija našla u blokirajućoj situaciji: Ustav nije davao izlaz, a JNA još nije bila 
spremna da Miloševića slijedi u razbijanju Jugoslavije i stvaranju Velike Srbije. Ipak, oni su 14. svibnja 
1990. uspjeli na prijevaru razoružati TO Hrvatske, oduzevši oko 210.000 cijevi. 

Inzistirajući na odluci o amputaciji, B. Jović, predsjednik Jugoslavije, 27. lipnja 1990. kaže generalu 
V. Kadijeviću, stvarnom zapovjedniku JNA: 

“Ja bih najradije njih (Sloveniju i Hrvatsku) istjerao silom iz Jugoslavije."5 

Sutradan, 28. lipnja 1990, mjesec dana nakon smjene vlasti u Hrvatskoj i Sloveniji, B. Jović piše: 

“Sloba (Milošević) se slaže s idejom o izbacivanju Slovenije i Hrvatske", a na Miloševićevo pitanje 
hoće li vojska provesti takvo naređenje, Jović odgovara: “Ona mora izvršiti naređenje." Na to mu Milošević 


kaže da “srpske općine" treba izdvojiti iz Hrvatske, i to u roku od osam dana, kako bi se iskoristila odsutnost 

S. Mesića, kojega je srpska skupina članova Predsjedništva spriječila 15. svibnja 1990. da preuzme funkciju 
predsjednika. Milošević je dodao da će i bez Slovenije i Hrvatske “Jugoslavija imati 17 milijuna, što je za 
europske prilike dovoljno".6 

Istodobno s odlukom o “izbacivanju" Slovenije i Hrvatske iz Jugoslavije, Srbija je odlučila 
likvidirati A. Markovića i saveznu vladu, što je bio dio projekta stvaranja Velike Srbije. O Markoviću Jović 
kaže da “... igra najprljaviju izdajničku ulogu. Sitnim promjenama želi podržati (novi) režim u Sloveniji i 
Hrvatskoj i dolazak sličnih u drugim republikama...?7 

I dok su Milošević, Jović i Kadijević smišljali kako izaći iz ustavne blokade i nametnuti izvanredno 
stanje, dotle se sve ubrzanije zbivao proces raspadanja naslijeđenoga režima i države Jugoslavije. Evo nekih 
važnijih događaja toga procesa: 

— 2. srpnja 1990. Skupština Slovenije usvaja “Deklaraciju o punoj suverenosti države Republike 
Slovenije" 

— 2. srpnja 1990. Skupština Kosova proglašava Kosovo republikom, na što Srbija odgovara 
vojno-policijskim terorom 

— 6. listopada 1990. Hrvatska i Slovenija objavljuju projekt o konfederaciji. 

Jović 12. listopada 1990. konstatira da je, po agenturnom izvještaju, ministar obrane general Martin 
Špegelj procijenio kako je JNA “isluženo kljuse", “olinjali konj“, čija nemoć je veća od njezina bijesa i 
želja, i da je zato pogodan moment za udar$, ali je tu ideju vrhovništvo Hrvatske otklonilo. 

Vojni vrh i dalje istrajava da se izvedu vojni udari na Sloveniju i Hrvatsku, što Miloševiću ne 
odgovara. Kadijević 9. siječnja 1991. predlaže da ga Predsjedništvo SFRJ ovlasti za razoružanje Hrvatske i 
srpskih pobunjenika što ono odbija. Mesić predlaže Joviću da se obje strane razoružaju, da se u pobunjenim 
općinama uspostavi hrvatska vlast, ali do sporazuma nije došlo, na što Milošević kaže Joviću: 

“Odlično! Čim Hrvati proglase odcjepljenje, treba im ga usvojiti, a krajiške općine držati vojno."9 

Dramatični pregovori između republika u Predsjedništvu SFRJ ne prestaju. Novost u tom 
pregovaračkom procesu su sastanci predsjednika svih 6 republika: prvi je održan 8. siječnja 1991, zatim do 
proljeća još pet, što zasebno što zajedno s Predsjedništvom SFRJ. Ta novost je bila još jedan znak gašenja 
federalnih institucija i promocija republika u države. 

Iz sjednice u sjednicu odnos snaga mijenjao se na štetu Srbije. Naime, ona se nadala da Makedonija 
i BiH neće “izdati" Jugoslaviju. Po ocjeni srpskih vođa te dvije republike ne bi mogle opstati izvan 
Jugoslavije. Međutim, pošto je Miloševićeva politika definitivno otkrila svoje hegemonističko lice, 
Makedonija i BiH su se približile Sloveniji i Hrvatskoj. Tu činjenicu B. Jović s gorčinom 27. veljače 1991. 


ovako bilježi: 

“Danas je Kiro Gligorov izvršio korekturu svojih stavova... Sada je za savez samostalnih i suverenih 
država... Izetbegović je izjavio u Skupštini BiH da “...suverenitet BiH ne bi žrtvovao za Jugoslaviju, a da bi 
za suverenitet BiH ušao u rat...??10 

Antivelikosrpski blok stalno je jačao. S opredjeljenjem Makedonije i BiH za samostalne države, 
početkom 1991. stvorio se takav odnos snaga da bi Predsjedništvo SFRJ i savezna vlada mogli pasti u ruke 
četiriju republika, koje su sada u borbi protiv politike Srbije. Međutim, Slovenija i Hrvatska nisu bile voljne 
da se taj blok drži zajedno, već su težile da se što prije izdvoje iz “jugoslavenskoga konvoja". 

U tim danima i stanje se u Srbiji dramatiziralo. Opozicija je 9. ožujka okupila oko 100.000 
demonstranata koji su urlali “Slobo-Sadame!", “Dolje crvena banda!" itd. Radilo se o tome da je srpska 
opozicija koja je bila nacionalno agresivnija od Miloševića, očekivala da će on brže i odlučnije ostvarivati 
velikosrpski program, a istovremno osigurati veĆe političke slobode. Opozicija je izgubila povjerenje u JNA 
i tražila njezino razbijanje i stvaranje srpske nacionalne vojske. Na molbu MiloševiĆa JNA je intervenirala 
tenkovima po beogradskim ulicama i demonstranti su suzbijeni. 

U kontekstu skicirane političke situacije i odnosa snaga, normalan bi politički um morao dovesti 
Srbiju do odluke da prizna povijesnu neminovnost stvaranja samostalnih država; no, ona se nije mogla 
odlučiti na taj korak a da prije toga ne pokuša s posljednjim sredstvom — upotrebom armije, vojnim pučem 
odnosno ratom, na što ju je nagovarao raspamećeni vojni vrh, a i milijunske su srpske mase tome težile, pa 
kud puklo, da puklo! 

Posvema indoktrinirani i odani jugoslavenskoj državi i idejama komunizma-socijalizma, a u strahu 
od gubitka privilegiranoga društvenog statusa koji ima aktivni vojni sastav, generali su, u dogovoru sa 
srpskim vrhom, 12, 14. i 15. ožujka 1991. vodili svoju posljednju bitku na sjednici Predsjedništva, da im ono 
da placet za proglašenje izvanrednoga stanja, što je, zapravo, značilo uspostavljanje vojne diktature. 

General V. Kadijević je 12. ožujka 1991. u uvodnom izlaganju na sjednici Predsjedništva ovako 
dramatizirao stanje u Jugoslaviji: 

“...Na djelu je perfidan i dokraja razrađen koncept razbijanja Jugoslavije. Njegove uporišne točke 
čini težnja da se politikom svršenoga čina blokiraju osnovne funkcije federalne države; da se ... razbiju 
oružane snage...; da se izazivanjem građanskoga rata stvore uvjeti za vanjsku intervenciju i definitivnu 
uspostavu marionetskih režima na prostoru Jugoslavije... 

Strani faktor je već uveliko tu, najavljujući i vojničku prisutnost. Tu su i domaće kvislinške snage, 
fašističke, ustaške, četničke, bjelogardijske, balističke, bugarofilske. Ponovno smo s njima sukobljeni u 
borbi za Jugoslaviju.?? 

Dakle, u svakoj naciji su po ratnoj shemi iz Drugoga svjetskoga rata identificirani “kvislinzi", ali je 


jasno da se mislilo samo na Hrvatsku i Sloveniju. 

Na kraju svoga izlaganja V. Kadijević je predložio “zavođenje izvanrednoga stanja na cijelome 
teritoriju SFRJ", djelomičnu vojnu mobilizaciju, razoružavanje vojnih postrojbi (odnosilo se na Sloveniju i 
Hrvatsku), nastavak pregovora o budućnosti Jugoslavije i referendum u onim republikama čija rukovodstva 
traže odcjepljenje, jer sama ta rukovodstva nemaju mandat za izlazak iz Jugoslavije. Implicirao je pravo 
Srba u Hrvatskoj da se izjasne za ostanak u Jugoslaviji, mada to ovom prilikom na Predsjedništvu nije 
izričito rečeno. Nakon prestanka izvanrednoga stanja, tj. vojne diktature, izgraditi “parlamentarnu 
demokraciju višestranačkog tipa". 

Sjednica je 13. ožujka 1991. prekinuta na jedan dan jer je Kadijević inkognito odletio u Moskvu na 
dogovor sa sovjetskim maršalom Jazovim, da bi dobio potporu SSSR-a za vojni puč, nadajući se da će taj 
maršal ući u sličnu akciju za obaranje M. Gorbačova. Taj let je dogovoren samo s Miloševićem i Jovićem. 

Sjednica Predsjedništva nastavljena je 14. i 15. ožujka 1991. U trodnevnoj dramatičnoj raspravi sve 
republike, osim Srbije, odbile su zahtjev vojnoga vrha. Čak je i delegat Crne Gore rekao da “nema mandat 
svoje republike" za takvu odluku. B. Jović je glede takva stava Crne Gore s gorčinom u svom dnevniku 
napisao ovaj komentar: 

“Ako i Crna Gora nije suglasna da se donesu predložene mjere... onda nam se loše piše...?11 

Odlazeći poražen sa sjednice Predsjedništva, V. Kadijević rezignirano, ali i prijeteći, reče: “Mi kao 
vojska ćemo iz toga izvući pouke. Štab vrhovne komande — obavještavam vas — uzima sebi pravo i obvezu 
da odmah, nakon ove odluke, procijeni situaciju i povuče konzekvence koje iz nje proizlaze. Hvala!" 

Što, na kraju, reći o izjalovljenu vojnom udaru? 

Poznato je da se vojni pučevi pripremaju u najvećoj tajnosti, a izvode odlučno, munjevito i s jasnim 
ciljem. U ovom primjeru, s pučem se prijetilo više od godinu dana. Začuđujuće je da su se i generali i srpsko 
vodstvo nadali uspjehu, unatoč činjenici što se znalo da su već mjesecima četiri republike protiv takva 
rješenja krize, a pokazalo se da čak i Crna Gora nije bila sigurna, što govori o totalno iracionalnom stanju 
političkih lidera Srbije 1 generala. 

U mjesecima koji su slijedili, nakon što je Predsjedništvo SFRJ 15. ožujka 1991. većinom glasova 
odbilo zahtjev vojnoga vrha da izvede udar i zavede vojnu diktaturu, Slovenija i Hrvatska nastavile su s 
ustavno-pravnim, političkim, vojnim i diplomatskim pripremama za proglašenje svoje neovisnosti. 
Makedonija, kojoj geopolitički položaj i veličina nisu davali snagu Slovenije i Hrvatske, pripremala se da u 
kontekstu raspleta sukoba između glavnih sukobljenih strana — Srbije 1 JNA s jedne strane, te Hrvatske i 
Slovenije s druge — iskoristi trenutak za proglašenje svoje neovisnosti, ali bez vojnih priprema; BiH se pak 
iznutra već počela raspadati na tri nacionalna bloka — srpski, hrvatski i muslimanski — fatalno čekajući što će 
joj se dogoditi. Za to vrijeme Srbija, Crna Gora i JNA su u konfuznom stanju gradile svoju novu strategiju, 


strategiju napuštanja Jugoslavije i prijelaz na realizaciju programa “svi Srbi u jednoj državi“. U tom su 

smjeru ubrzali naoružavanje srpskoga stanovništva u Hrvatskoj i u BiH, uz pomoć i iz arsenala naoružanja 
JNA. 

Evo kako je tekao taj proces! 

Odmah nakon što je odbijen zahtjev vojnoga vrha za vojni udar, tri člana Predsjedništva — iz Srbije, 
Crne Gore i Vojvodine — podnijela su ostavke, a S. Milošević je dao izjavu da Srbija više neće priznavati 
odluke Predsjedništva SFRJ. Taj manevar je imao dva cilja: s jedne strane omogućiti armiji da izvede vojni 
udar u situaciji kada više nema institucije jugoslavenskoga šefa države, pa zato nema tko zaustaviti armiju, a 
s druge strane spriječiti mogućnost da članovi Predsjedništva 1z ostale četiri republike donesu odluke o 
smjenjivanju vojnoga vrha JNA. U takvoj situaciji nastavljeno je dogovaranje srpskoga i vojnoga vrha o 
idućim akcijama. Međutim, na sastanku srpskih lidera Miloševića i Jovića s vojnim vrhom, tj. Kadijevićem, 
Adžićem i Brovetom, 17. ožujka 1991, generali su ponovno izložili ideju o vojnom udaru i uspostavi vojne 
uprave u zemlji. Oni su srpskim vođama izložili svoj scenarij operacije. Po vojnom scenariju Hrvatska i 
Slovenija će dati otpor armiji, a Makedonija i BiH podržat će saveznu vladu koja će također biti protiv 
vojnoga udara, te će se te dvije republike solidarizirati s Hrvatskom i Slovenijom. U Srbiji i Crnoj Gori 
opozicija će nastupiti protiv armije i akutalnoga režima S. Miloševića, s ciljem njegova obaranja. Četiri 
republike proglasit će odcjepljenje, armiju će proglasiti okupatorskom silom i pružiti vojni otpor. Na Kosovu 
će izbiti albanski ustanak. Međunarodna zajednica osudit će JNA, prekinuti diplomatske, ekonomske i druge 
odnose s Jugoslavijom, a moguća je i međunarodna vojna intervencija. Zemlja će zatim financijski brzo 
bankrotirati.12 

Eto, takva je bila analiza vojnoga vrha koji je Miloševiću izložio svoj projekt rješenja jugokrize. 

Analiza ovakva projekta vojne operacije vodi samo jednome komentaru: suludo, iracionalno, 
zapanjujuće; nudi se takva projekcija koja, po njezinim autorima, izravno vodi u poraz i armiju i Srbiju. 
Takvo što je gotovo nepoznato u analima vojne i političke povijesti! 

Saslušavši generale, S. Milošević nije rekao ni riječi. Samo ih je na kraju priupitao hoće li armija 
zaštiti vlast u Srbiji ako opozicija nanovo počne s nasiljem. To su mu generali i obećali. Jović je usput 
generalima napomenuo da se JNA okrene “obrani onoga naroda i teritorija koji žele Jugoslaviju. Ništa više 
od toga.?13 

Jović je projekt vojnoga puča procijenio besmislenim zapisavši: 

“Kada su nam generali izložili zapanjujuću analizu što bi značila vojna intervencija u Hrvatskoj... 
kakvo bi bilo reagiranje u drugim republikama, u Europi i u svijetu, zatim koliko bi se to odrazilo na 
privredu i na samu armiju, čudio sam se kako su uopće mogli zamišljati tu akciju, ako im je analiza točna. A 
uglavnom je realna.? 

I dalje: “Generali nisu bili iskreni ni prema meni, ni prema Slobodanu, a željeli su da im mi budemo 


političko pokriće.?14 

Srpski državni vrh bio je zapanjen. Milošević i Jović su procijenili da je analiza vojnoga vrha 
ne može shvatiti da oni predlažu vojni udar, a očekuju poraz. Zaključili su da generali hoće izmanipulirati 
Srbiju i odlučili da će braniti “samo one teritorije na kojima narod želi ostati u Jugoslaviji."15 

Tako je završen sastanak srpskoga i vojnoga vrha, bez ikakve rasprave i bez odluke. Milošević se 
nije usudio smijeniti generale jer je iza njih stajao gotovo cijeli aktivni sastav JNA, podupirući njihovu ideju 
obrane jedinstvene i cjelovite Jugoslavije, a generali nisu imali drugi izlaz osim da slijede Srbiju. Tako je 
stvorena pat pozicija između tih dvaju aktera drame. 

Odnosi srpskoga i vojnoga vrha, za sada bez novih dokumenata, ostaju nedovoljno jasni. B. Jović je 
napisao kako je imao dojam da su ih generali izmanipulirali, ali ne objašnjava kako. Doduše, akteri 
jugokrize igrali su dvolične igre između sebe, pa čak 1 tako prisni politički partneri kao što su Milošević, 
Jović, Kadijević i Adžić. 

Dakle, izgubivši 15. ožujka 1991. i posljednju ustavnu bitku u Predsjedništvu SFRJ, kada su četiri 
republike tvrdo nastupile protiv Srbije i JNA, a vojni vrh sam sebe paralizirao konfuznom i kolebljivom 
politikom, srpski su lideri odlučili ubrzati proces stvaranja Velike Srbije i srbizirati JNA, zaključivši da je 
“izgubljena svaka mogućnost obrane Jugoslavije". 

Međutim, realizacija Miloševićeva projekta Velike Srbije imala je pred sobom jake prepreke. 
Projekt se brzo nije mogao izvesti bez stvaranja srpske vojske, ali vojni vrh ne samo da na to nije još niti 
pomišljao, već je i dalje bio za obranu cjelovite Jugoslavije. Zato je prijetila opasnost da se izgubi bitka s 
vremenom, što bi se dogodilo ako bi se armija raspala, a u međuvremenu se brzo ne stvori nova srpska 
vojska. U tom slučaju nema Velike Srbije. Zato su Milošević i Jović morali održavati armiju u životu, ali su 
iz dana u dan provodili pritisak na vojni vrh da JNA pristane na obranu okupiranih područja Hrvatske, a da 
se Slovenija što prije amputira. Na sastanku MiloševiĆa i JoviĆa s generalima KadijeviĆem i AdžiĆem 5. 
travnja 1991, konačno je “prijeđen Rubikon". Naime, toga dana generali su dali riječ da Će armija bez 
dopuštenja i znanja Predsjedništva SFRJ ući u oružani sukob s Hrvatskom ako ona pokuša zauzeti područja 
pod srpskom kontrolom. Zaključili su da će “vojska ... braniti i sebe i srpski narod u Krajini". 16 

U provedbi te operacije vojni vrh će koordinirati sa Srbijom, a Predsjedništvo će se stavljati pred 
svršeni čin. To će od tada biti njihova taktika. 

Vojna intervencija je međutim na kratko vrijeme odgođena jer je Hrvatska 3. travnja 1991. pristala 
da neće silom ići na Krajinu, a Knin se obvezao da će otvoriti prometnice. Naravno, od toga nije bilo ništa i 
armija će početi izravno intervenirati, kao što je to bio slučaj s tragedijom u Borovu Selu kada su ubačeni 
četnici iz Srbije masakrirali hrvatske policajce 2. svibnja 1991. 

Nakon krvoprolića u Borovu Selu, održana je 8. 1 9. svibnja 1991. dramatična sjednica 


Predsjedništva SFRJ kojoj su bili nazočni i svi predsjednici republika. Generali su istupili s procjenom da je 

građanski rat u Jugoslaviji već počeo 1 još jednom zatražili da se armiji daju slobodne ruke da intervenira. 
Dakle, ponovno vojna diktatura! Da bi izbjegla rat, Hrvatska je prihvatila odluku da se armija rasporedi u 
kriznim područjima, da razdvaja njezine oružane snage od pobunjenih Srba, a da se između sukobljenih 
snaga, Zagreba i Knina, povedu pregovori o rješenju sukoba. Armija dakle nije dobila pravo na preuzimanje 
vlasti na cijelome teritoriju SFRJ, ali su joj odlukama Predsjedništva otvorena vrata za obranu okupiranih 
područja i arbitriranje u Hrvatskoj. Ona je time i formalno stala na stranu pubunjenih Srba, koje će štititi sve 
do svoga povlačenja nakon uspostave UNPA zona početkom 1992. godine. Put u budući ratni sukob s 
Hrvatskom bio je otvoren. 

Novi slučaj eskalacije krize i sukoba zbio se 15. svibnja 1991. kada je Hrvatska bila na redu da 
njezin predstavnik Stjepan Mesić preuzme dužnost predsjednika Predsjedništva SFRJ. Srbija i Crna Gora 
spriječile su izbor Mesića, iako je on po dotadašnjem automatizmu imao pun legitimitet za preuzimanje te 
funkcije. 

Sukob oko tog izbora bio je klasičan primjer sveopće političke gužve, primjer dvoličnosti aktera i 
opće konfuzije. Naime, paradoksalna je činjenica da se Srbija verbalno zalagala za cjelovitu Jugoslaviju i u 
tome smislu su njezini predstavnici tumačili da ne mogu dati svoj glas za Mesića jer je on ustaša koji se čak 
javno pohvalio kako će biti posljednji predsjednik Jugoslavije, mada je Mesić rekao da će biti posljednji 
predsjednik takve, dakle, njezine još neizmijenjene državne strukture. 

Međutim, odbijanje Mesića nije bilo ni paradoksalno, ni nelogično. Naime, u trenutku kada je 
trebalo izabrati Mesića, Srbija je već bila na putu stvaranja krnje Jugoslavije. U okviru stvaranja takve nove 
države Srbija više nije trebala naslijeđene federalne strukture. Dapače, one su joj samo bile prepreka na tome 
putu. Zato je odlučila ne samo srbizirati JNA već i blokirati, paralizirati, pa čak i razbiti i Predsjedništvo i 
saveznu vladu Ante Markovića. Trebalo je dakle razbiti i savezni državni vrh. 

Veoma je bilo znakovito držanje vojnoga vrha u povodu neizbora Mesića. Istoga dana kada se 
trebao dogoditi izbor, sastao se vojni i srpski vrh. Generali su otvoreno osudili postupak Miloševića i Jovića. 
U svađi je načelnik Generalštaba B. Adžić rekao Miloševiću i Joviću da bi ih on “slatko uhapsio", na što mu 
je Milošević odgovorio: “Neka nas uhapsi ako hoće". Kadijević je također osudio Srbiju zbog blokade 
Predsjedništva. Time su generali pred srpskim vođama po stoti put potvrdili da još uvijek žele očuvati 
Jugoslaviju. Nakon ovoga sukoba s generalima, Milošević i Jović su u četiri oka s gorčinom konstatirali da 
su “razočarani stavom vojske". 17 

Suprotno stajalištu Srbije, savezna vlada je podržala izbor Mesića. Ante Marković bio je “igrač" 
Europske unije i SAD-a, a one su se žestoko založile da se Mesić mora izabrati, jer su još inzistirale na 
“jedinstvenoj pluralističkoj demokratskoj Jugoslaviji", što je bilo 1 stajalište samoga Markovića koji se 


zanosio iluzijom da će rekonstruirati naslijeđeni režim po uzoru na zapadne zemlje. 

Hrvatskoj je u tom trenutku bilo u interesu da se Mesić izabere ne samo zato što je on njezin 
predstavnik već 1 zato da se osigura funkcioniranje saveznoga vrha, kako bi se dobilo vrijeme za mirno 
odvijanje procesa razdruživanja i stvaranja nekoga saveza suverenih država Jugoslavije, kao racionalne faze 
u procesu osamostaljivanja. 

I BiH i Makedonija glasovale su za Mesića jer su slijedile svoj već prije artikulirani smjer mirnoga 
pregovaranja u svrhu stvaranja labave konfederacije ili saveza suverenih država. 

Na kraju dodajmo da je Milošević u svim tim igrama uspješno zavaravao neke lidere ostalih 
republika. On je naime dao svoju riječ da JNA nigdje nikada neće intervenirati, skrivajući, naravno, svoj 
plan razbijanja Jugoslavije i stvaranja Velike Srbije. Težište u pregovaračkom procesu on je sve više 
prenosio na bilateralne i tajne pregovore sa Slovenijom i Hrvatskom, s jedne strane da spriječi njihovo 
zajedničko nastupanje protiv Srbije, a s druge strane da razbije mogućnost održavanja BiH, koju je uključio 
u proces stvaranja Velike Srbije. 

Konačno, pod ulitmatumom Europske zajednice i SAD-a, Srbija je, nakon 45 dana “natezanja", 
pristala 1. srpnja 1991. da Mesić sjedne na stolicu šefa države, i to zaista posljednjeg. 

Politika EU-a i SAD-a do izbijanja rata 1990/91. mogla bi se ovako definirati: jedinstvena i cjelovita 
demokratska pluralistička Jugoslavija, ali s pravom svake njezine republike na samoopredjeljenje po 
proceduri koju propisuje Ustav 1974, tj. konsenzusom republika uz poštivanje postojećih granica među 
njima. Takva politika, nezavisno od cilja i volje međunarodne zajednice, objektivno je potpirivala sukobe jer 
je davala za pravo i onima koji se bore za opstanak Jugoslavije — Srbiji 1 JNA — i onima koji se bore za 
stvaranje svojih samostalnih država. 

U međuvremenu, dok se zbunjeni vojni vrh razilazio sa Srbijom u krucijalnom pitanju — za 
Jugoslaviju ili za Veliku Srbiju — Slovenija i Hrvatska, nošene na krilima izborne pobjede nad 
komunističkim režimom, i u praksi već ostvarene samostalnosti, prepuštajući Makedoniju i BiH njihovoj 
sudbini, sporazumno su 25. lipnja 1991. godine proglasile svoju nezavisnost. Odluka Hrvatskog sabora 
utemeljena je u volji hrvatskih građana, koji su se 19. svibnja 1991. referendumom izjasnili (94,17% od 
broja glasalih) za suverenu i samostalnu Hrvatsku, koja može s drugim državama stupiti u konfederaciju ili 
savez suverenih država. 

Iako paralizirani, savezni politički centri su reagirali. Skupština SFRJ je poništila odluke Slovenije i 
Hrvatske, a savezna vlada je odlučila da se slovenska granica, koju su preuzele slovenske policijske snage, 
vrati pod kontrolu saveznih organa, tj. da se stvari vrate na status quo ante. Vojni ministar V. Kadijević i 
ministar unutarnjih poslova Jugoslavije (Srbijanac Petar Gračanin) uputili su vojne i policijske snage na 
granice. Odlično organizirana TO Slovenije pružila je otpor — i time je počeo rat koji je trajao samo nekoliko 
dana. JNA je bila sramotno poražena i moralno ponižena i diskreditirana, što je Miloševiću odgovaralo kako 


bi ju mogao privoljeti za svoju koncepciju Velike Srbije. 

Europska zajednica, bojeći se da će joj “podivljali Balkan" poremetiti mir i ostvarivanje projekta 
ujedinjene Europe, intervenirala je. Uputila je vrlo autoritativnu delegaciju da spriječi rat i pomogne u 
raspletu jugoslavenske krize. Ona je nametnula kompromis po kojemu se mora obustaviti rat, povući vojska, 
uvesti S. Mesića za šefa države i prekinuti proces razdruživanja, raspadanja Jugoslavije na tri mjeseca, za 
koje vrijeme bi se morao postići sporazum o budućnosti Jugoslavije. 

Sporazum s EZ-om — moratorij — ostao je mrtvo slovo na papiru. Držeći se smjera likvidacije SFRJ i 
stvaranja Velike Srbije, šestoga dana rata prekinute su borbe u Sloveniji, s minimalnim žrtvama. Naime, 
Srbija je “prisilila? vojni vrh da se odrekne “Jugoslavije? i da se JNA povuče iz Slovenije. Takvu odluku je 
Predsjedništvo SFRJ donijelo 12. srpnja 1991. JNA se povukla u Hrvatsku i BiH. Ustvari, ona se raspala 
tako što su dezertirali Slovenci, Hrvati, Muslimani i Albanci, a od Srba i Crnogoraca stvorila se srpska 
nacionalna vojska koja je upućena da štiti pobunjenike na području Hrvatske i da zaposjedne BiH. 

Još u Sloveniji rat nije ni završio, jedinice JNA su se po projektu Srbije, zajedno sa srpskim 
pobunjenicima, uključile u rat protiv Hrvatske, upravo u duhu projekta osvajanja dijela Hrvatske. Od 
početka ljeta 1991. — za vrijeme dogovorenoga moratorija — osvajano je selo po selo, općina po općina, koje 
su uključivane u srpske autonomne oblasti, stvorene već u ranijoj fazi, 1990-91. 

Hrvatska, koja je imala svega oko 10.000 vojnika — jezgra vojske osnovana je 28. svibnja 1991. pod 
imenom “Zbor narodne garde" — ušla je u rat s kudikamo nadmoćnijim protivnikom. 

U danima rata u Sloveniji nastaje dramatična rasprava srpskoga i vojnog vrha. Milošević 1 Jović 5. 
srpnja 1991. ocjenjuju da je armija u Sloveniji “poražena, potučena i da se raspada", pa su zatražili da vojni 
vrh odmah povuče vojsku u Hrvatsku i Bosnu, ali da se u času povlačenja provede jednokratni teroristički 
avioudar radi podizanja morala vojsci i upozorenja Hrvatskoj što ju čeka. U stilu svoje neodlučnosti, 
kunktatorstva, izgubljenosti i raspamećenosti, vojni vrh izjavljuje da “njegovi generali... ne prihvaćaju rat", 
već podržavaju inicijativu međunarodne zajednice da se pregovorima dođe do mira, izražavajući nadu da bi 
se pomoću međunarodne zajednice Jugoslavija ipak mogla sačuvati. 18 Ipak, pokolebani vojni vrh prihvatio 
je odluku Predsjedništva od 12. srpnja 1991. da se vojska povuče iz Slovenije. 

Nakon povlačenja armije iz Slovenije, krajem srpnja, buknuo je pravi rat u Hrvatskoj. Do tada su 
godinu dana srpski pobunjenici, bez većih oružanih sukoba, ostvarivali “puzajuću" okupaciju velikoga dijela 
hrvatskog teritorija, uz pomoć šešeljevskih i arkanovskih četnika, i onih “kapetana Dragana" i JNA. 
Hrvatska nije mogla dalje popuštati i ustupati nove dijelove svoga teritorija, jer bi bila uskoro presječena na 
nekoliko izoliranih dijelova i time poražena. Nastupio je trenutak odsudnih bitaka na život i smrt. Istodobno, 
povučene snage JNA, popunjene i ojačane mobiliziranim snagama iz Srbije, također su se spremale za 
odlučnu bitku srpnja 1991. Borbe su započele gotovo na čitavom teritoriju Republike Hrvatske. Tijekom tih 
borbi održano je na desetine sastanaka Predsjedništva bivše SFRJ i predstavnika Hrvatske s generalima JNA, 


posebno s Kadijevićem. Srbija je preko armije svakih nekoliko dana potpisivala primirje; a zatim dalje 

osvajala teritorije i predavala ih srpskih pobunjenicima. Tako, na primjer, 3. kolovoza 1991. postignut je 
sporazum o prekidu vatre i razdvajanju zaraćenih snaga. Ponovno, 6. kolovoza, slijedi odluka Predsjedništva 
SFRJ o obustavi vatre. Europska zajednica 14. kolovoza upućuje prve skupine svojih promatrača na krizna 
područja u Hrvatskoj. Usprkos svemu tome, oružani se sukobi nastavljaju. Bila je stvorena situacija da Srbi 
drže velika hrvatska područja, a na crti razdvajanja postavljena je vojska koja im pomaže, ali je ona bila 
podijeljena na dva dijela: veći dio našao se u vojarnama na slobodnome dijelu Hrvatske, gotovo potpuno 
blokiran i imobiliziran, a dio se nalazio na okupiranim područjima, slobodan za izvođenje borbenih 
manevara. 

Dok je hrvatsko vrhovništvo stalno pregovaralo o prekidu rata i forsiralo njegovu 
internacionalizaciju, koja je konačno i dobivena — 3. rujna 1991. EZ je usvojila deklaraciju o nepovredivosti 
republičkih granica, imenovala lorda Caringtona za predsjednika Mirovne konferencije o Jugoslaviji, a 7. 
rujna u Haagu su se okupili svi članovi Predsjedništva SFRJ i šestorica predsjednika republika te potpisali 
Deklaraciju o mirnom rješavanju jugoslavenske krize — rastao je pritisak naroda da se udari po neprijatelju, 
jer mrevarenje Hrvatske nije obustavljeno, usprkos brojnim potpisima primirja. Hrvatski vrh je 14. na 15. 
rujna 1991. naredio blokadu svih vojarni JNA, što je narod, tu i tamo samoinicijativno, već učinio. Pod 
naletom naroda, vojske i policije, imobilne, bez vode, struje i hrane vojarne padaju jedna za drugom. U 
jurišu vojnih snaga i naroda od 13. do 19. rujna 1991. zauzeto je 36 vojarni, oteto 230 tenkova i oko 400 
topova. B. Jović 20. rujna u bilježi da su pali garnizoni u Gospiću, Virovitici, —akovu, Varaždinu, Bjelovaru, 
Jastrebarskom, Slavonskom Brodu, a da su ugroženi u Zagrebu i na moru, od Rijeke do Ploča. On bilježi: 
“Veljko Kadijević je izgubljen i njegov moral je na nuli". 19 

Drugi dio JNA i srpski pobunjenici su u ljeto i jesen 1991. zauzeli oko 17.000 četvornih kilometara 
ili oko 30% hrvatskoga teritorija: cijelu Baranju, dio Slavonije i Srijema uz Dunav, područje Okučana, 
Banovinu, Kordun, veći dio Like, sjeverodalmatinsko zaleđe i dio Dubrovačke rivijere. 

Nakon poraza armije, srbijanski vojni vrh 9. listopada 1991. donosi odluku o izvlačenju postrojbi 
JNA iz opkoljenih garnizona i njihovo postavljanje na prve crte obrane okupiranih područja koja su držali 
srpski pobunjenici. Rat se, međutim, i dalje nastavio. Vukovar je pao 18. studenoga 1991, ali je herojskom 
obranom od srpnja slomio elitni dio JNA. Na grad je dnevno padalo 7.000 granata. 

Ostavimo ovdje opis ratnih operacija budućoj obradi vojnih povjesničara. Nakon sloma JNA u 
Hrvatskoj, ujesen 1991, najvažniji događaj za Hrvatsku jest odluka Vijeća sigurnosti UN od 27. studenog 
1991. o upućivanju mirovnih snaga UNPROFOR-a na njezin teritorij. Srbija je u početku odbijala taj 
projekt, a onda je preko noći i sama urgirala da se takva odluka UN-a što prije donese. Cilj je bio jasan: 
staviti okupirana područja pod zaštitu UN-a, da ih se sačuva kao izdvojene iz Hrvatske, s nadom da će se 


ona jednoga dana priključiti Srbiji. Istodobno se spaja “SAO Krajina" 1 “SAO Slavonija, Baranja i zapadni 

Srijem" u paradržavnu tvorevinu pod imenom “Republika srpska Krajina" koja je, o smiješnoga li čuda, 19. 
prosinca 1991. zatražila priznanje od Srbije i Ujedinjenih naroda. 

Rat JNA i Srbije protiv Hrvatske završio je krajem 1991. njihovim porazom. 

Ukratko, JNA raspoređena po cijeloj Hrvatskoj planirala je, po sugestiji Miloševića, prvo slomiti 
Hrvatsku, a zatim se, ostavljajući ju vojno poraženom i nesposobnom za napade na tzv. srpske autonomne 
oblasti, povući na njezin osvojeni dio koji je predviđen za spajanje sa Srbijom. 

Brojni su razlozi i uzroci zašto su Srbija i JNA pretrpjele poraz i potpisale Vanceov mirovni plan o 
postavljanju snaga UNPROFOR-a u Hrvatskoj. Navodimo neke od njih. 

Prvo, ratne su operacije pokazale da se Hrvatska, usprkos velikim razaranjima i žrtvama, ne može 
slomiti. Iz dana u dan njezina snaga je jačala, a volja i odlučnost za otpor stalno narastali. Hrvatski narod se 
ujedinio kao nikada prije u svojoj povijesti. 

Drugo, rat je otkrio svu dubinu i širinu moralne krize jugovojske. Njezina motivacija je bila vrlo 
slaba. Odaziv na mobilizaciju u Srbiji bio je porazan. Tako, na primjer, za operacije u zapadnoj Slavoniji 
trebalo je iz Srbije stići pet brigada, a stigla je samo jedna i pol brigada, a 1 ta je grupacija pobjegla s 
fronte.20 
Za operacije u Lici, Kordunu i Baniji planom su predviđene dodatne četiri brigade JNA iz Srbije, a stigla je 
samo jedna. Za mostarsku operaciju stigla je samo jedna trećina planiranih snaga.21 Računa se da je oko 300 
tisuća vojnih obveznika izbjeglo odlazak u rat. Očito, nastavak rata s tako moralno posrnulom armijom bio 
bi veliki rizik. U samoj se Srbiji počelo razvijati antiratno raspoloženje. Tako, na primjer, roditelji vojnika su 
2. srpnja 1991. upali u zgradu Skupštine Srbije, a više puta demonstrirali pred Generalštabom, sa zahtjevom 
da im se sinovi vrate iz vojske. 

Treće, Srbija je razvojem situacije u ostalim republikama dovedena u tešku situaciju upravo u 
danima rata u Hrvatskoj. Hrvatska je 8. listopada objavila potpunu samostalnost i raskid svih odnosa sa 
SFRJ. Makedonija se 7. rujna 1991. referendumom opredijelila za neovisnost. Albanci su se 30. rujna 1991. 
referendumom odlučili za “suverenu i nezavisnu državu Kosovo". Skupština BiH je 15. listopada 1991. 
usvojila “Memorandum o suverenoj BiH". Čak je i Crna Gora u listopadu 1991, na konferenciji u Haagu, 
prihvatila prijedlog da dobije status neovisne države, ali je pod pritiskom Srbije povukla pristanak. Tako je 
srpski narod u Jugoslaviji ostao bez saveznika. “Slobo je,? govorilo se u Beogradu, “napravio dva velika 
ujedinjenja — ujedinio je cijelu Srbiju, a protiv Srbije ujedinio cijelu Jugoslaviju. 

Četvrto, korijen uzroka svih poraza Srbije i u Hrvatskoj, i u Sloveniji, i u BiH, kao i oni kasniji, 
nalazi se u tome što su je cijeli njezin agresivni nacionalni program, vanjska i unutarnja politika odveli na 
put sukoba s magistralnim pravcima razvoja suvremenog svijeta. Srpski ciljevi i sredstva borbe pripadaju 


prošlome stoljeću, a ne današnjemu vremenu, i to je Srbiju uvuklo u sukob s međunarodnom zajednicom. 

Budući da se ni jedna strana u sukobu nije držala tromjesečnoga moratorija, međunarodna 
konferencija o Jugoslaviji 18. je listopada 1991. u Haagu, usred agresije na Hrvatsku, digla ruke od 
Jugoslavije i priznala pravo svake republike da se proglasi samostalnom državom. Sve republike prihvatile 
su tu odluku, ali je Milošević izjavio da ne priznaje tu odluku jer “ukida Jugoslaviju kao državu koja 
kontinuirano postoji već 70 godina". 

Arbitražna komisija EZ-a s Robertom Badinterom na čelu, na osnovi je Ustava SFRJ 1974. 
“presudila" da je “SFRJ u procesu dezintegracije". 

Sve su države Europske zajednice 17. prosinca 1991. odlučile da će priznati nezavisnost svakoj 
republici Jugoslavije koja to zatraži. Sve republike su odmah podnijele zahtjev, osim Srbije i Crne Gore. 
Šest dana nakon toga, 23. prosinca, Njemačka je izjavila da će priznati Sloveniju i Hrvatsku. Grčka je stavila 
veto za priznanje Makedonije. Sveta Stolica je, prva, 13. siječnja 1992. Hrvatskoj dala puno diplomatsko 
priznanje. Nakon toga je slijedilo priznanje od pedesetak država. Konačno, Hrvatska je 22. svibnja 1992. 
primljena u članstvo Ujedinjenih naroda. 

U međuvremenu, na vrhuncu rata u Hrvatskoj, ošamućeni i kolebljivi vojni vrh tražio je od 
Miloševića da se totalnom mobilizacijom Srbije i Crne Gore razvije vojna sila od oko milijun vojnika, kako 
bi se Hrvatska totalno porazila. Milošević i Jović uvjeravali su Kadijevića da na bojištima već ima oko 300 
tisuća ljudi i da je to dovoljna snaga da obrani osvojena područja u Hrvatskoj. Osim toga Srbiju je već tada 
međunarodna zajednica označila agresorom, njezina vođu “balkanskim krvnikom', a režim posljednjom 
“komunističkom tvrđavom u Europi". Na njezinu su adresu stavljeni ne samo Tat već razaranje takvih 
gradova-bisera kao što su Dubrovnik i Vukovar, ubijanje i progon nedužnoga civilnog stanovništva, etničko 
čišćenje itd. 

Ukupna je situacija Srbije tražila da se rat prekine i potpiše ono što je međunarodna zajednica 
tražila; takvo bi bilo rješenje svakoga normalnog političkog uma, ali to se nije dogodilo. Milošević je ostao 
pri koncepciji stvaranja Velike Srbije planirajući osvajanje BiH i držanje tzv. RSK u Hrvatskoj. 

Da bi se “RSK' osposobilo za nastavak borbe, Srbija je preko JNA nagomilala dovoljno oružja i 
pomogla stvaranju njezine paravojske. Istodobno je uputila stručnjake da hitno redigiraju savezno i srpsko 
zakonodavstvo u “Krajini" tako da ono bude identično pravnom sustavu Srbije. Sva ostala područja života — 
gospodarstvo, pravni sustav, uprava, policija, vojne postrojbe, obrazovni program — integrirana su u sustav 
Srbije, tako da su funkcionirali kao da je taj teritorij već ušao u njezin sastav. Sve je to učinjeno u nadi da će 
jednoga dana međunarodna zajednica, na temelju prava na samoopredjeljenje, dopustiti sjedinjenje s krnjom 
Jugoslavijom, odnosno Srbijom. Ishod budućega plebiscita u “Krajini nije se dovodio u sumnju, jer će se 
toga trenutka dovršiti proces etničkoga čišćenja Hrvata. 

Očekujući skori ratni zaplet u BiH, S. Milošević i B. Jović su se 5. prosinca 1991. dogovorili kako 


se pripremiti za taj rat. O tome B. Jović u dnevniku piše: 

“Ocjenjujemo situaciju pred, vrlo vjerojatno, skoro priznavanje Hrvatske i Slovenije. Procjenjujemo 
da će uskoro uslijediti priznanje Bosne i Hercegovine i Makedonije, pa ocjenjujemo i našu poziciju u tim 
okolnostima. S Makedonijom je stvar jednostavna... ako se Makedonija želi odcijepiti, treba se s njom 
dogovoriti o povlačenju vojske i podjeli vojne imovine. 

S Bosnom i Hercegovinom bit Će veoma teško. Međunacionalni sukobi su veĆ počeli. Muslimani i 
Hrvati su napustili JNA i formirali paravojne jedinice. Kada Bosna i Hercegovina bude međunarodno 
priznata, INA Će biti proglašena stranom vojskom i zahtijevat Će se njezino povlačenje, što je nemoguće 
izbjeći. 

Sloba smatra da trebamo pravovremeno povući iz JNA u BiH sve građane Srbije i Crne Gore, a 
tamo prekomandirati iz JNA građane Bosne i Hercegovine, kako bismo u trenutku međunarodnoga priznanja 
izbjegli opći vojni kaos šetanjem vojske iz jednoga u drugi kraj zemlje. To će stvoriti i mogućnosti srpskom 
rukovodstvu u Bosni i Hercegovini da preuzme komandu nad srpskim dijelom JNA. 

Zovemo odmah Veljka Kadijevića da se priključi razgovoru. Sloba mu kaže pojednostavnjeno da 
trebaju izvršiti razmještaj vojske; sve iz BiH u Bosnu i Hercegovinu i obratno, da nam je to strategijski i 
politički neophodno. 

Veljko kaže kako to nije u skladu s politikom i praksom JNA 1 da bi to bilo veoma teško prihvatljivo 
za vojno rukovodstvo, ali će pogledati i učiniti što bude mogao."22 

Dakle, svi bosanski Srbi, ma gdje se nalazili u JNA — u Bosnu, a Srbijanci iz Bosne u Srbiju. Tim je 
načinom stvorena do zuba naoružana vojska od 90 tisuća vojnika i predana u ruke Karadžića i Mladića. Uz 
to je iz Hrvatske i Slovenije u BiH dislocirano 7 korpusa JNA koji će sudjelovati u početnoj fazi rata za BiH. 

U duhu navedenoga plana Milošević je odlučio da “RSK stavi pod zaštitu OUN-a. Vlada 
Jugoslavije je 9. studenog 1991. uputila Vijeću sigurnosti prijedlog u kojemu se kaže: 

“Obraćamo se Vijeću sigurnosti sa zahtjevom da, suglasno Povelji UN-a, odluči o hitnom 
upućivanju mirovnih snaga u Republiku Hrvatsku, u granični pojas između teritorija koji je nastanjem 
većinskim srpskim stanovništvom i teritorija čiji su stanovnici u većini hrvatske nacionalnosti." Srbija traži 
da se u nekom vremenu provede plebiscit srpskog naroda u “Krajini*.23 

OUN je prihvatio zahtjev Srbije koji je prihvatila i Hrvatska. Vijeće sigurnosti je 26. veljače 1992. 
odlučilo da u Hrvatsku uputi 14.000 vojnika (UNPROFOR). 

U međuvremenu su, nakon 15 sporazuma o prekidu neprijateljstava tijekom 1991, u Sarajevu 3. 


siječnja 1992. Gojko Šušak, Veljko Kadijević i Slobodan Milošević potpisali zadnji sporazum o miru. 


3. Rat u Bosni i Hercegovini za BiH 

U programsko-političkom smislu rat u BiH je, zapravo, bio rat za BiH. Od prvih vizija 
južnoslavenskih romantičara o stvaranju jugoslavenske države, ta zemlja, čija je površina približno jednaka 
površini Kraljevine Srbije, kao i površini Hrvatske, bila je trajno objekt velikosrpske i velikohrvatske 
nacionalne ideologije. Već je rečeno kako je predsjednik Srpske akademije Cvijić 1908. definirao BiH 
“središnjom srpskom zemljom", a Stjepan Radić iste 1908. svoju studiju naslovio Živo hrvatsko pravo na 
BiH. Tako je stajalo u svijesti svih Srba, a u Hrvata samo u ustaša i hrvatskih ekstremista. 

Iako formalno BiH nije 1918. ušla u sastav Srbije, već Jugoslavije, taj čin je u srpskoj svijesti 
doživljen kao realizacija Cvijićeve ideje. 

Nekoliko dana uoči II. svjetskog rata BiH je načeta sporazumom Cvetković-Maček, kada je njezin 
manji dio pripojen Banovini Hrvatskoj, a zatim se sačekalo bolje vrijeme za nastavak politike podjele. 

Hitlerovom odlukom cijela BiH je uključena u sastav kvislinške NDH. 

KPJ je uoči II. svjetskog rata definirala platformu za BiH, po kojoj ona nije ni srpska, ni 
muslimanska, ni hrvatska već i muslimanska i srpska i hrvatska, a zatim je u Jajcu 1943. ona postala 
federalna država u jugoslavenskoj federaciji, ravnopravna s ostalih pet budućih republika. 

Kada su krajem 1989. Slovenija i Hrvatska odlučile provesti slobodne izbore, Savez komunista BiH, 
videći da ne može zaustaviti sveopći pokret rušenja starog režima, odlučio je siječnja 1990. da i BiH mora 
raspisati izbore. 

Bojeći se da bi višestranačje moglo zemlju dovesti u građanski rat, SK BiH i Markovićev Savez 
reformskih snaga bili su protiv formiranja nacionalnih stranaka što se pokazalo iluzijom, ali i tragedijom. 

Obje te stranke, reformirani komunisti i Markovićevi reformisti, računale su na izbornu pobjedu 
smatrajući da svijest masa u BiH neće dopustiti raspad društva po nacionalnoj osnovi. U prilog pobjedi tih 
stranaka govorila su i istraživanja javnog mišljenja u predizbornoj kampanji. Tako, npr., anketa “Danasa" 
(22. svibnja 1990) utvrdila je da je u BiH 74% građana protiv nacionalnoga političkog organiziranja. Uskoro 
su, ipak, osnovane nacionalne političke stranke ovim redom: SDA — 26. svibnja, SDS — 27. srpnja i HDZ — 
6. rujna 1990. Što iz demagoških razloga, što iz neznanja, a što i iz uvjerenja, lansirana je tada teza o 
mogućnosti mirne tronacionalne vladavine u BiH koja će osigurati njezin daljnji prosperitetni razvoj. 
Međutim, spomenute tri nacionalne stranke bile su složne samo u jednoj programskoj točki: zbaciti s vlasti 
komuniste, i to je sve što ih je ujedinilo. Nikakvih drugih dogovora, posebno o državnom ustrojstvu 
Republike i o njezinoj poziciji u slučaju raspada Jugoslavije, nije bilo. SDA se opredijelila za Jugoslaviju 
kao “zajednicu suverenih republika i naroda", SDS za “modernu federaciju" po koncepciji S. Miloševića, a 
HDZ nije spominjala Jugoslaviju već je govorila o BiH kao o suverenoj državi — što je bila legalna parola za 
sve republike po Ustavu 1974. i što su govorile sve stranke od SDP-a do HDZ-a. 

Izbori u BiH, održani u studenom 1990, donijeli su “šokantne rezultate za one snage koje su stajale 


na poziciji očuvanja te Republike u svim mogućim varijantama rješenja sudbine Jugoslavije. Reformirani 

komunisti dobili su 6% glasova, Savez reformskih snaga 5,6%, a pobjedu su odnijele nacionalne stranke, i to 
SDA 37,8%, SDS 26,5% i HDZ 14,7%. 

Ovakvi rezultati izbora preko noći su stvorili potpuno nov raspored snaga 1 time najavili kobnu 
sudbinu te republike. Raspala se stara državno-politička struktura koja je BiH držala na “okupu, a mase su 
se svrstale u tri nacionalna bloka. Srbi su već tri godine prije izbora (1987-1990) bili u vrlo jakoj 
likvidaciju ove republike. Hrvati, posebno hercegovački, bili su zahvaćeni euforijom izborne pobjede HDZ-a 
u Hrvatskoj i nadali se šansi priključenja svojoj matici. Muslimani su u minulih desetak godina prošli 
razdoblje svoje nacionalne afirmacije i računali da će, kao većinski narod, ojačati svoje pozicije, osigurati 
trajnu opstojnost Republike BiH s prikrivenom težnjom da će u budućnosti osigurati možda i izvjesnu 
dominaciju u svojstvu “temeljnog naroda? u toj zemlji. U slučaju dužega mirnog razvoja, Muslimani bi 
zaista za desetak godina dostigli kvantitativnu kritičnu masu od preko 50% stanovništva BiH. 

Na euforičnom valu koji je nastao pobjedom nacionalnih stranaka ubrzan je proces nacionalne 
homogenizacije nakon završenih izbora. Napušten je stari naslijeđeni način podjele vlasti po nacionalnom 
ključu i uveden novi. U svim sredinama — općinama, gradovima, regijama, radnim organizacijama i 
ustanovama — svaka je nacionalna stranka tamo gdje je pobijedila počela postavljati na vlast svoje ljude, a 
potiskivati one iz drugih “partnerskih" nacionalnih stranaka. Tako je odmah nakon izbora započeo 
međunacionalni “hladni rat". Ljudi integrativnoga bosanskohercegovačkog shvaćanja potiskivani su, osobito 
oni koji su bili nosioci starog režima, a nije stvarana nikakva fronta nekoga novog, modernoga i 
demokratskoga bosanskohercegovačkog zajedništva. Tu je i SDA, kao najjača organizacija u BiH, zakazala 
jer nije bila svjesna da bez takve nove demokratske bosanskohercegovačke fronte zemlji prijeti opasnost. 
Tijekom dramatičnih rasprava u Predsjedništvu SFRJ o prijedlogu Hrvatske i Slovenije iz listopada 1990. o 
državnom preuređenju Jugoslavije iz federacije u konfederaciju, Srbija je taj prijedlog dočekala “na nož"; 
rasprave su bile dramatične. Držeći se čvrsto Miloševićeve koncepcije o uspostavi centralističke Jugoslavije, 
SDS je objavila da prijedlog Hrvatske i Slovenije razbija Jugoslaviju, HDZ BiH je podržala ideju 
konfederacije istakavši da je to put rješenja jugokrize, a SDA je dala načelnu suglasnost uz korekciju da bi 
valjalo osigurati što više zajedničkih funkcija u predviđenoj konfederaciji kao što su: zajednička vojska, 
monetarna unija itd. Istodobno, SDA je deklarirala da će biti za Jugoslaviju dok su u njoj Hrvatska i 
Slovenija, a u protivnom ona će tražiti da i BiH izađe iz Jugoslavije, što znači da su muslimani bili mnogo 
bliže hrvatsko-slovenskoj varijanti rješenja jugoslavenske krize. 

Pri kraju toga razdoblja pregovaranja BiH i Makedonija 6. lipnja 1991. — 20 dana uoči Tata u 
Sloveniji — izlaze s kompromisom nudeći “zajednicu jugoslavenskih republika". Tu ideju, nazvanu po 
autorima “platforma Izetbegović-Gligorov*, odbila su oba sukobljena bloka: Hrvatska-Slovenija, odnosno 


Srbija-Crna Gora. Zapadni blok je već pripremao izlazak iz Jugoslavije, a istočni blok i JNA još su 

pripremali rat protiv svih onih koji ne pristaju prihvatiti njihovu hegemoniju. Konačno, pregovori su 
prekinuti jer je, nakon proglašenja nezavisnosti Hrvatske i Slovenije, 27. lipnja, izvršena oružana agresija na 
Sloveniju a potom i na Hrvatsku. 

Oružana intervencija u Sloveniji i osvajački rat JNA u Hrvatskoj bili su zadnji krunski argument da 
Srbija neće dati BiH. Jer, ako su u stanju povesti rat protiv spomenutih dviju nacionalnih država, zašto ne bi 
išli u rat za aneksiju BiH u kojoj ima 2,5 puta više Srba nego u Hrvatskoj (1.320.644 prema 531.502, prema 
popisu 1981), s kojom Srbija ima dugu granicu od ušća Drine do Jadrana i koju smatra sprskom zemljom 
kakva je i sama Srbija. S obzirom na to da je JNA bila jedna od najjačih armija u Europi, u inozemnim se 
štabovima smatralo da će Slovenija i Hrvatska pred tom silom morati kapitulirati. Vjerojatno je, pri takvu 
odnosu snaga, vojni vrh JNA smatrao da rata u BiH neće ni biti jer je tamo gotovo sve — policija, oružane 
snage teritorijalne obrane, državni aparat itd. — manje ili više u srpskim rukama. 

Osim rata u Hrvatskoj kao argumenta za ratnu opasnost i za BiH, bilo je vidljivo da se nešto sprema 
i po upadu jakih snaga iz Srbije (Užički korpus) i Crne Gore (Podgorički korpus) u tu republiku. Uz te vojne 
snage na teritorij BiH upale su 1 četničke terorističke paravnojne jedinice raznih četničkih vojvoda kao što su 
Arkan, Šešelj, M. Jović itd. Već u jesen 1991. te jedinice su spalile Ravno, upale na područje Mostara i na 
područje Tuzle, ponašajući se okupatorski bahato, posebno prema Muslimanima. 

Unatoč očiglednoj opasnosti, nacionalno sukobljeno vodstvo BiH bilo je paralizirano da bi 
organiziralo obranu. Predsjednik Izetbegović je u želji da izbjegne krvoproliće i uz jamstva stranih sila, 
posebno SAD-a koje su izričito zatražile da Srbija i Hrvatska “drže ruke dalje" od BiH, davao proturječne 
izjave: najprije je izjavio da rat Srbije i Hrvatske “nije naš rat", ali je potom ipak 6. listopada 1991, na 
vrhuncu toga rata, uputio javni poziv građanima BiH da se ne odazivaju ni pozivima za služenje vojnog roka 
ni mobilizaciji koju provodi JNA. Muslimansko vodstvo je dramatično tražilo načine kako da izbjegne rat pa 
je zato laviralo između Beograda i Zagreba. 

Politička odluka Muslimana u procesu raspadanja Jugoslavije (1990-92) nosila je sudbonosne 
implikacije ne samo za njih same već i za druga dva naroda, Srbe i Hrvate. Ako bi se Muslimani i Hrvati 
ujedinili, teško bi se država Srbija prebacila preko Drine. I obrnuto: ako bi se Srbi i Muslimani složili, 
Hrvatska bi se teško održala kao suverena država. Sami Muslimani bi se pak teško održali bez oslonca na 
jednu ili na drugu stranu, odnosno bez sporazuma svih triju naroda. Na osnovi takvih relacija između 
Muslimana, Hrvata i Srba u BiH te odnosa BiH i Hrvatske i Srbije, mogla se očekivati dramatična borba 
Srbije i Hrvatske za pridobivanje muslimanske naklonosti jer su upravo oni snaga koja u ratnom sukobu 
Srbija-Hrvatska osigurava pobjedu onome na čiju stranu se Muslimani svrstaju. Naravno, ta teza vrijedi ako 
se ne bi našlo najbolje rješenje, a najbolje je ono koje bi osiguralo egzistenciju BiH kao zajedničke države 


svih triju naroda. 

Vrlo je indikativno da je prava politička borba Srbije i Hrvatske za naklonost Muslimana izostala. 
Ni Srbija ni Hrvatska nisu pokazivale naročitu političku volju da dobiju Muslimane kao saveznike, što znači 
da se iza odsutnosti takve volje krila neka druga igra. 

Neočekivao mali politički angažman Hrvatske i Srbije za savezništvo s Muslimanima još je prerano 
tumačiti. No, bilo je znakova da se radilo o podjeli BiH, u kojem se slučaju Muslimani ni za što neće pitati. 

Muslimansko političko vodstvo već je od prvoga dana preuzimanja vlasti mnogo više bilo na 
hrvatskoj nego na srpskoj strani. Tome je jako pridonijelo ne samo povijesno iskustvo s velikosrpskom 
politikom već i aktualno stanje na Kosovu, kojemu je 1989. ukinuta autonomija i nad Albancima zaveden 
vojno-policijski režim. Muslimani iz BiH su u sudbini Albanaca na Kosovu vidjeli svoju sutrašnjicu ako 
ostanu u sastavu krnje Jugoslavije. No bili su sumnjičavi i prema hrvatskoj politici. Stalno su dobivali 
informacije o hrvatskoj ideji podjele Bosne. 

Istaknuti muslimanski političar i akademik Muhamed Filipović govorio je da su ga “ozbiljni 
inozemni partneri" informirali da Franjo Tuđman i Slobodan Milošević planiraju podijeliti BiH između 
Hrvatske i Srbije.24 

Ta javna Filipovićeva izjava, nezavisno o autentičnosti njezina navoda, unijela je među Muslimane 
veliku sumnju u iskrenost hrvatske politike prema BiH, što je išlo od usta do usta i dovelo do odvajanja 
dijela Muslimana od Hrvata. Dakle, Muslimane je već 1991. zahvatio panični strah i od podjele BiH 1 od rata 
u kojemu bi mogli izgorjeti. 

Bojeći se ratnoga razaranja i velikih žrtava, Adil Zulfikarpašić, lider Muslimanske bošnjačke 
organizacije, pokušao je izvesti manevar sklapanjem saveza Bosne i Srbije. Po tom sporazumu, ako 
Hrvatska i Slovenija izađu iz Jugoslavije, Bosna bi ostala u toj krnjoj Jugoslaviji s ostalim republikama. 
Takvim rješenjem svi Muslimani od Cazina do Ohrida ostaju u krnjoj Jugoslaviji i po broju, zajedno s 
Albancima, Mađarima i pripadnicima drugih naroda, činili bi oko 50% stanovništva Jugoslavije; po tome bi 
bili dovoljno snažni da prisile Srbiju da poštuje njihova legitimna prava. Ova tzv. povijesna inicijativa A. 
Zulfikarpašića propala je jer ju je odbacila muslimanska Izetbegovićeva SDA. Dakle, umjesto puta prema 
Beogradu, Muslimani su na čelu s A. Izetbegovićem krenuli prema zapadu. 

Za Hrvatsku koja je u ratu, to odvajanje BiH od Srbije bilo je “biti ili ne biti". Zato je hrvatski 
interes bio da se ne realizira tzv. povijesni dogovor Srba i Muslimana. Muslimani su odigrali tu, za Hrvatsku 
spasonosnu ulogu, slijedeći svoj smjer postupnog izdvajanja iz Jugoslavije. 

Muslimani i Hrvati, koji su imali većinu u Skupštini BiH, izglasali su 11. listopada 1991, dakle na 
vrhuncu agresije Srbije i JNA na Hrvatsku, odluku o suverenosti Republike BiH i o njezinoj demilitarizaciji. 
U zoru toga dana, uoči glasanja u Skupštini istupio je srpski vođa Radovan Karadžić zaprijetivši 
Muslimanima da će “nestati s lica zemlje" ako izglasaju da BiH postane suverena država. Uprkos toj 


prijetnji muslimanski i hrvatski predstavnici takvu su odluku izglasali. Nakon toga, srpski predstavnici su 

napustili Skupštinu BiH i nastavili ranije započeti proces stvaranja državne cjeline koju su imenovali 
“Republikom Srpskom", stvarajući, prvi put u povijesti, srpsku državu zapadno od Drine, što je bio poraz i 
hrvatske i muslimanske politike. 

Sljedeći važan korak Izetbegovićeve vlade na putu odvajanja BiH od Srbije i Crne Gore, odnosno 
krnje Jugoslavije, bio je čin podnošenja zahtjeva za međunarodno priznanje. Naime, do roka 23. prosinca 
1991. do 24,00 sata, Hrvatska, Slovenija, Makedonija i BiH podnijele su zahtjeve za svoje međunarodno 
priznanje kao suverenih država. 

Unatoč odluci BiH o suverenosti te države i podnošenju zahtjeva za međunarodno priznanje, Srbija i 
JNA nisu odmah postupile kao u slučaju Slovenije i Hrvatske, koje su bile napadnute dva dana nakon 
proglašenja (27. lipnja 1991). 

Razlog takvu stavu Srbije i JNA vjerojatno je u tome što su dvije spomenute odluke BiH donesene 
kada je rat u Hrvatskoj, koji je angažirao gotovo sve njihove snage, bio na svom vrhuncu (kolovoz-prosinac 
1991). Mnogi strani vojni stručnjaci predviđali su kapitulaciju Hrvatske za nekoliko tjedana. Tako je mislio i 
vojni i politički vrh Jugoslavije. Zato s padom Hrvatske pada i BiH; vjerojatno su tako mislili politički i 
vojni čelnici Srbije i JNA. Ako pak Hrvatska ne padne, mora se imati neko određeno vrijeme za 
pregrupiranje snaga za agresiju na BiH. 

U međuvremenu, dok je trajao rat u Hrvatskoj i proces raspadanja Jugoslavije, u Zagrebu se 
“šuškalo" kako A. Izetbegović vodi oportunističku politiku tražeći u svim fazama neki kompromis da bi se 
izbjegao rat. Tako se govorilo kako je u sukobu konfederalista (hrvatsko-slovenski blok) i 
federalista-centralista (srpsko-crnogorski blok i JNA) 1990. nudio koncepciju Ustava iz 1974. godine, dakle 
status quo, što znači konfederalno-federalni koncept, a u sljedećoj fazi 1991, u sukobu protagonista labave 
konfederacije odnosno saveza suverenih država (zapad) s centralistima (istok), BiH nudi konfederaciju 
skiciranu u platformi Izetbegović-Gligorov. U istom se duhu “šuškalo", na osnovi politike distance prema 
ratu u Hrvatskoj, kako vodstvo BiH čeka ishod rata u Hrvatskoj da bi se priklonilo pobjedniku, što je vrlo 
teško dokazati. Poznato je da svaka strana u sukobu ima svoju verziju događanja. Tek će povijest dati pravi 
sud. Mora se međutim reći i to da svaki narod ima legitimno pravo manevrirati kako zna i umije da ostvari 
svoje interese. To vrijedi za sva tri sukobljena naroda u BiH, pa tako i za muslimanski narod. 

Arbitražna komisija Europske zajednice, na čelu s Robertom Badinterom već je 11. siječnja 1992. 
“Mišljenjem' br. 4. odgovorila Vladi BiH. U tom odgovoru Komisija je, među ostalim, konstatirala: 

— važeći Ustav SR BiH jamči jednaka prava “narodima BiH — Muslimanima, Srbima i Hrvatima — 
pripadnicima drugih naroda i etničkih grupa? 

— važeći Ustav SR BiH jamči poštivanje prava čovjeka 

— vlasti BiH “su pružile uvjeravanja komisiji da ova Republika nema nikakvih teritorijalnih 


pretenzija prema susjednim zemljama i da je spremna biti garant teritorijalnoga integriteta". 

Komisija je dakle ocijenila da BiH ispunjava tražene uvjete za međunarodno priznanje. 

No, Komisija je konstatirala i da je 9. studenoga 1991. skupština srpskog naroda u BiH “proglasila 
nezavisnost “Srpske Republike u BiH? u okviru Savezne Države Jugoslavije". 

Arbitražna komisija se dakle našla u situaciji nastajanja dviju država u BiH: srpske i 
muslimansko-hrvatske, preciznije rečeno “stare socijalističke republike pod imenom BiH. 

Zato je njezin zaključak o BiH ovako formuliran: 

“Arbitražna komisija smatra da se izražavanje volje stanovništva BiH da se SR BiH konstituira kao 
suverena i nezavisna država ne može smatrati osnovanim". Istodobno Komisija je konstatirala da bi ta 
njezina ocjena mogla biti promijenjena ako bi “putem referenduma bili pozvani da sudjeluju svi građani SR 
BiH bez razlike i pod međunarodnom kontrolom". 

Tako Arbitražna komisija nije tog trenutka parafirala svoju odluku o međunarodnom priznanju BiH. 
Vodstvo Republike bilo je vrlo zadovoljno jer je računalo da će se većina stanovništva na referendumu koji 
je tražila Arbitražna komisija izjasniti za suverenu i nezavisnu državu. 

I zaista, već 29. veljače 1992. za neovisnost BiH glasovalo je 63,7% pučanstva, uglavnom 
Muslimana i Hrvata. 

U međuvremenu, za BiH je mnogo važnija bila podrška SAD-a kao jedine supersile. Američki 
ambasador Warren Zimmermann je 27. siječnja 1992, mjesec dana uoči referenduma, na TV Sarajevu 
upozorio Srbiju, JNA i Hrvatsku da će SAD braniti suverenitet BiH. Zimmermann je tu politiku američke 
vlade detaljnije izložio u svom intervjuu u kojemu je, osim ostalog, rekao: 

“Mi (SAD) vrlo odlučno vjerujemo da teritorijalni integritet svake republike mora biti sačuvan i 
zbog toga smo srpskoj vladi i armijskim čelnicima vrlo jasno rekli da nikada nećemo priznati nikakvo 
osvajanje u Hrvatskoj. Isto tako je apsolutno bitna i teritorijalna cjelovitost BiH, kojoj u ovom trenutku 
najviše prijeti srpsko rukovodstvo u Bosni, pokušavajući joj otkinuti jedan dio. Mi to smatramo izuzetno 
opasnim. A to smo rekli i srpskom i vojnom rukovodstvu... te vjerujemo da bi bilo tragično kada bi s 
hrvatske strane netko pokušao surađivati sa Srbijom na razbijanju BiH. To bi značilo da Hrvatska uništava 
ono osnovno načelo na osnovi kojeg je i dobila međunarodnu podršku za svoju vlastitu bitku.?? 

Na konstataciju da takvih želja u Hrvatskoj ima, W. Zimmermann je odgovorio: 

“Razbijanje Bosne, bilo tko da je posrijedi, ne može dobiti podršku SAD-a. Takav bismo čin 
ocijenili kao ekstremno destabilizirajuću politiku, kao povredu međunarodnih normi koja može dovesti do 
vrlo neugodnih posljedica u našim međusobnim odnosima (SAD-Hrvatska). Tako vjerujem da čak ako u 
Hrvatskoj postoji neka tendencija da zajedno sa Srbijom razbiju Bosnu — ona mora biti prevladana."25 

Zimmermannove poruke svim akterima bosanske drame bile su više nego jasne. Pokazat će se 


međutim da su to bile, moglo bi se reći, prazne Tiječi. 

Na osnovi činjenice da se Muslimani nisu pravovremeno naoružavali za obranu protiv prijeteće 
agresije, niti su stvarali organizacijsku infrastrukturu za obranu, može se zaključiti da su oni slijepo vjerovali 
Zapadu, posebno SAD-u, a također da su previdjeli da će Srbija i JNA na crti velikosrpske politike izvesti 
agresiju na BiH. 

Dakle, vodeći tim A. Izetbegovića krivo je procijenio ne samo obećanje međunarodne zajednice da 
će ona braniti integritet BiH, već i trenutačnu “miroljubivu? taktiku Srbije i JNA. 

Naime, početkom 1992. izgledalo je kao da će se daljnji proces raspadanja Jugoslavije i 
međunarodno priznanje svih republika zbivati mirnim putem. 

Na takvu vjerojatnu procjenu vodstva BiH mogla je podsjetiti taktika Slobodana Miloševića i JNA 
koji su u Sarajevu, 2. siječnja 1992, potpisali sporazum s Hrvatskom o povlačenju JNA iz Hrvatske i o 
stacioniranju oružanih snaga OUN-a u tzv. krajinama. 

To se moglo tumačiti kao odustajanje Srbije od rata, koja kao da se uplašila međunarodne zajednice, 
osobito nakon međunarodnoga priznanja Slovenije i Hrvatske 15. siječnja 1992. 

Kasniji su događaji pokazali da su se Muslimani užasno i tragično prevarili u svojim procjenama. 
Srbija i JNA ne samo da se nisu odrekle rata već su, na očigled cijele međunarodne zajednice, nastavile 
proces stvaranja Velike Srbije i u tom cilju ubrzale pripreme za ratne operacije u BiH koje su, osim ostalog, 
obuhvatile i sljedeće: 

— prebacivanje gotovo svih jedinica iz Hrvatske i Slovenije na teritorij BiH 

— dislociranje jakih snaga iz Srbije (Užički korpus) i Crne Gore (Podgorički korpus) u BiH u kojoj 
se u proljeće 1992. našlo sedam korpusa JNA. 

Takva silna koncentracija pokazuje da su se glavne snage JNA u prvom tromjesečju 1992. našle na 
teritoriju BiH, pa se tada s pravom govorilo kako je ta Republika postala najveća vojarna na svijetu; 
istodobno je ubrzano masovno naoružavanje srpskoga stanovništva u BiH, što znači da je ponovljen isti 
scenarij koji se primijenio u Hrvatskoj uoči agresije na tu zemlju. 

U masmedijima su se pojavile informacije o planu RAM, kojim je državni i vojni vrh bivše 
Jugoslavije utvrdio teritorij koji će zauzeti za ostvarenje ideje “jedna država za sve Srbe". U taj je teritorij 
ulazila cijela BiH, osim zapadne Hercegovine. Usporedno s vojnim pripremama još očigledniji su bili 
politički potezi Srbije i njezina etnikuma u BiH. Tako je već 9. siječnja 1992. održan referendum kojim se 
od 5 srpskih autonomnih oblasti stvara nova srpska država pod imenom “Republika Srpska" — bez onoga “u 
BiH", koja se istodobno proglašava konstitutivnim elementom buduće Savezne Republike Jugoslavije. 
Istodobno, srpske su jedinice osvajale selo po selo, općinu po općinu i svuda gdje su imale vlast provodile 
etničko čišćenje Muslimana i Hrvata. 

Time je vojna agresija praktično već započela i prije 6. travnja 1992. kada je na BiH krenula cijela 


vojna mašinerija. 

Cetničke snage iz Srbije (arkanovci) i domaći Srbi već su 1-3. travnja 1992. ušli u Bijeljinu i pobili 
oko 1.000 ljudi, 5. travnja ušli u Zvornik, Foču, Prijedor i drugdje provodeći masakre, a JNA je zauzela 
istočni Mostar. Borbe su 6. travnja 1992. počele za Sarajevo, na dan međunarodnoga priznanja BiH. Rat je 
počeo. Srbi su vjerovali da će za nekoliko tjedana ovladati s BiH. Čak su prvih dana svoj stožer držali u 
Sarajevu, a onda su ga preselili na Pale, očekujući skori povratak u taj grad. 

Na prostoru BiH rat se vodio za međusobno uništenje i istrebljenje sukobljenih naroda s određenih 
teritorija 1 stvaranje etnički čistih državno-političkih područja; zato bi se taj oružani sukob morao opisati 
kategorijama koje bi označile da je riječ o ubijanju ne samo vojnika, nego i o biološkom uništenju 
“neprijateljskog naroda — ubija se ne samo sve što je živo nego se uništavaju sela i gradovi, kulturni, 
religijski i drugi povijesni tragovi da bi se zatrla prošlost, sadašnjost i budućnost žrtve. Ratni kolovođe 
godinama usmjeravani ideologijom stvaranja nacionalno čistih država ubijaju sve što dođe pod njihov nišan 
i nož. Takav oblik borbe gdje se žrtva bori za goli život stvorio je stravično stanje u kojemu ljudi ili ginu na 
pragu svoje kuće, ili umiru na lomači vlastitoga doma, ili bježe s djecom noseći sobom ono što im stane u 
putnu torbu. 

Približno 60% stanovništva BiH napustilo je svoje domove. Od tri su se naroda relativno najviše 
iselili Hrvati — oko dvije trećine onih koji su živjeli izvan zapadne Hercegovine nije više u svojim 
domovima. Mržnja i bijes pomračili su ljudski razum i potisnuli sve pozitivne ljudske instinkte, pa je 
izgledalo kao da je nastupio sudnji dan nakon kojega više života neće biti. Podivljali instinkti drže ljude u 
stanju da su spremni spuštati se do razine kamenoga doba. 

Začuđujuće i najporaznije jest saznanje s kakvom lakoćom su takozvani obični ljudi pošli u klaonicu 
međusobnog uništavanja pod nacionalnim zastavama i pod isukanim mačevima svojih barjaktara. 

Tijekom prve ratne godine Srbi su osvojili i u svoju “Republiku Srpsku? uključili oko 70% teritorija 
BiH, a s njega uz masakre, protjerali gotovo sve Muslimane i Hrvate. Izvan RS-a ostale su središnja Bosna, 
pod vlašću Muslimana, i zapadna Hercegovina pod vlašću Hrvata. 

Upravljanje procesom raspadanja Jugoslavije preuzela je Europska zajednica. “Ovo je trenutak 
Europe. Ovo nije trenutak Amerikanaca", rekao je Jacques Poss, predsjedavajući Europske zajednice. U 
bosanskom ratu glavnu su riječ vodile Velika Britanija i Francuska. 

Međunarodna zajednica uputila je oružane snage u BiH — oko 20.000, ali one nisu uključivane u 
oružanu borbu, već su uglavnom osiguravale dostavu humanitarne pomoći. 

Od početka 1992. do ljeta 1995. održavane su brojne međunarodne konferencije o BiH. O političkim 
varijantama mogla bi se napisati velika studija, što ne spada u ovaj rad. Bitno je sljedeće: održati BiH 
samostalnom državom i podijeliti ju na kantone tako da u svakom od njih jedna nacija — Muslimani, Srbi, 
Hrvati — bude u većini. Tu su platformu podržavali i Srbija i Hrvatska. U tom duhu je bio tzv. Cutilheirov 


plan 18. ožujka 1992. po kojemu bi se BiH konstituirala kao država “triju konstitutivnih jedinica, 

utemeljenih na nacionalnim načelima", zatim Vance-Owenov plan siječnja 1993, zatim Owen-Stoltenbergov 
plan srpnja 1993. te plan tzv. Kontaktne skupine, koju su činile Velika Britanija, Francuska, Njemačka, SAD 
i Rusija, srpnja 1994; svi su se u osnovi zasnivali na istim načelima. Kontaktna je skupina odredila da se 
Republika Srpska svede na 49% teritorija BiH, što znači da mora prepustiti oko 20% osvojenoga područja. 
Milošević se složio s tim omjerom podjele. Tako su se sporazumjeli svi akteri bosanskohercegovačke 
tragedije. Ali, u svom ludilu, bosanski su Srbi odbili plan Kontaktne skupine. Ruski ambasador Čurkin je, 
nakon razgovora na Palama, izjavio: “Tamo vlada ludilo.? 

U međuvremenu, Srbija je pod ekonomskom blokadom kolabirala. Dovoljno je navesti da je 
inflacija bila tako velika da su tiskane novčanice na iznos od pet stotina milijardi dinara. Milošević je 
procijenio da se mora potpisati plan Kontaktne skupine. On je dalje procijenio da je Srbija ostvarila 
maksimum mogućeg: 

— stvorena je SRJ koja će dobiti pravo na međunarodni kontinuitet SFRJ 

— stvorena je nova srpska država u BiH 

— osigurana je međunarodna zaštita “srpske države" u Hrvatskoj (RSK). 

Ujedinjenje Srbije i dviju srpskih država preko Drine ostvarit će se u budućnosti u nekoj povoljnijoj 
prilici. 

Uz međunarodnu blokadu i uz rastuću muslimansko-hrvatsku vojnu moć, jer je po odluci SAD-a 
stvorena njihova federacija, mir je jedini spas. 

Budući da nije privolio bosanske Srbe na mir, Milošević je odlučio likvidirati njihovo vodstvo na 
čelu s Radovanom Karadžićem, generalom Mladićem i Krajišnikom. U međuvremenu, kako se nije vidio 
kraj rata, SAD su odlučile intervenirati. 

Prvi korak je bio prekid rata između Hrvata i Bošnjaka. Naime, u 1992. oni su bili ratni saveznici 
protiv Srba. Međutim, kada je 2-4. siječnja 1993. ponuđen Vance-Owenov plan o podjeli BiH na 10 
provincija, od kojih bi, uz Posavsku, Mostarska i Travnička bile pod hrvatskom upravom, čelnik HDZ-a 
BiH, Mate Boban, naredio je da se Bošnjaci vojnici u njima podčine hrvatskom zapovjedništvu, što su oni 
odbili. Bošnjaci protjerani iz istočne Bosne koncentrirali su se na zajednički hrvatsko-muslimanski teritorij 
srednje Bosne i na tom prostoru je cijele 1993. vođen ogorčeni rat dojučerašnjih saveznika. Po zahtjevu 
Amerikanaca, 23. veljače 1994. potpisano je primirje, Boban je smijenjen, a zatim je 18. ožujka 1994. po 
američkom projektu stvorena Bošnjačko-hrvatska federacija u BiH, što je značilo i ukidanje hrvatske 
paradržave Herceg-Bosne. Sada je trebalo natjerati rukovodstvo Republike Srpske da prihvati plan 
Kontaktne skupine. 

Milošević je u borbu protiv Karadžića uložio svoj ugled vođe svih Srba, angažirao predsjednike 
Rusije i Grčke, ubacio u borbu svoju satelitsku partiju koju je osnovao u RS-u. Padale su vrlo teške riječi. 


Na sastanku u rukovodstvu RS-a Milošević je Karadžiću “u brk" rekao: “Ne možeš ti cijelu Jugoslaviju 


783 


držati kao svoga taoca." Palanskim čelnicima rekao je da se ponašaju kao “pijani pokeraši", a Biljani Plavšić 
da joj je mjesto u ludnici. 

Sukob između Miloševića i Karadžića dobio je oblik međudržavnoga sukoba u kojemu su se oba 
aktera oslonila na svoje vojske, političke organizacije, masmedije itd. U SPO-u i nekim opozicijskim 
strankama govorilo se da Karadžić sprema upad svojih vojnih odreda u Beograd da bi, u savezu s 
ekstremnim nacionalistima u Srbiji, smijenio MiloševiĆa, ujedinio RS i RSK sa Srbijom i sebe proglasio 
vođom svih Srba. MiloševiĆ je na Drinu uputio dio vojske da to spriječi. 

Srpska vlada je Palama 3. kolovoza 1994. uputila ultimatum da potpiše međunarodni projekt za mir 
u BiH, inače će učiniti nacionalni zločin i prema Srbima u Bosni i prema matici Srbiji. Srpska vlada je 
oduzela pravo Palama da svojom politikom upropaste Srbiju i zaprijetila prekidom svih veza. Pale su 
odlučno odbile apel Srbije i istodobno najavile referendum. Gotovo sva opozicija, inteligencija i SPC stali su 
na stranu bosanskih Srba. 

Vladika Atanasije Jeftić tih je dana na TV govorio kako Zapad steže omču oko cjelokupnoga 
srpstva, a sada to čini i Slobodan Milošević prema svome narodu preko Drine. On optužuje Miloševića da 
srpski komunisti drže pod okupacijom Srbiju već 50 godina te moli rukovodstvo na Palama da odbije 
Miloševićev diktat. “Braćo i sestre, Srbi i Srpkinje", veli vladika, “spasit ćemo Srbiju i Srbe u BiH i u 
Hrvatskoj ako srušimo hazjajina (Staljina, tj. Miloševića) na Dedinju." 

Slobodan Milošević je rukovodstvo na Palama javno osudio, a savezna vlada je 4. kolovoza 1994. 
prekinula političke i ekonomske odnose s tzv. Republikom Srpskom i zavela blokadu sličnu onoj koja je 
uvedena protiv SRJ. 

Momčilo Krajišnik, predsjednik Skupštine RS-a, u povodu blokade SRJ od 4. kolovoza 1994, govori 
da Zapad planom Kontaktne skupine hoće uništiti novostvorene dvije srpske države zapadno od Drine, a 
zatim će odvojiti Kosovo, Vojvodinu i Sandžak, i svesti Srbiju na beogradski pašaluk te time navijestiti 
istrebljenje srpstva i pravoslavlja na cijelom prostoru gdje žive Srbi. To su razlozi zbog kojih Krajišnik kaže 
da nikada ne može prihvatiti plan Zapada o BiH. 

Krajišnik kaže: “Vatikan je glavni protagonist tih ciljeva. On želi osvojiti što veći dio Balkana i 
zapadno katoličko carstvo pomaknuti prema istoku. Prvo je zamišljena granica bila Drina. Sada im to nije 
dovoljno, pa nastoje svoj utjecaj proširiti ina Makedoniju, Kosovo i Vojvodinu.? 

Po Krajišniku, borba srpskoga naroda ima šansu jer Francuska i Engleska će se sutra naći u 
neizbježnome sukobu s Njemačkom, a i Rusija će se probuditi, samo treba izdržati. 

Inače, kao i tijekom cijeloga razdoblja rata, Krajišniku je sveti cilj “svi Srbi u jednoj državi". On 
kaže: “Jedini naš cilj je da sve ovo što je danas RS i RSK bude Srbija. Kada su već pri formiranju nove 
Jugoslavije (SRJ) 27. travnja 1992. izostavljene RS i RSK, ovo rukovodstvo je obvezno da narod dovede do 


cilja — uključenja u Jugoslaviju... U tu buduću zajedničku državu mi ćemo unijeti jedan zdravi element, 

zdravo područje i zdrav narod. Unijet ćemo narod koji je zdrav za reprodukciju i zdrav kao nacionalni 
element", što nije slučaj s dijelom srpskoga naroda u matici Srbiji, koja je u dekadentnoj tendenciji. 
Sukob između Miloševića i Karadžića nakratko je završio pobjedom ovoga drugog i on će se održati 


na vlasti još godinu dana. 


4. Kraj rata u Hrvatskoj i BiH 


Početkom 1994. odnos snaga na ratištu Hrvatske i BiH nije sukobljenim snagama omogućio 
izvođenje rješavajuće bitke. SRJ je raspolagala s oko 135.000 vojnika i oko 80.000 policajaca, Republika 
Srpska s oko 100.000, a tzv. RSK s oko 30-40.000 te s izrazito nadmoćnijim naoružanjem. S takvim 
snagama Srbi su uspješno mogli zadržati osvojeni teritorij: oko 70% BiH i oko 30% Hrvatske. Hrvati i 
Bošnjaci čak kada bi se ujedinili, ne bi bili u stanju slomiti srpske snage u BiH i u Hrvatskoj, jer iza njih 
stoji SRJ, koja je u tim zemljama trajno imala paravojne snage i trajno davala logističku pomoć 
prekodrinskim Srbima iako formalno nije bila u ratu. 

Rat u BiH je Hrvatsku postavio pred teške dileme: podržati Hrvate u BiH da u savezu s Bošnjacima 
poraze vojsku RS i tako spriječe proširenje SRJ na zapad, ili samo održavati Republiku Herceg-Bosnu ne 
miješajući se u srpsko-muslimanski rat, ili pak držati se politike podjele BiH. Te mogućnosti i dileme dovele 
su do kolebanja u hrvatskoj politici, što potvrđuje savez s Bošnjacima 1991. i 1992, a zatim žestoki rat 1993. 
koji je razbio taj savez. 

Rukovodstvo RS-a i tzv. RSK-a više je puta 1991-1994. donosilo odluke o ujedinjenju s SRJ 
smatrajući to definitivnim činom, očekujući da će SR Jugoslavija osigurati zapadne granice na crti do 
Osijeka-Županje-rijeke Save, Karlovca, Knina, Zadra i Dubrovnika. San o Velikoj Srbiji po njima je već 
ostvaren i zato SRJ mora sa svojom vojskom ući na teritorij BiH i Hrvatske i obraniti ujedinjene srpske 
države bez obzira na žrtve. 

Međutim, kao što je već rečeno, Milošević nije prihvatio zahtjeve, molbe, apele, kletve i diktate Pala 
i Knina, već Vance-Owenov plan, što je dovelo do rascjepa u srpskom bloku. Milošević je zaveo sankcije i 
blokadu na Drini. 

Milošević, koji je u rat krenuo s koncepcijom “ujedinjenja svih srpskih zemalja" i na tome stvorio 
velikosrpski pokret, procijenio je da se strategijska situacija izmijenila na štetu Srba i da ujedinjenje treba 
odgoditi za “bolja vremena". 

Glavni Miloševićevi argumenti bili su: odnos snaga nije primjeren postavljenomu političkom cilju, 
prelazak vojske Jugoslavije na teritorij dviju država, članica OUN-a, ne može proći bez intervencije OUN-a 


ili NATO-a. Kako rukovodeću skupinu bosanskih Srba nije ni pridobio ni smijenio, Milošević je uputio 

javni poziv srpskom narodu u BiH da smijeni svoje rukovodstvo i da se vrati na put zajedničke politike, koju 
vodi matica zemlja — Srbija, što će reći, on, sam Milošević. Karadžić je optužio Miloševića ne samo za 
izdaju već i za “komunizam? koji je donio najveću nesreću Srbiji u cijeloj njezinoj povijesti. 

I veliki dio srpske javnosti u samoj Srbiji bio je za produženje rata, misleći da će upornom obranom 
osvojenoga na zapadu s vremenom prisiliti međunarodnu zajednicu da legalizira “ujedinjenje svih srpskih 
zemalja". 

Glavni razlog Miloševićeve mirne opcije bila je ekonomska katastrofa SRJ. Dovoljno je navesti 
samo tri indikatora: SRJ je 1994. pala na razinu na kojoj je bila 1969. — nazadak za 25 godina, nacionalni 
dohodak pao je s 2.500 dolara u 1989. na 1.000 dolara u 1994. Stopa inflacije za godinu dana, od 24. siječnja 
1993. do 24. siječnja 1994, iznosila je 313 milijuna posto, ili 62% dnevno odnosno 2,03% po satu, vjerojatno 
bez presedana u povijesti svijeta. Ekonomskim sankcijama izmrcvarena Srbija nije mogla više izdržati. 

Odbivši Miloševićevu mirnu opciju, RS i tzv. RSK postale su još agresivnije i avanturističnije. Kako 
nisu imale vojne snage za obračun na bojnom polju, krenule su u još žešća ubijanja nedužnih građana. Tako 
su 25. svibnja 1995. granatama pobili 71 građanina Tuzle, a 11. srpnja 1995. osvojili od OUN-a zaštićene 
zone Žepu i Srebrenicu i tamo pobili oko 6.000 Bošnjaka; 28. kolovoza 1995. na tržnici u Sarajevu ubili su 
41 građanina. Na prijetnju da će ih NATO bombardirati zbog tuzlanskih žrtava, Srbi su uhvatili 370 vojnika 
OUN-a i, kao taoce, vezali ih uz stabla blizu svojih objekata. Sve je to razjarilo svjetsku javnost koja je 
pritiskala Zapad da vojno intervenira. 

Nakon masakra u Sarajevu, NATO je od 30. kolovoza do 13. rujna 1995. izveo zračne udare na RS i 
paralizirao njezinu obranu te slomio i onako slab moral njezine vojske, koja se u tri godine pretvorila u 
razbojničke bande. Istodobno su HVO i armija BiH prodrle na teritorij RS-a, u zapadnoj i sjevernoj Bosni, 
izbivši 19. rujna na 20 km od Banje Luke. U rasulu, narod je počeo bježati u Srbiju. U tom su naletu 
hrvatsko-bošnjačke snage zauzele oko 23% teritorija RS-a čija je vojska bila poražena. Nije, dakle, RS 
poslušala Miloševića već je bila vojno poražena i zato je 12. listopada 1995. potpisala primirje. 

U međuvremenu, u rano proljeće 1995. u pregovorima Zagreba i Knina, Srbima je bio ponuđen tzv. 
plan Z-4 po kojemu bi oni imali autonomiju u području obrazovanja, kulture, javnih službi, poreza, policije, 
sudstva pa čak i pravo na vlastitu valutu — u stvari, dobili bi državu u državi, koja bi obuhvaćala Krajinu, 
istočnu Slavoniju, Baranju i zapadni Srijem. Srbi su to, u Ženevi 3. kolovoza 1995. odbili, dan uoči “Oluje", 
izjavivši da će Hrvatskoj biti kraj ako ih napadne. 

Takva politika srpskoga vodstva indicirala je da se radilo o mržnji, strahu, vjeri u pomoć SRJ, ali i o 
“Tudilu", kako je već 1991. to rekao njihov prvi vođa Jovan Rašković. 

Dobivši od NATO-a zeleno svjetlo, hrvatska je vojska, silno motivirana da oslobodi svoj okupirani 


teritorij, 1-2. svibnja 1995. vrlo uspješno izvela operaciju “Bljesak'' oslobodivši šire područje Okučana. 

Tri mjeseca nakon “Bljeska", izvanredno vješto je, za četiri dana, od 4. do 8. kolovoza 1995, 
izvedena operacija “Oluja* u kojoj su razbijene srpske vojne snage i uspostavljena hrvatska vlast. Hrvatski 
gubici u cijelom ratu bili su 10.669 poginulih 1 2.915 nestalih. 

Prema podacima raznih međunarodnih institucija, nakon sloma tzv. “Republike srpske Krajine", 
izbjeglo je u BiH 1 u Srbiju blizu 200.000 Srba. Međunarodne su institucije optužile Hrvatsku tvrdeći da su 
se nakon “Oluje" provodile pljačke, ubijanja i paleži sela. 

Nakon sloma “RSK'"', hrvatske su vlasti i lokalni Srbi 12. studenog 1995. sklopili Erdutski sporazum 
o mirnoj reintegraciji istočne Slavonije, Baranje i zapadnog Srijema u Hrvatsku, što je i ostvareno 1996. 

Nakon srpskoga vojnog poraza u Hrvatskoj i BiH, Amerikanci su 12. studenog 1995. u Daytonu 
okupili zaraćene strane, koje su potpisale sporazum o političkom i državno-pravnom ustrojstvu BiH po 
kojemu se ona sastoji od dva entiteta, RS i Federacije BiH te tri ravnopravne nacionalne zajednice. U Parizu 
je 14. prosinca svečano potpisan mirovni plan za BiH. 

Intervencija međunarodne zajednice u BiH i Hrvatskoj, kojom je završen Tat, imala je svoj veliki 
strategijski smisao koji se sastojao u koncepciji pacifikacije “podivljalog Balkana", za koji se “konačno? 
rješenje traži u okviru stvaranja ujedinjene Europe. 

Daytonskim mirom nije završen Tat u bivšoj Jugoslaviji. Srbija je nastavila s terorom na Kosovu pa 
je prijetila opasnost novoga ratnog požara. Međunarodna zajednica je tijekom 1998. ultimativno tražila da 
Srbija prestane s terorom i da Kosovu vrati autonomiju. Milošević, koji je 1993-1995. surađivao u traženju 
mira u BiH i Hrvatskoj, odbio je zahtjeve međunarodne zajednice i pooštrio teror nad Albancima koji su sve 
više iseljavali. NATO je odgovorio bombardiranjem Srbije koje je počelo 24. ožujka 1999. i trajalo dva i pol 
mjeseca. 

U bombardiranju Srbije, za razliku od držanja u ratu u Hrvatskoj i BiH, Velika Britanija i Francuska 
bile su veoma odlučne da se Srbija porazi. Europska unija se učvrstila, a ne oslabila ili raspala, u što su Srbi 
vjerovali 1991-1994. 

Nakon što su bombardiranja paralizirala život naroda, Milošević je potpisao zahtjeve međunarodne 
zajednice; odmah potom na Kosovo su stigle vojne snage NATO-a i uvedena je međunarodna uprava. S 
obzirom na to da Srbi Kosovo smatraju svojom svetom zemljom, nitko se ne bi usudio odreći se te 
“svetinje", pa je bilo nužno da čitav narod — cijela Srbija — doživi poraz u žestokom ratu da bi pred sobom i 
potomstvom imali opravdanje za kapitulaciju. Ima indicija da je i Milošević tako postupio — neka NATO 


udari, a zatim slijedi potpis. 

Rat 1990-1999. na prostorima bivše Jugoslavije završio je porazom velikosrpske koncepcije. Svoje 
samostalne države, uz pomoć međunarodne zajednice, ostvarili su Hrvati, Slovenci i Makedonci; BiH je 
postala država ali, via facti, pod međunarodnim protektoratom, a Albanci na Kosovu oslobodili su se srpske 
vlasti i također stavljeni pod međunarodnu zaštitu. Rat je donio nekoliko stotina tisuća mrtvih, oko 4 
milijuna prognanih i izbjeglih, veliki broj spaljenih sela i gradova, uništene privrede i moralno rastrojstvo 
milijuna ljudi. 

Višegodišnji se rat nije mogao završiti odlučujućim porazom jedne ili druge strane. Zato je mogao 
trajati tko zna koliko; morala je intervenirati međunarodna zajednica. Slično se dogodilo i na kraju II. 
svjetskog rata. I tada je klanje u Jugoslaviji prestalo zahvaljujući završetku rata između “velikih". I sada, 
1995, opet su odlučili “veliki". Pri tome se mnogo govorilo o humanosti, ljudskim pravima i slobodama kao 
glavnim motivima intervencije međunarodne zajednice. Nema sumnje da se radilo i o tim motivima, no 
glavni motiv je interes Zapada da slomi otpore koji su se na Balkanu suprotstavili projektu stvaranja 
Ujedinjene Europe. 

Budućnost Balkana sada se traži u Europskoj uniji, koja živi i razvija se od Rimskih ugovora 1957. 
godine. Proces ujedinjavanja Europe nastavlja se u 21. stoljeću; ona ne može tolerirati da mali balkanski 
narodi, koji čine 1 do 2 posto europske populacije, ugroze njezino ujedinjavanje. Zato je ona 1999. 
pokrenula projekt globalnoga rješenja za jugoistočnu Europu, koja se mora pacificirati, uspostaviti normalne 
međusobne odnose, razviti demokratske institucije, iskorijeniti naslijeđene nacionalističko-šovinističke 
ideologije itd. da bi s vremenom, u novomu civilizacijskom ruhu, mogla biti primljena u Europsku uniju. Bit 
Će to bolan i dugotrajan proces, ali alternative nema. Uostalom, potpisivanjem Pakta o stabilnosti u 


jugoistočnoj Europi, taj je projekt prihvatio cijeli svijet. 

